
Clemens  Papa  XIII. 

Venerabilibus  fratribus  Patriarchis,  Primatibus, 
Archiepiscopis  et  £piscopis. 

Venerabiles  fratres,  salutem  et  apostolicam  benedictionem. 

In  dominico  agro,  cui  excolendo  divina  disponente  pro- 
videntia  praesumus,  nihil  tam  vigilantem  curam  et  perseve- 
rantem  requirit  industriam,  quam  iacti  boni  seminis,  catholicae 
nimirum  doctrinae  a  Christo  Iesu  et  ab  apostolis  acceptae, 
nobisque  traditae  custodia;  ne  si  pigro  otio  et  incerti  desidia 
negligatur,  dormientibus  operariis,  inimicus  humani  generis 
superseminet  zizania;  ex  quo  fiat,  ut  in  die  messis  potius  quam 
condenda  in  horreis,  inveniantur  ea  quae  urenda  sint  flammis. 
Atque  ad  tuendam  quidem  semel  traditam  *)  sanctis  fidem  nos 
vehementer  excitat  beatissimus  Paulus,  qui  Timotheo  scribit, 
ut  bonum 2)  custodiat  depositum,  quod  periculosa3)  tempora 
instarent,  cum  in  ecclesia  Dei  homines  mali 4)  et  seductores 
exsisterent,  quorum  opera  adhibita  insidiosus  ille  tentator  his 
erroribus  incautas  mentes  conaretur  inficere,  qui  sint  evange- 
licae  veritatis  inimici.  Verum  si,  quod  saepe  accidit,  quaedam 
in  ecclesia  Dei  sese  extulerint  pravae  sententiae,  quae  adversis 
quidem  sibi  frontibus  pugnantes,  in  eo  tamen  conspirent,  ut 
catholicae  fidei  puritatem  quoquo  modo  labefactent;  tum  vero 
difficillimum  est,  ea  cautione  inter  utrumque  hostem  ita  nostrum. 
librare  sermonem,  ut  nulli  eorum  terga  vertisse,  sed  utrosque 
Christi  hostes  aeque  vitavisse,  et  condemnasse  videamur.  Atque 
interdum  res  est  eiusmodi,  ut  facile  diabolica  falsitas  veri  qua- 
dam  similitudine  coloratis  se  tegat  mendaciis,  dum  vis  senten- 
tiarum  brevissima  adiectione  aut  commutatione  corrumpitur,  et 
eonfessio,  quae  operabatur  salutem,  subtili  nonnumquam  trans- 
itu  vergat  in  mortem. 

Ab  his  propterea  lubricis  angustisque  semitis,  quibus  in- 
sistere  aut  ingredi  sine  prolapsione  vix  possis,  avertendi  sunt 
fideles,  ac  praesertim  qui  rudiore  sint  ac  simpliciore  ingenio; 

nec  per  invia  loca  ducendae  sunt  oves  ad  pascua,  nec  singu- 
laria  quaedam,  etiam  catholicorum  doctorum,  placita  iis  sunt 
proponenda,  sed  illa  certissima  catholicae  veritatis  nota  tradenda 
est,  doctrinae  universitas,  antiquitas  et  consensio.  Praeterea 
cum  non  possit  vulgus  ascendere  in  montem '),  in  quem  gloria 
Domini  descendit,  et  transcendens  tevminos  ad  videndum  peri- 
bit;  termini  figendi  sunt  populo  ab  eius  doctoribus  per  circui- 
tum,  ut  ultra  ea,  quae  sunt  ad  salutem  necessaria,  aut  sum- 
mopere  utilia,  sermo  non  divagetur,  et  fideles  apostolico  dicto 
pareant:2)  „Non  plus  sapere  quam  oportet  sapere,  sed  sapere 
ad  sobrietatem." 

Haec  cum  probe  intellexissent  romani  pontifices  praede- 
cessores  nostri,  in  id  omnem  suam  operam  contulerunt,  ut  non 
modo  venenata  germina  subnascentium  errorum  anathematis 
gladio  praeciderent,  sed  etiam  subcrescentes  opiniones  quasdam 
amputarent,  quae  vel  redundantia  in  christiano  populo  fidei 
uberiorem  fructum  impedirent,  vel  fidelium  animis  proximitate 
nocere  possent  erroris.  Postquam  igitur  tridentina  synodus 
eas,  quae  tum  temporis  ecclesiae  lucem  obfuscare  tentaverant, 
haereses  condemnavit,  et  catholicam  veritatem,  quasi  discussa 
errorum  nebula,  in  clariorem  lucem  eduxit;  cum  iidem  prae- 
decessores  nostri  intelligerent ,  sacrum  illum  universalis  eccle- 
siae  conventum  tam  prudenti  consilio,  tantaque  usum  esse  tem- 
perantia,  ut  ab  opinionibus  reprobandis  abstineret,  quae  doctorum 
ecclesiasticorum  auctoritatibus  fulcirentur;  ex  eiusdem  sacri 
concilii  mente  aliud  opus  confici  voluerunt,  quod  omnem  doctri- 
nam  complecteretur ,  qua  fideles  informari  oporteret,  et  quae 
ab  omni  errore  quam  longissime  abesset.  Quem  librum  „Ca- 
techismi  romani"  nomine  typis  impressum  evulgarunt,  dupli- 
citer  in  ea  re  laudandi.  Nam  et  illuc  eam  doctrinam  contu- 
lerunt,  quae  communis  est  in  ecclesia,  et  procul  abest,  ab 
omni  periculo  erroris;  et  hanc  palam  populo  tradendam  diser- 
tissimis  verbis  proposuerunt,  ita  Christi  domini  praecepto  ob- 
temperantes,  qui  Apostolos3)  dicere  in  lumine  iussit,  quod  in 
tenebris  ipse  dixisset,  et  quod  in  aure  audierant,  super  tecta 
praedicare  ecclesiaeque  sponsae  obsecuti,  cuius  illae  voces: 
„Indica  mihi  ubi  cubes  in  meridie;"4)  ubi  enim  non  sit  meri- 
dies,  atque  ita  perspicua  lux,  ut  liquido  veritas  cognoscatur, 
facile  pro  ea  recipitur  falsitas  propter  veri  similitudinem,  quao 
in  obscuro  difficulter  a  vero  discernitur.  Noverant  enim  fuisse 
antea  et  deinceps  futuros,  qui  pascentes  invitarent,  et  sapientiae 

scientiaeque  uberiora  promitterent  pascua ,  ad  quos  multi  con- 
fluerent,  quia  aquae  furtivae1)  dulciores  sunt,  et  suavior  panis 
absconditus.  Ne  igitur  seducta  vagaretur  ecclesia  post  greges 
sodalium,  qui  et  ipsi  sint  vagi,  nulla  stabiles  certitudine  veri- 
tatis,  semper  discentes '2)  et  numquam  ad  scientiam  veritatis 
pervenientes ;  idcirco  quae  ad  salutem  tantummodo  essent  ne- 
cessaria  et  maxime  utilia,  clare  in  romano  catechismo,  et  di- 
lucide  explanata,  christiano  populo  tradenda  proposuerunt. 

Verum  hunc  librum  non  mediocri  labore  et  studio  compo- 
situm,  omnium  consensione  probatum  et  summis  laudibus  ex- 
ceptum,  his  temporibus  e  pastorum  manibus  propemodum  novi- 
tatis  amor  excussit,  cum  alios  atque  alios  catechismos  extulerit 
nullo  modo  cum  romano  comparandos;  unde  duo  mala  exsti- 
terunt:  alterum,  quod  illa  fuerit  in  eadem  docendi  ratione  prope 
sublata  consensio,  oblatumque  pusillis  quoddam  scandali  genus, 
quibus  sibi  ipsi  iam  non  amplius  esse  videantur  in  terra  labii 
unius3)  et  sermonum  eorundem;  alterum,  quod  ex  diversis 
variisque  tradendae  catholicae  veritatis  rationibus  ortae  sunt 
contentiones,  et  ex  aemulatione,  dum  alius  se  Apollo,  alius 
Cephae,  alius  Pauli  se  dictitat  sectatorem,  disiunctiones  ani- 
morum  et  magna  dissidia;  quorum  dissensionum  acerbitate 
nihil  ad  Dei  gloriam  minuendam  exitialius  putamus,  nihil  ad 
extinguendos  fructus,  quos  e  christiana  disciplina  aequum  est 
fideles  percipere,  calamitosius.  Itaque  duplex  hoc  malum  ut 
ab  ecclesia  tandem  amoliremur,  illuc  duximus  redeundum,  unde 
quidam  parum  prudenti  consilio ,  nonnulli  etiam  superbia 
ducti,  ut  sese  in  ecclesia  iactitent  sapientiores,  iamdudum  fide- 
lem  populum  avocaverant ;  et  eundem  catechismum  romanum 
pastoribus  animarum  iterum  porrigendum  existimavimus ;  ut  qua 
ratione  confirmata  olim  fuit  catholica  fides,  et  in  doctrina 
ecclesiae,  quae  est  columna  veritatis,4)  fidelium  mentes  corro- 
boratae,  eadem  nunc  a  novis  quoque  opinionibus,  quibus  nec 
consensio,  nec  antiquitas  suffragatur,  quam  longissime  aver- 
tantur.  Atque  probabilior  ut  fieret  liber,  et  maculis,  quas 
operarum  vitio  contraxerat,  emendatior,  illum  ad  eius  exemplum, 
quem  S.  Pius  V.  praedecessor  noster  ex  tridentinae  synodi 
decreto  vulgavit,  iterum  omni  adhibita  diligentia  excudendum 
in  alma  urbe  curavimus  qui  iu  popularem  sermonem  eiusdem 
S.  Pii  iussu  conversus  et  editus,  propediem  mandato  itidem 
nostro  typis  impressus  denuo  prodibit  in  lucem. 

Quod  igitur  hoc  christianae  reipublicae  difficillimo  tempore 

ad  pravarum  opinionum  fraudes  removendas,  et  veram  sanam- 
que  doctrinam  propagandam  stabiliendamque  opportunissimum 
subsidium  cura  nostra  praebet  et  diligentia,  vestrum  est,  ve- 
nerabiles  fratres,  operam  dare,  ut  a  fidelibus  recipiatur.  Ac 
propterea  hunc  librum,  quem  veluti  catholicae  fidei  et  christianae 
disciplinae  normam,  ut  etiam  in  tradendae  doctrinae  ratione 
«onstaret  omnium  consensio,  romani  pontifices  pastoribus  pro- 
positum  voluerunt,  vobis,  venerabiles  fratres,  nunc  maxime 
commendamus,  vosque  etiam  enixe  in  Domino  cohortamur,  ut 
iubeatis  ab  omnibus,  qui  animarum  curam  gerunt,  in  infor- 
mandis  catholica  veritate  populis  adhiberi,  quo  tum  eruditionis 
unitas,  tum  charitas  animorumque  servetur  concordia.  Vestrum 
enim  est  tranquillitati  omnium  studere ,  quae  denique  sunt 
partes  episcopi;  qui  propterea  illuc  intentos  oculos  habere  de- 
bet,  ne  quisquam  propter  suos  honores  superbe  agendo  schis- 
mata  faciat,  unitatis  compage  disrupta. 

Nullum  tamen  aut  certe  exiguum  hi  libri  fructum  prae- 
bebunt  utilitatis,  si  qui  eos  proponere  et  explanare  audientibus 
debent,  minus  docendo  sint  ipsi  idonei.  Itaque  permagni  in- 
terest,  ut  ad  hoc  munus  christianae  doctrinae  populo  tradendae 
homines  eligatis,  non  modo  sacrarum  rerum  scientia  praeditos, 
sed  multo  magis  et  humilitate,  et  sanctificandarum  animarum 
studio,  charitate  fiagrantes.  Tota  enim  christiana  disciplina 
non  in  abundantia  verbi,  non  in  astutia  disputandi,  neque  in 
appetitu  laudis  et  gloriae,  sed  in  vera  et  voluntaria  humilitate 
consistit.  Sunt  enim,  quos  maior  quidem  scientia  erigit,  sed 
a  ceterorum  societate  disiungit,  et  quo  plus  sapiunt,  eo  a  con- 
cordiae  virtute  desipiunt,  qui  sapientia  ipsa  Dei  verbo  admo- 
nentur:  „Habete  sal  in  nobis,  et  pacem  habete  inter  vos1);" 
ita  enim  sapientiae  sal  habendum ,  ut  eo  proximi  amor  custo- 
diatur  et  infirmitates  condiantur.  Quod  si  a  sapientiae  studio, 
a  cura  etiam  proximi  ad  discordias  vertantur,  sal  sine  pace 
habent,  non  virtutis  donum,  sed  damnationis  argumentum;  et 
quo  melius  sapiunt,  eo  deterius  delinquunt;  quos  quidem  damnat 
Iacobi  apostoli  sententia  illis  verbis:  „Quod  si  zelum  amarum 
habetis2),  et  contentiones  sint  in  cordibus  vestris,  nolite  glo- 
riari,  et  mendaces  esse  adversus  veritatem;"  non  est  enim  ista 
sapientia  desursum  descendens,  sed  terrena,  animalis,  diabolica; 
ubi  enim  zelus  est  et  contentio,  ibi  inconstantia  et  omne  opus 
pravum;  quae  uutem  desursum  est  sapientia,  primum  quidera 
pudica  est,  deinde  pacifica,  modesta,  suadibilis,  bonis  consen- 

tiens,  plena  misericordia  et  fructibus  bonis,  non  iudicans,  sine 
aemulatione. 

Dum  ergo  Deum  in  humilitate  cordis  et  afflictione  animao 
deprecamur,  ut  diligentiae  atque  industriae  nostrae  conatibus 
suam  impertiat  indulgentiae  et  misericordiae  largitatem,  ne 
dissensio  populum  fidelem  disturbet,  utque  in  vinculo  pacis  et 
in  charitate  spiritus  unum  sapiamus  omnes,  unum  laudemus  et 
glorificemus  Deum  et  Dominum  nostrum  Iesum  Christum,  vos, 
venerabiles  fratres,  salutamus  in  osculo  sancto;  vobisque  omni- 
bus  itidemque  cunctis  ecclesiarum  vestrarum  fidelibus  aposto- 
licam  benedictionem  amantissime  impertimur. 

Datum  in  arce  Castri  Gandulphi  die  XIV.  Iunii  MDCCLXT. 
pontificatus  nostri  anno  III. 


PROOEMIUM 

agens  de  pastorum  in  ecclesia  necessitate,  auctoritate,  officio 
et  praecipuis  doctrinae  Christianae  capitibus. 

I.  Homo  nqn  potest,  suis  relictus  viribus,  veram  sapientiam  et 
obtinendae  beatitudinis  certas  rationes  consequi. 
Ea  est  humanae  mentis  et  intelligentiae  ratio,  ut,  quum 
alia  multa,  quae  ad  divinarum  rerum  cognitionem  pertinent, 
ipsa  per  se  magno  adhibito  labore  et  diligentia  investigaverit 
ac  cognoverit,  maximam  tamen  illorum  partem,  quibus  aeterna 
salus  comparatur,  cuius  rei  in  primis  causa  homo  conditus 
atque  ad  imaginem  et  similitudinem  Dei  creatus  est,  naturae 
lumine  illustrata  cognoscere  aut  cernere  nunquam  potuerit. 
„Invisibilia ')  quidem  Dei,  ut  docet  Apostolus ,  a  creatura 
mundi  per  ea,  quae  facta  sunt,  intellecta  conspiciuntur;  sem- 
piterna  quoque  eius  virtus  et  divinitas:"  Verum  „mysterium 
illud2),  quod  absconditum  est  a  saeculis  et  generationibus, " 
ita  humanam  intelligentiam  superat,  ut,  nisi  manifestatum 
fuisset  sanctis,  quibus  voluit  Deus  fidei  munere  notas  facere 
divitias  gloriae  sacramenti  huius  in  gentibus,  quod  est  Chri- 
stus,  nullo  studio  homini  ad  eam  sapientiam  adspirare  li- 
cuisset. 

II.  Unde  tam  praeclarum  fidei  munus  concipiatur. 
Cum  autem  „fides  ex  auditu3)"  concipiatur,  perspicuum 
est,  quam  necessaria  semper  fuerit  ad  aeternam  salutem  con- 
sequendam  doctoris  legitimi  fidelis  opera  ac  ministerium  ;  si- 
quidem  dictum  est 4) :  „  Quomodo  audient  sine  praedicante  ? 
quomodo  vero  praedicabunt,  nisi  mittantur?"  Et  quidem  ab 
ipsius  mundi  origine  clementissimus  ac  benignissimus  Deus 
suis  nunquam  defuit,  sed  multifarie  multisque  modis  locutus5) 
est  patribus  in  Prophetis,  eisque  pro  temporum  conditione  ad 
coelestem  beatitudinem  certum  ac  directum  iter  monstravit. 

III.  Christus  in  hunc^  mundum  venit  ad  docendam  fidem,  quam 
postea  Apostoli  et  successores  eorum  propagarunt. 
Sed  quoniam  praedixerat,  daturum  se  doctorem  iustitiae 
in  lucem  gentium6),  ut  esset  salus  eius  usque  ad  extremum 
terrae,  novissime  locutus  est  nobis  in  Filio7),  quem  etiam, 
voce  e  coelo  delapsa s)  a  magnifica  gloria ,  iussit  ut  omnes 
audirent,  eiusque  praeceptis  obtemperarent.    Deinde  vero  Fi- 


».  a)  Col.  1,  26.  *)  Rom.  10,  17.  *)  Rom  10,  14.  15.  »)  Hebr.  1,  1. 

lius  alios  dedit  Apostolos,  alios  Prophetas,  alios  pastores  et 
doctores,  qui  verbum  vitae  annunciarent ') ,  ne  circumferremur 
tanquam  parvuli,  fluctuantes  omni  vento  doctrinae,  sed  firmo 
fidei  fundamento  adhaerentes,  coaedificaremur3)  m  habitaculum 
Dei  in  Spiritu  sancto. 

IV.  Quomodo  verba  pastorum  ecclesiae  sint  recipienda. 
Ac  ne  quis  verbum  auditus  3)  Dei  ab  ecclesiae  ministris, 
tanquam  verbum  hominum,  sed,  sicut  vere  est,  verbum  Chnsti 
acciperet,  ille  ipse  Salvator  noster  tantam  auctoritatem  eorum 
ma<nsterio  tribuendam  esse  statuit,  ut  diceret4):   „Qui  vos 
audit,  me  audit;  et  qui  vos  spernit,  me  spernit;"   quod  qui- 
dem  non  de  iis  tantum,  quibuscum  sermo  habebatur,  mtelhgi 
voluit   verum  de  omnibus  etiam,  qui  legitima  successione  do- 
cendi  munus  obirent,  quibus  se  omnibus  diebus  usque  ad  con- 
summationem  saeculi  affuturum  esse  pollicitus  est  ). 
V  Yeritate  iam  manifestata  hodie  etiam  necessarium  est,  pas- 
tores  verbum  Dei  praedicare. 
At  vero,  quum  haec  divini  verbi  praedicatio  nunquam 
intermitti  in  'ecclesia  debeat,  tum  certe  hoc  tempore  maiori 
studio  et  pietate  elaborandum  est,  ut  sana  et  incorrupta  doc- 
trina  tanquam  pabulo  vitae  fideles  nutriantur  et  confirmen- 
tur;  exierunt  enim  falsi  prophetae6)  in  mundum,  de  quibus 
dixit  Dominus7):  „Non  mittebam  prophetas,  et  ipi  currebant; 
non  loquebar  ad  eos,  et  ipsi  prophetabant , "  ut  variis  )  doc- 
trinis  et  peregrinis  Christianorum  animos  depravarent.  Qua 
in  re  illorum  impietas,  omnibus  satanae  artibus  instructa,  tam 
longe  progressa  est,  ut  nullis  fere  certis  finibus  contineri  posse 
videatur;  ac  nisi  Salvatoris  nostri  praeclara  illa  promissione 
niteremur9),  qui  se  adeo  stabile  ecclesiae  suae  fundamentum 
posuisse  affirmavit,  ut  portae  inferi  adversus  eam  praevalere 
nunquam  possint:  maxime  verendum  esset,  ne  hoc  tempore 
tot  undique  hostibus  obsessa,  tot  machinis  tentata  et  oppu- 
gnata  concideret.    Nam,  ut  omittamus  nobilissimas  provmcias, 
quae  olim  veram  et  catholicam  religionem,  quam  a  maioribus 
acceperant,   pie  et  sancte  retinebant,  nunc  autem  derelin- 
quentes  viam  rectam  erraverunt,  atque  in  eo  se  maxime  pie- 
tatem  colere  palam  profitentur,  quod  a  patrum  suorum  doc- 
trina  quam  longissime  recesserunt:  nulla  tam  remota  regio 
aut  tam  munitus  locus,  nullus  Christianae  reipublicae  angulus 
inveniri  potest,  quo  haec  pestis  occulte  irrepere  non  tentarit. 


>)  Eph  4,  11.  14.  *)  Eph.  2,  22.  *)  I.  Thes.  2,  13.  *)  Lne.  10, 16.  »)  Mat.  28,  20. 
«)  I.  Io.  4,  1.   ')  Ier.  23,  21.    8)  Hebr.  13,  9.    »)  Mat.  16,  18. 

VI.  Catechismis  potissimum  haeretici  Christianorum  animos  de- 

pravare  studuerunt. 
Qui  enim  fidelium  mentes  corrumpere  sibi  proposuerunt, 
quum  fieri  nullo  modo  posse  intelligerent,  ut  cum  omnibus 
coram  colloquerentur,  et  in  eorum  aures  venenatas  voces  in- 
funderent:  idem  alia  ratione  aggressi,  multo  facilius  ac  latius 
impietatis  errores  disseminarunt.  Nam  praeter  illa  ingentia 
volumina,  quibus  catholicam  fidem  evertere  conati  sunt,  (a 
quibus  tamen  cavere,  quum  apertam  haeresim  continerent,  non 
magni  fortasse  loboris  ac  diligentiae  fuit),  infinitos  etiam  li- 
bellos  conscripserunt,  qui,  quum  pietatis  speciem  prae  se  fer- 
rent,  incredibile  est  quam  facile  incautos  simplicium  animos 
deceperint. 

VII.  Pestilentibus  pseudoprophetarum  vocibus  et  scriptis  occur- 

rendum  s.  synodus  recte  statuit. 
Quamobrem  patres  occumenicae  Tridentinae  synodi,  quum 
tanto  et  tam  pernicioso  huic  malo  salutarem  aliquam  medici- 
nam  adhibere  maxime  cuperent,  non  satis  esse  putarunt,  gra- 
viora  catholicae  doctrinae  capita  contra  nostri  temporis  hae- 
reses  decernere,  sed  illud  praeterea  sibi  faciendum  censuerunt, 
ut  certam  aliquam  formulam  et  rationem  Christiani  populi  ab 
ipsis  fidei  rudimentis  instituendi  traderent,  quam  in  omnibus 
ecclesiis  illi  sequerentur,  quibus  legitimi  pastoris  et  doctoris 
munus  obeundum  esset. 

VHJ:  Necesse  fuit,  etiam  oecumenici  concilii  studio  summique 
rontvficis  auctoritate,  post  tot  doctrinae  Christianae  conscriptas 
mstitutiones,  novum  catechismum  pastoribus  proponere. 
Multi  quidem  adhuc  in  hoc  scriptionis  genere  cum  magna 
pietatis  et  doctrinae  laude  versati  sunt,  sed  tamen  patribus 
visum  est  maxime  referre,  si  liber  sanctae  synodi  auctoritate 
ederetur,  ex  quo  parochi,  vel  omnes  alii,  quibus  docendi  mu- 
nus  impositum  est,  certa  praecepta  petere  atque  depromere  ad 
fidelium  aedificationem  possint,  ut,  quemadmodum  unus  est 
Dominus,  una  fides,  ita  etiam  una  sit  tradendae  fidei,  ad 
omniaque  pietatis  officia  populum  Christianum  erudiendi  com- 
munis  regula  atque  praescriptio. 

IX.  Non  sunt  exacte  universa  nostrae  religionis  dogmata  hio 

discussa. 

Ergo,  quum  multa  sint,  quae  ad  hanc  rationem  pertinere 
videantur,  nemo  existimet,  illud  sanctae  synodo  propositum 
fuisse,  ut  omnia  Christianae  fidei  dogmata  uno  libro  compre- 
hensa  subtiliter  explicarentur,  quod  ab  iis  fieri  solet,  qui  ee 
profitentur  universae  religionis  institutionem  et  doctrinam  "xa- 

dere.  Id  enim  etr  infiniti  pene  operis  fuisset,  et  instituto 
minus  convenire  perspicuum  est.  Sed  quoniam  parochos  sa- 
cerdotesque,  animarum  curatores,  earum  rerum  cognitione  in- 
struendos  suscepit,  quae  pastoralis  muneris  maxime  propriae 
sunt,  et  ad  fidelium  captum  accommodatae:  ea  tantum  in  me- 
dium  afferri  voluit,  quae  hac  in  re  pium  pastorum  studium,  si 
in  difficilioribus  divinarum  rerum  disputationibus  non  ita  ver- 
sati  fuerint,  adiuvare  possent.  Quae  quum  ita  sint,  antequam 
ad  ea  singillatim  tractanda  accedamus,  quibus  huius  doctrinae 
summa  continetur:  institutae  rei  ordo  postulat,  ut  pauca  quae- 
dam  exponantur,  quae  pastores  considerare,  sibique  ante  ocu- 
los  proponere  in  primis  debent,  ut  sciant,  quonam,  veluti  ad 
finem,  omnia  eorum  consilia,  labores,  studia  referenda  sint, 
quove  pacto  id ,  quod  volunt ,  facilius  consequi  et  efficere 
possint. 

X.  _  Quum  pastores  animarum  hic  instituendi  suscipiantur,  quid 
illis  potissimum,  ut  rite  suo  fungantur  munere,  sit  considerandum. 

Illud  igitur  primum  videtur  esse,  ut  semper  meminerint, 
omnem  Christiani  hominis  scientiam  hoc  capite  comprehendi, 
vel  potius,  quemadmodum  Salvator  noster  ait1):  „Haec  est 
vita  aeterna,  ut  cognoscant  te  solum  verum  Deum,  et  quem 
misisti  Jesum  Christum.'1  Quamobrem  in  eo  praecipue  eccle- 
siastici  doctoris  opera  versabitur,  ut  fideles  scire  ex  animo 
cupiant  Iesum  Christum,  et  hunc  crucifixum2);  sibique  certo 
persuadeant,  atque  intima  cordis  pietate  et  religione  credant 
aliud3)  nomen  non  esse  datum  hominibus  sub  coelo,  in  quo 
oporteat  nos  salvos  fieri;  siquidem  ipse  propitiatio  est  pro 
peccatis  nostris.  At4)  vero  quia  in  hoc  scimus,  quoniam  cog- 
novimus  cum,  si  mandata  eius  observemus,  proximum  est  et 
cum  eo,  quod  diximus,  maxime  coniunctum,  ut  simul  etiam 
ostendat,  vitam  a  fidelibus  non  in  otio  et  desidia  degendam 
esse,  verum  oportere,  ut  quemadmodum  ipse  ambulavit5),  ita 
et  nos  ambulemus,  sectemurque6)  omni  studio  iustitiam,  pieta- 
tem  ,  fidem ,  caritatem ,  mansuetudinem ;  dedit  enim  7)  semet- 
ipsum  pro  nobis,  ut  nos  redimeret  ab  omni  iniquitate,  et  munda- 
ret  sibi  populum  acceptabilem ,  sectatorem  bonorum  operum, 
quae  Apostolus  pastoribus  praecipit,  ut  loquantur  et  exhorten- 
tur.  Cum  autem  Dominus  ac  Salvator  noster  non  solum  di- 
xerit,  sed  etiam  exemplo  suo  demonstrarit,  legem  et  Prophe- 
tas  ex  dilectione  pendere ,  Apostolus  deinde  confirmarit s), 
caritatem  esse  finem  praecepti  ac  legis  plenitudinem 9) :  dubi- 

')  lo.  17,  3.  2)  ).  Cor.  2,  2.  ")  Act.  4,  12.  «)  Ir  Io.  ?,  3.  6)  I.  Io.  2,  6. 
•)  II  Tim.  2,  22.    ■)  Tit.  2,  14.  15.   «)  Mat.  22,  40.    I.  Tim.  1,  5.   »)  Rom.  13,  8.  10. 

tare  nemo  potest,  hoc  tanquam  praecipuum  munus  omni  dili- 
gentia  curandum  esse,  ut  fidelis  populus  ad  immensam  Dei 
erga  nos  bonitatem  amandam  excitetur,  ac  divino  quodam  ar- 
dore  incensus  ad  summum  illud  et  perfectissimum  bonum  ra- 
piatur,  cui  adhaerere,  solidam  et  veram  felicitatem  esse,  is 
plane  sentiet,  qui  illud  Prophetae  dicere  poterit1):  „Quid 
enim  mihi  est  in  coelo,  et  a  te  quid  volui  super  terram?" 
Haec  nimirum  est  via  illa  excellentior,  quam  idem  Apostolus 
demonstravit 2) ,   cum  omnem  doctrinae  et  institutionis  suae 
rationem  ad  caritatem,  quae  nunquam  excidit,  dirigeret.  Sive 
enim  credendum,  sive  sperandum,  sive  agendum  aliquid  pro- 
ponatur,  ita  in  eo  semper  caritas  Domini  nostri  commendari 
debet,  ut  quivis  perspiciat,  omnia  perfectae  Christianae  virtutis 
opera  non  aliunde,  quam  a  dilectione,  ortum  habere,  neque  ad 
alium  finem,  quam  ad  dilectionem,  referenda  esse. 
XI.  Non  satis  est,  pastores  ad  duos  illos  fines  inter  docendum 
respicere,  sed  se  ad  captum  cuiusque  debent  accommodare. 
Cum  autem  in  omni  re  tradenda  plurimum  intersit,  utrum 
hoc  an  illo  modo  aliquid  doceas,  tum  vero  hoc  in  Christiani 
populi  institutione,  maximi  momenti  existimandum  est.  Obser- 
vanda  est  enim  audientium  aetas,  ingenium,  mores,  conditio, 
ut  qui  docendi  munus  exercet,  omnia3)  omnibus  efficiatur,  ut 
et  omnes  Christo  lucrifaciat,  et  se  ipsum  fidelem4)  ministrum 
et  dispensatorem  probare  possit,  ac  veluti5)  servus  bonus  et 
fidelis  dignus  sit,  qui  super  multa  constituatur  a  Domino.  Ne- 
que  vero  unius  tantum  generis  homines  fidei  suae  commissos 
esse  arbitretur,  ut  praescripta  quadam  et  certa  docendi  for- 
mula  erudire,  atque  ad  veram  pietatem  instituere  aeque  omnes 
fideles  possit:  sed  quum  alii,  veluti6)  modo   geniti  infantes 
sint,  alii  in  Christo  adolescere  incipiant,  nonnulli  vero  quo- 
dam  modo  confirmata  sint  aetate:  necesse  est  diligenter  con- 
siderare7),  quibus  lacte,  quibus  solidiore  cibo  opus  sit,  ac 
singulis  ea  doctrinae  alimenta  praebere,  quae  spiritum  auge- 
ant8),   „donec  occurramus  omnes  in  unitatem  fidei,  et  agni- 
tionis  Filii  Dei,  in  virum  perfectum,  in  mensuram  aetatis  ple- 
nitudinis  Christi."    Id  vero  Apostolus  in  se  ipso  omnibus  ob- 
servandum  indicavit,  cum  dixit9),   se  Graecis  et  barbaris, 
sapientibus  et  insipientibus  debitorem  esse;  ut  videlicet  intel- 
ligerent  qui  ad  hoc  ministerium  vocati  sunt,  ita  in  tradendis 
fidei  mysteriis  ac  vitae  praeceptis  doctrinam  ad  audientium 
sensum  atque  intelligentiam  accommodari  oportere,  ut,  cum 

•)  Ps.  72,  25.    a)  I.  Cor.  12,  31.    *)  I.  Cor.  9,  19.  22.   4)  I.  Cor.  4,  1.  2.    5)  Mat 
25,  23.   «)  I.  Petr  2,  2.    i)  Hebr.  5,  12.  I.  Cor.  3,  2.    «)  Eph.  4,  13.    9)  Rom.  1,  14. 

eorum  animos,  qm  exercitatos  sensus  habent,  spirituali  cibo 
expleverint,  ne  interim  parvulos  fame  perire  patiantur,  ut ') 
qui  panem  petant,  et  non  sit  qui  frangat  eis.  Neque  vero 
cuiusquam  studium  in  docendo  retardari  debet ,  propterea 
quod  interdum  necesse  sit,  auditorem  earum  rerum  praece- 
ptis  instrui,  quae  leviores  et  humiliores  videntur  nec  sine  mo- 
lestia  ab  iis  potissimum  tractari  solent,  quorum  animus  in  sub- 
limium  rerum  contemplatione  versatur  ac  conquiescit.  Nam 
si  ipsa  aeterni  Patris  sapientia  in  terras  descendit,  ut  in  car- 
nis  nostrae  humilitate  coelestis  vitae  praecepta  nobis  traderet: 
quem  non  compellat  caritas  Christi,  ut  parvulus2)  fiat  in  me- 
dio  fratrum  suorum,  et  tanquam  nutrix,  fovens  filios  suos,  ita 
cupide  proximorum  salutem  desideret,  ut,  quod  de  se  ipso 
Apostolus  testatur3J,  eis  velit  non  soium  evangelium  Dei,  sed 
etiam  animam  tradere? 

XII.  Cum  Deus  visibilem  sui  praesentiam  nobis  subduxerit, 
pastores  eius  verbum  haurient  ex  scriptura  et  traditionibus. 

Omnis  autem  doctrinae  ratio,  quae  fidelibus  tradenda  sit, 
verbo  Dei  continetur,  quod  in  scripturam  traditionesque  dis- 
tributum  est ;  itaque  in  harum  rerum  meditatione  pastores 
dies  noctesque  versabuntur,  memores  illius  divi  Pauli  admoni- 
tionis,  quam  ad  Timotheum  scriptam  omnes,  quicunque  ani- 
marum  curae  praepositi  sunt,  ad  se  pertinere  existimabunt. 
Est  autem  haec  admonitio  in  hunc  modum4):  „Attende  le- 
ctioni,  exhortationi  et  doctrinae;"  „est"  enim5)  „omnis  Scri- 
ptura  divinitus  inspirata,  utilis  ad  docendum,  ad  arguendum, 
ad  corripiendum ,  ad  erudiendum  in  iustitia,  ut  perfectus  sit 
homo  Dei,  ad  ornme  opus  bonum  instructus."  Sed  quoniam 
quae  divinitus  tradlita  fuerunt  multa  sunt  et  varia,  ut  nec  ita 
facile  aut  animo  comprehendi ,  aut  etiam  mente  comprehensa 
memoria  teneri  possint,  ut,  quum  se  obtulerit  docendi  occasio, 
eorum  parata  sit  et  prompta  explicatio:  sapientissime  maio- 
res  nostri  totam  hanc  vim  et  rationem  salutaris  doctrinae  in 
quatuor  haec  capita  redactam ,  distribuerunt :  Apostolorum 
symbolum,  sacramenta,  decalogum,  dominicam  orationem;  nam 
omnia,  quae  Christianae  fidei  disciplina  tenenda  sunt,  sive  ad 
Dei  cognitionem,  sive  ad  mundi  creationem  et  gubernationem, 
sive  ad  humani  generis  redemptionem  spectent,  sive  ad  bo- 
norum  praemia,  et  malorum  poenas  pertineant,  Symboli  doc- 
trina  continentur.  Quae  autem  signa  sunt  et  tanquam  in- 
strumenta  ad  divinam  gratiam  consequendam,  haec  septem  sa- 

«)  Thren.  4,  4.  *)  I.  Thes.  2,  7.  ")  I.  Thes.  2,8.  4)  I.  Tira.  4,  13.  6)  n,  Tim. 
3,  16.  17. 

cramentorum  doctrina  complectitur.  Iam  vero  quae  ad  leges 
referuntur,  quorum  finis  est  caritas,  decalogo  descripta  sunt. 
Quidquid  denique  ab  hominibus  optari,  sperari  ac  salutariter 
peti  possit ,  id  dominica  precatione  comprehenditur.  Quare 
sequitur,  ut,  explanatis  quatuor  his  quasi  communibus  sacrae 
scripturae  locis,  nihil  fere  ad  eorum  intelligentiam,  quae  Chri- 
stiano  homini  discenda  sunt,  desiderari  possit. 

XIII.  Qua  methodo  parochi  explicationem  evangelii  cum  cate- 
chismi  explicatione  coniungent. 

Itaque  visum  est,  monere  parochos,  ut  quoties  usu  ve- 
nerit,  ut  aliquem  interpretentur  evangelii  vel  quemvis  alium 
divinae  scripturae  locum,  intelligant,  eius  loci,  quicunque  is 
fuerit,  sententiam  cadere  sub  unum  aliquod  quatuor  illorum 
capitum,  quae  diximus,  quo,  tanquam  ad  eius  doctrinae  fon- 
tem,  quod  explicandum  sit,  confugient.  Exempli  causa,  si 
explanandum  sit  illud  evangelium  primae  dominicae  Adventus : 
„Erunt  signa  in  sole  et  luna  etc,"  quae  ad  eam  rationem  per- 
tinent,  tradita  sunt  illo  symboli  articulo :  „Venturus  est  iu- 
dicare  vivos  et  mortuos;"  quibus  inde  assumptis  pastor  una 
eademque  opera  fidelem  populum  et  symbolum  evangelicum  do- 
cebit.  Quare  in  omni  docendi  et  interpretandi  munere  hanc 
consuetudinem  tenebit  dirigendi  omnia  ad  prima  illa  quatuor 
genera,  ad  quae  referri  universam  divinae  scripturae  vim  at- 
que  doctrinam  diximus.  Docendi  autem  ordinem  eum  adhi- 
bebit,  qui  et  personis  et  tempori  accommodatus  videbitur  ;  nos 
Patrum  auctoritatem  secuti,  qui  initiandis  Christo  Domino,  et 
in  eius  disciplina  instituendis  hominibus,  a  fidei  doctrina  ini- 
tium  fecerunt,  operae  pretium  duximus,  quae  ad  fidem  perti- 
nent,  prius  explicare. 


CATEOIISm 

EX  DECRETO 

CONCILII  TRIDENTINI 

PARS  PRIMA. 


OAPUT  I. 
De  fide  et  symbolo  fidel. 

I.  Quid  sit  fides  hoc  loco,  et  quae  eius  ad  salutem  necessitas. 

Sed  quoniam  in  divinis  literis  multiplex  est  fidei  signifi- 
catio,  hic  de  ea  loquimur,  cuius  vi  omnino  assentimur  iis, 
quae  tradita  sunt  divinitus.  Hanc  autem  ad  salutem  conse- 
quendam  esse  necessariam,  nemo  iure  dubitabit,  praesertim 
cum  scriptum  sit1):  „Sine~  fide  impossibile  est  placere  Deo." 
Cum  enim  finis,  qui  ad  beatitudinem  homini  propositus  est, 
altior  sit,  quam  ut  humanae  mentis  acie  perspici  possit:  ne- 
cesse  ei  erat,  ipsius  a  Deo  cognitionem  accipere.  Haec  vero 
cognitio  nihil  aliud  est,  nisi  fides,  cuius  virtus  efficit,  ut  id 
ratum  habeamus,  quod  a  Deo  traditum  esse  sanctissimae  ma- 
tris  ecclesiae  auctoritas  comprobarit.  Nulla  enim  fidelibus 
potest  accidere  dubitatio  in  iis,  quorum  Deus  auctor  est,  qui 
est  ipsa  veritas2).  Ex  quo  intelligimus ,  quantum  inter  hanc 
fidem,  quam  Deo  habemus,  intersit  et  illam,  quam  humanae 
historiae  scriptoribus  adhibemus.  Fides  autem,  quamquam  late 
pateat,  et  magnitutdine  ac  dignitate  differat  [est  enim  sic  in 
sacris  literis3):  „Modicae  fidei,  quare  dubitasti?"  et,  „Ma- 
gna  est  fides  tua,"  et4),  „Adauge  nobis  fidem,"  item5),  „Fi- 
des  sine  operibus  mortua,"  et6),  „Fides  quae  per  charitatem 
operatur"]:  tamen  est  idem  genere,  et  diversis  fidei  gradibus 
eadem  definitionis  vis  et  ratio  convenit.  Quam  vero  fructuosa 
sit,  et  quautam  ex  ea  utilitatem  capiamus,  in  articulorum  ex- 
plicatione  dicetur. 

II.  Quando  et  qua  de  causa  duodecym  fidei  capita  ab  Apostolis 

sint  tradita. 

Quae  igitur  primum  Christiani  homines  tenere  debent,  illa 
sunt,  quae  fidei  duces  doctoresque  sancti  Apostoli,  divino  Spi- 


»)  Hebr.  11,  6.  *)  Jo.  14,  6.  *)  Mat.  14,  31.  15,  28.  *)  Luc.  17,  5.  »)  Jac.  2,  20. 
«)  Gal.  5,  6. 

ritu  afflati,  duodecim  symboli  articulis  distiuxerunt.  Nam 
cum  mandatum l)  a  Domino  accepissent,  ut,  pro  ipso  legatione 
fungentes,  in  universum  mundum  proficiscerentur,  atque  omni 
creaturae  evangelium  praedicarent :  Christianae  fidei  formulam 
componendam  censuerunt,  ut  scilicet  id  ipsum  omnes  sentirent 
ac  dicerent2),  neque  ulla  essent  inter  eos  schismata,  quos  ad 
fidei  unitatem  vocassent,  sed  essent  perfecti  in  eodem  sensu 
et  in  eadem  sententia. 

III.  Symbolum  unde  sit  dictum. 
Hanc  autem  Christianae  fidei  et  spei  professionem  a  se 
compositam  Apostoli  symbolum  appellarunt,  sive  quia  ex  va- 
riis  sententiis,  quas  singuli  in  commune  contulerunt,  conflata 
est,  sive  quia  ea  veluti  nota  et  tessera  quadam  uterentur,  qua 
desertores  et  subintroductos  falsos  fratres ,  qui  evangelium 
adulterabant,  ab  iis,  qui  vere  Christi  militiae  sacramento  se 
obligarent,  facile  possent  internoscere. 

IV.  Quae  symboli  huius  necessitas,  et  quot  in  partes  dividatur. 

Credo  in  Deum.  Cum  multa  in  Christiana  religione 
fidelibus  proponantur,  quorum  singulatim  vel  universe  certam 
et  firmam  fidem  habere  oportet,  tum  vero  illud  primo  ac  ne- 
cessario  omnibus  credendum  est,  quod  veluti  veritatis  funda- 
mentum  ac  summam  de  divinae  essentiae  unitate  et  trium  per- 
sonarum  distinctione ,  earumque  actionibus ,  quae  praecipua 
quadam  ratione  illis  attribuuntur,  Deus  ipse  nos  docuit,  huius 
mysterii  doctrinam  breviter  in  Symbolo  Apostolorum  compre- 
hensam  esse,  parochus  docebit.  Nam,  ut  maiores  nostri,  qui 
in  hoc  argumento  pie  et  accurate  versati  sunt,  observaverunt, 
in  tres  potissimum  partes  ita  distributum  videtur,  ut  in  una 
divinae  naturae  prima  persona  et  mirum  creationis  opus  de- 
scribatur;  in  altera,  secunda  persona,  et  humanae  redemptionis 
mysterium;  in  tertia,  tertia  item  persona,  caput  et  fons  sancti- 
tatis  nostrae,  variis  et  aptissimis  sententiis  concludatur.  Eas 
autem  sententias,  similitudine  quadam  a  Patribus  nostris  fre- 
quenter  usurpata ,  articulos  appellamus.  Ut  enim  corporis 
membra  articulis  distinguuntur,  ita  etiam  in  hac  fidei  confes- 
sione,  quidquid  distincte  et  separatim  ab  alio  nobis  credendum 
est,  recte  et  apposite  articulum  dicimus. 


')  Mat.  28,  19.    Marc.  16,  15.       I.  Cor.  1,  10. 

C  A  P  U  T  II. 
De  primo  symboli  articulo. 

Credo  in  Deum  Patrem  omnipotentem,  creatorem  coeli  et  terrae. 
L  Explicatur  breviter  primus  articulus. 
His  verbis  ea  sententia  subiecta  est:  certo  credo  ac  sin« 
ulla  dubitatione  profiteor  Deum  Patrem,  primam  scilicet  Tri- 
nitatis  personam,  qui  sua  omnipotenti  virtute  coelum  ipsuni 
et  terram,  et  omnia,  quae  coeli  et  terrae  ambitu  continentur, 
ex  nihilo  condidit,  et  condita  tuetur  ac  regit;  neque  solum 
eum  corde  credo  et  ore  confiteor,  verum  summo  studio  ac 
pietate  ad  illum,  veluti  summum  et  perfectissimum  bonum, 
contendo.  Haec  igitur  sit  brevis  quaedam  primi  huius  articuli 
comprehensio.  Sed  quoniam  magna  mysteria  in  singulis  fere 
verbis  latent,  ea  nunc  diligentius  parocho  perpendenda  sunt, 
ut,  quantum  Dominus  permiserit,  ad  eius  maiestatis  gloriam 
contemplandam  cum  timore  et  tremore  fidelis  populus  accedat. 
II.  Credendi  verbum  quid  significet. 
Igitur  credendi  vox  hoc  loco  putare,  existimare,  opinari 
non  significat,  sed,  ut  docent  sacrae  literae,  certissimae  as- 
sensionis  vim  habet,  qua  mens  Deo,  sua  mysteria  aperienti, 
firme  constanterque  assentitur.  Quamobrem  is  credit  (quod 
ad  huius  loci  explicationem  attinet),  cui  aliquid  sine  ulla  hae- 
sitatione  certum  et  persuasum  est.  Neque  vero  existimare 
quisquam  debet,  fidei  notitiam  minus  certam  esse,  quod  ea 
non  cernantur,  quae  nobis  credenda  fides  proponit;  etenim 
divinum  lumen,  qtao  ea  percipimus,  tametsi  rebus  perspicuita- 
tem  non  afferat,  nos  tamen  de  his  dubitare  non  sinit.  „Deustt 
enim'),  „qui  dixit  de  tenebris  lucem  splendescere,  ipse  illuxit 
in  cordibus  nostris,"  ut  non  sit  nobis  opertum  evangelium, 
sicut  iis,  qui  pereunt. 

III.  Quae  in  symbolo  propnnuntur  non  curiose  scrutanda,  sed 
simpliciter  asserenda  sunt. 

Iam  vero  ex  iis,  quae  dicta  sunt,  consequitur,  eum  qui 
coelesti  hac  fidei  cognitione  praeditus  est,  inquirendi  curiositate 
liberum  esse.  Deus  enim,  cum  iussit  nos  credere,  non  divina 
iudicia  scrutanda,  eorumque  rationem  et  causam  perquirendam 
nobis  proposuit,  sed  immutabilem  fidem  praecepit,  quae  efficit, 
ut  animus  in  aeternae  veritatis  notitia  conquiescat.  Ac  pro- 
fecto  quum  Apostolus  testetur2):   „Deus  verax  est,  omnis 


«)  U.  Cor.  4,  6.  3.    »)  Rom.  3,  i. 

autem  homo  mendax1),"  si  arrogantis  et  impudentis  hominis 
est,  gravi  ac  sapienti  viro  aliquid  affirmanti  fidem  non  habere, 
sed  praeterea  urgere,  ut,  quod  dixerit,  rationibus  aut  testibus 
probetur :  cuius  temeritatis ,  atque  adeo  stultitiae  fuerit ,  Dei 
voces  audientem,  coelestis  ac  salutaris  doctrinae  rationes  re- 
quirere?  Fides  itaque,  seclusa  omni  non  solum  ambiguitate, 
sed  etiam  demonstrandi  studio,  tenenda  est. 

IV.  Non  sufficit  ad  salutem  credere,  sed  etiam  fidem  profiteri 
necessarium  est. 

Verum  illud  praeterea  doceat  parochus,  eum,  qui  dicit, 
„Credo,"  praeterquam  quod  intimum  mentis  suae  assensum 
declarat,  qui  interior  fidei  actus  est,  debere  id,  quod  animo 
inclusum  habet,  aperta  fidei  professione  prae  se  ferre,  summa- 
que  alacritate  palam  fateri  ac  praedicare.  Oportet  enim  fide- 
les  eum  spiritum  habere,  quo  fretus  Propheta  dixit2):  „Cre- 
didi,  propter  quod  locutus  sum;"  imitari  Apostolos,  qui  ad 
principes  populi  responderunt3) :  „Non  possumus ,  quae  vidi- 
mus  et  audivimus ,  non  loqui ; "  divi  Pauli  praeclara  illa  voce 
excitari4):  „Non  erubesco  evangelium;  virtus  enim  Dei  est 
in  salutem  omni  credenti;"  item,  quo  maxime  huius  sententiae 
veritas  confirmatur 5) :  „Corde  creditur  ad  iustitiam,  ore  autem 
confessio  fit  ad  salutem." 

V.  Fidei  Christianae  excellentia. 
In  Deum.  Hinc  Christianae  sapientiae  dignitatem  et 
praestantiam ,  ex  eaque,  quantum  divinae  bonitati  debeamus, 
cognoscere  licet,  quibus  datum  est,  statim  ad  rei  praestan- 
tissimae  maximeque  expetendae  cognitionem  quasi  fidei  gradi- 
bus  ascendere. 

VI.  Quantum  differat  Christiana  de  Deo  sapientia  a  philoso- 
phica  rerum  divinarum  notiha. 

In  hoc  enim  multum  inter  se  differunt  Christiana  philoso- 
phia  et  huius  saeculi  sapientia,  quod  haec  quidem  naturalis 
tantum  luminis  ductu  ab  effectibus  et  ab  iis,  quae  sensibus 
percipiuntur,  paulatim  progressa,  non  nisi  post  longos  labores 
vix  tandem  invisibilia  Dei  contemplatur ,  primamque  omuium 
rerum  causam,  et  auctorem  agnoscit  atque  intelligit;  contra 
vero  illa  humanae  mentis  aciem  ita  exacuit,  ut  in  coelum  nullo 
labore  penetrare  possit,  atque  divino  splendore  collustrata, 
primum  quidem  aeternum  ipsum  luminis  fontem,  deinde,  quae 
infra  ipsum  posita  sunt,  intueri.  ut  nos  vocatos  esse  de  tene» 


V  Ps.  115,  11.   *)  Ps.  115,  10.   8)  Act.  4,  20.    «)  Rom.  1,  1B.   «)  Rom.  10,  10. 

bris  „in  ')  admirabile  lumen,"  quod  est  apud  Apostoloram 
principem,  cum  summa  animi  iucunditate  experiamur,  et  „cre- 
dentes  2)  exsultemus  laetitia  inenarrabili. "    Recte  igitur  fideles 
primo  se  in  Deum  credere  profitentur,  cuius  maiestatem,  ex 
Ieremiae3)  sententia,  „incomprehensibilem"  esse  dicimus.  „Lu- 
cem  enim,  ut  ait  Apostolus4),  „inhabitat  inaccessibilem,  quem 
nullus  hominum  vidit,  sed  nec  videre  potest;"  cum  enim  ad 
Moysen  loqueretur  6) : "   „Non  videbit  me,  inquit,  homo  et 
vivet."    Nam  ut  mens  nostra  ad  Deum,  quo  nihil  est  subli- 
mius,  perveniat,  necesse  est,  eam  omnino  a  sensibus  abstractam 
esse,  cuius  rei  facultatem  in  hac  vita  naturaliter  non  habemus. 
Sed  quamvis  haec  ita  sint,  „non  reliquit  tamen  Deus,  ut  in- 
quit  Apostolus6),  semetipsum  sine  testimonio,  benefaciens,  de 
coelo  dans  pluvias  et  tempora  fructifera,  implens  cibo  et  lae- 
titia  corda  hominum. "     Quae   causa  fuit  philosophis ,  nihil 
abiectum  de  Deo  sentiendi,  et  quidquid  corporeum,  quidquid 
concretum  et  admistum  est,  ab  eo  longissime  removendi;  cui 
etiam  bonorum  omnium  perfectam  vim  et  copiam  tribuerunt, 
ut  ab  eo,  tanquam  a  perpetuo  quodam  et  inexhausto  fonte 
bonitatis  ac  benignitatis,  omnia  ad  omnes  creatas  res  atque 
naturas  perfecta  bona  dimanent ;  quem  sapientem ,  veritatis 
auctorem  et  amantem,  iustum,  beneficentissimum,  et  aliis  no- 
minibus  appellaverunt ,   quibus  summa  et  absoluta  perfectio 
continetur ;  cuius  immensam  et  infinitam  virtutem ,  omnem 
complentem  locum,  et  per  omnia  pertinentem,  esse  dixerunt. 
Hoc  ex  divinis  literis  longe  melius  constat  et  illustrius,  ut  illo 
loco7):  „Spiritus  est  Deus;"  item8):  „Estote  vos  perfecti,  sicut 
et  Pater  vester  coelestis  perfectus  est;"  tum9):  „Omnia  nuda 
et  aperta  sunt  oculis  eius;"  etillud10):  „0  altitudo  divitiarum 
sapientiae  et  scientiae  Dei;"   deinde11):  „Deus  verax  est;K 
et12):  „Ego  sum  via  et  veritas  et  vita;"  praeterea 13):  „Iustitia 
plena  est  dextera  tua;"  denique14):  „Aperis  tu  manum  tuam, 
et  imples  omne  animal  benedictione ; "  postremo15):  „Quo  ibo 
a  spiritu  tuo,  et  quo  a  facie  tua  fugiam?"  et:  „Si  ascendero 
in  coelum,  tu  illic  es;  si  descendero  in  infernum,  ades.  Si 
sumpsero  pennas  meas  diluculo ,  et  habitavero  in  extremis 
maris  etc.;"  et16):  „Numquid  non  coelum  et  terram  ego  im- 
pleo,  dicit  Dominus?"    Magna  et  praeclara  haec  sunt,  quae 
de  Dei  natura  sacrorum  librorum  auctoritati  consentanea  et 
consequentia  ex   rerum   effectarum  investigatione  philosophi 


')  I.  Petr.  2,  9.  *)  I.  Petr.  1,  8.  8)  Ier.  3?,  12.  *)  I.  Tim.  6,  16.  «)  Exod.  33,  20. 
«)  Act.  14,  16.  ')  Io.  4,  24.  8)  Mat.  5,  48.  »)  Hebr.  4,  13.  >°)  Rora.  11,  33.  ")  Rom. 
3,  4.    ")  Io.  14,  6.   '3)  Ps.  47,  11.    I4)  Ps.  144,  16.   ™)  Ps.  138,  7.  8.  9.   '«)  Ier.  23,  24. 

cognoverunt;  quamquam  in  eo  etiam  coelestis  doctrinae  neces- 
sitatem  cognoscimus,  si  animadvertamus ,  fidem  non  solum  hoc 
praestare,  quemadmodum  supra  dictum  est,  ut  quae  viri  tan- 
tum  sapientes  longo  studio  consecuti  sunt,  ea  rudibus  quoque 
et  imperitis  hominibus  statim  pateant  atque  in  promptu  sint; 
verum  ut  rerum  notitia,  quae  fidei  disciplina  comparatur,  multo 
certior,  atque  ab  omni  errore  purior  in  mentibus  nostris  insi- 
deat,  quam  si  eas  ipsas  res,  humanae  scientiae  rationibus  com- 
prehensas,  animus  intelligeret.  Sed  quanto  praestantior  divini 
numinis  cognitio  censenda  est,  ad  quam  non  communiter  omni- 
bus  naturae  contemplatio ,  sed  proprie  credentibus  fidei  lumen 
aditum  patefecit?  Haec  autem  symboli  articulis  continetur, 
qui  nobis  divinae  essentiae  unitatem  et  trium  personarum  di- 
stinctionem,  tum  vero  ipsum  Deum  esse  ultimum  hominis  finem 
aperiunt,  a  quo  coelestis  aeternaeque  beatitudinis  possessio  ex- 
spectanda  sit;  si  quidem  a  divo  Paulo  didicimus,  Deum1)  in- 
quirentibus  se  remuneratorem  esse.  Haec  quanta  sint,  et  an 
eius  generis  sint  bona,  ad  quae  humana  cognitio  adspirare 
potuerit,  multo  ante  eundem  Apostolum2)  Isaias  Propheta  his 
verbis  ostendit3):  „A  saeculo  non  audierunt,  neque  auribus 
perceperunt;  oculus  non  vidit,  Deus,  absque  te,  quae  praepa- 
rasti  exspectantibus  te." 

VII.  Unum  Deum  esse,  non  plures  Deos,  confitendum  est. 
Sed  ex  iis,  quae  diximus,  unum  etiam  Deum  esse,  non 
plures  deos,  confitendum  est.  Nam  cum  Deo  summam  boni- 
tatem  et  perfectionem  tribuamus,  fieri  non  potest,  ut  id,  quod 
summum  atque  absolutissimum  est ,  inveniatur  in  pluribus. 
Quod  si  cui  aliquid  ad  summum  deest,  eo  ipso  imperfectus 
est;  quare  nec  Dei  natura  illi  convenit.  Hoc  autem  multis 
sacrarum  literarum  locis  comprobatur,  scriptum  est  enim4): 
„Audi  Israel,  Dominus  Deus  noster,  Deus  unus  est;"  prae- 
terea  est  Domini  iussum5):  „Non  habebis  Deos  alienos  coram 
me;"  deinde  per  Prophetam  saepe  admonet6):  „Ego  primus, 
et  ego  novissimus,  et  absque  me  non  est  Deus."  Apostolus 
etiam  palam  testatur7):  Unus  Dominus,  una  fides,  unum  bap- 
tisma." 

VIII.  Creatis  naturis  Dei  nomen  interdum  tribuitur,  sed  im- 

proprie. 

Neque  vero  nos  moveat,  quod  interdum  sacrae  literae 
Dei  "nomen  creatis  etiam  naturis  imponunt.    Nam  quod  pro- 

phetas  et  iudices  deos  appellarunt,  non  gentium  more  factum 
est,  quae  sibi  plures  Deos  stulte  et  impie  finxerunt;  sed  qua- 
dam  loquendi  consuetudine  significare  voluerunt  excellentem 
aliquam  virtutem  vel  functionem,  quae  Dei  munere  illis  con- 
cessa  sit.  Deum  igitur  natura ,  substantia ,  essentia  unum, 
quemadmodum  ad  confirmandam  veritatem  in  symbolo  Mcaeni 
concilii  dictum  est,  Christiana  fides  credit  et  profitetur;  sed 
altius  etiam  ascendens  ita  unum  intelligit,  ut  unitatem  in  Tri- 
nitate,  et  Trinitatem  in  unitate  veneretur,  de  quo  nobis  my- 
sterio  nunc  dicere  incipiendum  est. 

IX.  Deus  generali  ratione  omnium  hominum,  peculiari  autem 
Christianorum  Pater  dicitur. 

Sequitur  enim  in  symbolo:  „Patrem;"  sed  quoniam  Pa- 
tris  vox  non  una  ratione  Deo  tribuitur,  illud  prius  declaran- 
dum  erit,  quae  sit  magis  propria  huius  loci  significatio.  Deum 
nonnulli  etiam,  quorum  tenebris  fides  lucem  non  attulit,  ae- 
ternam  substantiam  esse  intellexerunt ,  a  qua  res  ortae  essent, 
et  cuius  providentia  omnia  gubernarentur,  suumque  ordinem 
et  statum  conservarent.  Ex  humanis  igitur  rebus  ducta  simi- 
litudine,  quemadmodum  eum,  a  quo  familia  propagata  est,  cu- 
iusque  consilio  et  imperio  regitur,  patrem  vocabant:  ita  hae 
ratione  factum  est,  ut  Deum,  quem  omnium  rerum  opificem 
et  rectprem  agnoscebant,  Patrem  appellari  voluerint;  eodem 
nomine  sacrae  etiam  literae  usae  sunt,  cum  de  Deo  loquen- 
tes  universorum  creationem,  potestatem,  admirabiiemque  pro- 
videntiam  ei  tribuendam  indicarent;  legimus  enim1):  „Num- 
quid  non  ipse  est  Pater  tuus,  qui  possedit  te,  et  fecit,  et  cre- 
avit  te?"  et  alibi2):  „Numquid  non  Pater  unus  omnium  no- 
strum?  Numquid  non  Deus  unus  creavit  nos?"  At  vero  multo 
frequentius  et  peculiari  quodam  nomine,  praesertim  in  novi 
Testamenti  libris,  Deus  Pater  Christianorum  dicitur,  qui  non 
acceperunt  „spiritum3)  servitutis  in  timore ,  sed  acceperunt 
Spiritum  adoptioms  filiorum  Dei,  in  quo  clamant:  Abba,  Pa- 
tcr;"  eam  enim  „caritatem4)  dedit  nobis  Pater,  ut  filii  Dei 
nominemur  et  simus;  quodsi  filii5),  et  heredes,  heredes  qui- 
dem  Dei,  coheredes  autem  Christi,  qui  est  primogenitus 6)  in 
multis  fratribus;  ncc7)  confunditur  vocare  nos  fratres."  Sive 
igitur  communom  creationis  et  providentiae ,  sive  praecipuam 
spiritualis  adoptionis  causam  spectes,  merito  fideles  Deum  Pa- 
trem  se  credere  profitentur. 


J)  Deut.  32,  6.  »)  Mal.  2,  10.  »)  Eom.  8,  15.  *)  I.  Io.  8,  1.  6)  Rom.  8,  17 
•)  Rom.  8,  29.       Hsbr.  2,  11. 

X.  Ex  hac  voce  Patris  quae  colligenda  mysteria,  et  de  distin- 
ctione  personarum  in  divinis. 

Verum  praeter  eas  notiones,  quas  explicavimus,  Patris  no- 
mine  audito  ad  altiora  mysteria  mentem  erigendam  esse  pa- 
rochus  docebit.  Quod  enim  in  luce  illa  inaccessibili,  quam  in- 
habitat  Deus,  magis  reconditum  et  abstrusum  est,  quodque 
humana  ratio  et  intelligentia  non  consequi,  aut  ne  suspicari 
quidem  poterat,  id  Patris  vocabulo  divina  oracula  nobis  ape- 
rire  incipiunt.  Indicat  autem  hoc  nomen,  in  una  divinitatis 
essentia  non  unam  tantum  personam,  sed  personarum  distin- 
ctionem  credendam  esse.  Tres  enim  sunt  in  una  divinitate 
personae:  Patris,  qui  a  nullo  genitus  est;  Filii,  qui  ante 
omnia  saecula  a  Patre  genitus  est;  Spiritus  sancti,  qui  itidera 
ab  aeterno  ex  Patre  et  Filio  procedit.  Atqui  Pater  est  in  una 
divinitatis  substantia  prima  persona,  qui  cum  unigenito  Filio 
suo  et  Spiritu  sancto  unus  est  Deus,  unus  est  Dominus;  non 
in  unius  singularitate  personae,  sed  in  unius  Trinitate  substan- 
tiae.  Iam  vero  hae  tres  personae,  quum  in  iis  quidquam  dis- 
simile  aut  dispar  cogitare  nefas  sit,  suis  tantummodo  proprie- 
tatibus  distinctae  intelliguntur.  Pater  siquidem  ingenitus  est; 
Filius  a  Patre  genitus;  Spiritus  sanctus  ab  utroque  procedit. 
Atque  ita  trium  personarum  eandem  essentiam,  eandem  sub- 
stantiam  confitemur,  ut  in  confessione  verae  sempiternaeque 
Deitatis,  et  in  personis  proprietatem ,  et  in  essentia  unitatem, 
et  in  Trinitate  aequalitatem  pie  et  sancte  colendam  creda- 
mus.  Nam  quod  Patris  primam  esse  personam  dicimus,  hoc 
non  ita  accipiendum  est,  perinde  ac  si  aliquid  in  Trinitate 
prius  aut  posterius,  maius  aut  minus  cogitemus;  absit  enim 
haec  a  fidelium  mentibus  impietas,  quum  eandem  aeternitatem, 
eandem  gloriae  maiestatem  in  tribus  personis  Christiana  reli- 
gio  praedicet.  Sed  Patrem  propterea,  quod  ipse  sit  princi- 
pium  sine  principio,  primam  esse  personam,  vere  et  sine  ulla 
dubitatione  affirmamus ;  quae  quidem  uti  Patris  proprietate 
distincta  est,  ita  in  unam  illam  praecipue  hoc  convenit,  quod 
Filium  ab  aeterno  genuerit;  semper  enim  Deum  simul  et  Pa- 
trem  fuisse  nobis  significatur,  quum  Dei  et  Patris  nomina  con- 
iuncta  in  hac  confessione  pronunciamus.  Verum  quoniam  in 
nullius  rei,  quam  huius  omnium  altissimae  ac  difficillimae  no- 
titia  atque  explicatione,  aut  periculosius  versari,  aut  gravius 
errare  possumus :  doceat  parochus ,  religiose  retinenda  esse 
essentiae  et  personae  propria  vocabula,  quibus  hoc  mysterium 
significatur,  et  sciant  fideles  unitatem  esse  in  essentia,  distin- 
ctionem  autem  in  personis.    Sed  haec  subtilius  exquirere  ni- 

hil  oportet,  quum  meminerimus  illius  vocis1):  „Qui  scruta- 
tor  est  maiestatis,  opprimetur  a  gloria."  Satis  enim  videri 
debet,  quod  fide  certum  et  exploratum  habeamus,  nos  a  Deo, 
cuius  oraculis  non  assentiri  extremae  stultitiae  atque  miseriae 
est,  ita  edoctos  esse:  „Docete,"  inquit2),  „omnes  gentes, 
baptizantes  eos  in  nomine  Patris,  et  Filii  et  Spiritus  sancti. 
Rursus3):  „Tres  sunt,  qui  testimonium  dant  in  coelo,  Pater, 
Verbum  et  Spiritus  sanctus,  et  hi  tres  unum  sunt."  Oret  ta- 
men  assidue  ac  precetur  Deum  et  Patrem,  qui  universa  ex  ni- 
hilo  condidit,  disponitque 4)  omnia  suaviter,  qui  dedit  nobis 
potestatem  filios  Dei  fieii5),  qui  Trinitatis  mysterium  huma- 
nae  menti  patefecit;  oret,  inquam,  sine  intermissione,  qui  di- 
vino  beneficio  haec  credit,  ut,  aliquando  in  aeterna  taberna- 
cula  receptus,  dignus  sit,  qui  videat,  quae  tanta  sit  Dei  Pa- 
tris  foecunditas,  ut  se  ipsum  intuens  atque  intelligens,  parem 
et  aequalem  sibi  Filium  gignat,  quove  modo  duorum  idem 
plane  et  par  caritatis  amor,  qui  Spiritus  sanctus  est,  a  Patre 
et  Filio  procedens,  genitorem  et  genitum  aeterno  atque  indis- 
solubili  vinculo  inter  se  connectat;  atque  ita  divinae  Trinitatis 
una  sit  essentia  et  trium  personarum  perfecta  distinctio. 
Omnipotentem. 
XI.  Nomine  omnipotentis  quid  hic  intelligamus. 
Solent  sacrae  literae  multis  nominibus  Dei  summam  vim 
et  immensam  maiestatem  explicare,  ut  ostendant,  quanta  reli- 
gione  et  pietate  illius  sanctissimum  numen  colendum  sit ;  sed 
in  primis  doceat  parochus,  illi  omnipotentem  vim  frequentis- 
sime  tribui.  Ipse  enim  de  se  dicit6):  „Ego  Dominus  omni- 
potens;"  et  rursus  Iacob,  quum  filios  ad  Ioseph  mitteret,  ita 
illis  precatus  est7):  „Deus  autem  meus  omnipotens  faciat  vo- 
bis  eum  placabilem;"  deinde  vero  in  Apocalypsi  scriptum 
est8):  „Dominus  Deus,  qui  est,  et  qui  erat,  et  qui  venturus 
est,  omnipotens,"  et  alibi9):  „Dies  magnus  Dei  omnipotentis" 
appellatur.  Nonnunquam  etiam  pluribus  verbis  illud  idem  si- 
gnificari  solet.  Atque  huc  pertinet,  quod  dicitur10):  „Non 
erit  impossibile  apud  Deum  omne  verbum."  „Numquid11)  ma- 
nus  Domini  invalida  est?"  item12):  „Subest  enim  tibi,  quum 
volueris,  po§§§,  "  et  alia  generis  eiusdem.  Ex  quibus  variis  dicendi 
formis  id  percipitur,  quod  uno  omnipotentis  verbo  compre- 
hendi  perspicuum  est.  Intelligimus  autem  hoc  nomine,  nihil 
esse,  nihil  animo  et  cogitatione  fingi  posse,  quod  Deus  effi- 


•)  Prov.  25,  27.  a)  Mat.  28,  19.  3)  1.  Io.  5,  7.  *)  Sap.  8,  1.  "*)  lo.  1,  12.  «)  Gen. 
17,  1.  ')  Gen.  43,  14.  »)  Apoc.  1,8.  »)  Apoo.  16,  14.  '«)  Luc.  1,  37.  ")  Num.  11,  23. 
*<)  Sap.  12,  18. 

cere  nequeat.  Etenira  non  solum  haec,  quae  tametsi  maxima 
sunt,  aliquo  tamen  modo  in  cogitationem  nostram  cadunt,  ef- 
ficiendi  potestalem  habet,  nimirum  ut  omnia  ad  niliilum  reci- 
dant,  atque  ut  plures  mundi  ex  nihilo  repente  exsistant;  verum 
etiam  multa  maiora  in  illius  potestate  sita  sunt,  quae  humanae 
menti  et  intelligentiae  suspicari  non  licet. 

XII.  Quum  Deus  sit  omnipotens,  peccare  tamen  velfalli  non  potest. 
Neque  vero,  quum  omnia  Deus  possit,  mentiri  tamen,  aut 

fallere,  aut  falli,  aut  peccare,  aut  interire,  aut  ignorare  ali- 
quid  potest.  Haec  enim  in  eam  naturam  cadunt,  cuius  imper- 
fecta  actio  est ;  Deus  vero ,  cuius  perfectissima  semper  est 
actio,  ideo  haec  non  posse  dicitur,  quia  posse  ea  infirmitatis 
est,  non  summae  et  infinitae  omnium  rerum  potestatis,  quam 
ille  habet.  Ita  igitur  Deum  omnipotentem,  esse  credimus,  ut 
ab  eo  tamen  longe  omnia  abesse  cogitemus,  quae  perfectae 
eius  essentiae  maxime  coniuncta  et  convenientia  non  sunt. 

XIII.  Cur  aliis  nominibus,  quae  de  Deo  dicuntur,  praetermissis, 
solius  omnipotentiae  in  svmbolo^  jiat  mentio,  quaeque  eius  fidei 

sit  utiiitas. 

Kecte  autem  sapienterque  factum  parochus  ostendat,  ut, 
praetermissis  aliis  nominibus,  quae  de  Deo  dicuntur,  hoc  unum 
nobis  credendum  in  symbolo  proponeretur.  Nam  quum  Deum 
omnipotentem  agnoscimus,  simul  etiam  fateamur  necesse  est, 
eum  omnium  rerum  scientiam  habere,  omnia  item  eius  ditioni 
et  imperio  subiecta  esse.  Cum  vero  omnia  ab  eo  fieri  posse 
non  dubitemus,  consequens  omnino  est,  ut  cetera  etiam  explo- 
rata  de  illo  habeamus;  quae  si  desint,  quo  modo  omnipotens 
sit,  prorsus  intelligere  non  possumus.  Praeterea  nulla  res 
tam  ad  fidem  et  spem  nostram  confirmandam  valet,  quam  si 
fixum  in  animis  nostris  teneamus,  nihil  non  fieri  a  Deo  posse. 
Quidquid  enim  deinceps  credere  oporteat,  quamvis  magnum  et 
admirabile  sit,  rerumque  ordinem  ac  modum  superet,  illi  ta- 
men  facile  humana  ratio,  postquam  Dei  omnipotentis  notitiam 
perceperit,  sine  ulla  haesitatione  assentitur;  quin  potius  quo 
maiora  sint,  quae  divina  oracula  doceant,  eo  libentius  fidem 
eis  habendam  esse  existimat.  Quod  si  boni  etiam  aliquid  ex- 
spectandum  sit,  nunquam  animus  rei  magnitudine,  quam  ex- 
optat,  frangitur,  sed  erigit  sese  atque  confirmat,  saepe  illud  co- 
gitans,  nihil  esse,  quod  ab  omnipotenti  Deo  effici  non  pos- 
sit.  Quare  hac  fide  praecipue  munitos  nos  esse  oportet,  vel 
quum  admiranda  aliqua  opera  ad  proximorum  usum  et  utilita- 
tem  edere  cogimur,  vel  quum  a  Deo  precibus  impetrare  ali- 
quid  volumus.   Alterum  enim  ipse  Dominus  docuit,  quum  Apo- 


23  Pars  1.    Caput  11.  23 

stolis  incredulitatem  obiiciens  diceret1):  „Si  habueritis  fidem 
sicut  granum  sinapis,  dicetis  monti  huic:  transi  hinc  illuc,  et 
transibit,  et  nihil  impossibile  erit  vobis."  De  altero  autem 
sanctus  Iacobus  ita  testatus  est2) :  „Postulet  in  fide  nihil  hae- 
sitans ;  qui  enim  haesitat,  similis  est  fluctui  maris,  qui  a  vento 
movetur  et  circumfertur.  Non  ergo  aestimet  homo  ille,  quod 
accipiat  aliquid  a  Domino."  Multa  praeterea  haec  fides  com- 
moda  atque  utilitates  nobis  praebet,  in  primis  vero  ad  omnem 
animi  modestiam  et  humilitatem  nos  instituit;  sic  enim  inquit 
princeps  Apostolorum 3) :  „Humiliamini  sub  potenti  manu  Dei." 
Monet  etiam  non  esse  trepidandum,  ubi  non  sit  timor,  sed 
unum  Deum  timendum  esse,  in  cuius  potestate  nos  ipsi  nos- 
traque  omnia  posita  sint;  ait  enim  Salvator  noster  4) :  „Osten- 
dam  vobis,  quem  timeatis.  Timete  cum,  qui,  postquam  occi- 
derit,  habet  potestatem  mittere  in  gehennam."  Utimur  deinde 
hac  fide  ad  immensa  erga  nos  Dei  beneficia  cognoscenda 
et  celebranda.  Nam  qui  Deum  omnipotentem  cogitat,  tam 
ingrato  animo  esse  non  potest,  quin  saepius  exclamet5) :  „Fe- 
cit  mihi  magna,  qui  potens  est.". 

XIV.  Omnipotentiae  vox  non  ita  Patri  hic  tribuitur,  ut  de  Filio 

vel  Spiritu  sancto  etiam  non  dicatur. 
Sed  quod  Patrem  omnipotentem  in  hoc  articulo  vocamus, 
neminem  eo  errore  duci  oportet,  ut  arbitretur,  ita  illi  hoc 
nomen  tributum  esse,  ut  Filio  etiam  et  Spiritui  sancto  com- 
mune  non  sit.  Nam  quemadmodum  Deum  Patrem,  DeumFi- 
lium,  Deum  Spiritum  sanctum,  neque  tamen  tres  Deos,  sed 
unum  Deum  esse  dicimus:  ita  aeque  Patrem,  ac  Filium  et 
Spiritum  sanctum  omnipotentem,  neque  tamen  tres  omnipoten- 
tes,  sed  unum  omnipotentem  esse  confitemur.  At  vero  prae- 
cipua  quadam  ratione  Patrem,  qui  omnis  originis  fons  est,  hoc 
nomine  vocamus,  uti  etiam  Filio,  qui  aeternum  Patris  Verbum 
est,  sapientiam,  et  Spiritui  sancto,  qui  utriusque  amor  est, 
bonitatem  tribuimus;  quamvis  haec  et  alia  huiusmodi  nomina 
communiter  in  tribus  personis  ex  catholicae  fidei  regula  dicantur. 
Creatorem  ooeli  et  terrae. 

XV.  Quo  pacto  quaque  de  causa  Deus  coelum  et  terram  creaverit. 
Quam  necessarium  fuerit,  omnipotentis  Dei  cognitionera 

paulo  ante  fidelibus  tradi,  ex  iis,  quae  nunc  de  universorum 
creatione  explicanda  erunt,  perspici  potest.  Tanti  enim  operis 
miraculum  facilius  creditur,  quod  nullus  de  iramensa  creatoris 
potestate  dubitandi  locus  relinquitur.    Deus  enim  non  ex  ma- 


i)  Mat.  17,  19.   a)  Iao.  1,  6.  7.   »)  I.  Petr.  5,  6.    4)  Luc.  12,  5.   «)  Luc  1,  49. 

teria  aliqua  mundum  fabricatus  est,  sed  ex  nihilo  creavit,  id- 
que  nulla  vi  aut  necessitate  coactus,  sed  sua  sponte  et  volun- 
tate  instituit.  Neque  vero  ulla  alia  fuit  causa,  quae  illum  ad 
opus  creationis  impelleret,  nisi  ut  rebus,  quae  ab  ipso  effe- 
ctae  essent,  bonitatem  suam  impertiretur.  Nam  Dei  natura, 
ipsa  per  se  beatissima,  nullius  rei  indigens  est,  ut  inquit  Da- 
vid'):  „Dixi  Domino,  Deus  meus  es  tu,  quoniam  bonorum 
meorum  non  eges."  Quemadmodum  autem  sua  bonitate  ad- 
ductus  quaecumque2)  voluit  fecit:  ita  non  exemplum  aliquod 
aut  formam,'  quae  extra  se  posita  esset,  quum  universa  conde- 
ret,  secutus  est;  verum,  quia  rerum  omnium  exemplar  divina 
intelligentia  continetur,  id  summus  artifex  in  se  ipso  intuens 
ac  veluti  imitatus,  summa  sapientia  et  infinita  virtute,  quae 
ipsius  propria  est,  rerum  universitatem  initio  procreavit.  „Ipse" 
enim3)  „dixit,  et  facta  sunt;  ipse  mandavit,  et  creata  sunt." 
XVI.  Quid  per  coelum  et  terram  hoc  loco  intelligendum  sit. 
Verum  coeli  et  terrae  nomine  quidquid  coelum  et  terra 
complectitur  intelligendum  est.  Nam  praeter  coelos ,  quos 
„opera  digitorum"  eius  Propheta  appellavit4),  solis  etiam  splen- 
dorem  lunaeque  et  ceterorum  siderum  ornatum  addidit,  atque5), 
ut  „essent  in  signa  et  tempora  et  dies  et  annos,"  ita  coelo- 
rum  orbes  certo  et  constanti  cursu  temperavit,  ut  nihil  per- 
petua  eorum  conversione  mobilius,  nihil  mobilitate  illa  certius 
videri  possit. 

XVII.  De  creatione  coelorum  spiritualium,  id  est  angelorum. 
Praeterea  spiritualem  naturam  innumerabilesque  angelos, 
qui  Deo  ministrarent  atque  assisterent,  ipse  ex  nihilo  creavit, 
quos  deinde  admirabili  gratiae  suae  et  potestatis  munere  au- 
xit  atque  ornavit.  Nam  quum  illud  sit  in  divinis  literis,  diabo- 
lum  „in  veritate6)  non  stetisse:"  perspicuum  est,  eum  reliquos- 
que  desertores  angelos  ab  ortus  sui  initio  gratia  praeditos 
fuisse.  De  quo  ita  est  apud  sanctum  Augustinum 7) :  Cum 
bona  voluntate,  id  est,  cum  amore  casto,  quo  illi  adhaerent, 
angelos  creavit,  simul  in  eis  et  condens  naturam  et  largiens 
gratiam.  Unde  sine  bona  voluntate,  hoc  est  Dei  amore,  nun- 
quam  sanctos  angelos  fuisse  credendum  est."  Quod  autem  ad 
scientiam  attinet,  exstat  illud  sacrarum  literarum  testimonium  s) : 
„Tu  Domine,  mi  rex,  sapiens  es,  sicut  habet  sapientiam  an- 
gelus  Dei,  ut  intelligas  omnia  super  terram."  Potestatem  de- 
nique  eis  tribuit  divinus  David  illis  verbis9):  „Potentes  vir- 


')  Ps.  15,  2.  »)  Ps.  113,  3.  *)  Ps.  148,  5.  *)  Ps.  8,  4.  *)  Gen.  1,  14.  «)  Io.. 
8,  44.   ')  De  civitate  Dei  12,  9.  »)  II.  Reg.  14,  20.  »)  Ps.  102,  20. 

tute,  facientes  verbum  illius."  Atque  ob  eam  rem  saepe  in 
sacris  literis  virtutes  et  exercitus  Domini  appellantur a).  Sed 
quamvis  omnes  ii  coelestibus  donis  ornati  fuerint,  plurimi  ta- 
men,  qui  a  Deo  parente  et  creatore  suo  defecerunt,  ex  altis- 
simis  illis  sedibus  deturbati  atque  in  obscurissimum  terrae  car- 
cerem  inclusi,  aeternas  superbiae  suae  poenas  luunt,  de  quibus 
princeps  Apostolorum  scribit  in  hunc  modum2):  „Angelis  pec- 
cantibus  non  pepercit,  sed  rudentibus  inferni  detractos  in  tar- 
tarum  tradidit  cruciandos,  in  iudicium  reservari." 

XVIII.  De  terrae  creatione. 

At  vero,  terram  etiam  super  stabilitatem  suam  fundatam3), 
Deus  verbo  suo  iussit  in  media  mundi  parte  consistere,  effe- 
citque,  ut  ascenderent  montes,  et  descenderent  campi  in  lo- 
cum,  quem  fundavit  eis;  ac  ne  aquarum  vis  illam  inundaret, 
terminum  posuit,  quem  non  transgredientur ,  neque  converten- 
tur  operire  terram.  Deinde  non  solum  arboribus  omnique 
herbarum  et  florum  varietate  convestivit  atque  ornavit,  sed 
innumerabilibus  etiam  animantium  generibus ,  quemadmodum 
antea  aquas  et  a8ra,  ita  etiam  terras  complevit. 

XIX.  De  creatione  hominis. 

Postremo  ex  limo  terrae  hominem  sic  corpore  affectum 
et  constitutum  effinxit,  ut  non  quidem  naturae  ipsius  vi,  sed 
divino  beneficio  immortalis  esset  et  impassibilis.  Quod  autem 
ad  animam  pertinet,  eum  ad  imaginem  et  similitudinem  suam 
formavit ,  liberumque  ei  arbitrium  tribuit ;  omnes  praeterea 
motus  animi  atque  appetitiones  ita  in  eo  temperavit,  ut  ratio- 
nis  imperio  nunquam  non  parerent.  Tum  originalis  iustitiae 
admirabile  donum  addidit,  ac  deinde  ceteris  animantibus  prae- 
esse  voluit;  quae  quidem  facile  erit  parochis  ad  fidelium  in- 
stitutionem  ex  sacra  Genesis  historia  cognoscere. 

XX.  Coeli  et  terrae  nomine  visibilia  omnia  et  invisibilia  com- 
prehenduntur. 

Haec  igitur  de  universorum  creatione,  coeli  et  terrae  ver- 
bis  intelligenda  sunt,  quae  omnia  breviter  quidem  Propheta 
complexus  est  illis  verbis4):  „Tui  sunt  coeli,  et  tua  est  terra; 
orbem  terrae  et  plenitudinem  eius  tu  fundasti."  Sed  multo 
etiam  brevius  Patres  Nicaeni  concilii,  additis  in  symbolo  duo- 
bus  illis  verbis ,  „visibilium  et  invisibilium "  significaverunt. 
Quaecumque  enim  rerum  universitate  comprehenduntur ,  atque 
a  Deo  creata  esse  confitemur,  ea  vel  sub  sensum  cadunt,  et 


i)  Ps.  23,  10.  45,  8.  58,  6.  Ies.  6,  3.  2)  II.  Petr.  2,  4.  »)  Ps.  103,  5.  8.  «)  Ps.  88,  12. 

visibilia  dicuntur,  vel  mente  et  intelligentia  percipi  a  nobis 
possunt,  quae  invisibilium  nomine  significantur. 

XXI.  Res  Dei  virtute  #  conditae  citra  ipsius  gubernationem  et 

providentiam  subsistere  non  possunt. 

Nec  vero  ita  Deum  creatorem  atque  effectorem  omnium 
credere  oportet,  ut  existimemus,  perfecto  absolutoque  opere 
ea,  quae  ab  ipso  effecta  sunt,  deinceps  sine  infinita  eius  vir- 
tute  constare  potuisse.  Nam  quemadmodum  omnia  ut  essent, 
creatoris  summa  potestate,  sapientia  et  bonitate  effectum  est, 
ita  etiam,  nisi  conditis  rebus  perpetua  eius  providentia  ades- 
set,  atque  eadem  vi,  qua  ab  initio  constitutae  sunt,  illas  con- 
servaret,  statim  ad  nihilum  reciderent.  Atque  id  Scriptura 
declarat,  quum  inquit1):  „Quomodo  posset  aliquid  perma- 
nere,  nisi  tu  voluisses;  aut  quod  a  te  vocatum  non  esset  con- 
servaretur  ?  " 

XXII.  Deus  sua  gubernatione  secundarum  causarum  vim  non 

evertit. 

Non  solum  autem  Deus  universa,  quae  sunt,  providentia 
sua  tuetur  atque  administrat:  verum  etiam,  quae  moventur  et 
agunt  aliquid ,  intima  virtute  ad  motum  atque  actionem  ita 
impellit,  ut,  quamvis  secundarum  causarum  efficientiam  non 
impediat,  praeveniat  tamen,  quum  eius  occultissima  vis  ad  sin- 
gula  pertineat,  et,  quemadmodum  Sapiens  testatur2):  „Attin- 
gat  a  fine  usque  ad  finem  fortiter,  et  disponat  omnia  suavi- 
ter."  Quare  ab  Apostolo  dictum  est,  quum  apud  Athenienses 
annunciaret  Deum,  quem  ignorantes  colebant3):  „Non  longe 
est  ab  unoquoque  nostrum ;  in  ipso  enim  vivimus,  et  movemur, 
et  sumus." 

XXIII.  Rerum  creatio  soli  Patri  tribuenda  non  est. 
Atque  haec  de  primi  articuli  explicatione  satis  fuerint,  si 
tamen  illud  etiam  admonuerimus,  creationis  opus  omnibus  san- 
ctae  et  individuae  Trinitatis  personis  commune  esse.  Nam 
hoc  loco  ex  Apostolorum  doctrina  Patrem  creatorem  coeli  et 
terrae  confitemur ;  in  Scripturis  sacris  legimus  de  Filio 4) : 
„Omnia  per  ipsum  facta  sunt,"  et  de  Spiritu  sancto5):  „Spi- 
ritus  Dei  ferebatur  super  aquas;"  et  alibi  6) :  „Verbo  Domini 
coeli  firmati  sunt,  et  spiritu  oris  eius  omnis  virtus  eorum/' 


')  Sap.  11,  26.  a)  Sap.  8,  1.  «)  Act.  17,  27.  28.  *)  Io.  1,3.  »)  Gen.  1,  2 
«)  Ps.  32,  6. 

Et  in  Iesum  Christum,  Filium  eius  unicum,  Dominum  nostrum. 
I.  De  secundo  articulo  et  de  professionis  eius  utilitate. 
Mirificam  et  uberrimam  esse  utilitatem,  quae  ex  huius  ar- 
ticuli  fide  et  confessione  confluxit  ad  humanum  genus,  et  il- 
lud  sancti  Ioaunis  testimonium  ostendit l) :  „  Quisquis  con- 
fessus  fuerit,  quoniam  Iesus  est  Filius  Dei,  Deus  in  eo  manet, 
et  ipse  in  Deo,  „et  beatitudinis  praeconium  declarat,  quod  a 
Christo  Domino  tributum  est  principi  Apostolorum 2) :  „Beatus 
es,  Simon  Bar-Iona,  quia  caro  et  sanguis  non  revelavit  tibi, 
sed  Pater  meus,  qui  in  coelis  est."  Hoc  enim  fundamentum 
firmissimum  est  nostrae  salutis  ac  redemptionis. 

II.  TJnde  magnitudo  beneficii  hoc  articulo  propositi  potissimum 

cognoscatur. 

Sed  quoniam  admirabilis  huius  utilitatis  fructus  maxime 
ex  felicissimi  illius  status  ruina  intelligitur ,  in  quo  Deus  pri- 
mos  homines  collocarat:  incumbat  in  hanc  curam  parochus, 
ut  fideles  communium  miseriarum  et  aerumnarum  causam  cog- 
noscant.  Quum  enim  a  Dei  obedientia  descivisset  Adam,  in- 
terdictumque  violasset  illud3):  „Ex  omni  ligno  paradisi  co- 
mede,  de  ligno  autem  scientiae  boni  et  mali  ne  comedas,  in 
quocumque  die  enim  comederis  ex  eo,  morte  morieris;"  in 
summam  illam  incidit  calamitatem,  ut  sanctitatem  et  iustitiam, 
in  qua  constitutus  fuerat,  amitteret,  et  reliqua  subiret  mala, 
quae  sancta  Tridentina  synodus  uberius  explicavit.  Propterea 
vero  peccatum  et  peccati  poenam  in  uno  Adam  non  consti- 
tisse  commemorabit,  sed  ex  eo  tanquam  ex  semine  et  causa 
ad  omnem  posteritatem  iure  permanasse. 

III.  Nullus  praeter  Christum  genus  humanum  potuit  restaurare. 
Cum  igitur  ex  altissimo  dignitatis  gradu  concidisset  nos- 

trum  genus ,  sublevari  inde ,  et  in  pristinum  locum  restitui 
nullo  modo  poterat  hominum  aut  angelorum  viribus.  Quare 
reliquum  erat  illud  ruinae  et  malorum  subsidium,  ut  Dei  Filii 
infinita  virtus,  assumpta  carnis  nostrae  imbecillitate,  infinitam 
tolleret  peccati  vim,  et  nos  reconciliaret  Deo  in  sanguine  suo. 

IV.  Citra  redemptionis  fidem^  nullus  unquam  salvari  potuit,  et 
propterea  Christus  a  mundi  initio  saepe  praenunciatus  est. 

Huius  autem  redemptionis  fides  et  confessio  hominibus 
ad  salutem  consequendam  necessaria  est,  semperque  fuit,  quam 

>)  I.  lo.  4,  15.   i)  Mat.  16,  17.   »)  Gen.  2,  16.  17. 

Deus  initio  praemonstravit;  nam  in  illa  damnatione  humani 
generis,  quae  statim  peccatum  consecuta  est,  ostensa  etiam 
spes  redemptionis  fuit  illis  verbis,  quibus  proprium  diabolo 
damnum,  quod  ex  liberatione  hominum  facturus  erat,  denun- 
ciavit'):  „Inimicitias  ponam  inter  te  et  mulierem ,  semen 
tuum  et  semen  illius;  ipsa  conteret  caput  tuum,  et  tu  insidia- 
beris  calcaneo  eius;"  et  deinceps  eandem  promissionem  saepe 
confirmavit,  maioremque  sui  consilii  significationem  iis  prae- 
sertim  hominibus  dedit,  quibus  voluit  singularem  benevolen- 
tiam  praestare;  inter  ceteros  vero,  quum  Patriarchae  Abrahae 
saepenumero  hoc  mysterium  significasset ,  tum  eo  tempore 
apertius  declaravit,  quum  ille  Dei  iussis  obediens,  filium  suum 
unicum  Isaac  immolare  voluit;  ait  enim2):  Quia  fecisti  hanc 
rem^  et  non  pepercisti  filio  tuo  unigenito,  benedicam  tibi,  et 
multiplicabo  semen  tuum  sicut  stellas  coeli,  et  velut  arenam, 
quae  est  in  litore  maris;  possidebit  semen  tuum  portas  inimi- 
corum  tuorum^  et  benedicentur  in  semine  tuo  omnes  gentes 
terrae,  quia  obedisti  voci  meae."  Ex  quibus  verbis  facile  col- 
ligi  poterat,  ex  progenie  Abrahae  futurum,  qui  omnibus  ab 
immanissima  satanae  tyrannide  libertatis  salutem  afferret.  Illum 
autem  Dei  Filium,  natum  ex  semine  Abrahae  secundum  car- 
nem,  fore  necesse  erat.  Non  ita  multo  post  Dominus,  ut 
eiusdem  promissionis  memoria  conservaretur,  idem  foedus  cum 
Iacob  Abrahae  nepote  sancivit;  nam  quum  ille  in  somnis  vi- 
dit  scalam  stantem  super  terram,  et  cacumen  illius  tangens 
coelos,  angelos  quoque  Dei  ascendentes  et  descendentes  per 
eam,  ut  testatur  scriptura:  audivit  etiam  Dominum  innixum 
scalae,  dicentem  sibi3):  „Ego  sum  Dominus  Deus  Abraham  pa- 
tris  tui,  et  Deus  Isaac;  terram,  in  qua  dormis,  tibi  dabo,  et 
semini  tuo ;  eritque  semen  tuum  quasi  pulvis  terrae.  Dilata- 
beris  ad  orientem,  et  occidentem,  et  septentrionem,  et  meri- 
diem,  et  benedicentur  in  te  et  in  semine  tuo  cunctae  tribus 
terrae."  Neque  postea  destitit  Deus  eadem  sui  promissi  me- 
moria  renovanda  et  generi  Abraham  et  multis  praeterea  ho- 
minibus  Salvatoris  exspectationem  commovere;  si  quidem  Iu- 
daeorum  republica  et  religione  constituta  notior  populo  suo 
fieri  coepit.  Nam  et  mutae  res  significarunt,  et  homines  prae- 
dixerunt,  quae  et  quanta  nobis  bona  salvator  ille  et  redem- 
ptor  noster  Christus  Iesus  allaturus  esset.  Ac  Prophetae  qui- 
dem,  quorum  mens  coelesti  lumine  illustrata  fuit,  Filii  Dei 
ortum,  admirabilia  opera,  quae  homo  natus  effecit,  doctrinam, 


»)  Gen.  8,  15.   *)  Gen.  22,  16.  17.   »)  Gen.  28,  12.  seq. 

mores  ,  consuetudinem  ,  mortem ,  resurrectionem ,  ceteraque 
eius  mysteria,  haec  omnia,  quasi  tunc  adessent,  palam  docen- 
tes,  populo  praenunciaruut  ita,  ut,  si  futuri  et  praeteriti  tem- 
poris  tollatur  diversitas,  nihil  iam  inter  Prophetarum  praedicta 
et  Apostolorum  praedicationem ,  nihil  inter  veterum  Patriar- 
charum  fidem  et  nostram  interesse  videamus.  Sed  iam  de  sin- 
gulis  articuli  partibus  dicendum  videtur. 

V.  De  lesu  nomine,  et  quod  Christo  proprie  conveniat. 

Iesus  proprium  est  nomen  eius,  qui  Deus  et  homo  est, 
quod  Salvatorem  significat;  non  quidem  fortuito  aut  hominum 
iudicio  et  voluntate,  sed  Dei  consilio  et  praecepto  illi  impo- 
situm.  Angelus  enim  Mariae  matri  ita  annunciavit l) :  „Ecce 
concipies  in  utero,  et  paries  filium,  et  vocabis  nomen  eius  Ie- 
sum."  Ac  deinde  Ioseph  Virginis  sponso  non  solum,  ut  eo 
nomine  puerum  appellaret,  praecepit,  sed  etiam,  cur  ita  no- 
minandus  esset ,  declaravit;  inquit  enim2):  „Ioseph,  fili  Da- 
vid,  noli  timere  accipere  Mariam  coniugem  tuam,  quod  enim 
in  ea  natum  est,  de  Spiritu  sancto  est;  pariet  autem  filium,  et 
vocabis  nomen  eius  Iesum ;  ipse  enim  salvum  faciet  populum 
suum  a  peccatis  eorum." 

VI.  Non  est  eadem  ratio,  cur  aliis  quiousdam  hominibus  idem 
nomen  sit  tributum. 

Ac  multi  quidem  hoc  nomine  fuerunt  in  divinis  literis; 
nam  idem  nomen  Nave  filio  fuit,  qui  Moysi  successit,  et  po- 
pulum  a  Moyse  ex  Aegypto  liberatum  in  terram  promissionis, 
quod  illi  negatum  fuerat,  deduxit.  Eodem  etiam  nomine  Io- 
sedech  sacerdotis  filius  appellatus  est.  Sed  quanto  verius  Sal- 
vatorem  nostrum  hoc  nomine  appellandum  existimabimus,  qui 
non  uni  alicui  populo,  sed  universis  omnium  aetatum  homini- 
bus,  non  quidem  fame,  aut  Aegyptiaco  vel  Babylonico  domi- 
natu  oppressis,  sed  in  umbra  mortis  sedentibus,  et  durissimis 
peccati  et  diaboli  vinculis  obstrictis,  lucem,  libertatem  et  sa- 
lutem  dederit,  qui  eis  coelestis  regni  ius  et  haereditatem  ac- 
quisiverit,  qni  eos  Deo  Patri  reconciliaverit?  In  illis  Chri- 
stum  Dominurn  adumbratum  videmus,  a  quo  iis  beneficiis,  quae 
diximus,  cumulatum  est  genus  humanum.  Quae  praeterea  no- 
mina  praedicta  sunt  Dei  Filio  divinitus  imponenda,  ad  unum 
hoc  Iesus  nomen  referuntur;  quum  enim  cetera  salutem,  quam 
nobis  daturus  erat,  aliqua  ex  parte  attingerent,  hoc  ipsum 
universae  salutis  humanae  vim  rationemque  complexum  est. 


i)  hac.  1,  31.    2)  Mat.  I,  20.  21. 

VII.  Quid  sibi  velit  Christi  nomen,  et  quot  rationibus  Iesu 
nostro  conveniat. 

Iesus  nomini  Christi  etiam  nomen  additum  est,  quod 
Unctum  significat,  et  honoris  et  officii  nomen  cst,  nec  unius 
rei  proprium,  sed  commune  multorum;  nam  veteres  illi  patres 
nostri  Christos  appellabant  sacerdotes  et  reges ,  quos  Deus 
propter  muneris  dignitatem  ungi  praeceperat.  Sacerdotes  enim 
ii  sunt,  qui  populum  assiduis  precibus  Deo  commendant,  qui 
sacrificia  Deo  faciunt,  qui  pro  populo  deprecantur.  Eegibus 
autem  populorum  gubernatio  commissa  est,  ad  eosque  perti- 
net  maxime  legum  auctoritatem ,  innocentium  vitam  tueri,  et 
nocentium  audaciam  ulcisci.  Quoniam  igitur  utraque  harum 
functionum  Doi  maiestatem  referre  in  terris  videtur,  ideo,  qui 
vel  ad  regium,  vel  ad  sacerdotale  munus  obeundum  delecti 
erant,  unguento  ungebantur.  Prophetas  etiam  ungendi  mos 
fuit,  qui  Dei  immortalis  interpretes  et  internuncii  coelestia 
arcana  nobis  aperuerunt,  atque  ad  emendandos  mores  saluta- 
ribus  praeceptis  et  futurorum  praedictione  hortati  sunt.  At 
vero,  quum  Iesus  Christus  Salvator  noster  in  mundum  venit, 
trium  personarum  partes  et  officia  suscepit,  Prophetae,  Sacer- 
dotis  ac  Regis,  atque  ob  eas  causas  Christus  dictus  est,  et 
unctus  ad  illorum  munerum  functionem,  non  quidem  alicuius 
mortalis  opera,  sed  coelestis  Patris  virtute,  non  terreno  un- 
guento,  sed  spirituali  oleo;  quippe  quum  in  sanctissimam  eius 
animam  Spiritus  sancti  plenitudo  gratiaque,  et  omnium  dono- 
rum  uberior  copia  effusa  sit,  quam  ulla  alia  creata  natura  ca- 
pere  potuerit.  Atque  id  praeclare  Propheta  ostendit,  quum 
redemptorem  ipsum  affatus  diceret x) :  „Dilexisti  iustitiam,  et 
odisti  iniquitatem;  propterea  unxit  te  Deus,  Deus  tuus,  oleo 
laetitiae  prae  consortibus  tuis."  Idem  etiam  ac  multo  aper- 
tius  Isaias  iis  verbis  demonstravita) :  „Spiritus  Domini  super 
me,  eo  quod  unxerit  me  Dominus,  ad  annuntiandum  mansue- 
tis  misit  me."  Itaque  Iesus  Christus  summus  Propheta  et  ma- 
gister  fuit,  qui  nos  Dei  voluntatem  docuit,  et  a  cuius  doctrina 
orbis  terrarum  Patris  coelestis  cognitionem  accepit;  quod  ei 
nomen  praeclarius  ac  praestantius  convenit,  quod  omnes,  qui- 
cunque  Prophetae  nomine  dignati  sunt,  eius  discipuli  fuerunt, 
atque  ob  illam  praecipue  causam  missi,  ut  Prophetam  hunc, 
qui  ad  salvandos  omnes  venturus  erat,  praenunciarent.  Chri- 
stus  item  sacerdos  fuit,  non  quidem  ex  ordine,  ex  quo  in  ve- 
teri  lege  Leviticae  tribus  sacerdotes  exstiterunt:  verum  ex  illo, 


')  Ps.  44,  8.    2)  Is.  61,  1 

de  quo  David  Propheta  cecinit ') :  „  Tu  es  sacerdos  in  ae- 
terhum  secundum  ordinem  Melchisedec."  Cuius  rei  argumen- 
tum  Apostolus2)  ad  Hebraeos  scribens  accurate  persecutus 
est.  Sed  Christum,  non  solum  ut  Deus,  verum  ut  homo  ac 
nostrae  naturae  particeps  est,  regem  etiam  agnoscimus;  de 
quo  Angelus  testatus  est3):  „Regnabit  in  Domo  Iacob  in  ae- 
ternum,  et  regni  eius  non  erit  finis."  Quod  quidem  Christi 
regnum  spirituale  est  atque  aeternum,  in  terrisque  inchoatur, 
in  coelo  perficitur.  Ac  regis  quidem  officia  admirabili  provi- 
dentia  suae  praestat  ecclesiae.  Ipse  eam  regit;  ipse  ab  ho- 
stium  impetu  atque  insidiis  tuetur;  ipse  ei  leges  praescribit; 
ipse  non  solum  sanctitatem,  iustitiam  largitur,  verum  etiam 
ad  perseverandum  facultatem  et  vires  praebet.  Quamquam 
autem  huius  regni  finibus  tam  boni  quam  mali  contineantur, 
atque  adeo  omnes  homines  iure  ad  illud  pertineant:  ii  tamen 
prae  ceteris  summam  regis  nostri  bonitatem  et  beneficentiam 
experiuntur,  qui  ex  eius  praeceptis  integram  atque  innocen- 
tem  vitam  degunt.  Neque  vero  hoc  illi  regnum  hereditario 
aut  humano  iure  obtigit,  tametsi  genus  a  clarissimis  regibus 
duceret:  sed  rex  fuit  propterea,  quod  Deus  in  illum  hominem 
contulit  quidquid  potestatis,  amplitudinis ,  dignitatis  hominis 
natura  capere  posset.  Illi  igitur  totius  mundi  regnum  tradidit, 
eique  omnia,  quod  iam  fieri  coeptum  est,  plene4)  perfecteque 
in  die  iudicii  subiicientur. 

Filium  eius  unicum. 

VIII.  Quo  pacto  Iesum  Christum,  Filium^  Dei  unicum,  nos  cre- 
«  dere  et  confiteri  conveniat. 

His  verbis  altiora  mysteria  de  Iesu  credenda  et  contem- 
planda  fidelibus  proponuntur;  nimirum  Filium  Dei  esse,  et  ve- 
rum  Deum,  sicuti  Pater  est,  qui  eum  ab  aeterno  genuit.  Prae- 
terea  illum  divinae  Trinitatis  secundam  personam,  aliis  dua- 
bus  omnino  aequalem,  confitemur;  nihil  enim  impar  et  dissi- 
mile  in  divinis  personis  aut  esse  aut  fingi  animo  debet,  quum 
unam  omnium  essentiam,  voluntatem,  potestatem  agnoscamus; 
quod  quum  multis  pateat  divinae  Scripturae  oraculis ,  tum 
praeclarissimo  illud  ostendit  sancti  Ioannis  testimonium 5) :  »In 
principio  erat  Verbum,  et  Verbum  erat  apud  Deum,  et  Deus 
erat  Verbum."  Sed  quum  Iesum  Filium  Dei  esso  audimus, 
nihil  terrenum  aut  mortale  de  eius  ortu  cogitandum  est;  verum 
ortum  illum,  quo  ab  omni  aeternitate  Pater  Filium  genuit, 
quem  ratione  percipere  atque  perfecte  intelligere  nullo  modo 

')  Ps.  109,  4.   a)  Hebr.  5,  6.    »)  Luc.  1(  32.  33.   «)  I.  Cor.  15,  26.   «)  Io.  1,  1. 

possumus,  constanter  credere,  et  summa  animi  pietate  colere 
debemus ;  ac  veluti  mysterii  admiratione  obstupefacti ,  illud 
cum  Propheta  dicere1):  „  Generationem  eius  quis  enarrabit?" 
Hoc  igitur  credendum  est,  Filium  eiusdem  esse  naturae,  eius- 
dem  potestatis  et  sapientiae  cum  Tatre,  ut  in  symbolo  Ni- 
caeno  explicatius  confitemur;  ait  enim:  „Et  in  Iesum  Chri- 
stum  Filium  eius  unigenitum,  et  ex  Patre  natum  ante  omnia 
saecula,  Deum  de  Deo,  lumen  de  lumine,  Deum  verum  de 
Deo  vero,  genitum,  non  factum,  consubstantialem  Patri,  per 
quem  omnia  facta  sunt." 

IX.  De  rnodo  generationis  aeternae,  ducta  similitudine  a  rebus 
creatis,  et  de  duplici  nativitate  et  filiatione  Christi. 

Ex  omnibus  autem,  quae  ad  indicandum  modum  rationem- 
que  aeternae  generationis  similitudines  afferuntur,  illa  propius 
ad  rem  videtur  accedere,  quae  ab  animi  nostri  cogitatione 
sumitur ;  quamobrem  sanctus  Ioannes  Filium  eius  Verbum 
appellat.  Ut  enim  mens  nostra  se  ipsam  quodam  modo  intel- 
ligens  sui  effingit  imaginem,  quam  „verbum"  theologi  dixerunt: 
ita  Deus,  quantum  tamen  divinis  humana  conferri  possunt,  se 
ipsum  intelligens,  Verbum  aeternum  generat;  etsi  praestat  con- 
templari,  quod  fides  proponit,  et  sincera  mente  Iesum  Christum 
verum  Deum  et  verum  hominem  credere  et  confiteri,  genitum 
quidem  ut  Deum,  ante  omnium  saeculorum  aetates  ex  Patre; 
ut  hominem  vero  natum  in  tempore  ex  matre  Maria  virgine. 
Et  quanquam  duplicem  eius  nativitatcm  agnoscamus ,  unum 
tamen  Filium  esse  credimus.  Una  enim  persona  est,  in  quam 
divina  et  humana  natura  convenit.  . 

X  Quomodo  Christus  fratres  habere,  vel  ncn  habere  censen- 

dus  sit 

Et  quod  ad  divinam  generationem  attinet,  nullos  aut  fra- 
tres  aut  coheredes  habet,  quum  ipse  Patris  unicus  filius,  nos2) 
vero  homines  figmentum  et  opus  manuum  eius  simus.  At  si 
humanum  ortum  consideremus,  multos  ille  non  solum  fratrum 
nomine  appellat,  sed  fratrum  etiam  loco  habct,  ut3)  una  cum 
eo  paternae  hereditatis  gloriam  adipiscantur.  Ii  sunt,  qui  fide 
Christum  Dominum  receperunt,  et  fidem,  quam  nomine  profi- 
tentur,  "re  ipsa  et  caritatis  officiis  praestant;  quare  „primoge- 
nitus4)  in  multis  fratibus"  ab  Apostolo  vocatur. 

Dominum  nostrum. 

XI.  Christus  secundum  utramque  naturam  Dominus  noster  dicitur. 

Multa  sunt,  quae  de  Salvatore  nostro  in  sacris  literis  di- 
■cuntur,  quorum  alia  ut  Deus  est,  alia  ut  homo,  ipsi  convenire 

0  Isa.  53,  8.   2)  Isa.  64,  8.   »)  Hebr.  2,  12.   «)  Rom  8,  29. 

perspicuum  est,  quoniam  a  diversis  naturis  diversas  earum  pro- 
prietates  accepit.  Igitur  vere  dicimus  Christum  esse  omnipoten- 
tem,  aeternum,  immensum,  quod  a  divina  natura  habet.  Rursus 
de  illo  dicimus,  passum,  mortuum  esse,  resurrexisse,  quae  na- 
turae  hominum  convenire  nemo  dubitat.  Verum  praeter  haec 
quaedam  alia  utrique  naturae  congruunt,  ut  hoc  loco,  quum 
Dominum  nostrum  dicimus.  Igitur  si  ad  utramque  naturam 
hoc  nomen  referatur ,  merito  Dominus  noster  praedicandus 
est.  Nam  quemadmodum  ipse  aeternus  Deus  est,  uti  Pater; 
ita  etiam  omnium  rerum  aeque  Dominus  est  ac  Pater;  et  quem- 
admodum  ipse  et  Pater  non  est  alius  atque  alius  Deus,  sed 
idem  plane  Deus:  ita  etiam  ipse  et  Pater  non  est  alius  atque 
alius  Dominus.  Sed  recte  etiam  multis  rationibus,  ut  homo 
est,  Dominus  noster  appellatur.  Ac  primum  quidem,  quoniam 
ipse  redemptor  noster  fuit  atque  a  peccatis  nos  liberavit, 
iure  hanc  potestatem  accepit,  ut  vere  Dominus  noster  esset 
ac  diceretur.  Ita  enim  Apostolus  docet1):  „Humiliavit  semet- 
ipsum ,  factus  obediens  usque  ad  mortem ,  mortem  autem 
crucis,  propter  quod  et  Deus  exaltavit  illum,  et  donavit  illi 
nomen,  quod  est  super  omne  nomen,  ut  in  nomine  Iesu  omne 
genu  fiectatur,  coelestium,  terrestrium  et  infernorum,  et  omnis 
lingua  confiteatur,  quia  Dominus  Iesus  Christus  in  gloria  est 
Dei  patris."  Atque  ipse  de  se  post  resurrectionem 2) :  „Data 
est,"  inquit,  „mihi  omnis  potestas  in  coelo  et  in  terra."  Ob 
eam  quoque  rem  Dominus  dicitur,  quod  in  una  persona  duae 
naturae,  divina  et  humana,  coniunctae  sint;  hac  enim  admira- 
bili  coniunctione  meruit,  ut  quamvis  pro  nobis  mortuus  non 
esset ,  tamen  Dominus  constitueretur ,  communiter  quidem 
omnium  rerum,  quae  conditae  sunt,  praecipue  autem  fidelium, 
qui  illi  parent,  atque  summo  animi  studio  inserviunt. 

XII.  Christiani  se  totos  Iesu  Christo,  principe  tenebrarum  con- 
culcato,  tradere  debent. 

Quod  igitur  reliquum  est,  parochus  fidelem  populum  ad 
eam  rationem  cohortabitur,  ut  sciat,  aequissimum  esse,  prae 
ceteris  hominibus,  nos,  qui  ab  eo  nomen  invenimus,  Christiani- 
que  vocamur,  et  quanta  ille  in  nos  beneficia  contulerit,  igno- 
rare  non  possumus,  ob  id  maxime,  quod  eius  munere  haec 
omnia  fide  intelligimus,  aequum  esse,  inquam,  nos  ipsos,  non 
secus  ac  mancipia,  redemptori  nostro  et  Domino  in  perpe- 
tuum  addicere  et  consecrare.  Et  quidem  quum  baptismo  ini- 
tiaremur,  ante  ecclesiae  fores  id  professi  sumus;  declaravimus 


')  Phil.  2,  8  —  11.   ')  Mat.  28,  18. 

enim,  nos  satanae  et  mundo  renunciare,  et  Iesu  Christo  totos 
nos  tradere.  Quodsi,  ut  Christianae  militiae  adscriberemur, 
tam  sancta  et  solemni  professione  nos  ipsos  Domino  nostro 
devovimus:  quo  supplicio  digni  erimus,  si  postquam  ecclesiam 
ingressi  sumus,  Dei  voluntatem  et  leges  cognovimus;  postquam 
sacramentorum  gratiam  percepimus,  ex  mundi  et  diaboli  prae- 
ceptis  ac  legibus  vixerimus,  perinde  ac  si,  quum  baptismo  ab- 
luti  sumus,  mundo  et  diabolo,  non  Christo  Domino  ac  Re- 
demptori  nomen  dedissemus?  Sed  cuius  animum  amoris  facibus 
non  incendat  tanti  Domini  tam  benigna  et  propensa  in  nos 
voluntas,  qui  tametsi  nos  in  potestate  sua  et  dominatu,  veluti 
servos  sanguine  suo  redemptos  habeat,  ea  tamen  caritate  com- 
plectitur,  „ut  non  servos  vocet,  sed  amicos,  sed  fratres?" 
(Ioan.  15,  14.)  Haec  profecto  iustissima  causa  est,  atque  haud 
scio,  an  omnium  sit  maxima,  cur  eum  perpetuo  debeamus  Do- 
minum  nostrum  agnoscere,  venerari  et  colere. 


CAPUT  IV. 
De  tertio  Articulo. 

Qui  conceptus  est  de  Spiritu  sancto,  natus  ex  Maria  Virgine. 
1.  Tertius  fidei  articulus  quid  credendum  fidelibus  proponat. 
Maximo  quidem  et  singulari  beneficio  humanum  genus  a 
Deo  affectum  esse,  qui  nos  e  durissimi  tyranni  servitute  in 
libertatem  vindicarit,  ex  iis,  quae  superiori  articulo  declarata 
sunt,  intelligere  fideles  possunt.  At  vero  si  consilium  etiam 
et  rationem,  qua  potissimum  id  efficere  voluit,  nobis  ante  ocu- 
los  ponamus,  profecto  nihil  divina  in  nos  beneficentia  ac  boni- 
tate  illustrius,  nihil  magnificentius  esse  videbitur.  Eius  igitur 
mysterii  magnitudinem,  quod  nobis  tanquam  salutis  nostrae 
praecipuum  caput  sacrae  literae  considerandum  saepissime 
proponunt,  parochus  a  tertii  articuli  explicatione  ostendere 
incipiet,  cuius  hanc  esse  sententiam  docebit,  nos  credere  et 
confiteri,  eum  ipsum  Iesum  Christum,  unicum  Dominum  no- 
strum,  Dei  Filium,  quum  pro  nobis  humanam  carnem  suscepit 
in  utero  Virginis,  non  ex  virili  semine,  ut  alii  homines,  sed 
supra  omnem  naturae  ordinem  Spiritus  sancti  virtute  conce- 
ptum  esse,  ita  ut  eadem  persona  Deus  permanens,  quod  ex 
aeternitate  erat,  homo  fieret,  quod  ante  non  erat.  Ea  autem 
verba  ita  accipienda  esse,  ex  sacri  concilii  Constantinopolitani 
confessione  plane  perspicitur;  inquit  enim:   „Qui  propter  nos 

homines,  et  propter  nostram  salutem  descendit  de  coelis;  et 
incarnatus  est  de  Spiritu  sancto  ex  Maria  virgine ,  et  homo 
factus  est."  Atque  id  etiam  S.  Ioannes  Evangelista  explica- 
vit,  ut  qui  ex  ipsius  Domini  Salvatoris  pectore  altissimi  huius 
mysterii  cognitionem  hausisset;  nam  quum  divini  Verbi  natu- 
ram  declarasset  illis  verbis  ') :  „  In  principio  erat  Verbum ,  et 
Verbum  erat  apud  Deum,  et  Deus  erat  Verbum,"  ad  extre- 
mum  conclusit:  „Et  Verbum  caro  factum  est,  et  habitavit 
in  nobis." 

II.  Per  temporariam  nativitatem  nulla  facta  fuit  in  Christo 
naturarum  confusio. 

Verbum  enim,  quod  divinae  naturae  hypostasis  est,  ita 
humanam  naturam  assumpsit,  ut  una  et  eadem  esset  divinae 
et  humanae  naturae  hypostasis  ac  persona;  quo  factum  est,  ut 
tam  admirabilis  coniunctio  utriusque  naturae  actiones  et  pro- 
prietates  conservaret;  atque,  ut  est  apud  S.  Leonem2),  ma- 
guum  illum  Pontificem:  „nec  inferiorem  consumeret  glorificatio, 
nec  superiorem  minueret  assumptio." 

III.  Solus  Spiritus  S.  incarnationis  opus  non  perfecit. 

Sed  quoniam  praetermittenda  non  est  verborum  explica- 
tio,  doceat  parochus,  quum  dicimus,  Dei  Filium  Spiritus  sancti 
virtute  conceptum  esse,  unam  hanc  divinae  Trinitatis  per- 
sonam  incarnationis  mysterium  non  confecisse.  Quamvis  enim 
unus  Filius  humanam  naturam  assumpserit,  tamen  omnes  di- 
vinae  Trinitatis  personae,  Pater,  Filius  et  Spiritus  sanctus, 
huius  mysterii  auctores  fuerunt.  Siquidem  illa  Christianae 
fidei  regula  tenenda  est:  omnia,  quae  Deus  extra  se  in  rebus 
creatis  agit,  tribus  personis  communia  esse,  neque  unam  ma- 
gis  quam  aliam,  aut  unam  sine  alia  agere.  Quod  autem  una 
persona  ab  alia  procedat,  hoc  unum  omnibus  commune  esse 
non  potest;  nam  Filius  a  Patre  tantum  generatur,  Spiritus 
sanctus  a  Patre  et  Filio  procedit.  Quidquid  vero  extra  illas 
ab  ipsis  proficiscitur,  tres  personae  sine  ullo  discrimine  agunt 
atque  ex  hoc  genere  Filii  Dei  incarnatio  censenda  est.  Quam- 
quam  vero  haec  ita  se  habeant,  solent  tamen  sacrae  literae 
earum  rerurn,  quae  omnibus  personis  communes  sunt,  aliam 
aliis  tribuere;  quemadmodum  summam  omnium  rerum  potesta- 
tem  Patri,  sapientiam  Filio,  Spiritui  sancto  amorem  adscri- 
bunt.  Et  quoniam  divinae  incarnationis  mysterium  singularem 
atque  immensam  Dei  erga  nos  benignitatem  declarat,  ob  eam 
rem  peculiari  quadam  ratione  hoc  opus  Spiritui  sancto  tribuitur. 

")  Io.  1,  1.  U.    *)  Serm.  21.  c.  2. 

IV.  Omnia  supra  naturae  ordinem  in  Christi  conceptione  facta 
non  sunt,  sed  plurima. 

In  hoc  mysterio  quaedam  supra  naturae  ordinem,  quae- 
dam  naturae  vi  effecta  esse  animadvertimus.  Nam  quod  ex 
purissimo  Virginis  matris  sanguine  Christi  corpus  formatum 
credimus,  in  eo  naturam  humanam  agnoscimus,  quum  illud 
omnium  hominum  corporibus  commune  sit,  ut  ex  matris  san- 
guine  formentur.  Quod  vero  et  naturae  ordinem  et  humanam 
intelligentiam  superat,  illud  est,  simul  atque  beata  Virgo  An- 
geli  verbis  assentiens,  dixit1):  „Ecce  ancilla  Domini,  fiat  mihi 
secundum  verbum  tuum;"  statim  sanctissimum  Christi  corpus 
formatum,  eique  anima  rationis  compos  coniuncta  est,  atque 
ita  in  ipso  temporis  articulo  perfectus  Deus  et  perfectus  homo 
fuit.  Hoc  autem  novum  fuisse  atque  admirabile  Spiritus  sancti 
opus,  nemo  dubitare  potest,  quum,  servato  naturae  ordine, 
nullum  corpus,  nisi  intra  praescriptum  temporis  spatium,  l;o- 
minis  anima  informari  queat.  Deinde  vero  illud  accedit  maxima 
admiratione  dignum,  quod,  ut  primum  cum  corpore  anima 
coniuncta  fuit,  ipsa  etiam  divinitas  cum  corpore  et  anima 
copulata  est;  quare  simul  corpus  formatum  atque  animatum 
est,  corpori  et  animae  divinitas  coniuncta.  Ex  quo  fit,  ut 
eodem  temporis  puncto  perfectus  Deus  et  perfectus  homo  esset, 
et  Virgo  sanctissima  vere  et  proprie  mater  Dei  et  hominis 
diceretur,  quod  eodem  momento  Deum  et  hominem  concepis- 
set.  Hoc  autem  ab  Angelo  ei  significatum  est,  quum  ait2): 
„Ecce  concipies  in  utero,  et  paries  filium,  et  vocabis  nomen 
eius  Iesum;  hic  erit  magnus,  et  Filius  Altissimi  vocabitur," 
et  eventu  comprobatum  est  quod  Isaias  praedixit3):  „Ecce 
virgo  concipiet,  et  pariet  filium."  Idem  quoque  Elisabeth, 
quum  Spiritu  sancto  repleta  Filii  Dei  conceptionem  intelle- 
xisset,  his  verbis  declaravit4) :  „Unde  hoc  mihi,  ut  veniat 
mater  Domini  ad  me?"  Sed  quemadmodum  Christi  corpus 
ex  purissimis  integerrimae  virginis  sanguinibus,  sine  ulla  viri 
opera,  ut  antea  diximus,  verum  sola  Spiritus  sancti  virtute 
formatum  est:  ita  etiam,  ut  primum  conceptus  est,  illius 
anima  uberrimam  Spiritus  Dei  copiam,  atque  omnem  charisma- 
tum  abundantiam  accepit.  Neque  enim  ut  aliis  hominibus,  qui 
sanctitate  et  gratia  ornantur,  „ipsi  ad  mensuram,"  ut  testatur 
S.  Ioannes5),  „dat  Deus  Spiritum:"  sed  omnem  gratiam  tam 
affluenter  in  eius  animam  infudit,  ut6)  „de  plenitudine  eius 
nos  omues  acceperimus." 


>)  Luc.  1,  88.  •)  Luc.  1,  31.  32.  *)  Ies.  7,  14.  «)  Luc.  1,  43.  *)  Io.  8,  84. 
«)  Io.  1,  19. 


37  Pars  1.    Caput  IV.  37 

V.  Christus  dici  non  potest  Filius  Dei  adoptivus. 
Neque  tamen  Filium  Dei  adoptivum  appellare  licet,  quam- 
vis  spiritum  illum  habuerit,  quo  sancti  homines  filiorum  Dei 
adoptionem  consequuntur ;  nam  quum  natura  Filius  Dei  sitr 
adoptionis  gratiam  aut  nomen  in  eum  convenire  nullo  modo 
existimandum  est. 

VI.   Quid  circa  prirnam  articuli  partem  praecipue  meditan- 

dum  sit. 

Haec  sunt,  quae  de  admirabili  conceptionis  mysterio  ex- 
plicanda  visa  sunt,  ex  quibus  ut  salutaris  fructus  ad  nos  re- 
dundare  possit,  illa  in  primis  fideles  memoria  repetere,  ac 
saepius  cogitare  cum  animis  suis  debent,  Deum  esse,  qui  hu- 
manam  carnem  assumpsit;  ea  vero  ratione  hominem  factum, 
quam  mente  nobis  assequi  non  licet,  nedum  verbis  explicare; 
ob  eum  denique  finem  hominem  fieri  voluisse,  ut  nos  homines 
filii  Dei  renasceremur.  Haec  cum  attente  consideraverint,  tum 
vero  omnia  mysteria,  quae  hoc  articulo  continentur,  humili 
ac  fideli  animo  credant  et  adorent;  nec  curiose,  quod  sine 
periculo  vix  unquam  fien  potest,  illa  investigare  ac  perscru- 
tari  velint. 

Natus  ex  Maria  Virgine. 
VII.  Christum  ex  Maria  Virgine  natum  quid  sit. 
Haec  altera  est  huius  articuli  pars,  in  qua  explicanda 
parochus  diligenter  versabitur,  quum  fidelibus  credendum  sit, 
Iesum  Dominum  non  solum  conceptum  Spiritus  sancti  virtute, 
sed  etiam  ex  Maria  Virgine  natum,  et  in  lucem  editum  esse. 
Cuius  mysterii  fides  quanta  cum  laetitia  et  iucunditate  animi 
meditanda  sit,  Angeli  vox,  qui  primus  felicissimum  nuntium 
mundo  attulit,  declarat;  ait  enim ') :  „Ecce  evangelizo  vobis 
gaudium  magnum,  quod  erit  omni  populo;"  tum  ex  illius  coe- 
lestis  militiae  cantico:  „Gloria  in  altissimis  Deo,  et  in  terra 
pax  hominibus  bonae  voluntatis,"  quod  Angeli  cecinerunt  fa- 
cile  est  intelligere.  Hinc  etiam  amplissimum  illud  Dei  pro- 
missum  ad  Abraham  impleri  incepit,  cui  dictum  est2),  fore 
aliquando,  ut  in  eius  semine  omnes  gentes  benedicerentur. 
Maria  enim,  quam  vere  matrem  Dei  praedicamus  et  colimus, 
quod  eam  personam,  quae  simul  Deus  et  homo  erat,  peperit, 
a  Davide  rege  originem  duxit. 

VIII.  Christus  secundum  communem  naturae  cursum  non  est 

natus. 

Sed  quemadmodum  conceptio  ipsa  naturae  ordinem  pror- 
sus  vincit:  ita  in  ortu  nihil  non  divinum  licet  contemplari. 


')  Luc.  2,  10.  14.    a)  Gen.  22,  18. 

Praeterea,  quo  nihil  admirabilius  dici  omnino  aut  cogitari  pot- 
est,  nascitur  ex  matre  sine  ulla  maternae  virginitatis  diminu- 
tione;  et  quo  modo  postea  ex  sepulcro  clauso  et  obsignato 
egressus  est,  atque  ^ad1)  discipulos  clausis  ianuis  introivit;" 
vel,  ne  a  rebus  etiam,  quae  natura  quotidie  fieri  videmus,  dis- 
cedatur,  quo  modo  solis  radii  concretam  vitri  substantiam  pe- 
netrant,  neque  frangunt  tamen,  aut  aliqua  ex  parte  laedunt; 
simili,  inquam,  et  altiori  modo,  Iesus  Christus  ex  materna  alvo 
sine  ullo  maternae  virginitatis  detrimento  editus  est,  ipsius 
enim  incorruptam  et  perpetuam  virginitatem  verissimis  laudi- 
bus  celebramus.  Quod  quidem  Spiritus  sancti  virtute  effectum 
est,  qui  in  Filii  conceptione  et  partu  matri  ita  affuit,  ut  ei 
et  foecunditatem  dederit,  et  perpetuam  virginitatem  conservarit. 

IX.  Christus  secundus  Adam,  et  Maria  altera  Eva  recte  dicitur. 
Solet  interdum  Apostolus  Christum  Iesum  „novissimum 

Adam2)"  appellare,  eumque  primo  Adam  conferre;  nam  ut  in 
primo  omnes  homines  moriuntur,  ita  in  secundo  omnes  ad  vi- 
tam  revocantur,  atque  ut  Adam,  quod  ad  naturaleni  conditio- 
nem  pertinet,  humani  generis  parens  fuit,  ita  Christus  gratiae 
et  gloriae  auctor  est.  Ad  eum  modum  nobis  etiam  licet  Vir- 
ginem  matrem  cum  Eva  ita  conferre,  ut  priori  Evae  secunda 
Eva,  quae  est  Maria,  respondeat;  quemadmodum  secundum 
Adam,  hoc  est,  Christum,  primo  Adam  respondere  ostendimus. 
Eva  enim,  quia  serpenti  fidem  habuit,  maledictum  et  mortem 
in  humanum  genus  invexit;  et  Maria,  postquam  Angelo  cre- 
didit,  Dei  bonitate  effectum  est,  ut  benedictio  et  vita  ad  ho- 
mines  perveniret.  Propter  Evam  nascimur  filii  irae3):  a  Ma- 
ria  Iesum  Christum  accepimus,  per  quem  filii  gratiae  regene- 
ramur.  Evae  dictum  est4):  „ln  dolore  paries  filios;"  Maria 
hac  lege  soluta  est,  ut  quae,  salva  virginalis  pudicitiae  inte- 
gritate,  sine  ullo  doloris  sensu,  ut  antea  dictum  est,  Iesum  Fi- 
lium  Dei  peperit. 

X.  Quibus  praecipue  figuris  ac  prophetiis  conceptionis  et  nati- 

vitatis  Christi  sacramenta  adumbrata  sint. 

Cum  igitur  tanta  et  tam  multa  sint  admirandae  huius 
conceptionis  et  nativitatis  sacramenta,  divinae  providentiae 
consentaneum  fuit,  ut  ea  multis  figuris  et  oraculis  significa- 
rentur.  Quare  huc  pertinere  sancti  Doctores  intellexerunt 
multa,  quae  in  variis  sacrae  Scripturae  locis  legimus;  prae- 
cipue  vero  portam  illam  sanctuarii,  quam  Ezechiel 5)  clausam 


>)  Io.  20,  19.  a)  I.  Cor.  15,  21.  Rom.  5,  12  —  14.  3)  Eph.  2,  3.  «)  Gen. 
3,  16.  s)  Ez.  44,  2. 

vidit;  item:  „lapidem  de  monte  sine  manibus  abscissum,"  ut 
est  apud  Danielem1),  „qui  factus  est  magnus  mons,  et  imple- 
vit  universam  terram;"  deinde 2) :  „Aaron  virgam,  quae  una 
inter  virgas  principum  Israelis  germinavit;  et  rubum3),  quem 
Moyses  vidit  ardere,  et  non  comburi."  Multis  verbis  sanctus 
Evangelista  Christi  nativitatis  historiam  descripsit;  qua  de  re 
nihil  est,  quod  plura  a  nobis  dicantur,  cum  ea  lectio  parocho 
in  promptu  sit. 

XI.  Incarnationis  mysterium  saepius  populo  est  inculcandum, 
quidque  utilitatis  ex  eius  meditatione  capiatur. 
Danda  autem  illi  est  opera,  ut  haec  mysteria,  quae  „ad4) 
doctrinam  nostram  scripta  sunt,"  infixa  animo  et  mentibus 
fidelium  haereant,  primum  quidem  ut  tanti  beneficii  comme- 
moratione  aliquam  gratiam  eius  auctori  Deo  referant;  deinde, 
ut  eximium  hoc  et  singulare  humilitatis  exemplum  eis  ante 
oculos  ad  imitandum  proponat.    Quid  enim  nobis  utilius,  at- 
que  ad  animorum  nostrorum  superbiam  et  elationem  compri- 
mendam  accommodatius  esse  potest,  quam  saepius  cogitare, 
Deum  ita  sese  humiliare,  ut  cum  hominibus  gloriam  suam  com- 
municet,  et  hominum  infirmitatem  fragilitatemque  assumat; 
Deum  hominem  fieri,  summamque  illam  et  infinitam  maiesta- 
tem  homini  ministrare,  „ad5)  cuius  nutum  columnae  coeli," 
ut  inquit  Scriptura,  „  contremiscunt  et  pavent, "  eumque  in  terra 
nasci6),  quem  in  coelis  Angeli  adorant?    Quid  igitur,  quum 
haec  Deus  nostra  causa  faciat,  quid,  inquam,  nos,  ut  illi  ob- 
sequamur,  facere  oportet?  quam  libenti  atque  alacri  animo 
debemus  omnia  humilitatis  officia  amare ,  amplecti ,  praestare? 
Videant  fideles,  quam  salutari  doctrina  Christus  nascens  nos 
instituat,  antequam  vocem  aliquam  emittere  incipiat.  Nasci- 
tur  egenus;  nascitur  ut  peregrinus  in  diversorio;  nascitur  in 
vili  praesepio;  nascitur  media  hieme.    Ita  enim  scribit  san- 
ctus  Lucas7):  „Factum  est,  quum  essent  ibi,  impleti  sunt 
dies,  ut  pareret,  et  peperit  filium  suum  primogenitum,  et  pan- 
nis  eum  involvit;  et  reclinavit  eum  in  praesepio,  quia  non  erat 
ei  locus  in  diversorio."     Potuitne  Evangelista  humilioribus 
verbis  omnem  coeli  et  terrae  maiestatem  et  gloriam  includere? 
Neque  vero  scribit,  non  fuisse  locum  in  diversorio,  sed  ei 
non  fuisse,  qui  dicit8):  „Meus  est  orbis  terrae,  et  plenitudo 
eius."    Quod  etiam  alius  Evangelista  testatus  est9):  „In  pro- 
pria  venit,  et  sui  eum  non  receperunt."    Haec  quum  fideles 
sibi  ante  oculos  proposuerint,  tum  vero  cogitent,  Deum  car- 

»)  Dan.  2,  34.    ')  Num.  17,  8.   «)  Ex.  3,  2.    <)  Rom.  15,  4.    »)  Iob.  26,  11.    •)  Pi. 
96,  8.    ')  Luo.  2,  6.  7.    «)  Ps.  49,  12.    •)  Io.  1,  11. 

nis  nostrae  humilitatem  et  fragilitatem  subire  voluisse,  ut  hu- 
manum  genus  in  altissimo  dignitatis  gradu  collocaretur.  Nam 
illud  unum  satis  declarat  excellentem  hominis  dignitatem  et 
praestantiam,  quae  illi  divino  beneficio  tributa  est,  quod  homo 
fuerit,  qui  idem  verus  et  perfectus  Deus  sit;  ut  iam  gloriari 
nobis  liceat,  Filium  Dei  os  nostrum,  et  carnem  nostram  esse, 
quod  beatissimis  illis  spiritibus  non  licet.  „Nusquam  enim," 
ut  est  apud  Apostolum1),  „Angelos  apprehendit,  sed  semen 
Abrahae  apprehendit. "  Praeterea  cavendum  est,  ne  maximo 
nostro  malo  eveniat,  ut  quemadmodum  illi  in  diversorio  Beth- 
lehem  locus,  ubi  nasceretur,  defuit:  ita  etiam,  quando  iam  in 
carne  non  nascitur,  locum  in  cordibus  nostris  invenire  non 
possit,  ubi  in  spiritu  nascatur.  Hoc  enim,  quum  salutis  no- 
strae  cupidissimus  sit,  vehementer  optat;  nam  ut  ille  Spiritus 
sancti  virtute  supra  naturae  ordinem  homo  factus  et  natus  est, 
sanctusque  atque  adeo  sanctitas  ipsa  fuit:  ita  nos  oportet, 
„non2)  ex  sanguinibus,  neque  ex  voluntate  carnis,  sed  ex  Deo 
nasci,"  ac  deinde  veluti  novam  creaturam  „in  novitate  spiri- 
tus3)  ambulare,"  sanctitatem  illam,  ac  mentis  integritatem 
custodire,  quae  homines  spiritu  Dei  regeneratos  maxime  decet. 
Hac  enim  ratione  sanctae  huius  Filii  Dei  conceptionis  et  na- 
tivitatis  imaginem  aliquam  in  nobis  ipsis  exprimemus,  quam 
fideli  animo  credimus,  et  credentes,  „Dei4)  sapientiam  in  my- 
sterio,  quae  abscondita  est,"  suspicimus  et  adoramus. 


CAPUT  V. 
De  quarto  Arttculo. 

Passus  sub  Pontio  Pilato,  crucifixus,  mortuus,  et  sepultus. 
I.  Articuli  quarti  cognoscendi  necessitas  et  eius  sententia. 
Quantam  habeat  necessitatem  huius  articuli  cognitio,  et 
quam  diligenter  parochus  curare  debeat,  ut  fideles  dominicae 
passionis  memoriam  saepissime  animo  repetant,  docet  Aposto- 
lus5),  qui  „nihil  aliud  se  scire  testatus  est,  nisi  Iesum  Chri- 
stum,  et  hunc  crucifixum."  Quare  in  hoc  argumento  omne 
studium  et  opera  adhibenda  est,  ut  quam  maxime  illustretur, 
fidelesque,  tanti  beneficii  commemoratione  excitati,  totos  se 
ad  Dei  erga  nos  amorem  et  bonitatem  suspiciendam  conver- 
tant.  Fides  itaque  priore  articuii  parte  (nam  de  altera  postea 
dicetur)  illud  nobis  credendum  proponit,  Christum  Dominum, 


»)  Hebr.  2,  16.   *)  Io.  1, 13.  »)  Rom.  6,  4.  Gal.  6, 15.  «)  I.  Cor.  2,  7.  »)  I.  Cor.  2,  2. 

quum  Pontius  Pilatus  Tiberii  Caesaris  iussu  Iudaeam  provin- 
ciam  administraret,  cruci  affixum  esse:  nam  captus,  irrisus, 
variis  iniuriarum  et  cruciatuum  generibus  affectus,  demum  ia 
crucem  sublatus  est. 

ll.  Anima  Christi  cruciatus  sensit. 
Nec  vero  cuiquam  dubitandum  est,  eius  animam,  quod 
ad  inferiorem  partem  attinet,  ab  iis  cruciatibus  liberam  non 
fuisse;  nam  quod  humanam  naturam  vere  assumpsit,  necesse 
est  fateri,  animo  etiam  gravissimum  dolorem  sensisse;  quare 
inquit1):  „Tristis  est  anima  mea  usque  ad  mortem."  Nam 
etsi  personae  divinae  humana  natura  coniuncta  fuit,  tamen 
propter  eam  coniunctionem  nihilominus  passionis  acerbitatem 
sensit,  quam  si  ea  coniunctio  facta  non  fuisset,  quum  in  una 
Iesu  Christi  persona  utriusque  naturae,  divinae  et  humanae, 
proprietates  servatae  sint,  atque  idcirco,  quod  erat  passibile 
et  mortale,  passibile  et  mortale  permansit;  rursus  vero  quod 
impassibile  et  immortale  erat,  qualem  esse  divinam  naturam 
intelligimus,  suam  proprietatem  retinuit. 

III.  Cur  in  symbolo  exprimatur,  sub  quo  Iudaeae  praeside  Chri- 

stus  sit  passus. 

Quod  autem  hoc  loco  tam  diligenter  observari  videmus, 
Iesum  Christum  eo  tempore  passum  esse ,  quo  Pontius  Pilatus 
Iudaeam  provinciam  procuraret,  id  ea  re  factum  esse  docebit 
parochus,  quia  tantae  rei  et  tam  necessariae  cognitio  explo- 
ratior  omnibus  esse  poterat,  si  rei  gestae  certum,  quod  et  ab 
Apostolo  Paulo  factum  legimus2),  tempus  describeretur;  tum 
etiam,  quia  iis  verbis  declaratur,  illam  Salvatoris  praedictio- 
nem  exitu  comprobatam  esse :  „Tradent,"  inquit3),  „eum 
gentibus  ad  illudendum,  et  fiagellandum  et  crucifigendum." 

IV.  Non  temere  accidit,  quod  Christus  in  ligno  crucis  mortem 

est  perpessus. 

Sed  quod  potissimum  in  ligno  crucis  mortem  pertulit,  hoc 
etiam  divino  consilio  tribuendum  est,  ut  scilicet,  unde  mors 
oriebatur,  inde  vita  resurgeret.  Serpens  enim,  qui  in  ligno 
primos  pareutes  vicerat,  victus  est  a  Christo  in  ligno  crucis. 
Plures  eius  rei  afferri  rationes  possunt,  quas  sancti  Patres  la- 
tius  persecuti  sunt,  ut  ostendamus  consentaneum  fuisse,  Re- 
demptorem  nostrum  mortem  crucis  potissimum  subire.  Verum 
satis  esse  parochus  admoneat,  si  fideles  credant,  illud  genus 
mortis  a  Salvatore  delectum  esse,  quod  quidem  ad  humani 
generis  redemptionem  aptius  .  atque  accommodatius  videretur, 


i)  Mat.  26,  38.    Marc.  14,  34.    *)  I.  Tim.  6,  13.    »)  Mat.  20,  19. 

quemadniodum  certe  nullum  turpius  atque  indignius  esse  po- 
tuit.  Non  solum  enim  apud  gentiles  crucis  supplicium  exse- 
crandum  et  dedecoris  ignominiaeque  plenissimum  semper  exi- 
stimatum  est,  verum  etiam  in  lege  Moysis ')  „maledictus  homo 
appellatur,  qui  pendet  in  ligno." 

V.  Historia  passionis  Christi  frequentius  populo  est  replicanda. 

Neque  vero  parochus  huius  articuli  historiam  praetermit- 
tet,  quae  diligentissime  a  sanctis  Evangelistis  exposita  est, 
ut  saltem  summa  eius  mysterii  capita,  quae  ad  confirmandam 
fidei  nostrae  veritatem  magis  necessaria  videntur,  fideles  cog- 
nita  habeant.  Hoc  enim  articulo  veluti  fundamento  quodam 
Christiana  religio  et  fides  nititur,  eoque  posito  reliqua  omnia 
recte  constituta  sunt.  Nam  si  quid  aliud  humanae  menti  et 
intelligentiae  difficultatem  affert,  certe  crucis  mysterium  omnium 
difficillimum  existimandum  est,  vixque  percipi  a  nobis  potest, 
salutem  nostram  ex  cruce  ipsa,  et  ex  eo,  qui  pro  nobis  ligno 
illi  affixus  est,  pendere.  Sed  in  hoc,  ut  docet  Apostolus, 
summam  Dei  providentiam  licet  admirari.  Nam  „quia2)  in 
Dei  sapientia  non  cognovit  mundus  per  sapientiam  Deum,  pla- 
cuit  Deo  per  stultitiam  praedicationis  salvos  facere  creden- 
tes."  Quare  mirandum  non  est,  si  Prophetae  ante  Christi 
adventum,  Apostoli  post  eius  mortem  et  resurrectionem  tan- 
topere  laborarunt,  ut  hominibus  persuaderent,  hunc  esse  mundi 
redemptorem ,  eosque  in  crucifixi  potestatem  atque  obedien- 
tiam  redigerent.  Quare  Dominus,  quum  nihil  tam  ab  humana 
ratione  remotum  esset,  quam  crucis  mysterium,  statim  post 
peccatum  nunquam  destitit,  tum  figuris,  tum  Prophetarum  ora- 
culis,  Filii  sui  mortem  significare.  Atque  ut  de  figuris  pauca 
quaedam  attingamus,  Abel  primum,  qui  fratris  invidia  occisus 
est,  deinde  Isaac  sacrificium ,  praeterea  agnus,  quem  Iudaei, 
quum  e  terra  Aegypti  egrederentur,  immolarunt,  tum  serpens 
aeneus,  quem  Moyses  in  deserto  exaltavit,  Christi  Domini 
passionis  ac  mortis  figuram  praemonstrabant.  Quod  autem  ad 
Prophetas  pertinet,  quam  multi  exstiterint,  qui  de  ea  vatici- 
nati  sunt,  id  vero  multo  notius  est,  quam  ut  explicari  hoc 
loco  oporteat.  Sed  prae  ceteris,  ut  Davidem  omittamus,  qui 
omnia  praecipua  redemptionis  nostrae  mysteria  in  Psalmis 
complexus  est,  Isaiae  oracula  tam  aperta  et  clara  sunt,  ut 
recte  dici  queat,  eum  potius  rem  gestam  exposuisse,  quam  fu- 
turam  praedixisse. 


')  Deut.  21,  23.    Gal.  3,  13.    2)  L  Cor.  1,  21. 

Mortuus  et  sepultus. 
VI.  Quid  haec  clausula,  mortuus  et  sepultus,  credendum  significet. 

His  verbis  parochus  credendum  explicabit,  Iesum  Christum, 
postquam  crucifixus  est,  vere  mortuum  ac  sepultum  esse. 
Neque  vero  sine  causa  hoc  separatim  fidelibus  credendum 
proponitur,  quum  non  defuerint  qui  eum  in  cruce  mortuum 
negarent.  Illi  igitur  errori  hanc  fidei  doctrinam  sancti  Apo- 
stoli  merito  opponendam  censuerunt,  de  cuius  articuli  veri- 
tate  dubitandi  nullus  nobis  locus  relinquitur;  nam  omnes  Evan- 
gelistae  consentiunt:  „Iesum  spiritum  emisisse."  Praeterea 
quum  Christus  verus  et  perfectus  homo  fuerit,  vere  etiam  mori 
potuit;  moritur  autem  homo,  quum  anima  separatur  a  corpore. 
Quare  quum  Iesum  mortuum  esse  dicimus ,  id  significamus, 
eius  animam  a  corpore  divisam  esse;  neque  tamen  concedi- 
mus  divinitatem  seiunctam  a  corpore;  quin  potius  constanter 
credimus  et  confitemur,  anima  eius  a  corpore  divisa,  divinita- 
tem  tum  corpori  in  sepulcro,  tum  animae  apud  inferos  con- 
iunctam  semper  fuisse.  Decebat1)  autem  Filium  Dei  mori,  „ut 
per  mortem  destrueret  eum,  qui  habebat  mortis  imperium,  id 
est,  diabolum,  et  liberaret  eos,  qui  timore  mortis  per  totam 
vitam  obnoxii  erant  servituti." 

VII.  Invitus  et  coactus  mortem  Christus  non  subiit. 

Sed  illud  in  Christo  Domino  singulare  fuit,  quod  tunc 
mortuus  est,  quum  ipse  mori  decrevit,  et  mortem  non  tam 
aliena  vi  illatam,  quam  voluntariam  obiit.  Nec  vero  mortem 
solum,  sed  locum  etiam  et  tempus,  in  quo  moreretur,  ipse 
sibi  constituit.  Ita  enim  Isaias  scripsit2):  „Oblatus  est,  quia 
ipse  voluit."  Atque  idem  Dominus  de  se  ante  passionem  di- 
xit3) :  „Ego  pono  animam  meam ,  ut  iterum  sumam  eam. 
Nemo  tollit  eam  a  me,  sed  ego  pono  eam  a  me  ipso;  pote- 
statem  habeo  ponendi  eam,  et  potestatem  habeo  iterum  su- 
mendi  eam."  Quod  autem  ad  tempus  et  locum  attinet,  quum 
Herodes  eius  vitae  insidiaretur,  ipse  inquit4):  „Dicite  vulpi 
illi,  ecce  eiicio  daemonia  et  sanitates  perficio  hodie  et  cras, 
et  tertia  die  consumor;  verumtamen  oportet  me  hodie  et  cras 
•et  sequenti  die  ambulare,  quia  non  capit  Prophetam  perire 
extra  Hierusaiem."  Ille  igitur  nihil  invitus  aut  coactus  fecit, 
sed  ipse  sese  volens  obtulit,  atque  inimicis  suis  obviam  pro- 
cedens  dixit5):  „Ego  sum;a  et  sponte  sua  ea  omnia  suppli- 
cia  pertulit,  quibus  illum  iniuste  et  crudeliter  affecerunt;  quo 
quidem  nihil  ad  commovendos  animi  nostri  sensus  maiorem 


')  Ilebr.  2,  14.  15.    »)  Is.  53,  7.    »)  Io.  10,  17.  18.  4)  Luc.  13,  82.  83.  «)  Io.  18,  5. 

vim  habere  potest,  quum  poenas  tormentaque  eius  omnia  co- 
gitatione  perpendimus.  Nam  si  quispiam  nostra  causa  omnes 
dolores  patiatur,  non  quos  ipse  sua  voluntate  suscipiat,  sed 
quos  vitare  nequeat:  hoc  vero  haud  magni  beneficii  loco  a 
nobis  ponetur.  Verum  si  nostro  tantum  nomine  mortem,  quam 
defugere  poterat ,  libenter  occumbat :  profecto  hoc  beneficii 
genus  tantum  est,  ut  omnem  non  solum  referendae,  sed  etiam 
habendae  gratiae  facultatem  vel  gratissimo  cuique  eripiat. 
Ex  quo  Iesu  Christi  summa  et  eximia  caritas,  eiusque  divi- 
num  et  immensum  in  nos  meritum  perspici  potest 

VIII.  Cur  Christum  non  modo  mortuum,  sed  etiam  sepultum 

esse  dicamus. 

Iam  vero,  quod  sepultum  fuisse  confitemur,  hoc  quidem 
veluti  articuli  pars  non  constituitur ,  quod  novam  aliquam  dif- 
ficultatem  habeat,  praeter  ea,  quae  iam  de  morte  dicta  sunt. 
Nam  si  Christum  mortuum  credimus,  facile  etiam  nobis  per- 
suaderi  potest,  eum  sepultum  esse.  Verum  hoc  additum  est, 
primum  ut  minus  dubitare  de  morte  liceat,  quum  maximo  ar- 
gumento  sit,  aliquem  mortuum  esse,  si  eius  corpus  sepultum 
probemus;  deinde  ut  resurrectionis  miraculum  magis  declare- 
tur  atque  eluceat.  Neque  vero  hoc  solum  credimus,  Christi 
corpus  sepultum  esse,  sed  illud  praecipue  his  verbis  creden- 
dum  proponitur,  Deum  sepultum  esse,  quemadmodum  ex  fidei 
catholicae  regula  verissime  etiam  dicimus,  Deum  mortuum,  et 
ex  Virgine  natum  esse.  Nam  quum  divinitas  nunquam  divisa 
fuerit  a  corpore,  quod  in  sepulcro  conditum  est,  recte  confi- 
temur  Deum  sepultum  esse. 

IX.  Quae  circa  mortem  et  sepulturam  Christi  sint  maxime  ob- 

servanda. 

Ac  de  genere  quidem  et  loco  sepulturae  illa  parocho 
satis  erunt,  quae  a  sanctis  Evangelistis  dicta  sunt.  Duo  vero 
in  primis  observanda  sunt:  alterum,  Christi  corpus  in  sepul- 
cro  nulla  ex  parte  corruptum  esse,  de  quo  Propheta  ita  vati- 
cinatus  erat1):  „Non  dabis  sanctum  tuum  videre  corruptio- 
nem.a  Alterum  est,  quod  ad  omnes  huius  articuli  partes  attinet, 
sepulturam  scilicet,  passionem  etiam  et  mortem  Christo  Iesu, 
ut  homini,  non  ut  Deo  convenire;  nam  pati  et  mori  in  hu- 
manam  tantum  naturam  cadunt,  quamvis  Deo  etiam  haec  omnia 
tribuantur;  quoniam  de  illa  persona,  quae  simul  perfectus  Deus, 
perfectus  homo  fuit,  recte  dici  perspicuum  est. 

X.  Qua  ratione  contemplari  oporteat  passionis  Christi  beneficium 

His  cognitis  ea  de  Christi  passione  et  morte  parochus  ex- 
plicabit,  ex  quibus  tanti  mysterii  immensitatem,  si  noa  com- 
prehendere,  contemplari  saltem  fideles  possint.  Ac  primum 
quidem  considerandum  est,  quis  ille  sit,  qui  haec  omnia  pati- 
tur.  Et  quidem  nullis  verbis  eius  dignitatem  explicare,  aut 
mente  comprehendere  possumus.  S.  Ioannes ')  „Verbum"  esse 
dicit,  „quod  erat  apud  Deum."  Apostolus  magnificis  verbis 
describit  in  hunc  modum2):  „Esse  eum,  quem  Deus  constituit 
heredem  universorum,  per  quem  fecit  et  saecula,  qui  est  splen- 
dor  gloriae,  et  figura  substantiae  eius,  qui  portat  omnia  verbo 
virtutis  suae."  Hic  igitur  „purgationem  peccatorum  faciens, 
sedet  ad  dexteram  maiestatis  in  excelsis. "  Atque,  ut  uno  verbo 
complectamur,  patitur  Iesus  Christus  Deus  et  homo;  patitur 
Creator  pro  iis ,  quos  ipse  condidit ;  patitur  Dominus  pro 
servis;  patitur  is,  per  quem  Angeli,  homines,  coeli,  elementa 
facta  sunt,  ille,  inquam,  in  quo3),  per  quem,  et  ex  quo  sunt 
omnia.  Quare  mirandum  non  est,  si,  eo  tot  passionum  tor- 
mentis  commoto,  totum  etiam  aedificium  concussum  est;  nam, 
ut  inquit  Scriptura,  „Terra4)  mota  est,  et  petrae  scissae  sunt; 
tenebrae5)  etiam  factae  per  universam  terram,  et  sol  obscu- 
ratus  est.a  Quod  si  mutae  etiam  res  et  sensu  carentes  Crea- 
toris  sui  passionem  luxerunt,  cogitent  fideles,  quibus  lacrymis 
ipsi,  tanquam6)  vivi  lapides  huius  aedificii,  dolorem  suum  de- 
clarare  debeant. 

XI.  t  Cur  Christus  voluerit  extrema  vatiK  quidque^  sentiendum  de 
his  sit,  qui  Christianismum  prqfessi,  in  peccatis  sordescunt. 

Iam  vero  causae  etiam  passionis  exponendae  sunt,  ut  eo 
magis  divinae  erga  nos  caritatis  magnitudo  et  vis  appareat. 
Si  quis  igitur  quaerat,  quae  causa  fuerit,  cur  Filius  Dei  acer- 
bissimam  passionem  subierit,  hanc  potissiraum  fuisse  inveniet, 
praeter  hereditariam  labem  primorum  parentum,  vitia  et  pec- 
cata,  quae  homines  a  mundi  origine  usque  ad  hanc  diem  ad- 
miserunt,  ac  deinceps  usque  ad  consummationem  saeculi  ad- 
missuri  sunt.  Hoc  enim  in  passione  et  morte  Filius  Dei  sal- 
vator  noster  spectavit,  ut  omnium  aetatum  peccata  redimeret 
ac  deleret,  et  pro  iis  Patri  abunde  cumulateque  satisfaceret. 
Illud  etiam  accedit  ad  augendam  rei  dignitatem,  quod  non  so- 
lum  Christus  pro  peccatoribus  passus  est,  sed  etiam  pro  illis, 
qui  poenarum  omnium,  quas  pertulit,  auctores  et  ministri  fue- 
runt;  de  quo  Apostolus  nos  admonet,  ita  ad  Hebraeos  scri- 

bens1):  „Recogitate  eum,  qui  talem  sustinuit  a  peccatoribus 
adversus  semetipsum  contradictionem ,  ut  ne  fatigemini  animis 
vestris  deficientes."  Atque  hac  culpa  omnes  teneri  iudican- 
dum  est,  qui  in  peccata  saepius  prolabuntur;  nam  quum  pec- 
cata  nostra  Christum  Dominum  impulerint,  ut  crucis  suppli- 
cium  subiret:  profecto  qui  in  flagitiis  et  sceleribus  volutantur, 
rursus2),  quod  in  ipsis  est,  crucifigunt  in  „semetipsis  Filium 
Dei,  et  ostentui"  habent.  Quod  quidem  scelus  eo  gravius  in 
nobis  videri  potest,  quam  fuerit  in  Iudaeis,  quod  illi,  eodem 
Apostolo  teste3):  „Si  cognovissent,  nunquam  Dominum  glo- 
riae  crucifixissent,"  nos  autemet  nosse  eum  profitemur,  et  ta- 
men  factis  negantes,  quodammodo  violentas  ei  manus  vide- 
mur  inferre. 

XII.  Christus  a  Patre  et  a  semetipso  etiam  traditus  est. 
Sed  a  Patre  etiam ,  et  a  semetipso  Christum  Domi- 
num  traditum  esse,  sacrae  literae  testantur;  ait  enim  apud 
Isaiam4)  „Propter  scelus  populi  percussi  eum;"  et  paulo  ante 
idem  Propheta,  quum  Dominum,  plagis  et  vulneribus  affectum, 
Spiritu  Dei  plenus  videret,  dixit5):  „Omnes  nos  quasi  oves 
erravimus;  unusquisque  in  viam  suam  declinavit,  et  posuit 
Dominus  in  eo  iniquitatem  omnium  nostrum."  De  Filio  autem 
scriptum  est6):  „Si  posuerit  pro  peccato  animam  suam,  videbit 
semen  longaevum."  Sed  eandem  rem  Apostolus  gravioribus 
etiam  verbis  expressit,  quum  tamen  ex  altera  parte  vellet  osten- 
dere,  quantum  nobis  de  immensa  Dei  misericordia  et  bonitate 
sperare  liceat;  ait  enim7):  „Qui  etiam  proprio  filio  suo  non 
pepercit,  sed  pro  nobis  omnibus  tradidit  illum;  quomodo  non 
etiam  cum  illo  omnia  nobis  donavit?" 

XIII.  Christus  tormentorum  acerbitatem  corpore  et  animo  vere 

sensit. 

Sequitur  nunc,  ut  quanta  fuerit  passionis  acerbitas  paro- 
chus  doceat;  quanquam  si  memoria  teneamus8)  „sudorem  Do- 
mini  factum  ut  guttas  sanguinis  decurrentis  in  terram,  quum 
ille  tormenta  et  cruciatus  animo  perciperet,  quibus  paulo 
post  afficiendus  erat,  facile  ex  eo  unusquisque  intelliget,  nihil 
ad  illum  dolorem  addi  potuisse.  Nam  si  malorum  imminen- 
tium  cogitatio  tam  acerba  fuit,  id  quod  sanguinis  sudor  de- 
claravit:  quid  ipsam  perpessionem  fuissc  existimandum  est? 
Sed  tamen  Christum  Dominum  summis  tum  animi  tum  corpo- 
ris  doloribus  affectum  esse  constat.  Ac  primum  quidem  nulla 
fuit  eius  corporis  pars,  quae  gravissimas  poenas  non  senserit; 

nam  et  pedes  et  raanus  clavis  cruci  affixae,  caput  spinis  com- 
punctum,  et  arundinc  percussum,  facies  sputis  foedata,  alapis 
caesa,  totum  corpus  flagellis  verberatum  est.  Praeterea  omnium 
et  generum  et  ordinum  homines  „convenerunt ')  in  unum  ad- 
versus  Dominum  et  adversus  Christum  eius."  Gentes  enim 
et  Iudaei  passionis  suasores,  auctores,  ministri  fuerunt;  Iudas 
eum  prodidit,  Petrus  negavit,  ceteri  omnes  deseruerunt.  Iam 
vero  in  cruce  ipsa  acerbitatemne ,  an  ignominiam,  an  utrum- 
que  simul  queremur?  Ac  profecto  nullum  aut  turpius  genus 
mortis,  aut  acerbius  excogitari  eo  potuit,  quo  affici  non  nisi 
nocentissimi  et  sceleratissimi  homines  consueverunt,  et  in  quo 
summi  doloris  et  cruciatus  sensum  mortis  diuturnitas  vehe- 
mentiorem  efficiebat.  Augebat  autem  poenarum  magnitudinem 
ipsa  Christi  Iesu  corporis  constitutio  et  habitus;  quod  quidem, 
quum  Spiritus  sancti  virtute  formatum  esset,  multo  perfectius 
et  temperatius  fuit,  quam  aliorum  hominum  corpora  esse  pos- 
sunt;  atque  ideo  acriorem  quoque  sentiendi  vim  habuit,  et 
gravius  tormenta  illa  omnia  perpessum  est.  Quod  vero  ad  in- 
timum  animi  dolorem  pertinet,  nemo  dubitare  potest,  quin 
summus  in  Christo  fuerit.  Sanctis  enim  hominibus,  quicun- 
que  supplicia  et  cruciatus  pertulerunt,  non  defuit  animae  so- 
latium  divinitus  datum,  quo  recreati  tormentorum  vim  aequo 
animo  ferre  possent,  immo  vero  in  cruciatibus  plerique  intima 
laetitia  efferebantur ;  ait  enim  Apostolus2):  „Gaudeo  m 
passionibus  pro  vobis,  et  adimpleo  ea,  quae  desunt  passionum 
Christi,  in  carne  mea  pro  corpore  eius,  quod  est  ecclesia;" 
et  alibi3):  „Repletus  sum  consolatione,  superabundo  gaudio 
in  omni  tribulatione  nostra."  Yerum  Christus  Dominus  ama- 
rissimae  passionis  calicem,  quem  bibit,  nulla  suavitate  per- 
mixta  temperavit.  Humanae  enim  naturae,  quam  assumpserat, 
sentire  omnia  tormenta  permisit,  non  secus  ac  si  homo,  non 
etiam  Deus  fuisset. 

XIV.  Quae  potissimum  commoda  et  bona  Christiano  generi  Christt 
passio  pepererit. 

Reliquum  modo  est,  ut  commoda  etiam  et  bona,  quae  ex 
passione  Domini  percepimus,  a  parocho  accurate  explicentur. 
Primum  igitur  Domini  passio  peccati  liberatio  fuit;  nam  ut  est 
apud  S.  Ioannem4):  „Dilexit  nos,  et  lavit  nos  a  peccatis 
nostris  in  sanguine  suo;"  et  Apostolus  inquit5):  „Convivifi- 
cavit  vos,  donans  vobis  omnia  delicta,  delens,  quod  adversum 
nos  erat,  chirographum  decreti,  quod  erat  contrarium  nobis, 

•et  ipsum  tulit  de  medio,  affigens  illud  cruci."  Deinde  a  dae- 
monis  tyrannide  nos  eripuit ;  ipse  enim  Dominus  inquit J) : 
„Nunc  iudicium  est  mundi,  nunc  princeps  huius  mundi  eiicie- 
tur  foras,  et  ego,  si  exaltatus  fuero  a  terra,  omnia  traham  ad 
•me  ipsum."  Poenam  praeterea  pwcatis  nostris  debitam  per- 
solvit.  Tum  vero,  quia  nulluixi  gratius  et  acceptius  Deo  sa- 
crificium  offerri  potuit,  Patri  nos  reconciliavit,  eumque  nobis 
placatum  et  propitium  reddidit.  Postremo  quoniam  peccata 
sustulit,  coelorum  etiam  aditum,  communi  humani  generis  pec- 
cato  interclusum,  nobis  patefecit.  Atque  id  Apostolus  signifi- 
cavit  illis  verbis2):  „Habemus  fiduciam  in  introitu  Sancto- 
rum  in  sanguine  Christi."  Neque  vero  in  veteri  lege  huius 
mysterii  figura  et  imago  quaedam  defuit.  Nam  illi,  quibus  in- 
terdictum  erat,  ne  in  patriam  ante  summi  sacerdotis  mortem 
reverterentur,  hoc  significabant ,  nemini3),  quamvis  iuste  et 
pie  vixisset,  aditum  in  coelestem  patriam  patere,  antequam 
summus  ille  atque  aeternus  sacerdos  Christus  Iesus  mortem 
obiret;  qua  quidem  obita  statim  coeli  fores  patuerunt  iis,  qui 
sacramentis  expiati,  fideque,  spe  et  caritate  praediti  passionis 
eius  participes  fiunt. 

XV.  Unde  vim  habuerit  Christi  passio  ad  tanta  nobis  bona  pro- 

merenda. 

Haec  autem  omnia  maxima  et  divina  bona  parochus  do- 
cebit,  ex  Domini  passione  ad  nos  pervenisse;  primum  quidem, 
quia  est  integra  atque  omnibus  numeris  perfecta  satisfactio, 
quam  admirabili  quadam  ratione  Iesus  Christus  pro  peccatis 
nostris  Deo  Patri  persolvit.  Neque  vero  pretium,  quod  pro 
nobis  persolvit,  debitis  nostris  par  solum  et  aequale  fuit,  ve- 
rum  ea  longe  superavit.  Deinde  sacrificium  Deo  acceptissi- 
mum  fuit,  quod  quum  illi  Filius  in  ara  crucis  obtulit,  Patris 
iram  atque  indignationem  prorsus  mitigavit.  Atque  hoc  no- 
mine  Apostolus  usus  est,  quum  inquit4):  „Christus  dilexit  nos, 
et  tradidit  semetipsum  pro  nobis  oblationem  et  hostiam,  Deo 
in  odorem  suavitatis."  Praeterea  redemptio,  de  qua  est  apud 
Apostolorum  principem5):  „Non  corruptibilibus  auro  vel  ar- 
gento  redempti  estis  de  vana  vestra  conversatione  paternae 
traditionis;  sed  pretioso  sanguine,  quasi  agni  immaculati  Chri- 
sti  et  incontaminati;"  et  Apostolus  docet6):  „Christus  nos  re- 
demit  de  maledicto  legis,  factus  pro  nobis  maledictum." 
XVI.  In  Christi  passione  sunt  omnium  virtutum  exempla. 

Verum  praeter  haec  immensa  beneficia  illud  etiam  vel 

maximum  consecuti  sumus,  ut  in  hac  una  passione  omnium 
virtutum  clarissima  exempla  habeamus;  nam  et  patientiam,  et 
humilitatem,  et  eximiam  caritatem,  et  mansuetudinem ,  et  ob- 
edientiam,  et  summam  animi  constantiam,  non  solum  in  per- 
ferendis  propter  iustitiam  doloribus,  sed  etiam  in  morte  oppe- 
tenda,  ita  ostendit,  ut  vere  dicere  possimus,  Salvatorem  nostrum, 
quaecunque  vitae  praecepta  toto  praedicationis  suae  tempore 
verbis  nos  docuit,  ea  omnia  uno  passionis  die  in  se  ipso  ex- 
pressisse.  Atque  haec  breviter  de  Christi  Domini  saluberrima 
passione  et  morte  dicta  sunt.  Utinam  vero  haec  mysteria  in 
animis  nostris  assidue  versentur,  ut  una  cum  Domino  pati  et 
mori  et  sepeliri  discamus;  ut  deinde,  abiecta  omni  sorde  pec- 
cati,  ad  novam  vitam  cum  illo  resurgentcs,  aliquando  tandem 
ipsius  gratia  et  misericordia  digni  simus,  qui  coelestis  regni 
et  gloriae  participes  efficiamur. 


CAPUT  VI. 
De  quinto  Articulo. 

Descendit  ad  inferos,  tertia  die  resurrexit  a  mortuis. 

T.  Pars  prima  huius  articuli  quomodo  sit  intelligenda. 

Maxime  quidem  refert  nosse  gloriam  sepulturae  Domini 
nostri  Iesu  Christi,  de  qua  proxime  dictum  est;  sed  plus  in- 
terest  fidelis  populi  cognoscere  illustres  triumphos,  quos  ex 
devicto  diabolo  et  spoliatis  inferorum  sedibus  deportavit;  de 
quibus  simulque  de  resurrectione  dicendum  est.  Qui  locus,  etsi 
separatim  per  se  recte  tractari  possit,  nos  tamen,  sanctorum 
Patrum  auctoritatem  secuti,  eum  cum  descensu  ad  inferos 
coniungendum  putavimus.  Eius  igitur  priori  parte  hoc  nobis 
credendum  proponitur,  Cbristo  iam  mortuo,  eius  animam  ad 
inferos  descendisse,  ibique  tamdiu  mansisse,  quamdiu  eiusdem 
corpus  iu  sepulcro  fuit.  His  autem  verbis  simul  etiam  confi- 
temur,  eandem  Christi  personam  eo  tempore  et  apud  inferos 
fuisse,  et  in  sepulcro  iacuisse.  Quod  quidem  quum  dicimus, 
nemini  mirum  videri  debet,  propterea  quod,  ut  saepe  iam  do- 
cuimus,  quamvis  anima  a  corpore  discesserit,  nunquam  tamen 
divinitas  vel  ab  anima  vel  a  corpore  separata  est. 

II.  Quid  hic  inferorum  vocabulo  intelligendum  sit. 

Sed  quoniam  articuli  explanationi  plurimum  lucis  afferre 
potest,  si  parochus  prius  doceat,  quid  hoc  loco  inferorum  vo- 
cabulo  intelligendum  sit,  monere  oportet,  inferos  hoc  loco  pro 

sepulcro  non  accipi,  ut  quidam  non  minus  impie  quam  impe- 
rite  putaverunt.  Superiori  enim  articulo  Christum  Dominum 
sepultum  esse,  edocti  sumus,  nec  ulla  causa  erat,  cur  in  fide 
tradenda  alio  et  quidem  obscuriori  loquendi  genere  idem  a 
sanctis  Apostolis  repeteretur;  verum  inferorum  nomen  abdita 
illa  receptacula  significat,  in  quibus  animae  detinentur,  quae 
coelestem  beatitudinem  non  sunt  consecutae.  Ita  vero  sacrae 
literae  hanc  vocem  multis  in  locis  usurparunt.  Nam  apud 
Apostolum  legimus1):  „In  nomine  Iesu  omne  genu  flecti,  coe- 
lestium,  terrestrium  et  infernorum, "  et  in  Actis  Apostolorum 
D.  Petrus  testatur2):  Christum  Dominum  suscitatum  „solutis 
doloribus  inferni." 

III.  Quot  sint  loca,  quibus  animae  extra  beatitudinem  consti- 

tutae  post  mortem  detinentur. 

Neque  tamen  ea  receptacula  unius  et  eiusdem  generis 
sunt  omnia.  Est  enim  teterrimus  et  obscurissimus  carcer, 
ubi  perpetuo  et  inexstinguibili  igne  damnatorum  animae  simul 
cum  immundis  spiritibus  torquentur,  qui  etiam  gehenna,  abys- 
sus,  et  propria  significatione  infernus3)  vocatur.  Praeterea  est 
purgatorius  ignis,  quo  piorum  animae  ad  definitum  tempus 
cruciatae  expiantur,  ut  eis  in  aeternam  patriam  ingressus  pa- 
tere  possit,  in  quam  nihil  coinquinatum  ingreditur.  Ac  de 
huius  quidem  doctrinae  veritate,  quam  et  Scripturarum  testi- 
moniis  et  apostolica  traditione  confirmatam  esse  sancta  con- 
cilia  declarant,  eo  diligentius  et  saepius  parocho  disserendum 
erit,  quod  in  ea  tempora  incidimus,  quibus  homines  sanam  doc- 
trinam  non  sustinent.  Tertium  postremo  receptaculi  genus 
est,  in  quo  animae  Sanctorum  ante  Christi  Domini  adventum 
excipiebantur,  ibique  sine  ullo  doloris  sensu,  beata  redemptio- 
nis  spe  sustentati,  quieta  habitatione  fruebantur.  Horum  igi- 
tur  piorum  animas,  quae  in  sinu  Abrahae  Salvatorem  exspecta- 
bant,  Christus  Dominus  ad  inferos  descendens  liberavit. 

IV.  Anima  Christi  non  potentia  tantum,  sed  re  ipsa  ad  inferos 

descendit. 

Nec  vero  existimandum  est,  eum  sic  ad  inferos  descen- 
disse,  ut  eius  tantummodo  vis  ac  virtus,  non  etiam  anima  eo 
pervenerit;  sed  omnino  credendum  est,  ipsam  animam  re  et 
praesentia  ad  inferos  descendisse,  de  quo  exstat  firmissimum 
illud  Davidis  testimonium 4) :  „Non  derelinques  animam  meam 
iu  iuferno." 


')  Phil.  2,  10.   »)  Act.  2,  24.   »)  Mat.  10,  *S.  kuc.  16.  22.  Ap.  9,  11.  *)  Ps.  15,  H>_ 

V.  Aliquid  dignitati  Christi  descensu  ad  inferos  detractum  non  est. 

Verum  etsi  Christus  ad  inferos  descendit,  nihil  de  eius 
summa  potestate  detractum  est;  neque  eius  sanctitatis  splen- 
dor  macula  aliqua  adspersus,  quum  potius  hoc  facto  verissima 
esse  omnia,  quae  de  illius  sanctitate  celebrata  erant,  eumque 
Filium  Dei  esse,  quemadmodum  antea  tot  prodigiis  declarave- 
rat,  apertissime  comprobatum  sit.  Id  quod  facile  intelligemus, 
si  causas,  cur  Christus  ct  alii  homines  in  ea  loca  venerint, 
inter  se  conferamus.  Ceteri  enim  omnes  captivi  descende- 
rant;  ipse  vero  inter  „mortuosJ)  liber,"  et  victor,  ad  profli- 
gandos  dacmones,  a  quibus  illi  ob  noxam  inclusi  et  constricti 
tenebantur,  descendit.  Praeterea  alii  omnes ,  qui  descende- 
runt,  partim  poenis  acerbissimis  torquebantur,  partim  vero,  ut 
alio  doloris  sensu  carcrent,  tamen  Dei  adspectu  privati,  et 
spe  beatae  gloriae,  quam  exspectabant,  suspensi  torquebantur. 
At  Christus  Dominus  descendit,  non  ut  aliquid  pateretur,  verum 
ut  sanctos  et  iustos  homines  ex  misera  illius  custodiae  molestia 
liberaret,  eisque  passionis  suae  fructum  impertiret.  Quod  igi- 
tur  ad  inferos  descendit,  nulla  prorsus  de  summa  eius  digni- 
tate  et  potestate  diminutio  facta  est. 
VI.  Quibus  de  causis  Christus  ad  inferos  descendere  voluerit. 

His  expositis  docendum  erit,  propterea  Christum  Domi- 
num  ad  inferos  descendisse,  ut,  ereptis  daemonum  spoliis, 
sanctos  illos  Patres  ceterosque  pios  e  carcere  liberatos  secum 
adduceret  in  coelum;  quod  ab  eo  admirabiliter  summaque  cum 
gloria  perfectum  est.  Statim  enim  illius  adspectus  clarissimam 
lucem  captivis  attulit,  eorumque  animas  immensa  laetitia  gau- 
dioque  implevit;  quibus  etiam  optatissimam  beatitudinem,  quae 
in  Dei  visione  consistit,  impertivit.  Quo  facto  id  comproba- 
tum  est,  quod  latroni  promiserat  illis  verbis2):  „Hodie  me- 
cum  eris  in  paradiso."  Hanc  vero  piorum  liberationem  Oseas 
tanto  ante  praedixerat  in  hunc  modum3):  „Ero  mors  tua,  o 
mors!  morsus  tuus  ero,  inferne!"  Hoc  etiam  significavit  Za- 
charias  Propheta,  quum  ait4):  „Tu  quoque  in  sanguine  testa- 
menti  tui  emisisti  vinctos  tuos  de  lacu,  in  quo  non  est  aqua.u 
Id  ipsum  denique  expressit  Apostolus  illis  verbis5):  „Exspo- 
lians  principatus  et  potestates ,  traduxit  confidenter,  palam 
triumphans,  illos  in  semetipso."  Verum  ut  huius  mysterii  vim 
melius  intelligamus ,  saepe  illud  memoria  repetere  debemus, 
pios  homines,  non  solum  qui  post  adventum  Domini  in  lucem 
editi  erant,  sed  qui  ilium  post  Adam  antecesserant,  vel  qui 

asque  ad  finem  saeculi  futuri  sunt,  eius  passionis  beneficio 
salutem  consecutos  esse.    Quamobrem,  antequam  ille  morere- 
tur  ac  resurgeret,  coeli  portae  nemini  unquam  patuerunt;  sed 
piorum  animae,  quum  e  vivis  excessissent,  vel  in  sinum  Abra- 
hae  deferebantur,  vel,  quod  etiam  nunc  iis  contingit,  quibus 
aliquid  diluendum  et  persolvendum  est,  purgatorii  igne  ex- 
piabantur.    Est  illa  praeterea  causa,  cur  descenderit  ad  infe- 
ros  Christus  Dominus,  ut  ibi  etiam,  quemadmodum  in  coelo 
et  in  terris,  vim  suam  potestatemque  declararet,  et  omnino, 
^ut1)  in  nomine  eius  omne  genu  flecteretur,  coelestium,  ter- 
restrium  et  infernorum."    Quo  loco  quis  summam  Dei  beni- 
gnitatem  in  genus  humanum  non  admiretur  et  obstupescat, 
qui  non  modo  pro  nobis  acerbissimam  mortem  subire,  sed 
infimas  etiam  terrae  partes  penetrare  voluerit,  ut  sibi  caris- 
Bimas  animas  inde  ereptas  ad  beatitudinem  traduceret? 
VII.  Alterius  partis  quinti  articuli  sensus. 
Sequitur  altera  articuli  pars,  in  qua  explicanda  quantum 
laborare  parochus  debeat,   declarant  illa  Apostoli  verba2) : 
„Memor  esto,  Dominum  Iesum  Christum  resurrexisse  a  mor- 
tuis.a    Quod  enim  Timotheo  praecipit,  idem  etiam  reliquis 
animarum  curatoribus  praeceptum  esse  dubitandum  non  est. 
Ea  autem  articuli  est  sententia:  Postquam  Christus  Dominus 
sexta  feria,  hora  diei  nona,  in  cruce  spiritum  emisit,  et  eadem 
die  vespere  sepultus  est  ab  eius  discipulis,  qui  Pilati  praesi- 
dis  permissu  corpus  Domini  e  cruce  depositum  in  propinqui 
horti  monumentum  novum  intulerunt:  tertio  a  morte  die,  qui 
fuit  dominicus,  summo  mane  illius  anima  corpori  iterum  con- 
iuncta  est,  atque  ita  is,  qui  triduum  illud  mortuus  fuerat,  ad 
vitam,  ex  qua  moriens  discesserat,  rediit  et  surrexit. 

VIII.  Non  aliena  virtute,  ut  ceteri  homines,  sed  propria  w 
Christus  resurrexit. 

Sed  resurrectionis  voce  non  illud  solum  intelligendum  est, 
Christum  a  mortuis  excitatum  esse,  quod  multis  aliis  commune 
fuit;  sed  sua  vi  ac  virtute  resurrexisse ,  quod  proprium  in  illo 
fuit  et  singulare.  Neque  enim  natura  patitur,  nec  ulli  homini 
concessum  est,  ut  se  ipsum  possit  virtute  sua  a  morte  ad  vi- 
tam  revocare.  Hoc  vero  summae  Dei  potestati  tantummodo 
reservatum  est,  ut  ex  illis  Apostoli  verbis  intelligimus 3) : 
„Etsi  crucifixus  est  ex  infirmitate,  sed  vivit  ex  virtute  Dei." 
Quae  quoniam  neque  a  Christi  corpore  in  sepulcro,  neque  ab 

anima,  quum  ad  inferos  descendisset,  seiuncta  unquam  fuit, 
divina  vis  tum  in  corporc  inerat,  qua  animae  iterum  coniungi, 
tum  in  anima,  qua  ad  corpus  denuo  reverti  posset,  qua  et  li- 
cuit  sua  virlutc  rcviviscere  atquc  a  mortuis  resurgere.  Id  vero 
David  spiritu  Dci  plenus  praedixit  his  verbis  *) :  „Salvavit 
sibi  dextera  eius  et  brachium  sanctum  eius."  Deinde  ipse 
Dominus  divino  oris  sui  testimonio  confirmavit8):  „Ego  pono 
animam  mcam,  ut  iterum  sumam  eam,  et  potestatem  habeo 
ponendi  eam,  et  potestatem  habeo  iterum  sumendi  eam."  Iu- 
dacis  etiam  ad  confirmandam  doctrinae  veritatem  dixit3): 
„Solvitc  templum  hoc,  et  in  tribus  diebus  excitabo  illud." 
Quod  quidem  tametsi  de  templo  illo  magnifice  ex  lapidibus 
structo  intelligerent:  ille  tamen,  ut  Scripturae  verbis  eodem 
in  loco  declaratum  est,  dicebat  de  templo  corporis  sui.  Quam- 
vis  autem  in  Scripturis 4)  interdum  legamus,  Christum  Domi- 
num  a  Patre  suscitatum  esse,  hoc  ad  eum,  ut  ad  hominem, 
referendum  est;  quemadmodum  illa  rursus  ad  eundem  ut  Deum, 
spectant,  quibus  significatur,  eum  sua  virtute  resurrexisse. 

IX.  Quomodo  Christus  primogenitus  mortuorum  dicatur,  cum 
alii  ante  ipsum  resuscitati  noscantur. 

Sed  illud  etiam  praecipuum  Christi  fuit,  quod  ipse  pri- 
mus  omnium  hoc  divino  resurrectionis  beneficio  affectus  est; 
nam  in  Scripturis  et  „primogenitus5)  ex  mortuis,"  et  „primo- 
genitus6)  mortuorum"  vocatur.  Atque,  ut  est  apud  Apostolum7): 
„Christus  ressurrexit  a  mortuis  primitiae  dormientium;  quoniam 
quidem  per  hominem  mors,  et  per  hominem  resurrectio  mor- 
tuorum,  et  sicut  in  Adam  omnes  moriuntur,  ita  et  in  Christo 
omnes  vivificabuntur.  Unusquisque  autem  in  suo  ordine:  pri- 
mitiae  Christus,  deinde  ii,  qui  sunt  Christi."  Quae  quidem 
verba  de  perfecta  resurrectione  interpretanda  sunt,  qua  ad 
immortalem  vitam  omni  prorsus  moriendi  necessitate  sublata 
excitamur.  Atque  in  eo  genere  Christus  Dominus  primum  lo- 
cum  obtinet.  Nam  si  de  resurrectione  loquimur,  hoc  est,  de 
reditu  ad  vitam,  cui  iterum  moriendi  necessitas  adiuncta  est: 
ante  Christum  multi  alii  a  mortuis  excitati  sunt,  qui  omnes  ta- 
men  ea  conditione  revixerunt,  ut  eis  iterum  moriendum  esset; 
at  Christus  Dominus  ita  resurrexit  morte  subacta  et  oppressa, 
ut  mori  amplius  non  posset,  quod  quidem  apertissimo  illo  te- 
stimonio  confirmatur8):  „Christus  resurgens  ex  mortuis  iam 
non  moritur;  mors  illi  ultra  non  dominabitur." 


»)  Ps.  97,  2.  »)  Io.  10,  17.  18.  8)  io.  2,  19,  *)  Act.  2,  24.  3,  15.  Kom.  8,  11 

X  Quomodo  et  qua  ex  causa  Christus  in  tertiam  diem  suam 
resurrectionem  distiderit. 

Quod  vero  articulo  additur;  „tertia  die,"  parocho  expla- 
nandum  erit,  ne  fideles  arbitrentur,  totos  ipsos  tres  dies  Do- 
miuum  in  sepulcro  fuisse;  nam  quod  integrum  naturalem  diem, 
partemque  tum  antecedentis,  tum  consequentis  diei  in  sepulcro 
conditus  est,  ob  eam  rem  verissime  dicitur  triduo  in  sepulcro 
iacuisse,  ac  tertia  die  a  mortuis  surrexisse;  ut  enim  divini- 
tatem  suam  declararet,  resurrectionem  ad  finem  saeculi  dif- 
ferre  noluit;  rursus  vero,  ut  eum  vere  bominem  vereque  mor- 
tuum  esse  crederemus,  non  statim  post  mortem,  sed  tertio  die 
revixit;  quod  temporis  spatium  ad  veram  mortem  comproban- 
dam  satis  esse  videbatur. 

XI.   Quare  Patres  Constantinopolitanae  synodi  huic  articulo 
clausulam  adiecerint:  „secundum  tfcripturas." 

Patres  primae  Constantinopolitanae  Synodi  buic  loco  ad- 
diderunt:  „secundum  scripturas,"  quod  quidem  ab  Apostolo 
acceptum  in  fidei  symbolum  propterea  transtulerunt,  quod  re- 
surrectionis  mysterium  maxime  necessarium  esse,  idem  Apo- 
stolus  docuerit  iis  verbis1):  „Si  Christus  non  resurrexit,  ina- 
nis  est  ergo  praedicatio  nostra,  inanis  est  et  fides  vestra;"  et: 
„si  Christus  non  resurrexit,  vana  est  fides  vestra;  adhuc  enim 
estis  in  peccatis  vestris."  Quare  D.  Augustinus,  quum  huius 
articuli  fidem  admiraretur,  ita  scripsit2):  „Non  magnum  est 
credere,  quia  mortuus  est  Christus;  hoc  et  pagani  et  Iudaei 
et  omnes  iniqui  credunt,  hoc  omnes  credunt,  quia  mortuus  est. 
Fides  Christianorum  resurrectio  Christi  est;  hoc  pro  magno  ha- 
bemus,  quia  credimus  eum  resurrexisse."  Ex  quo  factum  est, 
ut  frequentissime  Dominus  de  sua  resurrectione  locutus  sit, 
ac  nunquam  fere  de  passione  sua  cum  discipulis  collocutus 
est,  quin  de  resurrectione  loqueretur.  Quare  quum  dixisset3): 
„Filius  hominis  tradetur  gentibus,  et  illudetur,  et  fiagellabi- 
tur,  et  conspuetur;  et  postquam  flagellaverint,  occident  eum," 
ad  extremum  addidit:  „et  tertia  die  resurget."  Et  quum  Iu- 
daei  ab  eo  peterent,  ut  aliquo  signo  et  miraculo  doctrinam 
suam  comprobaret ,  respondit4):  „Nullum  aliud  signum  eis 
datum  iri,  quam  Ionae  Prophetae  signum;  sicut  enim  fuit  Io- 
nas  in  ventre  ceti  tribus  diebus  et  tribus  noctibus:  sic  futu- 
rum"  affirmavit  „filium  hominis  in  corde  terrae  tribus  diebus 
et  tribus  noctibus."  Verum  ut  huius  articuli  vim  et  sensum 
melius  perspiciamus,  tria  nobis  investiganda  et  cognoscenda 

sunt:  Primum  quidem,  quare  necesse  fuerit  Christum  resur- 
gere;  deinde,  qui  resurrectionis  finis  et  scopus  sit,  et  quae  ab 
ea  utilitates  et  commoda  in  nos  sint  profecta. 

XI/.  Quas  ob  causas  necesse  fuerit  Christum  resurgere. 
Quod  igitur  ad  primum  attinet,  necesse  fuit  eum  resur- 
gere,  ut  Dei  iustitia  ostenderetur,  a  quo  maxime  decebat  eum 
extolli,  qui,  ut  illi  obtemperaret,  depressus  atque  omni  igno- 
minia  affectus  erat.  Hanc  Apostolus  causam  attulit,  quum  ad 
Philippenses  inquit1):  „Humiliavit  semetipsum ,  factus  obe- 
diens  usque  ad  mortem,  mortem  autem  crucis,  propter  quod 
et  Deus  exaltavit  illum."  Praeterea  ut  fides  nostra  confirma- 
retur,  sine  qua  hominis  iustitia  constare  non  potest.  Illud 
enim  maximo  argumento  esse  debet,  Christum  Filium  Dei  fu- 
isse,  quod  sua  virtute  a  mortuis  resurrexit.  Deinde  ut  spes 
nostra  aleretur  atque  sustentaretur.  Quum  enim  Christus  re- 
surrexerit,  certa  spe  nitimur,  fore  ut  nos  etiam  resurgamus, 
siquidem  membra  capitis  sui  conditionem  consequantur  ne- 
oesse  est.  Ita  enim  Apostolus  argumentationem  concludere 
videtur,  quum  ad  Corinthios2)  et  ad  Thessalonicenses  scribit. 
Et  a  principe  Apostolorum  Petro  dictum  est3):  „Benedictus 
Deus  et  Pater  Domini  nostri  Iesu  Christi,  qui  secundum  mi- 
sericordiam  suam  magnam  regeneravdt  nos  in  spem  vivam  per 
resurrectionem  Iesu  Christi  ex  mortuis  in  haereditatem  incor- 
ruptibilem."  Postremo  ob  eam  etiam  rem  Domini  resurrectio- 
nem  necessariam  fuisse  docendum  est,  ut  salutis  et  redemptio- 
nis  nostrae  mysterium  absolveretur.  Christus  enim  morte  sua 
nos  a  peccatis  liberavit;  resurgens  vero  praecipua  nobis  bona 
restituit,  quae  peccando  amiseramus.  Quare  est  apud  Apo- 
stolum  dictum4):  „Christus  traditus  est  propter  delicta  nostra, 
et  resurrexit  propter  iustificationem  nostram."  Ne  quid  igitur 
humani  generis  saluti  deesset,  quemadmodum  illum  mori,  ita 
resurgere  etiam  oportuit. 

X III.  Quae  comraoda  ex  resurrectione  Christi  ad  homines  redeant. 

Ex  iis  vero,  quae  hactenus  dicta  sunt,  perspicere  possu- 
mus,  quantum  utilitatis  Christi  Domini  resurrectio  fidelibus 
attulerit.  In  resurrectione  enim  Deum  esse  immortalem,  ple- 
num  gloria,  mortis  et  diaboli  victorem  agnoscimus;  quod  de 
Christo  Iesu  sine  ulla  dubitatione  credendum  et  confitendum. 
«st.  Deinde  Christi  resurrectio  nobis  etiam  corporis  resur- 
rectionem  peperit,  tum  quia  eius  mysterii  efficiens  causa  fuit, 


')  Phil.  2,  8.  9.  a)  I  Cor.  15,  12.  seq.  I.  Thes.  4,  12—14.  »)  I.  Petr.  1 ,  3.  4. 

tum  quia  ad  Domini  exemplum  resurgere  omnes  debemus. 
Nam  quod  ad  corporis  resurrectionem  attinet,  Apostolus  ita 
testatur1):  „Per  hominem  mors  et  per  hominem  resurrectio 
mortuorum."  Quaecunque  enim  Deus  in  redemptionis  nostrae 
mysterio  egit,  ad  omnia  Christi  humanitate  tanquam  efficienti 
instrumento  usus  est.  Quare  eius  resurrectio  instrumentum 
quoddam  fuit  ad  resurrectionem  nostram  efficiendam;  exem- 
plar  vero  dici  potest,  quoniam  Christi  Domini  resurrectio 
omnium  est  perfectissima;  ac  quemadmodum  Christi  corpus 
resurgens  ad  immortalem  gloriam  immutatum  est:  ita  nostra 
etiam  corpora,  quae  prius  imbecilla  et  mortalia  fuerant,  glo- 
ria  et  immortalitate  ornata  restituentur.  Ut  enim  Apostolus 
docet2):  „Salvatorem  exspectamus  Dominum  nostrum  Iesum 
Christum,  qui  reformabit  corpus  humilitatis  nostrae  configura- 
tum  corpori  claritatis  suae.a  Hoc  etiam  de  anima  in  pecca- 
tis  mortua  dici  potest,  cui  quo  pacto  Christi  resurrectio  exem- 
plar  proponatur,  idem  Apostolus  iis  verbis  ostendit3) :  „Quo- 
modo  Christus  surrexit  a  mortuis  per  gloriam  Patris,  ita  et 
nos  in  novitate  vitae  ambulemus.  Si  enim  complantati  facti 
sumus  similitudini  mortis  eius,  simul  et  resurrectionis  erimus." 
Et  paucis  interiectis  inquit4):  „scientes  quod  Christus  resur- 
gens  ex  mortuis,  iam  non  moritur;  mors  illi  ultra  non  domi- 
nabitur.  Quod  enim  mortuus  est  peccato,  mortuus  est  semel; 
quod  autem  vivit,  vivit  Deo.  Ita  et  vos  existimate,  vos  mor- 
tuos  quidem  esse  peccato,  viventes  autem  Deo  in  Christo  Iesu." 
XIV.  Quae  ex  Christi  resurrectione  exempla  sint  sumenda. 
Duo  igitur  a  Christi  resurrectione  exempla  petere  debe- 
mus.  Alterum  est,  ut,  postquam  peccati  maculas  eluimus,  no- 
vum  vitae  genus  instituamus,  in  quo  morum  integritas,  inno- 
centia,  sanctitas,  modestia,  iustitia,  beneficentia,  humilitas 
eluceant.  Alterum  est,  ut  in  eo  vitae  instituto  ita  persevere- 
mus,  ut,  adiuvante  Domino,  a  iustitiae  via,  quam  semel  in- 
gressi  fuerimus,  non  excidamus.  Neque  vero  Apostoli  verba 
id  solum  demonstrant,  Christi  resurrectionem  ad  resurrectio- 
nis  exemplum  nobis  proponi:  verum  etiam  resurgendi  virtutem 
nobis  praebere,  viresque  et  spiritum  largiri,  quo  in  sanctitate 
et  iustitia  permaneamus,  ac  Dei  praecepta  servemus,  declarant. 
t  Nam  quemadmodum  ex  eius  morte  non  solum  peccatis  moriendi 
'exemplum  capimus,  sed  virtutem  etiam  haurimus,  qua  peccatis 
moriamur:  ita  eius  resurrectio  ad  iustitiam  consequendam  nobis 
vires  affert,  ut,  deinde  pie  et  sancte  Deum  colentes,  in  novi- 

tate  vitae  ambulemus,  ad  quam  resurgimus.  Hoc  enim  maxime 
resurrectione  sua  Dominus  effecit,  ut  qui  antea  una  cum  illo 
peccatis  et  huic  saeculo  mortui  eramus,  cum  illo  etiam  ad 
novam  vitae  institutionem  et  disciplinam  resurgeremus. 

XV.  Quibus  indiciis  colligatur,  aliquem  secundum  spiritum  cum 
Christo  resurrexisse. 

Huius  resurrectionis  quae  potissimum  signa  observanda 
sint,  Apostolus  nos  admonet;  nam  quum  inquit1):  „Si  con- 
surrexistis  cum  Christo,  quae  sursum  sunt  quaerite,  ubi  Chri- 
stus  est  in  dextera  Dei  sedens:"  plane  ostendit,  eos,  qui  vitam, 
honores,  otium,  divitias,  ibi  maxime,  ubi  Christus  est,  habere 
cupiunt,  vere  cum  Christo  surrexisse;  quum  vero  addit2): 
„Quae  sursum  sunt  sapite,  non  quae  super  terram:  alteram 
etiam  hanc  veluti  notam  apposuit,  qua  perspicere  possimus, 
num  vere  cum  Christo  surreximus.  Ut  enim  corporis  affectio- 
nem  et  valetudinem  gustus  indicare  solet,  ita,  si  „quaecunque3) 
sunt  vera,  quaecunque  pudica,  quaecunque  iusta,  quaecunque 
sancta"  alicui  sapiant,  isque  coelestium  rerum  iucunditatem 
intimo  mentis  sensu  percipiat:  hoc  maximo  argumento  esse 
potest,  eum,  qui  ita  affectus  sit,  ad  novam  et  spiritualem  vitam 
una  cum  Christo  Iesu  surrexisse. 


CAPUT  VII. 
De  sexto  Articulo. 
Ascendit  ad  coelos,  sedet  ad  dexteram  Dei  Patris  omnipotentis. 
i".  Huius  articuli  excellentia  et  primae  partis  sententia. 
David  Propheta,  quum  beatam  et  gloriosam  Domini  ascen- 
sionem  spiritu  Dei  plenus  contemplaretur ,  omnes  ad  eum  tri- 
umphum  summa  laetitia  et  gaudio  celebrandum  illis  verbis 
hortatur ,  quum  inquit 4) :  „  Omnes  gentes  plaudite  manibus, 
iubilate  Deo  in  voce  exultationis :  ascendit  Deus  in  iubila- 
tione."    Ex  quo  intelliget  parochus,  maximo  studio  hoc  my- 
sterium  explicandum  esse,  sibique  diligenter  curandum,  ut  fide- 
les  illud  non  solum  fide  et  mente  percipiant,  sed,  quoad  eius 
fieri  poterit,  iuvante  Domino  factis  etiam  et  vita  exprimere 
studeant.    Quod  igitur  ad  sexti  articuli  explanationem  attinet, 
in  quo  potissimum  de  divino  hoc  mysterio  agitur,  a  priori 
eius  parte  incipiendum  est,  et  quae  eius  sit  vis  atque  senten- 
tia,  aperiendum.   De  Christo  enim  Iesu  illud  etiam  fideles  sine 

ulla  dubitatione  credere  oportet,  eum,  perfecto  iam  et  abso- 
luto  redemptionis  nostrae  mysterio,  ut  homo  est,  in  coelum 
corpore  et  anima  ascendisse.  Nam  ut  Deus  est,  nunquam  ab 
eo  abfuit,  ut  qui  divinitate  sua  loca  omnia  compleat. 

27.  Non  solum  divinitatis  virtute  Christus  ascendit,  sed  vi  etiam 
humanitatis. 

Ascendisse  autem  sua  virtute  doceat,  non  aliena  vi  sub- 
latum,  quemadmodum  Elias1),  qui  „igneo  curru  in  coelum 
evectus  est;"  vel  Habacuc2)  Propheta,  vel  Philippus3)  diaco- 
nus,  qui  divina  virtute  per  aerem  delati  longinqua  terrarum 
spatia  permearunt.  Neque  vero  solum  ut  Deus  praepotenti 
divinitatis  virtute  in  coelos  ascendit,  sed  etiam  ut  homo  est. 
Quamvis  enim  naturali  vi  id  fieri  non  potuerit,  tamen  virtus 
illa,  qua  beata  Christi  anima  praedita  erat,  corpus,  ut  libuit, 
movere  potuit;  corpus  vero,  quod  iam  gloriam  adeptum  erat, 
moventis  animae  imperio  facile  parebat.  Atque  hac  ratione, 
ut  Deus,  et  ut  homo  est,  Christum  in  coelum  sua  virtute 
ascendisse  credimus. 

III.  Quo  sensu  Christus  posteriore  articuli  parte  dicatur  sedere 
ad  dexteram  Dei  Patris. 
In  altera  articuli  parte  haec  sunt:  „Sedet  ad  dexteram 
DeiPatris."  Quo  loco  tropum,  id  est  verbi  immutationem,  licet 
animadvertere ,  frequentem  in  divinis  literis,  quum  humanas 
affectiones  et  membra  ad  nostram  intelligentiam  accommodan- 
tes  Deo  tribuimus;  neque  enim,  quum  spiritus  sit,  quidquam  in 
eo  corporeum  cogitari  potest.  Sed  quoniam  in  humanis  rebus 
ei  maiorem  honorem  tribui  existimamus,  qui  ad  dexteram  col- 
locatus  est,  eandem  rem  ad  coelestia  etiam  transferentes ,  ad 
explicandam  Christi  gloriam ,  quam  ut  homo  prae  caeteris 
omnibus  adeptus  est,  eum  in  Patris  dextera  esse  confitemur. 
Sedere  autem  hoc  loco  non  situm  et  figuram  corporis  signifi- 
cat,  sed  etiam  regiae  surnmaeque  potestatis  ac  gloriae  firmam 
et  stabilem  possessionem,  quam  a  Patre  accepit,  declarat;  de 
quo  ait  Apostolus4):  „Suscitans  illum  a  mortuis,  et  consti- 
tuens  ad  dexteram  suam  in  coelestibus  supra  omnem  princi- 
patum,  et  potestatem,  et  virtutem,  et  dominationem ,  et  omne 
nomen,  quod  nominatur  non  solum  in  hoc  saeculo,  sed  etiam 
in  futuro,  et  omnia  subiecit  sub  pedibus  eius."  Ex  quibus 
verbis  apparet ,  hanc  gloriam  adeo  propriam  et  singularem 
Domini  esse,  ut  cuivis  alii  creatae  naturae  convenire  non  possit. 
Quare  alio  loco  testatur5):  „Ad  quem  autem  Angelorum  dixit 
aliquando:  Sede  a  dexteris  meis?" 

')  IV.  Reg.  2, 11.   *)  Dan.  U,  35.   3)  Act.  8,  39.  *)  Eph.  1,  20.  seq.  6)  Hebr.  1, 13 

IV.  Quare  ascensionis  Ohristi  historia  frequentius  apud  popu 

lum  sit  repetenda. 

Sed  articuli  sensum  parochus  latius  explanabit,  ascensio- 
nis  historiam  persequens,  quam  sanctus  Lucas  Evangelista  in 
Actis  Apostolorum  admirabili  ordine  descripsit.  In  cuius  expli- 
catione  illud  primum  observare  oportebit,  cetera  omnia  mysteria 
ad  ascensionem  tanquam  ad  finem  referri,  in  eoque  omnium  per- 
fectionem  et  absolutionem  contineri.  Nam,  ut  ab  incarnatione 
Domini  omnia  religionis  nostrae  mysteria  initium  habent,  ita 
ascensione  eius  peregrinatio  concluditur.  Praeterea  alia  sym- 
boli  capita,  quae  ad  Christum  Dominum  pertinent,  summam 
eius  humilitatem  et  contemptionem  ostendunt;  neque  enim  ab- 
iectius  aut  humilius  quidquam  cogitari  potest,  quam  quod  Fi- 
lius  Dei  pro  nobis  humanam  naturam  et  imbecillitatem  assum- 
pserit,  patique  et  mori  voluerit.  At  vero,  quod  tum  superiori 
articulo  a  mortuis  resurrexisse,  nunc  vero  in  coelum  ascen- 
disse,  et  ad  Dei  Patris  dexteram  sedere  confitemur,  nihil  ad 
eius  summam  gloriam  divinamque  maiestatem  declarandam 
magnificentius  dici  aut  admirabilius  potest. 

V.  Cur  Christus  in  coelum  ascenderit,  nec  in  terra  potius  regnum 

suum  constituerit. 

lam  his  expositis  accurate  docendum  est,  cuius  rei  causa 
Christus  Dominus  in  coelos  ascenderit.  Primum  enim  ascen- 
dit  propterea,  quod  eius  corpori,  quod  immortalitatis  gloria 
in  resurrectione  donatum  fuerat,  non  terrenae  huius  et  ob- 
scurae  habitationis  locus,  sed  altissimum  et  splendidissimum 
coeli  domicilium  conveniret,  nec  vero  solum,  ut  eius  gloriae 
et  regni  solio  potiretur,  quod  sanguine  meruerat:  verum  etiam 
ut  ea,  quae  ad  salutem  nostram  pertinebant,  curaret,  deinde 
ut  „regnum l)  suum  non  esse  ex  hoc  mundo"  re  ipsa  com- 
probaret;  nam  mundi  regna  terrena  et  fluxa  sunt,  magnisque 
opibus  et  carnis  potentia  nituntur.  Christi  vero  regnum  non 
terrenum,  quale  Iudaei  exspectabant,  sed  spirituale  et  aeter- 
num ;  itemque  eius  opes  et  divitias  spirituales  esse  ipse 
ostendit,  quum  suam  sedem  in  coelis  collocavit.  In  quo  quidem 
regno  illi  ditiores ,  et  omnium  bonorum  copia  affiuentiores 
existimandi  sunt,  qui  ea,  quae  Dei  sunt,  diligentius  quaerunt. 
Nam  et  S.  Iacobus2)  testatur,  Deum  elegisse  „pauperes  in  hoc 
mundo,  divites  in  fide,  et  heredes  regni,  quod  repromisit  Deus 
diligentibus  se."  Sed  illud  etiam  Dominus  noster  in  coelum 
ascendens  efficere  voluit,  ut  nos  eum  ascendentem  mente  et 

desiderio  prosequeremur.  Nam,  quemadmodum  morte  et  re- 
surrectione  sua  moriendi  et  resurgendi  spiritu  exemplum  nobis 
reliquerat:  ita  ascensu  nos  docet  atque  instruit,  ut  in  terris 
positi  in  coelum  nos  cogitatione  conferamus,  confitentes  nos 
peregrinos1)  et  hospites  esse  super  terram  ac  patriam  inqui- 
rentes,  cives2)  esse  sanctorum,  et  domesticos  Dei;  „nostra" 
enim,  ut  idem  inquit  Apostolus3),  „  conversatio  in  coelis  est.tt 
VI.  Quae  beneficia  ex  Christi  assensione  hominibus  sint  collata. 

Iam  vero  vim  et  magnitudinem  inexplicabilium  bonorum, 
quae  in  nos  Dei  benignitas  effundit,  divinus  David,  Apostolo4) 
interprete,  multo  ante  cecinerat  illis  verbis5):  „Ascendens  in 
altum  captivam  duxit  captivitatem ,  dedit  dona  hominibus;" 
nam  decimo  die  Spiritum  sanctum  dedit,  cuius  virtute  atque 
ubertate  complevit  praesentem  illam  fidelium  multitudinem ,  et 
vere  tum  magnifica  illa  promissa  persolvit6):  „Expedit  vobis 
ut  ego  vadam;  si  enim  non  abiero,  Paracletus  non  veniet  ad 
vos;  si  autem  abiero,  mittam  eum  ad  vos."  Ascendit  etiam 
in  coelum  ex  Apostoli7)  sententia,  „ut  appareat  nunc  vultui 
Dei  pro  nobis , "  et  apud  Patrem  advocati  officio  fungatur. 
„Filioli  mei,"  inquit8)  S.  Ioannes,  „haec  scribo  vobis,  ut  non 
peccetis,  sed  et  si  quis  peccaverit,  advocatum  habemus  apud 
Patrem,  Iesum  Christum  iustum,  et  ipse  est  propitiatio  pro 
peccatis  nostris."  Nec  vero  quidquam  est,  unde  fideles  maio- 
rem  laetitiam  et  animi  iucunditatem  capere  debeant,  quam  Ie- 
sum  Christum  patronum  causae  ac  deprecatorem  salutis  «no- 
strae  constitutum  esse,  cuius  sit  apud  aeternum  Patrem  summa 
gratia  et  auctoritas.  „Paravit"  denique  „nobis  locum,"  quod 
etiam  se  facturum  promiserat9),  atque  omnium  nostrum  no- 
mine  caput  ipse  Iesus  Christus  venit  in  coelestis  gloriae  pos- 
sessionem.  Nam  in  coelum  abiens  portas,  quae  Adami  pec- 
cato  interclusae  fuerant,  patefecit,  nobisque  viam  munivit,  qua 
ad  coelestem  beatitudinem  perveniremus ;  quemadmodum  ipse  in 
coena  discipulis  futurum  praedixerat.  Quod  quidem  ut  rei 
etiam  eventu  aperte  comprobaret,  piorum  animas,  quas  ab  in- 
feris  eripuerat,  secum  in  aeternae  beatitudinis  domicilium  in- 
troduxit. 

VII.  Commoda,  quae  Christus  sua  ascensione  nobis  intulit. 
Hanc  coelestium  munerum  admirabilem  copiam  salutaris 
illa  commodorum  series  consecuta  est;  primum  enim  fidei  no- 
strae  merito  maximus  cumulus  accessit;  nam  fides  earum  re- 

rum  est,  quae  sub  aspectum  non  cadunt,  atque  ab  hominum 
ratione  ac  intelligentia  remotae  sunt.  Quare  si  Dominus  a 
nobis  non  discessisset,  fidei  nostrae  meritum  minueretur;  si- 
quidem  a  Christo  Domino  beati  praedicantur  l) ,  „qui  non  vi- 
derunt  et  crediderunt. "  Praeterea  Christi  in  coelum  ascensus 
ad  confirmandam  spem  in  cordibus  nostris  magnum  momen- 
tum  habet.  Nam  quoniam  Christum  hominem  in  coelum 
ascendisse,  et  humanam  naturam  in  dextera  Dei  Patris  collo- 
casse  credimus,  magna  in  spe  sumus,  fore  ut  nos  etiam,  eius 
membra,  illuc  ascendamus,  atque  ibi  cum  capite  nostro  con- 
iungamur.  Quod  ipse  Dominus  his  verbis  testatus  est2):  „Pa- 
ter,  quos  dedisti  mihi,  volo,  ut  ubi  sum  ego,  et  illi  sint  me- 
cum."  Deinde  hoc  quoque  vel  maximum  beneficium  consecuti 
sumus,  quod  amorem  nostrum  ad  coelum  rapuit,  ac  divino 
Spiritu  inflammavit;  nam  verissime  dictum  est;J),  ibi  cor  no- 
strum  esse,  ubi  thesaurus  noster  est. 

VIII.  Non  fuit  nobis  utile,  Christum  in  terris  rnanere. 
Ac  profecto,  si  Christus  Dominus  in  terris  versaretur, 
omnis  nostra  cogitatio  in  ipso  hominis  adspectu  et  consuetu- 
dine  defixa  esset,  et  illum  dumtaxat  hominem  spectaremus, 
qui  nos  tantis  beneficiis  afficeret,  eumque  terrena  quadam  be- 
nevolentia  prosequeremur.  Verum  in  coelum  ascendens,  amo- 
rem  nostrum  spiritualem  reddidit,  effecitque,  ut  quem  nunc 
absentem  cogitamus,  eum  ut  Deum  veneremur  et  diligamus. 
Id  autem  partim  Apostolorum  exemplo  intelligimus ,  quibus 
dum  praesens  affuit  Dominus,  humano  fere  sensu  de  illo  iudi- 
care  videbantur;  partim  vero  ipsius  Domini  testimonio  confir- 
matum  est,  quum  inquit4):  „Expedit  vobis,  ut  ego  vadam." 
Nam  imperfectus  ille  amor,  quo  Christum  Iesum  praesentem 
diligebant,  divino  amore  perficiendus  erat,  idque  Spiritus  san- 
cti  adventu;  quare  statim  addit:  „Si  enim  non  abiero,  Pa- 
racletus  non  veniet  ad  vos.a 

IX.  Post  Christi  ascensionem  ecclesia  maxime  amplificata  fuit. 

Accedit  etiam,  quod  in  terris  domum  suam,  id  est  eccle- 
siam,  amplificavit,  quae  Spiritus  sancti  virtute  et  ductu  gu- 
bernaretur,  Eius  vero  universae  inter  homines  pastorem  et 
summum  antistitem  Petrum,  Apostolorum  principem,  reliquit; 
tum  vero  „dedit5)  quosdam  quidem  Apostolos,  quosdam  autem 
Prophetas,  alios  vero  Evangelistas,  alios  autem  pastores  et 
doctores;"  atque  ita  ad  dexteram  Patris  sedens  aliis  atque 
aliis  diversa  dona  semper  impertitur.    Nam  testatur  Aposto- 

lus1):  „Unicuique  nostrum  datam  esse  gratiam  secundum  men- 
suram  donationis  Christi."  Ad  extremum  vero,  quod  antea 
de  mortis  et  resurrectionis  mysterio  docuimus,  idem  etiam  de 
ascensu  fidelibus  cogitandum  est.  Quamvis  enim  Christi  pas- 
sioni  salutem  et  redemptiOnem  nostram  debeamus,  qui  merito 
suo  aditum  iustis  ad  coelum  aperuit:  tamen  eius  ascensus  non 
solum  veluti  exemplar  nobis  propositum  est,  quo  alte  spectare 
et  spiritu  in  coelum  ascendere  discamus,  sed  divinam  etiam 
virtutem,  qua  id  efficere  possimus,  largitus  est. 


CAPUT  VIII. 
De  septimo  Articulo. 

Inde  venturus  est  iudicare  vivos  et  mortuos. 

I.  Christi  tria  in  suam  ecclesiam  beneficia,  et  articuli  septimi 

sententia. 

Tria  sunt  Domini  nostri  Iesu  Christi  ad  suam  ecclesiam 
decorandam  et  illustrandam  insignia  officia  et  munera:  redem- 
ptionis,  patrocinii  et  iudicii.  Quum  autem  superioribus  arti- 
culis  ab  eo  genus  humanum  passione  et  morte  redemptum 
esse,  ascensu  etiam  in  coelum  nostram  causam  et  patrocinium 
in  perpetuum  susceptum  constet:  sequitur,  ut  eius  iudicium 
hoc  articulo  declaretur;  cuius  articuli  ea  vis  est  et  ratio, 
summo  illo  die  Christum  Dominum  de  universo  hominum  ge- 
nere  iudicaturum  esse. 

II.  Duplex  est  Christi  adventus. 
Sacrae  enim  literae  duos  Filii  Dei  adventus  esse  testan» 
tur:  alterum,  quum  salutis  nostrae  causa  carnem  assumpsit, 
et  homo  in  Virginis  alvo  effectus  est;  alterum,  quum  in  con- 
summatione  saeculi  ad  iudicandos  omnes  homines  veniet.  Hic 
adventus  in  sacris  literis  dies  Domini  appellatur,  de  quo  Apo- 
stolus  ait2):  „Dies  Domini,  sicut  fur  in  nocte,  ita  veniet;" 
et  Salvator  ipse3):  „De  die  autem  illa  et  hora  nemo  scit." 
Ac  de  summo  iudicio  satis  sit  illa  auctoritas  Apostoli 4) : 
„Omnes  nos  manifestari  oportet  ante  tribunal  Christi,  ut  re- 
ferat  unusquisque  propria  corporis,  prout  gessit,  sive  bonum 
sive  malum."  Plena  enim  est  sacra  Scriptura  testimoniorum, 
quae  passim  parochis  occurrent,  ad  rem  non  solum  compro- 
bandam,  sed  etiam  fidelium  oculis  subiiciendam ,  ut,  quemad- 


')  Eph.  4,  7.    2)  L  Thea.  5,  2.   »)  Mat.  24,  36.   *)  II.  Cor.  5,  10. 


63 


Pars  1.    Caput  VIII. 


«3 


modura  a  mundi  initio  dies  ille  Domini,  quo  humanam  carnem 
induit,  omnibus  optatissimus  semper  fuit,  quod  in  eo  mysterio 
liberationis  suae  spem  positam  haberent :  ita  deinceps  post 
Filii  Dei  mortem  et  ascensum  in  coelum  alterum  diem  Domini 
vehementissimo  studio  desideremus  (Tit.  2,  13.),  „exspectan- 
tes  beatam  spem  et  adventum  gloriae  magni  Dei." 

III.   Quoties  quilibet  homo  Christi  iudicis  sententiam  coram 
subire  debeat. 

Sed  duo  tempora  parochis  ad  rei  cxplicationem  obser- 
vanda  sunt,  in  quibus  unicuique  necesse  est  in  conspectum 
Domini  venire,  et  singularum  cogitationum ,  actionum,  verbo- 
rum  denique  omnium  rationem  reddere,  demumque  iudicis 
praesentem  subire  scntentiam.  Primum  est,  quum  unusquis- 
que  nostrum  migrat  e  vita;  nam  statim  ad  Dei  tribunal  sisti- 
tur,  ibique  de  omnibus  iustissima  quacstio  habetur,  quaecun- 
que  aut  egerit,  aut  dixerit,  aut  cogitarit  unquam.  Atque  hoc 
privatum  iudicium  vocatur.  Alterum  vero,  quum  uno  die  at- 
que  uno  in  loco  omnes  simul  homines  ad  tribunal  iudicis  sta- 
bunt,  ut,  omnibus  omnium  saeculorum  hominibus  inspectanti- 
bus  et  audientibus,  singuli  quid  de  ipsis  decretum  et  iudica- 
tum  fuerit  cognoscant;  cuius  sententiae  pronunciatio  impiis  et 
scelestis  hominibus  non  minima  futura  est  poenarum  et  sup- 
pliciorum  pars;  rursus  vero  pii  et  iusti  non  parvum  ex  ea 
praemium  fructumque  percepturi  sunt,  quum  qualis  quisque  in 
hac  vita  fuerit  apparebit.  Hoc  autem  generale  iudicium  ap- 
pellatur. 

IV.  Cur  necesse  fuerit  privato  iudicio  generale  subiicere. 
De  quo  illud  necessario  ostendendum  est,  quae  causa  fu- 
erit,  cur,  praeter  privatum  de  singulis,  alterum  etiam  de  uni- 
versis  hominibus  iudicium  exerceretur.  Nam  quum  vel  ipsis 
hominibus  mortuis  interdum  superstites  sint  filii  parentum  imi- 
tatores,  reliqui  sint  libri,  discipuli,  exemplorum,  orationum, 
actionum  amatores  ac  propugnatores ,  quibus  rebus  ipsorum 
mortuorum  praemia  et  poenas  augeri  necesse  est,  quum  haec 
vel  utilitas  vel  calamitas,  ad  plurimos  pertinens,  non  prius 
finem  habitura  sit,  quam  extremus  veniat  mundo  dies:  aequum 
erat,  de  universa  hac  recte  aut  perperam  factorum  dictorum- 
que  ratione  perfectam  quaestionem  haberi;  quod  fieri  non  po- 
terat,  nisi  facto  communi  omnium  hominum  iudicio.  Accedit 
etiam,  quod  quum  piorum  fama  saepe  laedatur,  impii  vero  in- 
nocentiae  laude  commendentur,  divinae  iustitiae  ratio  postulat, 
ut  pii  ereptam  iniuria  apud  homines  existimationem  in  publico 

aniversorum  hominum  conventu  et  iudicio  recuperent.  Deinde 
vero  boni  et  mali  homines,  quaecunque  in  vita  egerunt,  quum 
non  sine  corporibus  egerint,  omnino  sequitur,  ut  benefacta 
sive  malefacta  ad  corpora  etiam  pertineant,  quae  actionum 
ipsarum  instrumentum  fuerunt.  Maxime  igitur  conveniebat, 
corporibus  una  cum  eorum  animis  debita  aeternae  gloriae 
praemia  aut  supplicia  impertiri ;  quod  quidem  neque  sine 
omnium  hominum  resurrectione ,  neque  sine  generali  iudicio 
fieri  poterat.  Postremo,  quoniam  in  adversis  et  secundis  ho- 
minum  rebus,  quae  promiscue  nonnunquam  bonis  et  malis  eve- 
niunt,  probandum  erat,  nihil  non  infinita  Dei  sapientia  et 
iustitia  geri  ac  gubernari:  par  fuit,  non  solum  bonis  praemia, 
improbis  supplicia  in  futuro  saeculo  constitui,  verum  etiam 
publico  ac  generali  iudicio  decerni,  quo  omnibus  notiora  et 
illustriora  fierent,  atque  ut  Deo  iustitiae  et  providentiae  laus 
ab  omnibus  tribueretur,  pro  iniusta  illa  querela,  qua  sancti 
etiam  viri  deplorare  interdum,  ut  homines,  solebant,  quum 
improbbs  valentes  opibus  et  honoribus  fiorentes  animadverte- 
rent.  Nam  Propheta:  „Mei,"  inquit1),  „pene  moti  sunt  pe- 
des,  pene  effusi  sunt  gressus  mei,  quia  zelavi  super  iniquos 
pacem  peccatorum  videns;"  et  paulo  post2):  „Ecce  ipsi  pec- 
catores  et  abundantes  in  saeculo  obtinuerunt  divitias;  et  dixi: 
Ergo  sine  causa  iustificavi  cor  meum ,  et  lavi  inter  innocentes 
manus  meas,  et  fui  fiagellatus  tota  die,  et  castigatio  mea  in 
matutinis."  Atque  haec  frequens  querela  multorum  fuit.  Ergo 
necesse  erat,  ut  generale  iudicium  exerceretur,  ne  forte  ho- 
mines  dicerent:  Deum3)  circa  cardines  coeli  perambulantem 
non  curare  terrena.  Haec  autem  veritatis  formula  iure  una 
ex  duodecim  fidei  Christianae  articulis  constituta  est,  ut,  si 
quorum  animi  in  providentia  et  iustitia  Dei  nutarent,  huius 
doctrinae  ratione  confirmarentur.  Praeterea  proposito  iudicio 
pios  recreari,  impios  terreri  oportebat,  ut  cognita  Dei  iusti- 
tia  illi  ne  deficerent,  hi  a  malis  aeterni  supplicii  metu  atque 
exspectatione  revocarentur.  Quare  Dominus  et  Salvator  no- 
ster,  quum  de  extremo  die  loqueretur,  declaravit  futurum  ali- 
quando  generale  iudicium,  signaque  adventantis  eius  temporis 
descripsit,  ut,  quum  illa  viderimus,  finem  saeculi  prope  esse 
intelligamus ;  ac  deinde  in  coelum  ascendens  Angelos  misit, 
qui  Apostolos,  eius  absentia  moerentes,  his  verbis  consolaren- 
tur4):  „Hic  Iesus,  qui  assumptus  est  a  vobis  in  coelum,  sic 
veniet,  quemadmodum  vidistis  eum  euntem  in  coelum." 


•)  Ps.  72,  2.    «)  ibid.  12.  13.  14.    *\  T0b.  22,  14.    *)  Act.  1,  11. 

V.  Iuxta  utramque  naturam  Christo  tributa  est  potestas  iudi- 

candi  genus  humanum. 

Verum  Christo  Domino  non  solum  ut  Deo,  sed  etiam  ut 
homini  hoc  iudicium  datum  esse ,  sacrae  literae  declarant. 
Quamvis  enim  iudicandi  potestas  omnibus  sanctae  Trinitatis 
personis  communis  sit,  praecipue  tamen  Filio  eam  tribuimus, 
quod  ipsi  quoque  sapientiam  convenire  dicimus.  Quod  autem 
ut  homo  mundum  iudicaturus  sit,  Domini  testimonio  confirma- 
tur,  qui  inquit1):  „Sicut  Pater  habet  vitam  in  semetipso,  sic 
dedit  et  Filio  habere  vitam  in  semetipso,  et  potestatem  dedit 
ei  iudicium  facere,  quia  filius  hominis  est." 

VI.  Cur  perinde  Patri  vel  Spiritui  sancto  hoc  iudicium  non 

adscribatur. 

Decebat  autem  maxime  a  Christo  Domino  hoc  iudicium 
exerceri,  ut,  quum  de  hominibus  decernendum  esset,  illi  eor- 
poreis  oculis  iudicem  videre,  et  auribus  sententiam,  quae  pro- 
ferebatur,  audire  possent,  et  omnino  iudicium  illud  sensibus 
percipere.  Ac  praeterea  aequissimum  erat,  ut  homo  ille,  qui 
iniquissimis  hominum  sententiis  condemnatus  fuerat,  omnium 
deinde  iudex  sedere  ab  omnibus  conspiceretur.  Quamobrem 
Apostolorum  princeps  quum  in  Cornelii  domo  summa  Christi- 
anae  religionis  capita  exposuisset,  docuissetque  Christum  a 
Iudaeis  in  ligno  suspensum  atque  occisum,  tertia  vero  die  ad 
vitam  resurrexisse,  subiunxit2):  „Et  praecepit  nobis  praedicare 
populo  et  testificari,  quia  ipse  est,  qui  constitutus  est  a  Deo 
iudex  vivorum  et  mortuorum." 

VII.  Quibus  indiciis  extremum  iudicium  imminere  agnoscetur. 
Sed  tria  haec  praecipua  signa  iudicium  antecessura  esse, 

sacrae  literae  declarant:  praedicationem  evangelii  per  uni- 
versum  orbem,  discessionem ,  Antichristum ;  ait  enim  Domi- 
nus3):  „Praedicabitur  hoc  evangelium  regni  in  universo  orbe 
in  testimonium  omnibus  gentibus,  et  tunc  veniet  consummatio ;  * 
et  Apostolus  nos  admonet,  ne  ab  aliquo  seducamur4),  „quasi 
instet  dies  Domini;  quoniam,  nisi  venerit  discessio  primum,  et 
revelatus  fuerit  homo  peccati,"  iudicium  non  fiet. 

VIII.  Quomodo  fiet  iudicium,  quaque  ratione  de  omnibus  fere- 

tur  sententia. 

Quae  autem  iudicii  forma  et  ratio  futura  sit,  parochis  ex 
Danielis  oraculis,  tum  ex  sanctorum  Evangeliorum  et  Apo- 
stoli  doctrina  facile  erit  cognoscere.  Praeterea  sententia,  quae 
a  iudiee  pronuncianda  sit,  diligentius  hoc  loco  expendend» 

»J  Io.  5,  26.  seq.    »)  Aot.  10,  42.   »)  Mat.  24,  14.   *)  H.  Thess.  2,  8.  seq. 

erit.  Christus  enim  Salvator  noster,  laetis  oculis  pios  a  dex- 
tera  stantes  intuens,  ita  de  illis  iudicium  summa  cum  benigni- 
tate  pronunciabit x) :  „Venite  benedicti  Patris  mei;  possidete 
regnum,"  quod  „paratum"  est  „vobis  a  constitutione  mundi." 
Quibus  verbis  nihil  iucundius  audiri  posse  illi  intelligent,  qui 
ea  cum  impiorum  damnatione  contulerint,  ac  cum  animo  suo 
cogitaverint,  iis  verbis  pios  et  iustos  homines  a  laboribus  ad 
quietem,  a  lacrymarum  valle  ad  summum  gaudium,  a  miseriis 
ad  perpetuam  beatitudinem,  quam  illi  caritatis  officiis  promeriti 
fuerint,  vocari. 

/X  Quibus  poenarum  generibus  impii  a  sinistris  constituti  af- 

ficientur. 

Deinde  ad  eos,  qui  a  sinistra  stabunt,  conversus,  suam 
iustitiam  in  eos  effundet  his  verbis'2):  „Discedite  a  me  ma- 
ledicti  in  ignem  aeternum,  qui  paratus  est  diabolo  et  angelis 
eius."  Prioribus  enim  illis  verbis,  „Discedite  a  me,"  maxima 
poena  significatur,  qua  impii  plectendi  erunt,  quum  a  Dei 
aspectu  quam  longissime  eiicientur,  neque  ulla  spes  eos  con- 
solari  poterit,  fore  aliquando,  .ut  tanto  bono  perfruantur.  At- 
que  haec  quidem  a  theologis  poena  damni  appellata  est,  quod 
scilicet  impii  apud  inferos  divinae  visionis  luce  perpetuo  cari- 
turi  sint.  Quod  vero  additur:  „Maledicti,"  mirum  in  modum 
auget  iilorum  miseriam  et  calamitates.  Si  enim,  quum  a  di- 
vina  praesentia  expellendi  essent,  aliqua  saltem  benedictione 
digni  haberentur,  hoc  profecto  magno  eis  solatio  esse  potuis- 
set;  at  quoniam  nihil  eiusmodi  ipsis  exspectandum  est,  quod 
calamitatem  leviorem  faciat:  iure  optimo,  quum  expellentur, 
divina  iustitia  eos  omni  maledictione  persequetur. 

X.  De  poena  sensus,  et  societate  damnatorum. 

Sequitur  deinde:  „in  ignem  aeternurn;"  quod  quidem  al- 
terum  poenarum  genus  poenam  sensus  theologi  vocarunt: 
propterea  quod  sensu  corporis  percipiatur,  ut  in  verberibus  et 
flagellis,  aliove  graviore  suppliciorum  genere,  inter  quae  dubi- 
tari  non  potest  ignis  tormenta  summum  doloris  sensum  efficere. 
Cui  malo  quum  accedat,  ut  perpetuum  tempus  duraturum  sit, 
ex  eo  ostenditur,  damnatorum  poenam  omnibus  suppliciis  cu- 
mulandam  esse.  Atque  hoc  magis  declarant  verba  illa,  quae 
in  extrema  sententiae  parte  posita  sunt:  „qui  paratus  est  dia- 
bolo,  et  angelis  eius."  Quum  enim  ita  comparatum  sit,  ut 
omnes  molestias  levius  feramus,  si  calamita^is  nostrae  socium 
aliquem  et  consortem  habeamus,  cuius  prudentia  atque  huma- 

nitate  aliqua  ex  parte  iuvari  possimus :  quae  tandem  erit 
damnatorum  miseria,  quibus  in  tantis  aerumnis  a  perditissimo- 
rum  daemonum  societate  divelli  nunquam  licebit?  Et  haec 
quidem  sententia  in  impios  iustissime  a  Domino  Salvatore  nostro 
feretur,  ut  qui  omnia  verae  pietatis  opera  neglexerint,  et  esu- 
rienti  ac  sitienti  nec  cibum  nec  potum  ministraverint,  hospi- 
tem  non  exceperint,  nudum  non  operuerint,  aut  in  carcere 
inclusum  aegrumque  non  visitarint. 

XI.   Iudicii  materia  saepius  fidelis  populi  auribus  inculcari 

debet. 

Haec  sunt,  quae  pastores  fidelis  populi  auribus  saepissime 
inculcare  debent.  Nam  huius  articuli  veritas  fide  concepta 
maximam  vim  habet  ad  frenandas  pravas  animi  cupiditates, 
atque  a  peccatis  homines  abstrahendos.  Quare  in  Ecclesia- 
stico  (7,  40.)  dictum  est:  „In  omnibus  operibus  tuis  memorare 
novissima  tua,  et  in  aeternum  non  peccabis."  Ac  profecto 
vix  quisquam  adeo  praeceps  in  scelera  feretur,  quem  illa  cogi- 
tatio  ad  pietatis  studium  non  revocet,  fore  aliquando,  ut  ei 
apud  iustissimum  iudicem,  omnium  non  solum  factorum  dicto- 
rumque,  sed  occultissimarum  etiam  cogitationum  ratio  reddenda, 
et  pro  meritis  poena  persolvenda  sit.  Iustus  vero  ad  colen- 
dam  iustitiam  magis  ac  magis  incitetur,  ac  summa  laetitia 
efferatur  necesse  est,  quamvis  etiam  in  egestate,  infamia,  cru- 
ciatibus  vitam  degat,  quum  animum  ad  eum  diem  refert,  quo 
post  aerumnosae  huius  vitae  certamina  victor  universis  homi- 
nibus  audientibus  declarabitur ;  et  divinis,  atque  illis  quidem 
aeternis  honoribus,  in  coelestem  patriam  receptus,  afficietur. 
Quod  igitur  reliquum  est,  hortari  fideles  oportet,  ut  optime 
vivendi  rationem  comparent,  ad  omne  pietatis  studium  se  exer- 
ceant,  quo  possint  adventantem  magnum  illum  diem  Domini 
maiore  cum  securitate  animi  exspectare,  atque  adeo,  ut  filios 
decet,  cum  summa  cupiditate  expetere. 


CAPUT  IX. 
De  octavo  Articnlo. 

Credo  in  Spiritum  sanctum. 
/.  Quanta  sit  fidei  in  Spiritum  sanctum  necessitas  et  fructus. 

Hactenus,  quae  ad  primam  et  secundam  sanctae  Trinita- 
tis  personam  pertinebant,  quantum  propositi  argumenti  ratio 

postulare  videbatur,  exposita  sunt:  sequitur  nunc,  ut  illa  etiam, 
quae  in  symbolo  de  tertia  persona,  hoc  est  de  Spiritu  sancto, 
traduntur,  explicentur.  Qua  in  re  declaranda  omne  studium 
et  diligentiam  pastores  adhibebunt,  quum  homini  Christiano 
non  magis  liceat  hanc  partem  ignorare,  vel  de  ea  minus  recte 
sentire,  quam  de  aliis  superioribus  articulis  existimandum  sit. 
Quare  Apostolus  non  permisit  Ephesios  quosdam  Spiritus 
sancti  personam  ignorare;  a  quibus  quum  quaesisset  *) ,  „an 
Spiritum  sanctum  accepissent,"  quum  illi,  „ne  si  Spiritus 
sanctus  quidem  esset,  se  scire"  respondissent,  statim  rogavit: 
„In  quo  ergo  baptizati  estis?"  Quibus  verbis  significavit 
distinctam  huius  articuli  notitiam  fidelibus  maxime  necessariam 
esse;  ex  qua  eum  praecipue  fructum  capiunt,  quod  quum  at- 
tente  cogitant,  se  quidquid  habent  Spiritus  sancti  munere  et 
beneficio  consecutos  esse,  tum  vero  de  se  ipsis  modestius  et 
humilius  sentire,  et  in  Dei  praesidio  omnem  spem  ponere  in- 
cipiunt,  qui  primus  homini  Christiano  gradus  ad  summam  sa- 
pientiam  et  felicitatem  esse  debet. 

I/.  Spiritus  sancti  verbum  non  ita  tertiae  personae  Trinitatis 
convenit,  ut  etiam  aliis  tribui  non  possit. 
Huius  igitur  articuli  explanationem  a  vi  et  notione,  quae 
hoc  loco  Spiritus  sancti  vocabulo  subiecta  est,  exordiri  opor- 
tebit;  nam  quum  illud  aeque  de  Patre  et  Filio  rectissime  di- 
catur,  (uterque  enim  spiritus  est,  et  sanctus,  si  quidem  Deum 
spiritum  esse  confitemur),  deinde  vero  hac  voce  angeli  etiam, 
et  piorum  animae  significentur :  cavendum  est,  ne  populus 
verbi  ambiguitate  in  errorem  inducatur.  Quare  docendum  est, 
in  hoc  articulo  Spiritus  sancti  nomine  tertiam  Trinitatis  per- 
sonam  intelligi,  quomodo  in  sacris  literis,  tum  veteris  non- 
nunquam,  tum  novi  Testamenti  frequenter  accipitur;  nam  Da- 
vid  precatur2):  „et  Spiritum  sanctum  tuum  ne  auferas  a  me;u 
in  libro  Sapientiae  legimus3):  „Sensum  tuum  quis  sciet,  nisi 
tu  dederis  sapientiam,  et  miseris  Spiritum  sanctum  tuum  de 
altissimis?"  et  alibi4):  „Ipse  creavit  illam  in  Spiritu  sancto." 
In  novo  vero  Testamento  iubemur5)  „baptizari  in  nomine 
Patris,  et  Filii  et  Spiritus  sancti;"  et  sanctissimam  Virgi- 
nem6)  „de  Spiritu  sancto  concepisse"  legimus;  tum  vero  a 
Bancto  Ioanne7)  ad  Christum  mittimur,  „qui  nos  Spiritu  san- 
cto  baptizat;"  ac  plurimis  praeterea  aliis  in  locis  ea  vox  le- 
gentibus  occurrit. 


»)  Act.  19,  2.  seq.  »)  Ps.  50,  13.  ■')  Sap.  9,  17.  »)  Eccles.  1,  9.  s)  Mat.  28,  19. 
•)  Ib.  1,  18.  20.  Luc.  1,  35.    ■>)  Io.  1,  33.  Marc.  1,  18. 

III.  Quare  tertiae  personae  Trinitatis,  perinde  ac  aliis  duabus, 

proprium  nomen  non  sit  tributum. 

Verum  nemo  mirari  debet,  tertiae  personae,  quemadmodum 
primae  et  secundae,  proprium  nomcn  tributum  non  esse.  Nam 
secunda  persona  ideo  proprium  nomen  habet,  et  Filius  dici- 
tur,  quia  eius  aeternus  a  Patre  ortus  proprie  generatio  yoca- 
tur,  ut  in  superioribus  articulis  explicatum  est.  Ut  igitur  or- 
tus  ille  generationis  nomine  significatur,  ita  personam,  quae 
emanat,  proprie  Filium  appellamus,  et  a  qua  emanat,  Patrem. 
Nunc  quum  tertiae  personae  productioni  proprium  nomen  im- 
positum  non  sit,  sed  spiratio  et  processio  appelletur:  sequi- 
tur,  ut  etiam  persona,  quae  producitur,  suo  nomine  careat. 
Nullum  autem  proprium  nomen  eius  emanatio  habet,  propter- 
ea  quod  nomina,  quae  Deo  tribuuntur,  a  rebus  creatis  mu- 
tuari  cogimur;  in  quibus  quoniam  nullam  aliam  naturae  et 
essentiae  communicandae  rationem ,  quam  generandi  virtute 
agnoscimus:  ob  eam  causam  fit,  ut  rationem,  qua  se  ipsum 
totum  Deus  vi  amoris  communicat,  proprio  vocabulo  exprimere 
non  possimus.  Quare  communi  „Spiritus  sancti"  nomine  tertia 
persona  appellata  est,  quod  quidem  illi  maxime  convenire  ex 
eo  intelligimus,  quia  spiritualem  vitam  in  nos  infundit,  ac  sine 
eius  sanctissimi  numinis  afflatu  nihil  aeterna  vita  dignum  effi- 
cere  possumus. 

IV.  Spiritus  sanctus  Deus  est,  eiusdem  omnino  cum  Patre  et 

Filio  potentiae  et  naturae. 

Verum  explicata  vocabuli  significatione  docendus  in  pri- 
mis  erit  populus,  Spiritum  sanctum  aeque  ac  Patrem  et  Fi- 
lium  Deum  esse,  eidem  aequalem,  aeque  omnipotentem,  aeter- 
num,  et  infinitae  perfectionis,  summum  bonum  ac  sapientissi- 
mum,  eiusdemque  cum  Patre  et  Filio  naturae.  Quod  quidem 
illius  vocis  „in,"  quum  dicimus:  „Credo  in  Spiritum  sanctum," 
proprietas  satis  indicat,  quae  ad  exprimendam  fidei  nostrae 
vim  singulis  Trinitatis  personis  apposita  est.  Atque  id  etiam 
aperta  sacrarum  literarum  testimonia  confirmant.  Nam  quum 
S.  Petrus  in  Actis  Apostolorum ')  dixisset:  „Anania,  cur  ten- 
tavit  satanas  cor  tuum,  mentiri  te  Spiritui  sancto?"  mox  in- 
quit:  „non  es  mentitus  hominibus,  sed  Deo."  Quem  prius 
Spiritum  sanctum  appellaverat ,  eundem  statim  Deum  vocat. 
Apostolus  etiam  ad  Corinthios,  quem  Deum  dixerat,  Spiritum 
sanctum  esse  interpretatur:  „Divisiones,"  inquit2),  „operatio- 
num  sunt:  idem  vero  Deus,  qui  operatur  omnia  in  omnibus:u 


>)  Act.  5.  3.  4.       I.  Cor.  12.  fi.  11. 

deinde  subiungit:  „Haec  autem  omnia  operatur  unus  atque 
idem  Spiritus ,  dividens  singulis  prout  vult. "  Praeterea  in 
Actis  Apostolorum,  quod  uni  Deo  prophetae  tribuunt,  ille 
Spiritui  sancto  adscribit.  Dixerat  enim  Isaias  ') :  „  Audivi 
vocem  Domini  dicentis:  „Quem  mittam?  et  dixit  mihi:  Vade, 
et  dices  populo  huic:  Excaeca  cor  populi  huius,  et  aures  eius 
aggrava,  et  oculos  eius  claude,  ne  forte  videat  oculis  suis,  et 
auribus  suis  audiat. "  Quae  verba  qaum  Apostolus  citaret: 
„Bene,"  inquit'2),  Spiritus  sanctus  locutus  est  per  Isaiam  pro- 
phetam."  Deinde  vero,  quum  Scriptura  Spiritus  sancti  perso- 
nam  cum  Patre  et  Filio  coniungit,  ut  quum  Patris,  et  Filii  et 
Spiritus  sancti  nomen  in  baptismo  adhiberi  praecipit,  nullus 
nobis  de  huius  mysterii  veritate  dubitandi  locus  relinquitur. 
Nam  si  Pater  Deus  est,  et  Filius  Deus,  omnino  fateri  cogimur, 
etiam  Spiritum  sanctum,  qui  cum  eis  pari  honoris  gradu  con- 
iungitur,  Deum  esse.  Accedit  autem,  quod  is,  qui  in  nomine 
cuiusvis  rei  creatae  baptizatur,  nullum  ex  eo  fructum  consequi 
potest.  „Numquid  in  nomine  Pauli,"  inquit3),  „baptizati 
estis?"  ut  ostenderet,  hoc  eis  nihil  ad  comparandam  salutem 
profuturum  esse.  Quum  igitur  baptizemur  in  nomine  Spiritus 
sancti,  eum  esse  Deum  fateri  oportet.  Sed  hunc  eundem  trium 
personarum  ordinem,  quo  Spiritus  sancti  divinitas  comprobatur, 
licet  animadvertere  tum  in  epistola  Ioannis4):  „Tres  sunt,  qui 
testimonium  dant  in  coelo,  Pater,  Verbum  et  Spiritus  sanctus, 
et  hi  tres  unum  sunt;"  tum  ex  praeclaro  illo  sanctae  Trini- 
tatis  elogio,  quo  divinae  laudes  et  psalmi  concluduntur:  „Glo- 
ria  Patri,  et  Filio  et  Spiritui  sancto."  Postremo,  quod  ad  eam 
veritatem  confirmandam  maxime  pertinet,  quaecunque  Dei  pro- 
pria  esse  credimus,  ea  Spiritui  sancto  convenire  sacrae  literae 
testantur.  Quare  illi  templorum  honorem  tribuunt,  ut  quum 
Apostolus  ait5):  „An  nescitis,  quoniam  membra  vestra  templum 
sunt  Spiritus  sancti?"  item  „sanctificationem6)  et  vivificatio- 
nem7),  et  scrutari6)  profunda  Dei,  et  per  Prophetas9)  lo- 
qui,  et  ubique x")  esse,"  quae  omnia  divino  tantum  numini 
tribuenda  sunt. 

V.  Certo  credendum  est,  Spiritus  sancti  vocabulum  tertiam  di- 
vinitatis  personam  per  se  subsistentem  significare. 

Sed  illud  praeterea  fidelibus  accurate  explanandum  est, 
Spiritum  sanctum  ita  Deum  esse,  ut  eum  tertiam  personam, 
in  divina  natura  a  Patre  et  Filio  distinctam,  et  voluntate  pro- 
ductam  confiteri  oporteat;  nam  ut  alia  Scripturarum  testimo- 

»)  Is.  6.  8—10.  2)  Act.  28,  25.  >)  I.  Cor.  1 ,  13.  •»)  I.  Io.  5,  7.  «)  I.  Cor.  6,  19. 
«"!  I.  Petr.  1.  2.       To  (?.  CA.    *)  I.  Cor.  2,  10.    «)  II.  Petr.  1,  21.  ,'<>)  Ps.  138,  7. 

nia  omittantur,  baptismi  forma,  quam  Salvator  noster  docuit, 
apertissime  ostendit,  „Spiritum  sanctum  tertiam  esse  perso- 
nam,  quae  in  divina  natura  per  se  constet,  et  ab  aliis  distin- 
cta  sit."  Quod  etiam  Apostoli  verba  declarant,  quum  in- 
quit1):  „Gratia  Domini  nostri  Iesu  Christi,  et  caritas  Dei,  et 
communicatio  sancti  Spiritus  sit  cum  omnibus  vobis,  Amen." 
Idem  vero  multo  apertius  demonstrant,  quae  patres  in  Con- 
stantinopolitano  primo  Concilio  hoc  loco  ad  confutandam  im- 
piam  Macedonii  amentiam  addiderunt:  „Et  in  Spiritum  san- 
ctum,  Dominum,  et  vivificantem ,  qui  ex  Patre  Filioque  proce- 
dit;  qui  cum  Patre  et  Filio  simul  adoratur  et  conglorificatur; 
qui  locutus  est  per  Prophetas."  Quod  igitur  Spiritum  san- 
ctum  Dominum  confitentur,  in  eo  declarant,  quantum  Angelis 
antecellat,  qui  tamen  nobilissimi  spiritus  a  Dco  conditi  sunt. 
Illos  enim  omnes  S.  Paulus  testatur  esse2)  „ administratorios 
spiritus,  in  ministerium  missos,  propter  eos,  qui  hereditatem 
capiunt  salutis."  Vivificantem  vero  appellant,  quod  anima 
cum  Deo  coniuncta  magis  vivit,  quam  corpus  animae  coniun- 
ctione  alitur  ac  sustinetur.  Quoniam  vero  Spiritui  sancto  sa- 
crae  literae  hanc  animae  cum  Deo  coniunctionem  tribuunt, 
rectissime  vivificantem  Spiritum  sanctum  vocari  perspicuum  est. 

VI.  Spiritum  sanctum  a  Patre  et  Filio  tanquam  ab  uno  prin- 
cipio  procedere  declarant. 

Iam  vero  quod  sequitur:  „Qui  ex  Patre  Filioque  proce- 
dit,"  docendi  sunt  fideles,  Spiritum  sanctum  a  Patre  et  Filio 
tanquam  ab  uno  principio  aeterna  processione  procedere.  Id 
enim  ecclesiastica  regula,  a  qua  Christiano  non  licet  aberrare, 
credendum  nobis  proponit,  et  divinarum  literarum  et  conci- 
liorum  auctoritate  confirmatur.  Nam  Christus  Dominus,  quum 
de  Spiritu  sancto  loqueretur,  dixit3):  „Ille  me  clarificabit, 
quia  de  meo  accipiet."  Hoc  idem  ex  eo  colligitur,  quod  in 
Scripturis  sacris  Spiritus  sanctus  nonnunqum  Spiritus  Christi, 
interdum  Spiritus  Patris  appellatur;  modo  a  Patre,  modo  a 
Filio  mitti  dicitur,  ut  aeque  a  Patre  et  Filio  procedere,  non 
obscure  significetur.  „Qui  Spiritum  Christi  non  habet,"  in- 
quit  St.  Paulus4),  „hic  non  est  eius;"  et  idem  Spiritum  Chri- 
sti  vocat,  quum  ad  Galatas  inquit5):  „Misit  Deus  Spiritum 
Filii  sui  in  corda  vestra,  clamantem  Abba,  Pater."  Apud  san- 
ctum  Matthaeum6)  Spiritus  Patris  appellatur:  „Non  vos  estis, 
qui  loquimini,  sed  Spiritus  Patris  vestri;"  et  Dominus  in  coena 
inquit*):   „Paracletus,  quem  ego  mittam  vobis,  Spiritum  ve- 


')  tl.  Cor.  13,  13.  2)  Hebr.  1,  14.  »)  Io.  16,  14.  *)  Rom.  8,  9.  5)  Gal.  4,  6. 
«)  Mat.  10,  20.    ^  io.  15.  26. 

ritatis,  qui  a  Patre  procedit,  ille  testimonium  perhibebit  de 
me.a  Tum  alibi  eundem  Spiritum  sanctum  a  Patre  mittendum 
affirmat  his  verbis1):  „Quem  mittet  Pater  in  nomine  meo." 
Ex  quibus  verbis  quum  processionem  Spiritus  sancti  intelliga- 
mus,  perspicuum  est,  eundem  ab  utroque  procedere.  Haec  sunt, 
quae  de  Spiritus  sancti  persona  tradenda  erunt. 

VII.  Quum  opera  Trinitatis  sint  indivisa,  quare  peculiariter 
quidam  effectus  et  dona  Spiritui  S.  tribuantur. 

Docere  praeterea  oportebit,  quosdam  esse  Spiritus  sancti 
admirabiles  effectus,  et  amplissima  quaedam  munera,  quae  ab 
ipso  tanquam  a  perenni  bonitatis  fonte  oriri  et  manare  dicun- 
tur.  Quamvis  enim  sanctissimae  Trinitatis  opera,  quae  extrin- 
secus  fiunt,  tribus  personis  communia  sint:  ex  iis  tamen  multa 
Spiritui  sancto  propria  tribuuntur,  ut  intelligamus,  illa  in  nos 
a  Dei  immensa  caritate  proficisci;  nam  quum  Spiritus  sanctus 
a  divina  voluntate  veluti  amore  infiammata  procedat :  perspici 
potest,  eos  effectus,  qui  proprie  ad  Spiritum  sanctum  refe- 
runtur,  a  summo  erga  nos  Dei  amore  oriri.  Quare  ex  eo 
consequitur,  ut  Spiritus  sanctus  donum  appelletur;  nam  doni 
vocabulo  significatur  id,  quod  benigne  et  gratuito,  nulla  spe 
remunerationis  proposita,  donatur.  Ac  proinde  quaecunque 
bona  et  beneficia  a  Deo  in  nos  collata  sunt,  („quid  autem  ha- 
bemus,  quod  a  Deo,"  ut  inquit  Apostolus2),  „non  acceperimus?") 
ea  nobis  Spiritus  sancti  concessu  et  munere  data  esse,  pio  et 
grato  animo  agnoscere  debemus. 

VIII.  Qui  qualesve,  et  quanti  sint  Spiritus  S.  effectus. 

Eius  autem  plures  effectus  sunt;  nam,  ut  mundi  creatio- 
nem  creatarumque  rerum  propagationem  et  gubernationem 
omittamus,  de  quibus  in  primo  articulo  commemoravimus,  vi- 
vificationem  Spiritui  sancto  proprie  tribui,  paulo  ante  demon- 
stratum  est,  et  Ezechielis  testimonio  confirmatur:  „Dabo," 
inquit'^,  „vobis  Spiritum  et  vivetis."  Praecipuos  tamen  et 
maxime  prpprios  Spiritus  sancti  effectus  Propheta  enumerat4): 
„Spiritum  sapientiae  et  intellectus,  spiritum  consilii  et  forti- 
tudinis,  spiritum  scientiae  et  pietatis,  et  spiritum  timoris  Do- 
mini;a  quae  dona  Spiritus  sancti  vocantur,  interdum  autem 
Spiritus  sancti  nomen  eis  tribuitur.  Quare  sapienter  divus 
Augustinus  monet5),  animadvertendum  esse,  quum  in  sacris 
literis  huius  vocis  Spiritus  sancti  mentio  fit,  ut  diiudicare  pos- 
simus,  tertiamne  Trinitatis  personam ,  an  eius  effectus  atque 


")  Io.  14,  26.  2)  I.  Cor.  4,  7.  *)  Ez.  37,  6.  ■<)  Is.  11,  2.  3.  »)  de  Trinitat.  15. 
e.  18.  19. 

operationes  significet;  nam  haec  duo  eodem  intervallo  distin- 
guenda  sunt,  quo  etiam  creatorem  a  rebus  creatis  differre 
credimus.  Atque  haec  eo  diligentius  explicanda  sunt,  quod 
ex  hisce  Spiritus  sancti  donis  Christianae  vitae  praecepta  hau- 
rimus,  sentireque  possumus,  an  Spiritus  sanctus  in  nobis  sit. 
Verum  prae  ceteris  eius  ampJissimis  muneribus  gratia  illa 
praedicanda  est,  quae  nos  iustos  facit,  signatque ')  „Spiritu 
promissionis  sancto,  qiii  est  pignus  hereditatis  nostrae."  Haec 
enim  mentem  nostram  arctissimo  amoris  vinculo  Deo  iungit, 
ex  quo  fit,  ut  summo  pietatis  studio  accensi,  novam  vitam  in- 
stituamus,  ac  „naturaea)  divinae  participes  effecti,  filii3)  Dei 
nominemur  et  vere  simus.a 


CAPUT  X. 
De  nono  Articulo. 

Credo  sanctam  Ecclesiam  Catholicam,  Sanctorum  communionem. 

1.  Quibus  de  causis  nonus  articulus  omnium  frequentissime  po- 
pulo  inculcandus  sit. 
Quanta  diligentia  curare  pastores  debeant,  ut  huius  noni 
articuli  veritatem  fidelibus  explicent,  si  duo  potissimum  con- 
siderantur,  facile  cognosci  poterit.  Primum  enim,  teste  S. 
Augustino4),  Prophetae  planius  et  apertius  de  ecclesia,  quam 
de  Christo  locuti  sunt,  quum  in  eo  multo  plures  errare  ac 
decipi  posse,  quam  in  incarnationis  Sacramento ,  praeviderent. 
Neque  enim  defuturi  erant  impii,  qui  ad  simiae  imitationem, 
quae  se  hominem  esse  fingit,  solos  se  catholicos  esse  profite- 
rentur,  et  catholicam  ecclesiam  apud  se  tantum  non  minus 
nefarie  quam  superbe  affirmarent.  Deinde  si  quis  hanc  veri- 
tatem  firmo  animo  conceptam  habuerit,  facile  horrendum  hae- 
resis  periculum  effugiet.  Non  enim,  ut  quisque  primum  in 
fide  peccarit,  haereticus  dicendus  est;  sed  qui  ecclesiae  au- 
ctoritate  neglecta  impias  opiniones  pertinaci  animo  tuetur. 
Quum  igitur  fieri  non  possit,  ut  aliquis  se  haeresis  peste  com- 
maculet,  si  iis  fidem  adhibeat,  quae  in  hoc  articulo  credenda 
proponantur:  curent  omni  studio.  pastores,  ut  fideles,  cognito 
hoc  mysterio,  contra  adversarii  artes  muniti  in  fidei  veritata 
perseverent.  Pendet  autem  hic  articulus  a  superiori ,  quia, 
quum  iam  demonstratum  sit,  Spiritum  sanctum  omnis  sancti- 


')  Eph.  1,  13.  U.    »)  II.  Petr.  1,  i.    >)  I.  Io.  3,  1.    *)  iu  ps.  30. 

tatis  fontem  et  largitorem  esse,  nunc  ab  eodem  ecclesiam  san- 
ctitate  donatam  confitemur. 

II.  Quid  peculiari  ratione  nomine  ecclesiae,  quidque  generatim 

denotetur. 

Ac  quoniam  ecclesiae  vocem  Latini  a  Graecis  mutuati 
post  divulgatum  evangelium  ad  res  sacras  transtulerunt :  quam 
vim  habeat  hoc  vocabulum,  aperiendum  est.  Significat  autem 
ecclesia  evocationem;  verum  scriptores  postea  usurparunt  pro 
concilio  et  concione.  Neque  vero  refert,  utrum  populus  ille 
veri  Dei,  an  falsae  religionis  cultor  exstiterit;  in  Actis  enim 
de  Ephesino  populo  scriptum  est,  cum  scriba  turbas  sedasset, 
dixisse1):  „Si  quid  autem  alterius  rei  quaeritis,  in  legitima 
ecclesia  poterit  absolvi."  Legitimam  vocat  ecclesiam  popu- 
lum  Ephesinum,  Dianae  cultui  addictum.  Neque  solum  gen- 
tes,  quae  Deum  non  noverunt,  sed  etiam  malorum  et  impio- 
rum  hominum  concilia  interdum  ecclesia  nominantur.  „Odivi,a 
inquit  Propheta2),  „ecclesiam  malignantium,  et  cum  impiis  non 
sedebo."  Communi  vero  deinde  sacrarum  Scripturarum  con- 
suetudine  haec  vox  ad  rempublicam  Christianam,  fideliumque 
tantum  congregationes  significandas  usurpata  est;  qui  scilicet 
ad  lucem  veritatis  et  Dei  notitiam  per  fidem  vocati  sunt,  ut, 
reiectis  ignorautiae  et  errorum  tenebris,  Deum  verum  et  vi- 
vum  pie  et  sancte  colant,  illique  ex  toto  corde  inserviant;  at- 
que,  ut  unico  verbo  haec  res  tota  absolvatur,  „Ecclesia,"  ut 
ait  S.  Augustinus 3) ,  „est  populus  fidelis  per  universum  orbem 
dispersus. " 

III.  Quae  potissimum  mysteria  in  vocabulo  ecclesiae  contem- 

planda  offerantur. 

Nec  "vero  levia  mysteria  in  hoc  vocabulo  continentur. 
Etenim  in  evocatione,  quam  ecclesia  significat,  statim  divinae 
gratiae  benignitas  et  splendor  elucet,  intelligimusque  eccle- 
siam  ab  aliis  rebus  publicis  maxime  differre.  Illae  enim  hu- 
mana  ratione  et  prudentia  nituntur,  haec  autem  Dei  sapientia 
et  consilio  constituta  est.  Vocavit  enim  nos  intimo  quidem 
Spiritus  sancti  affiatu,  qui  corda  hominum  aperit,  extrinsecus 
autem  pastorum  et  praedicatorum  opera  ac  ministerio.  Prae- 
terea  ex  hac  vocatione  quis  nobis  finis  propositus  esse  debeat, 
nimirum  aeternarum  rerum  cognitio  et  possessio,  is  optime  per- 
spiciet,  qui  animadverterit,  cur  olim  fidelis  populus  sub  lege 
positus  „synagoga,"  id  est  congregatio,  diceretur.  Nam,  ui 
docet  sanctus  Augustinus4),  hoc  ei  nomen  impositum  est,  quia 


')  Act.  19,  39.    »)  Ps.  25,  5.    3)  in  Ps.  149.   *)  in  Ps.  77  et  81. 

pecudum  more,  quibus  magis  congregari  convenit,  terrena  et 
caduca  tantum  bona  spectaret.  Quare  merito  Christianus  po- 
pulus  non  synagoga,  sed  ecclesia  dicitur,  quia  terrenis  et  mor- 
talibus  rebus  contemptis  coelestes  et  aeternas  tantummodo  con- 
sectatur. 

IV.  Quibus  nominibus  Christianorum  universitas  in  sacris  literis 

descripta  inveniatur. 

Multa  praeterea  nomina,  quae  plena  sunt  mysteriis,  ad 
Christianam  rempublicam  significandam  traducta  sunt;  nam  et 
domus  et  aedificium  Dei  ab  Apostolo  vocatur.  „Si  tardavero" 
inquit  ad  Timotheum1),  „ut  scias,  quo  modo  oporteat  te  in 
domo  Dei  conversari,  quae  est  ecclesia  Dei  vivi,  columna  et 
firmamentum  veritatis."  Domus  autem  ecclesia  idcirco  appel- 
latur,  quia  sit  veluti  una  familia,  quam  unus  pater  familias 
moderatur,  et  in  qua  est  bonorum  omnium  spiritualium  com- 
munio.  Dicitur  etiam  grex2)  ovium  Christi,  quarum  ille  ostium 
est  et  pastor.  Vocatur  sponsa  Christi:  „Despondi  vos  uni  viro 
virginem  castam  exhibere  Christo,"  inquit  Apostolus  ad  Co- 
rinthios3).  Idem  ad  Ephesios  4)  :  „Viri,  diligite  uxores  ve- 
Btras,  sicut  et  Christus  dilexit  ecclesiam."  Ac  de  matrimonio: 
„Sacramentum  hoc,"  inquit5),  „magnum  est;  ego  autem  dico 
in  Christo  et  in  ecclesia."  Dicitur  denique  ecclesia,  „corpus 
Christi,"  ut  ad  Ephesios6)  et  Colossenses7)  licet  videre.  Et 
haec  singula  plurimum  valent  ad  fideles  excitandos,  ut  se  di- 
gnos  immensa  Dei  clementia  et  bonitate  praebeant,  qui  eos, 
ut  populus  Dei  esset,  elegit. 

V.  Duae  praecipue  ecclesiae  partes  recensentur,  triumphans  una, 

militans  altera. 

His  vero  explicatis,  necesse  erit,  singulas  ecclesiae  par- 
tes  enumerare,  earumque  differentias  docere,  quo  magis  Deo 
dilectae  ecclesiae  naturam,  proprietates ,  dona  et  gratias  po- 
pulus  percipiat,  et  ob  eam  causam  sanctissimum  Dei  nomen 
laudare  nunquam  intermittat.  Ecclesiae  autem  duae  potissi- 
mura  sunt  partes,  quarum  altera  triumphans,  altera  militans 
vocatur.  Triumphans  est  coetus  ille  clarissimus  et  felicissimus 
beatorum  spirituum,  et  eorum,  qui  de  mundo,  de  carne,  de 
iniquissimo  daemone  triumpharunt,  et  ab  huius  vitae  molestiis 
liberi  ac  tuti  aeterna  beatitudine  fruuntur.  Militans  vero  ec- 
elesia  est  coetus  omnium  fidelium,  qui  adhuc  in  terris  vivunt; 
quae  ideo  militans  vocatur,  quod  illis  cum  immanissimis  hosti- 
bus,  mundo,  carne,  satana,  perpetuum  sit  bellum. 

')  i.  Tim.  3,  15.  «)  Io.  10,  1.  *)  II.  Cor.  U,  2.  *)  Eph.  5,  25.  «)  ibid.  1,  32. 
«)  EpU.  1,  23.    ')  Col.  i.  18.  24. 

VI.  Ecclesia  militans  et  triumphans  una  est. 
Ncque  idcirco  tamcn  duas  esse  ecclesias  censendum  est; 
sed  eiusdem  ecclesiae,  ut  antea  diximus,  partes  duae  sunt, 
quarum  una  antecessit,  et  coelesti  patria  iam  potitur,  altera  in 
dies  sequitur,  donec  aliquando  cum  Salvatore  nostro  coniuncta 
in  sempiterna  felicitate  conquiescat. 

VII.  In  ecclesia  militanti  duo  hominum  sunt  genera,  boni  sci- 

licet  et  mali. 

Iam  in  ecclesia  militanti  duo  sunt  hominum  genera  bo- 
norum  et  improborum;  et  improbi  quidem,  eorundem  sacra- 
mentorum  participes,  eandem  quoque  quam  boni  fidem  pro- 
fitentur ,  vita  ac  moribus  dissimiles ;  boni  vero  in  ecclesia 
dicuntur  ii,  qui  non  solum  fidei  professione  et  communione 
sacramentorum,  sed  etiam  spiritu  gratiae  et  caritatis  vinculo 
inter  se  coniuncti  et  colligati  sunt,  de  quibus  dicitur ') :  „  Cog- 
novit  Dominus,  qui  sunt  eius."  Possunt  vero  etiam  bomines 
aliquibus  coniecturis  opinari,  quinam  sint,  qui  ad  hunc  piorum 
hominum  numerum  pertineant,  certo  autem  scire  minime  pos- 
sunt.  Quare  existimandum  non  est,  Christum  Salvatorem  de 
hac  ecclesiae  parte  locutum  esse,  quum  ad  ecclesiam  nos 
remisit2),  eique  ut  pareamus  praecepit.  Nam  quum  illa  sit 
incognita,  cui  certum  esse  poterit,  ad  cuius  iudicium  confu- 
giendum,  et  cuius  auctoritati  obtemperandum  sit?  Bonos  igi- 
tur  et  improbos  ecclesia  complectitur,  quemadmodum  et  di- 
vinae  literae  et  sanctorum  virorum  scripta  testantur.  In  quam 
sententiam  scriptum  est  illud  Apostoli3):  „Unum  corpus,  et 
unus  spiritus." 

VIII.  Ecclesia  visibilis  est,  et  bonos  et  malos  suo  sinu  concludit. 
Haec  autem  ecclesia  nota  est,  urbique  supra  montem  si- 

tae  comparata,  quae  undique  conspicitur;  nam  cum  illi  ab 
omnibus  parendum  sit,  cognoscatur  necesse  est.  Neque  bo- 
nos  tantum,  sed  malos  etiam  complectitur,  ut  multis  parabolis 
Evangelium  docet;  veluti  quum  regnum  coelorum,  id  est  mi- 
litantem  ecclesiam,  „simile4)  esse  sagenae  in  mare  missae" 
commemorat;  vel  „agro5),  in  quo  zizania  superseminata  sunt:tt 
vel  „areae6),  in  qua  frumentum  cum  paleis  continetur;"  vel7) 
„decem  virginibus,  partim  fatuis,  partim  prudentibus."  Sed 
multo  ante  etiam  „in6)  arca  Noe,"  qua  non  solum  „munda,* 
sed  etiam  „immunda  animantia"  concludebantur,  huius  eccle- 
siae  figuram  et  similitudinem  licet  intueri.    Quamvis  autem 


')  II.  Tim.  2,  19.    a)  Mat.  18,  17.    »)  Eph.  4,  4.    «)  Mat.  13,  47.  ')  ib.  24.  9)  Mat. 

8,  12.    ?)  Ib.  25,  1.   e)  Geu.  7,  1. 

bonos  et  malos  ad  ecclesiam  pertinere,  catholica  fides  vere 
et  constanter  affirmet:  ex  iisdem  tamen  fidei  regulis  fidelibus 
explicandum  est,  utriusque  partis  diversam  admodum  rationem 
esse.  Ut  enim  paleae  cum  frumento  in  area  confusae  sunt,  vel 
interdum  membra  varie  intermortua  corpori  coniuncta :  ita  etiam 
mali  in  ecclesia  continentur. 

IX.  Quinam  ecclesiae  militantis  finibus  non  contineantur. 

Ex  quo  fit,  ut  tria  tantummodo  hominum  genera  ab  ea 
excludantur:  primo  infideles,  deinde  haeretici  et  schismatici, 
postremo  excommunicati.  Ethnici  quidem,  quod  in  ecclesia 
nunquam  fuerunt,  neque  eam  unquam  cognoverunt,  nec  ullius 
sacramenti  participes  in  populi  Christiani  societate  facti  sunt; 
haeretici  vero  atque  schismatici,  quia  ab  ecclesia  desciverunt. 
Neque  enim  illi  magis  ad  ecclesiam  spectant,  quam  transfugae 
ad  exercitum  pertineant,  a  quo  defecerunt.  Non  negandum 
tamen,  quin  in  ecclesiae  potestate  sint,  ut  qui  ab  ea  in  iudi- 
cium  vocentur,  puniantur  et  anathemate  damnentur.  Postremo 
etiam  excommunicati,  quod,  ecclesiae  iudicio  ab  ea  exclusi, 
ad  illius  communionem  non  pertineant,  donec  resipiscant.  De 
ceteris  autem,  quamvis  improbis  et  sceleratis  hominibus,  ad- 
huc  eos  in  ecclesia  perseverare  dubitandum  non  est;  idque  fide- 
libus  tradendum  assidue,  ut,  si  forte  ecclesiae  antistitum  vita 
flagitiosa  sit,  eos  tamen  in  ecclesia  esse,  nec  propterea  quid- 
quam ,  de  eorum  potestate  detrahi,  certo  sibi  persuadeant. 
X.  Nominis  ecclesiae  significationum  vdrietas. 

Verum  universae  etiam  ecclesiae  partes  ecclesiae  nomine 
significari  solent,  ut  quum  Apostolus  „ecclesiam,  quae  est 
Corinthi,  Galatiae,  Laodicensium ,  Thessalonicensium  "  nomi- 
nat;  privatas  etiam  fidelium  familias  „ecclesias"  vocat;  nam 
„Priscae l)  et  Aquilae  domesticam  ecclesiam  salutari  iubet;" 
item  alio  in  loco2):  „Salutant  vos,"  inquit,  „in  Domino  mul- 
tum  Aquila  et  Priscilla  cum  domestica  sua  ecclesia."  Ad 
Philemonem3)  etiam  scribens  eandem  vocem  usurpavit.  In- 
terdum  quoque  ecclesiae  nomine  eius  praesides  ac  pastores 
significantur.  „Si  te  non  audierit,"  inquit  Christus4),  „dic 
ecclesiae,"  quo  in  loco  praepositi  ecclesiae  designantur.  Sed 
locus  etiam,  in  quem  populus  sive  ad  concionem  sive  alicuius 
rei  sacrae  causa  convenit,  ecclesia  appellatur.5)  Praecipue  vero 
in  hoc  articulo  ecclesia  bonorum  simul  et  malorum  multitudi- 
nem,  nec  praesides  solum,  sed  eos  etiam,  qui  parere  debent, 
significat. 


')  Rom.  16,  3.  6.  »)  1.  Oor.  16,  19.  »)  Phil.  1,  2.  *)  Mat.  18,  17.  »)  L  Cor.  11,  18.  22. 

XI.  De  notis  verae  ecctesiae,  et  primo,  cur  una  dicatur. 
Aperiendae  autem  sunt  fidelibus  huius  ecclesiae  proprie- 
tates,  ex  quibus  licebit  agnoscere,  quanto  beneficio  a  Deo 
affecti  sint,  quibus  contigerit  in  ea  nasci  atque  educari.  Pri- 
ma  igitur  proprietas  in  symbolo  Patrum  describitur,  ut  una 
sit.  „Una"  enim,  inquit1),  „est  columba  mea,"  una  est  „spe- 
ciosa  mea."  Vocatur  autem  una  tanta  hominum  multitudo, 
quae  tamen  longe  lateque  diffusa  est,  ob  eas  causas,  quae  ab 
Apostolo  ad  Ephesios 2)  scriptae  sunt :  „  Unum "  enim  „  Do- 
minum,  unam  fidem,  unum  baptisma"  tantum  esse  praedicat. 
Unus  est  etiam  eius  rector  ac  gubernator,  invisibilis  quidem 
Christus,  quem  aeternus  Pater  dedit  „caput3)  super  omnem 
ecclesiam,  quae  est  corpus  eius."  Visibilis  autem  is,  qui  Ro- 
manam  cathedram  Petri  Apostolorum  principis  legitimus  suc- 
cessor  tenet. 

XII.  Quid  de  Romano  Pontijice,  visibili  ecclesiae  Christi  capitey 
sentiendum  sit. 

De  quo  fuit  illa  omnium  Patrum  ratio  et  sententia  con- 
sentiens,  hoc  visibile  caput  ad  unitatem  ecclesiae  constituen- 
dam  et  conservandam  necessarium  fuisse.  Quod  praeclare  et 
vidit  et  scripsit  sanctus  Hieronymus,  et  contra  Iovinianum  4)  iis 
verbis:  „Unus  eligitur,  ut,  capite  constituto,  schismatis  tol- 
latur  occasio;"  et  ad  Damasum5):  „Facessat  invidia,  Romani 
culminis  recedat  ambitio ;  cum  successore  piscatoris  et  disci- 
pulo  crucis  loquor.  Ego  nullum  primum,  nisi  Christum,  se- 
quens,  beatitudini  tuae,  id  est  cathedrae  Petri,  communione 
consocior ;  super  illam  petram  aedificatam  ecclesiam  scio. 
Quicunque  extra  hanc  domum  agnum  comederit,  profanus 
est.  Si  quis  in  arca  Noe  non  fuerit,  peribit  regnante  dilu- 
vio."  Quod  et  longe  antea  ab  Irenaeo6)  probatur,  et  Cy- 
priano7),  qui  de  unitate  ecclesiae  loquens  ait:  „Loquitur  Do- 
minus  adPetrum8):  „Ego,  Petre,  dico  tibi,  quia  tu  es  Petrus, 
et  super  hanc  petram  aedificabo  ecclesiam  meam."  Super 
unum  aedificat  ecclesiam,  et  quamvis  Apostolis  omnibus  post 
resurrectionem  suam  parem  potestatem  tribuat  et  dicat9):  „Si- 
cut  misit  me  Pater,  et  ego  mitto  vos;  accipite  Spiritum  san- 
ctum:"  tamen,  ut  unitatem  manifestaret,  unitatis  eiusdem  ori- 
ginem  ab  uno  incipientem,  auctoritate  sua  disposuit  etc."  Opta- 
tus  deinde  Milevitanus  ait10):  „Ignorantia  tibi  adscribi  non 
potest,  scienti  in  urbe  Roma  Petro  primo  cathedram  episco- 
palem  esse  collatam,  in  qua  sederit  omnium  Apostolorum  caput, 

»)  Cant.  6,  8.  »)  Eph.  4,  5.  ")  Eph.  1,  22.  *)  1,  26.  *)  ep.  15.  «)  adv.  haer. 
8,  8.  9  ib.  8,  2.   *)  Mat.  16,  18.   »)  Io.  20,  21.   '<>)  de  schism.  Don.  2,  2. 

Petrus;  in  quo  uno  cathedrae  unitas  ab  oranibus  servaretur, 
ne  ceteri  Apostoli  singulas  sibi  quisque  defenderent ;  ut  iara 
schismaticus  et  praevaricator  esset,  qui  contra  singularem  ca- 
thedram  alteram  collocaret."  Post  vero  Basilius  sic  scriptum 
reliquit'):  „Petrus  collocatus  est  in  fundamento;  dixit  enim2): 
„Tu  es  Christus,  filius  Dei  vivi,"  et  vicissim  audivit,  se  esse 
petram;  licet  enim  petra  esset,  non  tamen  petra  erat  ut  Chri- 
stus.  Nam  Christus  vere  immobilis  petra ,  Petrus  vero  pro- 
pter  petram.  Dignitates  enim  suas  Iesus  largitur  aliis :  „sa- 
cerdos  est,  et  facit  sacerdotes;  petra  est,  et  petram  facit;  et 
quae  sua  sunt,  largitur  servis  suis."  Postremo  vero  sanctus 
Ambrosius  ait:  „Quia  solus  profitetur  ex  omnibus,  omnibus 
antefertur. 

XIII.  Quomodo  praeter  Christum  ecclesia  uno  capite  visibili  in~ 

digeat. 

Si  quis  obiiciat,  ecclesiam  uno  capite  et  sponso  Iesu  Chri- 
sto  contentam,  praeterea  nullum  requirere:  in  promptu  respon- 
sio  est.  Ut  enim  Christum  Dominum  singulorum  sacramento- 
rum  non  solum  auctorem,  sed  intimum  etiam  praebitorem 
habemus,  (nam  ipse  est,  qui  baptizat  et  qui  absolvit,  et  tamen 
is  homines  sacramentorum  externos  ministros  instituit)?  sic 
ecclesiae,  quam  ipse  intimo  Spiritu  regit,  hominem  suae  po- 
testatis  vicarium  et  ministrum  praefecit.  Nam  quum  visibilis 
ecclesia  visibili  capite  egeat,  ita  Salvator  noster  Petrum  uni- 
versi  fidelium  generis  caput  et  pastorem  constituit,  quum  illi 
oves  suas  pascendas  verbis  amplissimis  commendavit,  ut,  qui 
ei  successisset,  eandem  plan<5  totius  ecclesiae  regendae  et  guber- 
nandae  potestatem  habere  voluerit. 

XIV.  Cur  ecclesia  una  dicatur,  alias  rationes  subiungit. 

„Unusa  praeterea  „idemque  est  Spiritus,"  inquit  Aposto- 
lus3)  ad  Corinthios,  qui  fidelibus  gratiam,  perinde  atque  anima 
corporeis  membris  vitam,  impertitur.  Ad  quam  unitatem  ser- 
vandam  quum  Ephesios  hortaretur,  inquit4):  „Solliciti  ser- 
vare  unitatem  spiritus  in  vinculo  pacis,  unum  corpus  et  unus 
spiritus."  Quemadmodum  enim  humanum  corpus  multis  con- 
stat  membris,  eaque  ab  una  anima  aluntur,  quae  oculis  visum, 
auribus  auditum,  et  aliis  sensibus  diversas  vires  subministrat: 
ita  corpus  Christi  mysticum,  quod  est  ecclesia,  ex  multis  fide- 
libus  compositum  est.  „Una"  quoque  „est  spes5),"  ut  in 
eodem  loco  idem  Apostolus  testatur,  „ad  quam  vocati  sumusj" 


')  Homil.  29.  de  Poenitent.  ")  Mat.  16,  16.  »)  I.  Cor.  12,  11.  4)  Eph.  4,  &. 
*)  ib.  i.    I  Cor.  9,  10. 

siquidem  omnes  eandem  rem,  nempe  aeternam  et  beatam  vi- 
tam,  speramus.  Una  est  denique  fides,  quae  omnibus  tenenda 
est  ac  prae  se  ferenda.  „Non  sint,"  inquit  Apostolus1),  „in 
vobis  schismata."  Atque  unum  baptisma,  quod  quidem  est 
Christianae  fidei  sacramentum. 

XV.  De  secunda  nota  ecclesiae,  qua  dicitur  sancta. 
Altera  proprietas  ecclesiae  est,  ut  sit  sancta;  quod  a 
principe  Apostolorum  accepimus  eo  loco2):  „Vos  autem  ge- 
nus  electum,  gens  sancta."  Appellatur  autem  sancta,  quod 
Deo  consecrata  dedicataque  sit;  sic  enim  cetera  huiuscemodi, 
quanquam  corporea  sint,  sancta  vocari  consueverunt,  quum 
divino  cultui  addicta  et  dedicata  sunt.  Cuius  generis  sunt 
in  lege  veteri  vasa,  vestes  et  altaria;  in  qua  primogeniti  quo- 
que,  qui  Deo  altissimo  dedicabantur ,  sancti  sunt  appellati. 
Nec  mirum  cuiquam  videri  debet,  ecclesiam  dici  sanctam, 
tametsi  multos  peccatores  continet.  Sancti  enim  vocantur  fide- 
les,  qui  populus  Dei  effecti  sunt,  quive  se  fide  et  baptismate 
suscepto  Christo  consecrarunt,  quanquam  in  multis  offendunt, 
et  quae  polliciti  sunt  non  praestant;  quemadmodum  etiam, 
qui  artem  aliquam  profitentur,  etsi  artis  praecepta  non  ser- 
vent,  nomen  tamen  artificum  retinent.  Quare  D.  Paulus3) 
Corinthios  „sanctificatos  et  sanctos"  appellat,  in  quibus  non- 
nullos  fuisse  perspicuum  est,  quos  ut  carnales  et  gravioribus 
etiam  nominibus  acriter  obiurgat.  Sancta  etiam  dicenda  est, 
quod  veluti  corpus  cum  sancto  capite  Christo  Domino  totius 
sanctitatis  fonte  coniungitur,  a  quo  Spiritus  sancti  charismata 
et  divinae  bonitatis  divitiae  diffunduntur.  Praeclare  sanctus 
Augustinus 4) ,  interpretans  verba  illa  Prophetae :  „  Custodi 
animam  meam,  quoniam  sanctus  sum,"  ,,Audeat,"  inquit,  „et 
corpus  Christi,  audeat  et  unus  ille  homo,  clamans  a  finibus 
terrae,  cum  capite  suo,  et  sub  capite  suo  dicere:  Sanctus 
sum;  accepit  enim  gratiam  sanctitatis,  gratiam  baptismi  et  re- 
missionis  peccatorum."  Ac  paulo  post:  „Si  Christiani  omnes, 
et  fideles  in  Christo  baptizati  ipsum  induerunt,  sicut  Aposto- 
lus  dicit5):  „Quotquot  in  Christo  baptizati  estis,  Christum 
induistis;"  si  membra  sunt  facti  corporis  eius,  et  dicunt  se 
sanctos  non  esse:  capiti  ipsi  faciunt  iniuriam,  cuius  membra 
sancta  sunt."  Accedit  etiam,  quod  sola  ecclesia  legitimum  sa- 
crificii  cultum  et  salutarem  habet  sacramentorum  usum,  per 
quae  tanquam  efficacia  divinae  gratiae  instrumenta  Deus  veram 
sanctitatem  efficit,  ita  ut  quicunque  vere  sancti  sunt,  extra 


»)  L  Oor.  1,  10.   «)  I.  Petr.  2,  9.   »)  I.  Oor.  1,  8.    *)  in  Ps.  85,  2.    »)  Gal,  3,  27. 

hanc  ecclesiam  esse  non  possint.  Patet  igitur,  ecclesiam  esse 
sanctam,  ac  sanctam  quidem,  quoniam  corpus  est  Christi,  a  quo 
sanctificatur,  cuiusque  sanguine  abluitur. 

XVI.  Qua  ratione  ecclesia  Christi  sit  catholica. 
Tertia  proprietas  ecclesiae  ea  est,  ut  catholica,  nempe 
universalis,  vocetur;  quae  appellatio  vere  illi  tributa  est,  quo- 
niam,  ut  testatur  sanctus  Augustinus '),  „a  solis  ortu  usque 
ad  occasum  unius  fidei  splendore  diffunditur."  Neque  enim, 
ut  in  humanis  rebus  publicis  aut  haereticorum  conventibus, 
unius  tantum  regni  terminis,  aut  uno  hominum  genere  eccle- 
sia  definita  est;  verum  omnes  homines,  sive  illi  barbari  sint 
sive  Scythae,  sive  servi  sive  liberi,  sive  masculi  sive  feminae, 
caritatis  sinu  complectitur.  Quare  scriptum  est2):  „Redemisti 
nos  Deo  in  sanguine  tuo,  ex  omni  tribu,  et  lingua,  et  populo 
et  natione,  et  fecisti  nos  Deo  nostro  regnum."  De  ecclesia 
dicit  David3):  „Postula  a  me,  et  dabo  tibi  gentes  heredita- 
nem  tuam,  et  possessionem  tuam  terminos  terrae;"  item4): 
„Memor  ero  Rahab  et  Babylonis  scientium  me;a  et:  „homo 
natus  est  in  ea."  Praeterea  omnes  fideles,  qui  ab  Adam  in 
hunc  usque  diem  fuerunt,  quive  futuri  sunt,  quamdiu  mundus 
exstabit,  veram  fidem  profitentes,  ad  eandem  ecclesiam  perti- 
nent,  quae  „superd)  fundamento  Apostolorum "  fundata  est, 
T  ac  Prophetarum, "  qui  omnes,  in  illo  „  lapide  angulari  Christo, " 
qui  fecit  utraque  unum,  et  pacem6)  iis,  qui  prope,  et  iis,  qui 
longe,  annunciavit,  constituti  sunt  et  fundati.  Universalis 
etiam  ob  eam  causam  dicitur,  quod  omnes,  qui  salutem  aeter- 
nam  consequi  cupiunt,  eam  tenere  et  amplecti  debeant,  non 
secusacqui7)  „arcam,  ne  diluvio  perirent,  ingressi  sunt."  Haec 
igitur  veiuti  certissima  regula  tradenda  est,  qua  vera  et  falsa 
ecclesia  iudicetur. 

XVII.  Quo  pacto  ecclesia  Christi  etiam  apostolica  dicatur. 
Sed  ex  origine  etiam,  quam  revelata  gratia  ab  Apostolis 
ducit,  ecclesiae  veritatem  agnoscimus;  siquidem  eius  doctrina 
veritas  est,  non  recens,  neque  nunc  primum  orta,  sed  ab  Apo- 
stolis  iam  olim  tradita,  et  in  omnem  orbem  terrarum  disse- 
minata.  Ex  quo  fit,  ut  nemo  dubitare  possit,  impias  haereti- 
corum  voces  longe  a  verae  ecclesiae  fide  abesse,  quum  do- 
ctrinae  ecclesiae,  quae  ab  Apostolis  ad  hanc  fidem  praedicata 
est,  adversentur.  Quare,  ut  omnes  intelligerent,  quaenam  es- 
set  ecclesia  catholica,  Patres  in  symbolo  illud  divinitus  addi- 


')  Serui.  242.  2)  Col.  3,  11.  Apoc.  5,  9.  sq.  »)  Ps.  3,  8.  «)  Ps.  86,  4.  5.  *)  Ep. 

flerunt:  „Apostolicam.u  Etenim  Spiritus  sanctus,  qui  eccle- 
siae  praesidet ,  eam  non  per  aliud  genus  ministrorum ,  quam 
per  apostolicum  gubernat,  qui  Spiritus  primum  quidem  Apo- 
stolis  tributus  est,  deinde  vero  summa  Dei  benignitate  semper 
in  ecclesia  mansit. 

XVIII.  Ecclesia  in  fidei  aut  morum  dogmatibus  errare  non 

potest. 

Sed  quemadmodum  haec  una  ecclesia  errare  non  potest 
in  fidei  ac  morum  disciplina  tradenda,  quum  a  Spiritu  sancto 
gubernetur:  ita  ceteras  omnes,  quae  sibi  ecclesiae  nomen  arro- 
gant,  ut  quae  diaboli  spiritu  ducantur,  in  doctrinae  et  morum 
perniciosissimis  erroribus  versari  necesse  est. 

XIX.  Quibus  praecipue  figuris  Christi  ecclesia  in  veteri  Testa- 

mento  adumbrata  sit. 

Sed  quoniam  magnam  vim  habent  figurae  veteris  Testa- 
menti  ad  excitandos  fidelium  animos,  revocandamque  rerum 
pulcherrimarum  memoriam,  cuius  rei  potissimum  causa  Apo- 
stoli  his  usi  sunt:  illam  quoque  doctrinae  partem,  quae  ma- 
gnas  utilitates  habet,  parochi  non  praetermittent.  In  his  au- 
tem  illustrem  significationem  habet  „Arca  Noe, "  quae  ob  eam 
rem  tantum  „divino  iussu  constructa  est,"  ut  nullus  dubitandi 
locus  relinquatur,  quin  ecclesiam  ipsam  significet,  quam  Deus 
sic  constituit,  ut  quicumque  per  baptismum  illam  ingrederentur, 
ab  omni  mortis  aeternae  periculo  tuti  esse  possent;  qui  vero 
extra  illam  essent,  quemadmodum  iis  evenit,  qui  in  arcam  re- 
cepti  non  sunt,  suis  sceleribus  obruerentur.  Alia  figura  est 
magna  illa  civitas  Hierusalero,  cuius  nomine  Scripturae  saepius 
sanctam  ecclesiam  significant.  Nimirum  in  illa  sola  offerre 
Deo  sacrificia  licebat,  quia  in  sola  etiam  Dei  ecclesia,  neque 
extra  eam  usquam,  verus  cultus  verumque  sacrificium  reperitur, 
quod  Deo  placere  ullo  modo  possit. 

XX.  Qua  ratione  credere  Christi  ecclesiam  ad  articulos  fidei 

pertineat. 

lam  illud  etiam  extremo  loco  de  ecclesia  docendum  erit, 
quanam  ratione,  nos  credere  ecclesiam,  ad  articulos  fidei  per- 
tineat.  Nam  etsi  quivis  ratione  et  sensibus  percipit,  eccle- 
siam,  id  est  hominum  conventum,  in  terris  esse,  qui  Christo 
Domino  addicti  et  consecrati  sunt,  neque  ad  eam  rem  animo 
concipiendam  fide  opus  esse  videatur,  quum  nec  Iudaei,  nec 
Turcae  quidem  de  eo  dubitent:  tamen  illa  mysteria,  quae  in 
sancta  Dei  ecclesia  contineri  partim  declaratum  est,  partim 
in  sacramento  ordinis  explicabitur ,  mens  fide  tantummodo 
illustrata ,   non  ullis  rationibus  convicta ,   intelligere  potest. 

Quum  igitur  hic  articulus,  non  minus  quam  ceteri,  intelligen- 
tiae  nostrae  facultatem  et  vires  superet:  iure  optimo  confitemur, 
nos  ecclesiae  ortum,  munera  et  dignitatem  non  humana  ratione 
cognoscere,  sed  fidei  oculis  intueri. 

XXI.  Quae,  quot  et  quanta  sint,  quae  in  ecclesia  esse  credere 

iubentur. 

Neque  enim  homines  huius  ecclesiae  auctores  fuerunt, 
sed  Deus  ipse  immortalis,  qui  eam  super  firmissimam  petram 
aedificavit,  teste  Propheta1):  „Ipse  fundavit  eam  Altissimus, " 
quam  ob  causam  hereditas  Dei  et  Dei  populus  appellatur.  Nec 
potestas,  quam  accepit,  humana  est,  sed  divino  munere  tri- 
buta.  Quare,  quemadmodum  naturae  viribus  comparari  non 
potest,  ita  etiam  fide  solum  intelligimus ,  in  ecclesia  claves 
regni  coelorum  esse,  eique  potestatem  peccata  remittendi, 
excommunicandi ,  verumque  Christi  corpus  consecrandi  tradi- 
tam;  deinde  cives,  qui  in  ea  morantur,  „non2)  habere  hic 
civitatem  permanentem ,  sed  futuram  inquirere. u  Unam  igi- 
tur  ecclesiam  sanctam  et  catholicam  esse,  necessario  creden- 
dum  est. 

XXII.  Non  ut  in  Deum  ita  in  ecclesiam  credendum  est. 
Tres  enim  Trinitatis  personas,  Patrem,  et  Filium,  et  Spi- 
ritum  sanctum  ita  credimus,  ut  in  eis  fidem  nostram  colloce- 
mus.  Nunc  autcm  mutata  dicendi  forma,  sanctam,  et  non 
„in"  sanctam  ecclesiam  credere  profitemur,  ut  hac  etiam  di- 
versa  loquendi  ratione  Deus  omnium  effector  a  creatis  rebus 
distinguatur,  praeclaraque  illa  omnia,  quae  in  ecclesiam  collata 
sunt,  beneficia  divinae  bonitati  accepta  referamus. 

XXIII.  De  extrema  huius  articuli  clausula :  Sanctorum  com- 
munionem. 
Sanctorum  communionem. 
Cum   sanctus  Ioannes  Evangelista  de   divinis  mysteriis 
ad  fidelcs  scriberet,  cur  eos  in  illis  erudiret,  hanc  rationem 
attulit:  „Ut  et  vos,a  inquit3),  „societatem  habeatis  nobiscum, 
et  societas  nostra  sit  cum  Patre  et  cum  Filio  eius  Iesu  Chri- 
sto."    Haec  societas  in  communione  sanctorum  sita  est,  de 
qua  in  hoc  articulo  sermo  habetur.    Utinam  vero  in  eo  ex- 
plicando  ecclesiarum  praesides  Pauli  et  aliorum  Apostolorum 
diligentiam  imitarentur.    Est  enim  non  solum  quaedam  supe- 
rioris  articuli  interpretatio  doctrinaque  uberrimorum  fructuum, 
sed  etiam,  quis  usus  mysteriorum  esse  debeat,  quae  symbolo 
continentur,  declarat.    Omnia  enim  eius  rei  causa  pervesti- 

0  Ps.  86,  5.   »)  Hebr.  13,  14.   »)  I.  lo.  1,  8. 

ganda  sunt  ac  percipienda,  ut  in  hanc  tam  amplam  et  beatam 
societatem  sanctorum  admittamur ,  admissique  constantissime 
perseveremus ') ,  „cum  gaudio  gratias  agentes  Deo  Patri,  qui 
dignos  nos  fecit  in  partem  sortis  sanctorum  in  lumine." 

XXIV.  Explicatio  huius  particulae,  et  in  quo  consistat  sancto- 
rum  communio. 

In  primis  igitur  fideles  docendi  sunt,  hunc  articulum  esse 
illius,  qui  de  una  sancta  ecclesia  catholica  antea  positus  est, 
veluti  explicationem  quandam.  Unitas  enim  Spiritus,  a  quo 
illa  regitur,  efficit,  ut  quidquid  in  eam  collatum  est  commune 
cit.  Omnium  enim  sacramentorum  fructus  ad  universos  fide- 
les  pertinet;  quibus  sacramentis  veluti  sacris  vinculis  Christo 
connectuntur  et  copulantur,  et  maxime  omnium  baptismo,  quo 
tanquam  ianua  in  ecclesiam  ingrediuntur.  Hac  autem  sanctorum 
communione  sacramentorum  communionem  intelligi  debere, 
Patres  in  symbolo  significant  illis  verbis:  „Confiteor  unum 
baptisma."  Baptismum  vero,  in  primis  eucharistia,  et  deinceps 
cetera  sacramenta  consequuntur ;  nam  etsi  hoc  nomen  omnibus 
Bacramentis  convenit,  quum  Deo  nos  coniungant,  illiusque  par- 
ticipes,  cuius  gratiam  recipimus,  efficiant:  magis  tamen  pro- 
prium  est  eucharistiae,  quae  hanc  efficit  communionem. 
XXV.  Participatio  meritorum  est  in  ecclesia. 

Sed  alia  etiam  communio  in  ecclesia  cogitanda  est.  Quae- 
cunque  enim  pie  sancteque  ab  uno  suscipiuntur,  ea  ad  omnes 
pertinent,  et,  ut  illis  prosint,  caritate,  quae2)  non  quaerit  quae 
sua  sunt,  efficitur.  Id  vero  cum  S.  Ambrosii  testimonio  com- 
probatur,  qui  locum  illum  Psalmi  explanans3):  „Particeps  ego 
sum  omnium  timentium  te,"  ita  inquit:  „Sicut  membrum  par- 
ticeps  esse  dicimus  totius  corporis,  sic  coniunctum  omnibus 
timentibus  Deum."  Quare  Christus  eam  nobis  orandi  fonnam 
praescripsit ,  ut  diceremus,  „Panem  nostrum,"  non  „meum,u 
ac  reliqua  eius  generis,  non  nobis  tantum,  sed  omnium  saluti 
et  commodis  prospicientes.  At  vero  haec  bonorum  commu- 
nicatio  membrorum  humani  corporis  aptissima  similitudine  in 
sacris  literis4)  saepe  demonstratur.  Nam  in  corpore  multa 
sunt  membra;  sed  etsi  multa  sunt,  unum  tamen  corpus  con- 
stituunt,  in  quo  singula  proprio,  non  autem  omnia  eodem  mu- 
nere  funguntur.  Nec  vero  omnia  eandem  dignitatem  habent, 
aut  aeque  utiles  et  decoras  functiones  exsequuntur,  nullique 
suum,  sed  totius  corporis  commodum  atque  utilitas  proposita 
est.    Omnia  deinde  tam  apta  inter  se  et  connexa  sunt,  ut,  si 


V  Col.  I,  11.  seq.    »)  I.  Cor.  13,  5.    •')  in  Ps.  118.  serm.  8.    4)  I.  Cor.  12,  12.  seq. 


86  Fars  I.    Oaput  X. 

unum  aliquod  dolore  afficitur,  cetera  item  naturae  cognatione 
et  consensu  doleant;  si  contra  bene  affectum  est,  communis 
sit  omnibus  ille  iucunditatis  sensus.  Atque  haec  eadem  in 
ecclesia  licet  contemplari,  in  qua  etsi  diversa  sunt  membra, 
nempe  variae  nationes,  Iudaeorum,  gentium,  liberi  et  servi' 
pauperes  et  divites,  quum  tamen  baptismo  initiantur,  unum 
corpus  cum  Christo  fiunt,  cuius  ille  caput  est. ')  Unicuique 
praeterea  in  hac  ecclesia  suum  munus  assignatum  est.  Ut 
enim  alii  in  ea  Apostoli,  alii  doctores,  omnes  vero  publicae 
utilitatis  causa  sunt  constituti:  ita  aliorum  est  praeesse  ac  do- 
cere,  aliorum  item  parere  et  subiectos  esse. 

XXVI.  Scelerati  in  ecclesia  participatione  bonorum  spiritualium 

non  gaudent. 

^  At  vero  tot  tantisque  muneribus  ac  bonis  divinitus  colla- 
tis  illi  fruuntur,  qui  in  caritate  vitam  Christianam  degunt,  iu- 
stique  et  cari  Deo  sunt.  Membra  vero  mortua,  nimirum  ho- 
mines  sceleribus  obstricti  et  a  Dei  gratia  alienati,  hoc  quidem 
bono  non  privantur,  ut  huius  corporis  membra  esse  desinant: 
sed,  quum  sint  mortua,  fructum  spiritualem,  qui  ad  iustos  et 
pios  homines  pervenit,  non  percipiunt.  Tametsi,  quum  in  ec- 
clesia  sint,  ad  amissam  gratiam  vitamque  recuperandam  ab 
iis  adiuvantur,  qui  spiritu  vivunt,  et  eos  fructus  capiunt,  quo- 
rum  expertes  esse  dubitari  non  potest,  qui  omnino  ab  ecclesia 
sunt  praecisi. 

XXVII.  Gratia  gratis  data,  et  cetera  Dei  dona  toti  ecclesiae 

sunt  communia. 
Nec  vero  tantum  communia  sunt  ea  dona,  quae  homines 
caros  Deo  ac  iustos  reddunt;  sed  gratiae  etiam  gratis  datae, 
in  quibus  numerantur  scientia,  prophetia,  donum  linguarum  ac 
miraculorum,  et  cetera  huius  generis;  quae  dona  malis  etiam 
hominibus,  non  privatae,  sed  publicae  utilitatis  causa  ad  aedi- 
ficandam  ecclesiam  conceduntur.  Nam  sanitatis  gratia  non 
illius,  qui  ea  praeditus  est,  sed  aegroti  curandi  causa  tributa 
est.  Ac^  nihil  tandem  a  vere  Christiano  homine  possidetur, 
quod  sibi  cum  ceteris  omnibtfs  commune  esse  non  existimare 
debeat;  quare  ad  sublevandam  indigentium  miseriam  prompti 
ac  parati  esse  debent.  Nam  qui  huiusmodi  bonis  ornatus  est, 
si  viderit  fratrem  suum  egere,  nec  illi  subvenerit,  is  Dei  ca- 
ritatem2)  non  habere  plane  convincitur.  Quae  quum  ita  se 
habeant,  satis  constat,  eos,  qui  in  hac  sancta  communione 
8unt,  quadam  felicitate  perfrui,  et  vere  illud  dicere  posse3): 


')  Rom.  12,  4.  I.  Cor.  12,  28.  Eph.  4,  16.    s)  I.  lo.  3,  17.    ")  ps.  83,  2.  3.  -5 


86 


Catechismi  Romani 


86 


„Quam  dilecta  tabernacula  tua,  Domine  virtutum.  Concupi- 
scit  et  deficit  anima  mea  in  atria  Domini;"  et:  „Beati  qui 
habitant  iu  domo  tua,  Domine." 


CAPUT  XI. 
De  decimo  Articulo. 

Remissionem  pecoatorum. 

I.  Quomodo  necessarium  sit  credere,  remissionem  peccatorum  esst 

in  ecclesia. 

Nemo  est,  qui,  quum  videat,  hunc  articulum  de  remis- 
sione  peccatorum  in  ceteris  fidei  articulis  numeratum  esse, 
dubitare  possit,  eo  non  solura  divinum  aliquod  mysterium,  sed 
etiam  ad  salutem  comparandam  maxime  necessarium  conti- 
neri;  nam  antea  declaratum  est,  sine  certa  eorum  fide,  quae 
in  symbolo  credenda  proponuntur,  nemini  ad  Christianam  pie- 
tatem  aditum  patere.  Verum  si  id,  quod  per  se  omnibus  no- 
tum  esse  debet,  aliquo  etiam  testimonio  confirmandum  vi- 
deatur,  satis  illud  erit,  quod  Salvator  noster  paulo  ante  ascen- 
sum  in  coelum  de  ea  re  testatus  est,  quum  discipulis  sensum 
aperuit ,  ut  intelligerent  scripturas  ') :  „  Oportebat , "  inquit, 
„Christum  pati,  et  resurgere  a  mortuis  tertia  die,  et  praedi- 
cari  in  nomine  eius  poenitentiam  et  remissionem  peccatoruw 
in  omnes  gentes,  incipientibus  ab  Hierosolyma."  Quae  verb* 
si  parochi  animadverterint,  facile  intelligent,  quum  cetera,  quae 
ad  religionem  pertinent,  fidelibus  tradenda  sint,  tum  vero  prae- 
cipue  huius  articuli  diligenter  explicandi  magnam  eis  a  Domino 
necessitatem  impositam  esse. 

II.  In  ecclesia  veram  esse  remittendorum  peccatorum  potestatem. 

Munus  igitur  parochi  erit,  quod  ad  hunc  locum  attinet. 
docere,  non  solum  peccatorum  remissionem  in  catholica  eccle- 
sia  reperiri;  de  qua  Isaias  praedixerat 2) :  „Populus,  qui  habitat 
in  ea,  auferetur  ab  eo  iniquitas ; " .  sed  etiam  potestatem  peccata 
remittendi  in  ea  esse.  Qua  si  rite  et  secundum  leges  a  Chri- 
sto  Domino  praecriptas  sacerdotes  utantur,  vere  peccata  remitti 
et  condonari  credendum  est. 

III.  Qua  ratione  peccata  in  ecclesia  remittantur. 

Haec  autem  venia,  quum  primum  fidem  profitentes  sacro 
baptismo  abluimur,  adeo  cumulate  nobis  datur,  ut  nihil  aut 

culpae  delendum,  sive  ea  origine  contracta,  sive  quid  propria 
voluntate  omissum  vel  commissum  sit,  aut  poenae  persolven- 
dum  relinquatur.  Verum  per  baptismi  gratiam  nemo  tamen 
ab  omni  naturae  infirmitate  liberatur;  quin  potius,  quum  uni- 
cuique  adversus  concupiscentiae  motus,  quae  nos  ad  peccata 
incitare  non  desinit,  pugnandum  sit:  vix  ullum  reperias,  qui 
vel  tam  acriter  resistat,  vel  tam  vigilanter  salutem  suam  tue- 
atur,  ut  omaes  plagas  vitare  possit. 

IV.  Praeter  baptismum  remitti  peccata  in  ecclesia  virtute  cla- 

vium  ostenditur. 

Cum  igitur  necesse  fuerit,  in  ecclesia  potestatem  esse 
peccata  remittendi,  alia  etiam  ratione,  quam  baptismi  sacra- 
mento:  claves  regni  coelorum  illi  concreditae  sunt,  quibus  pos- 
sint  unicuique  poenitenti,  etiam  si  usque  ad  extremam  vitae 
diem  peccasset,  delicta  condonari.  Clarissima  huius  rei  testi- 
monia  in  sacris  literis  habemus;  nam  apud  sanctum  Matthaeum 
Dominus  ita  ad  Petrum  loquitur1):  „Tibi  dabo  claves  regni 
coelorum,  et  quodcunque  ligaveris  super  terram  erit  ligatum 
et  in  coelis:"  et  „quodcunque  solveris  super  terram  erit  so- 
lutum  et  in  coelis."  Item2):  „Quaecunque  alligaveritis  super 
terram  erunt  ligata  et  in  coelo,  et  quaecunque  solveritis  super 
terram  erunt  soluta  et  in  coelo."  Deinde  sanctus  Ioannes3) 
testatur,  Dominum,  quum  insufflasset  Apostolis,  dixisse:  „Ac- 
cipite  Spiritum  sanctum;  quorum  remiseritis  peccata,  remit- 
tuntur  eis;  et  quorum  retinueritis,  retenta  sunt." 

V.  Nullis  certis  peccatis  et  temporibus  potestas  remittendi  pec~ 

cata  circumscribitur. 

Neque  vero  existimandum  est,  hanc  potestatem  certis  qui- 
busdam  peccatorum  generibus  definitam  esse ;  nullum  enim 
tam  nefarium  facinus  vel  admitti  vel  cogitari  potest,  cuius 
remittendi  potestatem  sancta  ecclesia  non  habeat;  quemad- 
modum  etiam  nemo  adeo  improbus  et  scelestus  fuerit4),  quem 
si  erratorum  suorum  vere  poeniteat,  certa  ei  veniae  spes  pro- 
posita  esse  non  debeat.  Sed  neque  haec  eadem  potestas  ita 
circumscribitur,  ut  praefinito  solum  aliquo  tempore  ea  uti  li- 
ceat;  nam  quacunque  hora  peccator  ad  sanitatem  redire  vo- 
luerit ,  reiiciendum  non  esse  docuit  Salvator  noster ,  quum 
principi  Apostolorum  interroganti,  quoties  peccatoribus  igno- 
scendum  esset,  an  septies,  respondit5):  „Non  septies,  sed  us- 
que  septuagies  septies." 


»)  Mat.  16,  19.    2)  Id.  18,  18.  «)  Io.  20,  22.  *)  Is.  1,  18-  Ez.  18,  21.  s)  Mat.  18,  22. 

VI.  Non  omnibus  Christianis  potestas  remittendi  peccata  est 

concessa. 

Verum  si  ministros  divinae  huius  potestatis  spectemus,  ea 
minus  late  patere  videbitur.  Dominus  enim  non  omnibus,  sed 
episcopis  tantum  et  sacerdotibus  tam  sancti  muneris  potesta- 
tem  dedit.  Idem  etiam  censendum  erit,  quod  ad  rationem 
eius  potestatis  exercendae  pertinet;  nam  per  sacramenta  so- 
Ium,  si  eorum  forma  servetur,  peccata  remitti  possunt;  aliter 
vero  nullum  ius  a  peccatis  solvendi  ecclesiae  datum  est.  Ex 
quo  sequitur,  tum  sacerdotes,  tum  sacramenta,  ad  peccata 
condonanda  veluti  instrumenta  valere,  quibus  Christus  Domi- 
nus,  auctor  ipse  et  largitor  salutis,  remissionem  peccatorum 
et  iustitiam  in  nobis  efficit. 

VII.  Quantum  sit  munus  remittendorum  peccatorum  ecclesiae 

concessum. 

Ut  autem  fideles  coeleste  hoc  munus,  quod  singulari  in 
nos  Dei  misericordia  ecclesiae  donatum  est,  magis  suspiciant, 
atque  ad  eius  usum  et  tractationem  ardentiori  pietatis  studio 
accedant,  conabitur  parochus  huius  gratiae  dignitatem  et  am- 
plitudinem  demonstrare.  Ea  autem  ex  hoc  potissimum  per- 
spicitur,  si,  cuius  virtutis  sit  peccata  remittere,  et  homines  ex 
iniustis  iustos  reddere,  diligenter  expositum  fuerit.  Constat 
enim,  infinita  et  immensa  Dei  vi  hoc  effici,  quam  eandem  in 
excitandis  mortuis  et  in  mundi  creatione  necessariam  esse 
credimus.  Quod  si  etiam,  ut  Augustini1)  sententia  confirma- 
tur,  maius  opus  existimandum  est,  aliquem  ex  impio  pium 
facere,  quam  coelum  et  terram  ex  nihilo  creare,  quum  ipsa 
creatio  nonnisi  ex  infinita  virtute  possit  exsistere:  consequens 
est,  ut  multo  magis  peccatorum  remissio  infinitae  potestati 
tribuenda  sit. 

VIII.  Nullus  praeter  solum  Deum  propria  auctoritate  peccata 

remittit. 

Quare  verissimas  esse  priscorum  Patrum  voces  agnosci- 
mus,  quibus  confitentur,  ab  uno  Deo  peccata  hominibus  con- 
donari,  neque  ad  alium  auctorem,  quam  ad  summam  eius  bo- 
nitatem  et  potentiam,  tam  mirificum  opus  referendum  esse. 
„Ego  sum,tf  inquit  ipse  Dominus2)  per  Prophetam,  „ego  sum 
ipse,  qui  deleo  iniquitates  tuas."  Nam  scelerum  remittendo- 
rum  eadem  ratio  videtur  esse,  quam  in  pecunia  debita  ser- 
vare  oportet.  Quemadmodum  igitur  a  nemine,  nisi  a  credi- 
tore,  pecunia,  quae  debetur,  remitti  potest:  ita,  quum  uni  Deo 


l)  in  Io.  tract.  72.    »)  Is.  43,  2o. 

peccatis  obstricti  simus,  siquidera  quotidie  oramus  ') :  „  Dimitte 
nobis  debita  nostra,"  perspicuum  est,  a  nemine,  praeter  illum 
debita  nobis  condonari  posse. 

IX.  Potestas  remittendi  peccata  ante  Christum  natum  nulli  mor- 

tatium  concessa  fuit. 

Hoc  vero  admirabile  et  divinum  munus,  antequam  Deus 
homo  fieret,  nulli  creatae  naturae  impertitum  est.  Primus 
omnium  Christus  salvator  noster  ut  homo,  quum  idem  Deus 
verus  esset ,  hoc  munus  a  coelesti  Patre  traditum  accepit. 
„Ut  sciatis,"  inquit2),  „quia  Filius  hominis  habet  potestatem 
in  terra  dimittendi  peccata,  ait  paralytico:  Surge,  tolle  gra- 
batnm  tu&in,  et  vade  in  domum  tuam."  Quum  igitur  homo 
factus  esset,  ut  hominibus  hanc  peccatorum  veniam  largiretur, 
priosquam  in  coelum  ascenderet,  ut  ibi  ad  dexteram  Dei  in 
perpetuum  sederet,  eam  potestatem  episcopis  et  presbyteris 
in  ecclesia  concessit,  quanquam,  ut  antea  docuimus,  Christus 
sua  auctoritate,  ceteri  ut  eius  ministri,  peccata  dimittunt. 
Qaamobrem,  si  quae  infinita  virtute  effecta  sunt  maxime  ad- 
mirari  et  suspicere  debemus,  satis  intelligimus,  pretiosissimum 
hoc  munus  esse,  quod  Christi  Domini  benignitate  ecclesiae 
donatum  est. 

X.  Qua  virtute  homines  peccatorum  suorum  veniam  consequantur \ 

Sed  ipsa  etiam  ratio ,  qua  Deus  clementissimus  Pater 
mundi  peccata  delere  constituit,  animos  fidelium  ad  huius  be- 
neficii  magnitudinem  contemplandam  vehementer  excitabit; 
sanguine  enim  unigeniti  Filii  sui  scelera  nostra  expiari  voluit, 
ut  poenam,  quam  nos  pro  peccatis  commeruimus,  ultro3)  ille 
persolveret,  iustusque  pro  iniustis  damnaretur,  innocens  pro 
reis  morte  acerbissima  afficeretur.  Quare  cum  animo  cogita- 
bimus,  „nos4)  non  corruptibilibus  auro  et  argento  redemptos 
esse,  sed  pretioso  sanguine  quasi  agni  immaculati  Christi  et 
incontaminati : "  facile  statuemus ,  nihil  nobis  salubrius  con- 
tingere  potuisse  hac  remittendi  peccata  potestate,  quae  inex- 
plicabilem  Dei  providentiam  summamque  erga  nos  caritatem 
ostendit.  Ex  hac  autem  cogitatione  maximus  fructus  ad  omnes 
perveniat  necesse  est. 

XI.  Quo  maxime  pacto  cernatur  amplitudo  beneficii,  quod  in 

potestate  clavium  offertur. 

Nam  qui  Deum  mortali  aliquo  peccato  offendit,  quidquid 
meritorum  ex  Christi  morte  et  cruce  consecutus  est,  statim 
amittit,  et  omnino  paradisi  aditu,  quem  prius  interclusum  Sai- 


Mat.  6,  12.    «)  Mat.  9,  G.  Marc.  2,  9.    «)  I.  Petr.  3,  18.    «)  I.  Petr,  1,  18.  seq 


90 


Catechismi  Romani 


90 


vator  noster  passione  sua  omnibus  patefecit,  prohibetur.  Quod 
quidem  quum  in  mentem  venit,  facere  non  possumus,  quin  hu- 
manae  miseriae  consideratio  vehementer  sollicitos  nos  habeat. 
Verum  si  animum  ad  hanc  admirabilem  potestatem  referamus, 
quae  ecclesiae  divinitus  tributa  est,  et  huius  articuli  fide  con- 
firmati  oblatam  unicuique  facultatem  credamus ,  ut  possit  di- 
vina  ope  adiutus  in  pristinum  dignitatis  statum  restitui;  tunc 
vero  cogimur  summo  gaudio  et  laetitia  exsultare,  et  immor- 
tales  Deo  gratias  agere.  Ac  profecto,  si  grata  et  iucunda 
medicamenta  videri  solent,  quae  nobis  medicorum  arte  et  in- 
dustria,  quum  gravi  aliquo  morbo  laboramus,  parantur:  quanto 
iucundiora  esse  debent  ea  remedia,  quae  Dei  sapientia  ad  ani- 
morum  curationem,  atque  adeo  ad  vitam  reparandam  insti- 
tuit;  quum  praesertim  non  quidem  dubiam  salutis  spem,  ut 
medicinae  illae,  quae  corporibus  adhibentur,  sed  certissimam 
iis,  qui  sanari  cupiunt,  salutem  afferant? 

XII.   Cur  ac  quomodo  remedia  in  potestate  clavium  ecclesiae 
tmbuta  Christiani  frequentare  debeant. 

Erunt  igitur  fideles  hortandi,  postquam  tam  ampli  et  prae- 
clari  muneris  dignitatem  cognoverint,  ut  illud  etiam  studeant 
ad  suum  commodum  religiose  convertere.  Vix  enim  fieri  po- 
test,  ut  qui  re  utili  et  necessaria  non  utatur,  eam  contemnere 
non  existimetur,  praesertim  vero  quum  Dominus  hanc  pote- 
statem  remittendi  peccata  ea  re  tradiderit  ecclesiae,  ut  omnes 
hoc  salutari  remedio  uterentur.  Nam  quemadmodum  nemo 
sine  baptismo  expiari  potest,  ita,  quicumque  baptismi  gratiam 
mortiferis  sceleribus  amissam  recuperare  voluerit ,  ad  illud 
expiationis  genus,  nimirum  poenitentiae  sacramentum,  confu- 
giat  necesse  est.  Verum  hoc  loco  admonendi  sunt  fideles,  ne 
tam  ampla  veniae  facultate  proposita,  quam  etiam  nullius  tem- 
poris  termino  definiri  declaravimus ,  vel  ad  peccandum  faci- 
liores,  vel  ad  resipiscendum  tardiores  reddantur.  In  altero 
enim,  quum  iniuriosi  et  contumeliosi  in  hanc  divinam  potesta- 
tem  manifeste  deprehendantur,  indigni  sunt,  quibus  Deus  mi- 
sericordiam  suam  impertiatur;  in  altero  vero  magnopere  ve- 
rendum  est,  ne  morte  praeoccupati  frustra  peccatorum  rcmis- 
sionem  confessi  fuerint ,  quam  tarditate  et  procrastinatione 
merito  amiserunt. 

CAPUT  XII. 
De  undecimo  Articulo. 

Carnis  resurrectionem. 

/.  Quantum  referat  de  hoc  articulo  exploratam  habere  cogni- 

tionem. 

Magnam  huius  articuli  vim  esse  ad  fidei  nostrae  veritatem 
stabiliendam,  id  maxime  ostendit,  quod  divinis  literis  non  so- 
lum  credendus  fidelibus  proponitur,  sed  multis  etiam  rationibus 
confirmatur.  Quod  quidem  quum  in  aliis  symboli  articulis  vix 
fieri  videamus,  intelligi  potest,  hoc  veluti  firmissimo  funda- 
mento  salutis  nostrae  spem  nixam  esse.  Nam  ut  Apostolus 
ratiocinatur ') :  „Si  mortuorum  resurrectio  non  est,  neque 
Christus  resurrexit;  quod  si  Christus  non  resurrexit,  inanis 
est  praedicatio  nostra,  inanis  est  et  fides  vestra."  In  eo  igi- 
tur  explicando  parochus  non  minus  operae  et  studii  ponet, 
quam  in  eo  evertendo  multorum  impietas  laborarit.  Magnas 
enim  et  praeclaras  utilitates  ex  ea  cognitione  ad  fidelium  fru- 
ctum  redundare,  paulo  post  demonstrabitur. 

II.  Cur  Apostoli  resurrectionem  hominum,  hic  carnis  resurre- 
ctionem  appellarint. 

Sed  hoc  in  primis  attendere  oportebit,  resurrectionem  ho- 
minum  in  hoc  articulo  carnis  resurrectionem  appellari.  Quod 
quidem  sine  causa  factum  non  est.  Nam  docere  voluerunt 
ApDstoli  id,  quod  necessario  ponendum  est,  animam  esse  im- 
mortalem.  Quare  ne  quis  forte  eam  simul  cum  corpore  in- 
teriisse,  utrumque  vero  in  vitam  revocari  existimaret,  quum 
animam  plurimis  sacrarum  literarum  locis  immortalem  esse 
plane  constet:  ob  eam  rem  carnis  tantum  suscitandae  mentio 
in  articulo  facta  est.  Et  quanquam  saepe  etiam  in  sacris  Scri- 
pturis  caro  integrum  hominem,  ut  est  apud  Isaiam2):  „Omnis 
caro  foenum,"  et  apud  S.  Ioannem3):  „Et  verbum  caro  fa- 
ctum  est,"  significet:  hoc  tamen  loco  carnis  vox  corpus  de- 
clarat,  ut  duarum  partium,  animae  et  corporis,  quibus  homo 
constat,  alteram  tantum,  nempe  corpus,  corrumpi  et  in  pul- 
verem  terrae,  ex  qua  compactum  est,  redire,  animam  vero  in- 
corruptam  manere  intelligamus.  At  vero  quum  nemo,  nisi 
mortuus  fuerit,  ad  vitam  revocetur,  anima  proprie  noji  dicitur 
resurgere.  Carnis  quoque  mentio  facta  est  illius  „haeresistt 
confutandae  causa,  „quae,u  vivo  Apostolo4),  „Hymenaei  et 


M  1.  Cor.  15,  13.  14.    »j  Is.  40,  6.    »)  lo.  1,  14.    4)  II.  Tim.  2,  17.  seq. 

Phileti  fuit,"  qui  asserebant,  quum  de  resurrectione  in  Scri- 
pturis  sacris  ageretur,  non  de  corporea,  sed  de  spirituali, 
qua  a  morte  peccati  ad  vitam  innocentem  resurgitur,  acci- 
piendum  esse.  Itaque  his  verbis  planum  fit,  eum  errorem 
tolli,  et  veram  corporis  resurrectionem  confirmari. 

III.  Quibus  potissimum  rationibus  doctrina  de  vera  corporwn 
reSurrectione  stabilienda  sit. 

Verum  parochi  partes  erunt,  hanc  veritatem  illustrare  ex- 
emplis  ex  veteri  novoque  Testamento  et  ex  omni  ecclesiastica 
historia  depromptis.  Alii  enim  ab  Elia  et  Elisaeo  in  veteri 
Testamento,  alii  praeter  eos,  quos  Christus  Dominus  a  morte 
excitavit,  a  sanctis  Apostolis  aliisque  permultis  ad  vitam  re- 
vocati  sunt ;  quae  resurrectio  multorum  huius  articuli  doctri- 
uam  confirmat.  Ut  enim  plures  a  morte  excitatos  credimus, 
ita  universos  ad  vitam  revocatum  iri  credendum  est.  Quin 
etiam  praecipuus  fructus,  quem  nos  ex  huiusmodi  miraculis 
capere  debemus,  ille  est,  ut  summam  fidem  huic  articulo  tri- 
buamus.  Sunt  multa  testimonia,  quae  parochis,  qui  in  sacris 
literis  mediocriter  versati  sunt,  facile  occurrent.  Illustriora 
vero  loca  sunt  in  veteri  quidem  Testamento,  quae  leguntur 
apud  Iob,  quum  ait1):  „se  in  carne  sua  conspecturum  Deum 
suum;"  et  apud  Danielem2),  „de  iis,  qui  in  pulvere  terrae 
dormiunt,  alios  in  vitam  aeternam,  alios  in  opprobrium  sempi- 
ternum  evigilaturos;"  in  novo  autem  Testamento,  quae  san- 
ctus  Matthaeus3)  refert  de  disputatione ,  quam  Dominus  cum 
Sadducaeis  habuit;  praeterea,  quae  Evangelistae  narrant  de 
extremo  iudicio.  Atque  huc  etiam  referenda  sunt,  quae  Apo- 
stolus  ad  Corinthios4)  et  ad  Thessalonicenses 6)  scribens,  accu- 
rata  ratione  disseruit. 

IV.  Quibus  similitudinibus  eadem  veritas  stabiliri  possit. 

Sed  quamvis  hoc  fide  certissimum  sit,  multum  tamen 
proderit,  vel  exemplis  vel  rationibus  ostendere,  id,  quod  fides 
credendum  proponit,  a  natura  aut  ab  humanae  mentis  intelli- 
gentia  non  abhorrere.  Itaque  Apostolus  quaerenti,  quo  modo 
resurgerent  mortui,  sic  respondit6):  „Insipiens,  tu  quod  se- 
minas  non  vivificatur,  nisi  prius  moriatur;  et  quod  seminas 
non  corpus,  quod  futurum  est,  seminas,  sed  nudum  granum. 
ut  puta  tritici,  aut  alicuius  ceterorum;  Deus  autem  dat  illi 
corpus,  sicut  vult;a  et  paulo  post  inquit:  „Seminatur  in  cor- 
ruptione ,  surget  in  incorruptione. "  Ad  eam  similitudinern 
multas   praeterea   adiungi    posse ,    S.  Gregorius   ostendit 7)  : 

')  Iob.  19,  26.  ")  Dan.  12,  2.  «)  Mat.  22,  23.  Io.  5,  25—29.  ♦)  I.  Cor.  15,  1:2. 
')  I.  Thes.  4,  13.    ")  I.  Cor.  l5,  36.  seq.    ')  Moral.  lib.  14.  c.  55. 

„Lux  enim,  inquit,  quotidie  quasi  moriendo  oculis  subtrahi- 
tur,  et  rursus  quasi  resurgendo  revocatur,  et  arbusta  viridita 
tem  amittunt,  et  rursus  quasi  resurgendo  reparantur,  et  se- 
mina  putrescendo  moriuntur,  et  rursum  germinando  resurgunt." 
V.  Rationes,  quibus  haec  ipsa  veritas  comprobatur. 
Rationes  illae  praeterea,  quae  ab  ecclesiasticis  scriptori- 
bus  afferuntur,  satis  ad  eam  rem  probandam  accommodatae 
videri  possunt.  Ac  primum  quidem,  quum  animae  immortales 
sint,  et  tanquam  pars  hominis  ad  humana  corpora  naturalem 
propensionem  habeant,  eas  a  corporibus  seiunctas  perpetuo 
manere  praeter  naturam  existimandum  est.  Quoniam  vero, 
quod  naturae  adversatur,  ac  violentum  est,  diuturnum  esse 
non  potest:  consentaneum  fore  videtur,  ut  denuo  cum  corpo- 
ribus  iungantur;  ex  quo  etiam  sequitur,  ut  corporum  resur: 
rectio  futura  sit.  Quo  quidem  argumentandi  genere  Salva- 
tor  ')  noster  usus  est,  quum,  adversus  Sadducaeos  disputans, 
ex  animarum  immortalitate  corporum  resurrectionem  conclu- 
sit.  Deinde  quum  malis  supplicia,  bonis  praemia  a  iustissimo 
Deo  sint  proposita,  ex  illis  vero  quam  plurimi,  antequam  de- 
bitas  poenas  persolvaut,  ex  his  magna  ex  parte  nullis  affecti 
virtutis  praemiis  a  vita  decedant:  necesse  est  iterum  animas 
cum  corporibus  coniungi,  ut  pro  sceleribus  aut  recte  factis 
corpora,  quibus  veluti  peccati  sociis  homines  utuntur,  una 
cum  anima  poena  aut  praemio  afficiantur.  Qui  locus  diligen- 
tissime  tractatus  est  a  sancto  Chrysostomo 2)  in  homilia  ad 
populum  Antiochenum.  Quare  Apostolus,  quum  de  resurre- 
ctione  dissereret  *) :  „Si  in  hac  vita,  inquit,  tantum  in  Chri- 
sto  sperantes  sumus,  miserabiliores  sumus  omnibus  homini- 
bus."  Quae  quidem  verba  nemo  ad  animae  miseriam  referri 
existimabit,  quae  quum  immortalis  sit,  quamvis  corpora  non 
resurgerent,  in  futura  tamen  vita  beatitudine  frui  posset:  ve- 
rum  de  toto  homine  intelligenda  sunt.  Nisi  enim  corpori  de- 
bita  pro  laboribus  praemia  reddantur,  necesse  est,  ut  qui, 
quemadmodum  Apostoli,  tot  aerumnas  et  calamitates  in  vita 
perpessi  sunt,  omnium  sint  miserrimi.  Idem  vero  multo  aper- 
tius  docet  ad  Thessalonicenses  his  verbis4):  „Gloriamur  in 
ecclesiis  Dei  pro  patientia  vestra  et  fide,  in  omnibus  persecu- 
tionibus  vestris  et  tribulationibus,  quas  sustinetis  in  exemplum 
iusti  iudicii  Dei,  ut  digni  habeamini  in  regno  Dei,  pro  quo 
et  patimini:  si  tamen  iustum  est  apud  Deum  retribuere  tri- 
bulationem  iis,  qui  vos  tribulant,  et  vobis,  qui  tribulamini,  re- 


l)  Mat.  22,  31.    »)  Rom.  1.   »)  I.  Cor.  15,  19.    *)  II.  Thes.  1,  4—8 

quiem  nobiscum  in  revelatione  Domini  Iesu  de  coelo  cum 
angelis  virtutis  eius  in  flamma  ignis,  dantis  vindictam  iis,  qui 
non  noverunt  Deum,  et  qui  non  obediunt  evangelio  Domini 
nostri  Iesu  Christi."  Adde  etiam,  non  posse  homines,  quam- 
diu  anima  a  corpore  seiuncta  est,  plenam  felicitatem  et  bonis 
omnibus  cumulatam  adipisci.  Ut  enim  quaelibet  pars  a  toto 
separata,  imperfecta  est:  ita  etiam  anima,  quae  corpori  non 
est  adiuncta.  Ex  quo  sequitur,  ut  illi  ad  summam  felicitatem 
nihil  desit,  corporum  resurrectionem  necessariam  esse.  His 
igitur  atque  aliis  huiusmodi  rationibus  parochus  fideles  in  hoc 
articulo  erudire  poterit. 

VI.  Nullus  homo  tunc  invenietur,  qui  mortis  et  resurrectionis  sit 

expers. 

Explicare  praeterea  diligenter  oportebit  ex  Apostoli  do- 
ctrina,  quinam  ad  vitam  suscitandi  sint.  Nam  ad  Corinthios 
scribens1):  „Sicut  in  Adam,u  inquit,  „omnes  moriuntur,  ita 
et  in  Christo  omnes  vivificabuntur. "  Omni  itaque  malorum 
bonorumque  discrimine  remoto,  omnes  a  mortuis,  quamquam 
non  omnium  par  conditio  futura  est,  resurgent <2) ,  „qui  bona 
fecerunt,  in  resurrectionem  vitae,  qui  vero  mala  egerunt,  in 
resurrectionem  iudicii."  Quum  autem  „omnes"  dicimus,  tam 
eos  intelligimus ,  qui  adventante  iudicio  mortui  iam  erunt, 
quam  eos,  qui  morientur.  Huic  enim  sententiae,  quae  asserit 
omnes  morituros  esse  nemine  excepto,  ecclesiam  acquiescere, 
ipsamque  sententiam  magis  veritati  convenire,  scriptum  reli- 
quit  sanctus  Hieronymus  ^) ;  idem  sentit  et  sanctus  Augusti- 
nus4).  Neque  vero  huic  sententiae  repugnant  Apostoli  verba 
ad  Thessalonicenses  scripta:  „Mortui5)  qui  in  Christo  sunt, 
resurgent  primi,  deinde  nos,  qui  vivimus,  qui  relinquimur,  si- 
mul  rapiemur  cum  illis  in  nubibus  obviam  Christo  in  aera." 
Nam  S.  Ambrosius,  quum  ea  explanaret,  ita  inquit:  „In  ipso 
raptu  mors  praeveniet;  et  quasi  per  soporem,  ut  egressa  ani- 
ma  in  momento  reddatur;  quum  enim  tollentur,  morientur;  ut 
pervenientes  ad  Dominum  praesentia  Domini  recipiant  animas, 
quia  cum  Domino  mortui  esse  non  possunt."  Eademque  sen- 
tentia  comprobatur  sancti  Augustini6)  auctoritate  in  libro  de 
civitate  Dei. 

VII.  Idem  prorsus  corpus  anima  humana  in  extremo  iudicio 

recipiet. 

Cum  vero  multum  referat,   nobis  certo  persuaderi,  hoc 
ipsum  atque  ideo  idem  corpus,  quod  uniuscuiusque  proprium 

')  L  Cor.  15,  22.   l)  Io.  5,  29.    s)  Ep.  119.   ")  de  civit.  Dei  20,  20.   *)  I.  Thes. 
«,  15.  seq.    «)  Lib.  20,  20. 

fuit,  quamvis  corruptum  sit  et  in  pulverem  redierit,  tamen  ad 
vitam  suscitandum  esse,  illud  etiam  parochus  accurate  expli- 
candum  suscipiet.  Haec  Apostoli  est  sententia,  quum  inquit1): 
„Oportet  corruptibile  hoc  induere  incorruptionem,"  ea  voce 
hoc  proprium  corpus  aperte  demonstrans.  lob  etiam  de  eo 
clarissime  vaticinatus  est2):  „Et  in  carne  mea,"  inquit,  „vi- 
debo  Deum,  quem  visurus  sum  ego  ipse,  et  oculi  mei  con- 
specturi  sunt,  et  non  alius."  Hoc  idem  colligitur  ex  ipsius 
resurrectionis  definitione;  est  enim  resurrectio,  auctore  Da- 
masceno3),  ad  eum  statum,  unde  cecideris,  revocatio.  Deni- 
que,  si  consideremus ,  cuius  rei  causa  resurrectionem  futuram 
paulo  ante  demonstratum  est:  nihil  erit,  quod  cuiusquam  ani- 
mum  hac  in  re  dubium  facere  possit. 

VIII.  Cuius  rei  causa  resurrectio  corporum  divinitus  sit  instituta. 

Idcirco  autem  corpora  excitanda  esse  docuimus4),  „ut  re- 
ferat  unusquisque  propria  corporis,  prout  gessit,  sive  bonum 
sive  malum."  Hominem  igitur  cx  ipso  corpore,  cuius  opera 
vel  Deo  vel  daemoni  servivit,  resurgere  oportet,  ut  cum  eodem 
corpore  triumphi  coronas  et  praemia  consequatur,  aut  poenas 
et  supplicia  miserrima  perferat. 

IX  Corpora  contractam  in  hac  mortali  vita  deformitatem  non 

resument. 

Neque  vero  corpus  tantum  resurget,  sed  quidquid  ad  il- 
lius  naturae  veritatem,  atque  ad  hominis  decus  et  ornamen- 
tum  ^  pertinet,  restituendum  est.  Praeclarum  ea  de  re  S.  Au- 
gustini  testimonium  legimus :  „Mhil  tunc  vitii,"  inquit5), 
„in  corporibus  exsistet;  si  aliqui  plus  pinguedine  obesi  et 
crassi  exstiterint,  non  totam  corporis  molem  assument;  sed, 
quod  illam  habitudinem  superabit,  reputabitur  superfiuum,  et 
e  diverso,  quaecumque  vel  morbus  vel  senium  confecit  in  cor- 
pore,  reparabitur  per  Christum  virtute  divina,  ut,  si  aliqui 
propter  macrorem  fuerint  graciles,  quia  Christus  non  solum 
nobis  corpus  reparabit,  sed  quidquid  per  miseriam  huius  vitae 
fuerit  nobis  ademptum."  Idem  alio  loco:  „Non  resumet  ho- 
mo  capillos,  quos  habuerit,  sed  quos  decuerit,  iuxta  illud6): 
„Omnes  capilli  capitis  vestri  numerati  sunt,"  qui  secundum 
divinara  sapientiam  sunt  reparandi. "  In  primis  vero,  quoniam 
membra  ad  veritatem  humanae  naturae  pertinent,  simul  resti- 
tuentur  omnia.  Qui  enim  vel  ab  ipso  ortu  oculis  capti  sunt, 
vel  ob  aliquem  morbum  lumina  amiserunt,  claudi  atque  omnino 
manci  et  quibusvis  membris  debiles,  integro  ac  perfecto  cor- 

')  I.  Cor.  15,  53.  »)  Iob.  19,  26.  seq.  »)  de  fide  orthodox.  4,  27.  ■>)  II.  Cor.  5,  10-. 

pore  resurgent.  Aliter  enim  animae  desiderio,  quae  ad  cor- 
poris  coniunctionem  propensa  est,  minime  satisfactum  esset 
cuius  tamen  cupiditatem  in  resurrectione  explendam  esse,  sine 
dubitatione  credimus.  Praeterea  satis  constat,  resurrectionem 
aeque  ac  creationem  inter  praecipua  Dei  opera  numerari. 
Quemadmodum  igitur  omnia  a  Deo  initio  creationis  perfecta 
fuerunt,  ita  etiam  in  resurrectione  futurum  omnino  affirmare 
oportet. 

X.  Martyres  corporibus  integris  resurgentes,  in  eis  vulnerum  ci- 

catrices  gestabunt. 
Neque  id  de  martyribus  solum  fatendum  est,  de  quibus 
sanctus  Augustinus  ita  testatur1):  »Non  erunt  absque  illis 
membris;"  non  enim  posset  illa  mutilatio  non  esse  corporis 
vitium,  alioquin  qui  capite  truncati  sunt  deberent  sine  capite 
resurgere:  verumtamen  exstabunt  in  eorundem  membrorum  ar- 
ticulis  gladii  cicatrices  refulgentes  super  omne  aurum  et  lapi- 
dem  pretiosum,  veluti  et  cicatrices  vulnerum  Christi. 

XI.  Etiam  improborum  corpora  mutilata  hic  resurgent  integra. 
Quod  de  improbis  quoque  verissime  dicitur,  etsi  illorum 

culpa  membra  amputata  fuerint.  Nam  quo  plura  membra  ha- 
bebunt,  tanto  acerbiori  dolorum  cruciatu  conficientur.  Quare 
illa  membrorum  restitutio  non  ad  eorum  felicitatem,  sed  ad  ca- 
lamitatem  ac  miseriam  est  redundatura,  quum  merita  non  ipsis 
membris,  sed  personae,  cuius  corpori  coniuncta  sunt,  adscri- 
bantur.  Nam  iis,  qui  poenitentiam  egerunt,  ad  praemium;  illis 
vero,  qui  eandem  contempserint,  ad  supplicium  restituentur. 
Haec  vero,  si  a  parochis  attente  considerentur ,  nunquam  eis 
rerum  et  sententiarum  copia  deerit  ad  excitandos  inflamman- 
dosque  pietatis  studio  fidelium  animos,  ut,  vitae  huius  mole- 
stias  et  aerumnas  cogitantes,  beatam  illam  resurrectionis  glo- 
riam,  quae  iustis  et  piis  proposita  est,  avide  exspectent. 

XII.  Corpora  hominum,  postquam  resurrexerint ,  qualia  sint 

futura. 

Sequitur  nunc,  ut  fideles  intelligant,  si  ea  spectemus, 
quae  corporis  substantiam  constituunt,  quamvis  illud  ipsum  at- 
que  idem  corpus  a  mortuis  revocari  oporteat,  quod  antea  ex- 
stinctum  fuerat:  longe  aliam  tamen  et  diversam  eius  condi- 
tionem  fore.  Ut  enim  cetera  omittamus,  in  eo  maxime  resur- 
gentium  corpora  omnia  a  se  ipsis  different,  quod,  quum  antea 
mortis  legibus  subiecta  essent,  posteaquam  ad  vitam  suscitata 
fuerint,  sublato  bonorum  malorumque  discrimine  immortalitatera 

assequentur.  Quam  quidem  admirabilem  naturae  restitutionem 
insignis  Christi  victoria  meruit,  quam  de  morte  reportavit, 
quemadmodum  sacrarum  scripturarum  testimonia  nos  admonent. 
Spriptum  est  enim1):  „Praecipitabit  mortem  in  sempiternum ; " 
et  alibi2):  „Ero  mors  tua,  o  mors,"  quod  explicans  Apostolus 
inquit3):  „Novissim  e  inimica  destruetur  mors;  "et  apud  sanctum 
Ioannem  legimus4) :  „mors  ultra  non  erit."  Decebat  autem 
maxime,  Christi  Domini  merito,  quo  mortis  imperium  eversum 
est,  peccatum  Adae  longo  intervallo  superari.  Idem  etiam  di- 
vinae  iustitiae  consentaneum  fuit,  ut  boni  beata  vita  perpetuo 
fruerentur,  mali  vero  sempiternas  poenas  luentes,  „quaererent5) 
mortem,  et  non  invenirent:  optarent  mori,  et  mors  fugeret  ab 
eis."  Atque  haec  quidem  immortalitas  bonis  malisque  com- 
munis  erit. 

XIII.  Cuiusmodi  dotibus  beatorum  corpora  post  resurrectionem 
erunt  ornata. 

Habebunt  praeterea  sanctorum  rediviva  corpora  insignia 
quaedam  et  praeclara  ornamenta,  quibus  multo  nobiliora  fu- 
tura  sint,  quam  unquam  antea  fuerint.  Praecipua  vero  sunt 
quatuor  illa,  quae  dotes  appellantur,  ex  Apostoli  doctrina  a 
Patribus  observatae.  Earum  prima  est  impassibilitas,  munus 
scilicet  et  dos,  quae  efficiet,  ne  molesti  aliquid  pati,  ullove 
dolore  aut  incommodo  affici  queant.  Nihil  enim  aut  frigorum 
vis,  aut  fiammae  ardor,  aut  aquarum  impetus  obesse  eis  po- 
terit.  „Seminatur,"  inquit  Apostolus6),  „in  corruptione,  sur- 
get  in  incorruptione. "  Quod  autem  impassibilitatem  potius 
quam  incorruptionem  scholastici  appellarint,  ea  causa  fuit,  ut, 
quod  est  proprium  corporis  gloriosi,  significarent.  Non  enim 
impassibilitas  illis  communis  est  cum  damnatis,  quorum  cor- 
pora,  licet  incorruptibilia  sint,  aestuare  tamen  possunt  atque 
algere,  variisque  cruciatibus  affici.  Hanc  consequitur  claritas, 
qua  sanctorum  corpora  tamquam  sol  fulgebunt;  ita  enim  apud 
sanctum  Matthaeum  testatur  Saivator  noster:  „Iusti,"  in- 
quit7),  „fulgebunt  sicut  sol  in  regno  Patris  eorum."  Ac  ne 
quis  de  eo  dubitaret,  suae  transfigurationis  exemplo  declara- 
vit8).  Hanc  interdum  Apostolus  gloriam ,  modo  claritatem 
appellat:  „Reformabit,"  inquit9),  „corpus  humilitatis  nostrae 
configuratum  corpori  claritatis  suae;"  et  rursum10):  „Semi- 
natur  in  ignobilitate,  surget  in  gloria."  Huius  etiam  gloriae 
imaginem  quandam  vidit  populus  IsraSl  in  deserto,  quum  „fa- 


')  Is.  25,  8.  2)  Os.  13,  14.  »)  I.  Cor.  15,  26.  ")  Apoc.  21,  4.  »)  Apoc.  9,  6. 

cies  Moysis l) "  ex  colloquio  et  praesentia  Dei  ita  colluceret,  ut 
in  eam  filii  Israel  oculos  intendere  non  possent.  Est  vero 
claritas  haec  fulgor  quidam  ex  summa  animae  felicitate  ad 
corpus  redundans,  ita,  ut  sit  quaedam  communicatio  illius  be- 
atitudinis,  qua  anima  fruitur,  quomodo  etiam  anima  ipsa  beata 
efficitur,  quod  in  eam  pars  divinae  felicitatis  derivetur.  Hoc 
vero  munere  non  aeque  omnes,  perinde  ac  primo,  ornari  cre- 
dendum  est;  erunt  quidem  sanctorum  corpora  omnia  aeque 
impassibilia ,  sed  eundem  splendorem  non  habebunt;  nam,  ut 
testatur  Apostolus2):  „Alia  claritas  solis,  alia  claritas  lunae, 
et  alia  claritas  stellarum;  stella  enim  a  stella  differt  in  clari- 
tate:  sic  et  resurrectio  mortuorum."  Cum  hac  dote  con- 
iuncta  est  illa,  quam  agilitatem  vocant,  qua  corpus"  ab  onere, 
quo  nunc  premitur,  liberabitur,  facillimeque  in  quamcunque 
partem  anima  voluerit  ita  moveri  poterit,  ut  ea  motione  nihil 
celerius  esse  queat:  quemadmodum  aperte  sanctus  Augusti- 
nus3)  in  libro  de  civitate  Dei,  et  Hieronymus4)  in  Isaiam  do- 
cuerunt.  Quare  ab  Apostolo  d^ctum  est5):  „Seminatur  in  infir- 
mitate,  surgit  in  virtute."  His  vero  addita  est,  quae  vocatur 
subtilitas,  cuius  virtute  corpus  animae  imperio  umnino  subiicie- 
tur,  eique  serviet,  et  ad  nutum  praesto  erit:  quod  ex  illis 
Apostoli  verbis  ostenditur:  „Seminatur,"  inquit6)  corpus  ani- 
male,  surget  corpus  spirituale."  Haec  fere  sunt  praecipua 
capita,  quae  in  huius  articuli  explicatione  tradenda  erunt. 
XIV.  Quem  fructum  ex  tantis^  resurrectionis  mysteriis  fideles 

capient. 

Ut  autem  fideles  sciant,  quem  fructum  ex  tot  tantorum- 
que  mysteriorum  cognitione  capere  possint:  primum  decla- 
rare  oportebit,  maximas  a  nobis  Deo  gratias  agendas  esse, 
qui  haec  sapientibus 7)  absconderit,  et  revelaverit  parvulis.  Quot 
enim  viri  vel  prudentiae  laude  praestantes  vel  singulari  do- 
ctrina  praediti  in  hac  tam  certa  veritate  caeci  plane  fuerunt? 
Quod  igitur  nobis  illa  patefecerit,  quibus  ad  eam  intelligen- 
tiam  adspirare  non  licebat,  est,  quod  summam  eius  benignita- 
tem  et  clementiam  perpetuis  laudibus  celebremus.  Deinde 
magnus  etiam  ille  fructus  ex  huius  articuli  meditatione  con- 
sequetur,  quod  scilicet  in  eorum  morte,  qui  nobis  necessitu- 
dine  vel  benevolentia  coniuncti  sunt,  facile  tum  alios,  tum  nos 
ipsos  consolabimur.  Quo  quidem  genere  consolationis  Apo- 
stolum  usum  esse  constat,  quum  ad  Thessalonicenses 8)  de 


')  Ex.  34.  29.  H.  Cor.  3,  7.  2)  I.  Cor.  15,  41.  »)  Lib.  13,  18.  et  20.  6eq.  ')  Hier. 

dormientibus  scriberet.  Sed  in  omnibus  etiam  aliis  aerumnis 
et  in  calamitatibus  futurae  resurrectionis  cogitatio  summam 
nobis  doloris  levationem  afferet,  quemadmodum  sancti  Iob1) 
exemplo  didicimus,  qui  una  hac  spe  afflictum  et  moerentem 
animum  sustentabat,  fore  aliquando,  ut  in  resurrectione  Do- 
minum  Deum  suum  conspiceret.  Praeterea  hoc  plurimum  va- 
lebit  ad  persuadendum  fidelibus  populis,  ut  rectam  vitam,  in- 
tegram,  ab  omnique  prorsus  peccati  labe  puram  agere  quam 
diligentissime  curent.  Si  enim  cogitaverint ,  ingentes  illas 
divitias,  quae  resurrectionem  consequuntur,  ipsis  propositas 
esse:  facile  ad  virtutis  et  pietatis  studia  allicientur.  Contra 
vero  nulla  res  maiorem  vim  habitura  est  ad  comprimendas 
animi  cupiditates,  hominesque  a  sceleribus  avocandos,  quam 
si  saepius  admoneantur,  quibusnam  malis  et  cruciatibus  im- 
probi  afficiendi  sunt,  qui  extremo  illo  die  procedent  in  resur- 
rectionem2)  iudicii. 


CAPUT  XIII. 
De  duodecimo  Articulo. 

Vitam  aeternam. 

/.  Cur  postremo  loco  hic  fidei  articulus  sit  positus,  et  quantum 
referat,  illum  frequenter  populo  explicari. 

Sancti  Apostoli,  duces  nostri,  symbolum,  quo  fidei  no- 
strae  summa  continetur,  aeternae  vitae  articulo  claudi  et  ter- 
minari  voluerunt,  tum  quia  post  carnis  resurrectionem  nihii 
aliud  fidelibus  exspectandum  est,  nisi  aeternae  vitae  praemium, 
tum  vero  ut  perfecta  illa  felicitas  et  bonis  omnibus  cumulata 
nobis  semper  ante  oculos  versaretur,  doceremurque ,  in  ea 
mentem  et  cogitationes  nostras  omnes  defigendas  esse.  Quare 
parochi  in  erudiendis  fidelibus  nunquam  intermittent ,  praemiis 
aeternae  vitae  pronositis  eorum  animos  accendere,  ut,  quae- 
cunque  vel  difficillima  Christiani  nominis  causa  subeunda  esse 
docuerint,  facilia  atque  ideo  iucunda  existiment,  promptiores- 
qu6  ad  parendum  Deo  et  alacriores  reddantur. 

II.  Quid  hic  per  vitam  aeternam  significetur. 

Sed  quoniam  sub  his  verbis,  quae  ad  beatitudinem  no- 
stram  declarandam  hoc  loco  usurpantur,  plurima  mysteria  in 
occulto  latent,  ea  sic  aperienda  sunt,  ut,  quantum  cuiusque 

ingenium  ferat,  omnibus  patere  possint.  Admonendi  igitur 
sunt  fideles,  his  vocibus,  „vitam  aeternam,"  non  magis  per- 
petuitatem  vitae,  cui  etiam  daemones  sceleratique  homines 
addicti  sunt,  quam  in  perpetuitate  beatitudinem,  quae  beato- 
rum  desiderium  expleat,  significari.  Atque  ita  intelligebat  le- 
gis  peritus1)  ille,  qui  a  Domino  salvatore  nostro ,  quid  sibi 
faciendum  esset,  ut  vitam  aeternam  possideret,  in  Evangelio 
quaesivit;  perinde  ac  si  diceret:  Quaenam  mihi  praestanda 
sunt,  ut  ad  eum  locum,  ubi  perfecta  felicitate  frui  liceat,  per- 
veniam?  In  hunc  vero  sensum  sacrae  literae  haec  verba  ac- 
cipiunt,  ut  multis  in  locis  licet  animadvertere. 
III.  Cur  vitae  aeternae  nomine  summa  illa  beatitudo  designetur. 

Hoc  vero  potissimum  nomine  summa  illa  beatitudo  appel- 
lata  est,  ne  quis  existimaret,  eam  in  rebus  corporeis  et  ca- 
ducis,  quae  aeternae  esse  non  possunt,  consistere.  Neque 
enim  haec  ipsa  beatitudinis  vox  satis  explicare  poterat  quod 
quaerebatur,  praesertim  quum  non  defuerint  homines,  inanis 
cuiusdam  sapientiae  opinione  infiati,  qui  summum  bonum  in 
iis  rebus  ponerent,  quae  percipiuntur  sensibus.    Haec  enim 
pereunt  et  veterascunt,  beatitudo  vero  nullo  temporis  termino 
definienda  est;  quin  potius  terrena  haec  longissime  a  vera 
felicitate  absunt,  a  qua  is  quam  maxime  recedit,  qui  mundi 
amore   et  desiderio  tenetur.    Scriptum  est  enim2):  „Nolite 
diligere  mundum,  neque  ea,  quae  in  mundo  sunt.   Si  quis  di- 
ligit  mundum,  non  est  caritas  Patris  in  eo;"  et  paulo  post: 
„Mundus  transit  et  concupiscentia  eius."    Haec  igitur  parochi 
fidelium  mentibus  imprimenda  diligenter  curabunt,  ut  mortalia 
contemnere,  nullamque  in  hac  vita,  in  qua  non  cives,  sed  ad- 
venae3)  sumus,  felicitatem  obtineri  posse,  in  animum  indu- 
cant.  Quamquam  hic  etiam  spe  beati  merito  dicemur,  si  „ab- 
negantes4)  impietatem  et  saecularia  desideria,  sobrie  et  iuste 
et  pie  vixerimus  in  hoc  saeculo,  exspectantes  beatam  spem, 
et  adventum  gloriae  magni  Dei  et  Salvatoris  nostri  Iesu  Chri- 
sti.a  Haec  autem  quum  permulti,  qui  sibi  ipsis  sapientes5)  vi- 
debantur,  minus  intelligerent ,  et  in  hac  vita  felicitatem  quae- 
rendam  putarent,  stulti  facti  sunt,  et  in  maximas  calamitates 
inciderunt.    Sed  illud  praeterea  ex  vi  huius  nominis,  „vitam 
aeternam,"  percipimus,  semel  adeptam  felicitatem  amitti  nun- 
quam  posse,  ut  falso  nonnulli  suspicati  sunt.    Nam  felicitas 
ex  omnibus  bonis  sine  ulla  mali  admixtione  cumulatur,  quae 
quum  hominis  desiderium  expleat,  in  aeterna  vita  necessario 


»)  Luc.  18,  18.  *)  I.  Io.  2,  15. 17.  »)  I.  Petr.  2,  11.  «)  Tit.  2, 12.  seq.  5)  Kom.  1,  22. 

consistit;  neque  enim  potest  beatus  non  magnopere  velle,  ut 
illis  bonis,  quae  adeptus  est,  sibi  perpetuo  frui  liceat.  Quare, 
nisi  ea  possessio  stabilis  et  certa  sit,  maximo  cruciatu  timoris 
angatur  necesse  est. 

IV.  Aeterna  beatitudo  verbis  aut  mente  humana  comprehendi 

non  potest. 

Verum  quanta  sit  beatorum,  qui  in  coelesti  patria  vivunt, 
felicitas,  eaque  ab  ipsis  tantum,  praeterea  a  nemine,  compre- 
hendi  possit,  hae  ipsae  voces,  quum  vitam  beatam  dicimus, 
satis  demonstrant.  Nam  quum  ad  rem  aliquam  significandam 
eo  nomine  utimur,  quod  cum  multis  aliis  commune  est:  facile 
intelligimus,  deesse  propriam  vocem,  qua  res  illa  plane  ex- 
primatur.  Quum  igitur  felicitas  iis  vocibus  declaretur,  quae 
non  magis  in  beatos,  quam  in  omnes,  qui  perpetuo  vivant, 
recte  conveniunt:  hoc  nobis  argumento  esse  potest,  altiorem 
et  praestantiorem  quandam  rem  esse,  quam  ut  proprio  voca- 
bulo  perfecte  significare  eius  rationem  possimus.  Nam  etsi 
plurima  alia  nomina  coelesti  huic  beatitudini  in  sacris  literis 
tribuuntur,  cuiusmodi  sunt:  regnum  Dei,  Christi,  coelorum, 
paradisus,  sancta  civitas,  nova  Ierusalem,  domus  Patris :  ta- 
men  perspicuum  est,  nullum  ex  iis  ad  eius  magnitudinem 
explicandam  satis  esse.  Quare  parochi  hoc  loco  oblatam  sibi 
occasionem  non  praetermittent ,  fideles  tam  amplis  praemiis, 
quae  vitae  aeternae  nomine  declarantur, '  ad  pietatem,  iusti- 
tiam,  et  omnia  Christianae  religionis  officia  invitandi.  Con- 
stat  enim,  vitam  in  maximis  bonis,  quae  natura  expetuntur, 
numerari  solere.  Atqui  hoc  potissimum  bono,  quum  vitam  ae- 
temam  dicimus,  beatitudo  definitur.  Quod  si  exigua  hac  et 
calamitosa  vita,  quae  tot  et  tam  variis  miseriis  subiecta  est, 
ut  mors  verius  dicenda  sit,  nihil  magis  amatur,  nihil  aut  ca- 
rius  aut  iucundius  esse  potest:  quo  tandem  animi  studio,  qua 
contentione  aeternam  illam  vitam  quaerere  debemus,  quae  de- 
functis  omnibus  malis  perfectam  et  absolutam  bonorum  omnium 
rationem  coniunctam  habet? 

V.  Beatitudo  omnium  malorum  privatione,  omnium  bonorum 

adeptione  continetur. 

Nam,  ut  sancti  Patres  tradiderunt,  aeternae  vitae  felicitas 
omnium  malorum  liberatione  et  bonorum  adeptione  definienda 
est.  De  malis  clarissima  sunt  sanctarum  literarum  testimonia; 
scriptum  est  enim  in  Apocalypsi ') :  „Non  esurient,  neque  sitient 
amplius,  neque  cadet  super  illos  sol,  neque  ullus  aestus, "  etrursus2): 


')  Apoc.  7.  16.       Ib.  21,  4 

„Absterget  Deus  omnem  lacrymam  ab  oculis  eorum,  et  mors 
ultra  non  erit,  neque  luctus,  neque  clamor,  neque  dolor  erit 
ultra,  quia  prima  abierunt."  Iam  vero  beatorum  immensa  glo- 
ria,  innumeraque  solidae  laetitiae  et  voluptatis  genera  futura 
suut;  cuius  gloriae  magnitudinem,  quum  animus  noster  capere, 
aut  illa  in  animos  nostros  penetrare  nullo  modo  possit,  necesse 
est,  nos  in  illam,  nempe  in  gaudium ')  Domini,  introire,  ut  eo 
circumfusi  mentis  desiderium  cumulate  expleamus. 

VI.  Quibus  praecipue  bonorum  generibus  beati  perfruentur. 
Quamvis  autem,  ut  S.  Augustinus2)  scribit,  facilius  mala, 
quibus  carituri  sumus,  quam  bona  ac  voluptates,  quas  hausuri 
sumus,  numerari  posse  videantur:  danda  tamen  erit  opera, 
ut,  quae  fideles  summae  illius  felicitatis  adipiscendae  cupidi- 
tate  infiammare  poterunt,  breviter  et  dilucide  explicentur. 
Sed  illa  in  primis  distinctione  uti  oportebit,  quam  a  gravissi- 
mis  divinarum  rerum  scriptoribus  accepimus;  ii  enim  duo  bo- 
norum  genera  esse  statunnt,  quorum  alterum  ad  beatitudinis 
naturam  pertinet,  alterum  ipsam  beatitudinem  consequitur. 
Quare  illa  essentialia,  haec  vero  accessoria  bona  docendi  causa 
appellarunt. 

VII.  In  quo  consistat  essentialis  et  primaria  aeternae  beatitu- 

dinis  causa. 

Ac  solida  quidem  beatitudo,  quam  essentialem  communi 
nomine  licet  vocare,  in  eo  sita  est,  ut  Deum  videamus,  eius- 
que  pulchritudine  fruamur,  qui  est  omnis  bonitatis  ac  perfe- 
ctionis  fons  et  principium.  „Haec  est  vita  aeterna,"  inquit 
Christus3)  Dominus,  „ut  cognoscant  te  solum  Deum  verum, 
et  quem  misisti,  Iesum  Christum;"  quam  sententiam  S.  Ioan- 
nes  videtur  interpretari ,  quum  ait4):  „Carissimi,  nunc  filii 
Dei  sumus,  et  nondum  apparuit,  quid  erimus.  Scimus,  quo- 
niam,  quum  apparuerit,  similes  ei  erimus;.  quoniam  videbimus 
eum,  sicuti  est."  Significat  enim  beatitudinem  ex  iis  duobus 
constare:  tum  quod  Deum  intuebimur,  qualis  in  natura  sua 
ac  substantia  est,  tum  quod  veluti  dii  efficiemur.  Nam  qui 
illo  fruuntur,  quamvis  propriam  substantiam  retineant,  admi- 
rabilem  tamen  quandam  et  prope  divinam  formam  induunt,  ut 
dii  potius,  quam  homines  videantur. 

VIII.  Beati  quomodo  Dei  formam  et  naturam  quodammodo 

induant. 

Hoc  autem,  cur  ita  fiat,  ex  eo  perspicuum  est,  quod  una- 
quaeque  res,  vel  ex  eius  essentia,  vel  ex  eius  similitudine  et 


i)  Mat.  25,  21.    2)  Serm.  127.    s)  Io.  17,  3.    *)  I.  lo.  3,  2. 

speeie  cognoscitur.  At  quoniam  niliil  est  Deo  simile,  cuius  si- 
militudinis  adiumento  ad  perfectam  eius  notitiam  pervenire 
possimus:  consequens  est,  ut  eius  naturam  et  essentiam  vi- 
dere  nemini  liceat,  nisi  haec  eadem  divina  essentia  se  nobis 
coniunxerit.  Atque  id  Apostoli  verba  illa  significant ') :  „Vi- 
demus  nunc  per  speculum  in  aenigmate,  tunc  autem  facie  ad 
faciem."  Nam  quod  inquit,  „in  aenignate,"  interpretatur  S. 
Augustinus2)  in  similitudine  ad  Deum  intelligendum  accom- 
modata.  Quod  etiam  S.  Dionysius3)  aperte  ostendit,  quum 
affirmat,  nulla  inferiorum  similitudine  superiora  percipi  posse. 
Neque  enim  ex  alicuius  rei  corporeae  similitudine  eius,  quae 
corpore  careat,  essentia  et  substantia  cognosci  potest,  quum 
praesertim  necesse  sit,  rerum  similitudines  minus  concretionis 
babere  et  magis  spirituales  esse,  quam  res  ipsas,  quarum  ima- 
ginem  referunt;  quemadmodum  in  omnium  rerum  cognitione 
facile  experimur.  Quoniam  vero  fieri  non  potest,  ut  alicuius 
rei  creatae  similitudo  aeque  pura  et  spiritualis,  ac  Deus  ipse 
est,  reperiatur:  ita  fit,  ut  ex  nulla  similitudine  divinam  essen- 
tiam  perfecte  intelligere  possimus.  Accedit  etiam,  quod  omnes 
creatae  res  certis  perfectionis  terminis  circumscribuntur.  At 
Deus  infinitus  est,  neque  ullius  rei  creatae  similitudo  eius 
immensitatem  capere  potest.  Quocirca  una  illa  ratio  divinae 
substantiae  cognoscendae  relinquitur,  ut  ea  se  nobis  coniun- 
gat,  et  incredibili  quodam  modo  intelligentiam  nostram  altius 
extollat,  atque  ita  idonei  ad  eius  naturae  speciem  contemplan- 
dam  reddamur. 

IX.  Lumine  gloriae  beati  illustrantur ,  et  ad  Deum  videndum 
tota  spe  omnes  commoveri  debent. 

Id  vero  lumine  gloriae  assequemur,  quum  eo  splendore 
illustrati,  Deum  „lumen4)  verum  in  eius  lumine  videbimus." 
Nam  beati  Deum  praesentem  semper  intuentur;  quo  quidem 
dono  omnium  maximo  et  prae«tantissimo  divinae  essentiae 
participes  effecti,  vera  et  solida  beatitudine  potiuntur;  quam 
nos  ita  credere  debemus,  ut  etiam,  eam  Dei  benignitate  cum 
certa  spe  nobis  exspectandam  esse,  in  symbolo  Patrum  defi- 
nitum  sit;  ait  enim:  „Exspecto  resurrectionem  mortuorum, 
et  vitam  venturi  saeculi." 

X  Quo  modo  in  beatitudine  homo  Deo  coniungatur,  swiilitudine 
explicatur. 

Divina  haec  plane  sunt,  neque  ullis  verbis  explicari  aut 
cogitatione  comprehendi  a  nobis  possunt.    Verum  licet  ali- 


')  I.  Coi.  13,  12.   2)  de  Trinit.  15,  9.   »)  de  div.  nom.  c.  1.    *)  Ps.  35,  10. 

quam  huius  beatitudinis  imaginem  in  eis  etiam  rebus,  quae 
sensu  percipiuntur,  cernere.  Nam  quemadmodum  ferrum  ad- 
moto  igni  ignem  concipit,  et,  quamvis  eius  substantia  non  mu- 
tetur,  fit  tamen,  ut  diversum  quippiam,  nimirum  ignis,  esse 
videatur:  eodem  modo,  qui  in  coelestem  illam  gloriam  admissi 
sunt,  Dei  amore  inflammati  ita  afficiuntur,  quum  tamen  id, 
quod  sunt,  esse  non  desinant,  ut  multo  magis  distare  ab  iis, 
qui  in  hac  vita  sunt,  merito  dici  possint,  quam  ferrum  candens 
ab  eo,  quod  nullam  caloris  vim  inter  se  contineat.  Ut  igitur 
rem  paucis  complectamur,  summa  illa  et  absoluta  beatitudo, 
quam  essentialem  vocamus,  in  Dei  possessione  constituenda  est. 
Quid  enim  ei  ad  perfectam  felicitatem  deesse  potest,  qui  Deum 
optimum  et  perfectissimum  possidet? 
XI.  Quae  sint  accidentalia  bona,  quibus  beati  circumfluent. 
Verum  ad  illam  tamen  quaedam  accedunt  ornamenta 
omnibus  beatis  communia,  quae,  quoniam  ab  humana  ratione 
minus  remota  sunt,  vehementius  quoque  animos  nostros  com- 
movere  et  excitare  solent.  Huius  generis  ea  sunt,  de  quibus 
Apostolus  ad  Romanos  videtur  intelligere  *) :  „Gloria,  et  ho- 
nor  et  pax  omni  operanti  bonum;"  nam  gloria  quidem  beati 
perfruentur,  non  illa  solum,  quam  tandem  essentialem  beati- 
tudinem,  vel  cum  eius  natura  maxime  coniunctam  esse  osten- 
dimus:  sed  ea  etiam,  quae  constat  ex  clara  et  aperta  notitia, 
quam  singuli  de  alterius  eximia  et  praestanti  dignitate  habi- 
turi  sunt.  At  vero  quantus  ille  honor  existimandus  est,  qui 
eis  a  Domino  tribuitur,  quum  non  amplius  servi,  sed  amici2), 
fratres  ac  filii  Dei  vocentur?  Quare  ita  electos  suos  aman- 
tissimis  et  honorificentissimis  verbis  Salvator  noster  compel- 
labit3):  „Venite  benedicti  Patris  mei,  possidete  paratum  vo- 
bis  regnum;"  ut  merito  liceat  exclamare4):  „Nimis  honorifi- 
cati  sunt  amici  tui,  Deus."  Sed  laudibus  etiam  a  Christo 
Domino  coram  Patre  coelesti  et  angelis  eius  celebrabuntur. 
Praeterea  si  hoc  commune  omnibus  hominibus  desiderium  na- 
tura  ingenuit  honoris,  qui  a  viris  sapientia  praestantibus  ha- 
beatur,  quod  eos  Iocupletissimos  virtutis  suae  testes  fore  exi- 
stiment:  quantum  beatorum  gloriae  accessurum  putamus,  quod 
alius  alium  summo  honore  prpsequetur. 

XII.  Quibus  bonorum  copiis  beati  in  aeternis  illis  sedibus  cu- 
mulabuntur. 

Infinita  esset  omnium  oblectationum  enumeratio,  quibus 
beatorum  gloria  cumulata  erit,  ac  ne  cogitatione  quidem  fin- 


>)  Rom  2,  10.    «)  Io.  15.  14.  et  20,  17.  Rora.  8,  14.    »)  Mat.  25,  34.    4)  Ps.  138,  17. 

gere  eas  possumus.  Sed  tamen  hoc  fidelibus  persuasum  esse 
debet,  quaecunque  nobis  iucunda  in  hac  vita  contingere  vel 
etiam  optari  queant,  sive  ea  ad  mentis  cognitionem  sive  ad 
corporis  perfectum  habitum  pertineant,  earum  rerum  omnium 
copiis  beatam  coelestium  vitam  circumfluere ;  quamvis  hoc 
altiore  quodam  modo,  „quamx)  oculus  vidit,  aut  auris  audivit, 
aut  in  cor  hominis  ascendit,"  fieri  Apostolus  affirmet.  Nam 
corpus  quidem,  quod  antea  crassum  et  concretum  erat,  quum 
in  coelo  detracta  mortalitate  tenue  et  spirituale  effectum  fu- 
erit,  nullis  amplius  alimentis  indigebit;  anima  autem  aeternae 
gloriae  pabulo,  quod  magni  illius  convivii  auctor  „transiens2) 
omnibus  ministrabit, "  cum  summa  voluptate  exsaturabitur.  Quis 
vero  pretiosas  vestes,  aut  regales  corporis  ornatus  desiderare 
poterit,  ubi  nullus  harum  rerum  usus  futurus  sit, 3)  omnesque  im- 
mortalitate  et  splendore  amicti,  et  sempiternae  gloriae  corona 
ornati  erunt?  Sed  si  amplae  etiam  et  magnificae  domus  pos- 
sessio  ad  humanam  felicitatem  pertinet:  quid  coelo  ipso,  quod 
Dei  caritate  undique  collustratur,  vel  amplius  vel  magnificentius 
cogitari  potest?  Quare  Propheta,  quum  eius  domicilii  pulchri- 
tudinem  sibi  ante  oculos  poneret,  et  ad  beatas  illas  sedes  per- 
veniendi  cupiditate  arderet4):  „Quam  dilecta,"  inquit,  „taber- 
nacula  tua,  Domine  virtutum!  concupiscit  et  deficit  anima  mea 
in  atria  Domini,  cor  meum  et  caro  mea  exultaverunt  in  Deum 
vivum.'*  Atque  ut  hic  sit  omnium  fidelium  animus,  haec  com- 
munis  omnium  vox,  quemadmodum  parochi  vehementer  optare, 
ita  etiam  omni  studio  curare  debent. 

XIII.  Praemiis  iisdem  citra  ullum  discrimen  beati  non  afjicientur. 

Nam  „in  domo  Patris  mei,"  inquit  Dominus5)  „mansiones 
multae  sunt,"  in  quibus  maiora  et  minora  praemia,  ut  quisque 
promeritus  erit,  reddentur.  „Qui6)"  enim  „parce  seminat, 
parce  et  metet,  et  qui  seminat  in  benedictionibus,  de  benedi- 
ctionibus  et  metet.  Quare  non  solum  ad  eam  beatitudinem 
fideles  excitabunt,  verum  etiam  eius  consequendae  ctirtam  ratio- 
nem  hanc  esse  frequenter  monebunt,  ut  fide  et  caritate  instructi, 
et  in  oratione,  et  sacramentorum  salutari  usu  perseverantes,  ad 
omnia  benignitatis  officia  in  proximos  se  exerceant.  Ita  enim 
Dei  misericordia  fiet,  qui  beatam  illam  gloriam  diligentibus  se 
praeparavit,  ut  aliquando  impleatur  quod  dictum  est  per  Pro- 
phetam7):  „Sedebit  populus  meus  in  pulchritudine  pacis,  et  in 
tabernaculis  fiduciae  et  in  requie  opulenta." 


>)  I.  Cor.  2,  9.  a)  Luc.  12,  37.  3)  I.  Cor.  9,  25.  II.  Tim.  4,  5.  Apoc.  7,  9. 
«)  Ps.  83,  2.    *)  Io.  14,  2.    B)  II.  Cor.  9,  6.    ')  Is.  32,  18. 


106 


Catechismi  Romani 


106 


CATECHISMI 

PARS  SEGUNDA. 


CAPUT  I. 
De  Sacramentis  in  gcncre. 

/.  Doctrinam  sacramentorum  tradere  parocho  in  primis  est  cu- 

randum. 

Cum  omnis  Christianae  doctrinae  pars  scientiam  diligen- 
tiamque  disiderat ,  tum  sacramentorum  disciplina ,  quae  et 
Dei  iussu  necessaria,  et  utilitate  uberrima  est,  parochi  facul- 
tatem  et  industriam  postulat  singularem,  ut  eius  accurata  ac 
frequenti  perceptione  fideles  tales  evadant,  quibus  praestan- 
tissimae  ac  sanctissimae  res  digne  et  salutariter  impertiri  pos- 
sint,  et  sacerdotes  ab  illa  divini  interdicti  regula  non  disce- 
dant1):  „Nolite  sanctum  dare  canibus,  neque  mittatis  marga- 
ritas  vestras  ante  porcos." 

II  Quidnam  sibi  velit  sacramenti  vocabulum. 

Principio  igitur,  quoniam  universe  de  toto  genere  sacra- 
mentorum  agendum  est,  ab  ipsius  nominis  vi  atque  notione 
oportet  incipere,  eiusque  ambiguam  significationem  explanare, 
ut,  quae  huius  verbi  sententia  hoc  loco  propria  sit,  facilius 
intelligatur.  Quare  docendi  sunt  fideles,  sacramenti  nomen, 
quod  ad  propositam  rem  attinet,  aliter  a  profanis,  quam  a 
sacris  scriptoribus  acceptum  esse.  Nam  alii  auctores  sacra- 
menti  nomine  obligationem  illam  significari  voluerunt,  quuro 
iurati  aliquo  servitutis  vinculo  obstringimur,  ex  quo  iusiuran- 
dum,  quo  se  milites  fidelem  operam  reipublicae  praestituros 
pollicentur,  sacramentum  militare  dictum  est.  Atque  haec 
frequentissima  huius  vocabuli  significatio  apud  illos  videtur 
fuisse.  Verum  apud  latinos  Patres,  qui  res  divinas  scriptis 
tradiderunt,  sacramenti  nomen  aliquam  rem  sacram,  quae  in 
occulto  latet,  declarat,  quemadmodum  Graeci  ad  eandem  rem 
significandam  mysterii  vocabulo  usi  sunt.  In  eam  vero  sen- 
tentiam  sacramenti  vocem  accipiendam  esse  intelligimus ,  quum 
ad  Ephesios2)  scribitur :  „Ut  notum  faceret  nobis  Sacramen- 
tum  voluntatis  suae;"  deinde  ad  Timotheum3):  Magnum  est 
pietatis  sacramentum;"  praeterea  in  libro  Sapientiae 4) :  „Ne- 
scierunt  sacramenta  Dei."    Quibus  in  locis  et  aliis  multis  li- 

')  Mat.  7,  6.   2)  Eph.  1,  9.    3)  I.  Tim.  3,  16.    *)  Sap.  2,  22.  Eph.  5,  22. 

cet  animadvertere,  sacramentum  nihil  aliud,  nisi  rem  sacram, 
abditam  atque  occultam  significare. 

III.  Sacramenti  nornen  ad  signa  sacra  significanda  a  Patribus 

accomodatum  est  antiquissimum. 

Quare  latini  doctores  signa  quaedam  sensibus  subiecta, 
quae  gratiam,  quam  efficiunt,  simul  etiam  declarant  ac  veluti 
ante  oculos  ponunt,  sacramenta  commode  appellari  posse  exi- 
stimarunt,  quamquam,  ut  D.  Gregorio  placet1),  ob  id  sacra- 
menta  dici  possunt,  quod  divina  virtus  sub  rerum  corporearum 
tegumentis  occulte  salutem  efficiat.  Nec  vero  quisquam  putet, 
hoc  vocabulum  nuper  in  ecclesiam  inductum  esse;  nam  qui 
sanctos  Hieronymum  et  Augustinum  legerit,  facile  perspiciet, 
antiquos  religionis  nostrae  scriptores  ad  eam,  de  qua  loquimur, 
rem  demonstrandam  saepissime  sacramenti  nomine,  interdum 
vero  etiam  symboli,  vel  mystici  signi,  vel  sacri  signi  voce  usos 
esse.  Atque  haec  de  sacramenti  nomine  dicta  sint;  quod  qui- 
dem  veteris  etiam  legis  sacramentis  convenit,  de  quibus  nihil 
opus  est  pastoribus  praecepta  tradere,  quum  ea  evangelii  lege 
ct  gratia  sublata  sint. 

IV.  Quam  rem  Catholicis  scriptoribus  proprie  denotet  sacra- 

mentum. 

Verum  praeter  nominis  notionem,  quae  hactenus  decla- 
rata  est,  rei  etiam  vis  et  natura  diligenter  investiganda,  et,  quid 
sacramentum  sit,  fidelibus  aperiendum  est.  Sacramenta  enim 
ex  genere  earum  rerum  esse,  quibus  salus  et  iustitia  compa- 
ratur,  dubitare  nemo  potest.  Sed  quum  multae  rationes  sint, 
quae  ad  hanc  rem  explicandam  aptae  et  accommodatae  vide- 
antur :  nulla  tamen  planius  et  dilucidius  eam  demonstrat, 
quam  definitio  a  D.  Augustino  tradita,  quam  deinde  omnes 
doctores  scholastici  secuti  sunt.  „Sacramentuni,w  inquit  ille2), 
„est  signum  rei  sacrae,"  vel,  ut  aliis  verbis,  in  eandem  ta- 
men  sententiam,  dictum  est:  „Sacramentum  est  invisibilis  gra- 
tiae  visibile  signum,  ad  nostram  iustificationem  institutum." 

V.  Rerum  sensibilium  divisio,  quidque  signi  nomine  intelligen- 

dum  sit. 

Quae  quidem  definitio  ut  magis  pateat,  singulae  eius  par- 
tes  pastoribus  exponendae  erunt,  atque  in  primis  docere  opor- 
tebit,  rerum  omnium,  quae  sensibus  percipiuntur,  duo  esse 
genera.  Aliae  enim  ob  id  inventae  sunt,  ut  aliquid  signifi- 
cent;  aliae  non  alterius  rei  significandae,  sed  sua  tantum 
causa  effectae  sunt,  quo  in  numero  omnes  pene  res,  quae 


')  o.  84.  c.  1.  clt.  1.    2)  De  CW.  Dei  10,  5. 

natura  constant,  haberi  possunt.  At  vero  in  priori  genere 
vocabula  rerum,  scriptura,  vexilla,  imagines,  tubae  et  alia  hu- 
iuscemodi  permulta  ponenda  sunt.  Nam  si  ex  vocabulis  vim 
significandi  detraxeris,  sublata  videtur  esse  causa,  quamobrem 
vocabula  instituerentur.  Haec  igitur  signa  proprie  dicuntur. 
Illud  enim  signum  esse  sanctus  Augustinus ')  testatur,  quod 
praeter  rem,  quam  sensibus  obiicit,  efficit  etiam,  ut  ex  se  al- 
terius  rei  cognitionem  capiamus,  sicuti  ex  vestigio,  quod  ter- 
rae  impressum  intuemur,  transiisse  aliquem,  cuius  vestigium 
apparet,  facile  cognoscimus. 

VI.  Quomodosacramenta  ingenere  signireponendasint,  ostenditur. 

Quae  cum  ita  se  habeant,  sacramentum  ad  hoc  rerum 
genus,  quae  significandi  causa  institutae  sunt,  referri  perspi- 
cuum  est;  siquidem  specie  quadam  et  similitudine  id  nobis 
declarat,  quod  Deus  in  animis  nostris  sua  virtute,  quae  sensu 
percipi  non  potest,  efficit.  Baptismus  enim  (ut  quod  docetur 
exemplo  notius  fiat)  quum  adhibitis  certis  et  solemnibus  ver- 
bis  aqua  extrinsecus  abluimur,  hoc  significat,  Spiritus  sancti 
virtute  omnem  peccati  maculam  et  turpitudinem  interius  elui, 
et  animas  nostras  praeclaro  illo  coelestis  iustitiae  dono  augeri 
atque  ornari;  simulque  ea  corporis  ablutio,  ut  postea  suo  loco 
explicabitur,  illud  in  animo  efficit,  quod  significat. 

VII.  Idem  etiam  ex  scripturis  demonstratur. 

Sed  ex  scripturis  etiam  aperte  colligitur,  sacramentum  inter 
signa  numerandum  esse.  Apostolus  enim  de  circumcisione,  ve- 
teris  legis  sacramento,  quae  Abraham,  patri  omnium  creden- 
tium,  data  erat,  ita  ad  Romanos  scribit2):  „Et  signum  accepit 
circumcisionis,  signaculum  iustitiae  fidei."  Et  alio  loco,  quum 
affirmat3)  nos  omnes,  qui  „baptizati  sumus  in  Christo  Iesu, 
in  morte  ipsius  baptizatos  esse,"  licet  cognoscere,  baptismum 
huius  rei  significationem  habere,  nimirum,  ut  ait  idem  Apo- 
stolus4),  „nos  consepultos  esse  cum  illo  per  baptismum  in 
mortem."  Neque  vero  parum  proderit,  si  fidelis  populus  sa- 
cramenta  ad  signa  pertinere  intellexerit;  ita  enim  fiet,  ut, 
quae  illis  significantur,  continentur  atque  efficiuntur,  sancta 
et  augusta  esse  facilius  sibi  persuadeat,  cognitaque  eorum 
sanctitate,  ad  divinam  erga  nos  beneficentiam  colendam  ac 
venerandam  magis  excitetur. 

VIII.  Quot  sint  signorum  genera. 

Sequitur  nunc,  ut  verba  illa,  „rei  sacrae,"  quae  est  al- 
tera  definitionis  pars,  explicentur.    Quod  quidem  et  commode 


')  de  doctr.  Christ.  2,  1.    a)  Rom.  4,  11.    «)  ib  6,  3.    4)  ib.  4.  11. 

fieri  possit,  paulo  altius  repetenda  sunt,  quae  de  signorum  va- 
rietate  S.  Augustinus ')  acute  et  subtiliter  disputavit.  Quae- 
dam  enim  signa  naturalia  dicuntur,  quae  praeter  se  ipsa  alte- 
rius  rei  notitiam  (quod  omnibus  signis  commune  esse,  ante 
demonstratum  est)  in  animis  nostris  gignunt,  veluti  fumus,  ex 
quo  statim  ignem  adesse  intelligitur.  Atque  boc  signum  ob 
eam  causam  naturale  appellandum  est,  quod  fumus  non  yo- 
luntate  ignem  significat,  sed  rerum  usus  efficit,  ut,  si  quis  fu- 
mum  tantum  videat,  naturam  simul  et  vim  ignis,  qui  adhuc 
latet,  subesse  mente  et  cogitatione  percipiat.  Quaedam  vero 
signa  natura  non  constant,  sed  constituta  atque  ab  hominibus 
inventa  sunt,  ut  et  colloqui  inter  se,  et  aliis  animi  sui  sensa 
explicare,  vicissimque  aliorum  sententiam  et  consilia  possent 
cognoscere.  Haec  autem  quam  varia  et  multiplicia  sint,  ex 
eo  licet  animadvertere,  quod  nonnulla  ad  oculorum,  pleraque 
ad  aurium  sensum,  reliqua  ad  ceteros  sensus  pertineant.  Nam 
quum  aliquid  alicui  innuimus ,  et ,  exempli  causa ,  sublato 
vexillo  quippiam  declaramus:  satis  constat,  eam  significationem 
ad  oculos  tantum  referri,  quemadmodum  tubarum,  tibiarum, 
aut  citharae  sonus,  qui  non  solum  delectandi,  sed  plerumque 
significandi  causa  funditur,  ad  aurium  iudicium  spectat;  quo 
quidem  praecipue  sensu  verba  etiam  accipiuntur,  quae  ad  ex- 
primendas  intimas  animi  cogitationes  maximam  vim  habent. 

IX.  De  signis  a  Deo  institutis  tam  in  veteri  quam  in  novo  te- 

stamento. 

Verum  praeter  illa  signa,  quae  hominum  consensu  et  vo- 
luntate  constituta  esse  hactenus  diximus,  alia  quaedam  sunt 
divinitus  data,  quorum  tamen  non  unum  genus  esse  omnes 
consentiunt.  Alia  enim  signa  ob  eam  tantum  rem  a  Deo  ho- 
minibus  commendata  sunt,  ut  aliquid  significarent  vel  admone- 
rent;  cuiusmodi  fuerunt  legis  purificationes, 2)  panis  azymus,  et 
alia  permulta,  quae  ad  Mosaici  cultus  ceremonias  pertinebant. 
Alia  vero  Deus  instituit,  quae  non  significandi  modo,  sed  effi- 
ciendi  etiam  vim  haberent;  atque  in  hoc  posteriori  signorum 
genere  sacramenta  novae  legis  numeranda  esse,  liquido  apparet. 
Signa  enim  sunt  divinitus  tradita,  non  ab  hominibus  inventa, 
quae  rei  cuiuspiam  sacrae,  quam  declarant,  efficientiam  in  se 
continere  certo  credimus. 

X  Res  sacra  quo  modo  in  definitione  sacramenti  sit  intelligenda. 

Sed  quemadmodum  signa  in  multiplici  varietate  esse  osten- 
dimus,  ita  etiam  res  sacra  non  unius  modi  existimanda  est. 


')  de  dootr.  Christ.  2,  1.  seq.   2)  Ex.  12,  15.  84,  18. 

Quod  vero  ad  propositam  sacramenti  definitionem  attinet,  di- 
vinarum  rerum  scriptores  sacrae  rei  nomine  Dei  gratiam,  quae 
nos  sanctos  efficit,  ac  omnium  divinarum  virtutum  habitu  exor- 
nat,  demonstrant.  Huic  enim  gratiae  propriam  sacrae  rei  ap- 
pellationem  tribuendam  merito  putarunt,  quippe  quum  eius 
beneficio  animus  noster  Deo  consecretur  et  coniungatur. 

XI.  Sacramenti  uberior  definitio,  et  qua  ratione  a  reliquis  signis 

sacris  illud  differat. 

Quare,  ut  explicatius,  quid  sacramentum  sit  declaretur, 
docendum  erit,  rem  esse  sensibus  subiectam,  quae  ex  Dei 
institutione ,  sauctitatis  et  iustitiae  tum  significandae ,  tum  ef- 
ficiendae  vim  habet;  ex  quo  sequitur,  ut  facile  quivis  possit 
intelligere,  imagines  Sanctorum,  cruces  et  alia  id  generis, 
quamvis  sacrarum  rerum  signa  sint ,  non  ideo  tamen  sacra- 
menta  dicenda  esse.  Huius  autem  veritatis  doctrinam  facile 
erit  omnium  sacramentorum  exemplo  comprobare ,  si ,  quod 
antea  de  baptismo  admonuimus,  quum  dicebamus,  solemnem 
illam  corporis  ablutionem  signum  esse,  et  efficientiam  habere 
rei  sacrae,  quae  interius  Spiritus  sancti  vi  fieret,  idem  etiam 
in  aliis  sacramentis  exercere  aliquis  velit. 

XII.  Sacramenta  non  unam  tantum  rem,  sed  plures  significant. 
Iam  vero  hisce  mysticis  signis,  quae  a  Deo  instituta  sunt. 

illud  etiam  praecipue  convenit,  ut  ex  Domini  institutione  non 
unam  aliquam  rem,  sed  plures  simul  significent.  Quod  in  sin- 
gulis  sacramentis  licet  cognoscere,  quae  non  solum  sanctitatem 
et  iustitiam  nostram,  sed  praeterea  duo  alia  cum  ipsa  sancti- 
tate  maxime  coniuncta  declarant,  Christi  scilicet  redemptoris 
passionem,  quae  sanctitatis  causa  est,  et  vitam  aeternam,  coe- 
lestemque  beatitudinem ,  ad  quam  sanctitas  nostra  tanquam  ad 
finem  referri  debet.  Quod  quidem  quum  in  omnibus  sacra- 
mentis  perspici  possit,  merito  sacri  doctores  unicuique  sacra- 
mentorum  triplicem  significandi  vim  inesse  tradiderunt,  tum  quia 
alicuius  rei  praeteritae  memoriam  afferat,  tum  quia  aliam  prae- 
sentem  iudicet  ac  demonstret,  tum  quia  aliam  futuram  prae- 
nunciet.  Neque  vero  existimandum  est,  hoc  ita  ab  illis  doceri, 
ut  etiam  sanctarum  Scripturarum  testimonio  non  probetur. 
Nam  quum  Apostolus  ait ') :  „Quicunque  baptizati  sumus  in 
Christo  Iesu,  in  morte  ipsius  baptizati  sumus,"  plane  ostendit, 
idcirco  baptismum  signum  dicendum  esse ,  quod  dominicae 
passionis  et  mortis  nos  admoneat.    Deinde  quum  inquit2): 


i)  Rom.  6,  3.   2)  ib.  4. 

„Consepulti  enim  sumus  cum  illo  per  baptismum  in  mortem, 
ut,  quo  modo  Christus  surrexit  a  mortuis  per  gloriam  Patris, 
ita  et  nos  in  novitate  vitae  ambulemus:"  ex  his  verbis  per- 
spicuum  est,  baptismum  signum  esse,  quo  coelestis  gratia  in 
nos  infusa  declaratur;  cuius  munere  nobis  datum  est,  ut  no- 
vam  vitam  instituentes  omnia  verae  pietatis  officia  facile  et 
libenti  animo  exsequamur.  Postremo  quum  addit1):  „Si  enim 
complantati  facti  sumus  similitudini  mortis  eius,  simul  et  re- 
surrectionis  erimus:"  apparet  baptismum  vitae  etiam  aeternae, 
quam  per  illum  consecuturi  sumus,  non  obscuram  significatio- 
nem  dare. 

XIII.  Sacramentum  non  unam  tantum  praesentem  rem,  sed 
plures  designat. 

Sed  praeter  haec,  quae  commemoravimus,  varia  significandi 
genera  et  rationes  saepe  etiam  evenit,  ut  sacramentum  non 
unam  tantum  rem  praesentem,  sed  plures  demonstret  ac  notet. 
Id  vero  sanctissimum  eucharistiae  sacramentum  intuentibus  fa- 
cile  est  intelligere,  quo  veri  corporis  et  sanguinis  Domini  prae- 
sentia,  nec  non  gratia,  quam  non  impure  sacra  mysteria  su- 
mentes  percipiunt,  designatur.  Ex  iis  igitur,  quae  dicta  sunt, 
pastoribus  argumenta  deesse  non  poterunt,  quibus  ostendant, 
quanta  divinitatis  potentia,  quot  arcana  miracula  sacramentis 
novae  legis  insint,  ut,  ea  summa  cum  religione  colenda  et 
suscipienda  esse,  omnibus  persuadeant. 
XIV.  Cur  sacramenta  institui  apud  Christianos  oportuerit. 

Verum  ad  rectum  sacramentorum  usum  docendum  nihil 
accommodatius  videri  potest,  quam  diligenter  causas  exponere, 
cur  sacramenta  institui  oportuerit.  Plures  autem  numerari 
solent,  quarum  prima  est  humani  ingenii  imbecillitas;  siquidem 
natura  ita  comparatum  videmus,  ut  ad  earum  rerum  notitiam, 
quae  mente  atque  intelligentia  comprehensae  sunt,  nisi  per 
ea,  quae  aliquo  sensu  percipiuntur,  nemini  aspirare  liceat.  Ut 
igitur  quae  occulta  Dei  virtute  efficiuntur  facilius  intelligere 
possemus,  idem  summus  rerum  omnium  artifex  sapientissime 
fecit,  ut  eam  ipsam  virtutem  aliquibus  signis,  quae  sub  sen- 
sum  cadunt,  pro  sua  in  nos  benignitate  declararet.  Nam  ut 
praeclare  a  S.  Chrysostomo 2)  dictum  est,  si  homo  corporia 
concretione  caruisset,  nuda  ipsa  bona  neque  illis  integumen- 
tis  involuta  ei  oblata  essent;  quoniam  vero  anima  corpori  con- 
iuncta  est,  omnino  opus  fuit,  ut  rerum,  quae  sentiuntur,  ad- 
miniculo  ad  ea  intelligenda  uteretur.    Altera  vero  causa  est^ 


•)  Rom.  6,  5.    2)  Homil.  82.  in  Mat. 

quod  animus  noster  haud  facile  commovetur  ad  ea,  quae  no- 
bis  promittuntur,  credenda.  Quare  Deus  a  mundi  exordio,  quae 
facere  instituerat,  verbis  quidem  frequentissime  indicare  con- 
suevit;  interdum  vero,  quum  cpus  aliquod  institueret,  cuius 
magnitudo  promissi  fidem  abrogare  posset,  alia  etiam  signa, 
quae  nonnunquam  miraculi  speciem  haberent,  verbis  adiunxit. 
Nam  quum  Deus1)  Moysen  ad  Israelitici  populi  liberationem 
mitteret,  ille  vero,  ne  Dei  quidem  praecipientis  auxilio  fretus, 
timeret,  ne  onus  sibi  gravius  imponeretur,  quam  ut  sustinere 
posset,  aut  ne  populus  divinis  oraculis  et  dictis  fidem  non 
adiungeret:  Dominus  promissionem  suam  multa  signorum  va- 
rietate  firmavit.    Quemadmodum  igitur  in  veteri  Testamento 
Deus  fecerat,  ut  magni  alicuius  promissi  constantiam  signis 
testificaretur:  ita  etiam  in  nova  lege  Christus  salvator  noster, 
quum  nobis  peccatorum  veniam,  coelestem  gratiam,  Spiritus 
sancti  communicationem  pollicitus  est,  quaedam  signa  oculis 
et  sensibus  subiecta  instituit,  quibus  eum  quasi  pignoribus 
obligatum  haberemus,  atque  ita  fidelem  in  promissis  futurum 
dubitare  nunquam  possemus.    Tertia  causa  fuit,  ut  illa  tan- 
quam  remedia,  ut  scribit  sanctus  Ambrosius,  atque  evangelici 
Samaritani2)  medicamenta,  ad  animarum  sanitatem  vel  recu- 
perandam  vel  tuendam  praesto  essent.    Virtutem  enim,  quae 
ex  passione  Christi  manat,  hoc  est  gratiam,  quam  ille  nobis 
in  ara  crucis  meruit,  per  sacramenta,  quasi  per  alveuin  quem- 
dam,  in  nos  ipsos  derivare  oportet;  aliter  vero  nemini  ulla 
salutis  spes  reliqua  esse  poterit.    Quare  clementissimus  Do- 
minus  sacramenta  verbo  suo  et  promissione  sancita  relinquere 
in  ecclesia  voluit,  per  quae  passionis  suae  fructum  nobis  re 
ipsa  communicari  sine  dubitatione  crederemus,  si  modo  unus- 
quisque  nostrum  ad  se  eam  curationem  pie  et  religiose  ad- 
moveret.    Sed  quarta  etiam  causa  accedit,  cur  sacramento- 
rum  institutio  necessaria  videri  possit,  ut  scilicet  notae  quae- 
dam  et  symbola  essent,  quibus  fideles  internoscerentur;  quum 
praesertim  nullus  hominum  coetus  queat,  ut  etiam  a  D.  Au- 
gustino3)  traditum  est,  sive  verae  sive  falsae  religionis  no- 
mine,  quasi  in  unum  corpus  coagmentari,  nisi  aliquo  visibilium 
signorum  foedere   coniungantur.    Utrumque  igitur  praestant 
novae  legis  sacramenta,  quae  et  Christianae  fidei  cultores  ab 
infidelibus  distingunt,  et  ipsos  fideles  sancto  quodam  vinculo 
inter  se  connectunt.    Praeterea  aliam  etiam  iustissimam  fuisse 
causam   sacramenta  instituendi ,   ex  illis  Apostoli  verbis  *) : 


')  Ex.  3, 10.  seq.  s)  De  Sacram.  1,  5.  o.  4.  8)  Cont.  Faust.  1, 19.  c.  11.  *)  Rom.  10, 10. 

„Corde  creditur  ad  iustitiam,  ore  autem  confessio  fit  ad  sa- 
lutem,"  ostendi  potest.  Sacramentis  enim  fidem  nostram  in 
hominum  conspectu  profiteri,  et  notam  facere  videmur.  Quare 
ad  baptismum  accedentes  palam  testamur,  nos  credere  eius 
aquae  virtute,  qua  in  sacramento  abluimur,  spiritualem  ani- 
mae  purgationem  fieri.  Magnam  deinde  vim  habent  sacra- 
mcnta  non  solum  ad  fidem  in  animis  nostris  excitandam  et 
exercendam ,  sed  etiam  eam  caritatem  inflammandam ,  qua 
amare  inter  nos  debemus,  quum,  arctissimo  nos  vinculo  colli- 
gatos  et  unius  corporis  membra  effectos  esse,  ex  sacrorum 
mysteriorum  communione  recordamur.  Postremo ,  quod  in 
Christianae  pietatis  studio  plurimi  faciendum  est,  humanae 
mentis  superbiam  edomant  ac  comprimunt,  nosque  ad  humili- 
tatem  exercent,  dum  sensibilibus  elementis  subiicere  nos  co- 
gimur,  ut  Deo  obtemperemus,  a  quo  antea  impie  defeceramus, 
ut  mundi  elementis  serviremus.  Haec  sunt,  quae  potissimum 
de  sacramenti  nomine,  natura,  institutione,  fideli  populo  tra- 
denda  esse  visa  sunt;  quae  posteaquam  a  pastoribus  accurate 
exposita  fuerint,  docere  deinceps  oportebit,  quibus  ex  rebus 
singula  sacramenta  constent,  quaeque  sint  illorum  partes,  ac 
praeterea,  qui  ritus  et  caeremoniae  additae  illis  fuerint. 

XV.  Partes  ad  constituendum  unumquodque  sacramentum  ne- 

cessariae. 

Primum  igitur  explicandum  est,  rem  sensibilem,  quae  su- 
pra  in  sacramenti  definitione  posita  est,  non  unam  tantum 
esse,  quamvis  unum  signum  constitui  credendum  sit.  Duo  enim 
sunt,  ex  quibus  quodlibet  sacramentum  conficitur,  quorum  al- 
terum  materiae  rationem  habet,  atque  elementum  dicitur,  al- 
terum  formae  vim,  et  verbum  communi  vocabulo  appellatur. 
Sic  enim  a  Patribus  accepimus.  Qua  in  re  notum  est  atque 
apud  omnes  pervulgatum  illud  sancti  Augustini  testimonium ') : 
„Accedit  verbum  ad  elementum,  et  fit  sacramentum."  Rei 
igitur  sensibilis  nomine  tum  materiam  sive  elementum  intelli- 
gunt,  ut  in  sacramento  baptismi  aquam,  confirmationis  chrisma, 
et  extremae  unctionis  oleum,  quae  omnia  sub  aspectum  ca- 
dunt;  tum  praeterea  verba,  quae  formae  rationem  habent,  at- 
que  ad  aurium  sensum  pertinent.  Apostolus  vero  utrumque 
aperte  indicavit,  quum  inquit2):  „Christus  dilexit  ecclesiam,  et 
se  ipsum  tradidit  pro  ea,  ut  illam  sanctificaret,  mundans  eam 
lavacro  aquae  in  verbo  vitae."  Quo  in  loco  materia  et  forma 
sacramenti  exprimitur. 


>)  Traci.  80.  in  Io.    a)  Eph.  5,  25.  se<j. 

XVI.  Cur  elemento  verba  addita  fuerint. 

Addenda  autera  erant  verba  ad  materiam,  ut  apertior  cla- 
riorque  rei,  quae  gerebatur,  significatio  fieret.  Verba  enira 
inter  omnia  signa  maximam  vim  habere  perspicuum  est,  ac,  si 
ipsa  desint,  plane  obscurum  erit,  quidnam  materia  sacramen- 
torum  designet  ac  demonstret.  Nam,  ut  in  baptismo  licet  vi- 
dere,  quum  aqua  non  minus  refrigerandi  quam  abluendi  vim 
habeat,  et  utriusque  rei  symbolum  esse  possit,  nisi  verba  ad- 
dantur,  utrum  horum  in  baptismo  significet,  aliquis  fortasse 
coniectura  aliqua  diiudicabit,  nemo  autem  ea  de  re  quippiam 
certi  affirmare  audebit;  at,  quum  verba  adhibentur,  statim  in- 
telligimus,  abluendi  vim  et  significationem  habere. 

XVII.  Excellentia  sacramentorum  novae  legis. 

In  hoc  autem  nostra  sacramenta  antiquae  legis  sacramen- 
tis  plurimum  praestant,  quod  in  illis  administrandis  nulla,  quod 
quidem  acceperimus ,  definita  forma  servaretur ;  quo  etiam 
fiebat,  ut  incerta  admodum  et  obscura  essent;  nostra  vero  for- 
mam  verborum  ita  praescriptam  habent,  ut,  si  forte  ab  ea 
discedatur,  sacramenti  ratio  constare  non  possit,  ob  eamque 
rem  clarissima  sunt,  ac  nullum  relinquunt  dubitandi  locum» 
Hae  igitur  sunt  partes,  quae  ad  naturam  et  substantiam  sacra- 
mentorum  pertinent,  et  ex  quibus  unumquodque  sacramentura 
necessario  constituitur. 

XV III.  Quae  sit  caeremoniarum  in  sacramentis  virtus  et  natura. 

His  accedunt  caeremoniae,  quae  tametsi  praetermitti  sine 
peccato  non  possunt,  nisi  aliud  facere  ipsa  necessitas  cogat, 
tamen,  si  quando  omittantur,  quoniam  rei  naturam  non  attin- 
gunt,  nihil  de  vera  sacramenti  ratione  imminui  credendum  est. 
Ac  merito  quidem  a  primis  usque  ecclesiae  temporibus  illud 
semper  servatum  est,  ut  sacramenta  solemnibus  quibusdam  cae- 
remoniis  ministrarentur.  Primum  enim  maxime  decuit,  sacris 
mysteriis  eum  religionis  cultum  tribuere,  ut  sancta  sancte  tra- 
ctare  videremur.  Praeterea,  quae  sacramento  efficiuntur,  cae- 
remoniae  ipsae  magis  declarant  ac  veluti  ante  oculos  ponunt, 
et  earum  rerum  sanctitatem  in  animos  fidelium  altius  imprimunt. 
Deinde  vero  mentes  illorum,  qui  eas  intuentur,  et  diligenter 
observant,  ad  sublimium  rerum  cogitationem  erigunt,  fidemque 
in  eis  et  caritatem  excitant;  quo  maior  cura  et  diligentia  ad- 
hibenda  erit,  ut  fideles  vim  caeremoniarum,  quibus  singula  sa- 
cramenta  conficiuntur,  cognitam  et  perspectam  habeant. 
XIX.  Quot  sint  catholicae  ecclesiae  sacramenta. 

Sequitur  ut  sacramentorum  etiam  numerus  explicetur,  quae 
quidem  cognitio  hanc  utilitatem  affert,  quod  populus  eo  maiori 

pietate  omnes  animi  sui  vires  ad  laudandam  et  praedicandam 
Dei  erga  nos  singularem  beneficentiam  convertet,  quo  plura 
salutis  ac  beatae  vitae  adiumenta  nobis  divinitus  parata  esse 
intellexerit.  Catbolicae  igitur  ecclesiae  sacramenta,  quemad- 
modum  ex  scripturis  probatur,  et  Patrum  traditione  ad  nos 
pervenit,  et  conciliorum  testatur  auctoritas,  septenario  numero 
definita  sunt. 

XX.  Cur  nec  maiori  nec  minori  numero  sacramenta  concludantur. 

Cur  autem  neque  plura  neque  pauciora  numerentur,  ex 
iis  etiam  rebus,  quae  per  similitudinem  a  naturali  vita  ad  spi- 
ritualem  transferuntur,  probabili  quadam  ratione  ostendi  pote- 
rit.  Homini  enim  ad  vivendum,  vitamque  conservandam  et 
ex  sua  reique  publicae  utilitate  traducendam,  haec  septem  ne- 
cessaria  videntur,  ut  scilicet  in  lucem  edatur,  augeatur,  ala- 
tur;  si  in  morbum  incidat,  sanetur ;  imbecillitas  virium  refi- 
ciatur;  deinde,  quod  ad  rem  publicam  attinet,  ut  magistratus 
nunquam  desint,  quorum  auctoritate  et  imperio  regatur;  ac 
postremo  legitima  sobolis  propagatione  se  ipsum  et  humanum 
genus  conservet.  Quae  omnia,  quoniam  vitae  illi,  qua  anima 
Deo  vivit,  respondere  satis  apparet,  ex  iis  facile  sacramento- 
rum  uumerus  colligetur. 

XXI.  Septem  sacramenta  esse  ex  scripturis  demonstratur. 
Primus  enim  est  baptismus,  veluti  ceterorum  ianua,  quo 
Christo  renascimur.  Deinde  confirmatio,  cuius  virtute  fit,  ut 
divina  gratia  augeamur  et  roboremur;  baptizatis  enim  iam 
Apostolis,  ut  D.  Augustinus ')  testatur,  inquit  Dominus2):  „Se- 
dete  in  civitate,  donec  induamini  virtute  ex  alto."  Tum  eucha- 
ristia,  qua  tanquam  cibo  vere  coelesti  spiritus  noster  alitur  et 
sustinetur.  De  ea  enim  dictum  est  a  Salvatore3):  „Caro  mea 
vere  est  cibus,  et  sanguis  meus  vere  est  potus."  Sequitur 
quarto  loco  poenitentia,  cuius  ope  sanitas  amissa  restituitur, 
postquam  peccati  vulnera  accepimus.  Postea  vero  extrema 
unctio,  qua  peccatorum  reliquiae  tolluntur,  et  animi  virtutes 
recreantur;  siquidem  D.  Iacobus,  quum  de  hoc  sacramento  lo- 
queretur,  ita  testatus  est4):  „Et  si  in  peccatis  sit,  remittentur 
ei.a  Sequitur  ordo,  quo  publica  sacramentorum  ministeria  per- 
petuo  in  ecclesia  exercendi,  sacrasque  omnes  functiones  exse- 
quendi  potestas  traditur.  Postremo  additur  matrimonium,  ut 
ex  maris  et-  feminae  legitima  et  sancta  coniunctione  filii  ad  Dei 
cultum  et  humani  generis  conservationem  procreentur,  et  reli- 
giose  educentur. 


')  Epist.  205.       Luc.  24,  49.  .Act.  1,  8.    ")  Io.  6,  56.    «)  Iac.  5,  15. 

XXII.  Aequalis  non  est  omnium  sacramentorum  vel  necessitas, 

vel  dignitas. 

Illud  vero  maxime  animadvertendum  est,  quamvis  omnia 
sacramenta  divinam  et  admirabilem  virtutem  in  se  contineant, 
tamen  non  parem  omnia,  et  aequalem  necessitatem,  aut  digni- 
tatem,  aut  unam  eandemque  significandi  vim  habere.  Atque 
ex  iis  tria  sunt,  quae,  tametsi  non  eadem  ratione,  tamen  prae 
ceteris  necessaria  dicuntur.  Baptismum  enim  unicuique  sine 
ulla  adiunctione  necessarium  esse,  Salvator  his  verbis  decla- 
ravit1):  „Nisi  quis  renatus  fuerit  ex  aqua  et  Spiritu  sancto,  non 
potest  introire  in  regnum  Dei."  Poenitentia  vero  illis  tantum- 
modo  necessaria  est,  qui  se  post  baptismum  aliquo  mortali 
peccato  obstrinxerunt;  neque  enim  aeternum  exitium  effugere 
poterunt,  nisi  eos  admissi  peccati  rite  poenituerit.  Ordo  prae- 
terea,  etsi  non  singulis  fidelibus,  toti  tamen  ecclesiae  omnino 
necessarius  est.  Verum  si  dignitas  in  sacramentis  spectetur, 
eucharistia  sanctitate  et  mysteriorum  numero  ac  magnitudine 
longe  ceteris  antecellit.  Quae  omnia  facilius  intelligentur, 
quum  suo  loco  ea,  quae  ad  singula  sacramenta  pertinent,  ex- 
plicabuntur. 

XXIII.  A  quo  haec  sacra  et  divina  mysteria  sint  accepta,  prin- 

cipaliterque  dispensentur. 
Deinceps  videndum  est,  a  quo  haec  sacra  et  divina  my- 
steria  acceperimus;  neque  enim  dubitandum  est,  quin  prae- 
clari  alicuius  muneris  dignitas  eius,  a  quo  „donum  ipsum" 
profectum  est,  dignitate  et  praestantia  quam  maxime  augeatur. 
Sed  ea  quaestio  difficilem  explicationem  habere  non  potest. 
Nam  quum  Deus  sit,  qui  homines  iustos  efficiat,  ipsa  vero  sa- 
cramenta  iustitiae  adipiscendae  mirifica  quaedam  instrumenta 
sint:  patet,  unum  eundemque  Deum  in  Christo  iustificationis 
et  sacramentorum  auctorem  agnoscendum  esse.  Praeterea 
sacramenta  eam  vim  et  efficientiam  continent,  quae  ad  inti- 
mam  animam  penetrat.  Quum  vero  unius  Dei  potentiae  pro- 
prium  sit,  in  corda  et  mentes  hominum  illabi,  ex  hoc  etiam 
perspicitur,  sacramenta  a  Deo  ipso  per  Christum  instituta 
esse,  quemadmodum  ab  eo  quoque  intus  dispensari,  certa  et 
constanti  fide  tenendum  est.  Hoc  enim  testimonium  de  illo 
se  accepisse  sanctus  Ioannes  affirmat,  quum  ait2):  „Qui  misit 
me  baptizare  in  aqua,  ille  mihi  dixit:  Super  quem  videris 
Spiritum  descendentem  et  manentem  super  eum,  hic  est,  qui 
baptizat  in  Spiritu  sancto." 


>)  Io.  3,  5.   2)  Io.  1,  33. 

XXIV.  Quibus  ministris  utatur  Deus  in  sacramentis  dispensandis. 
Sed  quamvis  Deus  sacramentorum  auctor  et  dispensator 

sit,  ea  tamen  non  per  angelos,  verum  per  homines  ministrari 
in  ecclesia  voluit;  non  minus  enim  ministrorum  officio,  quam 
materia  et  forma  ad  sacramenta  conficienda  opus  esse,  perpetua 
sanctorum  Patrum  traditione  confirmatum  est. 

XXV.  Minister  sua  pravitate  gratiae  sacramentalis  virtutem  im- 

pedire  non  potest. 

Atque  hi  quidem  ministri,  quoniam  in  sacra  illa  functione 
non  suam,  sed  Christi  personam  gerunt,  ea  re  fit,  ut,  sive 
honi  sive  mali  sint,  ea  modo  forma  et  materia  utantur,  quam 
ex  Christi  instituto  semper  ecclesia  catholica  servavit,  idque 
facere  proponant,  quod  ecclesia  in  ea  administratione  facit, 
vere  sacramenta  conficiant  et  conferant,  ita  ut  gratiae  fru- 
ctum  nulla  res  impedire  possit,  nisi,  qui  ea  suscipiunt,  se  ipsos 
tanto  bono  fraudare,  et  Spiritui  sancto  velint  obsistere.  Hanc 
vero  in  ecclesia  certam  et  exploratam  sententiam  semper  fuisse, 
S.  Augustinus  in  iis  disputationibus,  quas  adversus  Donatistas ') 
conscripsit,  clarissime  demonstravit.  Quod  si  etiam  scripturae 
testimonia  quaerimus,  ipsum  Apostolum  his  verbis  loquentem 
audiamus:  „Ego,"  inquit2)  „plantavi,  Apollo  rigavit;  sed  Deus 
incrementum  dedit.  Itaque  neque  qui  plantat  est  aliquid,  ne- 
que  qui  rigat,  sed  qui  incrementum  dat,  Deus."  Ex  quo  loco 
satis  intelligitur,  quemadmodum  arboribus  nihil  obest  eorum 
improbitas,  quorum  manu  satae  sunt:  ita  nihil  vitii  aliena 
culpa  contrahi  ab  illis  posse,  qui  malorum  hominum  ministerio 
Christo  insiti  sunt.  Quare,  ut  ex  D.  Ioannis  evangelio3)  sancti 
Patres  nostri  docuerunt,  Iudas  etiam  Iscariotes  plures  bapti- 
zavit,  ex  quibus  tamen  neminem  iterum  baptizatum  fuisse  legi- 
mus,  ita  ut  praeclare  D.  Augustinus  scriptum  reliquerit 4) : 
„Dedit  baptismum  Iudas,  et  non  baptizatum  est  post  Iudam, 
dedit  Ioannes,  et  baptizatum  est  post  Ioannem,  quia,  si  datum 
est  a  Iuda,  „baptisma  Christi"  erat;  quod  autem  a  Ioanne 
datum  est,  „Ioannis"  erat;  non  Iudam  Ioanni,  sed  baptismum 
Christi,  etiam  per  Iudae  manus  datum,  baptismo  loannis,  etiam 
per  manus  Ioannis  dato,  recte  praeponimus. " 

XXVI.  Quid  de  illis  sentiendum  sit,  qui  impura  conscientia  sar 

cramenta  administrant. 

Neque  vero  pastores  aliive  sacramentorum  ministri,  quum 
haec  audiunt,  satis  sibi  esse  arbitrentur,  si,  posthabita  morum 
integritate  ac  conscientiae  munditia ,   illud  tantum  cogitent, 


>)  1.  3.  o.  10.  1.  4.  o.  4.  1,  5.  c.  19.  a)  I.  Cor.  3,  6.  seq.  8)  4,  2.  «)  Tract.  in  Io.  5. 

quo  modo  sacramenta  ab  illis  rite  ministrentur ;  id  enim  etsi 
diligenter  curandum  est,  in  hoc  tamen  omnia,  quae  ad  eam 
functionem  pertinent,  posita  non  sunt.  Meminisse  autem  sem- 
per  debent,  sacramenta  divinam  quidem  virtutem,  quae  illis 
inest,  nunquam  amittere,  at  vero  impure  ea  ministrantibus  ae- 
ternam  perniciem  et  mortem  afferre.  Sancta  enim,  quod  se- 
mel  atque  iterum  ac  saepius  admonere  oportet,  sancte  et  re- 
ligiose  tractanda  sunt.  „Peccatori,"  ut  est  apud  Prophetam '), 
„dixit  Deus:  Qiiare  tu  enarras  iustitias  meas,  et  assumis  te- 
stamentum  meum  per  os  tuum?  tu  vero  odisti  disciplinam." 
Quod  si  homini  peccatis  contaminato  minus  licet  de  rebus  di- 
vinis  agere,  quantum  a'b  eo  scelus  concipi  existimandum  erit, 
qui  sibi  multorum  scelerum  conscius  est,  nec  tamen  sacra  my- 
steria  polluto  ore  conficere ,  vel  in  foedas  manus  sumere, 
contrectare,  atque  aliis  porrigere  et  ministrare  vereatur?  Quum 
praesertim  apud  S.  Dionysium2)  scriptum  sit,  malis  symbola 
(ita  enim  sacramenta  appellat)  ne  contingere  quidem  permis- 
sum  esse.  Sanctitatem  igitur  sacrarum  rerum  ministri  in  pri- 
mis  sectentur,  pure  ad  sacramenta  ministranda  accedant,  at- 
que  ita  se  ad  pietatem  exerceant,  ut  ex  eorum  frequenti 
tractatione  et  usu  uberiorem  in  dies  gratiam  adiuvante  Deo 
consequantur. 

XXVII.  De  duobus  praecipuis  sacramentorum  effectibus. 
Sed  iam  his  rebus  explicatis  docendum  erit,  quinam  sa- 
ci-amentorum  effectus  sit;  id  enim  sacramenti  definitioni,  quae 
supra  tradita  est,  non  parum  lucis  allaturum  videtur.  Ii  au- 
tem  duo  praecipue  numerantur.  Ac  principalem  quidem  locum 
merito  gratia  illa  obtinet,  quam  usitato  a  sacris  doctoribus 
nomine  „  iustificantem  "  vocamus;  ita  enim  Apostolus  apertis- 
sime  nos  docuit3),  quum  inquit,  Christum  dilexisse  ecclesiam, 
et  se  ipsum  tradidisse  pro  ea,  ut  illam  sanctificaret ,  mundans 
eam  lavacro  aquae  in  verbo  vitae.  Quo  autem  pacto  tanta  res  et 
tam  admirabilis  per  sacramentum  efficiatur,  ut,  quemadmodum 
S.  Augustini4)  sententia  celebratum  est,  aqua  corpus  abluat, 
ct  cor  tangat:  id  quidem  humana  ratione  atque  intelligentia 
comprehendi  non  potest.  Constitutum  enim  esse  debet,  nullam 
rem  sensibilem  suapte  natura  ea  vi  praeditam  esse,  ut  pene- 
trare  ad  animam  queat.  At  fidei  lumine  cognoscimus,  omni- 
potentis  Dei  virtutem  in  sacramentis  inesse,  qua  id  efficiant, 
quod  sua  vi  res  ipsae  naturales  praestare  non  possunt. 


')  Ps.  49,  16.  seq.  a)  De  eccles.  hierarch.  c.  1.  3)  Eph.  5,  25.  seq.  *)  Tract. 
«0.  in  Io. 

XXVIII.  Quomodo  effectus  sacramenti  initio  nascentis  ecclesiae 

smt  mirabiliter  designati. 

Quocirca,  ne  ulla  unquam  huius  effectus  dubitatio  in 
animis  fidelium  resideret,  quum  ministrari  sacramenta  coeptum 
est,  voluit  clementissimus  Deus,  quid  illa  interius  efficerent, 
miraculorum  significationibus  declarare ,  ut  eadem  perpetuo 
interius  fieri  constantissime  crederemus,  quavis  longe  a  no- 
stris  sensibus  remota  essent.  Itaque  ut  omittamus,  Salvatori 
nostro  in  Iordane  baptizato  coelos  apertos  esse,  et  Spiritum 
sanctum  columbae  specie  apparuisse,  ut  admoneremur,  eius 
gratiam,  quum  salutari  fonte  abluimur,  in  animam  nostram  in- 
fundi,  ut  boc,  inquam,  omittamus,  (magis  enim  ad  baptismi 
significationem ,  quam  sacramenti  administrationem  pertinet) : 
nonne.  legimus,  quum  Pentecostes  die  Apostoli  Spiritum  san- 
ctum  acceperunt,  quo  deinde  ad  praedicandam  fidei  veritatem, 
adeundaque  pro  Christi  gloria  pericula  alacriores  et  fortiores 
fuerunt,  tunc1)  „facto  repente  de  coelo  sonitu,  tanquam  ad- 
venientis  spiritus  vehementis,  apparuisse  illis  dispertitas  lin- 
guas  quasi  ignis?"  Ex  quo  intellectum  est,  sacramento  con- 
firmationis  eundem  nobis  spiritum  tribui,  easque  vires  addi, 
quibus  possimus  carni,  mundo  et  satanae,  perpetuis  scilicet 
hostibus  nostris,  fortiter  repugnare  et  resistere.  Atque  haec 
miracula,  quoties  Apostoli  sacramenta  ista  ministrarent,  initio 
nascentis  ecclesiae  aliquamdiu  visa  sunt,  donec  firmata  iam 
fide  et  corroborata  fieri  desierunt. 

XXIX.  Quanta  sit  sacramentorum  novae  legis  supra  veteris  legis 

sacramenta  excellentia. 
Ex  iis  igitur,  quae  de  priori  sacramentorum  effectu,  gra- 
tia  scilicet  iustificante,  demonstrata  sunt,  illud  etiam  plane 
constat,  excellentiorem  et  praestantiorem  vim  sacramentis  no- 
vae  legis  inesse,  quam  olim  veteris  legis  sacramenta  habue- 
runt,  quae,  quum  infirma2)  essent  egenaque  elementa,  inqui- 
natos3)  sanctificabant  ad  emundationem  carnis,  non  animae. 
Quare,  ut  signa  tantum  earum  rerum,  quae  mysteriis  nostris 
efficiendae  essent,  instituta  sunt.  At  vero  sacramenta  novae 
legis,  ex  Christi  latere  manantia,  „qui4)  per  Spiritum  sanctum 
semetipsum  obtulit  immaculatum  Deo,  emundant  conscientiam 
nostram  ab  operibus  mortuis,  ad  serviendum  Deo  viventi," 
atque  ita  eam  gratiam,  quam  significant,  Christi  sanguinis  vir- 
tute  operantur.  Quocirca,  si  ea  cum  antiquis  sacramentis  con- 
feramus,  praeterquam,  quod  plus  efficaciae  habent,  et  utilitate 
uberiora  et  sanctitate  augustiora  esse  invenientur. 


')  Act.  2,  2.  seq.    *)  Gal,  4,  9.    ')  Hebr.  9,  13.    *)  Hebr.  9,  14. 

XXX.  Quae  sacramenta  characterem  imprimant,  et  quid  sit 

character. 

Alter  vero  sacramentorum  effectus  non  quidem  omnibus 
communis,  sed  trium  tantummodo  proprius,  baptismi,  confir- 
mationis,  et  ordinis  sacri,  est  character,  quem  animae  impri- 
munt.  Nam  quum  Apostolus ')  ait:  „Unxit  nos  Deus,  qui  et 
signavit  nos,  et  dedit  pignus  Spiritus  in  cordibus  nostris," 
voce  illa  „signavit"  non  obscure  characterem  descripsit,  cuius 
proprium  est  aliquid  signare  et  notare.  Est  autem  character 
veluti  insigne  quoddam  animae  impressum,  quod  deleri  nunquam 
potest,  eique  perpetuo  inhaeret,  de  quo  ita  apud  S.  Augusti- 
num2)  scriptum  est:  „An  minus  forte  sacramenta  Christiana, 
quam  corporalis  haec  nota,  qua  scilicet  miles  insignitur,  po- 
terunt?  Illa  namque  militi  ad  militiam,  quam  deseruisse.t,  re- 
vertenti  non  nova  imprimitur,  sed  antiqua  cognoscitur  et  ap- 
probatur. a 

XXXI.  Quis  sit  characteris  effectus,  et  quomodo  sacramenta  cha- 

racterem  imprimentia  iterari  non  debeant. 
Iam  vero  character  hoc  praestat,  tum  ut  apti  ad  aliquid 
sacri  suscipiendum  vel  peragendum  efficiamur,  tum  ut  aliqua 
nota  alter  ab  altero  internoscatur.  Ac  baptismi  quidem  cha- 
ractere  utrumque  consequimur,  ut  ad  alia  sacramenta  perci- 
pienda  reddamur  idonei,  et  eo  praeterea  fidelis  populus  a 
gentibus,  quae  fidem  non  colunt,  distinguatur.  Idem  autem 
in  charactere  confirmationis  et  sacri  ordinis  licet  agnoscere; 
quorum  altero,  veluti  Christi  milites,  ad  eius  nominis  publi- 
cam  confessionem  et  propugnationem ,  ac  contra  insitum  nobis 
hostem  et  spiritualia  nequitiae  in  coelestibus  armamur  atque 
instruimur,  simulque  ab  iis,  qui  nuper  baptizati,3)  tanquam  modo 
geniti  infantes  sunt,  discernimur;  alter  vero,  tum  potestatem 
sacramenta  conficiendi  et  ministrandi  coniunctam  habet,  tum 
eorum,  qui  huiusmodi  potestate  praediti  sunt,  a  rel:quo  fidelium 
coetu  distinctionem  ostendit.  Tenenda  igitur  est  catholicae 
ecclesiae  regula,  qua  docemur,  tria  haec  sacramenta  chara- 
cterem  imprimere,  neque  ullo  unquam  tempore  iteranda  esse. 

XXXII.  Quibus  rationibus  assequentur  pastores,  ut  populus  sa- 

cramenta  veneretur,  et  his  religiose  utatur. 

Haec  sunt,  quae  generatim  de  sacramentis  tradenda  erunt. 
In  cuius  argumenti  explicatione  pastores  duo  potissimum  effi- 
cere  omni  studio  conentur.  Primum  est,  ut  fideles  intelli- 
gant,  quanto  honore  et  cultu  et  veneratione  haec  divina  et 


>)  II.  Cor.  1,  21.  seq.    J)  Tract.  6.  in  Io.  et  1.  1.  c.  Cresc.  1,  30.    8)  I.  Petr.  2,  2. 

coelestia  munera  digna  sint;  alterum  vero,  ut,  quoniam  a  cle- 
mentissimo  Deo  ad  communem  omnium  salutem  proposita  sunt 
iis  pie  et  religiose  utantur,  atque  ita  Christianae  perfectionis 
desiderio  exardescant,  ut,  si  poenitentiae  praesertim  et  eu- 
charistiae  saluherrimo  usu  aliquamdiu  careant,  plurimum  damni 
se  fecisse  existiment.  Haec  autem  facile  pastores  assequi  po- 
terunt,  si,  quae  de  sacramentorum  divinitate  et  fructu  supra 
dicta  sunt,  aurihus  fidelium  saepius  inculcabunt:  primum,  a 
Domino  salvatore  nostro,  a  quo  nihil  nisi  perfectissimum  pro- 
ficisci  potest,  instituta  esse;  praeterea,  quum  ministrantur, 
Spiritus  sancti  intima  cordis  nostri  permeantis  efficacissimum 
numen  praesto  esse;  deinde  admirabili  et  certa  curandarum 
animarum  virtute  praedita  esse;  tum,  per  ea  immensas  illas 
dominicae  passionis  divitias  ad  nos  derivari.  Postremo  vero 
ostendant,  totum  Christianum  aedificium  firmissimo  quidem  la» 
pidis  angularis  fundamento  inniti,  verum,  nisi  verbi  Dei  prae- 
dicatione  et  sacramentorum  usu  undique  fulciatur,  magnopere 
verendum  esse,  ne  magna  ex  parte  labefactatum  concidat;  ut 
enim  per  sacramenta  in  vitam  suscipimur,  ita  hoc  veluti  pabulo 
alimur,  conservamur,  augemur. 

CAPUT  II. 
De  Baptisml  Sacramento. 

I.  Cur  expediat  doctrinam  baptismi  frequenter  populis  fidelibus 

mculcari. 

Ex  iis  quidem,  quae  hactenus  de  sacramentis  universe 
tradita  sunt,  cognosci  potest,  quam  necessarium  sit  ad  Chri- 
stianae  religionis  vel  doctrinam  percipiendam ,  vel  pietatem 
exercendam,  ea  intelligere,  quae  de  illorum  singulis  credenda 
catholica  ecclesia  proponit;  sed  si  quis  diligentius  Apostolum 
legerit,  sine  dubitatione  ita  statuet,  perfectam  baptismi  cogni- 
fcionem  a  fidelibus  magnopere  requiri,  adeo  non  solum  fre- 
quenter,  sed  gravibus  verbis  et  Spiritu  Dei  plenis  eius  my- 
sterii  memoriam  renovat,  divinitatem  commendat,  atque  in  eo 
Redemptoris  nostri  mortem,  sepulturam  et  resurrectionem  nobis 
ante  oculos  tum  ad  contemplandum,  tum  ad  imitandum  con- 
stituit.  Quare  pastores  nunquam  se  satis  multam  operam  et 
studium  in  huius  sacramenti  tractatione  collocasse  arbitrentur. 

II.  Quando  potissimum  parocho  sermo  de  baptismo  sit  insti- 

tuendus. 

Verum  praeter  eos  dies,  in  quibus  more  maiorum  divina 
baptismi  mysteria  potissimum  explananda  essent,  in  sabbato 

magno  Paschae  et  Pentecostes,  quo  tempore  ecclesia  summa  cum 
religione  maximisque  caeremoniis  hoc  sacramentum  celebrare 
consueverat,  aliis  etiam  diebus  occasionem  captent  de  hoc 
argumento  disserendi.  Atque  illud  in  primis  tempus  maxime 
oportunum  ad  eam  rem  videri  poterit ,  si  interdum ,  quum 
baptismus  alicui  ministrandus  sit,  fidelis  populi  multitudinem 
conveuisse  animadverterint ;  tunc  enim  facilius  multo  erit,  si 
minus  liceat  omnia  capita,  quae  ad  hoc  sacramentum  attinent, 
persequi,  unum  saltem  aut  alterum  docere,  quum  fideles  ea- 
rum  rerum  doctrinam,  quam  auribus  percipiunt,  simul  etiam 
sacris  baptismi  caeremoniis  expressam  vident,  pioque  et  attento 
animo  contemplantur.  Ex  quo  deinde  fiet,  ut  unusquisque  iis 
rebus  admonitus,  quas  in  alio  geri  videat,  secum  recordetur, 
qua  se  sponsione  Deo  obligaverit,  quum  baptismo  initiatus  est; 
simulque  illud  cogitet,  an  vita  et  moribus  talem  se  praebeat, 
qualem  ipsa  Christiani  nominis  professio  pollicetur.  Ut  igitur 
quae  docenda  erunt  dilucide  exponantur,  quaenam  sit  baptismi 
natura  et  substantia,  aperiendum  est,  si  prius  tamen  ipsius 
vocis  significatio  explicetur. 

III.  Quid  baptismi  nomen  proprie  denotet. 
Ac  baptismum  quidem  graecum  esse  nomen,  nemo  igno- 
rat;  quod  etsi  in  sacris  literis  non  solum  eam  ablutionem, 
quae  cum  sacramento  coniuncta  esty ')  sed  etiam  omne  ablutio- 
nis  genus,  quod  aliquando  ad  passionem  translatum  est,  signi- 
ficat:  tamen  apud  ecclesiae  scriptores  non  quamvis  corporis 
ablutionem  declarat,  sed  eam,  quae  cum  sacramento  coniun- 
gitur,  nec  sine  praescripta  verborum  forma  ministratur;  qua 
quidem  significatione  Apostoli  ex  Christi  Domini  instituto  fre- 
quentissime  usi  sunt. 

IV.  Quibus  praeterea  nominibus  ablutionem  sacramentalem  Patres 
expresserint. 

Alia  quoque  nomina  ad  eandem  rem  significandam  sancti 
Patres  usurparunt.  Sacramentum  enim  fidei  appellari,  quod 
illud  suscipientes  universam  Christianae  religionis  fidem  pro- 
fiteantur,  D.  Augustinus2)  testatur.  Alii  vero,  quia  fide  corda 
nostra  illuminantur,  quam  in  baptismo  profitemur,  hoc  saera- 
mentum  illuminationem  vocarunt.  Nam  et  Apostolus3)  ita 
inquit:  „Rememoiamini  pristinos  dies,in  quibus  illuminati 
magnum  certamen  sustinuistis  passionum;"  tempus  nimirum, 
quo  baptizati  erant,  significans.  Chrysostomus  praeterea  in 
oratione,  quam  ad  baptizandos  habuit,  tum  expurgationem,  quia 


')  II.  Esd.  4,  23.  Marc.  7,  4.  10,  38.    »)  Epist.  98,  8.    »)  Hebr.  10,  32. 

per  baptismum  expurgamus  vetus  fermentum,  ut  simus  nova 
conspersio,  tum  sepulturam,  tum  plantationem,  tum  crucem 
Christi  nominat ;  quarum  omnium  appellationum  causam  ex 
epistola  ad  Romanos  scripta  licet  colligere.  Cur  autem  D. 
Dionysius 1)  principium  sanctissimorum  mandatorum  vocaverit, 
perspicuum  est,  quum  hoc  sacramentum  veluti  ianua  sit,  qua 
in  Christianae  vitae  societatem  ingredimur,  atque  ab  eo  divi- 
nis  praeceptis  obtemperandi  initium  facimus.  Atque  haec  de 
nomine  breviter  exponenda  erunt. 

V.  Quae  sit  baptismi  definitio. 

Quod  autem  ad  rei  definitionem  attinet,  etsi  multae  ex 
sacris  scriptoribus  afferri  possunt,  illa  tamen  aptior  et  com- 
modior  esse  videtur ,  quam  ex  verbis  Domini  apud  Ioannem, 
et  Apostoli  ad  Ephesios  licet  intelligere;  nam  quum  Salvator2) 
dicat:  „Nisi  quis  renatus  fuerit  ex  aqua  et  Spiritu  sancto,  non  potest 
introire  in  regnum  Dei,"  et  Apostolus,  quum  de  ecclesia  lo- 
queretur3):  „Mundans  eam  lavacro  aquae  in  verbo":  ita  fit, 
ut  recte  et  apposite  definiatur,  baptismum  esse  sacramentum 
regenerationis  per  aquam  in  verbo.  Natura  enim  ex  Adam 
filii  irae  nascimur,  per  baptismum  vero  in  Christo  filii  miseri- 
cordiae  renascimur;  siquidem4)  „dedit  hominibus  potestatem 
filios  Dei  fieri,  iis,  qui  credunt  in  nomine  eius,  qui  non  ex 
sanguinibus,  neque  ex  voluntate  carnis,  neque  ex  voluntate 
viri,  sed  ex  Deo  nati  sunt." 

VI.  Qua  ratione  baptismi  sacramentum  perficiatur. 

Sed  quibuscunque  tandem  verbis  baptismi  naturam  expli- 
cari  contigerit,  docendus  erit  populus,  hoc  sacramentum  con- 
fici  ablutione,  cui  ex  Domini  salvatoris  instituto  certa  et  so- 
lemnia  verba  necessario  adhibentur ;  quemadmodum  semper 
sancti  Patres  docuerunt.  Quod  apertissimo  illo  divi  Augustini 
testimonio  demonstratur 5) :  „Accedit  verbum  ad  elementum, 
et  fit  Sacramentum."  Id  vero  eo  diligentius  monere  oportebit, 
ne  forte  fideles  in  eum  errorem  inducantur,  ut  existiment, 
quod  vulgo  dici  solitum  est,  aquam  ipsam,  quae  ad  conficien- 
dum  baptismum  in  sacro  fonte  asservatur,  sacramentum  esse. 
Tunc  enim  sacramentum  baptismi  dicendum  est,  quum  aqua 
ab  abluendum  aliquem,  additis  verbis,  quae  a  Domino  insti- 
tuta  sunt,  re  ipsa  utimur.  Iam  vero  quoniam  singula  sacra- 
menta  ex  materia  et  forma  constitui  initio  diximus,  quum  ge- 
neratim  de  omnibus  Sacramentis  ageretur:  idcirco,  quae  utraque 
sit  in  baptismo,  a  pastoribus  declarandum  erit. 

')  de  eccles.  hierar.  c.  2.  Rom.  6,  4.  I.  Cor.  5,  7.  »)  Io.  3,  5.  »)  Eph.  5,  26. 
*)  Io.  1,  12.  seq.    5)  Tract.  80.  ia  Io. 

VII.  Quae  sit  propria  baptismi  materia. 

Materiam  igitur  sive  elementum  huius  sacramenti  esse 
omne  naturalis  aquae  genus,  sive  ea  maris  sit,  sive  fluvii,  sive 
paludis,  sive  putei,  aut  fontis,  quae  sine  ulla  adiunctione  aqua 
dici  solet.  Nam  et  Salvator  docuit1):  „Nisi  quis  renatus  fue- 
rit  ex  aqua  et  Spiritu  santo,  non  potest  introire  in  regnum  Dei;tt 
et  Apostolus2)  inquit:  Ecclesiam  lavacro  aquae  mundatam  esse; 
et  in  B.  Ioannis  epistola  scriptum  legimus3):  „Tres  sunt,  qui 
testimonium  dant  in  terra,  Spiritus,  aqua  et  sanguis."  Quod 
etiam  aliis  sacrarum  literarum  testimoniis  comprobatur. 

VIII.  Locus  D.  Matthaei  de  baptismo  ignis  exponitur. 

Quod  vero  a  Ioanne  Baptista  dictum  est4),  venturum 
esse  Dominum,  qui  baptizaret  „in  Spiritu  sancto  et  igne,"  id 
quidem  nullo  modo  de  baptismi  materia  intelligendum  est,  sed 
vel  ad  intimum  Spiritus  sancti  effectum,  vel  certe  ad  miracu- 
lum  referri  debet,  quod  die  Pentecostes5)  apparuit,  „quum 
Spiritus  sanctus  e  coelo"  in  Apostolos  „ignis  specie  delapsus 
est;tt  de  quo  alio  loco  Christus  Dominus  noster  praedixit6): 
„Ioannes  quidem  baptizavit  aqua,  vos  autem  baptizabimini 
Spiritu  sancto  non  post  multos  hos  dies." 
IX.  Quibus  figuris  et  Prophetiis  vis  aquarum  baptismi  sit  de- 
monstrata. 

Verum  idem  quoque  a  Domino  tum  figuris,  tum  Prophe- 
tarum  oraculis  significatum  esse,  ex  divinis  Scripturis  animad- 
vertimus ;  diluvium  enim,  quo  mundus  purgatus  est,  quod  multa 
malitia  hominum  esset  in  terra,  et  cuncta  cogitatio  cordis  in- 
tenta  esset  ad  malum,  huius  aquae  figuram  et  similitudinem 
gessisse,  Apostolorum  princeps  in  priori  epistola  (3,  21.)  ostendit. 
Et  maris  rubri  transitum  eiusdem  aquae  significationem  habuisse, 
D.  Paulus7)  ad  Corinthios  scribens  exposuit.  Ut  interim  omit- 
tamus  tum  Naaman6)  Syri  ablutionem,  tum  probaticae  pisci- 
nae  admirabilem  vim9)  et  alia  id  genus  multa,  in  quibus  huius 
mysterii  symbolum  inesse  facile  apparet.  De  praedictionibus 
autem  dubitare  nemo  potest,  quin  „aquae  illae,  ad  quas"  tam 
liberaliter  Isaias  Propheta10)  omnes  sitientes  invitat,  vel  quas 
e  templo  egredientes  Ezechiel11)  in  spiritu  vidit;  tum  praeterea 
„fons  ille,  quem  domuiDavid  et  habitantibus  Ierusalem"  paratum 
,,in  ablutionem  peccatoris  et  menstruatae,"  Zacharias12)  prae- 
nunciavit,  ad  salutarem  baptismi  aquam  indicandam  atque  ex- 
primendam  pertineant. 

')  Io.  3,  5.  »)  Eph.  5,  26.  »)  I.  Io.  5,  8.  ')  Mat.  3,  11.  s)  Act.  2.  1.  °)  Act. 
1,  5.  ')  I.  Cor.  10,  1.  ")  IV.  Reg.  5,  14.  8)  Io.  5,  2.  '")  Is.  55,  1.  »)  Bz.  47,  1. 
>»)  Zach.  13,  1. 

X   Cur  aqua  ad  baptismum  conficiendum  potius  uti  voluerit 
Deus,  quam  alia  materia. 

Quantum  vero  baptismi  naturae  et  virtuti  consentaneum 
fuerit,  ut  eius  propria  materia  aqua  institueretur,  pluribus  qui- 
dem  rationibus  D<  Hieronymus  ad  Oceanum  scribens  demon- 
stravit.  Sed  quod  ad  hunc  locum  attinet,  pastores  docere  in 
primis  poterunt,  quoniam  hoc  sacramentum  omnibus  sine  ulla 
exceptione  ad  consequendam  vitam  necessarium  erat,  idcirco 
aquae  materiam,  quae  nunquam  non  praesto  est,  atque  ab 
omnibus  facile  parari  potest,  maxime  idoneam  fuisse.  Deinde 
aqua  effectum  baptismi  maxime  significat.  Ut  enim  aqua  sor- 
des  abluit,  ita  etiam  baptismi  vim  atque  efficientiam,  quo  pec- 
catorum  maculae  eluuntur,  optime  demonstrat.  Accedit  illud, 
quod,  quemadmodum  aqua  refrigerandis  corporibus  aptissima 
est,  sic  baptismo  cupiditatum  ardor  magna  ex  parte  restinguitur. 

XI.  Aquae  simplici  et  naturali  quare  chrisma  adiiciatur. 

Illud  vero  animadvertendum  est,  quamvis  aqua  simplex, 
quae  nihil  aliud  admixtum  habet,  materia  apta  sit  ad  hoc  sa- 
eramentum  conficiendum ,  quoties  scilicet  baptismi  ministrandi 
necessitas  incidat,  tamen  ex  Apostolorum  traditione  semper  in 
catholica  ecclesia  observatum  esse,  ut,  quum  solemnibus  cae- 
remoniis  baptismus  conficitur,  sacrum  etiam  chrisma  addatur, 
quo  baptismi  effectum  magis  declarari  perspicuum  est.  Do- 
cendus  quoque  erit  populus,  etsi  aliquando  incertum  esse 
potest,  utrum  haec  an  illa  vera  aqua  sit,  qualem  sacramenti 
perfectio  requirat,  hoc  tamen  pro  certo  habendum  esse,  nun- 
quam  ex  alia  materia,  quam  ex  aquae  naturalis  liquore,  bap- 
tismi  sacramentum  ulla  ratione  confici  posse. 

XII.  Quare  promiscue  omnibus  fidelibus  perfecta  baptismi  forma 
clare  exponenda  sit. 

Sed  duarum  partium,  ex  quibus  baptismus  constare  debet, 
postquam  altera,  hoc  est  materia,  diligenter  explicata  fuerit, 
studebunt  pastores  eadem  diligentia  formam  etiam  tradere, 
quae  est  altera  eius  pars  maxime  necessaria.  In  huius  autem 
sacramenti  explicatione  eo  maiori  cura  et  studio  elaborandum 
putabunt,  quod  tam  sancti  mysterii  notitia  non  solum  sua 
sponte  fideles  vehementer  delectare  potest,  quod  quidem  in 
omni  divinarum  rerum  scientia  communiter  evenit,  verum  etiam 
ad  usus  fere  quotidianos  summopere  expetenda.  est.  Quum 
enim  saepe  incidant  tempora,  quemadmodum  suo  loco  planius 
dicetur,  in  quibus  tum  ab  aliis  de  populo,  tum  saepissime  a 
mulierculis  baptismum  ministrari  oporteat:  ita  fit,  ut  promiscue 

omnibus  fidelibus  ea,  quae  ad  buius  sacramenti  substantiam 
pertinent,  cognita  et  perspecta  esse  debeant. 
XIII.  Quae  sit  perfecta  et  dbsoluta  huius  sacramenti  forma. 
Quare  dilucidis  et  apertis  verbis,  quae  facile  percipi  ab 
omnibus  possint,  Pastores  docebunt,  hanc  esse  perfectam  et 
absolutam  baptismi  formam:  „Ego  te  baptizo  in  nomine  Pa- 
tris,  et  Filii,  et  Spiritus  sancti."  Ita  enim  a  Domino  et  Sal- 
vatore  nostro  traditum  est,  quum  Apostolis  apud  Mattbaeum ') 
praecepit:  „Euntes  docete  omnes  gentes,  baptizantes  eos  in 
nomine  Patris,  et  Filii  et  Spiritus  sancti."  Ex  illo  autem 
verbo  „baptizantes"  catholica  ecclesia  divinitus  edocta  optime 
intellexit,  in  huius  sacramenti  forma  actionem  ministri  expri- 
mendam  esse;  quod  quidem  fit,  quum  dicitur:  „ego  te  ba- 
ptizo."  Ac  quoniam  praeter  ministros  tum  illius  personam, 
qui  baptizatur,  tum  principalem  causam,  quae  baptismum  effi- 
cit,  significare  oportebat,  idcirco  illud  pronomen  „te"  et  di- 
stincta  divinarum  personarum  nomina  adduntur,  ut  absoluta 
sacramenti  forma  iis  verbis  concludatur,  quae  modo  exposita 
sunt:  „Ego  te  baptizo  in  nomine  Patris,  et  Filii,  et  Spiritus 
sancti."  Neque  enim  sola  Filii  persona,  de  quo  a  Ioanne2) 
scribitur:  „Hic  est,  qui  baptizat,"  sed  simul  omnes  sanctae 
Trinitatis  personae  ad  baptismi  sacramentum  operantur.  Quod 
autem  „in  nomine,"  non  „in  nominibus"  dictum  est,  hoc  plane 
declarat  unam  Trinitatis  naturam  et  divinitatem.  Etenim  hoc 
loco  nomen  ad  personas  non  refertur;  sed  divinam  substantiam, 
virtutem  et  potestatem,  quae  una  et  eadem  est  in  tribus  per- 
sonis,  significat. 

XIV.  An  in  forma  baptismi  verba  omnia  perinde  sint  necessaria. 

Sed  in  hac  forma,  quam  integram  et  perfectam  esse 
ostendimus ,  observandum  est ,  quaedam  prorsus  necessaria 
esse ,  quae  si  omittantur,  sacramentum  confici  non  potest ; 
quaedam  vero  non  ita  necessaria,  ut,  si  desint,  sacramenti 
ratio  non  constet;  cuiusmodi  est  vox  illa  „Ego,"  cuius  vis  in 
verbo  „baptizo"  continetur.  Immo  vero  in  ecclesiis  Graeco- 
rum  variata  dicendi  ratione  praetermitti  consuevit,  propterea, 
quod  nullam  fieri  oportere  ministri  mentionem  iudicarunt;  ex 
quo  factum  est,  ut  in  baptismo  hac  forma  passim  utantur : 
„Baptizatur  servus  Christi  in  nomine  Patris,  et  Filii,  et  Spi- 
ritus  sancti."  A  quibus  tamen  perfecte  sacramentum  mini- 
strari,  ex  concilii  Florentini  sententia  et  definitione  apparet,, 

quum  iis  verbis  satis  explicetur  id,  quod  ad  baptismi  veritatem 
attinet,  nimirum  ablutio,  quae  tunc  re  ipsa  peragitur. 
XV.  Quo  rnodo  Apostoli  in  nomine  Christi  baptizaverint. 
Quod  si  etiam  aliquando  tempus  fuisse  dicendum  est,  quum 
Apostoli1)  in  nomine  tantum  Domini  Iesu  Christi  baptizarent, 
id  quidem  Spiritus  sancti  afflatu  eos  fecisse,  exploratum  nobis 
esse  debet,  ut  initio  nascentis  ecclesiae  Iesu  Christi  nomine 
praedicatio  illustrior  fieret,  divinaque  et  immensa  eius  pote- 
stas  magis  celebraretur.  Deinde  vero  rem  penitus  introspi- 
cientes  facile  intelligimus ,  nullam  earum  partium  in  ea  forma 
desiderari,  quae  ab  ipso  Salvatore  praescriptae  sunt;  qui  enim 
Iesum  Christum  dicit,  simul  etiam  Patris  personara,  a  quo  un- 
ctus,  et  Spiritum  sanctum,  quo  unctus  est,  significat. 

XVI.  Apostolos  in  nomine  Christi,  tacxtis  aliis  duabus  personis 

Trinitatis,  nunquam  baptizasse,  credendum  est. 
Quamquam  dubium  fortasse  alicui  videri  potest,  an  huiusmodi 
forma  Apostoli  aliquem  baptizaverint,  si  Ambrosii")  et  Ba- 
silii  sanctissimorum  et  gravissimorum  Patrum  auctoritatem  se- 
qui  volumus,  qui  ita  baptismum  in  nomine  Iesu  Christi  inter- 
pretati  sunt,  ut  dixerint,  iis  verbis  significari  baptismum,  non 
qui  a  Ioanne,  sed  qui  a  Christo  Domino  traditus  esset;  tam- 
etsi  a  communi  et  usitata  forma,  quae  distincta  trium  perso- 
narum  nomina  continet,  Apostoli  non  discederent.  Atque 
hoc  loquendi  genere  Paulus  etiam  in  epistola  ad  Galatas  usus 
videtur,  quum  inquit3):  „Quicunque  in  Christo  baptizati  estis, 
Christum  induistis,"  ut  significaret,  in  fide  Christi,  nec  alia 
tamen  forma,  quam  idem  Salvator  et  Dominus  noster  servan- 
dam  praeceperat,  baptizatos  esse.  Hactenus  igitur  de  materia 
et  forma,  quae  ad  baptismi  substantiam  maxime  pertinent, 
fideles  docere  satis  fuerit. 

XVII.  Quo  pacto  in  hoc  regenerationis  mysterio  fieri  debeat 

ablutio. 

Quoniam  vero  in  hoc  sacramento  conficiendo  legitimae 
etiam  ablutionis  rationem  servari  oportet:  idcirco  eius  quo- 
que  partis  doctrina  a  pastoribus  tradenda  est,  atque  ab  eis 
breviter  explicandum,  communi  ecclesiae  more  et  consuetu- 
dine  receptum  esse,  ut  baptismus  uno  aliquo  ex  tribus  modis 
confici  posset.  Nam  qui  hoc  sacramento  initiari  debent,  vel 
in  aquam  merguntur,  vel  aqua  in  eos  infunditur,  vel  aquae 
aspersione  tinguntur.    Ex  his  autem  ritibus  quicunque  serve- 

tur,  baptismum  vere  perfici  credendum  est;  aqua  enim  in  bap- 
tismo  adbibetur  ad  significandam  animae  ablutionem,  quam 
efficit.  Quare  baptismus  ab  Apostolo ')  „lavacrum"  appella- 
tus  est.  Ablutio  autem  non  magis  fit,  quum  aliquis  aqua  mer- 
gitur,  quod  diu  a  primis  temporibus  in  ecclesia  observatum 
animadvertimus,  quam  vel  aquae  effusione,  quod  nunc  in  fre- 
quenti  usu  positum  videmus;  vel  aspersione,  quemadmodum  a 
Petro2)  factum  esse  colligitur,  quum  „uno  die  tria  millia" 
hominum  ad  fidei  veritatem  traduxit,  et  baptizavit. 

XVIII.  Unicane  ablutio  requiratur,  an  trina. 

Utrum  vero  unica  an  trina  ablutio  fiat,  nibil  referre  exi- 
stimandum  est.  Utrovis  enim  modo  et  antea  in  ecclesia  bap- 
tismum  vere  confectum  esse,  et  nunc  confici  posse,  ex  D. 
Gregorii  Magni  epistola  ad  Leandrum  scripta  satis  apparet. 
Retipendus  est  tamen  a  fidelibus  is  ritus,  quem  unusquisque 
in  sua  ecclesia  servari-  animadverterit. 

XIX.  Quare  caput  hic  potissimum  abluatur. 

Atque  illud  praecipue  monere  oportet,  non  quamlibet  cor- 
poris  partem,  sed  potissimum  caput,  in  quo  omnes  tum  inte- 
riores,  tum  externi  sensus  vigent ,  abluendum,  simulque  ab 
eo,  qui  baptizat,  non  ante  aut  post  ablutionem  verba  sacra- 
menti,  quae  formam  continent,  sed  eodem  tempore,  quo  ablu- 
tio  ipsa  peragitur,  pronuncianda  esse. 

XX.  Christusne  baptismum  ante,  an  post  passionem  instituerit. 

His  expositis  conveniet  praeterea  docere  atque  in  memo- 
riam  fidelium  reducere,  baptismum,  quemadmodum  et  reliqua 
sacramenta,  a  Christo  Domino  institutum  esse.  Hoc  igitur 
pastores  frequenter  docebunt  explicabuntque,  duo  diversa  tem- 
pora  baptismi  notanda  esse,  alterum,  quum  Salvator  eum  in- 
stituit,  alterum,  quum  lex  de  eo  suscipiendo  sancita  est.  Ac 
quod  ad  primum  attinet,  tunc  a  Domino  hoc  sacramentum  in- 
stitutum  esse  perspicitur,  quum  ipse  a  Ioanne  baptizatus 
sanctificandi  virtutem  aquae  tribuit.  Testantur  enim  sancti 
Gregorius  Nazianzenus 3)  et  Augustinus4),  eo  tempore  aquae 
vim  generandi  in  spiritualem  scilicet  vitam  datam  esse.  Et 
alio  loco  ita  scriptum  reliquit5):  „Ex  quo  Christus  in  aqua 
mergitur,  ex  eo  omnia  peccata  abluit  aqua."  Et  alibi6): 
„Baptizatur  Dominus,  non  mundari  indigens,  sed  tactu  mun- 
dae  carnis  aquas  mundans,  ut  vim  abluendi  habeant."  Atque 
ad  eam  rem  illud  maximo  argumento  esse  potuit,  quod  tunc 

»)  Tit.  7,  5.  Eph.  5,  26.  a)  Act.  2,  41.  »)  or.  88.  4)  cf.  Serm.  136.  in  App.  *)  cf. 
Aug.  Serin.  135.  in  App.   e)  ib. 

sanctissima  Trinitas,  in  cuius  nomiue  baptismus  conficitur, 
numen  suum  praesens  declaravit.  „Vox ')  enim  Patris  audita 
est,  Filii  persona  aderat,  et  Spiritus  sanctus  in  columbae  spe- 
cie  descendit;"  praeterea  „coeli  aperti  sunt,"  quo  nobis  iam 
per  baptismum  licet  ascendere.  Quod  si  quis  scire  cupiat, 
quanam  ratione  tanta  et  tam  divina  virtus  a  Domino  aquis 
tributa  sit,  id  quidem  humanam  intelligentiam  superat.  Hoc 
vero  satis  percipi  a  nobis  potest,  baptismo  a  Domiuo  suscepto 
sanctissimi  et  purissimi  eius  corporis  tactu  aquam  ad  baptismi 
salutaT;em  usum  consecratam  esse;  ita  tamen,  ut  hoc  sacra- 
mentum,  etsi  ante  passionem  institutum  fuerit,  a  passione 
tamen,  quae  omnium  Christi  actionum  tanquam  finis  erat,  vim 
et  efficientiam  duxisse  credendum  sit. 

XXI.  Quando  lex  baptismi  homines  obligare  coeperit. 

Sed  de  altero  etiam,  quo  scilicet  tempore  lex  de  baptismo 
lata  fuerit,  nullus  dubitandi  locus  relinquitur.  Nam  inter  sa- 
cros  scriptores  convenit,  post  Domini  resurrectionem ,  quum 
Apostolis  praecepit 2) :  „Euntes  docete  omnes  gentes,  bapti- 
zantes  eos  in  nomine  Patris,  et  Filii  et  Spiritus  sancti," 
ex  eo  tempore  omnes  homines,  qui  salutem  aeternam  con- 
secuturi  erant,  lege  de  baptismo  teneri  coepisse.  Quod  qui- 
dem  ex  Apostolorum  principis  auctoritate  colligitur,  quum  in- 
quit3):  „Regeneravit  nos  in  spem  vivam  per  resurrectionem 
Iesu  Christi  ex  mortuis;"  idemque  ex  illo  Pauli4)  loco:  „Se 
ipsum  tradidit  pro  ea,  ut  illam  sanctificaret"  (quum  de  ec- 
clesia  loqueretur),  mundans  eam  lavacro  aquae  in  verbo," 
licet  cognoscere;  uterque  enim  baptismi  obligationem  ad  tem- 
pus,  quod  mortem  Domini  consecutum  est,  videtur  retulisse, 
ut  dubitandum  nullo  modo  sit,  verba  etiam  illa  Salvatoris 5) : 
„Nisi  quis  renatus  fuerit  ex  aqua  et  Spiritu  sancto,  non  potest 
introire  in  regnum  Dei,"  id  ipsum  tempus  spectasse,  quod  post 
passionem  futurum  erat. 

XXII.  Sacramentum  baptismi  in  quanta  veneratione  habendum. 

Ex  iis  igitur,  si  accurate  a  pastoribus  tractentur,  haud 
dubium  esse  potest,  quin  fideles  maximam  in  hoc  sacramento 
dignitatem  agnoscant  ac  summa  animi  pietate  venerentur: 
praesertim  vero  quum  cogitarint,  praeclara  illa  et  amplissima 
munera,  quae,  quum  Cbristus  Dominus  baptizaretur,  miracu- 
lorum  significationibus  declarata  sunt,  singulis,  quura  baptizan- 
tur,  intima  Spiritus  sancti  virtute  donari  atque  impertiri.  Ut 


')  Mat.  3,  16.  seq.  Marc.  1,  9.  seq.  3,  21.  seq.    *)  Mat.  28,  19.    »)  I.  Petr.  1,  X 

enim,  si,  quemadmodum  Elisaei1)  puero  contigit,  nobis  oculi 
ita  aperirentur,  ut  coelestes  res  intueri  possemus,  nemo  adeo 
communi  sensu  carere  putandus  esset,  quem  divina  baptismi 
mysteria  in  maximam  admirationem  non  traducerent :  cur 
idem  etiam  eventurum  non  existimemus,  quum  a  pastoribus 
huius  sacramenti  divitiae  ita  expositae  fuerint,  ut  eas  fideles, 
si  non  corporis  oculis,  at  mentis  acie,  fidei  splendore  illumi- 
natae,  contemplari  queant? 

XXIII.  Quot  hominum  genera  baptismum  administrare  possint. 
Iam  vero  a  quibus  ministris  hoc  sacramentum  conficiatur, 

non  utiliter  modo,  sed  necessario  tradendum  videtur,  tum  ut 
ii,  quibus  praecipue  hoc  munus  commissum  est,  illud  sancte 
et  religiose  curare  studeant;  tum  ut  ne  quis,  tanquam  fines 
suos  egressus,  in  alienam  possessionem  intempestive  ingredia- 
tur  vel  superbe  irrumpat,  quum  in  omnibus  ordincm  servan- 
dum  esse  Apostolus 2)  admoneat.  Doceantur  igitur  fideles, 
triplicem  esse  eorum  ordinem ;  ac  in  primo  quidem  episcopos 
et  sacerdotes  collocandos  esse,  quibus  datum  est,  ut  iure  suo, 
non  extraordinaria  aliqua  potestate ,  hoc  munus  exerceant. 
Iis  enim  in  Apostolis  praeceptum  est  a  Domino:  „Euntes  ba- 
ptizate;"  quamvis  episcopi,  ne  graviorem  illam  docendi  populi 
curam  deserere  cogerentur3),  baptism  iministerium  sacerdotibus 
relinquere  soliti  essent.  Quod  vero  sacerdotes  iure  suo  hanc 
functionem  exerceant,  ita  ut  praesente  etiam  episcopo  mini- 
strare  baptismum  possint,  ex  doctrina  Patrum  et  usu  ecclesiae 
constat.  Nam  quum  ad  eucharistiam  consecrandam  instituti 
sint,  quae  est4)  pacis  et  unitatis  sacramentum:  consentaneum 
fuit,  potestatem  iis  dari  omnia  illa  administrandi,  per  quae 
necessario  huius  pacis  et  unitatis  quilibet  particeps  fieri  posset. 
Quod  si  aliquando  Patres  sacerdotibus  sine  episcopi  venia 
baptizandi  ius  permissum  non  esse  dixerunt:  id  de  eo  baptismo, 
qui  certis  anni  diebus  solemni  caeremonia  administrari  con- 
sueverat,  intelligendum  videtur.  Secundum  ministrorum  locum 
obtinent  diaconi,  quibus  sine  episcopi  aut  sacerdotis  concessu 
non  licere  hoc  sacramentum  administrare,  plurima  SS.  Patrum 
decreta  testantur. 

XXIV.  Qui  sacramentum  baptismi  in  casu  necessitatis  conferre 

possint. 

Extremus  ordo  illorum  est,  qui  cogente  necessitate  sine 
solemnibus  caeremoniis  baptizare  possunt;  quo  in  numero  sunt 
omnes,  etiam  de  populo,  sive  mares  sive  feminae,  quamcunque 

')  IV.  Reg.  6.  17.    2)  I.  Cor.  14,  40.    »)  I.  Cor.  1,  17.    4)  I.  Cor.  10,  17. 

illi  sectara  profiteantur.  Nam  et  Iudaeis  quoque,  et  infideli- 
bus  et  haereticis,  quura  necessitas  cogit,  hoc  munus  permissum 
est;  si  tamen  id  efficere  propositum  eis  fuerit,  quod  ecclesia 
catholica  in  eo  administrationis  genere  efficit.  Haec  autem 
quum  multa  veterum  Patrum  ')  et  conciliorum  decreta  confir- 
marunt,  tum  vero  a  sacra  Tridentina  synodo  anathema  in  eos 
sancitum  est,  qui  dicere  audeant,  baptismum,  qui  etiam  datur 
ab  haereticis  in  nomine  Patris,  et  Filii  et  Spiritus  sancti,  cum 
intentione  faciendi  quod  facit  ecclesia,  non  esse  verum  baptis- 
mum.  In  quo  profecto  summam  Domini  nostri  bonitatem  et 
sapientiam  licet  admirari.  Nam  quum  hoc  sacraraentum  ne- 
cossario  ab  omnibus  percipiendum  sit,  quemadmodum  aquam 
eius  materiam  instituit,  qua  nihil  magis  commune  esse  potest: 
sic  etiam  neminem  ab  eius  administratione  excludi  voluit; 
quamvis,  ut  dictum  est,  non  omnibus  liceat  solemnes  caeremo- 
nias  adhibere,  non  quidem  quod  ritus  aut  caeremoniae  plus 
dignitatis,  sed  quod  minus  necessitatis  quam  sacramentum 
habeant. 

XXV.  Quis  ordo  in  baptizando  a  fidelibus  servandus  sit. 
Neque  vero  hoc  munus  ita  omnibus  promiscue  permjissum 
esse,  fideles  arbitrentur,  quin  ordinem  aliquem  ministrorum 
statuere  maxime  deceat.  Mulier  enim,  si  mares  adsint,  laicus 
item  praesente  clerico,  tum  clericus  coram  sacerdote,  baptismi 
administrationem  sibi  sumere  non  debent.  Quanquam  obste- 
trices,  quae  baptizare  consueverunt,  improbandae  non  sunt,  si 
interdum  praesente  aliquo  viro,  qui  huius  sacramenti  confi- 
ciendi  minime  peritus  sit,  quod  alias  viri  magis  proprium  offi- 
cium  videretur,  ipsae  exsequantur. 

XXVI.  Cur  praeter  eos,  qui  baptizant,  in  regenerationis  myste- 
riis  patrini  adhibeantur. 
Accedit  autem  ad  eos  ministros,  qui,  ut  hactenus  decla- 
ratum  est,  baptismum  conficiunt,  aliud  etiam  ministrorum  ge- 
nus,  qui  ad  sacram  et  salutarem  ablutionem  celebrandam  ex 
vetustissima  catholicae  ecclesiae  consuetudine  adhiberi  solent. 
Ii  nunc  patrini,  olim  susceptores,  sponsores  seu  fideiussores 
communi  vocabulo  a  rerum  divinarum  scriptoribus  vocaban- 
tur.  De  quorum  munere,  quoniam  ad  omnes  fere  laicos  per- 
tinet,  accurate  a  pastoribus  agendum  erit,  ut  fideles  intelli- 
gant,  quae  potissimum  ad  illud  recte  perficiendum  necessaria 
sint.  In  primis  vero  explicare  oportet,  quae  causa  fuerit,  cur 
ad  baptismum  praeter  sacramenti  ministros  patrini  etiam  et 

susceptores  adiungerentur.    Quod  quidem  optimo  iure  factum 
esse,  omnibus  videbitur,  si  meminerint,  baptismum  esse  spiri- 
tualem  regenerationem ,  per  quam  filii  Dei  nascimur.    De  ea 
enim  ita  loquitur  D.  Petrus1):  „Sicut  modo  geniti  infantes 
rationabiles,  sine  dolo,  lac  concupi.scite."    Ut  igitur,  post- 
quam  aliquis  in  hanc  lucem  editus  est,  nutrice  et  paedagogo 
indiget,  quorum  ope  atque  opera  educetur,  ac  doctrina  et  bo- 
nis  artibus  erudiatur:  ita  etiam  necesse  est,  ut,  qui  ex  bap- 
tismi  fonte  vitam  spiritualem  vivere  incipiunt,  alicuius  fidei 
et  prudentiae  committantur,  a  quo  Christianae  religionis  prae- 
cepta  haurire,  ad  omnemque  pietatis  rationem  institui  possint, 
atque  ita  paulatim  in  Christo  adolescere,  donec  tandemviri 
perfecti  iuvante  Domino  evadant;  quum  praesertim  pastonbus, 
qui  publicae  parochiarum  curationi  praepositi  sunt,  tantum 
temporis  non  supersit,  ut  privatam  illam  curam  pueros  in  fide 
erudiendi  suscipere  possint.    Huius  autem  vetustissimae  con- 
suetudinis  praeclarum  testimonium  a  D.  Dionysio  habemus, 
quum  inquit!'):  „Divinis  nostris  ducibus"  (sic  enim  Apostolos 
vocat)  „in  mentem  venit,  et  visum  est,  suscipere  infantes  se- 
cundum  istum  sanctum  modum,  quod  naturales  parentes  puen 
eum  cuidam  docto  in  divinis  veluti  paedagogo  traderent,  sub 
quo    sicut  sub  divino  patre  et  salvationis  sanctae  susceptore, 
reliquum  vitae  puer  degeret."    Eandem  vero  sententiam  coji- 
firmat  Hyginii3)  auctoritas. 

XXVII.  Cognatio  spiritualis  in  baptismo  contracta  matrimonium 
impedit  et  dirimit. 

Quamobrem  sapientissime  a  sancta  ecclesia  constitutum 
est,  ut  non  solum  is,  qui  baptizat,  cum  baptizato,  sed  etiam 
susceptor  cum  eo,  quem  suscipit,  et  cum  eius  veris  parenti- 
bus  affinitate  devinciantur  ita,  ut  legitima  nuptiarum  foedera 
inter  hos  omnes  iniri  non  possint,  atque  inita  dirimantur. 
XXVIIL  Quae  sint  patrinorum  partes,  quidque  ab  illis  exigatur. 

Praeterea  docere  oportet  fideles,  quae  sint  susceptoris 
partes.  Etenim  hoc  munus  adeo  negligenter  in  ecclesia  tra- 
ctatur,  ut  nudum  tantum  huius  functionis  nomen  relictum  sit; 
quid  autem  sancti  in  eo  contineatur,  ne  suspicari  quidem  ho- 
mines  videantur.  Hoc  igitur  universe  susceptores  semper  co- 
gitent,  se  hac  potissimum  lege  obstrictos  esse,  ut  spirituales 
filios  perpetuo  commendatos  habeant,  atque  in  iis,  quae  ad 
Christianae  vitae  institutionem  spectant,  curent  diligenter,  ut 
illi  tales  se  in  omni  vita  praebeant,.  quales  eos  futuros  esse 

»)  1.  Petr.  2,  2.    «)  De  eocl.  Hier.  c.  7.   8)  c.  100.  Dist.  V.  de  cona. 

solemni  caeremonia  spoponderunt.  Audiamus,  quid  ea  de  re 
sanctus  Dionysius  scribat,  verba  sponsoris  exprimens ') :  „  Spon- 
deo  puerum  inducturum,  quum  ad  sacram  intelligentiam  ve- 
nerit,  sedulis  adhortationibus  meis,  ut  abrenunciet  contrariis 
omnino,  profiteatur,  peragatque  divina,  quae  pollicetur."  Item 
divus  Augustinus  2) :  „Vos,"  inquit,  „ante  omnia,  tam  viros 
quam  mulieres,  qui  filios  in  baptismate  suscepistis,  moneo,  nt 
cognoscatis,  fideiussores  apud  Deum  exstitisse  pro  illis,  quos 
visi  estis  de  sacro  fonte  suscipere."  Ac  profecto  decet  ma» 
xime,  eum,  qui  aliquod  officium  suscepit,  in  eo  diligenter  ex- 
sequendo  nunquam  defatigari,  et  qui  se  alterius  paedagogum 
et  custodem  professus  est,  minime  pati  illum  esse  desertum, 
quem  semel  in  fidem  et  clientelam  suam  recepit,  donec  illum 
opera  et  praesidio  suo  egere  intellexerit.  Quae  autem  filiis 
spiritualibus  tradenda  sint,  paucis  D.  Augustinus  comprehen- 
dit,  quum  de  hoc  ipso  susceptorum  officio  loqueretur;  ait 
enim3):  „Debent  eos  admonere,  ut  castitatem  custodiant,  iu- 
stitiam  diligant,  caritatem  teneant,  et  ante  omnia  symbolura 
et  orationem  dominicam  eos  doceant,  decalogum  etiam,  et  quae 
sint  prima  Christianae  religionis  rudimenta." 

XXIX.  Quivis  promiscue  ad  susceptoris  munus  non  est  admit- 

tendus. 

Quae  quum  ita  se  habeant,  facile  intelligimus,  cuinam  ho- 
minum  generi  sanctae  huius  tutelae  administratio  committenda 
non  sit;  nimirum  iis,  qui  eam  gerere  aut  fideliter  nolint,  aut 
sedulo  et  accurate  non  queant.  Quocirca  praeter  naturales 
parentes,  quibus  non  licet  eam  curationem  suscipere,  ut  ex 
eo  magis  appareat,  quantum  haec  spiritualis  educatio  a  car- 
nali  distet,  haeretici  in  primis,  Iudaei,  infideles  ab  hoc  mu- 
nere  omnino  prohibendi  sunt,  ut  qui  in  ea  cogitatione  et  cura 
semper  versentur,  ut  fidei  veritatem  mendaciis  obscurent,  at- 
que  omnem  Christianam  pietatem  evertant. 

XXX.  Quis  patrinorum  numerus  esse  debeat. 

Plures  quoque  ne  baptizatum  de  baptismo  suscipiant,  sed 
ut  unus  tantum,  sive  vir  sive  mulier,  vel  ad  summum  unus  et 
una,  Tridentino  concilio4)  statutum  est;  tum  quia  disciplinae 
atque  institutionis  ordo  a  multitudine  magistrorum  perturbari 
poterat,  tum  quia  providere  oportebat,  ne  inter  plures  eius- 
modi  affinitates  coniungerentur ,  quae  impedirent,  quo  minus 
legitimo  matrimonii  vinculo  hominum  iuter  homines  societas 
latius  diffunderetur. 


')  De  eccl.  hierar.  L  c.    a)  c.  105.  Dist.  V.  de  cons.    8)  ib.   4)  Sess.  24.  c.  20. 

XXXI.  Baptismus  ad  salutem  omnibus  necessarius. 

Sed  quum  ceterarum  rerum  cognitio,  quae  hactenus  ex- 
positae  sunt,  fidelibus  utilissima  habenda  sit:  tum  vero  nihil 
magis  necessarium  videri  potest,  quam  ut  doceantur,  omnibus 
hominibus  baptismi  legem  a  Domino  praescriptam  esse  ita,  ut, 
nisi  per  baptismi  gratiam  Deo  renascantur,  in  sempiternam 
miseriam  et  interitum  a  parentibus,  sive  illi  fideles,  sive  infi- 
deles  sint,  procreentur.  Igitur  saepius  a  pastoribus  explicandum 
erit,  quod  apud  evangelistam  legitur :  „Nisi  quis  renatus  fuerit 
ex  aqua  et  Spiritu  sancto,  non  potest  introire  in  regnum  Dei." 

XXXII.  Infantes  omnino  sunt  baptizandi. 
Quam  legem  non  solum  de  iis,  qui  adulta  aetate  sunt, 
sed  etiam  de  pueris  infantibus  intelligendam  esse,  idque  ab 
apostolica  traditione  ecclesiam  accepisse,  communis  Patrum 
sententia  et  auctoritas  confirmat.  Praeterea  credendum  est, 
noluisse  Christum  Dominum  baptismi  sacramentum  et  gratiam 
pueris  denegari,  de  quibus  dicebat2):  „Sinite  parvulos,  et 
nolite  eos  prohibere  ad  me  venire;  talium  est  enim  regnum 
coelorum;  quos3)  amplexabatur,  super  quos  manus  imponebat, 
quos  benediccbat."  Deinde,  quum  legimus4),  „totam  aliquam 
familiam  a  Paulo  baptizatam  esse,"  satis  apparet,  pueros 
etiam,  qui  in  illorum  numero  erant,  salutari  fonte  ablutos 
esse.  Deinde  circumcisio,  quae  figura  fuit  baptismi,  eum  mo- 
rem  maxime  commendat.  Pueros  enim  octavo  die  circumcidi 
solitos  nemo  est  qui  ignoret.  Ac  quibus  circumcisio  manu- 
facta  „in  expoliatione  corporis"  carnis 5)  proderat,  iisdem 
baptismum,  qui  est  „circumcisio  Christi  non  manufacta,"  pro- 
desse6)  perspicuum  est.  Postremo,  ut  Apostolus  docet:  „si 
unius  delicto  mors  regnavit  per  unum:  multo  magis  abundan- 
tiam  gratiae,  et  donationis  et  iustitiae  accipientes,  in  vita  re- 
gnabunt  per  unum  Iesum  Christum."  Quum  itaque  per  Adae 
peccatum  pueri  ex  origine  noxam  contraxerint,  multo  magis 
per  Christum  Dominum  possunt  gratiam  et  iustitiam  consequi, 
ut  regnent  in  vitam;  quod  quidem  sine  baptismo  fieri  nullo 
modo  potest.  Quare  docebunt  pastores,  infantes  omnino  bap- 
tizandos,  et  deinde  paulatim  teneram  aetatem  Christianae  re- 
ligionis  praeceptis  ad  veram  pietatem  informandam  esse.  Nam 
ut  a  Sapiente7)  praeclare  dictum  cst:  „Adolescens  iuxta  viam 
suam,  etiam  quum  senuerit,  non  recedet  ab  ea. 


')  Io.  3,  5.  *)  Mat.  19,  14.  3)  Marc.  10,  16.  Luc.  18,  15.  «)  i,  Cor.  1,  16.  8)  Eph. 
2,  11.  Col.  2,  11.   ")  Rom.  5,  17.    ')  Prov.  22.  6. 

XXXIII.  Infantes  in  baptismo  gratiam  spiritualem  percipiunt. 

Neque  enim  dubitare  licet,  quin  fidei  sacramenta,  quum 
abluuntur,  accipiant;  non  quia  mentis  suae  assensione  credant, 
sod  quia  parentum  fide,  si  parentes  fideles  fuerint,  sin  minus, 
fide  (ut  D.  Augustini1)  verbis  loquamur),  universae  societatis 
sanctorum  muniuntur.  Etenim  ab  iis  omnibus  recte  dicimus 
eos  baptismo  offerri,  quibus  placet,  ut  offerantur,  et  quorum 
caritate  ad  communionem  sancti  Spiritus  adiunguntur. 

XXXI V.  Infantum  baptismus  non  differendus. 

Hortandi  autem  sunt  magnopere  fideles,  ut  liberos  suos, 
quam  primum  id  sine  periculo  facere  liceat,  ad  ecclesiam  de- 
ferendos,  et  solemnibus  caeremoniis  baptizandos  curent.  Nam 
quum  pueris  infantibus  nulla  alia  salutis  comparandae  ratio, 
nisi  eis  baptismus  praebeatur,  relicta  sit:  facile  intelligitur, 
quam  gravi  culpa  illi  sese  obstringant,  qui  eos  sacramenti 
gratia  diutius,  quam  necessitas  postulet,  carere  patiantur; 
quum  praesertim  propter  aetatis  imbecillitatem  infinita  pene 
vitae  pericula  illis  impendeant. 

XXXV.  Adidti  quo  modo  ante  baptismum  instruendi  sint. 

Diversam  vero  rationem  in  iis  servandam  esse,  qui  adulta 
aetate  sunt,  et  perfectum  rationis  usum  habent,  qui  scilicet 
ab  infidelibus  oriuntur,  antiquae  ecclesiae  consuetudo  declarat. 
Nam  Christiana  quidem  fides  illis  proponenda  est,  atque  omni 
studio  ad  eam  suscipiendam  cohortandi,  alliciendi,  invitandi 
sunt.  Quod  si  ad  Dominum  Deum  convertantur,  tum  vero 
monere  oportet,  ne  ultra  tempus  ab  ecclesia  praescriptum 
baptismi  sacramentum  differant.  Nam  quum  scriptum  sit2): 
„Non  tardes  converti  ad  Dominum,  et  ne  differas  de  die  in 
diem:"  docendi  sunt,  perfectam  conversionem  in  nova  per 
baptismum  generatione  positam  esse;  praeterea,  quo  serius  ad 
baptismum  veniunt,  eo  diutius  sibi  carendum  esse  ceterorum 
sacramentorum  usu  et  gratia,  quibus  Christiana  religio  coli- 
tur,  quum  ad  ea  sine  baptismo  nulli  aditus  patere  possit; 
deinde  etiam  maximo  fructu  privari,  quem  ex  baptismo  per- 
cipimus,  siquidem  non  solum  omnium  scelerum,  quae  antea 
admissa  sunt,  maculam  et  sordes  baptismi  aqua  prorsus  eluit 
ac  tollit,  sed  divina  gratia  nos  ornat,  cuius  ope  et  auxilio  in 
pusterum  etiam  peccata  vitare  possumus,  iustitiamque  et  inno- 
centiam  tueri,  qua  in  re  summam  Christianae  vitae  constare, 
facile  omnes  intelligunt. 


')  cf.  Aug.  ep.  98.    »)  Eocl.  5,  8. 

XXXVI.  Adultis  baptismum  differendum  esse  demonstratur. 

Sed  quamvis  haec  ita  sint,  non  consuevit  tamen  ecclesia 
baptismi  sacramentum  huic  hominum  generi  statim  tribuere; 
sed  ad  certum  tempus  differendum  esse  constituit.  Neque  enim 
ea  dilatio  periculum,  quod  quidem  pueris  imminere  supra  di- 
ctum  est,  coniunctum  habet,  quum  illis,  qui  rationis  usu  prae- 
diti  sunt,  baptismi  suscipiendi  propositum  atque  consilium,  et 
male  actae  vitae  poenitentia  satis  futura  sit  ad  gratiam  et  iu- 
stitiam,  si  repentinus  aliquis  casus  impediat,  quo  minus  salu- 
tari  aqua  ablui  possint.  Contra  vero  haec  dilatio  aliquas 
videtur  utilitates  afferre.  Primum  enim,  quoniam  ab  ecclesia 
diligenter  providendum  est,  ne  quis  ad  hoc  sacramentum  ficto 
et  simulato  animo  accedat,  eorum  voluntas,  qui  baptismum  pe- 
tunt,  magis  exploratur  atque  perspicitur.  Cuius  rei  causa  iu 
antiquis  conciliis  decretum  legimus,  ut  qui  ex  Iudaeis  ad  fidem 
catholicam  veniunt,  antequam  baptismus  illis  administretur, 
aliquot  menses  inter  catechumenos  essent;  deinde  in  fidei  do- 
ctrina,  quam  profiteri  debent,  et  Christianae  vitae  institutio- 
nibus  erudirentur  perfectius.  Praeterea  maior  religionis  cultus 
sacramento  tribuitur,  si  constitutis  tantum  Paschae  et  Pente- 
costes  diebus  solemni  caeremonia  baptismum  suscipiant. 
XXXVII.  Baptismus  non  semper  est  adultis  differendus. 

Sed  interdum  tamen  baptismi  tempus  iusta  aliqua  et  ne- 
cessaria  de  causa  differendum  non  est,  veluti  si  vitae  pericu- 
lum  instare  videatur,  ac  praesertim  si  illi  abluendi  sint,  qui 
iam  fidei  mysteria  plene  perceperint.  Quod  quidem  Philippum 
et  Apostolorum  principem  fecisse  satis  constat ,  quum  alter 
Candacis  reginae  (Act.  8,  36.  10,  47.)  eunuchum,  alter  Cor- 
nelium  nulla  interposita  mora,  sed  statim,  ut  se  fidem  amplecti 
professi  sunt,  baptizavit. 

XXXVIII.  Quomodo  affeeti  esse  debeant,  qui  sunt  baptizandi. 

Docendum  praeterea  et  populo  explicandam  erit,  quo 
modo  affecti  esse  debeant,  qui  baptizandi  sunt.  In  primis  ita- 
que  opus  est,  ut  velint,  propositumque  illis  sit,  baptismum 
suscipere ;  nam  quum  unusquisque  in  baptismo  peccato  moria- 
tur,  et  novam  vitae  rationem  et  disciplinam  suscipiat:  ae- 
quum  est,  non  invito  cuiquam  aut  recusanti,  sed  illis  tantum, 
qui  sponte  sua  et  libenti  animo  accipiunt,  baptismum  praeberi. 
Quare  ex  sancta  traditione  semper  servatum  animadvertimus, 
ut  nemini  baptismus  ministretur,  nisi  prius  interrogatus  fuerit, 
an  velit  baptizari.  Nec  vero  in  pueris  quoque  infantibus  eam 
voluntatem  deesse  existimandum  est,  quum  ecclesiae  voluntas, 
quae  pro  illis  spondet,  obscura  esse  non  possit. 

XXXIX.  Amentes  quando  possint  vel  non  possint  baptizari. 
Praeterea  amentes  et  furiosos,  qui,  quum  aliquando  com- 
potes  mentis  essent,  in  insaniam  deinde  inciderunt,  ut  qui  eo 
tempore  nullam  baptismi  suscipiendi  voluntatem  habeant,  nisi 
vitae  periculum  immineat,  baptizandos  non  esse;  quum  autem 
in  vitae  discrimine  versantur,  si,  antequam  furere  inciperent, 
eius  voluntatis  significationem  dederunt ,  abluendi  sunt ;  sin 
minus,  a  baptismi  administratione  abstinendum  est.  Idemque 
iudicium  de  dormientibus  fieri  debet.  Quod  si  in  mentis  po- 
testate  nunquam  fuerunt,  ita  ut  nullum  rationis  usum  habue- 
rint,  eos  in  fide  ecclesiae,  non  secus  ac  pueros,  qui  ratione 
carent ,  baptizandos  esse ,  ecclesiae  auctoritas  et  consuetudo 
satis  declarat. 

XJj.  Quae  praeterea  ad  baptismum  suscipiendurn  requirantur. 

Verum  praeter  baptismi  voluntatem  fides  etiam  ea  ratione, 
qua  de  voluntate  dictum  est,  ad  consequendam  sacramenti 
gratiam  maxime  necessaria  est.  Etenim  Dominus  et  Salvator 
noster  docuit1):  „Qui  crediderit  et  baptizatus  fuerit,  salvus 
erit/'  Deinde  ut  quemlibet  admissorum  scelerum  et  male 
actae  vitae  poeniteat,  atque  ut  idem  in  posterum  a  peccatis 
omnibus  abstinere  statuat,  opus  est.  Aliter  enim,  qui  ita  bap- 
tismum  peteret,  ut  tamen  peccandi  consuetudinem  nollet 
emendare,  omnino  repellendus  esset.  Nihil  enim  baptismi  gra- 
tiae  et  virtuti  tam  repugnat,  quam  eorum  mens  et  consilium, 
qui  nullum  unquam  peccandi  finem  sibi  constituunt.  Quum 
itaque  baptismus  ob  eam  rem  expetendus  sit,  ut 2)  Christum 
induamus  et  cum  eo  coniungamur:  plane  constat,  merito  a 
sacra  ablutione  reiiciendum  esse,  cui  in  vitiis  et  peccatis  per- 
severare  propositum  est;  praesertim  vero,  quia  nihil  eorum, 
quae  ad  Christum  et  Ecclesiam  pertinent,  frustra  suscipien- 
dum  est,  inanemque  baptismum,  si  iustitiae  et  salutis  gratiam 
spectemus,  in  eo  futurum  esse,  satis  intelligimus ,  „qui3)  se- 
cundum  carnem  ambulare,  non  secuudum  spiritum"  cogitat; 
etsi,  quod  ad  sacramentum  pertinet,  perfectam  eius  rationem 
sine  ulla  dubitatione  consequitur,  si  modo,  quum  rite  baptiza- 
tur,  in  animo  habeat  id  accipere,  quod  a  sancta  ecclesia  ad- 
ministratur.  Quamobrem  princeps  Apostolorum  magnae  illi 
Qominum  multitudini,  qui,  ut  ait  Scriptura4)  „compuncti  cor- 
de,"  ab  eo  et  a  reliquis  Apostolis,  quid  sibi  faciendum  esset, 
quaesiverant ,  ita  respondit :  „Poenitentiam  agite,  et  baptize- 
tur  unusquisque  vestrum,"  et  alio  loco:   „Poenitemini,"  in- 


>)  Marc.  16,  16.    *)  Gal.  3,  27.    *)  Rom.  8,  4.    *)  Act.  2,  37.  seq. 

quit1),  „et  convertimini,  ut  deleantur  peccata  vestra."  Item 
beatus  Paulus,  ad  Romanos2)  scribens,  aperte  ostendit,  ei,  qui 
baptizatur,  omnino  moriendum  esse  peccatis;  quare  nos  monet3), 
ne  exhibeamus  „membra  nostra  arma  iniquitatis  peccato,"  sed 
exhibeamus  nos  Deo,  „tanquam  ex  mortuis  viventes." 

XLI.  Quantum  de  his  sermonem  habere  conferat. 

Haec  vero  si  fideles  saepe  meditati  fuerint,  primum  qui- 
dem  summam  Dei  bonitatem  vehementer  admirari  cogentur, 
qui  nihil  tale  merentibus  tam  singulare  et  divinum  baptismi 
beneficium  sola  sua  misericordia  adductus  tribuit;  deinde, 
quum  sibi  ante  oculos  proponent,  quam  aliena  esse  debeat  ab 
omni  crimine  eorum  vita,  qui  tanto  munere  ornati  sunt:  illud 
etiam  in  primis  a  Christiano  homine  requiri  facile  intelligent, 
ut  quotidie  tam  sancte  et  rcligiose  traducere  vitam  studeant, 
perinde  ac  si  ea  ipsa  die  baptismi  sacramentum  et  gratiam 
consecuti  essent.  Quamquam  ad  inflammandos  verae  pietatis 
studio  animos  nihil  magis  proficiet,  quam  si  pastores  accurata 
oratione  explicaverint,  quinam  sint  baptismi  effectus. 

XLII.  Praecipuus  baptismi  effectus  quis  sit. 

De  his  igitur,  quoniam  saepe  agendum  est,  ut  fideles  ma- 
gis  perspiciant,  se  in  altissimo  dignitatis  gradu  positos  esse, 
nec  se  ab  eo  deiici  ullis  adversarii  insidiis  vel  impetu  ullo 
unquam  tempore  patiantur:  hoc  primum  tradere  oportet,  pec- 
catum,  sive  a  primis  parentibus  orgine  contractum,  sive  a 
nobis  ipsis  commissum,  quamvis  etiam  adeo  nefarium  sit,  ut 
ne  cogitari  quidem  posse  videatur,  admirabili  huius  sacra- 
menti  virtute  remitti  et  condonari.  Id  vero  multo  ante  ab 
Ezechiele  praenunciatum  est,  per  quem  Dominus  Deus  ita  lo- 
quitur4):  „Effundam  super  vos  aquam  mundam,  et  mundahi- 
mini  ab  omnibus  inquinamentis  vestris."  Et  Apostolus  ad  Co- 
rinthios  post  longam  peccatorum  enumerationem  subiecit6) : 
„Et  haec  quidem  fuistis,  sed  abluti  estis,  sed  sanctificati  estis." 
Atque  hanc  doctrinam  perpetuo  a  sancta  ecclesia  traditam 
esse,  perspicuum  est.  Sanctus  enim  Augustinus  in  libro,  quem 
de  Baptismo  parvulorum  conscripsit,  ita  testatur:  „Generante 
carne  tantum  contrahitur  peccatum  originale,  regenerante  autem 
spiritu  non  solum  originalium,  sed  etiam  voluntariorum  pecca- 
torum  fit  remissio."  Et  sanctus  Hieronymus  ad  Oceanum  „  Omnia, " 
inquit,  „in  baptismate  condonata  sunt  crimina."  Ac  ne  du- 
bitare  amplius  ea  de  re  cuiquam  liceret,  post  aliorum  conci- 
liorum  definitionem  sacra  etiam  Tridentina  synodus  idem  de- 


')  Act.  3,  19.    s)  Rom.  6,  11,  seq.    3,  Ib.  13.    4)  Ez.  36,  25     »)  I.  Cor.  6,  11. 

claravit,  quum  anathema  in  eos  decrevit ,  qui  aliter  sentire 
auderent,  quive  asseverare  non  dubitarent,  quamvis  peccata 
in  baptismo  remittantur,  ea  tamen  prorsus  non  tolli  aut  radi- 
citus  evelli,  sed  quodam  modo  abradi,  ita  ut  peccatorum  ra- 
dices  animo  infixae  adhuc  remaneant.  Namque,  ut  eiusdem 
sanctae  synodi  verbis  utamur,  in  renatis  nihil  odit  Deus,  quia 
nihil  damnationis  est  iis,  qui  vere  consepulti  sunt  cum  Christo 
per  baptismum  in  mortem;  qui  non  secundum  carnem  ambulant, 
sed  veterem  hominem  exuentes,  et  novum,  qui  secundum  Deum 
creatus  est,  induentes,  innocentes,  immaculati,  puri,  innoxii 
ac  Deo  dilecti  effecti  sunt. 

XLIII.  Concupiscentia  in  baptizatis  an  sit  peccatum. 

Ac  fateri  quidem  oportet,  sicut  eodem  loco  ipsius  synodi 
auctoritate  decretum  est,  in  baptizatis  concupiscentiam  vel  fo- 
mitem  remanere;  sed  illa  vere  peccati  rationem  non  habet. 
Nam  ex  divi  quoque  Augustini  sententia1):  „In  parvulis  ba- 
ptizatis  concupiscentiae  reatus  absolvitur,  ad  agonem  relin- 
quitur."  Atque  idem  alibi  testatur2):  „Concupiscentiae  reatus 
in  baptismate  solvitur,  sed  infirmitas  manet."  Concupiscentia 
enim,  quae  ex  peccato  est,  nihil  aliud  est,  nisi  animi  appeti- 
tio,  natura  sua  rationi  repugnans;  qui  tamen  motus,  si  volun- 
tatis  consensum  aut  negligentiam  coniunctam  non  habeat,  a 
vera  peccati  natura  longe  abest.  At  quum  s.  Paulus  in- 
quit3):  „  Concupiscentiam  nesciebam ,  nisi  lex  diceret:  Non 
concupisces :"  ex  his  verbis  non  ipsam  concupiscendi  vim, 
sed  voluntatis  vitium  intelligi  voluit.  Eandem  doctrinam  tra- 
dit  s.  Gregorius  ita  scribens4):  „Si  qui  sunt,  qui  dicant,  pec- 
cata  in  baptismo  superficie  tenus  dimitti:  quid  est  hac  prae- 
dicatione  infidelius?  quum  per  fidei  Sacramentum  anima  peccatis 
radicitus  absoluta,  soli  Deo  inhaereat."  Atque  ad  eam  rem 
demonstrandam  Salvatoris  nostri  testimonio  utitur,  quum  apud 
sanctum  Ioannem  ait5):  „Qui  lotus  est,  non  indiget,  nisi  ut 
pedes  lavet,  sed  est  mundus  totus." 

XLIV.  Omnia  peccata  baptismo  tolli  iterum  demonstratur. 

Quod  si  cui  expressam  huius  rei  figuram  et  imaginem  li- 
bet  intueri,  proponat  sibi  ad  contemplandum  Naaman  6)  Syri 
leprosi  historiam,  qui,  quum  septies  Iordanis  aqua  se  abluis- 
set,  testante  Scriptura  ita  a  lepra  mundatus  est,  ut  eius  caro 
caro  pueri  videretur.  Quare  baptismi  proprius  effectus  est,  pec- 
catorum  omnium,  sive  originis  vitio,  sive  nostra  culpa  contra- 


')  de  peccat.  merit.  et  remiss.  2,  4.  *)  Retract.  1,  15.  »)  Eom.  7,  7.  «)  Epist. 
Hb.  11.  ep.  45.    «)  Io.  13,  10.   B)  IV.  Reg.  5,  1.  seq. 

cta  sint,  remissio;  cuius  rei  causa  a  Domino  et  Salvatore  no- 
stro  institutum  esse,  clarissimis  verbis  Apostolorum  princeps, 
ut  alia  testimonia  omittamus,  explicavit,  quum  inquit1):  „Poe- 
nitentiam  agite,  et  baptizetur  unusquisque  vestrum  in  nomine 
Iesu  Christi  in  remissionem  peccatorum." 
XLV.  Ut  culpa,  ita  etiam  poena  omnis  bapsismo  remittitur. 
Iam  vero  in  baptismo  non  solum  peccata  remittuntur,  sed 
peccatorum  etiam  et  scelerum  poenae  omnes  a  Deo  benigne 
condonantur.  Nam  etsi  omnibus  sacramentis  hoc  commune 
est,  ut  per  illa  virtus  passionis  Christi  Domini  communicetur : 
de  solo  tamen  baptismo  dictum  est  ab  Apostolo 2) ,  nos  per 
ipsum  Christo  commori  et  sepeliri;  ex  quo  sancta  ecclesia 
semper  intellexit ,  sine  maxima  sacramenti  iniuria  fieri  non 
posse,  ut  ei,  qui  baptismo  expiandus  sit,  eiusmodi  pietatis  of- 
ficia,  quae  usitato  nomine  sancti  Patres  opera  satisfactionis 
vocarunt,  imponantur.  Nec  vero,  quae  hoc  loco  traduntur, 
veteris  ecclesiae  consuetudini  adversantur,  quae  olim  Iudaeis, 
quum  baptizarentur ,  praecipiebat ,  ut  quadraginta  continuos 
dies  ieiunarent.  Neque  enim  illud  institutum  ad  satisfactionem 
pertinebat,  sed  qui  baptismum  percepissent,  ea  ratione  admo- 
nebantur,  ut  sacramenti  dignitatem  venerantes,  ieiuniis  et  ora- 
tionibus  aliquamdiu  sine  intermissione  operam  darent. 

XLVL  Non  liberatur  mox  baptizatus  a  poenis  civilibus. 
Sed  quamquam  in  baptismo  poenas  peccatorum  condonari 
exploratum  esse  debet,  ab  eo  tamen  poenarum  genere,  quae 
civilibus  iudiciis  ob  grave  aliquod  scelus  persolvendae  sunt, 
nemo  liberatur  ita,  ut,  qui  morte  dignus  sit,  per  baptismum  a 
poena,  quae  legibus  constituta  est,  eripiatur;  tametsi  vehe- 
menter  laudanda  esset  eorum  principum  religio  et  pietas,  qui 
eam  quoque  animadversionem,  ut  Dei  gloria  in  suis  sacramentis 
illustrior  fieret,  sontibus  remitterent  ac  condonarent. 

XLVIL  Remittuntur  in  baptismo  poenae,  quae  post  hanc  vitam 
inferri  solent. 

Efficit  praeterea  baptismus  post  huius  vitae  curriculum 
poenarum  omnium,  quae  originale  peccatum  consequuntur,  li- 
berationem;  siquidem  merito  mortis  Domini  factum  est,  ut 
haec  consequi  possemus ;  baptismo  autem ,  ut  supra  dictum 
est,  ei  commorimur.  „Si  enim,tf  ut  inquit  Apostolus3),  com- 
plantati  facti  sumus  similitudini  mortis  eius,  simul  et  resur- 
rectionis  erimus." 


')  Act.  2,  38.   2)  Rom.  6,  3.    3)  Ib.  h 

XLVIII.  Quare  per  baptismum  integrae  naturae  status  non 
statim  reddatur. 

Quod  si  quaerat  aliquis,  cur  statim  post  baptismum  in  hac 
etiam  mortali  vita  his  incommodis  non  careamus,  atque  ad 
perfectum  illum  vitae  gradum,  in  quo  Adam,  primus  humani 
generis  parens,  ante  peccatum  collocatus  fuerat,  sacrae  ablu- 
tionis  virtute  non  transferamur :  id  quidem  duabus  potissimum 
de  causis  factum  esse  respondebitur.   Quarum  prima  est,  quod 
nobis,  qui  per  baptismum  Christi  corpori  coniuncti,  atque  eius 
membra  effecti  sumus,  plus  aliquid  dignitatis  tribuendum  non 
erat,  quam  ipsi  capiti  nostro  tributum  esset.    Quum  igitur 
Christus  Dominus,  etsi  ab  initio  ortus  sui  gratiae  et  veritatis 
plenitudinem  habuit,  tamen  humanae  naturae  fragilitatem,  quam 
suscepit,  non  ante  deposuit,  quam  passionis  tormenta  et  mor- 
tem  pertulit,  ac  deinde  ad  immortalis  vitae  gloriam  resurrexit: 
quis  miretur,  quum  videat  fideles,  qui  iam  per  baptismum  coe- 
lestis  iustitiae  gratiam  adepti  sunt,  adhuc  tamen  caduco  et 
fragili  corpore  vestiri,  ut,  postquam  multis  laboribus  pro  Chri- 
sto  perfuncti,  et  morte  obita  denuo  ad  vitam  revocati  fuerint, 
tandem  digni  sint,  qui  cum  Christo  aevo  sempiterno  perfruan- 
tur?   Altera  vero  causa,  cur  in  nobis  post  baptismum  infirmi- 
tas  corporis,  morbus,  dolorum  sensus,  concupiscentiae  motus 
relinquatur,  illa  est,  ut  scilicet  tanquam  segetem  et  materiam 
virtutis  haberemus,  ex  qua  deinde  uberiorem  gloriae  fructum, 
atque  ampliora  praemia  consequeremur.    Nam  quum  patienti 
auimo  vitae  incommoda  omnia  toleramus,  pravasque  animi 
nostri  affectiones  sub  rationis  imperium  divina  ope  subiicimus, 
certa  spe  niti  debemus,  fore,  ut,  si  cum  Apostolo  (II.  Tim. 
4,  7.  seq.)  bonum  certamen  certaverimus ,  cursum  consumma- 
verimus,  fidem  servaverimus ,  repositam  quoque  iustitiae  coro- 
nam  reddat  nobis  Dominus  in  illa  die  iustus  iudex.    Sic  vero 
etiam  cum  filiis  Israel  videtur  Dominus  egisse,  quos  etsi  ab 
Aegyptiorum  servitute  Pharaone  atque  eius  exercitu  in  mare 
demerso  liberavit:  tamen  non  statim  in  beatam  illam  promis- 
sionis  terram  introduxit,  sed  prius  in  multis  variisque  casibus 
exercuit;  ac  deinde,  quum  eos  in  promissae  terrae  possessio- 
nem  misisset,  ceteros  quidem  incolas  e  patriis  sedibus  extur- 
bavit,  quasdam  vero  nationes  reliquas  fecit,  quas  delere  non 
potuerunt,  ut  populo  Dei  bellicae  virtutis  et  fortitudinis  exer- 
cendae  occasio  nunquam  deesset.    Huc  accedit,  quod,  si  per 
baptismum,  praeter  dona  coelestia,  quibus  anima  ornatur,  cor- 
poris  etiam  bona  tribuerentur,  dubitari  merito  posset,  quin 
multi  praesentis  potius  vitae  commoda,  quam  futurae  speratam 

gloriam  consectantes ,  ad  baptismum  venirent ;  quum  tamen 
non  falsa  haec  et  incerta1),  quae  videntur,  sed  vera  atque 
aeterna,  quae  non  videntur,  bona  Christiano  homini  semper 
proposita  esse  debeant. 

XLIX.  Renati  inter  huius  vitae  miserias  solida  animi  oblecba- 
tione  non  destituuntur. 

Sed  interim  tamen  huius  vitae  conditio,  quae  miseriaruro 
plena  est,  suis  voluptatibus  et  laetitiis  non  caret.  Quid  enim 
nobis,  qui  iam  per  baptismum  veluti  palmites2)  insiti  sumus 
in  Christum,  iucundius  aut  optabilius  esse  potest,  quam,  cruce 
in  humeros  nostros  sublata,  eum  ducem  sequi,  nullisque  aut 
laboribus  defatigari,  aut  periculis  retardari,  quo  minus  ad  prae- 
mium3)  supernae  vocationis  Dei  omni  studio  contendamus, 
alii  virginitatis  lauream,  alii  doctrinae  et  praedicationis  coro- 
nam,  alii  martyrii  palmam,  alii  alia  virtutum  decora  a  Do- 
mino  accepturi?  Quae  quidem  praeclara  laudis  insignia  ne- 
mini  darentur,  nisi  prius  nos  ipsos  in  huius  aerumnosae  vitae 
stadio  exercuissemus,  atque  in  acie  invicti  stetissemus, 

L.  Quid  praeter  culpae  et  poenae  remissionem  baptismo  homini 
praestetur. 

Sed  ut  ad  baptismi  effectus  oratio  redeat,  exponendum 
erit,  huius  sacramenti  virtute  nos  non  solum  a  malis,  quae 
vere  maxima  dicenda  sunt,  liberari,  verum  etiam  eximiis  bo- 
nis  et  muneribus  augeri.  Animus  enim  noster  divina  gratia 
repletur,  qua  iusti  et  filii  Dei  effecti  aeternae  quoque  salutis 
haeredes  instituimur.  Nam,  ut  s6riptum  est4):  „Qui  credi- 
derit,  et  baptizatus  fuerit,  salvus  erit;"  mundatamque  eccle- 
siam5)  lavacro  aquae  in  verbo  vitae,  Apostolus  testatur.  Est  autem 
gratia,  quemadmodum  Tridentina  synodus6)  ab  omnibus  cre- 
dendum  poena  anathematis  proposita  decrevit,  non  solum  per 
quam  peccatorum  fit  remissio ,  sed  divina  qualitas  in  anima 
inhaerens,  ac  veluti  splendor  quidam  et  lux,  quae  animarum 
nostrarum  maculas  omnes  delet,  ipsasque  animas  pulchriores 
et  splendidiores  reddit.  Atque  id  ex  sacris  literis  aperte  col- 
ligitur7),  quum  gratiam  effundi  dicant,  eamque  Spiritus  sancti 
pignus  soleant  appellare. 

Ll.  Gratiae  divinae,  quae  baptismo  infunditur,  adduntur  veluti 
pedissequae  virtutes. 

Huic  autem  additur  nobilissimus  omnium  virtutum  comi- 
tatus,  quae  in  animam  cum  gratia  divinitus  infunduntur.  Quare 


')  n.  Cor.  i,  13.  a)  Io.  15,  5.  3)  Phil.  3,  14.  •>)  Marc.  lG,  16.  »)  Eph.  5,  21 
•)  Sess.  f>.  de  iustif.  c.  11.    ')  Rom.  5,  5.  II.  Cor.  1,  22. 

quum  Apostolus1)  ad  Titum  ait:  „Salvos  nos  fecit  per  lava- 
crum  regenerationis  et  renovationis  Spiritus  sancti,  quem  effudit 
in  nos  abunde  per  Iesum  Christum  salvatorem  nostrum,"  D.  Au- 
gustinus2)  verba  illa  „abunde  effudit"  explanans,  ,,  Nimirum,  * 
inquit,  „ad  remissionem  peccatorum,  et  copiam  virtutum." 
LII.  Per  baptismum  Christo  incorporamur. 
Iam  vero  per  baptismum  etiam  Christo  capiti  tanquam 
membra  copulamur  et  connectimur.  Quemadmodum  igitur  a 
capite  vis  manat,  qua  singulae  corporis  partes  ad  proprias 
functiones  apte  exsequendas  moventur:  ita  etiam  ex  Christi 
Domini  plenitudine  in  omnes,  qui  iustificantur,  divina  virtus 
et  gratia  diffunditur,  quae  nos  ad  omnia  Christianae  pietatis 
officia  habiles  reddit. 

LIII.  Qui  fiat,  ut  tot  virtutibus  in  baptismo  cumulati,  adeo  tarde 
pietatem  exerceant. 

Neque  vero  mirum  cuiquam  videri  debet,  si,  quum  tanta 
virtutum  copia  instructi  et  ornati  simus,  tamen  non  sine  magna 
difficultate  et  labore  pias  honestasque  actiones  inchoamus,  vel 
certe  absolvimus;  id  enim  ob  eam  rem  non  evenit,  quod  vir- 
tutes,  a  quibus  actiones  ipsae  proficiscuntur ,  Dei  beneficio 
nobis  donatae  non  sint,  sed  quoniam  post  baptismum  acerrima 
cupiditatis  pugna  adversus  spiritum  relicta  est,  in  qua  tamen 
contentione  animo  frangi  aut  debilitari  Christianum  hominem 
non  decet,  quum  Dei  benignitate  freti  optima  spe  niti  debea- 
mus,  fore  ut  quotidiana  recte  vivendi  exercitatione ,  quaecum- 
que3)  pudica  sunt,  quaecumque  iusta,  quaecumque  sancta,  eadem 
etiam  facilia  et  iucunda  videantur.  Haec  libenter  cogitemus, 
haec  alacri  animo  agamus,y  ut  Deus4)  pacis  sit  nobiscum. 
LIV.  In  baptismo  character  indelebilis  imprimitur. 

Praeterea  per  baptismum  consignamur  charactere,  qui  ex 
anima  deleri  nunquam  potest;  de  quo  nihil  est,  ut  plura  hoc 
loco  disserantur,  quum  liceat  ex  iis,  quae  supra  dicta  sunt, 
quum  universe  de  sacramentis  ageretur,  satis  multa,  quae  ad 
hoc  argumentum  pertinent  in  hunc  locum  transferre. 

LV.  Bdptismum.  iterari  nunquam  posse  demonstratur. 

Sed  quoniam  ex  characteris  vi  et  natura  ab  ecclesia  de- 
finitum  est,  baptismi  sacramentum  nulla  ratione  iterandum  esse: 
ea  de  re  fideles  ne  aliquando  in  errores  inducantur,  saepe  et 
diligenter  a  pastoribus  admonendi  erunt.  Hoc  vero  docuit 
Apostolus,  inquiens5):  „Unus  Dominus,  una  fides,  unum  ba- 


i)  Tit.  3,  5.  seq.   *)  Gloss.  ord.  ad  1.  o.  »)  Phil.  4,  8.  «)  II.  Cor.  13,  12.  6)  Eph.  4,  &. 

ptisma."  Deinde  quum  Romanos  hortatur1),  ut  mortui  per 
baptismum  in  Christo  caverent,  ne  vitam,  quam  ab  illo  acce- 
pissent,  amitterent,  quum  inquit2):  „Quod  enim  Christus  mor- 
tuus  est  peccato,  mortuus  est  semel:"  hoc  videtur  aperte  si- 
gnificare,  sicut  ille  mori  iterum  non  potest,  ita  nobis  denuo 
mori  per  baptismum  non  licere.  Quare  sancta  etiam  ecclesia 
se  unum  baptismum  credere  palam  profitetur.  Quod  quidem 
rei  naturae  et  rationi  vehementer  consentaneum  esse,  ex  eo 
intelligitur,  quod  baptismus  est  quaedam  spiritualis  regeneratio. 
Quemadmodum  igitur  naturali  virtute  semel  tantum  generamur 
et  in  lucem  edimur,  atque,  ut  D.  Augustinus3)  ait,  uterus  uon 
potest  repeti:  sic  etiam  una  est  spiritualis  generatio,  nec  ba- 
ptismus  ullo  unquam  tempore  iterandus  est. 

LVL  llli  iterato  non  baptizantur,  qui  certa  conditione  interpo- 
sita  abluuntur. 

Neque  vero  quisquam  putet,  eum  ab  ecclesia  iterari,  quum 
adhibita  huiusmodi  verborum  formula  aliquem  abluit,  de  quo 
incertum  est,  an  baptizatus  prius  fuerit:  „Si  baptizatus  es,  te 
iterum  non  baptizo;  si  vero  nondum  baptizatus  es,  ego  te  ba- 
ptizo  in  nomine  Patris,  et  Filii  et  Spiritus  sancti."  Ita  enim 
non  impie  iterari,  sed  sancte  cum  adiunctione  baptismum  ad- 
ministrari  dicendum  est. 

LVIL  Baptismus  conditionalis  semper  citra  ullum  discrimen 
usurpandus  non  est. 
Qua  in  re  tamen  diligenter  a  pastoribus  aliqua  providenda 
sunt,  in  quibus  fere  quotidie  non  sine  maxima  sacramenti  in- 
iuria  peccatur.  Neque  enim  desunt,  qui  nullum  scelus  admitti 
posse  arbitrentur,  si  quemvis  sine  delectu  cum  adiunctione 
illa  baptizent;  quare  si  infans  ad  eos  deferatur,  nihil  prorsus 
quaerendum  putant,  an  is  prius  ablutus  fuerit,  sed  statim  ei 
baptismum  tribuunt;  quin  etiam,  quamvis  exploratum  habeant, 
domi  sacramentum  administratum  esse,  tamen  sacram  ablu- 
tionem  in  ecclesia  adhibita  solemni  caeremonia  cum  adiunctione 
repetere  non  dubitant,  quod  quidem  sine  sacrilegio  facere  non 
possunt,  et  eam  maculam  suscipiunt,  quam  divinarum  rerum 
scriptores  irregularitatem  vocant.  Nam  ea  baptismi  forma  ex 
Alexandri  Papae4)  auctoritate  in  illis  tantum  permittitur,  de 
quibus,  re  diligenter  perquisita,  dubium  relinquitur,  an  baptism  im 
rite  susceperint;  aliter  vero  nunquam  fas  est  etiam  cum  ad- 
iunctione  baptismum  alicui  iterum  administrare. 


l)  Eom.  6,  2.  seq.   «)  ib.  10.    8)  Tract.  11.  in  Ioann.   *)  c.  2.  X.  do  bant.  111.  42. 

L  VIII.  Quis  sit  postremus  fructus ,  qui  virtute  baptismi  homi- 
nibus  confertur. 

Praeter  cetera  vero,  quae  ex  baptisrao  consequimur,  illud 
veluti  extremum  est,  quo  reliqua  omnia  videntur  referri,  quod 
scilicet  coeli  aditura  propter  peccatum  prius  interclusum  uni- 
cuique  nostrum  patefacit.  Haec  autem,  quae  in  nobis  ba- 
ptismi  virtute  efficiuntur,  ex  iis  plane  intelligi  possunt,  quae 
in  Salvatoris  baptismo  contigisse  evangelica  auctoritas  confir- 
mavit.  Etenim  coeli  aperti  sunt,  et  Spiritus  sanctus  columbae 
ppecie  in  Christum  Dominum  descendens  apparuit.  Ex  quo 
significatum  est  eis,  qui  baptizantur,  divini  numinis  cbarismata 
impertiri,  et  coelorum  ianuam  reserari;  non  quidem,  ut  simul 
atque  baptizati  sunt,  sed  ut  magis  opportuno  tempore  ingre- 
diantur  in  illam  gloriam,  quum  omnium  miseriarum  expertes, 
quae  in  beatam  vitam  cadere  non  possunt,  pro  mortali  condi- 
tione  immortalitatem  assequentur.  Atque  hi  quidem  sunt  ba- 
ptismi  fructus;  quos,  si  quidem  sacramenti  vim  spectemus, 
aeque  ad  omnes  pertinere  dubitari  non  potest;  sin  autem,  quo 
quisque  animo  affectus  ad  illum  suscipieudum  accesserit,  con- 
sideremus:  plus  minusve  coelestis  gratiae  et  fructus  ad  unum 
aliquem,  quam  ad  alium,  pervenire,  omnino  fateri  oportet. 

LIX.  Quae  sit  caeremoniarum  baptismi  vis  et  utilitas. 

Restat  nunc,  ut  quae  de  huius  sacramenti  precationibus, 
ritibus  et  caeremoniis  tradenda  sint,  aperte  et  breviter  expli- 
centur.  Nam  quod  Apostolus  (I.  Cor.  14,  11.)  de  linguarum 
dono  admonuit,  quum  inquit,  sine  fructu  esse,  si,  quae  aliqui3 
loquitur,  a  fidelibus  non  intelligantur:  idem  fere  ad  ritus  et 
caeremonias  transferri  potest.  Imaginem  enim  et  significatio- 
nem  earum  rerum  prae  se  ferunt,  quae  in  sacramento  gerun- 
tur.  Quod  si  illorum  signorum  vim  et  potestatem  fidelis  po- 
pulus  ignoret,  non  magna  admodum  caeremoniarura  utilitas 
futura  esse  videbitur.  Danda  est  igitur  pastoribus  opera,  ut 
eas  fideles  intelligant,  certoque  sibi  persuadeant,  si  minus  ne- 
cessariae  sint,  plurimi  tamen  faciendas,  magnoque  in  honore 
esse  oportere.  Id  vero  tum  instituentiura  auctoritas,  qui  sine 
controversia  sancti  Apostoli  fuerunt,  tum  finis,  cuius  causa 
caeremonias  adhiberi  voluerunt,  satis  docet.  Ita  enim  saora- 
mentum  maiori  cum  religione  ac  sanctitate  administrari,  ac 
veluti  ante  oculos  poni  pracclara  illa  ct  cximia  dona,  quae  in 
eo  continentur,  et  in  animos  fidelium  imraensa  Dei  beneficia 
magis  imprimi,  perspicuum  est. 

LX.  Quotuplices  sint  baptismi  ritus. 
Sed  omnes  caereraoniae  et  precationes,  quibus  in  baptismi 
administratione  ecclesia  utitur,  ad  tria  capita  redigendae  sunt, 
ut  in  iis  explicandis  certus  ordo  a  pastoribus  servari  possit, 
et  quae  tradita  ab  illis  fuerint,  auditorum  memoria  facilius 
retineantur.  Ac  primum  quidem  illarum  genus  est,  quae,  an- 
tequam  accedatur  ad  baptismi  fontem,  servantur;  alterum  ea- 
rum,  quae,  quum  ad  ipsum  fontem  ventum  est,  adhibentur: 
tertium  earum,  quae  peracto  iam  baptismo  addi  solent. 

LXI.  Quo  tempore  aqua  ad  baptismum  necessaria  communi  ritu 
sit  consecranda. 

In  primis  igitur  aqua  paranda  est,  qua  ad  baptismum  uti 
oportet.  Consecratur  enim  baptismi  fons ,  addito  mysticae 
unctionis  oleo.  Neque  id  omni  tempore  fieri  permissum  est, 
sed  more  maiorum,  festi  quidam  dies,  qui  omnium  celeberrimi 
et  sanctissimi  optimo  iure  habendi  sunt,  exspectantur,  in  quo- 
rum  vigiliis  sacrae  ablutionis  aqua  conficitur,  quibus  etiam 
tantum  diebus,  nisi  necessitas  aliter  facere  coegisset,  in  vete- 
ris  ecclesiae  more  positum  fuit,  ut  baptismus  administraretur. 
Sed  quamvis  ecclesia  hoc  tempore  propter  communis  vitae 
pericula  eam  consuetudinem  retinendam  non  iudicarit:  tamen 
solemnes  illos  dies  Paschae  et  Pentecostes,  quibus  baptismi 
aqua  consecranda  est,  summa  cum  religione  adhuc  observavit. 
LXII.  Baptizandi  cur  mox  in  ecclesiam  non  admittantur. 

Post  aquae  consecrationem  alia  dcinceps,  quae  baptismum 
antecedunt,  explicare  oportet.  Afferuntur  enim  vel  etiam  ad- 
ducuntur,  qui  baptismo  initiandi  sunt,  ad  ecclesiae  fores,  at- 
que  ab  eiiis  introitu  omnino  prohibentur,  quod  indigni  sint, 
qui  domum  Dei  ingrediantur,  antequam  a  se  turpissimae  ser- 
vitutis  iugum  repulerint,  et  totos  se  Christo  Domino  eiusque 
iustissimo  imperio  addixerint. 

LXIIl.  Cur  baptizandi,  quid  petant,  interrogentur  et  instruantur. 

Tum  vero  sacerdos  ab  eis  exquirit,  quidnam  ab  ecclesia 
petant.  Quo  cognito  primum  eos  Christianae  fidei  doctrina, 
quam  in  baptismo  profiteri  debent,  instituit;  id  autem  cate- 
chismo  efficitur,  cuius  institutionis  morem  a  Domini  Salvatoris 
praecepto  manasse,  nemo  dubitare  potest,  quum  ipse  Aposto- 
lis  iusserit  (Mat.  28,  19.):  „Ite  in  mundum  universum,  et 
docete  omnes  gentes,  baptizantes  eos  in  nomine  Patris,  et  Filii 
et  Spiritus  sancti,  docentes  eos  servare  omnia,  quaecunque 
mandavi  vobis."  Ex  quo  licet  cognoscere,  baptismum  non  esse 
administrandum,  priusquam  summa  saltem  religionis  nostrae 
capita  exponantur. 

bXIV.  Quo  pacto  ex  veteri  ecclesiae  mstituto  catechizari  debeant 

rudiores. 

Quoniam  vero  catechismi  ratio  ex  multis  interrogationibus 
constat,  si  is,  qui  instituitur,  adulta  aetate  fuerit :  ad  ea,  quae 
rogantur,  ipse  per  se  respondet;  si  autem  infans  sit,  pro  illo 
sponsor  rite  respondet,  solennemque  sponsionem  facit. 
LXV.  Quis  sit  exorcismi  usus. 

Sequitur  exorcismus,  qui  ad  expellendum  diabolum  eius- 
que  vires  frangendas  et  debilitandas  sacris  et  religiosis  verbis 
ac  precationibus  conficitur.  Proinde  sacerdos  ter  in  faciem 
eius,  qui  initiandus  est,  spirat,  ut  serpentis  antiqui  potestatem 
expellat,  et  amissae  vitae  spiraculum  consequatur. 

LXVI.  Cur  eius,  qui  baptizatur,  ori  sal  admoveatur. 

Accedunt  ad  exorcismum  aliae  caeremoniae,  quarum  sin- 
gulae,  ut  quae  mysticae  sint,  propriam  atque  illustrem  signi- 
ficationem  habent.  Nam  quum  sal  in  illius  os,  qui  ad  ba- 
ptismum  adducendus  est,  inseritur,  hoc  significari  perspicuum 
est,  eum  fidei  doctrina  et  gratiae  dono  consecuturum  esse,  ut 
a  peccatorum  putredine  liberetur,  saporemque  bonorum  operum 
percipiat,  et  divinae  sapientiae  pabulo  delectetur. 

LXVII.  Quid  sibi  velit  crucis  signum  multis  corporis  partibus 
adhibitum. 

Obsignantur  praeterea  signo  crucis  frons,  oculi,  pectus, 
humeri,  aures;  quae  omnia  declarant,  baptismi  mysterio  sen- 
sus  baptizandi  aperiri  ac  roborari,  ut  Deum  excipere,  praece- 
ptaque  eius  intelligere  ac  servare  possit. 
LXVIII.  Quare  nares  et  aures  baptizandi  saliva  liniantur. 
Postea  vero  illi  nares  et  aures  saliva  liniuntur,  statimque 
ad  baptismi  fontem  mittitur,  ut  quemadmodum  „caecusw  (Io. 
9,  6.)  ille  evangelicus,  quem  Dominus  iusserat  oculos  luto 
illitos  Siloes  aqua  abluere,  lumen  recuperavit:  ita  etiam  intel- 
ligamus,  sacrae  ablutionis  eam  vim  esse,  ut  menti  ad  coelestem 
veritatem  percipiendam  lumen  afferat. 

LXIX.  Quid  doceat  abrenunciatio  illa  Satanae,  subiecta  fidei 
professione  facta  ab  illo,  qui  baptizandus  offertur. 
His  peractis  ad  baptismi  fontem  veniunt,  ibique  aliae 
caeremoniae  et  ritus  adhibentur,  ex  quibus  Christianae  reli- 
gionis  summam  licet  cognoscere.  Sacerdos  enim  ter  conce- 
ptis  verbis  eum,  qui  baptizandus  est,  interrogat:  „Abrenuncias 
Satanae,  et  omnibus  operibus  eius,  et  omnibus  pompis  eius?" 
At  ille,  aut  eius  nomine  patrinus,  ad  singulas  interrogationes 

respondet:  „Abrenuncio."  Igitur  qui  Christo  nomen  daturus 
est,  hoc  primum  sancte  et  religiose  polliceri  debet,  se  diabo- 
lum  et  mundum  deserere,  ac  nullum  unquam  tempus  fore,  in 
quo  utrumque  veluti  hostem  teterrimum  non  detestetur. 

LXX.  Oleo  catechumenorum  baptizandus  inungitur  in  pectore 
et  inter  scapulas;  quid  velit  illa  inunctio. 

Post  haec  oleo  catechumenorum  baptizandus  inungitur  in 
pectore  et  inter  scapulas.  In  pectore  quidem,  ut  per  Spiritus 
sancti  donum  abiiciat  errorem  et  ignorantiam,  et  suscipiat  fidem 
rectam;  quia  „iustus  ex  fide  vivit. ')  Inter  scapulas  autem,  ut 
Spiritus  sancti  gratia  excutiat  negligentiam  et  torporem ,  ac 
bonam  operationem  exerceat,  quia2)  „fides  sine  operibus  mor- 
tua  est." 

LXXI.  Quomodo  baptizandus  fidei  suae  professionem  faciat. 
Deinde  ad  ipsum  baptismi  fontem  consistens,  interrogatur 
a  sacerdote  hoc  modo  :  „Credis  in  Deum  Patrem  omnipoten- 
tem?"  Cui  ille  respondet:  „Credo."  Atque  ita  deinceps  de 
reliquis  symboli  articulis  rogatus  fidem  suam  solemni  religione 
profitetur.  Quibus  sane  duabus  sponsionibus  omnem  Christianae 
legis  vim  et  disciplinam  contineri  perspicuum  est. 

LXXII.  Cur  ab  eo,  qui  aqua  salutari  proxime  tingendus  est, 
petatur,  num  baptizari  velit. 

Sed  cum  iam  baptismum  administrare  oportet,  quaerit 
sacerdos  ab  eo,  qui  baptizandus  est:  Num  baptizari  velit? 
quo  quidem  per  se,  vel  eius  nomine,  si  infans  sit,  patrino  an- 
nuente,  statim  in  nomine  Patris,  et  Filii  et  Spiritus  sancti 
salutari  aqua  eum  abluit.  Quemadmodum  enim  homo  sua  vo- 
luntate  serpenti  obediens  merito  damnatus  est:  ita  Dominus 
neminem  ad  suorum  numerum,  nisi  voluntarium  militem  ad- 
scribi  voluit,  ut  divinis  iussis  sponte  obtemperans  aeternam 
salutem  consequeretur. 

LXXIII.  Quamobrem  baptizati  caput  mox  chrismate  inungatux, 
Iam  postquam  baptismus  absolutus  est,  sacerdos  summum 
baptizati  verticem  chrismate  perungit,  ut  intelligat,  se  ab  eo 
die  Christo  capiti  tanquam  membrum  coniunctum  esse,  atque 
eius  corpori  insitum,  et  ea  re  Christianum  a  Christo,  Christum 
vero  a  chrismate  appellari.  Quid  vero  chrisma  significet,  ex 
his  satis  intelligi,  quae  tunc  sacerdos  orat,  divus  Ambrosius3) 
testatur. 


•)  Gal.  3,  11.   «)  Iac.  2,  26.   »)  de  Sacram.  2,  T.  et  3,  l. 

LXXIV.   Quid  designet  vestis  candida,  vel  album  sudariolum, 
quo  baptizatus  donatur. 

Induit  postea  sacerdos  baptizatum  veste  alba,  dicens: 
„Accipe  vestem  candidam,  quam  immaculatam  perferas  ante 
tribunal  Domini  nostri  Iesu  Christi,  ut  habeas  vitam  aeter- 
nam.K  Infantibus  vero,  qui  vestitu  non  utuntur,  iisdem  verbis 
album  sudariolum  datur.  Quo  symbolo  significari  sancti  Pa- 
tres  docent  tum  resurrectionis  gloriam,  ad  quam  per  baptis- 
mum  nascimur;  tum  nitorem  et  pulchritudinem,  qua,  dilutis 
peccatorum  maculis,  anima  in  baptismo  ornatur;  tum  innocentiam 
atque  integritatem,  quam  in  omni  vita  baptizatus  servare  debet. 
LXXV.  Quae  sit  ratio  a,rdentis  cerei,  qui  a  baptizato  tenetur. 

Et  deinde  cereus  ardens  in  manum  traditur,  qui  ostendit, 
fidem  caritate  infiammatam,  quam  in  baptismo  accepit,  bono- 
rum  operum  studio  alendam  atque  augendam  esse. 

LXXVI.  Quare,  ac  cuiusmodi  nomen  baptizato  sit  imponendum. 

Ad  extremum  vero  nomen  baptizato  imponitur,  quod  qui- 
dem  ab  aliquo  sumendum  est,  qui  propter  excellentem  animi 
pietatem  et  religionem  in  Sanctorum  numerum  relatus  est.  Ita 
enim  facile  fiet,  ut  quivis  nominis  similitudine  ad  virtutis  et 
sanctitatis  imitationem  excitetur,  ae  praeterea,  quem  imitari 
studeat,  eum  quoque  precetur,  et  speret,  sibi  advocatum  ad 
salutem  tum  animi,  tum  corporis  defendendam  venturum  esse. 
Quare  reprehendendi  sunt,  qui  gentilium  nomina,  et  eorum 
praecipue,  qui  omnium  sceleratissimi  fuerunt,  tam  diligenter 
consectantur,  et  pueris  imponunt,  quum  ex  eo  intelligi  possit, 
quanti  Christianae  pietatis  studium  faciendum  existiment,  qui 
impiorum  hominum  memoria  tantopere  delectari  videntur,  ut 
velint  fidelium  aures  huiusmodi  profanis  nominibus  undique 
circumsonare. 

LXXVII.  Summa  eorum,  quae  de  baptismi  mysteriis  sunt  tradita. 

Hac  de  baptismi  sacramento  si  a  pastoribus  explanata 
fuerint,  nihil  eorum  fere  praetermissum  esse  videbitur,  quae 
ad  hanc  cognitionem  maxime  pertinere  existimanda  sunt.  De- 
monstratum  est  enim,  quid  ipsum  baptismi  nomen  significet, 
quae  sit  eius  natura  et  substantia,  tum  ex  quibus  partibus 
«ionstet.  Dictum  est,  a  quo  institutus  fuerit,  qui  ministri  ad 
conficiendum  sacramentum  necessarii  sint,  quosve  tanquam  pae- 
dagogos  ad  sustentandam  baptizati  imbecillitatem  adhibere 
oporteat.  Traditum  est  etiam,  quibus  et  quemadmodum  animo 
affectis  baptismus  administrari  debeat;  quae  sit  eius  virtus  et 
efficientia ;   postremo    qui    ritus    et    caeremoniae  serventur, 

quantum  proposita  ratio  postulabat,  satis  copiose  explicatum 
est.  Quae  omnia  ob  eam  praecipue  causam  docenda  esse 
pastores  meminerint,  ut  fideles  in  hac  cura  et  cogitatione  per- 
petuo  versentur,  ut  in  iis,  quae  adeo  sancte  et  religiose  spoponde- 
runt,  quum  baptismo  initiati  sunt,  fidem  servent,  atque  eam 
vitam  instituant,  quae  sanctissimae  Christiani  nominis  profes- 
sioni  respondeat. 


CAPUT  III. 
Dc  Sacramento  Confirmatlonis. 

T.  Cur  hodie  quam  maxime  confirmationis  virtus  sit  explicanda. 

Si  in  sacramento  confirmationis  explicando  pastorum  dili- 
gentia  requirenda  unquam  fuit,  nunc  certe  opus  est,  illud 
quam  maxime  illustrare,  quum  in  sancta  Dei  ecclesia  hoc  sa- 
cramentum  a  multis  omnino  praetermittatur,  paucissimi  vero 
sint,  qui  divinae  gratiae  fructum,  quem  deberent,  ex  eo  ca- 
pere  studeant.  Quare  fideles  ita  de  huius  sacramenti  natura, 
vi,  dignitate,  tum  in  die  Pentecostes,  quo  praecipue  die  ad- 
ministrari  solet,  tum  aliis  etiam  diebus,  quum  id  pastores 
commode  fieri  posse  iudicaverint,  docendi  erunt,  ut  intelli- 
gant,  non  solum  negligendum  non  esse,  sed  summa  cum  pie- 
tate  et  religione  suscipiendum ,  ne  ipsorum  culpa  maximoque 
malo  eveniat,  ut  frustra  in  eos  divinum  hoc  beneficium  colla- 
tum  esse  videatur. 
II.  Quare  ecclesia  hoc  sacramentum  confirmationem  vocarit. 

Sed  ut  a  nomine  initium  sumatur,  confirmationem  ab  ec- 
clesia  hoc  sacramentum  idcirco  vocari  docendum  est,  quoniam, 
qui  baptizatus  est,  quum  ab  episcopo  sacro  chrismate  ungitur, 
additis  solemnibus  illis  verbis:  „Signo  te  signo  crucis,  et  con- 
firmo  te  chrismate  salutis,  in  nomine  Patris,  et  Filii  et  Spiritus 
sancti,"  nisi  aliud  sacramenti  efficientiam  impediat,  novae  virtutis 
robore  firmior,  atque  adeo  perfectus  Christi  miles  esse  incipit. 
III.  Confirmatio  verum  est  novae  legis  sacramentum. 

In  confirmatione  autem  veram  et  propriam  sacramenti  ra- 
tionem  catholica  ecclesia  semper  agnovit,  quod  et  Melchia- 
des ')  pontifex  et  plures  etiam  alii  sanctissimi  et  vetustissimi 
Pontifices  aperte  declarant.  Ac  sanctus  Clemens2)  eius  ve- 
ritatis  doctrinam  graviori  sententia  comprobare  non  potuit. 
Ait   enim :    „Omnibus    festinandum   est   sine   mora  renasci 


»)  epist.  ad  episcop.  Hispan.  cap.  2.   »)  ep.  4.  art  Iul. 

Deo,  et  demum  ab  episcopo  consignari,  id  est,  septiformem 
gratiam  Spiritus  sancti  percipere,  quum  alioqui  perfectus  Chri- 
stianus  nequaquam  esse  possit  is,  qui  iniuria  et  voluntate,  non 
autem  necessitate  compulsus,  hoc  sacramentum  praetermise- 
rit,  ut  a  B.  Petro  accepimus,  et  ceteri  Apostoli  praecipiente 
Domino  docuerunt."  Hanc  vero  eandem  fidem  doctrina  sua 
confirmarunt,  qui  eodem  spiritu  pleni  pro  Christo  sanguinem 
profuderunt,  Urbanus,  Fabianus,  Eusebius,  Eomani  Pontifices, 
quemadmodum  ex  eorum  decretis  licet  perspicere. 

IV.  Sacri  doctores,  qui  huius  sacramenti  meminerunt. 

Accedit  praeterea  sanctorum  Patrum  consentiens  aucto- 
ritas,  inter  quos  Dionysius  Areopagita,  Athenarum  episcopus, 
quum  diceret,  qua  ratione  hoc  sacrum  unguentum  conficere, 
eoque  uti  oporteret,  ita  inquit1):  „Baptizatum  sacerdotes  in- 
duunt  veste  congrua  munditiae,  ut  ad  pontificem  ducant;  ille 
vero  sacro  atque  prorsus  divino  unguento  baptizatum  signans, 
sacratissimae  communionis  participem  facit."  Eusebius  quo- 
que  Caesariensis2)  tantum  huic  sacramento  tribuit,  ut  dicere 
non  dubitarit,  Novatum  haereticum  Spiritum  sanctum  prome- 
reri  non  potuisse,  quia,  quum  baptizatus  esset  in  gravi  aegri- 
tudine,  signaculo  chrismatis  non  est  signatus.  Sed  clarissima 
habemus  huius  rei  testimonia  tum  a  divo  Ambrosio  in  eo  li- 
bro,  quem  de  iis,  qui  initiantur,  inscripsit3);  tum  a  divo  Au- 
gustino  in  libris,  quos  adversus  Petiliani  Donatistae  epistolas4) 
edidit,  quorum  uterque  adeo  de  huius  sacramenti  veritate  nihil 
dubitare  posse  existimavit,  ut  eam  Scripturae  etiam  locis  do- 
ceat  ac  confirmet.  Quare  alter  quidem  verba  illa  Apostoli5): 
„Nolite  contristare  Spiritum  sanctum  Dei,  in  quo  signati  estis," 
alter  vero,  quod  in  Psalmis  legitur6):  „Sicut  unguentum  in 
capite,  quod  descendit  in  barbam,  barbam  Aaron,"  tum  illud 
eiusdem  Apostoli7):  „Caritas  Dei  diffusa  est  in  cordibus  no- 
stris  per  Spiritum  sanctum,  qui  datus  est  nobis,"  ad  confir- 
mationis  sacramentum  referri  testatus  est. 

V.  Quae  sit  confirmationis  et  baptismi  differentia. 

Quamvis  autem  a  Melchiade8)  dictum  sit,  baptismum  con- 
firmationi  maxime  coniunctum  esse:  non  idem  tamen  sacra- 
mentum,  sed  ab  altero  longe  disiunctum  existimandum  est. 
Constat  enim,  varietatem  gratiae,  quam  singula  sacramenta 
tribuunt,  et  rei  sensibus  subiectae,  quae  ipsam  gratiam  signi- 
ficat,  efficere,  ut  varia  quoque  et  diversa  sacramenta  sint. 

>)  De  eccles.  hier.  c.  2.  ")  cf.  Hist.  Eccl.  lib.  6,  43.  »)  cap.  7.  et  lib.  8.  de 
sacram.  c.  2.  *)  lib.  2,  104.  ")  Eph.  4,  30.  «)  Ps.  132 ,  2.  ')  Rom.  5,  5.  «)  ep.  ad 
episc.  Hispan. 

Quum  igitur  baptismi  gratia  homines  in  novam  vitam  gignan- 
tur,  confirmationis  autem  sacramento,  qui  iam  geniti  sunt,  viri 
evadant,  „evacuatis '),  quae  erant  parvuli:"  satis  intelligitur, 
quantum  in  naturali  vita  generatio  ab  incremento  distat,  tan- 
tundem  inter  se  differre  baptismum,  qui  regenerandi  vim  ha- 
bet,  et  confirmationem ,  cuius  virtute  fideles  augescunt,  et 
perfectum  animi  robur  assumunt.  Praeterea  quoniam  novum 
atque  distinctum  sacramenti  genus  constituendum  est,  ubi  ani- 
mus  in  novam  aliquam  difficultatem  incurrit :  facile  perspici 
potest,  quemadmodum  baptismi  gratia  ad  mentem  fide  infor- 
mandam  indigemus,  ita  etiam  maxime  conducere,  fidelium  ani- 
mos  alia  gratia  confirmari,  ut  nullo  poenarum,  suppliciorum, 
mortis  periculo  aut  metu,  a  verae  fidei  confessione  deterre- 
antur.  Quod  quidem,  -quum  sacro  confirmationis  chrismate  ef- 
ficiatur,  ex  eo  aperte  colligitur,  huius  sacramenti  rationem  a 
baptismo  diversam  esse.  Quare  Melchiades2)  Pontifex  utrius- 
que  discrimen  accurata  oratione  persequitur,  ita  scribens:  „In 
baptismate  homo  ad  militiam  recipitur,  et  in  confirmatione 
coarmatur  ad  pugnam.  In  fonte  baptismatis  Spiritus  sanctus 
plenitudinem  tribuit  ad  innocentiam ;  confirmatione  autem  per- 
fectionem  ad  gratiam  ministrat.  In  baptismo  regeneramur  ad 
vitam;  post  baptismum  ad  pugnam  confirmamur.  In  baptismo 
abluimur ;  post  baptismum  roboramur.  Regeneratio  per  se 
salvat  in  pace  baptismum  recipientes;  confirmatio  armat  atque 
instruit  ad  agones."  Verum  haec  iam  non  solum  ab  aliis 
conciliis  tradita,  sed  praecipue  a  sacra  synodo  Tridentina  de- 
creta  sunt,  ut  iam  de  iis  non  solum  aliter  sentire,  sed  ne  du- 
bitare  quidem  ullo  modo  liceat. 

VI.  Quis  sacramenti  confirmationis  sit  auctor. 
Quoniam  vero  supra  demonstratum  est,  quam  necessarium 
esset  communiter  de  omnibus  sacramentis  docere,  a  quonam 
ortum  habuerint:  idem  etiam  de  confirmatione  tradere  oportet, 
ut  fideles  huius  sacramenti  sanctitate  magis  afficiantur.  Igitur 
a  pastoribus  explicandum  est,  Christum  Dominum  non  solum 
eius  auctorem  fuisse,  sed,  sancto  Fabiano3)  Pontifice  Romano 
teste,  chrismatis  ritum  et  verba,  quibus  in  eius  administratione 
catholica  ecclesia  utitur,  praecepisse.  Quod  quidem  iis  facile 
probare  poterit,  qui  confirmationem  sacramentum  esse  confitentur, 
quum  sacra  omnia  mysteria  humanae  naturae  vires  superent, 
nec  ab  alio,  quam  a  Deo  possint  institui.  Iam  vero,  quae  sint 
eius  partes,  ac  primum  quidem  de  materia  dicendum  est. 


')  I.  Cor.  13,  11.   »)  in  ead.  ep.   8)  ep.  2.  ad  episoop.  Orient. 

VII.  Quae  sit  sacri  huius  mysterii  materia. 

Haec  autem  chrisma  appellatur,  quo  nomine  a  Graecis  ac- 
cepto  etsi  profani  scriptores  quodlibet  unguenti  genus  signifi- 
cant,  illud  tamen,  qui  res  divinas  tradunt,  communi  loquendi 
consuetudine  ad  illud  tantummodo  unguentum  accommodarunt, 
quod  ex  oleo  et  balsamo  solemni  episcopi  consecratione .  con- 
ficitur.  Quare  duae  res  corporeae  permixtae  confirmationis 
materiam  praebent;  quae  quidem  diversarum  rerum  compositio, 
quemadmodum  multiplicem  Spiritus  sancti  gratiam,  quae  confir- 
matis  tribuitur,  declarat,  ita  etiam  ipsius  sacramenti  excellentiam 
satis  ostendit.  Quod  autem  ea  sit  huius  sacramenti  materia  quum 
sancta  ecclesia  et  concilia  l)  perpetuo  docuerunt,  tum  a  sancto 
Dionysio2)  et  complurimis  aliis  gravissimis  Patribus  traditum  est, 
inprimisque  a  Fabiano  Pontifice3),  qui  Apostolos  chrismatis  con- 
fectionem  a  Domino  accepisse,  nobisque  reliquisse  testatus  est. 

VIII.  Quid  oleum  in  materia  confirmationis  significet. 

Neque  vero  ulla  alia  materia,  quam  chrismatis,  aptior  vi- 
deri  poterat  ad  illud  declarandum,  quod  hoc  sacramento  effi- 
citur.  Oleum  enim,  quod  pingue  sit,  et  natura  sua  manet  ac 
diffiuat,  gratiae  plenitudinem  exprimit,  quae  per  Spiritum  sanctum 
a  Christo  capite  in  alios  redundat  atque  effunditur,  „sicut  un- 
guentum4),  quod  descendit  in  barbam  Aaron,  usque  in  oram  ve- 
stimenti  eius;"  „unxit5)"  enim  eum  „Deus  oleo  laetitiae  prae  con- 
sortibus  suis;"  ac  „de  plenitudine G)  eius  nos  omnes  accepimus." 

IX.  Quid  balsamum  oleo  admixtum  hic  admoneat. 
Balsamum  vero5  cuius  odoratus  iucundissimus  est,  quid 

aliud  significat,  quam  fideles,  quum  sacramento  confirmationis 
perficiuntur,  eam  virtutum  omnium  suavitatem  effundere,  ut 
illud  Apostoli  queant  dicere 7) :  „Christi  bonus  odor  sumus 
Deo?"  Habet  praeterea  balsamum  eam  vim,  ut,  quidquid  eo 
circumlitum  fuerit,  putrescere  non  sinat;  quod  quidem  ad  hu- 
ius  sacramenti  virtutem  significandam  valde  accommodatum 
videtur,  quum  plane  constet,  fidelium  animos  coelesti  gratia, 
quae  in  confirmatione  tribuitur,  praeparatos  facile  a  scelerum 
contagione  defendi  posse. 

X.  Cur  necesse  sit,  chrisma  ab  episcopo  consecrari. 
Consecratur  autem  chrisma  solemnibus  caeremoniis  ab  epi- 

scopo;  ita  enim  Salvatorem  nostrum  docuisse  in  extrema  coena, 
quum  chrismatis  conficiendi  rationem  Apostolis  commendaret, 
Fabianus  pontifex ,  sanctitate  et  martyrii  gloria  clarissimus, 


•)  concil.  Laodic.  c.  48.  Carthagin.  2.  c.  3.  »)  eccles.  hier.  c.  4.  8)  in  ead.  ep. 
*)  Pb.  182,  2.  3.    6)  Ps.  44,  8.    8)  Io.  1.  16.       Eclns.  24,  20.    II.  Cor  8,  15. 

tradidit;  quanquam,  cur  ita  fieri  debuerit,  ratione  etiam  ostendi 
potest.  Etenim  in  plerisque  aliis  sacramentis  Christus  ita 
eorum  materiam  instituit,  ut  sanctitatem  quoque  illi  tribuerit; 
non  solum  enim  aquam  elementum  baptismi  esse  voluit,  quum 
inquit1):  „Nisi  quis  renatus  fuerit  ex  aqua  et  Spiritu  sancto,  non 
potest  introire  in  regnum  Dei:"  sed,  quum  ipse -baptizatus  est, 
effecit,  ut  ea  deinceps  vi  sanctificandi  praedita  esset.  Quare 
dictum  est  a  sancto  Chrysostomo  2) :  „  Aqua  baptismi  purgare  pec- 
cata  credentium  non  posset,  nisi  tactu  dominici  corporis  san- 
ctificata  fuisset."  Quoniam  igitur  Dominus  hanc  confirmationis 
materiam  usu  ipso  et  tractatione  non  sacravit,  necessarium  est, 
ut  sanctis  et  religiosis  precationibus  consecretur,  neque  ad 
alium  ea  confectio,  nisi  ad  episcopum  pertinere  potest,  qui 
eiusdem  sacramenti  ordinarius  minister  institutus  est. 

XI.  Quae  sit  huius  Sacramenti  forma. 
Sed  explicanda  erit  praeterea  altera  pars,  ex  qua  sacra- 
mentum  constituitur,  forma  scilicet  et  verba,  quae  ad  sacram 
unctionem  adhibentur;  monendique  fideles,  ut  in  hoc  sacra- 
mento  suscipiendo,  tunc  maxime,  quum  ea  pronunciari  ani- 
madvertunt,  ad  pietatem,  fidem  et  religionem  animos  excitent, 
ne  quid  coelesti  gratiae  impedimenti  esse  possit.  His  igitur 
verbis  confirmationis  forma  absolvitur:  „Signo  te  signo  cru- 
cis,  et  confirmo  te  chrismate  salutis,  in  nomine  Patris,  et  Fi- 
lii,  et  Spiritus  sancti."  Sed  tamen,  si  ad  veritatem  rationem 
quoque  revocemus,  idem  facile  probari  potest.  Etenim  sacra- 
menti  forma  ea  omnia  continere  debet,  quae  ipsius  sacramenti 
naturam  et  substantiam  explicant. 

XII.  Hanc  esse  perfectam  huius  sacramenti  formam,  quo  modo 
confirmetur. 

Atqui  maxime  haec  tria  in  confirmatione  observanda  sunt: 
divina  potestas,  quae  ut  principalis  causa  in  sacramento  ope- 
ratur;  tum  robur  animi  et  spiritus,  quod  per  sacram  unctio- 
nem  fidelibus  ad  salutem  tribuitur;  deinde  signum,  quo  nota- 
tur  is,  qui  in  certamen  Christianae  militiae  descensurus  est. 
Ac  primum  quidem  verba  illa:  „In  nomine  Patris,  et  Filii, 
et  Spiritus  sancti,"  quae  extremo  loco  posita  sunt;  alterum 
eaj  „Confirmo  te  chrismate  salutis,"  quae  in  medio  sunt; 
tertium,  quae  in  principio  formae  locantur:  „Signo  te  signo 
crucis,"  satis  declarant;  quamquam,  si  etiam  ratione  aliqua 
probari  non  possit,  hanc  esse  huius  sacramenti  veram  et  ab- 
solutam  formam ,  ecclesiae  catholicae  auctoritas ,  cuius  magi- 


')  Io.  8,  5.    2)  c.  10.  Dist.  IV.  de  cons. 

sterio  ita  semper  edocti  fuimus,  non  patitur,  nos  ea  de  re 
quidquam  dubitare. 

XIII.  Quis  sit  proprius  sacramenti  confirmationis  minister. 
Docere  etiam  pastores  debent,  quibus  potissimum  huius 
sacramenti  administratio  commissa  sit.  Nam  quum  multi  sint, 
ut  est  apud  Prophetam qui  currant,  neque  tamen  mittantur: 
necesse  est,  qui  veri  et  legitimi  eius  ministri  sint,  tradere,  ut 
fidelis  populus  confirmationis  sacramentum  et  gratiam  conse- 
qui  possit.  Solum  itaque  episcopum  huius  sacramenti  confi- 
ciendi  ordinariam  potestatem  habere,  sacrae  literae  ostendunt. 
Nam  in  actis  Apostolorum ")  legimus,  quum  Samaria  verbum 
Dei  accepisset,  Petrum  et  Ioannem  ad  eos  missos  esse,  qui 
oraverunt  pro  ipsis ,  ut  acciperent  Spiritum  sanctum ;  nondum 
enim  in  quemquam  illorum  venerat,  sed  baptizati  tantum  erant. 
Quo  in  loco  licet  videre,  eum,  qui  baptizaverat,  quod  tantum 
esset  diaconus,  confirmandi  potestatem  nullam  habuisse:  sed 
munus  illud  perfectioribus  ministris,  hoc  est  Apostolis,  reser- 
vatum  esse.  Quin  etiam,  ubicumque  sacrae  scripturae  huius 
sacramenti  mentionem  faciunt,  idem  observari  potest. 
XIV.  Idem  etiam  pontificum  maximorum  decretis  ostenditur. 
Neque  ad  eam  rem  demonstrandam  desunt  SS.  Patrum 
atque  Pontificum,  Urbani,  Eusebii,  Damasi,  Innocentii,  Leonis, 
clarissima  testimonia,  quemadmodum  ex  eorum  decretis  per- 
spicuum  est.  Divus  quoque  Augustinus3)  graviter  queritur  de 
corrupta  Aegyptiorum  et  Alexandrinorum  consuetudine,  quorum 
sacerdotes  audebant  confirmationis  sacramentum  administrare. 
Ac  iure  quidem  hoc  factum  esse,  ut  eiusmodi  munus  ad  epi- 
scopos  deferretur,  hac  similitudine  possunt  pastores  declarare. 
Ut  enim  in  exstruendis  aedificiis  etsi  fabri,  qui  inferiores  mi- 
nistri  sunt,  caementa,  calcem,  ligna,  et  reliquam  materiam 
parant  atque  componunt,  absolutio  tamen  operis  ad  archite- 
ctum  spectat :  ita  etiam  hoc  sacramentum ,  quo  veluti  spiri- 
tuale  aedificium  perficitur,  a  nullo  alio,  nisi  a  summo  sacer- 
dote,  administrari  opus  erat. 

XV.  Cur  in  confirmatione  patrini  assumantur ,  et  quae  xn  con- 
firmatione  affinitas  contrahatur. 

Additur  vero  etiam  patrinus,  quemadmodum  in  baptismo 
fieri  demonstratum  est.  Nam  si,  qui  gladiatoriam  dimicatio- 
nem  subeunt,  alicuius  indigent,  cuius  arte  et  consilio  docean- 
tur,  quibus  ictibus  ac  petitionibus ,  salvis  ipsis,  conficere  ad- 
versarium  possint :  quanto  magis  fideles ,  quum  sacramento 


■)  Ier.  23,  21.   *1  Act.  8,  14.   »)  Ang.  in  Quaest.  v«t.  et  nov.  test.  p.  1.  qu.  101. 

confirmationis ,  quasi  firmissimis  armis  tecti  ac  muniti  in  spi- 
rituale  certamen,  cui  aeterna  salus  proposita  est,  descendunt, 
ducis  ac  monitoris  indigebunt!  Recte  igitur  ad  huius  quoque 
sacramenti  administrationem  patrini  advocandi  sunt,  quibuscum 
eadem  spiritualis  affinitas  coniungitur,  quae  legitima  nuptia- 
rum  foedera  impedit,  ut  antea  docuimus,  quum  de  patrinis 
ageretur,  qui  ad  baptismum  adhibendi  sunt. 

XVI.  Confirmationis  sacramentum  non  est  absolute  necessarium, 

non  tamen  praetermittendum. 

Sed  quoniam  saepe  evenit,  ut  fideles  in  hoc  sacramento 
suscipiendo  aut  praepropera  festinatione,  aut  dissoluta  quadam 
negligentia  et  cunctatione  utantur,  (nam  de  iis,  qui  ad  eum  im- 
pietatis  gradum  venerunt,  ut  illud  contemnere  et  aspernari  au- 
deant,  nihil  est  quod  dicamus):  aperiendum  est  etiam  pastoribus, 
qui,  qua  aetate,  quo  pietatis  studio  praediti  esse  debeant,  quibus 
confirmationem  dare  oportet.  Atque  illud  in  primis  docendum 
est,  hoc  sacramentum  eiusmodi  necessitatem  non  habere,  ut  sine 
eo  salvus  quis  esse  non  possit.  Quamquam  vero  necessarium 
non  est,  a  nemine  tamen  praetermitti  debet,  sed  potius  maxime 
cavendum  est,  ne  in  re  sanctitatis  plena,  per  quam  nobis  divina 
munera  tam  large  impertiuntur,  aliqua  negligentia  committatur. 
Quod  enim  omnibus  communiter  ad  sanctificationem  Deus  pro- 
posuit,  ab  omnibus  etiam  summo  studio  expetendum  est. 

XVII.  Confirmationis  sacramentum  ab  omnibus  suscipiendum 

demonstratur. 

Ac  sanctus  quidem  Lucas,  quum  admirabilem  illam  Spiri- 
tus  sancti  effusionem  describeret,  ita  inquit  (Act.  2,  2.):  „Et 
factus  est  repente  de  coelo  sonus,  tanquam  advenientis  spiritus 
vehementis,  et  replevit  totam  domum;"  deinde  paucis  inter- 
iectis:  „Et  repleti  sunt  omnes  Spiritu  sancto."  Ex  quibus 
verbis  licet  intelligere,  quoniam  domus  illa  sanctae  ecclesiae 
figuram  et  imaginem  gerebat,  ad  omnes  fideles  confirmationis 
sacramentum,  cuius  initium  ab  eo  die  ductum  est,  pertinere. 
Atque  id  etiam  ex  ipsius  sacramenti  ratione  facile  colligitur; 
illi  enim  sacro  chrismate  confirmari  debent,  quibus  spirituali 
incremento  opus  est,  et  qui  ad  perfectum  Christianae  religionis 
habitum  perducendi  sunt.  At  nulli  id  non  maxime  convenit; 
ut  enim  hoc  spectat  natura,  ut  qui  in  lucem  eduntur  adolescant, 
atque  ad  perfectam  aetatem  perveniant,  etiam  si  interdum  quod 
vult  minus  assequatur:  ita  communis  omnium  mater  catholica 
ecclesia  vehementer  optat,  ut  in  eis,  quos  per  baptismum  re- 
generavit,  Christiani  hominis  forma  perfecte  absolvatur.  Id 


157 


Pars  II.    Caput  III 


157 


eutem,  quoniam  mysticae  unctionis  sacramento  efficitur,  per- 
spicuum  est,  eam  ad  universos  fideles  aeque  pertinere. 

XVIII  Qua  aetate  Christiani  ad  hoc  Sacramentum  sint  ad- 

mittendi. 

In  quo  illud  observandum  est,  omnibus  quidem  post  ba- 
ptismum  confirmationis  sacramentum  posse  administrari,  sed 
ininus  tamen  expedire  hoc  fieri,  antequam  pueri  rationis  usum 
habuerint.  Quare  si  duodecimus  annus  non  exspectandus  vi- 
deatur,  usque  ad  septimum  certe  hoc  sacramentum  differre, 
maxime  convenit.  Neque  enim  confirmatio  ad  salutis  necessi- 
tatem  instituta  est,  sed  ut  eius  virtute  optime  instructi  et  pa- 
rati  inveniremur,  quum  nobis  pro  Christi  fide  pugnandum  es- 
set;  ad  quod  sane  pugnae  genus  pueros,  qui  adhuc  usu  rationis 
carent,  nemo  aptos  esse  iudicarit. 

XIX.  Quo  pacto,  qui  iam  aetate  sunt  provectiores ,  se  ad  hoc 
sacramentum  praeparare  debeant. 

Ex  his  igitur  efficitur,  ut,  qui  adulta  iam  aetate  confir- 
mandi  sunt,  siquidem  huius  sacramenti  gratiam  et  dona  con- 
sequi  cupiant,  eos  non  solum  fidem  et  pietatem  afferre,  sed 
graviora  etiam  peccata,  quae  admiserunt,  ex  animo  dolere 
oporteat.  Qua  in  re  elaborandum  est,  ut  peccata  etiam  prius 
confiteantur,  et  pastorum  cohortatione  ad  ieiunia  et  alia  pie- 
tatis  opera  suscipienda  incitentur,  admoneanturque  laudabilem 
illam  antiquae  ecclesiae  consuetudinem  renovandam  esse ,  ut 
non  nisi  ieiuni  hoc  sacramentum  susciperent.  Quod  quidem 
fidelibus  facile  persuaderi  posse  existimandum  est,  si  huius  sa- 
cramenti  dona  admirabilesque  effectus  intellexerint. 

XX  Qui  sint  conjirmationis  effectus. 
Itaque  pastores  docebunt,  confirmationem  hoc  cum  ceteris 
sacramentis  commune  habere,  ut,  nisi  impedimentum  aliquod 
ex  parte  eius,  qui  recipit,  inferatur,  novam  gratiam  tribuat. 
Etenim  haec  sacra  et  mystica  signa  eiusmodi  esse  demonstra- 
tum  est,  quae  gratiam  declarant  atque  efficiunt;  ex  quo  se- 
quitur,  ut  peccata  etiam  condonet  ac  remittat,  quoniam  gra- 
tiam  simul  cum  peccato  ne  fingere  quidem  nobis  licet.  Sed 
praeter  haec,  quae  cum  aliis  communia  censenda  sunt,  primum 
quidem  illud  proprie  confirmationi  tribuitur,  quod  baptismi 
gratiam  perficit.  Qui  enim  per  baptismum  Christiani  effecti 
sunt,  quasi  infantes  modo  geniti,  teneritatem  adhuc  et  molli- 
tiem  quandam  habent,  ac  deinde  chrismatis  sacramento  adver- 
sus  omnes  carnis,  mundi  et  diaboli  impetus  robustiores  fiunt, 
et  eorum  animus  in  fide  omnino  confirmatur  ad  confitendum 

et  glorificandum  nomen  Domini  nostri  Iesu  Christi,  ex  quo 
etiam  nomen  ipsum  inventum  esse  nemo  dubitarit. 

XXI.  Confirmationis  nomen  unde  ductum  sit. 
Neque  enim,  ut  quidam  non  minus  imperite  quam  impie 
finxerunt,  confirmationis  vocabulum  ab  eo  deducitur,  quod  olim, 
qui  infantes  baptizati  erant,  quum  iam  adulti  essent,  ad  epi- 
scopum  adducebantur,  ut  fidem  Christianam,  quam  in  baptismo 
susceperant,  confirmarent,  ita  ut  confirmatio  nihil  a  catechesi 
differre  videatur;  cuius  consuetudinis  nullum  probatum  testi- 
monium  afferri  potest.  Sed  ab  eo  nomen  rei  impositum  est, 
quod  huius  sacramenti  virtute  Deus  in  nobis  id  confirmat,  quod 
baptismo  operari  coepit,  nosque  ad  Christianae  soliditatis  per- 
fectionem  adducit.  Nec  vero  confirmat  solum,  sed  auget  etiam, 
de  quo  Melchiades  ita  testatur1):  „Spiritus  sanctus,  qui  super 
aquas  baptismi  salutifero  descendit  illapsu,  in  fonte  plenitu- 
dinem  tribuit  ad  innocentiam ,  in  confirmatione  augmentum 
praestat  ad  gratiam.'1  Deinde  non  auget  modo,  sed  admirabili 
quadam  ratione  auget.  Hoc  autem  pulcherrime  indumenti  trans- 
latione  Scriptura  significavit  atque  expressit;  ait  enim  Do- 
minus  Salvator,  quum  de  hoc  sacramento  loqueretur2) :  „Sedete 
in  civitate,  quoad  usque  induamini  virtute  ex  alto." 

XXII.    Virtus  confirmationis  ex  his,  quae  Apostolis  evenerunt, 
declaranda. 

Quodsi  pastores  voluerint  divinam  huius  sacramenti  effi- 
cientiam  ostendere  (hoc  vero  ad  commovendos  fidelium  ani 
mos  maximam  vim  habiturum  esse  dubitari  non  potest),  satis 
erit,  quid  ipsis  Apostolis  evenerit,  explicare.  Illi  eninJ  ante 
passionem,  vel  sub  ipsam  passionis  horam,  adeo  infirmi  et  rc- 
missi  fuerunt,  ut,  quum  Dominus  comprehensus  est,  statim  se 
in  fugam  coniecerint;  Petrus  vero,  qui  ecclesiae  petra  et  fun- 
damentum  designatus  erat,  et  summam  constantiam  excelsique 
animi  magnitudinem  prae  se  tulerat,  unius  mulierculae  voce 
perterritus,3)  se  Iesu  Christi  discipulum  esse,  non  semel  aut  iterum, 
sed  tertio  negaverit;  ac  post  resurrectionem  omnes  propter  me- 
tum  Iudaeorum4)  inclusi  domi  se  continuerint.  At  vero  in  die 
Pentecostes  tanta  Spiritus  sancti  virtute  omnes  repleti  sunt,  ut 
dum  evangelium,  quod  eis  commissum  erat,  non  solum  in  Iu- 
daeorum  regione,  sed  in  universo  orbe  audacter  et  libere  dis- 
pergerent,  nihil  sibi  felicius  accidere  posse  existimaverint,  quam 
quod  „digni"  haberentur  (Act.  5,  41.),  qui  „pro  Christi  no- 
mine  contumeliam,"  vincula,  tormenta,  cruces  perferrent. 


')  Ep.  ad  Episc.  Hisp.       Luc.  24,  *9.   8)  M  lt,  26,  5G.  seq.    4)  Io.  20,  19. 

XXIII.  Confirmatio  characterem  imprimit,  et  iterari  non  potest. 
Habet  praeterea  confirmatio  eam  vim ,  ut  characterem 

imprimat;  quo  fit,  ut  nulla  unquam  ratione  iterari  possit,  quod 
etiam  in  baptismo  supra  observatum  est,  ac  de  sacramento 
ordinis  quoque  suo  loco  planius  exponetur.  Haec  igitur,  si  a 
pastoribus  saepe  et  accurate  explicata  erunt,  vix  fieri  poterit, 
quin  fideles,  cognita  huius  sacramenti  dignitate  atque  utili- 
tate,  illud  summa  cum  diligentia  sancte  et  religiose  suscipere 
studeant.  Restat  nunc,  ut  aliqua  etiam  de  ritibus  et  caeremo- 
niis,  quibus  in  hoc  sacramento  administrando  catholica  eccle- 
sia  utitur,  breviter  perstringantur;  quae  explicatio  quanto  usui 
futura  sit,  pastores  intelligent,  si,  quae  antea  dicta  sunt,  quum 
hic  locus  tractaretur,  repetere  voluerint. 

XXIV.  Quare  eorum,  qui  confirmantur,  frons  ad  modum  crucis 

inungatur. 

Qui  igitur  confirmantur  sacro  chrismate,  in  fronte  unguntur. 
Nam  hoc  sacramento  Spiritus  S.  in  animos  fidelium  sese  infundit, 
in  eisque  robur  et  fortitudinem  auget,  ut  in  spirituali.  certamine 
viriliter  pugnare,  et  nequissimis  hostibus  resistere  queant.  Quo- 
circa  declaratur,  eos  nullo  metu  aut  verecundia,  quarum  effe- 
ctionum  signa  maxime  in  fronte  solent  apparere,  a  libera  Chri- 
stiani  nominis  confessione  absterrendos  esse.  Praeterea  nota 
illa,  qua  Christianus  a  ceteris,  veluti  miles  insignibus  quibusdam 
ab  aliis,  distinguitur,  in  illustriori  corporis  parte  imprimenda  erat. 
XXV.  Quo  potissimum  tempore  hoc  sacramentum  conferatur. 
Sed  illud  quoque  solemni  religione  in  ecclesia  Dei  serva- 
tum  est,  ut  in  Pentecoste  praecipue  hoc  sacramentum  admi- 
nistraretur,  quod  hoc  maxime  die  Apostoli  Spiritus  sancti  virtute 
roborati  et  confirmati  sint,  cuius  divini  facti  recordatione  fide- 
les  admonerentur,  quae  quantaque  mysteria  in  sacra  unctione 
cogitanda  essent. 

XXVI.  Cur  episcopus  alapam  infiigat,  et  pacem  confirmato 
imprecetur. 

Deinde  vero  qui  unctus  et  confirmatus  est,  ut  meminerit, 
se  tanquam  fortem  athletam  paratum  esse  oportere  ad  omnia  ad- 
yersa  invicto  animo  pro  Christi  nomine  ferenda,  manu  leviter 
in  maxilla  ab  episcopo  caeditur.  Postremo  autem  pax  ei  datur, 
ut  intelligat,  se  gratiae  coelestis  plenitudinem  et  pacem,  „quae 
(Phil.  4,  7.)  exsuperat  omnem  sensum,"  consecutum  esse.  At- 
que  haec  summa  eorum  sit,  quae  de  chrismatis  sacramento  a 
pastoribus,  non  tam  quidem  nudis  verbis  et  oratione,  quam 
infiammato  quodam  pietatis  studio  explicanda  sunt,  ut  ea  in 
animis  intimisque  fidelium  cogitationibus  inserere  videantur. 


160 


Catechismi  Romam 


u;o 


CAPUT  IV. 

De  Sacramento  Eucharlstlae. 

I.  Quare  mysteria  eucharistiae  summa  cum  reverentia  tractari 
et  suscipi  debeant. 

Quemadmodum  ex  omnibus  sacris  mysteriis,  quae  nobis 
tanquam  divinae  gratiae  certissima  instrumenta  Dominus  Sal- 
vator  noster  commendavit,  nullum  est,  quod  cum  sanctissimo 
eucharistiae  sacramento  comparari  queat:  ita  etiam  nulla  gra- 
vior  alicuius  sceleris  animadversio  a  Deo  metuenda  est,  quam 
si  res  omnis  sanctitatis  plena,  vel  potius,  quae  ipsum  sancti- 
tatis  auctorem  et  fontem  continet,  neque  sancte  neque  religiose 
a  fidelibus  tractetur.  Id  vero  Apostolus  et  sapienter  vidit,  et 
de  eo  nos  aperte  admonuit.  Nam  quum  declarasset,  quanto 
illi  scelere  obstricti  essent,  qui  corpus  Domini  non  diiudicarent, 
statim  subiecit1):  „Ideo  inter  vos  multi  infirmi,  et  imbecilles, 
et  dormiunt  multi."  Ut  igitur  fidelis  populus,  quum  coelesti 
huic  sacramento  divinos  honores  tribuendos  esse  intellexerit, 
et  gratiae  uberes  fructus  capiat,  et  iustissimam  Dei  iram  effu- 
giat,  illa  omnia  a  pastoribus  diligentissime  exponenda  erunt, 
quae  eius  maiestatem  magis  illustrare  posse  videantur. 

Qua  de  causa  et  quando  eucharistiae  sacramentwm  sit  in- 
stitutum. 

Qua  in  re  opus  erit,  ut  Paulia)  Apostoli  rationem  secuti, 
qui  se,  quod  a  Domino  acceperat3),  Corinthiis  tradidisse  pro- 
fessus  est,  in  primis  huius  sacramenti  institutionem  fidelibus 
explicent.  Ita  vero  gestam  rem  esse,  ex  Evangelista  perspi- 
cue  colligitur.  „Quum  enim  Dominus  dilexisset  suos,  in  finem 
dilexit  eos,"  cuius  quidem  amoris  ut  divinum  aliquod  atque 
admirabile  pignus  daret,  sciens  horam  iam  advenisse,  ut  trans- 
iret  ex  hoc  mundo  ad  Patrem,  ne  ullo  unquam  tempore  a 
suis  abesset,  inexplicabili  consilio,  quod  omnem  naturae  ordi- 
nem  et  conditionem  superat,  perfecit.  Etenim,  celebrata  cum 
discipulis  agni  paschalis  coena,  ut  figura  veritati,  umbra  cor- 
pori  cederet,  „panem4)  accepit,  Deoque  gratias  agens  bene- 
dixit,  ac  fregit,  deditque  discipulis  suis,  et  dixit:  Accipite  et 
manducate:  Hoc  est  corpus  meum,  quod  pro  vobis  tradetur: 
hoc  facite  in  meam  commemorationem.  Similiter  et  calicem 
accepit,  postquam  coenavit,  dicens:  Hic  calix  novum  testa- 
mentum  est  in  meo  sanguine.  Hoc  facite,  quotiescunque  bi- 
betis,  in  meam  commemorationem." 

»)  I.  Cor.  11,  29.  »)  L  Cor.  11,  23.  »)  Io.  13,  1.  4)  Mat.  26,  2«.  28.  Lns.  22, 
19.  seq.   Marc.  14.  22.   I.  Cor.  11,  24.  seq. 

III.  Cur  hoc  sacramentum  eucharistia  vocetur. 
Huius  ergo  admirabilis  sacramenti  dignitatem  atque  ex- 
«jellentiam,  quum  sacri  scriptores  fieri  nullo  modo  posse  intel- 
iigerent,  ut  uno  vocabulo  demonstrarent,  pluribus  eam  nominibus 
exprimere  conati  sunt,  Interdum  enim  eucharistiam  appellant; 
quod  verbum  vel  bonam  gratiam,  vel  gratiarum  actionem  latine 
reddere  possumus.  Ac  recte  quidem  bona  gratia  dicendum 
est,  tum  quia  vitam  aeternam,  de  qua  scriptum  est1):  „Gratia 
Dei  vita  aeterna,"  praesignificat;  tum  quia  Christum  Dominum, 
qui  vera  gratia  atque  omnium  charismatum  fons  est,  in  se 
continet.  Nec  vero  minus  apte  gratiarum  actionem  interpre- 
tamur;  siquidem,  quum  hanc  purissimam  hostiam  immolamus, 
immensas  quotidie  gratias  pro  universis  in  nos  beneficiis  Deo 
agimus,  atque  in  primis  pro  eius  gratiae  tam  excellenti  bono, 
quam  nobis  hoc  sacramento  tribuit.  Sed  id  ipsum  etiam  nomen 
cum  iis,  quae  a  Christo  Domino  gesta  esse  in  hoc  mysterio 
instituendo  legimus,  optime  convenit.  Etenim  „panem  acci- 
piens  fregit,  ac  gratias  egit."  David  quoque,  quum  huius 
mysterii  magnitudinem  contemplarctur,  antequam  carmen  illud 
pronunciaret2):  „Memoriam  fecit  mirabilium  suorum  miseri- 
cors  et  miserator  Dominus,  escara  dedit  timentibus  se:"  gra- 
tiarum  actionem  praeponendam  existimavit ,  quum  inquit3) : 
Confessio  et  magnificentia  opus  eius. 

IV.  Quare  hoc  sacramentum  communio,  pacis  et  caritatis  sacra- 
mentum  nominetur.* 

Frequenter  etiam  nomine  sacrificii  declaratur;  de  quo  my- 
sterio  paulo  post  latius  dicendum  erit.  Vocatur  praeterea 
communio;  quod  verbum  ex  illo  Apostoli  loco  sumptum  esse 
liquet,  ubi  ait 4) :  „  Calix  benedictionis,  cui  benedicimus,  nonne 
communicatio  sanguinis  Christi  est?  et  panis,  quem  frangimus, 
nonne  participatio  corporis  Domini  est?"  Nam,  ut  Dama- 
scenus 5)  explanavit ,  hoc  sacramentum  Christo  nos  copulat, 
atque  eius  carnis  et  deitatis  participes  efficit,  nosque  inter 
nos  in  eodem  Christo  conciliat  ac  coniungit,  et  veluti  unum 
corpus  coagmentat.  Ex  quo  factum  est,  ut  sacramentum  etiam 
pacis  et  caritatis  diceretur,  ut  intelligeremus ,  quam  indigni 
sint  Christiano  nomine,  qui  inimicitias  exercent,  odiaque,  dis- 
sidia  et  discordias,  ut  teterrimas  fidelium  pestes,  omnino  ex- 
terminandas  esse,  quum  praesertim  quotidiano  religionis  no 
strae  sacrificio  nihil  nos  studiosius  servare,  quam  pacem  et 
caritatem  profiteamur. 

')  Rom.  6,  23.  *)  Pa.  UO,  4.  ')  v.  3.  ♦)  I.  Cor.  10,  16.  »)  de  orthod.  flde 
\.  i.  c.  13. 

V.  Qua  ratione  idem  sacramentum  viaticum  et  coena  dicatur. 

Sed  viaticum  etiam  frequenter  a  sacris  scriptoribus  ap- 
pellatur,  tum  quia  spiritualis  cibus  est,  quo  in  buius  vitae 
peregrinatione  sustentamur,  tum  quia  vim  nobis  ad  aeternam 
gioriam  et  felicitatem  munit.  Quare  ex  veteri  ecclesiae  ca- 
tholicae  instituto  servari  videmus,  ut  nemo  fidelium  sine  hoc 
sacramento  e  vita  excedat.  Ac  vetustissimi  quidem  Patres, 
Apostoli  auctoritatem  secuti,  „coenae"  etiam  nomine  sacram 
eucharistiam  interdum  vocarunt,  quod  in  illo  novissimae  coe- 
nae  salutari  mysterio  a  Christo  Domiuo  sit  instituta. 
VI.  Eucharistia  cibo  aut  potu  sumpto  confici  et  sumi  non  potest. 

Neque  vero  propterea  a  cibo  aut  potione  eucharistiam 
conficere  aut  sumere  iicet,  quod  ab  Apostolis  salutariter  in- 
troducta  consuetudo,  quemadmodum  veteres  scriptores  memo- 
riae  prodiderunt,  perpetuo  reteuta  ac  servata  est,  ut  a  ieiu- 
nis  tantum  perciperetur. 

VII.  Eucharistia  veri  nominis  sacramentum  est. 

Sed  explicata  nominis  ratione  docendum  erit,  hoc  verum 
esse  sacramentum,  atque  unum  ex  septem  illis,  quae  sancta 
ecclesia  semper  religiose  coluit  ac  venerata  est.  Nam  quum 
calicis  consecratio  fit ,  mysterium  fidei  appellatur.  Praeterea, 
ut  iufinita  pene  sacrorum  scriptorum  testimonia  omittamus, 
qui  hoc  inter  vera  sacramenta  numerandum  esse,  perpetuo 
censuerunt,  ex  ipsa  rajione  et  natura  sacramenti  idem  convin- 
citur.  Etenim  in  eo  signa  sunt  externa  et  sensibus  subiecta. 
Habet  deinde  gratiae  significationem  et  efficientiam.  Praeter- 
ea  de  Cbristi  institutione  neque  Evangelistae ,  neque  Aposto- 
lus  dubitandi  locum  relinquunt.  Quae  omnia  quum  in  unum 
conveniant  ad  sacramenti  veritatem  confirmandam,  nullis  aliis 
argumentis  opus  esse  perspicitur. 

VIII.  Multa  esse  in  hoc  sacramento,  quibus  sacramenti  nomen 

conveniat. 

Sed  illud  diligenter  pastoribus  observandum  est,  multa  in 
hoc  mysterio  esse,  quibus  aliquando  sacramenti  nomen  sacri 
scriptores  tribuerunt.  Interdum  enim  et  consecratio  et  per- 
ceptio,  frequenter  vero  et  ipsum  Domini  corpus  et  sanguis, 
qui  in  eucharistia  continetur,  sacramentum  vocari  consuevit. 
Ait  enim  D.  Augustinus  ')  sacramentum  hoc  duobus  con- 
stare,  visibili  scilicet  elementorum  specie,  et  invisibili  carne 
et  sanguine  ipsius  Domini  nostri  Iesu  Christi.  Atque  ad  eun- 
dem  modum  hoc  sacramentum  adorandum  esse,  nimirum  cor- 


>)  1.  c.  48.  Oist.  II.  de  cons. 

pus  et  sanguinem  Domini  intelligentes ,  affirmamus.  Verum 
haec  omnia  minus  proprie  sacramenta  dici  perspicuum  est. 
Ipsae  autem  panis  et  vini  species  veram  et  absolutam  huius 
nominis  rationem  habent. 

/X  Quomodo  differat  eucharistia  a  reliquis  omnibus  sacramentis. 

Sed  quantum  hoc  sacramentum  a  reliquis  omnibus  diffe- 
rat,  facile  colligitur.  Nam  cetera  sacramenta  materiae  usu 
pcrficiuntur,  dum  scilicel  alicui  administrari  ea  contingit.  Bap- 
tismus  enim  sacramenti  naturam  tunc  adipiscitur,  quum  re 
ipsa  honm  aqua  abluitur;  at  vero  ad  eucharistiae  perfectionem 
satis  est  ipsius  materiae  consecratio ;  utrumque  enim  sacra- 
mentum  esse  non  desinit,  quamvis  in  pyxide  asservetur.  Deinde 
in  conficiendis  aliis  sacramentis  nulla  fit  materiae  atque  ele- 
menti  in  aliam  naturam  mutatio ;  etenim  baptismi  aqua,  aut 
chrismatis  oleum,  quum  illa  sacramenta  administrantur,  prio- 
rem  aquae  et  olei  naturam  non  amittunt:  in  eucharistia  vero, 
quod  panis  et  vinum  ante  consecrationem  erat,  confecta  con- 
secratione  vere  est  corporis  et  sanguinis  Domini  substantia. 
X.  Duplex  eucharistiae  materia  duo  sacramenta  non  constituit. 

Licet  autem  duo  sint  elementa,  panis  scilicet  et  vinum, 
ex  quibus  integrum  eucharistiae  sacramentum  conficitur,  non 
tamen  plura  sacramenta,  sed  unum  tantum  esse,  ecclesiae  au- 
ctoritate  docti  confitemur;  aliter  enim  septenarius  sacramen- 
torum  numerus,  quemadmodum  semper  traditum,  atque  a  con- 
ciliis  Lateranensi,  Florentino  et  Tridentino  decretum  est,  con- 
stare  non  poterit.  Nam  quum  huius  sacramenti  gratia  unuro 
corpus  mysticum  efficiatur,  ut  sacramentum  ipsum  rei,  quam 
efficit,  conveniat,  unum  esse  oportet,  atque  unum  quidem,  non 
quia  individuum  sit,  sed  quia  unius  rei  significationem  habet. 
Nam  quemadmodum  cibus  et  potio,  quae  duae  diversae  res 
sunt,  ad  unam  tantum  rem  adhibentur,  ut  scilicet  vires  cor- 
poris  reficiantur:  ita  etiam  duas  illis  diversas  sacramenti  spe- 
cies  ^  respondere  consentaneum  fuit ,  quae  cibum  spiritualem 
significarent,  quo  mentes  sustinentur  et  recreantur.  Quare  a 
Domino  salvatore  dictum  est  (Io.  6,  56.):  „Caro  mea  vere 
est  cibus,  et  sanguis  meus  vere  est  potus."  Sed  diligenter 
explicandum  est,  quid  eucharistiae  sacramentum  significet,  ut 
fideles,  sacra  mysteria  oculis  intuentes,  simul  etiam  divinarum 
rerum  contemplatione  animum  pascant. 

XI.  Quarum  rerwn  significatio  hoc  sacramento  includatur. 
Tria  vero  sunt,  quae  nobis  hoc  sacramento  indicantur. 
Primum  est  Christi  Domini  passio,  quae  iam  praeteriit;  ipse 

enim  docuit1):  „Hoc  facite  in  meam  commemorationem,"  et 
Apostolus  testatus2)  est:  „  Quotiescumque  manducabitis  panem 
hunc,  et  calicem  bibetis,  mortem  Domini  annunciabitis,  donec 
veniat."  Alterum  est  divina  et  coelestis  gratia,  quae  praesens 
ad  animam  alendam  et  conservandam  hoc  sacramento  tribuitur. 
Quemadmodum  enim  baptismo  in  novam  vitam  gignimur,  con- 
firmatione  reboramur,  ut  Satanae  repugnare,  et  palam  Christi 
nomen  profiteri  possimus :  ita  eucharistiae  sacramento  alimur 
ac  sustentamur.  Tertium  est,  quod  futurum  praenunciat,  aeter- 
nae  iucunditatis  et  gloriae  fructus,  quos  in  coelesti  patria  ex 
Dei  promissione  capiemus.  Haec  igitur  tria ,  quae  mstantis, 
praeteriti  et  consequentis  temporis  varietate  distingui  perspi- 
cuum  est,  sacris  mysteriis  ita  significantur,  ut  totum  sacramen- 
tum,  quamvis  ex  diversis  speciebus  constet,  ad  singula  horum 
declaranda  tanquam  ad  unius  rei  significationem  referatur. 

XII.  Quae  sit  huius  sacramenti  materia,  et  cuiusmodi  panis  sit 
consecrandus. 

Sed  in  primis  cognoscenda  est  a  pastoribus  huius  sacra- 
menti  materia,  tum  ut  ipsi  rite  illud  possint  conficere,  tum 
etiam  ut  fideles  admoneantur,  cuius  rei  symbolum  sit,  atque 
eius  rei,  quam  significat,  studio  et  desiderio  exardescant.  Du- 
plex  itaque  est  huius  sacramenti  materia:  altera  panis  ex  tri- 
tico  confectus,  de  qua  primo  agetur;  de  altera  postea  dicen- 
dum  erit.  Nam,  ut  docent  Evangelistae  Matthaeus3),  Marcus4) 
et  Lucas6),  Christus  Dominus  panem  in  manus  accepit,  bene- 
dixit,  et  fregit  dicens:  „Hoc  est  corpus  meum."  Apud  Io- 
annem6)  quoque  idem  Salvator  noster  se  ipsum  panem  appel- 
lavit,  quum  inquit:  „Ego  sum  panis  vivus,  qui  de  coelo  descendi." 
Quum  autem  varia  sint  panis  genera,  vel  quia  materia  diffe- 
runt,  ut  quum  alius  ex  tritico,  alius  ex  hordeo,  aut  ex  legu- 
minibus  ceterisque  terrae  fructibus  confectus  est ,  vel  quia 
diversis  qualitatibus  praediti  sunt  (uni  enim  fermentum  additur, 
alter  vero  fermenti  omnino  expers  esse  potest):  quod  ad  pri- 
mum  attinet,  Salvatoris  verba  ostendunt,  panem  ex  tritico  con- 
fici  oportere;  communi  enim  loquendi  consuetudine,  quum  panis 
absolute  dicitur,  panem  ex  tritico  intelligi  satis  constat.  Id 
etiam  veteris  Testamenti  figura  declaratur.  Praeceptum  enim 
a  Domino  fuerat7),  ut  „panes  propositionis,"  qui  hoc  sacra- 
mentum  significabant  „ex  simila"  conficerentur. 


>)  Luc.  22,  19.  s)  I.  Cor.  11,  26.  »)  Mat.  26,  26.  ')  Mare.  14,  22.  5)  Lnc.  22,  19. 
•)  Io.  6,  41.   ')  Lev.  24,  5. 

XIII.  Panem,  ex  quo  eucharistia  conficitur,  azymum  esse  con- 
veniens  est. 

Sed  quemadmodum  nullus  panis,  nisi  triticeus,  apta  ad 
sacramentum  materia  putandus  est  (hoc  enim  apostolica  tradi- 
tio  nos  docuit,  et  ecclesiae  catholicae  auctoritas  firmavit) :  ita 
etiam  ex  iis,  quae  Christus  Dominus  gessit,  azymum  esse  de- 
bere,  facile  intelligitur.  Ipse  enim  !)  „primo  azymorum  die," 
quo  nihil  fermentati  domi  habere  Iudaeis  licebat,  hoc  sacra- 
mentum  confecit  atque  instituit.  Quod  si  quis  Ioannis  Evan- 
gelistae  auctoritatem  opponat,  qui  haec  omnia  „ante  festum 
diem  Paschae2)"  acta  esse  commemorat:  ea  ratio  facile  dis- 
solvi  potest.  Etenim  quem  primum  azymorum  diem  ceteri 
Evangelistae  appellarunt,  quod  feria  quinta  vesperi  dies  festi 
azymorum  inciperent,  quo  tempore  Salvator  noster  Pascha  cele- 
bravit;  eum  ipsum  diem  Ioannes  pridie  Paschae  fuisse  descri- 
bit,  ut  qui  diei  naturalis  spatium,  quod  ab  oriente  sole  inchoa» 
tur,  in  primis  notandum  existimarit.  Quapropter  D.  etiam 
Chrysostomus 3)  primum  azymorum  diem  interpretatur  eum 
diem,  quo  ad  vesperam  azyma  comedenda  essent.  Sed  azymi 
panis  consecratio  quantum'  conveniat  integritati ,  et  mentis 
munditiae,  quam  fideles  ad  hoc  sacramentum  afferre  debent, 
ab  Apostolo  docemur,  quum  inquit4):  „Expurgate  vetus  fer- 
mentum,  ut  sitis  nova  conspersio,  sicut  estis  azymi.  Etenim 
Pascha  nostrum  immolatus  est  Christus;  itaque  epulemur  non 
in  fermento  veteri,  neque  in  fermento  malitiae  et  nequitiae, 
sed  in  azymis  sinceritatis  et  veritatis." 

XIV.  Panis  azymus  ad  eucharistiam  non  omnino  necessarius. 

Neque  tamen  ea  qualitas  adeo  necessaria  existimanda  est, 
ut,  si  illa  pani  desit,  sacramentum  confici  non  possit;  utrum- 
que  enim  panis  genus  veram  et  propriam  panis  rationem  et 
nomen  habet,  quamquam  nemini  licet  privata  auctoritate  vel 
potius  temeritate  laudabilem  ecclesiae  suae  ritum  immutare. 
Atque  eo  minus  id  facere  latinis  sacerdotibus  permissum  est, 
quibus  praeterea  Pontifices  Max.5)  praeceperunt,  ut  ex  azymo 
tantum  sacra  mysteria  conficerent.  Atque  haec  de  altera  hu- 
ius  sacramenti  materia  exposuisse  satis  sit;  in  quo  tamen  illud 
animadvertendum  est,  quam  multa  materia  ad  sacramentum 
conficiendum  uti  oporteat,  definitum  non  esse,  quum  illorum 
etiam  certus  numerus  definiri  nequeat,  qui  aut  possint,  aut 
debeant  sacra  mysteria  percipere. 


')  Mat.  26,  17.  Ex.  12, 19.  J)  Io.  13,  1.  »)  Homil.  81.  in  Matth.  <)  I.  Cor.  5,  7.  geq. 
*)  c.  14.  X.  de  celebr.  miss.  III.  41. 

XV.  Quae  materia  sit  usurpanda  ad  consecrationem  sanguinis 

Domini. 

Superest,  ut  de  altera  huius  sacramenti  materia  et  ele- 
mento  dicatur.  Est  autem  vinum  ex  vitis  fructu  expressum, 
cui  modicum  aquae  permistum  sit.  Nam  Dominum  Salvato- 
rem  vino  in  huius  sacramenti  institutione  usum  esse,  catholica 
ecclesia  semper  docuit,  quum  ipse  dixerit ') :  „Non  bibam 
amodo  de  hoc  genimine  vitis  usque  in  diem  illum."  Quo  in 
loco  Chrysostomus :  „De  genimine,"  inquit2),  „vitis,  quae 
certe  vkium,  non  aquam  produxit,"  ut  tanto  ante  illorum  hae- 
resim,  qui  aquam  solam  in  hisce  mysteriis  adhibendam  sense- 
runt,  convellere  videretur. 

XVI.  Aqua  in  sacramento  vino  est  admiscenda. 

Aquam  vero  Dei  ecclesia  vino  semper  admiscuit;  primum, 
quod  id  a  Christo  Domino  factum  esse,  et  conciliorum  aucto- 
ritate  et  sancti  Cypriani3)  testimonio  comprobatur ;  deinde, 
quod  sanguinis  et  aquae,  quae  ex  eius  latere  exierunt,  hac 
permistione  memoria  renovatur.  Tum  vero  „aquae,"  ut  in  Apo- 
calypsi  legimus4),  populum  designant,  quare  aqua  vino  admixta 
fidelis  populi  cum  Christo  capite  coniunctionem  significat.  Atque 
hoc  ex  apostolica  traditione  perpetuo  sancta  ecclesia  servavit. 

XVII.  Non  est  necessarium  absolute^  aquam  adhiberi,  et  minor 
aquae  quam  vini  quantitas  esse  debet. 

Sed  quamvis  aquae  admiscendae  ita  graves  rationes  sint, 
ut  eam  sine  mortali  peccato  praetermittere  non  liceat :  ea 
tamen  si  desit,  sacramentum  constare  potest.  Illud  autem  sa- 
cerdotibus  animadvertendum  est,  quemadmodum  in  sacris  my- 
steriis  aquam  vino  adhibere  oportet,  sic  etiam  modicam  infun- 
dendam  esse.  Nam,  ecclesiasticoVum  scriptorum  sententia  et 
iudicio,  aqua  illa  in  vinum  convertitur.  Quare  de  eo  Hono- 
rius5)  pontifex  ita  scribit:  „Perniciosus  in  tuis  partibus  in- 
olevit  abusus,  videlicet  quod  maior  quantitas  aquae  in  sacri- 
ficio,  quam  vini  adhibetur;  quum  secundum  consuetudinem  ra- 
tionabilem  ecclesiae  generalis  longe  plus  vini  quam  aquae 
adhibendum  sit."  Huius  igitur  sacramenti  haec  duo  tantum 
elementa  sunt,  ac  merito  pluribus  decretis6)  sancitum  est,  ne 
quid  aliud  praeter  panem  et  vinum,  quod  nonnulli  facere  non 
verebantur,  offerre  liceat.  Sed  iam  videndum  est,  haec  duo 
panis  et  vini  symbola  quam  apta  sint  ad  eas  res  declarandas, 
quarum  sacramenta  esse  credimus  et  confitemur. 


')  Mat.  26,  29.  Marc.  14,  25.  »)  hom.  82.  in  Matth.  ')  ep.  63.  Conc.  Trid.  sess.  22. 
c.  7.   *)  Apoc.  17,  15.  6)  c.  13.  X.  de  celebr.  miss.  III.  41.  e)  c.  1.  de  consecr  disi.  i. 

XVIII.  Quot  et  quantas  res  panis  et  vini  symbola  in  hoc  sa- 
cramento  repraesentent. 

Primum  enim  Christum  nobis  significant,  ut  vera  est  ho- 
minum  vita;  ipse  enim  Dominus  ait1)  „Caro  mea  vere  est 
cibus,  et  sanguis  meus  vere  est  potus."  Quum  igitur  corpus 
Christi  Domini  vitae  aeternae  alimentum  illis  praebeat,  qui 
eius  sacramentum  pure  et  sancte  suscipiunt,  recte  iis  potissi- 
mum  rebus  conficitur,  quibus  haec  vita  continetur,  ut  fideles 
facile  possint  intelligere,  pretiosi  corporis  et  sanguinis  Christi 
communione  mentem  animumque  saturari.  Nonnihil  etiam  haec 
ipsa  elementa  ad  id  valent,  ut  eam  cognitionem  accipiant  ho- 
mines,  esse  in  sacramento  corporis  et  sanguinis  Domini  veri- 
tatem.  Nam  quum  panem  et  vinum  in  humanam  carnem  et 
sanguinem,  quotidie  vi  naturae  immutari  animadvertamus :  fa- 
cilius  adduci  possumus  hac  similitudine,  ut  credamus,  panis  et 
vini  substantiam  in  veram  Christi  carnem,  verumque  eius  san- 
guinem  coelesti  benedictione  converti.  Affert  etiam  aliquid 
adiumenti  haec  admirabilis  elementorum  mutatio  ad  adumbran- 
dum  quod  fit  in  anima.  Ut  enim,  etsi  nulla  extrinsecus  panis 
€t  vini  mutatio  apparet,  tamen  eorum  substantia  in  carnem  et 
sanguinem  Christi  vere  transit:  ita  etiam,  tametsi  in  nobis 
nihil  immutatum  videtur,  interius  tamen  ad  vitam  renovamur, 
dum  veram  vitam  eucharistiae  sacramento  accipimus.  Accedit 
ad  haec,  quod,  quum  unum  Ecclesiae  corpus 2)  ex  multis  mem- 
bris  compositum  sit,  nulla  re  magis  elucet  ea  coniunctio,  quam 
panis  vinique  elementis.  Panis  enim  ex  multis  granis  confi- 
citur,  et  vinum  ex  multitudine  racemorum  existit;  atque  ita 
nos,  quum  multi  simus,  huius  divini  mysterii  vincuio  arctis- 
sime  colligari,  et  tanquam  unum  corpus  effici,  declarant. 
XIX.  Qua  forma  ad  consecrandum  panem  uti  oporteat. 
Sequitur  nunc,  ut  de  forma,  qua  ad  consecrandum  panem 
uti  oporteat,  agatur;  non  quidem  eius  rei  causa,  ut  haec  my- 
steria  fideli  populo,  nisi  necessitas  cogat,  tradantur,  (eos  enim, 
qui  sacris  initiati  non  sunt,  de  his  erudiri  necessarium  non 
est),  sed  ne  formae  ignoratione  in  sacramento  conficiendo  a 
sacerdotibus  turpissime  peccetur.  Itaque  a  sanctis  Evange- 
listis3)  Matthaeo  et  Luca,  itemque  ab  Apostolo  docemur,  illam 
esse  formam :  „Hoc  est  corpus  meum"  Scriptum  est  enim: 
„  Coenantibus  illis  accepit  Iesus  panem,  et  benedixit,  ac  fregit, 
deditque  discipulis  suis,  et  dixit:  Accipite  et  manducate,  hoc 
est  corpus  meum.ft    Quae  quidem  consecrationis  forma  quum 


')  lo.  6,  56.    3)  I.  Cor.  10,  17.  12,  12.    »)  Mat.  26,  26.  Luc.  22,  19.  L  Cor.  11,  24. 

a  Christo  Domino  servata  sit,  ea  perpetuo  catholica  ecclesia 
usa  est.  Praetermittenda  sunt  hoc  loco  sanctorum  Patrum 
testimonia,  quae  infinitum  esset  enumerare,  et  Concilii  Flo- 
rentini  decretum,  quod  omnibus  patet,  atque  in  promptu  est; 
quum  praesertim  ex  illis  Salvatoris  verbis1):  „Hoc  facite  in 
meam  commemorationem,"  idem  liceat  cognoscere.  Nam  quod 
Dominus  faciendum  praecepit,  non  solum  ad  id,  quod  egerat, 
sed  etiam  ad  ea,  quae  dixerat,  referri  debet;  atque  ad  verba 
maxime  pertinere  intelligendum  est,  quae  non  minus  efficiendi, 
quam  significandi  causa  prolata  erant.  Sed  ratione  etiam  id 
facile  persuaderi  potest.  Nam  forma  ea  est,  qua  illud  signi- 
ficatur,  quod  in  hoc  sacramento  efficitur.  Quum  autem  haec 
verba  id,  quod  fit,  significent  ac  declarent,  hoc  est  panis  con- 
versionem  in  verum  Domini  nostri  corpus:  sequitur,  formam 
in  illis  ipsis  verbis  constituendam  esse;  in  quam  sententiam 
quod  ab  evangelista 2)  dictum  est  „Benedixit"  licet  accipere. 
Perinde  enim  videtur  intelligendum ,  ac  si  dixisset:  „accipiens 
panem  benedixit,  dicens:  Hoc  est  corpus  meum." 

XX.  Non  omnia  verba,  quae  ex  consuetudine  ecclesiae  ad  con- 
secrationem  adhibentur,  sunt  necessaria. 

Quamvis  enim  Evangelista  verba  illa3):  „Accipite  et  come- 
dite,"  praeposuerit:  illis  tamen  non  materiae  consecrationem, 
sed  usum  tantummodo  significari,  perspicuum  est.  Quare  a 
sacerdote  quidem  omnino  proferri  debent,  sed  ad  sacramen- 
tum  conficiendum  necessaria  non  sunt;  quemadmodum  etiam 
profertur  coniunctio  illa  „enim"  in  corporis  et  sanguinis  con- 
secratione;  aliter  enim  fiet,  ut,  si  hoc  sacramentum  nemini 
administrandum  sit,  confici  non  oporteat,  aut  non  possit  qui- 
dem;  quum  tamen  dubitare  non  liceat,  quin  sacerdos,  prolatis 
ex  more  atque  instituto  sanctae  ecclesiae  verbis  Domini,  aptam 
panis  materiam  vere  consecret,  quamvis  deinde  contingat,  ut 
nulli  unquam  sacra  eucharistia  administretur. 

XXI.  Quae  sit  forma  conficiendi  sanguinem. 

Iam  vero,  quod  ad  vini,  quae  est  altera  huius  sacramenti 
materia,  consecrationem  attinet,  ob  eandem  causam,  quam  su- 
pra  commemoravimus,  opus  est,  ut  sacerdos  eius  formam  cog- 
nitam  et  perspectam  habeat.  Eam  igitur  his  verbis  compre- 
hendi  certo  credendum  est:  „Hic4)  est  enim  calix  sanguinis  mei, 
novi  et  aeterni  Tcstamenti,  mysterium  fidei,  qui  pro  vobis  et 
pro  multis  effundetur  in  remissionem  peccatorum."   Ex  quibus 


•)  Luc.  22,  19.  »)  Mat.  26,  26.  »)  Mat.  26,  28.  Marc.  14,  24.  Luc.  22,  20. 
•)  I.  Cor.  2,  25. 


169 


Pars  II.    Caput  IV. 


IG9 


verbis  plura  quidem  a  sacris  Scripturis  colliguntur,  quaedam 
vero  in  ecclesia  ex  Apostolica  traditione  conservata  sunt. 
Nam  quod  dicitur:  „Hic  est  calix,"  a  D.  Luca  et  ab  Apo- 
stolo  scriptum  est;  quod  vero  sequitur:  „Sanguinis  mei,"  vel 
„sanguis  meus  novi  Tastamenti,  qui  pro  vobis  et  pro  multis 
effundetur  in  remissionem  peccatorum,"  partim  a  D.  Luca, 
partim  a  D.  Matthaeo  dictum  est.  Verba  autem  illa:  „aeterni" 
et  „mysterium  fidei,"  sancta  traditio,  catholicae  veritatis  in- 
terpres  et  custos,  nos  docuit. 

XXII.  Quod  haec  sit  vera  consecrationis  forma  ostenditur. 

Verum  de  hac  forma  nemo  dubitare  poterit,  si,  quod  an- 
tea  dictum  est  de  forma  consecrationis ,  quae  ad  panis  ele- 
mentum  adhibetur,  hoc  etiam  loco  attendatur.  Constat  enim, 
iis  verbis,  quae  vini  substantiam  in  sanguinem  Domini  con- 
verti  significant,  huius  elementi  formam  contineri.  Quare,  quum 
verba  illa  hoc  aperte  declarent,  perspicuum  est,  aliam  formam 
constituendam  non  esse.  Exprimunt  autem  praeterea  quosdam 
effusi  sanguinis  in  passione  Domini  admirabiles  fructus,  qui  ad 
hoc  sacramentum  maxime  pertinent.  Unus  est  aditus  ad  ae- 
ternam  hereditatem,  quae  novi  atque  aeterni  Testamenti  iure 
ad  nos  venit.  Alter  est  aditus  ad  iustitiam  per  mysterium 
fidei;  Iesum ')  enim  per  fidem  in  sanguine  eius  propitiatorem 
Deus  proposuit,  ut  ipse  sit  iustus,  et  iustificans  eum,  qui  ex 
fide  est  Iesu  Christi.  Tertius  est  remissio  peccatorum. 
XXIII.  Forma  consecrationis  sanguinis  exponitur. 

Quoniam  vero  haec  ipsa  consecrationis  verba  plena  myste- 
riorum  sunt,  aptissimeque  ad  rem  conveniunt,  diligentius  per- 
pendere  ea  oportet.  Quod  vero  dicitur:  „Hic  est  calix  san- 
guinis  mei,"  sic  intelligendum  est:  Hic  est  sanguis  meus,  qui 
hoc  calice  continetur.  Kecte  autem  et  apposite,  dum  sanguis 
hic,  ut  est  fidelium  potus,  consecratur,  calicis  mentio  facienda 
est;  neque  enim  sanguis  huiusmodi  potionem  satis  significare 
videretur,  nisi  vase  aliquo  exceptus  esset.  Sequitur  deinde: 
„novi  Testamenti,"  quod  quidem  ob  eam  rem  additum  est,  ut 
intelligeremus,  Christi  Domini  sanguinem  non  figura,  quemad- 
modum  in  veteri  Testamento  fiebat  (de  eo  enim  apud  Apo- 
stolum  ad  Hebraeos2)  legimus,  „sine  sanguine"  Testamentum 
dedicatum  „non"  esse),  sed  vere  et  re  ipsa  hominibus  tradi; 
quod  ad  novum  Testamentum  pertinet.  Quare  Apostolus  in- 
quit3):  „Ideo  novi  Testamenti  mediator  est"  Christus,  „ut 
morte  intercedente,  repromissionem  accipiant,  qui  vocati  sunt, 

aeternae  hereditatis. "  Verbum  vero:  „aeterni,u  ad  heredita- 
tem  aeternam,  quae  Christi  Domini  aeterni  testatoris  morte 
ad  nos  iure  pervenit,  referendum  est.  Quod  subiungitur: 
„mysterium  fidei,"  non  rei  veritatem  excludit.  sed  quod  oc- 
culte  latet.,  atque  ab  oculorum  sensu  remotissimum  est,  certa 
fide  credendum  esse  significat.  Diversa  vero  hisce  verbis  sen- 
tentia  hoc  loco  subiecta  est  ab  ea,  quam  habent,  quum  bap- 
tismo  etiam  tribuuntur.  Nam  quod  sanguinem  Christi,  sub 
vini  specie  latentem,  fide  cernimus,  mysterium  fidei  dicitur.  At 
baptismus,  quoniam  universam  Christianae  fidei  professionem 
complectitur,  a  nobis  fidei  sacramentum,  a  Graecis  mysterium 
iure  appellatur.  Quamquam  alia  etiam  ratione  sanguinem  Do- 
mini  fidei  mysterium  dicimus,  quod  scilicet  in  eo  maxime  plu- 
rimum  difficultatis  et  negotii  humana  ratio  experiatur,  quum 
nobis  fides  credendum  proponit,  Christum  Dominum,  verum 
Dei  Filium,  simulque  Deum  et  hominem,  mortem  pro  nobis  per- 
tulisse;  quae  quidem  mors  sanguinis  sacramento  designatur. 
XXIV.  Cur  maxime  in  sanguinis  consecratione  mortis  mentio  fiat. 

Quapropter  apposite  hoc  loco  potius,  quam  in  consecra- 
tione  corporis,  passio  Dominica  commemoratur  his  verbis ') : 
„Qui  effundetur  in  remissionem  peccatorum."  Sanguis  enim, 
separatim  consecratus,  ad  passionem  Domini,  et  mortem,  et 
passionis  genus  ante  omnium  oculos  ponendum  maiorem  vim 
et  momentum  habet.  Sed  verba  illa,  quae  adduntur:  „pro 
vobis  et  pro  multis,"  a  Matthaeo  et  Luca  singula  a  singulis 
sumpta  sunt;  quae  tamen  sancta  ecclesia  Spiritu  Dei  instru- 
cta  simul  coniunxit;  pertinent  autem  ad  passionis  fructum  at- 
que  utilitatem  declarandam.  Nam  si  eius  virtutem  inspiciamus, 
pro  omnium  salute  sanguinem  a  Salvatore  effusum  esse,  faten- 
dum  erit;  si  vero  fructum,  quem  ex  eo  homines  perceperint, 
cogitemus,  non  ad  omnes,  sed  ad  multos  tantum  eam  utilita- 
tem  pervenire,  facile  intelligemus.  Quum  igitur  „pro  vobis'' 
dixit,  vel  eos,  qui  aderant,  vel  delectos  ex  Iudaeorum  populo, 
quales  erant  discipuli,  excepto  Iuda,  quibuscum  loquebatur, 
significavit.  Quum  autem  addidit:  „pro  multis,"  reliquos  ele- 
ctos  ex  Iudaeis  aut  gentibus  intelligi  voluit.  Recte  ergo  factum 
est,  ut  „pro  universis"  non  diceretur,  quum  hoc  loco  tantum- 
modo  de  fructibus  passionis  sermo  esset,  quae  salutis  fructum 
delectis  solum  attulit.  Atque  huc  spectant  verba  illa  Apo- 
stoli2):  „Christus  semel  oblatus  est,  ad  multorum  exhaurienda 
peccata."    Et  quod  Dominus  apud  Ioannem  inquit3):  „Ego 

pro  eis  rogo,  non  pro  mundo  rogo,  sed  pro  his,  quos  dedisti 
mihi,  quia  tui  sunt."  Plurima  alia  in  huius  consecrationis  verbis 
latent  mysteria,  quae  pastores  assidua  rerum  divinarum  medita- 
tione  et  studio  ipsi  per  se  iuvante  Domino  facile  assequentur. 

XXV.  Non  expedit  in  hoc  sacramento  sensuum  adhibere  iudicium. 
Sed  iam  ad  earum  rerum  explicationem  oratio  revertatur, 

quae,  ut  a  fidelibus  ignorentur,  nullo  modo  committendum  est. 
Ac  quoniam  Apostolus  admonet,  gravissimum  scelus  admitti 
ab  iis,  „qui  (I.  Cor.  11,  29.)  non  diiudicant  corpus  Domini:" 
hoc  in  primis  doceant  pastores,  animum  atque  rationem  a 
sensibus  omni  studio  avocandam  esse.  Si  enim  fideles  ea  tan- 
tum  in  hoc  sacramento  contineri  sibi  persuaserint,  quae  sen- 
sibus  percipiunt,  in  summam  impietatem  adducantur  necesse 
est,  quum  nihil  aliud  praeter  panis  et  vini  speciem  oculis, 
tactu,  odoratu,  gustu  sentientes,  panem  tantummodo  ac  vinum 
in  sacramento  esse  iudicaverint.  Curandum  igitur  est,  ut 
fidelium  mentes,  quam  maxime  fieri  potest,  a  sensuum  iudicio 
abstrahantur,  atque  ad  immensam  Dei  virtutem  et  potentiam 
contemplandam  excitentur. 

XXVI.  Quid  mysticae  consecrationis  virtute  in  hoc  sacramento 

potissimum  efficiatur. 

Tria  enim  sunt  maxime  admiranda  atque  suspicienda,  quae 
in  hoc  sacramento  verbis  consecrationis  effici  fides  catholica 
sine  ulla  dubitatione  credit  ac  confitetur.  Primum  est,  verum 
Christi  Domini  corpus,  illud  idem,  quod  natum  ex  Virgine  in 
ooelis  sedet  ad  dexteram  Patris,  hoc  sacramento  contineri. 
Alterum  est,  nullam  in  eo  elementorum  substantiam  remanere, 
quamvis  nihil  raagis  a  sensibus  alienum  et  remotum  videri 
possit.  Tertium  est,  quod  ex  utroque  facile  colligitur,  etsi 
verba  consecrationis  id  maxime  exprimunt,  accidentia,  quae  aut 
oculis  cernuntur,  aut  aliis  sensibus  percipiuntur,  sine  ulla  re 
subiecta  esse,  mira  quidem  atque  inexplicabili  ratione.  Ac 
panis  quidera  et  vini  accidentia  orania  licet  videre,  quae  tamen 
nulli  substantiae  inhaerent,  sed  per  se  ipsa  constant;  cum 
panis  et  vini  substantia  in  ipsum  Domini  corpus  ita  mutetur, 
ut  panis  et  vini  substantia  omnino  esse  desinat. 

XXVII.  Certum^  est,  idem  Christi  corpiis,  quod  natum  est  de 

JMaria  virgine,  in  eucharistia  contineri. 

Verum  ut  prius  de  primo  agatur,  conentur  pastores  ex- 
plicare,  quam  perspicua  et  clara  sint  Salvatoris  nostri  verba, 
quae  corporis  eius  veritatem  in  sacramento  demonstrant.  Nam 
quum  inquit:  „Hoc  est  corpus  meum,  hic  est  sanguis  meus:" 
nemo,  qui  modo  sanae  mentis  sit,  ignorare  potest   quid  nobia 

Intelligenduni  sit,  praesertim  quum  de  humana  natura  sermo 
habeatur,  quam  in  Christo  vere  fuisse,  catholica  fides  dubitare 
neminem  patitur;  ut  vir  sanctissimus  atque  doctissimus  Hila- 
rius  ')  praeclare  scripserit,  de  veritate  carnis  et  sanguinis 
Christi,  quum  et  ipsius  Domini  professione  et  fide  nostra  caro 
eius  vere  sit  cibus,  relictum  non  esse  ambigendi  locum. 

XXVIII.  Quomodo  item  verum  Christi  corpus  in  eucharistia  esse 

convincatur. 

Verum  alter  praeterea  locus  a  pastoribus  enucleandus  est, 
ex  quo  aperte  licet  cognoscere,  verum  Domini  corpus  et  san- 
guinem  in  eucharistia  contineri.  Nam  Apostolus,  posteaquam 
commemoravit,  panem  et  vinum  a  Domino  consecratum,  et 
sacra  mysteria -Apostolis  suis  administrata  esse,  subiungit2): 
„Probet  autem  se  ipsum  homo,  et  sic  de  pane  illo  edat,  et  de 
calice  bibat.  Qui  enim  manducat  et  bibit  indigne,  iudicium  sibi 
manducat  et  bibit,  non  diiudicans  corpus  Domini."  Quod  si, 
ut  haeretici  dictitant,  nihil  aliud  in  sacramento  venerandum 
esset  praeter  memoriam  et  signum  passionis  Christi:  quid  opus 
erat  tam  gravibus  verbis  fideles  hortari,  ut  se  ipsos  probarent? 
Gravi  enim  illa  iudicii  voce  declaravit  Apostolus,  nefarium  ali- 
quod  scelus  ab  eo  admitti,  qui  impure  sumens  corpus  Domini, 
quod  in  eucharistia  occulte  latet,  ab  alio  ciborum  genere  non 
distinguit;  quod  etiam  supra  in  eadem  epistola  uberius  expli- 
cavit  Apostolus  his  verbis3):  „Calix  benedictionis,  cui  benedi- 
cimus,  nonne  communicatio  sanguinis  Christi  est?  et  panis, 
quem  frangimus,  nonne  participatio  corporis  Domini  est?"  Quae 
quidem  verba  veram  corporis  et  sanguinis  Christi  Domini  sub- 
stantiam  demonstrant.  Haec  igitur  Scripturae  loca  a  pastoribus 
explicanda  erunt,  atque  in  primis  docendum,  nihil  in  iis  dubii 
aut  incerti  relictum  esse,  praesertim  quum  haec  ecclesiae  Dei 
sacrosancta  auctoritas  interpretata  sit. 

XXIX.  Ecclesiae  Christi  sententia  de  sensu  Scripturarum^  et  ve- 
ritate  corporis  Domini  in  eucharistia,  quomodo  sit  perquirenda. 

Ad  cuius  sententiae  cogcitionem  duplici  via  et  ratione 
possumus  pervenire.  Prima  est,  quum  Patres,  qui  ab  initio 
ecclesiae  atque  omni  deinceps  aetate  fioruerunt,  et  ecclesia- 
sticae  doctrinae  optimi  testes  sunt,  consulimus.  Hi  vero  summo 
consensu  omnes  huius  dogmatis  veritatem  apertissime  tradide- 
runt;  quorum  singula  testimonia  afferre  quoniam  operosi  la* 
boris  esset,  satis  erit  pauca  notare,  vel  indicare  potius,  ex 
quibus  iudicium  de  ceteris  facile  fieri  poterit.    Primus  igitur 

D.  Ambrosius  fidem  suam  proferat,  qui  in  libro  de  iis,  qui 
initiantur  mysteriis  ')>  testatus  est,  verum  Christi  corpus  in  hoc 
sacramento  sumi,  sicut  verum  ex  Virgine  sumptum  est;  idque 
certissima  fide  tenendum  esse.  Et  alio  loco2)  docet,  ante  con- 
secrationem  panem  ibi  esse ;  post  consecrationem  autem  carnem 
Christi.  Accedat  alter  testis  D.  Chrysostomus ,  non  minoris 
fidei  et  gravitatis,  qui  quidem  quum  multis  aliis  in  locis  hanc 
ipsam  veritatem  profitetur  et  docet,  tum  vero  praecipue  homi- 
lia  60.  de  iis,  qui  sacra  mysteria  impure  sumunt;  itemque  ho- 
milia  44.  et  45.  in  S.  Ioannem;  ait  enim:  „Pareamus  Deo, 
neque  contradicamus,  licet  vel  cogitationibus  vel  oculis  nostris 
videatur  adversari  quod  dicitur;  ipsius  enim  sermo  infallibilis 
est,  sensus  noster  facile  seducitur."  His  vero  omni  ex  parte 
consentiunt,  quae  D.  Augustinus,  acerrimus  catholicae  fidei 
propugnator,  semper  docuit,  atque  in  primis  titulum  Psalmi  33. 
exponens;  scribit  enim:  „Portare  se  in  manibus  suis  homini 
impossibile  est,  solique  Christo  convenire  potest;  ferebatur 
enim  ille  in  manibus  suis,  quando  commendans  ipsum  corpus 
suum  ait:  Hoc  est  corpus  meum."  Ac  Cyrillus  (praetereo 
Iustinum,  et  Irenaeum)  adeo  aperte  libro  4.  in  Ioannem  veram 
Domini  carnem  in  hoc  sacramento  esse  affirmat,  ut  eius  verba 
nullis  possint  fallacibus  et  captiosis  interpretationibus  obscurari. 
Quod  si  pastores  alia  etiam  Patrum  testimonia  requirent,  facile 
erit,  sanctos  Dionysium,  Hilarium,  Hieronymum,  Damascenum, 
addere,  innumerabilesque  alios,  quorum  de  hac  re  gravissimas 
sententias  doctorum  et  piorum  hominum  industria  et  labore  in 
unum  congestas  passim  legimus. 

XXX.  Quoties  contraria  opinio  in  conciliis  ecclesiae  condem- 

nata  sit. 

Altera  restat  via,  qua  sanctae  ecclesiae  iudicium  in  iis, 
quae  ad  fidem  pertinent,  investigare  liceat,  contrariae  scilicet 
doctrinae  et  opinionis  damnatio.  At  vero  constat,  semper 
corporis  Christi  veritatem  in  sancto  eucharistiae  sacramento 
ita  per  universam  ecclesiam  diffusam  et  disseminatam  esse,  et 
consentienti  voluntate  ab  omnibus  fidelibus  receptam,  ut,  quum 
ante  quingentos  annos  Berengarius  id  negare  ausus  esset,  ibi- 
que  signum  tantummodo  esse  assereret,  statim  in  Vercellensi 
Concilio ,  quod  Leonis  IX.  auctoritate  convocatum  fuerat, 
omnium  sententiis  condemnatus  ipse  haeresim  suam  anathemati 
addixerit;  qui  postea,  quum  ad  eandem  impietatis  insaniam  re- 
diisset,  tribus  aliis  conciliis,  Turonensi  et  duobus  Bomanis, 

quorum  alterum  Mcolaus  II. ,  alterum  Gregorius  VII.  Pontifi- 
ces  maximi  convocarunt,  damnatus  est.  Eam  postea  sentea- 
tiam  Innocentius  III.  in  concilio  Lateranensi  magno  confirma- 
vit;  ac  deinceps  a  Florentina  et  Tridentina  synodis  eiusdem 
veritatis  fidcs  apertius  declarata  ac  stabilita  est.  Haec  igitur 
si  pastores  diligenter  exposuerint,  (ut  nihil  dicamus  de  iis, 
qui  erroribus  obcaecati  nihil  magis  quam  veritatis  lucem  ode- 
runt,)  et  infirmos  confirmare,  et  piorum  mentes  summa  qua- 
dam  laetitia  et  voluptate  afficere  poterunt. 

XXXI.  Quomodo  in  symbolo  dogma  de  veritate  corporis  Christi 

in  hoc  sacramento  includatur. 

Cum  praesertim  fidelibus  dubitare  non  liceat,  quin  inter 
ceteros  fidei  articulos  huius  etiam  dogmatis  fides  comprehen- 
datur.  Nam  quum  Dei  summam  omnium  rerum  potestatem 
credunt  et  confitentur,  credant  etiam  necesse  est,  potestatem  ei 
non  defuisse  maximi  huius  operis  efficiendi,  quod  in  eucharistiae 
sacramento  admiramur  et  colimus.  Deinde  quum  credunt  san- 
ctam  ecclesiam  catholicam :  necessario  sequitur,  ut  simul  credant. 
eam  esse,  quam  explicavimus,  huius  sacramenti  veritatem. 

XXXII.  Quanta  sit  ecclesiae  militantis  dignitas  ex  huius  my- 

sterii  maiestate  ostenditur. 

Sed  nihil  est  profecto,  quod  ad  piorum  iucunditatem  et 
fructum  addi  possit,  quum  huius  altissimi  sacramenti  dignita- 
tem  contemplantur.  Primum  enim  intelligunt,  quanta  sit  evan- 
gelicae  legis  perfectio,  cui  datum  est,  id  re  ipsa  habere,  quod 
signis  tantum  et  figuris  Mosaicae  legis  tempore  adumbratum 
fuerat.  Quare  divinitus  dictum  est  a  Dionysio  *)  ecclesiam 
nostram  mediam  esse  inter  Synagogam  et  supremam  Hierusa- 
lem,  ac  propterea  utriusque  participem.  Ac  profecto  satis 
mirari  fideles  nunquam  poterunt  sanctae  ecclesiae  perfectio- 
nem,  eiusque  gloriae  altitudinem,  quum  inter  eam  et  coele 
stem  beatitudinem  unus  tantum  gradus  interesse  videatur.  Hoc 
enim  nobis  cum  coelitibus  commune  est,  ut  utrique  Christum 
Deum  et  hominem  praesentem  habeamus;  sed,  quo  uno  gradu 
ab  iis  distamus,  illi  praesentes  beata  visione  perfruuntur,  nos 
praesentem  et  tamen  ab  oculorum  sensu  remotum,  sacrorum 
mysteriorum  admirabili  integumento  se  occultantem,  firma  et 
constanti  fide  veneramur.  Praeterea  fideles  hoc  sacramento 
Christi  Salvatoris  nostri  perfectissimam  caritatem  experiuntur; 
eius  enim  bonitatem  maxime  decuit,  naturam,  quam  a  nobis 
sumpserat,  a  nobis  nunquam  subtrahere,  sed,  quantum  fieri 

posset,  esse  versarique  nobiscum  velle;  ut  illud  omni  tempore 
vere  et  proprie  dictum  (Prov.  8,  31.)  videretur :  „Deliciae 
meae  esse  cum  filiis  hominum." 

XXXIII.  Ossa,  nervi,  et  quaecunque  ad  hominis  perfcctionem 
pertinent,  una  cum  divinitate  hic  vere  adsunt. 

Iam  vero  hoc  loco  a  pastoribus  explicandum  est,  non  so- 
lum  verum  Christi  corpus,  et  quidquid  ad  veram  corporis  ra- 
tionem  pertinet,  veluti  ossa  et  nervos,  sed  etiam  totum  Chri- 
stum  in  hoc  sacramento  contineri.  Docere  autem  oportet, 
Christum,  nomen  esse  Dei  et  hominis,  unius  scilicet  personae, 
in  qua  divina  et  humana  natura  coniuncta  sit.  Quare  utram- 
que  substantiam,  et  quae  utriusque  substantiae  consequentia 
sunt,  divinitatem  et  totam  humanam  naturam,  quae  ex  anima 
et  omnibus  corporis  partibus  et  sanguine  etiam  constat,  com- 
plectitur,  quae  omnia  in  sacramento  esse  credendum  est.  Nam 
quum  in  coelo  tota  humanitas  divinitati  in  una  persona  et  hy- 
postasi  coniuncta  sit,  nefas  est  suspicari,  corpus,  quod  in  sa- 
cramento  inest,  ab  eadem  divinitate  seiunctum  esse. 

XXXIV.  Sanguis,  anima  et  divinitas  non  eodem  modo  in  eucha- 

ristia,  quo  corpus  Christi,  sunt. 
In  quo  tamen  pastores  animadvertant  necesse  est,  non 
omnia  eadem  ratione  aut  virtute  in  hoc  sacramento  contineri. 
Quaedam  enim  sunt,  quae  ex  vi  et  efficientia  consecrationis 
in  sacramento  esse  dicimus;  nam  quum  verba  illa  efficiant, 
quidquid  significant,  id  esse  in  sacramento  ex  vi  sacramenti 
divinarum  rerum  scriptores  appellarunt,  quod  verborum  forma 
exprimitur:  ita,  si  contingeret,  ut  aliquid  ab  aliis  rebus  omnino 
seiunctum  esset,  id  solum,  quod  forma  significaret,  in  sacra- 
mento  esse,  cetera  non  item  esse  docuerunt.  Quaedam  vero 
in  sacramento  continentur,  quod  illis  rebus  coniuncta  sint, 
quae  forma  exprimuntur ;  nam  quum  forma,  quae  ad  panem 
consecrandum  adhibetur,  corpus  Domini  significet,  quum  di- 
citur:  „Hoc  est  corpus  meum:"  ipsum  Christi  Domini  corpus 
ex  vi  sacramenti  in  eucharistia  erit.  At  quia  corpori  sanguis, 
anima  et  divinitas  coniungitur:  haec  quoque  in  sacramento 
erunt  omnia,  non  quidem  ex  consecrationis  virtute,  sed  ut  ea, 
quae  corpori  coniuncta  sunt.  Atque  haec  ex  concomitantia 
ii  sacramento  esse  dicuntur,  qua  ratione  totum  Christum  in 
sacramento  esse  perspicuum  est.  Si  enim  duo  aliqua  inter  se 
re  ipsa  coniungantur ,  ubi  unum  sit,  ibi  etiam  alterum  esse 
necesse  est.  Sequitur  itaque,  totum  Christum  usque  adeo  tam 
in  panis  quam  in  vini  specie  contineri,  ut,  quemadmodum  in 
panis  specie  non  corpus  modo,  sed  etiam  sanguis,  et  totus 

Christus  vere  inest,  sic  contra  in  vini  specie  non  solum  san- 
guis,  sed  corpus,  et  totus  Christus  vere  insit. 

XXXV.  Cur  in  eucharistia  duplex  fiat  consecratio. 
Sed  quamquam  haec  ita  se  habere  omnibus  fidelibus  cer- 
tum  et  persuasissimum  esse  debet,  optimo  tamen  iure  institu- 
tum  est,  ut  separatim  duae  consecrationes  fierent.  Primo  enim, 
ut  passio  Domini,  in  qua  sanguis  a  corpore  divisus  est,  magis 
referatur;  cuius  rei  causa  in  consecratione  sanguinem  effusum 
esse  meminimus.  Deinde  maxime  consentaneum  fuit,  ut,  quo- 
niam  sacramento  ad  alendam  animam  utendum  nobis  erat, 
tamquam  cibus  et  potus  institueretur ,  ex  quibus  perfectum 
corporis  alimentum  constare  perspicuum  est. 

XXXVI.  Totus  Christus  in  quavis  utriusque  speciei  particula 

praesens  adest. 
Neque  vero  illud  praetermittendum,  non  solum  in  utraque 
specie,  sed  in  quavis  utriusque  speciei  particula  totum  Chri- 
stum  contineri.  Sic  enim  Augustinus  scriptum  reliquit ') : 
„Singuli  accipiunt  Christum  Dominum,  et  in  singulis  portioni- 
bus  totus  est;  nec  per  singulos  minuitur,  sed  integrum  se  prae- 
bet  in  singulis."  Atque  id  praeterea  ex  Evangelistis  facile 
colligi  potest.  Neque  enim  credendum  est,  singula  panis  fru- 
sta  propria  verborum  forma  a  Domino  consecrata  esse,  sed 
eadem  simul  omnem  panem,  qui  ad  sacra  mysteria  conficienda, 
atque  Apostolis  distribuenda  satis  futurus  esset;  id  quod  de 
calice  factum  esse  apparet,  quum  ipse  dixit2):  „Accipite  et 
dividite  inter  vos."  Hactenus  quae  explicata  sunt,  eo  perti- 
nent,  ut  ostendant  pastores,  verum  Christi  corpus  et  sangui- 
nem  in  eucharistiae  sacramento  contineri. 

XXXVII.  Post  consecrationem  nulla  materiae  huius  sacramenti 

substantia  remanet. 

Nunc,  quod  alterum  erat  propositum,  docebunt  etiam  panis 
et  vini  substantiam  in  sacramento  post  consecrationem  non 
remanere.  Hoc  vero,  quamvis  maximam  admirationem  merito 
habere  possit,  tamen  cum  eo,  quod  prius  demonstratum  est, 
necessario  coniungitur.  Etenim  si  est  verum  Christi  corpus  sub 
panis  et  vini  specie  post  consecrationem ,  omniuo  necesse  est, 
quum  ibi  antea  non  esset,  hoc  vel  loci  mutatione,  vel  creatione, 
vel  alterius  rei  in  ipsum  conversione  factum  esse.  At  vero  fieri 
non  posse  constat,  ut  corpus  Christi  in  sacramento  sit,  quod 
ex  uno  in  alium  locum  venerit;  ita  enim  fieret,  ut  a  coeli  se- 
dibus  abesset,  quoniam  nihil  movetur,  nisi  locum  deserat,  a 

quo  movetur.  Creari  autem  corpus  Christi,  minus  credibile  est, 
ac  ne  in  cogitationem  quidem  cadere  hoc  potest.  Relinquitur 
ergo,  ut  in  sacramento  sit  corpus  Domini,  quod  panis  in  ipsum 
convertatur;  quare  nulla  panis  substantia  remaneat  necesse  est. 

XXXVIII.  Transsubstantiatio  a  conciliis  probata  in  Scripturis 
fundamentum  habet. 

Hac  ratione  adducti  Patres  et  maiores  nostri  in  conciliis 
Lateranensi  magno  et  Florentino  huius  articuli  veritatem  aper- 
tis  decretis  confirmarunt;  a  Tridentina  vero  synodo1)  expli- 
catius  ita  definitum  est:  „Si  quis  dixerit,  in  sacrosancto  eu- 
charistiae  sacramento  remanere  substantiam  panis  et  vini  una 
cum  corpore  et  sanguine  Domini  nostri  Iesu  Christi,  anathema 
sit."  Haec  vero  ex  testimoniis  scripturarum  facile  fuit  colligere; 
primum  quod  in  eius  sacramenti  institutione  ipse  Dominus  di- 
xit:  „Hoc  est  corpus  meum;"  vocis  enim  „Hoc"  ea  vis  est, 
ut  omnem  rei  praesentis  substantiam  demonstret.  Quod  si  pa- 
nis  substantia  remaneret,  nullo  modo  vere  dici  videretur: 
„Hoc  est  corpus  meum."  Deinde  Christus  Dominus  apud 
Ioannem2):  „Panis,"  inquit,  „quem  ego  dabo,  caro  mea  est 
pro  mundi  vita;"  panem  videlicet  carnem  suam  vocans.  Ac 
paulo  post  subiecit:  „Nisi  manducaveritis  carnem  filii  hominis, 
et  biberitis  eius  sanguinem,  non  habebitis  vitam  in  vobis;"  et 
rursus:  „Caro  mea  vere  est  cibus,  et  sanguis  meus  vere  est 
potus."  Quum  ergo  tam  claris  et  perspicuis  verbie  carnem 
suam  panem  et  cibum  verum,  sanguinem  item  verum  potum 
nominaverit:  satis  videtur  declarasse,  nullam  in  sacramento 
substantiam  panis  et  vini  remanere. 

XXXIX-  Quo  modo  Patres  in  hoc  sacramento  transsubstantia- 
tionem  agnoverint. 

Atque  hanc  perpetuo  sanctorum  Patrum  consentientem 
fuisse  doctrinam,  qui  eos  evolverit,  facile  intelliget.  D.  qui- 
dem  Ambrosius3)  ita  scribit:  „Tu  forte  dicis:  Meus  panis  est 
usitatus;  sed  panis  iste  panis  est  ante  verba  sacramentorum; 
ubi  accesserit  consecratio,  de  pane  fit  caro  Christi;"  quod  qui- 
dem  ut  facilius  probare  posset,  varia  deinde  affert  exempla  et 
similitudines.  Alibi  vero4),  quum  verba  illa  interpretaretur: 
„Omnia5),  quaecumque  Dominus  voluit,  fecit  in  coelo  et  in 
terra:"  „Licet,"  inquit,  „figura  panis  et  vini  videatur,  nihil  tamen 
aliud,  quam  caro  Christi  et  sanguis  post  consecrationem  cre- 


l)  Sess.  13.  do  euohar.  e.  *.  »)  Io.  (J,  52.  »)  de  gaeram.  1.  4.  c.  4.  4)  cf.  c.  74. 
Dlst.  II.  de  cons.      Ps.  134,  6. 

dendum  est."  Atque  eisdem  fere  verbis  eandem  sententiam  S. 
Hilarius  exponens  docuit,  quamvis  extrinsecus  panis  et  vinum 
videatur,  vere  tamen  corpus  et  sanguinem  Domini  esse. 

XL.  Qua  ratione  eucharistia  post  consecrationem  etiam  panis 

dicatur. 

Sed  moneant  pastores  hoc  loco,  mirandum  non  esse,  si 
post  consecrationem  panis  etiam  vocetur;  hoc  enim  nomine 
eucharistia  appellari  consuevit,  tum  quia  panis  speciem  ha- 
beat,  tum  quia  naturalem  alendi  et  nutriendi  corporis  vim, 
quae  panis  propria  est,  adhuc  retineat.  Eam  autem  esse  sa- 
crarum  literarum  consuetudinem,  ut  res  ita  appellent,  cuiusmodi 
esse  videantur,  satis  ostendit  quod  in  Genesi1)  dictum  est,  „tres 
viros  Abrahae  apparuisse,"  qui  tamen  tres  angeli  erant,  et  „duo 
illi,"  qui  Apostolis,  ascendente  in  coelum  Christo  Domino,  ap- 
paruerunt,  quum  essent  angeli,  „viri"  dicuntur2). 
XLI.  Quomodo  fiat  tam  admiranda  substantiarum  conversio. 

Difficillima  est  omnino  huius  mysterii  explicatio,  sed  ta- 
men  conabuntur  pastores,  eis,  qui  magis  in  divinarum  rerum 
cognitione  profecerunt  (nam  qui  adhuc  imbecilliores  sunt,  ve- 
rendum  esset,  ne  rei  magnitudine  opprimerentur),  conabuntur, 
inquam,  tradere  huius  admirabilis  conversionis  modum,  quae 
ita  fit,  ut  tota  panis  substantia  divina  virtute  in  totam  corpo- 
ris  Christi  substantiam,  totaque  vini  substantia  in  totam  san- 
guinis  Christi  substantiam  sine  ulla  Domini  nostri  mutatione 
convertatur.  Neque  enim  Christus  aut  generatur,  aut  muta- 
tur,  aut  augescit,  sed  in  sua  substantia  totus  permanct;  quod 
mysterium  quum  D.  Ambrosius  declaret:  „Vides,"  inquit3), 
„quam  operatorius  sit  sermo  Christi.  Si  ergo  tanta  vis  est 
in  sermone  Domini  Iesu,  ut  inciperent  esse,  quae  non  erant, 
mundus  scilicet:  quanto  magis  operatorius  est,  ut  sint  ea  quae 
erant,  et  in  aliud  commutentur?"  In  quam  sententiam  alii  etiam 
veteres  et  gravissimi  Patres  scriptum  reliquerunt.  D.  quidem 
Augustinus4):  „Fatemur,  ante  consecrationem  panem  esse  et 
vinum,  quod  natura  formavit,  post  consecrationem  vero  car 
nem  Christi  et  sanguinem,  quod  benedictio  consecravit. "  Da- 
mascenus 5) :  „  Corpus  secundum  veritatem  coniunctum  est  di- 
vinitati,  corpus  ex  sancta  Virgine;  non  quod  ipsum  corpus 
assumptum  de  coelo  descendat,  sed  quod  ipse  panis  et  vinure 
in  corpus  et  sanguinem  Christi  transmutentur." 


<)  Oen.  18,  2.  *)  Act.  1,  20.  »)  de  sacram.  1.  4.  c  4.  *)  cf.  o.  41.  Dlst  II.  da 
eona.  *t  ]{b.  i.  c.  13.  de  orthod.  fide. 

XLIl.  Stupendae  huic  conversioni  commode  nomen  impositum 
est  „transsubstantiatio.u 
Haec  itaque  admirabilis  conversio  convenienter  et  proprie 
a  sancta  catholica  ecclesia  transsubstantiatio  est  appellata,  quem- 
admodum  sacra  Tridentina J)  synodus  docuit.  Ut  enim  ge- 
neratio  naturalis,  quod  forma  in  ea  mutatur,  recte  et  proprie 
transformatio  dici  potest:  ita  enim,  quod  in  sacramento  eu- 
charistiae  tota  unius  rei  substantia  in  totam  alterius  rei  sub- 
stantiam  transeat,  verbum  transsubstantiationis  recte  et  sa- 
pienter  a  maioribus  nostris  inventum  est. 

XLIII.  Modus  transsubstantiationis  et  loci,  quo  Christus  est  in 
hoc  sacramento  curiosius  non  inquirendus. 
Sed  illud  saepissime  a  sanctis  Patribus  repetitum  fideles 
admonendi  sunt,  ne  curiosius  inquirant,  quo  pacto  ea  mutatio 
fieri  possit;  nec  enim  percipi  a  nobis  potest,  nec  in  naturali- 
bus  mutationibus  aut  in  ipsa  rerum  creatione  eius  rei  exem- 
plum  aliquod  habemus.  Verum,  quid  hoc  sit,  fide  cognoscen- 
dum  est;  quomodo  fiat,  curiosius  non  inquirendum.  Non  mi- 
norem  vero  cautionem  pastores  adhibeant  oportet  in  eo  etiam 
mysterio  explicando,  quomodo  Christi  Domini  corpus  vel  in 
minimi  panis  particula  totum  contineatur;  vix  enim  unquam 
eiusmodi  disputationes  instituendae  erunt;  sed  tamen,  quando 
Christiana  caritas  hoc  postulaverit,  primum  quidem  memine- 
rint,  fidelium  animos  illa  voce  praemunire 8) :  „Non  erit  im- 
possibile  apud  Deum  omne  verbum." 

XLIV.  Christi  corpus  in  eucharistia  non  est  ut  in  loco. 
Deinde  vero  doceant,  Christum  Dominum  in  hoc  sacra- 
mento  ut  in  loco  non  esse;  etenim  locus  res  ipsas  consequi- 
tur,  ut  magnitudine  aliqua  praeditae  sunt;  Christum  vero  Do- 
minum  ea  ratione  in  sacramento  esse  non  dicimus,  ut  magnus 
aut  parvus  est,  quod  ad  quantitatem  pertinet,  sed  ut  substantia 
est.  Substantia  enim  panis  in  Christi  substantiam,  non  in  ma- 
gnitudinem  aut  quantitatem  convertitur.  Nemo  vero  dubitat, 
substantiam  aeque  in  parvo  atque  in  magno  spatio  contineri; 
nam  et  aeris  substantia  totaque  eius  natura  sic  in  parva,  ut  in 
magna  aeris  parte,  itemque  tota  aquae  natura  non  minus  in 
urnula,  quam  in  fiumine  insit  necesse  est.  Cum  igitur  panis 
substantiae  corpus  Domini  nostri  succedat,  fateri  oportet,  ad 
eundem  plane  modum  in  sacramento  esse,  quo  erat  panis  sub- 
stantia  ante  consecrationem ;  ea  vero  utrum  sub  magna,  an  sub 
parva  quantitate  esset,  nihil  ad  rem  omnino  pertinebat. 

XLV.  In  hoc  sacramento  nulla,  est  substantia,  cui  accidentia 
panis  et  vini  inhaereant. 
Tertium  restat,  quod  in  hoc  sacramento  maximum  atque 
admirabile  videatur,  quod  quidem,  iam  duobus  aliis  explicatis, 
facilius  a  pastoribus  tractari  posse  existimandum  est:  panis 
videlicet  et  vini  species  in  hoc  sacramento  sine  aliqua  re  sub- 
iecta  constare.    Nam  quum  ante  demonstratum  sit,  corpus 
Domini  et  sanguinem  vere  in  sacramento  esse,  ita  ut  amplius 
nulla  subsit  panis  et  vini  substantia,  quoniam  ea  accidentia 
Christi  corpori  et  sanguini  inhaerere  non  possunt:  relinquitur, 
ut  super  omnem  naturae  ordinem  ipsa  se,  nulla  alia  re  nisa, 
sustentent.    Haec  perpetua  et  constans  fuit  catholicae  eccle- 
siae  doctrina,  quae  etiam  facile  eorum  testimoniorum  aucto- 
ritate  confirmari  poterit,  quibus  antea  planum  factum  est,  nul- 
lam  residere  in  eucharistia  panis  aut  vini  substantiam. 
XLVI.  Quare  Christus  sub  panis  et  vini  specie  corpus  et  san- 
guinem  suum  tradere  voluit. 
Sed  nihil  magis  fidelium  pietati  convenit,  quam,  omissis 
subtilioribus  quaestionibus ,  huius  admirabilis  sacramenti  maie- 
statem  venerari  et  colere;  ac  deinde  in  eo  summam  Dei  pro- 
videntiam  suspicere,  quod  sacrosancta  mysteria  sub  panis  et 
vini  specie  administranda  instituerit.    Nam  cum  a  commum 
hominum  natura  maxime  abhorreat  humanae  carnis  esca,  aut 
sanguinis  potione  vesci:  sapientissime  fecit,  ut  sanctissimum 
corpus  et  sanguis  sub  earum  rerum  specie,  panis,  inquam,  et 
vini,  nobis  administraretur,  quorum  quotidiano  et  communi  ali- 
mento  maxime  delectamur.    Adiunctae  vero  etiam  sunt  duae 
illae  utilitates,  quarum  prima  est,  quod  ab  infidelium  calumniis 
liberati  sumus,  quas  facile  effugere  non  possemus,  si  Dominum 
sub  propria  specie  comedere  videremur;  altera  est,  quod,  dum 
corpus  et  sanguinem  Domini  ita  sumimus,  ut  tamen,  quod  vere 
sit,  sensibus  percipi  non  possit,  hoc  ad  fidem  in  animis  nostris 
augendam  plurimum  valet;  quae  quidem,  ut  S.  Gregorii  (hom.  26. 
in  Evang.)  sententia  pervulgatum  est,  „ibi  non  habet  meritum, 
ubi  humana  ratio  praebet  experimentum."    Haec  autem,  quae 
hactenus  exposita  sunt,  non  nisi  magna  adhibita  cautione  pro 
audientiam  captu  et  temporum  necessitate  explicanda  erunt. 
XLVII.  Quid  boni  consequantur,  quicorpori  et  sanguini  Domini 
digne  communicaverint. 
Verum  quae  de  huius  sacramenti  admirabili  virtute  et  fru- 
ctibus  dici  possunt,  nullum  esse  genus  fidelium  existimandum 
est,  ad  quos  earum  rerum  cognitio  non  pertineat,  quibusque  ma- 
xime  necessaria  videri  non  debeat.    Ut  enim  eucharistiae  uti- 

litatem  fideles  intelligant,  ob  eam  potissimum  causam,  quae 
de  hoc  sacramento  tam  multis  verbis  disseruntur,  cognoscenda 
sunt.  Sed  quoniam  immensae  eius  utilitates  et  fructus  nulla 
oratione  explicari  possunt,  unus  aut  alter  locus  a  pastoribus 
tractandus  erit,  ut  ostendant,  quanta  in  sacrosanctis  illis  my- 
steriis  bonorum  omnium  copia  et  affluentia  inclusa  sit.  Hoc  vero 
aliqua  ex  parte  ita  assequentur,  si,  omnium  sacramentorum  vi 
atque  natura  patefacta,  eucharistiam  fonti,  cetera  rivulis  com- 
paraverint.  Vere  enim  ac  necessario  fons  omnium  gratiarum 
dicenda  est,  quum  fontem  ipsum  coelestium  charismatum  et  do- 
norum,  omniumque  sacramentorum  auctorem  Christum  Dominum 
admirabili  modo  in  se  contineat;  a  quo,  tanquam  a  fonte,  ad 
alia  sacramenta,  quidquid  boni  et  perfectionis  habent,  derivatur. 
Ex  hoc  igitur  divinae  gratiae  fonte  amplissima  munera,  quae 
nobis  hoc  sacramento  impertiuntur,  facile  colligi  poterunt. 

XLVIII.  Quae  commodapanis  et  vinum  corpori,  ea  praestantion 
modo  eucharistia  animae  affert. 

Commode  etiam  fieri  videbitur,  si  panis  et  vini  natura, 
quae  huius  sacramenti  symbola  sunt,  perpendatur.  Nam  quos 
usus  corpori  panis  et  vinum  affert,  eos  omnes  animae  saluti 
et  iucunditati,  ac  meliori  quidem  ac  perfectiori  ratione  eucha- 
ristiae  sacramentum  praebet.  Neque  enim  hoc  sacramentum 
in  substantiam  nostram,  ut  panis  et  vinum,  mutatur;  sed  nos 
quodam  modo  in  eius  naturam  convertimur,  ut  recte  illud  D. 
Augustini  ad  hunc  locum  transferri  possit ') :  „  Cibus  sum  gran- 
dium;  cresce,  et  manducabis  me;  nec  tu  me  mutabis  in  te, 
sicut  cibum  carnis  tuae,  sed  tu  mutaberis  in  me." 

XLIX.  Quomodo  per  hoc  sacramentum  gratia  conferatur. 

Quod  si  „gratia2)  et  veritas  per  Iesum  Christum  facta 
est,a  in  animam  quoque  influat  est  necesse,  quum  eum  pure 
et  sancte  accipit,  qui  de  se  ipso  dixit3):  „Qui  manducat  meam 
carnem,  et  bibit  meum  sanguinem,  in  me  manet,  et  ego  in  illo." 
Nam  qui  pietatis  et  religionis  studio  affecti  hoc  sacramentum 
sumunt,  nemini  dubium  esse  debet,  quin  ita  Filium  Dei  in  se 
admittant,  ut  eius  corpori  tamquam  viva  membra  inserantur; 
siquidem  scriptum  est4):  „Qui  manducat  me,  et  ipse  vivet 
propter  me;"  item:  „Panis,  quem  ego  dabo,  caro  mea  est  pro 
mundi  vita. "  Quem  locum  Cyrillus 5)  dum  interpretaretur, 
ait:  „Dei  verbum  uniens  se  ipsum  propriae  carni,  fecit  ipsam 
vivificativam.    Eum  ergo  decebat  miro  quodam  modo  uniri 


')  Confe;s.  lib.  7.  c.  10.  »)  Io.  1,  17.  »)  Io.  6,  57.  *)  ib.  v.  56  et  52.  s\  in  i„. 

corporibus  per  sacram  eius  carnem  et  pretiosum  sanguinem, 
quae  accipimus  in  benedictione  vivificativa  in  pane  et  vino." 

L.  Homo  peccatis  foedatus  ac  mortuus  eucharistiae  sumptione 
nonvivificatur,  etiamsi  hoc  sacramentum  gratiam  conferre  dxcatur. 

Yerum  quod  dicitur,  eucharistia  gratiam  tribui,  pastores 
admoneant  oportet,  ita  intelligendum  non  esse,  perinde  ac  ne- 
cesse  non  sit,  ut  qui  re  ipsa  hoc  sacramentum  utiliter  perce- 
pturus  est,  gratiam  antea  adeptus  fuerit.  Constat  enim,  quem- 
admodum  mortuis  corporibus  naturale  alimentum  nihil  pro- 
dest,  ita  etiam  animae,  quae  spiritu  non  vivit,  sacra  myste- 
ria  non  prodesse;  ac  propterea  panis  et  vini  speciem  habent, 
ut  significetur,  non  quidem  revocandae  ad  vitam  animae,  sed 
in  vita  conservandae  causa  instituta  esse.  Verum  hoc  ideo 
dictum  est,  quoniam  prima  etiam  gratia  (qua  omnes  praeditos 
esse  oportet,  antequam  sacram  eucharistiam  ore  contingere 
audeant,  ne  iudicium  sibi  manducent  et  bibant)  nemini  tribui- 
tur,  nisi  hoc  ipsum  sacramentum  desiderio  et  voto  percipiat. 
Est  enim  omnium  sacramentorum  finis,  et  ecclesiasticae  uni- 
tatis  et  coniunctionis  symbolum;  neque  extra  ecclesiam  con- 
sequi  gratiam  ullus  potest. 

LI.  Quo  modo  anima  hoc  spirituali  cibo  reficiatur  et  augeatur. 

Deinde  quoniam,  uti  corpus  cibo  naturali  non  conserva- 
tur  modo,  sed  etiam  augetur,  gustusque  novam  quotidie  ex  eo 
voluptatem  et  suavitatem  percipit:  ita  etiam  sacrae  eucharistiae 
cibus  non  solum  animam  sustentat,  sed  vires  illi  addit,  efficit- 
que,  ut  spiritus  divinarum  rerum  delectatione  magis  commovea- 
tur.  Ob  eam  causam  fit,  ut  gratiam  hoc  sacramento  tribui, 
recte  et  verissime  dicatur;  iure  enim  „mannaea  comparari 
potest,  ex  quo  „omnis  saporis  suavitas"  percipiebatur  *). 

LIl.  Per  eucharistiam  peccata  leviora  dimittuntur. 
Remitti  vero  eucharistia  et  condonari  leviora  peccata, 
quae  venialia  dici  solent,  non  est,  quod  dubitari  debeat. 
Quidquid  enim  cupiditatis  ardore  anima  amisit,  dum  levi  ali- 
qua  in  re  parum  offendit,  id  totum  eucharistia,  eas  ipsas  mi- 
nores  culpas  abstergens,  restituit;  quemadmodum  etiam  (ne- 
que  enim  a  proposita  similitudine  discedendum  videtur),  quod 
innati  caloris  vi  quotidie  detrahitur  ac  deperit,  paulatim  addi 
et  refici  naturali  alimento  sentimus.  Quare  merito  a  D.  Am- 
brosio2)  de  hoc  coelesti  sacramento  dictum  est:  „Iste  panis 
quotidianus  sumitur  in   remedium   quotidianae  infirmitatis." 


»)  Sap.  16,  20.   2)  De  Sacrani.  15.  o.  4. 

Verum  haec  de  iis  peccatis  intelligenda  sunt,  quorum  sensu 
et  delectatione  animus  non  permovetur. 

LIII.  Per  hoc  item  sacramentum  anima  afuturis  malis  reservatur. 

Ula  praeterea  in  sacris  mysteriis  vis  est,  ut  nos  a  crimi- 
nibus  puros  et  integros,  atque  a  tentationum  impetu  incolu- 
mes  servet,  ac  tanquam  coelesti  medicamento  animam  prae- 
paret,  ne  alicuius  mortiferae  perturbationis  veneno  facile  infici 
ac  corrumpi  queat.  Atque  ob  eam  etiam  causam,  ut  testa- 
tur  divus  Cyprianus1),  quum  olim  a  tyrannis  fideles  ad  tor- 
menta  et  caedem  propter  Christiani  nominis  confessionem  vulgo 
raperentur,  ne  illi  forte  dolorum  acerbitate  victi  in  salutari 
certamine  deficerent:  vetus  in  ecclesia  catholica  mos  fuit,  ut 
eis  ab  episcopis  dominici  corporis  et  sanguinis  sacramenta 
praeberentur.  Sed  carnis  etiam  libidinem  cohibet  ac  repri- 
mit;  dum  enim  caritatis  igne  animos  magis  incendit,  concu- 
piscentiae  ardorem  restinguat  necesse  est. 

LIV.  Quomodo  per  hoc  sacramentum  aditus  ad  aeternam  glo 
riam  pateat. 

Postremo,  ut  uno  verbo  omnes  huius  sacramenti  utilitates 
et  beneficia  comprehendantur,  dicendum  est,  sacrae  euchari- 
stiae  summam  vim  esse  ad  aeternam  gloriam  comparandam; 
scriptum  est  enim2):  „Qui  manducat  meam  carnem,  et  bibit 
meum  sanguinem,  habet  vitam  aeternam,  et  ego  resuscitabo 
eum  in  novissimo  die."  Huius  videlicet  sacramenti  gratia  fide- 
les,  dum  hanc  vitam  degunt,  summa  conscientiae  pace  et  tran- 
quillitate  perfruuntur;  deinde  eius  virtute  recreati,  non  secus 
atque  Elias  3),  „qui  subcinericii  panis  fortitudine  ambulavit  usque 
ad  montem  Dei  Horeb,"  quum  ex  vita  emigrandi  tempus  advenit, 
ad  aeternam  gloriam  et  beatitudinem  ascendant.  Haec  omnia  a 
pastoribus  latissime  explicabuntur,  si  vel  D.  Ioannis  caput  6.,  in 
quo  multiplices  huius  sacramenti  effectus  aperiuntur,  tractandum 
sumpserint;  vel  admiranda  Christi  Domini  facta  percurrentes, 
ostenderint,  quum  eos  iure  ac  merito  beatissimos  fuisse  existi- 
mamus,  in  quorum  tecta  mortalis  receptus  est,  vel  qui  illius 
vestis  aut  fimbriae  tactu  sanitatem  recuperarunt:  multo  nos 
beatiores  et  feliciores  esse,  in  quorum  animam  immortali  gloria 
praeditus  ingredi  non  gravetur,  ut  eius  vulnera  sanet  omnia, 
eamque  amplissimis  muneribus  ornatam  sibi  coniungat. 
LV.  Quot  modis  corpon  et  sanguini  Domini  communicemus. 
Verum  docendum  est,  a  quibus  ingentes  illi  sacrae  eucha- 
ristiae  fructus,  qui  modo  commemorati  sunt,  percipi  possint; 

neque  unam  tantum  esse  communicandi  rationem,  ut  fidelis 
populus  discat  meliora  charismata  aemulari.  Recte  igitur  et 
sapienter  maiores  nostri,  ut  in  Tridentina  synodo1)  legimus, 
tres  huius  sacramenti  sumendi  rationes  distinxerunt.  Alii 
enim  sacramentum  tantum  accipiunt,  ut  peccatores,  qui  sacra 
mysteria  impuro  ore  et  corde  accipere  non  verentur,  quos 
Apostolus2)  ait  „indigne  manducare  et  bibere  corpus  Domini." 
De  his  D.  Augustinus3)  ita  scribit:  „Qui  non  manet  in  Christo, 
et  in  quo  non  manet  Christus,  procul  dubio  non  manducat 
spiritualiter  eius  carnem,  licet  carnaliter  et  visibiliter  premat 
dentibus  sacramenta  corporis  et  sanguinis."  Qui  itaque  hoc 
modo  affecti  sacra  mysteria  accipiunt,  non  solum  ex  his  nullum 
capiunt  fructum,  sed,  ipso  Apostolo4)  teste,  „iudicium  sibi  man- 
ducant  et  bibunt."  Alii  vero  spiritu  tantummodo  eucharistiam 
sumere  dicuntur;  ii  sunt,  qui  desiderio  et  voto  propositum  coe- 
lestem  illum  panem  comedunt,  „fide"  viva  incensi,  „quae5)  per 
dilectionem  operatur;"  ex  quo,  si  non  omnes,  maximos  certe  uti- 
litatis  fructus  consequuntur.  Alii  denique  sunt,  qui  sacramento 
et  spiritu  sacram  eucharistiam  percipiunt;  qui  quum  ex  Apo- 
stoli6)  doctrina  „prius  se  probaverint,"  ac  veste  nuptiali  ornati 
ad  divinam  hanc  mensam  accesserint,  ex  eucharistia  capiunt  uber- 
rimos  illos,  quos  antea  diximus,  fructus.  Quare  perspicuum  est, 
eos  se  maximis  et  coelestibus  bonis  privare,  qui,  quum  ad  cor- 
poris  Domini  sacramentum  etiam  sumendum  parati  esse  possint, 
satis  habent  spiritu  tantum  sacram  communionem  accipere. 

LVL  Antequam  quis  ad  Eucharistiam  accedat,  praeparandum 
animum  esse,  ostenditur. 
Sed  iam  docendum  est,  qua  ratione  praeparatos  fidelium 
animos  esse  oporteat,  antequam  ad  sacramentalem  eucharistiae 
perceptionem  veniant.  Ac  primum  quidem  ut  pateat,  eam  prae- 
parationem  maxime  necessariam  esse,  Salvatoris  nostri  exemplum 
proponendum  est.  Nam  antequam  Apostolis  pretiosi  corporis 
et  sanguinis  sui  sacramenta  daret7),  „quamvis  iam  mundi  essent, 
pedes  eorum  lavit,"  ut  declararet,  omnem  diligentiam  adhi- 
bendam  esse,  ne  quid  nobis  ad  summam  animi  integritatem 
et  innocentiam  desit,  cum  sacra  mysteria  percepturi  sumus. 
Deinde  vero  fideles  intelligant,  quemadmodum,  si  optime  af- 
fecto  et  praeparato  animo  eucharistiam  aliquis  sumat,  amplis- 
simis  coelestis  gratiae  muneribus  ornatur:  ita  contra,  si  impa- 
ratus  accipiat,  non  solum  nihil  commodi,  sed  maxima  etiam 


»)  Sess.  13.  de  euchar.  c.  8.  !)  L  Cor.  11,  29.  s)  tract.  26.  in  Ioann.  «)  I.  Cor. 
II,  29.   «)  Gal.  5,  6.   «)  I.  Cor.  11,  28.    ')  Io.  13,  5.  seq. 

incommoda  et  detrimenta  eum  accipere.  Optimis  enim  rebus 
et  maxime  salutaribus  hoc  proprium  est,  ut,  si  in  tempore  iis 
utamur,  vehementer  prosint;  si  alieno  tempore  adhibeantur, 
perniciem  et  exitium  afferant.  Quare  mirandum  non  est,  in- 
gentia  quoque  et  praeclarissima  Dei  dona,  quum  bene  consti- 
tuto  animo  accipiuntur,  ad  coelestem  gloriam  consequendam 
maximo  nobis  adiumento  esse;  at  vero,  quum  eis  nos  ipsos 
indignos  praebemus ,  sempiternam  mortem  afferre.  Id  vero 
arcae  Domini  exemplo  comprobatur.  „Arca  enim  foederis')," 
qua  nihil  praestantius  Israeliticus  populus  habuit,  cui  etiam  per 
illam  maxima  et  innumerabilia  beneficia  Dominus  tribuerat,  „a 
Philisthaeis  ablata"  summam  illis  pestem  et  calamitatem  cum 
aeterno  dedecore  coniunctam  importavit.  Sic  etiam  cibi,  qui 
ore  accepti  in  stomachum  bene  affectum  illabuntur,  corpora 
alunt  et  sustentant;  qui  vero  in  stomachum  vitiosis  humoribus 
plenum  infundi  solent,  graves  morbos  efficiunt. 
LVII.  Quo  pacto  animus  ad  eucharistiam  sit  praeparandus. 
Primam  itaque  illam  praeparationem  fideles  adhibeant,  ut 
discernant  mensam  a  mensa,  hanc  sacram  ab  aliis  profanis,  coe- 
lestem  hunc  panem  a  communi.  Atque  hoc  fit,  quum  certo 
credimus,  praesens  esse  verum  corpus  et  sanguinem  Domini, 
quem2)  in  coelo  Angeli  adorant;  „ad3)  cuius  nutum  columnae 
coeli  contremiscunt  et  pavent;  cuius4)  gloria  plenum  est  coe- 
lum  et  terra."  Hoc  nimirum  est  „diiudicare5)  corpus  Do- 
mini,"  quod  Apostolus  admonuit;  cuius  tamen  mysterii  magni- 
tudinem  venerari  potius  oportet,  quam  in  disputationibus  eius 
veritatem  curiosius  perquirere.  Altera  vero  illa  praeparatio 
raaxime  necessaria  est,  ut  unusquisque  a  se  ipso  quaerat,  num 
pacem  cum  aliis  habeat,  num  proximos  vere  atque  ex  animo 
diligat.  Inquit  enim  Matthaeus:  „Si6)  ergo  offers  munus  tuum  ad 
altare,  et  ibi  recordatus  fueris,  quia  frater  tuus  habet  aliquid  ad- 
versum  te,  relinque  ibi  munus  tuum  ante  altare,  et  vade  prius 
reconciliari  fratri  tuo,  et  tunc  veniens  offeres  munus  tuum."  Deinde 
conscientiam  nostram  scrutari  diligenter  debemus,  ne  forte  exi- 
tiali  aliquo  peccato  contaminati  simus,  cuius  poenitere  necesse  sit, 
ut  prius  contritionis  et  confessionis  medicamento  illud  eluatur. 
Definitum  est  enim  a  sancta  Tridentina  synodo7),  nemini 
Kcere,  quem  peccati  mortalis  conscientia  stimulet,  si  sacerdotis 
facultas  data  sit,  antequam  se  sacramentali  confessione  pur- 
garit,  quamtumvis  sibi  contritus  esse  videatur,  sacram  eucha- 
ristiam  accipere.    Praeterea  taciti  cum  animis  nostris  cogite- 

')  I.  Reg.  5,  l.  seq.  2)  Ps.  96,  8.  3)  Iob.  26,  11.  4)  Is.  6,  3.  *)  I.  Cor.  11,  2» 
e)  Mat.  5,  23.  2t.    •)  Sess.  13.  de  euch.  can.  11. 

mus,  quam  indigni  simus,  quibus  divinum  hoc  beneficium  a 
Domino  tribuatur.  Quare  illud  Centurionis,  de  quo  idem  ipse 
Salvator  testatus  est1),  „se  non  invenisse  tantam  fidem  in  Is- 
rael,"  ex  animo  dicendum  est.  „Domine,  non  sum  dignus,  ut 
intres  sub  tectum  meum."  Exquiramus  etiam  a  nobis  ipsis, 
an  illud  Petri  usurpare  nobis  liceat2):  „Domine  tu  scis,  quia 
amo  te.a  Meminisse  enim  oportet,  eum3),  „qui  sine  veste 
nuptiali  in  convivio  Domini  accubuerat,  in  tenebrosum  car- 
cerem  coniectum"  sempiternis  poenis  addictum  fuisse. 

LVIII.  Etiam  corporis  aliqua  ratio  communicare  volenti  est 
suscipienda. 

Neque  vero  animi  solum,  sed  etiam  corporis  praeparatione 
opus  est.  Nam  ieiuni  ad  sacram  mensam  accedere  debemus, 
ita  ut  saltem  a  dimidia  antecedentis  diei  nocte  usque  ad  illud 
temporis  punctum,  quo  sacram  eucharistiam  accipimus,  nihil 
omnino  comederimus  aut  biberimus.  Postulat  etiam  tanti  sa- 
cramenti  dignitas,  ut,  qui  matrimonio  iuncti  sunt,  aliquot  dies 
a  concubitu  uxorum  abstineant,  „Davidis4),"  exemplo  admoniti, 
qui,  quum  „panes  propositionis  a  sacerdote  accepturus  esset, 
purum  se  et  pueros  suos  ab  uxorum  consuetudine  tres  ipsos 
dies  esse  professus  est."  Haec  fere  sunt,  quae  maxime  obser- 
vari  a  fidelibus  oportet,  ut  se  ad  sacra  mysteria  utiliter  acci- 
pienda  antea  parent.  Keliqua  enim,  qua  hac  in  re  providenda 
esse  videantur,  ad  haec  ipsa  capita  facile  redigi  poterunt. 

LIX.  Christiani  omnes  eucharistiam  sumere  saltem  semel  in  anno 

tenentur. 

Sed  ne  forte  aliqui  segniores  ad  hoc  sacramentum  perci- 
piendum  reddantur,  quod  tantam  praeparationem  adhibere  grave 
admodum  et  difficile  ducant:  fideles  saepe  admonendi  sunt, 
omnibus  eam  legem  propositum  esse,  ut  sacram  eucharistiam 
accipiant.  Praeterea  constitutum  est  ab  ecclesia,  ut  qui  se- 
mel  saltem  singulis  annis  in  Paschate  non  communicaverit,  ab 
ecclesia  arceatur. 

LX.  Quoties  et  quibus  temporibus  percipienda  sit  eucharistia. 

Neque  tamen  fideles  hoc  satis  habeant,  se,  huius  decreti 
auctoritati  obtemperantes,  semel  tantummodo  corpus  Domini 
quotannis  accipere;  verum  saepius  iterandam  eucharistiae  com- 
munionem  existiment.  Utrum  autem  singulis  mensibus,  vel 
hebdomadis,  vel  diebus  id  magis  expediat,  certa  omnibus  re- 
gula  praescribi  non  potest.  Verumtamen  illa  est  sancti  Au- 
gustini  norma  certissima5):  „Sic  vive,  ut  quotidie  possis  su- 


•)  Mat.  8,  10.  et  8.  *)  Io.  21,  17.  s)  Mat.  22, 11.  «)  I.  Reg.  21,  5.  «)  Serm.  84.  in  App. 

mere."  Quare  parochi  partes  erunt,  fideles  crebro  adhortari, 
ut,  quemadmodum  corpori  in  singulos  dies  alimentum  submini- 
strare  necessarium  putant:  ita  etiam  quotidie  hoc  sacramento 
alendae  et  nutriendae  animae  curam  non  abiiciant;  neque  enim 
minus  spirituali  cibo  animam,  quam  naturali  corpus  indigere 
perspicuum  est.  Vehementer  autem  proderit,  hoc  loco  repetere 
maxima  illa  et  divina  beneficia,  quae,  ut  antea  demonstratum 
est,  ex  eucharistiae  sacramentali  communione  consequimur.  Illa 
etiam  figura  erit  addenda,  quum  «singulis1)  diebus  corporis 
vires  manna  reficere  oportebat;"  itemque  sanctorum  Patrum 
auctoritates ,  quae  frequentem  huius  sacramenti  perceptionem 
magnopere  commendant.  Neque  enim  unius  sancti  Patris  Au- 
gustini  ea  fuit  sententia:  „Quotidie2)  peccas,  quotidie  sume:" 
sed,  si  quis  diligenter  attenderit,  euidem  omnium  Patrum,  qui 
hac  de  re  scripserunt,  sensum  fuisse  facile  comperiet. 

LXI.  Communicandi  morem  in  ecclesia  olim  frequentem  fuisse, 
demonstratur. 

Ac  tempus  quidem  olim  fuisse,  quum  fideles  quotidie  eu- 
charistiam  acciperent ,  ex  Apostolorum  Actis 3)  intelligimus. 
Omnes  enim,  qui  tunc  fidem  Christianam  profitebantur,  vera 
et  sincera  caritate  ita  ardebant,  ut,  quum  sine  intermissione 
orationibus  et  aliis  pietatis  officiis  operam  darent,  quotidie  ad  sacra 
dominici  corporis  mysteria  sumenda  parati  invenirentur.  Eam 
postea  consuetudinem ,  quae  intermitti  videbatur,  Anacletus4) 
sanctissimus  martyr  et  pontifex  aliqua  ex  parte  renovavit; 
praecepit  enim,  ut  ministri,  qui  missae  sacrificio  interessent, 
communicarent,  quod  ab  Apostolis  constitutum  esse  affirmaret. 
Diu  etiam  in  ecclesia  ille  mos  fuit,  ut  sacerdos,  peracto  sacri- 
ficio,  quum  eucharistiam  sumpsisset,  ad  populum,  qui  aderat, 
conversus,  his  verbis  ad  sacram  mensam  fideles  invitaret:  „Ve- 
nite,  fratres,  ad  communionem;a  tunc  qui  parati  erant,  summa 
cum  religione  sacrosancta  mysteria  sumebant.  Sed  quum  deinde 
caritas  et  pietatis  studium  adeo  refrixisset,  ut  raro  admodum  ad 
communionem  fideles  accederent:  sancitum  est  a  Fabiano  pon- 
tifice5),  ut  ter  quotannis,  in  Natali  Domini,  et  Resurrectione, 
et  Pentecoste,  omnes  eucharistiam  sumerent;  id  quod  postea  a 
multis  conciliis,  praesertim  vero  ab  Agathensi  primo  confirma- 
tum  est.  Ad  extremum,  quum  eo  res  adducta  esset,  ut  non 
modo  sancta  illa  et  salutaris  perceptio  non  servaretur,  sed  in 
plures  etiam  annos  sacrae  eucharistiae  communio  differretur: 
decretum  est  in  Lateranensi  concilio,  ut  semel  ad  minus  singulis 


•)  Ex.  16,  4.  seq.   *)  cf.  serm.  cit.   3)  Act.  2,  42.   *)  epist.  2.   5)  ep.  ad  Hilar.  Ep. 

annis  in  Pascha  fideles  omnes  sacrum  Domini  corpus  accipe- 
rent;  qui  vero  id  neglexissent,  ecclesiae  aditu  prohiberentur. 

LXIl.  Pueris  nondum  ratione  utentibus  eucharistiam  administrare 
non  convenit. 

Verum  quamvis  haec  lex,  Dei  et  ecclesiae  auctoritate 
sancita,  ad  omnes  fideles  pertineat:  docendum  est  tamen,  eos 
excipi,  qui  nondum  rationis  usum  propter  aetatis  imbecillitatem 
habent.  Hi  enim  neque  sacram  eucharistiam  a  profano  et  com- 
muni  pane  sciunt  discernere,  neque  ad  eam  accipiendam  pie- 
tatem  animi  et  religionem  afferre  possunt.  Atque  id  etiam  a 
Christi  Domini  institutione  alienissimum  videtur;  ait  enim1): 
„Aceipite  et  comedite."  Infantes  autem  idoneos  non  esse,  qui 
accipiant,  et  comedant,  satis  constat.  Vetus  quidem  illa  fuit  in 
quibusdam  locis  consuetudo,  ut  infantibus  etiam  sacram  eucha- 
ristiam  praeberent;  sed  tamen  tum  ob  eas  causas,  quae  antea 
dictae  sunt,  tum  ob  alias  Christianae  pietati  maxime  consen- 
taneas,  iam  diu  eiusdem  ecclesiae  auctoritate  id  fieri  desiit. 

LXIII.  Qua  aetate  pueris  sacra  mysteria  danda  sint. 

Qua  vero  aetate  pueris  sacra  mysteria  danda  sint,  nemo 
melius  constituere  poterit,  quam  pater,  et  sacerdos,  cui  illi 
confitentur  peccata ;  ad  illos  enim  pertinet  explorare ,  et  a 
pueris  percunctari,  an  huius  admirabilis  sacramenti  cognitio- 
nem  aliquam  acceperint,  et  gustum  habeant. 
LXIV.  Licet  insanos  aliquando  ad  communionem  admittere. 

Amentibus  praeterea,  qui  tunc  a  pietatis  sensu  alieni 
sunt,  sacramenta  dare  minime  oportet;  quamvis,  si,  antequam  in 
insaniam  inciderint,  piam  et  religiosam  animi  voluntatem  prae  se 
tulerunt,  licebit  eis  in  fine  vitae,  ex  concilii  Carthaginensis2)  de- 
creto,  eucharistiam  administrare,  modo  vomitionis,  vel  alterius 
indignitatis  et  incommodi  periculum  nullum  timendum  sit. 
LXV.  Laicis  sub  utraque  specie  communicandum  non  est. 

Quod  vero  ad  communicandi  ritum  pertinet,  doceant  pa- 
rochi,  sanctae  ecclesiae  lege  interdictum  esse,  ne  quis  sine 
ipsius  ecclesiae  auctoritate,  praeter  sacerdotes  corpus  Domini 
in  sacrificio  conficientes,  sub  utraque  specie  sacram  euchari- 
stiam  sumat.  Nam,  ut  a  Tridentina  synodo3)  explicatum  est, 
quamvis  Christus  Dominus  in  nltima  coena  altissimum  hoc  sa- 
cramentum  in  panis  et  vini  speciebus  instituerit,  et  Apostolis 
tradiderit:  ex  eo  tamen  non  efficitur,  hanc  legem  a  Domino 
Salvatore  constitutam  esse,  ut  omnibus  fidelibus  sacra  myste- 
ria  sub  utraque  specie  administranda  sint.    Etenim  idem  Do- 


>)  Mat.  26,  26.   2)  cono.  IV.  o.  76.    8)  Sess.  21.  de  commun.  cap.  1—3.  cau.  1—3. 

minus  noster,  quum  de  hoc  sacramento  loqueretur,  alterius 
tantum  speciei  saepius  meminit,  ut,  quum  inquit1):  „Si  quis 
munducaverit  ex  hoc  pane,  vivet  in  aeternum,"  et:  „panis, 
quem  ego  dabo,  caro  mea  est  pro  mundi  vita,"  et:  „qui  man- 
ducat  hunc  panem,  vivet  in  aeternum." 

LXVI.  Rationes,  ob  quas  ecclesia  alterius  tantum  speciei  usum 

concesserit. 

Multis  vero  et  iis  quidem  gravissimis  rationibus  adductam 
esse  ecclesiam  patet,  ut  hanc  potissimum  sub  altera  specie  com- 
municandi  consuetudinem  non  solum  approbaret,  sed  etiam  de- 
creti  auctoritate  firmaret.  Primum  enim  maxime  cavendum  erat, 
ne  sanguis  Domini  in  terram  funderetur;  quod  quidem  facile  vi- 
tari  posse  non  videbatur,  si  in  magna  populi  multitudine  eum 
ministrare  oportuisset.  Praeterea  quum  sacra  eucharistia  aegrotis 
praesto  esse  debeat,  magnopere  timendum  erat,  ne,  si  diutius 
vini  species  asservaretur,  coacesceret.  Permulti  praeterea  sunt, 
qui  vini  saporem,  ac  ne  odorem  quidem  perferre  ullo  modo 
possint.    Quare  ne,  quod  spiritualis  salutis  causa  dandum  est, 
corporis  valetudini  noceret,  prudentissime  sancitum  est  ab  ec- 
clesia,  ut  panis  tantummodo  speciem  fideles  acciperent.  Accedit 
ad  alias  rationes,  quod  in  pluribus  provinciis  summa  vini  pe- 
nuria  laboratur,  neque  id  aliunde  sine  maximis  impensis,  ac 
non  nisi  longissimis  ac  difficillimis  itineribus  convehi  potest. 
Deinde,  quod  maxime  omnium  ad  rem  pertinet,  convellenda 
erat  eorum  haeresis,  qui  negabant  sub  utraque  specie  totum 
Christum  esse,  sed  corpus  tantum  exsangue  sub  panis,  sangui- 
nem  autem  sub  vini  specie  contineri  asserebant.    Ut  igitur 
fidei  catholicae  veritas  magis  ante  omnium  oculos  poneretur, 
sapientissimo  consilio  alterius  speciei,  hoc  est,  panis  communio 
inducta  est.    Sunt  et  aliae  rationes  ab  iis  collectae,  qui  de 
hoc  argumento  disserunt;  quae,  si  opus  esse  videbitur,  a  pa- 
rochis  afferri  poterunt.  Iam  de  ministro,  quamvis  id  a  nemine 
fere  ignorari  possit,  agendum  est,  ne  quid  praetermissum  sit, 
quod  ad  huius  sacramenti  doctrinam  pertinere  videatur. 
LXVII.  Proprius  huius  sacramenti  minister  est  sacerdos. 
Itaque  tradendum  est,  solis  sacerdotibus  potestatem  da- 
tam  esse,  ut  sacram  eucharistiam  conficiant,  ac  fidelibus  dis- 
tribuant.    Eum  autem  morem  in  ecclesia  semper  servatum 
esse,  ut  fidelis  populus  a  sacerdotibus  sacramenta  acciperet, 
sacerdotes  autem  sacra  facientes  ipsi  se  communicarent,  sacra 
Tridentina  synodus2)  explicavit,  ostenditque  hanc  consuetudi- 


i)  lo.  6,  52.  59.  *)  Sess.  13.  de  Euch.  can.  10. 

nem,  tanquam  ab  Apostolica  traditione  profectam,  religiose 
retinendam  esse,  quum  praesertim  huius  rei  illustre  nobis  ex- 
emplum  Christus  Dominus  reliquerit,  qui  et  sanctissimum  cor- 
pus  suum  consecravit,  et  Apostolis  suis  manibus  porrexit. 
Verum,  ut  quacumque  ratione  tanti  sacramenti  dignitati  con- 
suleretur,  non  modo  eius  administrandi  potestas  solis  sacerdo- 
tibus  data  est,  sed  lege  etiam  ecclesia  vetuit,  ne  quis,  nisi 
consecratus  esset,  sacra  vasa,  lintea,  et  alia  instrumenta,  quae 
ad  illius  confectionem  necessaria  sunt,  tractare  aut  tangere 
auderet,  modo  gravis  aliqua  necessitas  non  incideret. 

LXVIII.  Potest  eucharistia  per  improbos  sacerdotes  vel  conse- 
crari  vel  administrari. 

Ex  quo  tum  sacerdotes  ipsi,  tum  reliqui  fideles  intelligere 
possunt,  quanta  religione  et  sanctitate  praeditos  esse  oporteat, 
qui  ad  eucharistiam  vel  consecrandam,  vel  administrandam,  vel 
sumendam  accedunt;  quamquara,  quod  antea  de  ceteris  sacra- 
mentis  dictum  est,  ea  non  minus  per  improbos  administrari,  si 
quae  ad  illorum  perfectam  rationem  attinent  rite  serventur,  idem 
valet  in  eucharistiae  sacramento.  Neque  enim  haec  omnia  mi- 
nistrorum  merito  niti,  sed  Christi  Domini  virtute  et  potestate 
geri  credendum  est.  Haec  sunt,  quae  de  eucharistia,  ut  sacra- 
mentum  est,  explicanda  erunt.  Nunc,  quod  restat  dicendum,  ut 
sacrificium  est,  explanare  oportet,  ut  intelligant  parochi,  quae 
potissimum  de  hoc  mysterio,  quemadmodum  sancta  synodus  ')  de- 
crevit,  dominicis  et  festis  diebus  fideli  populo  tradere  debeant. 

LXIX.  Eucharistia,  peculiare  novi  Testamenti  sacrificium,  Dea 
est  acceptissimum. 

Etenim  hoc  sacramentum  non  solum  thesaurus  est  coele- 
stium  divitiarum,  quo  si  bene  utamur,  Dei  gratiam  nobis  con- 
ciliamus  et  amorem:  sed  in  eo  praecipua  quaedam  ratio  inest^ 
qua  ei  pro  immensis  in  nos  collatis  beneficiis  aliquam  gratiam 
referre  possimus.  At  vero  haec  victima,  si  rite  et  legitime 
immoletur,  quam  grata  et  accepta  Deo  sit,  ex  hoc  colligitur. 
Si  enim  veteris  legis  sacrificia ,  de  quibus  scriptum  est 2) : 
„Sacrificium  et  oblationem  noluisti 3) ; "  et  iterum :  „Si  vo- 
luisses  sacrificium,  dedissem  utique:  holocaustis  non  delecta- 
beris,"  ita  placuerunt  Domino,  ut  Scriptura4)  „Deum  odora- 
tum  esse  odorem  suavitatis, ft  id  est,  grata  ei  et  accepta  fuisser 
testetur:  quid  nobis  spei'andum  de  eo  sacrificio,  in  quo  ille 
ipse  immolatur  atque  offertur,  de  quo  coelestis  vox  bis  audita 
est6):  „Hic  est  filius  meus  dilectus,  in  quo  mihi  bene  compla- 

»)  sess.  22.  cap.  8.  de  sacr.  miss.  2)  Ps.  39,  7.  8)  Ps.  50,  18.  4)  Gen.  8,  21 
*)  Mat.  S,  17. 

cui?a  Hoc  igitur  mysterium  parochi  diligenter  exponent,  ut. 
quum  fideles  ad  rem  divinam  convenerint,  attente  et  religiose 
sacra  illa,  in  quibus  intersuat,  meditari  discant. 

LXX.  Quae  sint  causae,  ob  quas  eucharistia  a  Christo  Domino 
instituta  est. 

In  primis  autem  docebunt,  eucharistiam  duabus  de  causis 
a  Christo  institutam  esse.  Altera  est,  ut  coeleste  animae  no- 
strae  alimentum  esset,  quo  vitam  spiritualem  tueri  et  conser- 
vare  possemus;  altera,  ut  ecclesia  perpetuum  sacrificium  ha- 
beret,  quo  peccata  nostra  expiarentur,  et  coelestis  Pater,  sce- 
leribus  nostris  saepe  graviter  offensus,  ab  ira  ad  misericordiam, 
a  iustae  animadversionis  severitate  ad  clementiam  traduceretur. 
Huius  rei  figuram  et  similitudinem  in  agno  paschali  licet  anim- 
advertere,  qui  ut  sacrificium  et  sacramentum  a  filiis  Israel 
offerri  et  comedi  consueverat.  Nec  vero,  quum  Salvator  noster 
Deo  Patri  se  ipsum  in  ara  crucis  oblaturus  esset,  ullam  suae  erga 
nos  immensae  caritatis  illustriorem  significationem  dare  potuit, 
quam  quum  nobis  visibile  sacrificium  reliquit,  quo  cruentum 
illud  semel  in  cruce  paulo  post  immolandum  instauraretur,  eius- 
que  memoria  usque  in  finem  saeculi  quotidie  summa  cum  uti- 
litate  ab  ecclesia  per  universum  orbem  diffusa  coleretur. 

LXXI.  Quomodo  sacramentum  a  sacrificio  secernatur. 

Differunt  autem  plurimum  inter  se  hae  duae  rationes;  sa- 
cramentum  enim  consecratione  perficitur;  omnis  vero  sacrificii 
vis  in  eo  est,  ut  offeratur.  Quare  sacra  eucharistia,  dum  in 
pyxide  continetur,  vel  ad  aegrotum  defertur,  sacramenti,  non 
sacrificii  rationem  habet.  Deinde  etiam,  ut  sacramentum  est, 
eis,  qui  divinam  hostiam  sumunt,  meriti  causam  affert,  et 
omnes  illius  utilitates,  quae  supra  commemoratae  sunt;  ut  au- 
tem  sacrificium  est,  non  merendi  solum,  sed  satisfaciendi  quo- 
que  efficientiam  continet.  Nam  ut  Christus  Dominus  in  pas- 
sione  sua  pro  nobis  meruit  ac  satisfecit:  sic  qui  hoc  sacrificium 
offerunt,  quo  nobiscum  communicant,  dominicae  passionis  fru- 
ctus  merentur,  ac  satisfaciunt. 

LXXII.  Quo  tempore  istud  novi  Testamenti  sacrificium  sit  in- 

stitutum. 

Iam  de  huius  sacrificii  institutione  nullum  ambigendi  lo- 
cum  sancta  Tridentina  synodus  l)  reliquit;  declaravit  enim,  in 
extrema  coena  a  Christo  Domino  institutum  esse,  simulque 
anathemate  eos  damnavit,  qui  asserunt,  verum  et  proprium 


')  Sess.  22.  cap.  1.  et  oan.  1.  2. 

sacrificium  Deo  non  offerri,  aut  offerre  nihil  aliud  esse,  quam 
Christum  ad  manducandum  dari. 

LXXIIL  Non  licet  Sanctis  aut  ulli  creaturae  sacrijicium  offerri. 

Nec  vero  illud  praetermisit ,  quin  diligenter  explicaret, 
uni  Deo  scrificium  fieri.  Nam  etsi  ecclesia  interdum  missas 
in  memoriam  et  honorem  Sanctorum  celehrare  consuevit:  non 
tamen  illis  sacrificium,  sed  uni  Deo,  qui  Sanctos  immortali 
gloria  coronavit,  offerri  docuit.  Quare  nec  sacerdos  unquam 
dicere  solet1):  „offero  tibi  sacrificium  Petre,  vel  Paule;"  sed, 
dum  uni  soli  Deo  immolat,  gratias  ilii  agit  pro  beatissimorum 
Martyrum  insigni  victoria,  eorumque  patrocinium  ita  implorat, 
ut  ipsi  pro  nobis  intercedere  dignentur  in  coelis,  quorum  me- 
moriam  agimus  in  terris. 

LXXIV.  Unde  doctrina  illa  sacriHcii  et  sacerdotii  novae  legis 

hauriatur. 

Haec  autem,  quae  de  huius  sacrificii  veritate  a  catholica 
ecclesia  tradita  sunt,  ex  Domini  verbis  accepit,  quum  extrema 
illa  nocte  haec  ipsa  sacra  mysteria  Apostolis  commendans, 
„Hoc  facite,"  inquit2)  „in  meam  commemorationem. "  Eos 
enim,  quemadmodum  a  sancta  Synodo  definitum  est,  tunc  sa- 
cerdotes  instituit,  praecepitque,  ut  ipsi,  et  qui  eis  in  sacer- 
dotali  munere  successuri  essent,  corpus  eius  immolarent  et 
offerrent.  Atque  id  etiam  Apostoli  verba  ad  Corinthios  scri- 
pta  satis  demonstrant,  quum  ait3):  „Non  potestis  calicem  Do- 
mini  bibere,  et  calicem  daemoniorum;  non  potestis  mensae 
Domini  participes  esse,  et  mensae  daemoniorum."  Utenimprc 
daemoniorum  mensa  altare,  in  quo  eis  immolabatur,  intelligen- 
dum  est:  ita  etiam  (ut,  quod  Apostolus  proponit,  probabili 
argumcntatione  concludatur)  mensa  Domini  nihii  aliud,  nisi 
altare,  in  quo  sacrificium  Domino  fiebat,  significare  potest. 

LXXV.  Quibus  potissimum  fiquris  et  prophetiis  istud  sacrificium 
olim  significatum  fuerit. 
Quod  si  ex  veteri  Testamento  huius  sacrificii  figuras  et 
oracula  requiramus,  primum  quidem  de  eo  Malachias  apertis- 
sime  vaticinatus  est  his  verbis4):  „Ab  ortu  solis  usque  ad  oc- 
casum  magnum  est  nomen  meum  in  gentibus,  et  in  omni  loco 
sacrificatur  et  offertur  nomini  meo  oblatio  munda:  quia  ma- 
gnum  est  nomen  meum  in  gentibus,  dicit  Dominus  exercituum." 
Praeterea  haec  hostia,  tam  ante  quam  post  latam  legem,  variis 
sacrificiorum  generibus  praenunciata  est.  Etenim  bona  omnia, 
quae  in  iis  sacrificiis  significabantur,  haec  una  victima,  tamquam 


»)  Conc  Trid.  sess.  22.  c.  8.  »)  I.  Cor.  11,  24.  seq.  »)  I.  Cor.  10,  20.  21.  «)  Mal.  1, 11. 

omnium  perfectio  et  absolutio,  complexa  est.  Verumtamen 
nulla  in  re  eius  imaginem  magis  expressam  licet  videre,  quam 
in  Melchisedec  sacrificio. ')  Ipse  enim  Salvator  sacerdotem  se* 
cundum  ordinem  Melchisedech  se  in  aeternum  constitutum  de- 
clarans,  corpus  et  sanguinem  suum  in  extrema  coena  sub  spe- 
ciebus  panis  et  vini  Deo  Patri  obtulit. 

LXXVI.  Idem  sacrificiitm,  quod  incrucefuit  oblatum,  inmissa 

peragitur. 

Unum  itaque  et  idem  sacrificium  esse,  fatemur,  et  haberi 
debet,  quod  in  missa  peragitur,  et  quod  in  cruce  oblatum  est; 
quemadmodum  una  est  et  eadem  hostia,  Christus  videlicet  Do- 
minus  noster,  qui  se  ipsum  in  ara  crucis  semel  tantummodo 
cruentum  immolavit.  Neque  enim  cruenta  et  incruenta  hostia 
duae  sunt  hostiae,  sed  una  tantum;  cuius  sacrificium,  post- 
quam  Dominus  ita  praecepit:  „Hoc  facite  in  meam  commemo- 
rationem,"  in  eucharistia  quotidie  instauratur. 

LXXVII.  Est  etiam  unus  utrinque  sacerdos. 
Sed  unus  etiam  atque  idem  sacerdos  est,  Christus  Domi- 
nus;  nam  ministri,  qui  sacrificium  faciunt,  non  suam,  sed 
Christi  personam  suscipiunt,  quum  eius  corpus  et  sanguinem 
conficiunt.  Id  quod  et  ipsius  consecrationis  verbis  ostenditur. 
Neque  enim  sacerdos  inquit:  „Hoc  est  corpus  Christi,"  sed: 
„Hoc  est  corpus  meum;"  personam  vidclicet  Christi  Domini 
gerens,  panis  et  vini  substantiam  in  veram  eius  corporis  et 
sanguinis  substantiam  convertit. 

LXXVIII.  Missa,  ut  laudis,  ita  etiam  propitiationis  sacrijicium. 

Quae  cum  ita  sint,  sine  ulla  dubitatione  docendum  est, 
id  quod  etiam  sancta  synodus2)  explicavit:  sacrosanctum  mis- 
sae  sacrificium  esse  non  solum  laudis  et  gratiarum  actionis, 
aut  nudam  commemorationem  sacrificii,  quod  in  cruce  factum 
est:  sed  vere  etiam  propitiatorium  sacrificium,  quo  Deus  no- 
bis  placatus  et  propitius  redditur.  Quare,  si  puro  corde,  et 
accensa  fide ,  et  intimo  scelerum  nostrorum  dolore  affecti, 
hanc  sanctissimam  hostiam  immolemus  et  offcramus:  dubitan- 
dum  non  est,  quin  „misericordiam3)  a  Domino  consecuturi 
simus:  et  gratiam  in  auxilio  opportuno;"  huius  enim  victimae 
odore  ita  delectatur  Dominus,  ut  gratiae  et  poenitentiae  do- 
num  nobis  impertiens  peccata  condonet.  Quamobrem  et  so- 
lemnis  est  illa  ecclesiae  precatio4):   „Quoties  huius  hostiae 

»)  Gen.  14,  18.  Ps.  109,  4.  Hebr.  7,  17.  ')  Sess.  22.  cap.  2.  et  can.  3.  3)  Hebr. 
4,  16.   4)  8ecret.  Domin.  IX.  post  Pentec. 

commemoratio  celebratur,  toties  opus  nostrae  salutis  exerce- 
tur;"  nimirum  uberrimi  illi  cruentae  hostiae  fructus  per  hoc 
incruentum  sacrificium  ad  nos  manant. 

LXXIX.  Pertingit  etiam  sacrificii  missae  fructus  ad  defunctos. 

Deinde  vero  huius  sacrificii  eam  vim  esse  parochi  doce- 
bunt,  ut  non  solum  immolanti'  et  sumenti  prosit,  sed  omnibus 
etiam  fidelibus,  sive  illi  nobiscum  in  terris  vivant,  sive  iam  in 
Domino  mortui  nondum  plane  expiati  sint.  Neque  enim  mi- 
nus,  ex  Apostolorum  certissima  traditione  pro  his  utiliter  of- 
fertur,  quam  pro  vivorum  peccatis,  poenis,  satisfactionibus, 
ac  quibusvis  calamitatibus  et  angustiis. 

LXXX.  Nulla  missa,  ex  communx  usu  ecclesiae  celebrata,  di- 
cenda  est  privata. 

Ex  quo  facile  perspicitur,  omnes  missas  communes  cen- 
sendas  esse,  ut  quae  ad  communem  omnium  fidelium  utilitatem 
et  salutem  pertineant.  (Conc.  Trid.  sess.  22.  c.  6.  can.  8.) 
LXXXI.  Quonam  huius  sacrificii  caeremoniae  pertineant. 

Habet  autem  hoc  sacrificium  multos,  eosque  maxime  in- 
signes  ac  solemnes  ritus ,  quorum  nullus  supervacaneus  aut 
inanis  existimandus  est;  verum  omnes  eo  spectant,  ut  et  tanti 
sacrificii  maiestas  magis  eluceat,  et  salutaribus  mysteriis  intuendis 
ad  rerum  divinarum,  quae  in  eo  sacrificio  occultae  sunt,  con- 
templationem  fideles  excitentur.  Sed  de  his  nihil  est  ut  plura 
dicamus,  tum  quia  hoc  argumentum  longiorem  explicationero 
postulare  videtur,  quam  propositae  institutioni  conveniat,  tum 
quia  innumerabiles  pene  libellos  et  commentarios,  qui  de  hac 
re  a  piis  et  doctissimis  viris  conscripti  sunt,  sacerdotes  in 
promptu  habebunt.  Hactenus  igitur  satis  fuerit,  earum  rerum, 
quae  ad  eucharistiam ,  tum  qua  sacramentum,  tum  qua  sacri- 
ficium  sit,  pertinent,  potiora  capita  iuvante  Domino  exposuisse. 


CAPUT  V. 
De  Focniteiitiae  Sacramcnto. 

/.  Accurate  acfrequenter  doctrina  poenitentiae  Christianis  auribus 
est  inserenda. 

Quemadmodum  humanae  naturae  fragilitas  et  imbecillitas 
omnibus  nota  est,  eamque  in  se  ipso  quisque  facile  experitur: 
ita  quantam  habeat  necessitatem  poenitentiae  sacramentum,  igno- 
rare  nemo  potest.  Quod  si  diligentiam,  quae  a  parochis  in 
unoquoque  argumento  adhibenda  est,  ex  rei,  quam  tractant, 

magnitudine  et  pondere  metiri  oportet:  omnino  fatebimur,  eos 
nunquam  in  huius  loci  explicatione  adeo  diligentes  futuros  esse 
ut  satis  videri  possit;  quin  etiam  de  hoc  sacramento,  quam  de 
baptismo,  eo  accuratius  agendum  est,  quod  baptismus  semel 
tantum  administratur,  nec  iterari  potest:  poenitentiae  vero  to- 
ties  necessitas  imposita  est,  quoties  post  baptismum  peccare 
contmgat.    Ita  enim  a  Tridentina  synodo  ')  dictum  est,  sacra- 
mentum  poenitcntiae  non  secus  lapsis  post  baptismum,  ac  ba- 
ptismum  nondum  regeneratis  ad  salutem  necessarium  esse-  vul- 
gataque  illa  S.  Hieronymi2)  sententia  ab  omnibus,  qui  deinceps 
res  sacras  tradiderunt,  magnopere  comprobatur,  poenitentiam 
esse  secundam  tabuJam.    Ut  enim  confracta  navi  unum  vitae 
servandae  perfugium  reliquum  est,  si  forte  tabulam  aliquam  de 
naufragio  liceat  arripere:  ita  post  amissam  baptismi  innocen- 
tiam,  msi  quis  ad  poenitentiae  tabulam  confugiat,  sine  dubio 
de  eius  salute  desperandum  est.    Haec  autem  non  ad  pastores 
solum,  sed  ad  reliquos  etiam  fideles  excitandos  dicta  sint,  ne 
torte  m  eis  rei  maxime  necessariae  incuria  reprehendatur.  Pri- 
mum  emm  communis  fragilitatis  memores  omni  studio  optare 
debent    ut  divina  ope  adiuti  sine  casu  aut  prolapsione  aliqua 
in  yia  Dommi  progredi  possint.    Quod  si  nonnunquam  offen- 
dermt,  tum  vero  summam  Dei  benignitatem  intuentes,  qui 
tanquara  bonus  pastor  ovium  suarum  vulnera  obligare,3)  eisque 
mederi  solet,  hoc  saluberrimum  poenitentiae  medicamentum  nun- 
quam  m  ahud  tempus  differendum  esse  cogitabunt. 

//.  Quam  varia  sit  verbi  poenitentiae  significatio. 
m  Ut  autem  rem  ipsam  aggrediamur,  prius  explicanda  est 
vana  huius  nominis  potestas  et  notio,  ne  aliquis  ambiguitate 
vocis  in_  errorem  inducatur.    Nonnulli  enim  poenitentiam  pro 
satisiactione  accipiunt.    Alii,  a  catholicae  fidei  doctrina  lon- 
gissime  remoti,  quum  arbitrentur,  poenitentiam  nullam  tem- 
pons  praeteriti  rationem  habere,  nihil  aliud,  quam  novam  vi- 
tam  esse  definiunt.    Docendum  est  igitur,  multiplicem  esse 
buius  nommis  significationem.    Primum  enim  poenitentia  de 
ns  dicitur,  quibus  aliquid  displicet,  quod  ante  placuerit,  nulla 
habita  ratione  huius  cogitationis,  bonumne  an  malum  fuerit 
bic  omnes  poenitet,  quorum  tristitia  secundum  saeculum  est 
non  secundum  Deum ;  cuiusmodi  poenitentia 4)  non  saiutem 
aflert,  sed  mortem.    Altera  est  poenitentia,  quum  quis  ex 

>)  Sess.  c.  de  iustif.  cap.  14.  et  Sess.  14.  de  uoenit  can  2    M«t  i«    oo     *\  s 

scelere  admisso,  quod  quidera  antea  placebat,  dolorem  non  Dei, 
sed  sui  ipsius  causa  concipit.  Tertia  est,  quum  non  jsolum  ad- 
missi  sceleris  causa  intimo  animi  sensu  dolemus,  vel  eius  doloris 
externum  etiam  aliquod  signum  damus,  verum  unius  Dei  causa 
in  eo  moerore  sumus.  Ac  singulis  quidem  poenitentiae  gene- 
ribus,  quae  commemorata  sunt,  poenitentiae  vox  proprie  con- 
venit.  Nam  quum  in  sacris  literis l)  „Deum  poenitere"  legimus, 
id  per  translationem  dici  perspicuum  est;  eo  enim  loquendi 
genere,  quod  ad  hominum  mores  accommodatum  est,  sacrae 
literae  utuntur,  quum  Deum  mutare  aliquid  constituisse  de- 
clarant;  quod  non  aliter  facere  videatur,  quam  homines,  quos 
si  alicuius  rei  poeniteat,  eam  commutare  omni  studio  laborant. 
Sic  ergo  scriptum  est:  „Poenituisse2)  eum,  quod  hominem  fe- 
cisset;"  et  alio  loco3),  „quod  Saul  regem  constituisset." 
III.  Quodnam  sit  inter  poenitentiae  significationes  discrimen. 

Verum  inter  has  poenitentiae  significationes  magnura  dis- 
crimen  observare  oportet.  Prima  enim  in  vitio  ponenda  est; 
altera  est  quaedam  commoti  et  perturbati  animi  affectio;  ter- 
tiam  quum  ad  virtutem  pertinere,  tum  sacramentum  esse  dici- 
mus;  quae  significatio  huius  loci  propria  est.  Ac  primum  qui- 
dem  de  ipsa,  ut  virtutis  parte,  agendum  est;  non  solum,  quia 
fidelis  populus  ad  omne  virtutis  genus  a  pastoribus  institui  Ae- 
bet,  sed  etiam  quia  huius  virtutis  actiones  tanquam  materiam 
praebent,  in  qua  poenitentiae  sacramentum  versatur;  ac  nisi 
prius,  quae  sit  poenitentiae  virtus,  recte  intelligitur ,  sacra- 
menti  etiam  vim  ignorari  necesse  est. 

IV.  Quid  sit  interior  poenitentia. 
Quare  in  primis  monendi  hortandique  sunt  fideles,  ut  omni 
contentione  et  studio  in  intima  animi  poenitentia,  quam  virtu- 
tem  dicimus,  elaborent;  sine  qua  ea,  quae  extrinsecus  adhi- 
betur,  parum  admodum  profutura  est.  Intima  autem  poeni- 
tentia  est  illa,  quum  ad  Deum  nos  ex  animo  convertimus,  et 
commissa  a  nobis  scelera  detestamur  et  odio  habemus;  simul- 
que  illud  nobis  certum  et  deliberatum  est,  malam  vitae  con- 
suetudinem  corruptosque  mores  emendare  non  sine  spe  veniae 
a  Dei  misericordia  consequendae.  Hanc  vero  dolor  et  tristi- 
tia,  quae  perturbatio  et  affectio  est,  et  passio  a  multis  voca- 
tur,  consequitur  veluti  comes  peccatorum  detestationi  adiuncta. 
Quamobrem  apud  complures  ex  sanctis  Patribus  poenitentiae 
definitio  huiusmodi  auimi  cruciatu  declaratur. 

V.  Fides  poenitentiae  pars  non  est. 

Verum  in  eo,  quem  poenitet,  fides  poenitentiam  antece- 
dat  necesse  est;.  neque  enim  potest  quisquam  se  ad  Deum  con- 
vertere,  qui  fide  careat.  Ex  quo  fit,  ut  nullo  modo  poenitentiae 
pars  recte  dici  possit.  (Conc.  Trid.  sess.  14.  c.  3.  can.  4.  depoen.) 
VI.  Intima  animi  poenitentia  virtus  est  censenda. 

Quod  autem  intima  haec  poenitentia,  ut  antea  diximus, 
ad  virtutem  pertineat,  aperte  ostendunt  multa,  quae  de  poe- 
nitentia  tradita  sunt,  praecepta.  Lex  enim  de  iis  tantum 
actionibus,  quae  suscipiuntur  cum  virtute,  praecipit.  Negare 
praeterea  nemo  potest,  quin  dolere,  quando,  quo  modo,  et 
quatenus  oportet,  virtutis  sit.  Hoc  autem  ut  recte  fiat,  poe- 
nitentiae  virtus  praestat.  Interdum  enim  evenit,  ut  ex  admis- 
sis  sceleribus  minorem,  quam  par  est,  dolorem  homines  ca- 
piant;  quin  etiam,  ut  a  Salomone1)  scriptum  est,  nonnulli 
sunt,  qui,  quum  male  fecerint,  laetantur:  rursus  vero  alii  ita 
se  moerori  animi  et  aegritudini  dedunt,  ut  de  salute  etiam 
prorsus  desperent;  qualis  fortasse  Cain  videri  potest,  qui  ait8): 
„Maior  est  iniquitas  mea,  quam  ut  veniam  merear;"  et  qualis 
certe  Iudas  fuit3),  qui  „poenitentia  ductus,"  suspendio  vitam 
et  animam  amisit.  Ut  igitur  modum  in  dolore  tenere  possi- 
mus,  poenitentiae  virtute  adiuvamur. 

VII.  Quomodo  is,  quem  vere  poenitet,  affectus  esse  debeat. 

Sed  idem  etiam  ex  iis  rebus  colligi  potest,  quas  sibi  tam- 
quam  finem  proponit  is,  quem  vere  peccati  poenitet.  Primum 
autem  hoc  ei  propositum  est,  ut  peccatum  aboleat,  omnemque 
animae  culpam  et  maculam  abstergat.  Alterum  est,  ut  pro 
sceleribus  admissis  Deo  satisfaciat;  quod  quidem  ad  iustitiam 
referri  perspicuum  est.  Nam  etsi  inter  Deum  et  homines  pro- 
pria  iustitiae  ratio  intercedere  non  potest,  quum  tam  longo  in- 
tervallo  inter  se  distent:  aliquam  tamen  esse  iustitiam  constat, 
cuiusmodi  est  inter  patrem  et  filios,  inter  dominum  et  servos. 
Tertium  est,  ut  homo  in  Dei  gratiam  redeat,  in  cuius  offensio- 
nem  et  odium  propter  peccati  foeditatem  incurrit.  Haec  vero 
omnia  satis  declarant,  poenitentiam  ad  virtutem  spectare. 

VIII.  Quibus  veluti  gradibus  ad  divinam  illam  poenitentiae  vir- 
tutem  ascendatur. 
Sed  docendum  est  etiam,  quibus  gradibus  ad  hanc  divi- 
nam  virtutem  liceat  ascendere.  Primum  itaque  Dei  misericor- 
dia  nos  praevenit,  cordaque  nostra  ad  se  convertit;  quod  quum 
precaretur  Propheta4):  „Converte,"  inquit,  „nos  Domine  ad 

te,  et  convertemur. tt  Deinde  hoc  lumine  illustrati,  per  fidem 
ad  Deum  animo  tendimus.  „Credere  enim  oportet  accedentem 
ad  Deum,"  ut  Apostolus1)  testatur,  „quia  est,  et  inquirenti- 
bus  se  remunerator  sit."  Praeterea  motus  timoris  consequitur, 
et  suppliciorum  acerbitate  proposita,  animus  a  peccatis  revo- 
catur.  Atque  huc  videntur  spectare  illa  Isaiae2)  verba:  „Sic- 
ut  quae  concipit,  quum  appropinquaverit  ad  partum,  dolens 
clamat  in  doloribus  suis:  sic  facti  sumus."  Huc  deinde  acce- 
dit  spes  impetrandae  a  Deo  misericordiae,  qua  erecti  vitam 
et  mores  emendare  constituimus.  Postremo  caritate  corda 
nostra  accenduntur,  ex  qua  liberalis  ille  timor  probis  et  inge- 
nuis  filiis  dignus  oritur;  atque  ita  unum  illud  veriti,  ne  qua  in 
re  Dei  maiestatem  laedamus,  peccandi  consuetudinem  omnino 
deserimus.  Hisce  igitur  quasi  gradibus  ad  hanc  praestantis- 
simam  poenitentiae  virtutem  pervenitur. 

IX.  Quis  sit  praecipuus  virtutis  poenitentiae  fructus. 

Quae  prorsus  divina  et  coelestis  virtus  existimanda  est, 
cui  scilicet  regnum  coelorum  sacrae  literae  pollicentur.  Nam 
apud  S.  Mattbaeum3)  scriptum  est:  „Poenitentiam  agite  appro- 
pinquavit  enim  regnum  coelorum;"  et  apud  Ezechielem4) :  „Si 
impius  egerit  poenitentiam  ab  omnibus  peccatis  suis,  quae  opera- 
tus  est,  et  custodierit  omnia  praecepta  mea,  et  fecerit  iudicium 
et  iustitiam,  vita  vivet;"  tum  alio  loco5):  „Nolo  mortem  impii, 
sed  ut  convertatur  impius  a  via  sua,  et  vivat."  Quod  quidem 
de  aeterna  et  beata  vita  intelligendum  esse,  plane  constat. 

X.  Quid  de  externa  poenitentia  sentiendum  sit,  quaque  de  causa 
Christus  eam  in  numerum  sacramentorum  referri  voluerit. 

De  externa  vero  poenitentia  docendum  est,  eam  esse,  in 
qua  sacramenti  ratio  consistit,  habereque  externas  quasdam 
res  sensibus  subiectas,  quibus  declarantur  ea,  quae  interius 
in  anima  fiunt.  In  primis  autem  explanandum  fidelibus  vide 
tur,  quare  factum  sit,  ut  Christus  Dominus  poenitentiam  in 
numerum  sacramentorum  referri  voluerit.  Huius  autem  rei  illa 
omnino  causa  fuit,  ut  nobis  de  remissione  peccatorum,  quam 
Deus  pollicitus  est,  quum  ait:  „Si  impius  egerit  poeniten- 
tiam,  etc."  minus  dubitare  nobis  liceret.  Vehementer  enim 
pendere  animo  de  intima  poenitentia  opus  esset,  quum  de  suo 
cuique  iudicio  in  iis,  quae  agit,  merito  timendum  sit.  Ut  igi- 
tur  Dominus  huic  nostrae  sollicitudini  subveniret,  poenitentiae 
sacramentum  instituit,  quo  per  sacerdotis  absolutionem  peccata 
nobis  remissa  esse  confideremus ,  conscientiaeque  nostrae  ob 

fidem,  quae  sacramentorum  virtuti  merito  habenda  est,  paca- 
tiores  redderentur.  Neque  enim  aliter  accipienda  est  vox  sa- 
cerdotis  peccata  nobis  legitime  condonantis,  quam  Christi  Do- 
mini,  qui  ait  paralytico ') :  „Confide  fili,  remittuntur  tibi  pec- 
cata  tua."  Deinde  vero  quum  nemo  salutem,  nisi  per  Chri- 
stum  eiusque  passionis  beneficio,  consequi  possit:  consentaneum 
nobisque  utilissimum  fuit,  eiusmodi  sacramentum  institui,  cuius 
vi  et  efficientia  Christi  sanguis  ad  nos  defluens  peccata  post 
baptismum  admissa  elueret,  atque  ita  reconciliationis  benefi- 
cium  illi  uni  Salvatori  nostro  acceptum  referre  profiteremur. 
XI.  Quo  pacto  poenitentia  verum  sit  novae  legis  sacramentum. 

Quod  vero  poenitentia  sacramentum  sit,  pastores  ita  facile 
ostendent.  Ut  enim  baptismus  sacramentum  est,  quia  peccata 
omnia,  ac  praesertim  quod  origine  contractum  fuit,  delet:  ea- 
dem  ratione  poenitentia,  quae  peccata  omnia  post  baptismum 
voluntate  vel  actione  suscepta  tollit,  vere  et  proprie  sacramen- 
tum  dicendum  est.  Deinde,  quod  caput  est,  quum  illa,  quae 
extrinsecus  tum  a  poenitente,  tum  a  sacerdote  fiunt,  decla- 
rent  ea,  quae  interius  efficiuntur  in  anima:  quis  neget  poeni- 
tentiam  vera  et  propria  sacramenti  ratione  praeditam  esse? 
siquidem  sacramentum  sacrae  rei  signum  est,  peccator  autem, 
quem  poenitet,  rerum  et  verborum  notis  plane  exprimit,  se 
animum  a  peccati  turpitudine  abduxisse;  itemque  ex  iis,  quae 
a  sacerdote  geruntur  et  dicuntur,  misericordiam  Dei  peccata 
ipsa  remittentis  facile  cognoscimus.  Quanquam  hoc  aperte  in- 
dicant  illa  Salvatoris  verba2):  „Tibi  dabo  claves  regni  coelo- 
rum  — ,  et  quodcunque  solveris  super  terram,  erit  solutum  et 
in  coelis."  Absolutio  enim,  sacerdotis  verbis  enunciata,  remis- 
sionem  illam  peccatorum  signat,  quam  in  anima  efficit. 

XII.  Poenitentiae  sacramentum  iterari  potest. 
Neque  vero  solum  fideles  docendi  sunt,  poenitentiam  in 
numero  sacramentorum  habendam  esse,  sed  eorum  etiam,  quae 
iterari  possunt.  Quaerenti  enim  Petro,  num  septies  venia  pec- 
cati  danda  esset,  Dominus  respondit3):  „Non  dico  tibi  usque 
septies,  sed  usque  septuagies  septies."  Quare  si  cum  eiusmodi 
hominibus  agendum  sit,  qui  summae  Dei  bonitati  et  clementiae 
diffidere  videantur:  confirmandus  erit  illorum  animus,  atque 
ad  spem  divinae  gratiae  erigendus.  Quod  quidem  facile  con- 
sequentur,  tum  huius  loci  et  aliorum  tractatione,  qui  in  sacris 
literis  permulti  occurrent,  tum  vero  iis  rationibus  et  argumen- 

tis,  quae  ex  sanctorum  Chrysostomi  libro  de  lapsis  et  Am- 
brosii  libris  de  poenitentia  petere  licebit. 

XIII.  Materia  poenitentiae  quae  et  qualis. 
Iam  quoniam  nihil  fideli  populo  notius  esse  debet,  quam 
huius  sacramenti  materia:  docendum  est,  in  eo  maxime  hoc 
sacramentum  ab  aliis  differre,  quod  aliorum  sacramentorum 
materia  est  res  aliqua  naturalis  vel  arte  effecta;  sacramenti 
vero  poenitentiae  quasi  materia  sunt  actus  poenitentis,  nempe 
contritio,  confessio  et  satisfactio,  ut  a  Tridentina  synodo  ') 
declaratum  est;  qui  quatenus  in  poenitente  ad  integritatem  sa- 
cramenti,  et  plenam  ac  perfectam  peccatorum  remissionem  ex 
Dei  institutione  requiruntur,  hac  ratione  partes  poenitentiae 
dicuntur.  Neque  vero  hi  actus  „quasi  materia"  a  sancta  sy- 
nodo  appellantur,  quia  verae  materiae  rationem  non  habeant;. 
sed  quia  eius  generis  materia  non  sint,  quae  extrinsecus  ad- 
hibeatur,  ut  aqua  in  baptismo  et  chrisma  in  confirmatione. 
Quod  autem  ab  aliis  dictum  est,  peccata  ipsa  huius  sacramenti 
materiam  esse,  nihil  plane  diversum  dici  videbitur,  si  diligen- 
ter  attendamus.  Ut  enim  ignis  materiam  ligna  esse  dicimus, 
quae  vi  ignis  consumuntur:  ita  peccata,  quae  poenitentia  de- 
lentur,  recte  huius  sacramenti  materia  vocari  possunt. 

XIV.  Quae  sit  sacramenti  poenitentiae  forma. 

Sed  formae  etiam  explicatio  pastoribus  praetermittenda 
non  est,  quod  eius  rei  cognitio  excitet  fidelium  animos  ad  per- 
clpiendam  summa  cum  religione  huius  sacramenti  gratiam.  Est 
autem  forma:  „Ego  te  absolvo;"  quam  non  solum  ex  illis  verbis 
licet  colligere2):  „Quaecumque  solveritis  super  terram,  erunt 
soluta  et  in  coelis : "  sed  ex  eadem  Christi  Domini  doctrina  ab 
Apostolis  tradita  accepimus.  Ac  quoniam  sacramenta  id  signifi- 
cant,  quod  efficiunt,  et  illa  verba:  „Ego  te  absolvo,"  ostendunt 
peccatorum  remissionem  huius  sacramenti  administratione  effici; 
planum  est,  hanc  esse  ponitentiae  perfectam  formam.  Sunt 
enim  peccata  tanquam  vincula,3)  quibus  constrictae  animae  te- 
nentur,  et  ex  quibus  poenitentiae  sacramento  laxantur.  Quod 
quidem  non  minus  vere  de  illo  etiam  homine  sacerdos  pronun- 
ciat,  qui  prius  ardentissimae  contritionis  vi,  accedente  tamen 
confessionis  voto,  peccatorum  veniam  a  Deo  consecutus  sit. 
XV.  Quo  fructu  ad  formam  sacramenti  preces  aliae  adiiciantur. 

Adduntur  praeterea  complures  preces  non  quidem  ad  for- 
mam  necessariae,  sed  ut  ea  removeantur,  quae  sacramenti  vim 
et  efficientiam  illius  culpa,  cui  administratur,  impedire  possent. 

»)  Ses».  14.  de  poenit.  cap.  8.  can.  4..   !)  ilat.  13  18.   8)  Is.  5,  18. 

XVI.  Quantum  differat  potestas  sacerdotum  Christi  in  diiudi- 
canda  peccati  lepra  a  potestate  sacerdotum  veteris  legis. 

Quamobrem  peccatores  Deo  ingentes  gratias  agant,  qui 
tam  amplam  potestatem  in  ecclesia  sacerdotibus  tribuerit.  Ne- 
que  enim,  ut  olim  in  veteri  lege,  sacerdotes  testimonio  suo 
aliquem  a  lepra  liberatum  esse  duntaxat  renunciabant ') :  ita 
nunc  in  ecclesia  ea  tantum  potestas  sacerdotibus  facta  est,  ut 
aliquem  peccatis  esse  absolutum  declarent,  sed  vere  tanquam 
Dei  ministri  absolvunt;  id  quod  Deus  ipse,  gratiae  et  iustitiae 
auctor  ac  parens,  efficit. 

XVII.  Quo  habitu,  quibusve  ritibus  suam  actionem  commendare 

poenitentes  debeant. 

Diligenter  vero  ritus  etiam,  qui  ad  hoc  sacramentum  ad- 
hibentur,  fideles  observabunt;  ita  enim  fiet,  ut  animo  magis 
haereant  quae  hoc  sacramento  consecuti  sunt,  nimirum  se 
tanquam  servos  clementissimo  Domino,  vel  filios  potius  optimo 
parenti,  reconciliatos  esse,  et  simul  facilius  intelligant,  quid 
eos  facere  oporteat,  qui  velint  (velle  autem  omnes  debent)  se 
tanti  beneficii  gratos  et  memores  probare.  Nam  quem  pecca- 
torum  poenitet,  is  se  humili  ac  demisso  animo  ad  pedes  sa- 
cerdotis  deiicit,  ut,  quum  se  tam  humiliter  gerat,  facile  possit 
agnoscere,  superbiae  radices  evellendas  esse,  a  qua  omnia  sce- 
lera,  quae  defiet,  ortum  habuerint  et  enata  sint.  In  sacerdote 
autem,  qui  in  eum  legitimus  iudex  sedet,  Christi  Domini  per- 
sonam  et  potestatem  veneratur.  Sacerdos  enim,  quemadmodum 
in  aliis,  ita  in  poenitentiae  sacramento  administrando  Christi 
munus  exsequitur.  Deinde  peccata  sua  poenitens  ita  enumerat, 
ut  se  maxima  et  acerbissima  animadversione  dignum  esse  fa- 
teatur,  supplexque  delictorum  veniam  petit.  Quae  sane  omnia 
vetustatis  suae  certissima  testimonia  a  sancto  Dyonysio  2)  habent. 

XVIII.  Quos  praecipue  fructus  ex  sacramento  poenitentiae  ho- 

mines  capiant. 

Sed  nihil  profecto  tam  proderit  fidelibus,  nihilque  maio- 
rem  illis  alacritatem  poenitentiae  suscipiendae  afferet,  quam 
si  a  parochis  saepe  explicatum  fuerit,  quantam  ex  ea  utilita- 
tem  capiamus.  Vere  enim  de  poenitentia  illud  dici  posse  in- 
telligent,  eius  quidem  radices  amaras,  fructus  vero  suavissimos 
esse.  Poenitentiae  itaque  omnis  in  eo  vis  est,  ut  nos  in  Dei 
gratiam  restituat,  cum  eoque  summa  amicitia  coniungat.  Hanc 
vero  reconciliationem  interdum  in  hominibus  piis,  qui  hoc  sa- 
cramentum  sancte  et  religiose  percipiunt,  maxima  conscientiae 


Lev.  13.  3.    *)  cf.  Dlou.  Ar.  ep.  8.  §.  1. 

pax  et  tranquillitas  cum  summa  spiritus  iucnnditate  consequi 
soiet.  Nullum  est  enim  tam  grave  et  nefarium  scelus,  quod 
poenitentiae  sacramento,  non  quidem  semel,  sed  iterum  et 
saepius  non  deleatur.  Qua  de  re  ita  Dominus  per  Prophetam ') 
inquit:  „Si  impius  egerit  poenitentiam  ab  omnibus  peccatis 
suis,  quae  operatus  est,  et  custodierit  praecepta  mea,  et  fe- 
cerit  iudicium  et  iustitiam:  vita  vivet,  et  non  morietur;  omuium 
iniquitatum  eius,  quas  operatus  est,  non  recordabor."  Et 
sanctus  Ioannes2):  „Si  confiteamur  peccata  nostra,  fidelis  est, 
et  iustus,  ut  remittat  nobis  peccata  nostra,"  et  paulo  post3): 
„Si  quis  peccaverit,"  inquit,  nullum  videlicet  peccati  genus 
excipiens,  „advocatum  habemus  apud  Patrem,  Iesum  Christum 
iustum;  et  ipse  est  propitiatio  pro  peccatis  nostris;  non  pro 
nostris  autem  tantum,  sed  etiam  pro  totius  mundi." 

XIX.  Qua  ratione  quaedam  peccata  dicantur  remitti  non  posse. 
Quod  autem  in  Scripturis  legimus,  quosdam  a  Domino 

misericordiam  non  esse  consecutos,  quamvis  eam  vehementer 
'imploraverint:  id  vero  idcirco  factum  esse  intelligimus,  quod  eos 
vere  atque  ex  anima  delictorum  non  poenitebat.  Quare  quum 
eiusmodi  sententiae  in  sacris  literis,  vel  apud  SS.  Patres  occur- 
runt,  quibus  videntur  affirmare,  aliqua  peccata  remittinon  posse: 
ita  eas  interpretari  oportet,  ut  difficilem  admodum  esse  veniae 
impetrationem  intelligamus.  Ut  enim  morbus  aliquis  ea  re  in- 
sanabilis  dicitur,  quod  aegrotus  ita  affectus  sit,  ut  salutaris  me- 
dicinae  vim  oderit:  sic  quoddam  est  peccati  genus,  quod  non 
remittitur  nec  condonatur,  propterea  quod  proprium  salutis  re- 
mcdium,  Dei  gratiam,  repellit.  In  hanc  sententiam  a  D.  Au- 
gustino4)  dictum  est:  „Tanta  labes  est  illius  peccati,  quum  post 
agnitionem  Dei  per  gratiam  Christi  oppugnat  aliquis  fraterni- 
tatem,  et  adversus  ipsam  gratiam  invidiae  facibus  agitatur,  ut 
deprecandi  humilitatem  subire  non  possit,  etiamsi  peccatum  mala 
conscientia  agnoscere  et  annunciare  cogatur." 

XX.  Nullus  condonationem  peccatorum  citra  poenitentiam  obti- 

nere  potest. 

Sed  ut  ad  poenitentiam  revertamur,  haec  adeo  propria 
eius  vis  est,  ut  peccata  deleat,  ut  sine  poenitentia  remissio- 
nem  peccatorum  impetrare  aut  ne  sperare  quidem  ullo  modo 
liceat.  Scriptum  est  enim5):  „Msi  poenitentiam  habueritis, 
omnes  similiter  peribitis."  Quod  quidem  de  gravioribus  et 
mortiferis  peccatis  dictum  a  Domino  est,  etsi  aliquo  etiam 


l)  Ez.  18,  21.  seq.  »)  I.  lo.  1,9.  ')  ib.  2,  1.  seq.  <)  lib.  1.  de  serra.  Dom.  ia 
monte  c.  22.    «)  Luc.  13,  3. 

poenitentiae  genere  indigent  leviora  peccata,  quae  venialia 
vocantur.  Sanctus  enim  Augustinus ')  inquit:  „Quum  quaedam 
sit  poenitentia,  quae  quotidie  in  ecclesia  pro  peccatis  veniali- 
bus  agitur,  illa  sane  frustra  esset,  si  peccata  venialia  absque 
poenitentia  dimitti  possent. " 

XXI.  Quot  sint  partes  integrales  poenitentiae. 
Sed  quoniam  de  iis  rebus,  quae  aliquo  modo  in  actionem 
cadunt,  non  satis  est  universe  loqui:  curabunt  pastores  singil- 
latim  ea  tradere,  ex  quibus  verae  et  salutaris  poenitentiae 
ratio  a  fidelibus  percipi  queat.  Est  autem  huius  sacramenti 
proprium,  ut  praeter  materiam  et  formam,  quae  omnibus  sa- 
-cramentis  communia  sunt,  partes  etiam ,  ut  antea  diximus, 
illas  habeat,  quae  tanquam  totam  integramque  poenitentiam 
constituant,  contritionem  scilicet,  confessionem  et  satisfactionem ; 
de  quibus  D.  Chrysostomus2)  his  verbis  loquitur:  „Poenitentia 
cogit  peccatorem  omnia  libenter  sufferre;  in  corde  eius  con- 
tritio,  in  ore  confessio,  in  opere  tota  humilitas  vel  fructifera 
satisfactio."  Hae  autem  partes  ex  earum  partium  genere  esse 
dicuntur,  quae  ad  aliquod  totum  constituendum  necessariae  sunt, 
quoniam,  quemadmodum  hominis  corpus  ex  pluribus  membris 
constat,  manibus,  pedibus,  oculis  et  aliis  huiusmodi  partibus, 
quarum  aliqua  si  desit,  merito  imperfectum  videatur,  perfe- 
ctum  vero,  si  nulla  desideretur:  eodem  etiam  modo  poenitentia 
ex  hisce  tribus  partibus  ita  constituitur,  ut,  quamvis,  quod  ad 
eius  naturam  attinet ,  contritio  et  confessio ,  quibus  homo 
iustus  efficitur,  satis  sit:  tamen  nisi  tertia  etiam  pars,  id  est 
satisfactio,  accedat,  aliquid  ei  omnino  ad  perfectionem  desil 
necesse  sit.  Quare  adeo  inter  se  hae  partes  connexae  sunt, 
ut  contritio  confitendi  et  satisfaciendi  consilium  et  propositum 
inclusum  habeat,  confessionem  contritio  et  satisfaciendi  voluntas, 
«atisfactionem  vero  duae  reliquae  antecedant. 

XXII.  Quomodo  hae  tres  poenitentiae  partes  colligantur. 
Harum  autem  trium  partium  eam  rationem  afferre  possu- 
mus,  quod  animo,  verbis  et  re  ipsa  peccata  in  Deum  commit- 
tantur.  Quare  consentaneum  fuit,  ut  nos  ipsos  ecclesiae  cla- 
vibus  subiicientes,  quibus  rebus  Dei  sanctissimum  numen  a 
nobis  violatum  esset,  iisdem  etiam  eius  iram  placare,  et  pec- 
catorum  veniam  ab  eo  impetrare  conaremur.  Sed  idem  etiam 
alio  argumento  confirmari  potest.  Etenim  poenitentia  est  ve- 
luti  quaedam  delictorum  compensatio,  ab  eius  voluntate  pro- 
fccta,  qui  deliquit,  ac  Dei  arbitrio,  in  quem  peccatum  com- 


cf.  Aug.  ep.  2G5.  serm.  351.  c.  3.   a)  aerm.  1.  de  poenitentia. 

missum  est,  constituta.  Quare  et  voluntas  compensandi  re- 
quiritur,  in  quo  maxime  contritio  versatur,  et  poenitens  sa- 
cerdotis  iudicio ,  ut  qui  Dei  personam  gerit ,  se  subiiciat 
necesse  est,  ut  pro  scelerum  magnitudine  poenam  constituere 
in  eum  possit;  ex  quo  tum  confessionis ,  tum  satisfactionis  ra- 
tio  et  necessitas  perspicitur. 

XXIII.  Quid  in  hac  materia  proprie  sit  contritio. 
Quoniam  vero  harum  partium  vim  et  naturam  tradere  fide- 
libus  oportet:  prius  incipiendum  est  a  contritione,  eaque  dili- 
genter  explicanda;  neque  enim  ad  ullum  temporis  punctum, 
quum  in  memoriam  praeterita  peccata  redeunt,  vel  quum  ali- 
quid  offendimus,  contritione  aniraus  debet  vacare.  Hanc  Pa- 
tres  in  concilio  Tridentino ')  ita  definiunt:  „Contritio  est  animi 
dolor  ac  detestatio  de  peccato  commisso  cum  proposito  non 
peccandi  de  cetero."  Et  paulo  post  de  contritionis  motu 
subiicitur:  „Ita  demum  praeparat  ad  remissionem  peccatorum, 
si  cum  fiducia  divinae  misericordiae  et  voto  praestandi  reliqua 
coniunctus  sit,  quae  ad  rite  suscipiendum  hoc  sacramontum 
requiruntur."  Ex  hac  itaque  definitione  intelligent  fideles, 
contritionis  vim  in  eo  tantum  positam  non  esse,  ut  quis  pec- 
care  desinat,  aut  propositum  ei  sit,  novum  vitae  genus  insti- 
tuere,  aut  ipsum  iam  instituat:  sed  in  primis  male  actae  vitae 
odium  et  expiationem  suscipiendam  esse.  Id  vero  maxirne'  con- 
firmant  illi  sanctorum  Patrum  clamores,  quos  in  sacris  literis 
frequenter  profusos  esse  legimus.  „Laboravi,a  inquit  David2), 
„in  gemitu  meo;  lavabo  per  singulas  noctes  lectum  meum,"  et: 
„Exaudivit  Dominus  vocem  fletus  mei;"  et  rursus  alius 3) :  „Re- 
cogitabo  tibi  omnes  annos  meos  in  amaritudine  animae  meae.tt 
Quas  certe  et  alias  huiusmodi  voces  vehemens  quoddam  ante- 
actae  vitae  odium  et  peccatorum  detestatio  expressit. 
XXIV.  Cur  contritio  dolor  a  patribus  concilii  nominata  sit. 
Quod  autem  contritio  dolore  definita  est,  monendi  sunt 
fideles,  ne  arbitrentur,  eum  dolorem  corporis  sensu  percipi. 
Contritio  enim  est  voluntatis  actio.  Et  sanctus  Augustinus4) 
testatur,  dolorem  poenitentiae  comitem  esse,  non  poenitentiam. 
Verum  peccati  detestationem  et  odium  doloris  vocabulo  Patres 
significarunt;  tum  quia  sacrae  literae  ita  utuntur,  ait  enim 
David5):  „Quamdiu  ponam  consilia  in  anima  mea,  dolorem  in 
corde  meo  per  diem?"  tum  quia  dolor  in  inferiori  animae  parte, 
quae  vim  concupiscendi  habet,  ex  ipsa  contritione  oritur,  ut 


')  Sess.  14.  de  poen.  c.  4,  »)  Ps.  6,  7.  9.  a)  Is.  38,  15.  «)  Serm.  351.  o.  1. 
*>  Pa.  12,  2. 

non  incommode  contritio  dolore  definita  fuerit,  quod*  dolorem 
efficiat,  ad  eumque  declarandum  poenitentes  vestem  etiam  mu- 
tare  soliti  sint.  De  quo  Dominus  apud  sanctum  Matthaeum ') 
inquit:  „Vae  tibi  Corozain !  vae  tibi  Bethsaida!  quia  si  in 
Tyro  et  Sidone  factae  essent  virtutes,  quae  factae  sunt  in 
vobis,  olim  in  cilicio  et  cinere  poenitentiam  egissent." 

XXV.  Quare  peccati  detestatio  vulgo  a  theologis  contritio  ap- 

pelletur. 

Kecte  autem  contritionis  nomen  peccati  detestationi,  de 
qua  loquimur,  ad  significandam  vim  doloris  impositum  est;  ducta 
similitudine  a  rebus  corporeis,  quae  minutatim  saxo  aut  duriore 
aliqua  materia  confringuntur,  ut  eo1  vocabulo  declararetur,  corda 
nostra,  quae  superbia  obduruerunt,  poenitentiae  vi  contundi  atque 
conteri.  Quare  nullus  alius  dolor  vel  ex  parentum  et  filiorum 
obitu,  vel  cuiusvis  alterius  calamitatis  causa  susceptus,  hoc  no 
mine  appellatur,  sed  illius  tantum  doloris  proprium  est  nomen, 
quo  ex  amissa  Dei  gratia  atque  innocentia  afficimur. 

XXVI.  Quibus  praeterea  vocabidis  eadem  peccati  detestatio  de- 

clarari  soleat. 

Verum  aliis  quoque  vocabulis  eadem  res  declarari  solet; 
nam  et  contritio  cordis  dicitur,  quia  cordis  nomen  frequenter 
sacrae  literae  pro  voluntate  usurpant.2)  Ut  enim  a  corde  motio- 
num  corporis  principium  sumitur:  ita  voluntas  reliquas  omnes 
animae  vires  moderatur  ac  regit.  Vocatur  etiam  a  sanctis 
Patribus  cordis  compunctio ,  qui  libros  de  contritione  con- 
scriptos  de  compunctione  cordis  inscribere  maluerunt.  Etenim 
quemadmodum  ferro  tumida  ulcera  secantur,  ut  inclusum  virus 
possit  erumpere:  ita  corda  quasi  scalpello  contritionis  adhi- 
bito  inciduntur,  ut  peccati  mortiferum  virus  queant  eiicere; 
quare  et  scissio  cordis  a  Ioele3)  Propheta  appellata  est:  „Con- 
vertimini,"  inquit,  „ad  me  in  toto  corde  vestro,  in  ieiunio  et 
in  fletu  et  in  planctu;  et  scindite  corda  vestra." 

XXV II.  Cur  dolor  de  peccatis,  yocabulo  contritionis  inclusus, 

maximus  et  vehementissimus  esse  debeat. 

Summum  vero  et  maximum  dolorem  ex  peccatis,  quae 
commissa  sunt,  suscipiendum  esse,  ita  ut  nullus  maior  excogi- 
tari  possit ,  facile  erit  hisce  rationibus  demonstrare.  Nam 
quum  perfecta  contritio  sit  caritatis  actio,  quae  ab  eo  timore, 
qui  filiorum  est,  proficiscitur :  patet  eundem  caritatis  et  con- 
tritionis  modum  statuendum  esse.  At  quoniam  caritas,  qua 
Deum  diligimus,  perfectissimus  est  amor:  hinc  fit,  ut  contritio 


')  Mat.  11,  21.   *)  Iob  1,  5.  Ps.  4,  3.  Mat.  5,  28.       Ioel  2,  12.  13. 

vehementissimum  animi  dolorem  coniunctum  habeat.  Ut  enim 
maxime  diligendus  est  Deus,  ita  quae  nos  a  Deo  alienant,  ma- 
xime  detestari  debemus.  In  quo  etiam  illud  observandum  est, 
sodem  loquendi  genere  caritatis  et  contritionis  magnitudinem 
in  sacris  literis  significari.  De  caritate  dictum  est ;) :  „  Diliges 
Dominum  Deum  tuum  ex  toto  corde  tuo."  Rursus,  quod  ad 
contritionem  attinet,  clamat  Dominus  per  Prophetam2):  „Con- 
vertimini  in  toto  corde  vestro."  Praeterea  si,  uti  Deus  sum- 
mum  bonum  est  inter  omnia,  quae  diligenda  sunt,  ita  etiam 
peccatum  summum  est  malum  inter  omnia,  quae  odisse  homi- 
nes  debent:  illud  sequitur,  ut  quam  ob  causam  Deum  summe 
diligendum  esse  confitemur,  -ob  eandem  rursus  peccati  sum- 
mum  odium  nos  capiat  necesse  sit.  Omnibus  vero  rebus  Dei 
amorem  anteponendum  esse,  ita  ut  ne  vitae  quidem  conser- 
vandae  causa  peccare  liceat,  aperte  nos  docent  illa  Domini 
verba3):  „Qui  amat  patrem  aut  matrem  plus  quam  me,  non 
est  me  dignus;"  et4):  „Qui  voluerit  animam  suam  salvam  fa- 
cere,  perdet  eam."  Sed  illud  etiam  animadvertendum  est,  ut, 
quemadmodum  sancto  Bernardo5)  teste  nullus  finis  et  modus 
caritati  praescribitur,  (modus  enim,  inquit  ille,  diligendi  Deum, 
est  ipsum  diligere  sine  modo):  ita  peccati  detestationi  nullus 
modus  definiatur.  Sit  praeterea  non  solum  maxima,  sed  vehemen- 
tissima  atque  adeo  perfecta,  omnemque  ignaviam  et  socordiam 
excludat.  Etenim  in  Deuteronomio 6)  scriptum  est:  „Quum 
quaesieris  Dominum  Deum  tuum,  invenies  eum;  si  tamen  toto 
corde  quaesieris,  et  tota  tribulatione  animae  tuae;"  et  apud 
Ieremiam7):  „Quaeretis  me,  et  invenietis,  quum  quaesieritis  me 
in  toto  corde  vestro;  et  inveniar  a  vobis,  ait  Dominus." 

XXVIII.  Contritio  vera  esse  non  desinit,  etiamsi  sensibilis  dolor 
de  peccatis  non  fuerit  absolutus, 

Quamquam  si  id  minus  consequi  nobis  liceat,  ut  perfecta 
sit,  vera  tamen  et  efficax  contritio  esse  potest.  Saepe  enim 
usu  venit,  ut,  quae  sensibus  subiecta  sunt,  magis  quam  spiri- 
tualia  nos  afficiant.  Quare  nonnulli  interdum  maiorem  ex 
filiorum  obitu,  quam  ex  peccati  turpitudine  doloris  sensum  ca- 
piunt.  Idem  etiam  iudicium  faciendum  est,  si  lacrymae  dolo- 
ris  acerbitatem  non  consequantur ;  quae  tamen  in  poenitentia 
summopere  optandae  et  commendandae  sunt.  Praeclara  est 
enim  ea  de  re  S.  Augustini8)  sententia.  „Non  sunt,"  inquit, 
„in  te  Christianae  caritatis  viscera,  si  luges  corpus,  a  quo 


»)  Deut.  6,  5.  »)  Ioel  2,  12.  :()  Mat.  10,  37.  «)  id.  16,  25.  »)  lib.  de  dilig.  Deo 
c.  1.    u)  Deut.  4,  29.    ')  Ier.  29,  13.  14.   »)  serrn.  65  o.  6. 

recessit  anima,  animam  vero,  a  qua  recessit  Deus,  non  lu- 
ges."  Atque  huc  spectant  illa  Salvatoris  nostri  verba,  quae 
supra  allata  sunt1):  „Vae  tibi  Carozain,  vae  tibi  Bethsaida! 
quia  si  in  Tyro  et  Sidone  factae  essent  virtutes,  quae  factae 
sunt  in  vobis,  olim  in  cinere  et  cilicio  poenitentiam  egissent." 
Tametsi  ad  eam  rem  comprobandam  satis  esse  debent  claris- 
sima  Ninivitarum ,  Davidis,  Peccatricis,  Apostolorum  princi- 
pis,  exempla,  qui  omnes  plurimis  lacrymis  Dei  misericordiam 
implorantes  peccatorum  veniam  impetraruut. 
XXIX.  Peccata  capitalia  singillatim  in  contritione  detestanda  sunt. 

Maxime  autem  hortandi  et  monendi  sunt  fideles,  ut  ad 
singula  mortalia  crimina  proprium  contritionis  dolorem  adhi- 
bere  studeant.  Ita  enim  Ezechias 2)  contritionem  describit, 
quum  ait:  „Recogitabo  tibi  omnes  annos  meos  in  amaritudine 
animae  meae."  Etenim  recogitare  omnes  annos,  est  singillatim 
peccata  excutere,  ut  ea  ex  animo  doleamus.  Sed  apud  Eze- 
chielem3)  quoque  scriptum  legimus:  „Si  impius  egerit  poeniteii- 
tiam  ab  omnibus  peccatis  suis,  vita  vivet. "  Atque  in  hanc  senten- 
tiam  sanctus  Augustinus  inquit4):  „Consideret  peccator  qualita- 
tem  criminis  in  loco,  in  tempore,  in  varietate,  in  persona." 
XXX.  Sufficit  universe  quandoque  peccata  sua  detestari. 
Neque  tamen  hac  in  re  desperent  fideles  de  summa  Dei 
bonitate  et  clementia;  is  enim,  quum  nostrae  salutis  cupidis- 
sinius  sit,  nullam  moram  ad  tribuendam  nobis  veniam  inter- 
ponit ,  sed  peccatorem  paterna  caritate  complectitur ,  simul 
atque  ille  se  collegerit,  et  universe  peccata  sua  detestatus, 
quae  deinde  alio  tempore,  si  facultas  erit,  singula  in  memo- 
riam  reducere  ac  detestari  in  animo  habeat,  ad  Dominum  se 
converterit.  Ita  enim  nos  per  Prophetam  iubet  sperare,  quum 
inquit5):  „Impietas  impii  non  nocebit  ei,  in  quacunque  die 
conversus  fuerit  ab  impietate  sua." 
XXXI.  Quae  ad  veram  contritionem  sint  inprimis  necessaria. 
Ex  his  igitur  colligi  poterunt  quae  ad  veram  contritionem 
maxime  sunt  necessaria;  de  quibus  fideiem  populum  accurate 
oportebit  docere,  ut  quisque  intelligat,  qua  ratione  comparare 
eam  possit,  regulamque  habeat,  qua  diiudicet,  quantum  absit 
ab  eius  virtutis  perfectione.  Primum  enim  necesse  est,  pec- 
cata  omnia,  quae  admisimus,  odisse  et  dolere,  ne,  si  quaedam 
tantum  doleamus,  ficta  et  simulata,  neque  salutaris  poenitentia 
a  nobis  suscipiatur.    Nam  ut  a  S.  Iacobo6)  Apostolo  dictum 


»)  Mat.  11,  21.  2)  Ig.  38,  15.  «)  Ez.  18,  21.  «)  lib.  de  vera  et  falsa  poenitent. 
e.  14.   6)  Ez.  33,  12.   «)  Iao.  2,  10. 

est:  „Quicunque  totam  legem  servaverit,  offendit  autem  in 
uno:  factus  est  omnium  reus."  Alterum  est,  ut  ipsa  contritio 
confitendi  et  satisfaciendi  voluntatem  coniunctam  habeat;  de 
quibus  postea  suo  loco  agetur.  Tertium  est,  ut  poenitens  vi- 
tae  emendandae  certam  et  stabilem  cogitationem  suscipiat. 
Hoc  vero  Propheta  aperte  his  verbis  nos  docuit1):  „Si  im- 
pius  egerit  poenitentiam  ab  omnibus  peccatis  suis,  quae  ope- 
ratus  est,  et  custodierit  omnia  praecepta  mea,  et  fecerit  iu- 
dicium  et  iustitiam:  vita  vivet,  et  non  morietur;  omnium 
iniquitatum  eius,  quas  operatus  est,  non  recordabor;"  et  paulo 
posta):  „Quum  averterit  se  impius  ab  impietate  sua,  quam 
operatus  est,  et  fecerit  iudicium  et  iustitiam;  ipse  animam 
suam.  vivificabit;"  ac  paucis  interiectis 3) :  „Convertimini,"  in- 
quit,  „et  agite  poenitentiam  ab  omnibus  iniquitatibus  vestris, 
et  non  erit  vobis  in  ruinam  iniquitas;  proiicite  a  vobis  omnes 
praevaricationes  vestras,  in  quibus  praevaricati  estis,  et  facite 
vobis  cor  novum  et  spiritum  novum."  Idem  etiam  Christus 
Dominus  mulieri,  quae  in  adulterio  deprehensa  est,  praescri- 
psit;  „Vade,"  inquit4),  „et  iam  amplius  noli  peccare."  Item 
paralytico  illi,  quem  ad  probaticam  piscinam  curaverat,  „Ecce," 
ait5),  „sanus  factus  es;  iam  noli  peccare." 

XXXII.  Dolorem  praeteritae  culpae,  et  cavendae  in  posterum 
propositum  contritioni  necessarium  esse  ostenditur. 

Sed  natura  quoque  ipsa  et  ratio  plane  ostendunt,  duo  illa 
ad  contritionem  esse  in  primis  necessaria;  dolorem  scilicet 
peccati  admissi,  et  propositum  cautionemque ,  ne  quid  huius- 
modi  in .  posterum  committatur.  Nam  qui  amico  reconciliari 
velit,  quem  iniuria  aliqua  affecerit,  et  doleat  oportet,  quod  in 
eum  iniuriosus  et  contumeliosus  fuerit,  et  diligenter  reliquo 
tempore  provideat,  ne  qua  in  re  amicitiam  Jaesisse  videatur; 
quae  duo  obedientiam  adiunctam  habeant  necesse  est.  Homi- 
nem  enim  legi,  sive  naturali  et  divinae,  sive  humanae,  quibus 
subiectus  est,  parere  convenit.  Quare  si  quid  poenitens  alteri 
per  vim  aut  per  fraudem  abstulit,  restituat  oportet;  itemque 
alicuius  aut  commodi  aut  officii  compensatione  illi  satisfaciat, 
cuius  dignitatcm  aut  vitam  dicto  factove  violavit.  Tritum  enim 
est  omnium  sermone,  quod  apud  S.  Augustinum6)  legimus: 
»Non  remittitur  peccatum,  nisi  restituatur  ablatum." 
XXXIII.  Indulgendum  est  aliis,  si  nobis  volumus  indulgeri. 
Neque  vero  inter  cetera,  quae  ad  contritionem  maxime 
pertinent,  minus  diligenter  et  necessario  curandum  est,  ut, 


>)  Ez.  18.  21.  22.    »)  v.  27.    ')  v.  30,  31.    *)  Io.  8,  11.    «)  Io.  f>,  14.  •)  ep.  153.  c.  6, 

quidquid  iniuriarum  ab  altero  acceperis,  id  totum  remittatur 
ac  condonetur.  Ita  enim  Dominus  et  Salvator  noster  monet 
atque  denunciat1):  „Si  dimiseritis  hominibus  peccata  eorum, 
dimittet  et  vobis  Pater  vester  coelestis  delicta  vestra;  si  au- 
tem  non  dimiseritis  hominibus,  nec  Pater  vester  dimittet  vo- 
bis  peccata  vestra."  Haec  sunt,  quae  fidelibus  in  contritione 
observanda  sunt.  Cetera,  quae  ad  hanc  rem  colligi  a  pasto- 
ribus  facile  poterunt,  efficient  quidem,  ut  in  suo  genere  con- 
tritio  sit  magis  perfecta  et  absoluta;  verum  adeo  necessaria 
existimanda  non  sunt,  ut  sine  his  verae  et  salutaris  poeniten- 
tiae  ratio  constare  non  possit. 

XXXIV.  Quae  sit  propria  contritionis  vis  et  utilitas. 

Sed  quoniam  non  satis  esse  pastoribus  debet,  si  doceant, 
quae  ad  salutem  videntur  pertinere,  nisi  etiam  omni  cura  et 
industria  laborent,  ut  fideles  ad  eam  ipsam  rationem,  quae 
illis  praescripta  est,  vitam  actionesque  suas  dirigant:  vehe- 
menter  proderit,  contritionis  vim  et  utilitatem  saepius  propo- 
nere.  Nam  quum  pleraque  alia  pietatis  studia,  veluti  benefi- 
centia  in  pauperes,  ieiunia,  preces  et  alia  id  genus  sancta  et 
honesta  opera,  hominum  culpa,  a  quibus  proficiscuntur,  a  Deo 
interdum  repudientur:  ipsa  certe  contritio  nunquam  illi  grata 
et  accepta  esse  non  potest.  Nam  inquit  Propheta2):  „Cor  con- 
tritum  et  humiliatum,  Deus,  non  despicies. "  Quin  etiam  statim, 
ut  eam  mentibus  nostris  concepimus,  peccatorum  remissionem 
nobis  a  Deo  tribui,  alio  loco  eiusdem  Prophetae  verba  illa  de- 
clarant3):  „Dixi,  confitebor  adversum  me  iniustitiam  meam 
Domino;  et  tu  remisisti  impietatem  peccati  mei."  Atque  eius 
rei  figuram  in  „decem  leprosis"4)  animadvertimus ,  qui  a  Sal- 
vatore  nostro  ad  sacerdotes  missi,  antequam  ad  illos  pervenirent, 
a  lepra  liberati  sunt.  Ex  quo  licet  cognoscere,  verae  contri- 
tionis,  de  qua  supra  dictum  est,  eam  vim  esse,  ut  illius  bene- 
ficio  omnium  delictorum  veniam  statim  a  Domino  impetremus. 
XXX  V.  Qua  ratione  ad  perfectionem  contritionis  veniatur. 

Plurimum  etiam  valebit  ad  fidelium  mentes  excitandas, 
si  pastores  rationem  aliquam  tradiderint,  qua  se  quisque  ad 
contritionem  exercere  possit.  Monere  autem  oportet,  ut  omnes 
conscientiam  suam  frequenter  excutientes  videant,  num  quae 
a  Deo  sive  ecclesiasticis  sanctionibus  praecepta  sunt,  servave- 
rint.  Quod  si  quis  alicuius  sceleris  reum  se  esse  cognoverit, 
statim  se  ipsum  accuset,  supplexque  a  Domino  veniam  expo- 
scat,  et  spatium  tum  confitendi,  tum  satisfaciendi  sibi  dari 

*)  Mat.  G,  14.  15.  Maro.  11,  26.    a)  Ps.  80,  19.    »)  Ps.  31,  5.    «)  Luc.  17,  14. 

postulet,  inprimisque  divinae  gratiae  praesidio  se  adiuvari  pe- 
tat,  ne  in  posterura  eadem  illa  peccata  admittat,  quae  admi- 
sisse  vehementer  poenitet.  Curandum  erit  praeterea  pastorir 
bus,  ut  in  peccata  summum  fidelium  odium  concitetur,  tum  quia 
summa  est  illorum  foeditas  et  turpitudo,  tum  quia  gravissima 
damna  et  calamitates  nobis  afferunt.  Nam  Dei  benevolentiam, 
a  quo  maxima  bona  accepimus,  longeque  maiora  exspectare 
et  consequi  licebat,  a  nobis  abalienat,  et  summorum  dolorum 
cruciatibus  perpetuo  afficiendos  sempiternae  morti  nos  addicit. 
Hactenus  de  contritione;  nunc  ad  confessionem ,  quae  est  al- 
tera  poenitentiae  pars,  veniamus. 

XXXVI.  Quae  sit  confessionis  praestantia,  quamque  fuerit  ad 
Christianorum  salutem  necessaria  eius  institutio. 

Quantum  vero  curae  et  diligentiae  in  ea  explicanda  po- 
nere  pastores  debeant:  ex  eo  facile  intelligent,  quod  omnibus 
fere  piis  persuasum  est,  quidquid  hoc  tempore  sanctitatis,  pie- 
tatis  et  religionis  in  ecclesia  summo  Dei  beneficio  conserva- 
tum  est,  id  magna  ex  parte  confessioni  tribuendum  esse,  ut 
nulli  mirandum  sit,  humani  generis  hostem,  quum  fidem  ca- 
tholicam  funditus  evertere  cogitat,  per  ministros  impietatis 
suae  et  satellites  hanc  veluti  Christianae  virtutis  arcem  totis 
viribus  oppugnare  conatum  esse.  Primum  itaque  docendum 
est,  confessionis  institutionem  nobis  summopere  utilem  atque 
adeo  necessariam  fuisse.  Ut  enim  hoc  concedamus,  contri- 
tione  peccata  deleri:  quis  ignorat,  illam  adeo  vehementem, 
acrem  et  incensam  esse  oportere,  ut  doloris  acerbitas  cum  sce- 
lerum  magnitudine  aequari  conferrique  possit?  At  quoniam 
pauci  admodum  ad  hunc  gradum  pervenirent,  fiebat  etiam,  ut 
a  paucissimis  hac  via  peccatorum  venia  speranda  esset.  Quare 
necesse  fuit,  ut  clementissimus  Dominus  faciliori  ratione  com- 
muni  hominum  saluti  consuleret;  quod  quidem  admirabiii  con- 
silio  effecit,  quum  claves  regni  coelestis  ecclesiae  tradidit. 

XXXVII.  Confessio  contritionem  perficit. 
Etenim  ex  fidei  catholicae  doctrina  omnibus  credendum 
et  constanter  affirmandura  est;  si  quis  ita  animo  affectus  sit, 
ut  peccata  admissa  doleat,  simulqne  in  posterum  non  peccare 
constituat,  etsi  eiusmodi  dolore  non  afficiatur,  qui  ad  impe- 
trandam  veniam  satis  esse  possit,  ei  tamen,  quum  peccata  sa- 
cerdoti  rite  confessus  fuerit,  vi  clavium  scelera  omnia  re- 
mitti  ac  condonari,  ut  merito  a  sanctissimis  viris,  Patribus 
nostris,  celebratum  sit,  ecclesiae  clavibus  aditum  in  coelum 
aperiri.  De  quo  nemini  dubitai  e  fas  est,  quum  a  concilio  Flo- 

rentino1)  decretum  legamus,  poerritentiae  effectum  esse  abso- 
lutionem  a  peccatis.  Verum  ex  eo  praeterea  licet  cognoscere, 
quantam  afferat  confessio  utilitatem,  quod  iis,  quorum  est  cor- 
rupta  vitae  consuetudo,  nihil  tam  prodesse  ad  mores  emen- 
dandos  experimur,  quam  si  interdum  occultas  animi  sui  cogi- 
tationes,  facta  dictaque  omnia  prudenti  et  fideli  amico  pate- 
faciant,  qui  eos  opera  et  consilio  iuvare  possit.  Quare  ad 
eandem  rationem  maxime  salutare  existimandum  est  iis,  qui 
scelerum  conscientia  agitantur,  ut  sacerdoti,  tanquam  Christi 
Domini  vicario,  cui  perpetui  silentii  severissima  lex  proposita 
est,  animae  suae  morbos  et  vulnera  aperiant;  statim  enim  pa- 
rata  sibi  medicamenta  invenient,  quae  non  solum  praesentis 
aegritudinis  sanandae,  verum  ita  praeparandae  animae  coelestem 
quandam  vim  habeant,  ut  deinceps  facile  futurum  non  sit,  in 
eiusmodi  morbi  et  vitii  genus  recidere.  Neque  vero  illa  confes- 
sionis  utilitas  praetermittenda,  quae  ad  vitae  societatem  et  con- 
iunctionem  magnopere  pertinet.  Constat  enim,  si  sacramentalem 
confessionem  e  Christiana  disciplina  exemeris,  plena  omnia  oc- 
cultis  et  nefandis  sceleribus  futura  esse,  quae  postea,  et  alia 
etiam  multo  graviora,  homines,  peccati  consuetudine  depravati, 
palam  committere  non  verebuntur.  Etenim  confitendi  vere- 
cundia  delinquendi  cupiditati  et  licentiae  tanquam  frenos  iniicit^ 
et  improbitatem  coercet.  Sed  iam  confessionis  utilitate  expo- 
Bita,  quae  sit  eius  natura  et  vis,  pastoribus  tradendum  erit. 
XXXVIII  Confessionis  sacramentalis  descriptio  et  natura. 
Eam  igitur  definiunt  esse  peccatorum  accusationem ,  quae 
ad  sacramenti  genus  pertinent,  eo  susceptam,  ut  virtute  cla- 
vium  veniam  impetremus.  Recte  autem  accusatio  dicitur,  quod 
peccata  ita  commemoranda  non  sunt,  quasi  scelera  nostra 
ostentemus,  ut  ii  faciunt,  qui  laetantur,  quum  malefecerint ; 
aut  omnino  enarranda,  ut  rem  aliquam  gestam  otiosis  auditori- 
bus  delectandi  causa  exponamus.  Verum  accusatorio  animo 
ita  enumeranda  sunt,  ut  ea  etiam  in  nobis  vindicare  cupiamus. 
Veniae  autem  impetrandae  causa  peccata  confitemur,  quoniam 
hoc  iudicium  longe  dissimile  est  forensibus  capitalium  rerum 
quaestionibus,  in  quibus  confessioni  poena  et  supplicium,  non 
culpae  liberatio  et  errati  venia  constituta  est.  In  eandem  fere 
sententiam,  quamvis  aliis  verbis,  sanctissimi  Patres  videntur 
confessionem  definivisse;  veluti  quum  S.  Augustinus  inquit 2) : 
„Confessio  est,  per  quam  morbus  latens  spe  veniae  aperitur;" 
et  S.  Gregorius8):    „Confessio  est  peccatorum  detestatio;" 

')  in  decreto  Eugenii  IV.   »)  cf.  Aug.  serm.  29.  o.  5.   *>)  cf.  Greg.  hom.  40.  in 

quarum  utraque,  quod  in  superiori  definitione  continetur,  fa- 
cile  ad  eam  referri  poterit. 

XXXIX.  Qua  ex  causa,  et  quando  instituta  sit  a  Christo  confessio. 

Sed  iam,  quod  omnium  maximi  faciendum  est,  docebunt 
parochi,  ac  sine  ulla  dubitatione  fidelibus  tradent,  hoc  sacra- 
mentum  a  Christo  Domino,  qui  bene  omnia  et  unius  salutis 
nostrae  causa  fecit,  ob  eius  summam  bonitatem  et  misericor- 
diam  institutum  esse.  Apostolis  enim  post  resurrectionem 
unum  in  locum  congregatis  insufflavit,  dicens1):  „Accipite  Spi- 
ritum  sanctum;  quorum  remiseritis  peccata,  remittuntur  eis,  et 
quorum  retinueritis,  retenta  sunt." 

XL.  Ex  quibus  aliis  Scripturae  locis  confessionem  a  Christo  in- 
stitutam  esse  colligatur. 

Atque  idem  significare  visus  est  Dominus,  quum  Apostolis 
id  negotii  dedit2),  ut  Lazarum,  a  mortuis  excitatum,  a  vin- 
culis  solverent,  quibus  constrictus  erat.  Nam  S.  Augustinus 
eum  locum  ita  explanat3):  „Ipsi,"  inquit,  „sacerdotes  plus  iam 
possunt  proficere,  plus  confitentibus  parcere,  quibus  crimen  re- 
mittunt.  Dominus  scilicet  per  ipsos  Apostolos  Lazarum,  quem 
iam  suscitaverat,  obtulit  discipulis  solvendum,  ostendens,  pote- 
statem  solvendi  esse  concessam  sacerdotibus. "  Quo  etiam  per- 
tinet,  quod  iis,  qui  a  lepra  in  itinere  curati  sunt,  praeceperat4),  ut 
„sacerdotibus  se  ostenderent,"  illorumque  iudicium  subirent. 

XLI.  Quo  modo  ex  verbis  Domini  necessario  confessio  sacerdoti 
facienda  colligatur,  et  quod  sint  iudices  Apostolorum  successores. 

Cum  igitur  Dominus  potestatem  remittendi  et  retinendi 
peccata  sacerdotibus  tribuerit:  perspicuum  est,  ipsos  etiam  ea 
de  re  iudices  constitutos  fuisse.  At  quoniam,  ut  S.  Tridentina 
synodus5)  sapienter  admonuit,  de  qualibet  re  verum  iudicium 
fieri,  atque  in  repetendis  criminum  poenis  iustitiae  modus  te- 
neri  non  potest,  nisi  plane  cognita  et  perspecta  causa  fuerit:  ex 
eo  sequitur,  ut  poenitentium  confessione  singillatim  peccata 
omnia  sacerdotibus  patefacienda  sint.  Haec  igitur  pastores  do- 
cebunt,  quae  a  S.  Tridentina  synodo  decreta,  ac  perpetuo  a 
catholica  ecclesia  tradita  sunt.  Si  enim  sanctissimos  Patres  at- 
tente  legimus,  nusquam  non  apertissima  testimonia  occurrent, 
quibus  confirmetur,  hoc  sacramentum  a  Christo  Domino  insti- 
tutum  esse,  et  confessionis  sacramentalis  legem,  quam  illi  exo- 
mologesin  et  exagoreusin  graeco  vocabulo  appellant,  tanquam 
evangelicam  accipiendam  esse.    Quod  si  etiam  veteris  Testa- 


')  Io.  20,  22.  23.  >)  Io.  11,  44.  3)  Lib.  de  vera  et  falsa  poenitent.  e.  10.  *)  Luc 

menti  figuras  exquirimus,  sine  dubio  ad  peccatorum  confessio- 
nem  videntur  pertinere  varia  illa  sacrificiorum  genera,  quae  ad 
expianda  diversi  generis  peccata  a  sacerdotibus  fiebant. 

XLII.  Quo  fructu  ad  sacramentalem  confessionem  ecclesia  certas 
quasclam  caeremonias  adiunxerit. 

Sed  quemadmodum ,  confessionem  a  Domino  Salvatore  in- 
stitutam  esse,  fideles  docendi  sunt,  ita  etiam  monere  eos  opor- 
tet,  quosdam  ritus  et  solemnes  caeremonias  ecclesiae  auctori- 
tate  additas  esse;  quae  etsi  ad  sacramenti  rationem  non  spectant, 
eius  tamen  dignitatem  magis  ante  oculos  ponunt,  et  confiten- 
tium  animos  pietate  accensos  ad  Dei  gratiam  facilius  conse- 
quendam  praeparant.  Quum  enim  aperto  capite  ad  pedes 
sacerdotis  abiecti,  demisso  in  terram  vultu,  suppliees  manus 
tendentes,  aliaque  huiusmodi  Christianae  humilitatis  signa  dantes, 
quae  ad  sacramenti  rationem  necessaria  non  sunt,  peccata  con- 
6temur:  ex  his  perspicue  intelligimus,  tum  in  sacramento  coe- 
lestem  vim  agnoscendam,  tum  a  nobis  divinam  misericordiam 
summo  studio  requirendam  atque  efflagitandam  esse. 

XLIII.  Salutem  citra  confessionem  recuperare  non  possunt,  qui 
peccatis  sunt  obnoxii  capitalibus. 
Iam  vero  nemo  existimet  confessionem  a  Domino  quidem 
institutam,  sed  ita  tamen,  ut  eius  usum  necessarium  esse  non 
edixerit.  Etenim  sic  statuant  fideles,  oportere  eum,  qui  mor- 
tali  scelere  premitur,  confessionis  sacramento  ad  spiritualem 
vitam  revocandum  esse;  quod  quidem  pulcherrima  translatione 
a  Domino  aperte  significatum  videmus,  quum  huius  sacramenti 
administrandi  potestatem  clavem  regni  coelorum  appellavit.  Ut 
enim  locum  aliquem  ingredi  nemo  potest,  sine  eius  opera,  cui 
claves  commissae  sunt:  sic  intelligimus,  neminem  in  coelum 
admitti,  nisi  fores  a  sacerdotibus,  quorum  fidei  claves  Domi- 
nus  tradidit,  aperiantur.  Aliter  enim  nullus  plane  clavium  usus 
in  ecclesia  esse  videbitur,  ac  frustra  is,  cui  clavium  potestas 
data  est,  quempiam  coeli  aditu  prohibebit,  si  tamen  alia  via 
introitus  patere  queat.  Hoc  vero  praeclare  a  S.  Augustino l) 
cognitum  est,  quum  inquit:  „Nemo  sibi  dicat,  —  occulte  ago 
apud  Dominum  poenitentiam;  novit  Deus,  qui  mihi  ignoscat, 
quid  in  corde  ago.  Ergo  sine  causa  dictum:  Quae  soJveritis 
in  terra,  soluta  erunt  in  coelo?  ergo  sine  causa  claves  datae 
sunt  ecclesiae  Dei?"  Atque  in  eandem  sententiam  S.  Ambro- 
sius2)  iu  libro  de  poenitentia  scriptum  reliquit,  quum  Nova- 
tianorum  haeresim  convelleret,  qui  soli  Domino  potestatem 

remittendi  peccata  reservandam  asserebant:  „Ecquis  Deum," 
inquit,  „magis  veneratur;  quine  mandatis  illius  obtemperat,  an 
qui  resistit?  Deus  nobis  iussit,  eius  ministris  obtemperare ; 
quibus  quum  pareamus,  honorem  soli  Deo  deferimus." 

XLIV.  Quo  aetatis  et  anni  tempore  confitendum  sit. 
Sed  cum  minime  dubitari  possit,  confessionis  legem  ib 
ipso  Domino  latam  et  constitutam  esse:  sequitur,  ut  videndura 
sit,  quinam,  quo  aetatis  et  anni  tempore,  ei  parere  debeant. 
Primum  itaque  ex  concilii  Lateranensis  canone,  cuius  initium 
est'):  „Omnis  utriusque  sexus,"  perspicitur,  neminem  confes- 
sionis  lege  adstrictum  esse  ante  eam  aetatem,  qua  rationis 
usum  habere  potest.  Neque  tamen  ea  aetas  certo  aliquo  an- 
norum  numero  definita  est,  sed  illud  universe  statuendum  vi- 
detur:  ab  eo  tempore  confessionem  puero  indictam  esse,  quum 
inter  bonum  et  malum  discernendi  vim  habet,  in  eiusque  men- 
tem  dolus  cadere  potest.  Nam  quum  ad  id  vitae  tempus  quis- 
que  pervenerit,  in  quo  de  salute  aeterna  deliberandum  est,  tum 
primum  sacerdoti  peccata  confiteri  debet,  quum  aliter  salutem 
sperare  nemini  liceat,  qui  scelerum  conscientia  premitur.  Quo 
vero  potissimum  tempore  confiteri  oporteat,  eo  canone,  de  quo 
antea  diximus,  sancta  ecclesia  decrevit;  iubet  enim  semel 
saltem  quotannis  fideles  omnes  peccata  sua  confiteri. 

XLV.  Quoties  Christiani  hoc  beneficio  uti  debeant. 
Verum  si,  quid  salutis  nostrae  ratio  postulet,  considere- 
mus,  profecto,  quoties  vel  mortis  periculum  imminet,  vel  ali- 
quam  rem  tractare  aggredimur,  cuius  tractatio  homini  peccatis 
contaminato  non  conveniat,  veluti  quum  sacramenta  admini- 
stramus,  aut  percipimus:  toties  confessio  praetermittenda  non 
est.  Atque  idem  omnino  servare  oportet,  quum  veremur,  ne 
nos  alicuius  culpae,  quam  admiserimus,  oblivio  capiat.  Neque 
enim  peccata  confiteri  possumus,  quae  non  meminimus,  neque 
peccatorum  veniam  a  Domino  impetramus,  nisi  ea  poenitentiae 
sacramentum  per  confesSionem  deleat. 
XLVI.  Omnia  peccata  singillatim  in  confessione  aperienda. 
Sed  quoniam  multa  in  confessione  observanda  sunt,  quo- 
rum  alia  ad  sacranienti  naturam  pertinent,  alia  non  item  nei-es- 
saria  sunt:  de  his  accurate  agendum  erit.  Neque  enim  desunt 
libelli  et  commentarii,  ex  quibus  facile  est  horum  omnium  ex- 
plicationem  depromere.  Illud  autem  in  primis  doceant  parochi, 
in  confessione  curandum  esse,  ut  integra  et  absoluta  sit;  et- 
enim  omnia  mortalia  peccata  sacerdoti  aperire  oportet.  Nam 

venialia  peccata,  quae  nos  a  Dei  gratia  non  divellunt,  et  in 
quae  frequentius  labimur ,  tametsi  recte  atque  utiliter ,  quod 
piorum  usus  demonstrat,  confitemur:  tamen  sine  culpa  praeter- 
mitti,  multisque  aliis  rationibus  expiari  possunt.  At  mortifera 
peccata,  ut  iam  diximus ,  singula  enumeranda  sunt,  quamvis 
etiam  occultissime  lateant  et  eius  generis  sint ,  quae  duobus 
tantum  extremis  Decalogi  capitibus  interdicuntur.  Saepe  enim 
evenit,  ut  ea  gravius  animam  vulnerent,  quam  illa,  quae  aperte 
ac  palam  peccare  homines  solent.  Ita  vero  a  sancta  Triden- 
tina  synodo  definitum,  atque  a  catholica  ecclesia  semper  tradi- 
tum  est,  quemadmodum  sanctorum  Patrum  testimonia  declarant. 
Est  enim  apud  sanctum  Ambrosium ')  in  hunc  modum:  „Non 
potest  quis  iustificari  a  peccato,  nisi  confessus  fuerit  peccatura." 
Sanctus  etiam  Hieronymus2)  in  Ecclesiaste  idem  plane  confir- 
mat;  ait  enim:  „Si  quem  serpens  diabolus  occulte  momor- 
derit,  et  nullo  conscio  eum  peccati  veneno  infecerit,  si  tacuerit, 
et  poenitentiam  non  egerit,  nec  vulnus  suum  fratri  vel  magi- 
stro  voluerit  confiteri:  magister,  qui  linguam  habet  ad  curan- 
dum,  prodesse  non  potcrit."  Praeterea  S.  Cyprianus  in  ser- 
mone  de  lapsis  apertissime  hoc  docet  his  verbis:  „Quamvis 
nullo  sacrificii  aut  libelli  faciuore  constricti  sint,  quoniam  ta- 
men  de  eo  cogitaverunt,  id  ipsum  apud  sacerdotes  Dei  dolenter 
et  simpliciter  confitentes ,  exomologesin  conscientiae  faciunt, 
animi  sui  pondus  exponunt,  salutarem  medelam  parvis  licet  et 
modicis  vulneribus  exquirunt."  Denique  haec  omnium  ecclesiae 
doctorum  communis  vox  est  atque  sententia. 

XLVII.  Peccatorum  circumntantiae ,  dum  quis  confitetur,  sunt 

patefaciendae. 

Sed  in  confessione  summa  illa  cura  et  diligentia  adhibenda 
est,  quam  in  rebus  gravissimis  ponere  solemus,  omneque  stu- 
dium  ita  eo  conferendum,  ut  sanemus  animae  vulnera,  et  pec- 
cati  radices  evellamus.  Neque  vero  solum  peccata  gravia  nar- 
rando  explicare  oportet:  verum  etiam  illa,  quae  unumquodque 
peccatum  circumstant,  et  pravitatem  valde  augent  vel  minuunt. 
Quaedam  enim  circumstantiae  adeo  graves  sunt,  ut  peccati 
mortiferi  ratio  ex  illis  tantum  constet;  quare  haec  omnia  con- 
fiteri  semper  oportet.  Si  quis  enim  hominem  interemerit,  ex- 
plicandum  est,  utrum  ille  sacris  initiatus,  an  profanus  fuerit; 
itemque  si  cum  muliere  concubuit,  matrimoniine  lege  libera, 
a,ut  alterius  uxore,  aut  propinqua,  aut  alicuius  voti  sponsione 
Deo  conseerata,  aperiat  necesse  est.    Haec  enim  dirersa  pec- 

catorum  genera  constituunt,  ita  ut  primum  quidem  simplex 
fornicatio,  alterum  adulterium,  tertium  incestus,  quartum  sacri- 
legium,  a  divinarum  rerum  doctoribus  appelletur.  Furtum 
etiam  in  peccatis  numerandum  est;  verum  si  quis  aureum  num- 
mum  furetur,  levius  omnino  peccat,  quam  is,  qui  centum,  vel 
ducentos,  vel  ingentem  aliquam  auri  vim,  praesertim  vero,  qui 
sacram  pecuniam  abstulit.  Quae  etiam  ratio  ad  locum  et  ad 
tempus  pertinet,  quorum  exempla  notiora  sunt  ex  multorum 
libris,  quam  ut  a  nobis  commemorentur.  Haec  igitur,  ut  di- 
ximus,  enumeranda  sunt;  quae  vero  pravitatem  rei  magnopere 
non  augent,  sine  crimine  omitti  possunt. 

XLVIIL   Confessio,  in  qua  sponte  aliquid  gravius  reticetur, 
iteranda  est. 

Sed  ad  confessionem  adeo  necessarium  est,  ut,  quod  antea 
diximus,  integra  sit  et  absoluta,  ut,  si  quis  dedita  opera  alia 
quidem  ex  iis,  quae  explicari  debent,  praetermittat,  alia  vero 
tantummodo  confiteatur:  non  solum  ex  ea  confessione  is  com- 
modum  nullum  consequatur,  sed  etiam  novo  scelere  se  obstrin- 
gat.  Neque  eiusmodi  peccatorum  enumeratio  confessionis  no- 
mine,  in  qua  sacramenti  ratio  insit,  appellanda  est;  quin  potius 
poenitenti  confessionem  repetere  est  necesse,  seque  ipsum  illius 
peccati  reum  facere,  quod  sacramenti  sanctitatem  simulatione 
confessionis  violaverit. 

XLIX.  Confessio,  in  qua  per  oblivionem,,  vel  incuriam  levem  ali- 
quid  omissum  est,  non  iteranda. 

At  vero  si  alia  de  causa  confessioni  aliquid  defuisse  vi- 
deatur,  vel  quia  poenitens  nonnulla  crimina  oblitus  fuerit,  vel 
quia  conscientiae  suae  latebras  non  ita  accurate  perquisierit, 
quum  tamen  illud  in  animo  baberet,  ut  integre  omnia  peccata 
confiteretur:  nihil  ei  opus  erit  confessionem  iterare;  satis  au- 
tem  habebit,  si  quando  peccata,  quae  oblitus  erat,  in  memo- 
riam  reduxerit,  ea  sacerdoti  alio  tempore  confiteri.  In  quo 
tamen  animadvertendum  est,  ne  forte  nimis  dissolute  et  remisse 
conscientiam  nostram  scrutati  simus,  adeoque  negligenter  pec- 
cata  admissa  memoria  repetere  studuerimus,  ut  ea  ne  recordari 
quidem  voluisse,  merito  videri  possimus;  id  enim  si  factum 
fuerit,  confessionem  iterare  omnino  oportebit. 

L.  Nuda,  simplex  et  aperta  debet  esse  confessio. 

Praeterea  curandum  est,  ut  confessio  nuda,  simplex  et 
aperta  sit,  non  artificiose  composita,  quod  a  nonnullis  fit,  qui 
potius  vitae  suae  rationem  exponere ,  quam  peccata  confiteri 
videntur;  ea  enim  confessio  esse  debet,  quae  nos  tales  sacer- 
doti  aperiat,  quales  nos  ipsos  novimus,  certaque  pro  certis,  ac 

dubia  pro  dubiis  demonstret.  Quod  si  vel  peccata  non  recen- 
sentur,  vel  alieni  a  re,  quam  tvactamus,  sermones  inseruntur: 
perspicuum  est,  confessionem  hac  virtute  carere. 

LI.  Prudens  et  verecunda  debet  esse  confessio. 
Vehementer  etiam  commendandi  sunt,  qui  prudentiam  et 
verecundiam  in  explicandis  rebus  adhibent.  Neque  enim  nimis 
multis  verbis  agendum  est,  sed,  quae  ad  cuiusque  peccati  na- 
turam  et  rationem  pertinent,  brevi  oratione,  quae  modestiam 
coniunctam  habeat,  aperienda  sunt. 

LII.  Confessio  per  internuncium  aut  per  literas  fieri  non  potest. 

Illud  vero  tum  confitenti,  tum  sacerdoti  maxime  laborandum 
est,  ut  eorum  sermo  in  confessione  secreto  habeatur.  Quare  fit, 
ut  nemini  omnino,  neque  per  nuncium,  neque  per  literas,  quoniam 
ea  ratione  nihil  iam  occulte  agi  potest,  peccata  confiteri  liceat. 
LIII.  Expedit  homini  Christiano  saepius  confiteri. 

Sed  nulla  res  fidelibus  adeo  curae  esse  debet,  quam  ut 
frequenti  peccatorum  confessione  animam  studeant  expiare;  et- 
enim,  quum  aliquis  mortifero  scelere  urgetur,  nihil  ei  magis 
salutare  esse  potest  ob  multa,  quae  impendent,  vitae  pericula, 
quam  statim  peccata  sua  confiteri;  nam,  ut  sibi  quisque  diu- 
turnum  vitae  spatium  polliceri  queat,  turpe  profecto  est,  quum 
in  eluendis  corporis  aut  vestium  sordibus  tam  diligentes  simus, 
non  eadem  saltem  diligentia  curare,  ne  animae  splendor  turpis- 
simis  peccati  maculis  obsolescat. 

LIV.  Quotuplici  potestate  minister  praeditus  esse  debeat. 

Sed  iam  de  ministro  huius  sacramenti  dicendum  est.  Eum 
autem  sacerdotem  esse,  qui  ordinariam  aut  delegatam  absolvendi 
potestatem  habeat,  ex  ecclesiasticis  sanctionibus  satis  apparet; 
habeat  enim  oportet  non  solum  ordinem,  verum  etiam  iuris- 
dictionis  potestatem,  qui  hoc  munere  fungi  debet.  Illustre  vero 
huius  ministerii  testimonium  praebent  illa  Domini  verba  apud  san- 
ctum  Ioannem  (20,  23.) :  „ Quorum  remiseritis  peccata,  remittuntur 
eis;  et  quorum  retinueritis,  retenta  sunt;"  neque  enim  omni- 
bus,  sed  Apostolis  tantum  haec  dicta  fuisse  constat,  quibus  in 
hac  functione  sacerdotes  succedunt.  Idque  etiam  maxime  con- 
sentaneum  ost;  nam  quum  omne  gratiae  genus,  quae  hoc  sa- 
cramento  tribuitur,  a  Christo  capite  ad  membra  derivetur :  me- 
rito  debent  corpori  Christo  mystico,  id  est  fidelibus,  illud  ad- 
ministrare,  qui  soli  verum  eiusdem  corpus  conficiendi  potesta- 
tem  habent,  quum  praesertim  fideles  hoc  ipso  poenitentiae  sa- 
cramento  ad  sacram  eucharistiam  sumendam  apti  idoneique 
reddantur.  Verum  quanta  olim  religione  in  antiquissima  ecclesift 

ius  ordinarii  sacerdotis  conservatum  fuerit,  ex  veteribus  Patrum 
decretis  facile  intelligitur,  quibus  cautum  est,  ne  quis  episco- 
pus  aut  sacerdos  in  alterius  parocbia  aliquid  gerere  auderet, 
sine  ipsius  auctoritate,  qui  illi  praeesset,  aut  nisi  magna  neces- 
sitas  cogere  videretur.  Ita  vero  ab  Apostolo  ')  sancitum  est, 
quum  Tito  praecepit,  ut  in  singulis  civitatibus  sacerdotes  con- 
stitueret,  qui  scilicet  doctrinae  et  sacramentorum  coelesti  pa- 
bulo  fideles  alerent  et  educarent. 

LV.  Potest  quivis  sacerdos  quemcunque  peccatorem  in  necessitate 

absolvere. 

Quamquam  si  mortis  periculum  imminet,  et  proprii  sacer- 
dotis  facultas  non  datur ,  ne  bac  occasione  aliquis  pereat ,  in 
ecclesia  Dei  custoditum  fuisse,  concilium  Tridentinum 2)  docet, 
ut  unicuique  sacerdoti  liceret  non  solum  omni  peccatorum  ge- 
nere,  cuiuscunque  potestatis  sit,  illa  condonare,  sed  etiam  ab 
excommunicationis  vinculo  solvere. 

LVI.  Qualis  cuique  de  sua  salute  sollicito  deligendus  sit  confes- 
sionis  minister. 

Iam  praeter  ordinis  et  iurisdictionis  potestatem,  quae  pror- 
sus  necessaria  sunt,  in  primis  opus  est,  ut  buius  sacramenti 
minister  tum  scientia  et  eruditione ,  tum  prudentia  praeditus 
sit;  iudicis  enim  et  medici  simul  personam  gerit.  Ac,  quod  ad 
primum  attinet,  satis  constat,  non  vulgarem  scientiam  neces- 
sariam  esse,  qua  et  peccata  investigare,  et  ex  variis  peccatorum 
generibus,  quae  gravia,  quae  levia  sint,  pro  cuiusque  hominis 
ordine  et  genere  iudicare  possit.  Ut  autem  medicus  est,  summa 
quoque  prudentia  indiget.  Etenim  diligenter  providendum  est, 
ut  ea  remedia  aegroto  adbibeantur,  quae  ad  illius  animam  sa- 
nandam,  et  in  posterum  contra  morbi  vim  muniendam  aptiora 
esse  videantur.  Ex  quo  poterunt  fideles  intelligere,  cuivis  ma- 
ximo  studio  curandum  esse,  ut  eum  sibi  sacerdotem  deligat, 
quem  vitae  integritas,  doctrina,  prudens  iudicium  commendet; 
qui  et  quantum  in  eo  officio,  cui  praeest,  ponderis  ac  momenti 
sit,  et  quae  cuique  sceleri  poena  conveniat,  et  qui  vel  solvendi 
vel  ligandi  sint,  optime  noverit. 

LVII.  Nunquam,  quae  inter  confitendum  sunt  audita,  verbo  aut 
signo  patefacere  licet. 

Sed  quoniam  nemo  est,  qui  non  vehementer  cupiat,  sce- 
lera  et  turpitudinem  suam  occultari:  monendi  sunt  fideles,  nihil 
esse,  quod  timeant,  ne  ea,  quae  ipsi  confessione  patefecerint, 
a  sacerdote  ulli  unquam  indicentur,  neve  aliquod  ex  ea  periculi 

genus  sibi  ullo  tempore  creari  possit.  Sacrae  enim  sanctiones 
gravissime  in  eos  sacerdotes  animadverti  voluerunt,  qui  peccata 
omnia,  quae  aliquis  eis  confessus  fuerit,  perpetuo  et  religioso 
silentio  compressa  non  tenuerint.  Quare  iu  concilio  Lateranensi 
magno  ita  legimus:  „Caveat  omnino  sacerdos,  ne  verbo,  vel 
signo,  vel  alio  quovis  modo,  prodat  aliquatenus  peccatorem." 

LVIII.  Quae  sint  praecipue  observanda  sacerdoti,  aliorum  con- 
fessiones  excipienti. 

Sed  iam  rerum  ordo  postulat,  quum  de  ministro  dictum 
sit,  ut  quaedam  praecipua  capita  explicentur,  quae  ad  confes- 
sionis  usum  et  tractationem  non  parum  sunt  accommodata.  Ma- 
gna  enim  fidelium  pars,  quibus  vulgo  nihil  longius  videri  solet, 
quam  ut  dies  illi ,  qui  ecclesiastica  lege  confessioni  praefiniti 
sunt,  effiuant,  tantum  absunt  a  Christiana  perfectione,  ut  vix 
peccatorum  suorum  meminerint,  quae  sacerdoti  patefacienda 
essent,  nedum  cetera  diligenter  curent,  quae  ad  divinam  gra- 
tiam  conciliandam  vim  habere  maximam  perspicuum  est.  Quare 
quum  illorum  saluti  omni  studio  succurendum  sit,  hoc  primum 
sacerdotes  in  poenitente  diligenter  observabunt:  si_  veram  pec- 
catorum  suorum  contritionem  habeat,  certumque  illi  sit  ac  de- 
liberatum,  in  posterum  a  peccatis  abstinere.  Quod  si  ita  animo 
affectum  esse  aniraadverterint,  moneant,  et  vehementer  hortentur, 
ut  pro  tanto  et  tam  singulari  beneficio  maximas  gratias  Deo 
agat,  ab  eoque  coelestis  gratiae  praesidium  petere  nunquam 
desinat,  quo  munitus  ac  tectus  facile  poterit  pravis  cupiditatibus 
resistere  ac  repugnare.  Docendus  est  etiam,  ut  nullum  patiatur 
esse  diem ,  quln  aliquid  de  passionis  Domini  nostri  mysteriis 
meditetur,  ad  eumque  imitandum  et  summa  caritate  amandum 
ipse  se  excitet  atque  infiammet.  Hac  enim  meditatione  asse- 
quetur,  ut  ab  omnibus  daemonis  tentationibus  in  dies  se  tutio- 
rem  esse  sentiat.  Neque  enim  ulla  alia  est  causa,  cur  tam  cito 
vel  leviter  ab  hoste  impugnati  animo  et  viribus  succumbamus, 
quam  quod  ex  coelestium  rerum  meditatione  divini  amoris  ignera 
concipere  non  studemus,  quo  mens  recreari  atque  erigi  possit. 
Sin  autem  sacerdos  intellexerit,  eum,  qui  velit  confiteri,  adeo 
peccata  sua  non  dolere,  ut  vere  contritus  dicendus  sit:  conetur 
magno  contritionis  desiderio  eum  afficere,  ut  deinde,  huius  prae- 
clari  doni  cupiditate  incensus,  illud  a  Dei  misericordia  petere 
et  effiagitare  in  animum  inducat. 

LIX.  Quomodo  se  gerere  debeat  confessarius  erga  eos,  qui  sua 
peccata  excusant. 

In  primis  autem  reprimenda  est  quorundam  superbia,  qui 
scelera  sua  excusatione  aliqua  vel  defendere,  vel  minora  facere 

nituntur.  Nain  exempli  causa,  quum  aliquis  fateatur,  se  ira 
vehementius  commotum  fuisse:  statim  huius  perturbationis  cau- 
sam  in  alium  confert ,  a  quo  prius  sibi  iniuriam  factam  esse 
queritur.  Mouendus  itaque  est,  hoc  elati  animi  et  hominis 
peccati  sui  magnitudinem  vel  despicientis,  vel  plane  ignorantis 
signum  esse;  tum  vero  eiusmodi  excusationis  genus  ad  augen- 
dum  potius,  quam  ad  minuendum  peccatum  pertinere.  Nam  qui 
ita  factum  suum  probare  contendit,  hoc  videtur  profiteri,  se 
tunc  patientia  usurum  esse,  quum  a  nemine  iniuria  laedetur; 
quo  quidem  nihil  homine  Christiano  indignius  esse  potest.  Et- 
enim  quum  illius  vicem  maxime  dolere  debuerit,  qui  iniuriam 
fecit:  tamen  non  peccati  pravitate  commovetur,  sed  fratri  ira- 
scitur,  ac,  quum  ei  praeclara  occasio  oblata  fuerit,  ut  Deum 
patientia  colere,  et  fratrem  mansuetudine  sua  corrigere  possit, 
salutis  materiam  ad  perniciem  suam  convertit. 

LX.  Quomodo  his  consulet  confessarius,  qui  peccata  sua  confiteri 
erubescunt,  vel  imparati  eum  adeunt. 

Perniciosior  autem  est  illorum  culpa  existimanda,  qui  stulta 
quadam  verecundia  impediti,  peccata  confiteri  non  audent.  Iis 
igitur  hortando  animos  addere  oportet;  monendique  sunt,  nihil 
esse,  quod  vitia  sua  aperire  vereantur,  nullique  mirum  videri 
debere,  si  intelligat  homines  peccare;  qui  quidem  communis  est 
omnium  morbus,  et  in  humanam  imbecillitatem  proprie  cadit. 
Alii  sunt,  qui,  vel  quod  raro  peccata  sua  confiteri  solent,  vel 
quod  nullam  curam  et  cogitationem  in  pervestigandis  suis  sce- 
leribus  posuerunt,  nec  commissa  confessione  expedire,  nec  unde 
eius  officii  initium  ducendum  sit,  satis  sciunt;  quos  certe  acrius 
obiurgare  opus  est,  atque  in  primis  docere,  priusquam  ad  sa- 
cerdotcm  aliquis  adeat,  omni  studio  curandum  esse,  ut  pecca- 
torum  suorum  contritione  commoveatur;  id  vero  praestari  nullo 
modo  posse,  nisi  ea  reminiscendo  singillatim  recognoscere  stu- 
deat.  Quare  si  sacerdos  huiusmodi  homines  prorsus  imparatos 
esse  cognoverit,  humanissimis  verbis  a  se  demittet,  hortabitur- 
que,  ut  ad  cogitanda  peccata  aliquod  spatium  sumant,  ac  deinde 
revertantur.  Quod  si  forte  affirmaverint,  se  in  eam  rem  omne 
studium  et  diligentiam  suam  contulisse,  (quoniam  sacerdoti  ma- 
xime  verendum  est,  ne  semel  dimissi  amplius  non  redeant:) 
audiendi  erunt,  praesertim  vero,  si  emendandae  vitae  studium 
aliquod  prae  se  ferant,  adducique  possint,  ut  negligentiam  suam 
accusent,  quam  se  alio  tempore  diligenti  et  accurata  medita- 
tione  compensaturos  promittant;  in  quo  tamen  magna  cautio 
adhibenda  est.  Si  enim  audita  confessione  iudicaverit,  neque 
in  enumerandis  peccatis  diligentiam,  neque  in  detestandis  do 

lorem  poenitenti  omnino  defuisse,  absolvi  poterit.  Sin  autem 
utrumque  in  eo  desiderari  animadverterit,  auctor  illi  et  suasor 
erit,  ut  maiorem  curam,  quod  antea  dictum  est,  in  excutienda 
conscientia  adhibeat,  hominemque,  ut  blandissime  poterit,  tra- 
ctatum  dimittet. 

hXI.  Pudori  quorundam  quomodo  consulendum. 
Sed  quoniam  interdum  contingit,  ut  mulieres,  alicuius  sce- 
leris  in  priori  confessione  oblitae ,  iterum  ad  sacerdotem  non 
audeant  redire,  quod  vereantur,  ne  vel  in  suspicionem  magnae 
improbitatis  populo  veniant,  vel  singularis  religionis  laudem 
quaerere  existimentur :  saepe  tum  publice,  tum  privatim  docen- 
dum  est,  neminem  tanta  memoria  esse,  qui  omnia  sua  facta, 
dicta  et  cogitata  meminisse  queat;  quapropter  fideles  nulla  re 
deterrendos  esse ,  quominus  ad  sacerdotem  revertantur ,  si  in 
memoriam  alicuius  criminis  redierint,  quod  antea  fuerit  prae- 
termissum.  Haec  igitur,  atque  alia  huius  generis  multa  in 
confessione  a  sacerdotibus  observanda  erunt.  Nunc  ac  tertiam 
poenitentiae  partem,  quae  satisfactio  appellatur,  veniendum  est. 

LXII.  Quid  in  genere,  quidque  in  materia  confessionis  significet 

satisfactio. 

Primum  itaque  satisfactionis  nomen  et  vis  exponenda  est. 
Hinc  enim  catholicae  ecclesiae  hostes  amplam  occasionem  dis- 
6ildii  et  discordiae  cum  maxima  Christiani  populi  pernicie  ar- 
ripuerunt.  Est  autem  satisfactio  rei  debitae  integra  solutio; 
nam  quod  satis  est,  ei  nihil  videtur  deesse.  Quare  quum  de 
gratiae  conciliatione  loquimur,  idem  satisfacere  significat,  quod 
alteri  tantum  praestare,  quantum  irato  animo  ad  ulciscendam 
iiniuriam  satis  esse  possit.  Atque  ita  satisfactio  nihil  aliud  est, 
quam  iniuriae  alteri  illatae  compensatio.  Quod  autem  ad  hunc 
locum  pertinet,  satisfactionis  nomen  divinarum  rerum  doctores 
a,d  declarandam  eam  compensationem  usurparunt,  quum  homo 
pro  peccatis  commissis  Deo  aliquid  persolvit. 

LXIII.  Quot  sint  gradus  eius  satisfactionis.  quae  compensatio- 
nem  aliquam  peccati  includit. 

Quo  in  genere  quoniam  multi  gradus  esse  possunt,  hinc 
fit,  ut  satisfactio  varie  accipiatur;  ac  prima  quidem  et  prae- 
stantissima  illa  est,  qua  pro  scelerum  nostrorum  ratione,  etiam- 
si  Deus  summo  iure  nobiscum  velit  agere,  quidquid  a  nobis 
defoeatur,  cumulate  persolutum  est.  Haec  vero  eiusmodi  esse 
dicitur,  quae  nobis  Deum  propitium  et  placatum  reddidit,  eam- 
que  uni  Christo  Domino  acceptam  ferimus,  qui  in  cruce,  pretio 
pro  peccatis  nostris  soluto,  plenissime  Deo  satisfecit.  Neque 

enim  ulla  res  creata  tanti  esse  potuit,  quae  nos  tam  gravi  de- 
bito  liberaret,  atque,  ut  S.  Ioannes  testatur '),  „ipse  est  propi- 
tiatio  pro  peccatis  nostris;  non  pro  nostris  autem  tantum,  sed 
etiam  pro  totius  mundi."  Haec  igitur  plena  et  cumulata  est 
satisfactio,  scelerum  omnium  rationi,  quae  in  hoc  saeculo  com- 
missa  sunt,  pariter  aequaliterque  respondens;  cuius  pondere  ho- 
minum  actiones  apud  Deum  plurimum  valent,  ac  sine  eo  nulla 
prorsus  aestimatione  dignae  haberentur.  Atque  huc  Davidis 
verba  videntur  spectare,  qui  postquam  secum  ipse  reputans  illud 
protulisset2):  „Quid  retribuam  Domino  pro  omnibus,  quae  re- 
tribuit  milri?"  nihil  praeter  hanc  satisfactionem,  quam  calicis 
nomine  expressit,  dignum  tot  tantisque  beneficiis  invenire  po- 
tuit;  quare  subiecit:  „Calicem  salutaris  accipiam,  et  nomen 
Domini  invocabo."  Alterum  satisfactionis  genus  ea  est,  quae  et 
canonica  appellatur,  et  certo  temporis  spatio  definita  perficitur. 
Quare  antiquissimae  ecclesiae  usu  receptum  est,  ut,  quum  poe- 
nitentes  a  peccatis  solvuntur,  poena  aliqua  eis  irrogetur,  cuius 
poenae  solutio  satisfactio  vocari  consuevit.  Eodem  vero  nomine 
quodlibet  etiam  poenae  genus  significatur,  quam  pro  peccatis, 
non  quidem  a  sacerdote  constitutam,  sed  sponte  nostra  susce- 
ptam,  atque  a  nobis  ipsis  repetitam  sustinemus. 

LXIV.  Quid  sit  haec  satisfactio ,  quae  ad  sacramentum  poeni- 
tentiae  pertinet. 
Verum  haec  ad  poenitentiam,  ut  sacramcntum  est,  minime 
pertinet,  sed  illa  tantum  sacramenti  pars  censenda  est,  quam 
diximus  ex  praecepto  sacerdotis  Deo  pro  peccatis  dependi;  hoc 
adiuncto ,  ut  statutum  cum  animo  et  deliberatum  habeamus, 
peccata  in  posterum  omni  studio  vitare.  Ita  enim  nonnulli  de- 
finierunt:  Satisfacere  est  Deo  debitum  honorem  impendere. 
Quod  autem  nemo  debitum  honorem  Deo  possit  tribuere,  nisi 
qui  peccata  omnino  vitare  constituat,  satis  apparet.  Et  satis- 
facere  est  causas  peccatorum  excidere ,  et  eorum  suggestioni 
aditum  non  indulgere.  In  quam  sententiam  alii  senserunt,  satis- 
factionem  esse  purgationem,  qua  eluitur,  quidquid  sordium  pro- 
pter  peccati  maculam  in  anima  resedit,  atque  a  poenis  tempore 
definitis,  quibus  tenebamur,  absolvimur.  Quae  quum  ita  sint, 
facile  erit  fidelibus  persuadere,  quam  necessarium  sit,  ut  poeni- 
tentes  in  hoc  satisfactionis  studio  se  exerceaut. 

LXV.  Non  semper  cum  remissione  poenae  aeternae,  quae  conse- 
quitur  condonationem  culpae,  poena  temporalis  remittitur. 

Docendi  enim  sunt,  duo  esse,  quae  peccatum  consequunturr 
maculam  et  poenam;  ac  quamvis  semper  culpa  dimissa  simul 


')  I.  Io.  2,  2.    3)  Ps.  115,  12.  13. 

etiam  mortis  aeternae  supplicium  apud  inferos  constitutum  con- 
donetur:  tamen  non  semper  contingit,  quemadmodum  a  Triden- 
tina  synodo  ')  declaratum  est,  ut  Dominus  peccatorum  reliquias, 
et  poenam  certo  tempore  definitam,  quae  peccatis  debetur,  re- 
mittat.  Cuius  rei  perspicua  sunt  exempla  in  sacris  literis,  Genesis 
tertio  capite  (v.  17.)  Num.  12,  14.  et  20,  12.,  et  aliis  permultis 
locis.  Sed  illud  Davidis  clarissimum  et  maxime  illustre  intuemur; 
cui  etsi  Nathan  dixerat2):  „Dominus  quoque  transtulit  peccatum 
tuum;  non  morieris:"  is  tamen  gravissimas  poenas  ultro  sub- 
iit,  Dei  misericordiam  his  verbis  dies  noctesque  implorans3): 
„Amplius  lava  me  ab  iniquitate  mea,  et  a  peccato  meo  munda 
me;  quoniam  iniquitatem  meam  ego  cognosco ,  et  peccatum 
meum  contra  me  est  semper."  Quibus  verbis  illud  petitum  est 
a  Domino ,  ut  non  solum  crimen ,  sed  poenam  etiam  crimini 
debitam  condonaret,  atque  a  peccati  reliquiis  purgatum  in  pri- 
stinum  decoris  et  integritatis  statum  restitueret.  Atque  haec 
quum  summis  precibus  peteret,  eum  tamen  Dominus  tum  filii 
ex  adulterio  suscepti,  tum  Absalonis,  quem  unice  diligebat,  de- 
fectione  et  morte  mulctavit,  aliisque  poenis  et  calamitatibus 
affecit,  quas  illi  antea  intentarat.  In  Exodo  etiam4),  etsi  Do- 
minus,  Moysis  precibus  exoratus,  populo  idololatrae  pepercerat, 
tamen  minatus  est,  se  tanti  flagitii  graves  poenas  repetiturum 
esse;  ipseque  Moyses  testatus  est,  fore  ut  illud  Dominus  seve- 
rissime  in  tertiam  et  quartam  usque  generationem  ulcisceretur. 
Haec  vero  a  sanctis  Patribus  in  ecclesia  catholica  semper  tra- 
dita  esse,  ipsorum  auctoritate  apertissime  comprobatur. 

LXVI.  Quare  non  tantum  indulgeat  Deus  homini  per  sacramen- 
tum  poenitentiae,  quantum  per  baptismum. 

Verum  qua  de  causa  factum  sit,  ut  poena  omnis  poeni- 
tentiae  sacramento,  aeque  ac  baptismo,  non  condonetur,  prae- 
clare  a  sancta  Tridentina  synodo6)  explicatum  est  his  verbis: 
„Divinae  iustitiae  ratio  exigere  videtur,  ut  aliter  ab  eo  in  gra- 
tiam  recipiantur,  qui  ante  baptismum  per  ignorantiam  delique- 
rint;  aliter  vero  qui  semel  a  peccati  et  daemonis  servitute  li- 
berati  et  accepto  Spiritus  sancti  dono,  scientes  templum  Dei 
violare,6)  et  Spiritum  sanctum  contristare  non  formidaverint.  Et 
divinam  clementiam  decet,  ne  ita  nobis  absque  ulla  satisfatione 
peccata  dimittantur,  ut,  occasione  accepta,  peccata  leviora  pu- 
tantes,  velut  iniurii  et  contumeliosi  Spiritui  sancto  in  graviora 
labamur,7)  thesaurizantes  nobis  iram  in  die  irae.  Procul  dubio 
enim  magnopere  a  peccato  revocant,  et  quasi  freno  quodam 


')  Sess.  14.  de  poenit.  c.  8.  can.  12.  et  15.  2)  II.  Reg.  12,  13.  a)  Ps.  50,  4.  6. 
*)  Ex.  32,  14.  34.   6)  Sess.  14.  o.  8.   6)  I.  Cor.  3,  17.  Eph.  4,  30.    7)  Rom.  2,  5. 

coercent  hae  satisfactoriae  poenae,  cautioresque  et  vigilantiores 
in  posterum  poenitentes  efficiunt."  Accedit,  ut  tanquam  testi- 
ficationes  quaedam  sint  doloris ,  quem  ex  peccatis  commissis 
capimus;  qua  ratione  ecclesiae  fit  satis,  quae  nostris  sceleribus 
graviter  offensa  est.  Nam,  ut  sanctus  Augustinus ')  ait:  „Cor 
contritum  et  humiliatum  Deus  non  spernit.  Verum  quia  ple- 
rumque  dolor  alterius  cordis  occultus  est  alteri,  neque  in  alio- 
rum  notitiam  per  verba ,  vel  alia  quaecumque  signa  procedit : 
recte  ab  iis,  qui  ecclesiae  praesunt,  tempora  poenitentiae  con 
stituuntur,  ut  ecclesiae,  in  qua  peccata  ipsa  remittuntur,  satisfiat. " 

LXVII.  Quo  modo  ex  poenis  nobis  infiictis  alii  iuventur. 
Praeterea  poenitentiae  nostrae  exempla  alios  docent,  quo- 
modo  ipsi  vitam  instituere,  et  pietatem  sequi  debeant.  Quum 
enim  poenas  nobis  pro  peccatis  irrogatas  ceteri  homines  in- 
tuentur:  et  summam  cautionem  sibi  in  omni  vita  adhibendam, 
et  mores  pristinos  corrigendos  esse  intelligunt.  Quare  sapien- 
tissime  illud  ab  ecclesia  observatum  est,  ut,  quum  ab  aliquo 
publice  flagitium  commissum  esset,  publica  etiam  poenitentia 
ei  indiceretur,  ut  ceteri  timore  perterriti  deinceps  peccata  di- 
ligentius  vitarent;  quod  etiam  in  occultis  criminibus,  quae  gra- 
viora  essent,  interdum  fieri  solitum  erat.  Sed,  ut  diximus,  in 
publicis  hoc  perpetuum  fuit,  ut,  qui  ea  commiserant,  antequam 
publicam  poenitentiam  suscepissent,  non  absolverentur.  Interim 
vero  pastores  pro  illorum  salute  Deum  rogabant,  atque,  ut 
ipsi  etiam  poenitentes  idem  facerent,  eos  hortari  non  desine- 
bant.  Quo  in  genere  summa  fuit  S.  Ambrosii  cura  et  sollici- 
tudo2),  cuius  lacrymis  fertur,  quamplurimos,  qui  duro  animo 
ad  poenitentiae  sacramentum  accesserant,  ita  emollitos  esse,  ut 
verae  contritionis  dolorem  conceperint.  Verum  postea  tantum 
de  veteris  disciplinae  severitate  remissum  est,  atque  ita  caritas 
refrixit,  ut  iam  plerique  ex  fidelibus  ad  peccatorum  veniam 
impetrandam  nullum  intimum  animi  dolorem  atque  gemitum 
cordis  necessarium  putent,  sed  illud  satis  esse  arbitrentur,  si 
speciem  tantum  dolentis  habeant. 

LXVIII.  Per  poenitentiam  Christo  assvmilamur. 
Deinde  vero  huiusmodi  poenarum  perpessione  consequimur, 
ut  capitis  nostri  Iesu  Christi,  in  quo  passus3)  est  ipse  et  ten- 
tatus ,  similitudinem  et  imaginem  geramus.  Nihil  enim  tam 
deforme  videri  potest,  ut  a  S.  Bernardo  dictum  est4),  quam 
sub   spinoso   capite  delicatum  esse  membrum.    Nara  teste 


')  tinchir.  o.  65.  •)  Paulin.  in  vita  S.  Ambr.  »)  Hebr.  2,  18.  «)  sermone  5.  de 
«mnibus  Sanctts. 

Apostolo ')  „coheredes"  sumus  „Christi;  si  tamen  compatimur;" 
et  quod  alio  loco  scripsit'2):  „Si  commortui  sumus,  et  convi- 
vemus;  si  sustinebimus,  et  conregnabimus." 

LXIX.  Quo  modo  post  Dei  misericordiam  in  peccato  iustitiae 

Iocils  sit. 

Divus  etiam  Bernardus3)  duo  affirmat  in  peccato  reperiri: 
maculam  animae  et  plagam;  ac  turpitudinem  quidem  ipsam 
Dei  misericordia  tolli,  verum  sanandis  peccatorum  plagis  valde 
necessariam  esse  eam  curam,  quae  in  remedio  poenitentiae  ad- 
hibetur.  Quemadmodum  enim  sanato  vulnere  cicatrices  quae- 
dam  remanent ,  quae  et  ipsae  curandae  sunt:  ita  in  anima, 
culpa  condonata ,  supersunt  reliquiae  purgandae.  Idem  plane 
D.  Chrysostomi 4)  sententia  confirmat,  quura  ait:  „Non  satis 
est  sagittam  e  corpore  extrahi,  s<sd  plaga  quoque,  a  sagitta  in- 
flicta,  sananda  est:  sic  etiam  in  anima  post  acceptam  peccati 
veniam  poenitentia  curanda  est  plaga  relicta."  Frequentissime 
enim  a  S.  Augustino 5)  docemui ,  duo  haec  in  poenitentia  anim- 
advertenda  esse:  Dei  misericordiam  et  iustitiam;  misericordiam, 
qua  peccata  et  poenas  aeternas  illi  debitas  condonat;  iustitiam, 
qua  poenis  tempore  definitis  hominem  punit. 
LXX.  Per  poenitentiam  poenas  a  Deo  nobis  praeparatas  effugimus. 

Postremo  poenitentiae  poena  a  nobis  susccpta  Dei  anim- 
adversionem  suppliciaque  in  nos  constituta  antevertit.  Ita  enim 
docet  Apostolus0),  quum  ait:  „Si  nosmetipsos  diiudicaremus, 
uon  utique  iudicaremur;  di'm  iudicamur  autem,  a  Domino  cor- 
ripimur,  ut  non  cum  hoc  mundo  damnemur."  Quae  quum  fide- 
libus  explicata  fuerint,  vix  fieii  poterit,  quominus  ad  poeniten- 
tiae  opera  maxime  excitentur. 

LXXI.  Unde  nostra  opera  sint  tum  meritoria,  tum  etiam  satis- 

factoria. 

Eius  autem  quanta  vis  sit,  ex  eo  colligitur,  quod  tota  a 
Christi  Domini  passionis  merito  pendet.  A  quo  etiam  honestis 
actionibus  duo  illa  maxima  bona  consequimur:  alterum  est,  ut 
immortalis  gloriae  praemia  mereamur,  ita  ut7)  calix  etiam  aquae 
frigidae,  quam  in  eius  nomine  dederimus,  mercede  non  careat; 
alterum,  ut  pro  peccatis  nostris  satisfaciamus. 

LXXII.  Christi  satisfactionem   et  meritum  nostra  satisfactio 
non  obscurat. 

Neque  vero  id  perfectissiniam  et  cumulatissimam  Christi 
Domini  satisfactionem  obscurat,  sed  illud  potius  coutra  eveuit, 


')  Rom.  8,  17.  a)  II.  Tim.  2,  11.  12.  9)  Serm.  de  coena  Dom.  *)  hom.  80.  ad 
pop.  Antioch.    «)  in  Ps.  50.    6)  I.  Cor.  11,  31.  sq.    ')  Mat.  10,  4:'.  Marc.  9.  40. 

ut  multo  clariorem  et  illustriorem  reddat.  Eo  enim  copiosior 
Christi  gratia  videtur  esse,  quod  non  solum  ea  nobiscum  com- 
municantur,  quae  ipse  solus,  sed  illa  etiam  quae  tanquam  caput 
in  membra  suis  sanctis  et  iustis  hominibus  promeruit  ac  per- 
solvit.  Qua  ratione  fieri  perspicuum  est,  ut  iustae  et  honestae 
piorum  actiones  tantum  ponderis  et  dignitatis  habeant.  Chri- 
stus  enim  Dominus,  tanquam  *)  caput  in  membra,  et  vitis  in  pal- 
mites,  gratiam  suam  in  eos,  qui  sibi  per  caritatem  coniuncti 
sunt,  continenter  diffundit.  Quae  quidem  gratia  bona  opera 
nostra  semper  antecedit,  comitatur  et  consequitur;  et  sine  qua 
mereri  aut  satisfacere  Deo  nullo  modo  possumus.  Atque  ita  fit, 
ut  iustis  nihil  deesse  videatur,  quum  operibus,  quae  Dei  virtute 
efficiunt,  et  divinae  legi  pro  humana  mortalique  conditione  sa- 
tisfacere,  et  vitam  aeternam,  quam  scilicet,  si  Dei  gratia  ornati 
e  vita  decesserint,  consequentur,  mereri  possint.  Nota  est  enim 
illa  Salvatoris8)  vox:  „Qui  autem  biberit  ex  aqua,  quam 
ego  dabo  ei,  non  sitiet  in  aeternum ;  sed  aqua,  quam  ego  dabo 
ei,  fiet  in  eo  fons  aquae  salientis  in  vitam  aeternam." 

LXXIIL  Ad  hoc  ut  opus  aliquod  veram  vim  satisfaciendi  habeat,. 
quae  sint  potissimum  necessaria. 

Sed  duo  praecipue  in  satisfactione  requiruntur.  Primum 
est,  ut  is,  qui  satisfacit,  iustus  sit,  ac  Dei  amicus;  opera  enim 
quae  sine  3)  fide  et  caritate  fiunt ,  nullo  modo  Deo  grata  esse 
possunt.  Alterum,  ut  eiusmodi  opera  suscipiantur,  quae  natura 
sua  dolorem  et  molestiam  afferant;  quum  enim  praeteritorum 
scelerum  compensationes  sint,  atque,  ut  S.  Martyr  Cyprianus4) 
ait,  redemptrices  peccatorum:  omnino  necesse  est,  ut  aliquid 
acerbitatis  habeant.  Quanquam  non  semper  illud  consequitur, 
ut,  qui  se  in  illis  molestis  actionibus  exercent,  doloris  sensum 
habeant.  Saepe  enim  vel  patiendi  consuetudo,  vel  accensa  in 
Deum  caritas  efficit,  ut,  quae  perpessu  gravissima  sunt,  ne 
6entiantur  quidem.  Neque  tamen  idcirco  fit,  quominus  ea  ipsa 
opera  satisfaciendi  vim  habeant;  siquidem  hoc  proprium  est 
filiorum  Dei,  ita  eius  amore  et  pietate  infiammari,  ut  acerbis- 
simis  laboribus  cruciati,  aut  nihil  fere  incommodi  sentiant,  aut 
omnia  laetissimo  animo  perferant. 

LXXIV.  Quot  sint  opera  satisfactionis. 

Verum  omne  satisfactionis  genus  pastores  docebunt  ad 
haec  tria  praecipue  conferendum  esse:  orationem,  ieiunium  et 
eleemosynam,  quae  quidem  tribus  bonis  animae,  corporis,  et 
iis,  quae  externa  commoda  dicuntur,  quae  omnia  a  Deo  acce- 


')  Eph.  4,  16.  Io.  15,  4.  seq.  >)  Io.  4,  13.      I.  Cor.  13,  3.  Hebr.  11,  6.    «)  ep.  56. 

pimus,  respondent.  Niliil  vero  aptius  et  convenientius  ad  ex- 
stirpandas  omnium  peccatorum  radices  esse  potest.  Nam  quum 
„onme'),  quod  est  in  mundo ,  concupiscentia  carnis"  sit, 
„oculorum,  aut  superbia  vitae,"  nemo  non  videt,  hisce  tribus 
morbi  causis  totidem  medicinas,  priori  scilicet  ieiunium,  al- 
teri  eleemosynam,  tertiae  •  orationem  rectissime  opponi.  Prae- 
terea  si  eos  etiam,  qui  peccatis  nostris  offenduntur,  spectemus, 
facile  erit  intelligere,  cur  ad  haec  tria  potissimum  omnis  satis- 
factio  referatur.  Hi  vero  sunt  Deus,  proximus,  nos  ipsi. 
Quare  Deum  oratione  placamus,  proximo  eleemosyna  satisfa- 
cimus,  nos  ipsos  vero  ieiunio  castigamus. 

LXXV.  Affiictiones ,  quae  extrinsecus  hominibus  immittuntur, 
suntne  satisfactoriaet 

Sed  quoniam  multae  variaeque  aerumnae  et  calamitates, 
dum  in  hac  vita  sumus,  nos  premunt :  illud  maxime  fideles  do- 
cendi  sunt,  eos,2)  qui  patienti  animo  quidquid  laboriosi  et  in- 
commodi  Deus  immiserit,  ferant,  amplam  satisfaciendi  et  me- 
rendi  materiam  nactos  esse;  qui  autem  inviti  et  repugnantes 
poenam  huiusmodi  sustineant,  omni  satisfactionis  fructu  pri- 
vari;  sed  Dei  tantum,  peccata  iusto  iudicio  ulciscentis,  ani- 
madversionem  et  supplicium  perferre. 

LXXVL  Unus  pro  alio  satisfacere,  non  autem  confiteri  aut  con- 
terere  potest. 

In  eo  vero  summa  Dei  bonitas  et  clementia  maximis  lau- 
dibus  et  gratiarum  actionibus  praedicanda  est,  qui  humanae 
imbecillitati  hoc  condonavit,  ut  unus  posset  pro  altero  satis- 
facere;  quod  quidem  huius  partis  poenitentiae  maxime  pro- 
prium  est.  Ut  enim,  quod  ad  contritionem  et  confessionem 
attinet,  nemo  pro  altero  dolere  aut  confiteri  potest:  ita  qui 
divina  gratia  praediti  sunt,  alterius  nomine  possunt  quod  Deo 
debetur  persolvere.  Qua  re  fit,  ut  quodam  pacto  „alter3)  al- 
terius  onera  portare"  videatur.  Nec  vero  de  hoc  cuiquam 
fidelium  dubitandi  locus  relictus  est,  qui  in  Apostolorum  sym- 
bolo  Sanctorum  communionem  confitemur.  Nam  quum  omnes 
eodem  baptismo  abluti  Christo  renascamur,  eorundem  sacra- 
mentorum  participes  simus,  in  primis  vero  eiusdem  corporis 
ct  sanguinis  Christi  Domini  cibo  et  potu  recreemur:  hoc  aper- 
tissime  demonstrat,  nos  omnes  esse  eiusdem  corporis  membra. 
Quemadmodum  igitur  neque  pes  suae  tantum,  sed  etiam  ocu- 
lorum  utilitatis  causa  munere  suo  fungitur;  neque  rursus,  quod 
oculi  videant,  ad  illorum  propriam,  sed  ad  communem  omnium 

')  I.  Io.  2,  16.   «)  Conc.  Trid.  sess.  U.  c.  9.  can.  13.  de  poen.   3)  Gal.  6,  2. 

membrorum  utilitatem  referendum  est:  ita  communia  inter  nos 
satisfactionis  officia  existimari  debeat. 

LXXVII.  Non  omnis  satisfactionisvirtus  aliis  communican  potest. 

Neque  tamen  id  sine  ulla  exceptione  verum  est,  si  com- 
moda  omnia,  quae  ex  ea  capiuntur,  spectemus;  nara  satisfa- 
otionis  opera,  medicinae  etiam  et  curationes  quaedam  sunt,  quae 
poenitenti  ad  sanandos  pravos  animi  affectus  praescribuntur ; 
quo  quidem  utilitatis  fructu  eos,  qui  per  se  non  satisfaciunt, 
prorsus  carere  perspicuum  est.  Haec  igitur  de  tribus  poeni- 
tentiae  partibus,  contritione,  confessione  et  satisfactione,  co- 
piose  et  dilucide  explicanda  erunt. 

LXXVIII.  Illi  impendenda  non  est  absqlutio,  qui  rem  ablatam 
restituere  non  promittit. 
Sed  illud  in  primis  a  sacerdotibus  observari  oportet,  ut, 
audita  peccatorum  confessione,  antequam  poenitentem  a  pec- 
catis  absolvant,  diligenter  curent,  ut  si  quid  ille  forte  de  re 
aut  de  existimatione  proximi  detraxerit,  cuius  peccati  damnan- 
dus  merito  esse  videatur,  cumulata  satisfactione  compenset; 
nemo  enim  absolvendus  est,  nisi  prius  quae  cuiusque  fuerint 
restituere  polliceatur.    At  quoniam  multi  sunt,  quibus,  etsi 
prolixe  pollicentur,  se  officio  satis  esse  facturos,  tamen  cer- 
tum  est  ac  deliberatum,  nunquam  promissa  exsolvere:  omnino 
ii  cogendi  sunt,  ut  restituant;  saepeque  illud  Apostoli  (Epb. 
4,  28.)  eis  inculcandum  est,  ut,  „qui  furabatur,  iam  non  fu- 
retur;  raagis  autem  laboret,  operando  manibus  suis  quod  bo- 
num  est,  ut  habeat,  unde  tribuat  necessitatem  patienti." 
LXXIX.  Cuiusmodi  satisfactio  poenitenti  sit  imponenda. 
In  irroganda  autem  satisfactionis  poena  sacerdotes  nibil 
sibi  suo  arbitratu  statuendum  esse,  sed  omnia  iustitia,  pruden- 
tia  et  pietate  dirigenda  existimabunt.  Atque  ut  hac  regula  pec- 
cata  metiri  videantur,  et  poenitentes  scelerum  suorum  gravi- 
tatem  magis  agnoscant:   operae  pretium  erit,  interdum  eis 
significare,  quae  poenae  quibusdam  delictis  ex  veterum  cano- 
num  praescripto,  qui  poenitentiales  vocantur,  constitutae  sint. 
Igitur  universae  satisfactionis  modum  culpae  ratio  temperabit. 
Sed  ex  omni  satisfactionum  genere  maxirae  convenit  poeni- 
tentibus  praecipere,  ut  certis  aliquot  et  definitis  diebus  ora- 
tioni  vacent,  ac  pro  omnibus,  et  praesertim  pro  iis,  qui  ex 
hac  vita  in  Domino  decesserunt,  preces  Deo  faciant.  ^  Hortari 
vero  etiam  eos  oportet,  ut  saepe  eadem  satisfactionis  opera, 
a  sacerdote  indicta,  ultro  suscipiant  ac  repetant,  atque  ita 
mores  suos  componant,  ut  iis  omnibus,  quae  ad  poenitentiae 

sacramentum  pertinent ,  diligenter  absolutis ,  tamen  virtutis 
poenitentiae  studia  nunquam  intermittant;  quod  si  interdum 
etiam  ob  publicam  offensionem  publica  poenitentia  praescri- 
benda  fuerit,  quamvis  eam  poenitens  refugiat  ac  deprecetur, 
non  erit  facile  audiendus:  verum  persuadere  ei  oportebit,  ut 
quae  tum  sibi,  tum  aliis  salutaria  futura  sunt,  libenti  et  alacri 
animo  suscipiat.  Haec  de  poenitentiae  sacramento  singulisque 
eius  partibus  ita  docenda  erunt,  ut  non  solum  ea  fideles  per- 
fecte  intelligant,  sed  etiam  iuvante  Domino  re  ipsa  pie  et  re- 
ligiose  praestare  animum  inducant. 


GAPUT  VI. 
De  Sacramcnto  cxtremae  Unclionls. 

I.  Quare  pastores  animarum  saepius  ad  populum  de  extremae 

unctionis  sacramento  agere  debeant. 

Cum  sancta  Scripturarum  oracula  ita  doceant  (Eclus.  7,  40.): 
„In  omnibus  operibus  tuis  memorare  novissima  tua,  et  in  ae- 
ternum  non  peccabis:"  tacite  parochi  admonentur,  nullum 
tempus  praetermittendum  esse,  fidelem  populum  cohortandi,  ut 
in  assidua  mortis  meditatione  versetur.  Quoniam  autem  ex- 
tremae  unctionis  sacramentum  non  potest  suprcmi  illius  diei 
memoriam  coniunctam  non  habere :  facile  intelligitur,  de  eo 
saepe  agendum  esse,  uon  solum  ob  eam  causam,  quod  illarum 
rerum  mysteria,  quae  ad  salutem  pertinent,  aperire  et  expli- 
care  maxime  convenit,  sed  etiam,  quia  fideles,  moriendi  ne- 
eessitatem  omnibus  propositam  esse  animo  repetentes,  pravas 
cupiditates  coercebunt;  quare  fiet,  ut  in  ipsa  mortis  expecta- 
tione  minus  se  perturbari  sentiant,  sed  immortales  Deo  gra- 
tias  agant.  qui,  ut  baptismi  sacramento  aditum  nobis  ad  veram 
vitam  patefecit,  ita  etiam,  ut  ex  hac  mortali  vita  decedentes, 
expeditiorem  ad  coelum  viam  haberemus,  extremae  unctionis 
sacramentum  instituit. 

II.  Quamobrem  istud  sacramentum  extrema  unctio  appelletur. 
Ut  igitur,  quae  ad  eam  explicationem  magis  necessaria 

sunt,  eodem  fere  ordine,  qui  in  aliis  sacramentis  servatus  est, 
exponantur:  primum  illud  tradendum  erit,  hoc  sacramentum 
idcirco  extremam  unctionem  appellatum  esse,  quod  haec  omnium 
sacrarum  unctionum,  quas  Dominus  Salvator  noster  ecclesiae  suae 
commendavit,  ultima  administranda  sit.  Quare  haec  ipsa  unctio 
a  maioribus  nostris  sacramentum  etiam  unctionis  infirmorum,  et 

sacramentum  exeuntium  dicta  est;  quibus  vocabulis  fideles  in  me- 
moriam  novissimi  illius  temporis  facile  redire  possunt. 

III.  Quo  modo  extremae  unctioni  propria  sacramenti  ratio 

conveniat. 

Quod  autem  extremae  unctioni  propria  sacramcnti  ratio 
conveniat,  inprimis  explanandum  est.  Id  vero  maxime  perspi- 
cuum  fiet,  si  verba,  quibus  S.  Iacobus ')  Apostolus  huius  sacra- 
menti  legem  promulgavit,  attendamus :  „Infirmatur  quis  in 
vobis?"  inquit,  „inducat  presbyteros  ecclesiae,  et  orent  super 
eum,  ungentes  eum  oleo  in  nomine  Domini;  et  oratio  fidei 
salvabit  infirmum,  et  alleviabit  eum  Dominus,  et  si  in  peccatis 
sit,  remittentur  ei."  Nam  quod  peccata  condonari  ApOitolus 
affirmat,  in  eo  declarat  sacramenti  vim  et  naturam.  Hanc  vero 
catholicae  ecclesiae  de  extrema  unctione  perpetuam  doctrinam 
fuisse,  cum  alia  plura  concilia  testantur,  tum  a  Tridentina 
synodo  hoc  ita  declaratum  est,  ut  in  eos  omnes  anathematis 
poenam  constituerit ,  qui  alitcr  docere  aut  sentire  audeant. 
Ac  Innocentius^)  quoque  primus  hoc  sacramentum  fidelibus 
maxime  commendat. 

IV.  Quum  hicplures  fiant  unctiones,  an  plura  etiam  ibidem  dici 

debeant  sacramenta. 

Constanter  itaque  docendum  est  a  pastoribus,  verum  sa- 
cramentum  esse,  nec  plura ,  sed  unum,  quamvis  per  plures 
unctiones  administretur;  quarum  singulis  propriae  preces,  ac 
peculiaris  forma  adhibenda  est.  Unum  vero  est,  non  partium 
continuatione,  quae  dividi  non  possint,  sed  perfectione;  cuius- 
modi  sunt  cetera  omnia,  quae  ex  pluribus  rebus  constant.  Nam 
quemadmodum  domus,  quae  ex  multis  et  diversis  partibus  compo- 
sita  est,  una  tantum  forma  perficitur:  ita  hoc  sacramentum,  etsi 
ex  pluribus  rebus  et  verbis  constituitur ,  unum  tamen  signum 
est,  et  unius  rei,  quam  significat,  efficientiam  habet.  Docebunt 
praeterea  parochi,  quae  sint  huius  sacramenti  partes;  elemen- 
tum,  inquam,  et  verbum;  haec  enim  a  S.  Iacobo  praetermissa  non 
sunt3);  in  quibus  singulis  sua  mysteria  licet  animadvertere. 
V.  Quae  sit  extremae  unctionis  materia. 

Eius  igitur  elementum  sive  materia,  quemadmodum  con- 
cilia,  ac  praecipue  Tridentinum 4)  decrevit,  est  oleum  ab  epi- 
scopo  consecratum;  liquor  scilicet  non  ex  quavis  pingui  et 
crassa  materia,  sed  ex  olearum  baccis  tantummodo  expressus. 
Aptissime  autem  haec  materia  illud  significat,  quod  vi  sacra- 
menti  interius  in  anima  efficitur;  nam  ut  oleum  ad  mitigandos 


M  Iac.  5,  U.  15.   a)  ep.  1.  o.  8.   «)  Iac.  5,  14.    *)  Sess.  i4.  de  Extr.  Unct.  cap.  I. 

corporis  dolores  magnopere  proficit:  ita  sacramenti  virtus  ani- 
mae  tristitiam  ac  dolorem  minuit.  Oleum  praeterea  sanitatem 
restituit,  hilaritatem  affert,  et  lumini  tanquam  pabulum  prae- 
bet;  tum  vero  ad  recreandas  defatigati  corporis  vires  maxime 
accommodatum  est.  Quae  omnia,  quid  in  aegroto  divina  vir- 
tute  per  huius  sacramenti  administrationem  efficiatur,  decla- 
rant..  Haec  de  materia  satis  sint. 

VI.  Qua  forma  perficiatur  hoc  sacramentum. 
Forma  vero  sacramenti  est  verbum  et  solemnis  illa  preca- 
tio,  quam  sacerdos  ad  singulas  unctiones  adhibet,  quum  in- 
quit:  „Per  istam  sanctam  unctionem  indulgeat  tibi  Deus  quid- 
quid  oculorum,  sive  narium,  sive  tactus  vitio  deliquisti."  Quod 
autem  haec  vera  sit  et  propria  huius  sacramenti  forma,  sanctus 
Iacobus  Apostolus  (5,  14.  15.)  significat,  quum  ait:  „et  orent  su- 
per  eum,  et  oratio  fidei  salvabit  infirmum."  Ex  quo  licet  cog- 
noscere,  formam  precationis  modo  proferendam  esse;  tametsi, 
quibus  potissimum  verbis  concipienda  sit,  Apostolus  non  expres- 
serit.  Verum  hoc  ad  nos  fideli  Patrum  traditione  permanavit, 
ita  ut  omnes  ecclesiae  eam  formae  rationem  retineant,  qua 
omnium  mater  et  magistra,  sancta  ecclesia  Romana  utitur;  nam 
etsi  aliqui  nonnulla  verba  immutant,  quum  pro:  „Indulgeat  tibi 
Deus,"  ponunt:  „Remittat,"  vel  „Parcat,"  interdum  etiam:  „Sa- 
net , "  quidquid  commisisti :  tamen  quia  nulla  fit  sententiae 
immutatio,  constat  eandem  ab  omnibus  formam  religiose  servari. 

VII.  Cur  huius  sacramenti  forma  precationis  modo  contineatp/r. 

Nec  vero  quisquam  miretur,  cur  factum  sit,  ut  aliorum 
sacramentorum  forma  vel  absolute  significet,  quod  efficit,  ut 
quum  dicimus:  „Ego  te  baptizo,"  aut:  „Signo  te  signo  cru- 
cis,"  vel  tanquam  ab  imperantibus  pronuncietur,  ut  quum  in 
sacramento  ordinis  administrando  dicitur:  „Accipe  potestatem;" 
haec  una  vero  extremae  unctionis  forma  precatione  quadam  ab- 
solvatur.  Id  enim  optimo  iure  constitutum  est;  nam  quum  hoc 
sacramentum  propterea  adhibeatur,  ut  praeter  spiritualem  gra- 
tiam,  quam  tribuit,  sanitatem  etiam  restituat  aegrotis:  tamen, 
quia  non  semper  sequitur,  ut  aegri  a  morbis  convalescant,  ob 
eam  causam  precatione  forma  conficitur,  ut  a  Dei  benignitate 
id  impetremus,  quod  sacramenti  vis  constanti  et  perpetuo  ordine 
efficere  non  solet.  Adhibentur  autem  ritus  proprii  in  huius 
quoque  sacramenti  admiiiistratione,  sed  eorum  maxima  pars 
precationes  continet,  quibus  sacerdos  ad  aegroti  salutem  impe- 
trandam  utitur;  nullum  enim  est  aliud  sacramentum,  quod  plu- 
ribus  precibus  conficiatur,  ac  recte  quidem,  quoniam  eo  potis- 

simum  tempore  fideles  piis  obsecrationibus  adiuvandi  sunt. 
Quare  et  alii  omnes,  quos  tum  adesse  contigerit,  et  praecipue 
parochi,  debcnt  orare  Deum  ex  anirao,  et  eius  misericordiae 
laborantis  vitam  et  salutem  omni  studio  commendare. 

VIII.  Quisnam  huius  sacramenti  sit  auctor. 
Verum  quum  demonstratum  sit,  extremam  unctionem  vere 
et  proprie  in  sacramentorum  numero  habendam  esse:  illud 
etiam  sequitur,  eius  institutionem  a  Christo  Domino  profectam 
esse;  quae  postea  a  sancto  Iacobo  Apostolo  fidelibus  propo- 
sita  et  promulgata  est.  Quanquam  idem  Salvator  huius  unctio- 
nis  specimen  quoddam  dedisse  visus  est,  quum  discipulos  suos 
binos  et  binos  ante  faciem  suam  misit;  de  illis  enim  apud 
Evangelistam  (Marc.  6,  12.)  ita  scriptum  est:  „Exeuntes  prae- 
dicabant,  ut  poenitentiam  agerent;  et  daemonia  multa  eiicie- 
bant,  et  ungebant  oleo  multos  aegros;  et  sanabant."  Quam  qui- 
dem  unctionem  non  ab  Apostolis  inventam,  sed  a  Domino 
praeceptam,  non  naturali  aliqua  virtute  praeditam,  sed  mysticam, 
potius  ad  sanandos  animos,  quam  ad  corpora  curanda  institu- 
tam  fuisse,  credendum  est.  Quam  rem  sancti  Dionysius,  Am- 
brosius,  Chrysostomus  et  Gregorius  Magnus  asserunt,  ut  nullo 
modo  dubitandum  sit,  quin  hoc  unum  ex  septem  catholicae 
ecclesiae  sacramentis  summa  cum  religione  accipere  oporteat. 

IX.  Extrema  unctio  quibus  administranda  sit. 
Sed  docendi  sunt  fideles,  quamvis  hoc  sacramentum  ad 
omnes  pertineat,  quaedam  tamen  hominum  genera  excipi,  qui- 
bus  administrandum  non  sit.  Ac  primum  excipiuntur,  qui  sano 
et  firmo  corpore  sunt;  iis  enim  extremam  unctionem  tribuen- 
dam  non  esse,  et  Apostolus  docet,  quum  inquit:  „Infirmatur 
quis  in  vobis?"  et  ratio  ostendit;  siquidem  ob  eam  rem  insti- 
tuta  est,  non  modo  ut  animae,  sed  etiam  ut  corpori  medici- 
nam  afferat.  Quum  igitur  illi  tantum,  qui  morbo  laborant, 
curatione  indigeant :  idcirco  iis  etiam ,  qui  adeo  periculose 
aegrotare  videntur,  ut3  ne  supremus  illis  vitae  dies  instet, 
metuendum  sit,  hoc  sacramentum  praeberi  debet.  In  quo  ta- 
men  gravissime  peccant,  qui  illud  tempus  aegroti  ungendi  ob- 
servare  solent,  quum  iam,  omni  salutis  spe  amissa,  vita  et 
6ensibus  carere  incipiat;  constat  enim,  ad  uberiorem  sacra- 
menti  gratiam  percipiendam  plurimum  valere,  si  aegrotus,  quum 
in  eo  adhuc-integra  mens  et  ratio  viget,  fidemque  et  religiosam 
animi  voluntatem  afferre  potest,  sacro  oleo  liniatur.  Quare 
parochis  animadvertendum  est,  ut  eo  potissimum  tempore  coe- 
lestem  medicinam  adhibeant,  illam  quidem  semper  vi  sua  ad- 

modum  salutarem ,  quum  eorum  etiam  pietate  et  religione, 
qui  curandi  sunt ,  magis  profuturam  intellexerint.  Nemini 
igitur,  qui  gravi  morbo  affectus  non  sit,  sacramentum  unctio- 
nis  dare  licet,  tametsi  vitae  periculum  adeat,  vel  quia  pericu- 
losam  navigationem  paret,  vel  quia  praelium  initurus  sit,  a 
quo  certa  mors  illi  impendeat;  vel  etiam  si  capitis  damnatus 
ad  supplicium  raperetur.  Omnes  praeterea,  qui  rationis  usu 
carent,  ad  hoc  sacramentum  suscipiendum  apti  non  sunt;  et 
pueri,  qui  nulla  peccata  admittunt,  quorum  reliquias  sanare 
huius  sacramenti  remedio  opus  sit;  amentes  item  et  furiosi, 
nisi  interdum  rationis  usum  haberent,  et  eo  potissimum  tem- 
pore  pii  animi  significationem  darent,  peterentque,  ut  sacro 
oleo  ungerentur.  Nam  qui  ab  ipso  ortu  nunquam  mentis  et 
rationis  compos  fuit,  ungendus  non  est;  secus  vero  si  aegro- 
tus,  quum  mente  adhuc  integra  huius  sacramenti  particeps  fieri 
voluisset,  postea  in  insaniam  et  furorem  incidit. 

X  Quae  corporis  partes  hic  debeant  inungi. 

Non  sunt  autem  omnes  corporis  partes  ungendae,  sed  eae 
tantum,  quas  veluti  sensuum  instrumenta  natura  homini  attri- 
buit;  oculi  propter  visionem,  aures  propter  auditum,  nares 
propter  odoratum,  os  propter  gustum  vel  sermonem,  manus 
propter  tactum;  qui  tametsi  toto  corpore  aequabiliter  fusus  est, 
in  ea  tamen  parte  maxime  viget.  Hunc  autem  ungendi  ritum 
universalis  ecclesia  retinet,  atque  etiam  huius  sacramenti  naturae 
optime  convenit;  medicamenti  enim  est  instar.  Ac  quoniam  in 
corporis  morbis,  quamvis  universum  corpus  male  affectum  sit, 
tamen  illi  tantum  parti  curatio  adhibetur,  a  qua,  tanquam  a 
fonte  et  origine,  morbus  manat:  idcirco  non  totum  corpus,  sed 
ea  membra,  in  quibus  potissimum  sentiendi  vis  eminet,  renes 
etiam,  veluti  voluptatis  et  libidinis  sedes,  unguntur;  tum  pedes, 
qui  nobis  ingressus  et  ad  locum  movendi  principium  sunt. 
XI.  Extrema  unctio  iterari  potest. 

In  quibus  illud  observare  oportet,  in  una  eademque  aegro- 
tatione,  quum  aeger  in  eodem  vitae  periculo  positus  cst,  se- 
mel  tantum  ungendum  esse.  Quod  si  post  susceptam  hanc  un- 
ctionem  aeger  convaluerit:  quoties  postea  in  id  vitae  discrimen 
inciderit,  toties  eiusdem  sacramenti  subsidium  ei  poterit  ad- 
hiberi.  Ex  quo  patet,  in  eorum  sacramentorum  numero,  quae 
itcrari  solent,  reponendam  esse. 

XII.  Qua  religione  et  praeparatione  debeat  istud  sacramentum 

suscipi. 

Quoniam  vero  omni  sudio  curare  oportet,  ne  quid  sacra- 
menti  gratiam  impediat,  ei  vero  nihil  magis  adversatur,  quam 

alicuius  peccati  mortiferi  conscientia:  servanda  est  catholicae 
ecclesiae  perpetua  consuetudo ,  ut  ante  extremam  unctionem 
poenitentiae  et  eucharistiae  sacramentum  administretur.  Ac 
deinde  aegroto  persuadere  parochi  studeaut,  ut  ea  fide  se  un- 
gendum  sacerdoti  praebeat,  qua  olim,  qui  ab  Apostolis  sa- 
nandi  erant,  se  ipsos  offerre  consueverant.  In  primis  autem 
animae  salus,  deinde  corporis  valetudo,  cum  illa  adiunctione: 
„si  ea  ad  aeternam  gloriam  profutura  sit,"  expetenda  est. 
Nec  vero  dubitare  fideles  debent,  quin  sanctae  illae  et  solem- 
nes  preces  a  Deo  audiantur,  quibus  sacerdos  non  suam,  secl 
ecclesiae  et  Domini  nostri  Iesu  Christi  personam  gerens  uti- 
tur.  Qua  una  maxime  re  cohortandi  sunt,  ut  huius  saluberrimi 
olei  sacramentum  sancte  et  religiose  sibi  administrandum  cu- 
rent,  quum  et  acrior  pugna  instare,  et  vires  quum  animi,  tum 
corporis  deficere  videantur. 

XIII.  Quo  ministrante  hoc  sacramentum  percipiendum  sit. 
Iam  vero  quis  extremae  unctionis  minister  sit,  ab  eodem 
Apostolo ,  qui  Domini  legem  promulgavit ,  didicimus ;  ait 
enim:  „Inducat  Presbyteros;"  quo  nomine  non  eos  significat, 
qui  aetate  provectiores  sunt,  quemadmodum  sapienter  Triden- 
tina  synodus  (Sess.  14.  de  extr.  Unct.  cap.  3.  can.  4.)  expo-. 
suit,  aut  qui  in  populo  principem  loeum  obtinent:  sed  sacer- 
dotes,  qui  ab  ipsis  episcopis  per  manuum  impositionem  rite 
ordinati  sunt.  Sacerdoti  igitur  huius  sacramenti  administratio 
commissa  est.  Neque  tamen  ex  sanctae  ecclesiae  decreto  cuivis 
sacerdoti,  sed  proprio  pastori,  qui  iurisdictionem  habeat,  sive 
alteri,  cui  ille  eius  muneris  fungendi  potestatem  fecerit,  hoc 
sacramentum  administrare  licet.  Illud  vero  maxime  animad- 
vertendum  est,  sacerdotem  in  ea  administratione,  quemadmodum 
etiam  in  aliis  sacramentis  fit,  Christi  Domini  nostri  et  sanctae 
ecclesiae,  eius  sponsae,  personam  sustinere. 

XIV.  Qui  fructus  ex  huius  sacramenti  usu  ad  homines  redeant. 

Explicandae  etiam  sunt  accuratius  utilitates,  quas  ex  hoc 
sacramento  capimus,  ut,  si  nihil  aliud  fidelcs  ad  cius  usum 
possit  allicere,  ipsa  saltem  utilitate  ducantur,  quum  ita  com- 
paratum  sit,  ut  omnia  fere  nostris  commodis  metiamur.  Do- 
cebunt  igitur  pastores,  hoc  sacramento  gratiam  tribui,  quae 
peccata,  et  in  primis  quidem  leviora,  et,  ut  communi  nomine 
appellantur,  venialia,  remittit;  exitiales  enim  culpae  poeniten- 
tiae  sacramento  tolluntur.  Neque  enim  hoc  sacramentum  pri- 
mario  loco  ad  graviorum  criminum  remissionem  institutum  est, 
sed  baptismus  tantum  et  poenitentia  vi  sua  hoc  efficiunt.  Al- 

tera  est  sacrae  unctionis  utilitas,  quod  animam  a  languore  et 
infirmitate,  quam  ex  peccatis  contraxit,  et  a  ceteris  omnibus 
peccati  reliquiis  liberat.  Tempus  autem  huic  curationi  oppor- 
tunissimum  existimandum  est,  quum  gravi  morbo  afflictamur, 
ac  vitae  periculum  impendet.  Etenim  homini  natura  insitum 
est,  ut  nihil  in  rebus  humanis  aeque  ac  mortem  pertimescat; 
auget  autem  magnopere  hunc  timorem  praeteritorum  scelerum 
memoria ,  quum  praesertim  gravissima  conscientiae  nostrae 
accusatio  nos  urgeat;  ut  enim  scriptum  est  (Sap.  4,  20.):  „Ve- 
nient  in  cogitatione  peccatorum  suorum  timidi,  et  traducent 
illos  ex  adverso  iniquitates  ipsorum."  Deinde  illa  cura  et 
cogitatio  vehcmenter  angit,  quod  paulo  post  stare  oporteat 
ante  tribunal  Dei,  a  quo  de  nobis  iustissima  pro  eo,  ac  me- 
riti  fuerimus,  sententia  ferenda  sit.  Saepe  autem  evenit,  ut 
fideles,  hoc  terrore  perculsi,  se  miris  modis  exagitari  sen- 
tiant.  Nihil  autem  ad  mortis  tranquillitatem  magis  conducit, 
quam  si  tristitiam  abiiciamus,  et  laeto  animo  Domini  adven- 
tum  exspectemus,  paratique  simus  despositum  nostrum,  quan- 
docunque  illud  a  nobis  repetere  voluerit,  libenter  reddere. 
Ut  igitur  hac  sollicitudine  fidelium  mentes  liberentur,  ani- 
musque  pio  et  sancto  gaudio  repleatur,  extremae  unctionis  sa- 
cramentum  efficit. 

XV.  Quo  modo  in  animae  exitu  daemones  nobis  insidientur. 
Praeterea  aliud  etiam,  quod  merito  omnium  maximum  vi- 
deri  potest,  ex  eo  consequimur.  Nam  etsi  humani  generis 
hostis,  quoad  vivimus,  nunquam  desinit  de  interitu  et  exitio 
nostro  cogitare:  nullo  tamen  tempore,  ut  nos  omnino  perdat,  ac, 
si  fieri  possit,  spem  nobis  divinae  misericordiae  eripiat,  vehe- 
mentius  omnes  nervos  contendit,  quam  quum  supremum  vitae 
diem  appropinquare  animadverterit.  Quamobrem  fidelibus  arma 
et  vires  hoc  sacramento  subministrantur,  quibus  adversarii  vim 
et  impetum  frangere  et  illi  fortiter  repugnare  possint;  alleva- 
tur  enim  et  erigitur  animus  divinae  bonitatis  spe,  eaque  con- 
firmatus  morbi  incommoda  omnia  fert  levius,  ac  ipsius  daemonis 
calcaneo  insidiantis  artificium  et  calliditatem  facilius  eludit. 

XVI.  Quo  modo  ex  hoc  sacramento  possit  corpori  sanitas  ac- 

cedere. 

Accedit  postremo,  si  quidem  profutura  sit,  etiam  corporis 
sanitas.  Quod  si  aegroti  hoc  tempore  eam  minus  consequun- 
tur,  id  quidem  non  sacramenti  vitio,  sed  ob  eam  potius  causam 
evenire  credendum  est,  quod  eorum  magna  pars,  vel  qui  sacro 
oleo  perunguntur,  vel  a  quibus  administratur ,  fides  infirmior 

est.  Testatur  enim  Evangeiista '),  Dominum  apud  suos  multas 
virtutes  non  fecisse  „propter  incredulitatem  illorum."  Quan- 
quam  etiam  recte  dici  potest,  Christianam  religionem,  ex  quo 
altius  tanquam  radices  egit  in  animis  hominum,  minus  iam 
huiusmodi  miraculorum  adminiculis  indigere,  quam  olim  na- 
scentis  ecclesiae  initio  necessaria  esse  viderentur.  Sed  tamen 
hoc  loco  fides  magnopere  excitanda  erit,  utcunque  enim,  quod 
ad  corporis  valetudinem  attinet,  Dei  consilio  et  voluntate  ce- 
ciderit,  certa  spe  niti  fideles  debent,  se  huius  sacri  olei  vir- 
tute  spiritualem  sanitatem  consecuturos  esse,  futurumque,  ut, 
si  eos  vita  decedere  contingat,  praeclarae  illius  vocis  fru- 
ctum  percipiant,  qua  scriptum  est2):  „Beati  mortui,  qui  in 
Domino  moriuntur."  Haec  de  extremae  unctionis  sacramento 
breviter  quidem  dicta  sunt,  verum  si  haec  ipsa  rerum  capita 
a  pastoribus  latius ,  et  ea ,  qua  decet,  diligentia  explanata 
erunt:  dubitandum  non  est,  quin  fideles  ex  hac  doctrina  ma- 
ximum  pietatis  fructum  percipiant. 


CAPUT  VII. 
De  Sacramento  Ordinls. 

/.  Cur  parochi  magna  diligentia  sacramenti  ordims  doctrinam 
populo  exponere  debeant. 

Si  quis  aliorum  sacramentorum  naturam  et  rationem  dili- 
genter  considerarit ,  facile  perspiciet ,  ea  omnia  ab  ordinis 
sacramento  ita  pendere,  ut  sine  illo  partim  confici  et  ad- 
ministrari  nullo  modo  queant,  partim  solemni  caeremonia  et 
religioso  quodam  ritu  ac  cultu  carere  videantur.  Quare  ne- 
cesse  est,  ut  pastores,  institutam  sacramentorum  doctrinam 
persequentes ,  eo  diligentius  de  ordinis  etiam  sacramento  sibi 
agendum  arbitrentur.  Proderit  autem  maxime  haec  explicatio, 
primum  quidem  illis  ipsis;  deinde  aliis,  qui  ecclesiasticae  vi- 
tae  rationem  ingressi  sunt;  postremo  etiam  fideli  populo.  Ipsis, 
quod,  dum  in  huius  argumenti  tractatione  versantur,3)  ad  eam 
gratiam  excitandam,  quam  hoc  sacramento  adepti  sunt,  magis 
commoventur;  aliis,  qui  in  sortem  Domini  vocati  sunt,  par- 
tim,  ut  eodem  pietatis  studio  afficiantur,  partim  vero,  ut  ea- 
rum  rerum  cognitionem  percipiant,  quibus  instructi  viam  sibi 
ad  ulteriores  gradus  facilius  munire  possint;  reliquis  autem 
fidelibus,  primum  quidem,  ut  intelligant,  quo  honore  digni 


>)  Mat.  13,  58.    >)  Apoc.  14,  13.    »)  II.  Tim.  1,  6. 

sint  Ecclesiae  ministri,  deinde"  quoniam  saepe  contingit,  ut 
raulti  adsint,  vel  qui  spe  liberos  suos  adhuc  infantes  ecclesiae 
ministerio  destinarint,  vel  qui  sua  sponte  et  voluntate  illud 
vitae  genus  sequi  velint;  quos  certe  ignorare  minime  aequum 
est,  quae  praecipue  ad  hanc  rationem  pertinent. 

II.  Nulla  dignitas  sacerdotii  ordine  in  terris  excellentior. 
Primum  itaque  fidelibus  tradendum  est,  quanta  sit  huius 
instituti,  «i  summum  eius  gradum,  hoc  est  sacerdotium  specte- 
mus,  nobilitas  et  excellentia.  Nam  quum  episcopi  et  sacer- 
dotcs  tanquam  Dei  interpretes  et  internuncii  quidam  sint,  qui 
eius  nomine  divinam  legem  et  vitae  praecepta  homines  edo- 
cent,  et  ipsius  Dei  personam  in  terris  gerunt:  perspicuum  est, 
eam  esse  illorura  functionem,  qua  nulla  maior  excogitari  pos- 
sit;  quare  merito  non  solum  angeli,  sed  dii  etiam,  quod  Dei 
immortalis  vim  et  nuraen  apud  nos  teneant,  appellantur.  Quam- 
vis  autem  omni  tempore  summara  dignitatera  obtinuerint,  tamen 
Novi  Testamenti  sacerdotes  ceteris  omnibus  honore  longe  an- 
tecellunt;  potestas  enim  tum  corpus  et  sanguinem  Domini  no- 
stri  conficiendi  et  offerendi,  tura  peccata  remittendi,  quae  illis 
collata  est,  humanam  quoque  rationem  atque  intelligentiam  su- 
perat,  nedum  ei  aliquid  par  et  simile  in  terris  inveniri  queat. 

III.  Qui  divinitus  ad  sacerdotium  ministeriaque  ecclesiastica 

vocati  censeantur. 

Deinde  vero,  quemadmodum  Salvator  noster  a  Patre,  Apo- 
stoli  autem  ac  discipuli  in  universum  mundum  a  Christo  Do- 
mino  missi  sunt:  ita  quotidie  sacerdotes  eadem,  qua  illi,  pote- 
state  praediti ,  „ad ')  consummationem  sanctorum ,  in  opus 
ministerii,  in  aedificationem  corpcris  Christi,"  mittuntur.  Huius 
igitur  tanti  officii  onus  nemini  temere  imponendum  est,  sed 
iis  tantum,  qui  illud  vitae  sanctitate,  doctrina,  fide,  prudentia 
sustinere  possint.  Nec  vero  quisquam  sumat  sibi  honorem, 
sed  „qui°)  vocatur  a  Deo  tanquam  Aaron."  Vocari  autem 
a  Deo  dicuntur,  qui  a  legitimis  ecclesiae  ministris  vocantur; 
nam  qui  in  hoc  ministerium  se  ipsos  arroganter  inferunt  at- 
que  intruduut ,  de  his  Dominum  intellexisse  docendum  est, 
quum  inquit3):  »Non  mittebam  Prophetas,  et  ipsi  currebant;" 
quo  quidcra  hominum  genere  nihil  infelicius  ac  miserius,  nihil 
ecclesiae  Dei  calamitosius  esse  potest. 

IV.  Quinam  iudicandi  sint  perperam  ad  ordines  sacros  accedere, 

et  aliunde  xn  ecclesiam  ingredi. 
Sed  quoniam  in  omni  actione  suscipienda  magnopere  re- 
fert,  quem  sibi  quisque  finem  constituat  (optimo  enim  fine  po- 


')  Eph.  4,  12.    *)  Hebr.  5,  4.    »)  Ier.  23,  21. 

sito  recte  omnia  consequuntur) :  de  hoc  in  primis,  qui  sacris 
initiari  volunt,  admonendi  sunt,  ut  nihil  sibi  tanto  munere  in- 
dignum  proponant;  qui  quidem  locus  eo  diligentius  tractandus 
erit,  quo  gravius  hoc  tempore  ca  in  re  peccare  fideles  solent. 
Alii  enim  eo  consilio  ad  hanc  vivcndi  rationem  se  convertunt, 
ut,  quae  ad  victum  vestitumque  necessaria  sunt,  parent;  ita 
ut  praeter  quaestum  nihil  aliud  in  sacerdotio,  quemadmodum 
vulgo  ceteri  homines  in  quovis  sordidi  artificii  genere,  spectare 
videantur.  Quamvis  enim  ex  Apostoli ')  sententia  natura  et 
divina  lex  iubeat,  ut,  qui  altari  servit,  ex  altari  vivat:  tamen 
quaestus  et  lucri  causa  ad  altare  nccedere  maximum  sacrile- 
gium  est.  Alios  honorum  cupiditas  et  ambitio  ad  sacerdotalem 
ordinem  ducit;  alii  vero,  ut  divitiis  affluant,  initiari  volunt 
Cuius  quidem  rei  illud  argumento  est,  quod  nisi  opulentum  ali- 
quod  ecclesiasticum  beneficium  eis  deferatur,  nullam  sacri  ordinis 
cogitationem  habent.  Hi  vero  sunt,  quos  Salvator  noster  „mer- 
cenarios'2)"  appellat,  et  quos  Ezechiel •'*)  dicebat  „semetipsos,  et 
non  oves  pascere;"  quorum  turpitudo  et  improbitas  non  solum 
sacerdotali  ordini  magnas  tenebras  offudit  ita,  ut  iam  nihil  fere 
a  fideli  populo  haberi  possit  contemptius  et  abiectius:  verum 
etiam  efficit,  ut  ipsi  nihil  amplius  ex  sacerdotio  consequantur, 
quam  Iudas  ex  apostolatus  munere,  quod  illi  sempiternum  exi- 
tium  attulit.  Illi  autem 4)  ostio  in  ecclesiam  introire  mer^to  di- 
cuntur,  qui  a  Deo  legitime  vocati  ecclesiastica  munera  eius 
unius  rei  causa  suscipiuut,  ut  Dei  honori  inserviant. 

V.  Qui  per  ordines  sacros  se  ecclesiae  dedicarunt,  qua  parte  ce- 
teros  e  populo  superare  et  excellere  debeant. 

Neque  tamen  hoc  ita  accipiendum  est,  quasi  eadem  lex 
aeque  omnibus  non  sit  imposita.  Homines  enim  ob  eam  rem 
conditi  sunt,  ut  Deum  colant;  quod  praecipue  fideles,  qui  ba- 
ptismi  gratiam  consecuti  sunt,  ex  toto  corde,  ex  tota  anima 
et  ex  totis  viribus  praestare  debent.  Verum  qui  ordinis  sa- 
cramento  initiari  volunt,  hoc  sibi  proponant  opus  est,  ut  non 
solum  Dei  gloriam  in  omnibus  rebus  quaerant  (quod  quidem 
cum  omnibus,  tum  maxime  fidelibus  commune  esse  constat): 
sed  etiam,  ut  alicui  certo  ecclesiae  ministerio  addicti, 5)  in  san- 
ctitate  et  iustitia  illi  serviant.  Nam  ut  in  exercitu  omnes  qui- 
dem  milites  imperatoris  legibus  parent,  sed  inter  eos  tamen 
alius  centurio,  alius  praefectus  est,  alii  alia  munera  obeunt: 
ita,  quamvis  omnes  fideles  pietatem  et  innocentiani  sectari 
omni  studio  debeant,  quibus  rebus  maxime  Deus  colitur,  eos 


')  1.  Cor.  9,  13.   «)  Io.  10,  13.   8)  Ez.  34,  2.  3.    *)  Io.  10,  1.  sq.    »)  Luc.  1,  75. 

tamen,  qui  ordinis  sacramento  sunt  initiati,  praecipua  quae- 
dam  munera  et  functiones  in  ecclesia  exsequi  oportet.  Nam 
et  sacra  pro  se  ipsis,  et  pro  omni  populo  faciunt,  et  divinae 
legis  vim  tradunt,  ad  eamque  prompto  et  alacri  animo  ser- 
vandam  fideles  hortantur  et  instituunt,  et  Christi  Domini  sa- 
cramenta,  quibus  omnis  gratia  impertitur  et  augetur,  admini- 
strant,  et,  ut  uno  verbo  complectamur,  a  reliquo  populo  se- 
gregati,  in  omnium  longe  maximo  et  praestantissimo  mini- 
sterio  se  exercent.  His  igitur  explicatis,  accedent  parochi  ad 
ea  tradenda,  quae  propria  huius  sacramenti  sunt,  ut  intelli- 
gant  fideles,  qui  in  ecclesiasticum  ordinem  cooptari  volunt, 
ad  quodnam  officii  genus  vocentur,  quantaque  ipsi  ecclesiae 
eiusque  ministris  potestas  divinitus  tributa  sit. 

VI.  Quotuplex  sit  potestas  ecclesiastica. 
Ea  autem  duplex  est:  ordinis  et  iurisdictionis.  Ordinis 
potestas  ad  verum  Christi  Domini  corpus  in  sacrosancta  eu- 
charistia  refertur.  Iurisdictionis  vero  potestas  tota  in  Christi 
corpore  mystico  versatur.  Ad  eam  enim  spectat,  Christianum 
populum  gubernare  et  moderari,  et  ad  aeternam  coelestemque 
beatitudinem  dirigere. 

VII.  Ordinis  potestas  ad  quae  se  extendat. 
Verum  ordinis  potestas  non  solum  consecrandae  euchari- 
stiae  vim  et  potestatem  continet,  sed  ad  eam  accipiendam  ho- 
minum  animos  praeparat  et  idoneos  reddit,  ceteraque  omnia 
complectitur,  quae  ad  eucharistiam  quovis  modo  referri  possunt. 
Eius  vero  plura  ex  sacris  literis  testimonia  afferri  possunt,  sed 
illa  praeclara  et  gravissima  sunt,  quae  apud  sanctos  Ioannem ') 
et  Matthaeum2)  leguntur;  ait  enim  Dominus:  „Sicut  misit 
me  Pater,  et  ego  mitto  vos.  —  Accipite  Spiritum  sanctum; 
quorum  remiseritis  peccata,  remittuntur  eis,  et  quorum  reti- 
nueritis,  retenta  sunt;"  et:  „Amen  dico  vobis,  quaecumque  alli- 
gaveritis  super  terram,  erunt  ligata  et  in  coelo,  et  quaecumque 
solveritis  super  terram,  erunt  soluta  et  in  coelo."  Quae  qui- 
dem  loca  a  pastoribus  ex  sanctorum  Patrum  doctrina  et  aucto- 
ritate  explanata,  maximum  veritati  lumen  afferre  poterunt. 
VIII.  Christi  sacerdotium  legis  naturae  vel  etiam  Moysis  sacer- 
dotio  sublimius  est. 

Haec  autem  potestas  plurimum  illi  praestat,  quae  in  natu- 
rae  lege  certis  hominibus,  qui  res  sacras  curarent,  tributa  est. 
Nam  et  iila  aetas,  quae  scriptam  legem  antecessit,  suum  sacer- 
dotium,  suamque  potestatem  spiritualem  habuerit  necesse  est, 

')  Io.  20,  21—23.    ')  Mat.  18,  18. 

quum  legem  habuisse  satis  constet.  Haec  duo  enim  ita  cou- 
iuncta  esse  testatur  Apostolus ') ,  ut  eorum  altero  translato, 
simul  etiam  alterum  transferri  necesse  sit.  Quum  igitur  na- 
turali  instinctu  homines  agnoscerent,  Deum  colendum  esse : 
consequens  erat,  ut  in  quavis  republica  aliqui  sacrorum  et  di- 
vini  cultus  procurationi  praeficerentur,  quorum  potestas  aliquo 
modo  spiritualis  diceretur.  Eadem  etiam  potestate  populus 
Israeliticus  non  caruit;  quae  tametsi  dignitate  superior  fuit, 
quam  illa,  qua  in  lege  naturae  sacerdotes  praediti  erant,  longe 
tamen  inferior,  quam  legis  evangelicae  spiritualis  potestas  exi- 
stimanda  est.  Haec  enim  coelestis  est,  omnemque  angelorum 
etiam  virtutem  superat;  neque  a  sacerdotio  Mosaico,  sed  a 
Christo  Domino,  qui  „non  secundum  Aaron2)  sacerdos  fuit, 
sed  secundum  ordinem  Melchisedec,"  ortum  habet.  Is  enim, 
qui  summa  potestate  gratiam  tribuendi  et  peccata  remittendi 
praeditus  fuit,  hanc  potestatem,  quamvis  virtute  definitam  et 
sacramentis  adstrictam,  ecclesiae  suae  reliquit,  quare  ad  eam 
exercendam  certi  ministri  instituti  sunt,  et  solemni  religione 
consecrati;  quae  quidem  consecratio  ordinis  sacramentum,  vel 
sacra  ordinatio  vocatur. 
IX.  Quid  sit  ordo,  et  cur  functio  ecclesiastica  ordo  vocetur. 
Placuit  autem  sanctis  Patribus  hoc  vocabulo  uti,  quod  la- 
tissimam  significationem  habet,  ut  dignitatem  et  excellentiam 
ministrorum  Dei  indicarent.  Est  enim  ordo,  si  propriam  eius 
vim  et  notionem  accipiamus,  dispositio  superiorum  et  inferiorum 
rerum,  quae  inter  se  ita  aptae  sunt,  ut  una  ad  alteram  refe- 
ratur.  Quum  itaque  in  hoc  ministerio  multi  sint  gradus  et  va- 
riae  functiones,  omnia  vero  certa  ratione  distributa  sint  et  collo- 
cata,  recte  et  commode  ordinis  nomen  ei  impositum  videtur. 
X  Ordo  veri  nominis  est  sacramentum. 
Quod  autem  inter  cetera  ecclesiae  sacramenta  sacra  ordi- 
natio  numeranda  sit,3)  sancta  Tridentina  synodus  ratione  illa, 
quae  saepius  repetita  est,  comprobavit;  nam  quum  sacramen- 
tum  sit  rei  sacrae  signum,  id  vero,  quod  hac  consecratione 
extrinsecus  fit,  gratiam  et  potestatem  significet,  quae  illi  tri- 
buitur,  qui  consecratur:  omnino  sequi  perspicuum  est,  ordinem 
vere  ac  proprie  sacramentum  dicendum  esse;  quare  episcopus 
ei  calicem  cum  vino  et  aqua,  et  patenam  cum  pane  porrigens, 
qui  sacerdos  ordinatur,  inquit:  —  „Accipe  potestatera  offerendi 
sacrificium,  etc."  Quibus  verbis  semper  docuit  ecctesia,  dum  ma- 
teria  exhibetur,  potestatem  consecrandae  eucharistiae  charactere 


')  Hebr.  7,  12.  •)  Ps.  109,  4.  Hebr.  7,  11.  s)  Conc  Trid.  sess.  "3.  c.  1.  et  3.  de  or<L 


241 


Pars  II.    Caput  VII. 


241 


animo  impresso  tradi,  cui  gratia  adiuncta  sit,  ad  illud  munus 
rite  et  legitime  obeundura;  quod  Apostolus  his  verbis  declarat '): 
—  „Admoneo  te,  ut  resuscites  gratiam  Dei,  quae  est  in  te, 
per  impositionem  manuum  mearum;  non  enim  dedit  nobis  Deus 
Spiritum  timoris,  sed  virtutis  et  dilectionis  et  sobrietatis. a 

XI.  Quare  in  ecclesia  plures  sint  instituti  ministrorum  ordines. 
Iam  vero,  ut  sacrae  synodi2)  verbis  utamur,  quum  divina 

res  sit  tanti  sacerdotii  adrainistratio ,  consentaneum  fuit,  quo 
dignius  et  maiori  cum  veneratione  exerceri  posset,  ut  in  ec- 
clesiae  ordinatissima  dispositione  plures  essent  et  diversi  mi- 
nistrorura  ordines,  qui  sacerdotio  ex  officio  deservirent,  atque 
hi  quidem  ita  distributi,  ut,  qui  iam  clericali  tonsura  insigniti 
essent,  per  minores  ad  maiores  ascenderent. 

XII.  Quot  sint  ordines  ministrorum  ecclesiae,  quaque  ratione 

communiter  distribuantur. 
Docendum  igitur  erit,  hosce  omnes  ordines  septenario 
numero  contineri,  semperque  ita  a  catholica  ecclesia  traditum 
esse;  quorum  nomina  haec  sunt:  ostiarius,  lector,  exorcista, 
acolythus,  subdiaconus,  diaconus,  sacerdos.  Hunc  autem  mi- 
nistrorum  numerum  recte  ita  definitum  esse,  probari  potest 
propter  ea  ministeria,  quae  ad  sacrosanctum  missae  sacrin- 
cium,  et  eucharistiam  vel  conficiendam  vel  administrandam, 
cuius  causa  praecipue  sunt  instituta,  necessaria  videntur.  Ex 
his  alii  maiores,  qui  etiam  sacri  dicuntur,  alii  minores  sunt. 
Maiores  vel  sacri  sunt:  ordo  sacerdotalis ,  diaconatus  et  sub- 
diaconatus;  ad  minores  referuntur:  acolythi,  exorcistae,  lecto- 
res,  ostiarii;  de  quorum  singulis  pauca  dicenda  sunt,  ut  ha- 
beant  pastores,  unde  eos  potissimum  instituant,  quos  noverint 
aliquo  ordine  initiandos  esse. 

XIII.  Quid  clericalis  tonsura,  clericique  nomen  sibi  velint. 
Incipiendum  cst  autem  a  prima  tonsura,  quam  quidem 
docere  oportet,  quandam  praeparationem  esse  ad  ordines  acci- 
piendos.  Ut  enim  homines  ad  baptismum  exorcismis,  ad  ma- 
trimonium  sponsalibus  praeparari  solent:  ita,  quum  tonso  ca- 
pillo  Deo  dedicantur,  tanquam  aditus  ad  ordinis  sacramentum 
illis  aperitur.  Declaratur  enim,  qualis  esse  debeat,  qui  sacris 
imbui  cupit;  nam  clerici  nomen,  quod  ei  tunc  primum  imponi- 
tur,  ab  eo  deductum  est,  quod  Dorainum  sortem  et  horedita- 
tem  suam  habere  incipiat,  veluti  qui  in  Hebraeorum  populo  di- 
vino  cultui  raancipati  erant;  quibus  vetuit  Dorainus  aliquam 
agrorum  partem  in  terra  promissionis  distribui,  quum  inquit3): 

')  11.  Tini.  1,  6.  7.    a)  Sess.  23.  de  ord.  cap.  2.    »)  Nura.  t8,  20. 

„Ego  pars  et  hereditas  tua."  Ac  quamvis  id  omnibus  fideli- 
bus  commune  sit,  praecipua  tamen  ratione  iis  conveniat  ne- 
cesse  est,  qui  se  Dei  ministerio  consecrarunt. 

XIV.  Quare  clcrici  rotunda  corona  in  capite  insigniantur. 
Tondentur  vero  capilli  ad  coronae  speciem  et  similitudi- 
nem,  quam  perpetuo  conservare  oportet,  et  ut  quisque  in  al- 
tiori  deinceps  ordinis  gradu  collocatur,  sic  eius  orbis  forma 
latior  circumscribi  debet;  quod  quidem  ex  Apostolorum  tra- 
ditione  acceptum  esse,  docet  ecclesia,  quum  de  huiusmodi 
tondendi  more  sancti  Dionysius  Areopagita,  Augustinus,  Hie- 
ronymus,  vetustissimi  et  gravissimi  Patres,  meminerint.  Pri- 
mum  autem  omnium  ferunt  Apostolorum  principem  eam  con- 
suetudinem  induxisse  ad  memoriam  coronae,  quae  ex  spinis 
contexta  Salvatoris  nostri  capiti  fuit  imposita,  ut,  quod  impii 
ad  Christi  ignominiam  et  cruciatum  excogitarunt,  eo  Apostoli 
ad  decus  et  gloriam  uterentur,  simulque  significarent,  curandum 
esse  a  ministris  ecclesiae,  ut  omnibus  in  rebus  Christi  Domini 
nostri  speciem  et  figuram  gerant.  Quamquam  nonnulli  asse- 
rant,  hac  nota  regiam  dignitatem  declarari,  quae  iis  maxime, 
qui  in  sortem  Domini  vocati  sunt,  videtur  convenire.  Quod 
enim  Petrus  Apostolus  fideli  populo  tribuit  (I.  Petr.  2,  9.): 
„Vos  genus  electum,  regale  sacerdotium,  gens  sancta,"  pecu- 
liari  quadam  et  magis  propria  ratione  ad  ecclesiasticos  mini- 
stros  pertinere  facile  intelligimus ;  etsi  non  desunt,  qui  vel 
perfectioris  vitae  professionem  a  clericis  susceptam  circuli 
figura,  quae  omnium  perfectissima  est,  significari  existiment, 
vel  externarum  rerum  contemptionem,  animique  ab  omnibus 
humanis  curis  vacuitatem  declarari  putent,  quod  capilli,  super- 
vacaneum  quiddam  in  corpore,  tondrantur. 

XV.  Quae  sit  ostiariorum  functio. 

Post  primam  tonsuram  ad  ostiarii  ordinem  primus  gradus- 
fieri  consuevit.  Eius  munus  est,  tcmpli  claves  et  ianuam  cu- 
stodire,  et  aditu  templi  arcere  eos,  quibus  ingredi  interdictum 
erat.  Ad  sanctum  etiam  missae  sacrificium  assistebat,  cura- 
turus,  ne  quis  propius,  quam  par  esset,  ad  sacram  aram  ac- 
cederet,  et  sacerdotem  rem  divinam  facientem  interpellaret. 
Alia  etiam  ministeria  illi  commissa  erant,  ut  ex  ritibus ,  qui 
in  eius  consecratione  adhibentur ,  perspici  potest.  Nam 
episcopus  claves,  ex  altari  acceptas,  ei  tradens,  quem  ostia- 
rium  vult  instituere,  „Sic  age,"  inquit,  „quasi  redditurus 
Deo  rationem  pro  iis  rebus,  quae  his  clavibus  recluduntur.u 
Magnam  autem  in  antiqua  ecclesia  huius  ordinis  dignitateni 

fuisse  ex  eo  intelligitur,  quod  his  temporibus  in  ecclesia  ser- 
vari  animadvertimus.  Nam  thesaurarii  officium,  qui  erat  idem 
sacrarii  custos,  quod  ad  ostiarios  pertinebat,  inter  honestiores 
ecclesiae  functiones  etiam  nunc  habetur. 

XVI.  Quodnam  sit  in  ecclesia  lectoris  officium. 

Secundus  ordinis  gradus  est  lectoris  munus.  Ad  eum  per- 
tinet  in  ecclesia  veteris  et  novi  Testamenti  libros  clara  voce 
et  distincte  recitare ;  praesertim  vero  eos,  qui  inter  noctur- 
nam  psalmodiam  legi  solent.  Eius  quoque  partes  erant,  prima 
religionis  Christianae  rudimenta  fidelibus  tradere.  Episcopus 
itaque  praesente  populo,  in  eius  ordinatione  librum,  quo  de- 
scripta  sunt  quae  ad  hanc  functionem  pertinent,  illi  tradens,  in- 
quit:  „Accipe,  et  esto  verbi  Dei  relator,  habiturus,  si  fideli- 
ter  et  utiliter  impleveris  officium  tuum,  partem  cum  iis,  qui 
verbum  Dei  bene  ministrarunt  ab  initio." 

XVII.  Exorcistis  quid  ex  officio  incumbat. 

Tertius  est  ordo  exorcistarura,  quibus  potestas  data  est 
nomen  Domini  invocandi  in  eos,  qui  ab  immundis  spiritibus 
obsidentur;  quare  episcopus,  quum  eos  instituit,  librum,  in  quo 
exorcismi  continentur,  eis  porrigit,  usus  ea  formula  verborum: 
„Accipe,  et  commenda  memoriae,  et  habe  potestatem  imponendi 
manus  super  energumenos,  sive  baptizatos,  sive  catechumenos.  * 
XVIII.  Quae  sint  Acolythi  partes. 

Acolythorum  quartus  est  gradus,  et  ultimus  eorum  omnium, 
qui  minores  et  non  sacri  appellantur.  Eorum  munus  est,  mi- 
nistros  maiores,  subdiaconos  et  diaconos,  in  altaris  ministerio 
assectari,  eisque  operam  dare.  Praetcrea  lumina  deferunt  et 
asservant,  quum  missae  sacrificium  celebratur,  praecipue  vero 
quum  evangelium  legitur;  ex  quo  et  ceroferarii  alio  nomine 
vocati  sunt.  Quum  itaque  ordinantur,  hic  ritus  ab  episcopo 
servari  consuevit.  Primum  quidem,  postquam  eos  officii  sui 
diligenter  admonuit,  lumina  eorum  singulis  tradit  in  hunc  mo- 
dum:  „Accipe  ceroferarium  cum  cereo,  et  scias  te  ad  accen- 
denda  ecclesiae  luminaria  mancipari  in  nomine  Domini."  Deinde 
etiam  urceolos  vacuos,  quibus  aqua  et  vinum  in  sacrificio  mini- 
stratur:  „Accipe  urceolos,  ad  suggerendum  vinum  et  aquam 
in  eucharistiam  sanguinis  Christi  in  nomine  Domini." 

XIX.  Quodnam sit  subdiaconi  rninisterium ,  ac  cuiusmodi  ritus 
in  eius  consecratione  adhibeanfur. 
A  minoribus  ordinibus,  iisdemque  non  sacris,  de  quibus 
hactenus  dictum  est,  ad  maiores  et  sacros  legitimus  aditus  et 
ascensus  patet.    In  eorum  primo  gradu  subdiaconus  colloca- 

tur,  cuius  munus  est,  ut  nomen  ipsum  declarat,  diaoono  ad 
altare  inservire;  sacra  enim  lintea,  vasa,  panem  et  vinum,  ad 
sacrificii  usum  necessaria,  parare  debet.    Nunc  episcopo  et 
sacerdoti  aquam  praebet,  quum  manus  in  missae  sacrificio  ab- 
luunt.    Epistolam  etiam,  quae  olim  a  diacono  in  missa  recita- 
batur,  subdiaconus  legit,  ac  tanquam  testis  ad  sacrum  assistit, 
prohibetque,  ne  sacerdos  sacra  faciens  a  quopiam  perturbari 
possit.  Haec  autem,  quae  ad  subdiaconi  ministerium  spectant, 
ex  solemnibus  caeremoniis,  quae  in  illius  consecratione  adhi- 
bentur,  licet  cognoscere.    Primum  enim  episcopus  legem  per- 
petuae  continentiae  huic  ordini  impositam  esse  admonet,  edi- 
citque,  neminem  in  subdiaconorum  ordinem  cooptandum  esse, 
cui  ultro  hanc  legem  accipere  non  sit  propositum ;  deinde, 
post  solemnem  litaniarum  precationem,  quae  subdiaconi  mu- 
nera  et  functiones  sint,  enumerat  atque  exponit.    His  peractis 
eorum  singuli,  qui  ordinantur,  ab  episcopo  quidem  calicem  et 
sacram  patenam  accipiunt,  ab  archidiacono  vero,  ut  intelli- 
gatur  subdiaconum  diaconi  officio  subservire,  urceolos  vino 
et  aqua  plenos,  una  cum  lebete  et  linteolo,  quo  manus  abster- 
guntur,  dicente  episcopo:  „Videte,  cuiusmodi  ministerium  vo- 
bis  traditur;  ideo  vos  admoneo,  ut  ita  vos  exhibeatis,  ut  Deo 
placere  possitis."    Adduntur  praeterea  aliae  preces.    Ad  ex- 
tremum,  quum  episcopus  sacris  vestibus  subdiaconum  ornavit, 
ad  quarum  singulas  propria  verba  et  caeremoniae  adhibentur, 
tradit  ei  epistolarum  librum,  ac  dicit:  „Accipe  librum  episto- 
larum,  et  habe  potestatem  legendi  eas  in  ecclesia  sancta  Dei 
tam  pro  vivis  quam  pro  defunctis." 

XX.  Quod  sit  diaconi  munus. 
Secundum  autem  sacrorum  ordinum  gradum  diaconus  obti- 
net,  cuius  ministerium  latius  patet,  sanctiusque  semper  habitum 
est;  ad  eum  enim  pertinet,  episcopum  perpetuo  sequi,  con- 
cionantem  custodire,  eique  et  sacerdoti  sacra  facienti  vel  alia 
sacramenta  administranti  praesto  esse,  et  in  missae  sacrificio 
evangelium  legere.  Olim  vero  fidelium  animos  saepius  exci- 
tabat,  ut  sacra  attenderent;  sanguinem  etiam  Domini  ministra- 
bat,  in  quibus  ecclesiis  ea  consuetudo  erat,  ut  fideles  eucha- 
ristiam  sub  utraque  specie  sumerent.  Diacono  praeterea 
ecclesiasticorum  bonorum  dispensatio  commissa  erat,  ut  uni- 
cuique  necessaria  ad  victum  subministraret.  Ad  diaconum 
etiam  attinet,  tanquam  episcopi  oculum,  pervestigare ,  quinam 
in  urbe  pie  et  religiose,  quive  secus  vitam  traducant,  qui  ad 
sacrificium  et  concionem  statis  temporibus  conveniant,  qui  rur- 
sus  non  conveniant,  ut,  quum  de  omnibus  episcopum  certiorem 

fecerit,  ille  vel  privatim  unumquemque  hortari,  admonere,  vel 
palam  corrigere  et  obiurgare  possit,  uti  se  magis  profecturum 
esse  intellexerit.  Catechumenorum  etiam  nomina  recitare  de- 
bet,  et  eos,  qui  ordinis  sacramento  initiandi  sunt,  ante  Epi- 
scopum  statuere.  Licet  ei  praeterea,  si  absit  episcopus  et 
sacerdos,  evangelium  explanare,  non  tamen  e  superiori  loco,  ut 
intelligatur,  hoc  eius  proprium  munus  non  esse. 

XXI.  Quales  diaconi  eligendi  sint. 

Quanta  vero  diligentia  adhibenda  sit,  ne  quis  eo  munere 
indignus  ad  hunc  ordinis  gradum  ascendat,  Apostolus  osten- 
dit,  quum  ad  Timotheum ')  „diaconi"  mores,  virtutem  et  in- 
tegritatem  exposuit.  Hoc  idem  satis  etiam  declarant  ritus  et 
solemnes  caeremoniae,  quibus  ab  episcopo  consecratur.  Plu- 
ribus  enim  et  sanctioribus  precibus  ad  diaconi,  quam  ad  sub- 
diaconi  ordinationem  utitur  episcopus,  et  alia  addit  sacrarum 
vestium  ornamenta.  Praeterea  manus  ei  imponit.  Quod  qui- 
dem  ab  Apostolis2)  factitatum  esse  legimus,  quum  primos  dia- 
conos  instituerunt.  Denique  evangeliorum  librum  ei  tradit  his 
verbis:  „Accipe  potestatem  legendi  evangelium  in  ecclesia  Dei 
tam  pro  vivis  quam  pro  defunctis,  in  nomine  Domini." 
XXII.  Quae  sit  dignitas  et  amplitudo  sacerdotii. 

Tertius  omniumque  sacrorum  ordinum  summus  gradus  est 
sacerdotium.  Qui  vero  illo  praediti  sunt,  eos  veteres  Patres 
duobus  nominibus  vocare  solent;  interdum  enim  „presbyterosa 
appellant,  quod  graece  „seniores"  significat,  non  solum  pro- 
pter  aetatis  maturitatem,  quae  huic  ordini  maxime  necessaria 
est,  sed  multo  magis  propter  morum  gravitatem,  doctrinam  et 
prudentiam;  ut  enim  scriptum  est3):  „Senectus  venerabilis 
est,  non  diuturna,  neque  annorum  numero  computata;  cani 
autem  sunt  sensus  hominis,  et  aetas  senectutis  vita  immacu- 
lata."  Interdum  vero  „sacerdotes"  vocant,  tum  quia  Deo 
cousecrati  sunt,  tum  quia  ad  eos  pertinet  sacramenta  admini- 
strare,  sacrasque  res  et  divinas  tractare. 

XXIII.  Quctuplex  sit  tum  novae,  tum  veteris  Legis  sacerdotium. 

Sed  quoniam  duplex  sacerdotium  in  sacris  literis  descri- 
bitur,  alterum  interius,  externum  alterum:  utrumque  distin- 
guendum  est,  ut,  de  quo  hoc  loco  intelligatur,  a  pastoribus 
explicari  possit.  Quod  igitur  ad  interius  sacerdotium  attinet, 
omnes  fideles,  postquam  salutari  aqua  abluti  sunt,  sacerdotes 
dicuntur;  praecipue  vero  iusti,  qui  spiritum  Dei  habent,  et 
divinae  gratiae  beneficio  lesu  Christi  summi  sacerdotis  viva 


')  I.  Tim.  3,  8—10.    ')  Act  6,  6.   »)  Sap.  4,  8.  9. 

membra  effecti  sunt;  hi  enim  fide,  quae  caritate  inflararaatur, 
in  altari  mentis  suae  spirituales  Deo  hostias  immolant;  quo  in 
genere  bonae  omnes  et  honestae  actiones,  quas  ad  Dei  glo- 
riam  referunt,  numerandae  sunt.  Quare  in  Apocalypsi  ita  le- 
gimus1):  „Christus  lavit  nos  a  peccatis  nostris  in  sanguine 
suo,  et  fecit  nos  regnum  et  sacerdotes  Deo  et  Patri  suo." 
In  quam  sententiam  ab  Apostolorum  principe  dictum  est2): 
„Ipsi  tanquam  lapides  viri  superaedificamini,  domus  spirituales, 
sacerdotium  sanctum,  offerentes  spirituales  hostias,  acceptabiles 
Deo  per  Iesum  Christum."  Et  Apostolus  nos  hortatur3):  „ut 
exhibeamus  corpora  nostra  hostiam  viventem,  sanctam,  Deo  pla- 
centem,  rationabile  obsequium  nostrum."  David  item  multo 
ante  dixerat4):  „Sacrificium  Deo  spiritus  contribulatus,  cor  con- 
tritum  et  humiliatum  Deus  non  despicies."  Quae  omnia  ad 
interius  sacerdotium  spectare,  facile  intelligitur. 

XXIV.  Praeter  internum  sacerdotium  aliud  esse  externum  de- 
monstratur. 

Externum  vero  sacerdotium  non  omnium  fidelium  multi- 
tudini,  sed  certis  hominibus  convenit,  qui  legitima  manuum 
impositione,  solemnibusquc  sanctae  ecclesiae  caeremoniis  insti- 
tuti  et  Deo  consecrati,  ad  aliquod  proprium,  sacrumque  mini- 
sterium  adscribuntur.  Hoc  sacerdotii  discrimen  in  veteri  etiam 
lege  observari  potest;  nam  de  interiori  Davidem  locutum  esse, 
paulo  ante  demonstratura  est;  externi  vero  nemo  ignorare 
potest,  quam  multa  Domiuus  Moys'  Gt  Aaroni  praecepta  de- 
derit.  Praeterea  universam  Leviticam  tribum  ministerio  templi 
adscripsit,  ac  lege  cavit,  ne  quis  ex  alia  tribu  in  eam  fun- 
ctionem  se  inferre  auderet;  quare  Ozias  rex6)  lepra  a  Do- 
mino  percussus,  quod  sacerdotale  munus  usurpasset,  arrogantiae 
et  sacrilegii  sui  gravissimas  poenas  dedit.  Quia  igitur  eandem 
sacerdotii  distinctionem  in  lege  evangelica  licet  animadvertere: 
docendi  erunt  fideles,  nunc  de  sacerdotio  externo  agi,  quod 
certis  hominibus  attributum  est ;  hoc  enim  tantummodo  ad 
ordinis  sacramentum  pertinet. 

XX  V.  Quae  sint  sacerdotum  propriae  functiones. 

Sacerdotis  igitur  munus  est,  Deo  sacrificium  facere,  et  ec- 
clesiastica  sacramenta  administrare,  queraadmodura  ex  conse- 
crationis  ritibus  perspicitur.  Nam  episcopus,  quum  aliquem 
sacerdotem  instituit,  primum  quidem  manus  ei  una  cum  omni- 
bus  sacerdotibus ,  qui  adsunt,  imponit,  deinde  stolam  humeris 
aptans,  eam  ante  pectus  in  crucis  formani  componii;  quo  q\\v 

>)  Apoc.  1,  5.  6.  ')  L  Petr.  2,  5.  »)  Rom.  12,  1.  sq.  4)  Ps.  50,  19.  «)  II.  Par.  26,  19. 


247 


Pars  II.    Capui  VII. 


247 


dera  declaratur,  sacerdotem  virtute  indui  ex  alto,  qua  possit 
crucem  Christi  Domini,  et ')  iugum  suave  divinae  legis  perferre, 
eamque  non  verbis  solum,  sed  vitae  sanctissime  et  honestissime 
actae  exemplo  tradere.  Postea  manus  sacro  oleo  inungit,  tum 
vero  calicem  cum  vino  et  patenam  cum  hostia  tradit,  dicens: 
„Accipe  potestatem  offerendi  sacrificium  Deo,  missasque  cele- 
brandi  tam  pro  vivis  quam  pro  defunctis."  Quibus  caeremo- 
niis  et  verbis  interpres  ac  mediator  Dei  et  hominura  consti- 
tuitur,  quae  praecipua  sacerdotis  functio  existimanda  est.  Ad 
extremum  vero  manibus  iterum  eius  capiti  impositis:  „Accipe," 
inquit,  „Spiritum  sanctum;  quorum  remiseris  peccata,  remit- 
tuntur  eis,  et  quorura  retinueris,  retenta  sunt;  eique  coelestem 
illam,  quam  Dominus  discipulis  suis  dedit,2)  peccata  retinendi 
ac  remittendi  potestatem  tribuit.  Haec  vero  sunt  sacerdotalis 
ordinis  propria  et  praecipua  munera. 

XXVI.  Quamvis  unus  sit  sacerdotii  ordo,  non  tamen  unus  est 
sacerdotum  gradus. 

Qui  tametsi  unus  est,  varios  tamen  dignitatis  et  potestatis 
gradus  habet.  Primus  est  eorum,  qui  sacerdotes  simpliciter 
vocantur,  quorum  functiones  hactenus  declaratae  sunt.  Se- 
cundus  est  episcoporum,  qui  singulis  episcopatibus  praepositi 
sunt,  ut  non  solura  ceteros  ecclesiae  ministros,  sed  fidelem 
populum  regant,  et  eorum  saluti  summa  cum  vigilantia  et  cura 
prospiciant.  Quare  in  sacris  literis  pastores  ovium  saepe  ap- 
pellantur,  quorum  munus  et  officium  Paulus  descripsit,  ut  in 
Apostolorum  Actis3)  legimus,  in  ea  concione,  quam  ad  Ephe- 
fdos  habuit;  itemque  a  Petro4)  Apostolorum  principe  divina 
quaedam  episcopalis  ministerii  regula  tradita  est,  ad  quam  si 
episcopi  actiones  suas  dirigere  studeant,  dubitandum  non  erit, 
quin  pastores  boni  et  sint,  et  habeantur.  Sed  iidem  episcopi 
et  pontifices  dicuntur,  accepto  ab  ethnicis  nomine,  qui  prin- 
cipes  sacerdotum  pontifices  appellare  consueverunt.  Tertius  gra- 
dus  est  archiepiscoporum,  qui  pluribus  episcopis  praesunt,  qui 
metropolitani  etiam  vocantur,  quod  illarum  urbium  antistites  sint, 
quae  tanquam  matres  habeantur  illius  provinciae.  Quare  supe- 
riorem,  quam  episcopi,  locum  et  ampliorem  potestatem  habent, 
tametsi  ab  episcopis  ordinatione  nihil  differunt.  In  quarto  gradu 
patriarchae  collocantur,  id  est  primi  supremique  patres. 
XXVII.  De  sedibus  antiquis  patriarcharum. 

Olim  in  universa  ecclesia,  praeter  summum  Romanum  pon- 
tificem,  quatuor  tantum  patriarchae  numerabantur,  neque  omnes 


')  Luc.  24,  49.    Mat.  11,  30.    »)  Io.  20,  23.    ")  Act.  20,  28.    *)  I.  Petr.  5,  2. 

tamen  dignitate  pares;  nam  Constantinopolitanus,  etsi  ad  eum 
post  omnes  alios  hic  honos  delatus  est,  tamen  ob  imperii  ma- 
iestatem  altiorem  locum  obtinuit.  Proximus  est  Alexandrinus, 
cuius  ecclesiam  Marcus  Evangelista  iussu  principis  Apostolo- 
rum  fundavit.  Tertius  Antiochenus,  ubi  Petrus  sedem  primo 
locavit.  Extremum  gradum  habet  Hierosolymitanus,  quam  ec- 
clesiam  Iacobus  frater  Domini  rexit. 

XXVIII.  Romanus  pontifex  omnium  est  episcoporum  maximus, 
idque  iure  divino. 

Praeter  hos  omnes  catholica  ecclesia  Romanum  Pontificem 
Maximum,  quem  in  Ephesina  synodo  Cyrillus  Alexandrinus 
archiepiscopum ,  totius  oibis  terrarum  patrem  et  patriarcham 
appellat,  semper  venerata  est.  Quum  enim  in  Petri  Aposto- 
lorum  principis  cathedra  sedeat,  in  qua  usque  ad  vitae  finem 
sedisse  constat:  summum  in  eo  dignitatis  gradum  et  iurisdi- 
ctionis  amplitudinem ,  non  quidem  ullis  synodicis  aut  aliis  hu- 
manis  constitutionibus ,  sed  divinitus  datam  agnoscit.  Quam- 
obrem  omnium  fidelium  et  episcoporum,  ceterorumque  antisti- 
tum,  quocumque  illi  munere  et  potestate  praediti  sint,  pater 
ac  moderator,  universali  ecclesiae,  ut  Petri  successor,  Chri- 
stique  Domini  verus  et  legitimus  vicarius  praesidet.  Ex  his 
itaque  pastores  docebunt,  et  quae  sint  ecclesiasticorum  ordi- 
num  ac  graduum  praecipua  munera  et  functiones,  et  quis  huius 
sacramenti  minister  sit. 

XXIX.  Quis  sit  legitimus  sacramenti  ordinis  minister. 

Constat  enim,  ad  episcopum  eam  administrationem  perti- 
nere,  quod  etiam  sanctarum  literarum  auctoritate,  certissima 
traditione,  omnium  Patrum  testimonio,  conciliorum  decretis, 
sanctae  ecclesiae  usu  et  consuetudine ,  facile  erit  comprobare. 
Quamvis  autem  nonnullis  abbatibus  permissum  sit,  ut  minores  et 
non  sacros  ordines  interdum  administrent,  tamen  hoc  proprium 
episcopi  munus  esse  nemo  dubitat;  cui  uni  ex  omnibus,  praeterea 
nemini,  licet  reliquis  ordinibus,  qui  maiores  et  sacri  dicuntur, 
initiare.  Nam  subdiaconos,  diaconos  et  sacerdotes  unus  tantum 
episcopus  ordinat;  episcopi  ex  Apostolorum  traditione,  quae  per- 
petuo  in  ecclesia  custodita  est,  a  tribus  episcopis  consecrantur. 

XXX.  Cur  in  promovendis  ad  ordines  singularis  probitas  re- 

quiratur. 

Sequitur  nunc,  ut  explicetur,  quinam  ad  hoc  sacramen- 
tum,  inprimisque  ad  sacerdotalem  ordinem  apti  sint,  et  quae 
in  eis  potissimum  requirantur;  ex  hoc  enim  difficile  nori  erit 
8tatuere,  quid  in  aliis  ordinibus  dandis  pro  cuiusque  officio  et 

dignitate  observare  oporteat.  Maximam  autem  in  hoc  sacra- 
mento  cautionem  adhibendam  esse,  ita  colligitur,  quod  cetera 
gratiam  ad  illorum  sanctificationem  et  usum  tribuunt,  a  qui- 
bus  percipiuntur ;  at  vero  qui  sacris  initiantur,  ob  eam  rem 
coelestis  gratiae  participes  fiunt,  ut  eorum  ministerio  eccle- 
siae  atque  adeo  omnium  hominum  saluti  consulatur;  ex  quo 
factum  esse  intelligimus ,  ut  statis  tantummodo  diebus,  quibus 
etiam  solemnia  ieiunia  ex  vetustissimo  catholicae  ecclesiae  more 
indicuntur,  ordinationes  fiant,  ut  scilicet  fidelis  populus  eius- 
modi  sacrarum  rerum  ministros  piis  et  sanctis  precationibus  a 
Deo  impetret,  qui  ad  tanti  ministerii  potestatem  recte  et  cum 
ecclesiae  utilitate  gerendam  aptiores  esse  videantur. 
XXXI.  Quanta  vitae  et  morum  integritas  in  ordinando  requiratur. 

Primum  itaque  in  eo,  qui  sacerdos  creandus  est,  vitae  et 
morum  integritas  commendetur  magnopere  oportet,  non  solum 
quia,  si  alicuius  mortiferi  peccati  conscius  se  initiari  curet  vel 
etiam  patiatur ,  novo  se  et  maximo  scelere  obstringit ,  sed 
etiam,  quia  virtutis  et  innocentiae  lumen  aliis  praeferre  debet. 
Ea  de  re ,  quid  Apostolus  Tito  et  Timotheo ')  praecipiat ,  pa- 
storibus  declarandum  erit,  et  simul  illud  docendum,  ea  corpo- 
ris  vitia,  quae  in  veteri  lege  ex  Domini  praescriptione  aliquem 
ab  altaris  ministerio  excludebant,  in  evangelica  lege  ad  ani- 
mae  vitia  praecipue  transferenda  esse.  Quare  sanctam  illam 
consuetudinem  in  ecclesia  servari  animadvertimus,  ut,  qui  sa- 
cris  initiandi  sunt,  prius  poenitentiae  sacramento  conscientiam 
purgare  diligenter  studeant. 

XXXII.  In  sacerdote  quae  et  quanta  doctrina  requiratur. 
Praeterea  in  sacerdote  non  solum  ea  cognitio  requirenda 
est,  quae  ad  sacramentorum  usum  et  tractationem  pertinet, 
sed  etiam  sacrarum  literarum  scientia  ita  instructum  esse  opor- 
tet,  ut  populo  Christianae  fidei  mysteria  et  divinae  legis  prae- 
cepta  tradere,  ad  virtutem  et  pietatem  incitare,  a  vitiis  revo- 
care  fideles  possit.  Sacerdotis  enim  duo  sunt  munera,  quorum 
alterum  est,  ut  sacramenta  rite  conficiat  et  administret,  alte- 
rum,  ut  populum,  fidei  suae  commissum,  iis  rebus  et  institutis, 
quae  ad  salutem  necessaria  sunt,  erudiat.  Malachias  enim  \ta 
testatur2):  „Labia  sacerdotis  custodient  scientiam,  et  legem 
requirent  ex  ore  eius,  quia  angelus  Domini  exercituum  est." 
Ut  igitur  in  horum  altero,  si  mediocri  cognitione  sit  ornatus, 
praestare  quod  debct  possit:  alterum  certe  non  vulgarem,  sed 
exquisitam  potius  doctrinam  desiderat;  quamvis  aeque  ab  omni- 


')  Tit.  1,  7.   1.  Tim.  3,  8.    *)  Mal.  2,  7. 

bus  sacerdotibus  summa  reconditarum  rerum  scientia  non  ex- 
igatur,  sed  quae  ad  suscepti  officii  et  ministerii  functionem 
unicuique  satis  esse  possit. 

XXXIII.  Quinam  ad  sacerdotii  dignitatem  non  sint  admittendi. 

Pueris  autem  et  furiosis  vel  amentibus,  quod  usu  rationis 
careant,  hoc  sacramentum  dandum  non  est;  quamvis,  si  iis 
quoque  administraretur,  sacramenti  characterem  in  eorum  ani- 
mam  imprimi,  certo  credendum  sit.  Qui  vero  aetatis  annus 
in  singulis  ordinibus  sit  exspectandus,  ex  sacri  Tridentini  con- 
cilii1)  decretis  facile  erit  cognoscere.  Excipiuntur  etiam  servi; 
neque  enim  divino  cultui  dedicari  debet,  qui  non  sui  iuris,  sed 
in  alterius  potestate  est.  Viri  praeterea  sanguinum  et  homici- 
dae,  quia  ecclesiastica  lege  repelluntur,  aeque  irregulares  sunt. 
Spurii  quoque,  et  ii  omnes,  qui  ex  legitimis  nuptiis  non  sunt 
procreati.  Decet  enim,  ut,  qui  sacris  addicuntur,  nihil  in 
se  habeant,  quo  ab  aliis  merito  contemni  ac  despici  posse  vi- 
deantur.  Ad  extremum  etiam  admitti  non  debent,  qui  aliquo 
insigni  corporis  vitio  deformes  aut  manci  sunt;  ea  enim  foe- 
ditas  et  debilitatio  tum  offensionem  babet,  tum  vero  sacramen- 
torum  administrationem  impediat  necesse  est. 

XXXIV.  Qui  sint  praecipui  huius  sacramenti  effectus. 

Sed  iam  his  rebus  expositis  superest,  ut  pastores  doceant, 
qui  sint  huius  sacramenti  effectus.  Constat  vero,  quamvis  or- 
dinis  sacramentum,  ut  antea  dictum  est,  maxime  ad  ecclesiae 
utilitatem  et  pulchritudinem  spectet,  tamen  in  eius  quoque 
anima,  qui  sacris  initiatur,  sanctificationis  gratiam  efficere ; 
qua  idoneus  habilisque  ad  recte  munus  suum  fungendum  sa- 
cramentaque  administranda  reddatur;  quemadmodum  etiam  ba- 
ptismi  gratia  quilibet  ad  alia  sacramenta  percipienda  aptus 
efficitur.  Aliam  quoque  gratiam  hoc  sacramento  tribui  per- 
spicuum  est:  praecipuam  videlicet  potestatem,  quae  ad  san- 
ctissimum  eucbaristiae  sacramentum  refertur;  in  sacerdote 
quidem  plenam  et  perfectam,  ut  qui  Domini  nostri  corpus  et 
sanguinem  unus  potest  conficere;  in  aliis  vero  inferiorum  or- 
dinum  ministris  maiorem  minoremve,  quo  quisque  ministerio 
suo  magis  minusve  ad  altaris  sacramenta  accedit.  Atque  haec 
etiam  character  spiritualis  dicitur ,  quod ,  qui  sacris  imbuti 
sunt,  interiori  quadam  nota  animae  impressa  ab  aliis  fidelibus 
distinguantur,  ac  divino  cultui  mancipentur;  ad  quam  Aposto- 
lus  videtur  spectasse,  quum  ad  Timotheum  ait2):  „Noli  negli- 
gere  gratiam,  quae  in  te  est,  quae  data  est  tibi  per  prophe- 


i)  Sess.  23.  cap.  12.  de  reform.   2)  I.  Tim.  i,  14. 

tiam,  cum  impositione  manuum  presbyterii. "  Et  alibi ') :  „Ad- 
moneo  te,  ut  resuscites  gratiam  Dei,  quae  est  in  te,  per  im- 
positionem  manuum  mearum."  Haec  de  Ordinis  sacramento 
satis  dicta  sint;  potiora  enim  tantum  rerum  capita  pastoribus 
tradere  professi  sumus,  ut  illis  fidelis  populi  docendi  et  in 
Christiana  pietate  erudiendi  argumenta  suppeditarent. 


CAPUT  VIII. 

De  Mntrimonil  Sucramento. 

I.  Cur  parochi  sedulo  debeant  invigilare,  ut  populus  Christianus 
matrimonii  naturam  et  sanciitatem  cogmtam  habeat. 

Quoniam  pastoribus  beata  et  perfecta  Christiani  populi 
vita  proposita  esse  debet,  iis  quidem  maxime  optandum  esset, 
quod  Apostolus  se  cupere  ad  Corinthios2)  scribebat  his  ver- 
bis:  „Volo  omnes  homines  esse,  sicut  me  ipsum,"  nimirum, 
ut  omnes  continentiae  virtutem  sectarentur;  nihil  enim  beatius 
in  hac  vita  fidelibus  potest  contingere,  quam  ut  animus  nulla 
mundi  cura  distractus,  sedataque  et  restincta  omni  carnis  li- 
bidine,  in  uno  pietatis  studio  et  coelestium  rerum  cogitatione 
conquiescat.  Sed  quoniam,  ut  idem  Apostolus  testatur,  „unus- 
quisque  proprium  donum  habet  ex  Deo;  alius  quidem  sic,  alius 
vero  sic,"  et  matrimonium  magnis  et  divinis  bonis  ornatum  est 
ita,  ut  inter  alia  catholicae  ecclesiae  sacramenta  vere  et  pro- 
prie  numeretur,  ac  Dominus3)  nuptiarum  celebritatem  praesentia 
sua  honestarit:  satis  apparet,  eius  doctrinam  tradendam  esse, 
quum  praesertim  liceat  animadvertere ,  tum  sanctum  Paulum, 
tum4)  Apostolorum  Principem,  quae  non  solum  ad  dignitatem,  sed 
etiam  ad  officia  matrimonii  pertinebant,  pluribus  locis  accurate 
scripta  reliquisse.  Divino  enim  Spiritu  affiati  optime  intelli- 
gebant,  quanta  et  quam  multa  commoda  ad  Christianam  socie- 
tatem  pervenire  possent,  si  fideles  matrimonii  sanctitatem  cogni- 
tam  haberent,  et  inviolatam  servarent;  contra  vero,  ea  ignorata 
vel  neglecta,  plurimas  maximasque  calamitates  et  detrimenta  iD 
ecclesiam  importari.  Primum  itaque  matrimonii  natura  et  vis 
cxplicanda  est;  nam  quum  vitia  saepe  honesti  similitudinem  ge- 
rant,  cavere  oportet,  ne  fideles  falsa  matrimonii  specie  decepti 
turpitudiue  et  nefariis  libidinibus  animam  commaculent;  cuius 
rei  declarandae  causa  a  nominis  significatione  ordiendum  est. 


')  II.  Tim  1,  6.    «)  L  Cor.  7,  7.    *)  Io.  2,  2.    *)  Eph.  5.  22.  I.  Vet.  3,  1. 

II.  Quapropter  sancta  illa  copula  matrimonii ,  coniugii  aut  nu- 
ptiarum  nominibus  exprimatur. 

„Matrimonium"  ab  eo  dicitur,  quod  femina  idcirco  ma- 
xime  nubere  debeat,  ut  mater  fiat;  vel  quia  prolem  concipere. 
parere,  educare,  matris  munus  est.  „Coniugium"  quoque  a  coniun- 
gendo  appellatur,  quod  legitima  mulier  cum  viro  quasi  uno  iugo 
adstringatur.  Praeterea  „nuptiae,"  quia,  ut  inquit  sanctus  Am- 
brosius '),  pudoris  gratia  puellae  se  obnuberent;  quo  etiam  de- 
clarari  videbatur,  viris  obedientes  subiectasque  esse  oportere. 
III.  Quid  sit  matrimonium. 

Ita  vero  ex  communi  Theologorum  sententia  definitur: 
„Matrimonium  est  viri  et  mulieris  maritalis  coniunctio  inter 
legitimas  personas,  individuam  vitae  consuetudinem  retinens." 
Cuius  definitionis  partes  ut  planius  intelligantur ,  docendum 
est,  quamvis  haec  omnia  in  perfecto  matrimonio  insint,  con- 
sensus  videlicet  interior,  pactio  externa  verbis  expressa,  obli- 
gatio  et  vinculum,  quod  ex  ea  pactione  efficitur,  et  coniugum 
copulatio,  qua  matrimonium  consummatur:  nihil  horum  tamen 
matrimonii  vim  et  rationem  proprie  habere,  nisi  obligationem 
illam  et  nexum,  qui  coniunctionis  vocabulo  significatus  est. 
Additur  vero  „maritalis,a  quoniam  alia  pactionum  genera,  qui- 
bus  viri  et  mulieres  obligantur,  ut  sibi  mutuam  operam  prae- 
stent  vel  pretii  vel  alterius  rei  causa,  prorsus  aliena  sunt  a 
matrimonii  ratione.  Sequitur  deinde  „inter  legitimas  perso- 
nas,"  quoniam,  qui  a  nuptiarum  coniunctione  legibus  omnino 
exclusi  sunt,  ii  matrimonium  inire  non  possunt,  neque  si  ineant, 
ratum  est.  Exempli  enim  gratia,  qui  intra  quartum  gradum 
propinquitate  coniuncti  sunt,  puerque  ante  decimum  quartum 
annum,  aut  puella  ante  duodecimum,  quae  aetas  legibus  con- 
stituta  est,  ad  matrimonii  iusta  foedera  ineunda  apti  esse  non 
possunt.  Quod  vero  extremo  loco  positum  est:  „individuam 
vitae  consuetudinem  retinens,"  indissolubilis  vinculi  naturam 
declarat,  quo  vir  et  uxor  colligantur. 

IV.  Ubi  praecipua  vis  matrimonii  consistat. 
Ex  his  igitur  patet  matrimonii  naturam  et  rationem  in 
vinculo  illo  consistere.  Nam  quod  aliae  clarissimorum  virorum 
definitiones  hoc  videntur  consensui  tribuere,  ut,  quum  dicunt, 
coniugium  esse  consensum  maris  et  feminae:  hoc  ita  accipien- 
dum  est,  consensum  ipsum  matrimonii  causam  effectricem  esse; 
quod  Patres  in  concilio  Florentino2)  docuerunt.  Etenim  obli- 
gatio  et  nexus  oriri  non  potest,  nisi  ex  consensu  et  pactione» 


')  lib.  1.  de  Abiaham,  c.  9.    *)  Eug.  IV.  In  conc.  Flor. 

V.  Qualis  in  matrimonio  requiratur  consensus,  quaque  ratione 

sit  declarandum. 

Sed  illud  maxime  necessarium  est,  ut  consensus  verbis, 
quae  praesens  tempus  significant,  exprimatur:  neque  enim  ma- 
trimonium  est  simplex  donatio,  sed  mutua  pactio;  atque  ita 
fit,  ut  consensus  alterius  tantum  ad  matrimonium  coniungen- 
dum  satis  esse  non  possit,  sed  duorum  inter  se  mutuum  esse 
oporteat.  Atqui  ad  declarandum  mutuum  animi  consensum 
verbis  opus  esse,  perspicuum  est;  si  enim  ex  interiori  tantum 
consensu  sine  aliqua  externa  significatione  matrimonium  con- 
stare  posset:  illud  etiam  sequi  videretur,  ut,  quum  duo,  qui 
disiunctissimis  et  maxime  diversis  in  locis  essent,  ad  nuptias 
consentirent ,  antequam  alter  alteri  voluntatem  suam  vel  lite- 
ris,  vel  nunciis  declarasset,  veri  et  stabilis  matrimonii  lege 
coniungerentur ;  quod  tamen  a  ratione  et  sanctae  ecclesiae 
consuetudine  et  decretis  alienum  est. 

VI.  Mutuus  consensus,  verbis  futuri  temporis  expressus,  matri- 

monium  non  efficit. 

Recte  autem  dicitur,  oportere,  ut  consensus  verbis  expri- 
matur,  quae  praesentis  temporis  significationem  habeant;  nam, 
quae  futurum  tempus  indicant,  matrimonium  non  coniungunt, 
sed  spondent.  Deinde,  quae  futura  sunt,  nondum  esse  per- 
spicuum  est;  quae  vero  non  sunt,  parum  vel  nihil  firmi  aut 
stabilis  habere  existimandum  est.  Quare  nondum  connubii  ius 
in  eam  mulierem  quisquam  habet,  quam  se  in  matrimonium 
ducturum  esse  pollicetur;  neque  statim  ab  eo  impletum  est, 
quod  se  facturum  promisit,  tametsi  fidem  praestare  debet; 
quod  si  non  faciat,  violatae  fidei  reus  esse  convincitur.  At 
vero  qui  matrimonii  foedere  alteri  iungitur,  quamvis  postea 
poeniteat,  tamen  quod  factum  est  mutare  irritumve  et  infectum 
reddere  non  potest.  Quum  itaque  coniugii  obligatio  nuda  pro- 
missio  non  sit,  sed  eiusmodi  abalienatio,  qua  re  ipsa  vir  mu- 
licri ,  et  vicissim  mulier  viro  corporis  sui  potestatem  tradit : 
idcirco  necesse  est,  verbis,  quae  praesens  tempus  designant, 
matrimonium  contrahi;  quorum  verborum  vis,  postquam  etiam 
enunciata  sunt,  pcrmanet,  virumque  et  uxorem  indissolubili 
vinculo  constrictos  tenct. 

VII.  Si  pudore  aut  alio  impedimento  consensus  verbis  non  ex- 

primatur,  nutus  et  signa  verborum  locum  habent. 

Sed  verborum  loco  tum  nutus  et  signa,  quae  intimum  con- 
sensum  aperte  indicent,  satis  ad  matrimonium  esse  possunt, 
tum  ipsa  etiam  taoiturnitas ,  quum  puella  propter  verecundiam 
non  respondet,  sed  pro  ea  parentes  loquuntur. 

VIII.  Ad  verum  rnatrimonium  concubitus  non  requiritur. 

Ex  iis  igitur  parochi  fidelibus  tradent,  matrimonii  naturant 
et  vim  in  vinculo  et  obligatione  sitam  esse,  ac  praeter  consen- 
sum,  eo,  quo  dictum  est,  modo  expressum,  ut  verum  matrimo- 
nium  exsistat,  concubitum  necessario  non  requiri;  nam  etprimos 
parentes  ante  peccatum,  quo  tempore  nulla  inter  eos  carnis  co- 
pula  intercesserat,  ut  patres  testantur,  vero  matrimonio  iunctos- 
fuisse,  plane  constat.  Quare  a  sanctis  Patribus  dictum  est,  ma- 
trimonium  non  concubitu,  sed  consensu  existere;  quod  etiam  a 
sancto  Ambrosio ')  in  libro  de  Virginibus  repetitum  legimus. 
IX.  Quotuplex  sit  matrimonii  consideratiu. 

Iam  vero  hisce  explicatis  illud  docendum  erit,  matrimo- 
nium  duplicem  rationem  habere.  Nam ,  vel  ut  naturalis  con- 
iunctio,  (coniugium  enim  non  ab  hominibus  inventum,  sed  a 
natura,)  vel  ut  sacramentum,  cuius  vis  naturalium  rerum  con- 
ditionem  superat,  considerandum  est.  Ac  quoniam  gratia  na- 
turam  perficit  (neque  „prius2)  quod  spirituale  est,  sed  quod 
animale,  deinde  quod  spirituale"):  rei  ordo  postulat,  ut  de 
matrimonio,  ut  natura  constat,  et  ad  naturae  officium  pertinet, 
prius  agendum  sit;  tum  vero,  quae  illi,  ut  sacramentum  est, 
conveniunt,  explananda  erunt. 

X.  Quis  matrimonii,  ut  officium  naturae  significat,  sit  auctor. 

In  primis  itaque  docendi  sunt  fideles,  matrimonium  a  Deo 
institutum  esse;  scriptum  est  enim  in  Genesi3):  „Masculum  et 
feminam  creavit  eos,  benedixitque  illis  Deus,  et  ait:  „Crescite 
et  multiplicamini;"  et4):  „Non  est  bonum  hominem  esse  so- 
lum;  faciamus  ei  adiutorium  simile  sibi;"  ac  paulo  post5): 
„Adae  vero  non  inveniebatur  adiutor  similis  eius.  Immisit  ergo 
Dominus  Deus  soporem  in  Adam,  quumque  obdormisset,  tulit 
unam  de  costis  eius,  et  replevit  carnem  pro  ea.  Et  aedificavit 
Dominus  Deus  costam,  quam  tulerat  de  Adam,  in  mulierem, 
et  adduxit  eam  ad  Adam.  Dixitque  Adam:  Hoc  nunc  os  ex 
ossibus  meis,  et  caro  de  carne  mea;  haec  vocabitur  virago, 
quoniam  de  viro  sumpta  est.  Quamobrem  relinquet  homo  pa- 
trem  suum  et  matrem,  et  adhaerebit  uxori  suae;  et  erunt  duo 
in  carne  una."  Quae  ipso  Domino  auctore  apud  sanctum  Mat- 
thaeum6)  ostendunt,  matrimonium  divinitus  institutum  esse. 

XI.  Matrimonium,  ut  naturae  ofjicium  consideratum,  et  maxime 

ut  sacramentum,  dissolvi  non  potest. 

Neque  vero  Deus  matrimonium  tantummodo  instituit,  ve- 
rum,   ut   sancta   Tridentina   synodus7)   declarat,  perpetuum 

')  c.  6.  »)  I.  Cor.  15,  46.  ")  Uen.  1,  27.  23.  «)  Gen.  2,  18.  «)  ib.  20.  sq.  «)  Mat 
19,  4.  sq.    '<)  Sess.  24.  in  princ. 

etiam  et  indissolubilera  nodum  ei  addidit;  siquidem  Salvator 
ait1);  „Quod  Deus  coniunxit  homo  non  separet."  Quamvis 
enim  matrimonio,  quatenus  naturae  est  officium,  conveniat,  ut 
dissolvi  non  possit:  tamen  id  maxime  fit,  quatenus  cst  sacra- 
mentum;  qua  ex  re  etiam  in  omnibus,  quae  naturae  lege  eius 
propria  sunt,  summam  perfectionem  consequitur.  Tamen  et 
prolis  educandae  studio,  et  aliis  matrimonii  bonis  repugnat, 
ut  eius  vinculum  dissolubile  sit. 

XII.  Omnibus  hominibus  lex  contrahendi  non  est  imposita. 

Quod  vero  a  Domino  dictum  est 2) :  „  Crescite  et  multipli- 
camini,"  id  eo  spectat,  ut  cuius  rei  causa  matrimonium  insti- 
tutum  erat,  declarat,  non  ut  singulis  hominibus  necessitatera 
imponat;  nunc  enim,  aucto  iam  humano  genere,  non  solum 
ulla  lex  uxorem  ducere  aliquem  non  cogit,  sed  potius  virgi- 
nitas  summopere  commendatur,  et  unicuique  in  sacris  literis 
suadetur,  ut  quae  matrimonii  statu  praestantior  sit,  maiorem- 
que  in  se  perfectionem  et  sanctitatem  contineat.  Dominus 
enim  Salvator  noster  ita  docuit3):  „Qui  potest  capere,  ca- 
piat;tt  et  Apostolus4)  ait:  „De  virginibus  praeceptum  Domini 
non  habeo;  consilium  autem  do,  tanquam  misericordiam  con- 
secutus  a  Domino,  ut  sim  fidelis." 

XIII.  Vir  et  mulier  coniungi  cur  debeant. 

Sed  quibus  de  causis  vir  et  mulier  coniungi  debeant,  ex- 
plicandum  est.  Prima  igitur  est  haec  ipsa  diversi  sexus  na- 
turae  instinctu  expetita  SiCietas,  mutui  auxilii  spe  conciliata, 
ut  alter  alterius  ope  adiutus  vitae  incommoda  facilius  ferre,  et 
senectutis  imbecillitatem  sustentare  queat.  Altera  est,  pro- 
creationis  appetitus  non  tam  quidem  ob  eam  rem,  ut  bonorum 
et  divitiarum  heredes  relinquantur,  quam  ut  verae  fidei  et  re- 
ligionis  cultores  educentur;  quod  quidem  maxime  sanctis  illis 
patriarchis,  quum  uxores  ducerent,  propositum  fuisse,  ex  sa- 
cris  literis  satis  apparet.  Quare  Angelus,  quum  Tobiam  ad- 
moneret ,  quo  pacto  mali  daemonis  vim  posset  repellere : 
„Ostendara,"  inquit5),  „tibi,  qui  sunt,  quibus  praevalere  pot- 
est  daemonium.  Hi  namque,  qui  coniugium  ita  suscipiunt,  ut 
Deum  a  se  et  a  sua  mente  excludant,  et  suae  libidini  ita  va- 
cent,  sicut  equus  et  mulus,  quibus  non  est  intellectus,  habet 
potestatem  daemonium  super  eos.tt  Deinde  subiecit:  „Acci- 
pies  virginem  cum  timore  Domini,  amore  filiorum  magis,  quam 
libidine  ductus,  ut  in  semine  Abrahae  benedictionem  in  filiis 
consequaris. tt    Atque  una  etiam  haec  causa  fuit,  cur  Deus  ab 


•)  Mat.  19,  6.   *)  Gen.  1,  28.  <■)  Mat.  19,  12.  4)  I.  Cor.  7,  25.  «)  Tob.  6,  16.  17.  22. 

initio  matrimonium  constituerit.  Quare  fit,  ut  illorum  sit  sce- 
lus  gravissimum,  qui  matrimonio  iuncti  medicamentis  vel  con- 
ceptum  impediunt,  vel  partum  abigunt;  haec  enim  homicidarum 
impia  conspiratio  existimanda  est. 

XIV.  Post  peccatum  cur  matrimonium  institutum  fuerit. 
Tertia  est,  quae  post  primi  parentis  lapsum  ad  alias  causas 
accessit,  quum  propter  iustitiae,  in  qua  homo  conditus  erat, 
amissionem,  appetitus  rectae  rationi  repugnare  coepit;  ut  sci- 
licet,  qui  sibi  imbecillitatis  suae  conscius  est,  nec  carnis  pugnam 
vult  ferre,  matrimonii  remedio  ad  vitanda  libidinis  peccata  uta- 
tur.  De  quo  ita  Apostolus  scribit  (I.  Cor.  7,  2.):  „Propter 
fornicationem  unusquisque  suam  uxorem  habeat,  et  unaquaeque 
suum  virum  habeat."  Ac  paulo  post,  quum  docuisset,  interdum 
orationis  causa  a  matrimonii  debito  abstinendum  esse,  subiecit: 
„Et  iterum  revertimini  in  id  ipsum,  ne  tentet  vos  satanas  pro- 
pter  incontinentiam  vestram."  Hae  igitur  sunt  causae,  quarum 
aliquam  sibi  proponere  quisque  debet,  qui  pie  et  religiose,  ut 
sanctorum  filios  decet,  nuptias  velit  contrahere.  Quod  si  ad  eas 
causas  alia  etiam  accedant,  quibus  homines  inducti  matrimonium 
ineant,  atque  in  habendo  uxoris  delectu  hanc  illi  praeponant, 
ut  heredis  relinquendi  desiderium,  divitiae,  forma,  generis  splen- 
dor,  morum  similitudo:  huiusmodi  sane  rationes  damnandae 
non  sunt,  quum  matrimonii  sanctitati  non  repugnent.  Neque 
enim  in  sacris  literis  Iacob  Patriarcha  reprehenditur,  quod  Ra- 
ohelem,  eius  pulchritudine  illectus,  Liae  praetulerit.  Haec  de 
matrimonio,  ut  naturalis  coniunctio  est,  docenda  erunt. 

XV.  Cur  matrimonium  sacramenti  dignitate  per  Christum  stt 

auctum. 

Ut  autem  sacramentum  est,  explicare  oportebit,  eius  na- 
turam  multo  praestantiorem  esse,  et  omnino  ad  altiorem  finem 
referri.  Quemadmodum  enim  matrimonium,  ut  naturalis  con- 
iunctio,  ad  propagandum  humanum  genus  ab  initio  institutum 
est:  ita  deinde,  ut  populus  ad  veri  Dei  et  Salvatoris  nostri, 
Christi  cultum  et  religionem  procrearetur  atque  educaretur,  sa- 
cramenti  dignitas  illi  tributa  est.  Quum  enim  Christus  Domiuus 
vellet  arctissimae  illius  necessitudinis,  quae  ei  cum  ecclesia  in- 
tercedit,  suaeque  erga  nos  immensae  caritatis  certum  aliquod 
signum  dare:  tanti  nry^terii  dignitatem  hac  potissimum  maris  et 
feminae  sancta  coniuuctione  declaravit.  Quod  quidem  aptissime 
factum  esse,  intelligi  ex  eo  potest,  quod  ex  omnibus  humanis 
necessitatibus  nulla  inter  se  homines  magis  quam  matrimonii 
vinculum  constringit,  maximaque  inter  se  vir  et  uxor  caritate 
et  benevolentia  devincti  sunt;  atque  idcirco  fit,  ut  frequenter 

sacrae  literae  nuptiarum  similitudine  divinam  hanc  Christi  et 
ecclesiae  copulationem  nohis  ante  oculos  proponant. 

XVI.  Quomodo  matrimonium  sit  verum  evangelicae  legis  sacra~ 

mentum. 

Iam  vero  matrimonium  sacramentum  esse,  ecelesia,  apo- 
stoli  auctoritate  confirmata,  certum  et  exploratum  semper  ha- 
buit;  ita  enim  ad  Ephesios  scribit1):  „Viri  debent  diligere 
uxores  suas,  ut  corpora  sua.  Qui  suam  uxorem  diligit,  se 
ipsum  diligit;  nemo  enim  unquam  carnem  suam  odio  habuit, 
sed  nutrit  et  fovet  eam,  sicut  et  Christus  ecclesiam;  quia 
membra  sumus  corporis  eius,  de  carne  eius  et  de  ossibus 
eius.  Propter  hoc  relinquet  homo  patrem  et  matrem  suam,  et 
adhaerebit  uxori  suae;  et  erunt  duo  in  carne  una.  Sacramen- 
tum  hoc  magnum  est;  ego  autem  dico  in  Christo  et  in  eccle- 
sia."  Nam  quod  inquit:  „  Sacramentum  hoc  magnum  est," 
nemini  dubium  esse  debet,  ad  matrimonium  referendum  esse; 
^uod  scilicet  viri  et  mulieris  coniunctio,  cuius  Deus  auctor 
est,  sanctissimi  illius  vinculi,  quo  Christus  Dominus  cum  ecclesia 
«oniungitur,  sacramentum,  id  est  sacrum  signum  sit. 

XVII.  Quomodo  matrimonium  sacramentum  esse,  ex  S.  Pauli 

verbis  convincatur. 

Atque  hanc  esse  eorum  verborum  veram  et  propriam  sen- 
tentiam ,  veteres  sancti  Patres ,  qui  eum  locum  interpretati 
sunt,  ostendunt;  idemque  sancta  Tridentina  synodus2)  expli- 
cavit.  Constat  ergo,  virum  Christo,  uxorem  ecclesiae  ab  Apo- 
stolo  comparari;  virum3)  esse  caput  mulieris,  ut  est  Christus 
ecclesiae ;  eaque  ratione  fieri,  ut  vir  uxorem  diligere,  et  vicissim 
uxor  virum  amare  et  colery  debeat.  Christus  enim  dilexit  ec- 
clesiam,  et  pro  ea  semetipsum  tradidit;  rursus  vero,  ut  idem 
Apostolus  docet,  ecclesia  subiecta  est  Christo.  Sed  gratiam  quo- 
que  hoc  sacramento  significari  et  tribui,  in  quo  maxime  ratio 
sacramenti  inest,  ea  synodi  verba  declarant:  „Gratiam  vero, 
quae  naturalem  illum  amorem  perficeret,  et  indissolubilem  uni- 
tatem  confirmaret,  coniugesque  sanctificaret,  ipse  Christus,  ve- 
nerabilium  sacramentorum  iustitutor  atque  perfector,  sua  nobis 
passione  promeruit."  Quare  docendum  est,  huius  sacramenti 
gratia  effici,  ut  vir  et  uxor,  mutuae  caritatis  vinculo  coniuncti, 
alter  in  alterius  benevolentia  conquiescat,  alienosque  et  illicitos 
amores  et  concubitus  non  quaerat,  sed  in  omnibus  sit  „hono- 
rabile4)  connubium  et  torus  immaculatus." 


')  Eph.  5,  28  —  32.  *)  Sess.  24.  de  Matr.  in  princ.  et  can.  I.  3)  Eph.  5,  23. 
*5.  24.    *)  Hebr.  13,  4. 

XVIII.  Quantum  matrimonium  evangelii  a  legis  naturae  vel 

Moysis  matrimonio  aifferat. 

Sed  quantum  matrimonii  sacramentum  iis  matrimoniis  prae- 
stet,  quae  ante  vel  post  legem  iniri  solebant,  ex  eo  licet  cog- 
noscere,  quod,  etsi  gentes  matrimonio  divini  aliquid  inesse 
arbitrabantur ,  atque  ob  eam  rem  vagos  concubitus  a  naturae 
lege  alienos  esse^  itemque  stupra,  adulteria,  et  alia  libidinis 
genera  vindicanda  esse  iudicabant:  tamen  eorum  connubia 
nullam  prorsus  sacramenti  vim  habuerunt.  Apud  Iudaeos  vero 
religiosius  omnino  nuptiarum  leges  servari  consueverant,  ne- 
que  dubitandum ,  quin  eorum  matrimonia  maiori  sanctitate 
praedita  essent.  Quum  enim  promissionem  accepissent,  fore 
aliquando,  ut  omnes  gentes  in  semine  Abrahae  benediceren- 
tur1):  magnae  apud  eos  pietatis  officium  merito  esse  videba- 
tur,  filios  procreare,  electi  populi  sobolem,  ex  qua  Christus 
Dominus  Salvator  noster,  quod  ad  humanam  naturam  attinet, 
ortum  habiturus  esset,  propagare;  sed  illae  quoque  coniun- 
ctiones  vera  sacramenti  ratione  caruerunt. 

XIX.  Matrimonium  in  lege  naturae  post  peccatum  aut  in  lege 
Moysis  orginis  suae,  quam  ex  Deo  habuit,  decorem  non  retinuit. 

Huc  accedit,  quod  sive  naturae  post  peccatum,  sive  Moy- 
sis  legem  spectemus,  facile  animadvertimus,  matrimonium  a 
primi  ortus  sui  decore  et  honestate  decidisse.  Dum  enim  na- 
turae  iex  vigebat,  multos  ex  antiquis  Patribus  fuisse  comperi- 
mus,  qui  plures  simul  uxores  ducerent.  Deinde  vero  in  lege 
Moysis  permissum  erat,  dato  repudii  libello'2),  si  causa  fuis- 
set,  divortium  cum  uxore  facere;  quorum  utrumque  ab  evan- 
gelica  lege3)  sublatum,  matrimoniumque  in  pristinum  statum 
restitutum  est.  Nam  quod  polygamia  a  matrimonii  natura 
aliena  esset  (etsi  aliqui  ex  priscis  Patribus  accusandi  non  sunt, 
quod  non  sine  Dei  indulgentia  plures  uxores  ducerent),  Chri- 
stus  Dominus  ostendit  illis  verbis4):  „Propter  hoc  dimittet 
homo  patrem  et  matrem,  et  adhaerebit  uxori  suae;  et  erunt 
duo  in  carne  una."  Ac  deinde  adiungit:  „Itaque  iam  non 
sunt  duo,  sed  una  caro."  Quibus  verbis  planum  fecit,  matri- 
monium  ita  a  Deo  institutum  esse,  ut  duorum  tantum,  non 
plurium  coniunctione  definiretur.  Quod  etiam  alibi  apertis- 
sime  docuit;  ait  enim5):  „Quicumque  dimiserit  uxorem  suam, 
et  aliam  duxerit,  adulterium  committit  super  eam;  et  si  uxor 
dimiserit  virum  suum,  et  alii  nupserit,  moechatur.44  Nam  si 
viro  liceret  plures  uxores  ducere,  nulla  omnino  causa  esse  vi- 


')  Gen  22.  18.    J)  Deut.  24,  1.  8)  Mat  19,  9.    *)  Mat.  19,  5.  6.  s)  Marc.  10,  11. 1». 

deretur,  cur  raagis  adulterii  reus  dicendus  esset,  quod  praeter 
eam  uxorera,  quam  domi  haberet,  aliam  duceret,  quam  quod 
priore  dimissa  cum  alia  coniungeretur.  Atque  ob  eam  rem  fieri 
intelligimus,  ut,  si  infidelis  quispiam  gentis  suae  more  et  con- 
suetudine  plures  uxores  duxisset ,  quum  ad  veram  religionem 
conversus  fuerit,  iubeat  eum  ecclesia  ceteras  omnes  relinquere, 
ac  priorem  tantum  iustae  et  legitimae  uxoris  loco  habere. 

XX.  Vinculum  matrimonii  divortio  disrumpi  non  potest. 
Verum  eodem  Christi  Domini  testimonio  facile  compro- 

batur ,  nullo  .  divortio  vinculum  matrimonii  dissolvi  posse.  Si 
enim  post  libellum  repudii  mulier  a  viri  lege  soluta  esset,  li- 
ceret  ei  sine  ullo  adulterii  crimine  alteri  viro  nubere.  Atqui 
Dominus  aperte  denunciat1):  „Omnis,  qui  dimittit  uxorem 
suam,  et  alteram  ducit,  moechatur."  Quare  coniugii  vinculum 
nulla  re,  nisi  morte,  dirurapi  perspicuum  est;  quod  quidem 
Apostolus  etiam  confirmat,  quum  inquit2):  „Mulier  alligata 
est  legi,  quanto  tempore  vir  eius  vivit;  quod  si  dormierit  vir 
eius,  liberata  est  a  lege;  cui  vult  nubat,  tantum  in  Domino;" 
et  rursus3),  „His,  qui  matrimonio  iuncti  sunt,  praecipio,  non 
ego,  sed  Dominus,  uxorem  a  viro  non  discedere;  quod  si  dis- 
cesserit,  manere  innuptam,  aut  viro  suo  reconciliari. "  Eam 
vero  optionem  Apostolus  mulieri,  quae  iusta  de  causa  virum 
reliquisset,  detulit,  ut  aut  innupta  maneat,  aut  viro  suo  re- 
concilietur.  Neque  enim  sancta  ecclesia  viro  et  uxori  permit- 
tit,  ut  sine  gravioribus  causis  alter  ab  altero  discedat. 

XXI.  Cur  nulla  ratione  dissolvi  matrimonium  expediat. 

Ac  ne  forte  alicui  videatur  durior  matrimonii  lex,  quod 
nulla  unquam  ratione  dissolvi  possit:  docendum  est,  quae  sint 
cum  ea  utilitates  coniunctae.  Primum  enim  homines  in  con- 
iungendis  matrimoniis  virtutem  potius  et  morum  similitudinem, 
quam  divitias  et  pulchritudinem  spectandam  esse,  intelligant; 
qua  quidem  re  communi  societati  maxime  consuli  nemo  dubi- 
tare  potest.  Praeterea  si  divortio  matrimonium  dissolveretur, 
vix  unquam  dissidendi  causae  hominibus,  quae  iis  ab  antiquo 
pacis  et  pudicitiae  hoste  quotidie  obiicerentur,  deessent.  Nunc 
vero,  quum  fideles  secum  cogitant,  quamvis  etiam  coniugii 
convictu  et  consuetudine  careant,  se  tamen  matrimonii  vinculo 
constrictos  teneri,  omnemque  alterius  uxoris  ducendae  spem 
sibi  praecisam  esse:  ea  re  fit,  ut  ad  iracundiara  et  dissidia 
tardiores  esse  consueverint.  Quod  si  interdum  etiam  divortium 

')  Mat.  19,  9.  Luc.  16,  18.  2)  I.  Cor.  7,  39.  »)  ib.  v.  10.  U.  Con.  Trid.  sess.  24. 
«in.  5.  7. 

faciant,  et  diutius  coniugis  desiderium  ferre  non  possint,  et 
facile  per  amicos  reconciliati  ad  eius  conyictum  redeunt. 
XXII.  Per  libellum  repudii  separati,  possunt  rursus  coniungi. 
Sed  hoc  loco  praetermittenda  non  erit  pastoribus  sancti 
Augustini1)  salutaris  admonitio;  is  enim  ut  ostenderet  fideli- 
bus,  haud  gravate  faciendum  esse,  ut  cum  uxoribus,  quas 
adulterii  causa  dimisissent,  si  eas  delicti  poeniteret,  in  gra- 
tiam  reducerentur :  „Cur,"  inquit,  „vir  fidelis  non  recipiet 
uxorem,  quam  recipit  ecclesia?  aut  cur  uxor  viro  adultero, 
sed  poenitenti,  non  ignoscat,  cui  etiam  iguovit  Christus?" 
Nam  quod  Scriptura2)  „stultum"  vocat,  „qui  tenet  adulte- 
ram:"  de  ea  sentit,  quae,  quum  deliquerit,  poenitere  et  a 
coepta  turpitudine  desistere  recusat.  Ex  iis  itaque  perspicuum 
est,  fidclium  coniugia  perfectione  et  nobilitate  tum  gentilium, 
tum  Iudaeorum  matrimoniis  longe  praestare. 

XXIII.  Quae  sint  bona,  quae  ex  hoc  sacramento  ad  coniugatos 

redeunt. 

Docendi  praeterea  sunt  fideles,  tria  esse  matrimonii  bona: 
prolem,  fidem,  sacramentum;  quorum  compensatione  illa  in- 
commoda  leniuntur ,  quae  Apostolus 3)  indicat  his  verbis : 
„Tribulationem  carnis  habebunt  huiusmodi,"  efficiturque,  ut 
coniunctiones  corporum,  quae  extra  matrimonium  merito  damnan- 
dae  essent,  cum  honestate  coniunctae  sint.  Primum  igitur 
bonum  est  „proles,"  hoc  est  liberi,  qui  ex  iusta  et  legitima 
suscipiuntur  uxore;  id  enim  tanti  fecit  Apostolus,  ut  diceret4): 
„Salvabitur"  mulier  „per  filiorum  generationem."  Nec  vero 
hoc  de  procreatione  solum,  sed  de  educatione  etiam  et  disci- 
plina,  qua  filii  ad  pietatem  erudiuntur,  intelligendum  est.  Sic 
statim  subdit  Apostolus :  „Si  in  fide  permanserint."  Monet  enim 
Scriptura5):  „Filii  tibi  sunt?  erudi  illos,  et  curva  illos  a  pue- 
ritia  illorum."  Idem  etiam  Apostolus  docet6),  eiusque  institu- 
tionis  pucherrima  exempla  Tobias,  Iob  et  alii  sanctissimi  Pa- 
tres  in  sacris  literis  praebent.  Quae  vero  sint  parentum  et 
filiorum  officia,  in  quarto  praecepto  latius  explicabitur. 
XXIV.  Fides  in  matrimonio  quid  sit,  et  quomodo  servanda. 
Sequitur  „fides,"  quod  est  alterum  matrimonii  bonum;  non 
ille  virtutis  habitus,  quo  imbuimur,  quum  baptismum  percipi- 
mus;  sed  fidelitas  quaedam,  qua  mutuo  vir  uxori,  et  uxor 
viro  ita  se  obstringit,  ut  alter  alteri  sui  corporis  potestatem 
tradat,  sanctumque  illud  coniugii  foedus  nunquam  se  violatu- 

')  de  adult.  lib.  2.  o.  6.  et  9.  a)  Prov.  18,  22.  «)  I.  Cor.  7,  28.  *)  I.  Tim.  2,  16. 
f)  Ecclus.  7,  25.   «)  Eph.  6,  4.    Tob.  4,  1.  seq.    Iob  1,  5. 

rum  pollicetur.  Id  facile  colligitur  ex  illis  verbis,  quae  a 
primo  parente  enunciata  sunt1),  quum  Evam  uxorem  suam 
accepit;  quae  deinde  Christus  Dominus  in  Evangelio2)  com- 
probavit:  „Quare  relinquet  homo  patrem  et  matrem,  et  ad- 
tiaerebit  uxori  suae,  et  erunt  duo  in  carne  una;"  item  ex  eo 
Apostoli3)  loco:  „Mulier  sui  corporis  potestatem  non  habet, 
sed  vir;  similiter  autem  et  vir  sui  corporis  potestatem  non 
habet,  sed  mulier."  Quare  optimo  iure  gravissimae  animad- 
versiones  a  Domino  in  adulteros,  quod  hanc  maritalem  fidem 
frangant,  in  veteri  lege  constitutae  erant.  Postulat  praeterea 
matrimonii  fides,  ut  vir  et  uxor  singulari  quodam  sanctoque  et 
puro  amore  coniuncti  sint,  neque  ut  adulteri  inter  se  ament, 
sed  ut  Christus  dilexit  ecclesiam;  hanc  enim  Apostolus  regu- 
larn  praescripsit,  quum  ait4):  ,,Viri,  diligite  uxores  vestras, 
sicut  et  Christus  dilexit  ecclesiam,"  quam  certe  immensa  illa 
charitate,  non  sui  conunodi  gratia,  sed  sponsae  tantum  utili- 
tatem  sibi  proponens,  complexus  est. 

XXV.  Quid  sit  Sacramentum ,  dum  inter  matrimonii  bona  nu- 

meratur. 

Tertium  bonum  „sacramentuma  appellatur,  vinculum  sci- 
licet  matrimonii,  quod  nunquam  dissolvi  potest;  nam,  ut  est 
apud  Apostolum5):  „Dominus"  praecepit,  „uxorem  a  viro  non 
discedere;  quod  si  diseesserit,  manere  innuptam,  aut  viro  suo 
reconciliari :  et  vir  uxorem  non  dimittat."  Si  enim  matrimo- 
nium,  ut  sacramentum  est,  Christi  coniunctionem  cum  ecclesia 
signat:  necesse  est,  ut  Christus  se  ab  ecclesia  nunquam  disiun- 
git,  ita  uxorem  a  viro,  quod  ad  matrimonii  viculum  attinet,  se- 
jarari  non  posse.  Verum  ut  haec  sancta  societas  sine  querela 
facilius  conservetur,  viri  et  uxoris  officia,  quae  a  S.  Paulo  et  a 
principe  Apostolorum  Petro  descripta  sunt,  tradenda  erunt. 
XXVI.  Quae  sint  praecipua  mariti  officia. 

Ergo  viri  munus  est,  uxorem  liberaliter  et  honorifice  tra- 
ctare;  qua  in  re  meminisse  oportet,  Evam  ab  Adamo  sociam 
appellatam  esse,  quum  inquit6):  „Mulier  quam  dedisti  mihi 
sociam;"  cuius  rei  causa  aliqui  Patres  factum  esse  docuerunt, 
ut  ea  non  ex  pedibus,  sed  ex  latere  viri  formaretur;  quemad- 
modum  etiam  ex  capite  condita  non  est,  ut  se  viri  dominam 
non  esse  intelligeret,  sed  viro  potius  subiectam.  Decet  prae- 
terea  virum  in  alicuius  honestae  rei  studio  semper  occupatum 
esse,  tum  ut  ea  suppeditet,  quae  ad  familiam  sustentandam 


>)  Gen.  2,  24.  »)  Mat.  19,  5.  Eph.  5,  31.  »)  I.  Cor.  7,  4.  <)  Lev.  20,  10.  Deut. 
V2,  22.    Eph.  5,  25.    6)  I.  Cor.  7,  10.  11.    »)  Gen.  3,  12. 

necessaria  sunt,  tum  ne  inerti  otio  languescat,  a  quo  vitia  fere 
omnia  fluxerunt;  deinde  vero  familiam  recte  constituere,  omnium 
mores  corrigere,  singulos  in  officio  continere. 

XXVII.  Uxoris  ofjicium  quid  requirat. 
Rursus  autem  uxoris  partes  sunt,  quas  Apostolorum  prin- 
ceps  enumerat,  quum  inquit1):  „Mulieres  subditae  sint  viris 
suis,  ut  et  si  qui  i,on  credunt  verbo,  per  mulierum  convcrsa- 
tionem  sine  verbo  lucrifiant,  considerantes  in  timore  castam 
conversationem  vestram.  Quarum  non  sit  extrinsecus  capilla- 
tura,  aut  circumdatio  auri,  aut  indumenti,  vestimentorum  cul- 
tus;  sed  qui  absconditus  est  cordis  homo,  in  incorruptibilitate 
quieti  et  modesti  spiritus,  qui  est  in  conspectu  Dei  locuples. 
Sic  enim  aliquando  et  sanctae  mulieres,  sperantes  in  Deo,  or- 
nabant  se,  subiectae  propriis  viris,  sicut  Sara  obediebat  Abra- 
hae,J),  dominum  eum  vocans."  Earu.-n  quoque  praecipuum  stu- 
dium  sit,  filios  in  religionis  cultu  ediu.are,  domesticas  res  dili- 
genter  curare.  Domi  vero  libenter  se  contineant,  nisi  necessitas 
exire  cogat;  idque  sine  viri  permissu  facere  nunquam  audeant. 
Deinde,  in  quo  maxime  maritalis  coniunctio  sita  est,  memine- 
rint  semper,  secundum  Deum,  magis  quam  virum,  neminem  dili- 
gendum,  eove  pluris  faciendum  esse  neminem;  cui  etiam  omnibu"; 
in  rebus,  quae  Christianae  pietati  non  adversantur,  morum  ge- 
rere  et  obtemperare  summa  cum  alacritate  animi  oporteat. 

XXVIII.  Quid  de  matrimonii  ritibus  sentiendum  sit. 

Harum  rerum  explicationi  consequens  erit,  ut  pastores  ri- 
tus  etiam  doceant,  qui  in  matrimonio  contrahendo  servari  de- 
bent;  de  quibus  non  est  expectandum,  ut  hoc  loco  praecepta 
tradantur,  quum  a  sancta  Tridentina  synodo3),  quae  hac  in 
re  maxime  observanda  sint ,  copiose  et  accurate  constituta 
fuerint,  neque  illud  decretum  a  pastoribus  ignorari  possit.  Sa- 
tis  igitur  est  eos  admonere,  ut,  quae  ad  hanc  partem  attinent, 
e  sacri  concilii  doctrina  cognoscere  studeant,  eaque  fidelibus 
diligenter  exponant. 

XXIX.  Clandestina  matrimonia  rata  non  sunt. 

In  primis  autem  ne  adolescentes  et  puellae,  cui  aetati 
inest  maxima  imbecillitas  consilii,  falso  nuptiarum  nomine  de- 
cepti,  turpium  amorum  foedera  incaute  ineant:  saepissime  doce- 
bunt,  ea  neque  vera,  neque  rata  matrimonia  habenda  esse,  quae 
praesente  parocho,  vel  alio  sacerdote  de  ipsius  parochi  vel  ordi- 
narii  licentia,  certoque  testiuin  numero  non  contrahantur. 


')  I.  Petr.  3,  1.  sq.    4)  Gen.  18,  12.    »)  Sess.  24.  decret.  do  reform.  Matr. 

XXX.  Tradere  etiam  matrimonii  impedimenta  decet. 
Sed  quae  matrimonium  etiam  impediunt  explicanda  erunt; 
in  quo  argumento  plerique  graves  et  doctissimi  viri,  qui  de 
vitiis  et  virtutibus  conscripserunt,  adeo  diligenter  versati  sunt, 
ut  facile  omnibus  futurum  sit,  quae  illi  scriptis  suis  tradiderunt, 
in  hunc  locum  transferre ;  quum  praesertim  necesse  habeant 
pastores,  eos  ipsos  libros  nunquam  fere  a  manibus  deponere. 
Itaque  tum  illas  praeceptiones ,  tum  quae  a  sancta  synodo1) 
sancita  sunt  de  impedimento,  quod  vel  a  cognatione  spirituali, 
vel  a  iustitia  publicae  honestatis,  vel  a  fornicatione  oritur, 
■attente  legent,  et  tradenda  fidelibus  curabunt. 

XXXI.  Quo  animo  affecti  esse  debeant  qui  ad  matrimonium 

accedunt. 

Ex  quibus  perspici  potest,  quo  animo  affectos  esse  opor- 
teat  fideles  quum  matrimonium  contrahunt;  neque  enim  se  hu- 
manam  aliquam  rem  aggredi,  sed  divinam  putare  debent,  in 
qua  singularem  mentis  integritatem  et  pietatem  adhibendam 
esse,  Patrum  veteris  legis  exempla  satis  ostendunt;  quorum 
matrimonia,  tametsi  sacramenti  dignitate  praedita  non  erant, 
ea  tamen  maxima  semper  cum  religione  et  sanctimonia  co- 
lenda  esse  existimarunt. 

XXXII.  Parentum  consensus  ad  matrimonii  soliditatem  re- 

quirendus. 

Inter  cetera  autem  maxime  hortandi  sunt  filii  familias,  ut 
parentibus  et  iis,  in  quorum  fide  et  potestate  sunt,  eum  ho- 
norem  tribuant,  ut  ipsis  inscientibus ,  nedum  invitis  et  repu- 
gnantibus,  matrimonia  non  ineant.  Nam  in  veteri  Testamento 
licet  animadvertere2),  filios  a  patribus  semper  in  matrimonium 
collocatos  esse;  qua  in  re  plurimum  illorum  voluntati  deferen- 
dum  esse,  Apostolus  etiam  videtur  iis  verbis  indicare3):  „Qui 
matrimonio  iungit  virginem  suam,  bene  facit;  et  qui  non  iun- 
git,  melius  facit." 

XXXIII.  Quidnam  de  actu  coniugali  sit  praecipiendum. 
Extrema  illa  restat  pars,  quae  ad  matrimonii  usum  perti- 
net,  de  quibus  ita  agendum  est  a  pastoribus,  ut  nullum  ex 
eorum  ore  verbum  excidat,  quod  fidelium  auribus  indignum 
esse  videatur ,  aut  pias  mentes  laedere ,  aut  risum  movere 
queat.  Ut  enim  eloquia  Domini  eloquia  casta  sunt4):  ita  etiam 
maxime  decet  Christiani  populi  doctorem  eiusraodi  orationis 
genere  uti,  quod  singularem  quandam  gravitatem  et  mentis 
integritatem  prae  se  ferat.    Quare  duo  illa  maxime  docendi 


')  ib.  cap.  2—4.   »)  Gen.  24,  3.  seq.  28,  2  seq.   »)  I.  Cor.  7,  38.   «)  Ps.  11,  7. 

sunt  fideles:  primum  quidem,  non  voluptatis  aut  libidinis  causa 
matrimonio  operam  dandam  esse,  sed  eo  utendum  intra  illos 
fines,  qui,  ut  supra  demonstravimus,  a  Domino  praescripti  sunt. 
Meminisse  enim  convenit,  quod  Apostolus  hortatur „Qui  habent 
uxores,  tanquam  non  habentes  sint,"  tum  vero  a  S.  Hieronymo 
dictum  esse2):  „Sapiens  vir  iudicio  debet  amare  coniugem,  non 
affectu;  reget  impetus  voluptatis,  nec  praeceps  feretur  ad  coitum. 
Nihil  est  foedius,  quam  uxorem  amare  quasi  adulteram." 
XXXIV.  Coniugibus  aliquando  ab  officio  matrimonii  dbstinendum. 

Sed  quoniam  bona  omnia  sanctis  precationibus  a  Deo  im- 
petranda  sunt,  alterum  est  quod  fideles  docere  oportet,  tt 
Deum  orandi  et  obsecrandi  causa  a  matrimonii  officio  inter- 
dum  abstineant;  imprimisque  id  sibi  observandum  sciant,  tri« 
bus  saltem  diebus,  antequam  sacram  eucharistiam  percipiant, 
saepius  vero,  quum  solemnia  quadragesimae  ieiunia  celebran- 
tur,  quemadmodum  Patres  nostri  recte  et  sancte  praeceperunt. 
Ita  enim  fiet,  ut  ipsa  matrimonii  bona  maiori  in  dies  divinae 
gratiae  cumulo  augeri  sentiant,  et  pietatis  studia  sectantes 
non  modo  hanc  vitam  tranquille  et  placide  traducant,  sed  ae- 
ternae  etiam  Dei  benignitate  consequendae  vera  et  stabili  spe, 
quae  „non  confundit3),"  nitantur. 


CATECHISMI 

PARS  TERTIA. 

CAPUT  I. 

De  Del  praeceptis  ln  Decalogo  contentls. 

/.  Decalogum  omnium  praeceptorum  summam  esse  demonstratur 
Decalogum  legum  omnium  summam  et  epitomen  esse  san- 
ctus  Augustinus4)  literis  commendavit.  Nam  „quum  multa  locutus 
sit  Dominus,  duae  tamen  tantum  tabulae  dantur  Moysi  lapi- 
deae,  quae  dicuntur  tabulae  testimonii  futuri  in  arca;  nimirum 
cetera  omnia,  quae  praecepit  Deus,  ex  illis  decem  praeceptis, 
quae  duabus  tabulis  conscripta  sunt,  pendere  intelliguntur  (si 
diligenter  quaerantur,  ut  recte  intelligantur) ,  quomodo  haec  ipsa 
rursus  decem  praecepta,  nituntur  duobus  illis,  dilectionis  sci- 
licet  Dei  et  proximi,  in  quibus  tota  lex  pendet  et  prophetae5)." 

•)  I.  Cor.  7,  29.  »)  contra  Iovin.  1,  49.  »)  Rom.  5,  5.  *)  Aug.  sup.  Exod.  q.  140. 
»)  Mat.  22,  40. 

II.  Cur  pastores  maxime  decalogum  diserte  tenere  et  explanare 

conveniat. 

Itaque  quum  sit  totius  legis  summa,  pastores  oportet  in 
eius  contemplatione  die  noctuque  versari,  non  ut  vitam  suam 
modo  ad  hanc  normam  componant:  sed  etiam  ut  populum  sibi 
creditum  in  lege  Domini  erudiant.  Nam  „Iabia  *)  sacerdotis 
custodient  scientiam ,  et  legem  requirent  ex  ore  eius;  quia 
angelus  Domini  exercituum  est;"  quod  ad  pastores  novae  le- 
gis  maxime  pertinet,  qui  Deo  propiores  „a  claritate2)  in  cla- 
ritatem"  transformari  debent,  „tanquam  a  Domini  Spiritu;a 
et  quum  eos  lucis  nomine  nuncupavit  Christus  Dominus,  pro- 
priae  sunt  illorum  partes,  ut  sint  lumen3)  eorum,  qui  in  tene- 
bris  sunt,  eruditores  insipientium ,  magistri  infantium,  et,  si4) 
quis  praeoccupatus  fuerit  in  aliquo  delicto,  ipsi,  qui  spiritua- 
les  sunt,  huiusmodi  instruant.  In  confessionibus  etiam  iudicis 
personam  sustinent,  ac  pro  genere  et  modo  peccatorum  sen- 
tentiam  ferunt;  quare,  nisi  suam  sibi  inscitiam,  nisi  aliis  etiam 
esse  fraudi  velint,  in  eo  sint  necesse  est  quam  vigilantissimi, 
et  in  divinorum  praeceptorum  interpretatione  exercitatissimi, 
ut  ad  hanc  divinam  regulam  de  quacunque  et  actione  et  officii 
praetermissioue  iudicium  facere  possint,  et,  ut  est  apud  Apo- 
stolum5),  „sanam  doctrinam"  tradant,  id  est,  quae  nullum  con- 
tineat  errorem,  et  animorum  morbis,  quae  sunt  peccata,  me- 
deatur,  ut  sit  populus  Deo  acceptus,  sectator  bonorum  operum. 
Iam  vero  in  huiuscemodi  tractationibus  ea  pastor  sibi  et  aliis 
proponat,  quibus  Jegi  parendum  esse  persuadeat. 

III.  Quis  decalogi  et  legis  naturae  auctor  sit. 

Inter  cetera  autem,  quae  animos  hominum  ad  huius  legis 
iussa  servanda  possunt  impellere,  illud  maximam  vim  habet, 
Deum  esse  huius  legis  auctorem.  Quamvis  enim  „per6)  an- 
gelos  data"  esse  dicatur,  nemo  tamen  dubitare  potest,  ipsum 
Deum  esse  legis  auctorem;  cuius  rei  satis  amplum  testimonium 
praebent  non  solum  ipsius  legislatoris  verba,  quae  paulo  post 
explicabuntur,  sed  infinita  pene  Scripturarum  loca  ,  quae  pa- 
storibus  facile  occurrent.  Nemo  enim  est,  quin  sibi  a  Deo 
legem  in  animo  insitam  esse  sentiat,  qua  bonum  a  malo,  ho- 
nestum  a  turpi,  iustum  ab  iniusto  possit  secernere;  cuius  vis 
et  ratio  legis,  quum  ab  ea,  quae  scripta  est,  diversa  non  sit, 
quis  est,  qui,  ut  intimae,  sic  scriptae  Iegis  auctorem  Deum 
negare  audeat?  Hanc  igitur  divinam  lucem,  pene  iam  pravis 
moribus  et  diuturna  perversitate  obscuratam,  quum  Deus  Moysi 


>)  Malach.  2,  7.  »)  IL  Cor.  3,  18.  8)  Rom.  2,  19.  sq.  «)  Gal.  6,  1.  s)  II.  Tim. 
4  3.   «)  Gal.  3,  19. 

legem  dedit,  eam  potius  illustriorem  reddidisse,  quam  novam 
tulisse  docendum  est,  ne  forte,  quum  populus  audit,  legi  Moy- 
sis  derogatum  esse,  putet  his  legibus  se  non  teneri.  Certissi- 
mum  enim  est,  non  propterea  his  praeceptis  parendum  esse, 
quod  per  Moysen  data  sunt:  sed  quod  omnium  animis  ingenita, 
et  per  Christum  Dominum  explicata  sunt  et  confirmata. 

IV.  Quo  modo  ad  legem  servandam  db  ipso  legis  auctore  populvs 
excitari  possit. 

Iuvabit  tamen  plurimum,  et  ad  persuadendum  magnum  ha- 
bebit  momentum  illa  cogitatio,  Deum  esse,  qui  legem  tulit; 
de  cuius  sapientia  et  aequitate  dubitare  non  possumus,  neque  eius 
infinitam  vim  atque  potentiam  effugere.  Quare  quum  per  Pro- 
phetas  Deus  iuberet  servari  legem,  dicebat  se  Dominum  Deum 
esse,  et  in  ipso  decalogi  exordio'):  „Ego  sum  Dominus  Dcus 
tuus,"  et  alibi2):  „Si  Dominus  ego  sum,  ubi  est  timormeus?" 
V.  Quantum  sit  beneficium  legem  a  Deo  accepisse. 

Non  solum  autem  excitabit  fidelium  animos  ad  servanda 
Dei  praecepta,  sed  ad  gratiarum  etiam  actioncm,  quod  suara 
Deus,  quae  salutem.  nostram  contineret,  voluntatem  explicarit. 
Quare  non  uno  loco  Scriptura  maximiim  hoc  beneficium  de- 
clarans,  populum  commonefacit,  ut  suam  dignitatem,  ac  Do- 
mini  beneficentiam  cognoscat;  veluti  in  Deuteronomio 3) :  „Haec 
est,"  inquit,  „vestra  sapientia  et  intcllectus  coram  populis,  ut 
audientes  universi  praecepta  h&eo,  dicant:  En  populus  sapiens 
et  intelligens,  gensmagna;"  et  rursus  inpsalmo4):  „Non  fecit 
taliter  omni  nationi  et  iudicia  sua  non  manifestavit  eis. " 

VI.  Quare  tanta  maiestate  legem  suam  Israelitis  olim  Deus  tra- 
dere  voluerit. 

Verum  si  parochus  rationem  praeterea  latae  legis  ex  Scri- 
pturae  auctorUate  demonstrarit,  facile  intelligent  fideles,  quam 
pie  ac  suppliciter  acceptam  Dei  legem  colere  oporteat;  triduo 
enim  antequam  ferretur  lex5),  Dei  iussu  dictum  est  omnibus, 
ut  vestimenta  lavarent,  uxores  non  attingerent,  quo  sanctio- 
res  ac  paratiores  essent  ad  accipiendam  legem;  ut  „ad  diem 
tertium"  adessent.  Deinde  quum  ad  montem  cssent  adducti, 
unde  Dominus  illis  per  Moysem  legem  erat  laturus,  uni  Moysi 
dictum  est,  ut  in  montem  ascenderet;  quo  Deus  maxima  cum 
maiestate  venit,  et  locum  tonitruis,  fulgoribus,  igne  densisque 
nebulis  circumfudit,  ac  loqui  cum  Moyse  coepit,  eique  leges 
dedit;  quod  divina  sapientia  nullam  aliam  ob  causam  factum 
voluit,  nisi  nos  ut  moneret,  casto  humilique  animo  legem  Do- 

■mini  accipiendam  esse;  quod  si  praecepta  negligeremus,  para- 
tas  nobis  a  divina  iustitia  poenas  imminere. 

VII.  Quomodo  lex,  tanto  terrore  promulgata,  ab  hominibus  im- 

pleri  possit,  et  quod  nihil  amore  facilius  sit. 

Quin  etiam  legis  iussa  difficultatem  non  habere  ostendat 
parochus;  quod  vel  una  hac  ratione  ex  S.  Augustino  docere 
poterit,  quum  dicit:  „Qui,  quaeso ,  dicitur  impossibile  esse 
homini  amare;  amare,  inquam,  creatorem  beneficum,  patrem 
amantissimum,  deinde  etiam  et  carnem  suam  in  fratribus  suis? 
At  vero,  „qui')  diligit  .  .  .  legem  implevit."  Quare  Ioannes2) 
apostolus  praecepta  Dei  gravia  non  esse  aperte  testatur;  nihil 
enim  iustius,  nihil  cum  maiore  dignitate,  nihil  maiore  cum 
fructu  ab  homine  teste  D.  Bernardo3)  exigi  potuisset.  Quam- 
obrem  summam  Dei  benignitatem  admiratus  est  Augustinus4) 
sic  ipsum  Deum  affatus:  „Quid  tibi  sum  ipse,  ut  amari  te  iubeas 
a  me?  et  nisi  faciam  irasceris  mihi  et  mineris  ingentes  miserias? 
Parvane  ipsa  est,  si  non  amem  te?".  Quod  si  quis  eam 
afferat  excusationem ,  impediri  se,  quominus  Deum  amet,  in- 
■firmitate  naturae:  docendum  est,  Deum,  qui  amorem  requisi- 
vit ,  amoris  vim  inserere 5)  cordibus  per  Spiritum  sanctum 
suum;  hic  autem  Spiritus  bonus  petentibus6)  a  Patre  coelesti 
datur,  ut  merito  S.  Augustinus 7) .  precatus  sit:  „Da  quod  iubes, 
«t  iube  quod  vis."  Quia  igitur  Dei  auxilium  praesto  nobis 
est,  maxime  post  Christi  Domini  mortem,  per  quam  princeps 
huius  mundi  eiectus  est  foras :  non  est,  quod  quisquam  rei  diffi- 
cultate  deterreatur;  nihil  enim  est  amanti  difficile. 

VIII.  Teneanturne  omnes  homines  necessario  ad  legis  obser- 

vationem. 

Praeterea  ad  eandem  rem  persuadendum  plurimum  valebit, 
fli  explicabitur,  necessario  legi  obtemperandum  esse;  pracser- 
tim  quum  nostris  temporibus  non  defuerint,  qui,  sive  facilis 
sive  difficilis  sit  lex,  ad  salutem  tamen  nequaquam  necessa- 
riam  esse,  impie  et  magno  ipsorum  malo  dicere  non  veriti 
sunt.  Quorum  nefariam  impiamque  sententiam  sacrae  Scri- 
pturae  testimoniis  parochus  confutabit;  eiusdem  maxime  Apo- 
stoli,  cuius  illi  auctoritate  impietatem  suam  tueri  conantur. 
Quid  igitur  ait  Apostolus8):  „Non  praeputium,  non  circum- 
cisionem  quidquam  esse,  sed  observationem  mandatorum  Dei?" 
Quod  vero  eandem  sententiam  alibi  repetit9),  et  novam  crea- 
turam  in  Christo  tantum  dicit  valere:  intelligimus  plane,  euro 
^novam  creaturam  in  Christo"  dicere,  qui  mandata  Dei  obser- 


')  Rom.  13,  8.  >)  I.  lo.  5,  3.  -)  de  dil.  Deo  c.  1.  4)  Confess.  lib.  1.  c.  5.  ')  Rora 
*,  5.    8)  Luc.  11,  13.    ")  de  don.  pers.  c.  53.    *)  L  Cor.  7,  19.    »)  Gal.  6,  15. 

vat.  Is  enim,  qui  habet  mandata  Dei  ac  servat,  diligit  Deum, 
Domino  ipso  teste  apud  Ioannem1):  „Si  quis  diligit  me,  ser- 
monem  meum  servabit."  Nam  etsi  iustificari  potest  homo,  et 
ex  impio  fieri  pius,  antequam  singula  legis  praecepta  externis 
actionibns  impleat:  tamen  fieri  non  potest,  ut,  qui  per  aeta- 
tem  ratione  uti  queat,  ex  impio  fiat  iustus,  nisi  animum  ha- 
beat  paratum  ad  omnia  praecepta  Dei  servanda. 

IX.  Quos  fructus  consequantur,  qui  legem  divinam  observant. 
Ad  extremum  vero  ne  quid  praetermittat  parochus,  quo 

fidelis  populus  adducatur,  ut  legem  servet:  quam  sint  eius 
uberes  suavesque  fructus  demonstrabit;  quod  facile  poterit  ex 
iis,  quae  psalmo  decimo  octavo  scripta  sunt,  probare;  in  eo 
enim  legis  Dei  laudes  celebrantur,  quarum  haec  est  vel  ma- 
xima,  quae  Dei  gloriam  et  maiestatem  multo  amplius  explicat, 
quam  decore  suo  atque  ordine  faciant  ipsa  coelestia  corpora, 
quae  ut  omnes  quamvis  barbaras  nationes  in  sui  admirationem 
rapiunt,  ita  efficiunt,  ut  rerum  omnium  opificis  et  conditoris 
gloriam,  sapientiam  ac  potentiam  agnoscant.  Ac  lex  quidem 
Domini2)  convertit  animas  ad  Deum;  agnoscentes  enim  vias  eius 
et  Dei  sanctissimam  voluntatem  per  legem,  convertimus  pedes 
nostros  in  vias  Domini.  At  quia  soli  timentes  Deum  vere  sa- 
pientes  sunt,  hoc  illi  deinceps  tribuit,  ut  sapientiam  praestet 
parvulis.  Hinc  veris  gaudiis,  et  mysteriorum  divinorum  cogni- 
tione,  ingentibus  praeterea  voluptatibus  et  praemiis  et  in  hac  vita 
et  in  futuro  saeculo  illi  cumulantur,  qui  Dei  legem  observant. 

X.  Quum  omnia  Dei  voluntatem  faciant,  hominem  eandem  vo- 

luntatem  sequi  aequissimum  ostenditur. 

Nec  vero  tam  nostrae  utilitatis  gratia,  quam  Dei  causa 
nobis  est  servanda  lex,  qui  suam  hominum  generi  in  lege  vo- 
luntatem  aperuit;  quam  quum  ceterae  creaturae  sequantur,  ho- 
minem  ipsum  eandem  sequi  multo  est  aequius.  Ne  id  quidem 
silentio  praetereundum  est,  vel  in  hoc  maxime  suam  in  nos 
Deum  clementiam  et  summae  bonitatis  divitias  ostendisse; 
quod,  quum  sine  ullo  praemio  nos  potuisset,  ut  suae  gloriae 
serviremus,  cogere,  voluit  tamen  suam  gloriam  cum  utilitate 
nostra  coniungere ,  ut,  quod  homini  utile,  idem  esset  Deo 
gloriosum.  Quoniam  igitur  id  maximum  et  praeclarissimum 
est,  docebit  parochus,  ut  a  Propheta  ultimo  loco3)  dictum 
est:  „in  custodiendis  illis  retributionem  multam  esse."  Non 
enim  tantum  illae  nobis  benedictiones  promissae  sunt,  quae 
ad  terrenam  magis  felicitatem  spectare  videbantur,  ut  bene- 

dicti')  simus  in  civitate,  benedicti  in  agro,  „sed2)  copiosa  mer- 
ces  in  coelis,"  et  „mensura  bona3),  conferta,  coagitata,  et 
superfluens"  proposita  est,  quam  piis  et  iustis  actionibus  me- 
remur,  divinae  misericordiae  adiumento. 

XI.  Quo  pacto  lex  Moysis  omnium  aetatum  homines  obliget,  qua- 
que  occasione  Israelitis  promulgata  fuerit. 

Quamvis  haec  lex  Iudaeis  in  monte  a  Domino  data  fuerit, 
iamen,  quoniam  natura  omnium  mentibus  multo  ante  impressa 
et  consignata  erat,  atque  ob  eam  rem  Deus  universos  homines 
illi  perpetuo  parere  voluit:  plurimum  proderit,  verba  illa,  qui- 
bus  Moyse  ministro  atque  interprete  Hebraeis  promulgata  est, 
et  populi  Israelitici  historiam,  quae  mysteriorum  est  plena, 
diligenter  explicare.  Principio  narrabit  parochus,  ex  omnibus  na- 
tionibus,  qnae  sub  coelo  erant,  unam  Deum  delegisse,  quae  ortum 
habuit  ab  Abraham,  quem  peregrinum  esse  voluit  in  terra 
Chanaan;  cuius  possessionem  quum  ei  pollicitus  esset,  tamen 
et  ille  et  posteri  eius  amplius  quadringentos  annos  vagi  fue- 
runt,  antequam  promissam  terram  incolerent;  in  qua  quidem 
peregrinatione  nunquam  eorum  curam  dimisit.  Trausibanl 
quidem  illi4)  „de  gente  in  gentem  et  de  regno  ad  populum 
alterum,"  sed  nullam  unquam  illis  iniuriam  fieri  passus  est; 
immo  vero  in  reges  animadvertit.  Priusquam  autem  in  Aegy- 
ptum  descenderent,  virum  praemisit,  cuius  prudeiitia  et  illi  et 
Aegyptii  fame  liberarentur.  In  Aegypto  vero  ea  illos  beni- 
gnitate  complexus  est,  ut  repugnante  et  incumbente  ad  illo- 
rum  perniciem  Pharaone  mirum  in  modum  augerentur;  et 
quum  valde  affiigerentur,  ac  tanquam  servi  durissime  tracta- 
rentur,  ducem  Moysem  excitavit,  qui  eos  in  manu  potenti 
educeret.  Huius  praecipue  liberationis  initio  legis  meminit 
Dominus  his  verbis5):  „Ego  sum  Dominus  Deus  tuus,  qui 
eduxi  te  de  terra  Aegypti,  de  domo  servitutis." 

XII.  Cur  ludaei  in  populum  a  Deo  delecti  fuerint. 

Ex  his  vero  illud  maxime  parocho  animadvertcndum  est: 
unam  ex  universis  nationibus  a  Deo  delectam  esse,  quam  po- 
pulum  vocaret  suum,  et  cui  se  cognoscendum  et  colendura 
praeberet;  non  quod  ceteras  iustitia  aut  numero  vinceret,  quem- 
admodum  Hebraeos  monet  Deus6),  sed  quod  ipsi  Deo  sic  pla- 
cuit,  potius  ut  gentem  exiguam  et  inopem  augeret  et  locuple- 
taret,  quo  eius  potentia  et  bonitas  notior  apud  omnes  esset,  et 
illustrior.  Quum  igitur  ea  esset  iliorum  hominum  conditio,  iis 
„conglutinatus')  est,  et  hos  amavit"  ita,  ut,  quum  esset  Do- 

')  Deut.  28,  3.  *)  Mdt.  5,  12.  s)  Luc.  6,  88.  «)  Ps.  104,  11.  I.  Par.  16.  21. 

rainus  coeli  et  terrae,  non  confunderetur  vocari  Deus  eorum, 
quo  ceteras  gentes  ad  aemulationem  provocaret,  ut  perspecta 
Israelitarura  felicitate  omnes  homines  ad  veri  Dei  cultum  sese 
conferrent;  quemadmodum  etiam  Paulus ')  testatur,  se  gentium 
felicitate  proposita,  et  vera  Dei  cognitione,  qua  eas  instruxerat, 
ad  aeraulationem  carnem  suam  proyocare. 

XIII.  Cur  Hebraei  diu  multumque  vexati  sint,  antequam  legem 

acciperent. 

Deinde  fideles  docebit,  Deum  Hebraeos  patres  diu  pere- 
grinari  passum  esse,  posteros  etiam  durissima  servitute  premi 
divexarique  perraisisse  ob  eam  rem,  uti  docereraur,  araicos 
Dei  fieri  non  nisi  mundi  inimicos  ac  peregrinos  in  terris,  ita- 
que  in  Dei  f  >miliaritatem  facilius  recipi,  si  nihil  omnino  no- 
bis  sit  comnmne  cum  mundo;  tum  vero,  ut  ad  Dei  cultum 
translati  intelligeremus,  quanto  feliciores  demum  sint  ii,  qui 
Deo ,  quam  qui  mundo  serviunt,  cuius  rei  nos  Scriptura 
commonet;  ait  enim'-2):  „  Verumtamen  servient  ei ,  ut  sciant 
distantiam  servitutis  meae,  et  servitutis  regni  terrarum."  Prae- 
terea  explicabit,  post  amplius  quadringentis  annis  Deum  pro- 
raissa  praestitisse,  ut  ille  populus  fide  ac  spe  aleretur.  Alumnos 
enim  suos  Deus  a  se  perpetuo  pendere  vult,  atque  in  eius  bo- 
nitate  omnem  spem  suam  collocare,  ut  in  primi  praecepti  ex- 
planatione  dicetur. 

XIV.  Cur  tali  loco  et  tempore  lex  data  fuerit. 

Postremo  locum  ac  tempus  notabit,  quibus  hanc  legem 
populus  Isiael  a  Deo  accepit;  nempe  postquam  eductus  ex 
Aegypto,  in  desertum  venit,  ut  beneficii  recentis  memoria  al- 
lectus,  et  loci  asperitate,  in  quo  versabatur,  deterritus,  ad 
accipiendarn  legem  aptior  redderetur.  Homines  enim  iis  ma- 
xime  devinciuntur,  quorum  beneficentiam  experti  sunt,  atque 
ad  Dei  praesidium  eonfugiunt,  quum  se  omni  spe  huraana  de- 
stitutos  esse  vident.  Ex  quo  licet  intelligere ,  fideles  ad 
complectendam  coelestem  doctrinam  eo  propensiores  esse,  quo 
se  magis  a  mundi  illecebris,  et  carnis  voluptatibus  abstraxe- 
rint;  sicut  per  Prophetam3)  scriptum  est:  „Quem  docebit 
scientiam?  et  quem  intelligere  faciet  auditum?  ablactatos  a 
lacte,  avulsos  ab  uberibus." 

CAPUT  n. 
De  primo  Praecepto. 

Qiiid  sibi  istud  exordium  velit,  et  quaenam  in  eo  continean- 
tur  mysteria. 

Enitatur  itaque  parochus,  et,  quantum  potest,  efficiat,  ut 
fidelis  populus  haec  verba  semper  iii  animo  habeat:  „Ego  sum 
Dominus  Deus  tuus;"  ex  quibus  intelligent,  legislatorem  se 
creatorem  habere,  a  quo  et  conditi  sunt,  et  conservantur, 
iureque  illud  usurpent1):  „Ipse  est  Dominus  Deus  noster,  et 
nos  populus  pascuae  eius,  et  oves  manus  eius."  Quorum  ver- 
borum  vehemens  et  frequens  admonitio  eam  vim  habebit,  ut 
ad  legem  colendam  fideles  promptiores  reddantur,  et  a  pec- 
catis  abstineant.  Quod  autem  sequitur:  „qui  eduxi  te  de  terra 
Aegypti,  de  domo  servitutis,"  etsi  Iudaeis  tantum  videtur 
convenire  Aegyptiorum  dominatu  liberatis:  tamen,  si  iuterio- 
rem  salutis  universae  rationem  spectemus ,  multo  magis  ad 
Christianos  homines  pertinet,  qui  non  ex  Aegyptiaca  servi- 
tute,  sed  e  peccati  regione  et  potestate2)  tenebrarum  a  Deo 
erepti,  atque  in  regnum  filii  dilectionis  suae  translati  sunt. 
Cuius  beneficii  magnitudinem  intuens  Ieremias,  praedixit  il- 
lud3):  „Ecce  dies  veniunt,  dicit  Dominus ,  et  non  dicetur 
ultra:  Vivit  Dominus,  qui  eduxit  filios  Israel  de  terra  Aegypti; 
sed:  vivit  Dominus,  qui  eduxit  filios  Israel  de  terra  Aquilo- 
nis,  et  de  universis  terris,  ad  quas  eieci  eos;  et  reducam  eos 
in  terram  suam,  quam  dedi  patribus  eorum.  Ecce  ego  mittam 
piscatores  multos,  dicit  Dominus,  et  piscabuntur  eos,"  et  quae 
sequuntur.  Pater  enim  indulgentissimus  per  Filium  suum  filios, 
qui  erant  dispersi,  congregavit  in  unum,  ut  iam  non  ut  servi 
peccato,  sed  iustitiae,  „serviamus4)  illi  in  sanctitate  et  iustitia 
coram  ipso,  omnibus  diebus  nostris." 

II.  Quo  modo  ex  principio  huius  decalogi  fideles  affici  debeant. 

Quare  fideles  omnibus  tentationibus  tanquam  clypeum  op- 
ponent  illud  Apostoli5):  „Qui  mortui  sumus  peccato,  quomodo 
adhuc  vivemus  in  illo?"  iam  non  sumus  nostri,  sed  eius,  qui 
pro  nobis  mortuus  est  et  resurrexit;  ipse  est  Dominus  Deus 
noster,  qui  nos  suo  sanguine  sibi  acquisivit;  quomodo  peccare 
poterimus  in  Dominum  Deum  nostrum,  ipsumque  iterum  cruci 
affigere?  Ut  igitur  vere  liberi,  et  ea  quidem  libertate,  qua  nos 
Christus  liberavit,  sicut6)  exhibueramus  membra  nostra  servire 
iniustitiae,  ita  exhibeamus  servire  iustitiae  in  sanctificationem. 

»)  Ps.  94,  7.  ')  Col.  1,  13.  «)  ler.  16,  14.  seq.  ")  Luc.  1,  74.  75.  &)  Rotn.  6,  S. 
U.  Cor.  5,  15.    ")  Rom.  6,  19.    Gal.  4,  31.    Hebr.  6,  6. 

Non  habebis  Deos  alicnos  coram  me. 

III.  Quid  hoc  primnm  praeceptum  observandwn  fugiendumque 

complectatur. 

Priorem  in  decalogo  locum  obtinere,  quae  ad  Deum  per- 
tinent,  posteriorem  vero,  quae  ad  proximum,  docebit  paro- 
chus,  quia  eorum,  quae  proximo  praestamus,  causa  Deus  est; 
tum  enim  ex  Dei  praecepto  proximum  diligimus,  quum  propter 
Deum  diligimus;  ea  vero  sunt  in  priori  tabula  descripta.  Se- 
cundo  loco,  in  verbis  iis,  quae  proposita  sunt,  duplex  conti- 
neri  praeceptum  ostendet;  quorum  alterum  iubendi,  alterum 
prohibendi  vim  habet.  Nam  quod  dicitur:  „Non  habebis  Deos 
alienos  coram  me,"  eam  habet  senteiitiam  coniuuctam:  Me 
verum  Deum  coles,  alienis  Diis  cultum  non  adhibebis. 

IV.  Quo  modo  hoc  praecepto  fides,  spes  et  caritas  contineantur. 
In  priori  autem  continetur  praeceptum  fidei,  spei  et  cari- 

tatis.  Nam  quum  Deum  dicimus  immobilem,  incommutabilem, 
perpetuo  eundem  manentem;  fidelem  recte  sine  ulla  iniquitate 
confitemur;  ex  quo  eius  oraculis  assentientes  omnem  ipsi  fidem 
et  auctoritatem  tribuamus  necesse  est.  Qui  vero  omnipoten- 
tiam,  clementiam,  et  ad  benefaciendum  facilitatem  ac  propen- 
sionem  illius  considerat:  poteritne  spes  omnes  suas  non  in  illo 
collocare?  At  si  bonitatis  ac  dilectionis  ipsius  effusas  in  nos 
divitias  contempletur,  illumne  poterit  non  amare?  Hinc  est 
illud  prooemium,  hinc  illa  conclusio,  qua  in  praecipiendo,  man- 
dandoque  in  Scriptura  utitur  Deus:  „Ego  Dominus." 

V.  Praeceptum  hoc,  ut  negativum  est,  exponitur. 

Altera  autem  praecepti  pars,  illa  est:  „Non  habebis  Deos 
alienos  coram  me;K  qua  loquendi  formula  legislator  usus  est, 
non  quod  satis  explicata  non  esset  haec  sententia  affirmatione 
praecepti  in  hunc  modum:  Me  unum  Deum  coles;  si  enim 
Deus  est,  unus  est:  sed  propter  caecitatem  plurimorum,  qui 
olim  Deum  verum  se  colere  profitebantur,  mutitudinem  tamen 
deorum  venerabantur;  cuiusmodi  inter  Hebraeos  ipsos  permulti 
fuerunt,  qui,  ut  Helias  eis  obiiciebat  (III.  Reg.  18,  21.)  „in 
duas  partes  claudicabant;"  quod  et  Samaritae  fecerunt,  qui 
Deum  Israelis,  et  Deos  gentium  colebant.  (IV.  Reg.  17,  29.) 
VI.  Quo  modo  hoc  praeceptum  omnium  maximum  censendum  sit. 

His  explicatis  addendum  erit,  hoc  esse  praeceptum  omnium 
primum  et  maximum,  non  ordine  tantum  ipso,  sed  ratione, 
dignitate  et  praestantia.  Debet  enim  obtinere  Deus  apud  nos  in- 
finitis  partibus  maiorem,  quam  domini,  quam  regis,  caritatem 
et  auctoritatem.  Ipse  nos  creavit,  idem  gubernat,  ab  eo  in  utero 

matris  nutriti,  atque  inde  in  hanc  lucem  educti  sumus;  ipse 
nobis  ad  vitam  victumque  res  suppeditat  necessarias. 

VII.  Qui  praecipue  sint  rei  violati  huius  praecepti. 
Peccant  autem  in  hoc  praeceptum,  qui  fidem,  spem  et 
caritatem  non  habent;  quorum  peccatum  latissime  patet.  Sunt 
enim  in  hoc  numero,  qui  in  haeresim  labuntur,  qui  non  cre- 
dunt  ea,  quae  sancta  mater  ecclesia  credenda  proponit;  qui 
somniis ,  auguriis  ceterisque  vanissimis  rebus  fidem  habent ; 
qui  de  sua  salute  spem  abiiciunt,  nec  divinae  bonitati  confi- 
dunt;  qui  divitiis  tantum,  qui  corporis  valetudine  ac  viribus 
nituntur;  quae  fusius  ab  iis  explicata  sunt,  qui  de  vitiis  ei 
peccatis  conscripserunt. 

VIII.  Non  adversatur  huic  praecepto  cultus,  qui  ex  recepto  cccle- 
siae  usu  sanctis  tribuitur. 

Verum  illud  etiam  in  huius  praecepti  explicatione  accu- 
rate  docendum  est,  venerationem  et  invocationem  sanctorum 
angelorum  ac  beatarum  animarum,  quae  coelesti  gloria  per- 
fruuntur,  aut  etiam  corporum  ipsorum,  sanctorumque  cinerum 
cultum,  quem  semper  catholica  ecclesia  adhibuit,  huic  legi 
non  repugnare.  Quis  enim  adeo  demens  est,  qui,  edicente 
rege,  ne  se  pro  rege  quisquam  gerat,  aut  regio  cultu  atque 
honore  affici  patiatur,  continuo  putet,  nolle  regem  suis  ut  ma- 
gistratibus  honos  deferatur?  Etsi  enim  angelos  Christiani  ado- 
rare  dicuntur,  exemplo  sanctorum  veteris  Testamenti:  non  eam 
tamen  illis  venerationem  adhibent,  quam  Deo  tribuunt.  Quod 
si  legimus  interdum  angelos  recusasse,  ne  se  homines  venera- 
rentur,  eo  fecisse  intelligendum  est,  quod  sibi  eum  honorem 
haberi  nolebant,  qui  soli  Deo  deberetur. 

/X  Quo  modo  sanctosAngeloscolereliceat,  ex Scripturis ostenditur. 

Spiritus  enim  sanctus,  qui  ait  (I.  Tim.  1,  17.):  „Soli  Deo 
honor  et  gloria;"  idem  praecepit,  ut  honore  parentes  et  se- 
niores  afficeremus.  Sancti  praeterea  viri,  qui  Deum  unum 
colebant,  „Reges"  tamen,  ut  est  in  divinis  literis,  „adorabant,a 
id  est,  supplices  venerabantur.  Quod  si  reges,  per  quos  Deus 
mundum  gubernat,  tanto  honore  afficiuntur:  angelicis  spiritibus, 
quos  Deus  ministros  suos  esse  voluit,  et  quorum  opera  non 
modo  ad  ecclesiae  suae,  sed  etiam  ad  reliquarum  rerum  gu- 
bernationem  utitur,  quorumque  ope  maximis  tum  animae,  tum 
corporis  periculis  quotidie  liberamur,  etiamsi  se  nobis  in  con- 
spectum  non  dent,  tanto  maiorem  honorem  non  habebimus, 
quanto  beatae  illae  mentes  dignitate  regibus  ipsis  antecellant? 
Adde  caritatem,  qua  nos  diligunt,  qua  ducti  pro  iis  provin- 

ciis,  quibus  praesunt,  ut  ex  Scriptura  facile  intelligitur,  preces- 
fundunt;  quod  etiam  praestare  iis,  quorum  sunt  ipsi  custodes, 
ne  dubitandum  quidem  est;  nostras  enim  preces  Deo  offerunt, 
et  lacrymas.  Quamobrem  in  Evangelio  docuit  Dominus:  pusil- 
los  scandalizandos  non  esse,  „quod ')  angeli  eorum  in  coeli» 
semper  vident  faciem  Patris,  qui  in  coelis  est.a 
X.  Invocandos  esse  sanctos  Angelos,  ex  Scripturis  probatur. 
Invocandi  itaque  sunt,  quod  et  perpetuo  Deum  iutuentur, 
et  patrocinium  salutis  nostrae  sibi  delatum  libentissime  susci- 
piunt.  Exstant  divinae  Scripturae  testimonia  huius  invocatio- 
nis.  Iacob2)  enim  ab  angelo,  quicum  luctatus  fuerat,  petit, 
ut  sibi  benedicat,  immo  etiam  cogit;  se  enim  non  dimissurum 
illum  profitetur,  nisi  benedictione  accepta,  neque  eam  solum  sibi 
ab  eo  tribui,  quem  intuebatur,  sed  ab  eo  etiam,  quem  minime 
videbat,  tum  quum  dixit3):  „Angelus,  qui  eruit  me  de  cunctis 
malis,  benedicat  pueris  istis." 

XI.  Sanctorum  invocatione  et  reliquiarum  mneratione  nihil  ho- 

nori  Dei  detrahitur. 

Ex  quibus  etiam  colligi  poterit,  tantum  abesse,  ut  sanctis, 
qui  in  Domino  dormierunt,  honore  afficiendis  atque  invocan- 
dis  et  sacris  eorum  reliquiis  cineribusque  venerandis  Dei  gloria 
minuatur:  ut  eo  maxime  augeatur,  quo  magis  hominum  spem 
excitat,  confirmat,  et  ad  sanctorum  imitationem  cohortatur: 
quod  officium  Nicaeno  altero,  et  Gangrensi,  ac  Tridentino  cou- 
ciliis,  et  sanctorum  Patrum  auctoritate  comprobatur. 

XII.  Quibus  potissimum  argumentis  Sanctorum  invocatio  stabi- 

lienda  sit. 

Quo  autem  sit  ad  refutandos  eos  instructior  parochus,  qui 
huic  veritati  adversantur:  SS.  Hieronymum  contra  Vigilantium, 
et  Damascenum  potissimum  legat;  ad  quorum  rationem,  quod 
caput  est,  accedit  consuetudo  ab  Apostolis  accepta,  et  in  ec- 
clesia  Dei  perpetuo  retenta  et  conservata;  cuius  rei  quis  fir- 
mius  aut  clarius  requirat  argumentum  divinae  Scripturae  testi- 
monio,  quae  sanctorum  laudes  celebrat  admirabiliter?  Exstant 
enim  quorundam  sanctorum  divina  praeconia4).  Quorum  laudes 
quum  sacris  literis  celebrentur,  quid  est,  quod  illis  singularem 
honorem  non  habeant  homines?  Etsi  ob  eam  causam  magis 
etiam  colendi  et  invocandi  sunt,  quod  pro  salute  hominum  preces 
assidue  faciunt,  multaque  eorum  merito  et  gratia  in  nos  Deus 
confert  beneficia.  Si  enim  „gaudium5)  est  in  coelo  super  uno 
peceatore  poenitentiam  agente,"  nonne  etiam  coelestes  cives 


>)  Mat.  18,  10.    »)  Gen.  32,  26.  ")  Gen.  48,  lfi.  ')  Ecclus.  cap.  44— 50.  «)  Luc.  15,  T. 

poenitentes  adiuvabunt?  nonne  rogati  peccatorum  veniam  et 
impetrabunt,  et  conciliabunt  nobis  Dei  gratiam? 

XIII.  Illam  Sanctorum  invocationem  ex  quadam  auxilii  divini 
diffidentia,  fideique  imbecillitate  non  proficisci,  demonstratur. 

Quodsi  dicatur,  ut  a  nonnullis  dicitur,  supervacaneum  esse 
sanctorum  patrocinium,  quod  Deus  sine  interprete  precibus 
nostris  occurrat:  has  impiorum  voces  illud  sancti  Augustini1) 
facile  convincit:  multa  Deum  non  concedere,  nisi  mediatoris 
ac  deprecatoris  opera  et  officium  accesserit.  Quod  illustribus 
Abimelech  et  Iob  amicorum  confirmatur  exemplis,  quorum  pec- 
cata  non  nisi  Abraham  et  Iob  precibus  condonavit.  Si  vero 
etiara  asseratur,  fieri  inopia  et  imbecillitate  fidei,  ut  sanctos 
internuncios  et  patronos  adhibeamus:  quid  ad  illud  respondebunt 
centurionis2)  exemplum,  qui  vel  in  singuJari  illo  fidei  praeconio, 
quod  ei  Dominus  Deus  impertivit,  seniores  tamen  Iudaeorum 
ad  Salvatorem  misit,  ut  laboranti  puero  salutem  impetrarent? 

XIV.  Doctrina  de  uno  mediatore  Christo  non  tollit  Sanctorum 

invocationem. 

Quare  si  fatendum  est,  unum  nobis  mediatorem  proposi- 
tum  Christum  Dominum,  qui  scilicet  unus  nos  per  sanguinem 
Patri  coelesti  reconciliavit ,  et  qui,  „aeterna:J)  redemptione 
inventa , "  semel  in  sancta  ingressus  pro  nobis  interpellare 
non  cessat:  ex  eo  tamen  nullo  modo  sequi  potest,  quo  minus 
ad  sanctorum  gratiam  confugere  liceat.  Nam  si  propterea 
subsidiis  sanctorum  uti  non  liceat,  quod  unum  patronum  habe- 
mus  Iesum  Christum:  nunquam  id  commisisset  Apostolus,  ut 
se  Deo  tanto  studio  fratrum  viventium  precibus  adiuvari  vel- 
let;  neque  enim  minus  vivorum  preces,  quam  eorum,  qui  in 
coelis  sunt,  sanctorum  deprecatio,  Christi  mediatoris  gloriam 
et  dignitatem  imminuerent. 

XV.  Unde  reliquiarum  virtus  confirmetur,  et  quanta  sit  earum 

vis  et  efficacia,  demonstratur. 

Sed  cui  fidem  non  faciant  et  honoris,  qui  sanctis  debetur, 
et  patrocinii,  quod  nostri  causa  suscipiunt,  mirabiles  effectae  res 
ad  eorum  sepulchra,  et  oculis,  et  manibus,  membrisque  omnibus 
captis,  in  pristinum  statum  restitutis,  mortuis  ad  vitam  revoca- 
tis,  ex  corporibus  hominum  eiectis  daemoniis?  quae  non  nu- 
disse,  ut  multi,  non  legisse,  ut  plurimi  gravissimi  viri,  sed 
vidisse,  testes  locupletissimi  SS.  Ambrosius  et  Augustinus  li- 
teris  tradiderunt.  Quid  multa?  si  vestes,  sudaria,  si  umbra 
sanctorum,  priusquam  e  vita  migrarent,  depulit  morbos,  vires- 


•)  q.  149.  sup.  Exod.   «)  Mat.  8,  10.  Lno.  7,  3.  »)  Hebr.  9,  12.  1.  Thn.  2,  5. 

que  restituit:  quis  tandem  negare  audeat,  Deum  per  sacros 
cineres,  ossa,  ceterasque  sanctorum  reliquias,  eadem  mirabi- 
liter  efficere?  Declaravit  id  cadaver  illud,  quod  forte  illatum 
in  sepulchrum  Elisaei '),  eius  tacto  corpore,  subito  revixit. 

XVI.  Verba  sequentia  non  alterum,  sed  unum  cum  praeceden- 

tibus  praeceptum  constituunt. 

Quod  vero  sequitur:  „Non  facies  tibi  sculptile,  neque 
omnem  similitudinem ,  quae  est  in  coelo  desuper,  et  quae  in 
terra  deorsum,  nec  eorum,  quae  sunt  in  aquis  sub  terra.  Non 
adorabis  ea,  neque  coles:"  quidam  hoc  alterum  praeceptum 
existimantes,  duo  postrema  ipsa  unius  praecepti  vi  contineri 
voluerunt ;  at  S.  Augustinus*2),  illa  extrema  dividens,  haec 
ipsa  verba  ad  primum  praeceptum  pertinere  voluit;  quam  sen- 
tentiam,  quia  in  ecclesia  celebris  est,  libenter  sequimur.  Etsi 
in  promptu  ratio  est  illa  verissima,  consentaneum  fuisse,  prae- 
mium  et  poenam  cuiusque  cum  primo  praecepto  coniungi. 

XVII.  Adversus  hoc  praeceptum  non  pugnat  receptus  in  ecclesia 

imaginum  usus. 

Nec  vero  quis  existimet,  omnino  pingendi,  fingendi,  aut 
sculpendi  artem  hoc  praecepto  prohiberi;  nam  in  Scripturis 
iussu  Dei  simulacra  et  imagines  effectas  legimus,  „Cherubim3), 
serpentis  aenei4)."  Superest  igitur,  ut  imagines  ob  eam  rem 
vetitas  interpretemur,  ne  quid  simulacris,  quasi  diis,  colendis 
de  vero  Dei  cultu  detraheretur. 

XVIII.  Quibus  praesertim  modis  per  imagines  divinum  numen 

violari  possit. 

Duplici  autem  potissimum  ratione,  quod  ad  hoc  praece- 
ptum  attinet,  Dei  maiestatem  vehementer  laedi  perspicuum 
est:  altera,  si  idola  et  imagines  tanquam  Deus  colantur,  aut 
credatur  inesse  aliqua  in  his  divinitas  vel  virtus,  propter  quam 
sint  colendae,  vel  quod  ab  eis  aliquid  sit  petendum,  vel  quod 
fiducia  in  imaginibus  sit  figenda,  veluti  olim  fiebat  a  gentibus, 
quae  in  idolis  spem  suam  collocabant,  quod  passim  sacrae  li- 
terae  reprehenduut.  Altera,  si  quis  conetur,  divinitatis  formam 
aliquo  artificio  effingere,  quasi  corporeis  oculis  conspici,  vel 
coloribus  aut  figuris  exprimi  possit.  „Quis  enim  Deum,a  ut 
inquit  Damascenus6),  „qui  sub  aspectum  non  cadit,  qui  cor- 
poris  expers  est,  qui  nullis  terminis  circumscribi,  nec  ulla  figura 
describi  queat,  possit  exprimere?"  Quae  res  in  altera  Nicaena 
synodo  uberius  explicatur.    Praeclare  igitur  Apostolus  eos 


>)  Act.  S,  15.  19,  12.  IV.  Reg.  13,  21.  *)  in  Exod.  qu.  71.  *)  RI.  Reg.  6,  «S. 
•)  Num.  21,  9.  «)  Ia.  10,  10.  40,  15,   Act.  i7,  29.   8)  de  orthod.  dde  lib.  4.  c  16. 

mutasse  „Dei  incorruptibilis  gloriam  x)  in  similitudinem  cor- 
ruptibilis  hominis  et  volucrum,  quadrupedura  ac  serpentum" 
dixit;  haec  enim  omnia  tanquam  Deum  venerabantur ,  quum 
illi  harum  rerum  imagines  ponerent.  Quocirca  Israelitae,  qui 
ante  vituli  simulacrum  clamabant 5) :  „Hi  sunt  dii  tui  Israel 
qui  te  eduxerunt  de  terra  Aegypti,"  idololatrae  sunt  appel- 
lati,  quia  „mutaverunt3)  gloriam  suam  in  similitudinem  vituli 
comedentis  foenum." 

XIX.  Quis  sit  posterioris  istius  partis  praecepti  senstts. 
Cum  igitur  Dominus  deos  alienos  coli  prohibuisset,  ut 
penitus  idololatriam  tolleret,  imaginem  divinitatis  ex  aere  duci, 
aut  alia  quavis  materia  fieri  prohibuit;  quod  Isaias4)  declarans 
inquit:  „Cui  ergo  similem  fecistis  Deum,  aut  quam  imaginem 
ponetis  ei?u  Atque  in  hoc  praecepto  hanc  sententiam  conti- 
neri,  praeter  sanctorum  Patrum  scripta,  qui  eam,  quemadmo- 
dum  in  septima  synodo  expositum  est,  sic  interpretantur,  illa 
etiam  Deuteronomii5)  verba  satis  declarant,  ubi  Moyses,  po- 
pulum  avertere  ab  idololatria  quum  vellet,  aiebat:  „Non  vidi- 
stis  aliquam  similitudinem  in  die,  qua  locutus  est  vobis  Do- 
minus  in  Horeb  de  medio  ignis."  Quod  sapientissimus  legislator 
ideo  dixit,  ne  quo  errore  ducti  divinitatis  imaginem  fingerent, 
Deoque  debitum  honorem  rei  creatae  tribuerent. 

XX.  Hoc  praeceptum,  qui  Trinitatis  personas  effingunt,  non 

violant. 

Nemo  tamen  propterea  contra  religionem  Deique  legem 
quidquam  committi  putet,  quum  sanctissimae  Trinitatis  aliqua 
persona  quibusdam  signis  exprimitur,  quae  tam  in  veteri  quam 
in6)  novo  Testamento  apparuerunt;  nemo  eniro  tam  rudis  est,  ut 
illa  imagine  divinitatem  credat  exprimi,  sed  illis  declarari  doceat 
pastor  proprietates  aliquas,  aut  actiones,  quae  Deo  tribuuntur; 
veluti  quum  ex  Daniele7)  pingitur  „antiquus  dierum"  in  throno 
sedere,  ante  quem  „libri  aperti  sunt,"  Dei  aeternitas  et  infi- 
nita  sapientia  significatur,  qua  omnes  hominum  et  cogitationes 
et  actiones,  ut  de  iis  iudicium  ferat,  intuetur. 

XXI.  Angeli  qua  ratione  pingantur. 
Angelis  etiam  tum  humana  species,  tum  alae  affinguntur, 
ut  intelligant  fideles,  quam  propensi  sint  in  humanum  genus, 
et  tamquara  parati  ad  ministeria  Domini  exequenda.  „Omnes 
enim8)  administratorii  spiritus  sunt  propter  eos,  qui  heredita- 
tcm  capiunt  salutis." 

>)  Rom.  1,  23.  *)  Ex.  82,  8.  s)  Ps.  105,  20.  *)  Is.  40,  18.  8)  Deut.  4,  15.  «)  Gaa. 
18,  2.  Mat.  3,  16.  17,  5.    ')  Dan.  7,  9.  10.   «)  Hebr.  1,  14. 

XX 77.  De  columba,  in  qua  Spiritus  samtus  depingitur. 
„Columbaett  vero  „species,  et  linguae  tanquam  ignis," 
in  Evangelio  et  Actis  Apostolorum,  quas  Spiritus  sancti  pro- 
prietates  significent,  multo  notius  est,  quam  ut  oporteat  plu- 
ribus  verbis  explicari. 

XXIII.  Christi  et  Sanctorum  imagines  pingi  et  honorari  debent. 

At  vero  quum  Christus  Dominus,  eiusque  sanctissima  et 
purissima  Mater,  ceterique  omnes  sancti,  humana  praediti  na- 
tura,  humanam  speciem  gesserint:  eorum  imagines  pingi  atque 
honorari,  non  modo  hoc  praecepto  interdictum  non  fuit,  sed 
etiam  sanctum  et  grati  animi  certissimum  argumentum  semper 
habitum  est;  quod  et  apostolicorum  temporum  monumenta,  et 
oecumenicae  synodi,  et  tot  sanctissimorum  doctissimorumque 
Patrum  inter  se  consentientium  scripta  confirmant. 

XXIV.  Qais  sit  legitimus  in  ecclesia  imaginum  usus. 

Non  solum  autem  licere  in  ecclesia  imagines  habere,  et 
illis  honorem  et  cultum  adhibere,  ostendet  parochus,  quum 
honos,  qui  eis  exhibetur,  referatur  ad  prototypa:  verum  etiam 
maximo  fidelium  bono  ad  hanc  usque  diem  factum  declarabit, 
ut  ex  Damasceni  libro,  quem  de  imaginibus  edidit,  et  septima 
synodo,  quae  est  secunda  Nicaena,  intelligitur.  Verum  quia 
sanctissimum  quodque  institutum  hostis  humani  generis  suis 
fraudibus  et  fallaciis  depravare  contendit,  si  quid  forte  populo 
hac  in  re  peccatum  fuerit,  parochus,  Tridentini  concilii  de- 
cretum  secutus,  quoad  eius  fieri  poterit,  studebit  corrigere, 
ac  decretum1)  quidem  ipsum,  quum  res  tulerit,  populo  inter- 
pretabitur;  tum  rudes,  et  qui  imaginum  ipsarum  institutum 
ignorant,  docebit ,  imagines  factas  ad  utriusque  Testamenti 
cognoscendam  historiam,  atque  eius  memoriam  identidem  re- 
novandam,  qua  rerum  divinarum  memoria  excitati,  ad  eolen- 
dum  atque  amandum  ipsum  Deum  vehementius  inflammemur. 
Sanctorum  quoque  imagines  in  templis  positas  demonstrabit, 
ut  et  colantur,  et  exemplo  moniti,  ad  eorum  vitam  ac  mores 
nos  ipsos  conformemus. 

Ego*)  sum  Dominus  Deus  tuus,  fortis,  zelotes,  visitans  iniquitatem 
patrum  in  filios,  in  tertiam  et  quartam  generationem  eorum,  qui 
oderunt  me;  et  faciensmisericordiam  in  millia  iis,  qui  diligunt 
me,  et  custodiunt  praecepta  mea. 

XXV.  Non  pertinet  haec  appendix  dumtaxat  ad  primwm  prae- 

ceptum. 

Duo  sunt  in  extrema  parte  huius  praecepti  diligenter  ex- 
plicanda:  primum  est,  quod  etsi  ob  summum  scelus  praevari- 

cationis  primi  praecepti,  atque  hominum  ad  id  committendum 
propensionem  apte  hoc  loco  poena  proponitur,  communis  ta- 
men  est  omnium  appendix  praeceptorum;  omnis  enim  lex  ad 
praecepta  servanda  homines  poena  et  praemio  inducit.  Hinc 
illae  tam  frequentes  in  sacris  literis  et  crebrae  Dei  promissio- 
nes.  Ut  enim  innumerabilia  pene  Testamenti  veteris  testi- 
monia  praetermittamus :  in  Evangelio  scriptum  est1):  „Si  vis 
ad  vitam  ingredi,  serva  mandata;"  et  alibi2):  „Qui  facit  vo- 
iuntatem  Patris  mei,  qui  in  coelis  est,  ipse  intrabit  in  regnum 
coelorum ; "  tum  illud  3) :  „  Omnis  arbor,  quae  non  facit  fructum 
bonum,  excidetur,  et  in  ignem  mittetur;"  et4):  „Omnis  qui  ira- 
scitur  fratri  suo,  reus  erit  iudicio;"  atque  alibi5):  „Si  non  dimi- 
seritis  hominibus,  nec  Pater  vester  dimittet  vobis  peccata  vestra." 

XXVI.  An  eodem  modo  poena,  praevaricatoribus  hic  intentata, 

carnalibus  et  perfectis  inculcanda  sit. 

Alterum  est,  quod  longe  alia  ratione  perfecti,  alia  carna- 
les  homines  hanc  appendicem  edocendi  sunt.  Perfectis  enim, 
qui  Spiritu  Dei  aguntur,  eique  prompto  et  alacri  animo  pa- 
rent,  instar  est  cuiusdam  laetissimi  nuncii,  et  magnum  argu- 
mentum  propensae  in  eos  divinae  voluntatis;  agnoscunt  enim 
sui  amantissimi  Dei  curam,  qui  nunc  praemiis,  nunc  poenis 
ad  sui  cultum  et  venerationem  homines  prope  compellat;  agno- 
scunt  eius  immensam  in  se  benevolentiam,  qui  sibi  imperare, 
suaque  opera  ad  divini  nominis  gloriam  uti  velit;  neque  solum 
agnoscunt,  sed  magna  in  spe  sunt,  illum,  quum  quod  vult  iubeat, 
etiam  daturum  vires,  quibus  legi  ipsius  parere  possint.  At 
carnalibus,  qui  nondum  spiritu  servitutis  liberati  sunt,  magis- 
que  metu  poenarum,  quam  amore  virtutis  abstinent  a  peccatis, 
eius  appendicis  sensus  gravis  et  acerbus  est.  Quamobrem  sunt 
piis  exhortationibus  sublevandi,  et  quo  lex  spectat,  quasi  manu 
deducendi.  Parochus  autem,  quoties  alicuius  explicandi  prae- 
cepti  occasio  inciderit,  eadem  haec  sibi  habeat  proposita. 

XXVII.  Quid  verba  illa:  Ego  sum  Deus  fortis,  meditandum 

proponant. 

Carnalibus  perinde  tamen  ac  spiritualibus  duo  in  primis 
quasi  aculei  sunt  admovendi,  qui  ad  legem  observandam  hac 
ipsa  in  appendice  positi,  homines  maxime  incitent.  Nam  quod 
Deus  „fortis"  dicitur,  ideo  diligentius  est  explicandum,  quod 
caro  saepe,  quae  terroribus  divinae  comminationis  minus  com- 
movetur,  varias  sibi  ipsa  rationes  fingit,  quibus  iram  Dei  effu- 
gere,  ac  propositam  poenam  vitare  possit;  cui  autem  certo 


')  Mat.  19,  17.    *)  ib.  7.  21.    »)  ib.  3.  10.    «)  ib.  5,  22.   *)  ib.  6.  15. 

persuasum  est,  Deum  fortem  esse,  illud  magni  Davidis  usur- 
pat1):  „Quo  ibo  a  Spiritu  tuo?  et  quo  a  facie  tua  fugiam?" 
Eadem  quoque  divinis  interdum  diffisa  promissis,  tantas  ho- 
stium  vires  esse  credit,  ut  ad  sustinendum  minime  parem  sese 
esse  existimet.  At  firma  et  stabilis  fides  nihil  titubans,  quum 
divina  vi  ac  virtute  nitatur ,  homines  contra  recreat  atque 
confirmat;  ait  enim2):  „Dominus  illuminatio  mea,  et  salus 
mea;  quem  timebo?" 
XXVIII.  Quid  sibi  velit,  quod  Deus  se  etiam  dicat  zelotem. 

Alter  vero  aculeus  zelus  ipse  divinus  est.  Nonnunquam 
enim  homines  putant  Deum  humana  non  curare,  ne  illud  qui- 
dem,  legem  ipsius  servemus,  an  negligamus.  Ex  quo  sequitur 
magna  vitae  confusio.  Quum  autem  Deum  zelotem  credimus, 
eius  rei  meditatio  facile  nos  in  officio  continet. 

XXIX.  Cuiusmodi  zelus  Deo  sit  attribuendus. 

Zelus  vero,  qui  Deo  tribuitur,  nullam  animi  significat 
perturbationem ,  sed  divinum  illum  amorem  et  caritatem,  qua 
Deus  nullam  a  se  animam  patitur  impune  fornicari;  quotquot 
autem  ab  eo  fornicantur,  perdit.  Est  itaque  zelus  Dei  tran- 
quillissima  eius  sincerissimaque  iustitia,  qua  anima,  falsis  opi- 
nionibus  pravisque  cupiditatibus  corrupta ,  repudiatur ,  et  a 
Dei  coniugio  tanquam  adultera  removetur.  At  vero  zelum 
hunc  Dei  suavissimum  ac  dulcissimum  experimur,  quum  summa 
eius  atque  incredibilis  in'nos  voluntas  zelo  ipso  demonstratui 
Nec  enim  aut  amor  ardentior  inter  homines,  aut  maior  ar- 
ctiorque  coniunctio,  quam  eorum,  qui  coniugio  copulati  sunt, 
reperitur.  Igitur  quam  nos  valde  diligat,  ostendit  Deus,  quum 
crebro  se  vel  sponso,  vel  marito  comparans,  zelotem  vocat. 
Quamobrem  doceat  parochus  hoc  loco,  sic  divini  cultus  atque 
honoris  cupidos  homines  esse  debere,  ut  zelantes  potius,  quam 
amantes  iure  dici  possint ,  illius  exemplo ,  qui  de  se  ipse : 
„Zelo,"  inquit3),  „zelatus  sum  pro  Domino  Deo  exercituum ;  * 
immo  vero  Christum  ipsum  imitentur,  cuius  illud  est4):  „Ze- 
lus  domus  tuae  comedit  me." 

XXX.  Quae  sit  comminationis  hic  intentatae  sententia. 

Est  autem  comminationis  explicanda  sententia,  non  inultoa 
peccatores  passurum  Deum,  sed  eos  vel  tanquam  parentem 
castigaturum ,  vel  tanquam  iudicem  acriter  ac  severe  in  eos 
animadversurum.  Quod  alio  in  loco  significans  Moyses5):  „et 
scies,"    inquit,    „quia  Dominus  Deus  tuus  ipse  est  Deus> 


•)  Ps.  138,  7.  »)  Iac.  1,  6.  Ps.  23,  1.  »)  III.  Reg.  19,  14.  *)  Ps.  68,  10. 
Io.  2,  17.   *)  Deut.  7,  9. 

fortis  et  fidelis,  custodiens  pactum  et  misericordiam  diligenti- 
bus  se,  et  his,  qui  custodiunt  praecepta  eius,  in  mille  genera- 
tiones;  et  reddens  odicntibus  se  statim;"  et  Iosue'):  „Non 
poteritis,"  inquit,  „servire  Domino;  Deus  enim  sanctus  et  for- 
tis  aemulator  est,  nec  ignoscet  sceleribus  vestris  atque  peccatis. 
Si  dimiseritis  Dominum,  et  servieritis  diis  alienis,  convertet 
se,  et  affliget  vos,  atque  subvertet." 

XXXI.  Quomodo  Deus  visitet  peccata  patrum  in  filios,  in  ter- 

tiam  et  quartam  generationem. 

Docendus  autem  populus  est,  comminationis  poenam  ad 
tertiam  quartamque  impiorum  et  facinorosorum  generationem 
pertinere,  non  quod  posteriorcs  maiorum  scelerum  poenas  semper 
luant,  sed  licet  illi  liberique  eorum  impune  tulerint,  non  omnis 
tamen  eorum  posteritas  iram  Dei  vel  poenam  vitabit.  Quod 
Iosiae  regi  accidit2).  Huic  enim  propter  singularem  pietatem 
quum  pepercisset  Deus,  dedissetque,  ut  in  pace  in  sepulcrum 
maiorum  suorum  inferretur,  ne  videret  consequentium  tempo- 
rum  mala,  quae  propter  Manassis  avi  impietatem  Iudae  et 
Hierusalem  erant  eventura:  eo  mortuo  posteros  eius  est  ultio 
Dei  consecuta3),  sic,  ut  ne  filiis  quidem  Iosiae  pepercerit. 

XXXII.  Quomodo  haec  verba  cum  verbis  Ezechielis  conveniant. 
Qua  autem  ratione  haec  legis  verba  sententiae  illi,  quae 

est  apud  Prophetam  non  adversentur4):  „Anima,  quae  pecca- 
verit,  ipsa  morietur,"  sancti  Gregorii5)  auctoritas,  cum  reli- 
quis  omnibus  antiquis  Patribus  consentiens,  aperte  ostendit; 
aU  enim:  Quisquis  pravi  parentis  iniquitatem  imitatur,  etiam 
ex  eius  delicto  constringitur;  quisquis  autem  parentis  iniquita- 
tem  non  imitatur,  nequaquam  delicto  illius  gravatur;  unde  fit, 
ut  iniquus  filius  iniqui  patris  non  solum  sua,  quae  addidit,  sed 
etiam  patris  peccata  persolvat,  quum  vitiis  patris,  quibus  ira- 
tum  Dominum  non  ignorat,  etiam  suam  adhuc  malitiam  adiun- 
gere  non  formidat.  Et  iustum  est,  ut  qui  sub  districto  iudice 
vias  parentis  iniqui  non  timet  imitari,  cogatur  in  vita  prae- 
senti  etiam  culpas  parentis  iniqui  persolvere.  Commemorabit 
deinde  parochus,  quantum  Dei  iustitiam  superet  eiusdem  bo- 
nitas  ac  misericordia.  Irascitur  tertiae  quartaeque  generationi 
Deus-  misericordiam  vero  in  millia  impeitit. 

XXXIII.  Quinam  divinarum  legum  praevaricatores  Deum  odisse 

censeantur. 

In  eo  autem,  quod  dictum  est:  „eorum  qui  oderunt  me," 
peccati  magnitudo  ostenditur.    Quid  enim  flagitiosius  ac  dete- 


')  los.  24,  19.  20.   2)  II.  Par.  34,  28.  3J  IV.  Reg.  23,  26.  ")  Ez.  18,  4.  »)  Moral.  15,  21. 

stabilius,  quam  summam  ipsam  bonitatem,  summam  veritatem 
odisse?  Hoc  vero  ad  omnes  peccatores  idcirco  pertinet,  quod, 
quemadmodum  „qui  habet1)  mandata"  Dei,  „et  servat  ea,ft 
Deum  „  diligit : "  ita,  qui  legem  Domini  contemnit,  et  mandata 
eius  non  servat,  Deum  odisse  merito  dicendus  est. 

XXXIV.  Quid  sit  illud:  Faciens  misericordiam  his,  qui  dili- 

gunt  me. 

Quod  vero  extremum  est:  „et  iis,  qui  diligunt  me,"  ser- 
vandae  legis  modum  ac  rationem  docet;  necesse  est  enim, 
eos,  qui  legem  Dei  servant,  eadem  caritate  atque  amore,  quo 
in  Deum  sunt,  ad  eius  obedientiam  adduci;  quae  deinceps  in 
singulis  praeceptis  commemorabuntur. 


CAPUT  m. 
De  secundo  Fraecepto. 

Non")  assumes  nomen  Domini  Dei  tui  in  vanum. 

I.  Our  Deus  hanc  legem  de  suo  ipsius  nomine  honorando  spe- 

ciatim  ferre  voluerit. 

Quamquam  primo  divinae  legis  praecepto,  quo  Deum  pie 
sancteque  colere  iubemur,  hoc,  quod  secundo  loco  sequitur, 
necessario  continetur,  (nam  qui  sibi  honorem  tribui  vult,  idem 
postulat,  se  ut  summo  verborum  honore  prosequamur,  prohi- 
betque  contraria;  quod  et  illa  Domini  apud  Malachiam  verba 
aperte  indicant3):  „Filius  honorat  patrem,  et  servus  dominum 
suum;  si  ergo  pater  ego  sum,  ubi  est  honor  meus?"):  Deus 
tamen  pro  rei  magnitudine  hanc  de  suo  ipsius  divino  et  san- 
ctitatis  plenissimo  nomine  honorando  legem  separatim  ferre, 
idque  nobis  disertis  et  perspicuis  verbis  praescribere  voluit. 

II.  Quantum  niti  parochi  debeant  in  huius  praecepti  explicatione. 

Quod  sane  parocho  ipsi  argumento  in  primis  esse  debet, 
nequaquam  satis  fore,  si  hac  de  re  generatim  loquatur:  sed 
eiusmodi  locum  hunc  esse,  in  quo  ipse  diutius  commorari  et 
quaecunque  ad  hanc  tractationem  pertinent,  distincte,  dilucide 
accurateque  apud  fideles  explicare  necesse  sit.  Neque  vero 
nimia  haec  diligentia  censenda  est ,  quum  non  desint,  qui 
adeo  errorum  tenebris  obcaecati  sint,  ut  quem  angeli  glorifi- 
cant,  ei  maledicere  non  vereantur.  Neque  enim  lege  semel 
lata  deterrentur,  quo  minus  Dei  maiestatem  quotidie  immi- 
nuere,  immo  singulis  pene  horis  ac  momentis  impudentissime 


>)  Io.  14,  21.    s)  Ex.  20,  7.    Deut.  5,  11.    »)  Mal.  1,  6. 

audeant.  Quis  enim  non  videat,  omnia  iureiurando  affirmari? 
omnia  imprecationibus  et  exsecrationibus  referta  esse?  usque 
adeo,  ut  nemo  fere  vel  vendat  aliquid,  vel  emat,  vel  nego- 
tium  aliquod  gerat,  qui  non  iurisiurandi  religionem  interpo- 
nat,  Deique  sanctissimum  nomen  millies  vel  in  re  levissima  et 
inani  temere  non  usurpet?  quo  maior  parocho  cura  et  dili- 
gentia  adhibenda  est,  ut  saepe  fidclcs  admoneat,  quam  grave 
hoc  scelus  sit  et  detestabile. 

Quid  secundum  istud  praeceptum  imperet  vel  prohibeat. 
Iam  vero  in  huius  praecepti  explicatione  id  primum  con- 
stet,  cum  co,  quod  lex  fieri  prohibet,  earum  etiam  rerum 
praeceptionem  coniunctam  esse,  quas  praestare  homines  de- 
bent.  Utrumque  autem  separatim  docendum  est;  primum  qui- 
dem,  ut  ea,  quae  tradenda  sunt,  facilius  exponantur,  quid  iu- 
beat  lex;  mox  etiam  quid  vetet.  Nam  quae  imperat,  illa  sunt: 
nomen  Dei  esse  honorandum,  ac  per  illud  sancte  iurandum. 
Haec  rursus,  quac  prohibet:  nemo  divinum  nomen  contemnat, 
nemo  illud  in  vanum  assumat,  neve  per  ipsum  aut  false,  aut 
frustra,  aut  temere  iuret. 

IV.  Quid  Dei  nomine  hic  intelligatur. 
In  ea  itaque  parte,  qua  iubemur  divino  nomini  honorem 
tiibuere,  parochus  fidelibus  praecipiat,  Dei  nomen,  ipsius, 
inquam,  literas  et  syllabas,  aut  omnino  per  se  nudum  verbum 
tantummodo,  attcndendum  non  esse,  sed  in  eam  cogitationem 
veniendum,  quid  valeat  illa  vox,  quae  omnipotentem  ac  sempi- 
ternam  maiestatem  unius  et  trini  numinis  significat.  Ex  his 
autem  facile  colligitur,  inanem  esse  nonnullorum  Iudaeorum 
superstitionem,  qui  quod  scriberent  Dei  nomen,  pronunciare 
non  auderent;  quasi  in  quatuor  illis  literis,  non  in  re,  divina 
vis  esset.  Sed  quamvis  singulari  numero  prolatum  sit:  „Non 
assumes  nomen  Dei:tf  id  non  de  uno  aliquo  nomine,  sed  de 
omnibus,  quae  Deo  tribui  solent,  intelligendum  est;  multa 
enim  Deo  imposita  sunt  nomina,  ut  Domini,  Omnipotentis, 
Domini  exercituum,  Regis  regum,  Fortis,  et  alia  id  genus, 
quae  in  Scripturis  leguntur,  quae  parem  eandemque  venera- 
tionem  habent  omnia.  Deinde  docendum  est,  quomodo  divino 
nomini  debitus  honor  adhibeatur;  neque  enim  Christiano  po- 
pulo,  cuius  ore  Dei  laudes  assidue  celebrandae  sunt,  rem  uti- 
lissimam  et  pernecessariam  ad  salutem  ignorare  est  fas. 
V.  Qua  ratione  divinum  nomen  venerari  aut  honorare  censeamur. 

Quamvis  autem  multiplex  sit  ratio  laudandi  divini  nominis, 
tamen  in  iis,  de  quibus  deinceps  hic  dicetur,  vis  et  pondus 

omnium  videtur  esse.    Primum  igitur  laudatur  Deus,  quum  in 
omnium  conspectu  Deum  ac  Dominum  nostrum  fidenter  confi- 
temur,  Christumque  salutis  nostrae  auctorem,  quemadmodum 
agnoscimus,  ita  etiam  praedicamus.   Itemque  quum  verbo  Dei, 
quo  voluntas  eius  enunciatur,  sancte  et  diligenter  operam  da- 
mus,  in  eius  meditatione  assidue  versamur,  studiose  illud  ad- 
discimus,  aut  legendo,  aut  audiendo,  perinde  ut  cuiusque  per- 
sonae  et  muneri  aptum  et  consentaneum  est.  Deinde  divinum 
nomen  veneramur  et  colimus,  quum  officii  et  religionis  causa 
divinas  laudes  celebramus,  ac  de  omnibus  rebus,  tum  prospe- 
ris,  tum  adversis,  illi  singulares  gratias  agimus.    Ait  enim 
Propheta'):  „Benedic  anima  mea  Domino,  et  noli  oblivisci 
omnes  retributiones  eius."    Exstantque  plurimi  David  psalmi, 
quibus  egregia  quadara  erga  Deum  pietate  illius  divinas  laudes 
suavissime  decantat.  Exstat  admirabile  illud  patientiae  exemplum 
Iob,  qui,  quum  in  maximas  illas  horribilesque  calamitates  in- 
cidisset,  ^  Deum  tamen  excelso  et  invicto  animo  laudare  nunquam 
intermisit.  Nos  itaque,  quum  animi  corporisque  doloribus  cru- 
ciamur,  quum  miseriis  et  aerumnis  torquemur,  statim  ad  Deum 
laudandum  omne  studium  et  animi  nostri  vires  convertamus, 
illud  Iob  dicentes2):  „Sit  nomen  Domini  benedictum." 
VI.  Quo  modo  huic  item  praecepto  alias  pareamus. 
Neque  vero  minus  Dei  nomen  honoratur,  si  fidenter  opem 
eius  imploramus,  quo  scilicet  aut  nos  ab  illis  liberet,  aut  ad 
eadem  fortiter  perferenda  constantiam  et  robur  largiatur.  Hoc 
enim  fieri  vult  Dominus:  „Invoca,"  inquit3),  „me  in  die  tri- 
bulationis:  eruam  te,  et  honorificabis  me;"  cuius  imploratio- 
nis  cum  multis  aliis  in  locis,  tum  praecipue  in  Psalmis  16. 
43.  118.  illustria  reperiuntur  exempla.    Praeterea  Dei  nomen 
honore  prosequimur,   quum   fidei   faciendae  causa  testamur 
Deum;  qui  modus  a  superioribus  valde  differt.  Nam  quae  su- 
pra  memoravimus,  ita  suapte  natura  bona  sunt  atque  expe- 
tenda,  ut  nihil  beatius,  nihil  homini  optabilius  possit  esse, 
quam  si  in  illis  sedulo  exsequendis  se  ipsum  dies  noctesque 
exerceat.    „Benedicam,«  inquit  David4),  „Dominum  in  omni 
tempore:  semper  laus  eius  in  ore  meo."  At  iusiurandum,  licet 
bonum  sit,  eius  tamen  frequens  usus  minime  est  laudabilis. 
VII.  Quare  iurisiurandi  frequentior  usus  non  sit  probandus. 
Huius  autem  discriminis  ratio  in  eo  posita  est,  quod  ius- 
iurandum  ea  tantum  de  causa  institutum  est,  ut  esset  tan- 
quam  remedium  quoddam  humanae  imbecillitatis,  et  ad  pro- 

bandum,  quod  dicimus,  necessarium  instrumentum.  Ut  enim 
corpori  medicamenta  adhibere  non  expedit,  nisi  necesse  sit, 
eorundem  vero  frequentatio  perniciosa  est:  ita  etiam,  nisi  quum 
gravis  et  iusta  causa  subest,  iureiurando  uti  non  est  salutare. 
Quod  si  saepius  adhibeatur,  tantum  abest,  ut  prosit,  ut  magnum 
detrimentum  afferat.  Quamobrem  praeclare  docet  sanctus  Chry- 
sostomus1),  non  nascente,  sed  iam  adulto  mundo,  quum  mala 
longe  lateque  propagata  universum  terrarum  orbem  occupassent, 
nihilque  suo  loco  et  ordine  consisteret,  sed  perturbata  et  per- 
mixta  omnia  sursum  deorsum  magna  rerum  confusione  ferrentur, 
et,  quod  malorum  omnium  gravissimum  est,  mortales  fere  omnes 
in  foedam  idolorum  servitutem  se  ipsos  abiecissent:  tum  denique 
longo  sane  intervallo  iusiurandum  in  hominum  consuetudinem 
irrepsisse.  Nam  quum  in  tanta  hominum  perfidia  et  iniquitate 
nemo  facile  ad  credendum  adduceretur,  Deum  testem  invocabant. 
VIII.  Inquo  consistat  iuramentiratio;  quidque  proprie  sit  iurare. 

Verum  quum  in  hac  praecepti  parte  praecipua  sit  illa 
ratio  docendi  fideles,  quomodo  iusiurandum  pie  sancteque  ad- 
hibere  debeant:  primum  dicendum  est,  „iurareB  nihil  aliud 
esse,  nisi  Deum  testari,  quacumque  id  verborum  forma  et  con- 
ceptione  fiat.  Nam  et:  „Testis  est  mihi  Deus,"  et:  „per 
Deum,"  idem  sunt.  Est  etiam  illud  iusiurandum,  cum  ad 
faciendam  fidem  per  res  creatas  iuramus,  ut  per  sacra  Dei 
Evangelia,  per  crucem,  per  sanctorum  reliquias  et  nomen,  et 
cetera  id  genus.  Neque  enim  haec  ipsa  per  se  iureiurando 
auctoritatem  aut  robur  aliquod  afferunt:  sed  Deus  ipse  hoc 
praestat,  cuius  divinae  maiestatis  splendor  illis  in  rebus  elu- 
cescit.  Ex  quo  sequitur,  ut  per  Evangelium  iurantes  per  Deum 
ipsum  iurent,  cuius  veritas  Evangelio  continetur  et  declaratur; 
similiter  et  per  sanctos qui  templa  Dei  sunt,  quique  evange- 
licae  veritati  crediderunt,  eamque  omni  observantia  coluerunt, 
et  per  gentes  et  nationes  latissime  disseminarunt. 

IX.  De  ea  iurisiurandi  forma,  quae  per  execrationem  fit. 
Eadem  ratio  est  illius  iurisiurandi,  quod  per  execrationem 
profertur;  quale  est  illud  S.  Pauli3):  „Ego  testem  Deum  in- 
voco  in  animam  meam;"  etenim  hoc  pacto  aliquis  Dei  iudicio 
tanquam  mendacii  ultori  subiicitur.  Neque  propterea  negamus, 
nonnullas  ex  hisce  formulis  ita  accipi  posse,  quasi  iurisiurandi 
vim  non  habeant:  sed  tamen  utile  est,  quae  de  iureiurando 
dicta  sunt,  in  his  etiam  servare,  atque  ad  eandem  prorsus 
normam  et  regulam  dirigere. 


>)  in  Act.  hom.  9.    *)  I.  Cor.  3,  16.  ')  II.  Cor.  1,  23. 

X.  Quotaplex  sit  iuramentum. 
Duo  autem  sunt  iurandi  genera:  primum  quidem,  quod 
assertorium  appellatur;  nimirum  quum  aliquid  de  re  praesenti 
aut  praeterita  religiose  affirmamus,  ut  Apostolus  in  epistola 
ad  Galatas1):  „Ecce  coram  Deo,  quia  non  mentior."  Alterum 
vero  promissorium  dicitur,  ad  quod  etiam  comminationes  re- 
feruntur,  futurum  tempus  spectans,  quum  aliquid  ita  fore  pro 
certo  pollicemur  et  confirmamus;  cuiusmodi  est  illud  Davidis2), 
qui  Bersabeae  coniugi  iurans  „per  Dominum  Deum"  suum, 
promisit  Salomonem  eius  filium  regni  heredem  fore,  atque  in 
ipsius  locum  successurum. 

XI.  Quot  sint  ad  legitimum  iuramentum  requisita. 
Verum  enim  vero  licet  ad  iusiurandum  satis  sit  Deum 

testem  adhibere,  tamen  ut  rectum  sanctumque  sit,  multo  plura 
requiruntur,  quae  sunt  diligenter  explicanda.  Ea  vero  bre- 
viter,  teste  divo  Hieronymo,  Ieremias  enumerat,  cum  inquit: 
„Iurabis:  vivit  Dominus,  in  veritate,  et  in  iudicio  et  in  iusti- 
tia3),tt  quibus  sane  verbis  illa  breviter  summatimque  comple- 
xus  est,  quibus  omnis  iurisiurandi  perfectio  continetur,  veri- 
tatem,  inquam,  iudicium  et  iustitiam. 

XII.  Quomodo  iuramentum  praestetur  in  veritate. 
Primum  itaque  in  iureiurando  locum  „veritas"  habeat; 

nimirum  ut  quod  asseritur,  et  ipsum  verum  sit,  et  qui  iurat, 
id  ita  esse  arbitretur,  non  quidem  temere  aut  levi  coniectura 
adductus,  sed  certissimis  argumentis.  Alterum  vero  iurisiurandi 
genus,  quo  aliquid  promittimus,  eodem  plane  modo  veritatem 
requirit;  nam  qui  aliquid  pollicetur,  ita  animatus  esse  debet, 
ut,  quum  tempus  advenerit,  id  re  ipsa  praestet,  et  promissum 
exsolvat.  Neque  enim  vir  probus  id  unquam  se  facturum  re- 
cipiet,  quod  sanctissimis  Dei  praeceptis  et  voluntati  adversari 
putet;  sed  quidquid  promittere  et  iurare  licuerit,  id  semel  pro- 
missum  nunquam  mutabit ;  nisi  fortasse,  commutata  rerum  con- 
ditione,  tale  esse  inceperit,  ut  iam,  si  fidem  servare  et  pro- 
missis  stare  velit,  Dei  odium  et  offensionem  subiret.  Veritatem 
autem  in  iureiurando  necessariam  esse,  David  quoque  indicat 
illis  verbis4):  „Qui  iurat  proximo  suo,  et  non  decipit." 

XIII.  Quis  dicatur  iurare  iniudicio,  quamque  ob  causam  pueris 
iuramentum  non  sit  deferendum. 

Sequitur  secundo  loco  „iudicium;"  neque  enim  iusiuran- 
dum  temere  et  inconsiderate ,  sed  consulto  et  cogitato  adhi- 
beri  debet.  Itaque  iuraturus  primum  quidem  consideret,  utrum 


')  Gal.  1,  20.   2)  III.  Reg.  1,  30.   »)  Ier.  4,  2.   •<)  Ps.  14,  4. 

necessitate  cogatur,  nec  ne;  remque  totam  accurate  expendat, 
an  eiusmodi  sit,  ut  iureiurando  indigere  videatur.  Tempus 
praeterea  spectet,  locum  attendat,  aliaque  permulta,  quae  re- 
bus  adiuncta  sunt,  circumspiciat;  non  odio,  non  amore,  aut 
Animi  perturbatione  aliqua  impellatur,  sed  ipsius  rei  vi  et  ne- 
cessitate.  Etenim,  nisi  haec  consideratio  et  diligens  animad- 
versio  antecesserit,  sane  iusiurandum  praeceps  et  temerarium 
erit.  Cuiusmodi  et  illorum  irreligiosa  affirmatio,  qui  in  re  le- 
vissima  et  inani,  nulla  ratione  aut  consilio,  sed  prava  quadam 
consuetudine  iurant.  Id  vero  passim  quotidie  a  venditoribus 
et  emptoribus  fieri  videmus;  nam  illi  ut  quam  plurimo  ven- 
dant,  hi  rursus  ut  quam  minimo  emant,  res  venales  vel  lau- 
dare,  vel  vituperare  iureiurando  non  dubitant.  Quum  itaque 
iudicio  et  prudentia  opus  sit,  pueri  vero  ita  acute  perspicere 
ac  distinguere  nondum  per  aetatem  possint,  idcirco  constitu- 
tum  est  a  S.  Cornelio1)  Pontifice,  ne  a  pueris  ante  puberta- 
tem,  hoc  est,  ante  14.  annum,  iusiurandum  exigatur. 

XIV.  Quo  pacto  in  iustitia  iuretur. 
Reliqua  est  iustitia,  quae  maxime  in  promissis  requiritur; 
quare  si  quis  iniustum  aliquid  et  inhonestum  promittit,  et  iu~ 
rando  peccat,  et  promissis  faciendis  scelus  scelere  cumulat. 
Exstat  huius  rei  in  Evangelio  exemplum  Herodis  regis,  qui, 
temerario  iureiurando  obstrictus,  puellae  saltatrici  caput  Ioan- 
nis  Baptistae 2)  tanquam  saltationis  praemium  dedit.  Tale  etiam 
fuit  Iudaeorum  iusiurandum,  qui  se  ipsos,  ut  est  in  Actis 
Apostolorum 3) ,  ea  conditione  devoverunt ,  nihil  gustaturos, 
donec  Paulum  occidissent. 

XV.  Quibus  praecipue  rationibus  intelligatur  iusiurandum  ess& 
aliquando  licitum. 

His  ita  explicatis  nulla  plane  dubitatio  relinquitur,  quin 
illi  tuto  iurare  liceat,  qui  haec  omnia  servaverit,  quique  hiscfr 
conditionibus  tanquam  praesidiis  quibusdam  iusiurandum  mu- 
nierit.  Sed  et  multis  argumentis  id  probare  facile  est.  Nam 
„lex  Domini,"  quae  „immaculata" 4)  est  et  sancta,  hoc  prae- 
cepit:  „Dominum,"  inquit5),  „Deum  tuum  timebis,  et  illi  soli 
servies;  ac  per  nomen  illius  iurabis;"  et  a  Davide  scriptum 
est6):  „Laudabuntur  omnes,  qui  iurant  in  eo.a  Praeterea  sacrae 
literae  indicant,  ipsa  ecclesiae  lumina  sanctissimos  Apostolos 
iureiurando  aliquando  usos  esse;  idque  ex  Apostoli  epistolis 
apparet.    Adde  quod  et  angeli  ipsi  interdum  iurant;  nam  a 


«)  c.  16.  C.  XXII.  qu.  5.  *)  Maro.  6,  23.  »)  Act.  23,  12.  «)  Ps.  18,  8.  *)  Deut. 
6,  13.   8)  Ps.  62,  12. 

sancto  Ioanne  Evangelista  in  Apocalypsi ')  scriptum  est,  ange- 
lum  iurasse  „per  viventem  in  saecula."  Quin  etiam  et  Deus 
ipse  iurat  angelorum  dominus;  et  in  veteri  Testamento  multis 
in  locis  Deus  promissiones  suas  iureiurando  confirmat;  ut  Abra- 
hae2)  et  Davidi,  qui  illud  de  Dei  iureiurando  prodidit:  „Iu- 
ravit,"  inquit3),  „Dominus,  et  non  poenitebit  eum;  tu  es  sa- 
cerdos  in  aeternum  secundum  ordinem  Melchisedec. a 

XVI.  Iusiurandum  rite  praestitum,  esse  in  laude  reponendum, 

probatur. 

Neque  vero  obscura  est  ratio  ad  explicandum,  cur  iusiu- 
randum  laudabile  sit,  si  quis  attentius  totam  rem  consideret,  et 
ipsius  ortum  finemque  intueatur.  Etenim  iusiurandum  a  fide  ori- 
ginem  ducit,  qua  homines  credunt  Deum  totius  veritatis  esse 
auctorem,  qui  nec  decipi  unquam  possit,  nec  alios  decipere; 
„cuius4)  oculis  nuda  sunt  omnia  et  aperta;"  qui  denique  uni- 
versis  rebus  humanis  admirabili  providentia  consulit,  mundumque 
administrat.  Hac  igitur  fide  homines  imbuti  Deum  veritatis  testem 
adhibent,  cui  fidem  non  habere  impium  ac  nefarium  erit. 
XVII.  Iurisiurandi  finis  est  controversiarum  et  litium  finis. 

Quod  vero  ad  finem  attinet,  eo  tendit  iusiurandum,  atque 
id  omnino  spectat,  ut  hominis  iustitiam  et  innocentiam  probet, 
finemque  litibus  et  controversiis  imponat;  quod  etiam  Aposto- 
lus  in  epistola  ad  Hebraeos5)  docet. 

XV 111.  Quo  modo  Christus  iuramentum  prohibuerit. 

Neque  huic  sententiae  verba  illa  Salvatoris  nostri  apud 
S.  Matthaeum  repugnant6):  „Audistis,  quia  dictum  est  anti- 
quis:  Non  periurabis;  reddes  autem  Domino  iuramenta  tua. 
Ego  autem  dico  vobis,  non  iurare  omnino;  neque  per  coelum, 
quia  thronus  Dei  est,  neque  per  terram,  quia  scabellum  pe- 
dum  eius,  neque  per  Hierosolymam ,  quia  civitas  est  magni 
regis;  neque  per  caput  tuum  iuraveris,  quia  non  potes  unum 
capillum  album  facere,  aut  nigrum.  Sit  autem  sermo  vester: 
est,  est;  non,  non;  quod  autem  his  abundantius  est,  a  malo  est." 
His  enim  verbis  iusiurandum  generatim  universeque  damnari, 
non  est  dicendum,  quum  iam  supra  viderimus,  Dominum  ipsum 
Apostolosque  frequenter  iurasse;  sed  perversum  Iudaeorum  iu- 
dicium  redarguere  Dominus  voluit,  quo  sibi  in  animum  indu- 
xerant,  nihil  in  iureiurando  cavendum  esse,  praeter  mendacium. 
Itaque  de  rebus  levissimis  et  nullius  momenti  et  ipsi  iurabant 
saepissime,  et  ab  aliis  iusiurandum  exigebant.    Hunc  morem 


•)  Apoo.  10,  6.  Dan.  12,  7.  »)  Hebr.  6,  17.  »)  Ps.  109,  4.  «)  Hebr.  4,  13.  Sap. 
*,  1.   *)  Hebr.  6,  16.   «)  Mat.  5,  33-37.  Iac.  5,  12. 

Salvator  reprehendit  atque  improbat,  docetque  omnino  a  iure- 
iurando  abstinendum  esse,  nisi  id  flagitet  necessitas. 

XIX.  Quo  modo  Christus  dixerit,  illud,  quod  ad  simplicem  veri- 

tatis  assertionom  accedit,  esse  a  malo. 

Nam  propter  humanam  imbecillitatem  iusiurandum  institu- 
tum  est,  et  revera  a  malo  provenit,  quando  quidem  aut  iu- 
rantis  inconstantiam  indicat,  aut  illius,  cuius  causa  iuramus, 
contumaciam,  qui,  ut  credat,  aliter  adduci  non  potest.  Sed 
tamen  iurandi  necessitas  excusationem  habet.  Et  quidem,  dum 
inquit  Salvator1):  „Sit  sermo  vester:  est,  est;  non,  non": 
hac  loquendi  formula  satis  declarat,  se  iurandi  consuetudinem 
in  colloquiis  familiarium  et  levium  rerum  prohibere.  Quam- 
obrem  illud  praecipue  a  Domino  admonemur,  ne  faciles  ni- 
mium  et  propensi  ad  iurandum  simus,  idque  sedulo  docendum 
erit,  et  fidelium  auribus  inculcandum.  Infinita  enim  fere  mala 
ex  nimia  iurandi  consuetudine  emanare,  et  sacrarum  literarum 
auctoritate,  et  sanctissimorum  Patrum  testimoniis  comproba- 
tur.  In  Ecclesiastico  scriptum  est2):  „Iurationi  non  assue- 
scat  os  tuum;  multi  enim  casus  in  illa."  Item:  „Vir  multum 
iurans  implebitur  iniquitate,  et  non  discedet  a  domo  illius 
plaga."  Plura  hac  de  re  legi  possunt  apud  sanctos  Basilium3) 
et  Augustinum  in  libris  contra  mendacium.  Et  hactenus  de 
iussis;  nunc  de  vetitis  dicatur. 

XX.  Cur  iuramentum  falsum  et  temerarium  sit  tam  grande 

peccatum. 

Vetamur  divinum  nomen  in  vanum  assumere ;  apparet 
enim,  eum  gravi  peccato  se  obstringere,  qui  non  consilio,  sed 
temeritate  ad  iurandum  fertur.  Gravissimum  autem  delictum 
hoc  esse,  illa  etiam  verba  declarant:  „Non  assumes  nomen 
Domini  Dei  tui  in  vanum,"  quasi  rationem  afferret,  cur  hoc 
facinus  scelestum  adeo  ac  nefarium  sit;  nimirum  propterea, 
quod  eius  maiestas  minuitur,  quem  nos  Deum  et  Dominum  no- 
strum  esse  profitemur.  Hoc  igitur  praecepto  prohibetur,  ne 
homines  falsum  iurent.  Nam  qui  a  tanto  scelere  non  refugit, 
ut  Deum  falso  testetur,  hic  insignem  Deo  iniuriam  facit;  quippe 
qui  aut  illi  inscitiae  notam  inurit,  dum  ipsum  alicuius  rei  ve- 
ritatem  latere  arbitratur,  aut  certe  improbitatis  et  pravi  affe- 
ctus,  qui  mendacium  testimonio  velit  confirmare. 

XXI.  Quo  modo  peierent  illi,  qui  iurant  esse  verum,  quod  verum  est. 
Iurat  autem  falso,  non  is  solum,  qui,  quod  falsum  scit, 

verum  esse  iurando  affirmat,  sed  ille  etiam,  qui  iureiurando 

»)  Mat.  5,  37.    2)  Eclus.  23,  9.  12.  27,  15.    ')  hom.  in  Ps.  14. 

id  asserit,  quod  quum  verum  sit,  tamen  ipse  falsum  putat^ 
Nam  quum  mendacium  ea  re  mendacium  sit,  quod  contra  men- 
tem  et  animi  sententiam  profertur:  perspicuum  est,  hunc  plane 
mentiri  et  periurum  esse. 

XXII.  lurans  falsum,  quod  verum  esse  putat,  quo  modo  peccet. 
Simili  quoque  ratione  peierat,  qui  id  iurat,  quod  verum 

existimat,  et  tamen  revera  falsum  est,  nisi  quantum  potuit, 
curam  et  diligentiam  adhibuerit,  ut  totam  rem  compertam  at- 
que  exploratam  haberet.  Quamvis  enim  ipsius  oratio  menti 
consentiat,  tamen  huius  praecepti  reus  est. 

XXIII.  Qui  non  servat  quod  iuravit,  aut  vovit  se  facturum, 

ut  peccet. 

Eiusdem  vero  peccati  reus  censendus  est,  qui  se  aliquid 
iureiurando  facturum  promittit,  quum  tamen  aut  promissum 
implere  in  animo  non  fuerit,  aut,  si  fuit,  quod  promisit  re 
ipsa  non  praestat.  Quod  etiam  ad  eos  pertinet,  qui,  cum  se 
voti  sponsione  Deo  obligarunt,  non  praestant. 

XXIV.  Peccatum  mortiferum  iurans,  vel  contra  consilium  evan^ 

gelicum,  ut  peccet. 

Praeterea  in  hoc  praeceptum  peccatur,  si  desit  iustitia, 
quae  ex  tribus  iurisiurandi  comitibus  una  est.  Itaque  si  quis 
iuret  se  peccatum  aliquod  mortiferum  commissurum,  exempli 
causa  caedem  hominis,  huius  praecepti  reus  est,  licet  ille  se- 
rio  atque  ex  animo  dicat,  et  iusiurandum  veritatem  habeat, 
quam  prirao  loco  requiri  declaravimus.  His  adiungi  debent  illa 
iurandi  genera,  quae  a  contemptu  quodam  proficiscuntur> 
quum  quis  iurat,  se  non  obtemperaturum  evangelicis  consiliis, 
cuiusmodi  sunt,  quae  ad  coelibatum  et  paupertatem  hortantur; 
quamvis  enim  nemo  ea  necessario  sequi  debeat,  si  quis  tamen 
iuret,  nolle  se  illis  parere  consiliis,  is  eo  iureiurando  divina 
consilia  contemnit  et  violat. 

XXV.  Levibus  coniecturis  adductus  iurans,  peccat. 
Praeterea  hanc  legem  is  violat,  et  iudicio  peccat,  qui 

quod  verum  est  iurat,  idque  ita  se  habere  existimat,  levibus 
quibusdam  coniecturis  adductus  et  longe  petitis ;  nam  etsi 
huiusmodi  iusiurandum  veritas  comitatur,  subest  tamen  aliquo 
modo  falsum;  nam  qui  sic  negligenter  iurat,  in  magno  peie- 
randi  periculo  versatur. 

XXVI.  Qui  per  falsos  deos  iurat,  graviter  peccat. 
Falso  praeterea  iurat,  qui  per  falsos  deos  iurat.  Quid 

enim  est  a  veritate  alienius,  quam  mendaces  et  fictitios  deos 
tanquam  verura  Deum  testari? 

XXVII.  Dei  verbum  inhonorans,  vel  male  interpretando,  vel  ad 

vana  convertendo,  peccat. 
Verum  quoniam  Scriptura,  quum  periurium  interdixit,  in- 
quit'):  „Nec  pollues  nomen  Dei  tui,"  neglectio  prohibetur, 
quae  fugienda  est  in  reliquis,  quibus  ex  huius  praecepti  au- 
ctoritate  honor  debetur;  quale  est  verbum  Dei,  cuius  maiesta- 
tem  non  solum  pii,  sed  interdum  etiam  impii  reverentur,  ut 
in  Iudicum  historia2)  de  Eglon  Moabitarum  rege  memoriae 
traditum  est.  Dei  autem  verbum  summa  iniuria  afficit,  qui- 
cumque  sacram  Scripturam  a  recta  et  germana  eius  sententia 
ad  impiorum  dogmata  et  haereses  flectit;  cuius  sceleris  admo- 
net  nos  princeps  Apostolorum  verbis  illis3):  „Sunt  quaedam 
difficilia  intellectu,  quae  indocti  et  instabiles  depravant,  sicut 
et  ceteras  scripturas,  ad  suam  ipsorum  perditionem."  Prae- 
terea  foedis  et  inhonestis  maculis  S.  Scriptura  contaminatur, 
quum  eius  verba  et  sententias,  quae  omni  veneratione  colenda 
sunt,  ad  profana  quaeque  nefarii  homines  torquent;  ad  scur- 
rilia  scilicet,  fabulosa,  vana,  assentationes,  detractiones,  sortes, 
libellos  famosos,  et  si  qua  sunt  alia  id  genus;  in  quod  pecca- 
tum  sacra  Tridentina  synodus4)  animadverti  iubet. 

XXVIII.  Qui  Deum  in  suis  calamitatibus  non  invocant,  ut 

peccent. 

Deinde  ut  ii  Deum  honorant,  qui  eius  opem  atque  auxi- 
lium  in  suis  calamitatibus  implorant:  ita  debitum  Deo  honorem 
ii  negant,  qui  illius  subsidium  non  invocant;  quos  redarguit 
David,  quum  inquit5):  „Deum  non  invocaverunt;  illic  trepida- 
verunt  timore,  ubi  non  erat  timor." 

XXIX.  Gravissima  omnium  horum  peccatorum  est  in  Deum  eius- 

que  sanctos  blasphemia. 

At  vero  longe  magis  detestabili  scelere  se  ipsos  adstrin- 
gunt,  qui  sacrosanctum  Dei  nomen,  ab  omnibus  creaturis  bene- 
dicendum  et  summis  laudibus  extollendum,  aut  etiam  sanctorum 
nomen  cum  Deo  regnantium,  impuro  et  contaminato  ore  blasphe- 
mare  atque  execrari  audent;  quod  quidem  peccatum  usque  adeo 
atrox  atque  immane  est,  ut  interdum  sacrae  literae,  si  de  blas- 
phemia  sermo  incidat,  „benedictionistf  nomine  utantur6). 
XXX.  Cur  huic  praecepto  suo  quaedam  minae  sint  subiectae. 

Quoniam  vero  poenae  et  supplicii  terror  peccandi  licen- 
tiam  vehementer  coercere  solet:  idcirco  parochus,  ut  homi- 
num  animos  magis  permoveat,  atque  ad  hoc  praeceptum  ser- 

,«k  ,)£e,Tifc IV2-  ;*2 Iud-  s> 20-  3)  Ir-  Petr-  3> 16-  *)  Sesg-    d0  ed- et  us»  «aw- 

vandum  facilius  impellat,  alteram  illius  partem  et  quasi  ap- 
pendicem  diligenter  explicabit ') :  „Nec  enim  habebit  insontem 
Dominus  eum,  qui  assumpserit  nomen  Domini  Dei  sui  frustra." 
Ac  primum  quidem  doceat,  summa  ratione  factum  esse,  ut 
huic  praecepto  minae  adiungerentur ;  quo  quidem  et  peccati 
gravitas,  et  in  nos  Dei  benignitas  agnoscitur,  qui,  quum  ho- 
minum  perditione  non  delectetur2),  ne  ipsius  iram  et  offensio- 
nem  subeamus,  hisce  salutaribus  minis  nos  deterret,  nimirum, 
ut  illum  benevolum  potius,  quam  iratum  experiamur.  Urgeat 
hunc  locum  pastor,  instetque  summo  studio,  ut  populus  sce- 
leris  gravitatem  agnoscat,  et  illud  detestetur  vehementius,  et 
in  eo  evitando  maiorem  diligentiam  et  cautionem  adhibeat. 
Ostendat  praeterea,  quanta  sit  hominum  proclivitas  ad  hoc 
peccatum  committendum ,  ut  non  satis  fuerit  legem  ferre,  nisi 
etiam  minae  adderentur.    Incredibile  enim  est,  quantum  haec 
cognitio  utilitatis  habeat;  nam  ut  nihil  aeque  nocet,  atque 
incauta  quaedam  animi  securitas:  ita  propriae  imbecillitatu- 
cognitio  plurimum  prodest.    Tum  illud  etiam  declaret,  nullun 
a  Deo  certum  supplicium  constitutum  fuisse,  sed  tantum  uni- 
verse  minari,  quicumque  se  hoc  scelere  adstrinxerit,  non  im 
pune  laturum.    Quapropter  diversa  supplicia,  quibus  quotidie 
affiigimur,  huius  peccati  admonere  nos  debent.    Hinc  enim 
facile  licet  coniicere,  homines  ea  re  in  maximas  calamitates 
incidere,  quod  huic  praecepto  non  obtemperent.    Quibus  sibi 
propositis  cautiores  eos  in  posterum  fore  verisimile  est.  Fi- 
deles  itaque  sancto  timore  perterriti,  omni  studio  peccatum 
hoc  fugiant;  nam  si  omnis  verbi  otiosi  in  extremo  iudicio  red- 
denda  ratio  est3),  quid  de  gravissimis  sceleribus  dicendum, 
quae  magnam  divini  nominis  despicientiam  prae  se  ferunt? 


CAPUT  IV. 
De  tertlo  Praecepto. 
Memento4)  ut  diem  sabbati  sanctifices.  Sex  diebus  operaberis  et 
facies  omnia  opera  tua;  septima  autem  die  sabbatum  Domini 
Dei  tui  est;  non  facies  omne  opus  in  eo  tu,  et  filius  tuus,  et 
filia  tua,  servus  tuus,  et  ancilla  tua,  iuraentum  tuum,  et  advena, 
qui  est  intra  portas  tuas.  Sex  enim  diebus  fecit  Dominus  coe- 
lum  et  terram,  mare,  et  omnia,  quae  in  eis  sunt,  et  requievit 
in  die  septima;  idcirco  benedixit  Dominus  diei  sabbati,  et  san- 
ctificavit  eum. 


')  Ex.  20,  7.   2)  Tob.  3,  23.   8)  Mat.  12,  36.   «)  Ex.  20,  8—11.  Deut.  5,  12. 

/.  Quid  tertio  hoc  praecepto  fidelibus  imperetur. 
IIoc  logis  praecepto  externus  ille  cultus,  qui  Deo  a  nobis 
debetur,  recte  atque  ordine  praescribitur;  est  enim  hic  veluti 
quidara  prioris  praecepti  fructus,  quoniam  quem  intimis  sensi- 
bus  pie  colimus,  fide  et  spe  adducti,  quam  in  eo  positam  ha- 
bemus,  non  possumus  eum  non  externo  cultu  venerari,  eidem- 
que  gratias  agere.    Et  quoniam  haec  ab  iis,  qui  humanarum 
rerum  occupationibus  detinentur,  non  facile  praestari  possunt: 
certura  tempus  statutum  est,  quo  ea  commode  effici  queant. 
II   Cur  praecipue  danda  opera  sit  parocho,  ut,quod  hic  prae- 
scribitur,  perpetua  fidelium  memoria  retineatur. 
Itaque  quum  hoc  praeceptum  eiusmodi  sit,  ut  fructum 
utilitatemque  admirabilem  afferat:   maximi  interest  parochi, 
summam  in  eo  explicando  diligentiam  adhiberi.  Ad  eius  autem 
inflammandum  studium,  magnam  vim  habet  primum  illud  prae- 
cepti  verbum:  „Memento."    Nam  quemadmodum  fideles  tale 
praeceptum  meminisse  debent,  sic  pastoris  est,  in  eorum  me- 
moriam  illud  et  monendo  et  docendo  saepe  redigere.  Quan- 
tum  vero  fidelium  referat,  hoc  praeceptum  colere,  ex  eo  per- 
cipitur,  quod  eo  diligenter  colendo  ad  reliqua  legis  iussa 
servanda  facilius  adducentur.    Quum  enim  inter  cetera,  quae 
diebus  festis  praestare  debent,  necesse  habeant,  verbi  Dei 
audiendi  causa  ad  ecclesiam  convenire:  quum  edocti  fuerint 
divinas  iustificationes ,  illud  etiam  consequentur,  ut  ex  toto 
corde  custodiant  legem  Domini.    Quamobrem  saepissime  „sab- 
bati  celebritas  cultusque"  praecipitur  in  SS.  literis ,  ut  in 
Exodo,  Levitico,  Deuteronomio ,  apud  Isaiam,  Ieremiam  item, 
et  Ezechielem  Prophetas  videre  licet;  quibus  omnibus  in  locis 
hoc  de  sabbati  cultu  traditum  est  praeceptum. 

III.  Quo  modo  principes  ad  ecclesiae  praesidibus  opitulandum 

hortandi  sint. 

Monendi  vero  et  hortandi  sunt  principes  et  magistratus, 
ut  in  iis  maxime,  quae  ad  hunc  cultum  Dei  retinendum  atque 
augendum  pertinent,  ecclesiae  praesides  auctoritate  sua  iu- 
vent,  iubeantque  populum  sacerdotum  praeceptis  obtemperare. 
Quod  autem  ad  huius  praecepti  explanationem  attinet,  danda 
opera  est,  ut  fideles  doceantur,  quibus  rebus  hoc  praeceptum 
cum  ceteris  conveniat,  quibusve  differat  ab  eis.  Hoc  enira 
pacto  causam  illi  rationemque  cognoscent,  quare  non  sabbatum, 
sed  diem  dominicum  colamus  sanctumque  habeamus. 

IV.  Qua  rahone  hoc  praeceptum  a  ceteris  decalogi  legibus  discrepet 

Certa  igitur  illa  differentia  videtur,  quod  reliqua  decalogi 
praocepta  naturalia  sunt  et  perpetua,  neque  ulla  ratione  immutari 

possunt;  quo  factum  est,  ut  quamvis  lex  Moysis  abrogata  sit, 
omnia  tamen  praecepta,  quae  duabus  tabulis  continentur,  po- 
pulus  Christianus  servet;  quod  ideo  fit,  non  quia  Moyses  ita 
iusserit,  sed  quod  naturae  conveniunt,  cuius  vi  homines  ad 
illa  servanda  impelluntur.  Hoc  autem  de  sabbati  cultu  prae- 
ceptum,  si  statutum  tempus  spectatur,  non  fixum  et  constans 
est,  sed  mutabile,  neque  ad  mores,  sed  ad  caeremonias  per- 
tinet,  neque  naturale,  quoniam  non  a  natura  ad  id  docti  aut 
instituti  sumus,  ut  illo  die  potius,  quam  alio,  externum  cul- 
tum  Deo  tribuamus,  sed  ex  tempore,  quo  populus  Israeliticus 
a  Pharaonis  est  servitute  liberatus,  diem  sabbati  coluit. 

V.  Tempore  mortis  Christi  legis  caeremoniis  sublatis,  etiam  sab- 

batum,  qua  parte  fuit  caeremoniale,  sublatum  est. 
Tempus  autem,  quo  sabbati  cultus  tollendus  erat,  illud 
idem  est,  quo  ceteri  Hebraici  cultus  caeremoniaeque  antiquan- 
dae  erant;  morte  scilicet  Christi.  Nam  quum  illae  caeremo- 
niae  sint  quasi  adumbratae  imagines  lucis  et  veritatis,  illud 
utique  necesse  erat,  ut  lucis  ac  veritatis,  quae  Iesus  Christus 
est,  adventu  removerentur;  qua  de  re  sanctus  Paulus  ad  Ga- 
latas  ita  scripsit '),  quum  Mosaici  ritus  cultores  reprehenderet: 
„Dies  observatis,  et  menses,  et  tempora,  et  annos;  timeo  vos, 
ne  forte  sine  causa  laboraverim  in  vobis."  In  quam  etiam  sen- 
tentiam  scripsit  ad  Colossenses2).    Et  haec  de  differentia. 

VI.  Quo  pacto  tertium  hoc  praeceptum  cum  reliquis  novem  con- 

sentiat. 

Convenit  autem  hoc  praeceptum  cum  reliquis,  non  ritu  et 
caeremoniis,  sed  quia  aliquid  habet,  quod  ad  mores  naturae- 
que  ius  attineat.  Nam  Dei  cultus  ac  religio,  quae  hoc  prae- 
cepto  exprimitur,  a  naturae  iure  existit,  quum  illud  natura 
comparatum  sit,  ut  aliquot  horas  in  iis,  quae  ad  Dei  cultum 
pertinent,  versemur.  Cuius  rei  argumento  est,  quod  apud 
omnes  nationes  statas  quasdam  ferias,  easque  publicas  fuisse 
cernimus,  .quae  sacris  rebus  ac  divinis  obeundis  erant  conse- 
cratae.  Est  enim  naturale  homini,  ut  is  certum  quoddara 
tempus  necessariis  rerum  functionibus  det,  veluti  corporis 
quieti,  somno  et  aliis  huiusmodi  rebus;  et  quemadmodum  cor- 
pori,  ita  eadem  naturae  ratione  factum  est,  ut  menti  aliquid 
etiam  temporis  concederet,  quo  in  Dei  contemplatione  sese 
reficeret;  atque  ita  quum  aliqua  temporis  pars  esse  debeat, 
quo  res  divinae  coluntur,  cultusque  Deo  debitus  tribuatur,  hoc 
sane  ad  morum  praecepta  pertinet. 


')  Gal.  4,  10.  11.    »)  Col.  2,  16. 

VII  Diem  dominicum  pro  die  sabbati  Apostoli  colendum  ordi- 

naverunt. 

Quam  ob  causam  Apostoli  ex  illis  scptem  diebus  eum,  qui 
primus  est,  ad  divinum  cultum  consecrare  statuerunt,  quem 
diem  dominicum  dixere.    Nam  et  sanctus  Ioannes ')  in  Apo- 
calypsi,  „dominicae  diei"  meminit:  et  Apostolus2)  „per  unam 
sabbati,"  quae  est  dies  dominicus,  ut  sanctus  Chrysostomus 
interpretatur3),  collectas  fieri  iubet,  ut  intelligamus ,  iam  tum 
in  ecclesia  diem  dominicum  sanctum  habitum  esse.   Iam  vero, 
ut  sciant  fideles,  quid  eo  die  agere,  a  quibusve  actionibus  abs- 
tinere  debeant,  non  alienum  est,  ut  parochus  totum  praece- 
ptum,  quod  in  quatuor  partes  recte  distribui  potest,  ad  ver- 
bum  diligenter  interpretetur. 
VIII.  Quid  hoc  verbo:  Memento,  hic  generatim  praescribatur. 
Itaque  primum  generatim  proponat,  quid  iis  verbis  prae- 
scribatur:  „Memento,  ut  diem  sabbati  sanctifices."    Ob  eam 
Tero  causam  initio  praecepti  verbum  illud  „Mementoa  appo- 
site  additum  est,  quod  huius  diei  cultus  ad  caeremonias  per- 
tineat;  qua  de  re  populus  admonendus  esse  videbatur,  quum 
naturae  lex,  etsi  aliquo  tempore  Deum  religionis  ritu  colendum 
•esse  doceat,  hoc  tamen,  quo  potissimum  die  fieri  deberet,  non 
praescripsit.    Praeterea  fideles  docendi  sunt,  ex  iis  verbis  mo- 
dum  et  rationem  colligi  posse,  qua  in  tota  hebdomada  opus 
facere  conveniat;  ita  scilicet,  ut  diem  festum  semper  specte- 
mus,  quo  die,  quum  actionum  et  operum  nostrorum  Deo  quasi 
reddenda  ratio  sit,  eiusmodi  opera  efficiamus  necesse  est,  quae 
neque  Dei  iudicio  repudientur,  neque  nobis,  ut  scriptum  est4), 
„in  singultum"  sint,  „et  in  scrupulum  cordis."    Postremo  id 
■docemur,  quod  certe  animadvertere  debemus,  non  defuturas 
scilicet  occasiones,  quamobrem  nos  huius  praecepti  capiat  obli- 
vio,  vel  aliorum,  qui  illud  negligunt,  exemplo  adductos,  yel 
spectaculorum  ludorumque  studio,  quibus  plerumque  ab  huius 
diei  sancto  religiosoque  cultu  abducimur.    Sed  iam  ad  id  ve- 
niamus,  quod  sabbati  significatione  demonstratur. 

IX.  Quid  sabbatum  et  sabbatizare  in  sacris  literis  denotet. 
Sabbatum,  hebraicum  nomen,  si  latine  interpretaris,  ces- 
satio  dicitur.  Sabbatizare  propterea  cessare  et  requiescero 
latino  vocabulo  appellatur,  qua  significatione  factum  est,  ut 
sabbati  nomine  „dies  septimus"  diceretur;  quoniam,  absoluta 
perfectaque  mundi  universitate ,  „Deus"  ab  omni  opere,  quod 
fecerat,  „requievit;tf  ita  hunc  diem  inExodo5)  Dominus  vocat. 

»)  Apoc.  1.  10.    ')  I.  Cor.  16,  3.    »)  hom.  48.  in  1.  Corinth.    «)  I.  Reg.  25,  81 
*)  Gen.  2.  3.   Ex.  20,  10. 

Postea  vero  non  solum  septimus  hic  dies,  sed  ob  eius  digni- 
tatem,  ipsa  etiam  hebdomada  eo  nomine  appellata  est;  in  quem 
sensum  Pharisaeus  apud  sanctum  Lucam  dixit1):  „Ieiuno  bis 
in  sabbato."    Atque  hoc  quidem  de  sabbati  significatione. 
X.  Quo  modo  fideles  sabbatum  sanctificare  dicantur. 

Sanctificatio  autem  sabbati  sacris  in  literis  cessatio  est, 
quae  fit  a  corporis  laboribus  et  a  negotiis,  ut  aperte  osten- 
dunt  haec,  quae  sequuntur  praecepti  verba:  „Non  operaberis." 
Neque  vero  id  solum  significat,  (aliter  enim  satis  fuisset  dicere 
in  Deuteronomio2):  „Observa  diem  sabbati;")  sed  quum  in  eodem 
loco  addatur;  „ut  sanctifices  eum":  hoc  verbo  ostenditur,  sab- 
bati  diem  religiosum  esse,  divinisque  actionibus  et  sanctis  re- 
rum  officiis  consecratum.  Itaque  diem  sabbati  tum  plene  et 
perfecte  celebramus,  quum  pietatis  et  religionis  officia  Deo  prae- 
stamus;  hocque  plane  „sabbatum"  est,  quod  Isaias3)  „delicatum" 
appellat,  quoniam  festi  dies  sunt  veluti  deliciae  Domini  et 
piorum  hominum.  Quare  si  religioso  huic  sanctoque  sabbati 
cultui  misericordiae  adiunguntur  opera,  certe  maxima  sunt  et 
multa  praemia,  quae  eodem  capite  nobis  proponuntur. 

XI.  Quae  sit  germana  superiorum  verborum  sententia. 

Itaque  verus  ac  proprius  huius  praecepti  sensus  eo  spe- 
ctat,  ut  homo  et  animo  et  corpore  in  eam  curam  incumbat, 
ut,  statuto  aliquo  tempore  a  negotiis  corporisque  laboribus  fe- 
riatus,  Deum  pie  colat  ac  veneretur. 

XII.  Quid  altera  praecepti  parte  demonstretur. 

Altera  vero  praecepti  parte  demonstratur,  diem  septimum 
Dei  cultui  divinitus  dicatum  esse;  nam  ita  scriptum  est:  „Sex 
diebus  operaberis,  et  facies  omnia  opera  tua;  septimo  autem 
die  sabbatum  Domini  Dei  tui  est."  Quae  verba  ad  eam  sen- 
tentiam  referuntur,  ut  sabbatum  Domino  consecratum  inter- 
pretemur,  eique  eo  die  religionis  officia  tribuamus,  septimum- 
que  diem  intelligamus  signum  esse  quietis  Domini. 

XIII.  Cur  ludaeis  expedierit  certum  diem,  eumque  septimum, 
ad  religionis  officia  praescribere. 
Hic  vero  dies  divino  cultui  dicatus  est,  quia  rudi  populo 
minus  expediebat  habere  eam  facultatem  temporis  arbitratu 
suo  deligendi,  ne  forte  Aegyptiorum  sacra  imitaretur.  Itaque 
e  septem  diebus  ultimus  ad  Deum  colendum  delectus  est;  quae 
quidem  res  plena  mysterii  est.  Quare  Dominus  in  Exodo4), 
et  apud  Ezechielem6)  signum  vocat:  „Videtea  itaque,  ille  in- 


«)  Luo.  18,  12.    »)  Deut.  5.  12.   »)  Is.  58,  13.   ")  Ex.  31,  13.    «)  Ez.  20,  12. 

quit,  „ut  sabbatum  meum  custodiatis;  quia  signum  est  inter 
me  et  vos  in  generationibus  vestris,  ut  sciatis,  quia  ego  Do- 
minus,  qui  sanctifico  vos." 

XIV.  Quarum  rerum  signum  fuerit  sabbati  celebritas. 
Itaque  signum  fuit,  quod  indicabat,  homines  Deo  se  de- 

dicare  oportere,  sanctosque  eidem  praebere,  quum  diem  etiam 
videamus  ei  dicatum  esse;  siquidem  ille  dies  sanctus  est,  quod 
tum  praecipue  sanctitatem  et  religionem  homines  colere  de- 
beant.  Deinde  signum  est  et  quasi  monumentum  conditae 
huius  admirandae  universitatis.  Signum  praeterea  fuit  Israe- 
litarum  memoriae  traditum,  quo  admoniti,  se  Dei  auxilio  a 
durissimo  Aegyptiacae  servitutis  iugo  solutos  ac  liberatos  esse, 
meminissent;  id  quod  Dominus  ostendit  illis  verbis1):  „Me- 
mento,  quod  et  ipse  servieris  in  Aegypto,  et  eduxerit  te  inde 
Dominus  Deus  in  manu  forti,  et  brachio  extento;  idcirco 
praecepit  tibi,  ut  observares  diem  sabbati."  Est  signum  item 
tum  spiritualis,  tum  coelestis  sabbati. 

XV.  Quod  sit  spirituale  populi  Christiani  sabbatum. 
Spirituale  autem  sabbatum  in  sancta  quadam  et  mystica 

quiete  consistit,  nimirum,  quum  vetus  homo,  Christo  conse- 
pultus,  ad  vitam  renovatur,  atque  in  iis  actionibus,  quae  Chri- 
stianae  pietati  conveniunt,  studiose  se  exercet.  Debent  enim, 
qui  „aliquando"2)  erant  „tenebrae,  nunc  autem  lux  in  Domino" 
sunt,  „ut  filii  lucis  ambulare,"  in  omni  bonitate,  iustitia  et  veri- 
tate,  neque  „communicare  operibus  infructuosis  tenebrarum." 

XVI.  Quod  sit  beatis  etiam  suum  sabbatum. 
Coeleste  vero  sabbatum  est,  ut  ait  D.  Cyrillus3)  eum 
locum  Apostoli  tractans4):  „Relinquitur  ergo  sabbatismus  po- 
pulo  Dei,"  illa  vita,  in  qua  omnibus  bonis  cum  Christo  viven- 
tes  fruemur,  peccato  radicitus  exstirpato,  secundum  illud5): 
„Non  erit  ibi  leo,  et  mala  bestia  per  eam  non  ascendet,"  sed 
erit  ibi  semita  pura,  „et  via  sancta  vocabitur."  Omnia  enim 
bona  in  visione  Dei  mens  sanctorum  adipiscitur.  Quare  fideles 
hortandi  erunt  his  verbis,  et  a  pastore  incitandi6):  „Festinemus 
ergo  ingredi  in  illam  requiem." 

XVII.  Iudaeis  alii  dies,  quam  septimus,  fuere  festivi. 

Praeter  diem  septimum  habebat  populus  Iudaeus  alios 
etiam  festos  et  sacros  dies  divina  lege  constitutos,  quibus  ma- 
ximorum  beneficiorum  memoria  renovaretur. 


')  Deut.  5,  15,  »)  Rom.  6,  6.  Eph.  5,  8.  sq.  ')  Lib.  4.  in  lo.  \.  c.  6.  «)  Hebr. 
4,  9.    5)  is.  35,  9.    o)  Hebr>  4j  n. 

XVIII.  Quare  Apostoli  non  septimum  hebdomadae  diem,  sed 

primum  divino  cultui  consecrarint. 

Placuit  autem  ecclesiae  Dei,  ut  diei  sabbati  cultus  et  ce- 
lebritas  in  dominicum  transferretur  diem.  Nam  ut  eo  die 
primum  lux  orbi  terrarum  illuxit,  sic  Redemptoris  nostri,  qui 
ad  vitam  aeternam  nobis  aditum  patefecit,  resurrectione,  quae 
eo  die  fuit,  e  tenebris  ad  lucem  vita  nostra  revocata  est;  unde 
et  dominicum  diem  Apostoli  dici  voluerunt.  Solemnem  prae- 
terea  bunc  diem  esse,  in  sacris  literis  animadvertimus ,  quod 
eo  die  mundi  creatio  initium  habuit,  quodque  Spiritus  sanctus 
discipulis  datus  sit. 

XIX.  Quamobrem  ad  diem  dominicum  alia  festa  Christianis 

accesserint. 

Alios  autem  dies  festos  ab  ecclesiae  initio  et  consequen- 
tibus  deinde  temporibus  Apostoli  et  sancti  Patres  nostri  insti- 
tuerunt,  ut  pie  et  sancte  Dei  beneficiorum  memoriam  colere- 
mus.  Inter  eos  autem  celeberrimi  habentur  illi  dies,  qui  ob 
redemptionis  nostrae  mysteria  religioni  consecrati  sunt,  deinde, 
qui  sanctissimae  Virgini  matri,  tum  vero  Apostolis  ac  martyribus 
ceterisque  sanctis  cum  Christo  regnantibus  dicantur;  in  quorum 
victoria  Dei  bonitas  et  potentia  laudatur,  ipsis  debiti  honores  tri- 
buuntur,  atque  ad  eorum  imitationem  fidelis  populus  incitatur. 

XX.  Quomodo  ex  hoc  praecepto  ad  otium  fugiendum  incitentur 
Et  quoniam  ad  hoc  praeceptum  servandum  magnam  vim 

ea  ipsius  pars  habet,  quae  illis  verbis  expressa  est:  „Sex  die- 
bus  operaberis;  septimus  autem  dies  sabbatum  Dei  est:a  paro- 
chus  debet  illam  partem  diligenter  explicare.  Etenim  ex  his 
verbis  colligi  potest,  fideles  hortandos  esse,  ne  otiosi  et  desi- 
des  vitam  traducant,  sed  potius,  apostolicae  vocis  memores, 
negotium  (I.  Thes.  4,  11.)  suum  quisque  agat,  et  operetur 
manibus  suis,  sicut  ab  eo  praeceptum  fuerat.  Praeterea  hoc 
praecepto  illud  Dominus  iubet,  ut  sex  ipsis  diebus  opera  nostra 
efficiamus;  ne  aliquid  eorum,  quae  aliis  hebdomadae  diebus 
fieri  agive  oporteat,  in  diem  festum  reiiciatur,  atque  ita  animus 
a  rerum  divinarum  cura  studioque  avocetur. 

XXI.  Quid  maxime  diebus  festis  agere  sit  prohibitum. 

Tertia  deinde  praecepti  pars  explicanda  est,  quae  quodam 
modo  describit,  qua  ratione  sabbati  diem  colere  debeamus ;  prae- 
cipue  autcm  explicat,  quid  illo  die  facere  prohibemur.  Quare 
inquit  Dominus:  „Non  facies  omne  opus  in  eo  tu,  et  filius  tuus, 
et  filia  tua,  servus  tuus,  et  ancilla  tua,  iumentum  tuum,  et  ad- 
vena,  qui  est  intra  portas  tuas."   Quibus  verbis  ad  id  primum 

instituimur,  ut  quaecumque  divinum  cultum  impedire  possunt 
omnino  vitemus.  Facile  enim  perspici  potest,  omne  servilis 
operis  genus  prohiberi,  non  quidem  ea  re,  quod  sua  natura  aut 
turpe  aut  malum  sit,  sed  quoniam  mentem  nostram  a  divino 
cultu,  qui  finis  praecepti  est,  abstrahit;  quo  magis  peccata  a 
fidelibus  vitanda  sunt,  quae  non  solum  animum  a  divinarum  re- 
rum  studio  avocant,  sed  nos  a  Dei  amore  prorsus  seiungunt. 

XXII.  Externae  actiones,  quae  ad  Dei  cultum  referuntur,  sab- 

bato  non  interdicuntur. 
Non  tamen  eae  actiones  neque  ea  opera  vetantur,  quae  ad 
•divinum  cultum  attinent,  etiamsi  servilia  sint;  ut  altare  instruere, 
templa  alicuius  festi  diei  causa  ornare,  et  reliqua  huius  generis! 
Ideoque  a  Domino  (Mat.  12,  5.)  dictum  est,  sacerdotes  iii 
templo  sabbatum  violare,  et  sine  crimine  esse. 

XXIII.  Quaedam  etiam  servilia  opera  ob  necessitatem  diebus 

festis  conceduntur. 
Sed  neque  earum  rerum  opera  hac  lege  prohiberi  existi- 
mandum  est,  quarum  iactura  facienda  sit,  si  die  festo  prae- 
termittantur;  quemadmodum  sacris  ctiam  canonibus  permissum 
est.  Multa  alia  Dominus  in  Evangelio  festis  diebus  fieri  posse 
declaravit,  quae  facile  parochus  apud  sanctos  Matthaeum  et 
loanncm  observabit. 

XXIV.  Cur  iumenta  quiescere  Dominus  voluerit. 
Sed  ut  nulla  res  praetermitteretur,  cuius  actione  hic  sab- 
bati  cultus  impediretur:  facta  est  iumenti  mentio;  quo  anima- 
lium  genere  impcdiuntur  homines,  quo  minus  sabbatum  diem 
colarit.  Si  enim  die  sabbati  alicui  operis  actioni  iumenti  usus 
destinatur,  necessaria  est  etiam  ad  id  hominis  opera,  qui  iu- 
mentum  agat;  itaque  solum  per  se  opus  facere  non  potest, 
sed  hominem,  qui  illud  molitur,  adiuvat.  Eo  autem  die  nc- 
mini  opus  facere  licet,  ergo  neque  iumentis,  quorum  opera 
ad  id  homines  utuntur.  Itaque  huius  praecepti  lex  eo  etiam 
spectat,  ut,  si  iumentorum  laboribus  homines  parcere  Deus 
vult,  eo  certe  magis  ipsi  cavere  debeant,  ne  inhumani  sint  in 
eos,  quorum  opera  atque  industria  utuntur. 

XXV.  Quibus  praecipue  in  operibus  Christiani  diebus  festis  se 
exercere  debeant. 
Neque  vero  parochus  illud  praetermittere  debet,  ut  dili- 
genter  doceat,  quibus  in  operibus  atque  actionibus  Christiani 
homines  diebus  festis  exercere  se  debeant.  Illae  vero  eius- 
modi  sunt,  ut  ad  Dei  templum  accedamus,  eoque  loco  sincera 
piaque  animi  attentione  sacrosanctae  missae  sacrificio  intersi- 

mus,  divina  ecclesiae  sacramenta,  quae  ad  salutem  nostram 
instituta  sunt,  ad  animae  vulnerum  curationem  crebro  adhibea- 
mus.  Nihil  vero  est,  quod  opportunius  aut  melius  a  Christianis 
hominibus  fieri  possit,  quam  si  peccata  sua  sacerdotibus  saepe 
confiteantur;  ad  quam  rem  perficiendam  poterit  parochus  po- 
pulum  adhortari,  sumpta  huius  probandae  rei  ratione  et  copia 
ex  iis,  quae  de  poenitentiae  sacramento  suo  loco  tradita  ac 
praecepta  sunt.  Neque  solum  ad  hoc  sacramentum  populum 
excitabit,  sed  sedulo  etiam  atque  etiam  ad  illud  adhortabitur, 
ut  sacrosanctum  eucharistiae  sacramentum  crebro  percipiant. 
Attente  praeterea  diligenterque  sacra  concio  fidelibus  audienda 
est;  nihil  enim  minus  ferendum  est,  neque  tam  profecto  indi- 
gnum,  quam  Christi  verba  contemnere  aut  negligenter  audire. 
Exercitatio  item  atque  studium  fidelium  in  precibus  divinisque 
laudibus  frequens  esse  debet;  praecipuaque  eorundem  cura,  ut 
quae  ad  Christianae  vitae  institutionem  pertinent,  ea  diligenter 
addiscant,  seduloque  se  exerceant  in  iis  officiis,  quae  pietatem 
continent,  pauperibus  et  egenis  eleemosynam  tribuendo,  aegros 
homines  visitando,  moerentes,  quique  dolore  affiicti  iacent,  pie 
consolando.  Nam,  ut  est  apud  S.  Iacobum  (Iac.  1,  27.),  „re- 
ligio  munda  et  immaculata  apud  Deum  et  Patrem,  haec  est: 
visitare  pupillos  et  viduas  in  tribulatione  eorum."  Ex  his, 
quae  dicta  sunt,  facile  erit  colligere,  quae  contra  huius  prae- 
cepti  regulam  committuntur. 

XXVI.  Cur  necesse  fuerit  certos  quosdam  dies  divino  cultui 

deputare. 

Parochi  vero  officium  in  eo  item  esse  debet,  ut  certos 
quosdam  locos  in  promptu  habeat,  unde  rationes  atque  argu- 
menta  sumat,  quibus  populo  illud  maxime  persuadeatur ,  ut 
huius  praecepti  legem  summo  studio  accurataque  diligentia 
servet.  Ad  hoc  plurimum  valet,  ut  populus  scilicet  intelligat, 
ac  plane  perspiciat,  quam  iustum  et  rationi  consentaneum  sit, 
nos  certos  quosdam  dies  habere,  quos  totos  divino  cultui  tri- 
buamus,  Dominumque  nostrum,  a  quo  summa  et  innumerabilia 
beneficia  accepimus,  agnoscamus,  colamus  et  veneremur.  Si 
enim  iussisset  nos  quotidie  sibi  religionis  cultum  tribuere, 
nonne  pro  suis  erga  nos  beneficiis,  quae  maxima  et  infinita 
sunt,  omnis  opera  danda  esset,  ut  prompto  alacrique  animo 
eius  dicto  audientes  essemus?  Nunc  vero  paucis  ad  eius  cul- 
tum  institutis  diebus,  non  est,  cur  nos  negligentes  atque  dif- 
ficiles  in  eius  officii  functione  simus,  quod  sine  gravissima  culpa 
praetermittere  non  possumus. 

XXVII.  Quae  utilitas  ad  eos  redeat,  qui  sedulo  huic  praecepto 

obtemperaverint. 

Deroonstret  deinde  parochus,  quanta  huius  praecepti  vir- 
tus  sit,  quum  ii,  qui  illud  recte  servaverint,  in  conspectu  Dei 
esse,  cum  eoque  colloqui  videantur.  Nam  et  precibus  facien- 
dis  Dei  maiestatem  contemplamur,  et  cum  eo  colloquimur,  et 
concionatoribus  audiendis  Dei  vocem  accipimus,  quae  ad  aures 
nostras  eorum  opera  pervenit,  qui  de  rebus  divinis  pie  sancte- 
que  concionantur;  tum  in  altaris  sacrificio  praesentem  Christum 
Dominum  adoramus.  Et  his  quidem  bonis  illi  maxime  fruun- 
tur,  qui  hoc  praeceptum  servant  diligenter. 

XXVIII.  Quid  contra  de  illis  sentiendum  sit,  qui  hanc  legem 

omnino  neglexerint. 

Qui  vero  hanc  legem  omnino  negligunt,  ii  quum  Deo  et 
ecclesiae  non  obediant,  neque  eius  praeceptum  audiant,  et  Dei 
et  sanctarum  legum  hostes  sunt;  quod  animadverti  potest  ex  eo, 
quod  praeceptum  hoc  eiusmodi  est,  ut  nullo  labore  servari 
queat.  Quum  enim  Deus  non  labores  nobis  imponat,  quos 
vel  difficillimos  eius  causa  suscipere  deberemus,  sed  quietos 
illis  diebus  festis  a  terrenis  curis  liberos  esse  iubeat:  magnae 
temeritatis  indicium  est,  huius  praecepti  legem  recusare.  Exem- 
plo  nobis  esse  debent  supplicia,  quae  de  illis  Deus  sumpsit, 
qui  illud  violarunt,  ut  ex  libro  Numerorum  (15,  35.)  licet 
intelligere.  Ne  igitur  in  hanc  Dei  offensionem  incidamus, 
operae  pretium  erit,  saepe  illud  verbum  „Memento"  cogita- 
tione  repetere,  magnasque  illas  utilitates  et  commoda  sibi  ante 
oculos  proponere,  quae  ex  festorum  dierum  cultu  percipi,  su- 
pra  declaratum  est;  et  multa  alia  ad  id  genus  pertinentia, 
quae  bonus  et  diligens  pastor,  ut  occasionis  ratio  postulabit, 
copiose  lateque  persequi  poterit. 


CAPUT  V. 

De  quarto  Praecepto. 

Honora  patrem  tuurn  et  matrem  tuam,  ut  sis  longaevus  super  terram, 
quam  Dominus  Deus  tuus  dabit  tibi. 

/.  Quae  sit  huius  praecepti  dignitas,  et  quomodo  cum  superiori- 
bus  conveniat. 

Cum  in  superioribus  praeceptis  summa  sit  vis  et  dignitas, 
merito,  quae  nunc  persequimur,  quia  maxime  necessaria  sunt, 
proximum  locum  obtinent.  Nam  illa  finem,  qui  Deus  est,  con- 
tinuo  spectant,  haec  nos  ad  proximi  caritatem  erudiunt,  etsi 

longius  progressa  ad  Dcum,  id  est  illud  extremum,  cuius  gra- 
tia  proximum  ipsum  diligimus,  perducunt.  Quamobrem  Chri- 
stus  Dominus ')  praecepta  illa  duo  de  diligendo  Deo  et  pro- 
ximo  similia  inter  se  esse  dixit.  Hic  autem  locus  dici  vix 
potest,  quantas  habeat  utilitates,  quum  et  suos  fructus  ferat, 
uberes  illos  quidem  ac  praestantes,  et  sit  tanquam  signum,  ex 
quo  primi  praecepti  obedientia  et  cultus  elucet.  „Qui  non  di- 
ligit,"  inquit  divus  Ioannes2),  „fratrem  suum ,  quem  videt: 
Deum,  quem  non  videt,  quomodo  potest  diligere?"  Ad  eun- 
dem  modum,  si  parentes,  quos  secundum  Deum  diligere  debe- 
mus,  non  veneramur  et  colimus,  quum  nobis  in  conspectu  fere 
semper  sint:  Deo  summo  parenti  et  optimo,  qui  nullum  suh 
aspectum  cadit,  quem  honorem,  quem  cultum  tribuemus?  Ex 
quo  perspicuum  est,  utraque  praecepta  inter  se  congruere. 

II.  Quam  late  pateat  huius  praecepti  vis,  et  quantum  parentes 

ex  hoc  praecepto  adiuventur. 

Huius  autem  praecepti  usus  latissime  patet;  nam  praeter 
eos,  qui  nos  genuerunt,  multi  praeterea  sunt,  quos  in  paren- 
tum  loco  colere  debemus,  vel  potestatis,  vel  dignitatis,  vel 
utilitatis,  vel  praestantis  alicuius  muneris  et  officii  nomine. 
Parentum  praeterea  maiorumque  omnium  laborem  levat;  quum 
enim  id  inprimis  curent,  ut,  quos  habent  in  sua  potestate,  ii 
recte  et  divinae  legi  convenienter  vivant:  erit  haec  cura  per- 
facilis,  si  omnes  intelligant,  Deo  auctore  et  monitore  summum 
honorem  parentibus  tribui  oportere;  quod  ut  praestare  possi- 
mus,  necesse  est,  nosse  quandam  differentiam,  quae  est  inter 
praecepta  primae  et  secundae  tabulae. 

III.  Praeceptorum  legis  in  duas  tdbulas  quorsum  facta  sit  dis- 

tinctio. 

Ergo  haec  primum  a  parocho  sunt  explicanda;  idque  in 
primis  moneat,  divina  decalogj  praecepta  fuisse  in  duabus  ta- 
bulis  incisa;  in  quarum  altera,  quemadmodum  a  sanctis  Patri- 
bus  accepimus,  tria  illa  continebantur,  quae  iam  sunt  exposita, 
reliqua  vero  in  alteram  tabulam  erant  inclusa.  Atque  haec 
nobis  perapposita  fuit  descriptio ,  ut  praeceptorum  rationem 
ordo  ipse  distingueret;  nam  quidquid  in  sacris  literis  divina 
lege  iubetur  aut  vetatur,  id  duorum  generum  oritur  ex  altero; 
aut  enim  erga  Deum  aut  erga  homines  caritas  in  omni  officio 
Bpectatur.  Et  quidem  caritatem  in  Deum  superiora  tria  prae- 
cepta  docent;  quod  vero  ad  hominum  coniunctionem  et  socie- 
tatem  pertinet,  id  reliquis  septem  praeceptis  continetur.  Quo- 


')  Mat.  22,  39.    Marc.  12,  31.    a)  I.  lo.  4,  20. 

circa  non  sine  causa  eiusmodi  est  facta  distinctio,  ut  alia  ad 
priorem,  alia  ad  alteram  tabulam  praecepta  referantur. 

IV.  Quo  modo  caritas  erga  Deum  tribus  primis  praeceptis,  et 
caritas  erga  proximum  ceteris  contineatur,  et  quae  sit  inter 

utraque  differentia. 
Nam  superioribus  tribus  praeceptis,  de  quibus  dictum  est, 
quasi  subiecta  materies,  quam  tractent,  est  Deus,  id  est  sum- 
mum  bonum:  ceteris  vero  proximi  bonum.  Illis  summus,  bis 
proximus  amor  est  propositus;  ilia  finem,  haec  autem  ea,  quae 
ad  finem  referuntur,  spectant.  Praeterea  caritas  Dei  ex  ipso 
pendet;  Deus  enim  per  se,  non  alterius  rei  causa,  summe  di- 
ligendus  est;  caritas  autem  proximi  a  caritate  Dei  ortum  ha- 
bet,  atque  ad  eam  tanquam  ad  certam  regulam  dirigenda  est. 
Nam  si  parentes  caros  habemus,  si  dominis  paremus,  si  digni- 
tate  antecedentes  reveremur:  id  ea  re  maxime  faciendum  est, 
quod  eorum  procreator  est  Deus,  eosque  aliis  praeesse  vo- 
luit,  quorum  opera  ceteros  homines  regit  ac  tuetur;  qui,  quum 
nobis  auctor  sit,  ut  eiusmodi  personas  vereamur,  idcirco  id 
praestare  debemus,  quia  a  Deo  hoc  ipso  honore  dignantur. 
Ex  quo  fit,  ut  honor,  quem  parentibus  habemus,  Deo  potius, 
quam  hominibus  haberi  videatur.  Sic  enim  apud  sanctum 
Matthaeum  est,  quum  de  observantia  in  superiores  agitur1): 
„Qui  recipit  vos,  me  recipit;"  et  Apostolus  in  epistola  ad 
Ephesios2),  servos  instituens:  „Servi,"  inquit,  „obedite  do- 
minis  carnalibus  cum  timore  et  tremore,  in  simplicitate  cordis 
vestri,  sicut  Christo;  non  ad  oculum  servientes,  quasi  homi- 
nibus  placentes,  sed  ut  servi  Christi." 

V.  Quo  modo  caritas  Dei  nullo  fine,  caritas  vero  proximi  sui* 

finibus  circumscribatur. 

Accedit,  quod  Deo  nullus  honor,  nulla  pietas,  nullus  cul- 
tus  satis  digne  tribuitur,  in  quem  amor  augeri  infinite  potest, 
proptereaque  nostra  erga  illum  caritas  in  dies  fiat  ardentior 
necesse  est;  quem,  eius  iussu3),  ex  toto  corde,  ex  tota  anima, 
ex  omnibus  viribus  amare  debemus.  At  caritas,  qua  proximum 
complectimur,  suis  finibus  circumscribitur;  iubet  enim  Domi- 
nus4)  proximos  diligere  sicut  nos  ipsos.  Quod  si  quis  hos  fines 
egressus  fuerit,  ita  ut  parem  Deo  et  proximis  amorem  tribuat: 
is  maximum  scelus  admittit,  „Si  quis  venit  ad  me,a  inquitDo- 
minus6),  „et  non  odit  patrem  suum,  et  matrem,  et  uxorem,  et 
filios,  et  fratres,  et  sorores,  adhuc  autem  animam  suam,  non 
potest  meus  esse  discipulus;"  in  quam  sententiam  item  dictum 


')  Mat.  10,  40.  «)  Eph.  6,  6.  6.  I.  Petr.  S,  18.  s)  Deut.  6,  5.  Luc.  10,  *7. 
*)  Mat.  22,  37.    »)  Luc.  14,  26. 

est1):  „Sine,  ut  mortui  sepeliant  mortuos  suos,"  quum  quidam 
primum  humare  patrem  vellet,  postea  Christum  sequi;  cuius  rei 
dilucidior  illa  apud  S.  Matthaeum  explicatio  est2):  „Qui  amat 
patrem  aut  matrem  plus  quam  me,  non  est  me  dignus." 

VI.  Quomodo  parentes  sint  amandi,  quaque  ex  causa  illis  sub- 

inde  non  obtemperandum  sit. 
Nec  tamen  ulla  dubitatio  est,  quin  parentes  vehementer 
amandi  observandique  sint;  sed  ad  pietatem  inprimis  necessa- 
rium  est,  Deo,  qui  parens  et  effector  est  omnium,  praecipuum 
honorem  et  cultum  tribui;  ideoque  mortales  parentes  amari, 
ut  ad  coelestem  sempiternumque  patrem  tota  amoris  vis  refe- 
ratur.  Quod  si  interdum  parentum  iussa  Dei  praeceptis  re- 
pugnent:  non  dubium  est,  quin  liberi  parentum  cupiditati  Dei 
voluntatem  anteferre  debeant,  divinae  illius  sententiae  memores3): 
„Obedire  oportet  Deo  magis,  quam  hominibus." 

VII.  Quid  in  huius  praecepti  sententia  proprie  honorandi  vox 

denotet. 

Quibus  rebus  expositis,  parochus  verba  praecepti  inter- 
pretabitur,  atque  illud  primum,  „honorare"  quid  sit.  Est  enim 
de  aliquo  honorifice  sentire,  et  quae  illius  sunt,  maximi  pu- 
tare  omnia.  Huic  autem  honori  haec  omnia  coniuncta  sunt: 
amor,  observantia,  obedientia  et  cultus.  Scite  autem  in  lege 
posita  est  honoris  vox,  non  amoris  aut  metus,  etiamsi  valde 
amandi  ac  metuendi  parentes  sint;  etenim  qui  amat  non  sem- 
per  observat  et  veneratur,  qui  metuit  non  semper  diligit:  quem 
vero  aliquis  ex  animo  honorat,  item  amat  et  veretur.  Haec 
quum  parochus  explicarit,  tum  aget  de  patribus,  quique  sinr 
ii,  qui  vocentur  hoc  nomine. 

VIII.  Quinam  patris  nomine  hic  intelligantur. 

Nam  etsi  de  iis  praecipue  patribus  lex  loquitur,  ex  quibus 
generati  sumus,  tamen  ad  alios  quoque  pertinet  hoc  nomen, 
quos  etiam  complecti  lex  videtur;  quemadmodum  ex  pluribus 
divinae  Scripturae  locis  facile  colligimus.  Praeter  illos  igi- 
tur,  qui  nos  procrearunt,  patrum  genera  item  alia  sunt  in  sa- 
cris  literis,  (quod  antea  attigimus,)  quibus  singulis  suus  honor 
debetur.  Ac  primum  ecclesiae  praesides  et  pastores  et  sacer- 
dotes  „patres"  dicuntur;  quemadmodum  ex  Apostolo  constat, 
qui  ad  Corinthios  scribens4):  „Non,"  inquit,  „ut  confundam 
vos,  haec  scribo,  sed  ut  filios  meos  carissimos  moneo.  Nam 
si  decem  miilia  paedagogorum  habeatis  in  Christo,  sed  non 
multos  patres;  nam  in  Christo  Iesu  per  Evangelium  ego  vos 


•)  Mat.  8,  22.    Luc.  9,  60.    »)  Mat.  10,  37.   »)  Act.  5,  29.    ♦)  L  Cor.  4,  14. 

genui."  Et  in  Ecclesiastico l)  scriptum  est:  „Laudemus  viros 
gloriosos,  et  parentes  nostros  in  generatione  sua."  Deinde  ii, 
quibus  aut  imperium,  aut  magistratus,  aut  potestas  commissa 
est,  qui  rempublicam  gubernant,  „patres"  appellantur.  Sic  Naa- 
man2)  a  famulis  „pater"  vocabatur.  Praeterea  „patres"  eos 
dicimus,  quorum  procurationi,  fidei,  probitati,  sapientiaeque  alii 
commendantur;  cuiusmodi  sunt  tutores  et  curatores,  paedagogi 
et  magistri.  Quare  Eliam  et  Elisaeum  filii  Prophetarum  3) 
„patrem"  vocabant.  Postremo  „patres"4)  dicimus  senes  et  aetate 
confectos,  quos  etiam  vereri  debemus.  Atque  hoc  in  parochi 
praeceptis  maximum  sit,  ut  doceat,  patres,  cuiusque  sint  ge- 
neris,  praesertim  vero  eos,  ex  quibus  nati  sumus,  a  nobis  ho- 
norandos,  de  quibus  divina  lex  praecipue  loquitur. 

IX.  Cur  parentibus  secundum  carnem  Christianorum  filii  prae- 
cipuum  honorem  impendere  debeant. 

Sunt  enim  immortalis  Dei  quasi  quaedam  simulacra ,  in 
iisque  ortus  nostri  imaginem  intuemur;  ab  iis  vita  nobis  data 
est;  iis  Deus  usus  est,  uti  nobis  animum  mentemque  impertiret; 
ab  iis  ad  sacramenta  deducti,  ad  religionem,  ad  humanum  cul- 
tum  civilemque  instituti,  ad  morum  integritatem  et  sanctitatem 
eruditi  sumus.  Doceat  vero  parochus,  merito  nomeu  „matris" 
in  hoc  praecepto  expressum,  ut  eius  beneficia  et  merita  erga 
nos  consideremus,  quanta  cura  et  sollicitudine  nos  in  utero 
gesserit,  quanto  cum  labore  et  dolore  pepererit  et  educarit. 
X.  Quibus  rationibus  honore  afficiantur  carnales  parentes. 
Porro  ita  observandi  parentes  sunt,  ut,  quem  eis  tribui- 
mus,  honor,  ex  amore  atque  intimo  animi  sensu  depromptus 
videatur;  quibus  hoc  officium  debetur  maxime,  quum  erga  nos 
sint  ita  affecti,  ut  nullum  laborem,  nullam  contentionem,  nulla 
pericula  nostri  causa  refugiant,  nihilque  illis  accidere  possit 
iucundius,  quam,  ut  filiis  caros  se  esse  sentiant,  quos  maxime 
diligunt.  Ioseph5),  quum  in  Aegypto  honore  et  amplitudine 
regi  esset  proximus,  patrem,  qui  in  Aegyptum  venerat,  hono- 
rifice  excepit,  et  Salomon6)  matri  advenienti  assurrexit,  eam- 
que  veneratus  regio  in  solio  ad  dexteram  collocavit.  Alia 
praeterea  sunt  honoris  officia,  quae  in  parentes  conferri  de- 
bent.  Nam  eos  tum  etiam  honoramus,  quum  a  Deo  supplici- 
ter  petimus,  ut  iisdem  bene  et  feliciter  omnia  eveniant;  ut  in 
maxima  gratia  et  honore  sint  apud  homines;  ut  ipsi  Deo  ac 
sanctis,  qui  in  coelis  sunt,  commendatissimi  sint.   Item  paren- 


•)  Ecclus.  44,  1.    a)  IV.  Reg.  5,  13.     »)  IV.  Reg.  2,  12.  et  13,  14.    ")  f,  Mach. 

2,  C5.  Lev.  19,  32.  Sap.  2,  10.    5)  Gen.  46,  29.    e)  III.  Reg.  2,  19. 

tes  honoramus,  quum  nostras  rationes  ad  eorum  arbitrium  vo- 
luntatemque  conferimus;  cuius  rei  suasor  Salomon1):  „Audi," 
inquit,  „  fili  mi,  disciplinam  patris  tui,  et  ne  dimittas  legem 
matris  tuae,  ut  addatur  gratia  capiti  tuo,  et  torques  collo 
tuo."  Cuiusmodi  sunt  etiam  D.  Pauli  cohortationes'-*):  „Filii, 
obedite  parentibus  vestris  in  Domino;  hoc  enim  iustum  est;" 
item3).  „Filii,  obedite  parentibus  per  omnia;  hoc  enim  placi- 
tum  est  in  Domino."  Et  sanctissimorum  hominum  exemplis 
confirmatur.  Etenim  Isaac4),  quum  a  patre  ad  sacrificium 
vinciretur,  modeste  ac  sine  recusatione  paruit,  et  Rechabi- 
tae5),  ne  a  patris  consilio  unquam  discreparent,  vino  se  in 
perpetuum  abstiuuerunt.  Item  parentes  honoramus,  quum  eo- 
rum  recte  facta  moresque  imitamur.  Iis  enim  plurimum  tri- 
buere  videmur,  quorum  esse  volumus  quam  simillimi.  Item 
parentes  honoramus,  quoram  consilia  non  modo  exquirimus, 
verum  etiam  sequimur. 

XI.  Quo  modo  parentibus  in  necessitate  constitutis  sit  subvenien- 
aum,  et  maxime  in  mortis  periculo. 

Item,  quibus  subvenimus  ea  impertientes,  quae  victus  cul- 
tusque  desiderat;  quod  Christi  testimonio  comprobatuf,  qui 
Pharisaeorum  impietatem  redarguens6):  „Quare  et  vos,"  ait, 
„transgredimini  mandatum  Dei  propter  traditionem  vestram? 
Nam  Deus  dixit:  Honora  patrem  et  matrem,  et:  Qui  maledi- 
xerit  patri  vel  matri,  morte  moriatur.  Vos  autem  dicitis:  Qui- 
cunque  dixerit  patri  vel  matri:  Munus  quodcunque  est  ex  me, 
tibi  proderit;  et  non  honorificabit  patrsm  suum,  aut  matrem 
suam,  et  irritum  fecistis  maudatum  Dei  propter  traditionem 
vestram."  Et  honoris  quidem  officia  parentibus  tribuere  sem- 
per  debemus,  sed  tum  maxime,  quum  periculose  aegrotant; 
danda  enim  opera  est,  ne  quid  praetermittant,  quod  vel  ad 
peccatorum  confessionem  attinet,  vel  ad  reliqua  .  sacramenta, 
quae  a  Christianis  hominibus  percipi  debent,  quum  mors  ap- 
propinquat,  idque  nobis  curae  sit,  ut  pii  religiosique  homines 
eos  crebro  intervisant,  qui  vel  imbecillos  confirment,  et  con- 
silio  iuvent,  vel  optime  animatos  ad  spem  erigant  immortali- 
tatis,  ut,  quum  mentem  a  rebus  humanis  excitarint,  totam 
coniiciant  in  Deum.  Sic  fiet,  ut  fidei,  spei  et  caritatis  bea- 
tissimo  comitatu,  ac  religionis  praesidio  muniti,  mortem  non 
modo  non  pertimescendam,  quum  necessaria  sit,  sed,  quum 
aditum  ad  aeternitatem  expediat,  etiam  appetendam  censeant. 


»)  Prov.  1,  8.  9.  •)  Eph.  6,  1.  »)  Col.  3,  20.  4)  Gen.  22,  9.  s)  Ier.  35,  5.  «eq^ 
•)  Mat.  15,  3.  seq. 

XII.  Quo  modo  mortuis  parentibus  honorem  exhibeamus. 
Postremo  vel  mortuis  parentibus  honor  tribuitur,  si  iis 
funus  facimus,  si  exsequias  cohonestamus,  si  honorem  sepulturae 
impertimus;  si  iusta  et  sacrificia  anniversaria  curamus,  si,  quae 
ab  iis  legata  sunt,  diligenter  persolvimus. 

XIII.  Quo  pacto  episcopi  et  sacerdotes  sint  honorandi. 

Honorandi  autem  sunt  non  modo  ii,  ex  quibus  nati  sumus, 
verum  etiam  alii,  qui  patres  appellantur,  ut  episcopi  et  sacer- 
dotes,  ut  reges,  ut  principes,  ut  magistratus,  ut  tutores,  ut 
curatores,  ut  magistri,  ut  paedagogi,  ut  senes  et  ceteri  eius- 
modi;  digni  enim  sunt,  qui  ex  caritate,  ex  obedientia,  ex  ope 
nostra  fructus  percipiant;  sed  alius  alio  magis.  De  episcopis 
et  aliis  pastoribus  ita  scriptum  est ') :  „Qui  bene  praesunt 
presbyteri,  duplici  honore  digni  habeantur;  maxime  qui  labo- 
rant  in  verbo  et  doctrina."  Iam  vero,  quanti  erga  Apostolum 
amoris  documenta  Galatae  dederunt !  quibus  is  praeclarum 
illud  benevolentiae  testimonium  tribuit2):  „Testimonium  enini 
perhibeo  vobis,  quia,  si  fieri  posset,  oculos  vestros  eruissetis, 
et  dedissetis  mihi." 

XIV.  Quo  modo  sacerdotibus  necessaria  ad  victum  suppeditar 

debeant. 

Quin  etiam  sacerdotibus  ea  suppeditanda  sunt,  quae  ad  vi- 
tae  usus  necessarios  requiruntur.  Quare  Apostolus3):  „Quis/ 
inquit,  „militat  suis  stipendiis  unquam?"  Et  in  Ecclesiastico 
scriptum  est4):  „Honorifica  sacerdotes,  et  propurga  te  cum 
brachiis;  da  illis  partem,  sicut  mandatum  est  tibi,  primitiarum 
et  purgationis."  Illis  etiam  obtemperandum  esse  docet  Apo- 
stolus5):  „Obcdite,"  inquit,  praepositis  vestris,  et  subiacete 
eis;  ipsi  enim  pervigilant,  quasi  rationem  pro  animabus  ve- 
stris  reddituri."  Quin  potius  a  Christo  Domino  praeceptum 
est,  ut  vel  improbis  pastoribus  obtemperemus,  quum  dicat6): 
„Super  cathedram  Moysi  sederunt  scribae  et  Pharisaei.  Omnia 
ergo,  quaecumque  dixerint  vobis,  servate  et  facite;  secundum 
opera  vero  eorum  nolite  facere;  dicunt  enim,  et  non  faciunt." 
XV.  Magistratibus  politicis  honor  deferendus  ostenditur. 

Idem  de  regibus,  de  principibus,  de  magistratibus  et  re- 
liquis,  quorum  potestati  subiicimur,  dicendum  est.  Iis  vero 
quod  honoris,  cultus,  observantiae  genus  tribuendum  sit,  Apo- 
stolus  ad  Romanos7)  late  explicat;  pro  quibus  etiam  orandum 
esse  monet8).    Et  divus  Petrus9):  „Subiecti,tt  inquit,  „estote 

n  I.  Tim.  5,  17.  »)  Gal.  4,  15.  »)  I.  Cor.  9,  7.  *)  Eclus.  7,  33.  «)  Hebr.  13,  17. 
•)  Math.  23,  3.   'J  Rom.  o.  13.  Tit.  3,  1.   »)  I.  Xim.  2,  2.   »)  I.  Petr.  2,  13. 

t)mni  humanae  creaturae  propter  Deum;  sive  regi,  quasi  prae- 
cellenti,  sive  ducibus,  tanquam  ab  eo  missis."  Nam  si  quem 
eius  cultum  tribuimus,  is  ad  Deum  refertur;  babet  enim  vene- 
rationem  hominum  excellens  dignitatis  gradus,  quia  divinae 
potestatis  est  instar;  in  quo  etiam  Dei  providentiam  venera- 
mur,  qui  publici  muneris  procurationem  eis  attribuit,  quibus- 
que  utitur  tanquam  potestatis  suae  ministris. 

XVI.  Cur  magistratibus  politicis  etiam  improbis  sit  obtempe- 

randum,  et  quando  non  sit. 

Nec  enim  hominum  imprObitatem  aut  nequitiam,  si  tales 
sunt  magistratus,  sed  divinam  auctoritatem ,  quae  in  illis  est, 
reveremur,  ut,  quod  permirum  fortasse  videatur,  quamvis  in 
nos  sint  inimico  infensoque  animo,  quamvls  implacabiles ,  ta- 
men  non  satis  digna  causa  sit,  cur  eos  non  perofficiose  ob- 
servemus.  Nam  et  Davidis  magna  in  Saulem  officia  exstite- 
runt,  quum  ei  tamen  esset  offensior;  quod  innuit  illis  verbis 
„Cum  iis,  qui  oderunt  pacem,  eram  pacificus."  At  vero  si 
quid  improbe,  si  quid  inique  imperent,  quum  id  non  ex  pote- 
state,  sed  ex  iniustitia  atque  animi  perversitate  agant,  omnino 
non  sunt  audiendi.?/  Ubi  haec  parochus  singillatim  exposuerit, 
deinceps  consideret,  quodnam  praemium,  quamque  consentaneum 
eis  propositum  sit,  qui  divino  huic  praecepto  obediunt. 

XVII.  Quod  praemium  obedientiae  in  parentes  divinitus  sit 

propositum. 

Nam  in  eo  fructus  est  maximus,  ut  diu  vivant;  propterea 
quod  digni  sunt,  qui  beneficio  quam  diutissime  perfruantur, 
cuius  memoriam  perpetuo  conservant.  Quum  igitur,  qui  parentes 
colunt,  eis  gratiam  referant,  a  quibus  lucis  et  vitae  usuram  ha- 
bent:  iure  et  merito  vitam  ad  summam  senectutem  perducunt. 
Tum  adiungenda  est  divinae  promissionis  illustris  explanatio; 
neque  enim  solum  sempiternae  ac  beatae,  sed  huius  etiam,  quam 
in  terris  agimus,  vitae  usus  promittitur;  cuius  sententiae  inter- 
pres  est  D.  Paulus,  quum  inquit2):  „Pietas  ad  omnia  utilis  est, 
promissionem  habens  vitae,  quae  nunc  est,  et  futurae." 
XVIII.  Diuturnae  vitae  promissio  quanti  hic  facienda. 

Nec  vero  haec  merces  aut  exigua  est,  aut  contemnenda, 
etiamsi  sanctissimis  viris,  ut  Iob,  ut  Davidi,  ut3)  Paulo,  mors 
fuerit  optabilis,  et  aerumnosis  ac  miseris  hominibus  vitae  pro- 
pagatio  sit  iniucunda;  nam  illorum  verborum  adiunctio:  „Quam 
Dominus  tuus  dabit  tibi,a  non  modo  temporis  diuturnitatem 
ad  vivendum,  sed  otium,  quietem,  incolumitatem  ad  bene  vi- 


>)  I.  Reg.  17,  25.  Ps.  119,  7.  »)  I.  Tim.  4,  8.  3)  Iob  10,  1.  Ps.  119,  5.  Phll.  1,  23' 

vendum,  pollicetur.  Nara  in  Deuteronomio  ^)  non  solum  in- 
quit:  „Ut  longo  vivas  tempore,"  sed  illud  etiam  addit:  „ut 
bene  sit  tibi,"  quod  deinde  ab  Apostolo2)  repetitum  est. 

XIX.  Quo  modo,  qui  parentes  honorant,  etiamsi  cito  moriuntur, 

huius  praecepti  praemium  capiant. 

Haec  autem  bona  eis  suppetere  dicimus,  quorum  pietati 
Deus  gratiam  referat.  Aliter  enim  divini  promissi  fides  et 
constantia  non  erit,  quum  interdum,  qui  maiorem  pietatem 
parentibus  praestiterunt,  iis  vita  brevior  sit;  quibus  id  quidem 
contingit,  vel  quod  iis  optime  consulitur,  qui  prius  e  vita  ex- 
cedunt,  quam  a  virtutis  ei  officii  religione  discedant;  rapiun- 
tur  enim3),  ne  malitia  mutet  intellectum  eorum,  aut  ne  fictio 
decipiat  animam  illorum,  vel  quia  dum  pernicies  et  rerum 
omnium  perturbatio  impendet ,  e  corporibus  evocantur ,  ut 
communium  temporum  acerbitatem  evadant.  „A  facie  enira 
malitiae,"  inquit  Propheta4),  „collectus  est  iustus;"  quod  fit, 
ne  eorum  aut  virtus  aut  salus  periclitetur,  quum  a  mortalibus 
flagitiorum  poenas  repetit  Deus,  vel  ne  tristissimis  temporibus 
ex  propinquorum  amicorumque  calamitatibus  acerbissimos  lu- 
ctus  sentiant.  Quare  metuendum  est  maiorem  in  modum,  quum 
viris  bonis  immatura  mors  accidit. 

XX.  Quibus  poenis  ii  afficiantur,  qui  huius  praecepti  praevari- 

catores  exsistunt. 

Ac  quemadmodum  eis,  qui  grati  in  parentes  sunt,  officii 
merces  et  fructus  est  a  Deo  propositus:  sic  ingrati  et  impii 
filii  gravissimis  poenis  reservantur.  Scriptum  est  enim 6) : 
„Qui  maledixerit  patri  suo  vel  matri,  morte  moriatur;"  et6): 
„Qui  affligit  patrem,  et  fugit  matrem,  ignominiosus  est  et  in- 
felix;"  et7):  „Qui  maledicit  patri  suo  vel  matri,  exstinguetur 
lucerna  eius  in  mediis  tenebris;"  et8):  „Oculum,  qui  subsan- 
nat  patrem,  et  qui  despicit  partum  matris  suae,  effodiant  eum 
corvi  de  torrentibus,  et  comedant  eum  filii  aquilae."  Qui  pa- 
rentibus  iniuriam  intulerunt,  multos  fuisse  legimus,  in  quibus 
ulciscendis  Dei  iracundia  exarsit.  Non  enim  Davidem  inultum 
reliquit,  sed  sceleri  debitas  poenas  dedit  Absalon9),  quem  ob 
eius  scelus  tribus  hastis  transfixum  punivit.  De  iis  vero,  qui 
sacerdotibus  non  obtemperant,  scriptum  est10):  „Qui  superbierit, 
nolens  obedire  sacerdotis  imperio,  qui  eo  tempore  ministrat 
Domino  Deo  tuo,  ex  decreto  iudicis  morietur  homo  ille." 


l)  Deut.  5,  16.  »)  Eph.  6,  3.  ')  Sap.  4,  11.  ")  Is.  57,  1.  5)  Ex.  21,  17.  ")  Prov 
19,  26.   7)  Prov.  20,  20.   «)  Prov.  30,  17.    ")  II.  Reg.  18,  14.    ">)  Deut.  17,  12. 

XXI.  Quibus  potissimum  rationibus  parentes  se  dignos  honore 

illo  divinitus  praescripto  reddere  possint. 

Et  quemadmodura  divina  lege  sancitum  est,  ut  parentibus 
filii  honorem  habeant,  ut  pareant,  ut  obsequantur:  sic  paren- 
tum  propria  officia  sunt  atque  munera,  ut  sanctissimis  disci- 
plinis  ac  moribus  filios  imbuant,  iisque  optima  dent  vivendi 
praecepta,  ut  ad  religionem  instructi  et  pavati  Deum  sancte 
inviolateque  venerentur;  quod  a  parentibus  Susannae1)  factum 
esse  legimus.  Itaque  sacerdos  parentes  commoneat,  ut  se  li- 
beris  magistros  praebeant  virtutis ,  aequitatis ,  continentiae, 
modestiae  et  sanctitatis;  triaque  praesertim  declinent,  in  qui- 
bus  saepe  offendere  consueverunt:  primum,  ne  quid  acerbius 
in  liberos  aut  loquantur  aut  statuant,  quod  Apostolus  in  epi- 
stola  ad  Colossenses' ita  praecipit2):  „Patres,  nolite  ad  indi- 
gnationem  provocare  filios  vestros,  ut  non  pusillo  animo  fiant;" 
nam  periculum  est,  ne  fracto  abiectoque  animo  sint,  dum  omnia 
timent.  Quare  illud  praecipiat,  ut  nimiam  severitatem  effu- 
giant,  malintque  liberos  corrigere,  quam  ulcisci. 

XXII.  Quo  modo  parentes  erga  liberos  remissi  essenon  debeant, 
nec  eis  ut  nimis  amplum  patrimonium  relinquant,  nimis  laborare. 

Deinde,  si  qua  culpa  comraissa  est,  quum  necessaria  sit 
castigatio  et  obiurgatio,  ne  quid  liberis  per  indulgentiam  dis- 
solute  remittant;  saepe  enim  filii  parentum  nimia  lenitate  et 
facilitate  depravantur.  Quamobrem  a  dissoluta  indulgentia 
deterreat  exemplo  Heli  summi  sacerdotis3),  qui,  quod  in  li- 
bcros  indulgentior  fuerat,  maximo  supplicio  est  affectus.  Po- 
stremo,  ne,  quod  foedissimum  est,  in  filiorum  educatione  ac 
doctrina  praepostera  consilia  ineant;  etenim  permulti  in  hac  una 
cogitatione  curaque  versantur,  ut  opes,  ut  pecunias,  ut  lautum  et 
amplum  patrimonium  liberis  relinquant;  quos  non  ad  religionem, 
non  ad  pietatem,  non  ad  bonarum  artium  disciplinam,  sed  ad 
avaritiam  et  ad  rem  familiarem  augendam  cohortantur,  nec  de 
filiorum  existimatione  aut  salute  sunt  solliciti,  dummodo  pecu- 
niosi  sint  et  praedivites;  quo  quid  dici  aut  cogitari  turpius 
potest?  Ita  fit,  ut  ad  illos  non  tam  rerum  copias,  quam  sua 
scelera  et  flagitia  transferant;  quibus  tandem  non  ad  coelum  se 
duces  praebent,  sed  ad  inferorum  supplicia  sempiterna.  Sacer- 
dos  igitur  optimis  praeceptis  parentes  instituat,  eosque  ad  To- 
biae4)  exemplum  ac  similem  virtutem  excitet,  ut,  quum  filios 
ad  Dei  cultum  et  sanctimoniara  probe  erudierint,  ab  iis  etiam 
amoris,  et  observantiae ,  et  obsequii  uberrimos  fructus  capiant. 

«)  Dan.  13.  3.   3)  Col.  3,  21.  Eph.  6,  4.   ')  L  Reg.  4,  18.   *)  Tob.  c.  4. 

CAPUT  VI. 
De  guinto  Praecepto. 

Ne  occides. 

I.  Quis  sit  eius  doctrinae,  quae  hoc  praecepto  includitur,  fructus 

et  utilitas. 

Magna  illa,  quae  pacificis  hominibus  proposita  est,  felici- 
tas  —  „quoniam  ')  filii  Dei  vocabuntur,"  pastores  maxime 
commovere  debet,  ut  praecepti  huius  disciplinam  fidelibus  di- 
ligenter  accurateque  tradant;  nam  ad  conciliandas  hominum 
voluntates  nulla  melior  ratio  iniri  potest,  quam  si  eiusmodi 
praecepti  lex  recte  explicata ,  ab  omnibus  ita ,  ut  oportet, 
sancte  servetur;  quoniam  tum  sperare  licet,  ut  summa  animi 
oonsensione  coniuncti  homines  concordiam  et  pacem  maxime 
eolant.  Sed  quam  necesse  sit,  praeceptum  hoc  explicari,  ex 
eo  perspicitur,  quod  immensa  illa  universae  terrae  inundatione 
facta,  hoc  unum  inprimis  est,  quod  Deus  hominibus  interdixit: 
„Sanguinem,"  inquit2),  „requiram  animarum  vestrarum  de 
manu  cunctarum  bestiarum,  et  de  manu  hominis."  In  Evan- 
gelio  etiam,  quo  primum  veteres  leges  a  Domino  explicatae 
sunt,  in  iis  haec  prima  est,  de  qua  apud  sanctum  Matthaeum 3) 
ita  scriptum  est:  „Dictum  est  enim:  Non  occides,"  et  reli- 
qua,  quae  hac  de  re  eo  ipso  loco  deinceps  commemorantur. 
Fideles  praeterea  attente  iibenterque  praeceptum  hoc  audire 
debent.  Si  enim  eius  vis  spectatur,  ad  vitam  cuiusque  tuen- 
dam  valet;  quoniam  iis  verbis:  „Non  occides,"  homicidium 
omnino  interdictum  est.  Itaque  singuli  homines  tanta  cum 
voluptate  animi  illud  accipere  debent,  perinde  ac  si,  ira  Dei 
proposita  gravissimisque  aliis  poenis ,  nominatim  prohibitum 
sit,  ne  quis  eorum  laedatur.  Ergo  ut  praeceptum  hoc  auditu 
iucundum  est,  ita  eius  peccati  cautio,  quod  praecepto  prohi- 
betur,  iucunditatem  habere  debet. 

II.  Quid  hoc  praecepto  quum  vetetur,  tum  iubeatur. 

Cum  autem  huius  legis  vim  Dominus  explicaret,  in  eo 
duo  contineri  ostendit,  alterum,  ne  occidamus,  quod  a  nobis 
fieri  vetitum  est;  alterum4)  quod  facere  iubemur,  ut  concordi 
amicitia  caritateque  inimicos  complectamur,  pacem  habeamns 
cum  omnibus,  cuncta  denique  incommoda  patienter  feramns. 
III.  Licet  bestiis  vesci  et  animalia  occidere. 

In  eo  autem,  quod  caedes  prohibetur,  illud  primum  do- 
cendum  est,  quae  caedes  sint  eiusmodi,  quae  hac  praecepti 


')  Mat.  5,  9.   ^  Gen.  9,  5.   •)  Mat.  5,  21.   «)  Ex.  21,  12.  Col.  8,  8. 

lege  non  vetentur.  Nam  bestias  occidi  prohibitum  non  est, 
quoniam  si  illis  vesci  a  Deo  hominibus  est  concessum,  fas  item 
est  illas  occidi;  qua  de  re  ita  sanctus  Augustinus ') ,  „quum 
audimus,"  inquit,  „Non  occides,  non  accipimus  hoc  dictum  esse 
de  fructetis,  quia  nullus  est  iis  sensus;  nec  de  irrationabilibus 
animalibus,  quia  nulla  nobis  ratione  sociantur." 

IV.  Licet  homines  in  iudicio  vel  morti  adiudicare  vel  interimere. 
Alterum  permissum  caedis  genus  est,  quod  ad  eos  ma- 

gistratus  pertinet,  quibus  data  est  necis  potestas,  qua  ex  le- 
gum  praescripto  iudicioque  in  facinorosos  homines  animad- 
vertunt,  et  innocentes  defendunt;  quo  in  munere  dum  iuste 
versantur,  non  modo  ii  caedis  non  sunt  rei,  sed  huic  divinae 
legi,  qua  caedes  vetatur,  maxime  obediuut.  Cum  enim  legi 
huic  finis  is  propositus  sit,  ut  hominum  vitae  salutique  consu- 
latur:  magistratuum  item,  qui  legitimi  sunt  scelerum  vindices, 
animadversiones  eodem  spectant,  ut  audacia  et  iniuria  suppliciis 
repressa,  tuta  sit  hominum  vita.  Quare  David:  „In  matutino," 
inquit*),  „interficiebam  omnes  peccatores  terrae,  ut  disperderem 
de  civitate  Domini  omnes  operantes  iniquitatem." 

V.  Quo  modo  etiam,  qui  in  bello  iusto  occidunt,  rei  caedis 

non  sint. 

Qua  ratione  ne  illi  quidem  peccant,  qui  iusto  bello,  non 
cupiditate  aut  crudelitate  impulsi,  sed  solo  publicae  utilitatis 
studio  vitam  hostibus  adimunt.  Sunt  praeterea  eiusmodi  cae- 
des,  quae  nominatim  iussu  Dei  fiunt.  Levi  filii  non  peccave- 
runt,  qui  uno  die  tot  millia  hominum  occiderunt;  qua  caede 
facta  sic  ad  eos  locutus  est  Moyses:'):  „Consecrastis  manus 
vestras  hodie  Domino." 

VI.  Huius  praecepti  reus  non  est,  qui  hominem  fortuito  casu 

interimit. 

Neque  vero  huius  praecepti  reus  est,  qui  non  sponte,  nec 
meditato,  sed  fortuitu  hominem  occidit;  qua  de  re  in  Deutero- 
nomii4)  libro  ita  scriptum  est:  „Qui  percusserit  proximum 
suum  nesciens,  et  qui  heri  et  nudius  tertius  nullum  contra  eum 
odium  habuisse  comprobatur,  sed  abiisse  cum  eo  simpliciter  in 
silvam  ad  ligna  caedenda,  et  in  succisione  lignorum  securis  fu- 
gerit  manu,  ferrumque  lapsum  de  manubrio  amicum  eius  per- 
cusserit,  et  occiderit."  Hae  caedes  eiusmodi  sunt,  quae,  quia 
non  voluntate,  neque  de  industria  inferuntur,  propterea  non 
omnino  in  peccatis  numerantur.  Quod  S.  Augustini5)  sententia 
comprobatur:  „Absit  enim,a  inquit,  „ut  ea,  quae  aut  propter 


»)  do  civ.  Dei  1,  20.       Ps.  100,  8.   »)  Ex.  32,  29.    «)  Deut.  19,  4.  5.    *)  ep.  4T. 

bonum  aut  licitum  facimus,  si  quidem  praeter  nostram  volun- 
tatem  quidquam  mali  acciderit,  nobis  imputetur. 

VII.  Quo  modo  homicidii  reus  est,  qui  casu  caedem  fecit. 
In  quo  tamen  duabus  de  causis  peccari  potest:  altera,  si 
quis  in  re  iniusta  occupatus,  hominem  occiderit,  exempli  causa, 
si  quis  gravidam  mulierem  pugno  vel  calce  percuteret,  ex  quo 
abortus  sequeretur ;  fuisset  quidem  illud  praeter  percussoris 
voluntatem,  non  tamen  praeter  culpam,  cum  illi  non  liceret  ullo 
modo  gravidam  mulierem  percutere.  Altera,  si  non  omnibus 
circumspectis  negligenter  et  incaute  aliquem  occiderit. 

VIII.  Licet  etiam  salutis  suae  tuendae  causa  alterum  occidere. 

Qua  etiam  ratione,  si  quis  salutis  suae  defendendae  causa, 
omni  adhibita  cautione,  alterum  interemerit,  hac  lege  non  teneri 
satis  apparet.  Atque  hae  quidem,  quas  modo  commemoravimus, 
caedes  sunt,  quae  hoc  legis  praecepto  non  continentur;  quibus 
exceptis  reliquae  omnes  prohibentur,  sive  homicidam  quis  spectet, 
sive  qui  occiditur,  sive  modos,  quibus  caedes  fit. 

IX.  Nemini  licet  privata  auctoritate  caedem  facere. 

Nam  quod  ad  eos  pertinet,  qui  caedem  faciunt,  nemo 
plane  excipitur,  non  divites,  non  potentes  homines,  non  do- 
mini,  non  parentes,  sed  delectu  omni  et  discrimine  remoto 
occidere  vetitum  est  omnibus. 

X.  Nemo  prorsus  est,  qui  hac  lege  tutus  esse  non  possit. 

Si  vero  ii  spectantur,  qui  interficiuntur,  ad  omnes  haec 
lex  pertinet:  nec  quisquam  est  tam  humilis  et  abiectae  condi- 
tionis  homo,  quin  legis  huius  vi  defendatur.  Neque  vero  se 
ipsum  interficere  cuipiam  fas  est,  cum  vitae  suae  nemo  ita 
potestatem  habeat,  ut  suo  arbitratu  mortem  sibi  consciscere 
liceat;  ideoque  legis  huius  verbis  non  ita  praescriptum  est: 
„Ne  alium  occidas,"  sed  simpliciter:  „Ne  occidas." 

XI.  Quot  modis  hoc  praeceptum  violari  contingat. 
Sin  autem  multiplicem  caedis  faciendae  modum  attendi- 
mus,  nemo  est,  qui  excipiatur.  Non  solum  enim  suis  cuiquam 
manibus,  aut  ferro,  aut  lapide,  aut  baculo,  aut  laqueo,  aut 
veneno  vitam  homini  eripere  non  licet,  sed  consilio,  ope,  auxi- 
lio,  vel  alia  quacumque  ratione  id  fieri  prorsus  vetitum  est. 
In  quo  summa  tarditas  stuporque  Iudaeorum  fuit,  qui  crede- 
rent  se  hoc  praeceptum  servare,  si  manus  tantum  a  caede 
abstinerent.  Sed  bomini  Christiano ,  qui  interprete  Christo 
didicit  hanc  legem  spiritualem  esse,  nempe  quae  non  manus 
solum  puras,  sed  animum  etiam  castum  sincerumque  nos  ha- 

bere  iubet:  illud  non  satis  omnino  est,  quod  illi  satis  cumulate 
se  praestare  arbitrabantur;  nam  ne  irasci  quidem  cuiquam  li- 
cere,  in  Evangelio  traditum  est,  quum  dicat  Dominus1):  „Ego 
autem  dico  vobis:  Omnis,  qui  irascitur  fratri  suo,  reus  erit 
iudicio;  qui  autem  dixerit  fratri  suo:  Raca,  reus  erit  consilio; 
qui  autem  dixerit:  Fatue,  reus  erit  gehennae  ignis." 

XII.  Quo  modo  quis  irascendo  peccare,  vel  non  peccare  potest. 
Ex  quibus  verbis  perspicuum  est,  eum  culpa  non  carere, 

qui  fratri  succenseat,  quamvis  iram  animo  inclusam  contineat; 
qui  vero  eius  irae  significationem  aliquam  dederit,  graviter 
peccare;  at  multo  gravius,  qui  non  vereatur  dure  fratrem  ac- 
cipere,  et  ei  convicium  facere.  Et  quidem  hoc  verum  est,  si 
nulla  subsit  irascendi  causa.  Nam  irae  causa,  quae  a  Deo 
legibusque  conceditur,  ea  est,  quum  in  eos  animadvertimus, 
qui  nostro  imperio  potestatique  parent,  si  in  eis  sit  culpa. 
Christiani  enim  hominis  ira  non  a  carnis  sensibus,  sed  a  Spi- 
ritu  sancto  proficisci  debet,  quum  „templa2)  sancti  Spiritus," 
in  quibus  Iesus  Christus  habitet,  nos  esse  conveniat. 

XIII.  Quo  modo  homines  perfecte  hanc  legem  observent,  et  quam 

multi  in  eam  peccent. 

Multa  praeterea  sunt  a  Domino  tradita,  quae  ad  perfe- 
ctam  huius  legis  rationem  pertinent;  qualia  illa  sunt3).  „Non 
resistere  malo,  sed,  si  quis  te  percusserit  in  dexteram  maxil- 
lam  tuam,  praebe  illi  et  alteram,  et  ei,  qui  vult  tecum  in  iu- 
dicio  contendere,  et  tunicam  tuam  tollere,  dimitte  ei  et  pal- 
iium,  et  quicumque  te  angariaverit  mille  passus,  vade  cum  illo 
alia  duo."  Ex  his,  quae  iam  commemorata  sunt,  animadverti 
licet,  quam  proclives  sint  homines  ad  ea  peccata,  quae  hoc 
praecepto  vetita  sunt,  quamve  multi  reperiantur,  qui  si  minus 
manu,  animo  saltem  caedis  scelus  committunt. 
XIV.  Quantum  in  sacris  literis  homicidium  Deus  detestetur. 

Et  quoniam  huic  tam  periculoso  morbo  remedia  in  sa- 
cris  literis  adhibita  sunt,  parochi  est  officium,  ea  diligenter 
fidelibus  tradere;  praecipuum  autem  illud  est,  ut  intelligant, 
quam  nefarium  sit  peccatum,  hominis  caedes.  Idque  vel  plurimis 
maximisque  sanctarum  literarum  testimoniis  perspici  potest. 
>  Usque  enim  adeo  homicidium  detestatur  Deus  in  sanctis  li- 
teris4),  ut  a  bestiis  hominum  caedis  poenam  se  repetiturum  di- 
cat,  ac  belluam,  quae  hominem  laeserit,  occidi  iubeat;  neque  aliam 
ob  causam  a  sanguine  hominem  adhorrere  voluit,  nisi  ut  omni 
ratione  a  nefaria  hominis  caede  et  animum  et  manus  abstineret. 


i)  Mat.  5,  22.    2)  I.  Cor.  6,  19.   »)  Mat.  5,  39.  sq.    4)  Gen.  9,  fi.  Ex.  21,  28. 

XV.  Quantum  sit  scelus,  hominis  caedes,  ratione  demonstratur. 

Sunt  enim  homicidae  humani  generis,  atque  ideo  naturae 
hostes  acerbissimi,  qui,  quantum  in  eis  est,  universum  Dei 
opus  evertunt,  quum  homiuem  tollant,  cuius  causa  is  omnia, 
quaecumque  procreata  sunt,  se  fecisse  testatur;  immo  vero  in 
Genesi1)  quum  prohibitum  sit  hominem  occidi ,  quia  illum 
Deus  ad  imaginem  suam  et  similitudinem  creavit :  insignem 
Deo  iniuriam  is  facit,  quasique  violentas  illi  manus  afferre  vi- 
detur,  qui  eius  imaginem  e  medio  tollit.  Hoc  divina  animi 
cogitatione  meditatus  David,  gravissime  de  sanguinariis  homi- 
nibus  conquestus  est  illis  verbis2):  „Veloces  pedes  eorum  ad 
effundendum  sanguinem."  Neque  simpliciter  dixit,  „occidunt," 
sed  „effundunt  sanguinem;"  quae  verba  ad  detestabilis  illius 
sceleris  amplificationem,  immanemque  illorum  crudelitatem  osten- 
dendam  protulit.  Utque  declararet  inprimis,  quam  praecipites 
illi  diabolico  quodam  impulsu  ad  id  facinus  ferantur,  dixit: 
„Veloces  pedes  eorum  ad  effundendum  sanguinem." 

XVI.  Quid  in  hoc  praecepto  Deus  faciendum  imperet. 

Iam  vero  quae  in  hoc  praecepto  servanda  esse  Christus 
Dominus  iubet,  eo  spectant,  ut  pacem  cum  omnibus  habeamus; 
ait  enim,  quum  hunc  locum  interpretaretur 3) :  „Si  offers 
munus  tuum  ad  altare,  et  ibi  recordatus  fueris,  quia  frater 
tuus  habet  aliquid  adversum  te:  relinque  ibi  munus  tuum  ante 
altare,  et  vade  prius  reconciliari  fratri  tuo,  et  tunc  veniens 
offeres  munus  tuum,"  et  quae  sequuntur.  Quae  ita  a  parocho 
explicabuntur ,  ut  doceat,  sine  ulla  exceptione  omnes  caritate 
complectendos  esse;  ad  quam  in  huius  praecepti  explicatione 
fideles,  quam  maxime  poterit,  incitabit,  quod  in  eo  proximi 
diligendi  virtus  maxime  elucet.  Quum  enim  odium  hoc  prae- 
cepto  aperte  vetetur,  quoniam4)  „qui  fratrem  suum  odit,  ho- 
micida  est , "  certe  illud  consequitur ,  ut  amoris  et  caritatis 
praeceptum  detur. 

XVII.  Quae  officia  sint  caritatis,  quae  hoc  praecepto  continentur. 

Cumque  hac  lege  de  caritate  et  amore  praeceptum  sit, 
tum  omnium  etiam  illorum  officiorum  atque  actionum,  quae 
caritatem  ipsam  consequi  solent ,  praecepta  traduntur.  „  Ca- 
ritas  patiens  est,"  inquit  D.  Paulus5).  Patientia  igitur  nobis 
praecipitur,  in  qua  nos  animas  nostras  possessuros  esse,  Sal- 
vator6)  docet.  Beneficentia  deinde  caritatis  comes  est  et  so- 
cia;  quoniam  caritas  „beuigna  est7)."    Benignitatis  autem  at- 


>)  Gen.  9.  6.  »)  P».  13,  3.  Is.  59,  7.  »)  Mat.  5,  23,  24.  Rom.  12,  18.  Hebr.  12,  14. 
*)  1.  Io.  3,  15.    »)  I.  Cor.  13,  4.   «)  Luc.  21,  19.    ")  I.  Cor.  13,  4. 

que  beneficentiae  virtus  late  patet ,  eiusque  officiura  in  iis 
rebus  maxime  versatur,  ut  pauperibus  suppeditemus  res  ne- 
cessarias,  cibum  esurientibus ,  sitientibus  potum  demus,  nudos 
vestiamus;  et  quo  quisque  opis  nostrae  magis  indiget,  eo  in 
illum  plus  liberalitatis  conferamus. 

XVIII.  Quo  modo  omnium  caritatis  officiorum  perfectissimum 

sit  inimicorum  dilectio. 

Haec  beneficentiae  et  bonitatis  officia,  quae  per  se  sunt 
illustria,  eo  fiunt  illustriora,  si  inimicis  praestentur;  ait  enim 
Salvator1):  „Diligite  inimicos  vestros,  benefacite  iis,  qui  ode- 
runt  vos;"  quod  etiam  Apostolus  monet  illis  verbis'2):  „Si 
esuirerit  inimicus  tuus,  ciba  illum;  si  sitit,  potum  da  illi;  hoc 
enim  faciens,  carbones  ignis  congeres  super  caput  eius.  Noli 
vinci  a  malo,  sed  vince  in  bono  malum."  Deinde  si  carita- 
tis  legem  spectemus,  quae  benigna  est:  omnia,  quaecunque  ad 
mansuetudinem,  lenitatem,  aliasve  id  generis  virtutes  pertinent, 
officia,  colere  ea  lege  praescribi  intelligemus. 

XIX.  Qua  praecipue  re  caritas  proximi,  quae  hic  imperatur, 

elucescat. 

At  vero  longe  omnium  praestantissimum  officium,  quod 
caritatis  plenissimum  est,  in  quo  maxime  nos  exercere  conve- 
nit,  illud  est,  ut  iniurias,  quas  accepiraus  aequo  animo  remit- 
tamus  atque  condonemus;  quod  ut  plane  efficiamus,  saepe  nos 
divinae  literae,  ut  antea  dictum  est,  monent  atque  hortantur, 
quum  non  beatos  solum  eos  dicant,3)  qui  ita  prorsus  faciunt, 
sed  erratorum  etiam  veniam  iisdem  a  Deo  datam  affirment; 
qui  vero.  hoc  ipsum  facere  negligunt,  aut  omnino  recusant, 
illam  non  consequuntur.  Sed  quoniam  ulciscendi  libido  homi- 
num  mentibus  fere  insita  est,  parochus  maximam  in  eo  dili- 
gentiam  ponat  necesse  est,  ut  iniuriarum  oblivisci,  easque  re- 
mittere  Christianum  hominem  oportere ,  non  doceat  solum, 
sed  penitus  etiam  fidelibus  persuadeat.  Quumque  hac  ipsa 
de  re  apud  sacros  scriptores  multa  fiat  mentio,  eos  consulat, 
ad  refellendam  illorum  pertinaciam,  qui  in  ulciscendi  cupiditate 
animo  obstinato  sunt  atque  obfirmato.  Argumenta  in  promptu 
habeat,  quae  illi  Patres  gravissima,  et  ad  eam  rem  maxime- 
accommodata,  pie  adhibuerunt. 

XX  Quibus  praesertim  rationibus^  odium  reprimendum  sit,  in- 
ducendique  sint  fideles  ad  iniuriarum  oblivionem. 

Verum  haec  potissimura  tria  explicanda  sunt.  Primum 
est,  ut,  qui  se  iniuriam  accepisse  putat,  ei  maxime  persuadea- 


Mat.  5,  44.    2)  Rom.  12,  20.  21.  Prov.  25,  21.    3J  Is.  58,  6.  Luc.  6,  38. 

tur,  illum  detrimenti  aut  iniuriae  praecipuam  causam  non  fuisse, 
quem  ipse  ulcisci  cupit.  Sic  admirabilis  ille  Iob  fecit,  qui  a 
Sabaeis  hominibus,  a  Chaldaeis,  et  a  daemone  graviter  laesus, 
nulla  tamen  eorum  habita  ratione,  ut  vir  rectus  et  homo  admo- 
dum  pius  recte  pieque  iis  verbis  usus  est1):  „Dominus  dedit, 
Dominus  abstulit."  Itaque  patientissimi  illius  viri  oratione  et 
exemplo  Christiani  homines  sibi  persuadeant,  quod  verissimum 
est,  omnia,  quaecumque  in  hac  vita  patimur,  a  Domino,  qui 
iustitiae  omnis  misericordiaeque  parens  est  et  auctor,  proficisci. 

XXI.  Homines  nos  persequentes,  Dei  ministri  ac  satellites  sunt, 

quamvis  id  ex  mala  voluntate  faciant. 

Neque  vero  ille  nos,  quae  eius  est  immensa  benignitas, 
ut  inimicos  punit,  sed  uti  filios  corrigit  et  castigat.  Nec  pro- 
fecto,  si  recte  animadvertimus ,  in  hisce  rebus  homines  aliud 
omnino  sunt,  nisi  ministri  et  quasi  satellites  Dei,  et  quanquam 
homo  potest  male  aliquem  odisse,  pessimeque  illi  cupere,  ta- 
men  ei,  nisi  permissu  Dei,  nocere  nullo  modo  potest.  Hac 
ratione  adductus  Ioseph2),  fratrum  impia  consilia,  sic  Da- 
vid3)  iniurias  sibi  a  Semei  illatas,  aequo  animo  tulit.  Ad 
hanc  item  rem  illud  argumenti  genus  valde  pertinet,  quod 
sanctus  Chrysostomus 4)  graviter  atque  erudite  pertractavit : 
neminem  scilicet  nisi  a  se  ipso  laedi;  nam  qui  se  iniuriose 
tractatos  esse  opinantur,  si  rem  recta  secum  via  reputent, 
comperient  profecto,  nullam  se  ab  aliis  iniuriam  aut  damnum 
accepisse;  etsi  enim,  quibus  ipsi  laeduntur,  ea  extrinsocus 
eveniunt,  tamen  se  maxime  ipsi  offendunt,  quum  animum  odio, 
cupiditate,  invidia  nefarie  contaminant. 

XXII.  Quae  ad  eos  commoda  proveniant,  qui  iniurias  libenter 

condonant. 

Alterum  est,  quod  duo  praecipua  commoda  complectitur, 
quae  ad  illos  pertinent,  qui  pio  erga  Deum  studio  adducti  in- 
iurias  libenter  remittunt;  quorum  primum  illud  est,  quod 
aliena  debita  remittentibus  promisit  Deus  fore,  ut  ipsi  etiani 
peccatorum  veniam  impetrent;  ex  quo  promisso,  quam  gratum 
illi  sit  hoc  pietatis  officium,  facile  apparet.  Alterum  commo- 
dum  est,  quod  nobilitatem  quandam  et  perfectionem  assequi- 
mur;  quoniam,  condonandis  iniuriis,  quodammodo  Dei  similes 
efficimur,  „quid)  solem  suum  oriri  facit  super  bonos  et  malos; 
et  pluit  super  iustos  et  iniustos." 


>)  Iob  1,  21.  *)  Gen.  45,  4.  seq.  Hebr.  12,  6.  Ap.  3,  19.  3)  II.  Rog.  16  ,  10.  seq 
»)  In  hom.  Quod  nemo  laeditur  nisi  a  se  ipso.   °)  Mat.  5,  45.  6,  14. 

XXIII.  Quae  et  quot  incommoda  ex  odio  inimicorum  proveniant. 

Postrerao  explicanda  sunt  incommoda  illa,  in  quae  nos- 
tum  incidimus,  quum  iniurias,  quae  nobis  illatae  sunt,  condo- 
nare  nolumus.  Itaque  parochus  iilis,  qui  sibi  in  animum  in- 
ducere  non  possunt,  ut  inimicis  ignoscant,  ob  oculos  ponat, 
odium  non  solum  peccatum  grave  esse,  sed  etiam  diuturnitate 
peccandi  gravius  inhaerere;  quum  enim  is,  in  cuius  animo  hic 
affectus  insederit,  inimici  sui  sanguinem  sitiat,  illius  ulciscendi 
spe  plenus,  dies  noctesque  in  perenni  quadam  mala  mentia 
agitatione  ita  versatur,  ut  nunquam  a  caedis  aut  nefariae  ali- 
cuius  rei  cogitatione  cessare  videatur.  Quo  fit,  ut  is  vel  nun- 
quam,  vel  maximo  negotio  ad  id  impellatur,  ut  aut  prorsus 
ignoscat,  aut  aliqua  saltem  ex  parte  iniurias  remittat;  quare 
merito  vulneri  comparatur,  cui  telum  infixum  haeret. 

XXIV.  Multa  peccata  ex  odio  nasci  demonstratur. 

Multa  praeterea  incommoda  et  peccata  sunt,  quae  hoc 
uno  odii  peccato ,  tamquam  vinculo  quodam ,  iuncta  tenentur. 
Ideoque  D.  Ioannes  in  hanc  sententiam  ita  dixit1):  „Qui  odit 
fratrem  suum,  in  tenebris  est,  et  in  tenebris  ambulat,  et 
nescit  quo  eat,  quia  tenebrae  obcaecaverunt  oculos  eius." 
Itaque  saepius  labatur  necesse  est.  Etenim  quo  pacto  fieri 
potest,  ut  dicta  aliquis  aut  facta  illius  probet,  quem  oderit? 
Hinc  temeraria  et  iniqua  iudicia  exsistunt,  irae,  invidiae,  obtre- 
ctationes,  et  alia  eiusmodi,  quibus  illi  quoque  implicari  solent, 
qui  aut  cognatione,  aut  amicitia  iuncti  sunt.  Itaque  saepe  fit, 
ut  ex  uno  peccato  multa  exsistant;  neque  iniuria  dicitur  hoc 
peccatum  esse  „diaboli,"  quandoquidem  ipse  ab  initio  „homi- 
cida"  fuit.  Quamobrem  Dei  Filius,  Dominus  noster  Iesus  Chri- 
stus,  quum  sibi  mortem  Pharisaei  afferre  cuperent,  illos  „a 
patre  diabolo"  genitos  esse  dixit2). 

XX  V.  Remedia  adversus  peccatum  odii. 

Sed  praeter  haec,  quae  dicta  sunt,  unde  sceleris  huius 
detestandi  rationes  peti  possunt,  alia  quoque  remedia,  et  ea 
profecto  maxime  opportuna,  sanctarum  literarum  monumentis 
tradita  sunt.  Ac  primum  omnium  remedium  et  maximum  est 
Salvatoris  nostri  exemplum,  quod  ad  imitandum  nobis  propo- 
nere  debemus.  Is  enim,  quum  ne  minima  quidem  peccati  su- 
spicio  in  eum  cadere  posset,  virgis  caesus,  spinis  coronatus, 
et  cruci  denique  affixus,  eam  habuit  orationem  plenissimam 
pietatis3):  „Pater,  dimitte  illis;  non  enim  sciunt,  quid  faciunt." 
Cuius  aspersionem  sanguinis  testatur  Apostolus4)  „melius  lo- 

')  I.  Io.  2,  14.    a)  Io.  8,  44.  I.  Petr.  2,  22.   ')  Luc.  23,  34.   «)  Hebr.  12,  24. 

quentem,  quam  Abel."  Alterum  autem  remedium  ab  Eccle- 
siastico  propositum  est,  ut  mortem  atque  illum  iudicii  diem 
recordemur.  „Memorare,a  inquit  ille '),  „novissima  tua,  et 
in  aeternum  non  peccabis;"  quae  sententia  eodem  spectat,  ac 
si  dicat:  illud  saepe  etiam  atque  etiam  cogita,  brevi  fore,  ut 
mortem  obeas;  proinde  quia  tali  tempore  tibi  optatissimum 
erit,  et  maxime  necessarium,  summam  Dei  misericordiam  im- 
petrare,  eam  tibi  ob  oculos  iam  nunc  perpetuoque  proponas 
necesse  est.  Ita  enim  fict,  ut  immanis  illa  ulciscendi  cupiditas 
tibi  exhauriatur,  quum  ad  misericordiam  Dei  implorandam  nullum 
aptius  maiusve  remedium  invenias,  quam  oblivionem  iniuriarum 
et  amorem  in  eos,  qui  te  aut  tuos  re  aut  oratione  violarint. 

CAPUT  VII. 
De  sexto  Praecepto. 

Non*)  moechaberis. 

I.  Quo  pertineat  istud  praeceptum,  quaque  ratione  a  parochis 
tractandum  sit. 

Quoniam  viri  et  uxoris  vinculum  arctissimum  est,  et  nihil 
utrique  iucundius  accidere  potest,  quam  intelligere,  se  mutuo 
quodam  et  singulari  amore  diligi;  contra,  nibil  molestius,  quam 
sentire,  a  se  debitum  et  legitimum  amorem  alio  transferri: 
recte  quidem  atque  ordine  illam,  quae  hominis  vitam  a  caede 
tuetur,  legem  haec,  quae  de  moechia  sive  adulterio  est,  con- 
sequitur,  ut  sanctam  illam  et  honorabilem  matrimonii  coniun- 
ctionem,  unde  magna  caritatis  vis  exsistere  solet,  nemo  ullo 
adulterii  scelere  violare  aut  dirimere  audeat.  Sed  tamen  in  hac 
ipsa  re  explicanda  cautus  admodum  sit  parochus  et  prudens;  et 
tectis  verbis  rem  commemoret,  quae  moderationem  potius  de- 
siderat,  quam  orationis  copiam.  Verendum  est  enim,  ne,  dum 
is  late  atque  copiose  nimis  explicare  studet,  quibus  modis  ho- 
mines  ab  huius  legis  praescripto  discedant,  in  illarum  rerum 
sermonem  forte  incidat,  unde  excitandae  libidinis  potius  ma- 
teria,  quam  restiguendae  illius  ratio  emanare  solet. 

II.  Quae  in  hoc  praecepto  iussa  comprehendantur. 

Sed  quoniam  hoc  praecepto  multa  continentur,  quae  prae- 
termittenda  non  sunt,  ea  suo  loco  explicabuntur  a  parochis. 
Eius  igitur  duplex  vis  est:  altera,  qua  disertis  verbis  adulte- 
rium  vetatur;  altera,  quae  eam  sententiam  inclusam  habet,  ut 
animi  corporisque  castitatem  colamus. 


»)  Eclus.  7,  40.   s)  Ex.  20,  14.  Deut.  5,  18. 

///.  Quid  sub  nomine  moechiae  seu  adulterii  hic  prohibeatur. 

Ut  autera  ab  eo,  quod  prohibitum  est,  docendi  initium 
sumatur:  Adulterium  est  legitimi  tori  iniuria,  sive  alienus  sive 
proprius  ille  sit.  Etenim  si  maritus  cum  muliere  soluta  rem 
habet,  suum  ipse  torum  violat;  si  vero  solutus  vir  alienam  cog- 
noscat  uxorem,  adulterii  labe  torus  alienus  inquinatur.  Hoc 
vero  adulterii  interdicto  omnia  prohiberi,  divus  Ambrosius ')  et 
Augustinus2)  auctores  sunt,  quaecunque  inhonesta  sunt  et  im- 
pudica.  In  hanc  sententiam  haec  verba  accipienda  esse,  ex  sacris 
iiteris  tum  veteris  tum  novi  Testamenti  licet  colligere;  nam 
praeter  adulterium  alia  libidinis  genera  apud  Moysen  puniuntur. 
IV.  Variae  libidinum  species,  quae  in  Scripturis  numerantur. 

Est  Iudae  in  Genesi 3)  iudicium  in  nurum  suam.  Est 
praeclara  illa  in  Deuteronomio  4)  Moysis  lex,  ne  de  filiabus 
Israel  ulla  esset  meretrix.  Exstat  praeterea  Tobiae5)  ad  filium 
eiusmodi  adhortatio:  „Attende  tibi,  fili  mi,  ab  omni  fornica- 
tione."  Ecclesiasticus 6)  item:  „Erubescite,"  inquit,  „a  re- 
spectu  mulieris  fornicariae. "  In  Evangelio  etiam  Christus  Do- 
minus  inquit7),  de  corde  exire  „adulteria  et  fornicationes,  — 
quae  coinquinant  hominem."  Apostolus  vero  Paulus  hoc  vi- 
tium  saepe  multis  gravissimisque  verbis  detestatur s) :  „Haec 
est,"  ait,  „voluntas  Dei,  sanctificatio  vestra,  ut  abstineatis  vos 
a fornicatione, "  et9):  „Fugite  fornicationem,"  et10):  „Nec  com- 
misceamini  fornicariis. "  „Fornicatio  autem,"  inquit  M) ,  „et 
omnis  immunditia,  aut  avaritia,  nec  nominetur  in  vobis,"  et12): 
„Neque  fornicarii  —  neque  adulteri,  neque  molles,  neque  mascu- 
lorum  concubitores,  —  regnum  Dei  possidebunt." 
V.  Cur  praecipue  in  hoc  praecepto  adulterii  sit  facta  mentio. 

Praecipue  vero  ob  eam  rem  adulterium  diserte  vetitum 
est,  quia  praeter  turpitudinem,  quae  illi  cum  aliis  intemperan- 
tiae  generibus  communis  est,  iniustitiae  quoque  peccatum  non 
solum  in  proximum,  sed  etiam  in  civilem  societatem  adiun- 
ctum  habet.  Est  illud  idem  certum,  qui  se  a  ceterarum  libi- 
dinum  intemperantia  non  abstinet,  eum  ad  hanc,  quae  adul- 
terii  est,  incontinentiam  facile  labi.  Quare  hoc  adulterii  inter- 
dicto  facile  intelligimus ,  omne  impuritatis  et  impudicitiae 
genus,  quo  polluitur  corpus,  prohiberi;  immo  omnem  intimam 
animi  libidinem  hoc  praecepto  vetitam  esse,  tum  ipsius  legis 
vis  significat,  quam  spiritualem  esse  constat,  tum  Christus  Do- 
minus  docuit  illis  verbis  ,3):  „Audistis  quia  dictum  est  antiquis: 

>)  de  Abiah.  1.  4.  2)  sup.  Exod.  q.  71.  8)  Gen.  88,  24.  *)  Deut.  23,  17.  «)  Tob. 
4,  13.  8)  Eclus.  41,  21.  25.  ')  Mat.  15,  19.  «)  I.  Thes.  4,  3.  »)  I.  Cor.  6,  18, 
w)  L  Cor.  5,  9.    »')  Eph.  5,  3.    ™)  I.  Cor.  6,  9.  10.    '«)  Mat.  5,  27.  28. 

Non  moechaberis.  Ego  autem  dico  vobis,  quia  omnis,  qui  vi- 
derit  mulierem  ad  concupiscendurn  eam,  iam  moechatus  est  eam 
in  corde  suo."  Haec  sunt,  quae  fidelibus  publice  tradenda  du- 
ximus;  si  tamen  ea  addantur,  quae  a  sancta  Tridentina  sy- 
nodo1)  in  adulteros,  et  eos,  qui  scorta  et  pellices  alunt,  de- 
creta  sunt,  praetermissis  multis  aliis  ac  variis  impudicitiae  et 
libidinis  generibus,  de  quibus  privatim  unusquisque  a  parocho 
admonendus  erit,  ut  temporis  et  personarum  ratio  postulabit. 
Sequitur  nunc,  ut  ea  explicentur,  quae  iubendi  vim  habent. 

VI.  Quid  praeter  ea,  quae  prohibentur,  hic  necessario  observan- 

dum  praescribatur. 
Docendi  igitur  sunt  fideles,  ac  vehementer  hortandi,  ut 
pudicitiam  et  continentiam  omni  studio  colant,  mundentque 
se  ab  omni  inquinamento  carnis  et  spiritus,  perficientes  san- 
ctificationem  in  timore  Dei.  In  primis  autem  admonendi  sunt, 
quamvis  castitatis  virtus  in  eorum  hominum  genere  magis  elu- 
ceat,  qui  pulcherrimum  illud  ac  plane  divinum  virginitatis 
propositum  sancte  et  religiose  colunt:  tamen  iis  etiam  con- 
venire,  vel  qui  caelibem  vitam  agunt,  vel  matrimonio  iuncti 
a  vetita  libidine  puros  se  et  integros  servant. 

VII.  Quae  sint  poiissimum  cogitanda  volenti  libidines  suas 

edomare. 

Quoniam  vero  multa  a  sanctis  Patribus  tradita  sunt,  qui- 
bus  docemur  domitas  habere  libidines,  et  coercere  volupta- 
tes:  ea  parochus  studeat  populo  accurate  exponere,  atque  in 
hac  tractatione  diligentissime  versetur.  Haec  autem  eiusmodi 
sunt,  partim  quae  in  cogitatione  consistunt,  partim  quae  in 
actione.  Quod  in  cogitatione  remedium  positum  est,  id  in  eo 
maxime  versatur,  ut  intelligamus,  quanta  sit  huius  peccati  tur- 
pitudo  et  pernicies;  qua  oognita  facilior  fiet  eius  detestandi 
ratio.  Perniciosum  vero  scelus  esse,  intelligi  ex  eo  potest, 
quoniam  propter  hoc  peccatum  e  Dei  regno  pelluntur  atque 
exterminantur  homines,  quod  malorum  omnium  ultimum  est. 
Et  haec  quidem  calamitas  omnium  scelerum  communis  est. 
Illud  autem  huius  peccati  proprium,  quod  qui  fornicantur,  in 
sua  ipsi  corpora  peccare  dicuntur,  ex  sententia  Apostoli  ita 
scribentis 2) :  „Fugite  fornicationem ,  omne  enim  peccatum, 
quodcumque  fecerit  homo,  extra  corpus  est;  qui  autem  forni- 
catur,  in  corpus  suum  peccat.  Quod  ob  eam  causam  dictum 
est,  quoniam  illud  iniuriose  tractat,  quum  eius  violat  sanctita- 
tem;  qua  de  re  ad  Thessalonicenses  ita  D.  Paulus3):  „Haee 

')  Sess.  24.  cap.  8.  de  Ref.  matr.   *)  I.  Cor.  6,  18.   »)  I.  Thea.  4.  8-5. 

est  enim/  inquit,  „voluntas  Dei,  sanctificatio  vestra,  ut  absti- 
neatis  vos  a  fornicatione;  ut  sciat  unusquisque  vestrum  vas  suum 
possidere  in  sanctificatione  et  honore,  non  in  passione  desi- 
derii,  sicut  et  gentes,  quae  ignorant  Deum."  Deinde,  id  quod 
scelestius  est,  si  homo  Christianus  meretrici  turpiter  se  dedat, 
membra,  quae  Christi  sunt,  ea  meretricis  facit;  ita  enim  D. 
Paulus  ait1):  „Nescitis  quoniam  corpora  vestra  membra  sunt 
Christi?  tollens  ergo  membra  Christi,  faciam  membra  mere- 
Lricis?  absit.  An  nescitis  quoniam  qui  adhaeret  meretrici, 
unum  corpus  efficitur?"  Est  praeterea  homo  Christianus,  ut 
idem  testatur2),  „templum  Spiritus  sancti,"  quod  violare  nihil 
aliud  est,  nisi  ab  eo  Spiritum  sanctum  eiicere. 

VIII.  Quibus  rationibus  adulterii  enormitatem  intelligere  liceat. 
In  adulterii  autem  scelere  magna  inest  iniquitas.  Si  enim, 

ut  vult  Apostolus3),  qui  matrimonio  iuncti  sunt,  ita  eorum 
alter  alterius  potestati  mancipatus  est,  ut  neuter  „sui  corpo- 
ris  potestatem"  iusque  habeat,  sed  mutuo  quodam  sint  inter  se 
quasi  servitutis  vinculo  ita  devincti,  ut  vir  ad  uxoris  volun- 
tatem,  contraque  uxor  ad  viri  nutum  voluntatemque  se  ac- 
commodare  debeat:  certe,  si  alteruter  corpus  suum ,  quod 
est  alieni  iuris,  ab  eo,  cui  illud  adstrictum  est,  disiungit,  is 
admodum  iniquus  est  et  nefarius.  Et  quoniam  infamiae  me- 
tus,  et  ad  ea,  quae  iussa  sunt,  vehementer  incitat  homines, 
et  a  vetitis  magnopere  deterret:  docebit  parochus,  adulterium 
hominibus  insignem  turpitudinis  notam  inurere.  Nam  sacris 
literis  ita  proditum  est4):  „Qui  adulter  est,  propter  cordis 
inopiam,  perdet  animam  suam;  turpitudinem  et  ignominiam 
congregat  sibi,  et  opprobrium  illius  non  delebitur."  Verum 
huius  sceleris  magnitudo  ex  supplicii  severitate  facile  perspici 
potest;  adulteri  enim ,  lege  a  Domino  in  veteri  Testamento 
praescripta5),  obruebantur  lapidibus. 

IX.  Cuiusmodi  poenae  impuras  libidines  fere  consequi  solent. 
Quin  etiam  ob  unius  libidinem,  non  solum  qui  scelus  ad- 

misit,  sed  universa  interdum  civitas,  ut  de  Sichimitis6)  legi- 
mus,  deleta  est.  Multa  divinae  animadversiouib  exempla  in 
sacris  literis  prodita  sunt,  quae  ad  deterrendos  a  nefaria  libi- 
dine  homines,  parochus  colligere  poterit:  ut  Sodomae7)  et 
reliquarum  finitimarum  urbium  interiius ,  Israclitarum 6)  qui 
fornicati  sunt  cum  filiabus  Moab  in  dcserto,  supplicium,  Beuia- 
mitarum9)  deletio.    Qui  vero  mortem  ejfugiunt,  intolerabiles 


>)  I.  Cor.  6,  15.  16.  2)  ib.  v.  19.  s)  h  Cor.  7,  4.  4)  Prov.  6,  32.  «)  Lev.  20,  10. 
To.  8,  5.    6)  Qeu.  34,  25.    '•)  Gen.  19,  24.    «)  Num.  25,  4.   »)  Iud.  «s.  20. 

tamen  dolores  ac  poenarum  cruciatus,  quibus  saepe  pleetuntur, 
non  effugiunt;  nam  mente  caeci,  quae  poena  gravissima  est, 
ita  fiunt,  ut  neque  Dei,  neque  famae,  neque  dignitatis,  neque 
filiorum  denique,  vitacque  suae  rationem  habeant,  hocque  pacto 
adeo  nequam  et  inutiles  fiunt,  ut  nihil  grave  committi  eis 
debeat,  et  ad  nullum  fere  officii  munus  idonei  sint.  Huius 
rei  exempla  a  Davide  ')  et  Salomone 2)  petere  nobis  licet, 
quorum  alter  postquam  adulteratus  est,  repente  sui  dissimil- 
limus  ex  mitissimo  crudelis  extitit,  ut  Uriam  optime  de  se 
raeritum  morti  obtulerit;  alter  quum  se  totum  in  mulierum 
libidinem  profudisset,  ita  a  vera  Dei  rcligione  sese  avertit,  ut 
„alienos  Deos  sequeretur."  Aufert  igitur,  ut  Oseasa)  dixit, 
hoc  peccatum  cor  hominis,  saepeque  obcaecat.  Nunc  ad  ea 
remedia  veniamus,  quae  in  actione  consistunt. 

X.  Quibus  modis  homines  ad  libidinem  incitentur,  quos  illi  evi- 

tare  praecipue  debeant. 
Quorum  primum  illud  est,  ut  otium  maxime  fugiamus;  in 
quo  Sodomitae  homines,  ut  est  apud  Ezechielem4) ,  quum  he- 
bescerent,  in  spurcissimum  illud  nefariae  libidinis  scelus  prae- 
cipites  lapsi  sunt.  Deinde  crapula  magnopere  est  vitanda. 
„Saturavi  eos,"  inquit  Propheta5),  „et  moechati  sunt,"  quo- 
niam  venter  expletus  ac  saturatus  libidinem  parit.  Hoc  ipsum 
illis  verbis  Dominus  significavit6):  „Attendite  vobis  ne  forte 
graventur  corda  vestra  in  crapula  et  ebrietate."  Hoc  item 
Apostolus7):  „Nolite,"  inquit,  inebriari  vino,  in  quo  est  lu- 
xuria."  Sed  maxime  animus  ad  libidinem  oculis  inflammari 
solet,  quo  pertinet  illa  Christi  Domini  sententia5):  „Si  oculus 
tuus  scandalizat  te,  erue  eum  et  proiice  abs  te."  Multae 
praeterea  sunt  Prophetarum  de  eadem  re  voces;  ut  est  apud 
Iob9):  „Pepigi  foedus  cum  oculis  meis,  ut  ne  cogitarem  qui- 
dem  de  virgine."  Sunt  multa  denique,  ac  pene  innumerabilia 
exempla  malorum,  quae  ex  oculorum  aspectu  ortum  habuerunt. 
Sic  David10),  sic  rex  Sichem u)  peccavit;  hocque  item  pacto 
senes  illi  Susannae  ,2)  calumniatores  deliquerunt. 

XI.  Mulierum  exquisitus  ornatus,  sermonesque  obscoeni,  et  aliat 

luxuriae  incitamenta  fugienda. 
Elegantior  item  ornatus,  quo  oculorum  sensus  valde  ex- 
citatur,  occasionem  libidini  non  parvam  saepe  praebet;  ideo- 
que  Ecclesiasticus  monet'3):  „Averte  faciem  tuam  a  muliere 
compta."    Cum  igitur  mulieres  in  nimio  ornatus  studio  ver- 


>;  II.  Reg.  c.  u.  •)  III.  Reg.  c.  11.  »)  4,  11.  «)  Ez. .18,  49.  «)  Ier.  5,  7.  «)  Lno 
81,  34.  ')  Eph.  5,  18.  ")  Mat.  5,  29.  Marc,  9,  46.  e)  Iob.  81,  l.  Ecclus.  9,  5 
>o)  H.  Reg.  11,  2.    »)  Gen.S4,  2.   1£)  Dan.  13,  8.    >3)  Eclus.  9,  8. 

sentur,  non  alienum  erit,  si  parochus  aliquam  in  eo  diligen- 
tiam  adhibeat,  ut  eas  interdum  moneat  obiurgetque  verbis, 
quae  hoc  de  genere  gravissima  Apostolus  Petrus  ita  protulit ') : 
„Mulierum  non  sit  extrinsecus  capillatura,  aut  circumdatio 
auri,  aut  indumenti  vestimentorum  cultus."  D.  Paulus  item'2): 
„Non  in  tortis,"  inquit,  „crinibus,  aut  auro,  aut  margaritis, 
vel  veste  pretiosa;"  multae  enim  auro  et  margaritis  ador- 
natae  ornamenta  mentis  et  corporis  perdiderunt.  Hoc  autem 
libidinis  incitamentum,  quod  e  vestium  exquisito  ornatu  exsi- 
stere  solet ,  alterum  sequitur ,  quod  est  turpis  obscoenique 
sermonis;  nam  verborum  obscoenitate,  quasi  face  quadam  sub- 
iecta,  adolescentum  accenduntur  animi.  „Corrumpunt  enim 
raores  bonos  colloquia  mala , "  inquit  Apostolus 3) ,  hocque 
ipsum  quum  maxime  efficiant  delicatiores  et  molliores  cantus 
ac  saltationes,  ab  iis  quoque  diligenter  cavendum  est.  Quo 
in  genere  numerantur  item  libri  obscoene  et  amatorie  scripti, 
qui  ita  vitandi  sunt,  ut  imagines,  quae  aliquam  turpitudinis 
speciem  prae  se  ferunt,  quum  ad  turpes  rerum  illecebras,  in- 
fiammandosque  adolescentum  animos  vis  in  iliis  sit  maxima. 
Sed  parochus  in  primis  curet,  ut  quae  de  iis  a  sacrosancto 
Tridentino  concilio4)  pie  religioseque  constituta  sunt,  ea  san- 
ctissime  serventur.  Haec  vero  omnia,  quae  commemorata  iam 
sunt,  si  magno  adhibito  studio  curaque  vitentur,  omnis  fere 
libidinis  materia  tollitur. 

XII.  Confessionis  et  euchartstiae  et  piarum  precum  usus  ad  ca- 
stitatem  consequendam  est  necessarius. 

Sed  ad  illius  vim  opprimendam  maxime  valet  frequens 
confessionis  et  eucharistiae  usus;  tum  assiduae  ac  piae  quidem 
ad  Deum  preces,  cum  eleemosynis  atque  ieiunio  coniunctae, 
Est  enim  castitas  donum  Dei,  quod  recte  petentibus  non  de- 
negat,  nec  patitur  nos  tentari  supra  id,  quod  possumus. 
XIII.  Corpus  castitatem  sectanti  domandum. 

Corpus  autem  non  ieiuniis  modo,  et  iis  praesertim,  quae 
sancta  ecclesia  instituit,  sed  vigiliis  etiam,  piis  peregrinationi- 
bus  atque  aliis  afflictationum  generibus  exercendum  est,  sen- 
suumque  appetitiones  reprimeudae;  in  his  enim  atque  aliis 
eiusmodi  rebus  maxime  cernitur  temperantiae  virtus.  In  quam 
3ententiam  ad  Corinthios  ita  D.  Paulus  scribit5):  „Omnis,  qui 
in  agone  contendit,  ab  omnibus  se  abstinet;  et  illi  quidem  ut 
corruptibilem  coronam  accipiant,  nos  autem  incorruptam;"  et 


')  I.  Petr.  3,  3.  »)  I.  Tim.  2,  9.  »)  I.  Cor.  15,  33.  *)  Sess.  25.  decr.  de  sancu 
Imag.    ')  I.  Cor.  9,  25.  27. 

paulo  post:  „Castigo,u  inquit,  „corpus  meum,  et  in  servitutem 
redigo,  ne  forte,  quum  aliis  praedicaverim,  ipse  reprobus  effi- 
ciar;"  et  alio  loco      „Carnis  curam  ne  feceritis  in  dessideriis." 


CAPUT  VIII. 
De  septiino  Fraecepto. 

Non*)  furtum  facies. 

I.  Quanta  sit  huius  praecepti  comrnendatio,  et  cum  dudbus  prae- 
cedentibus  connexio. 

Veterem  hunc  ecclesiae  morem  fuisse,  ut  huius  praecepti 
vis  et  ratio  inculcaretur  auditoribus,  indicat  illa  apud  Apo- 
stolum 3)  obiurgatio  eorum ,  qui  ceteros  ab  iis  vitiis  maxime 
deterrerent,  quibus  ipsi  cumulati  reperiebantur:  „Qui  ergo," 
inquit,  „alium  doces,  te  ipsum  non  doces?  qui  praedicas  non 
furandum,  furaris?"  Quo  doctrinae  bono  non  solum  frequens 
illorum  temporum  peccatum  corrigebat,  sed  etiam  turbas  ac 
lites  sedabat ,  aliasque  malorum  causas ,  quae  furto  commo- 
veri  solent.  In  iis  et  delictis,  et  delictorum  incommodis  atque 
calamitatibus  quum  nostra  etiam  haec  aetas  misere  versetur: 
ad  exemplum  sanctorum  Patrum  et  Christianae  disciplinae 
magistrorum,  parochi  hunc  urgebunt  locum,  et  assidue  ac  di- 
ligenter  huius  praecepti  vim  ac  sententiam  explicabunt.  Ac 
primum  officium  et  diligentiam  suam  conferent  ad  declarandum 
Dei  infinitum  amorem  erga  genus  humanum;  qui  non  modo 
illis  duobus  interdictis:  „Non  occides," —  „Non  moechaberis," 
quasi  praesidiis,  et  vitam  corpusque  nostrum,  et  famam  exi- 
stimationemque  tueatur:  sed  etiam  hoc  praecepto.  „Non  fur- 
tum  facies,"  tanquam  custodia  quadam  externas  res  ac  facul- 
tates  muniat  atque  defendat. 

II.  Quae  sit  huic  praecepto  subiecta  sententia. 

Quam  enim  haec  verba  subiectam  habent  notionem,  nisi 
eam,  quam  supra  diximus,  quum  de  aliis  praeceptis  loquere- 
mur?  vetare  videlicet  Deum,  bona  haec  nostra,  quae  in  eius 
tutela  sint,  a  quoquam  auferri  aut  violari.  Quod  divinae  le- 
gis  beneficium  quo  maius  est,  eo  nos  in  ipsius  beneficii  au- 
ctorem  Deum  gratiores  esse  oportet.  Et  quoniam  et  haben- 
dae  et  referendae  gratiae  nobis  optima  ratio  proposita  est,  ut 
non  tantum  praecepta  libenter  auribus  accipiamus,  sed  etiani 


i)  Rom.  13,  14.       Ex.  20,  15.    Deut.  5,  19.    :))  Rom.  2,  21. 

re  ipsa  probemus:  ad  hoc  colendum  praecepti  officium  fideles 
excitandi  et  inflammandi  sunt.  Est  autem  hoc  praeceptum, 
quemadmodum  superiora ,  divisum  in  duas  partes ;  quarum 
altera,  quae  furtum  vetat,  aperte  est  enunciata;  alterius  sen- 
tentia  et  vis,  qua  iubemur  benigni  et  liberales  esse  in  proxi- 
mos,  in  priore  occulta  est  et  involuta.  De  priore  igitur  prius 
dicetur:  „Non  furtum  facies." 

III.  Quid  furti  vocabulo  hic  legislator  significatum  velit. 
In  quo  illud  animadvertendum  est,  furti  nomine  non  id 
modo  intelligi,  quum  occulte  ab  invito  domino  aliquid  aufer- 
tur,  sed  etiam  quum  aliquid  alienum  contra  voluntatem  scien- 
tis  domini  possidetur;  nisi  forte  existimandum  est,  eum,  qui 
fnrtum  prohibeat,  rapinas  factas  per  vim  et  iniuriam  non  im- 
probare,  quum  exstet  illud  Apostoii ') :  „Rapaces  regnum 
Dei  non  possidebunt,"  quorum  omnem  rationem  et  consuetu- 
dinem  fugiendam  esse,  idem  scribit  Apostolus2).  Quanquam 
vero  maius  peccatum  rapinae  sint,  quam  furtum,  quae  praeter 
rem,  quam  alicui  adimunt,  praeterea  vim  afferunt,  et  maiorem 
imponunt  ignominiam. 

IV.  Quum  omnem  iniustam  rei  alienae  usurpationem  Deus  hic 
prohibere  velit,  cur  potius  furti  quam  rapmae  meminerit. 

Mirandum  tamen  non  est,  quod  leviori  hoc  furti  nomine 
notatum  sit  divinae  legis  praeceptum,  non  rapinae;  id  enim 
summa  ratione  factum  est,  quia  furtum  latius  patet,  et  ad 
plura  pertinet,  quam  rapinae,  quas  tantummodo  illi  facere  pos 
sunt,  qui  potentia  et  viribus  praestant.  Quanquam  nemo  non 
videt,  exclusis  eiusdem  generis  levioribus  peccatis,  graviora 
etiam  facinora  prohiberi. 

V.  Enumerantur  furti  latius  sumpti  species. 
Variis  autem  nominibus  notatur  iniusta  possessio,  et  usus 
rerum  alienarum,  ex  varietate  eorum,  quae  et  invitis  et  in- 
sciis  dominis  auferuntur;  nam  si  privatum  quid  privato  adi- 
mitur,  „furtum"  .  dicitur;  si  surripitur  publico,  „peculatus" 
appellatur;  „plagiatum"  vocant,  si  homo  liber  vel  servus  alie- 
nus  in  servitutem  abducitur;  si  vero  sacra  res  eripitur,  nomi- 
natur  „sacrilegium,"  quod  facinus  maxime  nefarium  ac  sce- 
lestum  adeo  in  mores  inductum  est,  ut  bona  quae  necessario 
et  sacrorum  cultui,  et  ecclcsiae  ministris,  et  pauperum  usui 
pie  ac  sapienter  fuerant  attribula,  in  privatas  cupiditates  per- 
niciosasque  libidines  convertantur. 


>)  I.  Cor.  6,  10.   2)  I.  Cor.  5,  11. 

VI.  Non  illi  dumtaxat  hoc  praeceptum  transgrediuntur ,  qui  re 
ipsa  aliena  possident,  sed  etiam  animo. 

Sed  praeter  ipsum  furtum,  id  est  externam  actionem  fu- 
randi  etiam  animus  et  voluntas  Dei  lege  prohibetur.  Est  enim 
spiritualis  lex,  quae  animum,  fontem  cogitationum  et  consilio- 
rum,  inspicit.  „De  corde  enim,"  inquit  Dominus  apud  san- 
ctum  Matthaeum1),  „exeunt  cogitationes  malae,  homicidia,  adul- 
teria,  fornicationes,  furta,  falsa  testimonia." 

Vll.  TJnde  potissimum  furti  gravitatem  metiri  possimus. 
Sed  quam  grave  scelus  furtum  sit,  ipsa  naturae  vis  et 
ratio  satis  ostendit;  est  enim  iustitiae  contrarium,  quae  suum 
cuique  tribuit.  Nam  bonorum  distributiones  et  assignationes, 
iam  inde  ab  initio  iure  gentium  constitutas,  divinis  etiam  et 
humanis  legibus  confirmatas,  ratas  esse  oportet,  ut  unusquis- 
que,  nisi  humanam  societatem  tollere  velimus,  ea  teneat,  quae 
ei  iure  obtigerunt.  Nam,  ut  Apostolus  ait2):  „Neque  fures, 
neque  avari,  neque  ebriosi,  neque  maledici,  neque  rapaces 
regnum  Dei  possidebunt."  Etsi  huius  sceleris  importunitatem 
et  immanitatem  permulta  declarant,  quae  furtum  consequun- 
tur.  Fiunt  enim  iudicia  temere  et  inconsulto  multa  de  multis; 
erumpunt  odia,  suscitantur  inimicitiae,  existunt  interdum  acer- 
bissimae  innocentium  hominum  damnationes. 

VIII.  Quo  modo  sint  ablata  necessario  restituenda. 
Quid  dicemus  de  ea  necessitate,  quae  divinitus  imposita 
est  omnibus,  satisfaciendi  ei,  cui  aliquid  ademptum  sit?  „Non 
enim,"  inquit  Augustinus3),  remittitur  peccatum,  nisi  restitua- 
tur  ablatum;"  quae  restitutio,  quum  quis  assueverit  ex  alienis 
locupletari,  quantam  habeat  difficultatem  praeter  id,  quod 
unusquisque  et  ex  aliorum  consuetudine,  et  de  suo  sensu  iu- 
dicare  potest,  ex  testimonio  Habacuc4)  Prophetae  licet  intel- 
ligere;  ait  enim:  „Vae  ei,  qui  multiplicat  non  sua  usque- 
quo,  et  aggravat  contra  se  densum  lutum."  Lutum  appellat 
densum  rerum  alienarum  possessionem,  unde  emergere  et  ex- 
pedire  se  homines  difficile  possint.  Furtorum  autem  tam  multa 
sunt  genera,  ut  ea  dinumerare  sit  difficillimum.  Quare  de  his 
duobus,  furto  et  rapinis,  dixisse  satis  erit,  ad  quae,  tanquam 
ad  caput,  reliqua,  quae  dicemus,  referuntur.  Ad  ea  igitur 
detestanda,  et  ad  fidelem  populum  a  scelesto  facinore  deter- 
rendum,  conferent  omnem  curam  ac  diligentiam  parochi.  Ve- 
rum  huius  generis  partes  persequamur. 


')  Math.  15,  19.   3)  I.  Cor-  6,  10.   ')  ep.  153.  o.  6.   «)  Hab.  2,  6. 

IX.  Quae  sint  praecipua  furtorum  genera,  quique  furibus  sint 
annumerandi. 

Sunt  igitur  fures  etiam,  qui  furto  sublatas  res  emunt,  vel 
aliquo  modo  inventas,  occupatas  aut  ademptas  retinent;  ait 
enim  sanctus  Augustinus  *) :  „Si  invenisti,  et  non  reddidisti, 
rapuisti."  Quod  si  rerum  dominus  nulla  ratione  inveniri  pot- 
est,  illa  sunt  bona  in  usus  pauperum  conferenda.  Quae  ut 
restituat  qui  adduci  non  potest,  ea  re  facile  probat,  se  undi- 
que  ablaturum  omnia,  si  possit.  Eodem  se  alligant  scelere, 
qui  in  emendis  vendendisque  rebus  fraudes  adhibent,  et  vani- 
tatem  orationis;  horum  fraudes  vindicabit  Dominus.  G-raviores 
et  iniquiores  in  hoc  furtorum  genere  sunt  ii,  qui  fallaces  et 
corruptas  merces  vendunt  pro  veris  et  integris;  quive  pon- 
dere,  mensura,  numero  et  regula  decipiunt  emptores.  Est 
enim  in  Deuteronomio 2) ,  „Non  habebis  in  sacculo  diversa 
pondera;"  et  in  Levitico3):  „Nolite  facere  iniquum  aliquid 
in  iudicio,  in  regula,  in  pondere,  in  mensura;  statera  iusta, 
et  aequa  sint  pondera,  iustus  modius,  aequusque  sextarius." 
Est  et  alio  loco4):  „Abominatio  est  apud  Dominum  pondus 
et  pondus;  statera  dolosa  non  est  bona."  Furtum  etiam  aper- 
tum  est  operariorum  et  artificum,  qui  totam  et  integram  mer- 
cedem  exigunt  ab  iis,  quibus  ipsi  iustam  et  debitam  operam 
non  dederunt.  Nec  vero  distinguuntur  a  furibus  servi  domi- 
norum,  rerumque  custodes  infidi;  quin  etiam  eo  sunt  detesta- 
biliores,  quam  reliqui  fures,  qui  clavibus  excluduntur,  quod 
furaci  servo  nihil  domi  obsignatum  aut  occlusum  esse  potest. 
Furtum  praeterea  facere  videntur,  qui  fictis  simulatisque  ver- 
bis,  quive  fallaci  mendicitate  pecuniam  extorquent;  quorum 
eo  gravius  est  peccatum,  quod  furtum  mendacio  cumulant. 
Illi  quoque  in  furum  numero  reponendi  sunt,  qui,  quum  ad 
privatum  aliquod  vel  publicum  officium  conducti  sunt,  nullam 
vel  parvam  operam  navantes  munus  negligunt,  mercede  tantum 
ac  pretio  fruuntur.  Eeliquam  furtorum  multitudinem  a  sollerti 
avaritia,  quae  omnes  pecuniae  vias  novit,  excogitatam,  persequi 
longum  est,  et,  ut  diximus,  difficillimum. 

X.  Quae  sint  rapinarum  genera,  \uique  raptores  dicendi. 
Itaque  de  rapinis,  quod  est  alterum  horum  scelerum  ca- 
put,  dicendum  videtur,  si  prius  monuerit  parochus  Christia- 
num  populum  ut  meminerit  illius  Apostoli  sententiae 5) :  „Qui 
volunt  divites  fieri,  incidunt  in  tentationcm  et  in  laqueum  dia- 
boli."   Nec  ullo  sibi  loco  patiatur  excidere  praeceptum  hoc6): 


»)  1.  Serm.  178.  o.  8.  »)  Dent.  15,  13.  •)  Lev.  19,  35.  36.  «)  Prov.  20,  23 

„Quaecunque  vultis  ut  faciant  vobis  homines,  et  vos  facite 
illis. "  Et  illud  cogitet  perpetuo  l) :  „  Quod  ab  alio  oderis  fieri 
tibi,  vide  ne  tu  aliquando  alteri  facias."  Rapinae  igitur  pa- 
tent  latius;  nam  qui  debitam  operariis  mercedem  non  persol- 
vunt,  sunt  rapaces,  quos  sanctus  Iacobus  ad  poenitentiam 
invitat  illis  verbis2):  „Agite  nunc  divites,  plorate  ululantes  in 
miseriis  vestris ,  quae  advenient  vobis."  Cuius  poenitentiae 
causam  subiungit:  „Ecce  enim  merces  operariorum,  qui  mes- 
suerunt  regiones  vestras,  quae  fraudata  est  a  vobis,  clamat, 
et  clamor  eorum  in  aures  Domini  Sabaoth  introivit."  Quod 
genus  rapinarum  in  Levitico 3) ,  in  Deuteronomio 4) ,  apud 
Malachiam 5)  et  apud  Tobiam 6)  vehementer  improbatur.  In 
hoc  crimine  rapacitatis  includuntur,  qui,  quae  ecclesiae  prae- 
sidibus  et  magistratibus  debentur,  vectigalia,  tributa,  deci- 
mas,  et  reliqua  huius  generis  non  dissolvunt  vel  intervertunt, 
et  ad  se  transferunt. 

XI.  Foenerari  est  rapinam  committere,  et  quam  grave  scelus 

illud  sit. 

Huc  etiam  referuntur  foeneratores  in  rapinis  acerrimi 
et  acerbissimi ,  qui  miseram  plebem  compilant  ac  trucidant 
usuris.  Est  autem  usura,  quidquid  praeter  sortem  et  caput 
illud,  quod  datum  est,  accipitur;  sive  pecunia  sit,  sive  aliquid 
aliud,  quod  emi  aut  aestimari  possit  pecunia.  Sic  enim  apud 
Ezechielem  scriptum  est7):  „Ad  usuram  non  commodaverit,  et 
amplius  non  acceperit,"  et  Dominus  apud  Lucam8):  „Mutuum 
date,  nihil  inde  sperantes."  Gravissimum  semper  hoc  fuit  faci- 
nus,  etiam  apud  gentes,  et  maxime  odiosum.  Hinc  illud9):  „Quid 
foenerari?  Quid  hominem,  inquit,  occidere?"  Nam  qui  foe- 
nerantur,  bis  idem  vendunt,  aut  id  vendunt,  quod  non  est. 

XII.  Iudices  venales  et  creditorum  fraudatores  rapinas  com- 

mittunt. 

Item  rapinas  faciunt  nummarii  iudices,  qui  venalia  habent 
iudicia,  et  pretio  muneribusque  deliniti  optimas  tenuiorum  et 
egentium  causas  evertunt.  Fraudatores  creditorum  et  inficia- 
tores,  quique  sumpto  temporis  spatio  ad  solvendum  sua  vel 
aliena  fide  merces  emunt,  neque  fidem  liberant,  damnabuntur 
eodem  crimine  rapinarum ;  quorum  etiam  delictum  gravius 
est,  quod  mercatores  illorum  destitutionis  et  fraudationis  oc- 
casione  magno  detrimento  civitatis  vendunt  omnia  carius;  in 
quos  illa  Davidis  sententia  videtur  convenire 10):  „Mutuabitur 
peccator,  et  non  solvet." 

')  Tob.  4,  16.  Iac.  5,  1.  4.  ">)  Lev.  19,  13.  4)  Deut.  24,  14.  «)  Mai,  3>  6. 
»)  Tob.  4j  15.    ■;)  Ez.  18,  8.  17.   »)  Luc.  6,  35.    »)  Ambros.  c.  14.  de  Tob.    ><>)  Ps.  36,  21. 

XIII.  Locupletes,  qui  ablatis  pignoribus  pauperes  comprimunt, 

inter  raptores  numerantur. 

Quid  de  locupletibus  dicemus  iis,  qui  ab  illis,  qui  solvendo 
non  sunt,  quod  commodarunt,  exigunt  acerbius,  et  pignora  etiam 
ea  auferunt  contra  Dei  interdictum,  quae  ad  eorum  corpus 
tuendum  sunt  necessaria?  Deus  enim  inquit1):  „Si  pignus  a 
proximo  tuo  acceperis  vestimentum,  ante  solis  occasum  reddes 
ei;  ipsum  enim  est  solum,  quo  operitur,  indumentum  carnis 
eius,  nec  habet  aliud  in  quo  dormiat.  Si  clamaverit  ad  me, 
exaudiam  eum,  quia  misericors  sum."  Horum  exactionis  acer- 
bitatem  iure  rapacitatem,  atque  adeo  rapinas  appellabimus. 

XIV.  Frumenta  necessitatis  tempore  comprimentes  sunt  raptores. 
Ex  numero  eorum,  qui  raptores  dicuntur  a  sanctis  Pa- 

tribus,  sunt,  qui  in  frugum  inopia  comprimunt  frumentum,  fa- 
ciuntque,  ut  sua  culpa  carior  ac  durior  sit  annona,  quod  etiam 
valet  in  rebus  omnibus  ad  victum  et  ad  vitam  necessariis; 
ad  quos  illa  Salomonis  pertinet  exsecratio2) :  „Qui  abscondit 
frumenta,  maledicetur  in  populis."  Quos,  suorum  scelerum 
admonitos,  parocbi  liberius  accusabunt,  ac  propositas  illis  peccatis 
poenas  explicabunt  uberius.  Haec  de  vetitis ;  nunc  ad  iussa  ve- 
niamus,  in  quibus  satisfactio  vel  restitutio  primum  locum  habet. 
Peccatum3)  enim  non  dimittitur,  nisi  restituatur  ablatum. 
XV.  Quosnam  ad  restitutionem  obligan  iudicandum  sit. 
Sed  quoniam  non  is  solum,  qui  furtum  fecit,  ei,  cui  fu- 
ratus  est,  id  debet  restituere,  sed  omnes  praeterea,  qui  furti 
participes  fuerunt,  hac  lege  restitutionis  tenentur:  aperiendum 
est,  qui  sint  illi,  qui  hanc  satisfaciendi  vel  restituendi  neces- 
sitatem  effugere  non  possint.  Sunt  autem  plura  hominum  ge- 
nera;  ac  primum  est  eorum,  qui  furari  imperant,  qui  non 
modo  sunt  ipsi  furtorum  socii  et  auctores,  sed  etiam  in  illo 
furum  genere  teterrimi.  Alterum  genus ,  par  voluntate  pri- 
mis,  potestate  dispar,  in  eodem  tamen  furum  gradu  ponendum, 
eorum,  qui,  quum  iubere  non  possint,  suasores  sunt  atque  im- 
pulsores  furtorum.  Tertium  genus  est  eorum,  qui  cum  furi- 
bus  consentiunt.  Quartum  genus  est  eorum,  qui  participes 
furtorum  inde  lucrum  ipsi  etiam  faciunt,  si  lucrum  dicendum 
est,  quod,  nisi  resipuerint,  eos  addicit  aeternis  cruciatibus; 
de  quibus  sic  loquitur  David4):  „Si  videbas  furem,  currebas 
cum  eo."  Quintum  genus  est  furum,  qui,  quum  furta  possint 
prohibere,  tantum  abest,  ut  illis  occurrant  et  obsistant,  ut 
eorum  licentiam  permittant  atque  concedant.    Sextum  genus 


»)  Ex.  22,  26.  27.   *)  Prov.  11,  26.   ")  Aug.  ep.  153.  c.  7.   ")  p8.  49,  x$. 

est  eorum,  qui,  quum  et  furtum  factum,  et  ubi  factum  sit, 
certo  sciant,  non  indicant  rem,  sed  eam  se  scire  dissimulant. 
Postremum  genus  est,  quod  omnes  complectitur  furtorum  adiu- 
tores,  custodes,  patronos,  quique  illis  receptaculum  praebent 
ac  domicilium;  qui  omnes  et  satisfacere  debent  iis,  quibus 
aliquid  detractum  est,  et  ad  illud  necessarium  officium  vebe- 
menter  cohortandi  sunt.  Ne  buius  quidem  sceleris  omnino 
sunt  expertes  approbatores  furtorum  et  laudatores.  Nec  vero 
etiam  ab  eadem  culpa  sunt  alieni  filiifamilias  et  uxores,  qui 
pecunias  a  patribus  et  viris  surripiunt. 

XVI.  Quid  de  eleemosynis ,  quae  involute  hic  etiam  praescri- 
buritur,  sentiendum. 

Iam  vero  huic  praecepto  et  illa  subiecta  sententia  est,  ut 
pauperum  et  inopum  misereamur ,  eorumque  difficultates  et 
angustias  nostris  facultatibus  et  officiis  sublevemus.  Quod  ar- 
gumentum ,  quia  saepissime  et  copiosissime  tractandum  est, 
petent  ea  parochi  ex  virorum  sanctissimorum  Cypriani,  Ioan- 
nis  Chrysostomi,  Gregorii  Nazianzeni  et  aliorum  libris,  qui 
de  eleemosyna  praeclare  scripserunt,  quibus  huic  muneri  sa- 
tisfaciant.  Sunt  enim  infiammandi  fideles  ad  studium  et  ala- 
critatem  opitulandi  iis,  quibus  aliena  misericordia  vivendum 
est.  Sunt  vero  etiam  docendi,  quantam  habeat  necessitatem 
elecmosyna;  ut  videlicet  re  et  opera  nostra  in  egentes  simus 
liberales,  verissimo  illo  argumento,  quod  illo  summi  iudicii  die 
detestaturus  sit  eos  Deus,  et  sempiternis  ignibus  addicturus, 
qui  eleemosynae  officia  praetermiserint  ac  neglexerint;  illos 
autem  collaudatos  in  patriam  coelestem  introducturus,  qui  be- 
nigne  fecerint  indigentibus.  Est  utraque  Christi  Domini  ore 
pronunciata  sententia1):  „Venite  benedicti  Patris  mei;  pos- 
sidete  paratum  vobis  regnum,"  et:  „Discedite  a  me  maledicti 
in  ignem  aeternum." 

XVII.  Quibus  modis  popidi  ad  eleemosynam  excitandi. 
Utentur  praeterea  sacerdotes  accommodatis  illis  ad  per- 
suadendum  locis2):  „Date,  et  dabitur  vobis."  Proferent  Dei 
promissum,  quo  nihil  uberius,  nihil  magnificentius  ne  cogitari 
quidem  potest3):  „Nemo  est,  qui  reliquerit  domum  etc,  qui  non 
accipiat  centies  tantum  nunc  in  tempore  hoc,  —  et  in  saeculo 
futuro  vitam  aeternam."  Adiicient  illud,  quod  a  Christo  Do- 
mino  dictum  est4):  „Facite  vobis  amicos  de  mammona  iniqui- 
tatis,  ut,  quum  defeceritis,  recipiant  vos  in  aeterna  taberna- 
cula."    Huius  vero  necessarii  muneris  partes  exponent,  ut, 


3)  Mat.  25,  34.  41.    2)  Luc.  6,  38.    *)  W»rC.  10,  29.  30.    *)  Luc.  16,  9. 

qui  largiri  non  possunt  egentibus,  quo  vitam  sustentent,  sal- 
tem  commodent  pauperi  inxta  Christi  Domini  praescriptum  J): 
„Mutuum  date,  nihil  inde  sperantes."  Atque  huius  rei  felici- 
tatem  beatus  David  expressit2):  „Iucundus  homo,  qui  mise- 
retur  et  commodat." 

XVIII.  Ad  largiendas  eleemosynas ,  otiique  vitandi  causa  labo- 
randum  est. 

Est  autem  Christianae  pietatis,  nisi  sit  aliunde  facultas 
bene  merendi  de  iis,  quibus  ad  victum  aliena  misericordia  opus 
est,  vitandi  etiam  otii  causa  labore,  opera  ac  manibus  ea  quae- 
rere,  quibus  inopum  indigentiam  levare  possit.  Ad  id  omnes 
suo  exemplo  hortatur  in  epistola  ad  Thessalonicenses  Apostolus 
illis  verbis3):  „Ipsi  enim  scitis,  quemadmodum  oporteat  imitari 
nos;"  item  ad  eosdem4):  „Operam  detis,  ut  quieti  sitis,  et  ut 
vestrum  negotium  agatis,  et  operamini  manibus  vestris,  sicut 
praecepimus  vobis ; "  et  ad  Ephesios5):  „Qui  furabatur,  iam  non 
furetur;  magis  autem  laboret,  operando  manibus  suis  quod 
bonum  est,  ut  habeat,  unde  tribuat  necessitatem  patienti." 
XIX.  Parce  vivendum  est  ad  aliorum  sublevandam  inopiam. 

Est  etiam  frugalitati  consulendum,  parcendumque  bonis 
alienis,  ne  ceteris  graves  aut  molesti  simus;  quae  temperan- 
tia  sane  quam  elucet  in  omnibus  Apostolis,  sed  maxime  emi- 
net  in  divo  Paulo ,  cuius  illud  est  ad  Thessalonicenses 6) : 
„Memores  enim  estis,  fratres,  laboris  nostri  et  fatigationis;  nocte 
et  die  operantes,  ne  quem  vestrum  gravaremus,  praedicavi- 
mus  in  vobis  Evangelium  Dei."  Atque  idem  alio  loco  Apo- 
stolus7):  „ln  labore  et  in  fatigatione  nocte  et  die  operautes, 
ne  quem  vestrum  gravaremus." 

XX.  Quibus  rationibus  populus  Christianus  in  detestationem  fur~ 
torum  et  studium  benignitatis  adducendus  sit. 

Sed  ut  ab  universo  hoc  genere  nefariorum  facinorum  ab- 
horreat  fidelis  populus,  parochis  a  Prophetis  petere,  et  a  reli- 
quis  divinis  libris  sumere  par  erit  destationem  fnrtorum  et 
rapinarum,  et  horribiles  minas  a  Deo  propositas  iis,  qui  illa 
scelera  committunt.  Clamat  Amos  propheta8):  „Audite  hoc,  qui 
conteritis  pauperem,  et  deficere  facitis  egenos  terrae,  dicentes: 
Quando  transibit  mensis,  et  venundabimus  merces,  et  sabbatum, 
et  aperiemus  frumentum,  ut  imminuamus  mensuram,  et  augea- 
mus  siclum,  et  supponamus  stateras  dolosas?"  Sunt  in  eadem 
sententia  multa  apud  Hieremiam,  in  Proverbiis  et  apud  Eccle- 


>)  Luo.  6,  35.  2)  Ps.  111,  5.  3)  H.  Thes.  3,7.  *)  I.  Thes.  4,  II.  *)  Eph.  4,  28. 
«)  I.  Thes.  2,  9.   Act.  20,  34.   t  Cor.  4,  12.    ')  II.  Thes.  3,  8.   8)  Amos  8,  4.  sq 

siasticum J).  Nec  vero  dubitandum  est,  quin  haec  malorum  se- 
mina,  quibus  malis  opprimitur  haec  aetas,  magna  ex  parte  in 
his  inclusa  sint  causis.  Verum  ut  assuescant  Christiani  homines 
prosequi  omni  liberalitatis  ac  benignitatis  officio  egentes  et 
mendicos,  quod  ad  alteram  huius  praecepti  partem  pertinet; 
proferent  parochi  maxima  praemia,  quae  beneficis  et  largis  et 
in  hac  et  in  futura  vita  daturum  se  Deus  pollicetur. 

XXI.  Quid  de  illis  sentiendum  sit,  quivano  praetextu  suafurta 

et  sacrilegia  excusant. 

Sed  quia  non  desunt,  qui  etiam  se  in  furtis  excusent: 
admonendi  sunt,  fore,  ut  nullam  eorum  peccati  excusationem 
accipiat  Deus ;  immo  vero  futurum,  ut  illa  purgatione  nou 
modo  non  levetur  peccatum,  sed  mirum  in  modum  augeatur. 
Ecce,  nobilium  hominum  non  ferendae  deliciae,  qui  culpam  ex- 
tenuare  sibi  videntur,  si  se  affirmarint  non  cupiditate  aut  ava- 
ritia  ad  detrahendum  alteri  sua  descendere,  sed  tuendae  causa 
amplitudinis  familiae,  et  maiorum  suorum,  quorum  existimatio 
ac  dignitas  rueret,  nisi  rerum  alienarum  accessione  fulciretur. 
Quibus  perniciosus  error  eripiendus  est,  simulque  demonstran- 
dum,  unam  esse  rationem  conservandi  et  amplificandi  copias  et 
opes,  maiorumque  gloriam,  si  Dei  voluntati  paruerint,  si  eius 
praecepta  servarint,  quibus  contemptis  fundatae  et  optime  con- 
stitutae  opes  evertuntur;  reges  ex  regio  solio  et  summo  gradu 
honoris  praecipites  exturbantur,  in  quorum  locum  infimi  inter- 
dum  homines,  et  qui  summo  in  odio  illis  fuerunt,  divinitus 
vocantur.  Incredibile  est,  quantopere  his  succenseat  Deus; 
cuius  rei  testis  est  Isaias'2),  apud  quem  sunt  illa  Dei  verba: 
„Principes  tui  infideles,  socii  furum:  omnes  diligunt  munera, 
sequuntur  retributiones.  Propter  hoc  ait  Dominus  Deus  exer- 
cituum  fortis  Israel:  Eheu,  consolabor  super  hostibus  meis,  et 
vindicabor  de  inimicis  meis,  et  convertam  manum  meam  ad  te, 
et  excoquam  ad  purum  scoriam  tuam." 

XXII.  Quo  modo  iis  respondendum,  qui  commoditate  se  ad  aliena 

rapienda  adigi  qffirmant. 
Non  desunt,  qui  non  iam  illam  afferant  causam  splendo- 
ris  et  gloriae,  sed  victus  et  vitae  commodiorem  facultatem 
et  elegantiam;  qui  refellendi  sunt,  docendique,  quam  impia  sit 
eorum  et  actio  et  oratio,  qui  ullam  commoditatem  anteferant 
Dei  voluntati  et  gloriae,  quem ,  negligendo  eius  praecepta, 
offendimus  mirandum  in  modum.  Etsi  quae  potest  esse  in 
furto  commoditas ,  quod  summa  incommoda  consequantur  ? 
„Super  furem  enim,"  inquit  Ecclesiasticus 3) ,  est  confusio  et 


>)  Ier.  5,  27.  23.  Prov.  21,  6.  Eclus.  10,  9.   *)  Is.  1,  23— 2G.    3)  Eclus.  5,  17. 

poenitentia."  Sed  fac  esse,-ut  cum  illis  non  agatur  incom- 
mode:  dedecorat  fur  divinum  nomen,  repugnat  eius  sanctissimae 
voluntati,  salutaria  ipsius  praecepta  contemnit.  Quo  ex  fonte 
omnis  error,  omnis  improbitas,  omnis  fiuit  impietas. 

XXIII.  Quid  dicendum  sit  iis,  qui  locupletibus  spoliandis,  vel 

consuetudine  sua  furta  obtegunt. 

Quid,  quod  audire  licet  interdum  fures,  qui  nihil  se  eo 
peccare  contendant,  quod  detrahant  aliquid  locupletibus  et 
copiosis  hominibus,  qui  ea  detractione  nihil  damni  faciant,  ne 
sentiant  quidem?  misera  sane  et  pestifera  defensio.  Putat  alius, 
satisfactionem  suam  accipi  debere,  quod  eam  furandi  consue- 
tudinem  cepit,  ut  non  facile  possit  ab  illa  mente  et  actione 
desistere;  qui  nisi  audierit  Apostolum1)  dicentem:  „Qui  fu- 
rabatur,  iam  non  furetur:"  velit,  nolit,  etiam  consuetudinem 
capiet  aeternorum  suppliciorum. 

XXIV.  Quid  rursus  illis  dicendum  sit,  qui  yel  occasione,  vel 
ulciscendi  libidine  ad  furandum  induci  causantur. 

Nonnulli  sunt,  qui  excusant  se  occasione  data  alteri  ali- 
quid  ademisse;  est  enim  illud  tritum  sermone  proverbiura : 
fures,  qui  non  sint,  fieri  occasione;  qui  hac  ratione  sunt  de 
nefaria  sententia  deducendi:  resistendum  esse  pravis  cupidi- 
tatibus.  Nam  si  continuo  est  re  perficiendum  id,  quod  libido 
persuaserit:  quis  mOdus,  quis  finis  erit  scelerum  ac  fiagitiorum? 
Turpissima  igitur  est  illa  defensio,  vel  summae  potius  intem- 
perantiae  et  iniustitiae  confessio.  Nam  qui  dicit,  se  non  ideo 
peccare,  quia  nullam  habet  peccandi  occasionem:  idem  pro- 
pemodum  fatetur,  se  semper  oblata  occasione  peccaturum. 
Sunt,  qui  furari  se  dicant  ulciscendi  causa,  quod  ab  aliis  ea- 
dem  iniuria  sint  affecti;  quibus  ita  respondendum  est:  primum 
nemini  licere  iniurias  persequi;  deinde  non  posse  quemquam 
rei  suae  iudicem  esse;  tum  multo  minus  concedi,  ut  poenas 
ab  aliis  repetant  eorum,  quae  alii  in  eum  peccaverunt. 

XXV.  Quid  illis  dicendum,  qui,  ut  aere  alieno  liberentur,  fu- 

rantur. 

Postremo  quidem  furtum  satis  illa  ratione  defensum  te- 
ctumque  arbitrantur,  quod,  quum  sint  aere  alieno  oppressi, 
aliter  eo  liberari  non  possint,  nisi  illud  furto  dissolvant;  qui- 
buscum  ita  agendum  est:  nullum  esse  gravius  aes  alienum,  et 
quo  magis  prematur  humanum  genus,  quam  dcbitum  illud,  cu- 
ius  in  divina  precatione  quotidie  meminimus2):  „Dimitte  no- 
bis  debita  nostra;"  quare  illud  insanissimi  hominis  esse,  plus 


>)  Epb.  4,  28.    2)  Mat.  6,  12. 

velle  Deo  debere,  id  est  plus  peccare,  ut  quod  debet  homini- 
bus  dissolvat,  multoque  praestare  coniici  in  carcerem,  quam 
mandari  suppliciis  inferorum  sempiternis ;  longe  etiam  esse 
gravius,  Dei,  quam  hominum,  iudicio  condemnari;  porro  au- 
tem  supplices  ipsos  ad  Dei  opem  ac  pietatem  confugere  de- 
bere,  a  quo,  quid  opus  sit,  possint  impetrare.  Sunt  alia  excu- 
sationum  genera,  quibus  parochi  prudentes  ac  sui  officii  dili- 
gentissimi  facile  poterunt  occurrere,  ut  aliquando  habeant 
populum  sectatorem  bonorum  operum. 


CAPUT  IX. 
De  octavo  Praecepto. 

Non ')  loqueris  contra  proximum  tuum  falsum  testimonium. 

I.  Quam  utilitatem  hoc  praeceptum  comprehendat. 

Quantam  non  modo  utilitatem,  sed  etiam  necessitatem 
habeat  assidua  huius  et  praecepti  explicatio,  et  officii  admo- 
nitio,  nos  D.  Iacobi  monet  auctoritas  illis  verbis2):  „Si  quis 
in  verbo  non  offendit,  hic  perfectus  est  vir."  Et  idem:  „Lin- 
gua  modicum  quidem  membrum  est,  et  magna  exaltat:  ecce 
quantus  ignis.  quam  magnam  silvam  incendit!"  et  quae  se- 
quuntur  in  eandem  sententiam.  Quibus  duo  monemur:  pri- 
mum,  latissime  patere  hoc  linguae  vitium ;  quod  etiam  iila 
Prophetae3)  sententia  confirmatur :  „Omnis  homo  mendax;" 
ut  propemodum  sit  unum  hoc  peccatum,  quod  ad  omnes  ho- 
mines  pertinere  videatur.  Alterum,  inde  proficisci  mala  innu- 
merabilia,  quum  sacpe  maledici  hominis  culpa  facultates,  fama, 
vita,  animae  salus  araittatur,  vel  eius,  qui  laeditur,  quod  con- 
tumelias  patienter  ferre  non  possit,  sed  eas  impotenti  animo 
persequatur;  vel  eius,  qui  laedit,  quod  pravo  pudore  et  falsa 
cuiusdam  existimationis  opinione  deterritus,  adduci  non  pos- 
sit,  ut  iili,  qui  offensus  sit,  satisfaciat.  Quare  hoc  loco  mo- 
nendi  fideles  erunt,  ut  quantas  possunt  maximas  Deo  gratias 
agant  de  hoc  salutari  praecepto  non  dicendi  falsi  testimonii; 
quo  non  solum  ipsi  aliis  iniuriam  facere  vetamur,  sed  etiam 
hac  obedientia  ab  aliorum  iniuria  prohibemur. 

77.  Quae  sit  huic  praecepto  subiecta  sententia. 

Verum  hoc  praecepto  eadem  ratione  et  via  progredien- 
dum  est,  qua  in  ceteris  progressi  sumus;  ut  videlicet  animad- 
rertantur  in  eo  duae  leges:  altera  prohibens  ne  falsum  dicatur 


')  Ex.  20,  16.  Deut.  5,  20.    2)  Iac.  3,  2.  5.  *)  Ps.  115,  11.  Eclus.  20,  28.  Rom.  3,  4. 

testimonium ;  iubens  altera,  ut,  simulatione  fallaciisque  sublatis, 
dicta  et  facta  nostra  simplici  veritate  metiamur.  Cuius  officii 
Apostolus  Ephesios  illis  verbis  adraonuit '):  „Veritatem  facientes 
in  caritate,  crescamus  in  illo  per  omnia." 

III.  Quid  maxime  hoc  praecepto  caveatur. 

Sed  prior  huius  praecepti  pars  habet  hanc  rationem,  ut, 
quamvis  nomine  falsi  testimonii  significetur ,  quidquid  in  bo- 
nam  vel  in  malam  partem  de  altero  constanter  dicatur,  sive 
in  iudicio  sive  extra  iudicium:  tamen  praecipue  prohibeatur 
illud  testimonium,  quod  in  iudicio  falso  dicitur  a  iurato.  Iurat 
enim  per  Deum  testis,  quod  ita  testificantis  et  divinum  nomen 
interponentis  oratio  plurimum  fidei  habet  et  ponderis.  Itaque, 
quia  periculosum  est  hoc  testimonium,  idcirco  praecipue  pro- 
hibetur;  iuratos  enim  testes,  nisi  exceptionibus  legitimis  ex- 
cludantur,  aut  eorum  sit  aperta  improbitas  atque  perversitas, 
ne  iudex  quidem  ipse  potest  reiicere;  praesertim  quum  exstet 
iussum  divinae  legis2),  ut  „in  ore  duorum  vel  trium  stet 
omne  verbum."  Sed  ut  praeceptum  plane  fideles  intelligant. 
docendi  erunt,  quid  significet  hoc  „proximi"  vocabulum,  in  quem 
falsum  testimonium  dicere  minime  licet. 

IV.  Quis  proximi  nomine  hic  designetur. 

Est  autem  proximus,  ut  ex  Christi  Domini  doctrina  col- 
ligitur3),  quicumque  eget  opera  nostra,  sive  ille  propinquus 
sit,  sive  alienus,  sive  civis,  sive  advena,  sive  amicus,  sive  ini- 
micus;  nefas  enim  est  existimare,  contra  hostes  licere  falsum 
aliquid  dicere  pro  testimonio,  quos  iussu  Dei  ac  Domini  no- 
stri  diligere  oporteat.  Quin  etiam,  quia  sibi  quisque  quadam 
ratione  proximus  est,  nemini  fas  est  in  se  falsum  testimonium 
dicere;  quod  qui  committant,  sibi  ipsi  notam  inurentes  igno- 
miniae  ac  turpitudinis,  et  se  ipsos,  et  ecclesiam  laedunt,  cuius 
sunt  membra;  quo  modo  etiam,  qui  sibi  mortem  consciscunt, 
nocent  civitati.  Ita  enim  est  apud  sanctum  Augustinum 4) : 
„Nec  recte  intelligentibus  poterat  videri,  non  esse  prohibitum, 
ut  adversus  se  ipsum  quisque  falsus  testis  assisteret,  eo  quod 
in  praecepto  additum  fuit:  contra  proximum  tuum.  Sed  non 
ideo,  si  adversus  se  ipsum  quisque  falsum  testimonium  dixerit, 
ab  hoc  crimine  se  putet  alienum;  quando  regulam  diligendi 
proximi  a  semetipso  dilector  accepit." 

V.  In  utilitatem  proximi  falsum  testan,  aut  mentiri  non  licet. 

Verum  quia  prohibemur  proximum  laedere  falso  testimo- 
nio,  nemo  propterea  contrarium  permitti  nobis  arbitretur,  ut 

O  Eph  4, 15.  *)  Deut  19, 15.  Mat.  18,  16.  »)  Luo.  10,  29.  sq.  4)  de  civ.  Dei  1. 1.  c  20. 

peierando  liceat  conciliare  ei,  qui  nobiscum  natura  ac  reli- 
gione  coniunctus  sit,  aliquid  utilitatis  aut  commodi.  Nemini 
enim  mendacio  et  vanitate,  multo  minus  periurio  studendum 
est.  Quare  S.  Augustinus  de  mendacio  ad  Crescentium  l)  docet 
ex  Apostoli  sententia,  mendacium  in  falsis  testimoniis  numeran- 
dum  esse,  etiamsi  in  cuiusquam  falsa  laude  dicatur.  Nam  locum 
illum  tractans 2) :  Invenimur  autem  et  falsi  testes  Dei,  quoniam 
testimonium  diximus  adversus  Deum,  quod  suscitaverit  Christum, 
quem  non  suscitavit,  si  mortui  non  resurgunt:"  „Falsum,"  in- 
quit,  „testimonium  vocat  Apostolus,  si  quis  de  Christo,  et  quod 
ad  eius  laudem  videtur  pertinere,  mentiatur." 

VI.  Quot  mala  falsum  testimonium  in  gratiam  alterius  prolatum 

consequantur. 

Saepissime  vero  etiam  contingit,  ut,  qui  alteri  favet, 
obsit  alteri.  Certe  errandi  causa  adfertur  iudici,  qui  inter- 
dum  falsis  testibus  adductus,  contra  ius  secundum  iniuriam 
statuit,  et  iudicare  cogitur.  Nonnunquam  etiam  fit,  ut,  qui 
ob  falsum  alicuius  testimonium  causam  iudicio  vicerit,  idque 
impune  tulerit:  exultans  iniqua  victoria,  assuescat  corrumpere 
et  adhibere  falsos  testes,  quorum  opera  sperat  se  posse  ad  id, 
quodcumque  concupierit,  pervenire.  Est  vero  id  et  ipsi  testi 
gravissimum,  quod  et  ab  eo,  quem  iureiurando  sublevarit  et  ad- 
iuverit,  falsus  et  periurus  agnoscitur,  et  ipse,  quod  ei  e  sen- 
tentia  succedit  scelus,  quotidie  maiorem  exercitationem  et  con- 
suetudinem  capit  impietatis  et  audaciae. 

VII.  Peccata  eorum  omnium,  qui  iudicia  tractant,  et  in  univer- 

sum  omne  mendacium  hoc  praecepto  prohibetur. 

Ut  igitur  testium  vanitas,  mendacia  et  periuria  prohiben- 
tur,  sic  et  accusatorum  et  reorum,  et  patronorum,  cognito- 
rum,  et  procuratorum ,  advocatorum  et  omnium  denique,  qui 
iudicia  constituunt.  Postremo  vetat  Deus  omne  testimonium 
non  modo  in  iudicio,  sed  etiam  extra  iudicium,  quod  alteri 
incommodum  aut  detrimentum  possit  afferre.  Est  enim  in 
Levitico 3) ,  quo  loco  haec  praecepta  iterantur ,  his  verbis : 
„Non  facietis  furtum,  non  mentiemini,  nec  decipiet  unusquis- 
que  proximum  suum,"  ut  nemini  dubium  esse  possit,  quin  a 
Deo  omne  mendacium  hoc  praecepto  eieetum  condemnetur; 
<piod  apertissime  testatur  David  in  hunc  modum4):  „Perdes 
omnes,  qui  loquuntur  mendacium." 


»)  de  mend.  c  12.  sq.   »)  I.  C«r.  15,  15.   »)  LeT.  19,  11.  *)  Ps.  5,  7. 

VIII.  Hoc  praeceptum  ad  detractionis  vitium  etiam  extenditur* 
Prohibetur  autem  hoc  praecepto  non  modo  falsum  testi- 
monium ,  sed  detestabilis  etiam  libido  et  consuetudo  detra- 
hendi  alteri,  qua  ex  peste  incredibile  est,  quam  multa  et  quam 
gravia  et  incommoda  et  mala  nascantur.  Hoc  vitium  maledice 
et  contumeliose  dicendi  occulte  in  alterum  passim  improbant 
divinae  literae.  „Cum  hoc"  inquit  David1),  „non  edebam;a 
et  S.  Iacobus:  „Nolite2)  detrahere  alterutrum,  fratres  mei." 
Nec  vero  praecepta  solum  sacrae  literae,  sed  etiam  exempla 
suppeditant,  quibus  sceleris  magnitudo  declaratur.  Nam  et 
Aman 3)  confictis  criminibus  adeo  incendit  in  Iudaeos  Assue- 
rum,  ut  is  omnes  eius  gentis  homines  imperarit  occidi.  Re- 
ferta  est  huiusmodi  exemplis  sacra  historia,  quorum  comme- 
moratione  sacerdotes  operam  dabunt,  ut  fideles  a  rei  impro- 
bitate  deterreant. 

IX.  Quinam  in  dbtrectatorum  numerum  sint  referendi. 
Ut  autem  peccati  huius  vis,  quo  de  altero  detrahitur, 
omnino  perspiciatur,  sciendum  est,  non  tantum  adhibenda  ca- 
lurania  offendi  hominum  existimationem,  sed  et  augendis  am- 
plificandisque  criminibus,  et,  si  quid  occultius  ab  aliquo  com- 
missum  sit,  quod  ubi  rescitum  fuerit,  grave  aut  turpe  sit  ad 
famam:  eam  rem  qui  ubi,  quando,  quibus  necesse  non  sit, 
pervulgarit,  is  obtrectator  et  maledicus  iure  dicitur.  Verum 
totius  obtrectationis  nulla  capitalior  est,  quani  eorum,  qui  ca- 
tholicae  doctrinae  eiusque  praedicatoribus  obtrectant.  In  si- 
mili  culpa  sunt,  qui  malarum  doctrinarum  et  errorum  magi- 
stros  extollunt  laudibus. 

X.  Qui  audiunt  detrahentes,  vel  inter  amicos  dissidia  serunt, 
sunt  detractores. 

Nec  vero  ab  horum  hominum  numero  et  culpa  seiun- 
guntur,  qui  detrahentibus  et  maledicentibus  hominibus  pate- 
facientes  aures,  non  reprehendunt  obtrectatores,  sed  illis  li- 
benter  assentiuntur.  Detrahere  enim,  vel  detrahentem  audire, 
scribunt  S.  Hieronymus 4)  et  Bernardus 6) ,  utrura  damnabi- 
lius  sit,  non  facile  constat;  non  enim  essent  qui  detraherent, 
si  non  adessent  qui  detrahentes  audirent.  In  eodem  genere 
sunt,  qui  suis  artificiis  distrahunt  homines,  et  inter  se  com- 
mittunt ,  magnopereque  serendis  discordiis  delectantur ,  ut 
summas  coniunctiones  et  societates  fictis  sermonibus  dirimen- 
tes,  amicissimos  viros  ad  immortales  inimicitias  et  ad  arma 
compellant.    Hanc  pestem  sic  detestatur  Dominus 6) :   „  Non 

')  Ps.  100,  5.  2)  Iac.  4,  11.  Prov.  4,  24.  Sap.  1,  U.  8)  Esth.  c.  13.  *)  op.  (•% 
»)  de  consid.  2,  13.    «)  Lev.  19,  16. 

eris  criminator,  neque  susurro  in  populo."  Tales  erant  multi 
ex  consiliariis  Saulis,  qui  eius  voluntatem  a  Davide  alienarev 
et  in  illum  regem  incitare  conabantur. 

XI.  Assentatio  hac  lege  etiam  interdicta  est. 
Peccant  denique  in  hanc  partem  blandi  homines  et  as- 
sentatores,  qui  blanditiis  et  simulatis  laudibus  influunt  in  aures 
et  in  animos  eorum,  quorum  gratiam,  pecuniam  et  honores 
aucupantur,  dicentes,  ut  est  apud  Prophetam1):  „Malum  bo- 
num,  et  bonum  malum;"  quos  ut  arceamus  et  pellamus  a  con- 
suetudine  nostra,  monuit  nos  David  illa  oratione2):  „Corripiet 
me  iustus  in  misericordia ,  et  increpabit  me ;  oleum  autem 
peccatoris  non  impinguet  caput  meum."  Quanquam  enim  isti 
proximo  minime  maledicunt,  tamen  ei  maxime  nocent,  qui  vel 
laudandis  eius  peccatis  afferunt  ipsi  causam  perseverandi  in  vi- 
tiis,  quamdiu  vixerit.  Et  quidem  in  hoc  genere  illa  est  assen- 
tatio  deterior,  quae  ad  proximi  calamitatem  et  perniciem  adhi- 
betur.  Sic  Saul  quum  Davidem  furori  et  ferro  Philistaeorum 
obiicere  cuperet,  ut  occideretur,  ei  blandiebatur  illis  verbis3): 
„Ecce  filia  mea  maior  Merob;  ipsam  dabo  tibi  uxorem;  tan- 
tummodo  esto  vir  fortis,  et  praeliare  bella  Domini. "  Sic  Iudaei 
insidiosa  oratione  Christum  Dominum  sunt  affati4):  „Magisterr 
scimus,  quia  verax  es,  et  viam  Dei  in  veritate  doces." 

XII.  Amici,  quomodo  amico  periculose  aegrotanti  perniciose  as- 

sententur. 

Longe  autem  perniciosior  oratio  est  amicorum,  affinium 
et  cognatorum,  qua  ad  eos  interdum  utuntur  assentatorie ,  qui 
mortifero  morbo  affecti  iam  sint  extremo  spiritu,  dum  affir- 
mant,  nullum  esse  tum  ei  a  morte  periculum;  dum  laetum  et 
hilarem  esse  iubent,  eumque  a  peccatorum  confessione  tamquam 
a  tristissima  cogitatione  deterrent;  dum  denique  eius  animum 
avertunt  ab  omni  cura  et  meditatione  extremorum  periculorum, 
in  quibus  maxime  versatur.  Quare  fugiendum  est  omne  men- 
daciorum  genus,  sed  illud  in  primis,  quo  gravi  damno  quisquam 
affici  possit.  Plenissimum  vero  impietatis  est  mendacium,  quum 
quis  in  religionem  vel  de  religione  mentitur. 

XIII.  Impingunt  etiam  in  hoc  praeceptum  libellomm  famosorum 
auctores,  ioco  vel  officii  causa  mentientes,  et  hypocritae. 

Sed  illis  etiam  maledictis  et  probis  graviter  offenditur 
Deus,  quae  committuntur  libellis,  quos  famosos  vocant,  et 
aliis  huius  generis  contumeliis.  Praeterea  ioco  vel  officii 
causa  fallere  mendacio,  etsi  nemo  in  illo  vel  damnum  vel  lu- 

')  I».  5,  20.    !)  Ps.  140,  5.  >)  I.  Reg.  18, 17.  4)  Mat.  22,  1G.  Marc.  12,  14.  Luc.  20,  21. 

crum  fecerit,  tamen  omnino  indignum  est;  ita  enim  nos  Apo- 
stolus  admonet1):  „Deponentes  mendacium  loquimini  verita- 
tem."  Nam  in  eo  est  ad  frequens  graviusque  mendacium  ma- 
gna  proclivitas,  et  ex  iocosis  mendaciis  capiunt  homines  men- 
tiendi  consuetudinem;  unde  veniunt  in  opinionem,  non  esse 
veraces.  Quamobrem,  ut  fidem  faciat  eorum  oratio,  necesse 
habent  iurare  perpetuo.  Postremo  priore  parte  huius  praece- 
pti  simulatio  repudiatur,  nec  modo,  quae  simulate  dicuntur, 
sed  quae  ita  fiunt,  cum  scelere  coniuncta  sunt;  tam  enim 
verba  quam  facta  notae  ac  signa  quaedam  sunt  eorum,  quae 
sunt  in  animo  cuiusque,  ob  eamque  causam  Dominus  saepe 
Pharisaeos  arguens  hypocritas  appellat.  Et  haec  de  priori 
praecepti  lege,  quae  ad  vetandum  spectat.  Nunc  explicemus, 
quid  in  altera  iubeat  Dominus. 

XIV.  Quidnam  in  altera  legis  huius  parte  verbis  involuta  de 

iudiciis  forensibus  praescribatur. 

Pertinet  autem  haec  praecepti  vis  et  ratio  ad  id,  ut  iuste 
et  ex  legibus  forensia  iudicia  exerceantur,  neve  occupent  ho- 
mines  et  usurpent  iudicia;  non  enim  fas  esse,  alienum  servum 
iudicare ,  scribit  Apostolus  a) ,  ne ,  re  et  causa  incognita, 
sententiam  ferant.  Quo  in  vitio  fuit  sacerdotum  et  scribarum 
consilium,  qui  de  sancto  Stephano  iudicarunt;  quod  item  pec- 
catum  fuit  magistratus  Philippensium ,  de  quibus  inquit  Apo- 
stolus3):  „Caesos  nos  publice  indemnatos,  homines  Romanos, 
miserunt  in  carcerem,  et  nunc  occulte  nos  eiiciunt."  Ne  con- 
demnent  innocentes,  aut  nocentes  absolvant;  ne  pretio  aut  gra- 
tia,  ne  odio  aut  amore  moveantur.  Sic  enim  Moyses  seniores 
admonet,  quos  populi  iudices  constituerat4):  „Quod  iustum  est 
iudicate,  sive  civis  sit  ille  sive  peregrinus.  Nulla  erit  distantia 
personarum;  ita  parvum  audietis  ut  magnum,  nec  accipietis 
cuiusquam  personam,  quia  Dei  iudicium  est." 

XV.  Rei,  per  legitimum  magistratum  interrogati,  non  possunt 

mentiri. 

De  reis  autem  et  sontibus,  vult  eos  Deus  verum  confiteri, 
quum  ex  iudicii  formula  interrogantur.  Est  enim  testimonium 
ac  praedicatio  quaedam  illa  confessio  laudis  et  gloriae  Dei, 
ex  ipsius  Iosue  sententia,  qui  Achan  ad  veri  confessionem 
adhortatus,  inquit5):  „Fili  mi,  da  gloriam  Domino  Deo  Israel, 
et  confitere  atque  indica  mihi,  quid  feceris;  ne  abscondas." 
XVI.  Quodnam  sit  testium  officium. 

Sed  quoniam  hoc  praeceptum  testes  potissimum  attingit, 
de  his  etiam  a  parocho  diligenter  agendum  erit.    Nam  prae- 


»)  Eph.  4,  85    »)  Rom.  14,  4.   8)  Act  16,  37.   *)  Deut  1,  16.  17.   «;  los.  7,  18. 

cepti  vis  ea  est,  ut  non  solum  prohibeat  falsum  testimonium, 
sed  verum  etiam  dici  imperet.  Est  enim  in  humanis  rebus 
maximus  usus  veri  testimonii,  quod  sunt  innumerabiles  res, 
quas  a  nobis  ignorari  neeesse  sit,  nisi  eas  ex  testium  fide 
cognoscamus.  Quare  nihil  tam  necessarium  est,  quam  testi- 
moniorum  veritas  in  iis  rebus,  quas  nec  ipsi  scimus,  neque 
tamen  licet  ignorare.  De  quo  exstat  illa  S.  Augustini  senten- 
tia'):  „Qui  veritatem  occultat,  et  qui  prodit  mendacium,  uter- 
que  reus  est;  ille,  quia  proclesse  non  vult,  hic,  quia  nocere 
desiderat."  Licet  vero  intcrdum  verum  tacere,  sed  extra  iu- 
dicium ;  nam  in  iudicio,  ubi  testis  legitime  interrogatur  a  iudice, 
vera  omnino  patefacienda  sunt.  Quo  loco  cavendum  tamen 
est  testibus,  ne  suae  memoriae  nimium  confisi,  quod  exploratum 
non  habent,  id  pro  certo  affirment.  Reliqui  sunt  patroni  cau- 
sarum  et  advocati,  actores  deinceps  et  petitores. 

X  VII.  Qua  ratione  advocati  et  causarum  procuratores  suum  of 
ficium  explere  poterunt. 

Illi  igitur  opera  ac  patrocinio  suo  non  deerunt  necessariis 
hominum  temporibus,  et  egentibus  benigne  subvenient,  tum  in- 
iustas  causas  defendendas  non  suscipient,  neque  calumnia  lites 
protrahent,  nec  aleut  avaritia.  Quod  ad  mercedem  attinet  la- 
boris  et  operae  suae,  illam  iure  et  aequo  metiantur. 

XVIII.  Petitores  et  accusatores,  quo  pacto  suo  ofjicio  non  recte 

fungentur. 

Petitores  vero  et  accusatores  monendi  sunt,  ne  cuiquam 
amore  aut  odio,  aut  cupiditate  aliqua  adducti,  periculum  ini- 
quis,  criminationibus  creent.  Iussum  hoc  denique  divinitus 
descriptum  est  piis  omnibus,  ut  in  congressibus  et  colloquiis 
vere  semper  et  ex  animo  loquantur,  nihil  dicant,  quod  alte- 
rius  existimationi  possit  officere,  ne  de  illis  quidem,  a  quibus 
laedi  se  et  exagitari  intelligunt,  quum  illud  propositum  habere 
debeant,  sibi  cum  illis  eam  necessitudinem  et  societatem  in- 
tercedere,  ut  membra  sint  eiusdem  corporis. 

XIX.  Quibus  rationibus  Christiani  ad  agnitionem  foeditatis, 

quae  mendacio  inest,  perduci  poterunt. 

Ut  autem  libentius  hoc  mendacii  vitium  caveant  fideles, 
proponet  eis  parochus  summam  huius  sceleris  miseriam  ac 
turpitudinem.  Nam  in  sacris  literis2)  mendacii  pater  daemon 
dicitur.  Quod  enim  daemon  in  vcritate  non  stetit,  mendax 
est  et  mendacii  parens.  Adiunget  ad  eiiciendum  tantum  fla- 
gitium  ea  mala,  quae  mendacium  consequuntur,  et  quouiam 


')  cf.  c.  80.  C.  XI.  qu.  3.    »)  Io.  8,  44. 

sunt  innumerabilia,  fontes  et  capita  incommodorum  et  calami- 
tatum  demonstrabit.  Ac  primum,  in  quantam  cadat  Dei  of- 
fensionem,  quantumve  eius  odium  incurrat  homo  vanus  et  men- 
dax,  Salomonis  auctoritate  declarabit  eo  loco1):  „Sed  sunt, 
quae  odit  Dominus,  et  septimum  detestatur  anima  eius:  ocu- 
los  sublimes,  linguam  mendacem,  manus  effundentes  innoxium 
sanguinem,  cor  machinans  cogitationes  pessimas,  pedes  velo- 
ces  ad  currendura  in  malum,  proferentem  mendacia,  et  testem 
fallacem,"  et  quae  sequuntur.  Quis  igitur  ei  praestet  incolu- 
mitatem,  qui  in  insigni  odio  sit  apud  Deum,  quo  minus  gra- 
vissimis  afnciatur  suppliciis? 

XX.  Quae  incommoda  mendacia  humanae  societati  inferant. 
Deinde  quid  impurius  aut  foedius,  ut  sanctus  inquit  Ia- 
cobus2),  quam  in  eadem  lingua,  qua  benedicimus  Deum  et  Pa- 
trem,  maledicere  homines,  qui  ad  imaginem  et  similitudinem 
Dei  facti  sunt,  ita  ut  fons  de  eodem  foramine  emanet  dulcem 
et  amaram  aquam?  Quae  enim  lingua  prius  laudem  et  glo- 
riam  Deo  tribuebat,  postea,  quantum  in  ea  est,  eum  ignominia 
afficit  ac  dedecore  mentiendo.  Quare  fit,  ut  a  coelestis  bea- 
titudinis  possessione  mendaces  excludantur.  Quum  enim  in 
hunc  modum  quaereret  a  Deo  David3):  „Domine,  quis  ha- 
bitabit  in  tabernaculo  tuo?"  respondit  Spiritus  sanctus:  „Qui 
loquitur  veritatem  in  corde  suo,  qui  non  egit  dolum  in  lingua 
sua."  Maximum  vero  etiam  illud  in  mendacio  incommodum 
est,  quod  fere  insanabilis  est  is  animi  morbus.  Quum  enim 
peccatum,  quod  inferendo  falso  crimine ,  aut  proximi  famae 
et  existimationi  obtrectando  commissum  sit,  non  remittatur, 
nisi  calumniator  ei,  quem  criminatus  fuerit,  satisfaciat  iniu- 
riarum,  id  autem  difficile  fiat  ab  hominibus,  primo,  ut  antea 
monuimus,  pudore  et  inani  quadam  dignitatis  opinione  deter- 
ritis:  qui  in  eo  peccato  sit,  hunc  addictum  esse  aeternis  in- 
ferorum  poenis,  dubitare  non  possumus.  Neque  enim  quisquam 
speret ,  se  calumniarum  vel  obtrectationis  veniam  consequi 
posse,  nisi  prius  ei  satisfaciat,  de  cuius  dignitate  et  fama  aut 
publice  in  iudicio,  aut  etiam  in  privatis  et  familiaribus  con- 
gressibus,  aliquid  detraxerit.  Praeterea  latissime  patet  hoc 
detrimentum,  et  in  ceteros  diffunditur,  quia  vanitate  et  men- 
dacio  fides  ac  veritas  tolluntur,  arctissima  vincula  societatis 
humanae,  quibus  sublatis  sequitur  summa  vitae  confusio,  ut 
bomines  nihil  a  daemonibus  differre  videantur.  Docebit  porro, 
vitandam  esse  loquacitatem  4j,  parochus,  cuius  vitatione  et  reli- 

qua  peccata  fugiuntur,  et  est  magna  cautio  mendacii;  a  quo 
vitio  loquaces  sibi  haud  facile  temperare  possunt. 

XXI.  Vanae  mendaciorum  excusationes  diluuntur. 
Postremo  iis  illum  errorem  eripiet  parochus,  qui  se  in 
vanitate  orationis  excusant,  et  mendacium  prudentium  exem- 
plo  defendunt,  quorum  esse  aiunt  mentiri  in  tempore.  Dicet 
id,  quod  verissimum  est,  prudentiam1)  carnis  mortem  esse. 
Hortabitur  auditores,  ut  in  difficultatibus  et  angustiis  Deo 
confidant,  neque  ad  artificium  mentiendi  confugiant.  Nam 
illo  qui  utuntur  perfugio,  facile  declarant,  se  sua  magis  niti 
prudentia,  quam  in  Dei  providentia  spem  ponere.  Qui  cau- 
sam  sui  mendacii  conferunt  in  eos,  a  quibus  sunt  mendacio 
decepti:  hi  docendi  sunt,  non  licere  hominibus  se  ipsos  ul- 
cisci2),  neque  malum  malo  compensandum  esse,  sed  potius 
vincendum  in  bono  malum;  quod  si  etiam  fas  esset  hanc  re- 
ferre  gratiam,  nemini  tamen  utile,  se  suo  ulcisci  detrimento; 
esse  autem  id  gravissimum  detrimentum,  quod  mendacio  di- 
<;endo  facimus.  Iis,  qui  afferunt  humanae  naturae  imbecillita- 
tem  et  fragilitatem,  tradendum  erit  hoc  officii  praeceptum,  ut 
divinum  auxilium  implorent,  nec  infirmitati  humanitatis  obtem- 
perent.  Qui  consuetudinem  opponunt,  admonendi  sunt,  si 
mentiri  assueverunt,  ut  dent  operam,  ut  contrariam  consuetu- 
dinem  capiant  vere  loquendi;  praesertim,  quum  qui  usu  et 
consuetudine  peccant,  gravius  delinquant  quam  ceteri. 

XXII.  Propter  aliorum  mendacium  non  est  mentiendum. 
Et  quoniam  non  desunt,  qui  se  tegant  excusatione  cete- 
rorum  hominum,  quos  passim  mentiri  et  peierare  contendunt: 
hac  ratione  illi  ab  ea  opinione  deducendi  sunt:  non  esse  imi- 
tandos  malos,  sed  reprehendendos  et  corrigendos;  quum  au- 
tem  ipsi  mentimur,  minus  auctoritatis  in  reprehensione  et  cor- 
rectione  alterius  nostram  habere  orationem.  Alios  se  ita  de- 
fendentes,  quod  vera  dicendo  saepe  incommodo  sint  affecti, 
sic  refellent  sacerdotes:  esse  illam  accusationem ,  non  defen- 
sionem,  quum  sit  officium  Christiani  hominis,  quamvis  potius 
facere  iacturam,  quam  mentiri. 
XXIII.  Mendacium  neque  iocosum,  neque  utile  admittendum. 
Kestant  duo  genera  eorum,  qui  se  in  mendacio  excu- 
sent;  alteri,  qui  dicant  se  ioci  causa  mentiri;  alteri,  se  idem 
facere  utilitatis  gratia,  quippe  qui  bene  nec  emerent  nec  ven- 
derent,  nisi  mendacium  adhiberent.  Utrosque  a  suo  errore 
parochi  avertere  studebunt.    Ac  superiores  quidem  illos  a  vi- 

tio  abduceut,  et  docendo,  quantum  eo  in  genere  peccandi 
consuetudinem  augeat  usus  mentiendi,  et  illud  inculcando, 
omnis  otiosi  verbi1)  reddendam  esse  rationem;  proximos  au- 
tem  hos  acerbius  etiam  obiurgabunt,  quorum  in  excusationo 
gravior  insit  illorum  ipsorum  accusatio,  qui  prae  se  ferant, 
se  minime  illis  Dei  verbis  fidem  et  auctoritatem  tribuere2): 
„Quaerite  primum  regnum  Dei,  et  iustitiam  eius,  et  haec 
omnia  adiicientur  vobis." 


CAPUT  X. 

De  nono  et  decimo  Praecepto. 

Non*)  concupisces  domum  proximi  tui;  non  desiderabis  uxorem  eius, 
non  servum,  non  ancillam,  non  bovem,  non  asinum,  nec  omnia, 
quae  illius  sunt. 

/.  Quo  pacto  nonum  hoc  et  decimum  praeceptum  octo  reliqua 
comprehendere  videantur. 

In  his  duobus  praeceptis,  quae  postremo  loco  tradita 
sunt,  illud  in  primis  scieudum  est,  rationem  fere  constitui, 
qua  cetera  praecepta  serventur.  Nam  quod  his  verbis  prae- 
ceptum  est,  eo  spectat,  ut,  si  quis  studet  superiora  legis  iussa 
servare,  hoc  maximi  faciat,  ne  concupiscat;  quoniam  qui  non 
concupiscet,  suis  contentus,  aliena  non  appetet,  aliorum  com- 
modis  gaudebit,  Deo  immortali  gloriam  tribuet,  gratias  eidem 
maximas  aget,  sabbatum  colet,  id  est,  quiete  perpetua  fruetur 
maioresque  venerabitur ,  neminem  denique  neque  re ,  neque 
verbis,  neque  ullo  aliomodo  laedet.  Nam4)  stirps  ac  semen 
malorum  omnium  est  prava  concupiscentia ,  qua  qui  iucensi 
sunt,  praecipites  feruntur  in  omne  flagitiorum  et  scelerum  genus. 
His  animadversis  et  parochus  in  iis,  quae  sequuntur,  tradendis 
diligentior,  et  fideles  ad  audiendum  erunt  attentiores. 

II.  Quo  pacto  duo  illa  praecepta  inter  se  differant. 

Sed  quanquam  haec  duo  praecepta  coniunxerimus ,  pro- 
pterea  quod,  quum  non  dissimile  sit  eorum  argumentum,  ean- 
dem  docendi  viam  habent:  parochus  tamen  et  cohortando  et 
monendo  poterit  communiter  vel  separatim ,  ut  commodius 
ei  videbitur,  ea  tractare.  Sin  autem  decalogi  interpretandi 
munus  susceperit,  demonstrabit,  quae  sit  horum  duorum  prae- 
ceptorum  dissimilitudo ,  quidve  una  concupiscentia  ab  altera 
differat;  quam  differentiam  libro  Quaestionum  in  Exodum  D. 


»)  Mat.  12,  36.    *)  Mat.  6,  33.    3)  Ex.  20,  17.  Deut.  5,  21.   «)  I.  Tim.  6,  10.  Iac.  4,  1. 

Augustinus ')  declarat.  Nam  ex  iis  altera  solum  spectat,  quid 
utile  sit,  quid  fructuosum;  alteri  propositae  sunt  libidines  et 
voluptates.  Si  quis  igitur  fundum  aut  domum  concupiscit,  is 
lucrum  potius,  et  quod  utile  est  consectatur,  quam  volupta- 
tem;  si  vero  alienam  uxorem  appetit,  non  utilitatis,  sed  volu- 
ptatis  cupiditate  ardet. 

III.  Num  sexto  et  septimo  praecepto  satis  fuerit  explicatum, 

quod  his  duobus  postremis  comprehenditur. 
Verum  horum  praeceptorum  duplex  fuit  necessitas;  al- 
tera,  ut  sexti  septimique  praecepti  sententia  explicaretur.  Nam 
etsi  quodam  naturae  lumine  intellectum  est,  alienae  uxoris  po- 
tiundae  cupiditatem  prohiberi,  vetito  adulterio  (nam  si  concu- 
piscere  liceret,  fas  item  esset  potiri):  tamen  plerique  ex  Iu- 
daeis  peccato  obcoecati  in  eam  opinionem  adduci  non  poterant, 
ut  crederent  id  a  Deo  prohibitum  esse ;  imo  vero  lata  et 
cognita  hac  Dei  lege,  multi,  qui  se  legis  esse  interpretes  pro- 
fitebantur,  in  eo  errore  versati  sunt.  Id  quod  animadvertere 
licet  ex  illo  Domini  sermone  apud  S.  Matthaeum2):  „Audistis, 
quia  dictum  est  antiquis:  Non  moechaberis;  ego  autem  dico 
vobis,"  et  quae  sequuntur.  Altera  est  horum  praeceptorum 
necessitas,  quod  aliqua  distincte  explicateque  vetantur,  quae 
sexto  et  septimo  explicate  non  prohibebantur.  Nam  exempli 
causa,  septimum  praeceptum  prohibuit,  ne  quis  iniuste  concu- 
piscat  aliena  aut  eripere  conetur;  hoc  autem  vetat,  ne  ullo 
modo  quis  concupiscat,  etsi  iure  legeque  assequi  id  possit,  ex 
cuius  adeptione  proximo  damnum  importari  videat. 

IV.  Quale  quantumque  sit  Dei  btneficium,  quod  nnbis  legis  huius 

mandato  est  collatum. 

Sed  illud  in  primis,  antequam  ad  praecepti  explicationem 
veniamus,  fideles  docendi  erunt:  nos  hac  lege  non  ad  id  so- 
lum  institui,  ut  cupiditates  nostras  cohibeamus,  sed  etiam  Dei 
erga  nos  pietatem,  quae  immensa  est,  cognoscamus.  Nam 
quum  superioribus  legis  praeceptis  nos  quibusdam  quasi  prae- 
sidiis  munivisset,  ne  quis  nos  ipsos  aut  nostra  violaret:  hoc 
adiuncto  praecepto  illud  maxime  providere  voluit,  ne  appeti- 
tionibus  nostris  nos  ipsi  laederemus;  quod  facile  futurum  fuit, 
si  omnii».  cupere  atque  optare  liberum  nobis  atque  integrum 
esset.  Hac  igitur  non  concupiscendi  lege  praescripta  illud  a 
Deo  provisum  est,  ut  cupiditatum  aculei,  quibus  ad  perniciosa 
quaeque  incitari  solemus,  huius  legis  vi  quodam  modo  excussi 
nos  minus  urgeant  maiusque  propterea  temporis  spatium  nos, 

molesta  illa  cupiditatum  sollicitudine  liberati,  ad  ea  praestanda 
pietatis  et  religionis  officia  habeamus,  quae  ipsi  Deo  multa 
maximaque  debemus. 

V.  Quod  discrimen  haec  duo  praecepta  inter  leges  divinas  et 

humanas  esse  insinuent. 

Neque  id  solum  haec  lex  nos  docet,  verum  etiam  illud 
ostendit,  legem  Dei  eiusmodi  esse,  quae  non  externis  solum 
munerum  functionibus,  sed  etiam  intimo  animi  sensu  servanda 
sit.  Hocque  inter  divinas  et  humanas  leges  interest,  quod 
hae  rebus  tantum  externis  contentae  sunt,  illae  vero,  quoniam 
animum  ')  Deus  intuetur,  ipsius  animi  puram  sinceramque  casti- 
tatem  atque  integritatem  requirunt.  Est  igitur  divina  lex  quasi 
speculum  quoddam,  in  quo  naturae  nostrae  vitia  intuemur. 
Quamobrem  dixit  Apostolus2):  „Concupiscentiam  nesciebam, 
nisi  lex  diceret:  Non  concupisces."  Quum  enim  concupi- 
scentia,  id  est  peccati  fomes,  qui  ex  peccato  originem  habuit, 
perpetuo  nobis  infixus  inhaereat,  ex  hoc  agnoscimus,  in  pec- 
cato  nos  nasci;  quapropter  supplices  ad  eum  confugimus,  qui 
solus  potest.  peccati  sordes  eluere. 

VI.  Quae  concupiscentia  hic  non  prohibeatur,  quxdve  sit  concu- 

piscentia. 

Habent  autem  haec  singula  praecepta  illud  cum  ceteris 
commune,  ut  partim  aliquid  vetent,  partim  iubeant.  Quod  ad 
prohibendi  vim  attinet,  ne  quis  forte  arbitretur,  concupiscen- 
tiam  illam,  quae  vitio  caret,  aliquo  modo  vitium  esse,  ut  con- 
cupiscere  spiritum  adversus  carnem3),  vel  expetere  iustifica- 
tiones  Dei  in  omni  tempore,  id  quod  David4)  summopere  cu- 
piebat:  parochus  doceat,  quae  concupiscentia  illa  sit,  quam 
huius  legis  praescripto  fugere  oporteat.  Quare  sciendum  est, 
concupiscentiam  esse  commotionem  quandam  ac  vim  animi, 
qua  impulsi  homines,  quas  non  habent,  res  iucundas  appetunt. 
Et  quemadmodum  reliqui  animi  nostri  motus  non  perpetuo 
mali  sunt:  ita  haec  concupiscendi  vis  non  semper  in  vitio  est 
ponenda.  Neque  enim  propterea  malum  est,  si  cibum  aut 
si  potum  appetimus,  aut,  quum  frigemus,  si  calescere,  aut 
contra,  quum  calemus,  si  frigescere  cupimus.  Et  quidem  re- 
cta  haec  concupiscendi  vis  Deo  auctore  nobis  a  natura  insita 
est,  sed  primorum  parentum  nostrorum  peccato  factum  est, 
ut  illa,  naturae  fines  transsiliens ,  usque  adeo  depravata  sit, 
ut  ad  ea  concupiscenda  saepe  incitetur,  quae  spiritui  ac  ra- 
tioni  repugnant. 


')  Reg.  16,  7.  Ps.  7,  10.  Ier.  11,  20.    *)Rom.  7,  7.    »)  Gal.  5,  17.    ")  P*.  118,  20. 

VII.  Quas  praecipue  utilitates  concupiscentia,  rectae  rationi  con- 

forrnis,  homini  praestet. 

Quin  etiam  haec  vis,  si  moderata  est,  suisque  finibus  con- 
tinetur,  saepe  etiam  non  mediocres  utilitates  praebet;  nam 
illud  primum  efficit,  ut  assiduis  precibus  Deum  oremus,  sup- 
plicesque  ab  eo  petamus  quae  maxime  cupimus;  oratio  enim 
cupiditatis  nostrae  interpres  est.  Quod  si  recta  haec  concu- 
piscendi  vis  abesset,  non  tam  multae  preces  essent  in  eccle- 
sia  Dei.  Efficit  praeterea,  ut  cariora  sint  nobis  Dei  munera; 
quo  enim  vehementiori  alicuius  rei  cupiditate  fiagramus,  eo 
carior  illa  nobis  res  est  atque  iucundior,  cum  eam  adepti 
sumus.  Tum  vero  delectatio  ipsa,  quam  ex  re  concupita  sen- 
timus,  facit,  ut  maiore  pietate  gratias  Deo  agamus.  Itaque  si 
concupiscere  aliquando  licet,  fateamur  necesse  est,  non  omnem 
concupiscendi  vim  prohibitam  esse. 

VIII.  Quo  modo  Apostolus  concupiscentiam  peccatum  vocet. 
Et  quanquam  D.  Paulus  ')  concupiscentiam  peccatum 
esse  dixit,  in  eam  tamen  sententiam  accipiendum  est,  in  quam 
Moyses2)  locutus  est,  cuius  ille  testimonium  affert;  id  quod 
ipsius  Apostoli  oratio  declarat.  Nam  illam  carnis  concupi- 
•scentiam  vocat  in  epistola  ad  Galatas 3) :  „Spiritu,a  inquit, 
„ambulate,  et  desideria  carnis  non  perficietis. " 

IX.  Quae  concupiscentia  hic  omnino  non  prohibeatur,  necpeccati 
rationes  habeat. 

Naturalis  igitur  illa  cupiditatis  vis  et  moderata,  quae  fines 
suos  non  egreditur,  non  vetatur,  multoque  minus  spiritualis 
illa  rectae  mentis  cupiditas,  qua  ad  eorum  appetitionem  inci- 
tamur,  quae  carni  repugnant.  Ad  hanc  ipsam  enim  sacrae 
literae  nos  adhortantur4):  „  Concupiscite  sermones  meos,"  et5): 
„transite  ad  me  omnes,  qui  concupiscitis  me." 

X.  Quae  sit  concupiscentia  hic  interdicta. 

Itaque  hoc  interdicto  non  ipsa  concupiscendi  vis,  qua 
tum  ad  bonum,  tum  ad  malum  uti  licet,  sed  usus  pravae  cu- 
piditatis,  quae  carnis  concupiscentia  et  peccati  fomes  vocatur, 
ac,  si  animi  assensionem  adiunctam  habeat,  semper  in  vitiia 
numeranda  est,  omnino  prohibetur.  Ergo  ea  tantum  concu- 
piscendi  libido  vetita  est,  quam  carnis  concupiscentiam  vocat 
Apostolus6),  illi  scilicet  concupiscendi  motus,  qui  nullum  ra- 
tionis  modum  habent,  neque  finibus  a  Deo  constitutis  con- 
tinentur. 

•)  Rom.  7,  7.  20  ')  Ex.  20,  17.  s)  Gal.  5,  16.  *)  Sap.  6.  12.  6)  Eccl.  24,  26 
•)  Gal.  5,  16.    I.  Petr.  2,  11.    I.  Io.  2,  16. 

XI  Quibus  ex  causis  agnoscatur,  concupiscentiam  esse  peccatum. 

Haec  cupiditas  damnata  est,  vel  quia  malum  appetit,  vel- 
uti  adulteria,  ebrietates,  homicidia  et  alia  eiusmodi  nefaria 
scelera,  de  quibus  ita  Apostolus ') :  „Non  simus,"  inquit,  „con- 
cupiscentes  malorum,  quemadmodum  et  illi  concupierunt ; u 
vel  quia,  etsi  res  natura  sua  malae  non  sunt,  causa  tamen 
aliunde  exstat,  quare  illas  concupiscere  nefas  sit;  quo  in  ge- 
nere  sunt  ea,  quae  ne  possideamus,  Deus  aut  ecclesia  prohibet. 
Non  enim  ea  nobis  appetere  licet ,  quae  possidere  omnino 
nefas  sit;  qualia  olim  in  veteri  lege  fuerunt  aurum  et  argen- 
tum,  ex  quibus  idola  confiata  erant,  quae  Dominus3)  in  Deu- 
teronomio  vetuit,  ne  quis  concupisceret.  Ob  eam  praeterea 
causam  haec  cupiditas  vitiosa  prohibetur,  quoniam  quae  appe- 
tuntur  aliena  sunt,  ut  domus,  servus,  ancilla,  ager,  uxor,  bos, 
asinus  et  alia  multa;  quae  quum  aliena  sint,  ea  concupiscere 
vetat  divina  lex;  rerumque  eiusmodi  cupiditas  nefaria  est,  et 
in  peccatis  gravissimis  numeratur,  quum  illis  concupiscendis 
animi  praebetur  assensus. 

XII.  Concupiscentiae  peccatum  ubi  maxime  consistat. 

Nam  tum  peccatum  natura  existit,  quum  post  malarum 
cupiditatum  impulsum  animus  rebus  pravis  delectatur ,  atque 
his  vel  assentitur,  vel  non  repugnat;  id  quod  D.  Iacobus3), 
quum  peccati  originem  et  progressionem  ostendit,  illis  verbis 
docet:  „Unusquisque  tentatur  a  concupiscentia  sua  abstra- 
ctus  et  illectus;  deinde  concupiscentia,  quum  conceperit,  pa- 
rit  peccatum;  peccatum  vero  quum  consummatum  fuerit,  ge- 
nerat  mortem." 

XIII.  Quae  sit  duorum  extremorum  praeceptorum  sententia. 
Cum  igitur  lege  ita  caveatur:  „Non  concupisces,"  haec 
verba  ad  eum  sensum  referuntur,  ut  nostras  cupiditates  a  re- 
bus  ahenis  cohibeamus;  alienarum  enim  rerum  cupiditatis  sitis 
immensa  est  atque  infinita,  neque  unquam  satiatur,  ut  scriptum 
est4);  „Avarus  non  implebitur  pecunia;"  de  quo  ita  est  apud 
Isaiam5):  „Vae,  qui  coniungitis  domum  ad  domum,  et  agrum 
agro  copulatis."  Sed  ex  singularum  vocum  explicatione  faci- 
lius  intelligetur  huius  peccati  foeditas  et  magnitudo. 

XIV.  Quid  domus  vocabulo  in  huius  praecepti  formula  intelli- 
gendum  sit. 

Quare  parochus  docebit,  domus  vocabulo  non  locum 
modo,  quem  incolimus,  sed  universam  hereditatem  significari, 
ut  ex  divinorum  scriptorum  usu  consuetudineque  cognoscitur. 


')  I.  Cor.  !0,  6.    *)  Deut.  7)  25.    *)  Iac.  1,  14.  15.    *)  Eccl.  5,  9.    «)  Is.  5,  8. 

In  Exodo  (1,  21.)  scriptum  est,  obstetricibus  a  Domino  domos 
esse  aedificatas:  sententia  eo  spectat,  ut  illarum  facultates  ab 
eo  auctas  esse  atque  amplificatas  interpretemur.  Ex  hac  igitur 
interpretatione  animadvertimus ,  hac  praecepti  lege  vetitum 
nobis  esse,  ne  divitias  avide  expetamus,  neque  alienis  opibus, 
potentiae,  nobilitati  invideamus,  sed  statu  nostro,  qualisqualis 
ille  sit,  sive  humilis  sive  excelsus,  contenti  simus.  Alienae 
deinde  gloriae  appetitionem  vetitam  esse  intelligere  debemus: 
nam  hoc  item  ad  domum  pertinet. 

XV.  Quid  bovis  et  asini  vocibus  contineatur. 

Quod  vero  sequitur:  „non  bovem,  non  asinum,"  id  osten- 
dit,  non  solum  quae  magna  sunt,  ut  domus,  nobilitas  et  glo- 
ria,  ea  quum  aliena  sint,  concupiscere  nobis  non  licere:  sed 
etiam  parva,  qualia  illa  sint,  sive  animata,  sive  inanimata. 
XVI.  De  quibus  servis  in  hoc  praecepto  sit  sermo. 

Sequitur  deinceps:  „Neque  servum,"  quod  intelligendum 
est  tam  de  captivis,  quam  de  reliquo  genere  servorum,  quos,  ut 
cetera  alterius  bona,  concupiscere  non  debemus.  Liberos  vero 
homines,  qui  voluntate  serviunt,  vel  mercede  conducti,  vel  amore 
observantiaque  impulsi,  nullo  modo,  neque  verbis,  neque  spe, 
neque  pollicitationibus ,  neque  praemiis  quis  corrumpere  aut 
sollicitare  debet,  ut  eos  deserant,  quibus  se  ipsi  sponte  addi- 
xerunt:  immo  vero,  si  ante  id  tempus,  quo  se  in  illorum  famu- 
latu  fore  promiserant,  ab  illis  recesserint,  huius  praecepti  aucto- 
ritate  admonendi  sunt,  ut  ad  eos  ipsos  omnino  revertantur. 
XVII.  Cur  etiam  in  hoc  praecepto  mentio  proximi  fiat. 

Quod  autem  in  praecepto  mentio  fit  proximi,  id  eo  per- 
tinet,  ut  hominum  vitium  demonstretur,  qui  vicinos  agros,  aut 
proximas  domos,  aut  aliam  rem  eiusmodi,  quae  secum  conti- 
nens  sit,  appetere  solent.  Vicinitas  enim,  quae  in  parte  amicitiae 
ponitur,  ab  amore  ad  odium  cupiditatis  vitio  traducitur. 

XVIII.  Non  praevaricantur  istam  legem,,  qui  res  venales  proximi 

iusto  pretio  emere  cupiunt. 

Hoc  vero  praeceptum  ii  minime  violant,  qui  res,  qu&s 
proximi  venales  habent,  emere  de  illis  cupiunt,  aut  iusto  pre- 
tio  emunt;  ii  enim  non  modo  proximum  non  laedunt,  sed  valde 
adiuvant,  quum  ei  pecunia  maiori  commodo  usuique  futura 
sit,  quam  res  illae,  quas  ipse  venditat. 

XIX.  Quomodo  decimum  praeceptum  de  non  concupiscenda  uxore 

proximi  intelligendum  sit. 

Hanc  de  re  aliena  non  concupiscenda  Iegem  altera  se- 
quitur ,  quae  prohibet ,  ne  alienam  concupiscamus  uxorem ; 

qua  lege  concupiscendi  libido  non  ea  quidem  tantura  prohi- 
bita  censetur,  qua  adulter  alterius  uxorem  appetit,  sed  etiam 
qua  affectus  aliquis  alterius  uxorem  in  matrimonium  ducere 
concupiscit;  eo  enim  tempore,  quum  repudii  permittebatur  li- 
bellus,  illud  facile  evenire  poterat,  ut,  quae  ab  uno  repudiata 
esset,  eam  alter  uxorem  acciperet.  At  hoc  Dominus  vetuit, 
ne  aut  mariti  ad  uxores  relinquendas  sollicitarentur,  aut  uxo- 
res  maritis  difficiles  se  ac  morosas  ita  praeberent,  ut  eam  ob 
causam  quaedam  quasi  necessitas  viris  imponeretur  illas  re- 
pudiandi.  Nunc  vero  gravius  est  peccatum,  quum  mulierem, 
etiamsi  a  viro  repudiata  sit,  alteri  in  matrimonium  ducere  non 
liceat,  nisi  marito  mortuo.  Itaque  qui  alterius  uxorem  cou- 
cupiscet,  facile  ex  una  in  aliam  incidet  cupiditatem;  aut  enim 
illius  virum  mori,  aut  adulterium  admittere  cupiet.  Atque  hoc 
idem  de  iis  mulieribus  dicitur,  quae  alteri  desponsatae  sunt; 
neque  enim  has  item  concupiscere  licet,  cum  ii,  qui  haec  pacta 
rescindere  student,  violent  sanctissimum  fidei  foedus.  Et  quem- 
admodum,  quae  alteri  nupta  est,  eam  concupiscere  omnino 
nefas  est:  sic,  quae  ad  Dei  cultum  religionemque  est  conse- 
crata,  nullo  pacto  licet  illam  uxorem  appetere. 

XX.  In  hanc  legem  non  peccat,  qui  mulierem,  quam  putat  ma- 

ritum  amisisse,  sollicitat  ad  matrimonium. 

Si  vero  quis  mulierem,  quae  nupta  est,  quum  eam  innu- 
ptam  esse  opinetur,  uxorem  sibi  dari  concupiscit,  neque,  si 
in  matrimonium  alii  collocatam  intelligeret,  eam  nuptam  sibi 
dari  cuperet,  id  quod  Pharaoni  (Gen.  12.  et  20.)  et  Abimelech 
contigisse  legimus,  qui  Saram  in  matrimonio  habere  concupie- 
runt,  quum  eam  minime  nuptam,  Abrahaeque  sororem,  non 
uxorem  arbitrarentur :  ille  certe,  qui  eo  animo  est,  eiusmodi 
praecepti  legem  violare  non  videtur. 

XXI.  Quae  praeter  ea,  quae  prohibentur,  hoc  praecepto  facienda 

vmperentur. 

Sed  ut  parochus  remedia  patefaciat,  quae  ad  tollendum 
hoc  cupiditatis  vitium  accommodata  sunt,  explicare  alteram 
praecepti  rationem  debet,  quae  in  eo  consistit,  ut,  si  divitiae 
affiuant,  cor  non  apponamus,  easque  pietatis  et  divinarum  re- 
rum  studio  abiicere  parati  simus,  et  in  sublevandas  pauperum 
miserias  libenter  pecuniam  erogemus;  si  desint  facultates, 
egestatem  aequo  et  hilari  animo  feramus.  Et  quidem  si  re- 
bus  nostris  dandis  liberalitate  utemur,  rerum  alienarum  cupi- 
ditates  restinguemus.  De  paupertatis  autem  laudibus  divitia- 
rumque  despicientia  in  sacris  literis  et  apud  sanctos  Patres 
facile  erit  parocho  multa  colligere,  et  fideli  populo  tradere. 

Hac  item  lege  praecipitur,  ut  ardenti  studio  summaque  cu- 
piditate  optemus,  id  potissimum  effici,  non  qnod  nos  concupi- 
scimus,  sed  quod  Deus  vult,  quemadmodum  Domini  oratione 
exponitur1).  Voluntas  autem  Dei  in  eo  maxime  est,  ut  nos 
singulari  quodam  modo  sancti  efficiamur,  animumque  nostrum 
sincerum,  atque  ab  omni  labe  purum  integrumque  conserve- 
mus,  et  exerceamus  nos  in  iis  mentis  ac  spiritus  officiis,  quae 
corporis  repugnant  sensibus;  horumque  edomitis  appetitioni- 
bus,  ratione  ac  spiritu  duce,  rectum  vitae  cursum  teneamus; 
quive  praeterea  sensus  materiam  cupiditatibus  nostris  libidini- 
que  praebent,  eorum  vim  maxime  reprimamus. 

XXll.  Quae  sint  potissimum  Christianis  meditanda,  ut  vim  con- 
cupiscentiae  refrenent. 

Sed  ad  hunc  cupiditatum  ardorem  restinguendum  pluri- 
mum  etiam  hoc  potest,  si,  quae  incommoda  ex  illis  accidunt, 
ea  nobis  ob  oculos  proponamus.  Primum  vero  illud  incom- 
modum  est,  quod,  quoniam  eiusmodi  cupiditatibus  paremus,  in 
anima  nostra  regnat  summa  peccati  vis  ac  potestas.  Quam- 
obrem  monuit  Apostolus2):  „Non  regnet  peccatum  in  vestro 
mortali  corpore,  ut  obediatis  concupiscentiis  eius."  Nam  quem- 
admodum,  si  cupiditatibus  resistimus,  peccati  vires  con- 
cident:  ita,  si  iisdem  succumbimus,  Dominum  a  regno  suo 
expellimus,  et  in  eius  locum  peccatum  introducimus.  Alterum 
praeterea  incommodum  est,  quod  ab  hac  concupiscendi  vi, 
veluti  fonte  quodam,  omnia  peccata  manant,  ut  D.  Iacobus3) 
docet.  D.  item  Ioannes4):  „Omne,"  inquit,  „quod  est  in 
mundo,  concupiscentia  carnis  est,  et  concupiscentia  oculorum, 
et  superbia  vitae."  Tertium  incommodum  in  eo  est,  quoniam 
rectum  animi  iudicium  his  cupiditatibus  obscuratur.  Homines 
enim  iis  cupiditatum  tenebris  obcaecati  honesta  et  praeclara 
putant  omnia,  quaecumque  ipsi  concupiscunt.  Opprimitur  prae- 
terea  concupiscendi  vi  verbum  Dei,  quod  in  animis  nostris  a 
magno  illo  agricola  Deo  insitum  est.  Sic  enim  apud  D.  Mar- 
cum  scriptum  est5):  „Alii  sunt,  qui  in  spinis  seminantur:  hi 
sunt,  qui  verbum  audiunt,  et  aerumnae  saeculi  et  deceptio 
divitiarum,  et  circa  reliqua  concupiscentiae  introeuntes,  suffo- 
cant  verbum,  et  sine  fructu  efficitur." 

XXIII.  Qui  cupiditatum  laqueis  maxime  implicentur. 

Iam  vero  qui  prae  ceteris  hoc  cupiditatis  vitio  laborant, 
quosque  propterea  parochus  ad  colendum  hoc  praeceptum  di- 
ligentius  cohortari  debet,  illi  sunt,  qui  lusionibus  non  honestis 


')  Mat.  6,  10    *)  Rom.  6,  12.    3)  Iao.  1,  14.    *)  I.  Io.  2,  16.    5)  Marc.  4,  18.  19. 

delectantur,  aut  qui  ludis  immoderate  abutuntur,  mercatores- 
que  item,  qui  rerum  penuriam  annonaeque  caritatem  expe- 
tunt,  atque  id  aegre  ferunt,  ut  alii  praeter  ipsos  sint,  qui 
vendant  aut  emant;  quo  carius  vendere  aut  vilius  emere  ipsi 
possint.  Qua  in  re  item  peccant,  qui  alios  egere  cupiunt,  ut 
aut  vendendo,  aut  emendo  ipsi  lucrentur.  Peccant  etiam  mi- 
lites,  qui  bellum  expetunt,  ut  furari  ipsis  liceat;  medici  item, 
qui  morbos  desiderant;  iureconsulti,  qui  causarum  litiumque 
vim  copiamque  concupiscunt;  tum  artifices,  qui  quaestus  avidi 
omnium,  quae  ad  victum  cultumque  pertinent,  penuriam  ex- 
optant,  ut  inde  plurimum  lucrifaciant.  In  hoc  praeterea  ge- 
nere  graviter  ii  peccant,  qui  alienae  laudis  gloriaeque  avidi 
atque  appetentes  sunt  non  sine  aliqua  famae  alterius  obtrecta- 
tione,  idque  praesertim,  si,  qui  illam  appetunt,  ignavi  nullius- 
que  pretii  homines  sunt;  fama  enim  et  gloria  virtutis  atque 
industriae,  non  ignaviae  aut  inertiae  praemium  est. 


CATECHISMI 

PARS  aUARTA. 

CAPUT  I. 
De  Oratione,  eiiisque  ln  primls  necessitate. 

I.  Quo  modo  Deus  sit  orandus. 
In  officio  et  munere  pastorali  cum  primis  necessaria  est 
ad  salutem  fidelis  populi  praeceptio  Christianae  precationis, 
cuius  vim  ac  rationem  multos  necesse  est  ignorare,  nisi  pia 
et  fideli  pastoris  diligentia  tradita  sit.  Quamobrem  praecipua 
parochi  cura  versari  debet  in  eo,  ut  pii  auditores  intelligant, 
quid  a  Deo,  et  quomodo  orandum  sit.  Omnes  autem  necessa- 
riae  precationis  numeros  continet  divina  illa  formula,  quam 
Christus  Dominus  Apostolis,  et  per  illos  eorumque  successo- 
res  omnibus  deinceps,  qui  Christianam  religionem  susciperent, 
notam  esse  voluit;  cuius  verba  atque  sententias  sic  animo  ac 
memoria  comprehendere  oportet,  ut  in  promptu  habeamus. 
Ut  autem  in  hac  orandi  ratione  suppeditet  parochis  facultas 
instituendi  fideles  auditores:  quae  magis  opportuna  visa  sunt, 
hic  proposuimua  sumpta  ab  iis  scriptoribus,  quorum  eo  in  ge- 
nere  doctrinu  r,  copia  maxime  laudantur;  nam  reliqua,  si  opus 
fuerit,  pastorey  ex  iisdem  fontibus  haurire  poterunt. 

II.  Usus  orandi  ad  salutem  necessarius  est. 
Primum  igitur  docendum  est,  quam  sit  oratio  necessaria, 
uiius  praeceptum  non  solum  consilii  causa  traditum  est,  sed 
etiam  necessarii  iussi  vim  habet.  Quod  a  Christo  Domino 
declaratum  est  illis  verbis1):  „Oportet  semper  orare."  Hanc 
orandi  necessitatem  ipsa,  etiam  illo  Dominicae  precationis 
prooemio,  ostendit  ecclesia2):  „Praeceptis  salutaribus  moniti,  et 
divina  institutione  formati,  audemus  dicere."  Itaque  quum  esset 
necessaria  precatio  Christianis  hominibus,  et  illud  a  discipulis 
ipse  rogatus  esset:  „Domine,  doce  nos  orare3):"  praescripsit 
eis  orandi  formam  Dei  Filius,  et  spem  attulit  impetrationis 
eorum,  quae  postularent.  Et  ipse  documentum  fuit  precationis, 
qua  non  solum  utebatur  assidue,  sed  etiam  in  ea4)  pernoctabat. 
Cuius  deinde  officii  iis,  qui  se  ad  Iesu  Christi  fidem  contulis- 
sent,  Apostoli  praecepta  tradere  non  destiterunt.  Nam  sancti 
et  Petrus 5)  et  Ioannes 6)  de  ea  re  diligentissime  pios  admonent, 
et  eius  rationis  memor  Apostolus  pluribus  locis  Christianos 
hortatur  ad  salutarem  orandi  necessitatem. 

III.  Qua  potissimum  ratione  homines  adduci  possint  in  cogni- 

tionem  necessarii  huius  officii. 

Praeterea  tam  multis  indigemus  bonis  et  commodis  ad 
animum  et  corpus  tuendum  necessariis ,  ut  ad  precationem 
confugere  oporteat,  tanquam  ad  unam  omnium  optimam,  et  in- 
digentiae  nostrae  interpretem,  et  conciliatricem  eorum,  qui- 
bus  egemus.  Nam  quum  nihil  cuiquam  debeat  Deus:  reliquum 
profecto  est,  ut,  quae  nobis  opus  sunt,  ab  eo  precibus  expe- 
tamus;  quas  preces  tanquam  instrumentum  necessarium  nobis 
dedit  ad  id,  quod  optaremus,  consequendum. 

IV.  Non  alia  via  omni  indigentiae  nostrae  satisfacere  licet,  quam 

per  orationem. 

Praesertim  quum  quaedam  esse  constet,  quae  nisi  eius 
adiumento  non  liceat  impetrare.  Habent  enim  sacrae  preces 
praestantem  illam  virtutem,  qua  maxime  daemones  eiiciuntur. 
Est  enim  quoddam  daemoniorum  genus,  quod  non  eiicitur,  nisi 
ieiunio  et  oratione7).  Quare  magnam  sibi  adimunt  facultatem 
singularium  donorum,  qui  hanc  consuetudinem  exercitationemque 
non  adhibent,  pie  ac  diligenter  orandi.  Petitione  enim  non 
solum  honesta,  sed  etiam  assidua  opus  est  ad  impetrandum  quod 
^joncupiscas.   „Nam,u  ut  inquit  S.  Hieronymus6),  scriptum  est: 

')  Luc.  18,  1.  0  verb.  Missalis  Roroani.  ")  Luc.  11,  1.  *)  Luc.  6,  12.  6)  I.  Petr. 
3,  7.  et  i,  7.   8)  1.  Io.  3,  22.  et  5,  14.  16.    7j  Mat.  17,  20.   8)  in  ca?.  7.  Matth. 

„Orani  petenti  datur:"  ergo  si  tibi  non  datur,  ob  id  non  da- 
tur,  quia  non  petis:  „petite  ergo  et  accipietis." 


CAPUT  H. 
De  utilltate  Orationis. 

/.  Quis  sit  primus  fructus,  quem  parit  illa  orandi  necessitas. 

Habet  autem  haec  necessitas  iucundissimam  utilitatemr 
quae  fructus  ex  se  edit  uberrimos;  quorum  copiam  sument 
pastores  a  sacris  Scriptoribus ,  quum  opus  erit  illos  impertiri 
fideli  populo.  Nos  ex  ea  copia  aliquot  elegimus,  quos  huic 
tempori  accommodatos  duximus.  Primus  autem  fructus,  quem 
inde  capimus,  est  is,  quod  orantes  Deo  honorem  habemus; 
siquidem  est  quoddam  religionis  argumentum  oratio,  quae  in 
divinis  literis  thymiamati  comparatur.  „  Dirigatur, "  enim,  in- 
quit  Propheta *) ,  „  oratio  mea  sicut  incensum  in  conspectu 
tuo."  Quare  nos  hac  ratione  Deo  subiectos  esse  profitemur, 
quem  bonorum  omnium  auctorem  agnoscimus  et  praedicamus, 
in  quem  solum  spectamus,  quod  unum  incolumitatis  salutisque 
praesidium  atque  perfugium  habemus.  Huius  fructus  illis  etiam 
verbis  admonemur2):  „Invoca  me  in  die  tribulationis ;  eruam 
te,  et  honorificabis  me." 

II.  Quae  sit  altera  utilitas,  quam  orando  consequimur. 

Sequitur  fructus  amplissimus  et  iucundissimus  orationis, 
quum  a  Deo  preces  audiuntur;  est  enim,  ex  S.  Augustini  sen- 
tentia3),  coeli  clavis  oratio.  „Nam  adscendit,"  inquit,  „pre- 
catio  et  descendit  Dei  miseratio."  Licet  alta  sit  terra,  altum 
coelum:  audit  tamen  Deus  hominis  linguam,  si  mundam  habeat 
conscientiam.  Cuius  orandi  muneris  tanta  vis  est,  tanta  utili- 
tas,  ut  ea  re  coelestium  donorum  amplitudinem  consequamur.  Nam 
et  impetramus  nobis,  ut  ducem  et  adiutorem  adhibeat  Spiritum 
sanctum,  et  fidei  assequimur  conservationem  et  incolumitatem, 
et  vitationem  poenarum,  et  divinum  patrocinium  in  tentationibus, 
et  ex  diabolo  victoriam.  Omnino  inest  in  precatione  singularis 
gaudii  cumulus.  Quamobrem  sic  loquebatur  Dominus4):  „Pe- 
tite  et  accipietis,  ut  gaudium  vestrum  sit  plenum." 

III.  Semper  pias  preces  exaudit  divina  maiestas. 

Nec  vero  quin  huic  petitioni  praesto  sit  et  occurrat  Dei 
benignitas,  ullus  relictus  est  dubitandi  locus;  quod  multa  com- 
probant  divinae  Scripturae  testimonia,   quae,   quia  sunt  in 


')  Ps.  UO,  2.   ^  Ps.  49,  15.   a)  serm.  47.  in  App.   4)  Io.  16,  24. 

promptu,  illa  solummodo  apud  Isaiam  exempli  causa  attin- 
gemus:  „Tunc,"  inquit1),  „invocabis,  et  Dominus  exaudiet:  cla- 
mabis,  et  dicet:  Ecce  adsum;"  etrursus2):  „Eritque  antequam 
clament,  ego  exaudiam:  adhuc  illis  loquentibus  ego  audiam." 
Exempla  autem  eorum,  qui  Deum  exoraverunt,  quia  propemo- 
dum  sunt  et  infinita  et  posita  ante  oculos,  omittimus. 
/  V.  Qui  fiat,  ut  quae  petimus  interdum  non  impetremus. 

At  interdum  fit,  ut  quae  petimus  a  Deo  non  impetremus* 
Ita  est;  sed  tum  maxime  prospicit  utilitati  nostrae  Deus,  vel 
quod  alia  nobis  maiora  et  ampliora  bona  impertitur,  vel  quod 
nec  necessarium  nobis  est,  nec  utile,  quod  petimus;  immo 
vero  fortasse  supervacaneum  id  futurum  sit,  si  dederit,  at- 
que  pestiferum.  „Quaedam  enim,"  inquit  sanctus  Augusti- 
nus3),  „negat  propitius  Deus,  quae  concedit  iratus."  Non- 
nunquam  etiam  fit,  ut  adeo  remisse  ac  negligenter  oremus, 
ut  ne  ipsi  quidem  quod  dicimus  attendamus.  Quum  autem  sit 
oratio  mentis  ascensus  ad  Deum,  si  in  orando  animus,  qui  ad 
Deum  referri  debet,  peregrinatur,  nulloque  studio,  nulla  ad- 
hibita  pietate,  temere  precationis  verba  funduntur:  quomodo 
inanem  huius  orationis  sonitum  Christianam  precationem  esse 
dicemus?  Quare  minime  mirum  est,  si  Deus  nostrae  non  ob- 
sequitur  voluntati,  quum  vel  ipsi  nolle  id  nos,  quod  petimus, 
pene  probemus  nostrae  negligentia  et  ignoratione  precationis, 
vel  postulemus  ea,  quae  nobis  sunt  obfutura. 

V.  Digne  postulantes  plus  impetrant,  quam  postulent. 

Contra  vero  scienter  ac  diligenter  petentibus  multo  plus 
tribuitur,  quam  a  Deo  postulaverint:  quod  et  Apostolus  testa- 
tur  in  epistola  ad  Ephesios4),  et  illa  prodigi  filii  similitudine 5) 
declaratur,  qui  praeclare  secum  actum  esse  existimaturus  fuit, 
si  in  loco  mercenarii  famuli  eum  habuisset  pater;  etsi  recte 
cogitantibus,  non  solum  postulantibus,  nobis  cumulat  gratiam 
suam  Deus,  non  modo  munerum  copia,  sed  etiam  celeritate 
tribuendi.  Quod  ostendunt  divinae  literae,  quum  illa  utuntur 
loquendi  formula6):  „Desiderium  pauperum  exaudivit  Domi- 
nus."  Intimis  enim  et  tacitis  egentium  studiis,  ne  expectata 
quidem  eorum  voce,  Deus  occurrit. 

VI.  Quis  sit  tertius  orationis  fructus. 
Accedit  eo  etiam  ille  fructus,  quod  orando  animi  virtutes 
et  exercemus  et  augemus,  maxime  vero  fidem.    Ut  enim  rite 
illi  non  orant,  qui  fidem  Deo  non  habent,  („quomodo  enim,* 

')  Is.  58,  9.  3)  id.  65,  24.  Ps.  80,  8.  Prov.  15,  29.  »)  cf.  ep.  130.  c  14.  <)  Eph. 
8,  20.    «)  Luc.  15,  11.    «)  Ps.  9,  b.  17.  20,  3.  102,  5. 

inquit  *),  „invocabunt,  in  quem  non  crediderunt?")  sic  fideles,  quo 
studiosius  orant,  eo  maiorem  ac  certiorem  fidem  habent  divinae 
<;urae  et  providentiae,  quae  potissimum  id  requirit  a  nobis,  ut 
■ad  se  de  iis,  quae  nobis  opus  sunt,  referentes,  omnia  postulemus. 

VII.  Cur  Deus,  quum  sciat,  quibus  indigeamus,  oratione  nostra 
velit  sollicitari. 

Posset  vero  Deus  non  petentibus,  ne  cogitantibus  qui- 
dem,  abunde  nobis  omnia  dilargiri,  quo  modo  et  animantibus 
rationis  expertibus  cuncta  suppeditat  ad  usus  vitae  necessarios: 
sed  beneficentissimus  parens  vult  a  filiis  invocari;  vult  nos 
quotidie  rite  petendo  petere  fidentius,  vult,  impetratis  iis, 
quae  postulamus,  in  dies  magis  testificari  ac  praedicare  suam 
in  nos  ipsos  benignitatem. 

VIII  Quo  modo  nostra  in  Deum  caritas  per  orationem  exer- 

ceatur. 

Amplificatur  etiam  caritas ;  nam  illum  auctorem  agno- 
scentes  omnium  bonorum  utilitatumque  nostrarum,  quanta  eum 
possumus  maxima  caritate  amplectimur,  et,  ut  amantes  collo- 
quio  et  congressu  magis  ad  amorem  incenduntur:  sic  pii  ho- 
mines ,  quo  saepius  Deo  facientes  preces  et  eius  implorantes 
benignitatem ,  quasi  cum  ipso  colloquuntur,  eo  maiori  in  sin- 
gulas  precationes  affecti  laetitia,  ad  cum  amandum  et  colen- 
dum  incitantur  ardentius. 

IX.  Precationis  assiduitate  tum  digni  divina  gratia  evadimus, 
tum  humilitatem,  et  arma  contra  diabolum  comparamus. 

Propterea  nos  hac  uti  vult  exercitatione  precationis,  ut 
flagrantes  petendi  studio,  quod  optamus,  tantum  ea  assiduitate 
et  cupiditate  proficiamus,  ut  digni  simus,  in  quos  illa  confe- 
rantur  beneficia,  quae  antea  ieiunus  et  angustus  animus  noster 
capere  non  poterat.  Vult  praeterea  nos  id,  quod  est,  intel- 
ligere  ac  prae  nobis  ferre,  si  gratiae  coelestis  auxilio  dese- 
ramur,  nostra  opera  nihil  consequi  posse,  proptereaque  toto 
animo  ad  orandum  incumbere.  Valent  autem  maxime  haec 
tauquam  orationis  arma  contra  naturae  nostrae  hostes  acerrimos; 
ait  enim  S.  Hilarius2):  „Adversus  diabolum  armaque  eius  ora- 
tionum  nostrarum  sonitu  certandum  est." 

X.  Quae  sit  quarta  utilitas,  ex  oratione  in  homines  prqfluens. 

Praeclarum  praeterea  illum  orationis  fructum  assequimur, 
quod,  quum  proclives  simus  ad  malum  et  ad  libidinis  varios 
appetitus  vitio  infirmitatis  ingenitae,  patitur  Deus  se  nostris  cogi- 
tationibus  concipi:  ut,  dum  ilium  oramus,  et  mereri  eiu3  con- 


H  Bom.  10,  14.  Mat.  21,  21.  Marc  11,  24.  lao.  5,  15.    J)  in  Ps  65. 

tendimus  munera,  accipiamus  innocentiae  voluntatem,  et  ab 
omni  labe  delictorura  omnium  amputatione  purgemur. 

XI.  Quis  sit  postremus  orationis  fructus. 
Postremo  ex  S.  Hieronymi ')  sententia  irae  divinae  re- 
sistit  oratio.  Itaque  sic  ad  Moysen  locutus  est  Deus2):  „Di- 
mitte  me,"  quum  quidem  poenas  eum  ab  illo  populo  petere 
volentem  precibus  impediret.  Nihil  enim  est,  quod  aeque  Deum 
leniat  iratum,  aut  etiam  paratum  ad  plagas  sceleratis  inferendas 
aeque  retardet  et  revocet  a  furore,  ac  preces  piorum  hominum. 


CAPUT  III. 
De  partibns  et  gradibns  Oratlonls. 

I.  Quibus  partibus  constet  christiana  oratio. 
Exposita  necessitate  et  utilitate  Christianae  precationis, 
scire  praeterea  oportet  fidelem  populum,  quot  et  quibus  par- 
tibus  ea  constet  oratio;  id  enim  ad  huius  officii  perfectionem 
pertinere  testatur  Apostolus,  qui  in  epistola  ad  Timotheum, 
cohortans  ad  pie  sancteque  orandum,  orationis  partes  diligenter 
enumerat.  „Obsecro,tt  inquit3),  „primum  omnium  fieri  obse- 
crationes,  orationes,  postulationes,  gratiarum  actiones  pro  omnibus 
hominibus."  Quod  vero  subtilis  quaedam  est  harum  differentia 
partium:  si  eius  explicationem  auditoribus  parochi  conducere  exi- 
stimabunt,  consulent  s.  scriptores,  praecipue  S.  Hilarium  et 
Augustinum. 

II  De  postulatione  et  gratiarum  actione. 

Sed  quoniam  duae  sunt  praecipue  partes  orationis,  postu- 
latio  et  gratiarum  actio,  a  quibus  tanquam  a  capite  manant 
reliquae:  minimo  eas  praetermittendas  duximus.  Nara  ad  Deum 
accedimus,  ut,  cultum  ei  ac  venerationem  adhibentes,  vel  ab  eo 
aliquid  impetremus,  vel  ipsi  de  beneficiis,  quibus  assidue  ab 
eius  benignitate  ornamur  et  augemur,  gratias  agamus.  Utram- 
que  hanc  maxime  necessariam  partem  orationis  Deus  ipse  pro- 
nunciavit  ore  Davidis  illis  verbis4):  „Invoca  me  in  die  tribu- 
lationis;  eruam  te,  et  honorificabis  me."  Quantum  autem 
egeamus  divinae  liberalitatis  ac  bonitatis,  quis  ignorat,  modo 
summam  hominum  egestatew  et  miseriam  intueatur? 
III.  Dei  in  omnes  homines  benignitas  et  liberalitas  praedicatur. 

Quam  vero  sit  propensa  Dei  voluntas  in  genus  huma- 
num,  quam  effusa  in  nos  benignitas,  omnes  intelligunt,  qui 

')  Comra.  in  Ier.  1.  q.  c.  7.  v.  16.    *)  Ex.  32,  10.    3)  I.  Tim.  2.  1.    *)  P8.  49,  15. 


358 


Catechismi  Romani 


358 


sensu  oculorum  et  mente  praediti  sint.  Nam  quocumque  ocu- 
los  coniicimus,  quocumque  nos  cogitatione  convertimus,  nobis 
admirabilis  lux  divinae  beneficentiae  ac  benignitatis  oboritur. 
Quid  enim  habent  homines,  quod  a  Dei  largitate  profectum 
non  sit?  et,  si  omnia  sunt  eius  dona  ac  munera  bonitatis: 
quid  est,  quod  non  omnes  pro  viribus  beneficentissimum  Deum 
laudibus  celebrent,  et  gratiarum  actione  prosequantur?  Sed 
utriusque  officii,  et  petendi  aliquid  a  Deo,  et  ei  gratias  agen- 
di,  multi  sunt  gradus,  quorum  alius  alio  est  altior  atque  per- 
fectior.  Ut  igitur  fidelis  populus  non  solum  oret,  sed  etiam 
optime  fungatur  illo  munere  orationis,  proponent  ei  pastores 
summam  perfectamque  orandi  rationem,  et  ad  eam,  quam  di- 
ligentissime  poterunt,  hortabuntur. 

IV.  Quinam  sit  optimus  orandi  modus,  summusque  precationis 

gradus. 

Sed  quinam  est  optimus  orandi  modus,  et  summus  pre- 
cationis  gradus?  nempe  is,  quo  pii  et  iusti  homines  utuntur, 
qui,  freti  verae  fidei  stabili  fundamento,  quibusdam  optimae 
mentis  orationisque  gradibus  in  illum  locum  perveniunt,  ex 
quo  infinitam  Dei  potentiam,  immensam  benignitatem  ac  sa- 
pientiam  contemplari  possunt;  ubi  etiam  in  spem  certissimam 
veniunt,  se  et  quidquid  petierint  in  praesentia,  et  illam  inex- 
plicabilium  bonorum  vim  consecuturos  esse ,  quae  pollicitus 
est  Deus  largiturum  se  iis,  qui  divinum  auxilium  pie  et  ex 
animo  implorarint.  His  quasi  duabus  alis  elata  in  coelum  anima 
ardenti  studio  pervenit  ad  Deum,  quem  omni  gratiarum  et  lau- 
dum  honore  prosequitur,  quod  summis  ab  eo  beneficiis  affecta 
sit;  tum  vero  singulari  adhibita  pietate  ac  veneratione,  quasi 
filius  unicus  carissimo  parenti,  quid  sibi  sit  opus,  non  dubi- 
tanter  exponit.  Quem  precandi  modum  effundendi  voce  expri- 
munt  divinae  literae.  Inquit  enim  Propheta ') :  Effundo  in 
conspectu  eius  orationem  meam,  et  tribulationem  meam  ante 
ipsum  pronuncio;"  quae  vox  eam  vim  habet,  ut  nihil  reti- 
ceat,  nihil  occultet,  sed  effundat  omnia  is,  qui  ad  orandum 
venit,  fidenter  confugiens  in  sinum  amantissimi  parentis  Dei. 
Ad  id  enim  nos  doctrina  coelestis  hortatur  illis  verbis2): 
„Effundite  coram  illo  corda  vestra;"  et3):  Iacta  super  Dominura 
curam  tuam."  Hunc  autem  precationis  gradum  significat  sanctus 
Augustinus,  quum  inquit  in  eo  libro,  qui  inscriptus  est  Enchi- 
ridion4):  „Quod  fides  credit,  spes  et  caritas  orat." 


')  Ps.  141,  3.  I.  Reg.  1,  15.    »)  Ps.  61,  9.    »)  Ps.  54,  23.    ")  c.  '(. 


359  Pars  IV.    Caput  III.  359 

V.  Quae  sit  altera  orandi  ratio. 

Alius  est  eorum  gradus,  qui  mortiferis  peccatis  oppressi, 
fide  tamen  ea,  quae1)  mortua  dicitur,  nituntur  sese  erigere, 
et  ad  Deum  adscendere,  sed  propter  intermortuas  vires  sum- 
mamque  fidei  imbecillitatem  se  altius  a  terra  tollere  non  pos- 
sunt;  verumtamen  sua  peccata  recognoscentes ,  et  eorum  con- 
scientia  ac  dolore  cruciati,  humiliter  ac  demisse  ex  illo  maxime 
longinquo  loco  poenitentes,  scelerum  a  Deo  veniam  et  pacem 
implorant.  Horum  oratio  suum  obtinet  locum  apud  Deum; 
nam  eorum  preces  audiuntur,  immo  vero  huiusmodi  homines 
liberalissime  misericors  Deus  invitat2):  „Venite,a  inquit,  „ad 
me  omnes,  qui  laboratis,  et  onerati  estis,  et  ego  reficiam  vos." 
Ex  horum  hominum  numero  fuit  ille  publicanus 3) ,  qui  quum 
oculos  ad  coelum  tollere  non  auderet,  „exiit  tamen,  inquit,  „e 
templo  magis  iustificatus,  quam  pharisaeus." 

VI.  Quo  in  gradu  tertium  genus  deprecatorum  consistat. 

Est  praeterea  eorum  gradus,  qui  nondum  fidei  lucem  ac- 
ceperunt :  verumtamen ,  divina  benignitate  exiguum  illorum 
naturae  lumen  accendente,  vehementer  excitantur  ad  studium 
cupiditatemque  veritatis,  quam  ut  doceantur,  summis  precibus 
petunt;  qui,  si  manent  in  voluntate,  a  Dei  clementia  eorum 
studium  non  repudiatur.  Quod  exemplo  Cornelii  centurionis 
comprobatum  videmus4).  Nemini  enim,  id  ex  animo  petenti, 
clausae  sunt  fores  divinae  benignitatis. 
VII.  Quinam  inter  deprecatores  extremo  in  gradu  haereant. 

Postremus  est  gradus  eorum,  quos,  non  modo  facinorum 
ac  flagitiorum  non  poenitentes,  sed  etiam  sceleribus  scelera 
cumulantes,  tamen  non  pudet  saepe  a  Deo  petere  peccato- 
rum  veniam,  in  quibus  solunt  perseverare.  Qui  tali  statu  ne 
ab  hominibus  quidem  audere  deberent,  ut  sibi  ignoscerent, 
postulare.  Horum  oratio  a  Deo  non  auditur;  sic  enim  de 
Antiocho  scriptum  est 5) :  „  Orabat  autem  hic  scelestus  Do- 
minum,  a  quo  non  esset  misericordiam  consecuturus."  Quare 
vehementer  hortandi  sunt,  qui  in  gravi  illa  miseria  versantur, 
ut  abiecta  peccandi  voluntate  vere  et  ex  animo  se  conver- 
tant  ad  Deum. 


>)  Iac.  12,  17.  a)Mat.  11,  28.    »)  Luc.  18,  10.  sq.  ")  Act.  10,  3.   •)  II.  Mach.  9,  13. 

CAPUT  IV. 
De  iis,  quae  petenda  sunt. 

/.  Quaenam  a  Deo  petere  liceat. 

Sed  quoniam  in  singulis  petitionibus  quid  postulandum., 
quid  non,  suo  loco  dicetur:  satis  hic  erit  fideles  universe  illud 
admonere,  ut  quae  iusta,  quaeque  honesta  sint,  a  Deo  petant 
homines;  ne,  si  contra  quam  deceat  aliquid  postularint,  illo 
responsb  repellantur ') :  „Nescitis,  quid  petatis."  Quidquid  autem 
recte  optari  potest,  petere  licet.  Quod  illa  Domini  uberrima 
promissa  testantur2):  Quodcunque  volueritis,  petetis,  et  fiet 
vobis."    Omnia  enim  se  concessurum  pollicetur. 

II.  Quae  res  primo  et  per  se  a  Deo  petendae  sint. 

Quare  primum  optatum  ac  desiderium  nostrum  ad  eam 
regulam  dirigemus,  ut  ad  Deum,  qui  summum  est  bonum,  sum- 
mum  studium  desideriumque  referatur.  Deinde  cupiemus  ea, 
quae  cum  Deo  nos  maxime  coniungant;  quae  vero  nos  inde 
seiungant,  aut  causam  aliquam  afferant  disiunctionis ,  ab  omni 
studio  et  cupiditate  nostra  removenda  sunt.  Hinc  licet  colli- 
gere  secundum  illud  summum  et  perfectum  bonum,  quomodo 
reliqua,  quae  dicuntur  bona,  et  optanda  sint,  et  a  parente 
Deo  postulanda. 
III.  Corporis  et  externa  bona  quatenus  a  Deo  petenda  sint. 

Nam  haec  corporis,  quae  vocant,  et  externa  bona,  ut 
sanitas,  robur,  pulchritudo,  divitiae,  honores,  gloria,  quia  fa- 
cultatem  ac  materiam  saepe  dant  peccato  (quare  fit,  ut  non 
omnino  pie  aut  salutariter  petantur) :  erit  illa  petitio  his 
praescribenda  finibus,  ut  haec  vitae  commoda  postulentur  ne- 
cessitatis  causa;  quae  precandi  ratio  refertur  ad  Deum.  Licet 
enim  nobis  ea  precibus  petere,  quae  et  Iacob  et  Salomon 
postularunt;  ille  enim  in  hunc  modum3):  „Si  dederit  mihi 
panem  ad  vescendum ,  et  vestimentum  ad  induendum ,  erit 
mihi  Dominus  in  Deum;"  Salomon  his  verbis4):  „Tribue  tautum 
victui  meo  necessaria." 

IV.  Divitiis  et  aliis  bonis  corporis  quo  modo  utendum  sit,  quando 
ea  Dei  benignitate  possidemus. 

Cum  vero  nobis  Dei  benignitate  suppeditetur  ad  victum 
et  ad  cultum,  par  est,  nos  illius  Apostoli  cohortationis  recor- 
dari5):  Qui  emunt,  tanquam  non  possidentes,  et  qui  utuntur  hoc 
mundo,  tanquam  non  utantnr;  praeterit  enim  figura  huius  mundi." 


»)  Mat  20,  22.   a)  Io.  15,  7.    3)  Gen.  28,  20.  21.   ")  Prov.  30,  8.    B)  I.  Cor.  7,  30.  31. 

Item '),  „divitiae  si  affluant,  nolite  cor  apponere;"  quarura 
fructum  et  usum  tantummodo  nostrum  esse,  sed  ita,  ut  cum 
ceteris  communicemus,  ab  ipso  doctore  Deo  didicimus.  Si  va- 
lemus,  si  reliquis  externis  et  corporis  bonis  abundamus:  eo  illa 
nobis  tributa  esse  meminerimus,  ut  et  facilius  Deo  inservire 
possimus,  et  proximo  omnia  eius  generis  commodare. 

V.  Ingenii  et  doctrinae  bona  quo  modo  petenda  sint. 
Ingenii  autem  bona  et  ornamenta,  cuius  generis  sunt  ar- 
tes  atque  doctrinae,  petere  etiam  licet,  sed  ea  tantum  condi- 
tione,  si  nobis  ad  Dei  gloriam,  et  ad  salutem  profutura  sunt. 
Quod  autem  omnino  et  sine  adiunctione  aut  conditione  optan- 
dum,  quaerendum,  postulandum  est,  quemadmodum  antea  di- 
ximus,  id  Dei  gloria  est,  et  deinceps  omnia,  quae  summo  illi 
bono  coniungere  nos  queant,  ut  fides,  timor  Dei,  amor;  de 
quibus  plenius  dicemus  in  explicatione  pctitionum. 


CAPUT  V. 
Pro  quibus  orandmu  sft. 

/.  Nullum  genus  hominum  in  hoc  mundo  est,  -pro  quibus  non 
liceat  Deum  precari. 

His  autem  cognitis,  quae  petenda  sint,  docendus  est  fide- 
iis  populus,  pro  quibus  orare  debeat.  Continet  autem  oratio 
petitionem  et  gratiarum  actionem;  quare  prius  de  petitione 
dicamus.  Orandum  igitur  est  pro  omnibus  sine  ulla  exceptione 
vel  inimicitiarum ,  vel  gentis,  vel  religiotiis.  Nam  sive  hostis 
sit,  sive  alienus,  sive  infidelis:  proximus  est,  quem  quia  Dei 
iussu  amare  debemus,  sequitur,  ut  preces  quoque,  quod  amoris 
officium  est,  pro  eo  facere  oporteat;  nam  eo  pertinet  illa 
Apostoli  cohortatio  2) :  „Obsecro  fieri  orationes  pro  omnibus 
hominibus."  Qua  in  oratione  primum  petenda  sunt,  quae  sa- 
lutem  animae  complectuntur,  deinde,  quae  corporis. 

II.  Pro  quibus  praecipue  orandum  sit. 

Debemus  autem  hoc  precationis  officium  primum  pasto- 
ribus  animarum  tribuere,  quod  ab  Apostolo  eius  exemplo  mo- 
nemur;  scribit  enim  is  ad  Colossenses3),  ut  orent  pro  se,  ut 
sibi  Deus  aperiat  ostium  sermonis;  quod  item  facit  ad  Thessa- 
lonicenses4).  Est  praeterea  in  Actis  Apostolorum5):  „Oratio 
fiebat  sine  intermissione  ab  ecclesia"  pro  Petro.  Cuius  etiam 
officii  a  divo  Basilio  in  libris  de  Moribus")  admonemur.  Pro 

>)  Ps.  61,  11.  a)  I.  Tim.  2,  1.  »)  Col.  4,  3.  *)  I.  Thes.  5,  25.  «)  Act.  12,  6. 
*)  Lib.  mor.  reg.  58.  e.  5. 

iis  enim  orandum  esse  inquit,  qui  praesunt  verbo  veritatis. 
Secundo  loco  pro  principibus  nos  precari  oportet  ex  eiusdem 
Apostoli  sententia.  Quanto  enim  publico  bono  principibus  piis 
et  iustis  utamur,  nemo  ignorat.  Itaque  rogandus  est  Deus,  ut 
tales  sint,  quales  esse  oportet,  qui  reliquis  hominibus  praesint. 
Exstant  exempla  sanctorum  hominum,  quibus  monemur,  ut  pro 
bonis  etiam  piisque  deprecemur.  Egent  enim  et  illi  precibus 
aliorum;  quod  divinitus  factum  est,  ne  superbia  efferantur,  dum 
intelligunt,  se  inferiorum  suffragiis  indigere. 

III.  Pro  inimicis  nostris  et  hostibus  ecclesiae  idem  praestandum 

esse  monstratur. 

Iussit  praeterea  Dominus  precari,  „pro')  persequentibus 
et  calumniantibus  nos."  Illud  etiam  S.  Augu?tini2)  testimonio 
celebratum  est,  hanc  esse  acceptam  consuetudinem  ab  Apo- 
stolis,  pro  iis,  qui  ab  ecclesia  sunt  alieni,  preces  et  vota  fa- 
ciendi,  ut  infidelibus  donetur  fides,  ut  idolorum  cultores  ab 
impietatis  errore  liberentur,  ut  Iudaei  discussa  animorum 
caligine,  lucem  veritatis  accipiant,  ut  haeretici,  redeuntes  ad 
sanitatem,  catholicae  doctrinae  praeceptis  erudiantur,  ut  schis- 
matici,  a  qua  desciverunt  sanctissimae  parentis  ecclesiae  com- 
munione,  cum  ea  iterum  verae  caritatis  nodo  iuncti  copulentur. 
Quantam  autem  vim  habeant  preces,  pro  huiusmodi  hominibus 
factae  ex  animo,  constat  tam  multis  exemplis  omnis  hominum 
generis,  quos  quotidie,  ereptos  a  potestate  tenebrarum,  transfert 
Deus  in  regnum  Filii  caritatis  suae3),  et  ex  vasis  irae  facit  vasa 
misericordiae.  In  quo  plurimum  valere  piorum  absecrationem, 
nemo,  qui  recte  sentiat,  dubitare  potest. 

IV.  Quomodo  etiam  ad  mortuos  extendi  possit  hoc  beneficium. 
Preces  autem,  quae  pro  mortuis  fiunt,  ut  ab  igne  purga- 

torii  liberentur,  ex  Apostolorum  doctrina  fluxerunt;  qua  de  re 
satis  dictum  est,  quum  de  sacrificio  missae  loqueremur. 

V.  Non  prodest  illis  aliena  oratio,  qui  peccant  ad  mortem. 
In  iis  autem,  qui  peccare  dicuntur  ad4)  mortem,  vix  quid- 
quam  precibus  votisque  proficitur.  Verumtamen  est  Christianae 
caritatis  et  precari  pro  illis,  et  lacrymis  contendere,  an  eis 
possint  reddere  placatum  Deum. 

VI.  Quo  modo  exsecrationes ,  quae  in  Scripturis  leguntur,  sint 
accipiendae. 

Exsecrationes  vero  sanctorum  hominum,  quibus  in  im- 
pios  utuntur  ex  Patrum  sententia,  constat  esse  vel  praedictiones 


')  Mat.  5,  U.  Act.  7.  59.    2)  ep.  109.  c.  2.    *)  Col.  1,  13.  Rom.  9,  22.    4)  I.  Io.  5,  16. 

illorum,  quae  illis  eventura  sunt,  vel  adhibitas  contra  peccatum, 
ut,  salvis  hominibus,  peccati  vis  intereat. 

VII.  Quis  sit  usus  gratiarum  actionis. 
In  altera  autem  parte  orationis  maximas  Deo  gratias  agamus 
pro  divinis  eius  immortalibusque  beneficiis,  quibus  et  semper 
affecit,  et  quotidie  afficit  humanum  genus.  Maxime  autem 
fungimur  hoc  munere  gratiarum  actionis  sanctorum  omnium 
causa,  quo  in  officio  singulares  Deo  laudes  tribuimus,  et 
eorum  victoriae  et  triumphi,  quem  de  omnibus  et  intimis  et 
externis  hostibus  eius  benignitate  reportarunt. 

VIII.  Inter  eas  gratulationes,  quae  Sanctorum  causa  Deo  exhi- 
bentur,  quaenam  in  ecclesia  primas  partes  obtineat. 
Huc  pcrtinet  prima  illa  pars  angelicae  salutationis,  quum 
•ea  ad  precandum  utimur:  „Ave  Maria,  gratia  plena:  Dominus 
tecum,  benedicta  tu  in  mulieribus."  Nam  Deum  summis  et 
habendis  laudibus,  et  gratiis  agendis  celebramus,  quod  san- 
ctissimam  Virginem  omni  coelestium  donorum  munere  cumu- 
lavit;  ipsique  Virgini  singularem  illam,  gratulamur  felicitatem. 
Iure  autem  sancta  Dei  ecclesia  huic  gratiarum  actioni  preces 
etiam  et  implorationem  sanctissimae  Dei  matris  adiunxit,  qua 
pie  atque  suppliciter  ad  eam  confugeremus,  ut  nobis  peccato- 
ribus  sua  intercessione  conciliaret  Deum,  bonaque  tum  ad  hanc, 
tum  ad  aeternam  vitam  necessaria  impetraret.  Ergo  nos  exules 
filii  Evae,  qui  hanc  lacrymarum  vallem  incolimus,  assidue  mi- 
sericordiae  matrem  ac  fidelis  populi  advocatam  invocare  debe- 
mus,  ut  oret  pro  nobis  peccatoribus;  ab  eaque  hac  prece  opem 
et  auxilium  implorare,  cuius  et  praestantissima  merita  apud 
Deum  esse,  et  summam  voluntatem  iuvandi  humanum  genus, 
nemo,  nisi  impie  et  nefarie,  dubitare  potest. 

CAPUT  VI. 
Quis  orandus  sit. 

Ad  quem  dirigenda  sit  praecipue  oratio. 
Deum  autem  orandum  esse,  et  eius  nomen  invocandum, 
ipsa  loquitur  naturae  vis,  insita  in  horainum  mentibus,  non 
solum  tradunt  divinae  literae,  in  quibus  licet  audire  imperan 
tem  Deum  (Ps.  49,  15.):  „Invoca  me  in  die  tribulationis;" 
sed  Dei  nomine  tres  personas  intelligi  oportet. 

11.  Sintne  etiam  Sancti  cum  Christo  regnantes  invocandi. 
Secundo  loco  confugimus  ad  auxilia  sanctorum,  qui  in 
coelo  sunt;  quibus  etiam  preces  esse  faciendas,  ita  certum  est 

in  ecclesia  Dei,  ut  piis  nulla  de  eo  dubitatio  possit  accidere. 
Quae  res,  quia  separatim  suo  loco  est  explicata,  eo  et  paro- 
chos  et  ceteros  transmittimus.  Sed  ut  tollatur  omnis  error 
imperitorum,  operae  pretium  erit  docere  fidelem  populum,  quid 
intersit  inter  hanc  invocandi  rationem. 

111.  Aliter  Deum,  et  aliter  Sanctos  imploramus. 

Non  enim  eodem  modo  Deum  et  Sanctos  imploramus. 
Nam  precamur  Deum,  ut  ipse  vel  bona  det,  vel  liberet  a  ma- 
Us:  a  Sanctis  autem,  quia  gratiosi  sunt  apud  Deum,  petimus 
ut  nostri  patrocinium  suscipiant,  ut  nobis  a  Deo  impetrent  ea, 
quorum  indigemus.  Hinc  duas  adhibemus  precandi  formulas, 
modo  differentes;  ad  Deum  enim  proprie  dicimus:  «Miserere 
nobis,  Audi  nos:"  ad  Sanctos:  „Orate  pro  nobis." 
IV.  Quo  modo  a  Sanctis  petere  possimus,  ut  nostri  misereantur. 

Quanquam  licet  etiam  alia  quadam  ratione  petere  a  San- 
ctis  ipsis,  ut  nostri  misereantur;  sunt  enim  maxime  misericor- 
des,  itaque  possumus  precari  eos,  ut,  conditionis  nostrae  mi- 
seria  permoti,  sua  nos  apud  Deum  gratia  ac  deprecatione  iu- 
veht.  Quo  loco  illud  maxime  cavendum  est  omnibus,  ne, 
quod  Dei  proprinm  est,  cuiquam  praeterea  tribuant;  immo 
vero,  quum  ad  imaginem  Sancti  alicuius  quis  dominicam  ora- 
tionem  pronunciat,  ita  tum  sentiat,  se  ab  illo  petere,  ut  secum 
oret,  sibique  postulet  ea,  quae  dominicae  orationis  formula 
continentur,  et  sui  denique  sit  interpres  et  deprecator  ad 
Deum.  Nam  eos  hoc  fungi  officio  docuit  sanctus  Ioannes  ') 
Apostolus  in  apocalypsi. 


CAPUT  VII. 
De  Praeparatione  adhibenda. 

/.  Quibus  maxime  virtutibus  animus  ad  orationem  sit  prae- 
parandus. 

Est  in  divinis  literis2):  „Ante  orationem  praepara  ani- 
mam  tuam,  et  noli  esse  quasi  homo,  qui  tentat  Deum."  Ten- 
tat  enim  Deum  is,  qui,  quum  bene  orat,  male  agit,  et,  quum 
loquatur  cum  Deo,  a  precibus  animus  eius  aberrat.  Quare 
quum  tanti  intersit,  quo  quisque  animo  Deo  preces  faciat, 
tradant  parochi  vias  precationum  piis  auditoribus.  Primus 
igitur  gradus  ad  orationem  erit  vere  humilis  ac  demissus  ani- 
mus,  scelerum  quoque  recognitio;  quibus  sceleribus  intelligat, 


>)  Apoc.  8.  3.  sq.    »)  Ecclus.  18,  28. 

qui  ad  Deum  accedit,  se  non  modo  dignum  non  esse,  qui 
quidquam  impetret  a  Deo,  sed  qui  ne  in  eius  quidem  conspe- 
ctum  veniat  oraturus.  Huius  praeparationis  saepissime  men- 
tionem  faciunt  divinae  literae ,  quae  et  illud  loquuntur ') : 
„Respexit  in  orationem  humilium,  et  non  sprevit  preces  eorum;" 
item2):  „Oratio  humiliantis  se  nubes  penetrabit. "  Sed  occur- 
rent  pastoribus  eruditis  loci  innumerabiles,  qui  in  eam  senten- 
tiam  conveniant;  quamobrem  plurium  nec  necessaria  comme- 
moratione  supersedemus.  Tantum  vero,  quae  alias  attigimus, 
ne  in  hac  quidem  parte,  quia  sunt  apposita  ad  hanc  rationem, 
duo  illa  exempla  praetermittemus.  Publicanus3)  est  ille  no- 
tissimus,  qui  longe  consistens,  oculos  humo  tollere  non  aude- 
bat.  Est  etiam4)  mulier  illa  peccatrix,  quae  dolore  commota 
lacrymis  pedes  Christi  Domini  perfudit.  Uterque,  quantum 
afferat  orationi  pondus  humilitas  Christiana,  declaravit.  Se- 
quitur  angor  quidam  in  recordatione  delictorum,  vel  saltem 
aliquis  doloris  sensus  ob  eam  causam,  quod  dolere  non  possi- 
mus.  Quorum  utrumque,  vel  certe  alterum,  nisi  a  poenitente 
adhibeatur,  venia  impetrari  non  potest. 

II.  Quae  potissimum  scelera  volenti  cumfructu  orare  sint  cavenda. 

Sed  quia  sunt  quaedam  scelera,  quae  maxime  obstant,  quo 
minus  in  precatione  Deus  postulationi  nostrae  concedat,  ut 
caedes  et  illata  vis:  manus  abstinendae  sunt  ab  hac  crudelitate 
et  violentia.  De  quo  facinore  sic  Isaiae  ore  loquitur  Deus5): 
„Quum  extenderitis  manus  vestras,  avertam  oculos  meos  a 
vobis,  et  quum  multiplicaveritis  orationem,  non  exaudiam;  ma- 
nus  enim  vestrae  sanguine  plenae  sunt."  Fugienda  est  ira  ac 
dissidium,  quae  magnopere  etiam  impediunt,  ne  preces  audi- 
antur.  De  quibus  est  illud  Apostoli6):  „Volo  viros  orare  in 
omni  loco,  levantes  puras  manus,  sine  ira  et  disceptatione." 
Videndum  est  praeterea,  ne  nos  implacabiles  cuiquam  praebea- 
mus  in  iniuria;  nam  sic  affecti  Deum  precibus  adducere  non 
poterimus,  ut  nobis  ignoscat.  „Quum  enim  stabitis,"  inquit 
ipse7),  „ad  orandum,  dimittite  si  quid  habetis;"  et8):  „Si  non 
dimiseritis  hominibus:  nec  Pater  vester  dimittet  vobis  peccata 
vestra."  Cavendum  quoque  est,  ne  duri  simus  et  inhumani 
egentibus.  Nam  in  eiusmodi  homines  illud  dictum  est9):  „Qui 
obturat  aurem  suam  ad  clamorem  pauperis,  et  ipse  clamabit  et 
non  exaudietur. "  Quid  dicemus  de  superbia?  quae  quantopere 
Deum  offendat,  testis  est  illa  vox10):  „Deus  superbis  resistit, 


>)  Pe.  101,  18.  J)  Eccl.  35,  81.  »)  Luc.  18,  18.  «)  ib.  7,  38.  »)  Is.  1,  15.  •)  1.  Tim. 
S,  8.    ')  Marc.  11,  25.    «■)  Mat.  6,  15.    «)  Prov.  21,  13.    '»)  Iac.  4,  6.  L  Petr.  5,  5. 

humilibus  autem  dat  gratiam."  Quid  de  contemptione  divi- 
norum  oraculorum?  in  quam  exstat  illud  Salomonis ') :  „Qui 
declinat  aures  suas,  ne  audiat  legem:  oratio  eius  erit  exsecra- 
bilis."  Quo  tamen  loco  non  excluditur  deprecatio  factae  iniu- 
riae,  non  caedis,  non  iracundiae,  non  illiberalitatis  in  pauperes, 
non  superbiae,  non  despicientiae  divinae  orationis,  non  denique 
reliquorum  scelerum,  si  ignoscendi  venia  petatur. 

III.  De  fide  in  Deum,  quae  ad  orationem  necessaria  censetur. 

Est  vero  ad  hanc  quoque  praeparationem  animi  fides  ne- 
cessaria,  quae  si  desit,  neque  de  summi  Patris  omnipotentia, 
neque  de  illius  misericordia,  unde  tamen  orantis  fiducia  ori- 
tur,  habetur  cognitio;  quemadmodum  docuit  ipse  Christus  Do- 
minus2):  „Omnia,"  inquit,  „quaecumque  petieritis  in  oratione 
credentes,  accipietis."  De  huiusmodi  fide  scribit  S.  Augusti- 
nus  de  verbis  Domini3):  Si  fides  deficit  ,  oratio  periit."  Ca- 
put  igitur  est  ad  rite  orandum,  quod  iam  dictum  est,  ut  fide 
firmi  ac  fixi  simus,  quod  Apostolus  ex  contrario  ostendit4): 
„Quomodo  invocabunt,  in  quem  non  crediderunt?"  Itaque 
credamus  oportet,  ut  et  orare  possimus,  et  ne  nos  fides  ipsa 
deficiat,  qua  salutariter  oramus.  Fides  enim  est,  quae  preces 
fundit;  preces  faciunt,  ut  omni  dubitatione  sublata  stabilis  ac 
firma  sit  fides.  In  hanc  sententiara  sanctus  hortabatur  Igna- 
tius5)  eos,  qui  ad  Deum  adirent  oraturi:  „Noli  dubio  esse  ani- 
mo  in  oratione;  beatus  est,  qui  non  dubitaverit. "  Quare  ad 
impetrandum  quod  velimus  a  Deo,  maximum  pondus  affert 
fides,  et  certa  spes  impetrandi;  quod  monet  S.  Iacobus6): 
„Postulet  in  fide,  nihil  haesitans." 

IV.  Q>uae  nos  ad  fidem  impetrandi  ea,  quae  in  oratione  petimus, 
inducere  possint. 

Multa  sunt,  quibus  nos  confidere  oportet  in  hoc  officio 
precationis.  Est  ipsa  Dei  in  nos  perspecta  voluntas  ac  beni- 
gnitas,  quum  iubet  nos  se  Patrem  appellare,  ut  eius  nos  esse 
filios  intelligamus.  Est  prope  infinitus  numerus  eorum,  qui 
Deum  exoraverunt.  Est  summus  ille  deprecator,  qui  nobis 
semper  praesto  est  Christus  Dominus,  de  quo  sic  est  apud 
sanctum  Ioannem7):  „Si  quis  peccaverit,  advocatum  habemus 
apud  Patrem  Iesum  Christum  iustum;  et  ipse  est  propitiatio 
pro  peccatis  nostris."  Item  Paulus  Apostolus8):  „Christus 
Iesus,  qui  mortuus  est,  immo  qui  et  resurrexit,  qui  est  ad 
dexteram  Dei,  qui  etiam  interpellat  pro  nobis."    Item  ad  Ti« 


')  Prov.  28,  9.  «)  Mat.  21,  22.  •)  Serm.  115,  o.  1.  «)  Rom.  10,  14.  «)  Ign.  ep.  10 
ad  Hermon.   «)  Iac.  1,  6.    ?)  I.  Io.  2,  1.  2.    ")  Eom.  8,  34. 

motheum1):  „Unus  enim  Deus,  unus  et  mediator  Dei  et  homi- 
num,  homo  Christus  Iesus."  Tum  ad  Hebraeos2):  „Unde  de- 
buit  per  omnia  fratribus  similari,  ut  misericors  fieret,  et  fidelis 
pontifex  ad  Deum."  Quare,  etsi  nos  indigni  sumus,  qui  im- 
petremus:  tamen  optimi  dignitate  interpretis  ac  deprecatoris 
Iesu  Christi  sperare  et  magnopere  confidere  debemus,  nobis 
omnia,  quae  per  illum  rite  petierimus,  concessurum  Deum. 
V.  Spiritus  sanctus  nostrarum  orationum  auctor  est. 
Denique  nostrae  auctor  est  precationis  Spiritus  sanctus, 
quo  duce  preces  nostras  audiri  necesse  est.  Accepimus  enim 
„Spiritums)  adoptionis  filiorum,  in  quo  clamamus,  Abba,  Pa- 
ter,"  qui  quidem  Spiritus  infirmitatem4),  et  inscitiam  nostram 
adiuvat  in  hoc  orandi  munere.  Immo  vero  inquit:  „Ipse  po- 
stulat  pro  nobis  gemitibus  inenarrabilibus. " 

VI.  Quo  modo  in  fide  iuvari  ad  impetranda  Dei  beneficia  de- 

beamus. 

Quod  si  qui  titubant  interdum,  nec  se  satis  esse  firmos 
in  fide  sentiunt:  utantur  illa  voce  Apostolorum 5) :  „Domine, 
adauge  nobis  fidem;"  et  caeci  illius G) :  Adiuva  incredulitatem 
meam."  Sed  tum  maxime  et  fide  et  spe  vigentes,  omnia  a 
Deo  optata  consequemur,  quum  ad  ipsius  Dei  legem  ac  volun- 
tatem  omnem  mentem,  actionem  et  orationem  nostram  confor- 
mabimus.  „Si  manseritis"  enim,  inquit7),  „in  me,  et  verba 
mea  in  vobis  manserint:  quodcumque  volueritis,  petetis,  et  fiet 
vobis. "  Quanquam  ad  hanc  impetrandi  a  Deo  omnia  facultatera 
inprimis  necessaria  est,  ut  antea  diximus,  oblivio  iniuriarum, 
et  benevolentia  ac  benefica  voluntas  in  proximos. 


CAPUT  VIII. 
Quae  ratio  in  orando  requiratnr. 

/.  De  optima  orandi  ratione  docendum  espe  populum,  et  quid 
sit  orare  in  spiritu  et  veritate. 

Maxime  autem  refert,  quo  modo  sacris  precibus  utamur; 
nam  etsi  precatio  bonum  est  salutare,  tamen,  nisi  recte  adhi- 
beatur,  minime  prodest;  quod  enim  petimus,  saepe  non  asse- 
quimur,  ut  sanctus  inquit  Iacobus6),  ob  eam  causam,  quia 
male  petimus.  Ergo  docebunt  parochi  fidelem  populum,  quae 
sit  optima  ratio  bene  petendi,  et  privatim  ac  publice  orandi. 

')  I.  Tim.  2,  5.  •■')  Hebr.  2,  17.  3)  Rom.  8,  15.  *)  ib.  v.  26.  »)  Luc.  17,  5. 
e)  Marc.  9,  23.    ')  Io.  15,  7.    8)  iac.  4,  3, 

Quae  praecepta  Christianae  orationis  tradita  sunt  ex  Christi 
Domini  disciplina.  Est  igitur  orandum  „in  spiritu ')  et  veri- 
tate."  Nam  coelestis  Pater  tales  quaerit,  qui  adorent  eum  in 
spiritu  et  veritate;  orat  autem  eo  modo,  qui  intimum  ac  fla- 
grans  animi  studium  adhibet;  a  qua  spirituali  precandi  ratione 
vocalem  non  excludimus.  Verumtamen  principatum  iure  tri- 
buendum  ducimus  illi,  quae  a  vehementi  animo  proficiscitur, 
obsecrationi:  quam  Deus,  cui  patent  occultae  hominum  cogi- 
tationes,  audit,  etiamsi  non  ore  proferatur.  Audivit  Annae 
eius,  quae  mater  fuit  Samuelis,  intimas  preces,  de  qua  illud 
legimus8),  fientem  orasse,  et  tantum  labia  moventem.  Oravit 
hoc  modo  David ;  ait  enim 3) :  „  Tibi  dixit  cor  meum ,  ex- 
quisivit  te  facies  mea."  Huiusmodi  exempla  in  divinis  libris 
passim  legentibus  occurrunt. 

II.  Quis  sit  usus  vocalis  orationis  praecipuus. 
Habet  autem  vocalis  oratio  propriam  utilitatem  et  ne- 
cessitatem.  Nam  incendit  animi  studium,  et  religionem  oran- 
tis  inflammat,  quod  ad  Probam  S.  Augustinus4)  scripsit  hoc 
modo:  „Nonnunquam  verbis  et  aliis  signis  ad  augendum  de- 
siderium  sanctum  nos  ipsi  acrius  excitamus."  Cogimur  inter- 
dum  vehementi  animi  cupiditate  et  pietate  verbis  efferre  sen- 
tentiam;  nam  exsultante  animo  laetitia  par  etiam  est  linguam 
exsultare,  et  vere  decet  nos  cumulatum  illud  sacrificium  fa- 
cere  et  animae  et  corporis,  quem  Apostolorum  orandi  morem 
fuisse,  ex  Actis  et  ex  Apostolo  multis  locis  cognoscimus. 

III.  Vocis  officium  perinde  in  privata  oratione  ac  in  publica 

necessarium  non  est. 

Sed  quoniam  duplex  precandi  ratio  est,  privata  et  pu- 
blica:  privatae  orationis  pronunciatione  utimur,  ut  intimum 
studium  et  pietatem  adiuvet;  in  publica,  quae  ad  incitandam 
fidelis  populi  religionem  instituta  est,  certis  statisque  tempo- 
ribus  linguae  officio  supersederi  nullo  modo  potest. 

IV.  Soli  Christiani  in  spiritu  orant,  et  longas  orationes  nonde- 

bent  refugere. 

Hanc  vero  spiritu  orandi  consuetudinem,  propriam  Chri- 
stianorum  hominum,  infideles  minime  colunt;  de  quibus  ita 
licet  Christum  Dominum  loquentem  audire5):  „Orantes  nolite 
multum  loqui,  sicut  ethnici;  putant  enim,  quod  in  multiloquio 
suo  exaudiantur.  Nolite  ergo  assimilari  eis;  scit  enim  Pater 
vester,  quid  opus  sit  vobis,  antequam  petatis  eum."  Cum 
autem  prohibeat  loquacitatem,  longas  tamen  preces,  quae  a 


')  Io.  4,  23,    *)  I.  Reg.  1,  10—17.   3)  Ps.  26,  8.   *)  ep.  130.  c.  9.    6)  Mat.  6,  7.  ». 

vehementi  ac  diuturno  animi  studio  proficiscantur,  tantum  ab- 
est  ut  reiiciat,  ut  etiam  suo  exemplo  nos  ad  eam  rationem 
cohortetur,  qui  non  modo  noctes  in  precatione  consumpsit,  sed 
ter  eundem  sermonem  repetiit ').  Tantum  igitur  statuendum 
est,  inani  verborum  sono  minime  exorari  Deum. 

V.  Orationes  hypocritarum  reiicit  Dominus. 
Nec  vero  ex  animo  orant  hypocritae,  a  quorum  nos  con- 
suetudine  deterret  Christus  Dominus  in  hanc  sententiam  2) : 
„Quum  oratis,  non  eritis  sicut  hypocritae,  qui  amant  in  syna- 
gogis  et  in  angulis  platearum  stantes  orare,  ut  videantur  ab 
hominibus.  Amen  dico  vobis ,  receperunt  mercedem  suam. 
Tu  autem,  quum  oraveris,  intra  in  cubiculum  tuum,  et  clauso 
ostio  ora  Patrem  tuum  in  abscondito,  et  Pater  tuus,  qui  videt 
in  abscondito,  reddet  tibi."  Cubiculum,  quod  hoc  loco  dici- 
tur,  ad  cor  hominis  referri  potest;  quod  non  satis  est  ingredi, 
sed  praeterea  occludi  oportet,  ne  quid  irrumpat  et  influat  in 
animas  extrinsecus,  quo  precationis  integritas  violari  possit; 
tum  enim  coelestis  Pater,  qui  omnium  mentes  et  occultas  co- 
gitationes  maxime  perspicit,  orantis  postulationi  concedit. 

VI.  Si  diutius  quod  postulamus  differtur,  non  tamen  ab  hoc 

pietatis  exercitio  cessandum  est. 

Requirit  praeterea  oratio  assiduitatem,  quae  quantam  vim 
habeat,  iudicis  illius  exemplo  Dei  Filius  ostendit3),  qui,  quum 
nec  "timeret  Deum,  nec  hominem  revereretur,  victus  assidui- 
tate  ac  diligentia  viduae,  eius  postulationi  concessit.  Itaque 
assidue  Deo  preces  faciendae  sunt,  nec  imitandi  illi,  qui  se- 
mel  aut  iterum  orantes,  nisi  quod  petunt  impetrarint,  in  ora- 
tione  defatigantur;  nulla  enim  huius  officii  lassitudo  esse  de- 
bet,  quod  nos  Christi  Domini  et  Apostoli  docet  auctoritas. 
Quod  si  interdum  voluntas  in  eo  defecerit,  precibus  a  Deo 
petamus  perseverandi  vim. 

VII.  Christus,  si  quid  a  coelesti  Patre  postulare  velimus,  illud 

in  suo  nomine  postulandum  iussit. 

Vult  etiam  Dei  Filius,  orationem  nostram  ad  Patrem  suo 
nomine  pervenire;  quae  eius  merito  et  gratia  deprecatoris  id 
pondus  assequitur,  ut  a  coelesti  Patre  audiatur.  Est  enim 
eius  illa  vox  apud  S.  Ioannem4):  „Amen,  amen  dico  vobis,  si 
quid  petieritis  Patrem  in  nomine  meo,  dabit  vobis.  Usque 
modo  non  petistis  quidquam  in  nomine  meo;  petite  et  acci- 
pietis,  ut  gaudium  vestrum  sit  plenum;"  et  iterum5):  „Quod- 
cunque  petieritis  Patrem  in  nomine  meo,  hoc  faciam." 

•)  Mat.  26,  41— 44.   »)  Mat.  6,  5.  6.    8)  luo.  18,  2.  sq.    4)  Io.  16,  23.  21.    «)  Io.  14. 1S. 

VIII.  Fervor  Sanctorum  in  oratione  imitandus,  et  petitioni  gra- 

tiarum  actio  adiungenda. 

Imitemur  ardens  sanctorum  hominum  studium,  quod  in 
orando  adhibebant.  Gratiarum  autem  actionem  cum  precatione 
iungamus  Apostolorum  exemplo,  qui  hanc  consuetudinem  per- 
petuo  servaverunt,  quemadmodum  apud  Apostolum  licet  videre. 

IX.  Ut  fervens  et  efficax  sit  oratio,  ieiunium  adhibendum  est 

et  eleemosyna. 

Ieiunium  vero  et  eleemosynam  ad  orationem  adhibeamus. 
Ieiunium  quidem  certe  maxime  est  cum  oratione  sociatum; 
nam  qui  cibo  et  potu  sunt  onusti,  horum  mens  oppressa  est 
sic,  ut  neque  Deum  intueri,  neque,  quid  sibi  velit  oratio,  co- 
gitare  possint.  Sequitur  eleemosyna,  quae  magnam  et  ipsa 
cum  oratione  societatem  habet.  Quis  enim,  cui  facultas  sit 
benigne  faciendi  ei,  qui  aliena  misericordia  vivat,  nec  opitu- 
letur  proximo  et  fratri  suo,  se  caritate  praeditum  dicere  au- 
deat?  aut  quo  ore  is,  qui  expers  sit  caritatis,  Dei  auxilium 
implorabit?  nisi  tum  peccati  veniam  precatur,  simul  et  a  Deo 
suppliciter  postulat  caritatem.  Quare  divinitus  factum  est,  ut 
saluti  hominum  triplici  hoc  remedio  subveniretur.  Quum  enim 
peccando  vel  offendamus  Deum,  vel  proximos  violemus,  vel 
nos  ipsos  laedamus:  sacris  precibus  placatum  reddimus  Deum; 
eleemosyna  redimimus  hominum  offensiones;  ieiunio  proprias 
vitae  sordes  eluimus.  Et  quanquam  singula  prosint  ad  omnium 
scelerum  genera,  tamen  proprie  singulis  iis  peccatis,  quae  di- 
ximus,  apposita  et  accommodata  sunt. 


GAPUT  IX. 
De  Oratlonis  Dominicae  proocmio. 

Pater  noster,  qui  es  in  coelis. 

I.  Cur  in  huius  precationis  initio  Christus  Patris  nomen  potius, 
quam  Domini  aut  ludicis,  nos  usurpare  voluerit. 

Cum  haec  forraula  Christianae  precationis,  a  Iesu  Chri- 
sto  tradita,  eam  habeat  vim,  ut,  antequam  ad  preces  postu- 
lationesque  veniamus,  certis  verbis  ioco  prooemii  nobis  uten- 
dum  sit,  quibus  pie  ad  Deum  accedentes,  fidentius  etiam  id 
facere  possimus:  parochi  officium  est,  illa  distincte  dilucide- 
que  declarare,  ut  alacrior  pius  populus  ad  preces  adeat,  se- 
que  cum  Patre  Deo  acturum  intelligat.  Prooemium  autem,  si 
spectes  verba,  brevissimum  est;  si  res  aestimes,  gravissimum, 
mysteriorumque  plenissimum.    Ac  prima  quidem  vox,  qua  Dei 

iussu  et  institutione  utimur  in  hac  precatione,  est  „Pate±.tt 
Nam  etsi  Salvator  noster  divinam  hanc  orationem  praetexere 
potuit  aliquo  verbo ,  quod  plus  maiestatis  haberet ,  exempli 
causa  Creatoris  aut  Domini:  tamen  haec  omisit,  quae  timo- 
rem  simul  nobis  afferre  possent;  illud  autem  adhibuit,  quod 
orautibus  et  aliquid  a  Deo  petentibus  amorem  fiduciamque 
conciliat.  Quid  enim  iucundiiis  est  patris  nomine?  quod  in- 
dulgentiam  sonat  et  caritatem. 

II.  Quae  sit  prima  ratio,  ob  quam  homines  Deum  merito  Patrem 
hic  appellent. 

Quibus  autem  rationibus  Patris  nomen  Deo  conveniat, 
suppeditabit  facultas  docendi  fidelem  populum  ex  locis  crea- 
tionis,  gubernationis  ac  redemptionis.  Nam  quum  Deus  ho- 
minem  creaverit  ad  imaginem  suam,  nec  illam  ceteris  animan- 
tibus  impertiverit:  ex  hoc  singulari  munere,  quo  hominem 
ornavit,  iure  omnium  hominum,  nec  fidelium  modo,  sed  etiam 
infidelium,  Pater  in  divinis  Scripturis  appellatur.  (Deut.  32,  6.) 

/77.  Quae  sit  altera  ratio,  ob  quam  Deus  Pater  hominum  dicatur. 

A  gubernatione  vero  sumere  poterit  argumentum,  quod 
prospiciendo  et  consulendo  utilitati  hominum  praecipuo  quodam 
curae  et  providentiae  modo  nobis  praestat  patriam  caritatem. 
Sed  ut  in  huius  explicatione  argumenti  paternam  Dei  de  ho- 
minibus  curam  melius  agnoscat,  de  custodia  angelorum,  in  quo- 
rum  tutela  sunt  homines,  aliquid  dicendum  videtur. 

I V.  Dei  providentia  illud  negotium  angelis  datum  est,  ut  custo- 

diant  humanum  genus. 

Est  enim  Dei  providentia  datum  hoc  negotium  angelis, 
ut  custodiant  humanum  genus,  singulisque  hominibus  praesto 
sint,  ne  gravius  aliquod  detrimentum  accipiant.  Nam  ut  pa- 
rentes,  si  infesta  et  periculosa  via  filiis  iter  faciendum  sit, 
custodes  adliibent  et  periculorum  adiutores:  sic  coelestis  Pa- 
rens  in  hoc  itinere,  quo  ad  coelestem  patriam  contendimus, 
singulis  nobis  praeposuit  angelos,  quorum  ope  ac  diligentia 
tecti  furtim  paratos  ab  hostibus  laqueos  vitaremus,  et  factos  in 
nos  horribiles  impetus  repelleremus,  iisque  ducibus  rectum  iter 
teneremus,  ne  obiectus  aliquis  error  a  fallaci  adversario  nos  de 
via  posset  deducere,  quae  ducit  in  coelum. 

V.  Quibus  argumentis  clare  intelligamus  magnitudinem  utilitatis, 

quae  ad  homines  ex  custodia  angelorum  redeat. 

Quam  vero  habeat  utilitatem  haec  de  hominibus  Dei  cura 
ac  providentia  singularis,  cuius  munus  et  administratio  man- 
data  est  angelis,  quorum  inter  Deum  et  homines  media  est  et 

interiecta  natura:  patet  exemplis,  quorum  copiam  suppedi- 
tant  divinae  literae,  quae  testantur,  saepe  Dei  benignitate  fa- 
ctum  esse,  ut  inspectantibus  hominibus  angeli  mirabiles  res 
efficerent,  quibus  moneremur,  innumerabilia  eius  generis,  quae 
sub  oculos  non  caderent,  a  custodibus  nostrae  salutis  ange- 
lis  effici  utiliter  ac  salutariter.  „Kaphael  Angelus1),"  Tobiae 
comes  et  dux  itineris  divinitus  adiunctus,  illum  duxit  et  re- 
duxit  incolumem,  cui  et  adiumento  fuit,  ne  ab  immani  pisce 
devoraretur,  et  quanta  esset  in  eius  piscis  iecore,  felle  et 
eorde  vis  demonstravit.  Ille  daemonium  expulit,  eiusque  im- 
pedita  et  colligata  potestate,  ne  Tobiae  noceret,  effecit.  Ille 
verum  et  legitimum  matrimonii  ius  et  usum  adolescentem  edo- 
euit;  ille  Tobiae  patri  oculis  capto  lumina  restituit. 

VI.  De  angelo,  per  quem  divus  Petrus  e  carcere  liberatus  est. 
Angelus2)  item  ille  principis  Apostolorum  liberator  ube- 

rem  praebebit  materiam  ad  erudiendum  pium  gregem  de  ad- 
mirabili  fructu  curae  custodiaeque  angelorum,  quum  demon- 
strabunt  parochi,  angelum  carceris  tenebras  illustrantem ,  et 
Petrum,  tacto  eius  latere,  ex  somno  excitantem,  solventem 
catenas,  disrumpentem  vincula,  monentem  ut  surgeret,  seque, 
sumptis  caligis  et  reliquo  vestitu,  sequeretur;  quum  docebunt, 
ab  eodem  Angelo  Petrum  per  custodias  libere  eductum  e  car- 
cere ,  et  aperta  denique  ianua  in  tuto  collocatum.  Huius 
generis  exemplorum,  quemadmodum  diximus,  referta  est  sancta- 
rum  literarum  historia;  quibus  intelligimus,  quanta  sit  vis  be- 
neficiorum,  quae  confert  in  homines  Dous,  angelis  interpreti- 
bus  et  internunciis,  nec  solum  certa  aliqua  et  privata  de  re 
missis,  sed  a  primo  ortu  nostrae  curae  praepositis,  et  in  sin- 
gulorum  hominum  salutis  praesidio  collocatis.  Hanc  doctrinae 
diligentiam  illa  utilitas  consequetur,  ut  audientium  mentes  eri- 
gantur,  et  ad  agnoscendam  ac  venerandam  Dei  paternam  de  se 
curam  ac  providentiam  excitentur. 

VII.  Qua  praeterea  ratione  agnoscant  homines  fideles  paternam 

Dei  de  hominibus  curam. 

Commendabit  autem  hoc  loco  parochus  inprimisque  prae- 
dicabit  divitias  benignitatis  Dei  erga  genus  humanum,  quem 
quum  a  primo  3)  parente  nostri  generis  et  peccati  usque  ad  hanc 
diem  offenderimus  flagitiis  ac  sceleribus  innumerabilibus:  re- 
tinet  tamen  in  nos  caritatem,  neque  praecipuam  illam  de  no- 
bis  curam  deponit.  Quem  si  quis  existimat  hominum  oblivisci, 
amens  est,  et  in  Deum  iacit  indignissimam  contumeliam.  Ira- 


')  Tob.  12,  3.  —  8,  17.   a)  Act.  12,  7—9.  —  5,  19.  eq.   8)  Gen.  3,  6. 

scitur  Israeli  Deus  propter  eius  gentis  blasphemiam,  quae  se 
arbitrabatur  coelesti  ope  desertam  esse.  Est ')  enim  in  Exodo: 
„ Tentaverunt  Dominum,  dicentes:  Estne  Dominus  in  nobis, 
an  non?"  et  apud  Ezechielem q)  succenset  eidem  populo  Deus, 
quod  dixerat:  „Non  videt  Dominus  nos;  dereliquit  Dominus  ter- 
ram."  Ergo  fideles  his  auctoritatibus  a  nefaria  illa  opinione 
deterrendi  sunt,  fieri  posse,  ut  Deum  capiat  hominum  oblivio. 
In  quam  sententiam  audire  licet  conquerentem  de  Deo  apud 
Isaiam  Israeliticum  populum,  contraque  Deum  stultam  eius  que- 
rimoniam  benigna  similitudine  refellentem.  Est  enim  ibi3): 
„DixitSion,  dereliquit  me  Dominus,  et  Dominus  oblitus  est  mei." 
Cui  Deus:  „Numquid  oblivisci  potest  mulier  infantem  suum,  ut 
non  misereatur  filio  uteri  sui?  et  si  illa  oblita  fuerit,  ego  tamen 
non  obliviscar  tui;  ecce  in  manibus  meis  descripsi  te." 

VIII.  Exemplo  primi  parentis  Dei  in  nos  benignitas  demon- 

stratur. 

Quibus  locis,  quanquam  id  liquido  confirmatur,  tamen  ut 
penitus  fideli  populo  persuadeatur,  nullum  posse  tempus  acci- 
dere,  quo  deponat  Deus  hominum  memoriam,  quo  eis  non  tri- 
buat  patriae  caritatis  officia:  parochi  rem  clarissimo  primo- 
rum  hominum  exemplo  comprobabunt,  quos,  post  neglectum 
violatumque  Dei  iussum  cum  acerbius  accusatos,  et  horribili 
illa  sententia  condemnatos  audis4):  „Maledicta  terra  in  opere 
tuo;  in  laboribus  comedes  ex  ea  cunctis  diebus  vitae  tuae, 
spinas  et  tribulos  germinabit  tibi,  et  comedes  herbas  terrae," 
quum  vides  e  Paradiso  expulsos,  et,  ut  omnis  reditus  spes 
adimeretur,  quum  in  aditu  Paradisi  collocatum  legis  Cherubim, 
fiammeum  tenentem  et  versatilem  gladium,  quum  ab  ulciscente 
suara  iniuriam  Deo  illos  intimis  et  externis  molestiis  confii- 
ctatos  intelligis:  an  non  actum  de  homine  putes?  an  non  cre- 
das  non  modo  divino  illum  auxilio  nudatum,  sed  etiam  cuivis 
iniuriae  propositum?  Verumtamen  in  tantis  divinae  irae  et 
ultionis  indiciis,  oborta  est  lux  quaedam  Dei  in  eos  caritatis. 
„Fecit"  enim,  inquit,  „Dominus  Deus  Adae  et  uxori  eius  tuni- 
cas  pelliceas,  et  induit  eos;"  quod  maximum  fuit  argumentum, 
hominibus  nullo  unquam  tempore  defuturum  Deum. 

IX.  Nullis  quantumvis  magnis  hominum  sceleribus  Dei  benigni- 

tatem  exhduriri  posse  prohatur. 

Huius  etiam  sententiae  vim,  —  „non  exhauriri  Dei  amo- 
rem  ulla  hominum  iniuria , "  David  expressit  illis  verbis 5) : 
„Numquid  continebit  Deus  in  ira  sua  misericordias  suas?" 


')  Ex.  17,  7.    2)  Ez.  8,  12.    3)  Is.  49,  14.  sq.    *)  Gen.  3,  17.  18.    «)  Ps.  7C,  10. 

Hanc  Habacuc  Deum  affatus  exposuit,  dum  inquit'):  „Quum 
iratus  fueris,  misericordiae  recordaberis. "  Hanc  sic  Michaeas 
aperuit2):  „Quis  Deus  similis  tui,  qui  aufers  iniquitatem,  et 
transfers  peccatum  reliquiarum  hereditatis  tuae?  non  immittet 
ultra  furorem  suum,  quoniam  volens  misericordiam  est."  Omnino 
res  ita  se  habet;  quum  maxime  perditos  nos,  et  Dei  praesidio 
spoliatos  arbitramur,  tum  maxime  pro  immensa  sua  bonitate 
nos  quaerit  et  curat  Deus;  sustinet  enim  in  ira  gladium  iusti- 
tiae,  nec  cessat  affundere  inexhaustos  misericordiae  thesauros. 

X.  Quae  sit  tertia  ratio,  qua  patriae  caritatis  beneficium  in  ge- 

nus  humanum  Deus  cumulate  ostendit. 

Magnam  igitur  vim  habent  ad  declarandam  praecipuam 
Dei  rationem  in  amando  tuendoque  hominum  genere  creatio 
et  gubernatio.  Sed  tamen  illud  opus  redimendi  hominem  sic 
eminet  inter  duo  superiora,  ut  beneficentissimus  Deus  parens- 
que  noster  summam  in  nos  benignitatem  tertio  hoc  beneficio 
cumulatam  illustrarit.  Quare  tradet  spiritualibus  filiis  paro- 
chus,  et  assidue  eorum  auribus  inculcabit  hanc  praestantissi- 
mam  Dei  erga  nos  caritatem,  ut  intelligant,  se,  quia  redempti 
sint,  admirabilem  in  modum  Dei  filios  evasisse;  „dedit"  enim, 
inquit  Ioannes3),  „eis  potestatem,  filios  Dei  fieri;"  et:  „Ex 
Deo  nati  sunt."  Quam  ob  causam  baptismus,  quod  primum 
redemptionis  pignus  et  monumentum  habemus,  sacramentum 
regenerationis  dicitur :  inde  enim  nascimur  Dei  filii.  Nam 
inquit  ipse  Dominus4):  „Quod  natum  est  ex  Spiritu,  Spiritus 
est;"  et:  „Oportet  vos  nasci  denuo."  Item  Petrus  Aposto- 
lus5):  „Renati  non  ex  semine  corruptibili,  sed  incorruptibili 
per  verbum  Dei  vivi." 

XI.  SingulariDei  beneficio  per  redemptionemfiliiDei  effectisumus. 

Huius  pondere  redemptionis  et  Spiritum  sanctum  acce- 
pimus,  et  Dei  gratia  dignati  sumus.  Quo  munere  Dei  filii 
adoptamur;  quemadmodum  ad  Eomanos  scripsit  Apostolus  Pau- 
lus6):  „Non  accepistis  spiritum  servitutis  iterum  in  timore, 
sed  accepistis  spiritum  adoptionis  filiorum,  in  quo  clamamus: 
Abba,  Pater."  Cuius  vim  et  efficaciam  adoptionis  explanat 
sanctus  Ioannes  ad  hunc  modum7):  „Videte,  qualem  caritatem 
dedit  nobis  Pater,  ut  filii  Dci  nominemur  et  simus." 

XII.  Quid  Christiani,  filii  Dei  iam  effecti,  post  tot  accepta  pa- 
ternae  caritalis  o/ficia,  vicissim  Patri  praestare  debeant. 

His  expositis,  admonendus  est  fidelis  populus,  quid  ipse 
vicissim  debeat  amantissimo  Patri  Deo,  ut  intelligat,  quem 

')  Habac.  3,  2.  2)  Mieh.  7,  18.  »)  Io.  1,  12.  13.  Rom.  5,  8.  Gal.  4,  5.  «)  lo.  3, 
6,  7.  Tit  3,  5.    ')  I.  Potr.  1,  23.    8)  Rom.  8,  15.  I.  Tim.  1,  16.    ')  I.  Io.  3,  1. 

amorem  ac  pietatem,  quam  obedientiam  ac  venerationem  crea- 
tori,  gubernatori,  ac  redemptori  praestare,  qua  spe  ac  fiducia 
illum  invocare  oporteat.  Sed  ad  erudiendam  inscitiam,  diri- 
gendamque  sententiae  perversitatem  eorum,  si  qui  tantummodo 
secundas  res  et  prosperum  vitae  cursum  argumento  esse  exi- 
stimant,  Deum  conservare  nobis  amorem  suum,  rebus  autem 
adversis  et  calamitatibus  quum  a  Deo  exercemur,  id  esse  si- 
gnum  hostilis  in  nos  animi,  et  prorsus  abalienatao  a  nobis  di- 
vinae  voluntatis :  demonstrandum  erit ,  quum  tangit l)  nos 
manus  Domini,  minime  id  hostiliter  facere  Dominum,  verum 
percutiendo  sanare,  et  plagam  a  Deo  venientem  esse  medici- 
nam.  Castigat  enim  peccantes,  ut  ea  disciplina  meliores  fa- 
ciat ,  et  praesenti  animadversione  redimat  ab  exitio  sempi- 
terno.  Nam  visitat2)  quidem  in  virga  iniquitates  nostras,  et 
in  verberibus  peccata  nostra,  misericordiam  autem  suam  non 
aufert  a  nobis.  Quare  monendi  sunt  fideles,  ut  in  eiusmodi 
eastigatione  patriam  Dei  caritatem  agnoscant,  et  illud  apud 
patientissimum  Iob  in  memoria  et  in  ore  habeant3):  „Ipse 
vulnerat,  et  medetur;  percutit,  et  manus  eius  sanabunt;"  ut 
illud  usurpent,  quod  sub  persona  populi  Israelitici  scripsit 
Hieremias4):  „Castigasti  me,  et  eruditus  sum  quasi  iuvencu- 
ius  indomitus.  Converte  me,  et  convertar:  quia  tu  Dominus 
Deus  meus,"  ut  Tobiae  exemplum  sibi  proponant,  qui,  quum 
in  illa  plaga  caecitatis  paternam  Dei  manum  caedentem  sen- 
sisset,  exclamavit5) :  „Benedico  te,  Domine  Deus  Israel,  quia  tu 
castigasti  me,  et  tu  salvasti  me." 

XIII.  Deum  nunquam  nostri  oblitum  esse  fidelibus  inculcandum. 

In  quo  maxime  cavendum  est  fidelibus,  ne,  etiamsi  quo- 
vis  incommodo  affecti,  quavis  calamitate  affiicti  sint,  Deum  id 
ignorare  existiment;  ait  enim  ipse 6) :  „Capillus  de  capite 
vestro  non  peribit."  Immo  vero  se  ipsi  illo  divini  oraculi 
solatio  consolentur,  quod  in  apocalypsi  dictum  est 7) :  „Ego, 
quos  amo,  arguo  et  castigo."  Conquiescat  in  Apostoli  cohor- 
tatione  ad  Hebraeos6):  „Fili  mi,  noli  negligere  disciplinam 
Domini;  neque  fatigeris,  dum  ab  eo  argueris:  quem  enim  di- 
ligit  Dominus,  castigat;  fiagellat  autem  omnem  filium,  quem 
recipit.  —  Quod  si  extra  disciplinam  estis,  ergo  adulteri  estis 
et  non  filii.  —  Patres  quidem  carnis  nostrae  eruditores  habui- 
mus ,  et  reverebamur  eos :  non  multo  magis  obtemperabimus 
Patri  spirituum,  et  vivemus?" 


')  Iob.  19,  21.  Deut.  32,  39.  2)  Ps.  88,  33.  sq.  »)  Iob.  5,  18.  ')  Ier.  31 ,  18.  »)  Tob. 
11,  17.  Sap.  16,  13.  «)  Luc.  21,  18.    ')  Apoc.  3,  19.  Prov.  3,  12.   «)  Hebr.  12,  5. 

Noster. 

XIV.  Cur  Deum  pluralitatis  vocabulo  nostrum  Patrem  hic  ap- 
pellare  iubeamur. 

Cum  Patrem  invocamus  singuli,  et  nostrum  appellamus, 
docemur,  ex  dono  ac  iure  divinae  adoptionis  consequi  neces- 
sario,  ut  fratres  siut  fideles  omnes  et  inter  se  fraterne  amare 
debeant.  „Omnes  enim,"  inquit '),  „vos  fratres  estis." —  Unus 
est  enim  Pater  vester,  qui  in  coelis  est.  Quare  etiam  in  Epi- 
stolis  fideles  omnes  Apostoli  «fratres"  appellant.  Ex  quo  item 
conficitur  illa  consecutio  necessaria,  ut  eadem  adoptione  Dei 
non  solum  inter  se  fideles  universi  fraterna  necessitudine  con- 
iungantur,  sed  quia  homo  est  unigenitus  Dei  Filius,  fratres 
etiam  eius  et  nominentur,  et  sint.  Nam  in  Epistola  ad  He- 
braeos2),  quum  de  Filio  Dei  loqueretur,  scripsit  Apostolus: 
„Non  confunditur  fratres  eos  vocare,  dicens:  nunciabo  nomen 
tuum  fratribus  meis;"  quod  tanto  ante  David3)  de  Christo 
Domino  praedixerat.  Ipse  vero  etiam  Christus  sic  apud 
Evangelistam  loquitur  ad  mulieres4):  „Ite,  nunciate  fratribus 
meis,  ut  eant  in  Galilaeam;  ibi  me  videbunt."  Quod  tum  ab 
eo  dictum  esse  constat,  quum  iam  excitatus  a  mortuis  immor- 
talitatem  esset  consecutus,  ne  quis  existimet  fraternam  hane 
cognationem  eius  resurrectione  et  in  coelum  ascensu  dissolu- 
tam  esse.  Tantum  enim  abest,  ut  hanc  coniunctionem  et  ca- 
ritatem  Christi  resurrectio  diremerit,  ut  ex  illa  maiestatis  et 
gloriae  sede,  tum  quum  de  omnibus  omnis  memoriae  homini- 
bus  iudicabit,  fidelium  „minimosu  ab  eo  „fratrumu  nomine 
appellandos  acceperimus  5) . 

XV.  Qua  ratione  inter  Christi  fratres  fideles  censeantur. 
Qui  autem  fieri  potest,  ut  „Christi  fratres"  non  simus, 
cuius  coheredes  dicimur?  Est  enim  „primogenitus  ipse,  „con- 
stitutus  „heres  universorum G) ; "  nos  vero  secundo  loco  geniti, 
coheredes  eius  pro  modo  coelestium  donorum,  pro  ratione 
caritatis,  qua  praebuerimus  nos  ministros,  et  coadiutores  Spi- 
ritus  sancti,  quo  auctore  ad  virtutem,  salutaresque  actiones 
impellimur  et  incendimur,  ut  eius  freti  gratia  in  certamen  sa- 
lutis  fortiter  descendamus;  quo  sapienter  constanterque  con- 
fecto,  decursoque  huius  vitae  spatio,  iustum  coronae  praemium 
capimus  a  coelesti  Parente,  omnibus,  qui  eundem  cursum  te- 
nuerint,  constitutum.  „Non  enim,"  ut  ait  Apostolus  7) ,  „in- 
iustus  est  Deus,  ut  obliviscatur  operis  nostri  et  dilectionis. " 


•)  Mat.  23.  8.  9.  Rom.  1,  13.  II.  Petr.  3,  17.  I.  Io.  3,  13.  ')  Hebr.  2,  11.  12.  *)  F*. 
»1,  23    *)  Mat.  28,  10.    *)  Mat.  25,  40    6)  R0ta.  8.  17.    Hebr.  1,  2.    *)  Hebr.  6,  10. 

XVI.  Quo  modo  alii  pro  aliis  orare,  et  omnes  invicem  fratres 

aestimare  debeamus. 

Quam  vero  hanc  ex  animo  vocem  „Noster"  proferre  de- 
beamus,  S.  Chrysostomi ')  sententia  declaratur,  qui  Deum  in- 
quit  libenter  Christianum  audire,  non  solum  pro  se,  sed  pro 
altero  deprecantem;  quod  pro  se  orare  naturae  est,  pro  al- 
tero  gratiae:  pro  se  necessitas  cogit,  pro  altero  fraterna  caritas 
hortatur.  Quibus  illa  subiunxit:  Iucundior  est  Deo  illa  oratio, 
quam  caritas  fraterna  commendat,  quam  ea,  quae  necessitate 
rei  pronunciatur.  In  hac  tanta  materia  salutaris  orationis  monere 
et  hortari  debet  parochus  omnes  omnis  aetatis,  generis,  ordi- 
nis,  ut,  communis  huius  fraternae  necessitudinis  memores,  co- 
miter  et  fraterne  se  gerant,  neque  se  aliis  alii  praefera.nt  in- 
solentius.  Nam  etsi  in  ecclesia  Dei  diversi  sunt  officiorum 
gradus,  tamen  illa  varietas  graduum  et  munerum  fraternae 
necessitudinis  coniunctionem  minime  tollit;  quemadmodum  in 
hominis  corpore  varius  usus  et  diversa  functio  membrorum 
nihil  agit,  quamobrem  haec  vel  illa  corporis  pars  membri  mu- 
nus  et  nomen  amittat. 

XVII.  Quibus  de  causis  Christiani  sint  tanta  necessitudinis  con- 

iunctione  copulati. 

Propone  tibi  eum,  qui  regia  sit  potestate;  an  is  igitur, 
si  fidelis  est,  frater  non  est  omnium,  qui  Christianae  fidei 
communione  continentur?  Maxime.  Quid  ita?  quia  non  est 
Deus  alius  is,  ex  quo  divites  et  reges  nati  sunt,  ab  eo,  a  quo 
pauperes,  et  qui  iu  regum  potestate  sunt,  exstiterunt,  sed  unus 
Deus  et  parens  et  dominus  omnium.  Itaque  una  spiritualis 
ortus  omnium  nobilitas,  una  dignitas,  unus  splendor  generis, 
quum  omnes  ex  eodem  Spiritu,  ex  eodem  fidei  sacramento  nati 
simus  filii  Dei ,  et  eiusdem  hereditatis  coheredes.  Nec  vero 
alium  Christum  Deum  habent  copiosi  et  potentes  homines, 
alium  tenuiores  et  infimi;  non  aliis  sacramentis  sunt  initiati, 
nec  aliam  hereditatem  regni  coelestis  exspectant.  Fratres  su- 
mus  omnes,  et,  ut  inquit  Apostolus  ad  Ephesios'2),  „membra 
sumus  corporis  Christi,  de  carne  eius,  et  de  ossibus  eius." 
Quod  idem  in  Epistola  ad  Galatas  significat  Apostolus 3) : 
„Omnes  filii  Dei  estis  per  fidem  in  Christo  Iesu.  Quicunque 
enim  in  Christo  baptizati  estis,  Christum  induistis.  Non  est 
Iudaeus,  neque  Graecus;  non  est  servus,  neque  liber;  non  est 
masculus,  neque  femina:  omnes  enim  vos  unura  estis  in  Christo 
Iesu."    Haec  autem  accurate  versanda  res  est  pastoribus  ani- 


')  Op.  imperf.  hom.  14.    »)  Eph.  5,  30.    3)  Gal.  3.  2G— 28.  Col.  3,  11. 

marum,  et  scienter  illis  in  hac  sententia  commorandum;  est 
enim  accommodatus  locus  non  minus  ad  confirmandos  et  exci- 
tandos  inopes  et  abiectos  homines,  quam  ad  coercendam  compri- 
mendamque  arrogantiam  locupletum  atque  potentium.  Cui  ho- 
minum  incommodo  uti  mederetur,  urgebat  Apostolus  fraternam 
hanc  caritatem,  et  inculcabat  fidelium  auribus. 

XV III.  Quid  Christianus,  ubi  exordium  precationis  illud,  Pater 

noster,  pronunciabit,  meditari  debeat. 

Cum  igitur  has  Deo  preces  facturus  es,  Christiane,  me- 
mineris,  te  tanquam  filium  ad  Patrem  Deum  accedere.  Itaque 
quum  precationem  ordiris,  et  illud  „Pater  noster,"  pronuncias, 
cogita,  quem  in  locum  te  summa  Dei  benignitas  extulerit,  qui 
non  ut  servum  ad  dominum  adire  invitum  ac  timidum,  sed  ut 
ad  patrem  filium  voluntarium  securumque  confugere  iusserit. 
Qua  in  memoria  et  cogitatione,  quo  vicissim  studio  et  pietate 
tibi  orandum  sit,  considera.  Danda  enim  est  tibi  opera,  te 
ut  talem  praebeas,  qualem  esse  decet  Dei  filium,  id  est,  ut 
oratio  et  actiones  tuae  non  indignae  sint  divino  genere,  quo 
te  dignari  voluit  beneficentissimus  Deus.  Ad  hanc  officii  ra- 
tionem  nos  Apostolus  cohortatur,  quum  ait1):  „Estote  ergo 
imitatores  Dei,  sicut  filii  carissimi,"  ut  vere  de  nobis  dici 
possit,  quod  ipse  Apostolus  scripsit  ad  Thessalonicenses 2) : 
„Omnes  vos  filii  iucis  estis,  et  filii  diei." 

Qui  es  in  coelis. 

XIX.  Quum  Deus  sit  ubique  praesens,  quomodo  domicilium  suum 

peculiariter  in  coelo  habere  dicatur. 

Constat  inter  omnes,  qui  recte  de  Deo  sentiunt,  ubique 
locorum  et  gentium  esse  Deum;  quod  non  ita  intelligendum 
est,  quasi  ipse  distributus  in  partes,  una  parte  locum  unum, 
alia  alium  occupet  ac  tueatur.  Nam  Deus  spiritus  est,  omnis 
expers  divisionis.  Quis  enim  audeat,  Deum,  tanquam  in  ve- 
stigio  positum,  loci  alicuius  finibus  circumscribere,  quum  ipse 
de  se  dicat3):  „Numquid  non  coelum  et  terram  ego  impleo?" 
Quod  rursum  sic  accipiendum  est:  Deum  coelum  ac  terram, 
quaeque  coelo  ac  terra  comprehensa  sunt,  vi  sua  ac  virtute 
complecti;  non  autem  ipsum  ullo  loco  contineri.  Adest  enim 
rebus  omnibus  Deus,  vel  creans  ipsas,  vel  conservans  creatas, 
nulla  regione,  nullis  finibus  vel  circumscriptus,  vel  ita  defi- 
nitus,  quo  minus  et  naturam  et  potestatem  suam  praesens 
ubique  constituat.  Quod  beatus  David4)  expressit  illis  verbis: 
„Si  ascendero  in  coelum,  tu  illic  es."    Verum  etsi  praesens 


')  Eph.  5,  1.  Act.  17,    8.  29.    «)  I.  Thes.  5,  5.    3)  Ier.  23,  21.    *;  Ps.  138,  8. 

fcafj  er  feine  SDBot)nung  im  £tmmel  ftabe;  bieS  ifi,  ttrie  ttrir  fefjen,  bejjbalb 
^efdjefjen,  rceil  bie  £immel,  ju  melc^en  nrir  £?inaufblicfen ,  ber  ttornefjmfie 
£f)etl  ber  SDBelt  ftnb,  unb  unoermeft  bleiben,  au  tfraft,  ©rofee  unb  ©d)on= 
fjeit  bie  iibrigen  torper  iibertreffcn  unb  tfjre  beftimmten  unrcanbelbami  33e* 
megungen  babett.  Um  alfo  ben  ©eifl  ber  2Kenfd)en  jur  93etrad)tung  feiner 
uuenblicfjen  2Tiadt)t  unb  SWajeflfit,  roeldtje  befonberS  im  SJBerfe  ber  $immel 
fjerttorteudjtet,  anjuregen ,  fo  bejeugt  er  in  ber  Jjetltgen  ©djrtft,  bafj  er  in 
bcn  £immeln  mobne.  Oft  erftfitt  er  aud),  nrie  eS  benn  ttrirftid)  ifl,  e§  gebe 
feinen  £I)eH  ber  SBelt,  weidt)er  nid)t  oon  bem  bafelbfi  gegenmartigen  SBefen 
unb  ber  ^raft  ©otteS  umfafjt  ttjfire. 

20.  2BaS  iene  SBorte,  „oer  bu  Dtft  tn  ben  §tmnteln"  ben  ©laubigen  ju 
betradjten  DorfteUen. 

Sfnbejj  foQen  ftcfp  bie  ©Ifiubigen  bei  btefem  ©ebanfen  nid)t  nur  ba§ 
S3tlb  beS  gemctnfamcn  33ater§  2lQer,  fonbern  aud)  beS  im  §immel  regieten* 
ben  ©otteg  oorfteQen,  bamit  fte,  roenn  fte  betcn  rooQen,  ftd)  eriunern,  bafj 
©cift  unb  £erj  jum  £tmmel  ju  erfjeben  fei;  unb  fo  triel  ©offnung  unb 
Siertrauen  it)nen  aud)  ber  9?ame  SSater  einflofjt,  fo  moge  bod)  eben  fo  triel 
djrifWdje  ©emutf)  unb  (Sljrfurdjt  iene  fjerrltdje  ittatur  unb  gottfidje  iDcaiefifit 
unfere<§  S3ater§  „ber  in  ben  £immeln  tft",  fnnjufagen.  ®iefe  2Borte  be= 
fiimmen  aud)  ben  SSetenben  im  93orau<3,  um  tuaS  fte  ju  beten  t)aben.  ®enn 
att  unfer  S3ittett,  aetdjeS  fid)  auf  ben  ^ut^eu  unb  ^otfjtoenbigfeit  biefeS  ?e* 
ben§  bejiefjt,  ift,  fofern  c§  ntdtjt  mit  f)immltfcf)en  ®ingen  uerbunben  unb  auf 
biefeS  3iel  geridtjtet  ift,  nid)tig  unb  eine§  Sfjriften  unttriirbig.  ®aber  roerben 
bie  ^farrer  bie  frommen  Buborer  an  bicfe  SOBeife  beS  ©ebeteS  maf)nen  unb 
if)re  SCtfatmung  burcf)  ieneg  3eugnifj  be§  StpoffelS  befcgen:  „SS3enn  tfjr  mit 
•©tjriftuS  auferfianben  feib,  fo  fud)et,  roa§  oben  iji,  roo  ef)rijiu§  ftfet  jur 
3fJcd)ten  ©otte^;  fjabet  @efd)tnacf  an  bem,  ma§  oben  ift,  nid)t  roaS  auf  ber  <Srbe." 


©efyeiltcjet  tcerbe  betn  ^ame. 

1.  SBarum  totr  unfere  SBunftfje  mtt  ber  ^eiligunfl  be5  gottlidjen  SWamenfi 

beginnen. 

SBaS  man  Oon  ©ott  beget)ven  foQe,  unb  in  roefdjer  Orbnung  tS  ju 
tf)un  fei,  tjat  utt3  ber  3Jteifier  uub  §err  SfQer  geletjvt  unb  geboten.  ®enn 
ba  ba§  ©cbet  Sunbgebung  unb  21u3bruct  unfere§  S3eget)rettS  ift,  fo  bitten 
ttjir  bann  rect)t  unb  oernitnftig,  menn  bte  Orbnung  ber  S3itten  ftct)  nac^  ber 
Orbnung  beffen  ricfjtet,  tt>a§  man  begetjven  barf.  ®§  mafjnt  un§  aber  bie 
tcaf)re  2iebe,  bag  ttrir  unfern  ©tnn  unb  (Sifer  auf  ©ott  ricfjten.  toeldjer,  ba 

caritas,  totum  ut  animum  ac  studium  conferamus  in  Deum, 
qui,  quoniam  solus  est  in  se  ipso  summum  bonum,  iure  est 
praecipuo  quodam  ac  singulari  amore  diligendus.  Nec  vero 
ex  animo  et  unice  potest  amari  Deus,  nisi  rebus  ac  naturis 
omnibus  eius  honor  et  gloria  praeponatur.  Bona  enim  et  nostra, 
et  aliena,  et  omnino  omnia,  quaecumque  boni  vocabulo  nomi- 
nantur,  ab  illo  profecta,  summo  ipsi  bono  cedunt.  Quare,  ut 
ordine  procederet  oratio,  Salvator  petitionem  hanc  de  summo 
bono  principem  et  caput  constituit  petitionum  reliquarum,  do- 
cens  nos,  priusquam  ea,  quae  nobis  aut  proximo  cuique  opus 
sint,  postulemus,  quae  propria  sint  Dei  gloriae  petere  debere, 
ipsique  Deo  studium  et  desiderium  eius  rei  nostrum  exponere. 
Quo  facto  manebimus  in  officio  caritatis,  qua  docemur,  et  plus 
Deum,  quam  nos  ipsos  diligere,  et  primum  petere  quae  Deo 
cupiamus,  deinde,  quae  nobis  optemus. 

II.  Quum  divina  natura  nulla  re  augeri  aut  carere  possit,  cur 
necesse  fuerit,  sanctificationem  nominis  Dei  hic  postulare. 

Et  quoniam  desiderium  et  petitio  sunt  earum  rerum,  qui- 
bus  caremus,  (nec  vero  Deo,  id  est  eius  naturae,  fieri  accessio 
potest,  aut  augeri  ulla  re  divina  substantia,  quae  inexplica- 
bilem  in  modum  est  omni  perfectione  cumulata:)  intelligendum 
est,  extra  haec  esse,  quae  a  Deo  ipsi  Deo  petimus ,  et  ad 
externam  eius  gloriam  pertinere.  Cupimus  enim  et  petimus, 
ut  Dei  nomen  notius  sit  gentibus,  ut  eius  regnum  amplifice- 
tur,  ut  plures  quotidie  obediant  divino  numini;  quae  tria, 
nomen,  regnum,  obedientia,  non  in  illo  ipso  sunt  intimo  Dei 
bono,  sed  assumuntur  extrinsecus. 

III.  Verbailla  „sicut  in  coelo  et  in  terra,"  ad  tres  primaspeti- 

tiones  referri  posse,  et  quomodo  hic  intelligantur. 
Verum  ut,  hae  petitiones  quam  vim  habeant,  et  quid  va- 
leant,  planius  intelligatur:  pastoris  erunt  partes,  monere  fide- 
lem  populum,  verba  illa:  „Sicut  in  coelo  et  in  terra,"  ad 
singulas  referri  posse  primarum  trium  postulationum,  ut:  „San- 
ctificetur  nomen  tuum,  sicut  in  coelo  et  in  terra;"  item:  „Ad- 
veniat  regnum  tuum,  sicut  in  coelo  et  in  terra;"  similiter: 
„Fiat  voluntas  tua,  sicut  in  coelo  et  in  terra."  Quum  autem 
petimus,  ut  sanctificetur  nomen  Dei,  id  sentimus,  ut  augeatur 
sanctitas  et  gloria  divini  nominis.  Quo  loco  parochus  animad- 
vertet,  ac  docebit  pios  auditores,  non  id  dicere  Salvatorem, 
ut  eodem  modo  sanctificetur  in  terra,  quo  et  in  coelo,  id  est, 
ut  amplitudine  terrestris  sanctificatio  coelestem  exaequet,  (hoc 
enim  fieri  nullo  pacto  potest):  sed  ut  ex  caritate,  et  intimo 
animi  studio  id  agatur. 

IV.  Quo  modo  Dei  nomen,  per  se  sanctum,  sanctificari  a  nobis 

possit. 

Etsi  verissimura  illud  est,  sicuti  est,  divinum  nomen  per 
se  sanctificatione  non  egere,  quum  sanctum1)  et  terribile  sit, 
quemadmodum  ipse  Deus  suapte  natura  sanctus  est,  neque  ei 
ulla  sanctitas,  qua  ob  omni  aeternitate  praeditus  non  fuerit, 
possit  accedere :  tamen,  quod  in  terris  longe  minori  honore 
afficitur,  quam  par  est,  nonnumquam  etiam  maledictis  et  nefa- 
riis  vocibus  violatur,  propterea  cupimus  ac  petimus,  ut  laudi- 
bus,  honore,  gloria  celebretur,  ad  exemplum  laudum,  honoris 
et  gloriae,  quae  illi  in  coelo  tribuuntur,  id  est,  ut  sic  honor 
et  cultus  in  mente,  in  animo,  in  ore  versetur,  ut  omni  ve- 
neratione  et  intima  et  externa  prosequamur,  omni  celebri- 
tate  excelsum,  purum  et  gloriosum  Deum,  ad  imitationem 
supernorum  ac  coelestium  civium ,  complectamur.  Ut  enim 
coelites  summa  consensione,  gloria  et  praedicatione  efferunt 
Deum:  sic  precamur  ut  idem  contingat  orbi  terrarum ,  et 
omnes  gentes  Deum  cognoscant,  colant  et  venerentur;  ut  nulli 
plane  mortales  reperiantur,  qui  non  et  suscipiant  Christianam 
religionem,  et  se  totos  Deo  dicantes  credant,  ex  eo  omnem 
sanctitatis  fontem  existere,  neque  quidquam  esse  purum  aut 
sanctum,  quod  non  a  sanctitate  divini  nominis  oriatur. 

V.  Quo  modo  fieri  possit,  ut  Dei  nomen  in  infidelibus  sanctum 

esse  possit. 

Testatur  enim  Apostolus,  mundatam  esse  ecclesiam  in2) 
„lavacro  aquae,  in  verbo  vitae."  Significat  autem  verbum 
vitae  nomen  Patris,  et  Filii,  et  Spiritus  sancti,  in  quo  bapti- 
zamur  et  sanctificamur.  Itaque,  quoniam  nulla  cuiusquam  ex- 
piatio,  nulla  munditia  et  integritas  esse  potest,  super  quo  non 
sit  invocatum  divinum  nomen:  cupimus  et  petimus  a  Deo,  ut 
omne  hominum  genus,  relictis  impurae  infidelitatis  tenebris,  ac 
radiis  divini  luminis  illustratum,  huius  vim  nominis  agnoscat 
sic,  ut  in  eo  veram  quaerat  sanctitatem,  et  in  nomine  sanctae 
et  individuae  Trinitatis  baptismi  sacramentum  suscipiens  ipsius 
Dei  dextera,  perfectam  vim  sanctitatis  consequatur. 

VI.  Qua  ratione  Dei  nomen  in  peccatoribus  sanctificari  possit. 
Pertinet  vero  Optatum,  et  postulatio  nostra  non  minus 

etiam  ad  eos,  qui  fiagitiis  et  sceleribus  contaminati  puram  ba- 
ptismi  integritatem  et  innocentiae  stolam  amiserunt ;  quare 
factum  est,  ut  in  illis  miserriraus  suam  iterum  sedem  impuris- 
simus  spiritus  collocarit.    Optamus  igitur,  et  precamur  a  Deo, 


■)  Ps.  110,  10.    ')  Eph.  5,  26.  Mat.  28,  19. 

ut  in  ipsis  etiam  sanctificetur  noraen  eius,  ut  ad  cor  et  ad 
sanctitatem  redeuntes  sacramento  poenitentiae  redimant  pri- 
stinam  sanitatem,  seque  ipsos  purum  ac  sanctum  Deo  tem- 
plum  ac  domicilium  praebeant. 

VII.  Quo  modo  omnes  homines  in  se  sanctificare  Dei  nomen 

poterunt. 

Oramus  denique,  lumen  ut  suum  Deus  praeferat  omnium 
mentibus,  quo  videre  possint,  „omnel)  datum  optimum,  et 
omne  donum  perfectum,  —  descendens  a  Patre  luminum,"  ad 
nos  divinitus  esse  delatum;  quo  temperantiam ,  iustitiam,  vi- 
tam,  salutem,  omnia  denique  animi,  corporis,  externa,  vitalia 
ac  salutaria  bona  illi  accepta  referant,  a  quo,  quemadmodum 
praedicat  ecclesia,  bona  cuncta  procedunt.  Si  quid  luce  sua 
sol,  si  quid  reliqua  sidera  motu  et  cursu  prosunt  hominum 
generi,  si  circumfuso  hoc  alimur  spiritu,  si  terra  frugum  et 
fructuum  ubertate  vitam  sustinet  omnium,  si  opera  magistra- 
tuum  quiete  ac  tranquillitate  fruimur,  et  haec  et  huius  generis 
bona  innumerabilia  nobis  suppeditat  immensa  Dei  benignitas. 
Quin  etiam,  quas  philosophi  secundas  causas  appellant,  inter- 
pretari  debemus,  mirabiliter  effectas  quasdam,  et  ad  usum  no- 
strum  accommodatas  Dei  manus,  quibus  nobis  sua  bona  distri- 
buit,  ac  longe  lateque  diffundit. 

VIII.  Quo  modo  maxime  per  agnitionem  et  venerationem  eccle- 

siae  catholicae  Dei  nomen  sanctificetur. 

Quod  autem  maxime  rem  continet  in  hac  petitione,  illud 
est,  ut  omnes  agnoscant  et  venerentur  sanctissimam  Iesu  Chri- 
sti  sponsam,  et  parentem  nostram  ecclesiam,  in  qua  una  est 
fons  ille  amplissimus  atque'2)  perpetuus  ad  eluendas  et  expian- 
das  omnes  peccatorum  sordes,  unde  hauriuntur  universa  salu- 
tis  et  sanctitatis  sacramenta,  quibus  quasi  coelestibus  qui- 
busdam  fistulis  in  nos  a  Deo  ille  sanctitatis  ros  et  liquor 
effunditur;  ad  quam  solam,  et  ad  eos,  quos  suo  sinu  et  gre- 
mio  complexa  est,  pertinet  divini  illius  imploratio  nominis, 
quod  unum  „sub3)  coelo  datum  est  hominibus,  in  quo  opor- 
teat  nos  salvos  fieri." 

IX.  Qua  ratione  nomen  Dei  a  Christianis  hodie  polluatur. 

Verum  parochi  maxime  hunc  locum  urgere  debebunt : 
boni  esse  filii,  non  solum  Patrem  Deum  orare  verbis,  sed  re 
etiam  et  actione  conari,  ut  eluceat  in  ipso  sanctifieatio  divini 
nominis.  Utinam  non  essent,  qui,  quum  oratione  hanc  Dei  no- 
minis  sanctificationem  assidue  postulent,  factis,  quantum  iB 


V  Iac.  1,  17.   >)  Zach.  13,  1.  Ezech.  36,  25.  47,  8.  sq.   »)  Act.  4,  12. 

ipsis  est,  illud  violant  atque  contaminaat;  quorum  culpa  inter- 
dum  ipsi  etiam  Deo  maledicitur.  In  quos  dictum  est  ab  Apo- 
stolo1):  „Nomen  Dei  per  vos  blasphematur  inter  gentes;* 
et  apud  Ezechielem 2)  legimus:  „Ingressi  sunt  ad  gentes,  ad 
quas  introierunt,  et  polluerunt  nomen  sanctum  meum,  quum  di- 
ceretur  de  eis :  populus  Domini  iste  est,  et  de  terra  eius  egressi 
sunt."  Qualis  enim  est  vita,  et  ut  sunt  eorum  mores,  qui  reli- 
gionem  profitentur:  sic  de  religione  ipsa,  deque  eius  auctore 
religionis  multitudo  imperita  iudicare  solet.  Quare  qui  vivunt  ex 
Christiana  religione,  quam  suscepenmt,  et  ad  eius  regulam  ora- 
tionem  et  actiones  dirigunt  suas,  magnam  facultatem  praebent 
aliis  laudandi  nomen  coelestis  parentis,  et  omni  honore  et  gloria 
celebrandi.  Nobis  enim  ipse  has  partes  imposuit  Dominus,  ut 
illustribus  virtutis  actionibus  excitemus  homines  ad  laudem  et 
praedicationem  divini  nominis ;  ad  quos  loquitur  in  hunc  modum 
apud  Evangelistam3):  „Sic  luceat  lux  vestra  coram  hominibus, 
ut  videant  opera  vestra  bona,  et  glorificent  Patrem  vestrum, 
qui  in  coelis  est;a  et  princeps  Apostolorum4):  „  Conversationem 
vestram  inter  gentes  habentes  bonam,  ut,  —  ex  bonis  operi- 
bus  vos  considerantes,  glorificent  Deum." 


CAPUT  XI. 
De  sccunda  Petitionc. 

Adveniat  regnum  tuum. 
I.  Regni  Dei  praedicatio  in  Scripturis  quam  saepe  commendata. 

Kegnum  coeleste,  quod  altera  hac  petitione  postulamus, 
eiusmodi  est,  ut  eo  referatur  ac  terminetur  omnis  Evangelh 
praedicatio.  Nam  et  inde  exorsus  est  ad  poenitentiam  cohor- 
tari  S.  Ioannes  Baptista,  dum  „Poenitentiam,"  inquit5),  „agite; 
appropinquavit  enim  regnum  coelorum;"  nec  aliunde  fecit  ini- 
tium  suae  praedicationis  Salvator  humani  generis,  et  in  illo 
salutari  sermone,  quo  beatitudinis  vias  discipulis  in  monte  mon- 
stravit,  tanquam  proposito  orationis  argumento,  principium  duxit 
a  regno  coelorum;  nam  „Beati/  inquit6),  „pauperes  spiritu; 
quoniam  ipsorum  est  regnum  coelorum."  Quin  etiam  eum 
retinere  cupientibus  attulit 7)  illam  causam  necessariae  profe- 
ctionis:  „Et  aliis  civitatibus  oportet  me  evangelizare  regnum 
Dei,  quia  ideo  missus  sum.a  Hoc  idem  postea  regnum  prae- 
dicare  iussit  Apostolus8),  et  illi,  qui  se  ire  ad  sepeliendum 


•)  Rom.  2,  24.  »)  Ez.  36,  20.  Is.  52,  5.  »)  Mat.  5,  15.  Luc.  8,  16.  «)  I.  Petr. 
2,  12.    «)  Mat.  3,  2    Luc.  3,  3.    «)  Mdt.  5,  3.    ')  Luc.  4,  43.    *)  Mat.  10,  7. 

patrem  suum  velle  dixerat,  respondit ') :  „  Tu  autem  vade,  et  an- 
nuncia  regnum  Dei."  Quum  vero  resurrexisset  a  mortuis,  per 
illos  quadraginta  dies,  quibus  apparuit  Apostolis2),  loquebatur 
„de  regno  Dei. "  Quare  parochi  hunc  secundae  postulationis  locura 
diligentissime  tractabunt,  ut  fideles  auditores,  quanta  sit  in  hac 
petitione  vis  ac  necessitas,  intelligant. 

II.  Quid  haec  secunda  petitio  comprehendat. 
Primum  autem  ipsis  ad  rem  scienter  subtiliterque  expli- 
candam  magnam  facultatem  dabit  ea  cogitatio,  quod,  etsi  haec 
petitio  coniuncta  sit  eum  reliquis  omnibus,  eam  tamen  sepa- 
ratim  etiam  adhiberi  iusserit  a  ceteris,  ut  quod  petimus  summo 
studio  quaeramus;  inquit  enim:i):  „Quaerite  primum  regnum 
Dei  et  iustitiam  eius,  et  haec  omnia  adiicientur  vobis."  Et 
quidem  tanta  vis  et  copia  coelestium  munerum  hac  postulatione 
continetur,  ut  omnia  complectatur,  quae  ad  corpoream  et  spi- 
ritualem  vitam  tuendam  sint  necessaria.  Quem  autem  regio  no- 
mine  dignum  dicemus,  cui  ea  curae  non  sint,  quae  regni  salutem 
contineant?  quod  si  suut  homines  de  regni  sui  incolumitate  sol- 
liciti,  quanta  regem  regum  omnium  cura  et  providentia  tueri 
credendum  est  et  vitam  et  salutem  hominum?  Hac  igitur  regni 
Dei  petitione  comprehensa  sunt  omnia ,  quibuscunque  in  hac 
peregrinatione  vel  exsilio  potius  indigemus,-  quae  concessurum  se 
Deus  benigne  pollicetur;  nam  statim  illa  subiunxit:  „Et  haec 
omnia  azLicientur  vobis."  Quibus  omnino  declaravit,  se  eum 
esse  regem,  qui  generi  hominum  copiose  omnia  largeque  suppe- 
ditat,  in  cuius  infinitae  benignitatis  cogitatione  infixus  David 
cecinit4):  „Dominus  regit  me,  et  nihil  mihi  deerit." 

III.  Quid  his  faciendum  sit,  qui  huius  petitionis  fructum  con- 

sequi  cupiunt. 

Verum  minime  satis  est,  vehementer  petere  Dei  regnum, 
nisi  ad  petitionem  nostram  adhibeamus  omnia  tanquam  instru- 
menta,  quibus  illud  quaeritur  et  invenitur.  Nam  et  quinque  fatuae 
virgines  studiose  illae  quidem  petierunt  ad  hunc  modum5): 
„Domine,  Domine,  aperi  nobis,"  verumtamen,  quod  illius  postu- 
lationis  praesidia  non  haberent,  exclusae  sunt;  nec  iniuria:  est 
enim  illa  Dei  ore  pronunciata  sententia6) :  „Non  omnis,  qui 
dicit  mihi:  Domine,  Domine,  intrabit  in  regnum  coelorum." 

IV.  Quibus  rationibus  regni  Dei  desiderium  hominibus  sit  ex- 

citandum. 

Quamobrem  haurient  animarum  curatores  sacerdotes  ex 
uberrimis  divinarum   literarum   fontibus  ea,   quae  fidelibus 


<)  Luc.  9,  60.    »)  Act.  1,  3.  »)  Mat.  6,  33.   «)  Ps.  22,  1.  5)  Mat.  25,  11,  «)Mat.  7,  21. 

desiderium  studiumque  commoveant  regni  coelorum,  quae  cala- 
mitosam  status  nostri  conditionem  illis  ob  oculos  ponant,  quae 
sic  eos  afficiant,  ut  respicientes  et  colligentes  se  in  memoriam 
redeant  summae  beatitudinis  et  inexpiicabilium  bonorum,  qui- 
bus  redundat  aeterna  parentis  Dei  domus.  Exsules  enim  su- 
mus,  et  plane  eius  loci  incolae,  in  quo  habitant  daemones, 
quorum  odium  in  nos  nulla  ratione  mitigari  potest;  nam  sunt 
infestissimi  et  implacabiles  in  genus  humanum.  Quid  dome- 
stica  intestinaque  praelia,  quae  inter  se  corpus  et  anima,  caro 
et  spiritus,  assidue  gerunt?  quibus  perpetuo  timendum  est,  ne 
concidamus;  timendum  autem?  immo  vero  statim  concideremus, 
nisi  propugnaculo  divinae  dexterae  defenderemur.  Quam  vim 
miseriarum  quum  sentiret  Apostolus1):  „Infelix,"  inquit,  „ego 
homo,  quis  me  liberabit  de  corpore  mortis  huius?" 
V.  Quanta  sit  hominis  miseria,  per  aliarum  rerum  cum  homine 


Haec  infelicitas  nostri  generis,  quanquam  per  se  cogno- 
scitur,  tamen  ex  contentione  reliquarum  naturarum  et  crea- 
tarum  rerum  facilius  intelligi  potest.  In  illis,  sive  rationis, 
sive  etiam  sensus  expertibus,  raro  fieri  videmus,  ut  aliqua  na- 
tura  a  propriis  actionibus,  a  sensu,  vel  motu  insito  declinet 
sic,  ut  a  proposito  et  constituto  fine  defiectat.  Hoc  apparet 
in  bestiis  agrestibus,  nantibus,  volucribus,  ut  res  declaratione 
non  egeat.  Quod  si  coelum  suspexeris,  nonne  verissimum  id 
esse  intelligis,  quod  a  Davide  dictum  est2):  „In  aeternum, 
Domine,  verbum  tuum  permanet  in  coelo."  Nempe  illud  con- 
tinenti  motu  et  perpetua  conversione  fertur,  ut  ne  minimum 
quidem  a  praefinita  divinitus  lege  discedat.  Si  terram  et  re- 
liquam  universitatem  consideres,  facile  videas,  aut  nulla,  aut 
exigua  ex  parte  deficere.  At  miserrimum  hominum  genus  sae- 
pissime  labitur,  raro  quae  recte  sunt  cogitata  persequitur,  ple- 
rumque  susceptas  bonas  actiones  abiicit  atque  contemnit;  quae 
modo  placuerat  optima  sententia,  subito  displicet,  et  illa  reiecta 
ad  turpia  consilia  sibique  perniciosa  delabitur. 

VI.  Quae  sit  omnium  miseriarum  causa  potissima. 

Quaenam  igitur  est  huius  inconstantiae  miseriaeque  cau- 
sa?  Contemptio  plane  divini  afflatus.  Claudimus  enim3)  aures 
Dei  monitis;  oculos  tollere  nolumus  ad  ea,  quae  nobis  lumina 
divinitus  praeferuntur;  nec  coelestem  Patrem  salutariter  prae- 
cipientem  audimus.  Quare  huc  incumbendum  erit  parochis,  ut 
et  miserias  oculis  subiiciant  fidelis  popuii,  et  commemorent 

■)  Rom.  7,  25.  Gal.  5,  17    *)  Ps.  118,  89.  Sap.  2,  5.  I  Petr.  1,  S5.    «)  U.  65,  12. 

causas  miseriarum,  et  remediorum  vim  ostendant.  Quorum 
omnium  illis  facultas  non  deerit,  comparata  ex  viris  sanctissi- 
mis  Ioanne  Chrysostomo  et  Augustino,  maxime  vero  ex  iis, 
quae  in  symboli  expositione  posuimus.  Nam  illis  cognitis, 
quis  erit  e  facinorosorum  hominum  numero,  quin  adiumento 
Dei  gratiae  praeeuntis,  evangelico ')  illo  prodigi  filii  exemplo, 
conetur  exsurgere,  et  erigere  se,  atque  in  coelestis  regis  pa- 
trisque  conspectum  venire? 

VII.  Quidnam  Dei  regnum  sacris  in  literis  designet. 

His  explicatis,  quae  sit  fidelium  fructuosa  petitio,  ape- 
rient,  quid  sit,  quod  his  verbis  a  Deo  postulemus;  praesertim 
quum  vocabulum  regni  Dei  multa  significet,  quorum  declaratio 
et  ad  reliquam  Scripturae  intelligentiam  non  erit  inutilis,  et 
est  ad  huius  loci  cognitionem  necessaria.  Communis  igitur 
quaedam  regni  Dei  significatio,  quae  frequens  est  in  divinis 
literis,  est  non  solum  eius  potestatis,  quam  habet  in  omnem 
hominum  rerumque  universitatem,  sed  etiam  providentiae ,  qua 
cuncta  regit  et  moderatur.  „In  manu  eius,"  inquit  Propheta*2), 
„sunt  omnes  fines  terrae."  Quibus  finibus  intelliguntur  etiam, 
quae  occulta  sunt  et  abdita  in  intimis  terrae  ac  rerum 
omnium  partibus.  In  hanc  sententiam  Mardochaeus  loquebatur 
illis  verbis3):  „Domine,  Domine,  rex  omnipotens,  in  ditione 
enim  tua  cuncta  sunt  posita,  et  non  est,  qui  possit  tuae  re- 
sistere  voluntati.  —  Dominus  omnium  es;  nec  est,  qui  resi- 
stat  maiestati  tuae." 

VIII.  Christi  regnum  in  pios  quale. 

Item  Dei  regno  declaratur  praecipua  illa  ac  singularis 
providentiae  ratio,  qua  Deus  pios  et  sanctos  homines  tuetur  et 
curat;  de  qua  propria  et  eximia  quadam  Dei  cura  dictum  est 
illud  a  Davide4):  „Dominus  regit  me,  et  nihil  mihi  deerit;" 
tum  ab  Isaia5):  „Dominus,  rex  noster,  ipse  salvabit  nos." 
In  qua  Dei  regia  potestate  etsi  praecipua  ratione  sunt  in  hac 
vita  ii,  quos  diximus,  sancti  ac  pii  homines:  tamen  monuit 
Pilatum  ipse  Christus  Dominus,  regnum  suum  non  esse  ex  hoc 
mundo6),  hoc  est,  minime  ex  hoc  mundo,  qui  et  conditus  est 
et  interiturus,  ortum  habere;  nam  eo,  quem  diximus,  modo 
dominantur  imperatores,  reges,  respublicae,  duces,  omnesque 
ii,  qui  vel  expetiti  ac  delecti  ab  hominibus  praesunt  civitati- 
bus  atque  provinciis,  vel  per  vim  et  iniuriam  dominatum  oc- 
eupaverunt.    Christus  autem  Dominus  „constitutustf  est  Rex7) 


>)  Luc.  15,  20.  »)  Ps.  94,  i.  s)  Esth.  13,  9.  11.  *)  Ps.  22,  1.  5)  Is.  33,  22.  •)  I&. 
18,  86.    ')  Ps.  2,  6. 

a  Deo,  ut  ait  Propheta;  cuius  regnum  ex  Apostoli  sententia 
iustitia  est;  ait  enim1):  „Regnum  Dei  est  iustitia,  et  pax,  et 
gaudium  in  Spiritu  sancto." 

IX.  Qua  ratione  Christus  in  suis  regnet  fidelibus. 
Regnat  autem  in  nobis  Christus  Dominus  per  virtutes  in- 
timas,  fidem,  spem,  caritatem;  quibus  virtutibus  regni  quodam 
modo  partes  efficimur,  et  Deo  peculiari  quadam  ratione  subie- 
cti,  ad  eius  cultum  ac  venerationem  consecramur,  ut,  quem- 
admodum  dixit  Apostolus2):  „Vivo  autem  iam  non  ego;  vi- 
vit  vero  in  me  Christus:"  ita  nobis  dicere  liceat:  Eegno  ego, 
iam  non  ego;  regnat  vero  in  me  Christus.  Id  autem  re- 
gnum  „iustitia"  dicitur,  quia  Christi  Domini  iustitia  constitu- 
tum  est.  Ac  de  hoc  regno  sic  loquitur  apud  S.  Lucam  Do- 
minus3):  „Regnum  Dei  intra  vos  est."  Nam  etsi  Iesus  Chri- 
stus  per  fidem  regnat  in  omnibus,  qui  gremio  ac  sinu  sanctis- 
simae  matris  ecclesiae  continentur:  praecipuo  tamen  modo 
regit  eos,  qui  praestanti  fide,  spe  et  caritate  praediti,  se  tan- 
quam  pura  quacdam  et  viva  membra  Deo  praebuerunt;  et  in 
his  Dei  gratiae  regnum  esse  dicitur. 

X.  De  regno  gloriae  Christi  Domini  nostri. 
Est  vero  etiam  Dei  gloriae  regnum  illud,  de  quo  Chri- 
stum  Dominum  apud  S.  Matthaeum  loquentem  audimus4): 
„Venite  benedicti  Patris  mei,  possidete  paratum  vobis  regnum 
a  constitutione  mundi."  Quod  idem  ab  eo  regnum  apud  S. 
Lucam  Iatro,  admirabiliter  sua  scelera  recognoscens ,  expete- 
bat  in  hunc  modum5):  „Domine,  memento  mei,  quum  vene- 
ris  in  regnum  tuum."  Sanctus  etiam  Ioannes  meminit  huius 
regni6):  „Nisi  quis  renatus  fuerit  ex  aqua  et  Spiritu  sancto, 
non  potest  introire  in  regnum  Dei."  Meminit  item  Apostolus 
ad  Ephesios7):  „Omnis  fornicator,  aut  immundus,  aut  avarus, 
(quod  est  idolorum  servitus)  non  habet  hereditatem  in  regno 
Christi  et  Dei."  Eodem  pertinent  aliquot  similitudines  Christi 
Domini,  loquentis  de  regno  coelorum8). 
XI.  De  regni  gloriae  et  gratiae  Christi  natura  et  diversitate. 
Necesse  est  autem  prius  ponere  regnum  gratiae;  neque 
enim  fieri  potest,  ut  in  ullo  regnet  Dei  gloria,  nisi  eiusdem 
gratia  in  iilo  regnarit.  Est  vero  gratia  ipsius  sententia  Sal- 
vatoris9)  „fons  aquae  salientis  in  vitam  aeternam."  Gloriam 
autem  quid  esse  dicemus,  nisi  gratiam  quandam  perfectam  et 
absolutam?  quamdiu  enim  fragili  hoc  et  mortali  corpore  ve- 

„     „Ro,m-  U'  11  ■     ')  GaI-  2>  20-     ')  Lnc-  17>  21-     4)  Mat.  25,  34.    »)  Luo.  23,  48, 
«)  fo.  3,  5.    ')  Eph.  5,  5.   8)  Mat.  13,  24.  sq.  22,  2.  »)  lo.  4,  14. 

stiti  sumus,  dum  in  hac  caeca  peregrinatione  et  exilio  vagi 
et  imbecilles  absumus  a  Domino,  saepe  labimur  et  cadimus, 
abiecto  regni  gratiae  adminiculo,  quo  nitebamur;  quum  autcm 
regni  gloriae,  quod  perfectum  est,  lux  nobis  illuxerit,  firmi 
ac  stabiles  perpetuo  consistemus;  omne  enim  et  vitium  et  in- 
commodum  exhaurietur;  omnis  infirmitas  confirmata  robora- 
bitur;  ipse  denique  nostra  in  anima  et  in  corpore  regnabit 
Deus.  Quae  res  uberius  in  symbolo  tractata  est,  quum  de 
resurrectione  carnis  ageretur. 

XII.  Quid  in  primis  igitur  hac  petitione  Deum  oremus. 
His  igitur  expositis,  quae  communem  regni  Dei  senten- 
tiam  declarant,  quid  sibi  haec  petitio  proprie  velit,  dicendum 
cst.  Petimus  autem  a  Deo,  ut  regnum  Christi,  quod  est  eccle- 
sia,  propagetur;  ut  se  ad  fidem  Christi  Domini,  et  ad  acci- 
piendam  veri  Dei  cognitionem  convertant  infideles  et  Iudaei, 
et  schismatici  ac  haeretici  redeant  ad  sanitatem,  et  ad  eccle- 
siae  Dei  communionem,  a  qua  desciverunt,  revertantur;  ^  ut 
compleatur,  et  ad  exitum  perducatur,  quod  Isaiae  ore  dixit 
Dominus1):  „Dilata  locum  tentorii  tui,  et  pelles  tabernaculorum 
tuorum  extende,  ne  parcas:  longos  fac  funiculos  tuos,  et  clavos 
tuos  consolida;  ad  dexteram  enim  et  ad  laevam  penetrabis, 
—  quia  dominabitur  tui,  qui  fecit  te.tt  Et  idem2):  „Am- 
bulabunt  gentes  in  lumine  tuo,  et  reges  in  splendore  ortus 
tui.  Leva  in  circuitu  oculos  tuos,  et  vide,  omnes  isti  con- 
gregati  sunt,  venerunt  tibi:  filii  tui  de  longe  venient,  et  fiiiae 
tuae  de  latere  surgent." 

XIII.  Secundo  quidnam  hic  postuletur. 
Verum  quia  sunt  in  ecclesia,  qui  verbis  confitentes  Deum, 
factis  negantes3),  deformatam  fidem  prae  se  ferant,  in  quibus 
propter  peccatum  daemon  habitat  ac  dominatur  tanquam  in 
propriis  domiciiiis;  petimus  etiam,  ut  ad  eos  veniat  regnum 
Dei,  quo  illi,  peccatorum  discussa  caligine,  et  radiis  divinae 
lucis  illustrati,  restituantur  in  filiorum  Dei  pristinam  dignita- 
tem,  ut,  omnibus  e  suo  regno,  coelestis  parens,  sublatis  hae- 
reticis  atque  schismaticis,  eiectisque  offensionibus  ac  scelerum 
causis*),  aream  purget  ecclesiae,  quae,  Deo  cultum  pie  sancte- 
que  adhibendo,  quieta  ac  tranquilla  pace  perfruatur. 

XIV.  Quid  tertio  loco  eadem  petitione  quaeramus. 
Petimus  denique,  ut  solus  in  nobis  vivat,  solus  regnet  Deus, 
ne  sit  posthac  morti  locus,  sed  ut  illa  absorbeatur  in5)  victoria 


>)  Is.  54,  2.  3.  5.    a)  Is.  60,  3.  4.    3)  Tit.  1,  16.    «)  Mat.  3,  12.    »)  I.  Cor.  15,  64. 

Christi  Domini  nostri,  qui,  disiecto  ac  dissipato  omni  hostium 
principatu,  potestate  et  virtute  suo  omnia  subiiciat  imperio. 

XV.  Quae  Christianis  huius  petitionis  occasione  praecipue  agenda 

et  contemplanda  offerantur. 

Erit  autem  curae  parochis,  ut,  quod  postulat  huius  ratio 
petitionis,  fidelem  populum  doceant,  quibus  cogitationibus  et 
meditationibus  instructus  has  pie  Deo  preces  facere  possit.  Ac 
primum  hortabuntur,  ut  vim  ac  sententiam  intueatur  illius  si- 
militudinis  a  Salvatore  introductae ') :  „SimiIe  est  regnum  coe- 
lorum  thesauro  abscondito  in  agro;  quem  qui  invenit  homo, 
abscondit,  et  prae  gaudio  illius  vadit,  et  vendit  universa,  quae 
habet,  et  emit  agrum  illum."  Nam  qui  noverit  Christi  Domini 
divitias,  is  prae  illis  omnia  contemnet,  huic  facultates,  opes, 
potentia  sordescent;  nihil  enim  est,  quod  illi  summo  pretio 
comparari,  immo  vero,  quod  in  conspectu  eius  stare  possit. 
Quare,  quibus  id  nosse  contigerit,  exclamabunt  illi,  ut  Aposto- 
lus2):  „Omnia  detrimentum  feci,  et  arbitror  ut  stercora,  ut 
Christum  lucrifaciam. tt  Haec  est  illa  insignis  Evangelii3)  mar- 
garita,  in  quam  qui  pecuniam,  ex  omnium  bonorum  venditione 
redactam,  erogarit,  is  beatitudine  fruetur  sempiterna. 

XVI.  Quam  sit  desiderabile  regnum  Christi  hic  per  gratiam,  et 

in  futuro  per  gloriam. 

0  nos  felices,  si  tantum  luminis  nobis  praeferret  Iesus 
Christus,  ut  illam  videre  possemus  divinae  gratiae  margari- 
tam,  qua  ipse  regnat  in  suis!  (nam  et  nostra  omnia,  et  nos 
ipsos  venumdaremus ,  ut  emptam  illam  tueremur;)  tum  enim 
denique  nobis  id  non  dubitanter  dicere  liceret4):  „Quis  nos 
separabit  a  caritate  Christi?"  Praestantem  vero  regni  gloriae 
excellentiam,  si,  quae  sit,  scire  volumus:  eandem  de  illa  et 
Prophetae  et  Apostoli  vocem  atque  sententiam  audiamus6): 
„Oculus  non  vidit,  neque  auris  audivit,  neque  in  cor  hominis 
ascendit,  quae  praeparavit  Deus  iis,  qui  diligunt  illum." 

XVII.  De  humilitate,  quam  in  hac  petitione  et  aliis  prae  nobis 

ferre  debemus. 

Proficiet  autem  ad  impetrandum  maxime  quod  petimus,  si, 
qui  simus,  ipsi  nobiscum  reputemus,  id  est,  Adam  progenies, 
iure  e  paradiso  eiecti  et  exsules;  quorum  indignitas  ac  perver- 
sitas  summum  Dei  odium,  ac  sempiternas  poenas  postularet. 
Quare  demisso  tum  et  abiecto  animo  simus  oportet.  Nostra 
etiam  erit  plena  Christianae  humilitatis  oratio;  et  omnino  nobis 
ipsi  diffidentes,  illius  more  publicani6)  confugiemus  in  Dei 

i)  Mat.  13,  44.  s)  Phil.  3,  8.  »)  Mat.  13,  4G.  «)  Rom.  8,  35.  5)  Is.  64,  4.  I.  Cor. 
2,  9.    0)  Luc.  18,  13. 


390 


Catechismi  Romani 


390 


misericordiam ,  totumque  eius  benignitati  tribuentes,  ipsi  gra- 
tias  agemus  immortales,  qui  nobis  suum  Spiritum  git  elargitus, 
quo  freti  clamare  audeamus1):  „Abba,  Pater." 

XVIII.  Quanto  studio  nobis  incumbendum  sit,  ut  tandem  coe- 

lorum  regno  potiamur. 

Suscipiemus  etiam  illam  curam  et  cogitationem ,  quid 
agendum,  quid  contra  vitandum  sit,  ut  ad  coeleste  regnum 
pervenire  possimus;  non  enim  a  Deo  ad  otium  et  ad  inertiam 
vocati  sumus,  quin  immo  inquit2):  „Regnum  coelorum  vim 
patitur,  et  violenti  rapiunt  illud,"  et3):  „Si  vis  ad  vitam  in- 
gredi,  serva  mandata."  Itaque  non  est  satis  petere  regnum 
Dei,  nisi  suum  ipsi  etiam  studium  et  operam  adhibeant  homi- 
nes;  Dam4)  adiutores  sint  oportet,  et  administri  Dei  gratiae,  in  eo 
tenendo  cursu,  quo  pervenitur  in  coelum.  Nunquam  nos  de- 
serit  Deus,  qui  nobiscura  se  futurum  perpetuo  pollicitus  est; 
unum  ut  nobis  videndum  sit,  ne  Deum  et  nos  ipsos  desera- 
mus.  Ac  Dei  quidem  sunt  in  hoc  ecclesiae  regno  omnia, 
quibus  et  vitam  tuetur  hominum,  et  salutem  perficit  sempiter- 
nam,  et  quae  sub  aspectum  non  cadunt,  angelorum  copiae, 
et  plenissimura  virtutis  coelestis  visibile  hoc  munus  sacramen- 
torum.  In  his  tantum  nobis  praesidii  est  divinitus  constitu- 
tum,  ut  non  modo  ab  acerrimorum  hostium  regno  tuti  esse, 
sed  ipsum  etiam  tyrannum  eiusque  nefarios  satellites  proster- 
nere  et  conculcare  possimus. 

XIX.  Conclusio  huius  petitionis,  et  brevis  illius  alia  expositio. 
Quare  vehementer  ad  extremum  petamus  a  Dei  Spiritu, 

nos  ut  omnia  iubeat  e  sua  voluntate  facere;  satanae  ut  tollat 
imperium;  nullam  ut  in  nobis  summo  illo  die  potestatem  ha- 
beat;  ut  vincat  et  triumphet  Christus;  ut  vigeant  eius  leges 
toto  orbe  terrarum;  ut  decreta  serventur;  nullus  ut  proditor 
aut  desertor  eius  sit;  sed  tales  se  praebeant  omnes,  ut  in 
regis  Dei  conspectum  non  dubitanter  veniant,  et  constitutam 
illis  ex  omni  aeternitate 5)  possessionem  adeant  regni  coelestis, 
ubi  beati  cum  Christo  sempiterno  aevo  fruantur. 


')  Rom.  8,  15.    *)  Mat.  11,  12.   »)  ib.  19,  17.    *)  I.  Cor.  3,  9.    «)  Mat.  25,  34, 

CAPUT  XII. 
De  tertia  Petitione. 

Fiat  voluntas  tua. 

I.  Quare  postulato  Dei  regno,  statim  subiiciatur,  ut  eiusdem  vo- 

luntas  fiat. 

Cum  a  Christo  Domino  dictum  sit ') :  „Non  omnis,  qui 
dicit  mihi,  Domine,  Domine,  intrahit  in  regnum  coelorum; 
sed  qui  facit  voluntatem  Patris  mei,  qui  in  coelis  est,  ipse  in- 
trahit  in  regnum  coelorum;"  quicumque  in  illud  coeleste  re- 
gnum  pervenire  cupiunt,  id  a  Deo  petere  dehent,  ut  fiat  vo- 
luntas  eius.  Quamobrem  hoc  loco  posita  haec  petitio  est,  sta- 
tim  post  regni  coelestis  postulationem. 

II.  Qua  methodo  ad  veram  huius  petitionis  intelligentiam  per- 

veniendum  sit. 

Ut  autem  intelligant  fideles,  quam  necessarium  id  nohis 
sit,  quod  hac  prece  postulamus,  quantamque  vim  salutarium 
munerum  ex  eius  impetratione  consequamur:  demonstrahunt 
parochi,  quibus  miseriis  et  aerumnis  oppressum  fuerit  hominum 
genus,  propter  peccatum  primi  parentis. 

III.  Quae  mala  praevaricatio  primi  parentis  in  humanum  genus 

invexerit. 

Nam  a  principio  Deus  proprii  boni  appetitionem  creatis 
rebus  ingeneravit,  ut  naturali  quadam  propensione  suum  quae- 
rerent,  et  expeterent  finem,  a  quo  illae  nunquam,  nisi  obie- 
cto  extrinsecus  impedimento,  declinant.  Haec  autem  initio 
fuit  in  homine  expetendi  Deum,  suae  beatitudinis  auctorem 
parentemque,  eo  praeclarior  et  praestantior  vis,  quod  is  com- 
pos  esset  rationis  atque  consilii.  Sed  hunc  amorem  sibi  na- 
turaliter  ingenitum  quum  reliquae  naturae  rationis  expertes 
conservassent,  quae  ut  initio  procreatae  fuerunt  natura  bonae, 
sic  in  eo  statu  et  conditione  manserunt,  hodieque  manent: 
miserum  hominum  genus  cursum  non  tenuit;  non  enim  solum 
bona  iustitiae  originalis  amisit,  quibus  a  Deo  supra  naturae 
suae  facultatem  auctum  ornatumque  fuerat,  sed  etiam  insitum 
in  animo  praecipuum  virtutis  studium  obscuravit2):  „Omnes,^ 
inquit,  „declinaverunt,  simul  inutiles  facti  sunt;  non  est,  qui 
faciat  bonum,  non  est  usque  ad  unum."  Nam3)  „sensus  et 
cogitatio  humani  cordis  in  malum  prona  sunt  ab  adolescentia 
sua;a  ut  inde  facile  intelligi  possit,  neminem  per  se  salutari- 
ter  sapere,  sed  omnes  ad  malum  esse  propensos4),  innumera- 

■)  Mat.  7,  11.    »)  Ps.  52,  4.    5)  Gen.  2,  21.    *)  Rom.  7,  19  sq. 

bilesque  esse  hominum  pravas  cupiditates,  dum  proclives  sunt, 
et  flagranti  studio  feruntur  ad  iram,  ad  odium,  ad  superbiam, 
ad  ambitionem,  ad  omne  fere  malorum  genus. 

IV.  Homo  etsi  multis  miseriis  obrutus  sit,  suum  tamen  statum 

ignorat. 

Quibus  in  malis  quanquam  assidue  versemur,  tamen,  quae 
summa  est  nostri  generis  miseria,  permulta  ex  illis  sunt,  quae 
nobis  minime  mala  videantur;  quae  res  insignem  arguit  homi- 
num  calamitatem,  qui,  cupiditatibus  ac  libidinibus  obcaecati, 
non  videant,  quae  salutaria  opinantur,  plerumque  esse  pesti- 
fera;  immo  vero  ad  illa  perniciosa  mala  tanquam  ad  optabile 
et  expetendum  bonum  rapiantur  praecipites;  ab  iis,  quae  vere 
bona  sunt  et  honesta,  tanquam  a  contrariis  rebus,  abhorreant. 
Hanc  opinionem  corruptumque  iudicium  detestatur  Deus  illis 
verbis1):  „Vae,  qui  dicitis  malum  bonum,  et  bonum  malum, 
ponentes  tenebras  lucem,  et  lucem  tenebras,  ponentes  amarum 
in  dulce,  et  dulce  in  amarum." 

V.  Quo  modo  nostram  hanc  miseriarrt  sacrae  literae  nobis  sub 

oculos  subiiciard. 
Itaque  nostris  ut  subiiciant  oculis  nostras  miserias,  com- 
parant  nos  divinae  literae  iis,  qui  verum  gustandi  sensum  ami- 
serunt;  quare  fit,  ut  a  salubri  victu  alieni  sint,  appetantque 
contrarium.  Cum  aegrotis2)  praeterea  nos  conferunt;  ut  enim  illi, 
nisi  morbum  depulerint,  sanorum  et  integrorum  hominum  officia 
ac  munera  obire  non  possunt:  sic  nos  actiones,  quae  Deo  gratae 
sint,  suscipere  sine  divinae  gratiae  adiumento  nequimus. 

VI.  In  statu  naturae  corrupto  quanta  sit  ad  aliquid  boni  agen- 

dum  hominum  infirmitas. 
Quod  si  quaedam  sic  affecti  assequimur,  levia  illa  sunt, 
et  quae  ad  consequendam  coelestem  beatitudinem  parum  vel 
nihil  momenti  habent.  At  Deum,  ut  par  est,  amare  et  colere, 
quod  maius  quiddam  et  altius  est,  quam  ut  nos  humi  strati  id 
humanis  viribus  assequamur,  nunquam  poterimus,  nisi  admini- 
culo  divinae  gratiae  sublevemur. 

VII.  In  rebus  divinis  nos  omnino  pueris  esse  persimiles. 
Quanquam  aptissima  est  etiam  illa  comparatio  ad  signi- 
ficandam  miseram  humani  generis  conditionem,  quod  similes 
esse  dicimur  puerorum,  qui  suo  relicti  arbitrio  temere  moven- 
tur  ad  omnia;  pueri,  inquam,  sumus,  et  imprudentes,  ludicris 
sermonibus,  et  inanibus  actionibus  dediti,  si  a  divino  praesi- 
dio  deseramur.    Sic  enim  nos  obiurgat  Sapientia3):  ,Usque- 


«)  Is.  5,  20.   «)  Pg.  6,  3.  106,  12.  —  Ier.  29,  31.  Ez.  18,  2.   ")  Prov.  1,  22. 

quo  parvuli  diligitis  infantiam,  et  stulti  ea,  quae  sibi  sunt  no- 
xia,  cupient?"  Et  in  hunc  modum  hortatur  Apostolus ') : 
„Nolite  pueri  effici  sensibus."  Etsi  maiori  in  inanitate  et  er- 
rore  versamur,  quam  illa  puerilis  aetas,  cui  tantum  abest  hu- 
mana  prudentia,  ad  quam  tamen  per  se  tempore  potest  per- 
venire,  quum  ad  divinam  prudentiam,  quae  ad  salutem  neces- 
saria  est,  nos,  nisi  Deo  auctore  et  adiutore,  adspirare  non 
possimus;  nisi  enim  praesto  nobis  sit  Dei  auxilium,  reiectis 
iis,  quae  vere  sunt  bona,  ad  interitum  ruimus  voluntarium. 

VIII.  Quodnam  hac  petitione  tantorum  malorum  proponatur 

remedium. 

Ac  si  quis,  discussa  divinitus  animi  caligine,  has  videat 
hominum  miserias,  et  sublato  stupore  sentiat  legem  membro- 
rum,  ac  sensus  cupiditate  spiritui  repugnantes  recognoscat, 
omnemque  dispiciat  naturae  nostrae  propensionem  ad  malum: 
qui  poterit  non  ardenti  studio  opportunum  tanto  huic  malo, 
quo  naturae  vitip  premimur,  remedium  quaerere,  salutaremque 
illam  regulam  expetere,  ad  quam  Christiani  hominis  vita  diri- 
genda  et  conformanda  sit?  Hoc  igitur  illud  est,  quod  implo- 
ramus,  quum  ita  precamur  Deum:  „Fiat  voluntas  tua."  Quum 
enim,  abiecta  obedientia  et  Dei  voluntate  neglecta,  in  has  mi- 
serias  incideremus:  unum  illud  tantorum  malorum  remedium 
nobis  divinitus  propositum  est,  ut  ex  Dei  voluntate,  quam  pec- 
cando  contempsimus,  aliquando  vivamus,  omnesque  cogitationes 
et  actiones  nostras  ea  regula  metiamur.  Quod  ut  assequi  pos- 
simus,  suppliciter  illud  a  Deo  petimus:  „Fiat  voluntas  tua.e 

IX.  Etiam  a  iustificatis,  qui  iam  Deo  parent,  usurpanda  haec 

precatio  est. 

Id  vero  illis  etiam  vehementer  petendum  est,  in  quorum 
animis  iam  regnat  Deus.  quique  iam  sunt  radiis  divini  luminis 
illustrati,  cuius  gratiae  beneficio  Dei  obtemperent  voluntati. 
Quibus  licet  ita  comparatis,  propriae  tamen  cupiditates  adver- 
santur  propter  proclivitatem  ad  malum,  insitam  in  hominum 
sensibus,  ut,  etiamsi  tales  simus,  magnum  tamen  hoc  loco  no- 
bis  periculum  sit  a  nobis  ipsis,  ne  abstracti  et  illecti  a  „con- 
cupiscentiis ,  quae2)  militant  in  membris  nostris,"  iterum  de 
salutis  via  deflectamus.  De  quo  periculo  nos  Christus  Do- 
minus  admonuit  illis  verbis 3) :  „Vigilate  et  orate,  ut  non 
intretis  in  tentationem;  spiritus  quidem  promptus  est,  caro 
autem  infirma." 


•)  L  Cor.  14,  20.   '*)  Iac.  1,  14.  4,  1.    »)  Mat.  26,  41. 

X.  In  iustificatis  adhuc  viget  concupiscentia,  quam  quidem  nemo 
penitus  potest  exstinguere. 

Non  enim  est  in  hominis  potestate,  ne  in  eius  quidem, 
qui  per  Dei  gratiam  est  iustificatus,  ita  domitos  habere  car- 
nis  affectus,  ut  nunquam  illi  postea  excitentur,  quippe  quum 
eorum,  qui  iustificati  sunt,  mentem  sanet  Dei  gratia,  non  etiam 
carnem,  de  qua  illud  scripsit  Apostolus:  „Scio,  enim,  quia  non 
habitat  in  me,  hoc  est,  in  carne  mea,  bonum."  (Rom.  7,  18.) 
Nam  ut  semel  prius  homo  iustiiiam  originalem,  quo  tanquam  freno 
quodam  cupiditates  regebantur ,  amisit :  minime  eas  postea 
ratio  ita  continere  potuit  in  officio,  ut  ea  non  appeterent,  quae 
etiam  rationi  repugnant.  Itaque  in  ea  hominis  parte  pecca- 
tum,  id  est  peccati  fomitem,  habitare  scribit  Apostolus,  ut 
intelligamus ,  eum  non  ad  tempus  quasi  hospitem  diversari 
apud  nos,  sed  quamdiu  vivimus,  tanquam  incolam  nostri  cor- 
poris  in  domicilio  membrorum  haerere  perpetuo.  Ergo  do- 
mesticis  et  intestinis  hostibus  assidue  oppugnati,  facile  intel- 
ligimus,  confugiendum  esse  ad  Dei  auxilium,  petendumque,  ut 
fiat  in  nobis  voluntas  eius.  Iam  vero  faciendum  est,  ut  sciant 
fideles,  quae  sit  huius  petitionis  vis. 

XI.  Quomodo  voluntas  Dei  in  hac  petitione  accipiatur. 

Quo  loco  multis  omissis,  quae  a  doctoribus  scholasticis 
de  Dei  voluntate  utiliter  et  copiose  disputantur,  voluntatem 
hic  accipi  dicimus  pro  ea,  quam  „signi"  appellare  solent,  hoc 
est,  pro  eo,  quod  Deus  a  nobis  fieri  aut  caveri  iusserit  aut 
monuerit.  Quare  voluntatis  nomine  hoc  loco  comprehensa  sunt 
universa,  quae  nobis  ad  coelestem  beatitudinem  comparandam 
proponuntur,  sive  illa  ad  fidem,  sive  ad  mores  pertineant; 
omnia  denique,  quaecunque  nos  Christus  Dominus  per  se  vel 
per  ecclesiam  suam  facere  aut  imperarit,  aut  prohibuerit.  De 
qua  voluntate  ita  scribit  Apostolus:  „Nolite  fieri  imprudentes, 
sed  intelligentes ,  quae  sit  voluntas  Dei  bona,  beneplacens  et 
perfecta."  (Eph.  5,  17.) 

XII.  Quam  includat  tertia  petitio  sententiam. 

Cum  igitur  illud  precamur:  „Fiat  voluntas  tua:a  peti- 
mus  in  primis  nobis,  ut  Pater  coelestis  facultatem  concedat 
obtemperandi  divinis  iussis,  et  inserviendi  ei  in  sanctitate  et 
iustitia  omnibus  diebus  nostris;  ut  ad  nutum  et  voluntatem  eius 
omnia  faciamus;  ut  ea  colamus  officia,  de  quibus  in  sacris  literis 
admonemur;  ut  ipso  duce  et  auctore"  reliqua  omnia  praestemus, 
quae  eos  decent,  qui  non  ex  voluntate  carnis,  sed  ex  Deo 
nati  sunt,  exemplum  Christi  Domini  secuti,  „qui  (Phil.  2,  8.) 
factus  est  obcdiens  usque  ad  mortem,  mortem  autem  crucis," 

ut  parati  simus  omnia  perpeti  potius,  quam  vel  minimum  ab 
eius  voluntate  discedere. 

XIII.  Quibus  potissimum  datum  sit,  eorum ,  quae  hic  petuntur, 
studio  et  amore  ardentissime  flagrare. 

Nec  vero  quisquam  est,  qui  huius  studio  et  amore  peti- 
tionis  flagret  ardentius,  quam  is,  cui  concessum  sit,  ut  sum- 
mam  eorum  dignitatem  intueatur,  qui  Deo  obediunt.  Idem 
enim  illud  verissime  dici  intelligit,  servire  Deo,  et  illi  obe- 
dire,  regnare  esse.  „ Quicunque , "  inquit  DominusJ),  „fecerit 
voluntatem  Patris  mei,  qui  in  coelis  est,  ipse  meus  frater,  et 
soror,  et  mater  est;"  hoc  est,  cum  illo  sum  omnibus  amoris 
et  benevolentiae  vinculis  coniunctissimus.  Nemo  fere  est  ex 
viris  sanctis,  quin  praecipuura  huius  petitionis  munus  vehementer 
a  Deo  postularit,  ac  praeclara  quidem  omnes,  sed  varia  per- 
saepe  oratione  usi  sunt;  in  quibus  mirificum  et  suavissimum 
Davidem  videmus  illud  varie  postulantem.  Modo  enim  inquit2): 
„Utinam  dirigantur  viae  meae  ad  custodiendas  iustificationes 
tuas."  Interdum3):  „Deduc  me  in  semitam  mandatorum  tuo- 
rum."  Nonnunquam 4) :  „Gressus  meos  dirige  secundum  elo- 
quium  tuum,  et  non  dominetur  mei  omnis  iniustitia."  Huc 
pertinent  illa5):  „Da  mihi  intellectum,  ut  discam  mandata  tua. 
Iudicia  tua  doce  me.  Da  mihi  intellectum,  ut  sciam  testimonia 
tua."  Saepe  aliis  verbis  eandem  tractat  versatque  sententiam. 
Qui  loci  diligenter  animadvertendi  sunt,  et  fidelibus  explicandi, 
ut,  quanta  sit  in  prima  huius  petitionis  parte  vis  et  copia  sa- 
lutarium  rerura,  omnes  intelligant. 

XIV.  Quid  praeterea  fiae  petitione  significemus. 

Secundo  loco,  quum  illud  precamur:  „Fiat  voluntas  tua," 
detestamur  opera  carnis,  de  quibus  scribit  Apostolus  6) :  „Mani- 
festa  sunt  autem  opera  carnis;  quae  sunt  fornicatio,  immunditia, 
impudicitia,  luxuria,  idolorum  servitus,  veneficia,  iniraicitiae,  con- 
tentiones,  aemulationes,  irae,  rixae,  dissensiones,  sectae,  invidia, 
homicidia,  ebrietates,  commessationes"  etc;  et7):  „si  secundum 
carnem  vixeritis,  moriemini."  Petimusque,  ne  sinat  Deus  ea  nos 
perficere,  quae  sensus,  quae  cupiditas,  quae  imbecillitas  nostra 
suaserit,  sed  ut  nostram  voluntatem  sua  voluntate  moderetur. 
Alieni  sunt  ab  hac  voluntate  voluptarii  homines,  qui  in  terre- 
narum  rerum  cura  et  cogitatione  defixi  sunt.  Feruntur  eniin 
libidine  praecipites  ad  potiundum,  quod  concupierunt,  et  in 
illo  fructu  pravae  cupiditatis  felicitatem  ponunt,  ut  beatum 


')  Mat.  12,  50.  >)  Ps.  118,  5.  »)  ib.  v.  35.  <)  v.  133.  s)  v.  73.  i08.  125.  «)  Gal. 
5,  19.       Rom.  8,  13  ' 

etiam  esse  dicant,  qui  quodcumque  optarit  consequatur.  Nos 
contra  petimus  a  Deo,  ut  ait  Apostolus ')>  »ue  carnis  curam 
faciamus  in  desideriis,"  sed  ut  fiat  voluntas  eius. 

XV.  Melius  est,  id  optare  fieri,  quod  Deus  vult,  quam  id,  quod 

cupimus. 

Etsi  non  facile  adducimur,  ut  precemur  Deum,  ut  cupi- 
ditatibus  nostris  non  satisfaciat;  habet  enim  difficultatein  haec 
animi  inductio,  quod  ipsi  quodammodo,  id  petentes,  nos  videmur 
odisse,  quod  etiam  stultitiae  tribuunt  ii,  qui  toti  haerent  in  cor- 
pore.  Sed  nos  stultitiae  famam  subeamus  libenter  Christi  causa, 
cuius  est  illa  sententia2):  „Si  quis  vult  post  me  venire,  abneget 
semetipsum;"  praesertim  quum  sciamus,  multo  praestare,  id 
optare,  quod  rectum  iustumque  sit,  quam  id  assequi,  quod  a  ra- 
tione,  a  virtute,  a  Dei  legibus  sit  alienum.  Et  certe  deteriore 
loco  is  est,  quicunque  ad  id  pervenit,  quod  temere  ac  libidinis 
impulsu  cupiebat,  quam  qui,  optime  quod  optavit,  non  assequitur. 

XVI.  Etiam  ea,  quae  pietatis  speciem  non  habent,  a  Deo  petenda 

non  sunt. 

Quanquam  non  id  modo  petimus,  ne  concedatur  nobis  a 
Deo,  quod  ipsi  nostra  sponte  cupimus,  quum  studium  nostrum 
depravatum  esse  constat:  sed  ne  id  etiam  detur,  quod  sua- 
sore  et  impulsore  daemone,  simulato  lucis  angelo,  tanquam 
bonum  interdum  postulamus.  Rectissimum  illud  principis  Apo- 
stolorum3)  studium  videbatur,  pietatisque  plenissimum,  quum 
Dominum  a  consilio  proficiscendi  ad  mortem  avocare  cona- 
batur:  et  tamen  eum,  quia  humanis  sensibus,  non  divina  ra- 
tione  ducebatur,  Dominus  acriter  obiurgavit.  Quid  amantius 
in  Dominum  videbatur  eo  postulari  potuisse,  quod  sancti  viri, 
Iacobus4)  et  Ioannes,  illis  irati  Samaritanis,  qui  magistrum 
hospitio  accipere  noluissent,  ab  eo  petierunt,  ut  iuberet  ignem 
e  coelo  descendere,  qui  duros  illos  et  inhumanos  absumeret? 
At  a  Christo  Domino  reprehensi  sunt  illis  verbis6):  „Nesci- 
tis,  cuius  spiritus  estis:  Filius  enim  hominis  non  venit  animas 
perdere,  sed  salvare." 

XVII.  Quum,  quae  cupimus,  ad  naturae  conservationem  spectant, 
ea  maxime,  ut  fiant,  si  Deus  velit,  petendum  est. 

Neque  vero  solum,  quum  quod  cupimus  malum  est,  aut 
mali  speciem  habet,  Deum  precari  debemus,  ut  fiat  voluntas 
eius:  sed  etiam,  quum  revera  malum  non  est,  veluti  quum 
voluntas  sequitur  primam  illam  naturae  inclinationem ,  ut  ap- 
petat  ea,  quae  naturam  conservant,  et  reiiciat,  quae  ei  con- 


»)  Rora.  13,  14.    s)  Mat.  16,  14.    ')  Mat.  10.  22.  sq.    *)  Luc.  9,  54.    •)  Ib.  55.  56. 

traria  videantur.  Quocirca,  cum  in  eum  locum  ventum  est,  ut 
aliquid  petere  velimus  huius  generis,  tum  vero  dicamus  ex  animo, 
„Fiat  voluntas  tua;u  imitemur  illum  ipsum,  a  quo  salutem  et 
salutis  disciplinam  accepimus ;  qui ,  quum  naturaliter  insito 
cruciatuum  et  acerbissimae  mortis  timore  commoveretur,  tamen 
in  illo  horrore  summi  doloris  suam  ad  Dei  Patris  retulit  volun- 
tatem  (Luc.  22, 42.):  „Nonmea,"  inquit,  „voluntas,  sedtuafiat." 

XVIII.  Quum  citra  Dei  auxilium  peccatum  vitare  non possimus, 

id  etiam  hac  petitione  postulamus. 

Sed  mirabiliter  depravatum  est  hominum  genus,  qui, 
quum  vim  etiam  suae  attulerint  cupiditati,  eamque  divinae  vo- 
luntati  subiecerint,  tamen  sine  Dei  auxilio,  quo  et  a  malo  pro- 
tegimur  et  ad  bonum  dirigimur,  peccata  vitare  non  possunt. 
Ergo  confugiendum  est  ad  hanc  precationem,  et  petendum  a 
Deo,  ut  in  nobis  ipse  instituta  perficiat;  ut  exsultantes  cupidi- 
tatis  motus  comprimat,  ut  appetitus  rationi  obedientes  efficiat; 
ut  nos  denique  totos  ad  suam  conformet  voluntatem.  Preca- 
mur  etiam,  ut  Dei  voluntatis  cognitionem  totus  orbis  terrarum 
accipiat,  quo  divinum  mysterium,  absconditum  a  saeculis  et 
generationibus,  notum  ac  pervulgatum  sit  apud  omnes. 

Sicut  in  coelo,  et  in  lerra. 
XlX.  Quid  sibi  ista  clausula  velit. 
Formam  praeterea  et  praescriptionem  huius  obedientiae 
postulamus;  ut  videlicet  ad  eam  regulam  dirigatur,  quam  in 
coelo  et  servant  beati  angeli,  et  colit  reliquus  coelestium  ani- 
marum  chorus;  ut,  quemadmodum  illi  sponte  et  summa  cum 
voluptate  obediunt  divino  numini,  sic  nos  Dei  voluntati,  quo 
modo  ipse  maxime  vult,  libentissime  pareamus. 

XX.  Deo  non  pretii  alicuius  causa,  sed  amore  ipsius  paren- 

dum  est. 

Et  vero  in  opera  et  studio,  quod  Deo.  navamus,  summum 
a  nobis  amorem  Deus ,  et  eximiam  caritatem  requirit ,  ut, 
etiamsi  spe  coelestium  praemiorum  totos  nos  ei  dicaverimus, 
tamen  ideo  illa  speremus,  quod,  ut  in  eam  spem  ingredere- 
mur,  placuit  divinae  maiestati.  Quare  tota  nitatur  illo  in 
Deum  amore  nostra  spes,  qui  mercedem  amori  nostro  propo- 
suit  aeternam  beatitudinem.  Sunt  enim,  qui  amanter  alicui 
serviant,  sed  tamen  pretii  causa,  quo  amorem  referunt.  Sunt 
praeterea,  qui  tantummodo  caritate  et  pietate  commoti,  in  eo, 
cui  dant  operam,  nihil  spectant,  nisi  illius  bonitatem  atque 
virtutem;  cuius  cogitatione  et  admiratione  se  beatos  arbitran- 
tur,  quod  ei  suum  officium  praestare  possint. 

XXI.  Aliae  item  eius  clausulae  expositiones. 
Et  hanc  habet  sententiam  illa  appositio:  „Sicut  in  coelo, 
et  in  terra."  Maxime  enim  nobi3  enitendum  est,  ut  Deo  si^ 
mus  obedientes,  quemadmodum  beatas  mentes  esse  diximus, 
quarum  laudes,  in  illo  summae  obedientiae  munere  obeundo, 
eo  psalmo  persequitur  David ') :  „Benedicite  Domino  omnes 
virtutes  eius;  ministri  eius,  qui  facitis  voluntatem  eius."  Quod 
si  quis  sanctum  Cyprianum2)  secutus,  sic  illa  interpretatur,  ut 
dicat:  „In  coelo,"  in  bonis  et  piis,  „in  terra,"  in  malis  et 
impiis:  nos  vero  etiam  eius  sententiam  comprobamus,  ut  pro 
„coeloa  spiritus,  pro  „terra"  caro  intelligatur ,  ut  et  omnes 
et  omnia  in  omnibus  Dei  voluntati  obediant. 

XXII.  Quo  modo  etiam  gratiarum  actionem  contineat  haec  petitio. 
Gratiarum  item  actionem  continet  haec  petitio.  Venera- 

mur  enim  eius  sanctissimam  voluntatem,  et  maximo  perfusi 
gaudio  summis  laudibus  et  gratulationibus  omnia  eius  opera 
celebramus,  qui  certo  sciamus,  eum  omnia  bene  fecisse.  Quum 
enim  constet,  esse  omnipotentem  Deum,  necessario  sequitur, 
ut  omnia  eius  nutu  facta  esse  intelligamus.  Quum  vero  etiam 
ipsum,  sicuti  est,  summum  bonum  esse  affirmemus:  nihil  ex 
eius  operibus  non  esse  bonum,  quum  omnibus  ipse  suam  im- 
pertiverit  bonitatem,  confitemur.  Quod  si  in  omnibus  divinam 
rationem  non  assequimur,  in  omnibus  tamen,  et  ambigui  causa 
ncglecta,  et  reiecta  omni  haesitatione ,  illud  Apostoli  profite- 
mur:  „investigabiles3)"  esse  vias  eius.  Sed  ob  id  maxime 
etiam  Dei  voluntatem  colimus,  quod  ab  eo  coelesti  lumine 
dignati  sumus.  Ereptos  enim  „de  potestate  tenebrarum,  trans- 
tulit  in  regnum  Filii  dilectionis4)  suae." 

XXIII.  Quid  ex  hac  petitione  ad  contemplationem  referendum  sit. 
Sed  ut  extremo  loco  id  explicetur,  quod  ad  meditatio- 

nem  pertinet  huius  petitionis:  redeundum  est  ad  id,  quod  initio 
attigimus,  debere  fidelem  populum  in  huius  pronunciatione  peti- 
tionis  esse  demisso  et  humili  animo,  reputantem  secum  eam, 
quae  in  natura  est  insita,  cupiditatum  vim  divinae  voluntati  re- 
pugnantem;  cogitantem,  se  in  eo  officio  vinci  a  naturis  omni- 
bus,  de  quibus  ita  scriptum  est5):  „Omnia  serviunt  tibi," 
maximeque  imbecillem  esse,  qui  nullum  opus  Deo  gratum  non 
modo  non  perficere,  sed  ne  instituere  quidem  possit,  nisi  Dei 
adiumento  sublevetur.  Quoniam  vero  nihil  magnificentius  est, 
nihil  praestantius,  quam,  ut  diximus,  Deo  servire,  et  vitam  ex 
eius  lege  ac  praeceptis  agere:  quid  optabilius  esse  potest  ho- 


«)  Ps.  102,  21.    2)  in  Orat.  dom.   »)  Rom.  11,  33.   ■»)  Col.  1,  13.   6)  P».  118,  91. 

mini  Christiano,  quam  ambulare  in  viis  Domini,  quam  nihil 
agitare  animo,  nihil  actione  suscipere,  quod  a  divina  voluntate 
abhorreat?  TJt  vero  exercitationem  capiat,  et  illud  institutum 
teneat  diligentius,  petat  ex  divinis  libris  exempla  eorum,  qui- 
bus,  quum  illi  consiliorum  suorum  rationem  non  retulissent  ad 
Dei  voluntatem,  omnia  male  ceciderunt. 

XXIV.  Quantum  commodi  ad  vitam  tranquille  agendam  ex  huius 
petitionis  meditatione  consequi  possimus. 

Moneantur  postremo  fideles,  ut  in  simplici  et  absoluta 
Dei  voluntate  acquiescant ;  ferat  aequo  animo  conditionem 
suam,  qui  sibi  inferiori  loco  videtur  esse,  quam  eius  dignitas 
postulet,  ne  deserat  ordinem  suum,  sed  in  ea l)  vocatione  ma- 
neat,  in  qua  vocatus  est,  et  proprium  iudicium  subiiciat  Dei 
voluntati,  qui  nobis  melius  consulit,  quam  ipsi  optare  possi- 
mus.  Si  angustia  rei  familiaris,  si  corporis  valetudine,  si 
persecutionibus ,  si  aliis  molestiis  et  angoribus  premimur : 
certo  statuendum  est,  nihil  horum  sine  Dei  voluntate,  quae 
summa  omnium  ratio  est,  nobis  accidere  posse;  ideoque  non 
debere  nos  gravius  commoveri,  sed  invicto  animo  ferre,  sem- 
per  illud  in  ore  habentes2):  „Domini  voluntas  fiat,tt  et  illud 
beati  Iob3):  „Sicut  Domino  placuit,  ita  factum  est:  sit  no- 
men  Domini  benedictum." 


CAPUT  XUI. 
De  quarta  Petitione. 

Panera  nostrum  quotidianum  da  nobis  hodie. 

I.  Quaenam  in  hac  oratione  Dominica  ratio  ordinis  servata  sit. 

Quarta  petitio,  et  reliquae  deinceps,  quibus  animae  et 
corporis  subsidia  proprie  ac  nominatim  postulamus,  ad  supe- 
riores  petitiones  referuntur.  Habet  enim  hunc  ordinem  ac 
rationem  precatio  dominica,  ut  postulationem  rerum  divina- 
rum  consequatur  earum  petitio,  quae  ad  corpus,  et  ad  hanc 
vitam  tuendam  pertinent.  Nam  ut  ad  Deum  tamquam  ad  ulti- 
mum  finem  referuntur  homines:  sic  humanae  vitae  bona  ad 
divina  eadem  ratione  diriguntur. 

II.  Cur  humanae  vitae  bona  a  Deo  licite  optentur  et  petantur. 

Quae  quidem  ideo  optanda  ac  petenda  sunt,  vel  quod  ita 
divinus  ordo  postulat,  vel  quod  illis  adiumentis  ad  divinorum 


')  1.  Cor.  7,  20.  Eph.  4,  1.   *)  Act.  21,  14.   »)  Iob  1,  31. 

bonorum  adeptionem  indigemus,  ut  iis  adminiculis  propositum 
finem  consequamur,  qui  regno  et  gloria  coelestis  Patris,  atque 
iis  praeceptis  colendis  servandisque  continetur,  quae  Dei  volun- 
tatis  esse  non  ignoramus.  Quare  omnem  vim  et  rationem  huius 
petitionis  ad  Deum  eiusque  gloriam  referre  debemus. 

III.  Quo  fine  et  modo  temporalia  bona  sint  postulanda, 
Praestabunt  igitur  suum  officium  fidelibus  auditoribus, 
ut  intelligant,  in  iis  petendis,  quae  ad  usum  ac  fructum  perti- 
nent  rerum  terrenarum,  esse  intendendum  animum  ac  studium 
nostrum  ad  Dei  praescriptionem ,  nec  inde  ulla  ex  parte  de- 
clinandum.  Nam  in  eo ,  quod  scribit  Apostolus  l) :  „  Quid 
oremus,  sicut  oportet,  nescimus,"  maxime  peccatur  his  postu- 
lationibus  terrenarum  et  caducarum  rerum.  Ergo  petenda 
sunt  bona  haec,  ut  oportet,  ne  perperam  aliquid  postulantes, 
responsum  illud  a  Deo  feramus2):  „Nescitis,  quid  petatis."  Erit 
autem  certa  iudicandi  nota,  quae  prava  sit,  quaeve  recte  pe- 
titio,  consilium  et  propositum  postulantis.  Nam  si  quis  terrena 
petit  eo  animo,  ut  illa  omnino  bona  existimet,  et  in  illis  tam- 
quam  in  optato  fine  conquiescens ,  nihil  praeterea  requirat; 
sine  dubio  non  orat,  sicut  oportet.  „Non  enim,"  inquit  S. 
Augustinus 3) ,  „petimus  temporalia  haec  tanquam  bona  nostra, 
sed  tanquam  necessaria  nostra. "  Apostolus ,  etiam  in  epi- 
stola  ad  Corinthios  docet,  omnia,  quae  spectant  ad  usus  vitae 
necessarios ,  ad  Dei  gloriam  referri  oportere.  „  Sive  ergo 
manducatis,"  inquit4),  „sive  bibitis,  sive  aliud  quid  facitis; 
omnia  in  gloriam  Dei  facite." 

IV.  Quot  quantisque  commoditatibus  in  statu  innocentiae  homo 
sit  potitus. 

Sed  ut  videant  fideles,  quantam  habeat  haec  petitio  ne- 
«essitatem:  commemorabunt  parochi,  quanta  ad  victum,  et  ad 
vitam  colendam  indigentia  sit  externarum  rerum;  quod  magis 
intelligent,  si  comparatio  fiat  eorum,  quae  primo  illi  parenti 
nostri  generis,  et  reliquis  deinceps  hominibus  fuerunt  ad  vi- 
vendum  necessaria.  Nam  etsi  ille  in  amplissimo  innocentiae 
atatu,  unde  et  ipse,  et  eius  culpa  omnis  posteritas  corruit,  ne- 
cesse  habuisset  adhibere  cibum  ad  reficiendas  vires :  tamen  inter 
illius  et  nostrae  vitae  necessitates  multum  interest.  Non  enim 
ei  vestibus  ad  tegumentum  corporis  opus  fuisset,  non  tecto  ad 
perfugium,  non  armis  ad  defensionem,  non  remediis  ad  valetu- 
dinem,  non  aliis  multis,  quorum  subsidio  nos  ad  hanc  naturae 


')  Rom.  8,  26.  «)  Mat.  20,  22.  3)  lib.  8.  Jd  serm.  Dom.  in  monte,  e.  16. 
*)  L  Cor.  10,  31. 

imbecillitatem  ac  fragilitatem  tuehdam  egemus.  Satis  ei  fuisset 
ad  immortalem  vitam  ille  .fructus,  quem  felicissima  vitae  arbor 
nullo  eius  aut  posterorum  labore  praebuisset.  Neque  vero  fu- 
turus  erat  homo  in  tantis  paradisi  deliciis  otiosus,  quem  ad 
agendum  Deus  in  eo  voluptatis  domicilio  collocarat:  verum  nulla 
ei  opera  molesta,  nullum  officii  munus  non  iucundum  fuisset. 
Tulisset  ille  perpetuo  suavissimos  fructus,  ex  cultura  felicium 
hortorum,  nec  eum  unquam  opera  aut  spes  fefellisset. 

V.  Quanta  mala  Adae  praevaricationem  sint  secuta. 
At  posterorura  proles  non  solum  fructu  privata  vitalis 
•arboris,  verum  etiam  horribili  illa  sententia  condemnata  est: 
Maledicta ')  terra  in  opere  tuo ;  in  laboribus  comedes  ex  ea 
cunctis  diebus  vitae  tuae;  spinas  et  tribulos  germinabit  tibi, 
et  comedes  herbas  terrae;  in  sudore  vultus  tui  vesceris  pane 
tuo,  donec  revertaris  in  terram  de  qua  sumptus  es:  quia  pul- 
vis  es,  et  in  pulverem  reverteris."  Nobis  igitur  contra  eve- 
nerunt  omnia,  atque  illi  et  posteris  contigissent,  si  Dei  dicto 
audiens  fuisset  Adam.  Itaque  versa  sunt  omnia,  et  mutata  in 
deterrimam  partem.  In  quo  illud  gravissimum  est,  quod  ma- 
ximos  sumptus,  summum  laborem  ac  sudorem  saepissime  nul- 
lus  fructus  consequitur,  quum  fruges  datae  in  deteriorem  se- 
getem,  vel  succrescenti  agrestium  herbarum  asperitate  oppri- 
muntur,  vel  nimbis,  vento,  grandine,  uredine,  rubigine  per- 
culsae  et  prostratae  intereunt,  ut  omnis  anni  labor  exiguo 
tempore  aliqua  coeli  vel  terrae  calamitate  recidat  ad  nihilum. 
Quod  accidit  immanitate  nostrorum  scelerum,  a  quibus  aversus 
Deus,  nostris  minime  benedicit  operibus;  sed  horrenda  manet 
sententia,  quam  de  nobis  initio  pronunciavit:  „In  sudore  vultus 
tui  vesceris  pane  tuo."2) 

VI.  Homines,  ut  succurrant  suis  necessitatibus,  laborare  tenentur, 
qui  tamen,  nisi  Deus  faveat,  frustra  laborant. 
Ergo  pastores  in  huius  loci  tractationem  incumbent,  ut 
sciat  fidelis  populus,  sua  culpa  homines  in  has  angustias  et 
miserias  incidere ;  ut  intelligat  desudandum  quidem  et  ela- 
borandum  esse  in  parandis  iis,  quae  ad  vivendum  sunt  neces- 
saria;  verumtamen ,  nisi  laboribus  nostris  benedixerit  Deus, 
fallacem  spem,  et  inanem  fore  omnem  contentionem.  Nam3) 
„neque  qui  plantat,  est  aliquid,  neque  qui  rigat;  sed  qui  in- 
crementum  dat,  )eus;"  et4):  „Nisi  Dominus  aedificaverit  do- 
mum,  in  vanum  laboraverunt,  qui  aedificant  eam.a 

')  Gen.  3,  17.  19.    *)  Gen.  3,  19.    f)  I.  Cor.  3,  7.    *)  Ps.  126,  l. 

VII.  Deus  rogandus,  ut  ea,  quibus  indigemus,  suppeditet;  quott 

prolixe  facit. 

Docebunt  igitur  parochi ,  esse  res  pene  innumerabiles^ 
quae  si  nobis  desint,  vel  vitam  amittimus,  vel  agimus  insua- 
vem.  Hac  enim  cognita  rerum  necessitate  naturaeque  imbe- 
cillitate  Christianus  populus  coelestem  Patrem  adire  cogetur,. 
et  ab  eo  terrena  et  coelestia  bona  suppliciter  petere.  Imita- 
bitur  prodigum  illum  filium  ') ,  qui,  quum  in  regione  longinqua 
coepisset  egere,  nec  esset,  cum  esuriret,  qui  ei  siliquas  daret, 
aliquando  ad  se  rediens,  intellexit,  malorum,  quibus  preme- 
batur,  nusquam,  nisi  a  patre  esse  expetendum  remedium.  Quo 
loco  accedet  etiam  fidentius  ad  oraudum  fidelis  populus,  si 
in  cogitatione  divinae  benignitatis  recordabitur,  patornas  aures 
perpetuo  patere  filiorum  vocibus.  Nam  dum  hortatur  nos,  ut 
panem  petamus,  ea  se  recte  petentibus  abunde  largiturum 
pollicetur.  Docendo  enim,  quo  modo  petamus,  hortatur,  hor- 
tando  impellit,  impellendo  spondet,  spondendo  nos  in  spcm 
certissimae  impetrationis  inducit. 

VIII.  Quid  panis  nomine  intelligatur,  quaeque  huius  petitionis 

sit  sententia. 

Excitatis  igitur  et  inflammatis  animis  fidelis  populi,  se- 
quitur,  ut,  quid  hac  petitione  postuletur,  declarandum  sit: 
primum,  quid  sit  ille  panis,  quem  petimus.  Sciendum  igitur 
est,  in  divinis  literis  hoc  „panis"  nomine^)  multa  quidem  signi- 
ficari,  sed  illa  duo  praecipue:  primum,  quidquid  in  victu  ce- 
terisque  rebus  ad  corpus  vitamque  tuendam  adhibemus;  de- 
inde,  quidquid  nobis  ad  spiritus  et  animae  vitam  ac  salutem 
Dei  munere  tributum  est.  Petimus  autem  hoc  loco  huius, 
quam  in  terris  agimus,  vitae  subsidia,  sanctorum  Patrum  ita 
sentientium  auctoritate. 

IX.  Temporalia  a  Deo  beneficia  peti  posse,  demonstratur. 
Quam  ob  rem  minime  sunt  audiendi,  qui  dicunt,  non  li- 
cere  Christianis  hominibus  a  Deo  petere  terrena  huius  vitae 
bona.  Nam  huic  adversantur  errori  praeter  consentientem 
Patrum  sententiam,  exempla  permulta  tum  veteris,  tum  novi 
Testamenti.  Iacob  enim  vovens  sic  orabat3):  „Si  fuerit 
Deus  mecum,  et  custodierit  me  in  via,  per  quam  ego  am- 
bulo,  et  dederit  mihi  panem  ad  vescendum,  et  vestimentum 
ad  induendum,  reversusque  fuero  prospere  ad  domum  patris 
mei:  erit  mihi  Dominus  in  Deum,  et  lapis  iste,  quem  erexi  in 
titulum,  vocabitur  domus  Dei,  cunctorumque ,  quae  dederis 


')  Luc.  15,  Ifi.  Mat.  7,  9.    «)  Eclus.  15,  3.  Luc.  14,  15.    3)  Gen.  28,  20. 

mihi,  decimas  offeram  tibi. "  Salomon  etiam  certum  petebat 
huius  vitae  subsidium,  cum  iliud  precabatur '):  Mendicitatem 
et  divitias  ne  dederis  mihi;  tribue  tantum  victui  meo  neces- 
saria."  Quid,  quod  Salvator  humani  generis  illa  iubet  petere, 
quae  nemo  negare  audeat  ad  corporis  usum  pertinere:  „Ora- 
te,tt  inquit2),  „ut  non  fiat  fuga  vestra  in  hieme  vel  sabbato." 
Quid  dicemus  de  sancto  Iacobo3),  cuius  illa  sunt:  „Tristatur 
aliquis  vestrum?  oret;  aequo  animo  est?  psallat."  Quid  de 
Apostolo,  qui  sic  cum  Romanis  agebat4):  „Obsecro  vos  fra 
tres  per  Dominum  nostrum  Iesum  Christum,  et  per  caritatem 
sancti  Spiritus,  ut  adiuvetis  me  in  orationibus  pro  me  ad 
Deum,  ut  liberer  ab  infidelibus,  qui  sunt  in  Iudaea."  Quare 
quum  et  divinitus  concessum  sit  fidelibus,  ut  petant  haec  sub- 
sidia  rerum  humanarum,  et  perfecta  haec  a  Christo  Domino 
tradita  sit  orandi  formula:  ne  illud  quidem  dubium  relinqui- 
tur,  unam  ex  septem  hanc  esse  petitionem. 

X  Panis  nomine  quid  hic  ad  corporis  necessitatem  pertinens  in- 

telligatur. 

Petimus  praeterea  panem  quotidianum,  id  est  victui  ne- 
cessaria,  ut  panis  nomine,  quod  satis  sit  et  vestium  ad  te- 
gendum,  et  cibi  ad  vescendum,  sive  panis  is  sit,  sive  caro,  sive 
piscis,  sive  quodcumque  aliud,  intelligamus.  Yidemus  enim  usum 
esse  hoc  loquendi  modo  Elisaeum5),  quum  regem  moneret,  ut 
praeberet  panem  militibus  Assyriis;  quibus  magna  ciborum  copia 
data  est.  Illud  etiam  de  Christo  Domino  scriptum  scimus6): 
Ingressus  est  „in  domum  cuiusdam  principis  Pharisaeorum  sab- 
bato  manducare  panem;"  qua  voce,  quae  ad  cibum,  quaeque 
ad  potum  pertinent,  significari  videmus.  Ad  huius  petitionis 
absolutam  significationem  praeterea  animadvertendum  est,  hoc 
panis  vocabulo  non  abundantem  et  exquisitam  ciborum  ac  ve- 
stium  copiam,  sed  necessariam  et  simplicem  intelligi  debere; 
quemadmodum  Apostolus7)  scripsit :  „Habentes  alimenta,  et 
quibus  tegamur,  his  contenti  sumus;"  et  Salomon8),  ut  diximus: 
„Tribue  tantum  victui  meo  necessaria." 

XI.  Cur  non  simpliciter panem,  sedpanem  „nostrum"  hic  petamus. 

Huius  quoque  frugalitatis  et  parsimoniae  illa  voce,  quae 
proxime  sequitur,  admonemur;  quum  enim  „nostrum"  dicimus, 
panem  illum  ad  necessitatem  nostram,  non  ad  luxuriam  peti- 
mus;  non  enim  nostrum  dicimus,  quia  eum  nobis  opera  no- 
stra  sine  Deo  parare  possimus ,  (est  enim  apud  Davidem 9) : 


')  Prov.  30,  8.  »)  Mat.  24,  20.  >)  Iac.  5,  18.  <)  Rom.  15,  80.  *)  jy.  Reg.  6, 
22.  23.    6)  Luc.  14,  1.   ')  I.  Tim.  6,  8.   e)  Prov.  30,  8.   »)  Ps.  103,  27. 


2fi* 


404 


Catechismi  liomani 


404 


„Omnia  a  te  exspectant,  ut  des  illis  escam  in  tempore,  dante 
te  illis  colligent;  aperiente  te  manum  tuam,  omnia  implebun- 
tur  bonitate,"  et  alio  loco1):  „Oculi  omnium  in  te  sperant, 
Domine,  et  tu  das  escam  illorum  in  tempore  opportuno  " ;) 
sed  quia  necessarius  est,  et  a  parente  omnium  Deo,  qui  omnes 
sua  providentia  alit  animantes,  nobis  attributus. 

XII.  Labore  nostro  parandus  est  nobis  panis,  quem  esse  volu- 
mus,  si  nostrum  panem  postulamus. 

Ob  eam  quoque  causam  panis  noster  appellatur,  quod 
iure  est  a  nobis  acquirendus ,  non  iniuria ,  fraude ,  aut  furto 
parandus;  quae  enim  nobis  malis  artibus  conciliamus,  non  no- 
stra  sunt,  sed  aliena,  saepiusque  illorum  calamitosa  est  vel 
adeptio,  vel  possessio,  vel  certe  iactura.  Contra  vero  honestis 
ac  laboriosis  piorum  bominum  lucris  ex  Prophetae  sententia 
tranquillitas  inest,  et  magna  felicitas.  „Labores,"  enim  inquit2), 
„manuum  tuarum,  quia  manducabis;  beatus  es,  et  bene  tibi 
erit. "  Iam  vero  iis,  qui  iusto  labore  victum  quaerunt,  fructum 
suae  benignitatis  eo  loco  pollicetur  Deus3):  „Emittet  Dominus 
benedictionem  super  cellaria  tua,  et  super  omnia  opera  ma- 
nuum  tuarum,  benedicetque  tibi."  Neque  solum  petimus  a 
Deo  nobis,  ut  illo  uti  liceat,  quod  nostro  sudore  ac  virtute 
peperimus  eius  adiumento  benignitatis,  id  enim  vere  dicitur 
nostrum:  sed  etiam  bonam  mentem  postulamus,  ut  recte  partis 
recte  item  ac  prudenter  uti  possimus. 

Quotidianum. 

XIII.  Quare  et  haec  particula  „quotidianum"  adiiciatur. 
Huic  etiam  voci  subiecta  est  ea  notio  frugalitatis  ac  par- 
simoniae,  quam  proxime  diximus.  Non  enim  multiplicem  aut 
delicatum  cibum  postulamus,  sed  eum,  qui  naturae  necessitati 
satisfaciat,  ut  eos  pudeat  hoc  loco,  qui  fastidio  communis  cibi 
et  potionis,  conquisitissima  escarum  ac  vinorum  genera  perse- 
quuntur.  Nec  minus  hac  „quotidianum"  voce  improbantur  ii, 
quibus  horrendas  illas  minas  proponit  Isaias4):  „Vae,  qui  con- 
iungitis  domum  ad  domum,  et  agrum  agro  copulatis  usque  ad 
terminum  loci;  numquid  habitatis  vos  soli  in  medio  terrae?" 
Etenim  est  inexplebilis  horum  hominum  cupiditas,  de  quibus 
illud  scriptum  est  a  Salomone5):  „Avarus  non  implebitur  pe- 
cunia;"  ad  quos  dictum  etiam  illud  pertinet  Apostoli6):  „Qui 
volunt  divites  fieri,  incidunt  in  tentationem,  et  laqueum  diaboli." 
Quotidianum  praeterea  panem  appellamus,  quod  vescimur  eo 


')  Ps.  144,  15.  »)  Ps.  127,  8.  »)  Deut.  28,  8.  «)  Is.  5,  8.  ">)  Eccl.  5,  9. 

ad  reficiendum  vitalem  humorem,  qui  quotidie  consumitur  vi 
naturalis  caloris.  Est  denique  illa  huius  ratio  nominis,  quod 
assidue  petendus  est,  ut  in  hac  consuetudine  amandi  et  colendi 
Deum  retineamur,  nobisque  omnino  persuadeamus,  id  quod  est,, 
vitam  ac  salutem  nostram  ex  Deo  pendere. 

Da  nobis. 

XIV.  Quid  haec  duo  verba  „da  nobis"  sibi  velint. 

Quantam  hae  duae  voces  materiam  praebeant  ad  cohor- 

landos  fideles,  ut  infinitam  Dei  potentiam  pie  sancteque  co- 

tant  ac  venerentur,  in  cuius  manu  sunt  omnia,  et  ut  nefariam 

illam  satanae  ostentationem  detestentur '):  „Mihi  tradita  sunt 

omnia,  et  cui  volo,  do  illa: "  nemo  non  videt.    Nam  unius 

nutu  Dei  distributa  cuncta  et  conservantur  et  augentur. 

X  V.  Cur  divites,  etiamsi  rebus  omnibus  abundent,  his  verbis  uti 

debeant. 

Sed  quae  divitibus  haec  est  imposita  necessitas,  dixerit 
quispiam,  petendi  quotidianum  panem,  quum  rebus  omnibus 
abundent?  Haec  illis  necessitas  est  orandi  in  hunc  modum, 
non  ut  dentur  eis,  quorum  Dei  benignitate  habent  copiam, 
sed  ne,  quae  abunde  illis  adsunt,  amittant.  Quamobrem,  ut 
scribit  Apostolus,  hinc  discant  divites2)  „non  sublime  sapere, 
neque  sperare  in  incerto  divitiarum,  sed  in  Deo  vivo,  qui 
praestat  nobis  omnia  abunde  ad  fruendum."  Huius  autem  ne- 
cessariae  petitionis  hanc  causam  affert  sanctus  Chrysosto- 
mus3),  non  solum  ut  nobis  suppetat  cibus,  sed  ut  eam  suppe- 
ditet  nobis  Domini  manus,  quae,  salubrem  atque  adeo  saluta- 
rem  vim  inserens  pani  quotidiano,  efficit,  ut  et  cibus  corpori 
prosit,  et  corpus  animae  serviat. 

XVI.  Cur  „da  nobis,"  non  „da  mihi"  dicamus. 

Sed  quid  est,  quamobrem  „da  nobis"  numero  multitudi- 
nis  dicimus,  non  autem  „da  mihi?"  Quia  proprium  illud  "est 
Christianae  caritatis,  non  ut  quisque  de  se  uno  sollicitus  sit, 
sed  ut  praeterea  de  proximo  laboret,  et  in  cura  suae  utilita- 
tis  meminerit  etiam  aliorum.  Accedit  eo,  quod,  quae  alicui 
munera  divinitus  tribuuntur,  non  idcirco  tribuuntur,  ut  solus 
is  ea  possideat,  vel  in  illis  luxuriose  vivat,  sed  ut  cum  aliis 
communicet,  quae  necessitati  superfuerint.  Nam  inquiunt  san- 
cti  Basilius  et  Ambrosius4):  „Esurientium  panis  est,  quem 
tu  detines;  nudorum  indumentum  est,  quod  tu  recludis;  mise- 
rorum  redemptio  est  et  absolutio  pecunia,  quam  tu  in  terram 


>)  Luc.  4,  6.  2)  Tim.  6,  17.  >)  Op.  imperf.  hom.  14.  *)  Basil.  hora.  in  Luo. 
12.  18.  (ex  vers.  Ambr.) 

defodis.  Tot  te  ergo  scias  invadere  bona,  quot  possis  prae- 
stare,  et  nolis." 

Hodie. 

XVII.  Quid  vocula  „Hodie"  liic  apposita  insinuet. 
Admonet  nos  haec  vox  communis  infirmitatis.  Quis  enim 
est,  qui  si  minus  sua  unius  opera  providere  se  posse  sperat 
in  longinquum  tempus  necessarios  vitae  sumptus,  saltem  in 
diem  victus  subsidia  paraturum  non  confidat?  Sed  ne  huius 
quidem  fiduciae  facultas  nobis  a  Deo  permittitur,  qui  nos  sin- 
gulorum  etiam  dierum  cibum  a  se  petere  iussit.  Quae  sen- 
tentia  habet  illam  necessariam  rationem,  quia  quotidiano  pane 
egemus  omnes ,  quotidie  etiam  dominica  precatione  singulis 
utendum  esse.  Haec  de  pane ,  qui  ore  perceptus ,  corpuf 
alit  atque  sustentat,  qui  communis  fidelium  et  infidelium,  pio- 
rum  et  impiorum,  admirabili  Dei  bonitate,  ^qui1)  solem  suum 
oriri  facit  super  bonos  et  malos,  et  pluit  super  iustos  et  in- 
iustos,"  omnibus  impertitur. 

XVIII.  Quidnam  spirituali  pane,  qui  amplitudine  huius  peti- 
tionis  etiam  includitur,  hic  intelligendum  sit. 

Reliquus  est  spiritualis  panis,  quem  etiam  hoc  loco  pe- 
timus.  Quo  significantur  omnia,  quaecumque  in  hac  vita  ad 
spiritus  et  animae  salutem  et  incolumitatem  requiruntur.  Ut 
enim  multiplex  est  cibus,  quo  corpus  alitur  et  sustentatur,  sic 
non  est  unius  generis  esca,  quae  spiritus  et  animae  vitam 
continet:  nam  et  verbum  Dei  cibus  est  animae.  Sapientia 
enim  inquit'-4):  „Venite,  comedite  panem  meum ,  et  bibite 
vinum,  quod  miscui  vobis."  Huius  autem  verbi  facultatem 
quum  adimit  Deus  hominibus,  quod  efficere  solet,  quum  gra- 
vius  nostris  sceleribus  offenditur:  fame  dicitur  premere  ge- 
nus  humanum.  Sic  enim  est  apud  Amos3):  „Mittam  famem 
in  terram,  non  famem  panis,  neque  sitim  aquae,  sed  audiendi 
verbum  Domini."  Ut  autem  illud  est  certum  propinquae  mor- 
tis  signum,  quum  non  possunt  homines  vel  cibum  sumere,  vel 
sumptum  retinere:  sic  magnum  est  desperatae  salutis  argu- 
mentum,  quum  vel  non  quaerunt  verbum  Dei,  vel,  si  adsit, 
non  sustinent,  et  illam  impietatis  vocem  in  Deum  effundunt4) : 
„Recede  a  nobis,  scientiam  viarum  tuarum  nolumus."  In  hoc 
furore  animi  et  mentis  caecitate  versantur  illi,  qui,  neglectis 
iis,  qui  legitime  eis  praesunt,  catholicis  et  episcopis  et  sacer- 
dotibus,  a  sancta  Romana  ecclesia  desciscentes,  corruptoribus 
Dei  verbi  haereticis  se  in  disciplinam  tradiderunt. 


')  Mat.  5,  45.  Lno.  6,  35.    2)  Prov.  9,  5.    a)  Amos.  8,  11.    «)  lob  21,  11. 

XIX.  De  vero  pane  supersubstantiali,  qui  est  Ckristus  Dominus. 
Iam  vero  panis  est  Christus  Dominus,  animae  cibus:  nam 

inquit  ipse  de  se1):  „Ego  sum  panis  vivus,  qui  de  coelo 
descendi."  Incredibile  est,  quanta  voluptate  ac  laetitia  per- 
fundat  piorum  animas  hic  panis  tum,  quum  maxime  terrenis 
molestiis  et  incommodis  conflictantur.  Exemplo  nobis  est 
sanctus  ille  chorus  Apostolorum,  de  quibus  exstat2):  „Uli  quidem 
ibant  gaudentes  a  conspectu  concilii,  quoniam  digni  habiti  sunt 
pro  nomine  Iesu  contumeliam  pati."  Keferti  sunt  huiusmodi  exem- 
plis  libri  de  vita  sanctoi  um  hominum ;  et  de  intimis  his  bonorum 
gaudiis  ita  loquitur  Deus  3) :  „Vincenti  dabo  manna  absconditum." 

XX.  Christus  in  eucharistiae  sacramento  vere  continetur,  atque 

ideo  proprie  panis  noster  dicitur. 

Praecipue  autem  panis  noster  est  ipse  Christus  Dominus, 
■qui  in  sacramento  eucharistiae  substantialiter  continetur.  Hoc 
inexplicabile  pignus  caritatis  dedit  nobis  rediturus  ad  Patrem, 
de  quo  dixit4):  „Qui  manducat  meam  carnem,  et  bibit  meum 
sanguinem,  in  me  mamet,  et  ego  in  illo."  „Accipite5)  et  man- 
ducate;  hoc  est  corpuis  meum."  Ea  petent  parochi,  quae  ad 
fidelis  populi  utilitatema  pertinebunt,  ex  eo  loco,  quo  separatim 
huius  sacramenti  vis  ac  ratio  continetur.  Et  vero  dicitur  hic 
panis  „noster,"  quia  fidelium  solummodo  hominum  est,  id  est 
eorum,  qui  caritatem  cum  fide  coniungentes,  poenitentiae  sa- 
cramento  sordes  eluunt  peccatorum;  qui  non  dimittentes  me- 
moriam,  se  Dei  filios  esse,  divinum  sacramentum  sumunt  et 
eolunt,  quanta  maxima  possunt,  sanctitate  ac  veneratione. 
XXI.  Cur  eucharistia  quotidianus  noster  panis  dicatur. 

Quotidianus  vero  quamobrem  dicatur,  in  promptu  duplex 
ratio  est:  altera,  quod  in  sacris  Christianae  ecclesiae  mysteriis 
quotidie  et  offertur  Deo,  et  datur  pie  sancteque  postulantibus; 
altera,  quod  quotidie  sumendus  est,  vel  certe  ita  vivendum,  ut 
quotidie,  quoad  eius  fieri  possit,  digne  sumere  queamus.  Audiant 
qui  contra  sentiunt,  nisi  longo  intervallo  salutaribus  his  epulis 
animae  vesci  non  oportere,  quid  sanctus  dicat  Ambrosius6): 
„Si  quotidianus  est  panis,  cur  post  annum  illum  sumis?  Accipe 
quotidie,  quod  quotidie  tibi  prosit;  sic  vere,  ut  quotidie  me- 
rearis  accipere." 

XXII.  Quomodo  affecti  esse^  debeamus,  si  petitum  panem  mox 
non  impetremus. 

Sed  in  hac  petitione  ad  illud  praecipue  cohortandi  sunt 

fideles,  ut,  quum  recte  et  consilium  et  industriam  suam  po- 


')  Io.  6,  41.  2)  Act.  5,  41.  ")  Apoo.  2,  17.  «)  Io.  6,  57.  *)  L  Cor.  11,  24. 
■*)  Lib.  5.  de  sacr.  c.  4. 

suerint  in  comparandis  rebus  vitae  necessariis,  rei  exitum  Deo 
permittant,  suumque  desiderium  ad  eius  referant  voluntatem, 
„quil)  non  dabit  in  aeternum  fluctuationem  iusto."  Nam  vel 
concedet  Deus  quae  petuntur,  et  ita  suum  optatum  consequentur, 
vel  non  concedet,  et  id  erit  certissimum  argumentum,  nec  sa- 
lutare  illud  esse,  nec  utile,  quod  piis  a  Deo  negatur,  cui  magis 
curae  est  de  eorum  salute,  quam  illis  ipsis.  Quem  locum  in- 
struere  poterunt  explicandis  iis  rationibus  parochi,  quae  a  S. 
Augustino  in  epistola  ad  Probam  praeclare  colliguntur. 

XXIII.  Cuius  rei  meditandae  occasio  se  hic  exhibeat. 

Extremum  illud  erit  in  huius  tractatione  petitionis,  ut 
meminerint  divites,  facultates  suas  et  copias  Deo  acceptum  re- 
ferre,  cogitentque,  se  idcirco  illis  bonis  esse  cumulatos,  ut 
illa  distribuant  indigentibus.  In  quam  sententiam  conveniunt,. 
quae  in  prima  epistola  ad  Timotheum2)  ab  Apostolo  disserun- 
tur;  unde  magnam  vim  parochis  petere  licebit  divinorum  prae- 
ceptorum  ad  hunc  locum  utiliter  ac  salutariter  illustrandum. 


CAPUT  XIV. 
De  qninta  Fetitione. 

Et  dimitte  nobis  debita  nostra,  sicut  et  nos  dimittimus  debitoribu» 

nostris. 

I.  Ex  passione  Christi  omnium  peccatorum  nostrorum  remissio* 

emanavit. 

Cum  ita  multa  sint,  quae  infinitam  Dei  potentiam,  cum 
pari  sapientia  ac  bonitate  coniunctam,  significent,  ut,  quocum- 
que  oculos  cogitationemque  converteris,  certissima  signa  immen- 
sae  potestatis  ac  benignitatis  occurrant:  nihil  profecto  est,  quod 
summum  eius  amorem  et  admirabilem  in  nos  caritatem  magis 
declaret,  quam  inexplicabile  mysterium  Iesu  Christi  passionis, 
unde  perennis  ille  fons  ad  eluendas  peccatorum  sordes  erupit, 
quo  perfundi  et  expiari,  Deo  duce  ac  largitore,  exoptamus, 
quum  illud  ab  eo  petimus:  „Dimitte  nobis  debita  nostra.u 
II.  Quid  haec  quinta  petitio  contineat. 

Continet  autem  haec  petitio  summam  quandam  eorum 
bonorum,  quibus  per  Iesum  Christum  cumulatum  est  humanum 
genus.  Id  enim  docuit  Isaias.  „Dimittetur,"  inquit3),  „ini- 
quitas  domui  Iacob,  et  iste  omnis  fructus,  ut  auferatur  pecca- 
tum  eius.a    Quod  David  etiam  ostendit,  beatos  praedicaus 


»)  Ps.  54,  23.    *)  L  Tim.  6,  17—19.    «)  Is.  27,  9. 

eos,  qui  salutarem  illum  fructum  percipere  potuerunt,  his  ver- 
bis1)  „Beati,  quorum  remissae  sunt  iniquitates."  Quare  est 
accurate  ac  diligeuter  pastoribus  huius  postulationis  animadver- 
tenda  et  exponenda  sententia,  quam  ad  coelestem  vitam  conse- 
quendam  tantum  valere  intelligimus. 

III.  Quo  modo  hic  non  sit  eadem  precandi  ratio,  quae  in  supe- 

rioribus  fuit. 

Ingredimur  autem  novam  precandi  rationem.  Nam  hacte- 
nus  a  Deo  non  solum  aeterna  et  spiritualia  bona,  sed  cadu- 
ca,  et  quae  ad  hanc  vitam  pertinent,  commoda  petivimus : 
nunc  vero  mala  deprecamur  et  animae  et  corporis,  et  huius 
et  sempiternae  vitae. 

IV.  Quae  in  eo,  qui  veniam  peccati  impetrare  velit,  requirantur. 
Sed  quoniam  ad  impetrandum,  quod  postulamus,  requiri- 

tur  recta  postulandi  ratio:  quo  modo  affectos  esse  oporteat 
eos,  qui  Deum  hoc  orare  velint,  dicendum  videtur.  Monebunt 
igitur  parochi  fidelem  populum,  primum  necesse  esse,  ut  is. 
qui  ad  hoc  petendum  velit  accedere,  suum  ipse  peccatum  agno- 
scat;  deinde,  ut  eius  sensu  ac  dolore  commoveatur;  tum,  ut 
sibi  omnino  persuadeat,  Deum  in  hac  esse  voluntate,  ut  iis, 
qui  peccaverunt,  ita,  ut  diximus,  affectis  et  comparatis,  igno- 
scat,  ne  forte  acerbam  delictorum  recordationem  ac  recogni- 
tionem  illa  veniae  desperatio  consequatur,  quae  olim  Cain  et 
Iudae  animum  occupavit,  qui  Deum  modo  vindicem  et  ulto- 
rem,  non  etiam  mitem  et  misericordem  existimarunt.  Ergo 
in  hac  petitione  sic  affecti  simus  oportet,  ut  dolenter  peccata 
nostra  recognoscentes,  ad  Deum  tanquam  ad  parentem,  non 
quasi  ad  iudicem,  confugiamus,  a  quo,  non  ut  ex  iustitia  no- 
biscum  agat,  sed  ex  misericordia,  postulemus. 

V.  Quibus  rationibus  homo  ad  agnitionem  peccatorum  per- 

ducatur. 

Facile  autem  adducemur,  ut  peccatum  nostrum  agnosca- 
mus,  si  ipsum  audierimus  Deum  nos  in  sacris  literis  huius 
rationis  admonentem.  Est  enim  illud  apud  Davidem2):  „Omnes 
declinaverunt,  simul  inutiles  facti  sunt;  non  est,  qui  faciat 
bonum,  non  est  usque  ad  unum."  In  eandem  sententiam  lo- 
quitur  Salomon3):  „Non  est  homo  iustus  in  terra,  qui  faciat 
bonum  et  non  peccet."  Quo  illud  etiam  pertinet4):  „Quis 
potest  dicere:  mundum  est  cor  meum,  purus  sum  a  peccato?" 
Quod  idem  a  S.  Ioanne  ad  detenendos  homines  ab  arrogantia 
scriptum  est5):  „Si  dixerimus,  quoniam  peccatum  non  habemus, 


»)  Rom.  4,  7-  Ps.  31,  1.    *)  Ps.  13,  3.   »)  Eccl.  7,  21.    ")  Prov.  20,  9.    *)  I.  Io.  1,  ». 

ipsi  nos  seducimus,  et  veritas  in  nobis  non  est;"  et  a  Iere- 
mia ') :  „Dixisti:  absque  peccato  et  innocens  ego  sum ,  et 
propterea  avertatur  furor  tuus  a  me.  Ecce  ego  iudicio  con- 
tendam  tecum  eo,  quod  dixeris:  non  peccavi."  Quorum  sen- 
tentias  omnium  idem,  qui  eas  eorum  ore  protulerat,  Christus 
Dominus  hoc  petitionis  praescripto  confirmat,  quo  iubet  nos 
delicta  nostra  confiteri.  Id  enim  secus  interpretari  prohibuit 
auctoritas  Milevitani  concilii2)  in  hunc  modum:  ,,Placuit,  ut 
quicumque  verba  ipsa  dominicae  orationis,  ubi  dicimus :  ,,Di- 
mitte  nobis  debita  nostra,"  ita  vult  a  sanctis  dici,  ut  humi- 
liter,  non  veraciter,  hoc  dicatur:  anathema  sit."  Quis  enim 
ferat  orantem,  et  non  hominibus,  sed  ipsi  Domino  mentientem, 
qui  labiis  sibi  dicit  dimitti  velle,  et  corde  dicit,  quae  sibi  di- 
mittantur  debita,  non  habere? 

VI.  Quo  pacto  post  agnitum  peccatum  dolor  remordens,  et  vera 

eiusdem  poenitentia  in  animo  excitetur. 
Verum  in  necessaria  recognitione  peccatorum  non  est 
satis,  illa  leviter  recordari:  nam  ut  acerba  nobis  sit  ea  me- 
moria,  ut  cor  pungat,  animum  stimulet,  et  dolorem  inurat  ne- 
cesse  est.  Quare  pertractabunt  locum  hunc  diligenter  parochi5 
ut  non  solum  facinorum  ac  flagitiorum  suorum  meminerint 
fideles  auditores,  sed  ut  moleste  dolenterque  meminerint,  ut, 
quum  angantur  intimis  sensibus,  conferant  se  ad  Patrem  Deum, 
a  quo ,  ut  inhaerentes  evellat  scelerum  aculeos ,  suppliciter 
petant.  Nec  vero  solum  erratorum  turpitudinem  studebunt 
subiicere  oculis  fidelis  populi:  verum  etiam  indignitatem  ao 
sordes  hominum,  qui  quum  nihil  simus,  nisi  putida  caro,  nisi 
summa  foeditas,  incomprehensibilem  illam  Dei  maiestatem,  et 
inexplicabilem  praestantiam ,  incredibilem  in  modum  audeamus 
offendere;  praesertim  a  quo  procreati,  liberati,  innumerabilibus 
maximisque  beneficiis  aucti  sumus. 

VII.  Quo  modo  per  peccatum  gravissimae  diaboli  servituti  nos 

tradamus. 

Ut  quid?  ut  abalienati  a  Patre  Deo,  qui  summum  bonum 
est,  turpissima  peccati  mercede  diabolo  nos  addicamus  in  mi- 
serrimam  servitutem.  Neque  enim  dici  potest ,  quam  crude- 
liter  ille  dominetur  in  eorum  animis,  qui,  repulso  suavi  iugo 
Dei,  ruptoque  caritatis  amabilissimo  noclo,  quo  parenti  Deo 
spiritus  noster  adstringitur,  ad  hostem  accerrimum  desciverunt; 
qui  eo  nomine  „princeps3)"  et  rector  „mundi,"  et  princeps4) 
tenebrarum,  et  „rex5)  super  universos  filios  superbiae"  dicitur 
in  divinis  literis.    In  eos  autem ,   qui   daemonis  tyrannide 


')  ler.  2,  35.    «)  conc.  Milev.  n.  c.  8.    8)  Io.  14,  30.    4)  Eph.  6,  !2.    &)  Xob41,25. 

opprimuntur,  vere  convenit  illa  vox  Isaiae'):  „Domine  Deus 
noster,  possederunt  nos  domini  absque  te." 

VIII.  Quanta  mala  peccatum  in  animam  invehat. 
Haec  si  nos  minus  movent  rupta  foedera  caritatis,  mo- 
veant  certe  calamitates  et  aerumnae,  in  quas  per  peceatum 
incidimus.  Violatur  enim  sanctitas  animae,  quam  Christo  de- 
sponsam  esse  scimus;  profanum  fit  illud  templum  Domini, 
quod  qui  contaminant,  in  eos  dicit  Apostolus2):  „Si  quis  au- 
tem  templum  Dei  violaverit,  disperdet  illum  Deus."  Innume- 
rabilia  sunt  mala,  quae  peccatum  invexit  in  hominem  ;  quam 
pene  infinitam  pestem  David  his  verbis  expressit3):  „Non 
est  sanitas  in  carne  mea  a  facie  irae  tuae;  non  est  pax  ossi- 
bus  meis  a  facie  peccatorum  meorum."  Nimirum  norat  hanc 
plagae  vim,  quum  nullam  sui  partem  pestifero  peccato  inta- 
ctam  fateretur.  Pervaserat  enim  in  ossa  peccati  virus,  id  est, 
rationem  et  voluntatem ,  quae  maxime  solidae  sunt  animae 
lartes,  infecerat.  Hanc  late  patentem  pestem  indicant  sacrae 
iiterae,  quum  peccatores  claudos,  surdos,  mutos,  caecos  et 
omnibus  membris  captos  appellant.  Sed  praeter  dolorem,  quem 
ex  peccatorum  quasi  scelere  sentiebat,  magis  etiam  angebatur 
David  ex  ira  Dei,  quam  in  se  propter  peccatum  commotam 
intelligebat.  Bellum  enim  est  sceleratis  cum  Deo,  quorum  sce- 
leribus  incredibiliter  offenditur;  inquit  enim  Apostolus4):  „Ira 
et  indignatio,  tribulatio  et  angustia  in  omnem  animam  hominis, 
operantis  malum."  Nam  etsi  transierit  actio  peccati,  tamen 
peccatum  macula  et  reatu  permanet,  cui  semper  imminens  ira 
Dei  illud  persequitur,  tanquam  umbra  corpus. 

IX  Quomodo  perspecta  peccatorum,  calamitate,  ad  poenitentiam 
converti  debeamus. 

Cum  igitur  David  his  vulneraretur  aculeis,  ad  petendam 
delictorum  veniam  excitabatur,  cuius  et  exemplum  doloris,  et 
doctrinae  rationem,  ex  quinquagesimo  eius  Psalmo  depromptam, 
proponent  parochi  fidelibus  auditoribus,  ut  Prophetae  imita- 
tione  et  ad  doloris  sensum,  id  est  ad  veram  poenitentiam,  et 
ad  veniae  spem  erudiri  possint.  Quantam  habeat  utilitatem 
haec  docendi  ratio,  ut  ex  peccatis  dolere  discamus,  illa  Dei 
apud  Hieremiam5)  declarat  oratio,  qui,  quum  Israelem  ad  poe- 
nitentiam  hortaretur,  admonebat  eum,  ut  malorum  sensum  per- 
eiperet,  quae  peccatum  consequuntur.  „Vide  enim,"  inquit, 
„quia  malum  et  amarum  est,  reliquisse  te  Dominum  Deum 
tuum,  et  non  esse  timorem  mei  apud  te,  dicit  Dominus,  Deus 


')  Ies.  2G.  13.    ')  l.  Cox.  3,  17.    ')  Ps.  37,  4.    «)  Rom.  2,  3.  9.    s)  Ier.  2,  19. 

exercituum."  Qui  carent  necessario  hoc  recognitionis  ac  do- 
loris  sensu,  ii  apud  Prophetas,  Isaiam1),  Ezechielem2)  et  Za- 
chariam3)  „cor  durum,  lapideum,  et  adamantinum"  habere  di- 
cuntur.  Sunt  enim  instar  lapidis,  nullo  dolore  molliti,  nullum 
vitae,  id  est  salutaris  recognitionis,  sensum  habentes. 

X.  Quibus  meditationibus  post  peccati  agnitionem  et  detestatio- 

nem  spes  impetrandae  veniae  concipienda  sit. 
Sed  ne  peccatorum  gravitate  deterritus  se  populus  ve- 
niam  impetrare  posse  desperet:  ipsum  ad  spem  vocare  pa- 
rochi  debebunt  his  rationibus:  quod  et  ecclesiae  Christus 
Dominus  potestatem  dedit  remittendi  peccata,  quemadmodum 
sacrosancti  symboli  articulo  declaratur,  et  hac  petitione  do- 
cuit,  quanta  esset  Dei  bonitas  ac  liberalitas  in  genus  huma- 
num;  nisi  enim  promptus  esset  ac  paratus  Deus  ad  condonan- 
dum  peccata  poenitentibus :  nunquam  nobis  hanc  precancli 
formulam  praescripsisset :  „Dimitte  nobis  debita  nostra." 
Quamobrem  illud  fixum  in  animis  nostris  tenere  debemus, 
fore  ut  is  paternara  misericordiam  nobis  impertiat,  qui  ipsam 
his  precibus  iussit  exposcere. 

XI.  Quo  modo,  si  nos  poeniteat,  Deus  facile  peccatis  nosfri» 

indulgeat. 

Nam  omnino  sub  hac  petitione  illa  est  subiecta  senten- 
tia,  sic  esse  in  nos  affectum  Deum,  ut  vere  poenitentibus  li- 
benter  ignoscat.  Est  enim  Deus  is,  in  quem  abiecta  obedien- 
tia  peccamus,  cuius  ordinem  sapientiae  perturbamus,  quantum 
est  situm  in  nobis;  quem  offendimus,  quem  factis  dictisque 
violamus.  Verum  idem  est  ille  beneficentissimus  parens,  qui, 
quum  possit  omnia  condonare,  non  modo  se  id  velle  declara- 
vit,  sed  etiam  impulit  homines,  ut  a  se  veniam  peterent,  et, 
quibus  verbis  id  facerent,  docuit.  Quare  nemini  dubium  esse 
potest,  quin,  illo  auctore,  in  nostra  potestate  sit,  nobis  Dei 
gratiam  reconciliare.  Et  quoniam  haec  testificatio  propensae 
ad  ignoscendum  divinae  voluntatis  fidem  auget,  spem  alit, 
caritatem  inflammat:  operae  pretium  est,  ornare  hunc  locum 
nonnullis  divinis  testimoniis  et  hominum  exemplis,  quibus  ma- 
ximorum  scelerum  poenitentibus  Deus  veniam  concesserit. 
Quam  sententiam  quoniam  persecuti  sumus,  quantum  res  fe- 
rebat,  in  prooemio  huius  precationis,  et  in  ea  symboli  parte, 
quae  est  de  remissione  peccatorum:  inde  assument  parochi,  quae 
ad  hunc  locum  instruendum  pertinere  videbuntur;  reliqua  hau- 
rient  ex  divinarum  Iiterarum  fontibus. 


')  Is.  46,  12.    2)  Ez.  86,  26.    3)  Zach.  7,  12. 

XII.  Quid  in  illa  petitionis  sententia  debitorum  nomine  intelli- 

gendum  sit. 

Tum  vero  eodem  utantur  instituto,  quo  in  ceteris  peti- 
tionibus  utendum  duximus ;  ut  intelligant  fideles ,  quid  hic 
„debita"  significent,  ne  forte,  decepti  ambiguo,  aliud  ab  eo, 
quam  quod  petendum  sit,  postulent.  Primum  autem  scire 
oportet,  minime  petere  nos,  nobis  ut  remittatur  amor  ex  toto 
corde,  ex  tota  anima,  et  ex  tota  mente  nostra,  quem  omnino 
Deo  debemus,  et  cuius  debiti  solutio  est  ad  salutem  necessa- 
ria.  Neque  vero,  quia  debiti  nomine  etiam  obedientia,  cul- 
tus,  veneratio,  et  cetera  huius  generis  officia  continentur,  po- 
stulamus,  ut  non  amplius  ea  debeamus:  sed  precamur,  ut  liberet 
a  peccatis.  Sic  enim  S.  Lucas ')  est  interpretatus,  qui  peccata 
pro  debitis  posuit,  ob  eam  causam,  quod  illis  committendis 
rei  efficimur  Deo,  et  debitis  poenis  propositi,  quas  vel  satisfa- 
ciendo,  vel  patiendo  pendimus.  Huius  generis  debitum  fuit, 
quod  Christus  Dominus  locutus  est  ore  Prophetae2):  „Quae 
non  rapui,  tunc  exsolvebam."  Qua  Dei  verbi  sententia  licet 
intelligere  non  solum,  nos  debitores  esse,  sed  etiam  non  esse 
solvendo,  quum  peccator  per  se  satisfacere  nullo  modo  possit. 

XIII.  Cum  peccator  per  se  non  sit  solvendo,  unde  debito  per 

peccatum  contracto  satisfieri  possit. 

Quare  confugiendum  nobis  est  ad  Dei  misericordiam, 
cui  quia  par  iustitia  respondet,  cuius  est  retinentissimus  Deus, 
utendum  erit3)  deprecatione ,  et  patrocinio  passionis  Domini 
nostri  lesu  Christi,  sine  qua  nemo  unquam  veniam  delictorum 
impetravit,  a  qua  omnis  et  satisfaciendi  vis  et  ratio,  tanquam 
ex  fonte,  profluxit.  Nam  pretium  illud  in  cruce  a  Christo 
Domino  persolutum  et  nobiscum  per  sacramenta,  re  vel  stu- 
dio  ac  desiderio  adhibita,  communicatum,  tanti  est,  ut  nobis 
impetret  et  conficiat,  quod  hac  petitione  postulamus,  ut  pec- 
cata  nostra  remittantur. 

XIV.  Ilic  pro  indulgentia  ac  remissione  culpae  venialis  et  mor- 

tiferae  oratur. 

Quo  loco  non  id  modo  pro  levibus  erratis  et  facillimis 
ad  impetrandam  veniam,  sed  pro  gravibus  et  mortiferis  pec- 
catis  deprecamur;  quae  precatio  in  scelerum  gravitate  pondus 
non  habebit,  nisi  id  a  poenitentiae  sacrameuto,  re,  vel  certe 
desiderio  suscepto,  ut  iam  dictum  est,  assumserit. 


')  Luc.  U,  4.    ')  Ps.  68,  5.    »)  Ps.  100,  1.  I.  lo.  2,  l.  sq. 


414 


Catechismi  Jiornam 


414 


XV.  Non  eadem  est  ratio,  cur  „debita  nostra"  Mc  dicamus,  qua& 

fuit  dum  „panem  nostrum"  peteremus. 

Dicimus  autem  „Debita  nostra"  longe  aliter,  atque  „Pa- 
nem  nostrum"  antea  diximus.  „Noster"  enim  ille  est  panisr 
quia  nobis  Dei  munere  tribuitur,  et  peccata  „nostra"  sunt, 
quia  illorum  culpa  residet  in  nobis;  nam  nostra  voluntate  sus- 
cipiuntur,  quae  peccati  vim  non  haberent,  nisi  essent  volun- 
taria.  Nos  igitur,  eam  culpam  sustinentes  et  confitentes,  ad 
expiandum  peccata  necessariam  Dei  clementiam  iraploramus. 
In  quo  non  utimur  excusatione  cuiusquam,  nec  causara  in 
quemquam  transferimus,  ut  primi  homines  Adam  et  Eva  fe- 
cerunt  );  ipsi  nos  iudicamus,  illam  si  sapimus,  Prophetae  pre- 
cationem  adhibentesy):  „Non  declines  cor  meum  in  verba  ma- 
litiae,  ad  excusandas  excusationes  in  peccatis." 

XVI.  Cur  in  numero  multitudinis  „dimitte  nobis  debita"  po- 

stulemus. 

Nec  vero  dicimus,  dimitte  mihi,  sed  „nobis;"  quod  fra- 
terna  necessitudo  et  caritas,  quae  inter  omnes  homines  inter- 
cedit,  a  nobis  singulis  postulat,  ut  de  communi  proximorum 
salute  solliciti,  quum  pro  nobis  preces  facimus,  pro  illis  etiam 
deprecemur.  Hunc  orandi  morem  a  Christo  Domino  tradi- 
tum,  deinceps  ab  ecclesia  Dei  -acceptum,  perpetuoque  serva- 
tum,  ipsi  et  maxime  tenuerunt  Apostoli,  et,  ut  ceteri  adhibe- 
rent,  auctores  fuerunt.  Huius  autem  flagrantis  studii  et  cupi- 
ditatis  in  deprecando  pro  salute  proximorum  babemus  in  utroque 
Testamento  sanctorum  Mosis  et  Pauli  praeclarum  exemplum; 
quorum  alter  sic  Deum  precabatur 3) :  „Aut  dimitte  eis  hanc 
noxam,  aut  si  non  facis,  dele  me  de  libro  tuo,  quem  scri- 
psisti;"  alter  in  hunc  modum4):  „Optabam  ego  ipse  anathema 
esse  a  Christo  pro  fratribus  meis." 

Sicut  et  nos  dimittimus  debitoribus  nostris. 

XVII.  Quomodo  haec  verba:  sicut  et  nos  dimittimus  debitoribus 

nostris,  sint  intelligenda. 

Illud  „sicut"  dupliciter  intelligi  potest;  nam  et  similitu- 
dinis  vim  habet,  quum  videlicet  a  Deo  petimus,  ut,  quemad- 
modum  nos  iniurias  et  contumelias  remittimus  iis,  a  quibus 
laesi  sumus,  sic  ipse  nobis  peccafa  condonet.  Est  praeterea 
conditionis  nota;  in  quam  sententiam  Christus  Dominus  eam 
formulam  interpretatur :  „Si  enim  dimiseritis,"  inquit5),  „ho- 
minibus  peccata  eorum,  dimittet  et  vobis  pater  vester  coele- 
stis  delicta  vestra;  si  autem  non  dimiseritis  hominibus,  nec 


')  Gen.  3,  12.  13.    2)  Ps.  110,  4.    a)  Ex.  32,  31.  32.  4)  Rom.  9,  3.    6)  Mat.  6,  14.  15- 

Pater  vester  dimittet  vobis  peccata  vestra."  Verum  habet 
uterque  sensus  eandem  ignoscendi  necessitatem ;  ut,  si  volu- 
mus  nobis  Deum  veniam  concedere  delictorum,  parcamus  illis 
ipsis  necesse  sit,  a  quibus  iniuriam  accepimus.  Sic  enim  Deus 
oblivionem  iniuriarum  mutuumque  studium  et  amorem  requirit 
a  nobis,  ut  eorum,  qui  in  gratiam  non  sunt  reconciliati,  dona 
ac  sacrificia  reiiciat  et  aspernetur. 

XVIII.  Remissio  omnium  iniuriarum  probatur  esse  et  naturae 

praeceptis,  et  Christi  mandatis  consentanea. 

Est  etiam  naturae  lege  sancitum,  ut  talcs  nos  aliis  prae- 
beamus,  quales  eos  in  nos  esse  cupimus,  vere  ut  impudentis- 
simus  ille  sit,  qui  postulet  a  Deo,  ut  sui  sceleris  poenam  prae- 
termittat,  quum  ipse  in  proximum  animum  retineat  armatum. 
Quare  parati  et  prompti  ad  ignoscendum  esse  debent  ii,  qui« 
bus  impositae  sunt  iniuriae,  quum  et  urgeantur  hac  precandi 
formula,  et  apud  sanctum  Lucam ')  id  iubeat  Deus:  „Si  pec- 
caverit  in  te  frater  tuus,  increpa  illum,  et  si  poenitentiam 
egerit,  dimitte  illi,  et  si  septies  in  die  peccaverit  in  te,  et 
septies  in  die  conversus  fuerit  ad  te,  dicens:  Poenitet  me:  di- 
mitte  illi,"  et  in  Evangelio  S.  Matthaei  sit2):  „Diligite  ini- 
micos  vestros,"  et  Apostolus3)  et  ante  eum  Salomon4),  scri- 
pserit:  „Si  esurierit  inimicus  tuus,  ciba  illum:  si  sitit,  potum  da 
illi,"  et  sic  apud  S.  Marcum  Evangelistam  5) :  „Qnum  stabitis  ad 
orandum,  dimittite,  si  quid  habetis  adversus  aliqucm;  ut  etPater 
vester,  qui  in  coelis  est,  dimittat  vobis  peccata  vestra." 

XIX.  Quibus  rationibus  jiectendi  sint  hominum  animi  ad  leni- 

tatem,  quam  hic  Deus  exigit. 

Sed  quoniam  depravatae  naturae  vitio  nihil  aegrius  fit  ab 
homine,  quam  ut  inferenti  condonet  iniurias:  omnem  conferant 
parochi  animi  et  ingenii  vim  ad  commutandos  et  flectendos 
animos  fidelium  ad  hanc  lenitatem  et  misericordiam  Christiano 
homini  necessariam.  Commorentur  in  traditione  divinorum 
oraculorum,  in  quibus  audire  licet  imperantem  Deum,  inimicis 
ignoscendum.  Praedicent  id,  quod  verissimum  est,  magno 
esse  argumento  hominibus,  eos  esse  Dei  filios,  si  facile  remit- 
tant  iniurias,  et  inimicos  diligant  ex  animo.  Elucet  enim  in 
eo,  quod  inimicos  diligimus,  similitudo  quaedam  cum  parente 
Deo,  qui  sibi  inimicissimum  et  infestissimum  genus  hominum, 
Filii  sui  morte  ab  aeterno  exitio  redemptum,  reconciliavit.  Sit 
autem  huius  cohortationis  ct  praecepti  clausula  illud  iraperiura 
Christi  Domini,  quod  recusare  non  possumus  sine  summo 


•)  Luc.  17,  3.  4.    »)  Mat.  5,  44.    «)  Rom.  12,  20.    >)  Prov.  25,  21.   *)  Marc.  11,  25. 

dedecore,  et  pernicie  (Mat.  5,  44.  45.):  „Orate  pro  perse- 
quentibus  et  calumniantibus  vos,  ut  sitis  filii  Patris  vestri, 
qui  in  coelis  est." 

XX.  Quo  modo  cum  iis  agendum  sit,  qui  ex  animo  iniuriarum 

recordationem  delere  nequeunt. 

Verum  hoc  loco  non  vulgaris  pastorum  prudentia  requiri- 
tur,  ne  quis,  cognita  huius  difficultate  ac  necessitate  praecepti, 
salutem  desperet.  Sunt  enim,  qui,  quum  se  debere  intelligant 
conterere  iniurias  oblivione  voluntaria,  et  eos  diligere,  qui  lae- 
serunt:  id  cupiunt,  et  pro  viribus  faciunt,  sed  universam  me- 
moriam  iniuriarum  sibi  exhauriri  non  posse  sentiunt.  Nam 
resident  in  animo  quaedam  reliquiae  simultatis;  quamobrem 
magnis  agitantur  conscientiae  fiuctibus,  verentes,  ne,  parum  sim- 
pliciter  et  candide  positis  inimicitiis,  Dei  iusso  non  obediant. 
Hic  igitur  pastores  contraria  studia  carnis  et  spiritus  explica- 
bunt;  quod  illius  sensus  sit  ad  vindicationem  proclivis,  huius 
ratio  propensa  ad  ignoscendum:  hinc  inter  ipsos  perpetuam  tur- 
bam  ac  rixam  exsistere.  Quare  saluti  minime  diffidendum  esse 
demonstrabunt ,  reclamitantibus  et  adversantibus  rationi  corru- 
ptae  naturae  appetitionibus,  modo  spiritus  perstet  in  officio,  et 
voluntate  remittendi  iniurias,  proximumque  diligendi. 

XXI.  Qui  appetitum  vindictae  adhuc  retinent,  possunt  et  debent 

orationem  dominicam  absque  culpa  recitare. 

Quod  autem  aliqui  fortasse  fuerint,  qui,  quum  nondum 
animum  inducere  possint,  ut,  obliti  iniurias,  ament  inimicos, 
propterea,  deterriti  ea,  quam  diximus,  conditione  huius  peti' 
tionis,  dominica  precatione  non  utantur:  duas  has  rationes 
afferent  parochi,  quibus  exitiosum  hunc  errorem  illis  eripiant. 
Nam  quivis  unus  e  fidelium  numero  preces  has  facit  totius 
ecclesiae  nomine,  in  qua  pios  aliquot  esse  necesse  est,  qui 
debitoribus  ea,  quae  hic  commemorantur,  debita  remiserunt. 
Accedit  eo,  quod  id  a  Deo  petentes,  una  etiam  petimus,  quid- 
quid  ad  illud  impetrandum  in  eam  petitionem  a  nobis  neces- 
sario  conferendum  est.  Petimus  enim  et  veniam  peccatorum, 
et  donum  verae  poenitentiae;  petimus  facultatem  intimi  dolo- 
ris;  postulamus,  ut  a  peccatis  abhorrere,  et  illa  sacerdoti  vere 
ac  pie  confiteri  possimus.  Itaque  cum  necesse  etiam  nobis  sit 
parcere  iis,  qui  damnum  aut  malum  aliquod  dederint:  quum, 
ut  nobis  Deus  ignoscat,  precamur,  simul  oramus,  ut  faculta- 
tem  largiatur  reconciliandi  nos  illis,  quos  odimus.  Quare  de- 
terrendi  sunt  ab  ea  opinione,  qui  inani  et  pravo  illo  timore 
commoventur,  ne  sibi  Deum  reddant  offensiorem  hac  preca- 
tione;  contraque  etiam  cohortandi  ad  frequentem  orationis 

usum,  quo  a  parente  Deo  postulent,  ut  sibi  det  eam  mentem, 
ut  iis,  qui  laeserint,  ignoscant,  et  inimicos  diligant. 

XXII.  Quid  illi  sit  faciendum,  qui  orationem  de  remissione  pec- 
catorum  sibi  cupit  esse  fructuosam. 
Sed  ut  precatio  omnino  fructuosa  sit,  primum  haec  in  ea 
est  cura  meditatioque  adhibenda,  nos  Deo  supplices  esse,  et 
ab  eo  veniam  petere,  quae  non  datur,  nisi  poenitenti;  itaque 
nos  ea  caritate  et  pietate  praeditos  esse  oportere,  quae  poe- 
nitentibus  conveniat;  convenire  autem  maxime  iis,  subiecta 
quasi  oculis  propria  fiagitia  atque  facinora  lacrymis  expiare. 
Cum  bac  cogitatione  coniungenda  est  cautio  in  posterum 
earum  rerum,  in  quibus  fuit  aliqua  occasio  peccandi,  quaeque 
nobis  ansam  dare  possint  ad  offendendum  parentem  Deum.  In 
his  curis  versabatur  David,  quum  diceret1):  „Et  peccatum 
meum  contra  me  est  semper,"  et  alio  loco2):  „Lavabo  per 
singulas  noctes  lectum  meum;  lacrymis  meis  stratum  meum 
rigabo."  Proponat  sibi  praeterea  unusquisque  ardentissimum 
orandi  studium  eorum,  qui  a  Deo  precibus  impetraverunt  ve- 
niam  delictorum;  ut  publicani  illius,  qui  longe  consistens  prae 
pudore  ac  dolore,  et  oculis  bumi  defixis,  tantum  pulsabat  pe- 
ctus,  eam  habens  orationem 3) :  „Deus  propitius  esto  mihi 
peccatori;"  tum  illius  peccatricis  mulieris4),  quae  Christo  Do- 
mino,  retro  stans,  rigatos  a  se  eius  pedes,  capillis  etiam  abs- 
tersos  osculabatur;  Petri  denique  principis  Apostolorum5),  „qui 
egressus  foras,  fievit  amare." 

XXIIL  Quae  sint  praecipua  ad  sananda  animae  vulnera  remedia. 

Deinde  cogitandum  est,  quo  infirmiores  sunt  homines,  et 
ad  morbos  animi,  quae  sunt  peccata,  propensiores ,  eo  pluri- 
bus  et  frequentioribus  medicamentis  indigere.  Sunt  autem 
aegrotae  animae  remedia  poenitentia  et  eucbaristia.  Haec 
igitur  saepissime  adhibeat  fidelis  populus.  Deinde  eleemosyna, 
quemadmodum  tradunt  divinae  literae,  medicina  est  accom- 
modata  sanaudis  animae  vulneribus.  Quare  qui  pie  hac  prece 
uti  cupiunt,  pro  viribus  benigne  faciant  egentibus;  quantam 
enim  vim  habeat  ad  delendas  scelerum  maculas,  testis  est  in 
Tobia  angelus  Domini,  sanctus  Raphael0),  cuius  est  illa  vox: 
„Eleemosyna  a  morte  liberat,  et  ipsa  est,  quae  purgat  peccata, 
et  facit  invenire  misericordiam  et  vitam  aeternam.u  Testis  est 
Daniel,  qui  Nabuchodonosor  regem  sic  admonebat7):  „Peccata 
tua  eleemosynis  redime,  et  iniquitates  tuas  misericordiis  pau- 


>)  Ps.  50,  5.  »)  Ps.  6,  7.  ")  Luo.  18,  13.  «)  id.  7,  37.  sq.  *)  Mat.  26,  75.  «)  Tob. 
18,  9.    '}  Dun.  i,  24. 


Catechismus,  Conc.  Trid. 


418 


Catechismi  Romani 


418 


perum."  Optima  autem  largitio,  et  impertiendae  misericordiae 
ratio  est  oblivio  iniuriarum,  et  bona  voluntas  erga  eos,  qui  rem, 
vel  existimationem,  vel  corpus  tuura  tuorumve  violaverint.  Qui- 
cumque  igitur  cupit,  in  se  esse  maxime  misericordem  Deum,  is 
ipsi  Deo  suas  donet  inimicitias,  remittatque  omnem  offensionem, 
et  pro  hostibus  libentissime  deprecetur,  omnem  captans  occa- 
sionem,  de  illis  ipsis  bene  promerendi.  Sed  quoniam  hoc  ar- 
gumentum  explicatum  est,  quum  homicidii  locum  tractavimus, 
eo  reiicimus  parochos;  qui  tamen  hanc  petitionem  hoc  fine 
concludant,  nihil  iniustius  esse  aut  fingi  posse,  quam  eum,  qui, 
quum  hominibus  durus  sit,  ut  nemini  se  det  ad  lenitatem,  idem 
postulet,  ut  in  se  sit  mitis  ac  benignus  Deus. 


CAPUT  XV. 
De  scxta  Fetitione. 

Et  ne  nos  inducas  in  tentationem. 

I.  Quantum  periculum  sit,  ne  post  peccatorum  remissionem  per- 

ceptam  iterum  in  peccatum  relabamur. 

Non  dubium  est,  quin  filii  Dei,  post  impetratam  delicto- 
rum  veniam,  quum  incensi  studio  adhibendi  Deo  cultum  et  ve- 
nerationem,  coeleste  regnum  exoptant,  et  omnia  divino  Numini 
tribuentes  pietatis  officia,  toti  pendent  a  paterna  eius  volun- 
tate  ac  providentia:  tum  eo  magis  humani  generis  hostis  omnes 
adversus  illos  artes  excogitet,  omnes  machinas  paret,  quibus 
oppugnentur  sic,  ut  verendum  sit,  ne,  labefactata  et  mutata 
sententia,  rursus  in  vitia  delabantur,  longeque  deteriores  ev: 
dant,  quam  antea  fuerint.  De  quibus  illud  principis  Aposto- 
lorum  iure  dici  possit  (II.  Petr.  2,  21.):  „Melius  erat  illis, 
non  cognoscere  viam  iustitiae,  quam  post  agnitionem  retrorsum 
converti  ab  eo,  quod  illis  traditum  est,  sancto  mandato." 

II.  Quo  modo  Christus  nos  hac  ratione  adversus  vaferrimi  hosti? 

instdias  munire  voluerit. 

Quare  nobis  a  Christo  Domino  datum  est  huius  petitionis 
praeceptum,  ut  quotidie  nos  Deo  commendemus,  eiusque  pa- 
triam  curam  et  praesidium  imploremus ,  minime  dubitantes 
fore  ut,  si  deseramur  divino  patrocinio,  vaferrimi  hostis  la- 
queis  irretiti  teneamur.  Neque  vero  solum  in  hac  orandi  re- 
gula  iussit  a  Deo  petere,  ne  patiatur  nos  induci  in  tentatio- 
nem,  sed  in  illa  etiam  oratione,  quam  ad  sacros  Apostoios 
habuit  sub  ipsum  mortis  tempus,  quum  quidem  ipsos  muD  - 

dos1)  esse  dixisset,  eos  huius  officii  his  verbis  admonuit2): 
„Orate,  ut  non  intretis  in  tentationem."  Quae  iterum  a  Chri- 
sto  Domino  adhibita  admonitio  magnum  diligentiae  onus  im- 
ponit  parochis,  excitandi  fidelem  populum  ad  frequentem  huius 
usum  precationis,  ut,  quum  tanta  hominibus  ab  hoste  diabolo 
in  singulas  horas  pericula  huius  generis  intendantur,  a  Deo, 
qui  solus  illa  propulsare  potest,  petant  illud  assidue:  „Ne  nos 
inducas  in  tentationem." 

Quibus  praecipue  rationibus  homines  huius  petitionis  neces- 
sitatem  intelligere  possint. 

Infelliget  autem  fidelis  populus,  quantopere  egeat  divini 
huius  adiumenti,  si  suae  imbecillitatis  inscitiaeque  meminerit, 
si  recordabitur  illam  Christi  Domini  sententiam 3) :  „Spiritus 
quidem  promptus  est,  caro  autem  infirma;"  si  ei  venerit  in 
mentem,  quam  graves  sint  et  exitiales  hominum  casus,  impel- 
lente  daemone,  nisi  sustineantur  dexterae  coelestis  auxilio. 
Quod  illustrius  esse  possit  humanae  infirmitatis  exemplum, 
quam  sacer  ille  chorus  Apostolorum,  qui  magno  antea  animo 
cum  essent,  primo  quoque  obiecto  terrore  relicto  Salvatore  ) 
diffugerunt?  etsi  illustrius  etiam  est  illud  principisApostolo- 
rum,  qui  in  tanta  professione  singularis  et  fortitudinis  et  amo- 
ris  in  Christum  Dominum ,  quum  paulo  ante6),  sibi  bene 
fidens,  ita  dixisset:  „Si  opportuerit  me  mori  tecum,  non  te 
negabo;"  statim  unius  voce  mulierculae  perterritus,  se  Domi- 
num  non  nosse,  iureiurando  affirmavit.  Nimirum  illi  in  summa 
spiritus  alacritate  non  respondebant  vires.  Quod  si  viri  san- 
ctissimi  humanae  naturae  fragilitate,  cui  confidebant,  graviter 
peccaverunt,  quid  non  timendum  est  ceteris,  qui  ab  eorum 
sanctitate  absunt  longissime? 

IV.  Quot  quantisque  tentationum  periculis  hominum  vita  sit 

exposita. 

Quare  proponat  fideli  populo  parochus  praelia  ac  peri- 
cula,  in  quibus  assidue  versamur,  dum  anima  est  in  hoc  mor- 
tali  corpore,  quos  undique  caro,  mundus  et  satanas  oppu- 
gnant.  Quid  ira,  quid  cupiditas  in  nobis  possit,  quotusquisque 
cst,  qui  magno  suo  malo  non  experiri  cogatur?  Quis  non  his 
lacessitur  stimulis?  quis  hos  non  sentit  aculeos?  quis  subiectis 
non  uritur  ardentibus  facibus?  et  quidem  tam  varii  sunt  ictus. 
tam  diversae  petitiones,  ut  difficillimum  sit,  gravem  aliquam 
plagam  non  accipere.  Ac  praeter  hos  inimicos,  qui  habitant 
et  vivunt  nobiscum,  sunt  praeterea  illi  hostes  acerrimi,  de 

quibus  scriptum  est1):  ,,Non  est  nobis  colluctatio  adversus 
carnem  et  sanguinem;  sed  adversus  principes  et  potestates, 
adversus  mundi  rectores  tenebrarum  harum,  contra  spiritualia 
nequitiae  in  coelestibus." 

V.  Quam  graves  sint  daemonum  in  nos  insultus,  ex  sententia 
D.  Pauli  exponitur. 

Accedunt  enim  ad  intimas  pugnas  externi  impetus  et  im- 
pressiones  daemonum,  qui  et  aperte  nos  petunt,  et  per  cuni- 
culos  influunt  in  animas  nostras,  vix  ut  ab  illis  cavere  possi- 
mus.    Illos  et  ,,principes"  appellat  Apostolus  propter  naturae 
excellentiam  (nam  natura  hominibus  et  ceteris,  quae  sub  sen- 
sum  cadunt,  creatis  rebus  antecellunt) ;  et  „potestates"  vocat, 
quod  non  solum  naturae  vi,  sed  potestate  etiam  superant;  et 
„rectores"  nominat  mundi  tenebrarum:  nbn  enim  clarum  et 
illustrem  mundum  regunt,  id  est  bonos  et  pios,  sed  obscurum 
et  caliginosum,  nempe  eos,  qui  flagitiosae  et  facinorosae  vitae 
sordibus  ac  tenebris  obcaecati,  duce  tenebrarum  diabolo  de- 
lectantur.    Nuncupat  etiam  daemones  ,,spiritualia  nequitiae;" 
est  enim  et  carnis  et  spiritus  nequitia.    Carnalis  quae  dicitur 
nequitia  incendit  appetitum  ad  libidines  et  voluptates,  quae  per- 
cipiuntur  sensibus.    Spiritualia  nequitiae  sunt  mala  studia,  et 
pravae  cupiditates,  quae  ad  superiorem  pertinent  animae  partem; 
quae  tanto  peiores  sunt,  quam  reliquae,  quanto  mens  ipsa  et 
ratio  altior  est  atque  praestantior.  Quae  satanae  nequitia  quia 
maxime  spectat  illuc,  ut  coelesti  nos  hereditate  privet:  propterea 
dixit  Apostolus  „in  coelestibus."  Ex  quo  licet  intelligere,  magnas 
esse  hostium  vires,  invictum  animum,  immane  in  nos  et  infi- 
nitum  odium;  bellum  etiam  perpetuum  eos  gerere  nobiscum,  ut 
nulla  pax  esse  cum  illis,  nullae  induciae  fieri  possint. 
VI.  Quanta  sit  diaboli  ad  tentandum  audacia  et  perversitas. 
Quantum  vero  audeant,  declarat  satanae  apud  Prophetam 
vox3):  „In  coelum  conscendam."    Aggressus  est  primos  ho- 
mines  in  paradiso;  adortus  est  Prophetas;  appetivit  Aposto- 
los,  ut,  quemadmodum  loquitur  apud  Evangelistam3)  Dominus, 
„cribraret  eos  sicut  triticum."    Ne  ipsum  quidem  Christi 
Domini  os  erubuit.    Itaque  eius  inexplebilem  cupiditatem  et 
immensam  diligentiam  sanctus  Petrus4)  expressit,  quum  dixit: 
„Adversarius  vester  diabolus  tanquam  leo  rugiens  circuit, 
quaerens  quem  devoret."    Quanquam  non  unus  modo  tentat 
homines  satan,  sed  gregatim  interdum  daemones  in  singulos 
impetum  faciunt.  Quod  ille  confessus  est  daemon,  qui  rogatus 


')  Bph.  6,  12.   »)  Ig.  14,  13.   »)  Luc.  22,  31.  —  Mat.  4,  1.   «)  I.  Petr.  5,  8. 

a  Christo  Domino,  quod  sibi  nomen  esset,  respondit1)'  ,,Legio 
mihi  nomen  est,"  nempe  daemonum  multitudo,  quae  miserum 
illum  divexarat;  et  de  alio  scriptum  est2):  Assumit  septem  alios 
spiritus  secum,  nequiores  se,  et  intrantes  habitant  ibi,  et  fiunt 
novissima  hominis  illius  peiora  prioribus." 

VII.  Cur  perversi  minus,  pii  autem  magis  a  daemonibus  in- 

festcntur. 

Multi  sunt,  qui,  quod  impulsus  atque  impetus  daemonum 
in  se  minime  sentiunt,  totam  rem  falsam  esse  arbitrantur; 
quos  ipsos  a  daemonibus  non  impugnari  mirum  non  est,  qui- 
bus  se  sponte  tradiderunt.  Non  est  in  illis  pietas,  non  cari- 
tas,  non  virtus  ulla  Christiano  homine  digna.  Quare  fit,  ut 
toti  sint  in  potestate  diaboli,  nec  ullis  tentationibus  opus  est 
ad  eos  evertendos,  in  quorum  iam  animis,  ipsis  libentibus, 
commoratur.  At  vero  qui  se  Deo  dicaverant,  in  terris  coe- 
lestem  vitam  agentes:  ii  maxime  omnium  satanae  incursibus 
petuntur,  hos  acerbissime  odit,  his  in  singula  temporis  mo- 
menta  struit  insidias.  Plena  est  historia  divinarum  literarum 
sanctorum  hominum,  quos  praesenti  etiam  animo  stantes  vel 
vi,  vel  fraude  pervertit.  Adam,  David,  Salomon,  aliique,  quos 
enumerare  difficile  sit,  experti  sunt  daemonum  violentos  im- 
petus,  et  callidam  astutiam,  cui  resisti  non  possit  consilio,  aut 
hominum  viribus.  Quis  igitur  se  suo  praesidio  satis  tutum 
existimet?  Itaque  pie  casteque  petendum  a  Deo  est,  ne  nos 
tentari  sinat  supra  id3),  quod  possumus,  sed  faciat  etiam  cum 
tentatione  proventum,  ut  possimus  sustinere. 

VIII.  Daemones,  quantum.  aut  quamdiu  volunt,  liomines  tentare 

non  possunt. 

Verum  hic  fideles  confirmandi  sunt,  si  qui  animi  imbecil- 
litate  aut  rei  ignorantiae  daemonum  vim  perhorrescunt,  ut 
ipsi  tentationum  fluctibus  agitatl  in  hunc  precationis  portum 
confugiant.  Non  enim  satan  in  tanta  et  potentia  et  pertinacia, 
in  capitali  odio  nostri  generis,  nec  quantum,  nec  quamdiu 
vult,  tentare  nos  aut  vexare  potest,  sed  omnis  eius  potestas 
Dei  nutu  et  permissu  gubernatur.  Notissimum  est  exemplum 
Iob,  de  quo  nisi  diabolo  dixisset  Deus4):  ,,Ecce  universa, 
quae  habet,  in  manu  tua  sunt,"  nihil  eius  satanas  attigisset; 
contra  vero  nisi  addidisset  Dominus:  „Tantum  in  eum  ne  ex- 
tendas  manum  tuam:"  uno  diaboli  ictu  cum  filiis  ipse  faculta- 
tibusque  concidisset.  Ita  autem  alligata  est  daemonum  vis,  ut 
ne  in  porcos  quidem  illos,  de  quibus  scribunt  Evangelistae, 
non  permittente  Deo  invadere  potuissent. 

IX.  Quid  tentandi  vox  nobis  designet,  quaque  ratione  a  Deo 

tentemur. 

Sed  ad  intelligendam  huius  petitionis  vim  dicendum  est, 
quid  hic  „tentatio"  significet,  quid  item,  induci  in  tentatio- 
nem.  Est  autem  tentare  periculum  facere  de  eo,  qui  tente- 
tur,  ut  ab  ipso,  quod  cupimus,  elicientes,  verum  exprimamus. 
Qui  tentandi  modus  in  Deum  minime  cadit.  Quid  enim  est, 
quod  nesciat  Deus?  „Omnia  enim,"  inquit1),  „nuda  et  aperta 
sunt  oculis  eius."  Est  alterum  teutandi  genus,  quum  longius 
progrediendo  aliud  quaeri  solet  in  bonam  vel  in  malam  par- 
tem;  in  bonam,  quum  ea  re  tentatur  alicuius  virtus,  ut,  illa 
perspecta  et  cognita,  is  commodis  et  honoribus  augeatur, 
eiusque  exemplum  ceteris  imitandum  proponatur,  ac  denique 
omnes  ob  id  ipsum  ad  Dei  laudes  excitentur.  Quae  tentandi 
ratio  sola  convenit  in  Deum.  Huius  exemplum  tentationis  est 
illud  in  Deuteronomio2):  „Tentat  vos  Dominus  Deus  vester, 
ut  palam  fiat,  utrum  diligatis  eum  an  non."  Quo  modo  etiam 
tentare  suos  dicitur  Deus,  quum  inopia,  morbo  et  aliis  cala- 
mitatum  generibus  premit:  quod  probandae  eorum  patientiae 
causa  facit,  et  ut  aliis  documentum  sint  Christiani  officii.  In 
hanc  partem  legimus3),  Abraham  esse  tentatum,  ut  filium  im 
molaret;  quo  facto  fuit  is  obedientiae  et  patientiae  exempluin 
singulare  ad  memoriam  hominum  sempiternam.  In  eandem 
sententiam  dictum  est4)  de  Tobia:  „Quia  acceptus  eras  Deo, 
necesse  fuit,  ut  tentatio  probaret  te." 

X.  Quo  modo  daemon  homines  tentet. 

In  malam  partem  tentautur  homines,  quum  ad  peccatum 
aut  exitium  impelluntur;  quod  proprium  diaboli  officium  est. 
Is  enim  eo  animo  tentat  homines,  ut  decipiat  agatque  praeci- 
pites.  Quamobrem  „tentator"  in  divinis  literis 5)  appellatur. 
In  iis  vero  tentationibus ,  modo  intimos  nobis  admovens  sti- 
mulos  animae  affectiones  et  commotiones  adhibet  administras, 
modo  nos  exagitans  extrinsecus,  externis  rebus  utitur,  vel  pros- 
peris  ad  efferendos,  vel  ad  frangendos  adversis;  nonnunquam  habet 
emissarios  et  excursores  perditos  homines,  imprimisque  haere- 
ticos,  qui,  sedentes  in  cathedra  pestilentiae,  malarum  doctrina- 
rum  mortifera  semina  dispergunt,  ut  illos,  qui  nullum  delectum 
aut  discrimen  habent  virtutis  et  vitiorum,  homines,  per  se  pro- 
clives  ad  malum,  nutantes  ac  praecipitantes  impellat. 

XI  Quibus  modis  dicatur  quis  in  tentationem  induci. 

Dicimur  autem  „induci"  in  tentationem,  quum  tentationi- 
bus  succumbimus.    Inducimur  vero  in  tentationem  dupliciter: 

•)  Ilebr  4,  13.    «)  Deut.  13,  3.    ')  Gen.  9.2,  1.    *)  Tob.  12,  13.    *)  Mat.  4,  3. 

primum,  quum  de  statu  dimoti  in  id  ruimus  malum,  in  quod 
tentando  nos  aliquis  impulerit.  At  nemo  quidem  a  Deo  hoc 
modo  in  tentationem  inducitur,  quia  nemini  est  peccati  auctor 
Deus,  immo  vero  odit  «omnes1),  qui  operantur  iniquitatem." 
Sic  vero  etiam  est  apud  S.  Iacobum2):  „Nemo,  quum  tenta- 
tur,  dicat,  quoniam  a  Deo  tentatur:  Deus  enim  intentator  ma- 
lorum  est."  Deinde  dicitur  nos  in  tentationem  inducere  is, 
qui  etsi  non  tentat  ipse,  neque  operam  dat,  quo  tentemur, 
tentare  tamen  dicitur,  quia,  quum  possit  prohibere,  ne  id  ac- 
cidat,  aut  ne  tentationibus  superemur,  non  impedit.  Hoc  modo 
Deus  bonos  et  pios  tentari  quidem  sinit,  verumtamen  sua 
gratia  sustentatos  non  deserit.  Nec  vero  non  interdum  iusto 
et  occulto  Dei  iudicio  nostris  id  sceleribus  postulantibus ,  no- 
bis  ipsi  relicti,  concidimus. 

XII.  Beneficia  Dei  quandoque  nos  in  tentationem  mducunt. 
Praeterea  nos  in  tentationem  Deus  inducere  dicitur,  quum 
eius  beneficiis,  quae  nobis  ad  salutem  dedit,  abutimur  ad  per- 
niciem,  et  patris  substantiam,  ut  prodigus  ille  filius3),  dissipa- 
mus  „vivendo  luxuriose,"  nostris  cupiditatibus  obsequentes. 
Quamobrem  id  dicere  possumus,  quod  de  lege  dixit  Aposto- 
lus4):  „Inventum  est  mihi,  mandatum,  quod  erat  ad  vitam, 
hoc  esse  ad  mortem."    Opportunum  rei  exemplum  est  Hiero- 
solyma  teste  Ezechiele 5) ,   quam  Deus  omni  ornamentorum 
genere  locupletarat ,   ut   eius   ore  Prophetae   diceret  Deus: 
„Perfecta  eras  in  decore  meo,  quem  posueram  super  te;a  et 
tamen  illa  civitas  divinis  cumulata  bonis  tantum  abest,  ut 
optime  de  se  merito  ac  merenti  Deo  gratiam  habens,  coele- 
stibus  beneficiis  ad  beatitudinem  consequendam ,  cuius  gratia 
ea  acceperat,  uteretur,  ut  ingratissima  in  parentem  Deum, 
abiecta  spe  et  cogitatione  coelestium  fructuum,  tantum  prae- 
senti  abundantia  luxuriose  ac  perdite  frueretur;  quod  Eze- 
chiel  eodem  capite  pluribus  verbis  persecutus  est.   Quare  sunt 
eodem  loco  ingrati  in  Deum  homines,  qui  praebitam  sibi  ah 
eo  divinitus  uberem  materiam  recte  factorum  ad  vitia,  illo 
permittente,  convertunt. 

XIII.  Quo  vnodo  Scripturae  verba  intelligenda  sint,  quae  deper 
missione  Dei  per  verba  operationem  significantia,  loquuntur. 
Sed  oportet  hunc  divinae  Scripturae  morem  diligenter 
attendere,  quae  Dei  permissionem  iis  interdum  verbis  signifi- 
cat,  quae  proprie  si  accipiantur ,  tanquam  actionem  in  Deo 
significant.    Nam  in  Exodo6)  sic  est:  „Indurabo  cor  Pha- 

•)  Pb.  5,  7.    »)Iac.l,13.    »)  Luo.  15, 18.    «)  Rom.  7,  10.  s)  Ez.  16,  14.   «)  Ez.  7,  S. 

raonis;"  et  apud  Isaiam1):  „Excaeca  cor  populi  huitis;"  et 
ad  Romanos2)  scribit  Apostolus:  „Tradidit  illos  Deus  in  pas- 
siones  ignominiae,  et  in  reprobum  sensum."  Quibus  in  locis 
aiiisque  similibus  non  id  omnino  esse  actum  a  Deo,  sed  per- 
missum,  intelligendum  est. 

XIV.  In  hac  precationis  parte  non  postulatur,  ut  prorsus  ab 
omni  tentahone  xmmunes  simus,  sed  ne  in  tentationibus  a  Deo 
deseramur. 

His  positis  non  erit  difficile  scire,  quid  in  hac  precationis 
parte  postulemus.  Nec  vero  petimus,  ne  omnino  tentemur; 
est  enim  tentatio  vita  hominis  super  terram.  Est  autem  ea 
res  utilis  et  fructuosa  hominum  generi;  nam  in  tentationibus 
nos  ipsos,  id  est  vires  nostras,  cognoscimus,  quamobrem  etiam 
humiliamur  sub  potenti  manu  Dei,  viriliterque  decertantes  ex- 
spectamus  immarcescibilem  coronam  gloriae:  „Nam3)  et  oui 
certat  in  agonu,  non  coronatur,  nisi  legitime  certaverit,"  et, 
ut  inquit  S.  Iacobus4),  „Beatus  vir,  qui  suffert  tentationem, 
quoniam,  quum  probatus  fuerit,  accipiet  coronam  vitae,  quam 
repromisit  I)eus  diligentibus  se."  Quod  si  urgemur  nonnun- 
quam  hostium  tentationibus ,  magnae  nobis  erit  levationi  illa 
cogitatio,  habere  nos  adiutorem  „pontificem  6) ,  qui  possit 
compati  infirmitatibus  nostris,  tentatum  ipsum  per  omnia." 
Quid  hic  igitur  petimus?  ne  divino  praesidio  deserti  tentatio- 
nibus  vel  decepti  assentiamur,  vel  cedamus  affiicti,  ut  praesto 
sit  nobis  Dei  gratia,  quae,  quum  defecerint  nos  propriae  vi- 
res,  in  malis  recreet  ac  reficiat. 

XV.  Quo  modo  a  Deo  in  nostris  tentationibus  opem  implorare 

debeamus. 

Quare  et  generatim  Dei  opem  implorare  debemus  in  omni- 
bus  tentationibus,  et  nominatim,  quum  singulis  affligimur,  ad 
precationem  confugere  oportet;  quod  a  Davide  factum  legi- 
mus  pene  in  unoquoque  tentationum  genere;  nam  in  menda- 
cio  sic  precabatur6):  „Ne  auferas  de  ore  meo  verbum  veri- 
tatis  usquequaque;"  in  avaritia  ad  hunc  modum7):  „Inclina 
cor  meum  in  testimonia  tua,  et  non  in  avaritiam."  In  rebus 
vero  inanibus  huius  vitae,  et  illecebris  cupiditatum  hac  prece 
utebatur8):  „Averte  oculos  meos,  ne  videant  vanitatem."  Ergo 
postulamus,  ne  morem  geramus  cupiditatibus ,  neve  defatige- 
mur  in  tentationibus  sustinendis,  ne  declinemus  de  via  Do- 
mini,  ut  tam  in  rebus  incommodis  quam  in  prosperis  aequi- 
tatem  animi,  constantiamque  servemus,  et  nullam  nostri  partem 

Deus  sua  tutela  vacuam  relinquat.  Petimus  denique,  ut  „Sa- 
tanam ')  conterat  sub  pedibus  nostris." 

XVI.  Quomodo  de  tentatione  victoria  reportdri,  et  quo  auctore 

illa  obtineri  possit. 

Reliquum  est,  ut  fidelem  populum  ad  ea  parochus  cohor- 
tetur,  quae  in  hac  precatione  maxime  cogitare  et  meditari 
oporteat;  in  qua  erit  illa  optima  ratio,  si,  quanta  sit  homi- 
num  infirmitas,  intelligentes,  viribus  nostris  diffidamus,  et 
oriini  spe  nostrae  incolumitatis  in  Dei  benignitate  collocata, 
eo  freti  patrocinio,  vel  in  maximis  periculis  magnum  animum 
habuerimus;  praesertim  cogitantes,  quam  multos  hac  spe  at- 
que  hoc  animo  praeditos  ex  hiantibus  satanae  faucibus  libe- 
rarit  Deus.  An  non  Ioseph  2)  undique  circumdatum  ardenti- 
bus  insanae  mulieris  facibus,  e  summo  ereptum  periculo,  ad 
gloriam  extulit?  Non  Susannam,  a  satanae  ministris  obses- 
sam,  tnm,  quum  nihil  propius  esset,  quam  ut  nefariis  senten- 
tiis  interficeretur,  servavit  incolumen?  neque  mirum;  „Erat 
enim,a  inquit3),  „cor  eius  fiduciam  habens  in  Domino."  In- 
signis  est  laus  et  gloria  Iob,  qui  de  mundo,  de  carne,  de  sa- 
tana  triumphavit.  Plurima  sunt  huius  generis  exempla,  qui- 
bus  parochus  diligenter  pium  populum  ad  eam  spem  fiduciam- 
que  cohortari  debebit. 

XVII.  Nostri  certaminis  antesignanus  Christus  est,  socii  sancti 

omnes,  quos  qui  non  sequuntur,  vecordes  sunt. 

Cogitent  etiam  fideles,  quem  in  hostium  tentationibus  du- 
cem  habeant,  nempe  Christum  Dominum,  qui  victoriam  ex  illo 
certamine  retulit.  Vicit  ipse  diabolum;  est  is  ille  fortior4), 
qui  superveniens  fortem  superavit  armatum,  quem  et  armis 
nudavit  et  spoliis.  De  eius  victoria,  quam  de  mundo  repor- 
tavit,  est  apud  S.  Ioannem5):  „Confidite,  ego  vici  mundum." 
Et  in  -Apocalypsi6)  dicitur  ipse  leo  vincens,  et  exisse  „vin- 
cens  ut  vinceret,"  qua  in  victoria  suis  etiam  cultoribus  fa- 
cultatem  vincendi  dedit.  Est  Apostoli  ad  Hebraeos  epistola 
plena  victoriis  sanctorum  hominum.  „qui7)  per  fidem  device- 
runt  regna,  obturaverunt  ora  leonum,"  et  quae  sequuntur. 
Ex  his  vero,  quae  sic  acta  legimus,  eas  victorias  cogitatione 
complectamur ,  quas  quotidie  reportant  ex  intimis  et  externis 
daemonum  praeliis  homines  fide,  spe  et  caritate  praestantes, 
quae  tam  multae  sunt  tamque  insignes,  ut,  si  sub  aspectum 
caderent  oculorum,  nihil  frequentius  accidere  iudicaremus,  ni- 
hil  gloriosius;  de  quorum  hostium  clade  his  verbis  scripsit  S. 

')  Rom.  16,  20.     »)  Gen.  39,  7.    »)  Dan.  13,  35.    *)  Mat.  4,  10.  Luc.  11,  22.  Col 
6)  lo.  16,  33.    «)  Apoc.  5,  5.  6,  2.    ?)  Hebr.  11,  33. 

Ioannes1):  „Scribo  vobis,  iuvenes,  quoniam  fortes  estis,  et 
verbum  Dei  manet  in  vobis,  et  vicistis  malignum." 

XVIII.  Quomodo  diabolus  a  nobis  superari  possit. 
Vincitur  autem  satanas  non  otio,  somno,  vinc,  comes- 
satione,  libidine;  sed  oratione,  labore,  vigilia ,  ab&tinentia, 
continentia,  castitate.  „Vigilate  et  orate,"  inquit2),  ut  iam 
diximus,  ,,ut  non  intretis  in  tentationem."  Qui  iis  armis  ad 
illam  pugnam  utuntur,  in  fugam  convertunt  adversarios;  qui3) 
enim  resistunt  diabolo,  is  fugiet  ab  eis.  In  his  tamen  sancto- 
rum  hominum  victoriis,  quas  diximus,  nemo  sibi  placeat,  ne- 
mo  se  efferat  insolentius,  ut  se  suis  viribus  hostiles  daemo- 
num  tentationes  impetusque  sustinere  posse  confidat.  Non 
est  hoc  naturae  nostrae,  non  humanae  imbecillitatis,  sed  so- 
lius  divinae  potestatis. 

XIX.  Quo  modo  nobis  ad  vincendum  vires  a  Deo  dentur 
Haec  vires,  quibus  prosternimus  satanae  satellites,  daLSir 
a  Deo;  qui  ponit,  ,,ut4)  arcum  aereum,  brachia"  nostra,  cu- 
ius  beneficio  ,,arcus5)  fortium  superatus  est,  et  infirmi  ac- 
cincti  sunt  robore;"  qui  dat  nobis  protectionem  salutis;  cu- 
ius  nos  dextera  suscipit;  qui6)  ,,docet  manus  nostras  ad  proe- 
lium,  et  digitos  nostros  ad  bellum,"  ut  uni  Deo  pro  victoria 
sint  agendae  et  habendae  gratiae,  quo  uno  et  auctore  et  ad- 
iutore  vincere  possumus;  quod  fecit  Apostolus.    Ait  enim7) 
„Deo  autem  gratias,  qui  dedit  nobis  victoriam  per  Dominum 
nostrum  Iesum  Christum."    Eundem  auctorem  victoriae  prae- 
dicat  coelestis  illa  vox  in  Apocalypsi s) :   „Facta  est  salus 
et  virtus,  et  regnum  Dei  nostri,  et  potestas  Christi  eius; 
quia  proiectus  est  accusator  fratrum  nostrorum,  et  ipsi  vice- 
runt  eum   propter  sanguinem  Agni."     Testatur  idem  liber 
Christi  Domini  partam  ex  mundo  carneque  victoriam  eo  loco9): 
„Hi  cum  Agno  pugnabunt,  et  Agnus  vincet  illos."    Haec  de 
causa  et  de  modo  vincendi. 
XX.  Quae  sint  in  spirituali  illo  certamine  victorum  praemia. 
Quibus  expositis  proponent  fideli  populo  parochi  a  Deo 
paratas  coronas,  et  constitutam  victoribus  sempiternam  prae- 
miorum  amplitudinem.    Quorum  ex  eadem  Apocalypsi  divina 
proferent  testimonia l0):  „Qui  vicerit,  non  laedetur  a  morte 
secunda;"  et  alio  loco11):  „Qui  vicerit,  sic  vestietur  vesti- 
mentis  albis,  et  non  delebo  nomen  eius  de  libro  vitae,  et 


')  I.  Io.  2,  14.  *)  Mat.  26,  11.  )  Iac.  4,  7.  ")  Ps.  17,  35.  *)  I.  Reg.  2,  i.  •)  Ps. 

confitebor  nomen  eius  corara  Patre  meo ,  et  corara  angelis 
eius."  Et  paulo  post  Deus  ipse  ac  Dominus  noster  ita  loqui- 
tur  ad  Ioannem1):  „Qui  vicerit,  faciam  illum  columnam  in 
templo  Dei  mei,  et  foras  non  egredietur  amplius."  Tum  in- 
quit2):  „Qui  vicerit,  dabo  ei  sedere  mecum  in  throno  meo; 
sicut  et  ego  vici,  et  sedi  cum  Patre  meo  in  throno  eius." 
Denique  quum  Sanctorum  gloriam,  et  perpetuam  illam  bono- 
rum  vim,  quibus  in  coelo  fruentur,  exposuisset,  adiunxit3): 
,Qui  vicerit,  possidebit  haec." 


CAPUT  XVI. 
De  septima  Fetitione. 

Sed  libera  nos  a  malo. 

I.  Nihil  continetur  superioribus  petitionibus ,  quod  ista  non  in- 

cludatur. 

Postrema  haec  petitio  est  instar  omnium,  qua  Dei  Filius 
divinam  hanc  orationem  conclusit;  cuius  etiam  vim  et  pondus 
ostendens,  ea  usus  est  orandi  clausula,  quum  e  vita  migratu- 
rus,  Deum  Patrem  pro  hominum  salute  deprecaretur4):  „Ro- 
go,"  enim,  inquit,  „ut  serves  eos  a  malo."  Ergo  hac  preca- 
tionis  formula,  quam  et  praecepto  tradidit,  et  exemplo  con- 
irmavit,  quasi  quadam  epitome  summatim  complexus  est  vim 
et  rationem  ceterarum  petitionura.  Quura  enim  id ,  quod  ea 
prece  continetur,  impetraverimus,  nihil,  auctore  S.  Cypriano, 5) 
reliquum  est,  quod  ultra  adhuc  debeat  postulari,  quum  semel 
protectionem  Dei  adversus  malum  petamus,  qua  impetrata  contra 
omnia,  quae  diabolus  et  mundus  operantur,  securi  stamus  et 
tuti.  Quare  quum  tanti  sit  haec  petitio,  quanti  diximus,  de- 
bebit  parochus  in  ea  fidelibus  explicanda  summam  adhibere 
diligentiam.  Differt  autem  haec  et  proxima  petitio,  quod  illa 
vitationem  culpae,  hac  poenae  liberationem  postulamus. 

II.  Quid  nos  urgeat,  ut  hanc  precationem  coram  Domino  effun- 

damus. 

Quare  non  iam  monendus  est  fidelis  populus,  quantopere 
et  laboret  ex  incommodis  et  calamitatibus ,  et  coelestis  egeat 
adiumenti.  Nam  quot  et  quantis  miseriis  proposita  sit  homi- 
num  vita,  praeterquam  quod  et  sacri  et  profani  scriptores  hoc 
argumentum  sunt  copiosissime  persecuti,  nemo  fere  est,  quin 
intelligat  et  suo ,  et  alieno  periculo.    Persuasum  enim  est 

omnibus,  quod  exemplum  patientiae  Iob  memoriae  prodidit '): 
„Homo  natus  de  muliere,  brevi  vivens  tempore,  repletur  multis 
miseriis;  qui  quasi  flos  egreditur,  et  conteritur,  et  fugit  velut 
umbra,  et  nunquam  in  eodem  statu  permanet."  Nec  vero 
ullum  praeterire  diem,  qui  propria  aliqua  molestia  aut  incom- 
modo  notari  non  possit,  testis  est  illa  Christi  Domini  vox2): 
„Sufficit  diei  malitia  sua."  Etsi  conditionem  humanae  vitae 
declarat  ipsius  Domini  monitum  illud ,  quo  crucem  quotidie 
sumi3),  seque  docuit  sequi  oportere.  Ut  igitur  quisque  sentit, 
quam  laboriosa  sit  et  periculosa  .haec  vivendi  ratio:  ita  facile 
persuadebitur  fideli  populo,  malorum  liberationem  a  Deo  im- 
plorandam  esse;  praesertim  quum  nulla  re  magis  ad  orandum 
adducantur  homines,  quam  cupiditate,  et  spe  liberationis  eorum 
incommodorum,  quibus  premuntur,  aut  quae  impendeant.  Est 
enim  haec  insita  ratio  in  animis  hominum,  ut  in  malis  statim 
ad  Dei  auxilium  confugiant.  Qua  de  re  est  illud  scriptum  4) : 
„Imple  facies  eorum  ignominia,  et  quaerent  nomen  tuum,  Do- 
mine;"  et5):  „multiplicatae  sunt  infirmitates  eorum,  postea 
acceleraverunt." 

III.  Quanam  ratione  periculorum  et  calamitatum  depulsio  a  Deo 
postulanda  sit. 

Sed  si  illud  fere  sua  sponte  faciunt  homines,  ut  in  pe- 
riculis  et  calamitatibus  invocent  Deum:  certe,  quo  modo  id 
recte  facere  possint,  ab  iis,  quorum  fidei  et  prudentiae  com- 
missa  est  eorum  salus,  maxime  docendi  sunt.  Non  enim  de- 
sunt,  qui  contra  Christi  Domini  iussum  praepostero  utantur 
ordine  precationis.  Nam  qui  iussit  nos  ad  se  confugere 6) 
„in  die  tribulationis , "  idem  orationis  ordinem  nobis  praescri- 
psit;  voluit  enim,  ut  priusquam  precaremur,  ut  nos  liberaret 
a  malo,  peteremus,  ut  nomen  Dei  sanctificaretur,  et  adveni- 
ret  regnum  eius,  et  reliqua  postularemus,  quibus  quasi  gradi- 
bus  quibusdam  in  hunc  locum  pervenitur.  Sed  quidam,  si  ca- 
put,  si  latus,  si  pes  condoluit,  si  rei  familiaris  iacturam  fa- 
ciunt,  si  minae,  si  pericula  ab  inimicis  intenduntur,  in  fame, 
in  bello,  in  pestilentia,  omissis  mediis  dominicae  precationis 
gradibus,  tantum  petunt,  ut  ex  illis  eripiantur  malis.  At  huic 
consuetudini  repugnat  Christi  Domini  iussum 7) :  „  Quaerite 
primum  regnum  Doi."  Itaque,  qui  recte  preces  faciunt,  quum 
deprecantur  taiamitates,  incommoda,  malorum  depulsionem, 
id  referunt  ad  Dei  gloriam.  Sic  David  illi  precationi 6) : 
„Domine,  ne  in  furore  tuo  arguasme,"  subiecit  rationem,  qua 

')  Iob  14,  1.  2.  »)  Mat.  G,  34.  »)  Luc.  9,  23.  *)  Ps.  82,  17.  «)  Ps.  15,  4.  «)  Ps. 

se  Dei  gloriae  cupidissimura  ostendit;  inquit  enim:  „Quoniam 
non  est  in  morte,  qui  memor  sit  tui;  in  inferno  autem  quis 
confitebitur  tibi?"  Et  idem,  quum  oraret  Deum,  sibi  ut  mi- 
sericordiam  impertiret,  subiungit  illud ') :  „Docebo  iniquos  vias 
tuas,  et  impii  ad  te  convertentur. w  Ad  hanc  orandi  saluta- 
rem  rationem,  et  ad  exemplum  Prophetae  incitandi  sunt  fideles 
auditores,  et  simul  docendi,  quantum  intersit  inter  infidelium 
et  Christianorum  hominum  preces. 

IV.  Infideles  seliberari  amalo,  ac  Christiani,  non  perinde  petunt. 

Petunt  vehementer  illi  etiam  a  Deo,  ut  possint  ex  morbis 
vulneribusque  convalescere,  sibi  ut  ex  urgentibus  vel  immiuen- 
tibus  malis  evadere  liceat;  sed  tamen  illius  praecipuam  spem 
liberationis  ponunt  in  remediis,  natura  vel  hominum  industria 
comparatis;  quin  etiam  sibi  datum  a  quovis  medicaraentum, 
etiam  si  cantionibus,  si  veneficiis,  si  daemonum  opera  con- 
fectum  sit,  sine  ulla  religione  adhibent,  modo  aliqua  valetu- 
dinis  spes  ostendatur.  Longe  alia  ratio  est  Christianorum,  qui 
in  morbis,  et  in  omnibus  adversis  rebus  habent  summum  per- 
fugium  et  praesidium  salutis  Deum,  unum  illum  omnis  auctorem 
boni,  et  liberatorem  suum  agnoscunt  ac  venerantur;  reraediis 
vero,  quae  inest  ad  sanandura  vis,  insitam  a  Deo  esse  pro  certo 
habent,  tantumque  illa  aegrotis  prodesse  existimant,  quantum 
ipse  voluerit  Deus.  Est  enim  a  Deo  data  hominum  generi  me- 
dicina,  qua  morbos  sanaret.  Hinc  est  illa  Ecclesiastici  vox2): 
„AItissimus  creavit  de  terra  medicamenta,  et  vir  prudens  non 
abhorrebit  illa."  Itaque  qui  Iesu  Christo  nomen  dederunt, 
non  in  illis  remediis  summam  spem  reponunt  recuperandae  va- 
letudinis,  sed  ipsi  medicinae  auctori  Deo  maxirae  confidunt. 

V.  Quo  modo  in  morbis  soli  Deo  fidendum  sit,  qui  plurimos  a 

praesentissimis  periculis  liberavit. 
Quare  etiam  in  divinis  literis  reprehendantur  ii3),  qui 
medicinae  fiducia  nullum  Dei  auxilium  requirunt;  immo  vero, 
qui  vitam  agunt  ex  divinis  legibus,  abstinent  omnibus  reme- 
diis,  quaecumque  ad  curationem  a  Deo  non  adhibita  esse  con- 
stet.  Quod  si  etiam  eorum  usu  medicamentorum  illis  sit  ex- 
plorata  spes  sanitatis,  tamen  ab  iis  ut  cantionibus  et  daemo- 
num  artificiis  abhorrent.  Ad  id  autem  fideles  cohortari  oportet, 
ut  Deo  confidant.  Ea  enim  re  iussit  nos  beneficentissimus 
parens  liberationem  malorum  postulare,  ut  in  eo  ipso,  quod 
iussit,  spem  etiam  impetrationis  haberemus.  Multa  sunt  in 
sacris  literis  huius  rei  exempla,  ut,  qui  minus  rationibus  addu- 


•)  Ps.  50,  15.   3)  Eclus.  38,  4.   *)  II.  Par.  16,  12.  Ier.  46,  11. 


430  Catechismi  Bomani  ^ 

cuntur  ad  bcne  sperandum,  exemplorum  multitudine  confidere- 
cogantur.  Abraham,  Iacob,  Lot,  Ioseph,  David  sunt  in  ocu- 
lis,  locupletissimi  testes  divinae  benignitatis.  Sacrae  novi 
Testamenti  literae  tam  multos  enumerant,  qui  ex  maximis  dis- 
criminibus  erepti  sunt  piae  pondere  precationis,  ut  res  ex- 
emplorum  commemoratione  non  egeat.  Una  igitur  illa  Pro- 
phetae  sententia  contenti  erimus ,  quae  vel  infirmissimum 
quemque  confirmare  potest:  „Clamaverunt"  enim ,  inquit '), 
„iusti,  et  Dominus  exaudivit  eos;  et  ex  omnibus  tribulationi- 
bus  eorum  liberavit  eos." 

VI.  Quid  mali  nomine  hic%  intelligatur,  et  quae  huius  petitionis 

sit  sententia. 

Sequitur  huius  vis  et  ratio  petitionis,  ut  fideles  intelli- 
gant,  non  omnino  petere  nos  hoc  loco,  ut  a  malis  omnibus 
liberemur.  Sunt  enim  quaedam,  quae  communiter  mala  pu- 
tantur,  quae  tamen  sunt  illis  fructuosa,  qui  patiuntur;  ut  ille 
„stimulus,"  qui  Apostolo2)  erat  adhibitus,  ut  Dei  gratia  ad- 
iuvante  „virtus  in  infirmitate"  perficeretur.  Haec,  si  cognita 
sit  eorum  vis,  summa  voluptate  pios  afficiunt;  tantum  abest, 
ut  a  Deo  petant,  ut  auferantur.  '  Quare  tantum  ea  mala  de- 
precamur,  quae  nullam  animae  utilitatem  afferre  possunt;  re- 
liqua  minime,  modo  aliquis  inde  salutaris  fructus  exsistat. 

VII.  Quot  et  quanta  sint  malorum  genera,  a  quibus  liberari 

cupimus. 

Omnino  igitur  huic  voci  ea  subiecta  vis  est,  ut  a  pec- 
cato  liberati,  a  tentationis  etiam  periculo,  ab  intimis  exter- 
nisque  malis  eripiamur;  ut  tuti  simus  ab  aqua,  ab  igne,  a 
fulgure;  ne  grando  noceat  frugibus;  ne  annonae  caritate,  se- 
ditionibus,  bello  laboremus;  petimus  a  Deo,  ut  morbos,  pestem, 
vastitatem  arceat;  vincula,  carcerem ,  exilium ,  proditiones, 
insidias,  ceteraque  omnia  prohibeat  incommoda,  quibus  ma- 
xime  terreri  ac  premi  solet  hominum  vita;  omnes  denique 
fiagitiorum  et  facinorum  causas  avertat.  Neque  haec  solum, 
quae  omnium  consensione  mala  sunt,  deprecamur,  sed  illa 
etiam,  quae  pene  omnes  bona  confitentur,  divitias,  honores, 
valetudinem,  robur,  hanc  ipsam  vitamj  petimus,  inquam,  ne 
ad  malum,  et  ad  animae  nostrae  exitium  haec  convertantur. 
Oramus  etiam  Deum,  ne  morte  opprimamur  repentina;  ne  in 
nos  iram  Dei  concitemus;  ne,  quae  impios  manent,  supplicia 
subeamus;  nr  igne  purgatorii  torqueamur;  a  quo  ut  alii  libe- 
rentur,  pie  ei  sancte  precamur.  Hanc  petitionem  et  in  missa, 

i)  Gen.  12,  2.  -  28,  12.-  14,  12.  -  39,  2.  I.  Reg.  21,  14.  Ps.  33,  18.    *)  II.  Cor. 
12,  7.  9. 

in  litaniis  sic  interpretatur  ecclesia,  nos  videlicet  ea  prae- 
terita,  praesentia,  futura  mala  deprecari. 

VIII.  Deus  et  impendentia  mala  arcet,  et  a  praesentibus  quan- 

doque  mirabiliter  eripit. 

Non  uno  autem  modo  Dei  nos  benignitas  eripit  a  malis; 
nam  impendentes  prohibet  calamitates,  quo  modo  legimus 
magnum  illum  Iacob  esse  liberatum  ab  inimicis,  quos  in  illum 
concitarat  Sichimitarum  caedes ;  exstat  enim  illud  *) :  „Ter- 
ror  Dei  invasit  omnes  per  circuitum  civitates,  et  non  sunt 
ausi  persequi  recedentes."  Et  quidem  beati  omnes,  qui  cum 
Christo  Domino  in  coelis  regnant,  omnibus  malis  Dei  ope  li- 
berati  sunt;  nos  autem ,  qui  in  hac  peregrinatione  versamur, 
ab  omnibus  incommodis  solutos  esse  minime  vult;  sed  eripit 
a  quibusdam.  Etsi  sunt  instar  liberationis  malorum  omnium 
ea  solatia,  quae  dat  interdum  Deus  iis,  qui  rebus  premuntur 
adversis.  His  se  consolabatur  Propheta,  quum  illa  dicebat2): 
„Secundum  multitudinem  dolorum  meorum  in  corde  meo  con- 
solationes  tuae  laetificaverunt  animam  meam."  Praeterea  a 
malis  homines  liberat  Deus,  quum  illos  in  summum  discrimen 
adductos  integros  servat  et  incolumes;  quod  et  pueris  illis3) 
in  ardentem  fornacem  coniectis,  et  Danieli4),  contigisse  le- 
gimus ,  quem  leones  nihil  laeserunt ,  quemadmodum  neque 
pueros  fiamma  violavit. 

IX.  Diabolus  hic  malus  dicitur,  quod  mali  culpae  auctor,  et 

mali  poenae  exactor  sit. 

Malus  vero  etiam  ex  sententia  sanctorum  Basilii  Magni, 
Chrysostomi  et  Augustini  praecipue  dicitur  daemon,  quod  ho- 
minum  culpae,  id  est  sceleris  et  peccati,  auctor  fuit;  quo 
etiam  ministro  utitur  Deus  in  repetendis  poenis  a  sceleratis 
et  facinorosis;  dat  enim  Deus  omne  malum  hominibus,  quod 
illi  peccati  causa  patiuntur.  In  quam  sententiam  loquuntur 
divinae  literae  illis  verbis5):  „Si  erit  malum  in  civitate,  quod 
Dominus  non  fecerit?"  item6):  „Ego  Dominus,  et  non  est 
alter,  formans  lucem,  et  creans  tenebras,  faciens  pacem,  et 
creans  malum."  Malus  quoque  dicitur  ob  eam  causam,  quod, 
etsi  nihil  eum  laeserimus,  tamen  perpetuum  bellum  nobis  in- 
fert,  et  capitali  nos  insectatur  odio.  Quod  si  nobis  et  fide 
armatis,  et  innocentia  tectis  nocere  non  potest,  tamen  nullum 
finem  facit  tentandi  nos  externis  malis,  et  quacumque  potest 
ratione  divexandi.  Quamobrem  Deum  precamur,  ut  nos  a 
malo  liberare  velit. 

»)  Gen.  35,  5.  «)  ps.  93,  19.  «)  Dan.  3,  21.  ")  ib.  6,  22.  14,  39.  5)  Amos  8,  * 
*)  Is.  45,  6.  7.  Deut.  32,  23.  III.  Reg.  9,  7.  Ier.  11,  2.'. 

X.  Cur  singulari,  non  autem  multitudinis  voce,  a  malo  liberari 

petamus. 

Dicimus  autem  „a  malo,"  non  „a  malis,"  ob  id,  quod 
mala,  quae  in  nos  a  proximis  proficiscuntur,  illi  assignamus 
tanquam  auctori  et  impulsori.  Quo  minus  etiam  proximis 
irasci  debemus,  quin  odium  et  iracundiam  in  ipsum  satanam 
convertere  oportet,  a  quo  homines  ad  inferendam  iniuriam 
impelluntur.  Itaque  si  te  aliqua  re  laeserit  proximus,  quum 
preces  facis  parenti  Deo,  pete,  ut  non  modo  te  liberet  a  malo, 
id  est,  ab  iis,  quas  tibi  proximus  imponit,  iniuriis,  sed  illum 
ipsum  eripiat  proximum  ex  diaboli  manu,  cuius  impulsu  ho- 
mines  in  fraudem  inducuntur. 

XI.  Quo  modo  in  malis  afecti  esse  debeamus,  etiam  si  continui 

non  liberemur. 

Illud  denique  sciendum  est,  si  in  precibus  et  votis  non 
liberamur  a  malis ,  debere  nos  quae  premant  ferre  patienter, 
intelligentes  placere  divino  Numini,  ut  toleranter  ea  patiamur. 
Quare  minime  nos  indignari  aut  dolere  par  est,  quod  pre- 
ces  nostras  non  audiat  Deus^  sed  omnia  ad  eius  nutum  ac 
voluntatem  referre  oportet,  existimantes  id  utile,  id  esse  sa- 
lutare,  quod  Deo  placet,  ut  ita  sit,  non  autem  id,  quod  secus 
nobis  videatur. 

XII.  Quot  et  quanta  commoda  tribulationibus  ad  nos  perveniant. 
Postremo  docendi  sunt  pii  auditores,  dum  in  hoc  vitae 

curriculo  versantur,  eos  ad  omne  incommodorum  et  calami- 
tatum  genus  non  solum  aequo,  sed  etiam  gaudenti  animo  fe- 
rendum  paratos  esse  debere.  „Omnes"  enim,  inquit*),  „qui 
pie  volunt  vivere  in  Christo  Iesu,  persecutionem  patientur;" 
item 2) :  „Per  multas  tribulationes  oportet  nos  intrare  in 
regnum  Dei;"  rursum3):  „Nonne  haec  oportuit  pati  Chri- 
stum,  et  ita  intrare  in  gloriam  suam?"  Non  enim  aequum 
est,  servum  esse  maiorem  domino  suo,  sicuti  turpe  est  e  sen- 
tentia  S.  Bernardi4),  membra  esse  delicata  sub  spinoso  ca- 
pite.  Praeclarum  illud  est  exemplum  Uriae  propositum  ad 
imitandum,  qui  adhortante  Davide,  domi  ut  se  contineret,  in- 
quit5):  „Arca  Dei,  et  Israel,  et  Iuda,  habitant  in  papilioni- 
bus,  et  ego  ingrediar  domum?"  His  instructi  rationibus  ac 
meditationibus  si  ad  orandum  veniemus,  illud  assequemur,  ut 
si  minis  undique  cincti,  malisque  circumdati  quemadmodum 
tres  illi  pueri  intacti  ab  igne,  sic  nos  inviolati  servemur:  certe, 


i)  II.  Tim.  S,  12.  ')  Aot.  14,  21.  »)  Luo.  24  ,  26.  «)  Mat.  10,  24.  Luo.  G.  40. 
I*  15,  20.  serm.  6.  de  omn.  sanctis.    6)  II.  Eeg.  11,  11- 

ut  Machabaei1),  casus  adversos  constanter  ac  fortiter  feramus. 
In  contumeliis  et  cruciatibus  sacros  imitabimur  Apostolos 2), 
qui  caesi  verberibus  vehementer  laetabantur,  quod  digni  ha- 
biti  essent,  qui  pro  Christo  Iesu  contumelias  paterentur.  Sic 
nos  ita  comparati,  canemus  illa  summa  cum  animi  voluptate3): 
„Principes  persecuti  sunt  me  gratis,  et  a  verbis  tuis  formida- 
vit  cor  meum;  Iaetabor  ego  super  eloquia  tua,  sicut  qui  in- 
venit  spolia  multa." 


GAPUT  XVII. 
De  extrcma  oratlonis  Dominicae  clausula: 

Amen. 

/.  Quis  usus  et  fructus  sit  huius  particulae. 

Hanc  vocem,  sicuti  est,  signaculum  orationis  dominicae 
appellat  sanctus  Hieronymus4)  in  Commentariis  in  Matthaeum. 
Quare,  ut  admonuimus  antea  fideles  de  praeparatione,  quae 
adhibenda  sit,  priusquam  aggrediantur  ad  divinam  precatio- 
nem:  sic  nunc  faciendum  duximus,  ut  clausulae  ac  finis  ipsius 
precationis  causam  rationemque  cognoscant.  Non  enim  pluris 
est  divinas  preces  diligenter  ordiri,  quam  religiose  absolvere. 
Sciat  igitur  fidelis  populus,  multos  esse,  et  eos  uberes  fructus, 
quos  ex  dominicae  orationis  fine  percipimus :  sed  omnium 
uberrimus  ac  laetissimus  fructus  est  eorum  impetratio,  quae 
postulavimus:  de  quo  supra  satis  dictum  est.  Non  solum  au- 
tem  consequimur  postrema  hac  parte  precationis,  ut  nostrae 
preces  audiantur,  sed  quaedam  etiam  maiora  ac  praeclariora, 
quam  ut  verbis  explicari  possint. 

II.  Quanta  bona  ex  oratione  ad  homines  promanant. 

Nam  quum  oraudo  homines  cum  Deo  colloquantur,  ut  S. 
Cyprianus  ait5),  fit  quodam  inexplicabili  modo  oranti  divina 
maiestas  propior,  quam  ceteris,  quem  praeterea  singularibus 
oinat  muneribus;  ut,  qui  pie  Deum  orant,  quodam  modo  cum 
iis,  qui  ad  ignem  accedunt,  comparari  possint,  qui,  si  algent, 
calescunt,  si  calent,  aestuant:  sic  illi  assistentes  ad  Deum, 
pro  modo  pietatis  ac  fidei  ardentiores  evadunt;  infiammatur 
enim  eorum  animus  ad  Dei  gloriam,  mens  illustratur  admira- 
bilem  in  modum,  omnino  cumulantur  divinis  muneribus.  Est 
enim  illud  proditum  sanctis  literis 6) :   „  Praevenisti  eum  in 


«)  I.  Mach.  2,  16.  sq.  2)  Act.  5,  40.  sq.  »)  Ps.  118,  161.  sq.  «)  lib.  1.  o.  6.  —  Ecles 
7,  9.   *)  de  orat.  dom.    8)  Ps.  20,  i. 

benedictionibus  dulcedinis."  Exemplo  est  omnibus  magnus 
ille  Moyses ') ,  qui  a  Dei  congressu  et  colloquio  digrediens, 
divino  quodam  fulgore  collucebat  sic,  ut  Israelitae  eius  ocu- 
los  et  os  intueri  non  possent.  Omnino,  qui  vehementi  illo 
studio  preces  faciunt,  Dei  benignitate  ac  maiestate  admirabi- 
liter  perfruuntur.  „Mane  adstabo,"  inquit  Propheta2),  „et 
videbo;  quoniam  non  Deus  volens  iniquitatem  tu  es."  Haec 
quo  magis  noscunt  homines,  eo  Deum  vehementiori  cultu  ac 
pietate  venerantur;  eo  etiam  sentiunt  iucundius,  quam  suavis 
sit  Dominus,  et  quam  vere  beati  sint  omnes,  qui  sperant  in 
eo;  tum  vero  clarissima  illa  luce  circumfusi,  quanta  sit  eorum 
humilitas,  quanta  sit  Dei  maiestas,  considerant.  Est  enim  illa 
sancti  Augustini3)  regula:  „Noverim  te,  noverim  me."  Ita- 
que  fit,  ut  suis  viribus  diffidentes  totos  se  committant  Dei 
benignitati,  minime  dubitantes,  quin  is  ipsos  paterna  illa  sua 
et  admirabili  caritate  complexus,  abundanter  iis  omnia  suppe- 
ditet,  quae  sint  ad  vitam  et  salutem  necessaria;  hinc  se  ad 
agendas  Deo  gratias  convertant,  quantas  animo  maximas  ca- 
pere  possunt,  quantas  oratione  complecti;  quod  magnum  Da- 
videm  fecisse  legimus,  qui,  quum  ita  precationem  instituisset 4) : 
„Salvum  me  fac  ex  omnibus  persequentibus  me,"  sic  eam  ab- 
solvit:  „Confitebor  Domino  secundum  iustitiam  eius,  et  psal- 
lam  nomini  Domini  altissimi." 

III.  Qua  ratione  fiat,  ut  Sanctorum  preces,  a  timore  inchoatae, 
laetitia  concludantur. 

Sunt  eiusmodi  Sanctorum  preces  innumerabiles,  quarum 
exordium  est  timoris  plenum,  clausula  spei  bonae  laetitiaeque 
referta;  sed  mirabile  est,  quam  in  eo  genere  eniteant  Davi- 
dis  ipsius  precationes.  Nam  quum  metu  perturbatus  sic  orare 
esset  exorsus5):  „Multi  insurgunt  adversum  me,  multi  dicunt 
animae  meae:  non  est  salus  ipsi  in  Deo  eius:"  confirmatus 
aliquando  gaudioque  perfusus  subiunxit  paulo  post6) :  „Non 
timebo  millia  populi  circumdantis  me."  Alio  etiam  Psalmo, 
suam  quum  deplorasset  miseriam,  ad  extremum,  Deo  confisus, 
incredibiliter  laetatur  spe  sempiternae  beatitudinis 7) :  „In 
pace  in  idipsum,"  inquit,  ,,dormiam  et  requiescam."  Quid 
illa8):*  ,,Domine  ne  in  furore  tuo  arguas  me,  neque  in  ira 
tua  corripias  me?"  quanto  cum  tremore  et  pallore  Prophetam 
dixisse  credendum  est?  Contra ,  quae  deinceps  sequuntur, 
quam  fidenti  et  laetanti  animo?  „Discedite  a  me,"  inquit9), 
omnes,  qui  operamini  iniquitatem;  quoniam  exaudivit  Dominus 

i)  Ex.  34,  30.  II.  Cor.  3,  13.  °)  Ps.  5,  5.  *)  Soliloq.  1.  2.  o.  1.  4)  Ps.  7,  ?.  18. 
*)  Ps.  3,  2.  3.    <)  v.  7.    ")  Ps.  4,  9.   ►)  Ps.  6,  2.    '■')  v.  9. 

vocem  fletus  mei.tt  Quum  vero  Saulis  iram  furoremque  per- 
timesceret,  quam  humiliter  ac  demisse  Dei  opem  implorabat '): 
„Deus  in  nomine  tuo  salvum  me  fac,  et  in  virtute  tua  iudica 
me;"  et  tamen  hilare  ac  fidenter  in  eodem  Psalmo  subiecit2): 
„Ecce  enim  Deus  adiuvat  me,  et  Dominus  susceptor  est  ani- 
mae  meae."  Quare  qui  se  confert  ad  sacras  preces,  fide  spe- 
que  munitus,  parentem  adeat  Deum,  ut  se  id  consequi  posse, 
quod  ei  opus  sit,  nullo  modo  diffidat. 

IV.  Quo  sensu  illa  vocula  „Amen"  in  fine  hic  usurpatur,  et  in 

missa  sacerdoti  pronuncianda  reservatur. 

Sunt  autera  in  extremo  hoc  divinae  precationis  verbo 
„Amen"  multa  quasi  semina  quaedam  earum  rationum  cogi- 
tationumque ,  quas  diximus.  Et  quidem  adeo  frequens  fuit 
haec  Hebraea  vox  in  ore  Salvatoris,'  ut  Spiritui  sancto  pla- 
cuerit,  ut  in  ecclesia  Dei  redneretur;  cui  voci  illa  quodam 
modo  subiecta  sententia  est:  scito,  tuas  auditas  esse  preces; 
habet  enim  vim  respondentis ,  et  illum ,  qui  precibus  quod  ve- 
lit  impetrarit,  cum  bona  gratia  dimittentis  Dei.  Hanc  senten- 
tiam  perpetua  ecclesiae  Dei  consuetudo  comprobavit,  quae  in 
sacrificio  missae ,  quum  pronunciatur  oratio  dominica ,  non 
rei  sacrae  ministris,  quorum  partes  sunt  illa  dicere:  „Sed 
libera  nos  a  malo,"  attribuit  hanc  vocem  „Amen,"  sed  ipsi 
sacerdoti  accommodatam  reservavit;  qui,  quum  Dei  et  homi- 
num  sit  interpres,  Deum  exoratum  esse  populo  respondet. 

V.  Cur  in  aliis  precationibus  minister,  in  hoc  vero  sacerdos 

Amen  respondeat. 

Nec  tamen  hic  ritus  communis  est  omnium  precationum, 
quippe  quum  in  ceteris  ministrorum  sit  munus  respondendi 
„Amen,"  sed  proprius  dominicae  orationis.  Nam  in  aliis  pre- 
cibus  consensum  modo  desideriumque  significat;  in  hac  re- 
sponsio  est,  Deum  orantis  postulationi  consensisse. 

VI.  Quo  modo  dictio  „Amen"  varie  exponatur. 

Ac  varie  quidem  a  multis  est  interpretatum  hoc  verbum 
„Amen.6  Septuaginta  interpretes  verterunt  ,,fiat;"  alii  red- 
diderunt  ,,vere;"  Aquila  „fideliter"  convertit;  sed  parvi  re- 
fert,  hoc  an  illo  modo  sit  redditum;  modo  habere  intelliga- 
mus  eam  vim,  quam  diximus,  confirmantis  sacerdotis,  concessum 
id  esse,  quod  petebatur;  cuius  sententiae  testis  est  Apostolus 
in  epistola  ad  Corinthios:  ,,Quotquot  enim,"  inquit3),  „pro- 
missiones  Dei  sunt  in  illo  „est;"  ideo  et  per  ipsum  Amen 
Deo  ad  gloriam  nostram."    Est  etiam  haec  nobis  accommo- 

>!  Pi.  53,  3.    «)  v.  6.    8)  H.  Cor.  1,  20. 

data  vox,  in  qua  inest  confirmatio  quaedam  earum  petitionum, 
quas  adhuc  adhibuimus;  quae  etiam  eos  reddit  attentos,  qui 
dant  operam  sacris  precibus;  fit  enim  saepe,  ut  in  precatione 
distracti  homines  variis  cogitationibus  alio  traducantur.  Immo 
vero  summo  studio  petimus  hac  ipsa  voce,  ut  omnia  fiant,  id 
est  concedantur,  quae  antea  petivimus;  vel  potius  intelligentes 
nos,  iam  impetrasse  omnia,  ac  sentientes  praesentem  vim  di- 
vini  auxilii,  illud  una  cum  Propheta  canimus1):  ,,Ecce  enim 
Deus  adiuvat  me  et  Dominus  susceptor  est  animae  meae." 
Nec  est,  quod  quisquam  dubitet,  quin  et  nomine  Filii  sui,  et 
rerbo,  quo  saepissime  is  usus  est,  moveatur  Deus,  qui  semper, 
ut  ait  Apostolus2),  ,,exauditus  est  pro  sua  reverentia;"3)  „cuius 
ost  regnum,  et  potestas,  et  imperium,  in  saecula  saeculorum." 


»)  Ps.  53.  6    ')  Uebr.  5,  7.   »)  I.  Petr.  i,  11.  5,  11.  Iudae  2S. 

seu 

Catechismus  in  singulas  anni  Dominicas  distributus 
et  evangeliis  accommodatus. 


Dominica  I.  Adrentus. 

Erunt  signa  in  sole  et  luna.  Luc.  21,  25.  Hoc  evan- 
gelium  ad  argumentum  de  iudicio  generali  traducendum  est. 
Quare  hic  recurrat  parochus  ad  articulum  symboli,  „Inde  ven- 
turus  est  iudicare  vivos  et  mortuos"  p.  63.  prout  faciendum 
praecipitur  p.  12.  Vel  secundum  aliarum  ecclesiarum  ritum : 

Ecce  rex  tuus  venit  tibi  Mat.  25,  5.  Hic  opportune 
tractabit  parochus  ea,  quae  de  incarnatione,  et  causis  adventus 
Christi  habentur  art.  2.  et  3.  symb.  apost.  p.  27.  34. 

Invenietis  asinam  alligatam  - —  solvite.  S.  Athanasius 
ostendit  ex  hoc  loco  Apostolis  et  eorum  successoribus  factam 
esse  potestatem  solvendi  eos,  qui  peccatorum  pondere  pressi 
sunt;  quare  hic  populo  exponet  parochus  quae  habentur  de 
confessione  p.  210.  et  absolutione  p.  200.  216.  de  potestate 
remittendi  peccata  in  ecclesia  p.  87. 

Domlnica  secunda. 

Cum  audisset  Ioannes  in  vinculis.  Mat.  11,  2.  Ioannis 
interrogatio  tam  sedula  ostendit  quanto  cum  studio  curare 
debeamus,  ut  de  rebus  fidei  et  nos  et  ii,  qui  nobis  subsunt, 
rite  et  a  catholicis  doctoribus  instruamur.  Vide  quae  huic 
argumento  inserviunt  initio  catechismi  usque  ad  primum  sym- 
boli  articulum. 

In  vinculis.  Fides  usque  ad  vincula,  immo  ad  necem 
usque  cum  opus  est,  et  a  iudice  urgemur,  profitenda  est;  nec 
est  satis  eam  pectore  inclusam  habere  quantumvis  rectam  et 
sinceram,  ut  ostenditur  p.  15. 

Dominica  tertia. 

Confessus  est,  et  non  negavit.  lo.  1,  20.  Ex  hoc  loco 
simpliciter  verum  fateri  docemur,  nec  intermiscere  iusiurandum, 
ut  nobis  fides  adhibeatur.  Vide  quanto  et  sub  quibus  poenis 
iurare  prohibitum  in  2.  praecepto,  p.  282. 

Quid  ergo  baptizas.  Agendum  hic  est  de  ministris 
baptismi,  de  quo  p.  130.  et  quomodo  sese  habeant  in  dispen- 
satione  sacramentorum  Christus  dominus  et  minister,  quantum 
ad  effectum  sacramenti  p.  127. 

Cuius  ego  non  sum  dignus.  Hic  monere  parochus  debet 
populum,  ut  se  pro  festis  natalitiis  ad  sacram  synaxin  prae- 
paret,  et  agere  de  condigna  tanti  hospitis  susceptione;  vide  de 
praeparatione  ad  eucharistiam  p.  184. 

Dominica  quarta. 

Anno  quintodecimo  imperii  Tiberii  Luc.  3,  1.  Cur  hic 
de  principibus  mundi  fiat  mentio  eadem  ratio  afferri  potest, 
quae  affertur  in  art.  4.  symb.  de  Pontio  Pilato  p.  41. 

Factum  est  verbum  Domini  super  Ioannem.  Quoniam 
Ioannes  nonnisi  a  Deo  legitime  vocatus  officium  verbi  Dei  prae- 
dicandi  exercuit,  ideo  hic  de  legitima  vocatione  ministrorum 
ecclesiae  parochus  disseret,  ut  habetur  de  sacram.  ordinis 
p.  237.  legitimosque  eos  ministros  non  esse  dicet,  qui  missi 
non  sunt,  uti  est  in  praefatione  p.  7. 

In  deserto.  Hic  de  probitate  et  morum  integritate  mini- 
strorum  verbi  Dei,  qui  sunt  sacerdotes,  agatur  p.  250.  et  de 
castitate,  quae  eis  indicitur,  ut  hab.  p.  244. 

Praedicans  baptismum  poenitentiae.  Quomodo  adulti, 
qui  baptismum  suscipere  debent,  affecti  esse  debeant,  et  prae- 
teritae  eos  vitae  poenitere,  traditur  p.  136,  quomodo  hic 
baptismus  Ioannis  repeti  debuit  p.  131. 

Parate  viam  Domini.  Hic  de  praeparatione  ad  eucha- 
ristiam,  de  qua  in  superiori  dominica,  et  de  necessaria  man- 
datorum  Dei  observantia,  de  qua  p.  271.  279. 

In  die  nativitatis  Dominl. 

Peperit  primogenitum  filium  suum.  Luc.  2,  7.  Expli- 
cetur  art.  symboli  „Natus  ex  Maria  virgine,"  qui  est  huius 
loci  maxime  proprius,  de  quo  p.  38. 

In  principio  erat  verbum.  Io.  1,  1.  Quoniam  hic  locus, 
dum  agitur  de  aeterna  Christi  generatione,  adducitur  p.  32. 
hinc  parochus  petet  huius  loci  expositionem. 

Et  verbum  caro  factum  est.  Hic  exponatur  mysterium 
incarnationis  prout  habetur  p.  34. 

Gloriam  quasi  unigeniti.  Quomodo  hic  unigenitus  sit 
etiam  frater  noster,  vid.  p.  376. 

Dominica  infra  octavam  Nativltatis. 

Et  tuam  ipsius  animam  pertransibit  gladius.  Luc.  2,  35. 
Ex  hac  Simeonis  praedicatione  ansam  sumere  poterit  parochus 
explicandi,  cur  Deus  fideles  iam  baptizatos,  quos  filios  habet 
carissimos,  non  eximat  ab  incommodis  vitae  huius;  vid.  p.  241. 
et  quo  confugiendum  tunc  sit;  vid.  p.  358. 

Non  recedebat  a  templo.  De  privata  et  publica  oratione 
habes  p.  367.  Quomodo  ad  orationem  et  ieiunium  et  eleemo- 
syna  iungenda  sint  p.  370.  et  quomodo  ista  tria  conducant  ad 
satisfactionem  peccatorum  p.  227. 

In  circumcisione  Dominl. 

Ut  circumcideretur  jpuer.  Luc.  2,  21.  Quoniam  circum- 
cisioni  successit  baptismus,  hic  in  genere  dici  poterit  de^  vi  et 
efficientia  sacramentorum  novae  legis  supra  antiquae  legis  sa- 
cramenta,  ut  hab.  p.  119. 

Vocatum  est  nomen  eius  Iesus.  Quam  convenienter  hoc 
nomen  inditum  fuerit  Christo,  et  quare,  vid.  p.  29.  Observan- 
dum  hic  est  etiam  infantibus  nunc  in  baptismo  nomen  esse 
imponendum;  cuius  rei  quaenam  sit  ratio,  et  quale  nomen  im- 
^oni  debeat,  habes  p.  149.  Denique  cum  impositio  nominis 
*it  una  ex  ceremoniis  in  baptismo  usitatis,  hic  de  baptismi 
ceremoniis  et  ritibus  apta  concio  haberi  poterit;  vid.  p.  146. 

In  die  Epiphaniae. 

Vidimus  enim  stellam  eius.  Mat.  2,  2.  Quoniam  non 
inepte  per  hanc  stellam  philosophica  de  Deo  scientia  potest  in- 
telligi,  sicut  per  responsum  sacerdotum  fidei  lumen,  non  male 
hic  adaptari  poterunt  quae  de  differentia  sapientiae  christianae 
a  philosophica  notitia  habentur  p.  16. 

Et  procidentes  adoraverunt  eum.  Mat.  2,  11.  Hic  de 
adoratione  Dei,  quae  latria  dicitur,  et  simul  de  veneratione 
sanctorum,  quae  dulia  nominatur,  agatur;  vid.  expos.  decal. 
p.  272;  agi  etiam  potest  de  eucharistiae  adoratione  et  vene- 
ratione;  nam  si  eundem  Christum,  quem  magi  adoraverunt, 
praesentem  in  eucharistia  agnoscimus  et  confitemur,  ut  disertis 
verbis  probatur  p.  170.  si  pii  esse  volumus,  cur  non  aeque  ac 
magi  adorabimus?  vid.  p.  161. 

Dominlca  infra  octavam  Eplphanlae. 

Secundum  consuetudinem  diei  festi.  Luc.  2,  42.  De 
observatione  dierum  festorum,  lege  p.  296. 

Et  erat  subditus  illis.  De  officio  liberorum  erga  pa~ 
rentes,  vide  p.  305. 

Dominica  II.  post  Epiphaniam. 

Nuptiae  factae  sunt.  Io.  2,  1.  De  sacramento  matri- 
monii  vide  p.  256. 

Hoc  fecit  lesus  initium  signorum.  Haec  conversio  aquae 
in  vinum  valet  plurimum  ad  confirmandos  rudiores  in  fide 
transsubstantiationis,  quae  fit  in  s.  altaris  sacramento;  de  qua 
vide  p.  177. 

Dominica  III.  p.  Epiph. 

Ecce  leprpsus  veniens.  Mat.  8,  2.  Per  lepram  haeresiro 
significari  dicunt  patres.  Qui  vero  sunt  censendi  haeretici,  et 
qui  a  castris  ecclesiae,  ut  olim  leprosi  eiiciendi  habentur  p.  73.  76. 

Vade,  ostende  te  sacerdoti.  De  honore  sacerdotibus  Do- 
mini  et  ecclesiae  praefectis  exhibendo,  vide  p.  307. 

Vade,  ostende  te  sacerdoti.  Longe  excellentiorem  virtu- 
tem  nostris  sacerdotibus  tributam  docet  S.  Chrysost.  lib.  3.  de 
sacerd.,  quam  mosaicis,  quod  illi  oblatos  sibi  leprosos  non 
mundarent,  sed  mundatos  tantum  esse  declararent;  nostri  vero 
hominem  peccati  lepra  maculatum,  dum  absolutionis  beneficium 
rite  praeparato  impendunt,  vere  emundant  et  perfectae  sanitati 
restituunt.  Hic  de  potestate  clavium  sacerdotibus  concessa, 
ut  habetur  p.  200. 

Dominica  IV.  p.  Epiph. 

Ascendente  Iesu  in  naviculam.  Mat.  8,  23.  Inter  multa, 
quae  ecclesiam  repraesentant,  est  navicula  illa  seu  arca  Noe, 
de  qua  p.  76.  Hic  ergo  de  ecclesia  catholica  et  notis  quibus 
internoscitur,  parochus  agere  poterit,  prout  habetur  p.  77. 

Domine  salva  nos,  perimus.  Quoniam  nullum  est  tempus 
in  quo  ita  hominum  vita,  quam  in  propinquo  animae  exitu 
periclitetur;  ideo  parochus  ex  hoc  loco  hortari  poterit  suos, 
ut  cum  mortis  dies  instabit,  ad  Deum  maxime  recurrant,  et 
extremae  unctionis  sacramentum  accipiant,  de  quo  p.  229. 

Qualis  est  hic,  quia  venti  et  mare  obediunt  ei.  Quo- 
modo  creaturae  omnes  eum,  quem  a  Deo  ab  initio  acceperunt, 
cursum  teneant  homine  dempto,  vide  p.  384. 

Dominica  Y.  p.  Epipli. 

Et  inimicus  homo  superseminavit  zizania.  Mat.  13,  25. 
In  ecclesia  duo  sunt  hominum  genera,  bonorum,  qui  tritici  no- 
mine  designantur;  iniproborum  nomine  zizaniorum,  vide  p.  76. 
Vel  per  zizania  intelliguntur  odia  atque  rixae,  quos  pater  dis- 

sensionis  diabolus  seminare  conatur  in  agro  filiorum  pacis 
cuius  morbi  remedium  habes  p.  385. 

Inimicus  homo  hoc  fecit.  De  odio  daemonum  in  nos, 
et  ad  tentandum  audacia  et  perversitate,  vide  p.  420.  et  ut  omnis 
mali  culpae  auctor,  male  vero  poenae  sit  exactor,  vide  p.  421. 

Domlnlca  VI.  p.  Epiph. 

Simile  est  regnum  coelorum  grano  sinapis.  Mat.  13,  31. 
Quoniam  iuxta  doctores  per  granum  sinapis  fides  intelligitur, 
hic  tractanda  sunt,  quae  de  eius  necessitate  habentur  p.  13. 
et  quomodo  scrutanda  non  sint  ea,  quae  fide  credenda  propo- 
nuntur  p.  15.  et  eius  excellentia,  et  quantum  differat  de  Deo 
sapientia  a  philosophica  divinarnm  rerum  notitia,  p.  16. 

Cum  autem  creverit.    Fidem  augeri  posse,  vide  p.  367. 

Iterum  simile  regnum  coelorum  fermento.  Hanc  mu- 
lierem  ecclesiam  interpretantur ,  quae  in  doctrina  fidei  aut 
morum,  per  fermentum  designata,  errare  non  posse  traditur 
p.  76.  82. 

Donec  fermentatum  est  totum.  Hic  de  communione 
sanctorum  et  meritorum  participatione  explicari  possunt,  quae 
sunt  p.  83. 

Domlnlca  in  Septnages. 

Simile  est  regnnm  coelorum  patrifamilias.  Mat.  20,  1. 
Flic  paterfamilias  est  Deus,  qui  cur  pater  dicatur,  habes  p.  19.  370. 

Receperunt  ipsi  singidos  denarios.  Denarii  nomine  coe- 
.estis  beatitudo  designatur,  quam  hic  paterfamilias  alacriter  et 
incere  in  vinea  sua,  id  est  in  cultura  mandatorum  divinorum 
-borantibus  praestat.  De  hoc  vitae  aeternae  denario  lege 
p,  101.  265.  271.  383.  Huius  vero  beatitudinis  consequendae 
certam  viam,  ac  rationem  habes  p.  352.  389.  Item  exhortatio 
ad  colendam  hanc  vineam  mandatorum  illustris  habetur  p.  266. 

Singulos  denarios.  In  coelo  tamen  varietas  est  mercedis 
et  gloriae,  pro  ratione  laboris  et  affectus,  quo  quis  operatur, 
p.  97.  105. 

Dominlca  in  Sexages. 

Exiit  qui  seminat.  Luc.  8,  5.  Semen  hoc  in  terram 
sparsum  est  verbum  Dei  exponente  Domino ,  de  quo  vide 
p.  406.  et  quomodo  sit  audiendum  vide  praefat. 

Venit  diabolus.  De  daemonis  conatu  et  impugnatione 
habes  p.  420. 

Et  a  sollicitndinibiis  et  divitiis.  Qnantum  divitiae  et 
effrenes  rerum  temporalium  cupiditates  impediant  huius  divini 
seminis  fructum,  habes  p.  351. 

Dominlca  ln  Qulnquages. 

Tradetur  enim  gentibus.  Luc.  18,  32.  Ut  Christi  mi- 
lites  eius  crucem  tamquam  vexillum  sui  ducis  contuentes^  ad 
arma  poenitentiae  sumenda  instimulentur,  ideo  hoc  evangelium 
ineunte  quadragesima  legitur,  quod  passionis  dominicae  summam 
complectitur,  quo  loco  non  importune  exponetur,  quae  de  pas- 
sione  Domini  fuse  traduntur  p.  42. 

Caecus  quidam  sedebat  iuxta  viam.  Hic  caecus  genus 
humanum  denotat,  de  cuius  post  peccatum  statumisero  vide  p.  392. 

lesu  fili  David  miserere  mei.  Hic  quomodo  Deum  aliter 
oremus  ac  sanctos  ex  hac  formula  demonstrabis,  ut  habes  p.  363. 
Porro  si  angustiis,  aut  tribulationibus  premimur,  aut  re  aliqua 
indigemus,  ad  Dominum  cum  hoc  caeco  nobis  recurrendum  est, 
precibusque  sollicitandus  Deus,  ut  nobis  adsit.  Vide  de  ne- 
cessitate  et  utilitate  orationis  p.  354. 

Quid  tibi  vis  faciam.  Hic  causas,  ob  quas  clementissi- 
mus  Deus  vult  a  nobis  rogari,  etiam  si  sciat,  quibus  rebus 
indigeamus,  ex  p.  356.  proferes. 

Feria  IV.  cinerum. 
Cum  autem  ieiunatis.  Mat.  6,  16.  Cum  quadragesimae 
ieiunium  eo  nomine  sit  institutum,  ut  totius  anni  peccata  hac 
quasi  solemni  mulcta  redimeremus,  hodie  excitari  fidelis  popu- 
lus  debebit  ad  poenitentiam  amplectendam,  de  cuius  necessi- 
tate  scribitur  p.  208.  docere  quibus  gradibus  ad  poenitentiam 
licet  ascendere,  p.  197.  et  quibus  operum  generibus  pro  pec- 
catis  satisfacere  possimus,  p.  225. 

Nolite  ihesaurizare  vobis  thesauros  in  terra.  Vide  ad- 
versus  eos  qui  opes  congerere  student  p.  327. 

Thesaurizate  vobis  thesauros  in  coelo.  Quoniam  pa- 
rochi  frequenter  fidelem  populum  ad  eleemosynas  pauperibus 
erogandas  exitare  debent,  hic  studiose  istud  praestabunt  ex 
his  quae  habentur  p.  332. 

Dominica  prima  Quadragesimae. 
Ut  tentaretur  a  diabolo.  Mat.  4,  1.  Cum  sit  tentatio 
vita  hominis  super  terram  (Iob  7,  1.)  hic  de  tentatione  agen- 
dum;  de  generibus  tentationum;  ad  quid  permittantur  homines 
tentari;  quibus  armis  tentationibus  resistendum,  et  cetera  hu- 
iusmodi,  quae  habentur  p.  420. 

Non  in  solo  pane  vivit  homo.  De  pane  spirituali,  de 
quo  hic  agit  Christus,  vide  p.  407. 

Angelis  suis  Deus  mandavit.  De  angelorum  custodia 
erga  homines  vide  p.  371. 

Deum  adorabis.  De  adoratione  Dei,  quae  fide,  spe  et 
caritate  perficitur,  vide  p.  272. 

Dominica  II.  Quadrag. 

Assumsit  Iesus  Petrum.  Mat.  17,  1.  Hic  afferri  pos- 
sunt  ea,  quae  de  loco  et  tempore,  quo  homines  ad  divina 
contemplanda  aptiores  sunt,  habentur,  p.  270. 

Bonum  est  nos  hic  esse.  Hic  tractari  possunt,  quae  de 
summa  eorum  dignitate,  qui  Deo  obediunt,  habentur  p.  393. 
vel  de  intimis  hominum  sanctorum  gaudiis,  p.  406.  Poterunt 
etiam  parochi  de  duodecimo  articulo  hic  habere  sermonem,' 
de  quo  p.  99. 

Hic  est  jilius  meus  dilectus.  Hic  de  aeterna  filii  gene- 
ratione  latissimus  sese  offert  dicendi  campus,  de  qua  p.  31. 

Dominica  III.  Quadrag. 

Erat  Iesus  eiiciens  daemonium.  Luc.  11,  14.  Daemonis 
proprium  est  eum,  quem  possidet,  reddere  mutum,  id  est,  a 
peccatorum  confessione  revocare.  Sed  tamen  non  est  alia  ratio 
eiiciendi  daemonis,  quam  ut  linguam  solvas  ad  detegendum  coram 
sacerdote  peccatum,  vide  quae  de  confessione  habentur  p.  210. 

Omne  regnum  in  seipsum  divisum  desolabitur.  Ecclesia 
est  Christi  regnum ,  ut  habetur  p.  386.  Id  autem  ut  in 
seipsum  non  sit  divisum,  unum  esse  necesse  est,  unde  hic  de 
unitate  ecclesiae  agendum  est  ex  p.  78. 

Revertar  in  domum  meam.  De  relabentium  in  peccata 
gravitate,  p.  46.  418.  Et  quid  post  confessionem  agendum,  p.  226. 

Tunc  assumit  alios  septem.  Hic  locus  p.  421.  induci- 
tur  ad  probandum  non  unum  tantum  daemonem,  sed  plures 
etiam  interdum  hominem  tentare;  patet  autem  ex  hoc  loco 
daemonem  acrius  eos  tentare,  qui  ab  eo  defecerunt,  ut  estp.  419. 

Beatus  venter ,  qui  te  portavit.  Glorificatione  beatae 
Mariae  virginis  hoc  evangelium  concluditur,  de  qua  habes 
p.  36.  363. 

Dominica  IV.  Quadrag. 

Unde  ememus  panesl  Io.  6,  5.  Hic  apte  explicari  po- 
terit  illa  petitio  dominicae  orationis  „Panem  nostrum  quoti- 
dianum  da  nobis,"  p.  399.  Notandum  praeterea,  quod  panis 
iste  etiam  vim  habebat  sedandi  sitim,  ut  docent  doctores.  Ita 
et  panis  eucharistiae  laicis  pro  calice  est;  lege  de  communione 
sub  una  specie  p.  189. 

Hoc  autem  dicebat  tentans  eum.  Quomodo  Deus  ho- 
minem  tentet,  vide  p.  422. 

Distribuit  discumbentibus.    Christus  non  distribuit,  sed 

dedit  apostolis,  et  illi  distribuerunt  turbae  (Mat.  14,  19.)- 
Sic  a  mundi  initio  per  patriarchas  et  prophetas,  et  postea  per 
apostolos  eoruxnque  successores  Deus  verbum  suum  et  sacra- 
menta  subministrat,  ut  habetur  p.  171  sq.  Christus  tamen 
est,  qui  haec  omnia  praecipue  efficit,  p.  116. 

Hic  est  vere  propheta.  De  gratiarum  actione  vide  p.  357 
Cf.  Dom.  VI.  post  Pent. 

Dominica  Fasslonis. 

Quis  ex  vobis  arguet  me  de  peccato.  Io.  8,  46.  Inno- 
centia  Christi  in  hodierno  evangelio  convenienter  profertur  in 
medium,  ut  in  promtu  sit  nobis  causa  dominicae  passionis, 
quam  hodie  repraesentare  incipit  ecclesia,  nimirum  non  propter 
illius  delicta,  sed  nostra;  de  causis  passionis  Christi  habes,  p.  45. 

Si  veritatem  dico  vobis.  Hic  a  mendacio  cavere  doce- 
mur,  de  quo  multa  p.  341. 

Qui  ex  Deo  est,  verba  Dei  audit.  De  verbo  Dei  au- 
diendo  p.  9.  406. 

Nonne  bene  dicimus  nos,  quia  Samaritanus  es7  Ex  hoc 
loco  parochus  ansam  poterit  accipere  ad  excitandos  suos  ad 
iniurias  condonandas,  qua  de  re  multa  habentur  p.  362.  414. 

Sed  honorijico  patrem,  et  vos  inhonorastis  me.  Christus 
saepe  et  a  multis  graviter  inhonoratur,  sed  ab  iis  maxime,  qui 
eius  verbum  vel  male  interpretando ,  vel  ad  vana  convertendo 
polluunt,  de  quo  p.  291. 

Tulerunt  ergo  lapides.  Ex  hoc  loco  perspici  potest  et 
tempus  et  genus  mortis  a  Christo  delectum  fuisse,  qua  dere  p.  43. 

Dominica  Palmarum. 

Vide:  Dominica  prima  Adventus  Nro.  2  et  3.  Ceterum 
quoniam  ad  eucharistiam  percipiendam  ex  praecepto  ecclesiae 
eo  tempore  omnes  discretione  praediti  obligantur,  ideo  ex  his 
evangelii  verbis  „Ecce  rex  tuus  venit  tibi"  ad  eius  sumtionem 
fideles  hortari  poterit  parochus  ex  his,  quae  habentur  p.  160. 
Et  quoniam  parentes  ut  plurimum  negligentissimi  sunt  ad 
liberos  suos  ad  eucharistiae  perceptionem  praestandos,  ideo  cis 
maxime  inculcabitur  quidquid  de  aetate,  qua  pueri  ad  eam  per- 
cipiendam  tenentur,  habetur  p.  188. 

In  die  sancto  parasceves.  Hoc  die  quoniam  solemnis  do 
mysterio  passionis  Christi  concio  haberi  solet,  ideo  praeter  ea, 
quae  in  expositione  art.  4.  symboli  habentur  p.  41.  haec  in- 
super  hoc  die  tractari  posse  videntur:  de  singulari  amore,  quo 
Deus  genus  humanum  prosecutus  est,  cum  illud  morte  unige- 
uiti  filii  sui  redimere  voluerit,  de  quo  p.  374.  de  primi  pa- 

rentis  lapsu  et  miseriis,  quae  illum  consequutae  sunt,  de  qui- 
bus  p.  27.  385.  quomodo  ex  passione  Christi  omnis  remissio 
peccatorum  emanarit,  de  quo  p.  110.  408.  et  proinde  omnia 
sacramenta  ex  hac  Christi  passione  virtutem  acceperint,  ut  est 
p.  89.  119.  de  sacrificio  Christi,  de  quo  p.  ]  92.  denique  quo- 
modo  nulli  unquam  patuit,  sed  nec  patere  quidem  potest  aditus 
ad  regnum  coelorum  sine  hac  redemtionis  humanae  per  Chri- 
stum  fide,  ut  est.p.  27.  idque  esse  summam  et  cardinem  totius 
christianae  religionis,  scire  Iesum  Christum,  et  hunc  cruci- 
fixum,  ut  habetur  p.  9. 

Dominica  Paschae. 
Surrexit,  non  est  hic.  Marc.  16,  6.    De  resurrectione 
Domini  exponetur  art.  symboli  „Tertia  die  resurrexit  a  mor- 
tuis"  p.  52. 

Ferla  secnnda  Pasch. 

Duo  ex  discipulis  ibant.  Luc.  24,  13.  Quoniam  fieri 
vix  potuit,  ut  parochus  omnia,  quae  ad  resurrectionem  Christi 
pertinent,  pridie  explicuerit,  ideo  hoc  die  poterit  ea,  quae 
praetermisit  ex  eo  loco  repetere. 

Oportuit  pati  Christum.  Hic  locus  est  proprius  causas 
exponendi,  ob  quas  necesse  fuit  Christum  resurgere,  quae  ha- 
bentur  p.  55.  et  exemplo  Christi  fideles  hortandi,  ut  omni 
studio  incumbant,  ut  coelesti  regno  potiantur,  quod  habetur 
p.  389.  et  de  commodis  tribulationis,  p.  375.  432. 

Accepit  panem.  Hoc  loco  probetur  utramque  eucharistiae 
speciem  iaicis  necessario  non  exhibendam,  de  quo  multa  p.  188. 

Feria  III.  Pasch. 

Stetit  Iesus  in  medio  discipulorum.  Luc.  24,  36.  Hic 
de  quatuor  dotibus  corporis  gloriosi  agi  potest,  ut  habetur  p.  97. 

Pax  vobis.  Quoniam  regnum  Dei,  teste  Apostolo,  pax 
est  et  gaudium  in  Spiritu  sancto,  hic  quale  sit  regnum  Christi 
in  pios  tractari  potest,  ut  habetur  p.  389. 

Praedicari  in  nomine  eius  poenitentiam.  Quomodo  poe- 
nitentiae  praedicatio  a  Christo  Apostolis  iniuncta  sit,  ex  hoc 
ipso  loco  probatur  p.  86.  Unde  potest  tam  ex  expositione 
artic.  de  reraissione  peccatorum,  quam  ex  his,  quae  de  sacra- 
mento  poenitentiae  hic  habentur,  longissimam  habere  concionem. 
Dominica  I.  post  Pasch. 

Cum  sero  esset  die  illa.  Io.  20,  9.  Christi  resurre- 
ctionis  exemplar  quam  maxime  stabilire  necesse  fuit,  ut  pariter 
nostra  stabiliretur;  quibus  autem  tum  scripturis,  tum  rationi- 
bus  nostra  stabiliatur  resurrectio,  vide  p.  91. 

Una  sahbatorum,  quid  sit,  vide  p.  297. 

Quorum  remiseritis  peccata.  Io.  20,  23.  De  potcstate 
clavium  sacerdotibus  concessa,  p.  87.  239. 

Mitte  digitum  tuum  in  loca  clavorum.  Qualia  futura 
sunt  corpora  post  resurrectionem ,  et  cur  Christus  et  martyres 
cicatrices  retinebunt,  habes  p.  97. 

Domijiica  II.  post  Fasch. 

Ego  sum  pastor  bonus.  Io.  10,  11.  Pastorum  nomine 
comprehenduntur  non  solum  episcopi  et  animarum  rectores, 
sed  etiam  reges,  magistratus,  parentes  et  magistri.  Quid  vero 
pastores  eiusmodi  ovibus  debeant  et  quid  vicissim  oves  pasto- 
ribus,  habes  p.  7.  304. 

Et  jiet  unum  ovile  et  unus  pastor.  Hic  de  unitate  ec- 
clesiae,  de  qua  p.  79.  uno  quoque  universali  ecclesiae  pastore 
divo  Petro ,  et  Petri  successore,  romano  Pontifice ,  de  quo 
p.  78.  248. 

Mercenarius,  qui  non  est  pastor,  vide  p.  238. 
Dominica  III.  post  Pasch. 

Modicum  et  non  videbitis  me.  Io.  16,  16.  Efficax  con- 
solationis  genus,  dum  temporarius  moeror  pro  Christo  susce- 
ptus,  aeternis  gaudiis  compensatur;  vide  quae  de  vita  aeterna 
habentur  p.  102. 

Vos  vero  contristabimini.  Quare  perversi  minus ,  pii 
vero  acrius  a  daemonibus  infestentur,  et  proinde  illi  gaudeant, 
isti  vero  tristentur,  vide  p.  420. 

Tristitia  vestra  vertetur  in  gaudium.  Spe  futurorum 
bonorum  quo  modo  alacri  et  constanti  animo  adversa  omnia 
tolerare  debeamus ,  vide  p.  101.  et  cur  Deus  sinat  affiigi 
bonos,  p.  424. 

Dominica  IV.  post  Pasch. 

Si  enim  non  abiero,  paracletus  non  veniet.  Io.  16,  7. 
De  Spiritu  sancto,  deque  admirandis  eius  affectibus  et  donis, 
habes  p.  67. 

Arguet  mundum  de  peccato.  Spiritus  sancti  proprium 
munus  est,  corda  et  compunctionem  movere,  et  peccantem  in- 
trinsecus  arguere.  Quae  autem  contritio  vera  sit,  quasque  res 
ea  habere  debeat,  vide  p.  203.  Huc  etiam  referri  possunt  ea, 
quae  de  peccatis,  quae  remitti  non  possunt,  habentur  p.  202. 
Dominica  V.  post  Pasch. 

Si  quid  petieritis  Patrem  in  nomine  men.  Io.  16,  23. 
De  oratione  et  eius  adiunctis  hic  proprius  est  dicendi  locus, 
de  qua  p.  353. 

Usquemodo  non  petistis  quidquam.  Hic  proprie  de 
modo,  quo  Deum  per  Christum  orare  debemus,  de  quo  p.  353. 
Hic  etiam  locus  adducitur  ad  probandum  in  nomine  Iesu 
Christi  orandum  esse. 

In  festo  Ascensionis  Domini. 

Assumtus  est  in  coelum.  Marc.  16,  19.  Hoc  in  loco  art. 
symb.  qui  de  ascensione  est,  explicabitur,  ut  habetur  p.  58. 

Dominica  post  Iscensionem  Dom. 

Cum  autem  venerit  Paracletus ,  qui  a  Patre  procedit. 
Io.  15,  26.  Hic  de  processione  Spiritus  sancti  a  Patre  et 
Filio,  ex  p.  71. 

Ut  omnis  qui  vos  interficit.  lo.  16,  2.  Hic  praeceptum 
decalogi  „Non  occides"  exponi  poterit,  de  quo  p.  311. 

Arbitretur  se  obsequium  praestare.  De  omnibus  ad- 
versis  et  calamitatibus  huius  vitae  idem  iudicandum  est,  quod 
de  his,  quae  Christi  causa  patimur,  nempe  eas  esse  magnum 
Dei  in  nos  benevolentiae  signum,  ut  habetur  p.  224. 

In  festo  Pentecost. 

Si  quis  diligit  me,  sermonem  meum  servabit.  Io.  14,  23. 
Spiritus  sanctus  ideo  credentibus  datur,  ut  sermonem  Dei,  qui 
decalogo  comprehenditur ,  servare  possint;  ad  quam  rem  ut 
promtiores  sint,  afferat  parochus  quae  habentur  initio  explica- 
tionis  decalogi  p.  264.  vel  quoniam  hic  locus  adducitur  ad 
probandum  Dei  mandata  non  esse  impossibilia,  ideo  de  hac 
re  aget  ex  p.  267.  Vel  hodie  exponet  quae  traduntur  de  con- 
firmationis  sacramento  p.  150.  quando  quidem  tali  die  Aposto- 
los  a  Spiritu  sancto  confirmatos  fuisse  docent  patres. 

Feria  II.  post  Pentec. 

Sic  enim  Deus  dilexit  mundum.  Io.  3,  16.  Hic  locua 
proprius  est  ad  ea  populo  exponenda,  quae  de  eximia  caritate 
coelestis  Patris  in  genus  humanum  in  creatione  et  gubernatione 
demonstrata;  sed  multo  magis  in  redemtione  habentur  p.  39.  371. 

Ut  omnis  qui  credit  in  eum,  non  pereat.  Hic  quo  modo 
fides  in  Christum  omnibus  hominibus  ab  omni  aevo  necessaria 
fuerit,  docendum  est  ex  p.  27. 

Qui  credit  in  eum  non  iudicatur.  De  verbo  „crederea 
habes  p.  15.  quae  hic  accommodare  poteris;  ex  qua  etiam 
dicendi  forma  Filium  Dei  vere  Deum  esse  demonstrabis  ex 
p.  31.  40. 

Quia  non  credit  in  nomine  unigeniti  Filii.  Quo  modo 
Dei  Filius  sit  unigenitus,  poteris  declarare  ex  his,  quae  ha- 

bentur  p.  32.  et  coutra  qua  ratione  hic  unigenitus  fratres  ha- 
beat,  p.  31.  377. 

Feria  III.  post  Pent. 

Qui  non  intrat  per  ostium.  Io.  10,  1.  Hic  explicentur, 
quae  de  legitima  ordinatione  ministrorum  ecclesiae  habentur 
p.  237.  de  legitimo  ministro  sacramenti  ordinis,  p.  248. 

Et  oves  vocem  eius  audiunt.  De  obedientia  et  honore, 
qui  debetur  episcopis  et  sacerdotibus  agitur  p.  307. 

Alienum  autem  non  sequuntur.  Haereticorum  ministros 
flon  esse  sequendos ,  vide  p.  7.  qui  autem  eos  sequuntur, 
non  oves  sed  hoedi  sunt,  p.  419. 

In  festo  SS.  Trlnitatis. 

Data  est  mihi  omnis  potestas.  Mat.  28,  18.  Hic  ex- 
plicanda  sunt  quae  de  regno  Christi  in  pios,  et  ratione,  qua 
regnat  in  suis  fidelibus,  habentur,  p.  386.  de  regno  etiam 
gloriae  eiusdem,  p.  387.  item  de  potestate  ipsius  in  sacra- 
mentis  tam  instituendis  quam  conferendis,  p.  116.  et  de  po- 
testate  item  clavium  eiusdem  qua  remittuntur  peccata  p.  119.  200. 

Baptizantes  eos.  Hic  locus  adducitur  ad  probandum, 
quo  tempore  baptismus  obligare  coeperit,  p.  129.  et  ideo  de 
necessitate  eiusdem,  et  praesertim  in  infantibus,  ea  proferri 
possunt  quae  habentur  p.  134. 

In  nomine  Patris  et  Filii  et  Spiritus  sancti.  Hic  de 
materia  et  forma  baptismi,  quae  sunt  p.  124.  accurate  agen- 
dum  est.  Hic  etiam  de  ss.  trinitatis  mysterio  poterit  agi,  de 
quo  p.  20.  docebunt  autem  praesertim  vulgus  imperitum  san- 
ctissimam  trinitatem  pingi  et  formari  non  posse,  atque  adeo, 
si  quando  pingatur,  illam  picturam  proprietates  quasdam  illius 
exprimere,  ut  habetur  p.  277. 

Docentes  eos  servare  quaecumque  mandavi.  Hic  de  ne- 
cessitate  et  possibilitate  legis  divinae  proferentur,  quae  ha- 
bentur  p.  267. 

In  eadem  Dominica. 

Estote  ergo  misericordes.  Luc.  6,  36.  Ut  Christus  nobis 
condonet  prius  condonare  ipsi  debemus  iis,  a  quibus  laesi 
fuerimus.  Vide  explicationem  illius  petitionis:  „Dimitte  nobis 
debita  nostra"  p.  408. 

Date  et  dabitur  vobis.  Hic  de  communicandis  cum  pro- 
ximis  huius  vitae  subsidiis  produci  possuut  quae  habentur 
p.  405.  vel  de  eleemosynis,  p.  370. 

Hypocrita  eiice  primum  trabem.  De  hypocritis,  quorum 
orationes  Dominus  reiicit,  habes  p.  369. 

In  festo  Corporis  Chrlstl. 

Caro  enim  mea  vere  est  cibus.  Io.  6,  56.  De  Eucha- 
ristiae  sacramento  p.  160. 

Dominica  II.  post  Fent. 

Homo  quidam  fecit  coenam.  Luc.  14,  16.  Coenae  no- 
mine,  quae  sub  finem  diei  sumitur,  coelestis  gloria  nobis  signi- 
ficatur,  quam  hic  paterfamilias  in  ipsa  vitae  clausula  beatis 
donabit;  in  hoc  argumentum  vide  quae  ponuntur  p.  100.  Vel 
coenae  nomine  cum  Paulo  I.  Cor.  11,  20.  intelligitur  Christi 
corpus  in  sacramento  altaris,  de  quo  vide  p.  160. 

Et  coeperunt  omnes  simul  excusare.  Quoniam  omnes 
hae  excusationes  ex  mala  concupiscentia  proveniunt,  ideo  hic 
adversus  concupiscentias  pravas  agendum  erit  ex  p.  346.  si- 
mulque  miseria  nostra  ob  oculos  ponenda,  qui  ea  respuimus, 
quae  salutaria  nobis  sunt,  rebus  autem  perniciosis  nos  addici- 
mus,  ut  hi  fecerunt,  p.  360.  392. 

Villam  emi.  Vide  in  superbos  et  ambitiosos,  qui  per 
hunc  designantur,  quae  habentur  p.  351.  365. 

Iuga  bonum  emi  quinque.    Vide  in  avaros  p.  332. 

Uxorem  duxi  Hic  detestanda  libido,  et  commendanda 
continentia  et  castitas,  quae  aditum  nobis  ad  coelorum  regnum 
facilem  praebet,  vide  p.  321. 

Dominica  III.  post  Pent. 

Gaudium  erit  in  coelo  super  uno  peccatore.  Luc.  15,  7. 
Inter  cetera,  quae  ad  poenitentiam  agendam  peccatorem  exsti- 
mulare  debent,  est  ista  coelitum  laetitia,  qua  perfruuntur  ob 
peccatoris  conversionem ;  plura  habes  p.  86.  195.  430. 

Dominica  IV.  post  Pent. 

Cum  turbae  irruerent,  ut  audirent  verbum.  Luc.  5,  1. 
Vide  exhortationem  ad  audiendum  diligenter  verbum  Dei,  p.  7. 
et  quo  modo  pro  captu  cuiusque  tradenda  sit  doctrina  evangelii 
p.  10.  idque  praesertim  diebus  festis  audiendum  p.  299. 

Ascendens  in  navem,  quqe  erat  Simonis.  Petri  navem 
non  alterius  ex  Apostolis  ingressus  est  Christus,  ut  hoc  suo 
facto  insiuuaret  Petrum  cum  successoribus  caput  esse  et  prin- 
cipem  pastorum  ecclesiae;  vide  p.  78.  248. 

Exi  a  me  Domine.  Qui  ad  sacram  synaxim  accedunt, 
hoc  exemplo,  et  Centurionis,  agnoscant  esse  se  tanti  hospitis 
praesentia  indignissimos;  vide  quae  de  praeparatione  euchari- 
stiae  traduntur  p.  184. 


Cateohismua,  Cono.  Trid. 

Dominica  V.  post  Pent. 

Dictiim  est  antiquis:  Non  occides.  Mat.  5,  33.  Huius 
loci  erithoc  decalogi  praeceptum  exponere,  prout  habetur  p.  311. 

Dico  vobis:  omnis  qui  irascitur.  Haec  verba  expo- 
sita  vide:  p.  314. 

Dictum  est  antiqids:  Non  moecliaberis.  Exponatur  hoc 
praeceptum,  de  quo  habetur,  p.  318. 

Doininica  VI.  post  Pent. 

Misereor  super  turbam.  Marc.  8,  2.  Poterit  parochus 
ea  huc  proferre,  quae  de  patenia  Dei  circa  homines  cura  ha- 
bentur,  p.  374. 

Si  dimisero  eos  ieiunos  deficient.  Hic  de  imbecillitate 
hominum,  qui  nullum  opus  Deo  gratum  sine  adiumento  Dei 
possunt  instituere,  agendum  est,  ut  habetur,  p.  392. 

Dominica  VII.  post  Pent. 

Attendite  a  falsis  prophetis.  Mat.  7,  15.  Hic  caven- 
dum  praecipitur  ab  haereticis;  quis  vero  censendus  sit  haere- 
ticus  habes  p.  77.  Quomodo  autem  hi,  c.um  in  ecclesia  non 
sint,  ab  ea  puniri  possint,  habes  ibid.  et  p.  82.  Quibus  autem 
artibus  hi  falsi  prophetae  utantur  ad  impia  sua  dogmata  dif- 
fundenda,  habes  p.  8. 

In  ignem  mittetur.    De  hoc  igne  infernali,  p.  66. 

Qui  facit  voluntatem  patris  mei.  Haec  sententia  est 
velut  methodus  brevissima,  docens  qoa  ratione  ad  regnum  coe- 
lorum  pervenire  possimus;  quare  quicumque  cupimus  illud 
adipisci,  hanc  sententiam  prae  oculis  habere  debemus,  vide 
p.  394.  et  deinceps  ubi  tertia  petitio  „Fiat  voluntas  tua  sicut 
in  coelo  et  in  terra"  explicatur. 

Dominica  VIII.  post  Pent. 

Redde  rationem  villicationis  tuae.  Luc.  16,  2.  De  ra- 
tione  reddenda,  cum  unusquisque  migrat  e  vita,  vide  p.  63. 

Facite  vobis  amicos  de  mamona.    Ideo  divites  a  Deo 
bonis  cumulantur,  ut  pauperibus  ea  erogent,  p.  408.    Hic  ad 
eleemosynas  suos  poterit  exhortari  parochus,  prout  est  p.  332. 
Hic  etiam  locus  pro  intercessione  sanctorum  facit,  de  qua  p.  274. 
Domlnica  IX.  post  Pent. 

Flevit  super  illam.  Luc.  19,  41.  Flet  Christus,  ut  nos 
flere  doceat.  Quomodo  in  poenitudine  erratorum  sint  adhi- 
bendae  lacrymae,  et  quam  diligenter  procurandae,  habes  p.  206. 
ubi  de  contritione  agitur. 

Quia  si  cognovisses.  Summa  est  status  nostri  miseria. 
nostram  miseriam  non  agnoscere,  vide  p.  391. 

Quia  venient  dies  in  te,  et  circumdabunt  te.  Ierusalem 
in  exemplum  ponitur  eius  hominis,  qui  multis  a  Deo  benefi- 
ciis  ornatus,  male  eis  in  sui  perniciem  abutitur,  vide  p.  422. 

Dominica  I.  post  Pent. 

Haec  apud  se  orabat.  Luc.  18,  11.  Quibus  virtutibus 
oratio  debeat  esse  comitata,  ut  Deo  placeat,  et  ab  eo  exau- 
diatur,  vide  p.  367. 

Deus  propitius  esto  mihi  peccatori.  Hoc  veri  poeni- 
tentis  exemplum  inter  alia  proponitur  p.  417.  Quare  cum 
istius,  tum  aliorum  exemplo,  qui  habentur  ibidem  et  p.  209. 
ad  veram  poenitentiam  fideles  excitentur.  Est  praeterea  exem- 
plum  eorum,  qui  cum  peccatores  sint,  Deum  orant  et  exau- 
diuntur,  p.  358.  Denique  quanta  humilitate  ad  Deum  preca- 
turi  accedere  debeamus  hic  demonstratur,  p.  366. 

Qui  se  exaltat,  humiliabitur.  Christi  humilitatis  exem- 
plum  maximum  pondus  habet  ad  nostram  superbiam  depri- 
mendam,  p.  39. 

Dominica  XI.  post  Pent. 

Et  deprecabantur  eum.  Marc.  7,  32.  Istorum  exemplo, 
qui  Christum  pro  surdo  et  muto  ad  eum  adducto,  ut  sanaretur, 
interpellant,  monemur  pro  aliis  orare;  quo  modo  vero  id  fa- 
ciendum,  et  pro  quibus  orandum,  habes  p.  361. 

Misit  digitos  in  auricidas  eius.  Christi  exemplo,  pueris 
in  baptismo  aures,  oculi,  pectus,  humeri  signo  crucis  recte 
insigniuntur.  Vide  de  his  et  aliis  baptismi  ceremoniis  et  earum 
significatione  p.  145. 

Suspiciens  in  coelum  ingemuit.  Cum  Deus  sit  ubique, 
potius  in  coelum  quam  alio  oculos  convertamus,  et  cur  in 
coelis  esse  dicatur,  p.  378.  Praeterea  quoniam  sacrae  literae 
qos  surdos  et  caecos,  et  omnibus  membris  captos  saepe  appel- 
lant,  ut  habetur,  p.  411.  hic  de  malis,  quae  peccatum  invehit, 
ut  ibidem  habetur,  disserere  parochus  commode  poterit. 

Dominica  XII.  post  Pent. 

Diliges  Dominum  Deum  tuum.  Luc.  10,  27.  Propo- 
nantur,  quae  habentur  initio  explicationis  decalogi  p.  265. 
usque  ad  secundum  praeceptum.    Cf.  Dom.  XVII.  p.  Pent. 

Homo  quidam  descendebat  a  Ierusalem  in  Iericho.  Ho- 
minis  huius  ita  miserabiliter  a  latronibus  vulnerati  nomine- 
doctores  intelligunt  humanam  naturam  post  Adae  lapsum,  quae, 
quot,  qualia  et  quanta  vulnera  acceperit,  habes  p.  30. 385. 391.  401. 

Samaritanus  antem  infundens  oleum.  Hic  de  sacra- 
mentis  agat  parochus,  quae  a  nostro  Samaritano,  id  est  a 

Christo  instituta  sunt,  tamquam  remedia  humanae  naturae,  per 
Adae  lapsum  inflicta,  ut  habetur  p.  112. 

Curam  illius  habe.  Nota  genus  humanum  et  ecclesiam 
uni  homini  a  Christo  commissam,  qua  de  re  vide  p.  78.  248. 

Quis  horum  videtur  fuisse  proximus.  Ex  hoc  loco  quis 
ait  proximus  explicatur  p.  336. 

Domlnlca  XIII.  post  Pent. 

Iesu  praeceptor  miserere  nostri.  Luc.  17,  13.  De  no- 
mine  Iesu  vide  p.  29. 

Ite  ostendite  vos  sacerdotibus.  Cf.  Dom.  II.  post  Epiph. 
vide  praeterea  p.  212.  ubi  hic  locus  adducitur.  Quomodo 
item  beneficio  contritionis  peccata  remittantur,  ex  hoc  loco 
probatur,  p.  209.  quae  tamen  confessionem  requirit,  ut  ha- 
betur  p.  210. 

Dominlca  XIV.  post  Fent. 

Ne  solliciti  sitis  animae  vestrae.  Mat.  6,  25.  Quantum 
immoderata  sollicitudo  congerendarum  opum,  ceteraeque  cupi- 
ditates  animae  saluti  obsint,  vide  p.  348.  et  huius  morbi  re- 
medium  habes  p.  351. 

Scit  pater  vester.  Etiamsi  Deus  sciat  desideria  nostra  et 
indigentiam,  cur  ei  preces  porrigamus,  p.  356. 

Quaerite  primum  regnum  Dei.  De  iis  quae  petenda 
sunt  et  quo  ordine,  habetur  p.  360.  379.  Porro  hic  commode 
secunda  petitio  dominicae  orationis  tota  explicabitur,  ut  ha- 
betur  p.  383. 

Et  haec  omnia  adiicientur  vobis.  Quatenus  temporalia 
petenda,  p.  400. 

Dominlca  IV.  post  Fent. 

Et  resedit,  qui  erat  mortuus.  Luc.  7,  15.  Si  hic  mortuus 
et  quidam  alii  sint  revocati  ad  vitam,  quomodo  intelligendum 
quod  Christus  primus  omnium  resurrexerit,  vide  p.  53.  Hic 
tractari  poterit  art.  symboli  de  carnis  resurrectione,  p.  91. 
Dominlca  XYI.  post  Pent. 

Si  licet  sabbato  curare.  Luc.  14,  3.  De  sanctificatione 
dierum  festorum,  et  a  quibus  tunc  abstinendum  quidve  agen- 
dum  sit,  habes  p.  293. 

Cum  invitatus  fueris.  Hic  locus  est  cohortandi  christi- 
anos  omnes,  ne  alii  aliis  se  praeferant,  ut  est  p.  377.  neve 
ambitiosi  sint  honorumque  cupiditores,  ut  est  p.  39. 

Dominica  XVII.  post  Pent. 

Diliges  Dominum  Deum  tuum.  Mat.  22,  37.  Cf.  Dom. 
XII.  post  Pent. 

Quid  vobis  videtur  de  Christo.  Christus  quomodo  sit 
Davidis  filius,  vide  p.  29.  Quomodo  item  non  sit  filius  Da- 
vid  ratione  divinitatis,  habes  p.  32. 

Domlnlca  XVIII.  post  Pent. 

Videns  autem  Iesus  jidem  eorum.  Mat.  9,  2.  Ecce 
quantum  fide  aliena  moveatur  Deus  ad  aliquod  donum  alteri 
non  modo  non  petenti,  sed  ne  cogitanti  quidem,  impertiendum. 
Hinc  fit  ut  in  baptismo  infantes  regenerationis  fiant  participes, 
non  quia  mentis  suae  ascensione  credant,  sed  quia  susceptorum 
vel  parentum,  si  fideles  fuerint,  sin  minus,  ecclesiae  catholicae 
fide  muniantur,  p.  135.  et  de  patrinis,  p.  131. 

Remittuntur  tibi  peccata  tua.  Christum  hominera  ex 
hoc  loco  probatur  primum  omnium  potestatem  remittendorum 
peccatorum  habuisse,  p.  89.  Porro  dum  sacerdos  iurisdictio- 
nem  habens  ordinariam  vel  delegatam,  rite  poenitenti  peccata 
remittit,  non  minus  absolvitur  quam  hic  paralyticus,  quantum 
est  ex  parte  sacramenti.    De  forma  absolutionis  habes  p.  200. 

Hic  blasphemat.  De  blasphemia  habetur  p.  291.  de 
iuramento  p.  284. 

Dominica  XIX.  post  Pent. 

Fecit  nuptias  jilio  suo.  Mat.  22,  2.  Quibus  de  causis 
vir  et  mulier  coniungi  debeant,  vide  p.  255.  et  quae  sponsae 
magis  sunt  quaerendae  p.  256.  et  de  mutuis  viri  et  mulieris 
officiis,  p.  261.  et  quod  Deum  orandi  causa  certis  temporibus 
a  matrimonii  officio  abstinere  debeant,  p.  264.  item  de  tribus 
matrimonii  bonis,  p.  260. 

Contumeliis  affectos  occiderunt.  De  contumelia,  detra- 
ctione,  murmuratione  ceterisque  vitiis,  quibus  proximus  lae- 
ditur,  vide  p.  338. 

Non  habens  vestem  nuptialem.  Hanc  vestem  designat  vestis 
candida,  vel  sudariolum,  quod  baptizatis  datur,  de  quo  p.  149. 

Mittite  in  tenebras  exteriores.  De  sententia  et  poena 
damnatorum  p.  66. 

Domlnica  XX.  post  Pent. 

Erat  quidam  regulus,  cuius  filius  infirmabatur.  Io.  4, 16. 
Unde  tot  miseriae  et  adversitates ,  et  quae  quotque  illae  sint 
p.  385.  401.  Quo  in  malis  et  rebus  adversis  confugiendum 
p.  426.  428.  Hic  exponi  poterit  ultima  dominicae  orationis 
petitio:  „sed  libera  nos  a  malo,"  p.  427. 

Dominica  XXI.  post  Pent. 

Redde  quod  debes.  Mat.  18,  28.  Restitutio  poenitenti  est 
necessaria  antequam  absolvatur,  quia  „non  dimittitur  pecca- 


454 


Fraxis  concionatoria. 


454 


tum,  nisi  restituatur  ablatum,"  secundum  August.  vide  p.  327 
Item  de  furto,  rapina,  usuris  et  aliis  rerum  usurpationibus,  p.  328 
Si  non  remiseritis.    Hic  exponatur  petitio  orationis  do- 
minicae:  „dimitte  nobis  debita  nostra"  p.  408. 

Domlnica  XXII.  post  Fent. 

Magister  scimus  quia  verax  es.  Mat.  22,  16.  Genus 
assentationis  pessimum,  quae  ad  proximi  calamitatem  et  pcr- 
niciem  adhibetur.  De  adulatione  habes  p.  339.  De  mendacio 
vide  p.  337. 

Reddite  quae  sunt  Caesaris  Caesari.  Vide  quae  deben- 
tur  principibus  et  superioribus  in  potestate  constitutis,  p.  307. 

Dominica  XXIII.  post  Pent. 

Ecce  princeps  unns  accessit.  Mat.  9,  18.  Hic  de  diffe- 
rentia,  qua  infideles  et  christiani  a  morbis  liberari  cupiunt, 
de  qua  p.  429.  et  quomodo  in  moibis  ad  Deum  sit  recur- 
rendum,  p.  429. 

Filia  mea  modo  defuncta  est.  Hic  de  morte  et  novissi- 
mis  de  quibus  saepe  ad  populum  agendum  esse  praecipitur 
p.  65.  229. 

Si  tetigero  tantum  fimbriam.  Hic  de  reliquiis  Sancto- 
rum,  de  cultu  et  veneratione  earum  aget  parochus  ex  p.  275. 

Et  cum  venisset  Iesus  in  domum.  Hic  de  ratione  iu- 
vandi  mortuos  per  sacrificium  missae  et  orationes,  de  qua 
p.  194.  362. 

Dominica  XXIV.  post  Pent. 

Cum  ergo  videritis  abominationem.  Mat.  24,  15.  Hic  de 
signis  praecedentibus  diem  iudicii  agendum  est,  de  quibus,  p.  65. 

Orate  autem,  nefiat.  Hic  locus  ad  probandum  temporalia 
a  Deo  peti  posse  inducitur  p.  400.  unde  de  hoc  argumento 
parochi  etiam  agere  poterunt,  de  quo  p.  356.  agitur. 

Sed  propter  electos  breviabuntur.  Hic  de  daemonum 
potestate  poterit  agi,  qui,  quantum  possunt,  et  quamdiu  volunt, 
homines  tentare  non  possunt,  ut  habetur  p.  421. 

p.  27.  Tertius  34.  Quartus  40.  Quin- 
tus  49.  Sextus  57.  Septimus  62.  Octa- 
vus  67.  Nonus  73.  Decimus  86.  Un- 
decimus  91.   Duodecimus  99. 

Articuli  quare  singulae  Symboli  senten- 
tiae  sint  dictae,  14. 

Articulus  de  Ascensione  Christi  eius  maie- 
statem  et  gloriam  declarat,  58. 

Ascendens  Christus  in  coelum  sedet  ad 
dexteram  Patris;  et  quomodo  intelliga- 
tur,  ib. 

Ascendit  Christus,  ut  homo,  corpore  et 

anima  in  coelos,  ib. 
Ascensio  Christi  est  tanquam  finis,  ad 

quem  cetera  mysteria  referuntur ,  60. 
Ascensionis  Christi  causae,  59. 
Ascensione  Christi,  quae  beneficia  nobis 

donentur,  60. 
A6sentatio,  vitium  teterrimum ,  339. 
Assentatores  saepissime  vitio  detrectatio- 

nis  peccant,  ib. 
Avari  reprehenduntur,  348. 

B. 

Baptismi  aquae,quareChrisma  addatur,12  5. 
Baptismi  aqua,  quae  in  sacro  fonte  as 

servatur,  non  est  sacramentum,  123. 
Baptismi  aqua  quando  vim  sanctificandi 

acceperit,  128. 
Baptismi  caeremoniae,  145. 
Baptismi  f-ognitio  maxime  necessaria,  121. 
Baptismi  doctrina,  quare  et  quo  tempore 

a  parochis  tradenda  sit,  ib. 
Baptjsmi  effectus  praecipuus,  140. 
Baptismi  figurae  et  prophetiae,  124. 


Baptismi  forma,  126. 

Buptismi  fructus,  142. 

Baptismi  lege,  quo  tempore  homines  te- 

neri  coeperint,  129. 
Baptismi  materia,  124. 
Baptismi  ministri,  et  eorum  ordo,  130. 
Baptismi  nomen,  quid  deuotet,  122. 
Baptismi  sacramentalis  definitio ,  123. 
Baptismi  sacramento  onme  peccatum  con- 

donatur,  138. 
Baptismi  sacramentum  cum  conditione  non 

est  sine  discrimine  adhibendum  ,  144. 
Baptismi  sacramentum  in  quanta  vene- 

ratione  habendum ,  129. 
Baptismisacramentum  pueris  dandum,  134. 
Baptismum  iterari  saciilegium  est,  144. 
Baptismus  a  Christo  Domino  institutus, 

et  quando,  128. 
Baptismus  adultiS  quando  sit  statim  coa- 

ferendus,  136. 
Baptismus  characterem  imprimit,  143. 
Baptismus  coeli  aditum  patefacit ,  145. 
Baptismus  ignis,  124. 
Baptismus  necessarius  ad  salutem,  134. 
Baptismus  pignus  est  nostrae  redemptio- 

nis,  374. 

Baptismus  tribus  modis  confici  potest,  128. 
Ad  Baptismi  aquam  consecrandam  certi 

dies  exspectantur,  146. 
Ad  Baptismi  gratiam  assequendam  fides 

est  necessaria,  137. 
In  Baptismo  caput  abluendum,  128. 
In  Baptismo  Christi  tota  Trinitas  appa- 

ruit,  et  cur,  129. 
In  Baptismo  unica,  an  trina  ablutio  fiat, 

nihil  refert,  128. 
In  Baptismo  verba  simul  cum  ablutione 

proterenda,  ib. 
PerBaptismum  Christoincorporamur,  143. 
Per  Baptismum  civiles  poenae  non  remit- 

tuutur,  140. 
Post  Baptismum,  cur  aegre  virtutem  exer- 

ceamus,  143. 
Post  Baptismum,  quare  non  restituamur 

in  statum  naturae  integrae,  141. 
Baptizabant  Apostoii  in  nomine  Iesu  et 

cur,  127. 

Baptizandi,  cur  interrogandi  sint  an  ve- 

lint  baptizari,  136. 
Baptizandi,  cur  mox  in  ecclesiam  non  ad- 

mittantur,  146. 
Baptizaudi  fidei  suae  professionem  fa- 

ciunt,  148. 
Baptizandi  sunt  quam  primum  parvuli, 

135. 

Baptizandi,  quando  amentes  et  dormien- 
tes,  137. 

Baptizandis,  quae  nominaimponenda,  149. 
Baptizandum  peccatorum  poeniteat  opor- 
tet,  137. 

Baptizandum  suscipere,  quibus  non  li- 
ceat,  131. 

Baptizare  sacerdotes  praesente  etiam  epi- 

scopo  possunt,  130. 
Baptizantur  pueri  in  fidem  parentum  et 

ecclesiae,  135. 
In  baptizandis  adultis,  quae  ratio  ser- 

vanda,  ib. 

Beatitudo  vitae  aeternae  nomine  desig- 

nata,  et  cur,  100. 
Beatitudo  aeterna  nunquam  desinit,  ib. . 

Beatitudo  aetema  lneomprehensibilis  est, 
101. 

Beatitudinis  aeternae  causa  et  descriptio, 
102. 

Beatorum  gloria  et  praemia,  ib. 
Bella  intestina  hominis,  419. 
Bellum  sceleratis  est  cum  Deo,  411. 
Benedictio  Dei  operibus  nostris  necessa- 
ria,  401. 

Benignitas  Dei  nos  a  malis  eripit,  431. 
Bestias  occidere  et  edere  licet,  311. 
Blasphemare  nomen  Dei  et  Sanctorum 

detestabile  scelus,  291. 
Bona  humanae  vitae  quare  petenda,  402. 
Bona  humanae  vitae  ad  bona  divina  nos 

dirigunt,  ib. 
Bona  temporalia  a  Deo  peti  possunt,  ib. 
Bona  temporalia,  quo  modo  petend.i,  ib. 

c. 

Carnalis  nequitia  quae  sit,  418. 
Castitas  etiam  coniugibus  convenlt,  321. 
Castitas  recte  petentibus  non  negatur,  324. 
Castitatis  media,  321. 
Catechismi  necessitas  et  ratio,  8. 
Cereus  in  baptismo,  quid  signiiicet,  149. 
Character,  trium  sacramentorum  effectus, 
120. 

Character,  quid  praestet,  ib. 

Charitas  proximi  ex  Dei  caritate  oritur,303. 

Charitatis  praecepta  duo,  ib. 

Charitatis  officia,  315. 

Chrisma  in  baptismo  cur  adhibeatur,  148. 

Chrisma  materia  Confirmationis  consecra- 

tione  conficitur,  153. 
Chrisma  quomodo  conficiatur,  ib. 
Christiana  philosophia  et  seculi  sapien- 

tia,  in  quo  differant,  16. 
Christiani  alii  aliis  praeferre  se  non  de- 

bent,  376. 

Christiani  cur  Deum  patrem  nostrum  in- 

vocemus,  374. 
Christiani  in  omnibus  calamitatibus  Deum 

habent  perfugium,  377. 
Christiani  non  de  se  solum,  sed  etiam  de 

aliis  solliciti  esse  debent,  403. 
Christiani  nunquam  cogitare  debent,  Deum 

in  ipsorum  oblivionem  venire,  375. 
Christiani  qua  ratione  Christi  fratres  cen- 

seantur,  376. 
Christiani  quare  sancti  dicantur,  80. 
Christianorum  summa  dignitas,  378. 
Christianorum  unus  spiritualis  ortus,  et 

nna  nobilitas,  et  unus  pater,  ib. 
Christianus,  quantum  Christo  debeat,  33. 
Christi  adventus  duplex,  62. 
Christi  causa  libenter  stultitiae  fama  sub- 

eunda,  396. 
Christi  corpus  nunquam  anima  et  divini- 

tate  caruit,  36. 
Christi  divinitas  nunquam  a  corpore  se- 

iuncta,  44. 
Christi  nomen,  quid  significet,  30. 
Christi  passionis  mysteriumDei  potentiam 

et  benignitatem  maxime  ostendit,  408. 
Christi  passio  peccatorum  veniam  nobis 

meruit,  ib. 
Christi  regnum  spirituale,  31. 
Christi  sanguine  scelera  nostra  expian- 

tur,  45,  89. 


Christi  sanguinis  triplex  effectus,  169. 
Christi  tria  in  ecclesiam  insignia  benefi- 
cta,  62. 

Christus  a  diversis  naturis  diversas  pro- 

prietates  accepit,  32. 
Chri-stus  a  Davide  originem  traxit  secun- 

dum  carnem,  37. 
Christus  ecclesiae  caput  invisibile,  79. 
Christus  frater  noster,  376. 
Christus  imitandus  in  referenda  nostra 

voiuntate  ad  voluntatem  Dei,  396. 
Christus  non  est  dicendus  filius  Dei  ado- 

ptione,  sed  natura,  37. 
Christus  pro  peccatoribus  passus  est,  46. 
Christus,  quare  Dominus  noster  dicen- 

dus,  32. 

Christus,  quare  secundus  Adam  appel- 
latus,  38. 

Christus,  quomodo  in  nobis  regnet,  387. 
Christus  sacramentorum  omnium  auctor, 
181. 

Christus  verus  animae  panis,  407. 

Cibus  multiplex  animae,  ib. 

Cibus  multiplex  et  delicatus  non  est  po- 

stulandus  a  Deo,  403. 
Circumstantiae  peccatorum  sunt  confiten- 

dae,  215. 

Clavibus  ecclesiae  aditus  in  coelum  ape- 

ritur,  210. 
Clavium  dignitas  et  amplitudo,  87. 
Clavium  potestas  est  in  ecclesia,  86. 
Clerici  nomen  unde  deductum,  241. 
Clericorum  corona,  ib. 
Colere  deos  alienos,  qui  dicantur,  276. 
Communio,  quid  significet,  161. 
Communio  praeparationem  desiderat,  184. 
Communio  sub  una  specie,  188. 
Communicaturus,  qnalis  esse  debeat,  185. 
Communicandum  omnibus  est,  idque  sae- 

pe,  187. 
Concio  audienda,  300. 
Concupiscenda  non  est  aliena  uxor,  349. 
Concupiscentia,  quid  significet,  346. 
Concupiscentia  primorum  parentum  pec- 

cato  depravata,  347. 
Concupiscentia  moderuta  quasdam  affert 

utilitates,  ib. 
Concupiscentia  quare  a  S.  Panlo  pecca- 

tum  dicta,  348. 
Concupiscentia  perpetua  in  membris  la 

titat,  346. 

Concupiscentia  prava,  stirps  malorum  om- 

nium,  344. 
Concupiscentia  rerum  alienarum  et  alie- 

nae  uxoris,  quo  modo  differant,  ib. 
Concupiscentiae  incommoda  et  remedia, 

351. 

Confessarius,  qualem  se  praebere  debeat 

eraa  poenitentem,  219. 
Confessarius  peccata  in  confessione  au- 

dita  manifestare  non  debet,  218. 
Confessarius  qualis  eligendus,  218. 
Confessio  a  Christo  instituta,  212. 
Confessio  contritionem  perficit,  210. 
Confessio,  quare  instituta,  212. 
Confessio,  quid  significet,  ib. 
Confessio,  qualis  esse  debeat,  216. 
Confessio  per  internuncium  fleri  nequit, 

217. 

Confessionis  necessitas,  212,  215. 
Confessionis  utilitas,  213. 

Confessionis  figura,  212. 
Confessionis  iteratio  neeessaria,  2l7. 
Oonfessionis  minister,  ib. 
Confessionem  quando  facere  oporteat,  214. 
In  Confessione  omnia  scelera  capitalia  ac- 

eusanda  sunt,  ib. 
In  confessione  praeparatio  est  necessaria, 

220. 

Confidere  oportet  in  officio  precandi,  366. 
Confirmationis  sacramentum,  150. 
Confirmationis  nomen,  ib.  158. 
Confirmationis  sacramentum  a  Baptismo 

maxime  disiunctum,  151. 
Confirmationis  sacramentum  Christus  in- 

stituit,  152. 
Confirmationis  materia,  153. 
Confirmationis  forma,  154. 
Confirmationis  minister,  155. 
Confirmationi  patrini  adhibendi,  ib. 
Confirniationis  sacramento  affinitas  con- 

trahitur,  ib. 
Confirmatio,  quam  aetatem  desideret,  157. 
Confirmatio  necessaria  sit,  an  non,  156. 
Confirmandis  de  peccatisdolendum  est,157. 
Confirmandis  confitendum  est  antea,  ib. 
Confirmatio  novam  gratiam  tribuit,  ib. 
Confirmationis  effectus,  ib. 
Confirmatio  iterari  non  potest,  159. 
Confirmationis  caeremoniae  et  ritus,  ib. 
Confirmationis  tempus,  ib. 
Consilia  evangelica  sequi  nemo  obligatur; 

ea  tamen  contemnens  peccat,  290. 
Contritionis  significatio  et  nomina,  204. 
Contritionis  vis  et  efficacia,  209. 
Contritio  ad  singula  peccata  mortalia  per- 

tinere  debet,  207. 
Contritio,  quomodo  excitanda,  209. 
Contritio  vera,  quid  desideret,  207. 
Creatio  Dei  omnipotenlia  nititur,  23. 
Creationis  causa,  ib. 
Creatio  Angelorum,  24. 
Creatio  honiinis,  25. 
Creator  omnium  Deus,  ib. 
Creata  Deus  omnia  conservat,  26. 
Creatio  omnibus  Trinitatis  peisonis  com- 

munis,  23. 

Creatura  nova  in  Christo,  quae  sit  intel- 

ligenda,  138,  267. 
Credendum  esse  Deo,  16. 
Quid  primo  credendum,  15. 
Credere,  quis  dicatur,  ib. 
Crucis  supplicium  cur  Christus  subierit,  41. 
Cultus  diei  festi,  quare  institulus,  300. 
Cultus  divini  cupidi  esse  debemus,  280. 
Cultus  externus  Deo  adhibendus  praeci- 

pitur,  299. 

Cultus  sabbati,  quo  tempore  sublatus  sit, 
295.  298. 

Cupiditas  vitiosa,  quare  prohibeatur,  347. 
Cupiditates  propriae  etiam  iustis  adver- 
«antur,  394. 

D. 

Daeinones  eos  maxime  tentant  qui  ab  eis 

defecerunt,  421. 
Daemones  in  exitu  animae,  quomodo  no- 

bis  insidientur,  235. 
Daemones  non  singuli  sed  plures  quan- 

doque  unum  hominem  impugnant,  420. 


Daemones,  quos  non  oppugnent,  et  quos 

maxime  infestent,  421. 
Daemones  perpetuum  bellum  nobiscum 

gerunt,  ib. 
Daemonis  astutia  et  doli,  396. 
Daemones,  quo  modo  a  nobis  vincantur, 

426. 

Daemonum odium  in  genus  humanum,  235. 
Daemonum  vis  alligata,  421. 
Daemon,  cur  malus  dicatur,  431. 
Daemon  est  peccati  auctor,  432. 
Daemoni  assignanda  sunt  omnia  mala, 

quibus  a  proximis  afficimur,  ib. 
Debita,  quae  dimitti  postulemus,  413. 
Debita,  quare  dicantur  nostra,  414. 
Decalogus  quid  significet,  264. 
Descendere  ad  inferos,  cur  Christus  vo- 

luerit,  51. 

Descensu  ad  inferos  nihil  Christi  digni- 

tati  detractum  est,  ib. 
Desideria  piorum  exaudit  Deus,  254. 
Detractionis  quantum  sit  vitium,  338. 
Detractoribus  aures  praebere,  peccatum 

est,  ib. 

Dei  amor  erga  homines  in  redemptione 

ostensus,  374. 
Dei  benignitas  et  misericordia  erga  ho- 

mines,  372. 
Dei  benignitas  nullis  hominum  iniuriis 

exhauritur,  373. 
Dei  nomen  creaturis  cur  aliquando  tri- 

buatur,  18. 
Dei  bonitas  superat  eiusdemiustitiam,281. 
Dei  nomen  quo  modo  sit  intelligendum 

et  honorandum,  381. 
Dei  nomen,  sanctificatione  non  egens,  quo 

modo  sanctificari  petamus,  380. 
Dei  potentia  et  providentia,  372. 
Dei  opera  omnia  bona,  398. 
Dei  voluntatem,  quare maxime colamus,ib. 
Dei  viae  investigabiles,  ib. 
Ad  Dei  gloriam  omnia  ad  usus  vitae  ne- 

cessaria  sunt  referenda,  400. 
Deus  unus  est,  18. 
Deus  poenitere  dicitur,  196. 
Deus  sokis  remittit  peccata  auctoritate 

propria,  88. 
Deus  omnium  et  speciatim  omnium  Chri- 

stianorum  pater,  19. 
Deus  omnipotens  est,  21. 
Deus,  cur  pater  dicatur,  370. 
Deus,  et  non  Sancti,  sacrificlo  honoran- 

tur,  192. 
Deus,  legis  auctor,  265. 
Deus,  quare  fortis  in  Decal.  dicatur,  279. 
Deus  peccati  auctor  non  est,  423. 
Deus,  quare  zelotes  appellatus,  280. 
Deus,  quibus  modis  laudandus,  283. 
Deus  primus  diligendus,  deinde  paren- 

tes,  301. 

Deus  hominum  non  obliviscitur,  373. 

Deus,  quare  castiget,  quos  amat,  375. 

Deus  omnium  Deus  est,  377. 

Deus  ubique  est,  378. 

Deus,  quare  in  coelis  esse  dicatur,  ib. 

Deus,  quo  modo  amandus,  380. 

A  Deo  quid  primum  petendum,  ib. 

Deo  servire  regnare  est,  394. 

Deus  non  ad  otium  et  inertiam  nos  vo~ 

cavit,  390. 
Deus  nunquam  nos  deserit,  ib. 

Deus  nisi  gratiam  suam  nobis  largitur, 

salvi  fleri  non  possumus,  300. 
Deus  nobis  melius  consulit,  quam  nos 

optare  possumus,  ib. 
Deus ad  peccata  poenitentibus  condonanda 

promptus  est,  412. 
Deus  beneficentissimus  parens,  ib. 
Deus,  quo  modo  suos  tentet  tentarique 

sinat,  422. 
Deus  negat  propitius,  quae  concedit  ira- 

tus,  354, 

Deus,  cur  rogari  velit,  cum,  quibus  ege- 

amus,  sciat,  356. 
Deus  vires  concedit  ad  satanam  vincen- 

dum,  425. 

Deus  non  vult,  nos  ab  omnibus  incom- 

modis  solutos  esse,  430. 
Deus,  solatii  largitor,  431. 
Deus  utitur  daemone  ministro  in  poenis 

malorum  repetendis,  ib. 
Diabolo  se  homiu  es  peccando  addicunt,4l0. 
Diabolus,  cur  mundi  princeps  dicatur,  ib. 
Diaboli  proprium,  ut  homines  tentet,  i2i. 
Diabolus  crndeliter  dominatur,  410. 
Diabolus,  quibus  modis  ad  tentandum 

utatur,  420,  431. 
Diei  Dominicae  institutio,  298. 
Dies  Domiui,  quis  sit,  62. 
Divitiae  non  amandae,  3G0. 
Divites  opes  suas  a  Deo  aeceperunt,  et 

quare,  408. 
Divortio  matrimonium  non  disrumpitur, 

259. 

Domus  in  octavo  praecepto  quid  signifi- 
cet,  318. 

Dubitare  in  orando  non  debemus,  366. 

E. 

Ecclesiae  nomen  quid  sijiniflcet,  74. 
Ecclesiae  alia  nomina,  75. 
Ecclesia  militans  et  triumphans,  ib. 
Ecclesia  bonos  et  malos  continet,  76. 
Ecclesiae  figurae  et  similitudines,  82. 
Ab  Ecclesia,  quinam  excludantur,  77. 
Ecclesiae  Catholicae  proprietates  et  prae- 

rogativae,  78. 
Ecclesiae  caput  visibile  Pontif.  Rom.,  ib. 
Ecclesiae  verae  a  falsa  dignoscendae  cer- 

tissima  regula,  81. 
Ecclesia  non  potest  errare,  82. 
Ecclesiam  universalem  omnes  tenere  de- 

bent,  qui  salutem  consequi  cupiunt,  ib. 
Ecclesiam  credere  ad  fidei  articules  per- 

tinet,  ib. 
Ecclesiae  auctor  Deus,  83. 
Ecclesiae  auctoritas,  ib. 
Ecclesiae  maiestas  propter  Eucharistiam, 

174. 

Eoclesiae  catholicae  agnitione  nomenDei 

sanctificatur,  382. 
Eleemosynae  necessitas,  331. 
Eleemosynam  ut  faciamus  cohortatio,  ib. 
Eleemosyna  orationi  addenda,  870. 
Eleemosynae  fructus,  417. 
Episcopi  administratio,  247. 
Episcopus  tantum  ordines  confert,  2 18. 
Episcopi  quo  modo  honorandi,  807. 
Eucharistiae  institutio,  160. 
Eueharistiae  plura  nomina,  161. 


Eucharistiam  post  cibum  et  potum  sumere 

non  licet,  162. 
Eucharistia  vere  est  ex  septem  Sacramen- 

tis,  ib. 

In  Eucharistia  adoramus  corpus  et  san- 

guinem  Christi,  163. 
Eueharistiae  a  ceteris  sacramentis  diffe- 

rentia,  ib. 

Eucharistiae  sacramentum  perfectum  fa- 

cit  materiae  consecratio,  164. 
Eucharistiae  est  unum  tantum  sacramen- 

tum  et  non  plura,  ib. 
Eucharistiae  significatio  triplex,  ib, 
Eucharistiae  materia  duplex,  163. 
Eucharistia  ut  pane  azymo  conficiatur  con- 

veniens  est,  non  tamen  necessarium,  165. 
In  Eucharistia,  cur  aqua  vino  admiscea- 

tur,  166. 

In  Eucharistia ,  quid  significet  panis  et 

vinum,  167. 
Eucharistiae  forma,  ib. 
Eucharistia  verum  Christi  corpus,  verus- 

que  sanguis  continetur,  ib. 
Eucharistia  non  est  siguum  tantum  cor- 

poris  Christi,  171. 
Iu  Euchar.  totus  Christus  adest,  175. 
fn  Euchar.  quae  sint  ex  concomitantia,  ib. 
Eucharistia  cur  post  consecrationem  pa- 

nis  nominetur,  178. 
Eucharistiae  species  externa,  179. 
Eucharistia  fons  omnium  gratiarum,  181. 
Eucharistia,  quo  modo  gratiam  tribuat,  ib. 
Eucharistiae  commoda  et  utilitates,  ib. 
Euchar.  omnium  saeramentorum  finis,  ib. 
Eticharistiae  figura  est  manna,  182. 
Eucharistiae  sumendae  tres  modi,  183. 
Eucharistiae  sumendae  causa  aliquot  diei 

ab  uxoribus  abstinendum,  186. 
Eucharistiam  priusquam  accipiamus,  con- 

fessione  nos  et  ieiunio  praeparare  de- 

bemus,  ib. 
Eucharistiam  saepius  sumamus  necesse 

est,  ib. 

Eucharistia  quotidie  anima  est  alenda,  187. 
Eucharistia,  quare  infantibus  et  amenti- 

bus  non  detur,  188. 
Eucharistiam  laicis  sub  utraque  specie 

sumere  non  licet,  ib. 
Eucharistiam  conficiendi  potestatem  soli 

sacerdotes  habent,  189. 
Eucharistia  sacrificium  est,  190. 
Eucharistia  victima  Deo  gratissima,  ib. 
Eucharistiae  sacrificium  quando  institu- 

tum,  191. 
Eucharistiae  figurae  et  oracula,  192. 
Eucharistia  inexplicabile  charitatis  pignus, 

407. 

Eucharistia,  quare  panis  noster,  et  panis 

quotidianus  dicatur,  ib. 
Execrationes  Sanrtorum  in  Scripturis  sunt 

praedictiones,  362. 
Exitus  petitionum  nostrarum  Deo  est  per- 

mittendus,  432. 
Exorcismus  in  Baptismo,  147. 
Extrema  unctio,  229. 

P. 

Falsum  testimonium  eiusque  damna,  337. 
Falsum  testimonium  exhibere  nunquam 
non  nefas  est,  ib. 

Falsum  testimonium  contra  se  dicere  non 
licet,  336. 

Falso  testimonio  adnumeratur  mendacium, 
337. 

Felicitas  aeterna,  100. 
Felicitas  aeterna  est  incomprehensibilis, 
101. 

Felicitas,  in  quo  consistat,  102. 
Festorum  dierum  praeceptum,  293. 
Festi  dies,  cur  instituti,  298. 
Festis  diebus  quid  Christianis  agendum,  ib. 
Fidei  definitio,  necessitas  et  gradus,  15. 
Fides  redemptionis  ad  salutem  semper  ne- 

cessaria  fuit,  31. 
Fides  veterum  et  nostra  eadem,  28. 
Fides  poenitentiam  antecedere  debet,  197. 
Fides  necessaria  in  oratione,  366. 
Fides  ad  iustiflcationem  necessaria,  13. 
Fidei  cur  duodecim  sint  articuli,  ib. 
Fidei  Christianae  excellentia,  16. 
Fides  in  Matrimonio  quid  significet,  260. 
Fiducia  in  oratione  unde  veniat,  366. 
Fiduciam  in  orando  iuvat  nomen  Patris,371. 
Fiducia,  qua  re  iuvetur,  367. 
Figurae  concept.  et  nativitatis  Christi,  38. 
Figurae  crucis  Christi,  42. 
Filius  Dei,  31. 

Formula  orandi  diversa  ad  Deum  et  ad 

Sanctos,  364. 
Fornicatio  quid,  et  quae  eiusdem  species, 

320. 

Frugalitati  consulendum,  332. 
Furti  nomen,  328. 
Furti  variae  species  et  genera,  ib. 
Furtum,  quam  grave  scelus,  327. 
Furto  ablata  sunt  restituenda,  ib. 
Furtum  facit,  qui  foeneratur,  329. 
Furti  excusatio  nulla,  333. 
Furto  Dei  nomen  dedecoratur,  ib. 
De  furto,  quod  praeceptum  est,  in  eo 
maxima  Dei  benignitas  conspicitur,  325. 
De  furto  praeceptum  duas  habet  partes,  ib. 

6. 

Gaudia  Sanctorum,  407. 
Gloria  Sanctorum,  101. 
Gloria  Dei,  quomodo  in  oratione  peta- 

tur,  387. 
Gloria  quid,  ib. 

Gradus  ad  orationem  in  ecclesia,  364. 

Gratia,  quid,  142.  386. 

Gratia  Dei  plerumque  excidimus,  143. 

Gratia  Dei  conversionem  praecedit,  387. 

Gratia  Christi,  quo  modo  augeatur,  225. 

Gratia  ex  Eucharistia,  181. 

Gratiae,  quae  sint  toti  ecclesiae  commu- 

nes,  85. 
Gratiarum  actio,  370. 

H. 

Baeresis,  quam  late  serpserit,  8. 
Haereticis  adhaerentes  damnantur,  406. 
Haeretici  diaboli  sunt  ministri,  422. 
Haereticorum  artificia,  8. 
Haereticus,  quis  sit,  73. 
Hebraeorum  populum,  quare  Deus  elege- 
rit,  269. 

Hebraeos  gravissima  servitute  premi,  cur 
Deus  promiserit,  eorumque  liberatio  ab 
Aegyptiis,  270. 


Homicidium  prohibens  praeceptum  audita 
est  iucundum,  et  duo  continet,  311. 

Homicidii  quo  sint  rei,  quot  non  sint,  312. 

Homicidium  casuale,  quando  peccat.,  313. 

Homicidium  sui  ipsius  est  interdictum,  ib. 

Homicidium  peccatum  est  nefarium,  314. 

Homicidii  voluntas  peccatum  est,  ib. 

Homo  ad  imaginem  Dei  formatus,  25. 

Hominis  prima  ruina,  27. 

Homo  Dei  beneficio  immortalis,  25. 

Homo,  quid  debeat  Deo,  357. 

Homo  peccato  qnae  bona  amiserit,  392. 

Homo  pueris  comparatur  et  aegris,  ib. 

Homo  iustificatus  concupiscentiam  reti- 
nuit,  394. 

Homo  post  Adami  peccatum ,  qua  male- 

dictione  condemnatus,  401. 
Homo  omnis  peccator,  409. 
Homo  victum  sibi  per  se  comparare  ne- 

quit,  405. 
Hominis  instabilitas,  385. 
Homo  imbecillitate  sua  peccatum  sineDei 

auxilio  vitare  nequit,  397. 
Hominis  inscitia  et  imbecillitas,  419. 
Hominis  labor,  ni  Deus  faveat  inanis,  402. 
llonor  Deo  habendus,  283. 
Honorare,  quid  sit,  304. 
Honorandi  sunt  patres,  ib. 
Honor  mortuis  parentibus  tribuendus,  307. 
Praeceptum  de  honorandis  parentibus  ex- 

plicatur,  302. 
Hostium  humani  generis  artes",  420. 
Humiliter  regnum  Dei  petendum,  418. 
Hypocritarum  oratio,  368. 

I. 

Ieiuninm  orationi  sociandum,  370. 
Iesum  filium  Dei  credentes,  quam  utili- 

tatem  capuint,  27. 
Iesus,  Dei  filius,  solus  nos  potuit  Deo  re- 

conciliare.  ib. 
Iesu  nomen,  29. 

Iesus  rex,  sacerdos  et  propheta  supre- 
mus,  30. 

Iesus  Dei  filius  et  Deus  verus,  31. 
Imagines  pingere  quatenus  prohibitum,276. 
Imagines  Angelorum  cur  fiant,  277. 
Imaginum  utilitas,  278. 
Impiorum  poena  duplex,  damni  et  sen- 
sus,  66. 

Incarnatio  verbi,  quanti  facienda,  35. 
Incarnationis  mysterium  non  una  per- 

sona  confecit,  36. 
Incarnatio  quare  Spiritui  sancto  tribua- 

tur,  35. 

Incarnationis  myster.  pie  recolendum,  37. 
Incommoda  aequo  animo  ferenda,  432. 
Infelicitas  hominis  quo  modo  cognosca- 
tur,  385. 

Inferorum  nominis  significatio  Vid.  D(v- 

scendere,  51. 
Ingratitudo  hominum  erga  Deum ,  423. 
Inhumanitas  in  egenos  fngienda,  365. 
Inimicorum  dilectio  commendatur,  316. 
Inimicos  qui  diliguut  sunt  Dei  filii,  415. 
inimicis  non  est  irascendum,  431. 
lnimiris  non  parcentes  quid  a  Deo  pe- 

tere  debeant,  416. 
Inimici  invisibiles,  quales  sint,  420. 
Iniuriae  remittendae  et  obliviscendae,  415. 

417. 

Invocatione  Deus  honoratur,  291. 
Irasci  peccatum  est,  314. 
Iudicium  Christi  futurum  et  eius  signa,  65. 
Iudices  venales  rapinas  committunt,  329. 
Iudicum  peecata,  337. 
ludicia  forensia  quomodo  administranda, 
340. 

Iurandi  lex,  quae  iubeat,  et  prohibeat,  283. 
Iurandi  frequens  usus  vituperandus,  284. 
Iurare,  quid,  et  quare  institutum,  285. 
Iurare  per  creaturas  licet,  ib. 
Iuranti,  quae  sint  consideranda,  287. 
Iurare  cur  liceat,  288. 
Iurando  quis  peccet,  290. 
Iurandi  praecepto,  cur  minae  additae,  ib. 
lurisdictio  unde  sit,  217. 
Ius  naturale  quid  sit,  265. 
Ius  naturae  viulant,  qui  inimicis  non  par- 
cunt,  415. 

Iusiurandum  assertorium  et  promissorium, 
28G. 

Iusiurandum  quo  modo  se  habere  debeat, 

et  quo  modo  non,  ib. 
Iustificati  mentem  sanat  Dei  gratia,  non 

carnem,  394. 
Iustificari  nequit,  qui  non  paratus  est  ad 

omnia  praecepta  observanda,  268. 
Iustificatio  infinitaeDei  potentiaeopus,8S. 
Iustificatio  fit  per  sacramenta,  111.  ' 
lustitia  originalis,  quae  a  Deo  data  ait,  25. 
lustitia  iuramenti  comes,  287. 

L. 

Labore  manuum  ea  quaerenda,  quae  pau- 

peribus  tribuamus,  332. 
Lacrymae  in  Poenitentia  optandae,  206. 
Lex  naturae  a  lege  scripta  non  diversa,  265. 
Lex  decalogi  non  nova,  266. 
Legis  iussa  non  dilficilia,  et  cur,  ib. 
Lex  quantum  sit  Dei  beneficium,  ib. 
Lex,  cur  eo  loco  et  tempore  data,  270. 
Legi  obtemperandum ,  267. 
Legis  observatae  fructus,  268. 
Legis  servandae  modus  et  ratio,  282. 
Legum  divinarum  et  humanarum  diffe- 

rentia,  346. 
Lex  divina  speculum,  ib. 
Libellorum  famosorum  auctores  damnan- 

tur,  339. 
Libellus  repudii  etc,  260. 
Liberum  arbitrium  homini  datum,  25. 
Linguae  vitium  frequentissimum,  335. 
Loquacitas  in  orando  absit,  3C8. 
Loquacitas  vitanda,  342. 
Lucrorum  honestorum  tranquillitas ,  404. 
Luminis  divini  effectus,  15. 

M. 

Magistratibus  honor  et  obedientia  debe- 
tur,  307. 

Mala  patientes  ad  Deum  confugimus,  430. 
Mala,  quibus  Iiberari  petamus,  et  quibus 

non  petamus  liberari,  ib. 
Malisubinonliberamur,  quid  agamus,432. 
Mala,  quibus  a  proximis  afficimur,  dae- 

moni  assignanda,  ib. 
Mala  animae  et  corporis  deprecanda,  430. 
Maria  Dei  et  hominis  mater,  37. 
Maria  semper  Virgo,  ib. 
Mariae  Spiritus  S.  affuit,  ib. 


Maria  cum  Eva  collata  einsque  ortus,  38. 
Mariae  dignitas  et  benignitas,  863. 
Mariti  officia,  261. 
Matrimonii  nomen,  252. 
Matrimonium  inire,  qui  nequeant,  ib. 
Matrimonii  vis  et  natura,  ib. 
Matrimonium  consensu  efficitur,  253. 
Matrimonii  obligatio  qualis,  254. 
Matrimonium,  quo  modo  contrahatur,  253. 
Matrimonii  duplex  ratio,  254. 
Matrimonium,  ut  est  officium  naturae,  a 

Deo  institutum,  258. 
Matrimonium  indissolubile,  259. 
Matrimonium,  quare  institutum,  256. 
Matrimonii  sacramenUlis  natura,  257. 
Matrimonium,  quid  significet,  ib. 
Matrimonium  sacramentum  est,  et  a  Chri- 

sto  institutum ,  257. 
Matrimonii  gratia  et  praestantia,  261. 
Matrimonium  duorum  tantum  ooniunctio. 

258.  ' 
Matrimonii  bona  tria,  260. 
Matrimonia  clandestina  nec  vera,  nec  rata 

esse  possunt,  262. 
Matrimonii  impedimenta  tradenda,  263. 
Matrimonium  contrahentes,  quo  modo  af- 

fecti  esse  debeant,  ib. 
Matrimonium  contracturis  parentum  con- 

sensus  requirendus,  ib. 
Matrimonii  usus,  ib. 
Matrimonio  interdum  orandi  causa  abstl- 

nendum,  264. 
Medicamenta  a  Deo  hominibus  data,  429. 
In  Medicina  quo  modo  spes  ponenda,  ib. 
Mendacium,  quid  sit,  335. 
Mendacium  nefas,  337. 
Mendacii  turpitudo,  341. 
Mendacium,  quam  noxium  sit,  348. 
Mendacii  pater  daemon,  ib. 
Mendacium  non  excusandum,  $43. 
Mendacio  non  studendum,  ib. 
Mereri  possumus  cum  divina  gratia  vitam 

aeternam,  225. 
Meretur  oratio  nostra  exaudiri  per  d  e- 

rita  Christi,  369. 
Meritum  nostrum  ex  divina  gratia  ortum 

habet,  225. 
Meritorum  praemia,  105. 
Meritum  operum  nostrorum  ex  merito  pas- 

sionis  Christi  pendet,  225. 
Meritorum  communicatio  in  Ecclesia,  84. 
Miseria  hominis  in  hac  vita,  385,  392. 
Miseriae  humanae  causa  potissima,  385. 
Miseriae  humanae  per  pecc.  originale,  391. 
Missae  sacrificium,  191. 
Missae  sacrif.  pro  mortuis  offertur,  194. 
Missae  sncrif.  propitiatorium,  193. 
Missae  omnes  communiones  dicendac,  194. 
Missae  ritus,  ib. 
Moechia  prohibita,  319. 
Moechia,  quare  post  homlcidiam  prohi- 

beatur,  ib. 
Moechiae  praeceptum,  quibus  verbis  tra- 

ctandum,  ib. 
Mortem  in  ligno  crncis,  cur  Christus  per- 

pessus  sit,  41. 
Mortem  Christi  parochi  saepe  exponere 

debent,  42. 
Mortem  Christus  vere  suaque  sponte  «us- 
tinuit,  ib. 

Mulier,  quare  ex  viri  latere  formata,  26J 

N. 

Nativitas  Christi  duplex  non  fecit  duos 

fllios»  32> 
Nequitia  carnis  et  spiritus,  4_'u. 
Nomina,  quare  imponenda  baptizatis,  14J. 
Noinini  divino,  quo  modo  verus  bonor  at- 

tribuatur,  283. 
Nomen  Dei,  cur  a  gentibus  blaspbeme- 

tur,  382. 

Nonien  Dei  sanctum  et  tembile  sancti- 

flcatione  non  eget,  381. 
Novissimorum  commemoratio  saepe  est 

facienda,  229. 

0. 

Obedire  omnia  debent  divinae  voluntati, 
399. 

Observatiolegisnecessariaad  salutem,267. 
Obtrectationis  vitium,  338. 
Obtrectatorum  genera,  ib. 
Odium  Dei  maximum  est  omnium  pec- 

catorum,  281. 
Odium  in  proximos,  quam  sit  noxium,310. 
Odium  daemonum  in  nos  inflnitum,  420. 
Opera  sine  fide  Deo  grata  non  sunt,  225. 
Opera  propter  scelera  nostra  inania  sunt, 

392. 

Opera  nostra  ex  Cbristi  gratia  merentur, 
226. 

Operibus  nostris  vitam  aeternam  conse- 

quimur,  225. 
Operibus  Dei  regnum  comparatur,  390. 
Opus  gratum  Deo  porficere  per  nos  ne- 

quimus,  225. 
Orandus  primo  Deus,  deinde  Sancti,  364. 
Orandi  optimus  modus,  358.  368. 
Pro  quibus  orandum,  361. 
Orandum  in  nomine  Christi,  369. 
Orando  Deum  bonoramus,  354. 
Oranti  divina  maiestas  fit  propior,  433. 
Orare  quare  alii  pro  aliis  debemus,  377. 414. 
Orandi  ratio  bona  et  mala,  399. 
Orandi  fructus,  433. 
Orationis  giadus,  358. 
Orationis  necessitas,  353. 
Orationis  utilitas  et  fructus,  354. 
Oratio  pia  a  Deo  exauditur,  355. 
Oratio  est  coeli  clavis,  ib. 
Orationis  partes,  357. 
Orationis  assiduitas,  356. 
Oratio,  quae  non  exaudiatur,  355. 
Ora,tio  pro  impiis  facienda,  362. 
Orationis  humilitas,  3b5. 
Orationis  praeparatio  364. 
Oratio  mentalis,  368. 
Oratio  publica  et  privata,  ib. 
Oratio  dominica,  370. 
Orationis  initium  timoris  plenum,  flnis 

exultatio,  434. 
Ordo  quid,  240. 

Ex  Ordinis  sacramcnto  omnia  alia  sa- 

cramenta  pendent,  237. 
Ordinis  dignitas,  238. 
Ordinandi  quales  sint,  lb. 
Ordines  septem ,  qui  sint,  241. 
Ordinis  minister,  248. 
Praeparatio  ad  Ordinem,  ib. 
Ordo,  quibus  non  conferendus,  250. 
Ordo  gratiam  confert,  ib. 
Ordo  characterem  imprimit,  ib. 


Originalis  iustitiae  donuin,  25. 
Originale  peccatum,  27. 

P. 

Panis  nomen,  402. 
Panis  quotidiamis,  404. 
Panis  spiriti  alis,  406. 
Panis  nobis  pet  ndus,  404. 
Panis  uoster  CLiristus  est,  407. 
Parentes  honorandi,  301. 
Parentum  offieia,  310. 

Passionis  Christi  causa,  fructus  etc, ,  45x 
Pastorum  auctoritas  et  officia,  7. 
Pater,  cur  Deus  vocetur,  19. 
Patris  nomine  qui  vocentur,  304. 
Pater  omnium  Deus,  371. 
Patriarcbae,  quot,  et  eorum  gradus,  247- 
Patiini,  131. 

fcPatronorum  causa  alicuius  officia,  341. 
ftPeecatum  Adami  eiusque  poenae  ad  nos 
<  j   transierunt,  27. 

i  [Peccata  quaedam  remitti  non  posse,  quo 
I   modo  intelligendum,  202. 
iPeccata  capitalia  confitenda,  214. 
«Peccata  in  ecclesia  remittuntur ,  86. 
jPeccata  poenitentibus  Deus  remittit,  4"t2. 
!'Peccata,  quare  debita  vocentur,  4+3. 
I .  Peccata  sine  Dei  auxilio  vitare  non  pos- 
sumus,  897. 
Peccati  culpa  remissa,  poena  non  remit- 
titur,  222. 

Ad  peccati  veniam  tria  requiruntur,  408. 

Peccati  veniam  postulans,  quo  modo  af* 
fectus  esse  debeat,  447. 

Peccati  pestis  teterrima,  113. 

Peccati  turpitudo,-4+l. 
vPeccato  Deus  offenditur,  412, 
,>  Peccatorum  veniam  petentes,  excusatio 
"iubus  ne  ntamur,  4#9. 

Peierare,  289. 

Periurii  supplicia,  290. 

Personae  divinae,  20. 

Petere,  quid  primum  debeamus,  380. 

Petenda  quae  sint,  360. 

Petitio  omnis  ad  coelestia  dirigenda,  380. 

Petitionis  ordo,  ib. 

Petitionibus  cur  non  semperBeus  indul- 
geat,  355. 

Petere  non  debemus,  ut  omnino  tentatio- 

nibus  vacemus,  424. 
Petere  non  debemus.  ut  ab  omnibus  ma- 

lis  simus  liberi,  429. 
Petitorum  officium,  341. 
Petrus  primatum  tenuit  etc. ,  78. 
Poenitentia  diu  carere  non  debemus,  195. 
Poenitentiae  significatio,  ib. 
Poenitere  quomodo  Deus  possit,  196. 
Poenitentiara  quae  attinent,  195 — 228. 
Pontifex  Rom.  pater  orbis  terrarum,  Chri- 

sti  vicarius  etc,  248. 
Pontificis  Rom.  dignitas,  79. 
Potestas  ecclesiastica  duplex,  239. 
Praecepta  Mosaica  pendent  ex  Decalogo, 

2h5. 

Praeceptum  primum  Decalogi,  271. 
Praeceptorum  ordo,  272 — 352. 
Praecepta  Decalogi  duabus  tabulis  incisa, 

et  quare,  302. 
Praedicatio  verbi  divini  nunquam  est  in- 

termittenda,  eaque  nobis  fidem  acqui- 

rit,  6. 

Praedicantium  auctoritas,  7. 
Praemia  victoribus  proposita,  426. 
Praesidia  ad  salutem,  390. 
Precatio  Dominica  singulis  diebus  facien- 
da,  406. 

Precatio  totius  nomine  ecclesiae  facienda, 
416. 

Preces  assidue  faciendae,  369. 
Preces  fldelium  et  infldelium,  429. 

Vid.  Oratio  et  Orare. 
Pretium  Chrjsti  crucis,  413. 
Prophetae  falsi,  7. 

Prophetarum  oracula  de  Ecclesia,  73. 
Providentia  Dei,  371.  386.  402. 
Proximus,  quis  sit,  336. 
Pudicitia  et  contineutia  colenda,  321. 
Purgatorium,  50. 

B. 

Rapinae  peccatum  et  genera,  328. 

Raptores,  qui  dicendi,  ib. 

Regnum  Dei  et  Christi,  383—390. 

Reliquiarum  virtus ,  275. 

Remedia  animae,  417. 

Remedia  morbi,  429. 

Remissio  peccatorum  in  ecclcsia,  eius- 

dem  ratio  et  conditiones,  86. 
Remissa  cnlpa  non  semperremittitur  poe- 

na,  222. 
Restitutio,  228.  330. 
Resurrectio  Christi,  52. 
Resurrectio  hominum,  91. 
Romana  Ecclesia  omnium  mater,  78. 
Romanae  Eccles.  desertores  damnantur,  77. 

s. 

Sabbatum  colendum,eiusque  institutio  etc, 
295. 

Sacerdotes  soli  facultatem  habent  s.  Eu- 

charistiam  conficiendi,  189. 
Sacerdotibus  ad  victum  necessaria  sup- 

peditanda,  307. 
Reliqua  de  Sacerdotibus  et  Sacerdotio 

vid.  in  sing.  quaest.,  237—250. 
Sacramentum  quid  sit,  106. 
Sacramentum  et  Sacriflcium  in  quo  dif- 

ferant,  191. 
Sacrificium,  quibus  offeratur  etc,  192. 
Salis  in  Baptismo  usus,  147. 
Salivae  in  Baptismo  usus,  ib. 
Sanctorum  communio,  83. 
Sanctorum  invocatio,  364. 
Sanctorum  veneratio,  274. 
Sanctorum  imagines,  278. 
Satanae  ausus  et  machinae,  420. 
Satisfactionis  doctrina,  225 — 229. 
Scelerati  in  ecclesia  participatione  me- 

ritorum  non  gaudent,  85. 
Schismatici  damnantur,  77. 
Sepultura  Christi,  44. 
Servorum  non  concupiscendum ,  349. 
Servire  Deo  est  regnare,  395.  398. 
Signa  a  Deo  in  V.  et  N.  T.  instituta,  109. 
Sigoa  qu&e  dicantur,  110. 


Spes  in  Deo  collocanda,  397. 
Spiritualis  nequitia,  420. 
SpiritusS.  nostrarum  orationumauctor,367. 
Spiritus  S.  Vid.  de  hoc.  art.,  67—73. 
Superbia  Deum  offendit,  365. 
Symboli  necessitas  etc,  16. 

T. 

Tentare,  quid  sit,  422. 

Tentare  Deum,  ib. 

Tentatio  in  hac  vita  triplex,  ib. 

Terrae  creatio,  25. 

Testes  et  Testimonium,  340. 

Vido  Falsum  testim.  etc. 
Tonsura,  241. 
Transsubstantiatio,  177. 
Tribulationum  commoda,  432. 
Trinitatis  opera  ad  extra  sunt  indivisa,  72, 
Trinitas  in  Baptismo  cur  apparuit,  129. 

u. 

Unctio  Extrema,  229 — 236. 
Usura,  quid  sit,  329. 
Uxor  una  sit,  259. 
Uxoris  offlcia,  267. 

V. 

Vasa  sacra  quis  tangere  possit,  190. 
Verbum  Dei  quo  modo  dedecoretur,  291. 
Verba  pnstorum  tanquam  Dei  verba  ac- 

cipienda,  7. 
Verba  inter  omnia  signa  maximam  vim 

habent,  114. 
Verbi  incarnatio,  35. 
Verbum  Dei  cibus  est  animae,  406. 
Verum  semper  confitendum  est,  341. 
Vestis  candida  in  Baptismo,  149. 
Vicarium  Christus  reliquit,  78. 
Victoria  contra  diabolum  quo  modo  pa- 

retur,  425. 
Vigiliae  tentationes  vincunt,  Ib. 
Viri  officium  erga  uxorem,  26'1. 
Virginitas  matrimonio  praestantior,  255. 
Vita  aeterna,  99. 

Vita,  quantum  bonum  sit,  quantisque  ma- 

lis  obnoxium,  100. 
Vita  hominis  tentatio,  424. 
Vita  et  salus  nostra  ex  Deo  pendet,  405. 
Vocationera  suam  quisque  sequatur,  399. 
Voluntas  Dei  ut  fiat,  quare  petamus,  391. 
Voluntas  Dei,  ut  fiat,  qui  maxime  petere 

debeant,  395. 
Voluntatem  suam  Christus  ad  Patris  vo- 

luntatem  retulit,  397. 
Voluntas  Dei  ubique  innotescat  et  ser- 

vetur,  ib. 

Voluntas  Dei,  quare  maxime  colenda,  396. 
Voluntas  Dei  summa  ratio ,  398. 
Voluntate  Dei  omnia  eveniunt,  ib. 
Votum  non  servans  periurus  est,  290. 

z. 

Zelus,  quis  Deo  tribuendus,  280. 

